
I 

Pontificiae Commissioni Antepraeparatoriae pro Concilio Oecume- 
nico a Summo Pontifice Ioanne XXIII fel. regn. munus imprimis deman- 
datum est o m nium Episcoporum et Praelatorum totius orbis animadver- 
siones, consilia et vota colligendi circa res et argumenta, quae in futuro 
Concilio Oecumenico tractari possent. 

In primo sollemni coetu habito die 30 iunii 1959, in Aedibus Vati- 
canis, coram Sanctissimo, Em.mus P. D. Dominicus S. R. E. Card. Tar- 
dini, Commissionis Praeses, haec rettulit: « La Commissione ha inteso 
dare reale inizio al lavoro con la solenne Udienza di oggi e con la parti- 
colare benedizione dei Santo Padre. Tuttavia in questo tempo si e studiato 
il modo piu opportuno per rivolgersi alPEpiscopato e a tutti coloro, che 
saranno i Padri dei futuro Concilio Ecumenico. In un primo tempo si 
era pensato di inviare loro, insieme alia lettera, un piccolo schema di 
domande o di articoli, sulla base dei quali avrebbero potuto, con tutta 
liberta, formulare i loro desideri, voti e suggerimenti. 

Qualcosa di simile era stato fatto nel 1867 dalPEm.mo Card. Cate- 
rini, Prefetto della S. Congregazione dei Concilio, in vista dei Concilio 
Vaticano, peraltro non ancora annunziato. E 1’iniziativa aveva avuto buon 
esito. 

Ma poi e sembrato piu opportuno inviare una Lettera Circolare, nella 
quale si indicassero, per sommi accenni, le questioni cui gli Ecc.mi Vescovi 
avessero potuto riferirsi nelle loro risposte. 

II testo della Lettera e stato approvato dal S. Padre: e la Segreteria 
sta gia provvedendo alia spedizione delle lettere, che sono tutte firmate 
dal Cardinale Presidente ». 1 


1 Verbali delle adunanze della Pontificia Commissione Antipreparatoria per 
il Concilio Ecumenico. Adunanza dei 30 giugno 1959, pp. 10-11, 



X 


DOCUMENTA 


II 

Litterae, quibus Exc.mi Episcopi et Praelati rogantur communicare suas animadver- 
sationes, consilia et vota circa res et argumenta quae in futuro Concilio Oecume- 
nico tractari poterunt. 


PONTIFICIA COMMISSIO ANTEPRAEPARATORIA 
PRO CONCILIO OECUMENICO 


Prot. N. I C/59 E Civitate Vaticana, die 18 iunii 1959 

Excellentissime Domine, 

Pergratum mihi est significare Excellentiae Tuae Rev.mae Sum- 
mum Pontificem Ioannem XXIII fel. regn. die 17 maii 1959, in Festo 
Pentecostes, instituisse Commissionem Antepraeparatoriam pro futuro 
Concilio Oecumenico, cui Commissioni praeesse infrascripto honorifi- 
cum est. 

Desiderat in primis Augustus Pontifex cognoscere opiniones seu sen- 
tentias atque colligere consilia et vota Exc.morum Episcoporum atque 
Praelatorum, qui in Concilium Oecumenicum ex iure vocantur (can. 223): 
maximum enim Sanctitas Sua tribuit momentum sententiis, consiliis et 
votis eorum qui futuri Concilii Patres erunt: ea autem maximae exta- 
bunt utilitatis pro Concilii argumentis apparandis. 

Rogo igitur enixe Excellentiam Tuam ut communicare faveas huic 
Pontificiae Commissioni, omni cum libertate et sinceritate, animadver- 
siones, consilia et vota, quae pastoralis sollicitudo zelusque animarum 
Excellentiae Tuae suggerant circa res et argumenta quae in futuro Con- 
cilio tractari poterunt. 

Huiusmodi res et argumenta respicere possunt sive quaedam doctri- 
nae capita, sive disciplinam cleri et populi christiani, sive actuositatem 
multiplicis generis, qua hodie Ecclesia tenetur, sive negotia maioris mo- 
menti, quae eadem Ecclesia obire hodiernis debet temporibus, sive deni- 
que caeteras omnes res, quas Excellentiae Tuae exponere et enucleare 
visum fuerit. 

In hoc labore conficiendo Excellentia Tua uti poterit, discreta quadam 
ratione, consilio virorum ecclesiasticorum peritorum et prudentium. 

Haec Pontificia Commissio veneranda cura plenoque obsequio ea 
omnia accipiet, quae Excellentiae Tuae visa fuerint Ecclesiae anima- 
rumque bono profutura. 

Responsiones omnes lingua latina exarentur: easque velit Excellentia 
Tua mittere ad hanc Pontificiam Commissionem (Citta dei Vaticano) 
quam primum, sed, si fieri potest, non ultra diem primam septembris 
currentis anni. 

Interim impensos animi sensus ex corde profiteor Excellentiae Tuae, 
cui fausta quaeque a Domino adprecor 


Excellentiae Tuae Rev.mae 
add.mus 

D. Card. Tardini 



XII 


DOCUMENTA 


III 


Litterae, quibus Rev.mus Secretarius Pontificiae Commissionis Antepraeparatoriae gra- 
tias agit Exc.mis Episcopis et Praelatis ob datas responsiones. 


PONTIFICIA COMMISSIO ANTEPRAEPARATORIA 
PRO CONCILIO OECUMENICO 


Excellentissime Domine, 

Rite pervenerunt ad hanc Pontificiam Commissionem litterae Excel- 
lentiae Tuae Reverendissimae, quibus Tu respondens ad epistulam Emi- 
nentissimi Cardinalis Praesidis diei 18 iunii 1959, manifestas animad- 
versiones, consilia et vota de rebus et argumentis in futuro Oecumenico 
Concilio pertractandis. 

Pro tanta navitate et sollicitudine, honori mihi est, nomine Eminen- 
tissimi Cardinalis Praesidis ac totius Commissionis, plurimas gratias Ex- 
cellentiae Tuae referre. 

Omni quo par est obsequio Excellentiam Tuam prosequor meque 
profiteor 


Excellentiae Tuae Reverendissimae 
add.mum et dev.mum 

Periclem Felici 
Secretarium 

Litterae, quibus Exc.mi Praesules, quorum responsio ad hanc diem non pervenit, ro- 
gantur respondere intra mensem aprilem h.a. 


PONTIFICIA COMMISSIO ANTEPRAEPARATORIA 
PRO CONCILIO OECUMENICO 


Prot. N. 1 C/59-bis E Civitate Vaticana, die 21 martii 1960 

Excellentissime Domine, 

Die 18 iunii 1959 datae sunt Excellentiae Tuae Rev.mae litterae 
Em.mi D. Card. Dominici Tardini, huius Pont. Com m i s sionis Praesidis, 
quibus Excellentia Tua rogabatur communicare omni cum libertate et 
sinceritate animadversiones, consilia et vota de rebus et argumentis, quae 
in futuro Concilio Oecumenico tractari possent. 

Cum hactenus nulla responsio Excellentiae Tuae ad hanc Commissio- 
nem pervenerit rogo enixe Excellentiam Tuam ut responsionem intra 
mensem aprilem p. v. ad hanc Commissionem mittere faveas: quae re- 
sponsio gratissima erit Summo Pontifici, qui directe et per se ipsum 
apparando Concilio invigilat laboresque moderatur. 

Exemplar litterarum Em.mi D. Card. Tardini heic, pro commoditate, 
adnectitur. 

Omni quo par est obsequio Excellentiam Tuam prosequor meque 
profiteor 

Excellentiae Tuae Rev.mae 
add.mum 

Periclem Felici 
Secretarium 

Exc.mi P. D. FRANCISCI WALSH 
Episcopi Aberdonensis (Aberdeen) 

1 C/59-65 27 augusti 1959 

Eminentissime Domine , 

Cum his litteris mandantur responsiones meae in re Concilii Oecu- 
menici, cum prece ad D. O. M. directa ut animadversiones meae alicuius, 
minimi libet, momenti sint. 

Ex corde me profiteor Eminentiae Tuae 

Addictissimus 

© Franciscus Walsh 
Episcopus Aberdonensis 

Vota episcopi Aberdonensis pro Concilio Oecumenico 
De legibus ecclesiasticis 

Optandum puto methodum decreta generalia promulgandi refor- 
mandam esse. Etiam quae per Delegatum Apostolicum apud Londi- 
nium nobis nota fiunt, pluries tardius perveniunt quominus sacerdotibus 
et fidelibus promulgentur. 

Optandum pariter, ut multiplicetur numerus sacerdotum in re cano- 
nica peritorum, ita ut, inter alia sequela, magis « decentralizetur » admi- 
nistratio versus tribunalia metropolitana. 

De rebus 

De Sanctissima Eucharistia. 

Videtur lex ieiunii eucharistici adhuc esse mitiganda. Ex ima parte 
adhuc graviter onerantur multi sacerdotes, praesertim qui binant et ter- 
nant; ex alia autem perdifficile est horam statuere pro missa serotina 
celebranda in commodum fidelium, et hoc praecise propter ieiunium 
trium horarum. 

De Stipendiis missarum. 

Praesertim in Missis manualibus magis est removendum periculum 
simoniae et negotii. 

De Indulgentiis. 

Pro vita spirituali et penitentiali fidelium fovenda, videtur numerum 
indulgentiarum esse valde imminuendum, et pariter facilitatem lucrandi. 
Ex alia parte videtur facultatem indulgentias concedendi magis in ordi- 
narias facultates cleri inducendam. In mente habeo praesertim faculta- 
tem indulgentias adnectendi coronis et rosariis. 

De temporibus sacris 

De Diebus Festis. 

Opto in bonum religionis ut aboleatur omne festum de precepto. 

Videtur pariter ieiunium esse consulendum potius quam imponendum. 

De cultu divino 

Exceptis forsan liturgiis pontificali et monastica, optandum videtur 
totum cultum nostrum esse lingua vernacula peragendum. 

Ad fontes videtur pariter redeundum ritus simplificando et sacram 
supellectilem. Etiam ultra fontes videtur redeundum simplificando e. g. 
ritus in altari et ecclesia consecrandis. 

De Divino Officio. 

Extra monasteria videtur reducendum in quatuor horas, quarum pri- 
ma et ultima non obligarent clerum in conscientia: 

Hora Prima; 

Hora Matutina; 

Hora Vespertina; 

Hora Completorii. 

Hora Matutina locum teneret « Missae Catechumenorum » in Missa 
Matutina. 

Hora Vespertina locum teneret « Missae Catechumenorum » in Missa 
Vespertina. 

Notabiliter reducendus videtur numerus festorum in Santorali, et 
o mni ope fovenda lectio Sacrae Scripturae et SS. Patrum. 

De Sacrificio Missae. 

Dum « Missa Catechumenorum », cum catechesi et praedicatione, 
videtur extendenda, « Missa Fidelium » videtur contrahenda. Si Missa 
lingua vernacula legitur, tota videtur alta voce legenda. 

De Magisterio ecclesiastico 

Cum « propaganda » hodierna viva voce potius quam libris et ephe- 
meridibus nitatur, videtur scopum legis esse augendum de falsa doctri- 
na disseminanda. Generatim loquendo, meliores fructus attendi pos- 
sunt principia et pericula praedicando quam auditionem vel lectionem 
huius « propagandae » penitus prohibendo. 

Datum Aberdoniae, die 27 augusti 1959. 

© Franciscus Walsh 
Episcopus Aberdonensis 

Exc.mi P. D. MICHAELIS J. McGRATH 
Archiepiscopi Car di ff ensis (Cardiff) 


III. me et Rev.me Domine Felici, 


Die 9 aprilis 1960 


Magnopere me piget tantam tarditatem hactenus attulisse litteris 
ab Eminentissimo ac Reverendissimo Cardinale Dominico Tardini prae- 
terito tempore autumnali a me (Prot. Num. 1 C/59-312) acceptis. Velim 
me habueris excusatum. 

Ecce, itaque responsum quod spero Beatissimo Patri gratum futu- 
rum esse. 


Dum sueti peculiaris obsequii sensus tibi pando profiteor 


Excellentiae Tuae Rev.mae 
In Domino addictissimum 

© Michael McGrath 
Archiepiscopus Car di jf ensis 


Die 8 mensis aprilis 1960 

Beatissime Pater, 

In praeterito Hierarchiae Angliae et Cambriae conventu autumnali 
apud Londinium, Praeses Perpetuus, Eminentissimus Dominus Cardinalis 
Guglielmus Godfrey, Archiepiscopus Rev.mus ac Ill.mus Westmona- 
steriensis, consilia, sententias ac vota omnium episcoporum plene per- 

pensa excepit, promittens se sine mora Romam haec vota etc. ad Rev.mum 
ac Ill.mum Dominum Cardinalem Tardini, Praefectum Pontificiae Com- 
missionis Antepraeparatoriae pro Concilio Oecumenico missurum esse. 

Cum autem, paucis abhinc diebus, ego, Archiepiscopus Cardiffensis 
subsignatus, a Rev.mo ac Exc.mo P. Felici litteras acceperim quae 
me enixe rogant ut ad Sanctitatem Tuam ante mensis huius finem, 
sententias ac animadversiones meas privatas mittam, Tuae Paternitatis 
considerationi subiiciendas de eodem Concilio Oecumenico, cum omni 
humilitate et sinceritate ad hoc opus perficiendum me accingo. 

Beatissime Pater, ut clare animadversionum mearum vis tibi patefiat, 
dicendum mihi est me iam complevisse quadraginta annos et amplius, ut 
sacerdos saecularis primo, ac postea, episcopus Meneviae ac posthac, 
Archiepiscopus Cardiffensis. Cum in Meneviam pervenissem breviter in- 
tellexi quam utile mihi foret linguae Cambrensis acquisitio ad opera con- 
versionis huius populi ad fidem catholicam perferenda. Itaque, cum essem 
apud Aberystwyth ut missionis rector, perfeci totum cursum Cambrensis 
Literaturae quae vernacule fit, in Universitatis collegio istius civitatis. 
Porro, « cum experientia sit rerum magistra » satis accurate loqui pos- 
sum de Cambriae populo. Quod ad alios orbis populos extra Magnam 
Brittaniam Hiberniamque attinet, quasi nihil scio nisi quod continetur 
in plerisque libris et diurnis qui apud has gentes publicantur. 

Provincia Cambriae 

Totius provinciae populatio numeratur circiter 2.760.589, secun- 
dum ultimum Magnae Brittaniae censum anno 1951 officialiter habi- 
tum. Catholici pertinentes ad Archidioecesim aestimantur 88.940, ad 
Dioecesim Meneviae vero, 29.300. Totus populus Catholicorum ad 
numerum 118.240 attingit. Incolae Cambricae vernaculae computantur 
circiter 750.000, quorum maxima pars constat ex agricolis et ruricolis 
qui plerumque incolunt septem Meneviae comitatus. Archidioecesis non 
possidet nisi ruricolas, plerumque senes sexaginta et amplius annorum 
loquelae Cambricae, « Nonconformistae » religione et aliquos alios qui 
pertinent ad « Ecclesiam Angliae ». Nisi docebitur generaliter in scholis 
lingua Celtica Cambriae in Archidioecesi morietur, aut permanebit ut 
vernacula pure artificialis. 

Longe maxima Catholicorum pars in duabus Dioecesibus extat e 
stirpe Hibernica (tertiae vel quartae generationis exulum ex insula Hi- 
berniae). Reliqui Catholici sunt, quasi omnimodum « Neoconversi ». 
Acatholici Cambrenses distribuuntur in fere duodecim sectas quarum 
quatuor, Baptistae, Methodistae et duae species « Calvinistae » sunt 
infensi Catholicae Ecclesiae hostes. 

Nunc occurrit quaestio. Quaenam futura sit Ecclesiae Catholicae sors 
in Cambria? Respondeo dicendum impossibile esse iudicare nisi prius 
dignoscerimus « temporum signa », eiusque sortem in temporibus prae- 
teritis, eiusdem quoque conditionem religiosam in praesenti. 

A) Ubicumque iam sublata sit loquela Cambriae ut lingua incola- 
rum naturalis, sicut res se habet in Archidioecesi nostra et partim in 
Dioecesi Menevensi, nil detrimenti patietur Ecclesia Catholica per se, in 
istius linguae disparitione. Attamen per accidens, dicendum est i mm inere 
Ecclesiae magna pericula quae Sectas Acatholicas iamdudum, et in spe- 
cie, a primo bello mundiali (1914-1918) haec corpora religiosa erodiunt. 

Huiusmodi pericula clare dignoscuntur: 

1. Crescentia Indifferentismi Religionis in fere omnibus sectis; 
Atheismus in rerum usu et tractatione ubique videtur, sicut quae in 
mundo anglico invenitur, e. g. in Magna Brittania, U.S.A., Australia, etc. 
et inde mala decurrentia. Huiusmodi mala sunt paganismus novus, scili- 
cet, nostrae aetatis, qui colit non statuas deorum antiquorum, aureas 
et argenteas, verum deos ipsos veritabiles, i. e. spiritus seu angelos dam- 
natos quos statuae illae olim repraesentabant. 

2. Materialismus qui ubique grassatur, specialiter in Cambria 
Australi. 

3. Divortium: cadaverum crematio (etiam ministrorum Noncon- 
formistarum): impuritatis vitia ut e. g. abortus etc. « O Tempora. O 
Mores! ». 

4. Tres ephemerides « officiales » parum verecundae. Denique, 
societas nostra acatholica plerumque describitur ut « postchristiana ». 

Qualem vim habitura sit talis Societas Acatholica in plebem nostram 
(quae nunc temporis, est, plerumque ipsa societas urbana) difficile est 
dicendum. 

Adversus Ecclesiam Suam Catholicam supra Petrum eiusque suc- 
cessores aedificatam, « non praevalebunt portae inferni ». Sic promisit 
Christus Dominus et mundi historia indubitanter probat de Ecclesia 
generali certissime; attamen non de ulla ecclesia particulari i. e. de Ec- 
clesia ut existit in illa regione vel terra speciali. Hoc factum clarissime 
demonstratur historice. 

B ) Itaque, Sanctissime Pater, ne Te nimis defatigem, ecce aliquas 
animadversiones ac suggestiones quas, consultatis quatuor sacerdotibus 
senioribus, experientia, prudentia pietateque peritis (sicut mihi ab Em.mo 
ac Ill.mo Domino Cardinale Tardini permissum est), tibi de populo Ar- 
chidioecesis Catholico explicare ausim. 

1 . Eorum propensio ad « Matrimonia Mixtae Religionis » facienda, 
et, proh dolor! ad « uniones matrimonii civilis aut haeretici ineundas », 

onerata eorum conscientia impedimento disparitatis cultus. Cum es- 
sem Menevensis Episcopus, facultatem dispensandi supra «Mixtae Re- 
ligionis impedimentum » tantum possidebam. Verumtamen in Archidioe- 
cesim translatus, mox inveni secundi generis uniones perplurimas esse, 
et insuper, acatholicas huius generis personas pertinere ad omnes sectas 
hereticas. Postea inveni (ex articulorum quadam serie, per quinque men- 
ses Cambrice publicata) dari quatuor Sectas « Nonconformistas » scilicet, 
Baptistas, Congregationalistas et duas alias species Calvinistarum quae 
omnes inter se conveniunt, tenentes, « Baptismum non esse sacramen- 
tum, nec ritum religiosum, ne quidem necessarium ad salutem aeternam ». 
Denique, necesse erat, ut facultatem disparitatis cultus a S. Congre- 
gatione obtinerem. 

Tandem aliquando inveni non dari ullum alium remedium contra 
hoc malum nisi instructionum religiosarum cursum sponso et despon- 
satae per aliquot menses ante eorum matrimonium deductum. Sed 
primo necessarium erat ut dioecesis cleri ad hanc instructionis ideam con- 
vertantur. Acatholicorum non baptizatorum conversio ad fidem videtur 
has instructiones semper sequi, et bonarum familiarum fundatio sunt 
eventus ac praemium patientiae et laboris ex parte sacerdotum. Videtur 
quod Concilium Oecumenicum de hac re gravissima decisionem daturum 
est. Faxit Deus! 

2. De Catholicorum familiis-. Videntur permulti viri valde proni 
esse ad « potus intemperantiam » in Archidioecesi; permulti alii mittere 
liberos suos ad Missam diebus Dominicis, at si ipsi eam negligunt, ideo- 
que malum exemplum dant liberis suis. 

Videntur matres familiarum iuveniles addictae esse praxi antecon- 
ceptionis « illicitae ». Insuper, videtur quod permultae matres in ge- 
nere negligere suum officium prohibendi filios filiasque quominus liberi 
Televisionis scaenas indecoras contemplent. 

Suggestio: ut parochi vel vicarii cooperatores gradatim consecrent 
Sacro Cordi Iesu familias paroeciarum secundum caeremoniam a Rev. 
Patre Matthaeo Crawley-Boevey institutam et ab Ecclesia commendatam, 
huius praxis felices fructus spirituales egomet vidi. 

3. Utinam melius curetur, in aliquibus seminariis, de Iunioris Cleri 
formatione spirituali, morali, intellectuali ac physica! 

Beatissime Pater, in quantum experientia, « rerum magistra » me 
monet, ecce animadversiones et consilia ac vota quae omni sinceritate 
humillime Petri Successori consideranti subiicio quod ad Concilium Oe- 
cumenicum proximum attinet. 

ffi Michael 

Archiepiscopus Cardiff ensis 

Exc.mi P. D. IOSEPHI RUDDERHAM 
Episcopi Cliftoniensis (Clifton) 

Eminentissime Princeps, 

Gum benigne petieris ut ad Commissionem Antepraeparatoriam trans- 
mittam vota et opiniones meas, haec quae sequuntur adnecto ut, pro 
sollertia et religiosa sollicitudine tua, ea perpendas: 

In re dogmatica-. Prorsus optandum est ut discussio et clarificatio fiat: 

a) de Episcopatus divina origine eiusque regimine iuris divini, 
necnon eiusdem cum Supremo Pontificatu relatione; 

b) de Episcopatu relate ad Presbyteratum; 

c) de sacramento Confirmationis eiusque relatione cum bapti- 
smate et gratia specifica; 

d ) de « sacerdotio » laicorum. 

In re disciplinari-, haec quae sequuntur commendo: 

1. In genere magis relinquatur ipsi Ordinario regimen dioeceseos 
quin saepe ac saepius necesse sit ut ad Sanctam Sedem recurrat. 

2. Speciatim ne cogatur Ordinarius ad S. Sedem recurrere a) pro col- 
latione beneficiorum paroecialium vacantium ad normam can. 1435, 1°; 

b) pro alienatione bonorum entium iuridicorum in dioecesi existentium; 

c) pro concessione celebrationis Missarum extra locum sacrum et pro 
triplici celebratione quando bonum fidelium id postulat. 

3. De iure matrimonii-. Pro regula habeatur ut ea super quibus semel 
petitae semper conceduntur dispensationes impedimenta omnino abro- 
gentur. Specifice cessent: 

a) omnia impedimenta gradus minoris (can. 1042, § 2); 

b) impedimenta mixtae religionis et disparitatis cultus (qua impe- 
dimenta ecclesiastica), sed oneretur tantum conscientia Ordinarii ad cu- 
randum ut « cautiones » revera impleantur et nullum adsit perversionis 
periculum; 

c ) ad validitatem contractus ne requiratur assistentia testis « qua- 
lificati » proprii, sed solummodo requiratur assistentia cuiusvis sacerdotis 
ab Ordinario approbati; ad liceitatem quidem requiratur assistentia 
« qualificati » proprii etiam, si casus ferat, sub gravi et poena censurae. 

4. De iure processuali : Quod in genere ita reformetur ut morae inu- 
tiles vitentur. Optandum est vigore iuris ipsius communis instituantur 
tribunalia regionalia ad cognoscendas causas praesertim de matrimonii 

nullitate. In unaquaque dioecesi sint tantum tribunalia ad excutiendos 
testes et partes etc. 

5. De ture poenali-. Omnino reformetur et iuxta modernas necessi- 
tudines reficiatur ita ut applicatio totius iuris poenalis a radice simplifi- 
cetur. 

Haec dum trasmitto, impensos cordis affectus erga Eminentiam 
Tuam Reverendissimam profiteor atque obtestor et sacram purpuram 
deosculor. 

Addictissimus in Christo servus 
et frater 

ffi Ioseph 

Episcopus Cliftoniensis 

Datum Cliftoniae, die 15 mensis septembris anni 1959. 


4 

Exc.mi P. D. GUILELMI HART 
Episcopi Dunkeldensis (Dunkeld) 


Your Eminence, 


18th. April, 1959 


With most humble apologies for long delay in replying to your 
Eminence’s esteemed letter of the August, 1959 I beg to forward a short 
list of suggestions for the consideration of the Pontifical Commission 
which His Holiness has appointed to prepare matters for the forthcom- 
ing General Council. 

I feel that the points indicated in my accompanying letter are of 
little value in as much as they will already be in the mind of the Pre- 
paratory Commission but I do forward them in that they express my 
mind on matters which to me seem of some importance. 

Begging your Eminence’s forgivenees for any trouble I have caused 
you and commending myself to your prayers, 

I beg to remain, 

Your Eminence’s devoted servant in Christ 

© William A. Hart 
Bishop of Dunkeld 

Ref. I C/59-466 bis. 

Sequentes opiniones cum omni humilitate Commissioni Pontificiae 
pro futuro Concilio Oecumenico institutae vellet exponere Episcopus 
Dunkeldensis. 

Ad rem liturgicam quod attinet sequentia notatu digna videntur. 

Usus linguae vernaculae in illa parte Missae, quam Catechumenorum 
dicunt, a multis commendatur his diebus, ad faciliorem reddendam fide- 
lium cooperationem in SS. Sacrificii celebratione. Rationes et argumenta 
id suadentia solida apparent sed ut opinor, non omni modo conclusiva 
pro tali immutatione in totam illam Missae partem introducenda. Haec 
proponerem: in diebus dominicis et Festis, quando nempe concursus po- 
puli id suadet, substituatur pro lectione in lingua latina lectio epistolae, 
gradualis, orationis Munda cor meum et S. Evangelii in lingua vernacula 
non ad altare sed eo loco dicenda, quo faciliter a populo celebrans audiatur, 
quoque homiliam consuetam nunciat. Moris est apud nos has S. Scripturae 
partes post earum lectionem secundum praescripta Rubricarum eas de- 
nuo lingua vernacula repetere non sine magno et spirituali fidelium pro- 
fectu, eorum praesertim qui ab haeresi ad Ecclesiam convertuntur: du- 
plicatio autem valde incommoda frequenter evadit in magnis civitatibus 
ob numerum Missarum sibi invicem parvo intervallo insequentium et 
alibi ob distantiam inter ecclesias in quibus idem sacerdos celebrat. 
Huiusmodi substitutio in hac Missae parte mira fidelibus non esset immo 
comiter acciperetur et in commodum cederet celebrantis cui ita tempus 
verbi Dei debita reverentia praedicandi non deesset ut frequenter accidit. 
Hic modus agendi, ut mihi videtur, nonnihil conferret ad urgendam 
gravem obligationem veritates aeternas praedicandi, quod sane in Missa 
Catechumenorum locum praestantiorem habere debet. Hoc opus sa- 
cerdotes nostri non negligunt, plus autem temporis illos in eo adim- 
plendo multum adiuvaret. 

Omissio Psalmi ludica ut in Missis tempore Passionis et in Missis 
pro defunctis faciliorem redderet instructionem populi ad Missam dia- 
logatam praeparandi. In hac re magnam Parochi et Coadiutores difficul- 
tatem experiuntur; Psalmus enim ille non facile a populo linguae anglicae 
assueto addiscitur. 

Divinum officium. 

Immutationes hactenus introductae una cum nova Psalterii versione 
multum sese sacerdotibus commendarunt, aliaeque in posterum intro- 
ducendae utiles sine dubio erunt et devotioni instructionique aptae. Ne 
tamen quaeso nimis coarctetur Officium diei, pauci enim sunt qui ne- 



12 


ANGLIA 


queant quotidie una hora vigilare cum Christo. Praeterea pro multis 
sacerdotibus etiam magnis negotiis implicatis elevatio mentis ad Deum 
per recitationem devotam divini officii principaliter inducitur; ad quod 
strictissime obligantur: alia autem pietatis officia, ut notum est, ratio- 
nibus validis vel aliter non raro omittuntur. Stet Officium Divinum uti 
est quoad substantiam et formam, paucis mutatis vel omissis quae ad 
profectum spiritualem sacerdotum parum conferunt. 

Sacramentum Matrimonii. 

Ecclesiae est hoc magnum sacramentum sarta tecta conservare in sua 
pristina et supernaturali dignitate. Omnes aliae sic dictae ecclesiae pau- 
latim decursu temporis a doctrinis traditis recesserunt; non amplius de 
sacramento gratiae productivo loquuntur nec de indissolubilitate vinculi; 
et in his quae ad usum matrimonii spectant fere omnes aberraverunt. 
Iuvenes et nostri a teneris annis magno versantur periculo subversionis 
a fide et recta doctrina. His in adiunctis valde periculosa esset et in 
detrimentum fidelium cederet quaecumque immutatio respectu illorum 
quae ad formam matrimonii quod attinet in can. 1094 et seq. statuun- 
tur. Si lex Ecclesiae hac in re ita immutaretur (ab aliquibus, ut audivi, 
proponitur) ut matrimonia a fidelibus inita extra Ecclesiam omnia valida 
evaderent, multi minus fortes in fide, omnem sensum sanctitatis matri- 
monii perderent magno cum damno generationis futurae. 

© Gulielmus Anaveas Hart 
Episcopus Dunkeldensis in Scotia 


5 

Exc.mi P. D. IOSEPHI McGEE 
Episcopi Gallovidiensis (Galloway) 

Eminentissime Domine, 

Litterae Eminentiae Tuae die 21 martii 1960 (Num. Prot. C/59-525 
bis) datae ad me pervenerunt. 

I. Res satis magni momenti mihi videtur ut usus linguae vernaculae, 
in nostris saltem regionibus, admittatur: in orationibus et lectionibus 
quae comitantur administrationem quorumdam sacramentorum, e. g. 
Baptismatis, Confirmationis, Extremae Unctionis et Matrimonii necnon 
in quibusdam caeremoniis liturgicis, e. g. Exsequiis, Impositionis Pri- 
marii Lapidis ecclesiae, Benedictionis novae ecclesiae; non tamen ita ut 

orationes vel lectiones primum lingua latina recitentur deinde vernacula, 
sed ut lingua vernacula eaque sola dicantur: 

hinc, ut mihi videtur, sperari potest magnus profectus pro fide- 
libus qui sacrum ritum melius sic intelligerent et in eo intimius partici- 
parent; nec sine momento videtur esse quod in nostris regionibus haud 
raro acatholici, civilitatis vel amicitiae vel etiam curiositatis causa, tem- 
pla catholica adeunt, ritui sacro adsunt; solemnitatem et dignitatem 
ritus admirantur; sensum vero orationum et lectionum nullo modo per- 
cipiunt. Unde fit ut minus attrahantur ad ecclesiam veram, quam si 
haec vernacula lingua dicerentur. 

II. Consideratione haud indigna videtur esse quaestio utrum sacra- 
mentum Confirmationis, hisce praesertim temporibus, aetate aliquatenus 
provectiore v. g. decem annorum administrari debeat, quando sc., pueri 
et puellae, propter maturiorem intelligentiam, de magno huius sacra- 
menti in vita Christiana momento efficacius edocerentur et profundius 
sentirent responsabilitatem quae confirmato, ut adulto Christiano, in- 
cumbit. 

Cum nullum aliud negotium quod in futuro Concilio Oecumenico 
tractari possit mihi occurrit, omni quo par est obsequio E. T. devotissi- 
mum et addictissimum me profiteor in Domino. 

© IoSEPHUS McGeE 
Episcopus Gallovidiensis 

Datum apud Ayr, die 18 aprilis 1960. 

6 

Exc.mi P. D. DONALDI A. CAMPBELL 
Archiepiscopi Glasguensis (Glasgow) 

Prot. N. 1 C/59-543 6 aprilis 1960 

Eminentissime Princeps , 

Infrascriptus Archiepiscopus Glasguensis vult exprimere adnexas opi- 
niones pro consideratione Exc.morum Episcoporum qui congregabuntur 
in proximo Concilio Oecumenico. 

Eminentiae Vestrae Reverendissimae 
Add.mus 

ffi Donaldus A. Campbell 
Archiepiscopus Glasguensis 

Quaestiones Dogmaticae 

1. Oportet ut clare definiatur titulus Co-Redemptricis datus Beatae 
Mariae Virgini. 

2. Quoad Ecclesiam: 

1) Quae sunt membra Corporis Mystici? 

2) Quomodo illi qui non sunt membra salvari possint? 

3) Patres Concilii utiliter definiant sensus exactos Dogmatis « Ex- 
tra Ecclesiam nulla est salus ». 

4) Etiamque relatio Ecclesiae quoad sectas Acatholicas: v. g. « The 
Word Council of Churches », « Moral Re-Armament ». 

5) Definiantur relationes inter Ecclesiam et Statum Civilem prae- 
sertim quoad materias mixtas v. g. Educationem et Matrimonium, et ius 
exclusivum Ecclesiae iudicandi moralitatem actionum Statuum et Unio- 
num Opificum. 

Quoad Mores et Disciplinam 

1. Mihi videtur opportunum extendere facultatem confirmandi in 
periculo mortis etiam ad omnes Vicarios cooperatores praesertim in 
paroeciis ubi inveniuntur magna nosocomia publica. 

2. Invocatio « S. Ioseph... ora pro nobis » addatur Litaniae omnium 
Sanctorum, et hoc immediate post invocationem « Sancta Virgo Virgi- 
num... ora pro nobis ». 

3. Ut modus promulgandi leges et dispensationes universales inve- 
niatur, qua Ordinarii certiores fiant fere immediate. 

4. In Scotia tales leges et dispensationes legi possunt in ephemeri- 
bus acatholicis antequam publicatio officialis perveniat a Sancta Sede. 

5. Ordinarius Glasguensis enixe rogat ut nihil fiat quo prohibeatur 
recitatio publica Rosarii intra Missam. 

7 

Exc.mi P. D. IACOBI CUNNINGHAM 
Episcopi Hagulstadensis et Novocastrensis (Hexham and Newcastle) 

die 22 decembris 1959 

Eminentissime Princeps, 

Cum grato animo litteras diei 18 iunii 1959 (Prot. N. IC/59-591) 
accepi, quibus Eminentia Vestra rogat ut Pontificiae Commissioni Ante- 
praeparatoriae pro Concilio Oecumenico animadversiones circa res quae 
in futuro Concilio tractari poterunt communicem. 

Res quae mihi sese suggerunt non sunt maioris momenti quae in 
Concilio Oecumenico tracterentur. Attamen cum mihi utiles pro praxi 
videantur sequentes animadversiones iudicio Sanctae Sedis humiliter 
submitto. 

Optandum mihi videtur ut: 

1. Sequentes casus addantur iis qui habentur in n. 21 Instructionis 
Sacrae Congregationis de Religiosis diei 25 martii 1956, circa Monia- 
lium Clausuram: 

a) Visitatio instituenda apud medicum peritum, e. g. pro oculis, 
pro dentibus, ad applicationem radiorum, pro observatione medicali. 

b) Pro Antistita, etiam cum socia, visitare Monialem foris aegro- 
tantem, praesertim in periculo mortis. 

2. Attenta evolutione, post promulgationem Codicis luris Canonici, 
doctrinae de participatione laicorum in apostolatu hierarchico, eorum 
status plenius definiretur quam in canonibus 682 et 683 Codicis luris 
Canonici. 

3. Facultas administrandi sacramentum Confirmationis in periculo 
mortis, iuxta Decretum « Spiritus Sancti munera », extendatur saltem 
ad vicarium cooperatorem quoties parochus adversa valetudine impeditus 
est et ad vicarium substitutum. 

4. Causa canonica pro divisione paroeciae, can. 1427, § 2 Codicis 
luris Canonici statuta, extendatur ita ut Ordinarius, servatis conditioni- 
bus iure statutis, paroecias dividere possit quoties salus animarum id 
postulat. 

5. Ordinarii licentiam ad alienandas res ecclesiasticas concedere pos- 
sint, etiam si agatur de rebus quae valorem excedunt triginta millium 
libellarum seu f rancorum dummodo 1° causa urgens habeatur, et 2° Or- 
dinarius Sanctam Sedem de alienatione ita peracta edoceat. 

Quae dum Eminentiae Vestrae communico, sacram purpuram reve- 
renter deosculans, Deum enixe precor ut amplissimis Eminentiam Ve- 
stram donis cumulet, quo laetiora felicioraque labantur et Natalicia Fe- 
stivitas et novus adventans annus, et permaneo 

Eminentiae Vestrae addictissimus in Christo 

© Iacobus Cunningham 
Episcopus Hagulstadensis et Novocastrensis 

Exc.mi P. D. THOMAE EDUARDI FLYNN 
Episcopi Lancastrensis (Lancaster) 

Prot. N. 1 C/59-707 

Eminentissime ac Reverendissime Princeps, 

Eminentiae Vestrae roganti de rebus in proposito Concilio Oecume- 
nico perpendendis haec velim exponere: 

1. Volo audire definitionem B. M. V. Mediatricis omnium gratiarum. 

2. Multum permotus quoad dubia quae de tota B. M. V. integritate 
physica in partu et post partum nuper audita sunt, volo definitionem luci- 
dam fieri ut tota naturae integritas ostendatur. Scriptores recentes bona 
fide putare videntur se definitionem interpretari posse ut haud conceptio 
sed partus Domini Nostri Salvatoris naturales effectus in Matris cor- 
pore protulerit. Quae opinio mihi videtur repugnare non solum fidei, 
quam semper tenui, sed etiam legi orandi, quam in Officio Divino de 
Nativitate Domini Nostri Iesu Christi legimus. 

3. Nolo linguam nostram in Missa usurpari, sed liberiorem usum 
desidero linguae patriae in Baptismo conferendo atque in Sepulturis 
Ecclesiasticis gerendis. Protestantium quidem funus Anglicanum ab aca- 
tholicis semper admiratur; praestantissima autem nostra Missa de Requie 
haud tam bene intelligitur vel aestimatur. 

4. Nos Episcopi in Anglia rigidissime tractamus de communicatione 
in sacris. Scimus fideles nostros multum commotum iri si in hac re lar- 
giter concedatur. Sed cum Duke of Norfolk, Earl Marshal Angliae, ritum 
religiosum moderari in regali Coronatione necnon Londinii urbis prae- 
fecto sacris acatholicis adesse liceat, difficile est postulare, ut revera 
postulamus, urbium ceterarum praefectos numquam Protestantium sa- 
cris adesse, quibus patriae more omnes urbis praefecti ut principes civi- 
tatis unica die Dominica atque die 1 1 novembris ob memoriam civium 
in bellis defunctorum semper adsunt. Egometipse nolo disciplinam re- 
laxari, sed opinor Episcopos in Concilio Provinciali spectare debere 
conditiones loci et constituere quid faciendum sit. 

5. Puto matrimonia mixtae religionis enixe reprimi debere atque 
nos libertate can. 1109, § 3 et can. 1102, § 2 uti raro debere. 

Osculans purpuram sacram, permaneo 

Eminentiae Vestrae addictissimus 
© Thomas Edu ardus 
Episcopus Lancastrensis 

9 

Exc.mi P. D. GEORGII PATRICII DWYER 
Episcopi Loidensis (Leeds) 

Excellentissime Domine, 

Veniam mihi praebeas quaeso de eo quod nullum responsum hucus- 
que dedissem litteris quas ab Em.mo D.no Card. Tardini accepi anno 
praeterito. 

Putabam enim omnia quae scribere potuissem iam ab aliis peritiori- 
bus me fore ut dicta fuissent. 

Nunc vero acceptis litteris Excellentiae tuae die 21 martii 1960 
quibus rogabas de novo ut animadversiones et consilia darem « in verbo 
tuo laxabo retia ». 

Excellentiae Vestrae Rev.mae 
Servus addictissimus 

ffi Georgius Patricius Dwyer 
Episcopus Loidensis 


Die 13 aprilis 1960. 

Ante omnia nostris diebus opus est ut detur hominibus vera doctrina 
de natura humana. Fluctuant enim spiritus hominum et suspensi ma- 
nent inter effrenatum optimismum et desperatum pessimismum. Fin- 
gunt sibi philosophias « humanisticas » quod vocant, quae hoc tantum 
commune inter se habent quod hominem sibi sufficere debere proclamant. 
Unde concludunt, alii quod homo progressum indefinitum faciet ita ut 
sit « ut Deus »; alii vero videntes hominem numquam sibi sufficere 
posse desperata aliqua perspicuitate aiunt omnia absurda esse nec salus 
homini esse nisi in se liberando de catenis moralitatis, de illusione pos- 
sibilitatis attingendi veritatem absolutam. 

Cum vero omnes isti hominem sine Deo concipiant, philosophia eos 
saepe fallit ita ut ipsi optimistae non raro in pessimismum cadunt. 

Necesse erit igitur re-affirmare dignitatem humanae naturae et qui- 
dem quoad potentias naturales et quoad potentias supernaturales natu- 
rae redemptae: ulterius affirmandum erit dignitatem humanam et iura 
humana servari non posse nisi respectu habito ad Deum auctorem natu- 
rae, finem ultimum omnium creaturarum. 


i di») 

De Intellectu humano 

Intellectus hominis attingere potest veritatem et quidem, sub-distinc- 
tionibus necessariis, absolutam non tantum relativam. Magni momenti 
est hoc affirmare de re morali. Sunt enim permulti qui dicunt « bonum » 
et « malum » in actibus humanis esse quid omnino relativum, de statu 
economico vel psychologico hominum dependens: aiunt immo « bonum » 
et « malum » « continuum » aliquod formare. 

De libero arbitrio 

Unde etiam oportet de novo proclamare hominem praeditum esse . 
libero arbitrio nec eum omnino determinatum esse ab historia eius psy- 
chologica, contra Freud et alios huiusmodi qui doctrinas « psycho-ana- 
lyticas » non bene fundatas propugnant. Ratione tamen habita de inven- 
tis psychologiae modernae opportunum erit aliquid stabilire de imputa- 
bilitate subiectiva quamquam fateri constringimur quaestionem istam 
spinosam et valde ancipitem esse. 

De « Ethica Situationis » 

Aliquid statuere oportet de « Ethica Situationis », error qui fere 
ubique in sectis Protestanticis serpsit nec desunt Catholici quadamtenus 
ab errore eodem affecti. Principia quae in Inst. S. Officii die 2 febr. 1956 
stabilita sunt reaffirmare et fortasse ampliare opportunum erit. 

De Corpore Mystico 

De homine redempto membro Corporis Mystici. Corpus Mysticum 
utique nihil aliud est nisi Ecclesia Catholica. Quousque tamen omnes 
homines partem habent beneficiorum quae de corpore mystico in totum 
genus humanum redundant? Acatholici baptizati qui bona fide extra 
ecclesiam sese inveniunt, quo sensu « fratres » nostri, etsi separati dici 
possunt? Multitudo eorum qui baptizati non sunt — quonam sensu in 
via salutis dici possunt? 

Et cum, voluntate divina, omnes homines sine exceptione aliquo 
modo ad Corpus Mysticum ordinati sint quaenam obligationes Christia- 
nis praesertim incumbunt respectu ceterorum hominum? 

Quid de « tolerantia » errantibus et erroribus debita propter bonum 
commune? 

De unitate generis humani 

Valde opportunum etiam videtur reaffirmare unitatem humani gene- 
ris contra praeiudicia de gentibus « inferioribus » vel « superioribus » 
propter colorem pellis aut alias qualitates accidentales huiusmodi. 

Corollarium tunc affirmandum: ius quod omnibus hominibus cuius- 
vis generis competit fruendi bonorum terrae et ideo obligationem quae 
incumbit nationibus « possidentibus » dandi liberum accessum his bonis 
populis indigentibus ut puta per migrationem. 

De homine ut persona 

Omnis homo est persona, sui iuris, iuribus fundamentalibus praedita 
quae alienari non possunt. Et cum homo sit persona, et non tantum « in- 
dividuum », iura (et obligationes) habet respectu familiae et Status. 
Non est homo mere cellula in aliquo toto « evolvente » ut theoriis « to- 
talitariis » placet. Nec tamen est considerandus ut mere « individuum » 
tamquam si familia et aliae communitates humanae non essent nisi so- 
cietates improprie dictae, pure accidentales ut in theoriis « liberalibus ». 
Haec omnia affirmare oportet contra tyrranidem Status quae consequen- 
tia inevitabilis est et doctrinae « totalitaristicae » aeque ac « liberalis ». 
Sic ex ipsa notione hominis ut « personae » affirmatur dignitas humanae 
naturae. Quid igitur si consideratur homo ut filius Dei! 

Corollaria aliqua in re morali 

Iamvero cum homo sit « animal sociale » potentias et facultates ali- 
quas habet quae non tantum in bonum individui datae sunt ei sed intui- 
tu boni totius humani generis praesertim, e. g. facultatem sexualem. Ita 
media anticonceptionalia intrinsece illicita sunt. 

Ulterius: abusus ille facultatis sexualis ne quidem signum novae 
libertatis acquisitae per inventa scientiae modernae est (ut multis dicere 
placet) sed est vera degradatio dignitatis humanae tanquam si semen sit 
mere aliquod excrementum chimicum nec habeat potentia sexualis inti- 
mam connexionem cum toto complexu corporis et animae immo cum 
tota personalitate hominis. 

Anathematizanda etiam inseminatio artificialis quae pariter violen- 
ter separat usum potentiae sexualis a complexu relationum personalium 
qui homini competit. 

De fine ultimo 

Affirmandum finem revera ultimum hominem habere nempe visio- 
nem beatificam quo tendit duce Providentia divina. Immo asserendum 
totum processum historicum humani generis hoc in mundo in finem ten- 
dere nempe in aedificationem et plenitudinem corporis mystici contra 
eos qui negant omnem finem, non videntes in processu historico nisi se- 
riem eventuum disparatorum, et contra Marxistas qui finem ultimum 
utique statuunt sed falsum. 

Summa\ Omnia quae supra iam saepius dicta et repetita sunt in en- 
cyclicis et aliis documentis pontificiis. Alia multa quae tamquam conse- 
quentiae de his principiis fundamentalibus decurrunt (utputa tota doc- 
doctrina socialis Ecclesiae) etiam longe lateque diffusa sunt. 

Bene tamen Concilium haec omnia quasi in aliqua synthesi colligere, 
clarificare et definire poterit, adaptata conditionibus hodiernis. Sic re 
vera bonum nuntium mundo dabit ut sint omnes homines bonae volun- 
tatis « spe gaudentes ». 


Varia 

De re dogmatica 

De praesentia reali-. Sunt inter catholicos hodie qui ita exaltant 
aspectum sacrificialem SS. Eucharistiae ut videantur nimis deprimere 
aspectum Praesentiae Realis. 

Opportunum forte esset reaffirmare doctrinam Ecclesiae de adora- 
tione debita Domino Nostro I. C. in Ss.mo Sacramento. Concilium rem 
valde utilem animabus fidelium faceret si conspectum daret progressus 
dogmatis de Eucharistia in saeculis praeteritis, asserendo talem progres- 
sum validum et fructuosum esse (verbi gratia, praxis fidelium preces 
privatas fundendi Ss.mo Sacramento, visitationes faciendi, horas adora- 
tionis etc.) contra falsum historicismum quorumdam, anathematizando 
etiam abusus quales reprehendendos censuit S. C. Rituum in Instruc- 
tione die 1 iunii 1957 data de loco tabernaculi etc. 

De Beata Virgine-. Optandum ut nulla nova definitio fiat de B. M. V. 
Quae enim ab aliquibus proponuntur ita subtiles sunt ut nihil pietati 
fidelium proficiant et admirationis immo et scandali aliorum pusillorum 
occasio esse possint; e. g. amamus et veneramur omnes Matrem Dei et 
nostram; scimus Eam redemptioni humanae cooperari; sed utrum in 
actu primo vel in actu secundo scire re vera pietatem nostram erga Eam 
augere non potest. 

De re morali 

De modis belli gerendi-. Quid sibi vult nostris temporibus « ser- 
vato moderamine inculpatae tutelae »? 

De re liturgica 

De revisione Breviarii-. Dolendum sed verum esse fateri constringi- 
mur quod lectiones Matutini parum conferunt pietati sacerdotum prop- 
ter varias rationes bene notas. Consilium ergo dare audeam ut Matuti- 
num aboleatur in recitatione privata, serventur tamen Laudes et aliae 
horae. Loco Matutini ponatur lectio S. Scripturae in lingua latina aut 

in omni alia lingua ad libitum sacerdotis eligenda in versione utique ab 
auctoritate ecclesiastica approbata. 

Fere tota S. Scriptura divisa in pericopas sine interruptione per ver- 
sicula et responsa legi possit in spatio e. g. trium annorum cum magno 
fructu pro vita interiore clericorum et pro praedicatione Verbi Dei et 
quod vocabularium et spiritus sacerdotis sic ditarentur thesauris Scrip- 
turarum. 

De lingua vernacula in junctionibus liturgicis : Locus videtur esse 
prudenter modificandi usum exclusivum linguae latinae in liturgia. Non 
utique consilium dare vellem ut Missa in alia quam lingua latina celebre- 
tur. Fortasse distinctio fieri possit inter ritus ex opere operantis et ex 
opere operato. Isti latine illi lingua vernacula redigi possint. Praeterea 
lectiones, orationes, Passio in Parasceve et lectiones et Benedictio Fontis 
in Vigilia Paschali perutiliter vernacula lingua recitari possint. 

De Iure Canonico 

1. Simplifcatio aliqua optanda in disciplina casuum reservatorum. 

2. De provisione sedium episcopalium saeviente persecutione. 

De hoc ut minus sapiens loquor nec auderem nisi fretus verbis Excel- 
lentiae tuae ut « omni cum libertate et sinceritate » animadversiones com- 
municare debeam. Quando persecutio saevit in aliqua natione nec libera 
communicatio cum Sede Apostolica possibilis fuerit nonne Indultum 
concedi possit hierarchiae illius nationis vel capitulis rite institutis ut se- 
dibus vacantibus provideant ipsi eligendo sacerdotes vere dignos ad 
officium episcopale? Necesse utique esset ut antequam consecretur elec- 
tus iuramentum fidelitatis erga Sedem Apostolicam praeberet. Certo 
certius, sic omnia incommoda non evitarentur et periculum schismatis 
remaneret. Attamen talis disciplina exceptionalis daret hierachiae exi- 
stenti saltem aliquem locum decursionis in conflictu cum Statu persecu- 
tore, et ecclesia illius nationis non privaretur episcopis. Nullus praetextus 
tunc remaneret quo uterentur episcopi vel sacerdotes « collaborantes » 
cum Statu persecutore ad episcopos eligendos in contemptum Sedis Apo- 
stolicae seclusis suffragiis episcoporum et canonicorum qui fidelitatem 
integram impavidi conservaverint erga Sedem Apostolicam, allegando 
necessitatem providendi sedibus vacantibus ut vita ecclesiae adequate 
continuat. 

Quae omnia tamen dico « salvo meliori iudicio » ut patet. 

De « re-unione » Christianorum dissidentium cum Ecclesia 

Mea sententia Concilium in hac re nihil facere poterit nisi clarius in 
luce ponere barathrum quod inter Ecclesiam Catholicam et dissidentes 

iacet. Quamquam enim verbi gratia, Anglicani in accidentalibus utputa 
in stilo paramentorum et ornamentorum ecclesiarum nobis videntur 
appropinquare tamen in fundamentalibus principiis toto coelo a nobis 
distant non tantum in re dogmatica sed et in re morali. Episcopi enim 
eorum, exempli gratia, nunc usum mediorum anticonceptionalium in 
matrimonio, ne dicam tolerant, sed active suadent. 


Die 13 aprilis 1960. 


ffi Georgius Patricius Dwyer 
Episcopus Loidensis 

Exc.mi P. D. IOANNIS CARMELI HEENAN 
Archiepiscopi Liverpolitani (Liverpool) 


My Lord Cardinal, 


10 November 1959 


Please accept my regrets that it was not possible for me to send this 
document befor this time. 

Promising my prayers that God will guide you in your important 
work and kising the Sacred Purple your devoted Brother in Christ, 


£8 John C. Heenan 
Archbishop of Liverpool 


Dogma 

De definitionibus dogmatum 

Ex quibusdam Epistolis sic dictis circularibus his recentioribus annis 
receptis, iudicare licet Episcopos quosdam desiderare plures dogmatum 
definitiones. Mea autem sententia, Ecclesiae traditio opponitur dogmati 
definiendo nisi adest gravis causa. Cum quidem dubium sincerum inter 
theologos fuit, aut hostes Ecclesiae acceptas doctrinas catholicas pertina- 
citer oppugnaverunt, tum Auctoritas Suprema Ecclesiae fidem ortho- 
doxam et formulavit et definivit. Hodie autem quorumdam theologorum 
mens est ut doctrina definiatur eo fine ut promoveatur devotio. Quod 
maxime verum est de doctrina quae Beatam Mariam Virginem spectat. 
Haud sane optandum est ut imponantur actus fidei in iis rebus quae me- 

lius privatae cleri fideliumque devotioni relinquantur; multiplicata dog- 
mata insuper conversioni acatholicorum obstant: quodsi haec ratio mino- 
ris momenti est, negligi tamen non debet. 

De definitionibus dogmatum quae beatam Mariam Virginem spectant 

Inter quosdam theologos est voluntas ut plures fiant definitiones dog- 
maticae praesertim ad gloriam Beatae Mariae Virgini tribuendam. Ego 
vero iudico hanc eorum rationem esse erroneam. Unaquaeque nempe re- 
center proposita definitio nova (de Beata Maria Virgine ut Regina, ut Co- 
Redemptrice, ut omnium gratiarum Mediatrice). duabus his noxis, mea 
opinione, laborat: primo quod titulum Beatae Virginis maxime sublimem, 
scilicet Eam esse Matrem Dei, obscurat; secundo quod formulam urget 
in iis rebus quae iam accipiuntur et per se accipi possunt. Credo tantum 
abesse ut haec crescens attentio ad singulas erga Beatam Virginem devo- 
tiones gloriam Matri Dei praestet, ut etiam aliquid detrahat de Eius statu 
unico et distincto in Economia Salutis. Sequitur in praxi ut multi praedi- 
catores plura de apparitionibus apud Lourdes Fatimamque (quae nun- 
quam pars depositi Fidei esse possunt) eloquantur quam de apparitione 
Angeli Gabrielis annuntiantis magnum nuntium Maternitatis Divinae. 
Petitiones cuiusmodi est petitio Hierarchiae Mexicanae impediunt potius 
quam adiuvant cultum Matris Dei. 

De ieiunio Eucharistico 

Missa vespertina pluribus quam unquam antea facultatem praebet 
ut diebus feriis Sancto Sacrificio assistant. Trium autem horarum ieiunium 
multos operarios impedit quominus praxim Communionis frequentis in- 
stituant. Unius vero horae ieiunium operariis, manu praesertim laboranti- 
bus, permittat ut et cibum sumant et nihilominus Sacram Communio- 
nem recipiant. 

Sacerdotibus etiam proderit si tempus ieiunii minuatur. Pastores in 
paroeciis urbanis primo vespere suos visitare soliti (qua hora operarii 
domum redierunt) commodum ex tali relaxatione comparant. 

Distinctio saltem inter regulam quae sacerdotes et quae populum 
obligat removenda est (pro populo tempus a Sacrae Communionis recep- 
tione, pro sacerdotibus ab incepta Missa nunc aestimandum est). 

Et sacerdotes et laici qui Sacram Communionem recepturi sunt, a 
potu alcoolico abstinere debent a meridie. 

Canon 867 reformandus est ita ut Sacra Communio qualibet hora 
distribui possit. 

De disciplina clericali 

1. Si Breviarium contrahendum est, obligatio orationis mentalis fir- 
mari debet; alias periculum adest ne sacerdotes putent orationem iam 
minus necessariam aestimari. Orationis quidem mentalis et lectionis spi- 
ritualis negligentiae remedium praesto sit si officium abbreviatum occasio 
sit strictius obligandi et sacerdotes et religiosos ad haec alia officia im- 
plenda. Nunc Ordinarius monetur ut curet ut sacerdotes orationi mentali 
incumbant. Haec obligatio canonica esse debet. 

2. Cum, proh dolor, vel iuvenes sacerdotes his temporibus mundanos 
in mores labantur, et mox post ordinem sacrum receptum muneribus 
sacerdotalibus attrahi cessent, censeo diaconos unum annum labore pasto- 
rali fungi debere, antequam ad sacrum sacerdotii ordinem promoveantur. 
Pastorali enim modo visitando, pro iuventute laborando, praedicando, 
baptizando, suam ad onera sacerdotalia idoneitatem probare possint prius- 
quam gradus irrevocabilis capiatur. 


11 

Exc.mi P. D. IOANNIS E. PETIT 
Episcopi Menevensis (Menevia) 

Prot. N. 1 C/59-840 30 augusti 1959 

Eminentissime Domine-. 

Ut breviter respondeam litteris ab Eminentia tua mihi scriptis de 
materiis tractandis in Concilio Oecumenico mox habendo, mihi videtur 
Ecclesiae Dei profuturum si de subsequentibus tractetur. 

1. De liceitate belli dicti moderni. 

2. De formatione spirituali et intellectuali candidatorum s. sacer- 
dotii. 

3. De ordinatione, forma, et unificatione Apostolatus Laicorum prae- 
sertim in his quae de iuvenibus spectant. 

4. De consociando sive in unum coniungendo Ordines et Congrega- 
tiones religiosas, quae eumdem fere finem et constitutiones similes habeant. 

5. De modis quibus ad regiones in summa sacerdotum penuria ver- 
santes sacerdotes mittantur et praesertim ad Americam Latinam. 

6. De reformatione Missalis et Breviarii et usu linguae vernaculae 
in his recitandis. 

7. De Episcoporum residentialium facultatibus amplificandis. 

8. De numero minuendo relationum ad varias S. Congregationes 
mittendarum. 

Difficilior mihi sane videtur futura esse conversio Cambriae, humano 
modo loquor, si hoc tempore dogma fidei quod ad personam vel privile- 
gia Beatae Mariae Virginis spectet, definiatur. 

Summa qua par est observantia, Eminentiae Tuae servum me pro- 
fiteor. 

ffi Io annes E. Petit 
Episcopus Menevensis 

Exc.mi P. D. GEORGII BRUNNER 
Episcopi Mediobur gensis (Middlesbrough) 

Reverendissime et Eminentissime Domine, 

Litterae Tuae, Prot. N. 1 C/59-850, diei 18 iunii 1959, ad Nos 
rite pervenerunt, et in respondendo animadversiones sequentes Emi- 
nentiae Tuae proponere volumus. 

Videtur Nobis doctrinam de inhabitatione Sancti Spiritus in anima- 
bus fidelium et de plenitudine gratiarum et donorum ab Illo profluente 
non satis intelligi nec Spiritum Sanctum coli nec amari ut decet. 

Sicut Spiritus Sanctus in Apostolos descendit ita ut Ecclesiam in 
omnibus partibus terrae divulgarent, nonne reaffirmatio huius doctrinae 
et fratres nostros ab Ecclesia separatos in unum ovile Christi convertere 
adiuvaret, et fideles etiam auxiliarentur ut pro tali fine felici orarent et 
devotio eorum in Sanctum Spiritum incresceretur. 

Eminentiae Tuae addictissimus in Domino 

ffi Georgius Brunner 
Episcopus Mediobur gensis 


Medioburgae, die 1 septembris 1959. 

Exc.mi P. D. THOMAE LEONIS PARKER 
Episcopi Northantoniensis (Northampton) 

Prot. N. 1 C. '59-928 

Eminentissime Princeps, 

Episcopus Northantoniensis, epistula sub manu Eminentiae Vestrae 
die 18 iunii 1959 data gratissime accepta diligenterque perpensa, opi- 
natus fore ut negotia aliqua in Concilio Oecumenico proxime celebrando 
idonee tractentur, sequentia qua par est reverentia promere audet, 
scilicet: 

A) Circa quaedam doctrinae capita 

I. Doctrinam de Ecclesia tamquam Corpore Christi Mystico cum 
Summus Pontifex Pius XII v. m. tam profunde quam pulchre exposue- 
rit; Patres Concilii eamdem doctrinam amplificando ac complendo, prae- 
sertim salutem aeternam hominum extra unitatem Ecclesiae visibilem 
degentium quod attinet, aptissime agerent: cur sic opinetur Episcopus, 
rationes subicit. Huiusmodi enim declaratione facta, sectas acatholicas 
viam in sinum piae Matris Ecclesiae sequendam facilius recognoscitur as 
sperari posset, necnon fore ut certiores fierent non pauci fideles hucusque 
hac de re vix instituti. 

II. Si quis infans sacramento baptismatis privatus e vita decedat, haud 
raro fertur inter catholicos eum mediante genitorum piorum fide salvari 
posse. Quae cum in dies magis audiantur, maximum latet periculum ne 
iidem genitores liberos ad mysteria initiationis Christianae nonnisi longo 
post tempore afferant: quo stante periculo, videtur hisce diebus summa 
dari occasio denuo affirmandi baptisma esse necessarium ad salutem 
necessitate medii, ideoque prae omnibus cavendum ne receptio sacra- 
menti ultra tempus exiguum e natura rei quaesitum differatur. 

III. Sanctissimae Deiparae Virginis Mariae privilegiis peculiaribus 
ab Ecclesia per annos declaratis atque celebratis, incrementum fidelium 
magnum eamdem Beatissimam Virginem veneratorum sane est percipien- 
dum. Si tamen Patres Concilii progressum ulteriorem in mentem advol- 
vant, sperandum esset ut considerationem non omnino praetermitterent 
de periculo forsan oriundo in regionibus Protestandum: timere enim 
posset ne, definitionibus adhuc accedentibus, v. g. de Maria Co-redemp- 
trice vel omnium gratiarum Mediatrice, multi acatholici regionum pro- 

testantium incolae longius ab Ecclesiae unitate arceantur. Talibus enim 
commune est huiusmodi privilegia declarata aegre intelligere, cum saepe 
titulo vel nomine audito nil profundius quaerant, sed vix cognita pror- 
sus reiciunt. 

IV. De materia autem hodie maxime agitata, nempe de reditu om- 
nium Christianorum dissidentium desideratissimo ad verae Ecclesiae 
unitatem, Episcopus Northantoniensis aliqua circa rem religiosam in 
Anglia subiungere vellet, scilicet: 

1) Ministri acatholici in perpaucos tantum nostrates hodie influ- 
xum exercent, numero probabile minore quam qui a vera Ecclesia sua- 
dentur. Maxima autem aliorum anglorum pars, credentes in Deum se 
Christianos confitentur, reiecta tamen omni religione auctoritative ordi- 
nata. Laborandum praeprimis nobis manet ut hos reconciliemur: plures 
nempe sunt et magis inscii. Via ergo erit expeditior quando Christiani 
qui nomen sectae ob despectum hodie sat grassantem non dederint, Ec- 
clesiam tamen Catholicam non esse sectam aliquam sed Corpus ordinatum 
toto coelo ab aliis diversum cognoscent. 

2) Ipsarum sectarum mediante saeculo transacto aliquae ritus ca- 
tholicos sibi sumere incipiebant, ita ut in Anglia hodierna templa inve- 
nias sat multa speciem prae se ferentia ecclesiarum catholicarum, non ex- 
ceptis notis magis characteristicis, scilicet tabernaculo, Via Crucis, ima- 
ginibus B. M. V. et sanctorum. Simul tamen cum his signis maxime 
catholicis in lucem, proh dolor, editur liberalismus aliquis in re credenda 
crassus et in dies auctior, ita ut fidem inter sectas communem omnino 
evanuisse affirmare possimus. Deinde superiores hodierni Ecclesiae An- 
glicanae tamquam quid optimum proponunt ecclesiam aliquam christia- 
nos sat varia credentes complexam, dummodo membra notioni episco- 
patus modo « pragmatico » acquiescant quin ab eis assensus de hierar- 
chia doctrinalis quaeratur. Quae sane elucent in Ecclesia sic dicta Indiae 
Meridionalis nuper exstructa, necnon in conatibus recentibus cum Ec- 
clesia « Presbyteriana » Scotiae coalescendi. 

3) Pars denique aliqua cleri Anglicani, a superioribus dissidens, 
episcopis tamquam origine divina acceptis, doctrinae Ecclesiae Catholi- 
cae plurimum assentit. Proinde hi ministri tenent finem ut cetera pars 
Ecclesiae Anglicanae ad fidem veram recognoscendam perveniat, ita ut 
unionem cum Summo Pontifice tota et integra tandem aliquando petat: 
finis autem, ut opinatur Episcopus, prorsus inaccessibilis et potius som- 
nium quam fundata spes: item reconciliatio globalis illius etiam partis 
« anglo-catholicae » cum sede Petri videtur omnino impossibilis. Quod 
praeterea ex experientia evidens est, nam non semel ista pars « anglo- 
catholica » asseruit Se nequire in Ecclesiae Anglicanae communione de 

cetero remanere: rebus autem in discrimen adductis — puta unionem cum 
Ecclesia non-hierarchica in India Meridionali — nonnisi pauci ministri 
haeresim abiuraverunt, et quidem singulariter, et quo quisque loco ple- 
rumque versabatur, eo remanet. E contra, multi ex his Ecclesiam Catho- 
licam esse unicam Christique veram, necnon Romanum Pontificem pri- 
matum rite tenere infallibili tateque gaudere aperte profitentur. Si tunc 
quaeris ab eis quonam obice retineantur quominus submittant, sese 
asserunt in Ecclesia manere Anglicana ut alios secum ad unionem totalem 
denique promoveant. 

4) Notandum imprimis factionem supra descriptam, cum Eccle- 
sia Catholica specie tenus consonam, numero esse minimam, minimum- 
que momentum eius in plebem. Patres inde Concilii si clare demonstra- 
rent nullam sufficere causam ad submissionem differendam nonobstan- 
tibus quibuscumque contrariis apparentibus, rectam viam hisce ministris 
liquidius indicarent. Reminiscamur denique multos ex his infelicibus 
saeculi curis impediri, inter quos inveniuntur qui muneribus patrisfa- 
milias onerati submissionem quam secus libere praestarent recusant, vir- 
tute carentes requisita procul dubio heroica. Precantibus nihilominus 
sedulo coelum ut unio cum vera Ecclesia praebeatur, Deus certe non 
deneget auxilium. Faxit ut voluntatem eius clarius percipiant! 

5) Dicendum tandem nucleum quaestionis et difficultatis in re 
doctrinali inveniri, immo in ipsa veritate necnon in origine et interpre- 
tatione auctoritativa Sacrarum Scripturarum versari. Minoris proinde 
habendae sunt momenti quaestiones ecclesiasticae, v. g. de ritu, de cleri 
caelibatu, disputatae. 

V. Cum Episcopi sententia, haeresis modernismi periculis valde dimi- 
nutis catholicos obiectet hodiernos, quaerit num rarius pronuntiari de- 
beat iusiurandum antimodernisticum. 

VI. Concilio denique Oecumenico Vaticano schema de modo belli 
gerendi recto paratum numquam disceptatum est. Quae quaestio cum 
armis procusis letalioribus hodie nervosissima facta sit, exspectant multi 
ut Ecclesia tamquam auctoritas re morali suprema clare statuat quid 
peragi queat licite, illicite quid fiat. Licet tamen normis huiusmodi certis 
sane opus sit, latetne forsitan periculum ne ducibus Petri vocem sper- 
nentibus conscientiae fidelium adhuc valde hac de re greventur? 

B) De disciplina cleri et populi 

I. Episcopus in regimine dioecesis aliquando obstaculis obvius ma- 
gnis, religiosos aliquos privilegia sibi vindicare animadvertitur documen- 
tis innixos sane genuinis, Episcopo tamen ipso difficillimis accessu. Porro, 

ut exemplum praebeatur, considerandum est privilegium Missae in domi- 
bus privatis sine licentia Ordinarii celebrandae allatum. 

II. Sacerdotes item plurimi die dominica festisque bis vel ter Sacrum 
obligantur facere, onere praedicandi verbum Dei adnexo: porro eodem 
die accedente puerorum instruendi necessitate, itinera non brevia instari 
debentur. Quae cum ita sint, obligatio breviarii integre recitandi onus 
evenit saepe gravissimum, cum maxime sacerdos si impiger sit vix ex- 
cusatum se habeat. His ergo statutis quaerit Episcopus utrum a sacerdo- 
tibus bis vel ter diebus de praecepto litantibus onus recitandi Matutinum 
et Laudes auferre possit. 

III. Lex tandem ecclesiastica de opere servili diebus dominicis festis- 
que seponendo, ut hodie habetur fini a legislatore intento vix satisfacere 
videtur. Fideles enim permulti nonobstante lege cognita labores ob emo- 
lumenta lucrumve minime necessarios diebus prohibitis suscipiunt. Qua- 
mobrem quaerit Episcopus utrum in Concilio tempestive corrigeretur 
lex, scilicet utrum utiliter requies a labore unicuique quotidiano im- 
poneretur. 

Sacram Purpuram deosculans, me profiteor, 

Eminentiae Vestrae Reverendissimae 
servum addictissimum 

T. Leonem Parker 
Episcopum Northantoniensem 

Exc.mi P. D. CIRILLI RESTIEAUX 
Episcopi Plymuthensis (Plymouth) 

Prot. N. I C/59-1037 

Eminentissime Princeps, 

Litteris diei 18 mensis iunii anno 1959, Commissio Pontificia ad 
Concilium Generale Praeparandum me rogavit ut propositiones meas de 
rebus in dicto Concilio tractandis submittam. Veniam pro mora petens, 
humiliter Sanctae Sedi propositiones uti sequuntur pando: 

1 . Humillime rogo ut de B. M. V. nulla declaratio fiat neque de ea- 
dem B. M. V. ulteriores tituli aut festa innoventur. 

Hoc quidem rogo eo quod firmiter credo tales innovationes nullate- 
nus augere honorem quem devotissimo corde B. M. V. praestamus. Iam 
magna existunt obstacula nos inter fratresque nostros acatholicos, quae 

quidem obstacula vexantur dum innovationes de quibus supra, quamvis 
in honorem B. V. M. intentae, instituuntur. Nec vero ab ipsis nostris 
fidelibus bene recipiuntur nam talibus immutationibus, eorum oculis 
omnino innecessariis, perturbantur. 

2. Iterum rogo ut Sancta Sedes perpendat abolitionem privilegii 
exemptionis quo gaudent Regulares aliique nonnulli Religiosi, quatenus 
ad eorum scholas et ecclesias publico apertas refert. 

Talis enim exemptio a iurisdictione episcopali nullatenus in bonum 
curae animarum confert. In Anglia enim fere omnes pueri parentum me- 
lioris condicionis qua convictores in scholas sub cura Religiosorum reci- 
piuntur. In has tamen scholas Episcopus eiusve delegatus fere nunquam 
bene recipitur; Episcopi iterum delegatus ad inspectionem instructionis 
religiosae nonnisi cum magna reluctantia admittitur. Ita resultat ut dicti 
iuvenes fere nullum inter esse habent in labore apostolico his in terris; 
paucissimae insuper sunt ex illis vocationes ad clerum saecularem quam- 
vis, cum melius sint educati, operam maximi valoris Nobis qua sacerdotes 
dioecesani praestarent. 

3. Humiliter peto ut Sancta Sedes prae oculis habeat usum linguae 
vulgaris in Sacramentis Baptismi, Extremae Unctionis et Matrimonii ad- 
ministrandis itemque in fidelium exsequiis. 

Talis concessio devotionem adstantium maxime augeret et in aedi- 
ficationem acatholicorum adstantium inserviret. 

Nostra tamen sententia, in Sacrosanctum Missae Sacrificium cele- 
brando, lingua latina retineri debet et ita, ni fallor, sentit maior pars 
fidelium. Orationes enim Missae in lingua latina populo christiano iam 
familiares sunt, dum e contra, cum raro assistunt administrationi sacra- 
mentorum Baptismi, Extremae Unctionis et Matrimonii fideliumque 
exsequiis, eorum ritus et orationes non bene intelligunt. 

4. Sanctae Sedi humiliter propono ut clero licentiam concedat divi- 
num officium aut lingua latina aut vulgari recitandi. In Anglia enim pauci 
omnino sunt sacerdotes qui ita linguam latinam colunt ut maximum bene- 
ficium a divini officii recitatione derivent. Si tamen liceret lingua vulgari 
psalmos, orationes et homilias recitare, quam maxime in sermonibus et 
instructionibus ad fideles praeparandis adiuvarentur et verba Sacrae 
Scripturae gradu nunc impossibili omnino eis familiaria devenirent. 

Omni qua par est reverentia, Sacram Purpuram deosculans, me 
profiteor 

Die 30 aprilis 1960. Eminentiae Vestrae addictissimum 

© ClRILLUS RESTIEAUX 
Episcopus Plymuthensis 

Exc.mi P. D. GORDONII IOSEPHI GRAY 
Archiepiscopi S. Andreae et Edimburgensis 
(Saint Andrews and Edinburgh) 

Prot. N. 1 C/59-bis 1140 

Archiepiscopus Sancti Andreae et Edimburgensis in Scotia, prae ocu- 
lis habens litteras Pontificiae Commissionis Antepraeparatoriae pro Con- 
cilio Oecumenico diei 21 martii 1960, omnibus rite perpensis atque iuxta 
tenorem earundem litterarum cum viris prudentibus excussis, quas se- 
quuntur propositiones humiliter indicat pro disciplina Ecclesiae simpli- 
ficanda atque modificanda, et pro tranquillitate animarum prosequenda. 

Dolet praeterea se tam tarde respondere votis Pont. Commissionis. 
Moraliter tamen impossibile fuit rem rite perpendere ante diem statutum. 

4 apri lis 1960. . 

ffi Gordonius Ioseph Gray 
Archiepiscopus S. Andreae et Edimburgensis 

De Clericis 
1. De parochis amovendis 

Quamquam per can. 2147 C.I.C. Ordinario loci tribuitur potestas 
sat ampla amovendi parochum etiam inamovibilem, nempe « ob causam, 
quae ipsius ministerium, etiam citra gravem suam culpam, noxium aut 
saltem inefficax reddit », nobis nihilominus videtur magis ad bonum 
animarum conducere, si parochi ad nutum Ordinarii amoveri possent. 

Sane, sacerdos quidam, morum honestate omni exceptione maior, po- 
test sive infirmitatis causa, sive etiam merae eccentricitatis indolis aut 
conversationis, exponere totam curam animarum et vitam spiritualem pa- 
roeciae magnis difficultatibus ac periculis. Iure Codicis, utique amoveri 
potest per tramitem iuris. Attamen amotio necessario secumfert aliquod 
stigma, quamdam diffamationem ipsius sacerdotis. 

Nobis igitur magis opportunum videtur quod parochi, sicut et vicarii, 
careant omni iure perpetuo in beneficio, sed econtra quod nominentur sive 
ad tempus sive ad nutum Episcopi. Immo aptissime nominari posset 
parochus e clero saeculari ad instar superioris religiosi sub iure vigenti, 

eo pacto scilicet ut post certum temporis spatium ad statum inferioris 
seu vicarii redire posset. 

Nimis utique durum videretur huiusmodi systema, praesertim sacer- 
dotibus senioribus, sed, difficultatibus initialibus superatis, magnum bene- 
ficium afferret multis paroeciis, novae nempe vitae, atque tandem ali- 
quando daret occasionem multis sacerdotibus senescentibus dimittendi 
officium parochi cum oneribus gravissimis curae animarum. 

2. De Sacerdotibus matrimonium attentantibus 

In omni dioecesi habentur casus sacerdotum matrimonium attentan- 
tium, qui per annos pacifice cohabitant cum « uxoribus », nata forsitan 
etiam numerosa prole, quibus moraliter impossibilis est reditus ad officia 
vitae sacerdotalis. 

Opportunum videretur ut bono spirituali horum sacerdotum infe- 
licium consulatur per faciliorem concessionem dispensationis super om- 
nibus obligationibus susceptis in sacra ordinatione, sub certis conditio- 
nibus, puta si nata sit proles et per aliquod tempus (e. g. decem anno- 
rum) iam pacifice perduraverit contubernium, ita ut rite coram Ecclesia 
convalidari posset. 

De Sacramentis 

3. De confirmatione in periculo mortis 

Cum mens Ecclesiae sit ut omnes baptizati, etsi infantia non egressi, 
in periculo mortis etiam a parocho confirmentur, Nobis valde opportu- 
num apparet quod facultas confirmandi in mortis periculo extendatur. 

Quod fieri posset duobus potissimum modis: 

1) aut impertiatur facultas omnibus sacerdotibus dioecesanis fa- 
cultatibus praeditis; 

2) aut detur Ordinariis locorum potestas huiusmodi facultatem 
impertiendi aliis sacerdotibus idoneis, tum e clero saeculari tum e reli- 
giosis. 

4. De sacramento poenitentiae: iurisdictio communicata 

Utilitati animarum multum conferret si unusquisque sacerdos habe- 
ret potestatem ubique terrarum delegandi, sive facultatem communi- 
candi cuique sacerdoti pro confessionibus approbato ad suam ipsius 
confessionem excipiendam. 

5. De matrimonio: de forma iuridica matrimonii 

Omnibus diu matureque perpensis, proponimus ut forma canonica 
matrimonii non amplius ad validitatem sacramenti, sed ad liceitatem 
tantum requiratur, saltem in territoriis acatholicis. 

Rationes sunt sequentes: 

1. In hisce nostris regionibus experientia docet quod maius ani- 
marum malum exoritur ex iure vigenti Codicis et decreti Ne Temere 
quam ex iure ante annum 1908 vigenti. 

2. Sane, multi catholici debiliores, sive in ecclesiis acatholicis sive 
praesertim coram magistratu civili, ob varias causas matrimonium inva- 
lide contrahunt ac in futuro certe contrahent, quidquid edicat ius. At 
frequenter ad resipiscentiam reduci possunt, praecipue zelo pastorum 
oves perditas quaerentium. Sed en obex, immo obex extrinsecus. Nam 
poenitentia etiam sincerissima ducti, omnino impossibilis evadit con- 
validatio matrimonii eo quod pars acatholica nullo modo ad renovatio- 
nem consensus vel ad cautionum subsignationem adduci potest. Obex 
igitur penitus extrinsecus ponitur quominus dicta poenitentia fructum 
quemquam afferat, ex parte partis acatholicae. 

3. Nec dicatur solutionem huius problematis in eo esse quod pars 
catholica debeat deserere alteram partem. Non raro huiusmodi separa- 
tio est moraliter impossibilis, non solum propter periculum poenarum 
civilium, sed praesertim propter periculum morale tum partis catholicae 
tum prolis. 

4. Saepissime in nostris regionibus proles in tali casu sine ulla 
difficultate posset in fide catholica educari, dato quod pars catholica 
ad sacramenta Ecclesiae admitti posset et daret bonum exemplum vitae 
catholicae. Quod sub disciplina vigenti est moraliter impossibile prop- 
ter nullitatem matrimonii. Quamobrem proles quasi semper adolet in 
haeresi vel sine ulla religione. Nam saepe saepius pars acatholica, quae 
bona fide putat se valide matrimonium contraxisse, coagitatur zelo sa- 
cerdotis vel desiderio « uxoris » matrimonium convalidandi, ita ut 
tandem aliquando odium erga fidem et Ecclesiam concipit, quod non 
fecisset si nulla esset necessitas matrimonium rectificandi. 

5. Nostro igitur sensu bonum animarum postulat ut haec lex non 
amplius tamquam irritans retineatur. Tamen nolumus ut totaliter abro- 
getur. Omnino maneat ipsa lex. Muniatur, si necesse videatur, etiam 
poena latae sententiae excommunicationis. Ita eundem praecise effec- 
tum produceret deterrendi catholicos ab huiusmodi matrimoniis. Tolla- 
tur tantummodo vis irritandi matrimonium. Ita bonum animarum certe 
servetur. 


3 (II a) 

6. De legibus ecclesiasticis: promulgatio decretorum S. Sedis 

Recens praxis promulgandi decreta Apostolicae Sedis, in universali 
Ecclesia vigentia, nempe sive nimis tarde sive in ephemeridibus Osser- 
vatore Romano, sine ulla vacatione legis, multas difficultates frequenter 
suscitat in regionibus longinquioribus. Non raro enim debemus notitias 
de huiusmodi decretis eruere ex ephemeridibus profanis (cum magno 
periculo erroris), ac sat frequenter ad nos post tempus utile perve- 
nerunt. 

Redeatur igitur ad modum ordinarium canonis 9 C.I.C. promulga- 
tionis decretorum in Actis Apostolicae Sedis, cum vacatione trium men- 
sium, ita ut apte possint omnibus innotescere et, quantum oportet, 
exponi fidelibus. 

Pro decretis autem minoris momenti alius modus promulgandi prae 
manibus adest, nempe per tramitem Stationis Radiophonicae Vaticanae. 
Possent die et hora statutis (e. g. hora 18 diei Veneris) lingua latina 
promulgari, ac statim post, lingua vernacula. 

7. De facultatibus Ordinariorum 

Opportunum videtur ipso iure concedere Ordinariis locorum am- 
pliores facultates dispensandi, non solum super impedimentis matrimo- 
nialibus, sed etiam super irregularitatibus ac impedimentis sacrorum or- 
dinum, praesertim minoris momenti, e. g. aetatis. 

Item, facultates ampliores concedere decet ut Ordinarii locorum va- 
leant ipsi concedere favores et dispensationes pro religiosis quas S. C. 
de Religiosis libentissime dare solet. 

8. Ius poenale 

Quia in praxi iam fere totum ius poenale desuetudine quasi deperiit, 
funditus simplificetur ac ipsa simplicitate roboretur. 

9. De indulgentiis 

Opportunum videtur funditus simplificare totum hoc institutum. 

Optandum putamus ut facultas saltem aliquas indulgentias con- 
cedendi impertiri possit clero tam saeculari tam religioso in pagella fa- 
cultatum, e. g. indulgentias adnectendi coronis, rosariis, crucibus etc. 

Nobis bene videtur quod Ordinarius habeat facultatem delegandi 
sacerdotem idoneum, etiam e clero saeculari, ad erigendam Viam Crucis. 



EPISCOPUS SALOPIENSIS 


35 


10. De cultu divino 

1. Praedicatores debent pollere profunda scientia Verbi divini. Haec 
autem in dies magis ac magis augeretur si in privata recitatione divini 
officii concederetur licentia utendi lingua vernacula. Enixe postulamus 
ut haec licentia concedatur. 

2. In regionibus ubi lingua vernacula non est deducta ex lingua 
latina, praesertim ubi ab ea multum distat, usus liturgicus linguae la- 
tinae maiores difficultates suscitat quam in Italia, Hispania, etc. Ad 
meliorem intelligentiam Liturgiae divinae opportunum esset concedere 
usum linguae vernaculae non solum in ritibus passim adhibitis (e. g. in 
exequiis, in administratione sacramentorum, in benedictionibus) sed 
etiam in ipsa Missa catechumenorum. Recitatio orationum istarum alta 
voce in om n ibus Missis lectis ac in aliis caeremoniis ecclesiasticis sum- 
mopere commendatur. 

11. De prohibitione librorum 

Penitus reformetur tota lex de prohibitione librorum. Amoveantur 
ab Indice librorum prohibitorum opera quae aliquando periculum for- 
sitan animabus inferre potuerunt, hodie autem omnino nullum afferunt. 

Ius vigens non solum nimis implicatum, sed etiam multis fidelibus 
ridiculum videtur ex hoc capite, ita ut multi addicantur ad illud negli- 
gendum. 

Ordinariis decet tribuere facultatem delegandi etiam habitualiter 
sacerdotes ad licentiam huiusmodi libris legendi concedendam. 

12. De taxis 

Taxae debitae iuxta ius vigens in singulis casibus pro concessione 
facultatum, gratiarum etc., a Romana Curia penitus aboleantur. 

Earum verum loco substituatur taxa capitalis quotannis ab unaqua- 
que dioecesi pro rata solvenda. 

16 

Exc.mi P. D. IOANNIS MURPHY 
Episcopi Salopiensis (Shrewsbury) 

Eminentissime Princeps, 

Gratias ago de litteris die 18 iunii 1959 datis, quibus Eminentia Ve- 
stra Reverendissima vota et opiniones rogabat circa ea quae a Concilio 
Oecumenico excuti debeant. 

Salva reverentia Tibi et ipso Concilio debita, respondendum censeo 
iuxta haec capita: 

1. De Missa. 

Opportunum videtur quasdam innovationes, recenti Ordine Heb- 
domadae Sanctae introductas, ad missalem extendere. Exempli gratia, 
ut Celebrans iam non legere debeat ea quae a choro vel ab aliis can- 
tanda sint; ut ultimum evangelium semper omittatur. 

Ex alia parte oppugnandi essent qui ritum latinum nimis immuta- 
rent, ut puta qui linguam vulgarem in Missam introducere vellent. 

2. De Rituali Romano. 

Lingua autem vulgaris utilius adhiberi potest in iis caeremoniis quae 
minus publicae sunt, nempe in administratione baptismi et matrimonii 
necnon in exsequiis persolvendis. 

Accedit ratio pastoralis; inter circumstantes saepius adsunt vel 
rudes quibus ritus sacer nihil significat, vel acatholici qui usus nostros 
plane ignorant. 

Quod ad exsequias parvulorum attinet, ordinem omnino novum 
desiderarem. 

3. De Beatissima M. V ., omnium gratiarum Mediatrice. 

Definitio huius dogmatis, quamvis in se desideranda, magnas diffi- 
cultates moliret ex parte haereticorum, qui hyperduliam ab idolatria 
vix distinguunt. Conversio eorum maxime retardaretur. 

Haec dixisse velim, ne theologi nostri aspectum practicum seu pa- 
storalem negligant. 

4. De ieiunio Eucharistico ulterius reducendo. 

Optarem ieiunium Eucharisticum ad duas horas restringi. 

Operarii enim nequeunt sine gravissimo incommodo sanctissimam 
Eucharistiam horis vespertinis recipere. Nam ieiunium trium horarum, 
postquam onus diei sustinuerunt, difficilius illis vel impossibile evadit. 

Tamen Missa vespertina introducta est ut fideles non solum assi- 
stere possint, sed et ut ad sacram Synaxim accedant. Ieiunium duarum 
tantum horarum hisce in regionibus valde prodesset. 

5. De reservatione papali beneficiorum. 

Iuxta canonem 1435, § 1, quarto, evenire potest ut ob unam vacan- 
tiam beneficiis pluribus Romanus Pontifex manus apponat, si beneficia- 
rios successive promoveat vel transferat. Priusquam ultimum beneficium 

confert, mora longius protrahitur; quod magnum incommodum facit si, 
uti saepius accidit, beneficia sint paroeciae. 

Ne cura animarum in dioecesi detrimentum patiatur, desiderarem 
aliquem limitem, ne series reserva tionum in infinitum progrediatur. 

6. De Religiosis. 

Optandum est iura et privilegia religiosis ulterius definiri seu deter- 
minari, ne inter religiones et Ordinarium occasio rixarum habeatur. 

Exempli gratia, clarificatio desideratur circa obligationem Ordinarii, 
quod attinet ad scholas seu collegia quae alumnis religiosis educandis 
destinata sunt. 

Quae omnia mihi videntur digna ut in Concilio Oecumenico excu- 
tiantur. 

Maxima ergo reverentia et obsequio has opiniones ad Eminentiam 
Vestram Reverendissimam transmitto. 

Datum Salopiae, die 30 octobris 1959. 

® Io ANNES A. MURPHY 
Episcopus Salopiensis 


17 

Exc.mi P. D. CYRILLI C. COWDEROY 
Episcopi Southwarcensis (Southwark) 

Prot. N. 1 C/59-1291 bis 

Eminentissime Princeps , 

Paenitet me responsum non dedisse interrogationi Eminentiae Ve- 
strae litteris die 18 iunii 1959 datis expositae, sed post Congressum 
Episcoporum Angliae et Cambriae mense octobri anni 1959 habitum 
putabam Eminentissimum Dominum Cardinalem Archiepiscopum West- 
monasteriensem pro omnibus Episcopis istius regionis relationem pro- 
tulisse. Doleo autem negligentiam meam et enixe rogo veniam ab Emi- 
nentia Vestra. Certe semper paratus sum ad praestandam omnem volun- 
tatem Sanctitati Domini Nostri. 

Iuxta tenorem igitur epistolae Eminentiae Vestrae memoratae nunc 
omni qua par est observantia aperio mentem meam circa aliquas res 
quae forsan in futuro Concilio Oecumenico opportune possint tractari. 

I. De potestate Episcoporum 

Aestimo opportunum esse iterum affirmare doctrinam Tridentinam 
de iurisdictione Episcoporum et praesertim iis in rebus quae oriuntur 
inter Episcopos et Religiosos sic dictos exemptos. 

1. Hic in Anglia Religiosi, documento Pontificali « Romanos Pon- 
tifices » nitentes, aliquando voluntati Ordinarii obstant in iis rebus 
quae curam pastoralem spectant. Non est dubium quin isti Religiosi 
semper exhibeant erga Episcopum maximam reverentiam necnon et 
benevolentiam. Sed saepe exstat difficultas haud parva habendi ab eis 
plenam relationem administrationis bonorum paroecianorum. Nonnun- 
quam asseritur a parocho religioso ut plena scientia de paroeciae opibus 
solum a Superioribus habeatur. 

2. Sunt etiam Religiosi qui aegre ferunt visitationem inspectatorum 
quos mittit Episcopus ut pueros scholis eorum addictos examinent de 
scientia et praxi Fidei Catholicae. Quidam autem religiosi — e. g. Pa- 
tres Ordinis Sancti Benedicti apud Worth in Dioecesi Southwarcensi — 
strenue recusant talem visitationem subire eo quod exempti sunt se- 
cundum tenorem decreti « Romanos Pontifices ». Sed alii eiusdem Or- 
dinis apud Ramsgate libenter et debito honore inspectatores meos re- 
cipiunt. 

II. De unitate Ecclesiae 

Visis tot falsis opinionibus de natura Ecclesiae Christi, mihi videtur 
valde necessarium esse ut doctrina de ipsius divina institutione et uni- 
tate reiteretur. 

1. Inter Protestantes in Anglia sunt multi, Ecclesiae Anglicanae ad- 
scripti, qui se affirmant esse vere Catholicos et membra Ecclesiae Iesu 
Christi. Iuxta hanc falsam opinionem, Ecclesia fundata a Domino No- 
stro est de facto divisa et imitas Ecclesiae, saltem ad tempus, est 
perdita. Ecclesia Anglicana sine dubio est vere Catholica et pars legitima 
universalis Ecclesiae, etsi ab Ecclesia Romana separata. 

2. Pauci vero Anglicani, qui « Papalistae » vocantur, etiam credunt 
Romanum Pontificem plenam et supremam iurisdictionem in universam 
Ecclesiam iure divino habere et infallibilem esse: sed nolunt in praesenti 
praestare oboedientiam mandatis Summi Pontificis quia, ea conditione 
religionis in Anglia existente, non expedit eis. Verumtamen fatentur 
se esse schismaticos sed sine culpa et se debere in Ecclesia Anglicana 
manere in eo ut, aliis Protestantibus ad eorum opiniones conversis, om- 
nes tunc reunionem petant cum Ecclesia Romana. 

3. Sunt autem alii quibus valde placet imitare caeremonias et con- 
suetudines Ecclesiae Romanae. Nihilominus ipsi putant quod tota Ec- 
clesia (i. e. omnes partes et divisiones Ecclesiae), in errorem sit lapsa: 
unitas vero inveniatur solum cum omnes « Ecclesiae », etiam Ecclesia 
Romana comprehensa, reiectis multis doctrinis antea sustentatis, con- 
ventum faciant ita ut reliquum exiguum veritatis Christianae commu- 
niter acceptum ab omnibus credatur. 

4. Attamen perplurimi Anglicani nunc admittunt fatuitatem et im- 
possibilitatem talis solutionis. Dicunt ergo unitatem Ecclesiae Christi 
solum moralem debere esse. Secundum eorum sententiam parvum interest 
ut omnes Ecclesiae teneant dogmata contraria; possunt autem eodem 
tempore in unione amoris et amicitiae esse coniunctae. 

5. Omnes Protestantes sciunt Ecclesiam Romanam in praesenti rei- 
cere opiniones ut supra expositas. Sed firmiter credunt Ecclesiam Ro- 
manam in futuro mentem mutaturam esse. Nam iuxta multos Anglicanos 
Catholici Romani huius regionis auctores sunt « superbiae et arrogan- 
tiae » quibus argumenta eorum reiciantur. Dicunt affirmationem nostram 
de immutabilitate doctrinae Ecclesiae, praesertim quoad unitatem, or- 
tam esse propter invidiam et despicientiam. E contra, iuxta eos, Catho- 
lici aliarum regionum sunt humaniores et etiam putant Anglicanos esse 
membra Ecclesiae Catholicae: illi vero Catholici sunt parati quaerere 
cum Anglicanis novam formulam, novam explicationem veritatum Ec- 
clesiae, ita ut cum Ecclesia Anglicana in rebus dogmaticis Ecclesia Ro- 
mana se accommodet: de facto, haec falsa opinio nocenter impedit 
multos haereticos ne in sinum verae Ecclesiae Christi recipiantur. Nam 
putant ut, aliqua mora elapsa et conditionibus eorum acceptis, Ecclesia 
velit cum eis se coniungere: solum requiretur patientia et concessus 
ab ambabus « Ecclesiis ». 

Et igitur puto opportunius esse cum maxima caritate affirmationem 
a Concilio de vera essentia unitatis Ecclesiae et de irreformabilitate 
veritatum quae sunt de fide promulgatae. 

III. De caelibatu Sacerdotum 

1. Inter neo-conversos ad Fidem hic in Anglia (et forsan alibi) 
non desunt multi ministri sic vocati Protestantes, uxores et infantes ha- 
bentes. Perpauci Catholici aestimantur opportunum esse ut hi viri ad 
Sacerdotium vel saltem ad Diaconatum promoveantur. Dicunt autem 
quod multi « ministri Protestantes » debeant magnam anxietatem et 
angorem pati ante accessum prope ad veritatem Ecclesiae Christi; sint 
valde boni et in confectione cuiusdam « ministerii religionis » sint pe- 

riti: et igitur, etiam uxoribus retentis, post ordinationem in Ecclesia 
Catholica rite susceptam, possint praestare servitium valde utile. 

Additur argumentum quod multi propter reiectionem errorum hae- 
reticorum nunc versentur in paupertate et egestate, et non sine magna 
difficultate possint operose uxorem et liberos sustinere. Admissi autem 
ad Sacerdotium, honestam sustentationem consequantur. 

(Sed notandum est hic in Anglia esse Societatem pro sustentatione 
« ministrorum » neo-conversorum — vulgo, « Convert’s Aid Society » — , 
quae etiam adiuvat eos ut opera saecularia aggrediantur et vitam frugi, 
cum debita dignitate, honeste ducant). 

2. Praeterea sunt pauci Catholici qui aestimantur ut expediat ha- 
bere, ob penuriam sacerdotum, etiam diaconos uxoratos, nunquam ad 
Sacerdotium promovendos, sed in ministerio auxilium sacerdotibus, prae- 
sertim in regionibus remotis ubi non adest sacerdos, praestantes. 

(En propositio absurda: In Anglia non exstat talis penuria sacerdo- 
tum: et sacri ministri qui sunt diaconi et carent potestate Sacrificium 
Missae offerendi et peccata dimittendi, non dabunt officium utile in 
Ecclesia ubi abest sacerdos). 

Non est dubium quin magnum scandalum oriatur inter fideles si 
sacerdotibus vel etiam diaconis uxores liceret habere et in statu coniu- 
gali versari. In Occidente autem caelibatus est gloria totius Ecclesiae 
et sanctitas presbyterorum firmatur augeturque cum, Deo adiuvante, 
fideliter servent perfectam castitatem. Apud nos etiam Protestantes ha- 
bent sacerdotes Catholicos ut specialissimo modo in sortem Domini vo- 
catos propter votum vel propositum vitam castam ducendi. Credo igitur 
opportunum esse ut in Concilio de vita sacerdotali pertractetur et ut 
fiat quaedam affirmatio de sublimitate gloriosa caelibatus clericalis. 

IV. De libero arbitrio et de peccato 

Confutetur a Concilio error pessimus, qui omni die grassatur, qui 
docet lapsus morales non esse peccata sed mere anomalia paene vel 
omnino sine culpa, orta vero ab elementis physicis aut a defectibus 
ingenii animique humani. Notio peccati, iuxta sententiam istam, est 
prorsus inepta et etiam noxia hominibus. 

Fideles saepe consulunt medicos « psychiatristas » qui non sunt 
Catholici et qui praestant consilium iuxta falsam opinionem memoratam. 
Idem error frequenter per libros et ephemerides pervulgatus est. Sunt 
etiam publici oratores qui vel per medium radiotelephonicum vel per 
medium radiotelevisivum vel alias plene et audacter negant peccatum 
esse delictum contra voluntatem et honorem Dei, 

Ideo opportunam censeo affirmationem de libero arbitrio, de gra- 
vitate peccati et de gratia Dei cuius opere tentationes vere superari 
possunt. 

Sacram Purpuram reverenter deosculans, 

Dominationis Vestrae Eminentissimae 
servus addictissimus 

ffi Cyrillus C. Cowderoy 
Episcopus Southwarcensis 

Em. mi P. D. GULIELMI Card. GODFREY 
Archiepiscopi V estmonasteriensis (Westminster) 

29 septembris 1959 

E.tne ac Rev.me Domine mi Obs.me, 

Grato animo veneratas Eminentiae Tuae Rev.mae litteras accepi, 
quibus notum mihi fecisti Augusti Pontificis desiderium opiniones seu 
sententias Episcoporum cognoscendi ad operam Commissionis Ante- 
praeparatoriae facilitandam pro futuro Concilio Oecumenico a Summo 
Pontifice Ioanne XXIII fel. regn. indicto. 

Qua par est humilitate, quaedam exponam quae dictae Commissioni 
possunt esse utilia. 

I. De unione 

1. In genere. Non est cur multa dicam de Occidentis Orientisque 
unione ab omnibus adeo desiderata; nam hac in re, uti patet, cum Christi 
Vicario omnes concordes sumus. Pro certo autem habeo quod maximae 
utilitatis esset expositio praecisa in ipso Concilio exaranda differentiarum 
doctrinalium quibus divisi sumus. 

2. In specie: de anglicanis. In primis notandum, fere impossibile est 
quod ii qui extra Britanniam degunt situationem nostram adequate 
percipere possint. Anglicani enim multifarie multisque modis usus Ca- 
tholicos imitantur, ita ut decipiantur etiam electi, ii praesertim qui ex 
aliis regionibus oriundi hic per breve tantum tempus commorantur. Vi- 
dent namque ecclesias anglicanorum quae omnino quasi Catholicae or- 
nantur, in quibus habentur v. gr. reservatio eucharistica, cultus ima- 
ginum, confessionalia etc., unde facile sed falso deducitur quod ecclesia 
anglicana verae Christi Ecclesiae valde sit vicina. Talibus advenis, uti 

patet, perfacile ab anglicanis persuaderi potest quod Catholici huius 
insulae nimis rigidi, intolerantes, immo sine caritate sumus erga fratres 
dissidentes. Apparentiis enim externis decepti, minime intelligunt quam 
profundae sint differentiae tam doctrinales quam morales quae anglicanos 
ab Ecclesia separant. 

Ad situationem accurate intelligendam necesse est non tantum scrip- 
ta et sermones sed etiam gesta eorum quotidie observare et examinare. 
Quanta sit confusio relate ad quaestiones morales et disciplinares nemo 
est qui ignorat; neque episcopis eorum una est mens etiam de divinitate 
Christi, de reali in Eucharistia Christi praesentia, de Petri eiusque suc- 
cessorum primatu, de inferno et de purgatorio, etc. Quomodo ergo dici 
potest ecclesiam anglicanam vicinam esse Christi Ecclesiae? 

Sunt quidem aliqui ministri anglicani, paucissimi omnino, qui pro- 
fitentes se doctrinam Catholicam acceptare « Papalistae » nuncupantur. 
Si interrogantur curnam in schismate maneant, respondere solent suam 
vocationem in eo consistere ut in ecclesia anglicana permaneant « ad 
fermentandam totam massam ». Minime enim intelligunt schismaticum 
seu haereticum, cui persuasum est de suo errore, obligationem habere 
ab eo quamprimum recedendi, ad animam suam salvandam. 

II. De Beata Maria Virgine 

Doctrina Catholica de B. M. V. eiusque praerogativis terminis 
praecisis exponatur, ita ut protestantibus omnis occasio eam falsificandi 
auferatur. Nam multi sunt qui animo sincero lucem quaerentes, ab Ec- 
clesia tamen repelluntur, eo quod praeiudiciis imbuti doctrinam nostram 
de B. M. V. male intelligunt. 

Moneantur ergo praesertim clientes Virginis devotissimi de periculo 
exaggerationis. Arceantur v. gr. a precibus in quibus beatissima Virgo 
ut « Salus mundi » seu « Salvatrix mundi » describitur; nam tituli 
huiusmodi occasionem praebent accusationis « Mariolatriae ». Haec scribo 
in medio nationis protestanticae, ubi bene ex experientia scimus quo- 
modo istae voces ab acatholicis male intelligantur. In aliis forsitan regio- 
nibus traditionis catholicae possibile est ut res non ita se habeat, sed 
videtur quod semper et ubique debet adesse periculum. Locus autem 
Mariae in divina oeconomia nonne est adeo sublimis ut qualicunque exag- 
geratione haud egeat? 


III. De cleri disciplina 

1. De coelibatu. Extollatur sacerdotum in Ecclesia occidentali coeli- 
batus, gloria nostra et totius mundi aedificatio, ita ut omnibus clare 

appareat hac in disciplina nullam fore spem relaxationis. Haec scribo 
quia non desunt medici qui sacerdotibus curam psychologicam quaeren- 
tibus, vitam coniugalem uti necessariam audent proponere. 

2. De diaconis coniugatis. Sunt qui postulant sacri diaconatus ordi- 
nis collationem viris etiam coniugatis, qui vitae coniugalis communione 
servata, adiutorio essent sacerdotibus in opere pastorali et in Sacra- 
mentorum administratione. Meo autem humili iudicio, talium ordinatio 
diaconorum effectum nocivum haberet, quia scilicet in mentibus fidelium 
necnon ipsius cleri minueret aestimationem coelibatus et castitatis eo- 
rum « qui portant vasa Domini ». Nescio quot sint qui talem novita- 
tem in Ecclesiam introducendam urgent, sed experientia docet quod 
pauci clamantes plures quam de facto sunt saepe videntur. In Britannia 
tamen vix auditur talis desiderii expressio. 

3. De veste clericali. Notavimus aliquam, ex parte itinerandum, 
negligentiam. De usu vestitus qui vulgo « clergvman » vocatur non agi- 
tur, nam hic est omnino receptus et nullam suscitat admirationem; sed 
non raro ad nostram Cathedralem clerici veniunt modo minus digno 
vestiti, qui etiam paramenta sacra sine veste talari volunt assumere. 
Mihi videtur quod sine dubio bonus fidelium instinctus talem laxitatem 
deplorat. 

4. De stipendiis Missarum. Opportuna esset restauratio disciplinae 
strictioris qualis habebatur in decreto Ut debita, S. Pii X (11 maii 1904), 
ita ut revera « a stipe Missarum quaelibet etiam species negotiationis 
vel mercaturae omnino arceatur » (can. 827). In nostra utique regione 
huiusmodi abusus non video, sed nimis frequenter litteras ab exteris 
recipimus quae speciei commercii haud sunt expertes. Restauratio ergo 

S. Pii X disciplinae strictioris hisce diebus esset valde utilis, ad protegen- 
dam divini Sacrificii dignitatem et ad scandali possibilitatem remo- 
vendam. 

5. De remotione parochorum. Valde desideratur simplificatio modi 
procedendi in remotione parochorum saltem inamovibilium in Codice I.C. 
praescripti. Nimis enim complexus est, et ita prolongatus ut detrimen- 
tum fere semper pro fidelibus evadat, neque scandalum facile est ut 
vitetur. Parochi debent utique contra iniustitiam defendi, sed agitur in 
primis de cura animarum et multo commodius esset si ipse Ordinarius, 
processu quodam in dioecesi debitis cum cautelis peracto, rem persol- 
vere valeret, minime excluso uti patet recursu ad Sanctam Sedem. 

IV. De cleri formatione 

1. De vacationibus. Omnino dolendum est de tendentia quae ali- 
cubi notatur vacationes seminaristarum extendendi, ita ut non semel 

tantum in anno, tempore scilicet aestivo, in familiam redeant, sed 
etiam tempore natalicio et paschali. Si autem vacatio quaedam sub finem 
anni necessaria ducatur, nonne restringi debet ad aliquos inter festa 
Nativitatis et Epiphaniae dies, ita ut haec festa semper in seminario 
ritu sollemni celebrentur? 

2. De ratione studiorum. Non raro illi qui ad sacros ordines acce- 
dunt quasi nihil de lingua graeca sciunt. Non ita erat paucis abhinc 
annis, quando studiorum fundamentum solidum in linguis classicis poni 
solebat, et alumni, etiam minus intelligentes, Evangelia in lingua graeca 
legere poterant. 

3. De seminaristis tardioris vel provectioris aetatis. Grati et laeti 
accipimus eos qui in aetate tardiori Episcopo sese offerunt atque idonei 
videntur qui seminarium ingrediantur. Attamen cavendum est ne cursus 
studiorum talibus candidatis nimis abbrevietur, quasi incapaces essent 
regimen seminarii supportandi ideoque disciplina multo mitiori ad rem 
perficiendam egerent. Mea enim experientia contrarium docet, nempe 
quod tales candidati etiam provectioris aetatis omnino parati sunt ad 
cursum completum iuxta praescripta C.I.C. perficiendum. Non autem 
excludo utilitatem collegiorum specialium pro « vocationibus tardivis », 
pro iis nempe qui adeo aetate sunt provecti ut difficillime inter iuvenes 
admittantur; sed etiam in his collegiis, concessa disciplina aliquantulum 
mitiori, non est cur studia abbrevientur. Ne unquam accidat quod post 
tres annos cum dimidio celebretur Missa! Standum est Codici, neque 
citius manus imponamus in detrimentum Ecclesiae. Haec autem modo 
particulari debent notari, quando agendum est de ex-ministris ab haeresi 
seu schismate conversis, quippe qui maiorem prae ceteris cursus adae- 
quati praeparationis habeant necessitatem. Nam ideae falsae ex mentibus 
eorum totaliter eradicari debent, ut doctrina Catholica pura et integra 
assimiletur. Proh dolor, non desunt qui etiam post ordinationem sacer- 
dotalem in antiquam haeresim lapsi, immo ad ministerium protestanti- 
cum sunt reversi. 

V. De sacra Liturgia 

Haec est quaestio magni momenti et optandum est quod Concilium 
modo clarissimo mentem Ecclesiae manifestet. 

1. De periculo modernismi. Quod ad praxim liturgicam, timeo 
valde ne periculum instet cuiusdam modernismi, ita ut quod S. Pius X 
in re dogmatica et Pius XII v. m. in re morali (ethicam nempe « cir- 
cumstantialem ») damnaverunt, hodie in re etiam liturgica oporteat 
condemnare. Modernismi enim ubique error in eo consistit quod a 
plerisque — hac autem in dioecesi quam rarissime, et ita etiam in tota 

insula nostra — sacra liturgia secundum dictamina iudicii privati seu 
interpretationis individualis, modo ut ita dicam protestandum, dirigatur. 
Nonne autem in praxi liturgica fides debet manifestari? Lex enim orandi 
est lex credendi. 

2. De usu linguae vulgaris. Lingua latina in tota Missa adhibeatur, 
et ut lingua universalis Ecclesiae Occidentalis inviolabiliter atque pe- 
renniter conservetur. Sunt autem in Anglia, sicut in aliis regionibus, 
qui linguam vulgarem etiam in divinum Sacrificium introducerent; meo 
autem iudicio illi magis « entusiastici » sunt quam sapientes. Ego qui- 
dem, hac in re, traditionis fervens sum amator. 

Attamen nollem excludere omnino usum linguae vulgaris in admi- 
nistratione Sacramentorum, in benedictionibus et in aliis sacramentali- 
bus, saltem quoad partes minus essentiales. Pro certo habeo ex expe- 
rientia vitae pastoralis in duabus magnis dioecesibus, quod occasione 
benedictionis novae domus scholaris v. g., seu alius aedificii publici, 
magnum esset adiumenti si preces ab omnibus assistentibus possent in- 
telligi sive a fidelibus sive ab acatholicis qui civilis officii causa talibus 
functionibus solent assistere. Nam si precum pulchritudo ab eis percipe- 
retur, et « sympatia » eorum erga Ecclesiam augeretur. 

3. De Missali et Breviario reformandis. Mutationes recenter intro- 
ductae grato animo ab omnibus accipiuntur, et valde optandum est quod 
nova Missalis et Breviarii editio, iuxta ista principia redacta, sine mora 
publicetur. Immo magnae erit satisfactioni clero tum saeculari tum 
religioso necnon devoto femineo sexui et omnibus qui divinum recitant 
officium, si haec editio definitiva declarabitur, i. e. si cautum fuerit quod 
per periodum sat longam a Sancta Sede stabiliendam maneat immutata. 

Meo humili iudicio, psalmi dominicales nimis adhuc frequenter re- 
currunt, et collectae pro quibusdam officiis recentioribus compositae 
nimis longae sunt. A collectis pulcherrimis post-pentecostalibus quan- 
tum distant! Pro Missam cantantibus, quantum augent difficultatem! 

Nullo autem modo officium quotidianum reducendum esse vellem, 
quia etiam in paroeciis magis populatis et activitate plenis saltem una 
hora possumus cum Christo vigilare. 

VI. De Clausura Monialium 

Haud infrequentes hisce temporibus petitiones fiunt pro exitu extra 
clausuram obtinendo. Nam ob progressum in medicina et chirurgia, me- 
dici seu dentistae nec volunt nec possunt apparatum modernum intra 
clausuram secum portare; immo etiam examina cum radiis-X perficienda 
non raro statim debent fieri, ita ut moniales sine mora debeant exire. 

Utilissimum ergo esset si Ordinariis concederentur facultates dispensandi 
ampliores, tam ad moras evitandas quam ad nimium in curiis dioecesanis 
laborem reducendum. Neque enim extensio facultatum recenter con- 
cessa difficultatem solvit, neque facile est iteratim ad Delegatum Aposto- 
licum recurrere debere. Qua de causa vel amplientur Episcoporum facul- 
tates vel ipsa clausura papalis relaxetur. 

VII. De ieiunio et abstinentia 

1. De ieiunio quadragesimali. Nemini non patet observationem qua- 
dragesimalem, sicuti hodie relaxata evenit, cum spiritu antiquo sicuti 
in S. Liturgia conservatus est minime consonare. Qua de causa utile 
forsitan esset novam aliquam ieiunii formam instituere, conditionibus 
hodiernis magis adaptatam, quam omnes vel fere omnes fideles observare 
possent, eliminando scilicet totam quaestionem de quantitate cibi su- 
menda, et ieiunium qualitativum introducendo, ita ut per totum tempus 
quadragesimae semel tantum in die carnem sumere liceret. Ita enim 
retineretur essentia spiritus quadragesimalis, violentia nempe quaedam 
appetitui seu palato facienda, et iterum in collectis de tempore recte aliquo 
modo de « maceratione carnis » loqueremur. Praxis enim fidelium veram 
aliquam cum Liturgia haberet relationem, ut « mundi per abstinentiam 
Ipsi canamus gloriam ». 

2. De lege abstinentiae feria sexta servanda. Optandum est quod 
Ecclesia hanc obligationem nunquam relaxet. Heic enim in Britannia scru- 
pulose a fidelibus observatur, ita ut magna detur etiam acatholicis aedifi- 
catio, neque ulla exstat ordinis practici ratio quominus continuetur. Ipsi 
medici, ni fallor, rationibus altioribus praetermissis, sapientiam Ecclesiae 
hac in re magni aestimant, qui periodicae ab usu carnium abstinentiae 
praxim perlaudant. 

VIII. De indice librorum prohibitorum 

Debemus notare quod fideles hodierni de Indice fere nil sciunt, ita 
ut non raro etiam bona conscientia contra legem agant. Melius forsitan 
esset si categoriae librorum in Indice ponendorum magis restringerentur, 
ita ut illi soli nominarentur qui sive in re doctrinali sive morali falsas 
doctrinas ex professo docent, necnon et libri gravissimo modo obscoeni. 
Ceteri enim ab ipsa fidelium conscientia iam damnantur neque necesse est 
ut nominatim in Indice contineantur. Ipse ergo elenchus multo brevior 
tunc evaderet, qui facile frequentioribus revisionibus redactus omnibus 
posset per Ordinarios et parochos divulgari. 

Haec omnia debita cum humilitate scribo, supremae Christi in terris 

Vicarii auctoritati et Sanctae Romanae Ecclesiae Catholicae toto corde 
me submittens. 

Restat iam ut Eminentiae Tuae manus humillime deosculer profunda 
veneratione, dum me subsigno 

Eminentiae Tuae Reverendissimae 
add.mum et dev.mum servum verum 

© Gulielmus Card. Godfrey 
Archiepisco pus V estmonasteriensis 

Epistula 

Em.mi GULIELMI Card. GODFREY 
qui mentem manifestat horum Episcoporum: 

Exc.mi P. D. FRANCISCI J. GRIMSHAW, Ep. Birminghamiensis 

Exc.mi P. D. BERNARDI P. WALL, Ep. Brentvoodensis 

Exc.mi P. D. IACOBI D. SCANLAN, Ep. Matrisfontis 

Exc.mi P. D. EDUARDI ELLIS, Ep. Nottinghamensis 

Exc.mi P, D. IACOBI BLACK, Ep. Pasletanae 

Exc.mi P. D. IOANNIS H. KING, Ep. Portus Magni 

Exc.mi P. D. GEORGII A. GECK, Ep. Salfordensis 

Prot. N. 1 C/59-46 11 aprile 1960 

Eminenza Reverendissima , 

Tornato in Sede dopo una visita a Roma mi affretto a ringraziare Vo- 
stra Eminenza Reverendissima per 1’udienza benignamente concessami 
dall’Eminenza Vostra Reverendissima. 

Ho comunicato subito con quei Ecc.mi Vescovi i quali fino ad ora 
non avevano espresso il loro parere circa le questioni che dovrebbero, 
quanto pare a loro, essere oggetto di discussione nel Concilio Ecumenico. 

I Vescovi, non dubito, scriveranno personalmente, come desidera 
Vostra Eminenza. 

Intanto, se non sbaglio, sara utile indicare le cose che, quanto risulta 
dalla mia conoscenza della loro mente, le questioni che a loro sembrano 
le piu importanti. Esse sono: 

a) La posizione dell’Episcopato « vis-a-vis » con gli Ordini e Con- 
gregazioni Religiose. Il punto essenziale sarebbe la pretesa di alcuni, 
quanto sembra, di diminuire la giurisdizione dei Vescovi. 

b) Una revisione delle leggi penali per rendere il processo piu sem- 
plice. 

c ) Una revisione degli impedimenti matrimoniali (specialmente « im- 
pedientia »). 

d) Una revisione della legge dell’alienazione. 

e) Maggiore insistenza sulla dottrina dello Spirito Santo. 

/) La Promulgazione dei Decreti Romani che sono erroneamente in- 
terpretati dalla stampa prima che 1’Episcopato ne abbia informazione 
ufficiale. 

Queste sono le cose, Eminenza, che quanto mi consta, preoccupano 
1’Episcopato. 

Ma, come ripeto, ho informato tutti i quali hanno mancato scrivere, 
che Vostra Eminenza attende le loro comunicazioni individuali e che non 
basta associarsi colle idee esposte da me nella mia prima risposta. 

Bacio le mani delTEminenza Vostra Reverendissima con devotissimi 
ossequi e profonda stima e mi onoro di riaffermarmi 

obb.mo servo vero 
ffi Guglielmo Card. Godfrey 

Exc.mi P. D. GERARDI P. 0’HARA 
Archiepiscopi tit. Pessinuntini, Delegati Ap. in Anglia 

Prot. N. 583/60 26 aprile 1960 

Eminenza Reverendissima, 

Chiedo umilmente scusa dei lungo ritardo con cui rispondo al vene- 
rato Dispaccio delFEminenza Vostra Reverendisisma, N. 1 C/59-1244, 
dei 18 giugno 1959 relativamente al Concilio Ecumenico. 

Vorrei sperare che le cose che ho proposto, siano di qualche interesse 
alPEminenza Vostra. 

Con sensi della piu profonda venerazione, mi inchino al bacio della 
Sacra Porpora e mi confermo 

delPEminenza Vostra Reverendissima 
umilissimo, devotissimo e obbligatissimo 
servitore 

ffi Geraldo P. 0’Hara 
Delegato Apostolico 

In genere 

1. Perutile videretur constituere in singulis dioecesibus sub Epi- 
scopo congregationem quamdam consultivam compositam ex sacerdoti- 
bus, religiosis et fidelibus, insignibus pro eorum erga Ecclesiam amore, 
necnon peritia, sapientia et prudentia, qui, mediante Episcopo, sensum 
panderent de rebus eorum iudicio attentione dignioribus in Concilio 
Generali. 

2. Concilium vero totam impendat animam quaestioni dolorosissimae 
catholicorum a fide lapsorum; itemque problemati conversionis infide- 
lium, omniumque acatholicorum, inclusis membris Ecclesiarum dissiden- 
tium quae se titulo Orthodoxarum decorant. Enimvero, meo iudicio, 
orientatio characteristica Concilii Vaticani II missionaria esse debet. « Ut 
omnes unum sint » (Ioan. 17, 21). « Dico vobis quod ita gaudium erit 
in coelo super uno peccatore poenitentiam agente, quam super nonaginta 
novem iustis, qui non indigent poenitentia » ( Lucas , 15, 7). 

3. Ut ingenue aperiam sensum meum, reconciliatio lapsorum habea- 
tur ut res conciliaris primi ordinis et maximae praestantiae. 

4. Quapropter, sine ambagibus adoriatur Concilium lamentabilem 
per totum orbem perditionem fidei quae omnes nationes et terras foedat 
et tot animas in servitute detinet. 

5. Huius vero fidei perditae causae saepius de natione in nationem 
differentes evadunt. Optanda ergo videretur constitutio in singulis natio- 
nibus corporis sacerdotum, religiosorum et laicorum, zelo animarum prae- 
ditorum, qui ad trutinam revocent rationes cur tot a fide labantur, et 
remedia proponant efficacia contra hanc luem. 

6. Episcopi etiam in suis relationibus quinquennalibus poterunt ad 
unguem tractare de talibus conlegiis dioecesanis, relatis a) nominibus 
membrorum; b) frequentia congressuum; c) numero, nominibus sacerdo- 
dum et peritorum in consultationem vocatorum; d) mediis propositis pro 
inculcanda fide catholica in mentibus parvulorum, adolescentium et adul- 
torum in diversis communitatis stratis. 

7. Tales vero relationes reddantur Officio Romae creato ad hunc uni- 
cum finem ut studeat quaestioni Catholicorum lapsorum et conversioni 
acatholicorum et, temporibus aptis, idem Officium instructiones ad rem 
pertinentes mittat Episcopis totius orbis Catholici. 

8. Omnino consentaneum videtur ut in Bullis quibus Episcopi nomi- 
nantur, fortiter ipsis onus iniungatur convertendi mentem suam, necnon 
mentes suorum sacerdotum et fidelium huic pervicaci ac horrendo pro- 
blemati lapsorum et convertendorum. 

9. Forsan per nostram incuriam de genuina educatione gregis in Iesu 

Christi D. N. fide et disciplina Catholici perduntur in magno numero. 
Gravissimum sane nobis onus incumbit episcopis, clero, religiosis, fide- 
libus, ac praesertim parentibus, instructionem providendi genuinam et 
omnibus numeris absolutam. 

In re dogmatica 

1 . Submitto nos nunquam debere aggredi proclamationem cuiusvis 
doctrinae ut fidei dogmatis simpliciter ut satis fiat devotioni personali 
alicuius coetus Catholicorum, sed unice ut vindicetur per totum mundum 
veritas fidei quae in discrimen vocata sit. Nec definiatur ullum doctrinae 
caput quod inter veri nominis theologos adhuc legitimae discussioni subia- 
cet. Puto etiam nexum inter Ss. Litteras et Traditionem clarificari debere, 
et vim Traditionis accuratius affirmandam esse in beneficium mundi aca- 
tholici qui illam parvipendit et nonnisi primum fontem revelationis, sci. 
Ss. Scripturas, agnoscit. 

2. Optimum videretur si Concilium Vaticanum II pertractaret quae- 
stiones de origine ac natura episcopatus catholici, eiusque cum Primatu 
relatione, quae res, ut videtur, in Primo Concilio Vaticano agendae erant 
sed, propter alienas circumstantias, relictae sunt. 

3. Optandum etiam esset verbum Concilii de vera indole vitae Chri- 
stianae quae non consistit solum in custodia mandatorum et observan- 
tia praeceptorum ecclesiasticorum, sed in reali unione animae cum Deo 
per gratiam sanctificantem. En conceptus de quo rarius praedicatur! Aliis 
verbis doctrina de effectibus gratiae sanctificantis in anima uberius ac 
latius diffundatur et explicetur. 

4. Suggero pro discussione restaurationem diaconatus ut remedii 
defectus numeri sacerdotum et etiam ut status in quo pastores conversi 
ministeria praebere possint etiam in matrimonio viventes. 

In re administrativa et iuris canonici 

1. Humiliter suggeritur creatio ab ovo novae Congregationis Roma- 
nae sub titulo « S. Congregatio pro Episcopis » cui Episcopi totius mundi 
recursum habere possent in permultis quaestionibus quibus agitantur in 
suis relationibus tam cum ipsa S. Sede, quam cum propriis sacerdotibus, 
religiosis et fidelibus. Talis congregatio posset assimilari S. Congregationi 
pro Religiosis. Episcopi siquidem potiore iure egent directione et iuva- 
mine S. Sedis. Nonnunquam in actualibus circumstantiis Episcopi nesciunt 
cuinam S. Congregationi se convertere pro solutione problematum quibus 
circumdantur. 

2. Optabiles omnino essent novae editiones Coditis I. C., v. g. sin- 
gulis decenniis cum mutationibus introductis in praecedenti periodo, et 
adiectis decisionibus Commissionis pro Interpretatione C.l.C. In multis, 
ut in aperto est, Codex 1918 iam non respondet hodiernae disciplinae 
et praxi. 

3. Videretur res esse alicuius considerationis digna, exclusa S, Sede, 
indicare aetatem, qua adepta, Episcopus residentialis onus pastorale de- 
ponere posset, et aetatem maiorem, qua adepta, debet, debita provisione 
facta, pro congrua eius sustentatione. 

4. Episcopi dioecesium, quae aut territorium valde extensum aut 
magnam populationem catholicam continent, urgeantur a Sancta Sede ut 
adiutorium episcopi auxiliaris seu coadiutoris petant. His diebus admi- 
nistratio dioecesis facta est valde complexa propter nova problemata non 
pauca ab episcopis resolvenda, necnon propter novas societates et orga- 
nisationes quae manent sub tutela episcopi. Tanti episcopi tam onerati 
sunt labore executivo et administrativo, ut tempus adaequatum pro acti- 
vitatibus formaliter pastoralibus invenire nequeunt. 

5. Humiliter suggeritur quod facultas episcopis concedatur permit- 
tendi sacerdotibus (qui sint etiam praelati) administrationem sacramenti 
confirmationis. Exinde haberent episcopi tempus visitandi paroecias etc. 
sine onere, quod nimis consumit tempus, administrandi confirmationem. 

6. Propter populationem valde augmentatam catholicorum et conse- 
quentem maiorem numerum casuum matrimonialium, humiliter suggeri- 
tur quod tribunalia ecclesiastica regionalia, legali forma constituta, erigan- 
tur pro illis dioecesibus ubi deest numerus sufficiens clericorum pro hoc 
munere sufficienter praeparatorum. Officialis itemque omnia alia membra 
talium tribunalium regionalium exempti esse debent ab omni alio labore, 
ita ut se dedicent totaliter labori ex tribunalibus orienti. Gemitus saepe 
audiuntur omni ex parte de facto quod nimis prolongentur casus tribu- 
nalibus submissi. Causa prolungationis saepe est quod membra tribunalium 
dioecesalium alium laborem habent qui multum tempus consumit. 

7. Desiderabile mihi videtur ut in omni continente constituerentur 
tribunalia ad instar Sacrae Rotae Romanae quae invigilarent expeditioni 
veloci omnis generis rerum litigatarum. Hoc in casu, tales Rotae polleren- 
tur eadem auctoritate ut S. Rota Romana, etiam constituerentur exacte 
sicuti S.R.R. nempe cum iudicibus propriis et aliis officialibus plene quali- 
ficatis pro munere suo itemque a S. Patre nominatis. Talia nova tribunalia 
inservirentur solutioni expeditiori casuum, ad magnum beneficium ani- 
marum. 

Quamquam non in eo cogitatu sim ut suggeram Datariae Ap. aboli- 
tionem, attamen, omni cum respectu, vellem conciliare reductionem nu- 

meri paroeciarum reservatarum, specialiter earum propter mortem vel 
translationem Familiarium reservatarum (c. 1435 p, 1 n, 1). Numerus 
horum Familiarium actuali ter parochorum permagnus est, ita ut graves 
inconvenientiae oriri possunt si huiusmodi paroeciae ad tempus conside- 
rabile vacuae maneant quod, miserabile dictu, pluries verificatur. 

8. Flumiliter suggero constitutionem officii separati, cum Secreta- 
riatu Status connexi, ad promovendas relationes constantes necnon cor- 
diales cum ephemeridibus totius mundi tam catholicis quam saecularibus^ 
Ope officii huius generis, informationes de quaestionibus praestantiori- 
bus theologiae, philosophiae, et Sacrae Scripturae facilitarentur, necnon 
informationes de relationibus cum guberniis, de mente Sanctae Sedis 
in quaestionibus socialibus etc. Ita evitaretur dependentia ephemeridum 
mundialium pro sua informatione talibus in casibus de personis irrespon- 
sabilibus qui omni auctoritate carent et qui pluries nuncupantur « porta- 
voce vaticani ». 

9. S. E. Card. Secretarius Status bonum exemplum iam dedit con- 
ferendas pro hominibus ephemeridum dando cum beneficiis valde eviden- 
tibus et cum plausu ephemeridum totius mundi. Opinor humiliter quod 
conferentiae huiusmodi regulares et frequentes esse debent ita ut vox 
authentica Ecclesiae perveniat ad magnum publicum cum bono effectu 
pro Ecclesia et Religione. 

10. In votis est ut Breviarium Romanum reformetur ita ut hoc 
divinum officium recitari possit infra quadraginta « minuta ». Aboleatur 
usus psalmorum et hymnorum longiorum et omne officium dominicale 
breve sit sicut, e. g. Officium in die festo Resurrectionis D.N.I.C. In 
votis pariter est ut in recitatione Breviarii permittatur usus versionis ver- 
naculae approbatae ita ut intelligentius et maiori pietatis fructu hoc divi- 
num peragatur officium. 

11. Ut finem faciam, debita cum reverentia spero acatholicos non 
totaliter exclusum iri ab omni participatione in Concilio Generali. 

Minime tamen vellem dicere haereticos et sic dictos orthodoxos vocem 
habere debere in decisionibus faciendis a Concilio; solum suggero erec- 
tionem commissionum ex episcopis et probatis theologis debita cum 
auctoritate munitis, cuius membra pro minimo, in spiritu caritatis, di- 
scussiones theologicas habeant cum coetibus religiosis acatholicis, et istos 
invitent regredi in domum Patris sui, Inter acatholicos his diebus voces 
magnopere exaltantur de « unitate ecclesiae » ita ut videretur res absona 
si Ecclesia totaliter reiiceret omnem discussionem cum iis qui pro mo- 
dulo suo desiderant impletionem illorum verborum Domini Nostri « ut 
unum sint ». 

Quae omnes animadversiones maxima reverentia et humili obsequio 

communicantur Pontificiae Commissioni antepraeparatoriae pro Concilio 
Oecumenico. In omnibus, uti per se patet, proposita mea Ecclesiae Ma- 
gisterio toto corde ultro subiicio. 

© Gerardus P. 0’Hara 
Archiepiscopus Pessinuntinus 
Delegatus Apostolicus 

21 

Exc.mi P. D. GEORGII LAURENTII CRAVEN 
Episcopi tit. Sebastopolitani in Armenia, Auxiliaris Vestmonasteriensis 

Vestmonasterii, die 26 augusti 1959 

Eminentissime Princeps, 

Accepi veneratas litteras Eminentiae Vestrae Reverendissimae die 
18 iunii scriptas Prot. N. 1 C/59-2397 circa Commissionem Anteprae- 
paratoriam pro futuro Concilio Oecumenico ab Augusto Pontifice insti- 
tutam. Gratias ago Eminentiae Vestrae, pro indicato Augusto desiderio 
Sanctitatis Suae. 

Re bene deliberata cum Eminentissimo Archiepiscopo Vestmonaste- 
riensi, his meis litteris significare velim, omni qua par est humilitate, 
quod nil addere desidero iis quae Eminentissimus Cardinalis tempore de- 
bito communicabit Eminentiae Vestrae. 

Qua de causa, ne superflua scribam, rogo ut sxifficiant litterae hae bre- 
ves ad mentem meam manifestandam. 

Osculum S. Purpurae infigens maxima cum reverentia me profiteor 
obb.mum et dev.mum humill.mum servum verum 

Georgius Laurentius Craven 
Episcopus tit. Sebastopolitanus 
Auxiliaris V estmonasteriensis 

Exc.mi P. D. THOMAE B. PEARSON 
Episcopi tit. Sindensis, Auxiliaris Lancastrensis 

27 maii 1960 

Eminentissime et Reverendissime Domine, 

Me illud sollicitum praeprimis habet quod litteras tuas de Oecumenico 
Concilio futuro plene lustrasse me arbitrabar, easdem nunc responsis 
carere intelligo. Meam in hac re esse culpam non nego, sed eam quae sit 
ignoscenda, nam nuperrime pro explorato habeo, monente Eminentissimo 
Cardinali Gulielmo Godfrey, vel Auxiliares invitari ad sententias dicen- 
das de rebus Oecumenico Concilio tractandis. 

I. De fratribus separatis anglicanis 

Nihil antiquius ac optabilius quam ut Anglicani, ut aiunt, quampri- 
mum in gremium Matris Ecclesiae Catholicae redeant; at egomet pro 
certo habeo reconciliationem plenam absolutamque nunquam effici posse; 
fieri potest autem ut aliqua pars Ecclesiae Anglicanae Fidem Catholicam 
Romanam plane sit amplexura, Deo opitulante, reliqua autem in dies 
evanescente. Maxima est apud Anglicanos dissentio: hi omnia, illi nihil 
mutare volunt. Ego neque hos neque illos recte sentire crediderim, nam 
cum fratres separatos ministros necnon episcopos in congressibus allo- 
querer, bona certaque spe tenebar fore ut quae perhumaniter verba fecis- 
sem inde uberrimos fructus exciperent, si modo istam controversiam de 
validitate, ut dicitur, Ordinum Anglicanorum distrahere nobis licuisset? 

Ministri Anglicani, coryphaeo Gregorio Dix personante, ordines suos 
validitate esse indutos, clamitare numquam desinunt, immo iisdem per- 
suasum est effata Sanctae Sedis ab « Si ullo unquam... » papae Iulii ter- 
tii usque ad « Apostolicae curis... » Leonis decimi tertii utriusque felicis 
memoriae, ne speciem quidem Infallibilitatis prae se ferre. 

Utinam Oecumenicum Concilium caritate qua potest maxime comi- 
tante affirmaret uti dogma « nullam exstare successionem historicam, uti 
dicitur, in ecclesia Anglicana, vel validitate Ordinum concessa. 

II. De prohibitione operum servilium 

Cum etiam nunc inter doctos disputetur quae opera ut servilia haberi 
debeant, non abs re alienum erit petere ab Oecumenico Concilio ut nos 

benigne de hoc praecepto diebus Dominicis festisque observando cer- 
tiores faciat. 

Hodiedum, post res novas praecipue apud opifices in re industria ef- 
fectas, et omnibus fere in deterius mutatis ita ut quisque suis ipse 
institutis desciscat, maturato opus est ut malis ingruentibus medeatur. 
Nam etiam operum artium mechanicarum, caementariae, ferrariae, ligna- 
riae, sartoriae, sutoriae quae olim diebus Dominicis rite prohibebantur, 
nunc promiscue exercentur etiam a timoratis. 

Quidnam quaeso statuendum de iis qui in cauponis cantare, organa 
aliaquae instrumenta musicalia pulsare solent, idque ob lucrum inde per- 
cipiendum, Christifidelibus facere licet salva diei Dominicae institutione? 
Apud plurimos opera supra recensita ut liberalia et licita ne dicam oblec- 
tamenta habentur, quippe quae omnia, paucis autem dissentientibus, 
nequaquam quempiam interpellant quominus praeceptum Dominicale 
expleret. 

III. De Breviario recitando 

Maximopere gaudemus quod Oecumenicum Concilium semper me- 
mor incommodi apud nostrates in dies invalescentis, recitationi levandae 
Officii Divini subventurum sit; nobis omnino placet ab eodem Concilio 
quaedam festa simplicia numero auctum iri; attamen cordi esse nobis 
non negamus lectiones aliquantum longas Secundi Nocturni haud iniuria 
abbreviari posse; sed est modus in rebus, atque ex calculo nostro liquet 
eos qui opus diei sine quaerela recitant, eosdem exercitiis pietatis ope- 
ram dare solere. Exitiosum sane foret si sanctitate claudicante, reci- 
tationi Officii Divini maturandae indulgeretur... ut verbis Terentii utar 
« Nam deteriores omnes sumus licentia ». 

IV. De re bellica 

Tandem ad rem maximi momenti perventum est; omnes ad unum 
idem sentiunt nempe res mundas in dies pericula subire. 

Cum enim bellum tam immania secum necessario ducat incommoda, 
valde necessarium ut remedia magis efficaciora quam antea ad hanc per- 
niciem arcendam, statim inveniantur, proponantur, adhibeantur. 

Quaeritur: An licet bellum gerere armis vel missilibus ut aiunt nu- 
clearibus id genus adhibitis? 

Suntne arma huiuscemodi re vera vitanda, salva lege morali? 

Postremo in votis est ut Oecumenico Concilio futuro D.O.M. opi- 
tulante exitus felix concedatur. 

Patres, qui Oecumenico Concilio futuro praefuturi, munus sibi dela- 
tum summi esse momenti sciant cwm de maximis generis humani, nedum 



56 


ANGLIA 


populi Christiani commodis saepe sibi oppositis simul agatur, senten- 
tiaeque de his omnibus necessario ferendae sint — D.O.M. faxit ut 
studeant tanti ponderis officio rite fungi nihil advertentes aut consideran- 
tes praeter rei veritatem et bonum commune: secus agentes, spe minores 
fierent ac haud insulse muneri deesse haberentur; mihi licet uti verbis 
Pii sexti fel. mem. in Bulla Auctorem Fidei declarantis... « absit ut vox 
Petri illa unquam Sede sua conticescat, in qua perpetuo vivens ille ac 
praesidens praestat quaerentibus fidei veritatem ». 

Addictissimus in Christo 

© Thomas B. Pearson 

Episcopus tit. Sindensis 

Exc.mi P. D. THOMAE ROBERTS 
Archiepiscopi tit. Sugdaei 


Prot. N. 1 C/59-2419 19 augusti 1959 

Eminentissime Domine, 

Moralitas belli sub conditionibus modernis homines cogitabundos 
ubique sollicitat, praecipue in nationibus in quibus libertas conscientiae 
valet. Multis qui scandalizantur vel silentio Ecclesiae de hac re, vel edictis 
ambiguis, vel carentia doctrinae firmae de iuribus conscientiae, praecipue 
ex parte hierarchiarum nationalium quae late habentur singula referre 
iudicia gubernationum propriarum, responsa habemus ex experientia no- 
stra deducta, experientia scilicet episcoporum dioecesanorum qui coguntur 
compromissum facere cum utilitatibus nationalibus conflictantibus. 

Concilium vero generale emancipare debet episcopos, subordinando 
officia minora plenitudini doctrinae Christianae theoretice et practice. 

Minime suggero edicta auctoritativa quae fidem bonam turbent, re- 
bellionem et inoboedientiam invitent, collabantur onere privatorum bono- 
rum ubi tota res pecuniaria nationalis in bello parando vel gerendo sub- 
sistit. Verum suggero ut parvum collegium constituatur peritorum theolo- 
gorum, historicorum et economistarum, quod 1 ) instruat duces Catholicos 
in materia hucusque neglecta, 2) illustret quaestiones in quibus Christia- 
num consilium petatur, 3) contrahat et conciliet conatus omnium qui 
tendunt ad pacem principiis moralitatis fundatam, 

Hoc inter alia iuvaret ad finem a Sancto Patre optatum attingendum, 
scilicet unitatem fundatam in bonis humanis quae fere omnibus homi- 
nibus communia sunt . 

Consilia magis elaborata successori meo Cardinali Gracias proponam, 
sperans fore ut Hierarchia Indica videat possibilitates compositionis 
(« synthesis ») eorum quae a Christianis et Indicis bello anteponuntur. 

Una alia Concilii praeparatio mihi videtur non parvi momenti, scilicet 
stricta et plena investigatio tribunalium matrimonialium, posthabita omni 
acceptatione personarum. 

Precor omnem sapientiam et fortitudinem tam gravi muneri neces- 
sariam. 

Vestrae Eminentiae servus in Domino 

© Thomas D. Roberts, S.I. 

Archiepiscopus Sugdaeus 

Exc.mi P. D. IOSEPHI KOSTNER 
Episcopi Gure ensis (Gurk) 

Eminentissime Princeps, 

Ad litteras aestimatas de die 18 iunii a.c. Prot. N. I C/59-574 liceat 
mihi sequentia puncta afferre, quae salvo meliore iudicio mihi videntur 
actualia, ita ut tractentur in Concilio proximo Oecumenico. 

A) Quoad doctrinae capita 

1. Conceptus traditionis doctrinae ecclesiasticae clare statuatur, prae- 
sertim propter grassantes errores. 

2. Caput de episcopis, quod in Concilio Vaticano non amplius tractari 
potuit, reassumatur. 

3. Conceptus « Ecclesiae » clarius exponatur, speciatim, quaenam 
relatio v. gr. inter excommunicatos et ecclesiam habeatur. 

4. Unio inter ecclesiam catholicam et schismaticos atque haereticos 
omni modo possibili foveatur, ita ut, salva sana doctrina catholica, in 
rebus disciplinae non essentialibus non catholicis concessiones fiant, sal- 
tem primo tempore post unionem vel conversionem, sicut Ecclesia solet 
procedere in rebus Catholicorum Orientalium alius ritus. 

5. Peto, ut tractetur quaestio, utrum laicis masculini generis pro officiis 
ecclesiae vel actionis catholicae destinatis ordines minores conferri possint. 

B) Quoad Disciplinam cleri et populi christiani 

1 . Abbreviatio et reformatio breviarii saltem pro clero in cura anima- 
rum occupato. 

2. Usus linguae vulgaris in iis, quae respiciunt primario traditionem 
doctrinae ad populum, v. gr.: Epistulae, Evangelium in sacro missae 
sacrificio, passio Domini et lectiones in hebdomada sancta. 

3 . Lingua latina ut lingua propria Ecclesiae Romano-Catholicae magis 
foveatur; normae dentur pro eius usu, praesertim in seminariis; atta- 
men vitetur in enuntiationibus Sanctae Sedis stylus nimis « classicus », 
secus clerici eas difficulter intelligunt. 

4. in canone 125 deleantur verba « Curent locorum Ordinarii ut... » 
ita ut canon sonet: « 1° Clerici omnes... 2° iidem quotidie... ». 

5. Canon 126 mutetur ita: «... debent secundo quoque anno ... ». 

6. Ad can. 788 adiungatur: « Ob tales causas Ordinarius loci confir- 
mationem differre potest usque ad annum aetatis decimum quartum ». 

7. Impedimenta matrimonialia: possent abrogari: 

a) Impedimentum consanguinitatis tertii gradus lineae collateralis 
(can. 1076, § 2); b) impedimentum affinitatis secundi gradus collateralis 
(can. 1077, § 1. 

8. Can. 1203, § 1. Vetitum sepulturae ecclesiasticae pro iis tollatur, 
qui corpus mandaverant cremationi non ex odio versus ecclesiam, sed 
solummodo propter invincibilem aversionem erga sepulturam, v. gr., quia 
timent ne sepeliantur apparenter mortui vel ne ossa exhonorentur etc. 

9. De beneficiis: Extendatur obligatio canonis 1473 « impendendi 
superfluos (fructus) pro pauperibus aut piis causis » etiam ad eos viros 
ecclesiasticos, qui v. gr. emolumenta acquirunt ex parte reipublicae, 
sed suum munus obtinuerunt per ecclesiasticam auctoritatem, sci. per 
« missionem canonicam », quae tribuitur catechetis pro scholis publicis. 
Talium magistrorum salarium saepe valde superat fructus beneficiatorum 
etiam in dignitate constitutorum. 

10. Ius beneficiale accommodetur hodiernis modis administrationis. 

11. Can. 1435. Petitur restrictio reservationum beneficialium, ita 
ut solummodo prima vice post collationem valeat neque in indefinitum 
extendatur, quod ultimum saepius impedimento est administrationi 
paroeciarum. 

12. Ius poenale in simpliciorem formam redigatur et abbrevietur. 

13. Statuatur obligatio parochorum, ut curam habeant de « actione 
catholica » in suis paroeciis. 

14. Definiantur iura laicorum in « actione catholica ». 

C) Relate ad negotia maioris momenti 

1. Omni cum industria foveatur propagatio fidei in universo mundo 
(Missiones catholicae). 

2. Edatur « Catechismus Romanus » similis ac a Concilio Tridentino 
editus est, adaptatus ad hodierna tempora. 

Peto veniam, quia non respondi usque ad diem 1 septembris; ratio 
est, quia aliqui viri periti, quibuscum tractare volui, propter vacationes 
aestivas opiniones suas tardius mihi aperuerunt. 

Omni cum reverentia deosculor purpuram 

Eminentiae Vestrae ut dev.mus in Domino 
© Ioseph Kostner 
Episcopus Gurcensis 

Klagenfurti, die 10 septembris 1959. 

Exc.mi P. D. ANDREAE ROHRACHER 
Archiepiscopi Salisburgensis (Salzburg) 

Salisburgi, die 6 ianuarii 1960. 

Eminentissime Princeps, 

Diversis obstaculis impeditus nunc demum respondere possum aesti- 
matissimis litteris diei 18 iunii 1959 sub numero I C/59-1173 mihi datis. 
Rogo, ut mihi indulgeatur responsionis mora. 

Ad tractandas in proximo Concilio oecumenico materias, quae se- 
quuntur, proponere mihi liceat: 

1. Definitio iurium episcoporum residentialium comparate tum cum 
Curia Romana eiusque S. Congregationibus tum cum Nuntiis Apostolicis. 

2. Nova circumscriptio exemptionis Religiosorum relate ad episcopos 
ita ut episcopi praesertim in iis, quae curam animarum attinent, magis 
incurrere possint in dispositiones Superiorum maiorum vel hi saltem te- 
neantur audire episcoporum vota. 

3. Modus procedendi in remotione parochorum inamovibilium laxe- 
tur, cum hodierna praxis nimis diuturna sit et curae animarum hac ex 
causa non raro noceat. 

4. Normae de clausura novae in C.I.C. recipiantur. 

5. In celebranda liturgia usus linguae vernaculae, praesertim in parte 
doctrinaria Missae (Oratio, lectiones) magis concedatur. 

6. Poenae ecclesiasticae contra cremationem corporum statutae abro- 
gentur, quia semper fere crematio stipuletur e rationibus fidei non infestis. 

Certus sum iam alios episcopos et praelatos talia vota proposuisse 
sed obsecundans litteris invitatoribus de quibus supra ego ipse haec pro- 
ponere audeo. 

Interim s. purpuram humiliter deosculans persisto 


Eminentiae Vestrae addictissimus famulus 

ffi Andre as Rohracher 
Archiepiscopus Salisburgensis 

Exc.mi P. D. IOSEPHI SCHOISWOHL 
Episcopi Secoviensis (Seckau) 

Iosephus, episcopus Secoviensis ad Prot. Nr. I C/59-1248 haec refert: 

1. Hodierna tempora eorumque exigentiae 

Magnae nostrorum temporum quaestiones secundum varias regiones, 
saltem secundum varias mundi partes magnopere differunt. Concilio oecu- 
menico incumbet munus haud facile magni momenti problemata tractare, 
quin periculo se exponat plus minusve praetereundi extensas mundi pla- 
gas. In Congressu mundiali pro laicorum apostolatu anno 1957 habito 
e. g. Asiae et Africae repraesentantes saepius querebantur praeprimis 
quaestiones Europaeas tractatas fuisse. 

Ideo, salva tendentia uniendi totum mundum, curae animarum apo- 
stolatusque rationes instituendae potius navitati locorum ordinariorum 
vel singulorum episcoporum coetuum regionalium (conventibus episco- 
porum) committendae erunt. 

Praecipua nota conditionis mentis christianorum in hac regione (i. e. 
Austrig) est ingens indifferentismi incrementum, qui in superiore et 
media civium classi iam ex longis temporibus radicatus est. Operarii 
autem, post primum bellum mundiale acriter contra Ecclesiam religio- 
nemque certantes, post ultimum bellum etiam indifferentismum sectan- 
tur, qui eo periculosior est, cum Ecclesiam non aperta hostilitate aggre- 
diatur, sed eam, veluti non existeret, praetergrediatur. Inde vel boni 
catholici saepe decipiuntur, hanc habitudinem mutationem in melius et 
proinde sufficientem existimantes. Haud dubio conamina exercendi reli- 
giosum influxum in operarios magni sunt aestimanda, quaedam initia 
tamen usque nunc non superant. Ultimis annis autem etiam populatio 
ruralis, mutationibus socialibus et oeconomicis subiecta, indifferentismo 
vehementer inficitur. Associationes iuventutis catholicae eo tendunt, ut 
iuventutem ruralem in religione confirment, quae opera tamen partim 
tantum bene succedit. 

Huius indifferentiae et frigiditatis religiosae pericula patent: nutriunt 
enim communismum, qui est aperte atheisticus, cuius ideae autem omni- 
bus mentis habitudinibus secreto atheisticis facilius recipiuntur et fa- 
ventur. 

Quid faciendum contra ista mala? Monita et intercessiones nihil 
proficiunt, quia non audiuntur. Etiam christianae doctrinae explanationes 

non facile accipiuntur. Nostrorum temporum disputationes enim non in 
campo cogitationum sed actionum peraguntur. Sane cogitationes et doc- 
trinae semper fundamenta motuum intellectualium cuiusdam temporis 
sunt, quibus fundamentis theologi philosophique renuntiare nequeunt et 
quae non desinent magnam partem habere in constituendo exemplari, ad 
quod omnes tendant. 

Attamen maxima nostrorum contemporaneorum pars non movetur 
claris expositionibus, logicis deductionibus, exactis definitionibus, ratio- 
nalibus argumentis, sed magis actionibus, quae ex vita profluunt et vitae 
serviunt. (E. g. operarius magni aestimat suae organizationis syndicatusve 
opera; egeni commoventur operibus socialibus societatis, rei publicae, quo- 
rundam magnorum institutorum ut sunt « assicurazioni » etc.; oppressi 
libenter et sine haesitatione liberationem a iugo tyrannidis, oppressoris, 
colonialismi a quocumque, qui eam promittit, accipiunt quamquam ratio- 
nales considerationes adversum exitum praedicerent). Et in campo reli- 
gioso res non se habet multum diversa. Ita e. g. post Concilium Triden- 
tinum catechetica institutio in scholas elementares introducta est. Per 
longum tempus doctrina christiana culta est, quae in dioecesi Secoviensi 
adhuc in multis paroeciis ruralibus in forma sic dictorum coetuum cate- 
cheticorum (« Lehrscharen ») existit. Ideo multi sunt iuvenes et etiam 
adulti, qui catechismum ad verbum pronuntiare possunt. Praeterea 98% 
omnium catholicorum nostrae regionis per non minus quam octo annos 
bona catechetica institutione in scholis fruuntur. 

Attamen efficacia eiusdem instructionis in vita est plus quam dubia. 
Forsitan adhuc 25% baptizatorum fidem, quam profitebantur, sequun- 
tur, in aliorum vitam autem doctrina quam didicerunt, etsi accurate et 
quamplurimum paedagogice bene exposita, influxum vix ullum exercetur. 

Ergo non tanti esse videtur, ut fidei articula complete et logice expo- 
nantur, sed ut authentice in vitam quotidianam transponantur. Ipse Chri- 
stus Dominus hanc methodum praeferebat. Rationalem et logicam exposi- 
tionem coram solis scribis et pharisaeis applicat (et quidem non exclu- 
sive). In populi et discipulorum vero institutione rectam actionem non 
satis laudibus potest efferre ( Mt ,, 7, 12; 7, 20; 10, 42; 18, 35; 21, 32; 
23, 3; 25, 40, 45; Io., 10, 57 s. etc.). 

Certum est doctrinam numquam parvipendendam esse. Sed per lon- 
gum tempus putabatur, eius solam cognitionem ad bonum et fidelem 
christianum formandum sufficere. Sermo, qui cor hominum xx saeculi 
efficaciter attingit, est autem alius ac ille xvi vel xvn saeculi. Sermonem 
tempori convenientem loqui est: cognoscere ambitum, in quo himines 
versantur, et inde cum iis de his omnibus agere, quibus reapse circum- 
dantur et moventur. Qui secus, tamquam imperitus habetur et vel in iis 

rebus, quas docere scientiam et competentiam habet, iam non auditur. 
Haec de fidei praedicatione quoque valent. Praedicatores multo ties sine 
fructu laborant, quia homines docilitate carent vel quia praecones animae 
« locum », quo homines dociles sunt, non inveniunt. Quae in modernis 
cogitandi systematibus bona sunt, etiam theologicam rationem foecun- 
dare possunt ac debent. 

Pauca sunt desideria hodiernorum hominum, quae Evangelio obve- 
niunt et quibus pro eodem aperiuntur: unum ex iisdem est desiderium 
iustitiae, licet istud sit limitatum et contradictionibus obnoxium. Sane 
multi sensibiliter reagunt, quando suum ius verum aut putativum laedi 
sentiunt. Minus de aliorum iure laeso curant et adhuc minus de iustitia 
aliis tribuenda, quae rationem verae virtutis cardinalis habet. Nihilominus 
sitis iustitiae milia milium hominum toto orbe terrarum commovet. Fruc- 
tuose Ecclesia hac siti utetur, ut animas aperiat pro christianis veritatibus 
iustificationis, poenitentiae, sacrificii. Etiam socialis iustitiae operam dare 
numquam desini debet, quae non solis theoricis inquisitionibus sit con- 
tenta sed serio tam operum locatoribus quam operariorum consociatio- 
nibus occurrat. Maximi momenti vero iustitiae operatio intra Ecclesiam 
ipsam erit, quae cum timiditatem (ex timore, ne quem offendat) tum 
aliorum offensionem (ex quasi curta sententia) vitare debet. Heic quoque 
valet, quod gravissima scandala ex dissonantia inter doctrinam et vitam 
oriuntur; scandalum autem pharisaicum aequo animo ferendum est. 

Secundum, quod ab omnibus intelligitur, est caritas, hodie saepis- 
sime sensu operosi auxilii proximi acceptum. Quamvis multis deprava- 
tionibus deformata, vera caritas non deest, quae iterum atque iterum 
vinculum inter homines testificatur. Opinio, quod caritas omnium maior 
est, numquam cessavit, etsi homines certitudinem amiserunt, quod eius 
vera magnitudo nonnisi ex caritate Dei venit. Hanc veritatem homini- 
bus persuadere maximum munus fidelium communitatis istorum tempo- 
rum mihi esse videtur. Ecclesiam assidue contendere oportet, ut in om- 
nibus suis operibus, ordinationibus, consiliis, decisionibus, in mutuo 
ecclesiasticorum officiorum et officialium commercio exemplum caritatis 
Christi praebeat, quia ex eo mundus cognoscere debet, quod eius disci- 
puli sumus. Vanam gloriam, potentiae super alios cupiditatem, intole- 
rantiam personalem, saeculi falsam prudentiam, astutiam, adulationem 
ita superare, ut a Romana Curia usque ad ultimam domum paroecialem 
omnes omnibus in caritate serviant — hoc, lumine naturali consideratum, 
supra humanas vires esse videtur. Attamen Dominus non ignoravit, cur 
praeceptum caritatis aliis praeceptis praeponebat. 

Utrum etiam desiderium veritatis veram viam fidei ad hodiernum 
mundum aperiat, hac de re dubitare audeo. Scientia quidem hodie magis 

sincera et prudentior est in suis sententiis pronuntiandis. Dictaturae 
modernae quoque suas informationes sub nomine « veritatis » (« Prawda », 
« Borba » etc.) divulgant, qua autem neque ipsi populi suppressi nec 
mundus « liber » nimium commoventur. Saepe enim ille mentis habi- 
tus invenitur, qui Pilati quaestione exprimitur: Quid est veritas? Hinc 
lamentabilis indifferentismus supra indicatus! Immo permulti hodie pa- 
rati sunt, ut aeque ac libertatem etiam veritatem pretio alicuius tempo- 
ralis securitatis vendant. 

2. Illustrationes dogmaticae 

Cum quocumque sermo fit de futuro Concilio exspectat continuatio- 
nem, supplementum, necessariam absolutionem Concilii Vaticani. 

Notio Ecclesiae, iam a Pio XII Pp. imm. mem. valde « interiori- 
zata » et dilucida ta, adhuc magis ex aspectu biblico aspici deberet. Post- 
quam locus universalis, quem Romanus Pontifex intra Corpus Christi 
mysticum obtinet, declaratus est, nunc etiam statum dogmaticum singu- 
lorum episcoporum definiri oportet. Confortatio eorum propriae respon- 
sabilitatis, prout Sacrae Scripturae et primis christianitatis temporibus 
respondet, clara definitione structurae episcopalis Ecclesiae a Christo 
institutae et agnitione plenae potestatis iurisdictionis episcopalis sanciri 
debet. Correspondenter etiam « centralismus » Romanus iam nimis in- 
tensivus molliri deberet. Indoles propria regionum earumque diversae 
condicionis hoc exigit. Principium subsidiaritatis in Ecclesia prae aliis 
societatibus realizandum est. Ideo episcopis suam iurisdictionem et pote- 
statem administrativam latissime exercere liceat, quatenus Ecclesiae uni- 
tati non repugnat. Omnium exspectationes hac in re maximae et pluri- 
mae sunt, quarum solum conspectum dare licet singulas quaestiones tan- 
tummodo tangens (cfr. etiam sequentia capita). Ecclesiae catholicitas 
non in sola imitate sed etiam in diversitate ex omni populo et lingua 
manifestari debet. Si quae pericula inde timentur, hic timor nonnisi ex 
mere humanis rationibus profluit et defectum fidei manifestat, cum divi- 
nus conditor Ecclesiae suis apostolis omne suum semper praesens auxi- 
lium promiserit. 

Notio inspirationis, inde a Tridentina Synodo valde lata, in sua expo- 
sitione veram « crucem exegeticam » se praebet. Cum notione Ecclesiae 
nunc clariore intime connexa videtur (notio inspirationis « mechanicae » 
iam derelicta est). Cum Ecclesia salutem in se ferens in sua substantia 
semper eadem maneat, suam fidem etiam post longius temporis spatium 
pronuntiare potest. Momentum decisivum tunc non esset inspiratio sin- 
gulae personae sed definitio ab Ecclesia prolata. 



68 


AUSTRIA 


Oficium et charisma. Priorum saeculorum erat doctrinam de Ss. Tri- 
nitate, de Christo Domino, de Beata Maria Virgine, de gratia explanare. 
Hodie Ecclesia, signum elevatum in nationibus, exactius definienda est. 
Ipsa nexum culturae occidentalis relinquens, etiam de facto Ecclesia 
universalis evadere incipit. De necessitate illustrandi officium iam supra 
sermo erat. Sed etiam charisma, quod in Dei vocationi se offerentibus 
ex statu tam sacerdotali (e. g. sacerdotes operarii in Gallia) quam reli- 
gioso, in institutis saecularibus et in laicorum coetibus (e. g. Legio Mariae, 
in cura animarum vario modo adiuvantes) operatur, suum locum conve- 
nientem et agnitum revindicare deberet. Non omnia institutionum limiti- 
bus circumdari possunt, ecclesiasticis quoque officiis non licet spiritum 
exstinguere, qui flat ubi vult integra tamen omnino manente iurisdictione 
ecclesiastica. Haec quaestio ex aspectu totali Ecclesiae solvi debet. 

Dogmata de Beata Maria Virgine. 

Decennia praeterita Beatae Mariae Virgini praeeminentem quendam 
locum in christianorum mente tribuerunt. Mariologiae statu in tuto col- 
locato nunc tempus venisse videtur, ut Christus centrum vitae religiosae 
magis immediate retineatur. Hoc modo occurratur valorum religiosorum 
parum rectae aestimationi, quae praesertim in populi pietate ad deviatio- 
nes perducere potest. Ut conatus ad uniendas christianas confessiones 
proficiantur nemo maiore gaudio munere ancillae Domini fungetur quam 
ipsa Virgo Maria. Sedulo ac sine praeiudicio examinari deberet, num ulte- 
riores dogmatum definitiones in hac materia non sine necessitate opus 
unionis christianorum impedirent. Denique ne facile formulationes dogma- 
ticae exoptentur. Dogmatum definitio tunc tantum pronuntiari deberet, si 
late diffusus error reprimendus et exstinguendus est. 

3. Unio christianorum 

De unione quaedam significationes in permultis tantas exspectationes 
oriri fecerunt, ut Concilium hanc quaestionem tractare debet, ne dempta 
hac spe opus reunionis ad longum tempus retardetur et fiducia in Ecclesiam 
graviter feriatur. Difficultates quidem, humano modo re considerata, de 
isto incepto fere desperare sinunt, omnes tamen, etiam Ecclesia catholica, 
parati esse debent ad horam, quam divina providentia destinavit. 

Si Concilium quaedam obstacula psychologica unionis removere po- 
terit, iam inaestimabilem successum habebit, etsi deerit messis mensura- 
bilis. 

Ideo quaestio non tam ex positione romana-italica poni, sed eius 
tractatio per veros contactus possibilis reddi debet. Christiani separati se 
offensos sentiunt, si Romanae Ecclesiae simpliciter se subicere debent. 

Ipsi quoque tamquam fratres ac filii suscipi volunt, etsi per quoddam 
tempus « filii perditi » erant. Negare, eos hoc tempore etiam sincerum 
nisum religiosum habuisse, iis esset incredibilis conscientiae oneratio. In- 
super putant se in suis formis religiosis valores invenisse, quos Roma non 
a limine repudiare deberet, ne ipsis fundamentum vitae religiosae repente 
eripiat. Immo omnes nisus religiosi sinceri nostram reverentiam merentur. 
Absit quod ne minimum quidem nostrae fidei prodamus, sed anathema 
non sit ultimum verbum de religiosis cogitationibus Christianorum dis- 
sidentium, quae cum catholica fide non congruunt. Virtutes gentium 
non sunt splendida vitia et morales nisus vel infidelium ne passus extra 
viam vocentur. Caritas boni pastoris omnia superet et errantibus sit 
lux illuminans viam in domum patriam. 

Multa testimonia confirmant scissuras inter christianos maximum 
impedimentum missionis internae et externae esse. Multi ex eo quod 
Ecclesia orationem Christi, ut unum sint, non plene realizavit, prae- 
textum sumunt de eius divina fundatione dubitandi. 

Patet aliarum confessionum repraesentantes non in qualitate Pa- 
trum Concilii participare posse, quod nemo exspectet. Attamen ipsis 
possibilitas concedi potest, tamquam « observatores » cum Concilii 
membris durante Concilio colloqui et suas cogitationes competentibus 
officiis patefacere. Etiam principibus et theologis christianorum dissi- 
dentium sua vota ad varias quaestiones unionem spectantes commissio- 
nibus Concilii proponere liceat. Mater Ecclesia vera mater se praebeat 
nec caritatem considerationibus iuridicis postponat. 

Numerosa sunt proposita hanc materiam spectantia, quae autem 
hunc brevem conspectum transgrederentur. 

4. De disciplina ecclesiastica 

Respublica hodie non solum in dictaturis, sed etiam in multis demo- 
craticis Statibus quandam coactionem exercet, quae passim aegre fertur 
et ad auctoritatis discrimen perduxit. Ecclesia magis quam aliae insti- 
tutiones adhuc vera auctoritate nititur. Sed ipsa quoque hac crisi tan- 
gitur, ipsa melioris societatis formae exemplum praebere debet. Sane 
universim diffusa idea aequalitatis omnium hominum primarie ex su- 
perbia oritur, quae aliis se subordinare nolit, sed haec idea etiam ex 
Dei paternitate deduci et puriori modo praedicari potest. Mundus ita 
cogitationi paritatis in relationibus socialibus assuetus est, ut vel Ecclesia 
huius facti rationem habere debet. Homines a praeceptis abhorrent, 
parati autem sunt, ut sibi exemplo praeeuntes sequantur, sicut et Christi 
verba indicare videntur: Qui vult meus discipulus esse, me sequatur. 

Auctoritatem a Deo datam esse nullius argumenti indiget; sed quatenus 
efficaciter agnoscitur, multum a persona, quae eam tenet, dependet. 
Ideo quae magnae auctoritatis personae dicunt, falsae granditatis aura 
ne circumdentur. Nec quodcumque Romani Pontificis effatum infallibi- 
litate gaudere asseritur. Pondera hac in re recte distribuantur. Auctori- 
tati etiam sine illis falsis elationibus libenter aures praebentur et hoc 
eo magis, si auctoritatem habentes etiam aliorum argumenta audiunt 
et respiciunt. Nec nostro tempore auctoritas quorundam signorum exter- 
norum indiget, quae praeteritae nobilitatis tantum memoriam revocant. 
Quidam tituli ut « Excellentia » pro episcopo et ceremoniae aulicae res 
exactae sunt ac salutari modestiae locum dare deberent. 

In aliquibus Ordinibus et congregationibus religiosis, quae haud 
dubio Dei gloriam suo modo prosequi student, universitatis (« catholi- 
citatis » in sensu litterali) sensus desideratur. Individualismus indivi- 
dualis vel collectivus autem apostolatui christiano impedimentum est. 
Oportet spiritum oboedientiae Christi habere, ne votum oboedientiae 
infructuosus formalismus evadat. Imm. mem. Pius Pp. XII optaverat, 
ut religiosi in cura animarum suum operosum auxilium praestent. Epi- 
scopi ac parochi auctoritatem praecisiorem in hac materia exoptant, 
quae non solum benevolentia religiosorum ac mutua concordia innititur, 
sed in quadam obligatione continetur. Difficillime autem haec quaestio 
solvenda erit, quia exemptiones essentialiter mutari et exempti magis epi- 
scoporum auctoritati subici deberent. Eadem valent de optanda maiori 
dependentia in bonorum temporalium administratione. Singularum com- 
munitatum religiosarum, praesertim eiusdem finis, unio opportuna esset, 
ut superiorum et administratorum apparatus minuatur. 

Hodierna cura animarum quaerit, quibus modis sacerdotes attentis 
difficilibus rerum adiunctis homines in eorum animorum diversitate ap- 
propinquent. Immediatus cum iisdem contactus laboriosus quidem et 
quodammodo periculosus est, sed maximum successum in reducendis 
indifferentibus promittit, praeter consueta curae animarum opera pasto- 
ribus obligatio imponi possit, ut aliquot horas per hebdomadam suas 
oves ostiatim visitent (secundum exemplum « Legionis Mariae », quae 
hoc a suis membris cum indubitato successu exigit). 

5. S. Liturgia 

Sicut primis Ecclesiae temporibus, fidelium introductio in sacra my- 
steria potiorem obtineat locum. Praesertim S. Missae exordium « schola 
dominicalis » populi christiani fiat, quia adhuc occasionem praebet maio- 
rem fidelium partem frequenter instruendi. Si in Sacrae Scripturae ac 

liturgiae verbis Christus quodam speciali modo praesens est (verbum 
Dei!), verbum Domini etiam ad aures fidelium pertingere posse oportet. 
Ipsa mysteriorum celebratio — inde ab Offertorio — in consueta litur- 
gica lingua peragatur. Ne tamen verbi efficax praesentia lateat, in priori- 
bus Missae partibus linguae vernaculae locus detur. Christus ubique ter- 
rarum homines propria lingua patria alloqueretur, si per se ipsum eos 
vellet docere. 

Epistula et Evangelium ad fidei institutionem magis adhibeantur. Ad 
hunc finem maior pericoparum varietas requiritur, ut occasione sacrae 
liturgiae revera populus maiorem partem praesertim Novi Testamenti 
cognoscat. Sacerdos lectiones praelegens suum locum quatenus possibile 
in medio populi (versus populum) habeat, et non prius quam ad Offerto- 
rium ad altare se vertat (ut ritus Missae solemnis pontificalis id consulat). 

In sacramentorum quoque administratione quoties fideles docendi 
vel directe alloquendi sunt, lingua vernacula adhibeatur. Liturgica lin- 
gua, sub quibusdam rerum adiunctis, ad materiam et formam restringi 
posset. 

Pro extrema unctione a multis preces magis hodiernis circumstantiis 
convenientes optantur. Preces etiam pro statu infirmitatis diversae eli- 
gendae provideri possent (pro graviter aegroto, pro moribundo, pro 
sensibus destituto). 

Ordinarius loci potestate gaudere deberet, in peculiaribus circum- 
stantiis (ipsius infirmitas, nimius confirmandorum numerus) confirmandi 
facultatem dandi sacerdotibus in aliqua ecclesiastica dignitate constitutis. 

Praxis sacramenti poenitentiae tam ex parte poenitentis quam con- 
fessarii valde problematica est. Rigorosa poenitentiae disciplina cessavit, 
vera animarum moderatio rarissima esse videtur. Hoc sacramentum etiam 
a nimia uniformitate administrationis liberari deberet, ut vera « meta- 
noia » evadat. 

Multi diaconatus ordinationem matrimonio iunctis ministrandam rem 
iam maturam putant et inde sacrorum ministrorum inopiae levamen sibi 
promittunt. 

Facilius esset ordinibus minoribus eos, si bene praeparati sint, ini- 
tiare, qui Ecclesiam quibusdam muneribus serviunt. 

Textus ritus sepulturae et missae defunctorum difficile intellegun- 
tur, cum in iis aliquae cogitationes praechristianae exprimuntur; in 
formam nostro tempori magis consentaneam redigantur. 

Divinum officium vademecum spirituale clericorum fieri possit, si 
eius forma monastico mori accomodata soli usui chorali reservaretur, dum 
usui personali Scripturae lectionum delectus inserviat, quibuscum medita- 
tio se coniungat. Utiliter secundum vitae modum hodiernorum clericorum 

divinum officium in partem matutinam et partem serotinam disponeretur; 
homiliae omitti, sanctorum vita breviter ac historica fidelidate enarrari 
posset. Orationis sit. schola, quae in sacerdotum aestimatione primum lo- 
cum obtineat eiusque vitam spiritualem efficaciter formet. 

6. Codex luris Canonici 

Placet iuristis, omnes vitae ambitus et manifestationes paragraphis 
canonibusque ordinare. Communitas autem revera nonnisi interno ordine 
aedificari potest. In Ecclesia principium valere debet: quam paucissimae 
leges. Conscientia cuique dictet quomodo recte agat, plus quam praecepta 
valet conscientiae formatio. Secundum subsidiaritatis principium supra 
citatum propria responsabilitas excitanda est. Consuetudo omnia suis prae- 
ceptis praeordinata inveniendi lamentabili modo privata singulorum in- 
cepta ac actiones destruit. 

Consulendum esset, Romae et in omnibus curiis episcopalibus colle- 
gium idoneorum virorum (egregiis laicis inclusis) habendi, quod omnes 
ordinationes legesque examinet, an vitae necessitatibus exigantur, cari- 
tatem serviant ac christianae communitati prosint. 

Iurisdictionis episcopalis ambitus ampliari deberet. Ex sequenti tabula 
patet, quas facultates episcopus dioecesis statutis temporibus etiam atque 
etiam postulare debet, quaeque ipsi perdurantibus circumstantiis identi- 
dem conceduntur. 

Conspectus earum facultatum, quarum concessio periodice a Romana 
Curia peti debet: 

Divini officii anticipatio a hora 12, inde a 23-1-1894: omni quinquennio 
Dispensatio vel commutatio officii divini pro saecerdotibus aegrotis, inde 
a 13-4-1940: omni quinquennio 

Licentia legendi libros prohibitos ultra facultates quinquennales, inde 
a 10-5-1940: omni quinquennio 

Dispensatio obligationis choralis et missarum reductio pro capitulo ca- 
thedrali, inde a 15-9-1925: omni quinquennio 
Dispensatio ieiunii et abstinentiae (per tramitem conferendae episcopo- 
rum Austriae), inde a 18-1-1927: omni triennio 
Facultas confirmandi pro nosocomiorum capellanis, inde a 24-11-1950: 
omni biennio vel triennio 

Purificatoria etc. abluenda a sororibus, inde a 24-3-1942: omni quin- 
quennio 

Iteratio missae diebus festis suppressis, inde a 3-2-1906: omni triennio 
Missa in nocte Nativitatis in ecclesiis et sacellis ultra can. 821, inde a 
19-1 2-1 938: omni triennio 

Missae in nosocomiis sine oratorio, inde a 13-5-1936: omni triennio 
Applicatio pro populo, dispensatio, inde a 18-12-1900: omni quinquennio 
Celebratio sine ministro, inde a 28-4-1941 : omni bien n io vel trie n nio 
Missa votiva de Ss.mo Sacramento occasione adorationis Ss.mi, inde 
a 21-12-1932: omni quinquennio 

Communio paschalis per totum annum occasione missionum etc., inde a 
3-4-1919: omni quinquennio 

Communio paschalis a feria IV Cinerum usque ad festum Ss. Trinitatis, 
inde a 7-2-1933: omni quinquennio 
Subdelegatio benedictionis Campanarum, inde a 9-11-1903: omni quin- 
quennio 

Benedictio candelarum et processio die dominica Purificationem B. M. V. 
sequente, inde a 9-10-1928: omni quinquennio. 

Haec et similia toto orbe terrarum milies repetita inanis industriae 
speciem praebent, quae reformatione indiget. Cur tales facultates non iure 
ordinario episcopo competant? Hypertrophia administrativa postremo 
seipsam ad absurdum ducit. 

Singula desiderata 

1. Ordinario loci hae facultates praeter eas, quas iam iure com- 
muni vigente habet, tribuantur: 

a) Generaliter delegandi ad matrimoniorum assistendam sacer- 
dotes cuidam paroeciae aliquo modo addictos, quin sint vicarii coopera- 
tores (can. 1096, § 1). 

b) Concedendi indultum oratorii privati cum licentia celebrandi 
missam et asservandi Ss.mum (can. 1995). 

c) Reducendi, moderandi et commutandi ultimas voluntates ad 
normam can. 1517, abrogata reservatione S. Sedi. 

2. Sepultura ecclesiastica non negetur catholicis, qui suum corpus 
cremationi tradi mandaverint, si probari possit ipsos cremationem man- 
dantes, nullum actum Ecclesiae offensivum ponere voluisse (can. 1240, 
n. 5). Obiectiones dogmaticae huic opponi nequeunt. 

3. Usus campanarum ecclesiarum, etsi benedictarum, permittatur 
occasione sepulturae Christianorum acatholicorum, qui bona fide vitam 
integram duxerunt, si eorum secta in loco paroeciae sepulturae proprias 
campanas non habeat. 

4. Professores et docentes facultatum theologicarum et seminario- 
rum maiorum ipso facto facultatem habeant alumnis licentiam dandi 
libros prohibitos legendi, quatenus hoc studiis necessarium vel utile 
est (can. 1402). In summa librorum prohibitio reformatione indigere 
videtur. Ex una parte insufficiens est, quia sunt alia divulgationis media, 

quae non respicit,* ex altera parte effectu caret, quia ex falsis praeiudi- 
ciis vel indifferentia praeteritur. Gradualis classificationis experimen- 
tum fieri posset, semper autem prohibitiones sufficientibus rationibus 
muniantur. Damnatio sine rationum indicatione offendit, quia caritate 
caret. 

5. Modus procedendi in amotione inamovibilium parochorum se- 
cundum can. 2147 ss. simplificetur, praesertim possibilitas recursus 
parochi amovendi ad S. Sedem (can. 2146) abrogetur, ad summum re- 
cursus ad metropolitam concedatur. 

6. Vicario generali dioecesis, praesertim absente episcopo, potestas 
poenas ferendi competat (derogatio can. 2220). 

7. Generalis reductio censurarum et poenalium sanctionum optanda 
est (nova ordinatio partis III lib. V C.I.C.). Ius poenale et processuale 
simplificetur. 

8. lutamentum contra modernismum simplificari posset nec, ut 
plurumque fit, pluries repetatur, sed semel tantum praestetur. Aut ius- 
iurandum semel praestitum semper valet aut repetitione in dubium vo- 
catur, quod absit! 

9. Summa ultra quam alienationes licentia Sanctae Sedis indigent, 
(can. 1532, § 1, n. 1) augeatur nec sit infra 30.000 francos aureos. 

10. Ordinarius ius habeat de fructibus superfluis beneficiarii aliquo 
modo disponendi (can. 1473). 

11. Beneficiorum minorum collatio (can. 1435, § 1, n. 1) semper 
ad episcopum spectet. Reservatio residuum obsoletum medii aevi est; 
praeterea Romanum dicasterium vix iudicare potest, quis ex candida- 
tis nominatis magis idoneus est. Nemini insuper haec lex prodest, immo 
propter eam non semel provisio urgens per menses differtur. 

12. Paroeciae parvae et remotae, in montanis sitae, non sint paroe- 
ciae inamovibiles (can. 454, § 3), quia ibi omni quadriennio nova pro- 
visio consulenda est, ne parochi solitudine tabescant. 

13. Pro sacerdotibus lapsis, qui coelibatum (can. 132) non obser- 
vant, remedium inveniendum est. Cum coelibatus non lege divina iubea- 
tur, nimis durum videtur, quod tales per totam vitam in conscientiae 
angustiis versari et forsan etiam mori debent. 

7. Caritatis opus 

Toto orbe se uniente etiam commendandum esset, si singulae dioe- 
ceses vel terrae ditiores alicuius dioceseos vel terrae egentis (materia- 


* Film, radiophonium, televisio. 

liter vel spiritualiter) curam susciperent. Quod tamen non per tramitem 
impersonalem alicuius officii centralis fiat, sed directe. Officii centralis 
solummodo esset desiderata communicare et forsitan fundum admini- 
strare, ex quo in specialibus tantum casibus auxilium praestatur. Perso- 
nalis contactus omnino praeferendus est ac bonum caritatis certe ale- 
ret. Simili modo etiam dioeceses vocationibus sacerdotalibus divites 
alterius dioecesis patronatum suscipere debent eidem sacerdotes ad ali- 
quod tempus tradentes. 

Conclusio 

Pontificia commissio antepraeparatoria invitavit « omni cum liber- 
tate et sinceritate animadversiones, consilia et vota... communicare ». 
Quae facere studui, secundum posse et intelligere prae oculis habens 
bonum Ecclesiae, quam futurum Concilium adiuvet, ut optimo modo 
ad salutem mundi operetur. 

Omni qua par est reverentia permaneo in dilectione Christi 

Eminentiae Vestrae R.mae add.mus 

© IOSEPHUS ScHOISWOHL 
Episcopus Secoviensis in Austria 

4 

Em.mi P. D. FRANCISCI Card. KONIG 
Archiepiscopi Viennensis (Wien) 

Una cum Archiepiscopo responsum dederunt: 

Exc.mus P. D. Franciscus Zauner, Ep.us Linciensis (Linz) 

Exc.mus P. D. Michael Memelauer, Ep.us S. Hippolyti (Sankt Polten) 
Exc.mus P. D. Ioseph Streidt, Ep.us tit. Macrensis in Mauretania, 

Auxiliaris Viennensis 

Exc.mus P. D. Franciscus Jachym, Ep.us Maroneus, Coadiutor s. d. 

Viennensis 

Exc.mus P. D. Stephanus Laszlo, Ep.us tit. Metellopolitanus , Admi- 
nistrator Apostol. pro Burgenland. 

Vindobonae, die 12 novembris 1959. 

Eminentissime Princeps, 

Hisce transmitto ea quae Episcopi provinciae Vindobonensis necnon 
Administrator Apostolicus vicinae ditionis Burgenland communiter deli- 

beraverunt atque commissioni antepraeparatoriae Concilii futuri propo- 
nere intendunt. 

Cum humillimo manuum osculo permaneo Eminentiae Vestrae Reve- 
rendissimae 

humillimus et devotissimus servus verus 

ffi F. Card. Konig 
Archiepiscopus Viennensis 


Eminentissime ac Reverendissime Domine, 

Mi Observantissime 

Episcopi provinciae Vindobonensis necnon Administrator Apostolicus 
vicinae ditionis Burgenland — causis in concilio oecumenico tractandis in 
gremio collegii disceptatis — desideria communiter concinnata hisce 
proponunt; 

I. De doctrina 

1. A Concilio Vaticano coepta constitutio dogmatica; De Ecclesia 
Christi, continuetur et perficiatur. Interim enim usque ad Pii Pa- 
pae XII f.m. litteras encyclicas; Mystici Corporis, et ulterius usque ad 
hunc diem ecclesiae magistri et doctores de isto dogmate permultum 
investigabant, collegebant, adlaborabant, ut nunc conclusio quaedam 
ac definitio maturaverit. 

2. Intra ambitum huius capitis certe agendum esset de potestate 
ecclesiastica reassumendumque esset illud etiam hodie actuale ac urgens 
schema; de episcopis. Non immerito enim Pius Papa XII r.m. praete- 
ritis annis pluries arripuit occasionem opiniones varias non omnimodo 
consonas arcendo unumquemque episcopum declarandi in sua dioecesi 
summum magistrum, pastorem ac sacerdotem. Etiam experientia ex 
persecutione catholicae missionis in Oriente atque a communismo forte 
suadet, ut confortetur et firmetur munus episcopatus sicque promovea- 
tur unitas inter praesulem et ceteros in vinea Domini operam navantes. 
Insuper benevoli episcopi schismatici, revera desiderantes unum Christi 
ovile hac sollemni declaratione facilius dimitterent suspiciones suas 
instantiusque invitarentur ad reditum in communem domum paternam. 

3. Qua in constitutione consequenter etiam solvenda esset quaestio, 
quis ad Ecclesiam Christi pertineat. Non pauci enim sequentem senten- 
tiam claram putant nimis exclusivam et duram; « In Ecclesia autem 
membris reapse ii soli annumerandi sunt, qui regenerationis lavacrum 
receperunt veramque fidem profitentur, neque a Corporis compage 
semet ipsos misere separarunt, vel ob gravissima admissa a legitima aucto- 

ritate seiuncti sunt. ... Quamobrem qui fide vel regimine invicem divi- 
duntur, in uno eiusmodi Corpore, atque uno eius divino Spiritu vivere 
nequeunt » ( Mystici Corporis, n. 21). Significativo modo hodie multo 
saepius ille locus citatur de iis, qui « etiamsi inscio quodam desiderio ac 
voto ad mysticum Redemptoris Corpus ordinentur » ( Mystici Corporis, 
n. 101). 

Immediate elucet, quantum talis declaratio moveret unitatem inter 
baptizatos. 

4. Deinde hic distincte tractandum esset de fidelibus in sinu Ecclesiae 
eorumque officiis ac iuribus. Quomodo iam laici ut membra Corporis 
Christi, ut baptizati et confirmationis sacramento roborati evocantur im- 
moque obligantur ad apostolatum aut ipsis episcopis ducibus in actione 
catholica sensu stricto exercendum aut in aliis societatibus approbatis aut 
saltem oratione et exemplo in familia officiique munere. 

5. Ultimo autem de iis disserendum esset, qui ignorantia invincibili 
de ecclesia Christi detenti — quamquam extra ecclesiam nulla salus - — ■ 
finem felicem arripere possunt, si secundum suam intelligentiam volun- 
tatem Dei sincere adimplere satagunt ( baptismus in voto). 

6. Deducenda esset declaratio quoque contra sectas tempore nostro 
grassantes atque faciliorem tutioremque salutis viam promittentes (Ap- 
pendix I). 

7. His omnibus discussis appareret tandem vera doctrina de natura 
humana — anthropologia christiana — contra errores modernos: natu- 
ralismum, gnosim huius aetatis, qui libenter etiam arte hodierna abu- 
tuntur. 

II. De disciplina 

A) Liturgia: 

1. Principia, quibus ordo hebdomadae sanctae instauratus fundatur, 
ad universam liturgiam applicentur: E. gr. lectiones et cantus Missae a 
sacris ministris vel a choro pronuntiati non amplius (nec antea nec postea) 
iterentur a celebrante similiterque, si sacerdos optabili Sedis Apostolicae 
induito epistolam vel Evangelium ad populum conversus lingua ver- 
nacula recitare potuerit. Missa autem semper finiatur benedictione 
data etc. 

2. Unanimiter praefati episcopi censent linguam latinam in sacra litur- 
gia retinendam, sed fidelibus concedendam esse communiter linguam 
vernaculam ad pleniorem in missae sacrificio participationem ut speciali 
modo iam indulta est anno 1943 populis Germaniae necnon Austriae. 

3. Episcopis liceat — in casu necessitatis — missam cantatam cele- 
brare uno solo presbytero assistente. 

4. Sacerdotibus — magno concursu occasione exercitiorum spiritua- 
lium vel congressuum convenientibus — facultas concelebrandi conce- 
datur. 

5. Sacrae Scripturae capita in Missali singulis anni dominicis attri- 
buta aliis pericopis ita amplificentur, ut eadem non quotannis, sed lon- 
giore spatio relegantur explicentur que. 

6. Iam in concilio Vaticano actum fuit de officio divino reformando, 
quod a parte per S. Pium Pp. X factum est. Qua in re hodie quoque 
— novo psalterio Piano edito — studium in opus feliciter perficiendum 
ponatur. Desideria ad officium reformandum spectantia ab Ordinariis 
Austriacis iam anno 1953 in eorum congressu concinnata hisce addun- 
tur (Appendix II). 

7. Ordinarii subscripti revisionem libri pontificalis maxime deside- 
rant reducendo ad formam simpliciorem ritus quosdam e. gr.: de bene- 
dictione et impositione primarii lapidis pro ecclesia aedificanda, de ec- 
clesiae dedicatione seu consecratione, de altaris consecratione, de bene- 
dictione signi vel campanae. 

B) De personis: 

1. Normae de institutis saecularibus C.I.C. inserantur. 

2. Augeatur limes valoris (can. 1532, S 1, 2°) attentis temporibus 
interim mutatis, quem Ordinarii absque licentia Sedis Apostolicae di- 
sponere queant. 

3. Praescripta exemptionis necessitatibus et circumstantiis hodiernis 
accommodentur ita, ut regulares iuxta arbitrium et preces loci Ordinarii 
ultra exemptionis privilegium ad auxilium in cura animarum ordinaria 
praestandum obligari queant. 

4. Licentia dispensandi quoad clausuram mulierum religiosarum 
Ordinariis locorum extendatur. 

5. Explanatio fusior iurium laicorum C.I.C. inseratur ad can. 682. 

6. Curia Romana in decretis edendis peculiares cuiusque nationis 
condiciones respiciat. Eadem occasione preces instantissimae repetuntur, 
ut tandem in actis Romam transmittendis admittatur et lingua germanica. 

7. Parcius in futuro postulentur iuramenta emittenda, imprimis con- 
tra Modernismum (can. 1406). 

C) De rebus: 

1. Facultas conferendi aegrotis sacramentum confirmationis omni- 
bus tribuatur sacerdotibus in nosocomiis operam navantibus. 

2. Ordinariis amplificetur facultas licentiam binandi diebus ferialibus 
concedendi. 

3. Novissima quoad ieiunium eucharisticum praescripta C.I.C. inse- 
rantur ad can. 858. Ordinario plenior concedatur facultas super hoc di- 
spensandi in favorem aegrotantium eo sensu, ut illi usque ad unam horam 
ante sumptionem Ss.mae Eucharistiae etiam solidum sumere cibum pos- 
sint, si medicus talem necessarium censeat. 

4. Episcopis amplificetur iurisdictio ad excipiendas extra propriam 
dioecesim confessiones, itemque sacerdotibus iter facientibus, si in dioe- 
cesi propria facultate excipiendi confessiones sacramentales polleant 
(can. 883). Absolutio a reservatis ad formam simpliciorem reducatur 
(can. 2253). 

5. Delegatio rite assistendi matrimoniis ad omnes sacerdotes iuris- 
dictione praeditos extendatur (can. 1094). 

6. Unum alterumve ex impedimentis matrimonium dirimentibus et 
impedientibus simplificetur. 

7. Ius Sedi Apostolicae reservatum quaedam beneficia paroecialia 
conferendi tollatur (can. 1435). 

8. Ordinariis augeantur facultates ad Ss.mam Eucharistiam asservan- 
dam spectantes (can. 1265). 

9. Praescripta quoad loca sacra erigenda necnon Ss.mam Euchari- 
stiam asservandam mitigentur (cann. 1164, 1271). Nam hodie in tam 
rapida evolutione tantoque civitatum nostrarum incremento persaepe 
— primo ad tempus — extruenda sunt oratoria, immo sub terris domo- 
rum novarum sita, praesertim cum episcopi in hoc opere a regimine civi- 
tatis raro adiuventur. 

10. Hodiernae vitae determinatio accomodanda: operum servilium 
diebus festivis (dominicis) prohibitorum necnon legis de ieiunio et absti- 
nentia (can. 1248), 

11. Ordinariis ius reservetur invigilandi administratores bonorum ec- 
clesiasticorum, quos in usus bona superflua insumant (can. 1273). 

12. Inamovibilitas parochorum, de qua cann. 454 et 2162 ss., coarc- 
tetur. Non raro enim dispositio sacerdotum ob eorum penuriam rationa- 
bilis per inamovibilitatem parochorum impeditur. V. c. Ordinarius con- 
dere studet aliquam paroeciam centralem cum uno parocho et quattuor 
vel sex capellanis vitam gerentibus communem, qui et de vicinis paroeciis 
minoribus provideant. Tunc Ordinario fas fiat principali vel alia paroecia 
vacante unum vel alium ceterorum parochorum transferre etc. 

13. Index librorum prohibitorum revisionem patiatur (cann. 1395 ss).. 

14. Normae de processibus, praecipue de delictis et poenis (casus 
reservati), in formam simpliciorem reducantur. 

III. Actuositas 

1. Cooperatio ac collaboratio inter totius mundi episcopos ad quae- 
stiones actuales solvendas valde desideratur, quae concilio oecumenico 
inauguretur foveaturque: Praeprimis singulae dioeceses non tantum 
unius terrae, sed intra totius Europae fines alia aliam adiuvent mit- 
tendo alumnos et sacerdotes e dioecesibus presbyteris uberioribus in 
dioeceses eorum egentes. 

Studia sociologica et statistica etiam in rebus religionis et ecclesiae 
utilia se probasse, non indiget adhuc aliquo argumento. Ad augendum 
hoc emolumentum fundetur Romae aliquod centrum coordinationis, ita 
ut inter illa in diversis terris instituta evitetur dissipatio virium. 

2. Sedulius consideretur, ut nuntii maioris momenti quam celerri- 
me intra ecclesiam divulgentur. 

3. Episcopi subscripti firmiter quidem censent coelibatum maximi 
esse momenti et remanere, sed desiderant, ut causae — a sacerdotibus 
in statum laicorum iam redactis frustra olim motae — in casu attentis 
uniuscuiusque circumstantiis peculiaribus reassumantur et dispensatio 
super coelibatu benigne concedatur, ut illi sacerdotes infelicissimi tran- 
quillitatem animae tandem consequantur salusque mulierum ac infan- 
tium procuretur ,(can. 132). 

4. Praescripta de crematione cadaverum prohibita examini subician- 
tur (cann. 1203, 1240, 5°). 

5. Dioecesibus fas fiat: patrocinium de certo obiecto vel de quadam 
regione missionali suscipere. 


© F. Card. Konig 
Archiepiscopus V indobonensis 


© Franc. Jachym 
tit. Archiepiscopus Maroneus 
et Coadiutor V indobonensis 


£6 Michael Memelauer 
Episcopus S. Hippolyti 


© Ios Streidt © Franciscus Sabrin 

tit. Episcopus Macrensis Episcopus Limiensis 

et Auxil. V indobonensis 

©Stephaniis Laszlo 
Episcopus tit. Metellopolitanus 
. Administr. Apostol. pro Burgenland. 


Vindobonae, die 9 novembris 1959. 

Appendix I 

A) Ad Austriam resp. Viennam quod attinet: 

1 . Magna pericula imminent compluribus fidelibus - — alicuius sectae 
occurrentibus — matri ecclesiae plus minusve abalienatis immo opponen- 
tibus, profundiore circa fidem scientia carentibus, obligationes religiosas 
aegre ex mera consuetudine implentibus, saepe scientiarum realium et 
technicarum expertis. 

2. E parte ecclesiae talia pericula non minuuntur: 

a) Multi sacerdotes - — periculositatem sectarum negligentes — ad- 
monitiones fidelium periclitantium cohortationesque ad apostolatum prae- 
standum omittunt. 

: b) Sectae addicti saepissime habentur utut psychice abnormes. 

c) Ex inopia sacerdotum tempus ad discussiones fructuosas cum 
errantibus vel veritatem investigantibus habendas haud reliquum est. 

d) Multos gnosi infectos esse haud observatur. 

e) Laici lectionem scripturae sacrae omittentes facile doctrinam de 
spe eschatologica ignorant. 

/) Caritas christiana in familiaritate cotidiana cum vicinis saepe 
negligitur. 

g) Deficiente occasione cum probatis fidelibus catholicis conversandi 
multi ad circulum gnosticum vel quasi massonicum frequentandum in- 
ducuntur. 

B ) Ad sectas cum effectu impugnandas maximi momenti esse nobis 
videntur sequentia: impugnatio sectarum fundata esse debet in intelle- 
gentia in rebus fidei profunda e parte pugnantium necnon in prompto 
animo ad apostolatum in caritate fraterna praestandum. Ideo: 

1. Scientia fidei confirmanda est: in contionibus necnon in circulis 
religiosis (quos maiore intellectu pollentes praecipue frequentant) veri- 
tates fidei tractandae erunt, in circulis vel cursibus sacra scriptura ex- 
planetur, praeprimis pro iis, qui cursus a dioecesi institutos ob nimiam 
occupationem frequentare nequeunt, diebus dominicis. Pro coetibus 
maioribus cum magno populi concursu eligantur themata magis actualia, 
e. gr., num novissimi successus diversarum scientiarum veritatibus fidei 
adversentur an non (confer themata in circulis sectarum persaepe trac- 
tata). (Homo hodiernus enim studiosior est scientiae hauriendae. Exer- 
ceatur in controversiis sustinendis. Edantur vilia folia de veritatibus fidei 
actualibus, e. gr., cur baptizentur infantes, cur celebremus diem domini- 
cam christianam). 


6 (II «) 

2. Fideles inducantur ad religiose vivendum: 

a) Iterum in contionibus, animis moderandis, circulis paroecia- 
libus: ibi doctrina de corpore Christi mystico tamquam fundamentum 
caritatis christianae explanetur. 

b ) Capiamus animum fideles ad vivum occursum cum Iesu Christo 
impellendi; 

c) colamus gaudium eschatologicum in animis fidelium. 

d) Fideles ad preces instantiores pro unione ecclesiae fundendas 
inducamus demonstrantes: in diversitate ecclesiarum opus diaboli co- 
gnoscendum esse. 

3. Institutum laicorum auxilium parochis praestantium evolvatur: 

a) Parochiani in eorum habitationibus frequentius visitentur (me- 
thodus membrorum legionis Mariae), conventus vicinorum foveantur. 

b) Erigantur centra fidelium etiam eruditorum (Clubs) ad con- 
ventus instituendos. 

c) Inclinationi nonnullorum ad exercendum JOGA et ad medita- 
tionem vel collectionem spiritualem occurrendum erit dando occasionem 
sese in domos spirituales ad tale exercitium referendi. 

d) Doctrinis respectivis circulorum gnosticorum occurrendum erit 
reformatione catholica quoad rationabiliter et sane vivendum. 

e) In quavis paroecia constituatur saltem unus de sectis satis in- 
structus invigilandi et monendi gratia. 

4. In concilio oecumenico demum disceptationes et eventualiter ex- 
planationes doctrinae fiant de 

parapsychologia (ob sectas spiritismo addictas fere innumerabiles), 

cosmologia (ob sectas gnosticas et astrologiam), 

problemate: corporis - spiritus (ob Anthroposophiam et syncreti- 
smum buddhisticum); 

eschatologia (iterum ob spiritismum et gnosim). 


Copia 


Appendix II 


Vindobonae, die 4 februarii 1953. 

Beatissime Vater, 

Archiepiscopus Vindobonensis, ad pedes Sanctitatis Vestrae provolu- 
tus, nomine etiam aliorum Austriae loci Ordinariorum quoad desideria 
circa Officium Divinum recitandum quae sequuntur humiliter exponere 
audet. 

Per complures iam annos voces sacerdotum quaedam audiuntur et in 

foliis ad vitam spiritualem fovendam legi possunt necnon ab exercitiorum 
spiritualium magistris saepissime asseritur sacerdotes in cura animarum 
operam navantes rerum ac temporum adiunctis accommodandam formam 
horas canonicas recitandi iterum atque iterum petere. Quas observatio- 
nes Ordinarii quoque propria ex experientia confirmare possunt. Ad tales 
petitiones pronunciandas sacerdotes adducti sunt quia cura animarum 
nimis onerati Officium Divinum in suo ambitu ac altitudine profunda 
plene penetrare nequeunt. Non est obliviscendum insuper quod horae 
canonicae, in monasteriis exortae ibique facile exsecutae, hodie clero non 
iam in communitate vitam ducenti quasi onus factae sunt. Quod autem 
maxime dolendum est quia Officium Divinum per se sacerdotibus una 
cum sacrosancto Missae sacrificio vitae spiritualis fons uberrimus esse 
necnon auxilium supernaturale quoddam praestare deberet ad sanctifican- 
dum interiorem hominem et labores in vinea Domini foecundandos. « Est 
igitur Divinum Officium... Mystici Iesu Christi Corporis precatio, quae 
Christianorum omnium nomine eorumque in beneficium adhibetur Deo, 
cum a sacerdotibus aliisque Ecclesiae ministris et a religiosis sodalibus 
fiat, in hanc rem ipsius Ecclesiae instituto delegatis » (Pius Pp. XII in 
Litteris Encyclicis Mediator Dei). 

De importantia Officii Divini pro sacerdotum vita et opere persuasi 
Episcopi Austriaci sequentia duo proposita de Officio Divino modificando 
ab Instituto Liturgico Austriaco exarata Sanctitatis Vestrae summo iudi- 
cio subiicere audent. 

Quoad desideria generalia 

1. Officium Divinum rerum ac temporum adiunctis accomodandum 
relate ad tempus ac formam uti pars totius liturgiae reformandae consi- 
derandum atque tractandum est. 

2. Argumentum principale huius emendationis non solum est aliqua 
abbreviatio Officii Divini sed efformatio quaedam essentiam horarum 
canonicarum respiciens, quae et insimul sacerdotibus laboribus nimis 
occupatis aditum ad profundiorem orationum Ecclesiae intelligentiam et 
meditationem praebet. 

3. Singulae horarum canonicarum partes de facto quoque temporibus 
a rubricis statutis recitentur. Quae postulatio ad effectum perduci posset, si 

a) psalmi non per unam hebdomadam sed per quindecim dierum 
spatium distribuerentur, 

b) Matutinum formaretur ad exemplum hebdomadae post Domi- 
nicam Resurrectionis, 

tres psalmi, tres lectiones cum respecti vis responsoriis. 

Quoad desideria specialia duo proposita 
Propositum primum-. 

Matutinum-. 

Pater noster; Credo; Domine, labia mea aperies...; Deus, in ad- 
iutorium meum intende; Invitatorium; Hymnus; prima Antiphona dupli- 
cata; primus Psalmus, Antiphona repetita etc.; Lectiones cum respon- 
soriis respectivis. 

Quoad lectiones: prima ex S. Scriptura; secunda ex sermonibus 
Patrum seu Vita Sanctorum; tertia homilia. 

Laudes: 

Deus, in adiutorium meum intende; tres psalmi cum tribus antir 
phonis duplicatis; Capitulum; Hymnus etc. secundum rubricas vigentes; 
precibus et suffragiis semper omissis. 

Ad Primam : 

Unicus psalmus cum antiphona duplicata, cetera secundum rubri- 
cas vigentes. 

Ad Tertiam, Sextam, Nonam: 

Unicus psalmus cum antiphona duplicata; quod psalmos desides- 
randum est, ut psalmi feriales etiam diebus festivis recitentur; cetera 
secundum rubricas vigentes. 

Ad Vesperas: 

Tres psalmi cum antiphonis duplicatis, cetera secundum rubricas 
vigentes. 

Completorium: 

Unicus psalmus. « Pater noster » ante confiteor omisso examen 
conscientiae; Preces semper omittendae sunt. 

Propositum secundum: 

Sed permulti sacerdotes in vinea Domini operantes tantummodo horis 
matutinis, meridianis et vespertinis precibus vacari possunt. Qua de causa 
proponitur etiam totum officium recitandum in partes tres tantum distri- 
butum, et quidem 

I. Officium Matutinum: 

Tres psalmi sine antiphonis; tres lectiones cum responsoriis; ite- 
rum tres psalmi; Antiphona, Canticum, Oratio, Consecratio laboris. 

II. Officium meridianum: 

Tres psalmi, unica lectio, oratio. 

III, Officium vespertinum. 

Vesperae cum Completorio coniunctae secundum propositum 
primum. 

Et Deus, etc. 

© Th. Card. Innitzer 
Archiepiscopus Vindobonensis 

Rev.mi P. D. HENRICI GRONER 
Abbatis nullius B. M. V. Maris Stellae (Wettingen-Mehrerau) 

I C/59-1571 

Eminentissime et Reverendissime Pater, 

Gratiam habeo Eminentiae Vestrae, quod me invitavit ad animad- 
versiones aut argumenta pro futuro Concilio Oecumenico scribenda. 

Tali invitatione fretus aliqua proferre audeo, salvo meliore iudicio 
virorum peritorum. 

Hae animadversiones paginis sequentibus inveniuntur. 

Omni qua par est Reverentia permaneo Eminentiae Vestrae Reve- 
rendissimae in Christo obsequentissimus 

Fr. Henricus Groner, S. O. Cist. 

Datum Augiae Maioris, die 21 augusti 1959. 

I. Laicorum conditio iuridica determinanda 

Determinandam esse mihi videtur conditionem iuridicam laicorum 
respectu habito collaborationis cum hierarchia ecclesiastica sicut deside- 
ratur ab ipsis Summis Pontificibus ope Actionis Catholicae. 

Haud pauca a RR. PP. Pio XI et Pio XII f. m. et Iohanne XXIII f. r. 
de hac materia scripta et locuta erant. 

Forsan iura et munera Actionis Catholicae secundum epistulas et ser- 
mones horum Summorum Pontificum succincte circumscribi possent: v. g. 

I. Actionem Catholicam associationem ecclesiasticam a S. S. prae- 
ceptam esse; 

II. Actionem Catholicam mandatariam Ecclesiae officialem esse, cui 
incumbere: 

1) principia fidei catholicae disseminare, defendere, privatim et 
publice promovere; 

2) efformare fideles, praesertim iuvenes, ut secundum christianae 
fidei principia vivant et institutiones ecclesiasticas, opera caritatis et 
similia foveant; 

3) assistentem ecclesiasticum sacerdotem habere ad fideles diri- 
gendos et consiliis modo spirituali adiuvandos. 

III. Quibus normis C.I.C. Actionem Catholicam regendam esse, prae- 
sertim quos canones applicandos esse. 

II. Applicatio Decreti de negotiatione vetita 

Liceat mihi notare quaedam, ut melius intelligi possit praesertim a 
communitatibus religiosis Decretum S. C. Concilii a die 22 martii 1950 
De negotiatione vetita. 

Iam ad normam can. 142 « Prohibentur clerici per se vel per alios 
negotiationem aut mercaturam exercere sive in propriam sive in aliorum 
utilitatem ». 

Ratio huius canonis 142 respicit clericos uti personas physicas. A for- 
tiori haec ratio valet pro Religiosis ubi et votum paupertatis intrat. 

Semper et in omni casu et ubique excluditur negotiatio pure argentaria 
et illa quae in « borsa » fit, quia talis negotiatio in omni casu apud clericos 
sive considerentur uti personae physicae sive uti personae morales notam 
turpis lucri habet. Sed ratio legis, in quantum attinet ad negotiationem 
quaestuosam et lucrativam non videtur adesse, ubi aliquod institutum reli- 
giosum exercet mercaturam etiam in sensu stricto i. e. vendendo res sub 
eadem forma carius quam emptae sunt ad lucrum sibi vindicandum in- 
clusa quoque emptione actionum societatum mercatoriarum, semper tamen 
exclusa omni speculatione borsaria, ad finem instituti sustentandum, v. g. 
pro missionibus, pro orphanotrophiis etc. Talis negotiatio est v. g. nego- 
tium bibliopolae, ubi libri ab editore emuntur 30%-50% minori, ut postea 
cum hoc lucro nihilo mutato vendantur; vel negotium obiectorum devo- 
tioni religiosae inservientium. 

Talis ergo negotiatio sine dubio ad normam huius Decreti non pro- 
hibetur. 

III. De tabellis quaestionum conficiendis 

Salva omni Reverentia erga Curiam Romanam quaedam animadver- 
tere audeo: 

Ultimis his annis saepe saepius a diversis S. Congregationibus emissae 
sunt tabellae quaestionum ad Relationes conficiendas et ad Romanam 
Curiam remittendas. 

Nihil dicendum est contra tales res ad statisticam synthesim perfi- 

ciendam, attamen non raro talia quemdam centralismum redolent et in 
periculum sic dicti « burocratismi » adducere videntur. 

Salvo meliore iudicio, quaeritur num melius sit, ut maior ratio et 
responsio agendi conscientiae Ordinariorum locorum relinqui possit. 

6 

Exc.mi P. D. STEPHANI LASZLO 
Episcopi tit. Metellopolitani 

Administratoris Ap. Burgenland in Austria (Burgenland) 

No. Sec. 264 

Eminentissime Princeps, 

Quia litteras aestimatissimae Pontificiae Commissionis Antepraepara- 
toriae pro Concilio oecumenico tantum mense augusto in manus recepi, 
peto reverenter, ut tempus pro transmissione Votorum usque ad finem 
huius mensis mihi prorogetur. 

Quas preces non reprobatas fore praesumens me profiteor 

Eminentiae Vestrae addictissimus famulus 

Eisenstadt, die 7 septembris 1959. 

© Stephanus Laszlo 
Episcopus tit. Metellopolitanus 
Administrator Apostolicus ad n. S. Sedis 
regionis Burgenland 


7 

Exc.mi P. D. PAULI RUSCH 

Episcopi tit. Meloensis in Isauria 
Administratoris Ap. Oenipontani (Innsbruck-Feldkirch) 

Ad l/C/59-1905 Innsbruck, die 27 iulii 1959 

Eminentissime Princeps, 

Ad litteras de die 18 iunii 1959 honori mihi duco exponendi, quae 
sequuntur: 

In re Liturgica 

1. Calendarium deberet reddi simplicius, ita ut nonnulla festa secun- 
daria exstinguantur, tria autem festa principalia, id est Nativitas, Pascha 



88 


AUSTRIA 


et Pentecostes unumquodque cum plena octava celebrari possint, quod 
nunc temporis pro Nativitate non viget. 

2. Inde sequitur Missale esse aliquomodo reformandum, sub respectu 
uti supra, sed etiam sub. respectu lectionum dominicalium. Optandus 
sci. esset cursus lectionum (sci. lectionis et evangelii) pro triennio, ita ut 
lectiones dominicarum mutari possent, et quidem bis, quod pro homiliis 
magni momenti esset. 

3. Simul, uti patet, Breviarium est reformandum, secundum princi- 
pia quae in Congressu Assisiensi iam sunt prolata. Tempus persolvendi 
deberet reddi brevius. 

4. Quoad ritus extra missam celebrandos magni momenti esset maio- 
res concedendi facultates pro lingua vernacula. 

In re canonica 

1. Ius matrimoniale et poenitentiale deberet reddi simplicius, ex. gr. 
consanguinitates etc. et reservationes. 

2. Facultates episcoporum essent augendae, v. gr. quoad peccata 
reservata etc. 

3. Quoad indicem librorum optandum esset episcopos delegare posse 
etiam alios presbyteros. 

In re hierarchica 

1. Nunc temporis magni momenti esset ut in unaquaque natione con- 
stituatur Primas. Qui Primas uti patet, a Summo Pontifice ad nutum 
eiusdem Summi Pontificis nominetur cum certis iuribus et obligationi- 
bus. Inter alia unusquisque Primas obligationem haberet conveniendi 
unoquoque triennio Romae et quidem eodem tempore, ita ut Su m mus 
Pontifex de situatione in, mundo informari et decreta saluberrima decer- 
nere posset. 

2. Maior et melior cooperatio et condirectio optanda est inter clerum 
saecularem et regularem, in qua Primas aliqua iura habere deberet. 

3. Centralismus, quem vocant, aliquo modo mitigandus est. Ex. gr. 
iura episcopi nimis restricta sunt in ratione dispensationum, in libertate 
collationum beneficiorum, si antecessor de familia papali erat et multa 
huiusmodi. 

4. Idem valet quoad conferendas episcopales. Apud multos episcopos 
nullum gaudium movet si vel programma conferendarum iam ante ad 
Secretariam Status mitti debet. Forsitan melius valeret, si conferentiae 
episcopales sui iuris essent, quo responsabilitas et vis initiandi episco- 
porum augeretur-. 

In re oecum enica 

1. Praesertim, ne ullum novum dogma declaretur. Ultimum dogma in 
regionibus, quibus etiam protestantes vivunt, adhuc difficultates movet, 

2. Dein gradatim esse procedendum: 

a) Per conversationes informatio et confidentia est instituenda. 

b) Opera communia caritativa ecclesiae catholicae et ceterarum 
ecclesiarum initianda sunt, ex. gr. ad mitigandas penurias in mundo, ad 
impediendum bellum etc. 

c) Festa communia, in quantum possibilia sunt, sed simul conces- 
sio rituum propriorum commendanda est. 

d ) Denique unio dogmatica obtinenda, quod tamen brevi tem- 
poris intervallo effici vix poterit. 

Haec sunt quae humili mea opinione respondenda esse putavi. 

Omni qua par est reverentia et obsequio 

me profiteor servum addictissimum 

© Paulus Rusch 
Episcopus tit. Meloensis in Isauria 
et Administrator Ap. Oenipontanus 

8 

Exc.mi P. D. IOANNIS DELLEPIANE 
Archiep. tit. Stauropolitani, Nuntii Ap. in Austria 

I 

N. 18802 Vienna, 30 ottobre 1959. 

Eminenza Reverendissima, 

Coi pregiato Dispaccio Prot. I C/59-1652 dei 10 luglio seorso, mi e 
pervenuta la Lettera-Circolare pari numero dei 18 giugno, indirizzata ai 
Padri dei futuro Concilio Ecumenico. 

Dopo averla attentamente considerata e deferendo al desiderio di 
Vostra Eminenza Reverendissima, ho consegnato nei due appunti qui 
allegati: I. Osservazioni, II. Suggerimenti , alcuni pensieri, cbe mi per- 
metto di sottomettere al savio e prudente giudizio di codesta Pontificia 
Commissione Antipreparatoria pro Concilio Oecumenico. 

Mi sono limitato a osservazioni e suggerimenti di carattere generale, 
ispiratimi da una lunga esperienza di rappresentante pontificio. Chiedo 
venia di farlo con alquanto ritardo per cause veramente involontarie. 

Inchinato al bacio della sacra porpora, mi onoro confermarmi coi piu 
profondo e devoto ossequio 

di Vostra Eminenza Reverendissima 
dev.mo obb.mo um.mo 

© G. Dellepiane 
Nunzio Apostolico 


I . Osservazioni 


Allegato I 


1. Gesu Cristo ha annunziato il suo Vangelo ed ha fondato la sua 
Chiesa sulla roccia dell’ Apostolo Pietro per la salvezza di tutti gli uomini, 
di tutte le stirpi, di tutte le regioni dei mondo, di tutti i tempi, sino alia 
fine dei mondo. 

2. Per molti secoli la Chiesa, di fatto, e rimasta limitata a un certo 
numero di paesi, specie d’Europa; mentre oggi si estende a tutte le re- 
gioni dei mondo e comprende popoli di tutte le stirpi, di tutte le civilta, 
dai piu evoluti ai primitivi. 

3. Fino a poco tempo addietro le comunicazioni fra la Santa Sede e 
la Chiesa nei diversi paesi dei mondo erano lente e talora difficili. Oggi la 
Santa Sede puo comunicare in poche ore colla Chiesa in tutte le regioni 
anche le piu remote. Nel momento stesso in cui le notizie sono divulgate, 
sono apprese in tutte le parti dei globo; e da tutti i punti della terra si 
puo udire la voce dei Papa mentre paria alia Chiesa, e nell’istante mede- 
simo si puo vedere la sua augusta Persona. 

4. Questo rapidissimo progresso nelle comunicazioni, unito a tante 
altre scoperte della Scienza, fanno si che le condizioni in cui vivono, si 
muovono e operano gli uomini e i popoli si sono profondamente modi- 
ficate, e percio si son necessariamente modificate le condizioni in cui la 
Chiesa deve operare per la salvezza degli uomini. 

5. Molti popoli fino a poco tempo addietro civilmente dipendenti da 
nazioni piu evolute, sono presi ora da un movimento, sovente impetuoso, 
verso 1’indipendenza e la propria sovranita. In tali condizioni la situazione 
per la Chiesa diviene sovente delicata, tanto piu delicata in quelle regioni 
in cui sovente la Chiesa e guardata, a torto ben inteso, come legata a 
certe Nazioni. 

II. Suggerimenti 


Allegato II 


1. Sembra che il primo compito dei prossimo Concilio Ecumenico 
dovrebbe essere quello di dare alia Chiesa, che e de iure et de facto 
universale, una legislazione — Codice luris Canonici — veramente uni- 
versale, rispondente in tutte le sue parti alie esigenze dello « universale », 
che convenga cioe alia Chiesa in tutte le parti dei mondo; e quindi possa 
e debba essere applicata in tutte le regioni della terra. 

A tale scopo sembrerebbero opportuni specialmente due ordini di 
riforme: 

a) togliere dal Codice I. C. attuale tutto quello che ha carattere 
particolare; 

b ) modificarlo in alcune parti, completarlo in altre, in maniera che 
in tutte le sue parti risponda alie esigenze e ai caratteri dello « univer- 
sale ». 

2. Sembra che un identico criterio dovrebbe essere seguito dalla 
Santa Sede nel preparare e nelPemanare nuove leggi, decreti, motu- 
proprio, istruzioni ecc. destinati a tutta la Chiesa. Bisognerebbe assicu- 
rarsi prima se veramente tali documenti hanno i requisiti dello « univer- 
sale », cioe che convengano e debbano essere applicati ovunque. 

3. Un mezzo pratico, rapido e sicuro per procurarsi questa certezza, 
potrebbe essere quello dei Rappresentanti Pontifici, Nunzi e Delegati 
Apostolici, che si trovano in loco e in contatto immediato coll’Episco- 
pato delle varie regioni dei mondo. Dalle informazioni che potranno 
fornire i Rappresentanti Pontifici, la Santa Sede potra giudicare se un 
documento convenga a tutta la Chiesa o se invece non sia opportuno 
destinarlo ad ima sola nazione o ad un continente. 

4. Ferme restando tutte le verita e i principi riguardanti la teologia 
dogmatica, la teologia morale, le regole liturgiche dei culto, la disci- 
plina ecc. nella Chiesa, cioe tutto quello che forma la sostanza e Fos- 
satura della Religione e della Chiesa, rendere tutto il resto flessibile 
e adattabile a seconda dei paesi. 

Cosl, ad esempio, per 1’istruzione religiosa, limitarsi a fissare gli 
obbiettivi da raggiungere, lasciando agli Ordinari di ogni Nazione o 
regione di trovare i mezzi per raggiungerli: i programmi, le organiz- 
zazioni, i metodi, le formule ecc. 

Cosi, ad esempio, per gli studi ecclesiastici, stabilire le materie da 
insegnare, ma lasciare 1’ordinamento degli studi, i programmi, i me- 
todi ecc. agli Ordinari di Ogni Nazione o regione. 

Nei due casi ora accennati, come in tutti gli altri analoghi, dalle re- 

lazioni periodiche che gli Ordinari per legge dovranno inviare alia 
Santa Sede, essa potra rendersi conto se gli obiettivi siano raggiunti o 
meno, e dare eventualmente ordini e direttive. 

5. La Chiesa colle sue dottrine, colle sue leggi, coi suo operare in 
tutte le forme dell’apostolato deve mostrarsi, come e di fatto, divina 
e universale, non legata a nessuna Nazione o continente, non legata ad 
alcuna corrente o costume particolare. Soprattutto i Missionari presen- 
tandosi in una regione devono apparire unicamente ambasciatori di 
Cristo e inviati dei Papa; e nelle parole, negli atti, nelle opere di aposto- 
lato e in tutta la loro condotta devono essere sempre coerenti alia divisa 
di ambasciatori di Cristo e inviati dei Papa. 

II 

N. 19152 Vienna, 29 gennaio 1960. 

Eminenza Reverendissima, 

•Coi mio rapporto N. 18802 dei 30 ottobre s. a., avevo Tonore d’in- 
viare alcune Osservazioni e Suggerimenti in vista della preparazione dei 
futuro Concilio Ecumenico. 

Ai Suggerimenti, che riguardavano specialmente la riforma dei Di- 
ritto Canonico, mi permetto di aggiungerne uno che ha successivamente 
ritenuto la mia attenzione; ed e consegnato nel foglio qui unito. 

Inchinato al bacio della sacra porpora, mi onoro confermarmi coi 
piu profondo e devoto ossequio 

di Vostra Eminenza Reverendissima 
dev.mo obb.mo um.mo 
ffi G. Dellepiane 
Nunzio Apostolico 


II. Suggerimenti 

(seguito dell’ Allegato al Rapporto N. 18802 dei 30-10-1959) 

6. Secondo il Diritto Canonico attuale, alTufEcio di Parroco e 
unito generalmente, od almeno in molti casi, il concetto di stabilita, 
denominato « inamovibilita ». 

Crederei opportuno ed utile che tale concetto venisse modificato per 
le seguenti ragioni: 

a) Ho sempre inteso gli Ecc.mi Ordinari Diocesani esprimersi in 
modo negativo circa la « inamovibilita » dei parroci e in nessun caso 
in modo affermativo. 

b) Il Parroco e nominato dal Vescovo per compiere il ministero 

pastorale in una parrocchia, far progredire la vita cristiana e guidare le 
anime verso la salvezza eterna. Quando 1’adempimento di questo com- 
pito incontra serie difficolta ovvero risulta gravemente deficiente, il 
Vescovo dovrebbe poter trasferire altrove il Parroco e prowedere coi 
nominarne un altro al suo posto. 

Il « beneficio » e cosa secondaria e quindi dovrebbe essere sempre 
subordinato alPufficio. 

c) Un Parroco nuovo studia le necessita della parrocchia, vede le 
lacune dei predecessore, fa un piano di lavoro e si mette animosamente 
ali’ opera, realizzando in una decina d’anni il suo piano per 1’incremento 
della vita cristiana ecc. Dopo i 12 ovvero 15 anni comincia general- 
mente la stagnazione, che diviene piu tardi facilmente una vera incro- 
stazione, priva di vitalita e di progresso. Lo stesso Parroco, mutato di 
Parrocchia, a tempo giusto, potrebbe rendere nella nuova un servizio 
altrettanto prezioso che in quella che ha lasciato. 

d) La permanenza dello stesso parroco in una parrocchia, spe- 
cialmente fuori delle citta e tanto piu nei villaggi, se puo giovare sotto 
certi aspetti, conoscenza dei fedeli, dei problemi ecc., puo sovente non 
giovare alia cura d’anime alia direzione delle coscienze, alPatmosfera 
di liberta che le anime devono sentire nelPaccostarsi ai Sacramenti, 
specie della Penitenza. 

Per queste ed altre ovvie ragioni sembrerebbe piu opportuno che 
vetiisse modificato il concetto di stabilita e comunque abolito od almeno 
assai indebolito Pordinamento attuale della « inamovibilita ». 

III 

N. 19429 Vienna, 29 marzo 1960. 

Eminenza Reverendissima , 

Facendo seguito al mio rapporto N. 19152 dei 29 gennaio seorso 
e suo allegato, mi permetto aggiungere una settima osservazione circa 
gli affari che saranno oggetto dei futuro Concilio Ecumenico. 

Ho riassunto in tale osservazione cio che ho inteso sovente in que- 
sto paese e in altri e lo sottometto al savio e prudente giudizio della 
Commissione Antipreparatoria. 

Inchinato al bacio della sacra porpora mi onoro confermarmi coi piu 
profondo e devoto ossequio. 

di Vostra Eminenza Reverendissima 
dev.mo obb.mo um.mo 
0 G. Dellepiane 
Nunzio Apostolico 

II. Suggerimenti 

(seguito delP Allegato al Rapporto N. 19152 dei 29-1-1960) 

7. Secondo la « praxis » in vigore quando un Parroco e insignito di 
un titolo romano, come « Prelato » o « Cameriere S. S. » o « Cameriere 
d’Onore in a. p. » e lascia il posto, la nomina dei successore appartiene 
alia Santa Sede (Dataria Apostolica). 

A riguardo di una tale « praxis » ho inteso sovente, da parte di 
Ecc.mi Ordinari e di Ordinariati Vescovili, osservazioni in senso ne- 
gativo: 

a) Si fa notare che il titolo romano e conferito ad un Parroco 
per qualita e meriti personali e non alia Parrocchia. E non si- comprende 
perdie il suo successore, che puo essere un giovane sacerdote di qua- 
lita ordinarie e senza meriti, debba essere nominato dalla Santa Sede; e 
sovente in una Parrocchia di nessun rilievo. Tanto meno la popolazione 
comprende questo. 

b) Molti Ordinari, per evitare le conseguenze di simili nomine di 
Parroci da parte della Santa Sede, si astengono assolutamente dal chie- 
dere per un Sacerdote-Parroco il titolo pontificio di « Prelato » o « Ca- 
meriere S. S. »; si astengono anche nei casi di Parroci di grandi qualita 
o molto benemeriti; ovvero si limitano a casi rarissimi. 

E questo equivale di fatto a una menomazione dei loro migliori 
Sacerdoti, tanto dinanzi al Clero che al popolo; e si aggiunge che si 
fanno confronti poco simpatici fra Diocesi e Diocesi. 

c) Atteso cio, viene spontaneo di chiedere se non sembrasse op- 
portuno rivedere questa « praxis », studiando la maniera di modificarla: 
o semplicemente abolendola — ovvero limitandola ad alcuni casi im- 
portanti di Parrocchie il cui titolare e abitualmente un « Monsignore » — 
ovvero con altra equa soluzione, come ad es. che sia riservata alia Santa 
Sede la nomina di 1/3 ovvero 1/4 dei titolari di Parrocchie che sono Deca- 
nati o Vicariati-Foranei, se proprio si vuole conservare questo privilegio 
per il Dicastero romano; o altra soluzione che il futuro Concilio sapra, 
nella sua saggezza, trovare. 

Vienna, 29 marzo 1960. 

9 

Exc.mi P. D. FRANCISCI ZAK 
Episcopi tit. Apolloniensis , Coad. c. s. Ep. S. Hippolyti 

St. Polten, die 21 augusti 1959. 

Eminentissime ac Reverendissime Domine! 

In responsione Litterarum Prot. N. IC/59-2146 die 18 iunii 1959 
ad me transmissarum « circa res et argumenta, quae in futuro Concilio 
tractari poterunt » omni cum reverentia sequentia proponere audeo: 

Cum proxime instans Concilium Oecumenicum secundum mentem 
Summi Pontificis in hunc finem praesertim convocetur, ut Ecclesia Ca- 
tholica renovetur investigando in ea, quae magis hodiernis exigentiis 
Apostolatus respondeant, et ita via pandatur omnibus, qui adhuc extra 
Ecclesiam in schismate, haeresi et infidelitate versantur, haec mihi in 
hoc Concilio praeprimis pertractanda videntur: 

A) In rebus fidei , ut in doctrina de Ecclesia saltem id perficiatur, 
quod Concilium Vaticanum perficere non potuit, declarando et defi- 
niendo de munere ac potestate Episcoporum in Ecclesia tum circa regi- 
men tum circa magisterium. Speciatim quaestio de necessitate Ecclesiae 
ad salutem aeternam pertractanda videtur, quemadmodum ac quibus 
praesuppositis ad salutem perveniant etiam acatholici ac non-baptizati, 
et qualis debeat esse ipsorum relatio ad Ecclesiam. 

Etiam desideratur determinatio accuratior atque auctoritativa quae- 
stionis de « tolerantia » Ecclesiae respectu eorum qui non ad Ecclesiam 
pertinent. Declaretur veritas dari gratiam etiam extra Ecclesiam. 

Unitate ac vigore roborata in ipsa Ecclesia facilius progressus fiet, 
si via pandatur accedendi ad eos, qui foris sunt; ita speciatim: 

1 . Quoad Orientales christianos, ut aucta scientia, amore ac precibus 
infensa distantia in dies minuatur. 

2. Nec oblivioni dentur Vrotestantes et ab Episcopis qui in hac re 
bene versati sunt, consilia proponantur, quid faciendum, ut consensio, 
amor et cooperatio fraterna in dies crescant; insuper Episcopis in his 
regionibus omnes facultates tribuantur, ut rem tam salutarem pro posse 
promovere possint. 

B) Amplius vero intendatur et adlaboretur in omnibus, quae vitam 
ecclesiasticam foveant, promoveant ac amplificent et quidem imprimis: 



96 


AUSTRIA 


I. Ut unitas caritatis et actionis in ecclesia catholica foveatur atque 
augeatur; speciatim: 

1) in missionibus apud infideles magis adhuc evolvendis et iuvandis. 
Perpendatur, utrum in hunc finem unaquaeque dioecesis « patronatum » 
suscipere possit in determinatam dioecesim (vicariatum, praefecturam) 
in missionibus constitutam, ut eam amicali coniunctione, opere et suffra- 
gio specialiter adiuvet; 

2) omnes insuper nationes magis magisque advocentur in coope- 
rationem et adiumentum pro regimine universalis ecclesiae , speciatim 
in Curia Summi Pontificis Romana eiusque legationibus; 

3 ) laici magis adhuc vocentur in Curam et adiumentum laboris hie- 
rarchici v. g. constituendo ac regulariter consultando et audiendo con- 
cilio quodam laicorum tum pro universa ecclesia, tum pro unaquaque 
dioecesi. 

Relate ad hoc coordinatio omnis activitatis apostolicae laicorum 
necnon receptio principiorum « actionis catholicae » in ipsum Codicem 
luris Canonici consideranda esset. 

II. Ut vigor et fervor actionis apostolicae in ecclesia augeantur: 

1) perpendendo, quid amplius fieri possit pro vocationibus sacer- 
dotalibus fovendis; utrum et quomodo una regio (dioecesis) aliam iuvare 
possit mittendo ei sacerdotes; examini subiciatur et pro posse solvatur 
quaestio proprii diaconatus soluti a lege coelibatus et curae animarum 
exclusive addicti (res magni momenti uti videtur pro missionibus!); 

2) liturgia divina magis adhuc ad id accomodetur, ut sit etiam me- 
dium efficax apostolatus et unionis pro universo populo; ideoque v. g.: 

a) in viam rationemque inquiratur, ut populus missam saltem 
lectionum (praeparatoriam uti aiunt) audire et comitari possit lingua 
vernacula; 

b) breviarii reformatio ulterius prosequatur praesertim in lectio- 
nibus historicis II Nocturni iuxta veritatem historicam reformandis; 

c ) ritus « de consecratione novae ecclesiae vel altaris » abbrevie- 
tur et reformetur. 

3) Cura speciatim animarum promoveatur ac facilitetur conce- 
dendo ei facultates opportunas et accomodando eam ad necessitates ac 
difficultates huius temporis; itaque ex. gr.: 

a) facultas detur omnibus sacerdotibus in propria dioecesi iuris- 
dictione munitis (saltem tamen vicariis cooperatoribus) ut matrimoniis 
assistant iam ex potestate propria uti parochi vicem supplentes; 

b) privilegium S. R. E. Cardinalium « audiendi ubique terrarum 
confessiones » (can. 239, § 1, 1°) omnibus episcopis concedatur; 

c ) omnibus sacerdotibus in propria dioecesi iurisdictione munitis 

concedatur etiam facultas audiendi confessiones in itineribus; in hac re 
enim iterum atque iterum in peregrinationibus sacris sentiuntur diffi- 
cultates; 

d) potestas permittendi lectionem librorum prohibitorum large 
et sine notabili restrictione detur episcopis, immo etiam cum quadam 
restrictione et parochis ac confessariis; immo clero in ministerio ac 
magisterio gener atim detur licentia legendi libros prohibitos, exceptis ex 
professo obscenis. 

Prohibitio librorum scriptorum catholicorum qui S. Sedi directe de- 
nuntiantur, non fiat absque inquisitione praeparatoria ab ordinario loci 
facienda neque sine indicatione rationum gravium damnationis; 

e) sanctione nullitatis plectatur matrimonium attentatum per 
fraudem crassam in rebus gravis momenti, ita ut terminus ponatur huius- 
modi casibus vere tragicis; 

/) facultates Ordinarii loci augeantur in sensu alicuius partialis 
et nostris temporibus accomodatae decentralisationis. Ut pauca tantum 
dicam Ordinario loci concedatur facultas v. g.: 

1. conferendi beneficia « quae vacaverint per obitum... familia- 
rium honoris tantum Summi Pontificis tempore vacationis beneficii » 
(cf. can. 1435, § 1, 1°); 

2. dispensandi ab impedimento aetatis canonicae in conferendis 
ordinibus sacris maioribus (cf. can. 974/75 C.7.C.); 

3. dandi licentiam pro « asservatione Sanctissimi », reservatam 
S. Apostolicae secundum can. 1265, § 2. 

III. Ultimo loco quaedam animadversiones, quae « iusiurandum » 
respiciunt: 

A sacerdotibus auditu dignis saepe exprimitur sollicitudo iusiuran- 
dum ob nimiam repetitionem in hodierna praxi ecclesiastica suum finem 
amittere et rem iuridicam mere « formalem » fieri: 

a) sic ex. gr. candidatus ad subdiaconatum saltem 4 iuramenta 
simul praestare debet: 

1) Professio fidei iurata; 

2) iusiurandum antimodernisticum (Pius X); 

3) iusiurandum pro titulo secundum can. 981, § 1; 

4) declaratio... in singulis sacris ordinibus suscipiendis iuramento 
coram Ordinario praestito (A.A.S., 1931, p. 127); dicta iuramenta ante 
Subdiaconatum certe iustificari possunt, cur tamen tanta repetitio postea? 

b) In susceptione munerum ecclesiasticorum exigitur « professio 
fidei iurata », necnon iuramentum antimodernisticum. 

c) Occasione promotionis ad lauream doctoralem in S. Theologia 
renovatio iuramenti antimodernistici iuste exigitur. Cur hoc iusiuran- 

dum non valet pro tempore, quo munus quoddam doctrinale obeundum 
erit? 

d ) In processibus causarum matrimonialium iterum atque iterum 
displicet exigi iuramentum tum ante tum post examen. Nonne posset 
fieri simplificatio absque detrimento iuridico? Idem dicendum de medi- 
cis in causis iudicialibus iam iuratis qui secundum ordinem processionalem 
repetere debent iusiurandum pro singulis relationibus. 

e) Sacerdotes testes agentes in foro ecclesiastico deberent eximi 
a iureiurando praestando, ita ut eis sufficiat appellatio ad « fidem sacerdo- 
talem ». Haec fieri possent certe absque deminutione effectus desiderati. 

Petitio nostra est, ut etiam hae animadversiones occasione reforma- 
tionis Codicis in considerationem veniant. 

Pontificiae commissioni antepraeparatoriae pro Concilio Oecumenico 
benedictionem atque adiutorium Dei adprecor. 

Interim ad osculum sacrae purpurae reverenter me inclinans 

Addictissimus in Domino 

ffi Franciscus Zak 
Episcopus Coadiut. 

Exc.mi P. D. BRUNONIS WECHNER 
Episcopi tit. Cartennitani 

Eminentissime Princeps! 

Veniam primo petens propter tardam hanc expeditionem variis ob- 
staculis improvisis causatam nunc tandem respondens litteris diei 18 
iunii 1959, Prot. N. I C/59-2324, quae versus finem mensis augusti 1959 
in manus meas venerunt, sequentia proponere velim, quae in futuro Con- 
cilio inter alia aptae tractationi submitti possent. 

I. In re theologica 

1. De cooperatione B. M. Virginis in opere redemptionis declaratio 
desideranda esset. 

2. Item de conditione et statu episcoporum. 

3. De laicis eorumque muneribus et iuribus in Ecclesia clara et ac- 
curata enuntiatio exspectatur. 

II. In re liturgica 

1. Reformatio Breviarii acceleretur et ad bonum finem perducatur, 
non omissis quibusdam emendationibus in textu novi Psalterii, qui prae- 
sertim etiam quoad cantum adhuc quaedam desideranda relinquit, 

2. Pro tempore Adventus idem statuatur, quod pro tempore Qua- 
dragesimae iam statutum est, ut Officium et Missa vel de Tempore vel 
de Sancto eligi possit, exceptis festis duplicibus primae et secundae 
classis. 

3. Pro tempore Adventus propria Praefatio et pro ultimis feriis cum 
Antiphona « O » etiam Missa propria optanda essent. 

4. Ut in Missis solemnibus Celebrans ea, quae a ministris cantantur, 
omitti posset, uti in Officiis Maioris hebdomadae iam statutum est. 

5. Notabilis abbreviatio ritus consecrationis ecclesiae et altarium ne- 
cessaria esse videtur. 

6. Ut sacerdotes, qui feriis Rogationum processionibus cum fidelibus 
intersunt, si litaniae omnium sanctorum in lingua vernacula iam reci- 
tatae vel cantatae fuerunt, eas in Breviario post Laudes omittere possint. 

III. In iure canonico 

1. Quae episcopis facultatibus quinquennalibus conceduntur, in po- 
sterum ipsis per ius commune attribuantur. 

2. Normae dentur, ut clerici regulares magis et facilius ad curam ani- 
marum vocari possint. 

3. Lex sacri coelibatus confirmetur et eiusdem necessitas pro vita vere 
sacerdotali et praesertim etiam respectu habito bonae et fructuosae pasto- 
rationis edoceatur et serio inculcetur. 

4. Omnes clerici in ordinibus maioribus sub peccato obligentur ad 
quotidianam meditationem per dimidiam saltem horam, praesertim si per 
reformationem Breviarii tempus pro recitatione horarum notabiliter di- 
minuitur. 

5. Apud sacras Congregationes et Tribunalia Curiae Romanae etiam 
lingua germanica admittatur, ut onerosa translatio actorum, praesertim in 
processibus canonicis, et cum hac coniuncta nimia iactura temporis itemque 
saepe etiam coniunctum damnum fidelium spirituale evitari possit. 

6. Ut in materia processuali formalismus nimis exaggeratus modere- 
tur et normae respectivae simplificentur. 

7. Sufficere posset e. g., si personae in processibus canonicis exami- 
natae (partes, testes, periti etc.) semel tantum, sive ante sive post 

depositionem, iuramentum praestent, igitur aut de veritate dicenda vel 
dicta. 

8. Etiam in iure poenali perpendatur, quomodo varia etiam ad for- 
mam simpliciorem restringi possent. 

9. Attenta relaxatione in lege ieiunii tempore Quadragesimae variae 
concessa fideles in iis regionibus, ubi bene vivunt et rebus temporalibus 
ultra necessaria fruuntur, obligentur ad dandam quotannis accomodatam 
eleemosynam tempore Quadragesimae in favorem hominum in regionibus, 
ubi fame, infirmitatibus et maxima omnium ad vitam necessariorum ege- 
state premuntur. 

Cum devotissimo obsequio 

Eminentiae Vestrae addictissimus 

© Bruno Wechner 
Episcopus tit. Cartennitanus 
et Vicarius generalis 

Exc.mi P. D. LEONIS PIETSCH 
Episcopi tit. Naronensis 

De materiis per Concilium oecumenicum tractandis, deque operibus 
ab eo perpetrandis interrogatus sequentia, non omittenda, propono: 

1. De episcoporum munere, de laicis eorumque obligatione ecclesiam 
aedificandi et propagandi in quantum sunt membra ecclesiae; de coope- 
ratione laicos inter et clerum. 

2. De liturgia divina celebranda facultative in lingua vernacula, 
Sanctae Missae Canone excepto. 

3. De componendo, ad modum Catechismi Romani, opere, quo to- 
tius doctrinae christianae capita veris nostrorum temporum quaestio- 
nibus, desideriis difficultatibusque applicentur. 

4. De iure beneficiorum reformando, ut inaequalitas in renumera- 
tione clericorum animarum cura occupatorum tollatur ipsaque benefi- 
cia melius administrentur, quod per communem ditiorum beneficiorum 
administrationem apte fieri posse videtur. 

5. De iure poenali simplificando. 

Graz, Austria, die 26 augusti 1959. 

© Leo Pietsch 
Episcopus Naronensis 

Exc.mi P. D. AEMILII IOSEPHI DE SMEDT 
Episcopi Brugensis (Brugge, Bruges) 

Prot. N. 1 C/ 59-261 

Eminentissime Domine, 

Ego infrascriptus Eminentiae tuae Reverendissimae praesentibus lit- 
teris humiliter varia varii momenti puncta expono, quae meo iudicio 
in Concilio Oecumenico examinari possint. 

De personis 

1. Iterum affirmetur clericos in maioribus ordinibus constitutos a 
nuptiis arceri et servandae castitatis obligatione teneri. 

2. Clericis et religiosis qui recitandi officii obligatione tenentur, per- 
mittatur horas canonicas persolvere in propriis et probatis liturgicis 
libris sive latina sive alia lingua conscriptis. 

3. In memoriam revocetur religiosos in suis inceptis apostolicis 
non posse agere contra leges et praescripta Ordinarii loci. 

4. Religiosi iuris dioecesani, ad instar cleri dioecesani, considerentur 
tamquam adiutores directi Ordinarii loci, salvis tamen canonibus de 
statu religioso. Qua de causa tantummodo ob gravissimas rationes invi- 
tentur ad postulandum statum religionis iuris pontificii. 

5. Post « declarationem iurium hominis » ab organismo internatio- 
nali civili (O.N.U.) promulgatam, Concilium Oecumenicum promulget 
« declarationem iurium hominis christiani ». 

6. § 1. Exponatur omnes et singulos fideles baptizatos et confir- 
matos teneri ad exercendum apostolatum laicorum apud proximos. 

§ 2. Illustretur praeterea genuina doctrina Actionis Catholicae, 
ostendendo nempe in hodiernis Ecclesiae periculis christianos invitari 
ut partem habeant in organismis Actionis Catholicae, quibus Hierarchia 
mandatum commisit a) adiuvandi clerum in suis inceptis apostolicis 
b) ordinandi modo systematico laicorum apostolatum, eo fine ut con- 
sertis viribus et cum spirituali assistentia cleri exerceatur. 

7. Ad catecheticam instructionem pueris et adultis dandam etiam 
laicorum piorum auxilium praesto sit. 

8. Edoceantur fideles de modo quo instituendi sunt contactus cum 
non-catholicis in mundo in dies magis mixto. 

De rebus 

1. Examinetur problema de usu linguae vernaculae et de partici- 
patione activa fidelium in S. Missae Sacrificio. 

2. Paramenta in missis pontificalibus adhibenda simplificentur et 
usus sandalium abrogetur. 

3. Statuatur: ultima hora ante S. Communionem non licet uti nisi 
aqua et medicamentis. 

4. Affirmetur episcopatum esse veri nominis sacramentum. 

5. Indissolubilitas et usus christianus matrimonii iterum doceantur. 

De locis et temporibus sacris 

1. Ritus consecrationis ecclesiarum et altarium simplificetur. 

2. Lex ecclesiastica abstinentiae et ieiunii denuo statuatur, hoc 
modo ut frequentes exceptiones et dispensationes vitari queant. 


De magisterio 

1. Principia genuina in studio et interpretatione Sacrae Scripturae 
statuantur. 

2. Invigilantia Ecclesiae in libros hodiernis circumstantiis adapte- 
tur et extendatur ad periodica, diaria, libellos necnon ad emissiones 
Radiophoniae et Televisionis. 


.. A , „ De matrimonio 

1. Abrogentur: 

impedimentum consanguinitatis in linea collaterali 3° gradu; 
impedimentum affinitatis in linea collaterali 2° gradu; 
impedimentum cognationis spiritualis; 

impedimentum criminis ex adulterio cum simplici promissione 
matrimonii; vel saltem non sit impedimentum dirimens matrimonium. 

2. Restauretur textus can 1099, § 2 ut iacet in Codice (ad catho- 
licam formam servandam non tenentur): « item ab acatholicis nati, etsi 
in Ecclesia catholica baptizati, qui ab infantili aetate in haeresi vel 
schismate aut infidelitate vel sine ulla religione adoleverunt, quoties 
cum parte acatholica contraxerint ». 

3. Facultates quinquennales inserantur in Codice, aliis verbis, hae 
facultates iure communi obveniant Ordinariis. 

De alienatione bonorum ecclesiasticorum 

Tota res sit de competentia Ordinariorum loci, vel saltem necessitas 
recurrendi ad S. Sedem limitetur ad alienationem « rei pretiosae » aut 
alienationem rerum quarum pretium aequivalet 2.000.000 Fr. B. 

Quae dum ipsius curae committo, anulum pastoralem reverenter 
deosculans, me profiteor Eminentiae tuae Reverendissimae 

humillimum et oboedientissimum servum in I. C. 
© Aemilius Iosephus De Smedt 
Episcopus Brugensis 

Exc.mi P. D. KAREL J. CALEWAERT 
Episcopi Gandavensis (Gent) 

Gandavi, 31 augusti 1959 

Eminentissime Princeps, 

Respondendo invitationi Eminentiae Vestrae, Pontificiae Commis- 
sioni Antepraeparatoriae pro Concilio Oecumenico sequentia vota quae 
pastoralis sollicitudo et status animarum in dioecesi mihi suggerunt, ex- 
ponere officium meum duco. 

1. Veritates Fidei fundamentales rursum in mentem revocentur. 

a) Demonstrabilitas existentiae Dei personalis, argumentis ex re- 
bus creatis deductis. In Professione Fidei quam clerici et sacerdotes ite- 
ratis vicibus emittere debent, haec clare et aperte affirmantur et ex altera 
parte non desunt professores philosophiae in seminariis et universitati- 
bus qui contendunt hoc absque divinae revelationis divinaeque gratiae 
auxilio fieri non posse, aut ad minus hanc possibilitatem in dubium 
vocant. 

b) Doctrina de peccato originali quam multi sacerdotes iam ex- 
ponere non audent. 

c) Doctrina catholica de Transubstantiatione et de praesentia 
reali Christi in Eucharistia. 

2. Clare et aperte damnetur abusus sic dictae « Ethicae Situationis ». 
Haec doctrina funestissimum exercet influxum in doctrinam praesertim 
de castitate et circa usum matrimonii. 

3. Definiatur doctrina catholica de natura episcopatus et de pote- 
state episcoporum. 

a) An nulla datur differentia ordinis inter episcopos et simplices 
sacerdotes ita ut simplices sacerdotes habeant radicaliter eamdem om- 
nino potestatem Ordinis ac episcopi, potestas cuius exercitium in sim- 
plici sacerdote coarctatur ad nutum Summi Pontificis, sicut quidam reli- 
giosi contendunt? 

b) Coarctanda est exemptio religiosorum qui in multis occasioni- 
bus nimis independenter ab Ordinario loci agunt. 

4. Intacta retineatur « lex coelibatus », gloria et decus cleri ec- 
clesiae occidentalis. 

Ne admittantur diaconi uxorati. Haec licentia viam aperiret ad 
tollendam ipsam legem coelibatus et indirecte sed valde efficaciter du- 
ceret ad labefactandam aestimationem cleri saecularis tum apud popu- 
lum tum apud religiosos. 

Si in quibusdam regionibus desit copia sacerdotum melius est tri- 
buere laicis facultatem ministrandi Sacram Communionem in casu neces- 
sitatis quam permittere ut diaconi uxorem ducant. 

5. Optandum omnino est ut reintroducatur praxis severior ieiunii 
et abstinentiae ad excitandum spiritum poenitentiae christianae. Rela- 
xatio nimis frequens obligationis abstinentiae ultimis temporibus in no- 
stris regionibus mirationem populi et scandalum provocavit. 

An non introduci posset exercitium poenitentiae quod tempore Qua- 
dragesimae non permitteret usus carnium nisi in refectione principali, 
quin minuatur quantitas ciborum in aliis refectionibus. 

6. Maneat lingua latina lingua liturgica in celebratione Missae et in 
recitatione Breviarii. Ecclesia Catholica, id est universalis, indiget vinculo 
symbolico externo unitatis. Nihil aliud permittatur quam quod in sapien- 
tissima Instructione S.R.C. diei 3 septembris anni 1958 sancitum est. 

7. Lugendum est quod in plerisque Seminariis Philosophia et Theo- 
logia iam non lingua latina doceantur cum periculo non parvo inaccu- 
ratae imo falsae expositionis doctrinae. 

Ad minimum exigendum putamus ut alumni seminariorum libros 
manuales sermone latino exaratos prae manibus habeant. 

8. Quoad habitum clericalem (can. 136) stricte prohibeatur ne cle- 
rici in publico incedant habitu omnino laicali induti — ita ut nemo eos 
ut sacerdotes agnoscere possit — nisi in casibus extraordinariis ab Ordi- 
nario loci probandis. 

Quae dum Eminentiae Vestrae propono humiliter subscribo 

obsequentissimus et devotissimus in Christo famulus 
83 Carolus Iustinus Calewaert 
Episcopus Gandavensis 

Exc.mi P. D. LUDOVICI J. KERKHOFS 
Episcopi Leodiensis (Liegi) 

qui responsum dedit una cum 

Exc.mo P. D. GUILELMO M. VAN ZUYLEN 
Episcopo tit. Druensi, Coadiutore c. s. Leodiensis 

Leodii, die 20 aprilis 1960 

Eminentissime Princeps, 

Litterae 1 C/59-747 bis, quas Eminentia Vestra, die 21 martii 1960, 
ad Excellentissimum ac Reverendissimum Dominum Ludovicum-Iosephum 
Kerkhofs, Episcopum Leodiensem, mittere dignata est, huic Curiae Epi- 
scopali bene pervenerunt. Ratione infirmae valetudinis Excellentissimi 
Domini Episcopi, fas sit mihi, Episcopo Coadiutori, eius nomine Emi- 
nentiae Vestrae responsum dare. 

Quando Exc.mus ac Rev.mus Dnus Episcopus anno elapso litteras 
ab Eminentia Vestra die 18 iunii 1959 scriptas recepit, vires eius corpo- 
rales iam valde imminuerant. In fine mensis iunii, ratione fluxus interni 
sanguinis, ipsi sacramentum Extremae Unctionis contuli. Status eius 
postea aliquantulum melior factus est. Cum ipso de futuro Concilio 
Oecumenico pluries locutus sum, sicque potui Eminentiae Vestrae, die 
21 augusti 1959, litteras mittere in quibus, eo plene approbante, expo- 
sui puncta varia quae Commissioni antepraeparatoriae proponenda ambo 
censebamus. Textum harum litterarum adnecto huic epistolae. 

In fine mensis novembris 1959 valetudo carissimi Episcopi adhuc de- 
terior facta est. Crisis gravissima locum habuit die 27 novembris 59: 
denuo ipsi sacramentum Extremae Unctionis contuli. Per plures hebdo- 
madas status periculosissimus remansit, quin tamen luciditatem mentis 
amitteret. Inde a mense februarii aliqua melioratio locum habuit quae 
nunc stabilis est: periculum grave iam non imminet, sed, eheu, vires 
corporales Excellentissimi Domini ita debiles sunt ut medici expresse 
prohibeant ne quodquam opus grave faciat. 

Velit ergo Eminentia Vestra venera tissimum Pastorem nostrum ex- 
cusatum habere: personaliter Eminentiae Vestrae rescribere nequit. Eius 
nomine rogo ut Eminentia Vestra litteras nostras diei 21 augusti 1959, 
quarum exemplar heic adnectitur, considerare velit ut exprimentes non 

tantum meas cogitationes sed opinionem Excellentissimi ac Reverendis- 
simi Episcopi Leodiensis. 

Tam eius quam meo nomine sensus profundae reverentiae ac oboe- 
dientiae laeto corde Eminentiae Vestrae exhibeo, oram sacrae Purpurae 
humiliter deosculans, 

© Guilelmus M. van Zuylen 
Ep. tit. Emensis et Coad. Leodiensis 

* * * 

Leodii, die 21 augusti 1959 

Eminentissime Princeps, 

Magna cum reverentia accepi litteras (1 C/59-2677), quas Emi- 
nentia Vestra mihi dignata est mittere die 18 iunii. Approbante Excel- 
lentissimo ac Reverendissimo Domino Ludovico-Iosepho Kerkhofs, cuius 
Coadiutor sum et qui infirmae valetudinis causa personaliter rescribere 
nequit, humiliter propono Commissioni Pontificiae antepraeparatoriae 
ut puncta sequentia specialiter considerare dignetur: 

1. Optamus valde ut Concilium Oecumenicum condemnet clare et 
definitive neomodernismum doctrinalem et moralem, qui, non obstante 
Encyclica « Humani Generis », adhuc viget et spargitur. 

2. Optamus ut doctrina explanetur: 

a) de episcopatu prout sacerdotio primi ordinis eiusque essen- 
tiali discrimine cum presbyteratu; 

b) de Actione Catholica et de natura « mandatorum » quae laicis 
dantur ad apostolatum sub auctoritate Episcopi. 

3. In materia disciplinari: 

a) declaratio fiat de lingua latina in ecclesia omnino retinenda, 
in liturgiaf saltem pro partibus non didacticis) et in formatione clericorum 
(in Philosophia et Theologia tradenda); 

b) ieiunium eucharisticum simplicius fiat tum easdem regulas im- 
ponendo sacerdotibus celebrantibus et fidelibus communicantibus, tum 
reducendo ad duas horas abstinentiam a cibo solido. De his rebus tam 
magni momenti adhuc cogitabo et spero Eminentiae Vestrae speciale 
commentarium in decursu mensis septembris mittere posse. 

Promittens orationem quotidianam pro praeparatione foecunda fu- 
turi Concilii Oecumenici, sensus profundae reverentiae et oboedientiae 
Eminentiae Vestrae exhibeo, oram sacrae purpurae deosculans, 

© Guilelmus M. van Zuylen 
Ep. tit. Emensis et Coad. Leodiensis 

P. S. Huic textui adiungo exemplar litterae pastoralis quam Excel- 
lentissimus Dominus Episcopus Leodiensis anno 1951 scripsit et quae 
mihi videtur commentarium optimum puncti I. 

Leodii die 20 aprilis 1960. 

0 Guilelmus M. van Zuylen 
Ep. tit. Druensis et Coad. Leodiensis 

4 

E. mi P. D. IOSEPHI E. CARD. VAN ROEY 
Archiepiscopi Mechliniensis (Mechelen, Malines) 

Mechliniae, die 19 augusti 1959 

Eminentissime ac Reverendissime Domine, 

Ego infrascriptus Iosephus Ernestus Cardinalis van Roey, Archiepi- 
scopus Mechliniensis, per praesentes litteras respondere intendo litteris 
quas Eminentia Tua, nomine Commissionis antepraeparatoriae pro fu- 
turo Concilio Oecumenico, die 18 iunii 1959 dedit. 

In folio adnexo referuntur res et argumenta quae in futuro Concilio 
examinanda videantur. 

Hac occasione adnotare iuvat ea quae in Codice luris Canonici reco- 
gnoscendo inserenda videantur. 

In exponendis his rebus, meum quidem iudicium obsequor, consul- 
tis quoque viris peritis speciatim Belgii Episcopis. 

Quae dum Eminentiae Tuae pro officio meo nota facio, cum altae 
venerationis obsequio manus Tuas osculatus, permaneo 

Eminentiae Tuae Reverendissimae 
humillimus devotissimus servus 

© I. E. Card. van Roey 

Archiepiscopus Mechliniensis 

Quoad Concilium Oecumenicum 

I. Inter praecipua Concilii intenta videtur hoc eminere: episcopatus 
catholici efferre valorem ordinique episcopali locum in Ecclesia assignan- 
dum accurate determinare. 

Quod praesertim fiat sequendo praeclaram doctrinam quam SS. D. 

Pius XII sanctae memoriae in sermonibus saepius delineavit, speciatim 
in allocutionibus suis 31 maii 1954 et 1 novembris 1954 ad Cardinales 
et episcopos habitis. 

Itaque: 

1) Ad dirimendas recentes controversias, in luce ponatur episco- 
patum esse a presbyteratu distinctum et veri nominis sacramentum at- 
que consecratione episcopali conferri plenitudinem sacerdotii. 

2) Praeterea definiatur episcopos iure divino esse successores Apo- 
stolorum, ipsosque cum Romano Pontifice et sub eius suprema aucto- 
ritate constituere collegium apostolicum, cui Christus Redemptor triplex 
commisit munus in Ecclesia, scilicet munus docendi seu magisterium, 
munus ministerii seu sacerdotii et munus regiminis. 

3) Inde liquet episcopatum pertinere ad divinam Ecclesiae consti- 
tutionem seu structuram. Inde etiam concludi potest episcopos sub 
ductu Summi Pontificis quodam modo sollicitudinem gerere quoad uni- 
versam Ecclesiam, speciatim promovendo missiones ubique terrarum. 

4) Spectato episcoporum munere docendi regendique oves sibi com- 
missas, delineari oportet eorum auctoritas et officium quoad apostola- 
tum seu actionem catholicam, et quidem non solum fidelium laicorum, 
sed etiam religiosorum et religiosarum, qui in inceptis apostolicis epi- 
scoporum legibus et mandatis sese conformare debent, nedum con- 
trarie. 

II. A Concilio definiatur genuina notio Actionis Catholicae et specia- 
tim natura iuridica mandatorum quae laicis auctoritate episcoporum 
dantur. 

III. Omnino optandum est ut Conciilum emittat solemnem Decla- 
rationem iurium hominis christiani, quemadmodum organismus inter- 
nationalis civilis O.N.U. publicavit « Declarationem iurium hominis ». 

IV. An publico conatu zelandum sit ut Ecclesiae separatae occasione 
Concilii ad unicum Christi ovile redeant? Aestimo, experientia personali 
doctus qua olim particeps conventuum vulgo dictorum « Conversations 
de Malines », talem fructum Concilii nonnisi levi spe fulciri, datis variis 
et perantiquis earum praeiudiciis. At persuasum habeo omnia quae de 
episcopatu catholico in supradicto sensu statuentur ab Ecclesiis sepa- 
ratis magno cum favore recepta fore. 

V. A Concilio iterum clare condamnentur errores modernismi tum 
doctrinalis, iuxta Encyclicam « Humani Generis », tum moralis, specia- 
tim conceptus moderni de oboedientia. 

VI. Concilium statuat linguam latinam omnino retinendam esse in 
liturgia et in formatione clericorum, in philosophia et theologia tra- 
denda. 



CARD. ARCHIEPI S COPU S MECHLINIENSIS 


111 


Quoad Codicis Iuris Canonici revisionem 

Attendenda videntur inter alia sequentia puncta: 

LIBER II, - De Personis. 

Pars prima: De Clericis. 

Tit. II ac III. Privilegia ac obligationes clericorum magis accom- 
modentur hodiernis vitae adiunctis. 

Tit. VII, cap. VII. Conciliis provincialibus addatur statutum iuri- 
dicum de coetibus Episcoporum apud Metropolitani. 

Tit. VIII, cap. V. Excessivus numerus canonum ad Capitula cano- 
nicorum spectantia minuatur. 

Tit. VIII, cap. VIII. lura vicariorum foraneorum extendantur. 

Pars secunda: De Religiosis. 

Iurisdictio Episcoporum quoad religiosos et religiosas magis firmetur 
et extendatur, ita ut nimis frequens recursus ad Sedem Apostolicam vi- 
tari possit. 

Pars tertia: De Laicis. 

Introducendum est statutum iuridicum Actionis Catholicae et Ope- 
rum Apostolatus. 

LIBER III. - De Rebus. 

Pars prima: De Sacramentis. 

Tit. III. De Ss.ma Eucharistia. Distributio S. Communionis horis 
postmeridianis permittatur extra Missam vespertinam, saltem pro ae- 
grotis. 

Tit. V. De Extrema Unctione. Administrari posse deberet in omni 
periculo mortis, non tantum ob infirmitatem vel senectutem. 

Tit. VI. De Ordine. Irregularitates et impedimenta simplificentur 
et temporibus praesentibus magis accommodentur. 

Tit. VII. De Matrimonio. Omittantur impedimenta cognationis spi- 
ritualis et raptus. Impedimentum disparitatis cultus extendatur ad om- 
nes baptizatos, etiam non catholicos. Affinitas in priore gradu lineae 
collateralis annumeretur inter impedimenta minora. Applicatio formae 
extraordinariae matrimonii, extra periculum mortis, accurate specifi- 
ce tur. 

Instructio processus matrimonii rati non consummati definiatur per 
sententiam Episcopi et confirmetur per sententiam Metropolitae, ac 
dein duplex sententia favorabilis Summo Pontifici praesentetur ad di- 
spensationem impetrandam. 

Pars secunda: De Locis et Temporibus sacris. 

Tit. XII. Ius funerum simplificetur. 

Tit. XIV. Lex abstinentiae et ieiunii, nova forma redacta, firmetur, 
ita ut sit clara nec locum det frequenti dispensationi aut mutationi. 

Pars quarta: De Magisterio ecclesiastico. 

Tit. XXIII. Legislatio de prohibitione librorum reformetur. 

Pars quinta: De Beneficiis. 

Legislatio de beneficiis simplificetur et potestas Ordinarii in hac 
materia firmetur. 

LIBER IV. - De Processibus. 

Pars tertia: De modo procedendi in nonnullis negotiis. 

Remotio et translatio parochi ac modus procedendi contra clericos 
magis expedita fiant Ordinario. 

LIBER V. - De Delictis et Poenis. 

Tota materia, nimis implicata, pro praxi accommodetur. 


5 

Exc.mi P. D. ANDREAE M. CHARUE 
Episcopi Namurcensis (Namur, Namen) 

Eminentissime Domine, 

Ego infr ascriptus Eminentiae Vestrae Reverendissimae transmitto 
animadversiones quae, ad Concilium Oecumenicum ineundum muta- 
tionesque in Codice luris Canonici peragendas, a Sancta Sede postu- 
lantur. 

I. De Doctrina 

Etsi, ad unitatem Ecclesiarum fovendam, novae definitiones vitan- 
dae videantur, valde tamen optandum est ut quae in Concilio Vaticano 

de Episcopatu adumbratae sint, nunc elaborentur, pro parte definiantur 
notionibusque de Primatu et Infallibilitate Summi Pontificis adnectantur. 

A) Ad definitionem, meo iudicio, proponi possent: 

1) Episcopi, iure divino, ut successores apostolorum habendi 

sunt; 

2) consecratio episcopalis est sacramentum veri nominis. 

B) Explanentur: 

1 ) missio collegialis episcoporum ad mentem Encycl. Fidei donum; 

2) notio Ecclesiae localis in qua episcopus iurisdictionem a Sum- 
mo Pontifice immediate recipit, etsi, iure divino, eam regat ut pastor 
proprius; 

3) quod attinet ad vitam dioecesis et praesertim labores aposto- 
licos, notio ipsa exemptionis religiosorum, etsi evertenda non sit, refor- 
manda tamen est ut ipsi oneribus pastoralibus, sub regimine episcopi, 
praesto sint et praescriptiones eiusdem adamussim servent. 

II. De sanctitate Cleri 

A) De lege coelibatus pro sacerdotibus ritus latini nihil innovetur; 
attamen eadem lex in favorem ministrorum in religione protestantica 
vel anglicana educatorum, minime urgenda esset, si ipsi, matrimonio iam 
inito, veram fidem amplectentes, omnes alias cautiones a iure requisitas 
praestantes, sacramentum ordinis expeterent. 

B ) Attenta allocutione diei 9 decembris 1957 a SS. Papa Pio XII 
coram 2° Congressu Statuum perfectionis habita, cum gratia reciperetur 
proclamatio « Status perfectionis individualis » in favorem sacerdotum 
cleri saecularis qui, vitae apostolicae causa, incorporationem institutis 
particularibus minime exoptant. 

III. De laicis et populo christiano 

1. Concilium Oecumenicum per declarationem iurium hominis chri- 
stiani declarationem ab Organismo internationali factam perficiat. 

2. In memoriam redigatur obligatio omni baptizato et confirmato 
incumbens ut membrum Corporis mystici semper agendi, adiutorium 
missionibus praestandi et auxilium variis nostrarum ditionum operibus 
ferendi. 

3. Enucleetur doctrina authentica Actionis Catholicae, rationes eius 
necessitatis explanentur et obligatio eam exercendi in communione cum 
Ordinario loci a quo mandatum recipitur statuatur. Hortentur fideles ut 
in organismis Actionis Catholicae partem habeant: 

a) sint adiutores cleri in apostolicis oneribus; 

b) apostolatus eorum modo systematico et aptato proponatur ita 
ut doctrina christiana, praesertim in rebus educationis relationumque 
socialium, ubique exponatur et extollatur. 

IV. De Liturgia 

Proponatur participatio activa fidelium ad Sacram Liturgiam. Inter 
res examinandas, haec argumenta discutiantur: 

1) definiatur usus linguae vernaculae in Sacra Liturgia; 

2) expediantur quaedam caeremoniae, v. g. consecratio ecclesia- 
rum et altarium; 

3) concedatur favor concelebrationis, praesertim feria quinta Heb- 
domadae Sanctae et etiam quando Episcopus celebrat Sanctum Sacrifi- 
cium Missae inter sacerdotes ad exercitia spiritualia peragenda aut ses- 
siones studiorum exarandas coadunatos; 

4) instauretur denuo Sacra Communio sub duabus speciebus, 
saltem pro sacerdotibus, in ritu Ordinationis et in Missa Feriae quintae 
Hebdomadae Sanctae ab Episcopo litanda; 

5) computentur horae ieiunii eucharistici a momento ipsius com- 
munionis etiam in favorem celebrantis ita ut qui duas vel tres missas 
celebrat vel ad sacros ordines promovet aliquid ante meridiem sumere 
valeat; 

6) emendetur Breviarium ut lectiones Scripturae Sacrae melius 
dispertiantur; 

7) explicite nominetur episcopus residentialis, non tantum in ca- 
none Missae et in precibus ferialibus, sed etiam in orationibus Feriae 
Sextae Hebdomadae Sanctae et in Litaniis Sanctorum cum invocatione 
« Te rogamus audi nos ». 

V. De ieiunio et abstinentia 

Nova lex statuatur ut dispensationes rarissimae fiant. 

VI. De facultatibus Episcoporum 

1. Facultates Episcopis a Sede Apostolica ad quinquennium con- 
cessae eisdem pleno iure impertiantur. 

2. Retractentur iura episcoporum quod attinet ad religiosas, etiam 
iuris pontificii. 

3. Statuatur de Institutis Saecularibus ut Episcopi de eorum consti- 
tutione et industria rite edoceantur et sic provideatur ne quasi furto 
operam navent. 

4. Quoad alienationes et mutua, ne imponatur recursus ad Sanctam 
Sedem, nisi de rebus pretiosis vel maioris pecuniae quam 2.000.000 
Fr. belg. 

5. Ne conclusiones diutius differantur, emendetur procedura in om- 
nibus causis matrimonialibus modo administrativo ducendis et genera- 
tim in omnibus causis, inquisitione ab Ordinario loci, iure delegato, 
peracta, a Sancta Sede diiudicandis. 


VII. De unione Ecclesiarum 

1. Doctrina de episcopatu amplius exponatur et definiatur. 

2. Ad discrepantias liturgicas reducendas, ne reficiantur omnino 
concelebratio et communio sub duabus speciebus. 

3. Quoad praeteritum, ne dedignetur fateri ambiguitates deflendas 
et errores, saltem psychologicos, a nobis contractos. 

4. Scriptura Sacra et argumentum patristicum magis proponantur 
ut fundamentum rerum definitarum. Etsi ratio Angelici Doctoris et ge- 
neratim scholasticorum reficienda non sit, attamen doctrina et princi- 
pia christiana ratione Sacrarum Scripturarum magis ac magis pertrac- 
tentur et illustrentur. 

5. Num vere aspernenda esset aliqua « communicatio in sacris », 
quando orthodoxae fidei cultores extra ecclesiam catholicam ad sacram 
liturgiam accedere nullo modo valent? Ex quo argumento multae diffi- 
cultates forsan praevidentur, sed nihilominus quaestio ponderanda esset 
in favorem fratrum qui, haereditatis multisaecularis causa, omni bona 
fide extra Ecclesiam vitam ducunt. 

Quae dum haec vota nota facio, Eminentiae Vestrae Reverendissimae 
me profiteor 

humillimum et obsequentissimum in Christo famulum 

ffi Andreas Maria Charue 
Episcopus Namurcensis 


I 

Tres Saint Per e, 

L’eveque de Namur, prosterne aux pieds de Sa Saintete, se perfiiet 
filialement d’exprimer un vceu, a savoir que les pretres seculiers puissent 
celebrer la Sainte Messe et reciter Poffice, au moins privement, des pre- 
tres canonises, mais non inscrits dans le Calendrier universel de 1’Eglise. 

Ne pourrait-on esperer, du moins, qu’un eveque, qui en ferait la de- 
mande, obtienne un induit dans ce sens pour ses pretres diocesains? 

A notre epoque, oii 1’on rappelle sans cesse aux pretres seculiers le 
devoir de la sanctification, il serait bienfaisant de les faire vivre en 
communion spirituelle avec ceux des leurs qui, plus nombreux qu’on ne 
le pense souvent, sont deja sur les Autels. Ne pourrait-on accorder cette 
edification a nos pretres, comme on accorde aux societes religieuses de 
celebrer la Messe et 1’OfEce de leurs Saints propres? 

Actuellement, 1’Ordinaire du lieu peut permettre, per modum ac- 
tus, une Messe voitive chantee de n’importe quel Saint canonise, a con- 
dition qu’il y ait une cause grave et publique, avec Tassurance d’un con- 
cours de peuple, et a condition qu’il ne s’agisse pas de jours ou de telles 
messes votives sont interdites. On peut aussi dire ou chanter la Messe 
d’un Saint mentionne ce jour-la au Martyrologe si l’on ne celebre pas 
a cette date une fete double ou une ferie privilegiee. 

Quant a TOffice, rien n’est prevu, sinon que des moralistes admet- 
tent qu’une fois ou l’autre dans Pannee, on recite par devotion person- 
nelle un Office different de celui qui est a l’Ordo du lieu. 

Nous souhaiterions plus de latitude en faveur du clerge seculier par 
rapport aux fetes de Saints de ce clerge qui ont ete canonises. 

Ne pourrait-on meme pas etendre cette faveur a des fetes collectives 
de martyrs, comme celle des Martyrs de la Revolution frangaise, le 
2 septembre? L’exemple de ces martyrs est tellement important au- 
jourd’hui. 

Et que Dieu... 

© Andre Marie, ev. de Namur 


II 

Tres Saint Pere, 

L’eveque de Namur, humblement prosterne aux pieds de Votre 
Saintete, se permet filialement d’exprimer un vceu, celui que soit intro- 
duite ime priere pour Teveque du lieu dans les grandes Oraisons du 
Vendredi-Saint et dans les invocatidns des Litanies des Saints, comme 
il en existe dans les Prieres feriales du Breviaire et dans 1’Exultet du 
Samedi-Saint. Le Canon de la Messe joint d’ailleurs les noms du Pape 
et de Teveque du lieu. 

Voici les raisons de ce souhait. 

Historiquement, les grandes Oraisons du Vendredi-Saint et les de- 
mandes des Litanies Majeures sont de la plus hau te antiquite: les pre- 



EPISCOPUS TORNACENSIS 


117 


mieres, notamment, viennent des plus anciens sacramentaires, remon- 
tant, au moins, au v e siecle. II va de soi qu’a Rome, la priere pour le 
Pape suffisait, mais il semble que dans les autres dioceses, il conviendrait 
de faire prier aussi pour 1’eveque du lieu. L’invocation generale pour 
les eveques, pretres, diacres, etc., telle qu’on la trouve le Vendredi-Saint, 
ne considere pas la situation precise du Pasteur propre. 

I/origine des grandes Oraisons du Vendredi-Saint et celle des Lita- 
nies Majeures est traitee en detail dans deux articles des « Questions 
liturgiques et paroissiales » de 1938: Dom. M. Cappuyns, « Les Orai- 
sons solennelles du Vendredi-Saint », pp. 18-31; D. E. Moeller, « Lita- 
nies majeures et Rogations », pp. 75-91. Des renseignements supple- 
mentaires se trouvent chez H. A. P. Schmidt, « Hebdomada Sacra », 
Herder, 1957, notamment dans le t. II. 

Ne serait-il pas heureux qu’a la yeille du Concile, le Saint-Siege 
manifeste une fois de plus combien il s’interesse aux problemes de l’Epis- 
scopat par Pacte important que nous nous permettons de suggerer? Il 
semble que les Eglises separees en seraient fortement impressionnees. On 
a pu constater Pimpression produite partout par les modifications appor- 
tees par Sa Saintete dans le texte de la consecration au Sacre-Coeur. 
L’impression serait au moins aussi forte, notamment dans les Eglises 
orientales, si les prieres souhaitees concernant 1’eveque residentiel etaient 
decidees par Sa Saintete. 

Et que Dieu... 

& Andre Marie, Sv. de Namur 


6 

Exc.mi P. D. CAROLI M. HIMMER 
Episcopi Tornacensis (Tournai) 

Prot. N. 1 C/59-1369 Tornaci, die 26 octobris 1959 

Eminentissime Domine, 

Dignetur primum Eminentia Tua excusatum me habere eo quod hoc 
meum responsum non citius Tibi pervenerit. Sed negotia permulta quae 
ultimis his mensibus adire debui, mihi usque adhuc tempus non relique- 
runt ut hanc maximi momenti quaestionem satis perscrutare argumen- 
torum in futuro concilio oecumenico utiliter pertractandorum. Spem ta- 

men retineo hoc meum contributum, etsi valde modici sit valoris, Com- 
missioni Antepraeparatoriae non sero perventurum esse. 

Quoad Doctrinae capita utiliter in concilio consideranda haec se- 
quentia proponere mihi concedatur. 

I. De sufficientia Sacrae Scripturae 

Tum ex ima parte theologorum reflexio circa Protestantium hae- 
resim et conditiones Ecclesiae unitatis resarciendae, tum ex alia parte 
studiorum profectus in exegesi et historia doctrinae christianae videntur 
hodie possibilem et optabilem reddere doctrinam melius enucleatam de 
modo quo Scriptura et Traditio mutuo complentur. Tridentina Synodus 
et Concilium Vaticanum de « verbo scripto vel non scripto » loquuntur 
sed valde optandum videtur magisterii ecclesiastici obtineri documen- 
tum circa relationes inter doctrinam scripturisticam et traditiones quae 
ab Apostolis « quasi per manus traditae ad nos pervenerunt ». 

II. Extra Ecclesiam nulla salus 

Quomodo hoc assertum « extra Ecclesiam nullam esse salutem » 
rite est intelligendum? Hanc quaestionem hodie indagandam esse requi- 
runt tum theologia missionum tum relationes cum christianis dissi- 
dentibus. 

III. De munere ordinis episcoporum in Ecclesia 

Perutile videtur proponere episcopatus theologiam, ratione habita 
ex una parte Summi Pontificis in Ecclesia muneris et ex alia parte func- 
tionis sacerdotum secundi ordinis. 

1. Ostendere episcoporum iurisdictionem universali potestate Sum- 
mi Pontificis non absumi et quomodo haec Romani Antistitis auctoritas 
muneris episcoporum locum non teneat. 

2. Perscrutari notionem « plenitudinis sacerdotii » quam Traditio 
episcopatui tribuit et modum quo sacerdos secundi ordinis (praesertim 
cleri dioecesani) sacerdotii episcopi particeps fiat. 

Ad rem vero moralem quod attinet haec quaestio proponitur: 

De notione genuina actus intrinsece mali 

Quid est actus intrinsece malus? Quid est actus contra naturam? 
Qua ratione intentio subiecti necnon circumstantiae valorem « actus 
contra naturam » mutare possunt? Haec quaestio ponitur praesertim 

ratione habita hodiernae theoriae moralis sic vocatae « ethicae situa- 
tionis » (ethique de la situation), quae praesertim ad praxes onanisticas 
in casibus extremis legitimandas a quibusdam adhibetur. 

Haec diversa ultima argumenta liceat etiam proponere: 

I. De cleri dioecesani sanctitate promovenda 

Optatur prius enuclea tio alicuius doctrinae asceticae (spiritualite) 
clero dioecesano adaptatae, quae ex natura sacerdotii dioecesani, desu- 
meretur, deinde formatio sacerdotalis (doctrinalis, pastoralis et praeser- 
tim spiritualis) quae tum in seminario tum durante toto vitae decursu 
inniteretur in hac doctrina. 

II. De usu linguae vernaculae in missa catechumenorum et de reforma- 
tione pericoparum sacrae scripturae missarum dominicalium in missali 

romano 

Expetitur ad fovendam participationem fidelium quod in missa cate- 
chumenorum vernacula lingua uti liceat. 

Item quod pericopae sacrae scripturae in missis dominicalibus legen- 
dae cuidam recognitioni subiiciantur. Optatur vero quod in hac revi- 
sione textus lectionum sacrae scripturae ita multiplicentur ut celebrans 
unum alterumve legere possit quando in hebdomada officium dominicale 
resumit. In hac optione textuum seligantur pericopae ditiores et po- 
pulo magis intelligibiliores. 

III. De notione actionis catholicae 

Rogatur ut conceptus actionis catholicae a Pio XI traditus eluci- 
detur et servetur ad rite secernendam hanc apostolatus laicorum for- 
mam nostris temporibus maxime adaptatam ab aliis speciebus aposto- 
latus in quibus laici sese devovent. 

Interim, hanc occasionem nactus, impensos aestimationis meae sen- 
sus Tibi obtestor meque profiteor 


Eminentiae Tuae Reverendissimae 
humillimum servum 

ffi Carolus Maria Himmer 
Episcopus Tornacensis 

7 

Exc.mi P. D. EPHREM FORNI 
Archiepiscopi tit. Darmitani, Nuntii Ap. in Belgio 

Bruxellis, die 2 aprilis anno Domini 1960 

Eminentissime ac Reverendissime Domine, 

Litteras accepi quibus meam rogabar aperire mentem animadversio- 
nesque et vota patefacere de quibusdam rebus et argumentis, quae in 
futuro Concilio Oecumenico tractari possent. 

Magna cum reverentia quaedam exponam in foliis annexis; attamen 
antea mihi liceat ad pedes Summi Pontificis Iohannis XIII provoluto, 
cum omnibus fidelibus ac praesertim cum clero catholico gratias Deo 
agere, qui Vicario Suo in terris Concilium Oecumenicum convocandum 
inspiravit. 

« Profecto, sicut Ipse Summus Pontifex declaravit, Concilium Oecu- 
menicum opus grande est, quod ingentem virium copiam expostulat 
ut nempe clarius innotescant diversae locorum necessitates; ut melius 
varia doctrinae disciplinaeque capita declarentur, utque christianae vitae 
christianique apostolatus incrementum efficacius promoveatur ». 

Per hoc proximum Concilium magis apparebit fecunda vitalitas Ca- 
tholicae Ecclesiae eiusque unitas et ita, ut est in Summi Pontificis votis, 
facilius ianua aperietur omnibus errantibus ut ad catholicam veritatis 
unitatem redeant et fiat unum ovile et unus Pastor. 

Haec omnia enixe a Deo adprecor, dum omni quo par est obsequio 
Eminentiam Tuam Reverendissimam prosequor Eique impensos animi 
sensus ex corde profiteor 

Eminentiae Tuae Reverendissimae 
humillimus ac additissimus servus 

ffi Ephrem Forni 
Archiepiscopus tit. Darmitanus 
Nuntius Apostolicus 

I. De apostolicitate Ecclesiae et de munere Episcoporum 

Quamvis opportunum non videatur ut futurum Concilium Oecu- 
menicum nova promulget Dogmata fide catholica tenenda, quorum defi- 
nitio dogmatica non sit absolute necessaria Fidei integritati servandae, 

nihilominus conveniens esse videtur ut enucleatius exponantur quaedam 
puncta seu articuli, maiorem lucem brevibus explanationibus afferentes 
veritatibus iam definitis aut solummodo propositis de Ecclesiae Aposto- 
licitate. Haec ex. g. esse possunt: 

a) Ecclesia Romana vere et authentice est quae a Christo et 
ab Apostolis fundata, integram doctrinam Christi eiusque institutiones 
a primaevis temporibus usque ad nostra tempora inviolatam servavit. 
Et sic magis magisque appareat omnibus Romanam Ecclesiam vere esse 
apostolicam quatenus et Sacras Scripturas et Apostolicas traditiones uti 
principales fontes fidei proclamat et tuetur; ab illis nunquam recessit nec 
recedat, atque ex illis — duce Spiritu Sancto iuxta Christi promissa — 
integram veritatem religiosam custodit et infallibiliter declarat. 

b) Ecclesia Romana est vere Apostolica, quippe quae proclamat 
et defendit non solum Primatum Iurisdictionis et Magisterii Petri eius- 
que legitimorum successorum, sed etiam « Munus Episcoporum pro- 
prium ». 

Quapropter, cum in Concilio Vaticano I, iam definita sint Romani 
Pontificis Primatus eiusque personalis infallibilitas, optandum esset ut 
in Concilio Vaticano II, resumendo quae in schematibus anterioris Con- 
cilii continentur et breviter in Codice luris Canonici iam declarantur, 
clarius explicetur: natura muneris episcopalis, determinando, contra ali- 
quas modernas opiniones, sacramentalis consecrationis episcopalis indo- 
lem et naturam; practice insuper declarando extensionem exercitii po- 
testatis ordinariae Episcoporum iure divino, quatenus legitimi successo- 
res apostolorum suas regunt dioeceses, easque una cum Summo Ponti- 
fice subque eius auctoritate gubernant et munus docendi ac sanctificandi 
exercent potestate ordinaria. 

c) Item Episcopi in universali Ecclesia potestate gaudent quando 
una cum Summo Pontifice Ecclesiae Capite, et sub eius auctoritate 
coadunati Concilium Oecumenicum, quod suprema pollet in universalem 
Ecclesiam potestate ( C.I.C . 228) constituunt. Itemque unicuique etiam 
Episcopo munus pastorale universale concreditur, quatenus « ex Dei 
Institutione apostolici muneris Ecclesiae una cum ceteris Episcopus 
sponsor » habendus est (Enc. Fidei donum, A.A.S., 1957). 

d) Munus quoque Episcoporum in curam animarum suae dioe- 
cesis practice describere opportunum videtur speciatim relate ad privi- 
legia et exemptionem religiosorum, ita ut — salva vita religiosa pro- 
pria — religiosi in exercitio ministeri in animarum cura non se sub- 
trahant iurisdictioni episcopi in omnibus activitatibus ut ita dicam ad 
extra, tum in administrando paroecias, tum in directione associationum 
catholicarum et institutionum scholasticarum. 

e) Tandem, quo aptius potestas ordinaria episcoporum in eorum 
respectivis dioecesibus determinetur ac celerior reddatur administratio, 
opportunum videtur ut episcopis tribuantur tanquam facultates ordina- 
riae quaedam ex iis quae ipsis conceduntur ex delegatione, ad 5 vel 10 
annos valiturae. 

Commissio Canonistarum poterit enumerare facultates quae episco- 
pis tribuerentur et eas quas S. Sedes sibi reservaret. 

II. De cultu Beatissimae Virginis Mariae 

Iuxta Decretum Concilii Tridentini de invocatione Sanctorum et de 
devotionum formis, optanda esset amplior elucidatio conceptuum de 
Maria Sanctissima Corredemptrice Humani Generis, et de ipsa Beata 
Virgine uti Omnium Gratiarum Mediatrice, quo cultus erga Dei Geni- 
tricem magis illuminatus sit et ut periculum removeatur falsarum inter- 
pretationum veritatis dogmaticae de Christo omnium Redemptore et 
unico apud Patrem Mediatore. 

III. De quarumdam veritatum explanatione 

Opportunum videtur ut quaedam veritates, quae nihilominus iam 
in Documentis Pontificalibus continentur, attentioni et meditationi fide- 
lium denuo proponantur; uti ex. g.: 

Damnatio communismi athei necnon eorum errorum qui libertati ac 
dignitati humanae contradicunt; iuribus conscientiae christianae oppo- 
nuntur; iura Dei non solum in singula individua sed et in ipsam so- 
cietatem qua talem negant vel coarctant;- status laicismum propugnant; 
iura parentum et Ecclesiae de prolis recta educatione adversantur. 

Item dicatur de erroribus recentioribus circa limitationem prolis, 
inseminationem, quam dicunt artificialem. 

IV. De Sacris Scripturis 

1. Ad mentem Documentorum Pontificalium Sacram Scripturam 
respicientibus, ac praesertim iuxta Divino afflante Spiritu, Concilium 
statuat primatum sensus litteralis Sacrae Scripturae. 

2. Item, in memoriam revocatis normis ex praedictis documentis de- 
sumptis de scientifica et recta interpretatione SS. Scripturarum et de 
libertate qua gaudeant hac in re ii qui his studiis incumbunt, Concilium 
verum sensum conceptus « divinae inspirationis » declaret. 

3. Attentis recentioribus progressibus in studiis biblicis, Concilium 

examinare poterit possibilitatem Commissionis specialis instituendae ad 
correctionem versionis sive latinae sive gr aecae utriusque Testamenti 
hactenus in usum in Ecclesia, vel si videtur opportunum ad novam 
versionem praeparandam prae oculis habitis — uti evidens est, versio- 
nibus hucusque adhibitis in Ecclesia sive Latina sive Orientali. 

V. De usu linguarum vernacularum 

In celebrandis Sacrosancto Missae Sacrificio et Officiis stricte litur- 
gicis, usus linguae latinae servetur pro iis omnibus textibus qui sunt pro- 
prii sacerdotis. 

Concedi potest ut in Missis lectis post lectionem Epistolae et Evan- 
gelii ipsemet celebrans legat ad populum versionem lingua vulgari. 

Item ut in iisdem Missis alter sacerdos vel clericus aut laicus vere 
peritus textum in lingua vulgari legat dum celebrans legit textum latinum. 

In Missis cantatis ut Ministri post cantum Epistolae et Evangelii 
lingua latina legant textum vulgari sermone. 

Item in Missis cantatis, sive partes mobiles, sive Gloria, Credo, Sanc- 
tus, Agnus Dei, etsi cantatur a populo, lingua tamen latina cantentur. 

E contra in Missis lectis populus vel cantores facultates habeant 
canendi aut recitandi lingua vulgari quosdam textus liturgicos, « Glo- 
ria, Credo, Sanctus et Agnus Dei » non exclusis, cum hoc in casu cantus 
aut recitatio partem integrantem liturgicae caeremoniae non constituant. 

In Benedictione cum Ss.mo Sacramento « Tantum ergo » semper 
latine cantetur. 

In Sacramentis administrandis, usus admittatur linguae vulgaris in 
illis partibus in quibus fidelis participatio directa per interrogationem 
praescribitur. 

Qui tamen usus linguae vulgaris a Sancta Sede disciplinandus est, 
eique, ubi id videatur, modificandus relinquatur. 

VI. De re liturgica 

Ad res liturgicas quod attinet, optanda essent: a) revisio librorum 
liturgicorum; b) publicatio Codicis liturgici; c) Breviarii Romani re- 
formatio. 

Specialis Commissio ad hoc institui posset, cui Concilium tale mu- 
nus committeret, simulque ei indicando quaedam puncta alicuius mo- 
menti, ex. gr. maior concinnitas singularum Horarum Canonicarum; di- 
stributio magis proportionalis psalterii per singulas partes et per diversa 
tempora anni liturgici; reformatio ac reductio, ubi opportunum id vi- 

deatur, responsoriorum et antiphonarum, quo melius respondeant con- 
textui; lectionum Matutini reductio, unam lectionem post singula Noc- 
turna praescribendo in Officio 9 Lectionum ita ut in I Nocturno Lectio 
sumatur ex Vetere Testamento aut ex Epistolis Novi Testamenti; in 
II Nocturno vero Lectio historica ex vita Sancti desumpta adhibeatur 
regulis criticis sese melius conformando, in III Nocturno lectio sit 
breve commentarium textus evangelici. 

In officio autem simplici sive feriali sive sanctorum unica lectio re- 
sumens hodiernas. 

Quod attinet ad Ordines et Congregationes religiosas non clericales 
aut feminei sexus, quae Choro assistere et Horas Canonicas iuxta Bre- 
viarium Romanum aut Officium de Beata Virgine recitare tenentur, fa- 
cultas iis tribuatur recitationis etiam choralis lingua vernacula. Quo in 
casu Sacra Rituum Congregatio determinabit versionem unice adhiben- 
dam ab omnibus qui eodem sermone utuntur. 

N. B .: Etiam Missale Romanum reformari posset. 

VII. De diaconatus ordine 

Iuxta ea quae Pius XII f. r. in allocutione pro II Congressu Aposto- 
latus Laicorum dixerat de eventuali separatione, in quibusdam casi- 
bus, Diaconatus a Presbyteratu ita ut non omnes Diaconi necessario ad 
sacerdotium promoveri debeant, haec possibilitas — ceterum conformis 
primaevae traditioni — examinari potest a Concilio. 

Attentis penuria sacerdotum, praesertim in terris Missionum, utilis 
fortasse erit haec modificatio actualis disciplinae. Haec categoria dia- 
conorum, qui, cum ad presbyteratum nori ascenderent, eligi possent 
etiam ex viris coniugatis vitae christianae exemplaris, quique in disci- 
plinis dogmaticis, Sacrae Scripturae, Sacrae Liturgiae et luris Canonici 
bene eruditi, sacerdotes iuvarerit in re administrativa paroeciae, in qui- 
busdam sacramentis conferendis, in variis activitatibus apostolatus Ac- 
ctionis Catholicae et Socialis, efficaciter ad bonum animarum promoven- 
dum collaborarent. 

Quae disciplinae modificatio etiam bonam solutionem offerre posset 
iis, qui ex sectis acatholicis, ubi fortasse munus pastoris exercebant, ad 
Ecclesiam Catholicam redire velint. 

VIII. De Religiosis 

Optandum est ut Concilium exortet Ordines et Congregationes Re- 
ligiosas sive virorum sive mulierum finem apostolicum prosequentes, ut 

magis magisque cum Episcopis collaborent in animarum curae munere 
etiam paroeciali, necnon in diversis apostolatus activitatibus, ita tamen 
ut cum dioecesana auctoritate coordinatam actionem faveant. Hoc enim 
valde utile est ad bonum exemplum et ad progressum vitae christianae 
et ad disciplinam inter fideles promovendam. 

Ad hunc finem, ad praxim ducantur quae a Pio XII f . r. proponebantur 
ad accommodandam vitam religiosam exigentiis modernis. 

Utile forsitan esset proponere ut in domibus scholasticatus inten- 
datur practica ac progressiva praeparatio religiosorum ac praesertim re- 
ligiosarum ad munus apostolatus. 

IX. De laicis 

Uti luculenter Summi Pontifices hisce praesertim ultimis tempori- 
bus variis documentis exposuerunt, collaboratio laicorum magis activa 
in apostolatu Ecclesiae valde necessaria est: quapropter Concilium Oe- 
cumenicum, determinando denuo ad mentem Summorum Pontificum ve- 
rum munus apostolatus laicorum a sacerdotali utique munere clare 
distinctum, practice statuere potest conceptum ac normas huius lai- 
corum apostolatus sive in Consociationibus Actionis Catholicae propriae 
dictae secundum differentes earum formas, sive in aliis Consociationibus, 
quae magis directe ad activitates sociales catholicorum destinantur, 
itemque statuere earum submissionem Ecclesiasticae hierarchiae. 

X. De quibusdam rebus ad Ius Canonicum spectantibus 

Summisse opportunum videtur: 

a) ut iure statuatur celebratio Nationalium Conciliorum saltem 
decimo quoque Anno; 

b) ut in iure supprimantur ea impedimenta matrimonialia mi- 
nora in quibus de facto semper, ad solam petitionem etiam nulla suffra- 
gante ratione alicuius obiectivi valoris, dispensatio conceditur; 

c) ut causae matrimoniales speciatim super rato celerius tracten- 
tur atque rationes eventualis denegatae dispensationis oratoribus notae 
fiant; 

d) ut reformetur atque praesertim magis simplex reddatur legis- 
latio poenalis Ecclesiae; 

d) ut reformetur legislatio canonica circa poenas ex informata 
conscientia; 

e) ut regulae prohibitionis Librorum renoventur et simpliciores 
reddantur; atque, si videtur opportunum instituatur nova procedura, qua 

ante censurae seu prohibitionis publicationem, auctor admoneatur et 
facultas ei detur corrigendi ac modificandi opus suum. 

/) Ut etiam religiosae, praesertim illae quae ad educationem puel- 
larum destinantur, saltem per aliquot annos in disciplinis theologicis in- 
stituantur. 


8 

Exc.mi P. D. PAULI C. SCHOENMAECKERS 
Episcopi tit. Acarassensis, Auxiliaris Mechliniensis 

Eminentissime Princeps > 

Litteris respondendo quas Eminentia Tua Reverendissima mittere 
dignata est die 18 iunii 1959 sub Prot. N. 1 C/59-2115, quasdam 
animadversiones et vota sub hoc involucro transmittere liceat circa res 
et argumenta quae in futuro Concilio tractari poterunt. 

Cum sincero venerationis sensu Eminentiae Tuae Reverendissimae 
me profiteor 

humillimum et devotissimum servum 

ffi 'P. C. SCHOENMAECKERS 
Episcopus titularis Acarassensis 
Auxiliaris Em.mi Card. Archiepiscopi Mechliniensis 


De recitatione Breviarii 

Inter multiplices muneris pastoralis curas, uti sunt confessiones 
audiendae, conciones et instructiones catecheticae tradendae, scholae 
invisendae et alia huiusmodi, fructus spiritualis breviarii, in hodierna 
sua forma, pro clero saeculari penitus fere evanescit. Non sine nimio 
gravamine sacerdotes duplici pietatis onerum genere satisfacere valent 
tum scilicet officio divino recitando tum aliis a Codice luris Canonici 
praescriptis piis exercitiis peragendis. Plerumque peracto officio bre- 
viarii quod sub gravi eis incumbit, omnino negligunt meditationem et 
ceteras vitae spiritualis exercitationes. 

Officium breviarii nimis prolixum apparet nec in forma sua hodierna 
clero dioecesano in re pastorali aut ascetica operam praestat. 

Ad hoc videntur sequentia requiri: 

1. Amplitudo officii divini valde coarctetur. Disponatur in hunc 
finem recitatio psalterii per plures hebdomadas; omittantur ad nutum 

sacerdotis parvae horae ut Tertia, Sexta et Nona, quae vitae monasticae 
utique aptantur non autem vitae in saeculo; Matutinum ad formam bre- 
viorem reducatur et meditationi adiungatur una cum Laudibus; Com- 
pletorio addatur examen conscientiae. Lectio divina inseratur in officio et 
generatim magis adunentur inter se exercitia pietatis privatae et oratio 
liturgica. 

2. Officium ordinetur secundum normas simplices et logicas; abscin- 
datur ab eo (salvis hymnis) quidquid supponit recitationem choralem 
ut magis aptetur recitationi individuali. 

3. Lectiones sumantur e Sacra Scriptura quibus modo authentico 
lineamenta operis Salutis dilucidentur; praeprimis eligantur ex scriptis 
Apostolicis. Ut vitae asceticae ipsius sacerdotis simul ac ministerio eius 
pastorali operam praestare valeant, lectiones e Vetere Testamento nec- 
non ex scriptis Patrum, praesertim S. Augustini et S. Gregorii, intuitu 
valoris didactici et ascetici eligantur. 

4. Proprium de tempore primum obtineat locum; tempora liturgica 
in lucem ponantur; psalterium sit elementum fundamentale totius of- 
ficii. 

Eodem modo reformanda videntur tum Liber Missalis tum Kalen- 
darium christianum. Pietatem ipsius sacerdotis ex fontibus Breviarii et 
Missalis magis enutriri necnon apud populum christianum pietatis sensus 
augeri ex tali renovatione sperare licet. 

De sacrosancto sacrificio Missae 

Ordo Missae lucidior sit et ad captum mentis rudioris ita ut coetus 
fidelium facile et modo magis activo eidem participare valeat. 

In hunc finem reducendum videtur momentum Offertorio tribuen- 
dum, et arceantur nonnullae preces ex Offertorio, e Canone, ante S. Com- 
munionem. Ipsa oratio eucharistica, seu Canon Missae, ad formam 
suam pristinam restituatur. 

In s. d. officio verbi pericopae praedicabiles (epistolae, evangelia) 
augeantur numero et ita eligantur ut tota doctrina fidei in lineis suis 
essentialibus comprehendatur et elucidetur historia humanae salutis. 

Facilior exinde evaderet catechesis biblica et liturgica quae carac- 
terem vere propheticum indueret et « testimonium perhiberet veritati ». 
Insimul melius appareret nexus cum parte sacrificali et sacramentaria 
subsequenti: verba enim et opera Dei quae praedicantur in priore parte 
Missae et cum spiritu verae fidei recipiuntur optimum fructum obtinent 
in altera parte. 



128 


BELGIUM 


De vestitu clericali 

Maior pars cleri, praesertim iuniores, in votis habet ut toga talaris 
fiat vestis mere liturgica et locum cedat, quoad usum civilem, vesti s. d. 
clergyman, utpote faciliori, magis moderno et simplici. Cum hic in vi- 
cinis regionibus scilicet Germania, Hollandia, Anglia etc. in usu sit, 
fere omnes sacerdotes nostri s. d. vestem clergyman propriam possident 
ad peragenda itinera in supradictis regionibus. Nec desunt aliae ratio- 
nes in favorem vestis clergyman militantes ut v. g. usus rhedae auto- 
mobilis vel « motorette », numerosa itinera peragenda, et praesertim 
quae ex ipso apostolatu sumitur: facilior accessus ad familias vel con- 
ventus sive intellectualium sive operariorum qui Ecclesiae infensissimi 
togam talarem sacerdotis abhorrent, vestem autem clergyman generatim 
admittunt. 

Experientia constat vestem talarem valorem suum praeservativum 
pro moralitate sacerdotis magna ex parte amisisse nec habitum « clergy- 
man » maiora sub hoc respectu prae se ferre pericula. 

De ordine et munere diaconatus 

Ordo diaconatus necnon forsan ordines minores tamquam functio- 
nes ordinariae in Ecclesia varias ob rationes instaurandi videntur. Inter 
quas numerus insufficiens sacerdotum tamquam magis obvia videtur. 
Sed minime habenda est ut principalior. Etenim, sicut tempore quo 
condebatur Actio Catholica penuria sacerdotum communiter dicebatur 
ratio primaria apostolatus a laicis in Ecclesia exercendi, dum decursu 
temporis fundamentum huiusmodi vocationis imprimis ipsi caracteri 
Baptismatis et Confirmationis inhaerere clarius apparuit, eodem modo 
nostris diebus restauratio diaconatus necnon ordinum minorum ex ur- 
genti necessitate adiuvandi sacerdotes qui essentialibus muneris sui offi- 
ciis sese devovere valeant originem videtur deducere, dum revera ex 
laicorum in Ecclesia crescentibus in dies apostolicis officiis nata est 
oriri ita ut rite ipsis trabuatur titulus qui eidem adnexo munere reapse 
perfunguntur. 

Collatione rituali ab episcopo peragenda ipsum munus necnon va- 
ria eiusdem officia pleniorem acquirerent sensum tamquam participatio 
Summo Sacerdotio Christi Iesu; ipse autem minister, huiusmodi munere 
perfungens, locum obtineret conspicuum et stabiliorem in Ecclesia Dei. 

Cum hoc modo latius quam antea sese extendat hierarchia ecclesia- 
stica, anti thesis nimis fortis clerum inter et laicos efficacius enervabitur 
et structura Ecclesiae tamquam societatis fidelium aptius stabilietur. 

Incipiendum videtur ab ordine diaconatus cui competerent variae et 
momentosae functiones liturgicae cum labore indolis catecheticae, cari- 
tativae et administrationis. Ordines autem minores, si modo autonomo 
instaurandi videntur, quoad essentiam immutentur et renoventur; ex 
illis abrogentur v. g. exorcistatus, aut noviter erigantur v. g. munus can- 
toris, custodis, organistae, prout functiones revera exercentur vel non. 

Clericis qui sacerdotio aspirant et ab Episcopo vocatis, signum di- 
stincti vum ipsa sacra tonsura remanet. Decursu annorum qui in Semi- 
nario degunt quatuor recipient ordines: lectoratum, acolythatum, sub- 
diaconatum et diaconatum, cum debitis intervallis ad obeunda munera 
eisdem ordinibus afferentia. 

Ceteri autem clerici, qui sacerdotium minime cupiunt aut illius reci- 
piendi impares reperiuntur, nec onerentur lege celibatus nec peculiaris 
eis imponatur vestitus. 

De ieiunio eucharistico 

1. Ut uberiores fructus proferat laudata circa missas vespertinas, 
tum diebus dominicis tum per hebdomadam, nova ordinatio, reducen- 
dum esset ad unam vel saltem duas horas tempus ieiunii eucharistici. 
Crescit indesinenter numerus fidelium missis vespertinis participan- 
tium, minime autem numerus in iisdem ad Sacram Synaxim acceden- 
tium. Variae enumerantur rationes pro variis categoriis: hora tardior 
qua operarii domum redeunt, conditiones laboris pro agricolis, servitii 
pro militibus, etc. 

2. Quoad sacerdotem celebrantem notetur difficile inveniri spa- 
tium unius horae uti requiritur a Constitutione Apostolica pro ieiunio 
a potu, inter missas quae sibi in ecclesiis paroecialibus a primo mane 
usque ad meridiem succedunt. 

3. Enixe expostulant sacerdotes curam animarum habentes faculta- 
tem distribuendi Sacram Communionem infirmis domi decumbentibus, 
per horas postmeridianas. Mane enim sacerdotes variis incumbunt mu- 
neribus nempe in missa celebranda, in confessionibus audiendis, in lec- 
tione catechetica pueris tradenda, in scholis visitandis, sive exsequia- 
rum aut nuptiarum ritibus, sive aliis coeremoniis perfungendis. Infirmis 
autem variae elargiendae curae mane occurrunt, dum alia ex parte fami- 
liares domum derelinquentes ad laborem vel ad scholam tendunt, aut 
domesticis rebus per horas antemeridianas vacant mulieres, dum horis 
pomeridianis sacerdos otio gaudet ad infirmos visitandos et ipsi infirmi 
melius dispositi et spiritu magis libero inveniuntur. 


9 (II a) 

De Actione Catholica 

In oratione inaugurali ad secundum congressum Apostolatus lai- 
corum Romae habita Summus Pontifex Pius XII p. m. quasdam fecerat 
animadversiones et suggestiones quae in reformandis structuris et ter- 
minologia Actionis Catholicae retinendae sunt. 

Verbo « Actionis Catholicae » restituatur sensus genericus et sic 
finis imponatur vanis « seminaristarum » discussionibus; sic etiam valor 
realis et verus status virium apostolicarum melius dignoscetur. Cum 
novae exortae sint species Actionis Catholicae, quarum valor et efficacia 
sufficienter probati sunt, quin categoriis existentibus comprehendantur, 
vanum esset servare statum anteriorem qui revera constitueret privile- 
gium iniustum et monopolium indebitum. Dilatentur e contra institu- 
tiones et structurae ita ut laborem apostolicum efficacem et bene ordi- 
natum promovere valeant. 

Quodsi novus in Ecclesia, insufflante Spiritu Sancto nascatur spiri- 
tus missionarius et novas apostolatus formas evigilet sensus apostolicus 
universalior, de hoc certe gaudere licet. Mansiones multae sunt... admit- 
tantur ex corde in gremium Ecclesiae novae et numerosae vires aposto- 
licae quae spem afferunt immensam et uberiorem messem oppignorantur. 


9 

Exc.mi P. D. IOANNIS B. MUSTY 
Episcopi tit. Botrianensis 

Namurci, die 3 septembris 1959 

Eminentissime ac Reverendissime Domine, 

Receptis litteris Pontificiae Commissionis antepraeparatoriae pro 
Concilio Oecumenico, sub numero 1 C/50-2196 datis, quibus animad- 
versiones, consilia votaque Episcoporum exquiruntur, meo sensu, salvo 
tamen meliori iudicio, argumenta sequentia discutienda essent: 

1. Maior libertas cuique religiosae largiatur ad confessarium ordi- 
narium eligendum. 

2. Tempus definitum a iure ad munus superiorissae minoris localis 
ultra sex annos protrahatur, saltem quod attinet ad domus religiosas 
non formatas. 

3. De inamovibilitate parochorum aliquid mutetur ita ut, attenta 

penuria sacerdotum, plures paroeciae uni sacerdoti committi valeant et 
rectores pro tempore earumdem paroeciarum ad alias paroecias ad nutum 
episcopi transferri possint. 

4. Enucleetur doctrina Actionis Catholicae et in memoriam redigatur 
obligatio omnibus sacerdotibus incumbens eidem fovendi. 

5. De re liturgica ita statuatur ut: 

1) fideles S. Sacrificio Missae facilius partem habere valeant et 
instructionem doctrinalem ibidem inveniant; 

2) pro sacerdotibus lectiones Breviarii denuo ordinentur et feli- 
cius dispertiantur, praesertim pro Scriptura Sacra et Homiliis. 

6. Lex ieiunii eucharistici proponatur ut, etiam pro sacerdotibus 
Missam litantibus, ieiunium computetur a momento sacrae Commu- 
nionis. 

7. Ad mirationem fidelium vitandam et reverentiam erga Sacra- 
menta fovendam, cautiones graviores requirantur ex eis qui Sacramenta 
v. g. baptismi, confirmationis et matrimonii exquirant, ne consuetudinis 
causa, proposito vitae vere christianae minime probato, ad eadem ac- 
cedant. 

Dum haec tibi scribo, anulum tuum pastorale deosculor et Emi- 
nentiae Tuae Reverendissimae permaneo 

humillimus ac oboedientissimus in Christo servus 

© IOHANNES BAPT. MuSTY 
Episcopus tit. Botrianensis 


10 

Exc.mi P. D. CAMILLI P. A. STAPPERS 
Episcopi tit. Ceram ensis 

Antverpiae, 18 augusti 1959 

Eminentissime ac Reverendissime Domine, 

Maximo cum gaudio litteras accepi per quas Eminentia Tua me si- 
gnificare dignata est Summum Pontificem Ioannem XXIII, fel. regn., 
die 17 maii 1959, in Festo Pentecostes, instituisse, sub praesidentia 
Paternitatis Tuae, Commissionem Antepraeparatoriam pro futuro Con- 
cilio Oecumenico. 

Perspectis istius futuri Concilii Oecumenici insolita permagnaque 



132 


BELGIUM 


significatione atque etiam gravi pondere conclusionum posterius ab eo 
definiendarum, nihil mirum habetur Augustum Summum Pontificem dili- 
genter velle cognoscere, in variis rebus ecclesiasticis, opiniones, consilia 
atque vota Excellentissimorum Episcoporum atque Praelatorum. 

Isti enim, et in primis Episcopi ac Praelati residentiales qui, sub 
auctoritate et in nomine Summi Pontificis partes Ecclesiae regunt ac 
administrant, certe bene positi sunt ut, in multis, Commissioni Anteprae- 
paratoriae praebere possint valde utilia argumenta quae quaedam doc- 
trinae capita respiciunt, sive quoad disciplinam cleri et populi, sive 
quoad actuositatem apostolatus, sive quoad alia negotia maioris momenti 
quae, hodiernis temporibus, regimen Ecclesiae valde gravant. 

Faxit Deus ut hi omnes eminentes ecclesiastici Pontifices, auditis pru- 
dentibus consiliis aliquorum suorum peritorum ecclesiasticorum adiuto- 
rum, multa utilia argumenta Commissioni Antepraeparatoriae praebere 
valeant, ita ut valde onerosum laborem Commissionis aliquo modo al- 
levare queant. 

Quod me attinet, non dubito quin, in mea praesenti conditione, non 
valeam proponere Commissioni Tuae vere utilia ac actualia argumenta 
sicut id efficere possunt Episcopi et Praelati residentiales ac etiam Vi- 
carii Apostolici in functione muneris. 

Ex eo quod iam a pluribus annis alienus fui a quacumque exercita- 
tione effectivae actualisque territorialis iurisdictionis, existimo eam ne- 
cessariam actualem experientiam mihi defuisse, quae omnino videtur 
requiri ut argumenta, ad Commissionem Antepraeparatoriam proponen- 
da, revera actualia ac utilia esse possint. 

Eminentiae Tuae manus reverenter deosculans et interim, ea qua par 
est devotione ac reverentia, subsignor 

Eminentiae Tuae Reverendissimae 
humilis servus 

© Cam. Val. Stappers 
Episcopus titularis Ceramensis 

Exc.mi P. D. IOANNIS CUVELIER 
Episcopi tit. Circesiensis 

Jette (Bruxellis), 24 augusti 1959 


Eminentissime Princeps , 

Litteras accepi Eminentiae Tuae Reverendissimae portantes nume- 
rum 1 C/59-2357, quae invitant ad communicandum ea quae utilia iudi- 
cantur ad rem christianam in futuro Concilio promovendam. 

Iussis Eminentiae Tuae Rev.mae obtemperans aliqua vota transmitto. 

Deum enixe adprecor ut oecumenicum Concilium Ecclesiae quam- 
plurimum incrementi afferat. 

Sacram Purpuram deosculans, me profiteor Eminentiae Tuae Reve- 
rendissimae humillimum et devotissimum servum 

© J. Cuvelier 
Episcopus tit. Circesiensis 


Vota et animadversiones 

1. Postulatur ut sacerdotibus auxilio esse possint, ii qui illos rece- 
perunt sacros ordines qui matrimonium non prohibent. 

2. Ubi clerici ac religiosi vestibus uti possunt saecularibus quando 
foras exeunt, hae vestes semper sint statui clericali vel religioso accom- 
modatae. 

3. Non facile admittantur novae congregationes qui finem specia- 
lissimum non habent. Invigiletur ut hunc finem retineant. Post aliquod 
tempus omnia instituta fere eadem faciunt. 

4. Nonnulli videntur eamdem significationem tribuere verbis « adap- 
tatio » et « accommodata renovatio » ac verbo « emancipatio » non ad- 
vertentes quod Summus Pontifex Pius XII qui multoties locutus est de 
necessaria accommodatione novis temporibus, semper instabat necessi- 
tati redeundi ad spiritum Fundatorum et non introducendi modificationes 
circa essentialia. 

5. Nonnulli reprobant mortificationes externas quas sancti divino 
instinctu ducti exercebant et eas tamquam nostris temporibus repu- 
gnantes reficiunt. 



134 


BELGIUM 


6. Omnes ecclesiae in posterum aedificandae, curae paroeciali ani- 
marum incumbant et iam aedificatae hanc curam assumant. 

7. Concilium Sinense anni 1924, cuius textus fuerunt approbati a 
Sancta Sede anno 1928, decrevit: « Institutio (catechumenatus) accom- 
modanda est ad personas et circumstantias; brevior esse potest pro ru- 
dibus et senibus ». Huic ultimae sententiae non satis attenditur ab ali- 
quibus missionariis. Iam anno 1650 missionario Congensi dubium pro- 
ponenti circa baptismum rudibus conferendum Illustrissimus Fagnani ad 
hoc deputatus a Sacra Congregatione de Propaganda, sequens dedit 
responsum: « Quando habetur liber consensus, debent illos baptizare 
qui sunt valde stupidi (molto rozzi) et non possunt addiscere ea quae 
docentur, quia sicuti infantes et amentes qui non habent usum rationis 
baptizantur in fide Ecclesiae, ita isti rudes possunt baptizari qui habent 
intellectum impeditum stupiditate naturali (dalla rozzezza naturale) ». 

8. Ecclesia voluntati divini sui Fundatoris obediens nullam ad- 
mittit distinctionem inter stirpes et populos. Attamen advenit quod in 
aliquibus urbibus ubi variae stirpes sunt permixtae, missionarii stirpem 
aliquam etiam minus numerosam coeteris praeferunt, cuius linguam 
imponunt in catechismis et scholis non sine aliarum stirpium detrimento 
et offensione. 

9. Ut devotius et efficacius recitetur officium divinum petitur sim- 
plificatio istius recitationis. 

10. Petitur ut ordinariis concedatur facultas permittendi usum lin- 
guae vernaculae in missa, saltem pro prima parte i. e. usque ad Cano- 
nem, deinde etiam a « Pater noster » usque ad ultimum evangelium 
inclusive. 

11. Petitur ut in Missis Solemnibus ea, quae ministri vi proprii of- 
ficii cantant vel legunt omittantur a celebrante sicuti fit in officiis hebdo- 
madae sanctae. 

12. In Missis dictis dialogatis confessio et absolutio ante commu- 
nionem fidelium omittatur. 

13. Ieiunium eucharisticum ad duas horas reducatur. 

14. Ut dogma fidei declaretur Mediatio universalis Beatae Mariae 
Virginis. 

ffi J. Cuvelier 
Episcopus titularis Circesiensis 

Exc.mi P. D. LUDOVICI MOREL 
Archiepiscopi tit. Aeniensis 

Bruxelles, 5 septembris 1959 

Eminentissime Princeps, 

En responsiones litteris 1 C/59-2541, die 3 augusti 59 acceptis, 
circa « animadversiones, consilia et vota » quae pastoralis mea sollici- 
tudo mihi suggerit in ordine ad futurum Concilium. 

Cum osculo purpurae Vestrae me humillimum servum dico 

$B L. Morel 

Archiepiscopus tit. Aeniensis 


Responsiones litteris 1 C/59-2541 

1. Iterum atque iterum quaerimoniae audiuntur circa mores in Cu- 
ria Romana habitas in pertractandis omne genus quaestionibus; item in 
dandis responsis. Exemplum sint litterae 1 C/59-2541, die 18 iunii 
1959 scriptae, quarum sigillum postale Romae Citta dei Vaticano, die 
31 iulii subsequentis tantum appositum est... circa unum mensem cum 
dimidio postea! 

Attamen, responsiones rogantur « quam primum... si fieri potest, 
non ultra diem primam septembris currentis anni ». Diebus quadra- 
ginta quatuor opus est Romae ut litterae exaratae ad officium postale 
Citta dei Vaticano perveniant; sed dies viginti octo vix relinquuntur 
ad responsiones in rebus tanti momenti exarandis... tempore feriarum! 
Exemplum hoc sit inter mille et mille: simplex petitio aut dispensatio 
petitur; at responsum per menses et menses protrahitur, nedum tota- 
liter omittitur! 

Haec materia, quamvis fidem et mores non respiciat, posset tamen 
Patribus Concilii submitti ut opportuna disciplina in Curia Romana 
instauretur vel renovetur. 

2. Experientia annorum non paucorum in missionibus edoctus, scio 
Missionarios sacerdotes saepe curis temporalibus distrahi ita ut vires, 
si supersunt, vix sufficientes sint ad curam animarum cum fructu geren- 
dam. Hic rerum status, nostris in regionibus etiam, sat frequenter oc- 
currit. Nonne opportunum esset quaestionem de Diaconatu secundum 

mentem primitivae ecclesiae considerare? Hi diaconi possent « praedi- 
care, baptizare... et ministrare mensis » (cf. Act. VI, 2). Mutatis mu- 
tandis, eadem quaestio pro subdiaconatu et ordinibus minoribus mo- 
veri posset. Ordines minores praesertim videntur finem ad quem spec- 
tant non attingere; satius sit dicere eos praeparare vel praeire sacerdo- 
tium. Nonne utilius adhiberi possent tamquam formae (les cadres) Ac- 
tionis Catholicae omnis generis? 

3. Episcopi non pauci et Archiepiscopi nonnulli violenter a sede 
sua in Sinis fuerunt distracti. Suntne digni necne honorabilis annui( seu 
pensionis)? Annua talia ipsis per unum alterumve annum praestita, 
postea ipsis omnino pernegata sunt. 

In regimine civili, officiales qui aetatem congruam attigerunt, mu- 
nere suo, velint nolintque, privantur, sed annuis pecuniariis congruis 
sustentantur. Mirari licet in Ecclesia catholica, dignitarios, etiam summi 
gradus, munus suum servare usque ad decrepitudinem ita ut bono com- 
muni plus videantur nocere quam prodesse; timent forsitan ne congruis 
emolumentis priventur, indeque victu caeterisque necessariis careant?! 
Fatendum est eos qui munus derelinquere compelluntur, ab Ecclesia 
benigne fovendos esse. 

4. Cum Ecclesia magis ac magis in omnibus regionibus stabilitur, 
nonne congruum est officiale diversi generis, praesertim Nuntios, Dele- 
gatos, Legatos... etc. e diversis etiam regionibus eligere? Item quoad 
innumera officia, a maiore ad minus, in dicasteriis Curiae Romanae, ne 
sint quasi unice unius nationis civibus reservata. 

5. Quoad variae denominationis « Dissidentes », praesertim eos qui 
inde a magna gallica perturbatione defecerunt et usque modo vitam reli- 
giosam sat arctam ducunt; optandum est ut viri ecclesiastici, praesertim 
rectores paroeciarum, consuetudinem frequentiorem cum istis habeant, 
eosque suavi modo ad unicum ovile alliciant. Patet enim istos frequen- 
ter in bona fide versari. Hac in re, ut in multis aliis causis, apostolatus 
laicus aptius dirigatur oportet. 

Exc.mi P. D. PAULI MELETIJEW 
Episcopi tit. Heracleopolitani 

Prot. N. 1 C/59-2545 Bruxelles, die 28 augusti 1959 

Eminentissime Domine, 

Ex animo cupio Te laetari in Domino, viribus pollentem omnibusque 
facultatibus ingentem, cum honore plenaque felicitate adimplere opus 
rectoris et praesidis Commissionis Antepraeparatoriae pro futuro Con- 
cilio Oecumenico, impositum Tibi a Sanctissimo Patre Nostro Pontifice 
Ioanne XXIII. 

Ego, praecedente ardente oratione ad Donatorem sapientiae et ra- 
tionis Dominum Nostrum Iesum Christum, invitationi mihi factae 
— exprimere mea vota et consilia de rebus tractandis in futuro Con- 
cilio — omni cum libertate et sinceritate declaro secundum meam opi- 
nionem quaestionem de unione omnium christianorum sub summa 
potestate Romani Pontificis, primum locum in his rebus tenere debere. 

In nostro inquieto, periculis pleno et terribili pro animis fidelium 
tempore, animi et corda omnium — tam fide Christi sapientium et vir- 
tutibus excellentium, quam furentium Ecclesiae Dei inimicorum — ad 
futurum Concilium Oecumenicum conversi sunt, ut videant quomodo 
solvat situationem christifidelium divisorum in catholicos, orthodoxos, 
protestantes, quomodo Concilium explicabit mandatum et desiderium 
Domini Nostri Iesu Christi expressum in textu Evangelii Ioannis: « et 
fiet unum ovile, et unus pastor » (Io. 10, 16). 

Ateistae, propagandistae sovietici omnes vires ad hoc applicabunt 
ut divisio adhuc profundior reddatur et inter Christifideles ubique ma- 
litiam, invidiam, inimicitiam seminabunt. Ex parte orthodoxorum mani- 
festationes pretensionum infundatarum in quaestione summi principatus 
in Ecclesia Christi expectari possunt: sed argumenta alicuius momenti 
contra unionem christianorum et ecclesiarum sub summa potestate Ro- 
mani Pontificis desunt. Veritas pro seipsa testatur et semper iustifi- 
cata erit. 

Tacere non possum circumstantiam, quae mea opinione maxime unio- 
nem christianorum orientalium cum Ecclesia occidentali impedit et of- 
fensionum realium atque diffidentiae erga signa caritatis catholicorum 
causa est. Nonnumquam homo orientalis veram caritatem atque sym- 
pathiam ex parte catholicorum, tamquam falsificationem sinceritatis, 

fraudem considerat. Una ex causis huius status rei est non receptio 
usque ad hodiernam diem ex parte Sanctissimae Sedis Romanae sanc- 
torum ecclesiae russicae, qui canonizari atque publice in Kalendarium 
sanctorum ecclesiae orientalis inscripti sunt post separationem. Ecce, ad 
exemplum, sanctus Seraphimus ex Sarovo, thaumaturgus, cuius reliquiae 
publico cultui expositae sunt (canonizatio) anno 1903 die 19 mensis 
iulii, ab Ecclesia orientali pro magno sancto habetur et eximia devo- 
tione atque immenso amore populi russici fruitur. Hic servus Dei et 
magnus thaumaturgus repraesentat pro populo russico tantam auctori- 
tatem, ut ante eam secundum eundem populum omnia evanescunt. Gens 
russica ita opinatur: « Ubi Seraphim ibi semper iustitia et veritas, ibi ca- 
ritas Dei, vita beata sempiternaque ». Si Concilium Oecumenicum vel 
Sanctissimus Pater Iohannes Papa XXIII declararet Ecclesiam occiden- 
talem agnoscere confessorem Seraphimum ex Sarovo ut sanctum, hoc 
facto omnia impedimenta unionis Christianorum occidentis et orientis 
plane destructa fuissent; omnes vituperationes, maledictiones, malevo- 
lentiae, inimicitia erga Romam praecipitatae fuissent. 

Ex experientia personali dicere possum appellationem « schisma- 
ticus » homini russico orthodoxo maxime displicere eumque offendere. 
Eodem quasi modo terminus « re-unio » ab orthodoxis minime accipitur 
et sacerdos, qui hoc termino in sermonibus utitur, ad insuccessum suae 
activitatis condemnatus est. Verba sicut « re-unio » « schismaticus » 
tantum offensionem, discordiam, rixas, inimicitiam portant. Verba sicut 
« care frater in Christo » tantum bonos sensus animae, tantum carita- 
tem provocant, et ubi caritas, ibi Deus. Haec dispositio (agnitio sancto- 
rum Ecclesiae orientalis auctoritate Romana) posset bona sentimenta in- 
ter christianos portare et reficere; mutua confidentia, de qua nunc tan- 
tum loquitur, ut firmum fundamentum caritatis fraternae appareret. Ta- 
lis mutatio optanda in relationibus inter christianos omni discordiae, 
certamini supervacaneo et nonnumquam maximum detrimentum saluti 
animarum causanti finem poneret. 

Semper orando pro unione omnium christianorum, totam spem, 
totam fidem in Domino Deo Nostro pono. 

Custodiat Dominus Eminentiam Tuam Reverendissimam! 

Profiteor Eminentiae Tuae Reverendissimae 

add.mus in Xto Dno Ntro 
£8 Paulus 

Episcopus Heracleopolitanus 

Exc.mi P. D. IOSEPHI GUFFENS 
Episcopi tit. Germanicianensis 

Prot. N. 1 C! 59-2595 Bruxelles, 22 augusti 1959 

Eminentissime Domine, 

Litteras Eminentissimae Vestrae Reverentiae, die 18 iunii ex Urbe 
missas, die 3 augusti Bruxellis acceperam. Cum debita observantia infra 
respondebitur, attentis praecipue Africae Centralis necessitatibus. 

Ad hunc hodiernum quoque diem videtur missionariorum zelus 
augendum citissime neophytarum numerum potius quam eorum vitam 
christianam solidiorem profundioremque efficiendam intendere. 

Ut enim vere christiana atque solida evadat talis vita, congruus 
optatur sacerdotum localium, necnon fratrum ac sororum numerus. Qui 
omnes in spiritali disciplina ac scientiis sacris diligentissime instituantur. 
Apti autem ad profanas scientias addiscendas, dent operam ut legalibus 
titulis seu diplomatibus muniantur. Iidem quoque sine mora initientur 
ad munus gubernandi, docendi, actionem catholicam ac socialem promo- 
vendi, res denique temporales accurate administrandi. 

Quapropter ex illis mittantur alii ad metropolitanas academias, alii 
in Africa ipsa doceantur, sed maxime congruet ut a Reverendissimis Or- 
dinariis atque Religiosis Superioribus academiae instituantur commu- 
nes, sicut fit pro maioribus seminariis. 

Afrorum iuvenum ac puellarum ingressus, sive in seminaria, sive 
in noviciatus, non modo non crescet, minuetur vero, si non exaudiantur 
supra dicta placita; quibus omnium mentes in dies magis imbuuntur. 
Enixe insuper commendetur oportet ut vera caritate debitaque reveren- 
tia informentur cotidianae relationes missionariorum et localium, inter 
quos adnumerantur Superiores indigenae quibus debetur sincera oboe- 
dientia ex parte inferiorum localium et extraneorum. 

Consideretur quoque licet quaestio de fusione congregationum loca- 
lium fratrum ac sororum, antequam res difficilis componi possit. 

Ad confirmandam, ut supradictum est, vitam christianam in praedic- 
tis ditionibus, ad augendum etiam sacerdotum et religiosorum numerum, 
sequentia animadvertere velint: 

1. Carent saepe extranei missionarii debita reverentia, tum alumnis 
in missionum scholis, tum parentibus, operariis, aegrotis in nosocomiis, 
quinimo indigenis laicis in potestate constitutis. 

2. Promotionem autem Afrorum populorum ad politicam indepen- 
dentiam, ut dicunt, extraneis missionariis potius displicere apparet, cum 
enim de hac agitur quaestione, multum insistunt in publicandis indi- 
genarum defectibus, erroribus et imperitiis. 

3. Pauciores parantur catholici laici qui praeesse rebus civilibus 
possint, vel adlaborare queant rebus publicis, sive in gubernio, in magi- 
stratibus, in negotiis, industriis vel academiis. 

4. Forsan plus quam par erat, tardavit in terris missionum collegio- 
rum, scholarum superioris gradus ac universitatum erectio. Catholicae 
autem Universitates in metropoliis legitime quidem in accipiendis pro- 
movendisque alumnis ex longinquis missionum regionibus ortis suas 
servent regulas; an satis ob oculos habent, pericula quam gravissima 
quibus exponi poterit fides catholica et ipsa Ecclesia, si desint in his 
regionibus laici laureati evangelica doctrina imbuti, praesertim cum aca- 
tholicae u n iversitates illos multipliciter alliciant et ad hunc finem suas 
accomodent leges? Unde valde optatur adaptatio quaedam, temporaria 
utique, legum singularum catholicarum universitatum beneficio alum- 
norum de quibus supra. 

Intuitu semper illius vitae christianae confirmandae; valde com- 
mendari potest institutio unius vel plurium Commissionum ad quas per- 
tineat adaptatio sacri cultus, necnon et musicae sacrae, et si fieri potest, 
popularis catechismi. Praesidentibus viris ecclesiasticis scientia et pru- 
dentia commendatis, indigenae apti, tum sacerdotes quam religiosi et 
laici, mature perficere valebunt opus maximi momenti quoad apostola- 
tum Christi et Ecclesiae in Africa Centrali per saecula saeculorum. 

Et Deus... 

© J. Guffens 

Episcopus tit. Germanicianensis 

Exc.mi p. d. leonis iosephi suenens 

Episcopi tit. Isindensis, Auxiliaris Mechliniensis 
Eminence, 

En reponse a la tres estimee lettre que votre Eminence a daigne 
m’adresser demandant de lui faire part des suggestions eventuelles en 
vue du prochain Concile Oecumenique, j’ai 1’honneur de faire parvenir 
a Votre Eminence la note ci-jointe, en m’excusant vivement du retard 
involontaire avec lequel le travail demande a pu etre acheve. 

Priant Dieu de benir Votre Eminence dans ses lourdes taches au 
Service de 1’Eglise et tres specialement durant ces mois de preparation 
du Concile, j’ai 1’honneur de presenter a Votre Eminence mes tres res- 
pectueux hommages et de me dire 
10 - 11 - 1959 . 

de Votre Eminence 
le tres deferent serviteur 

© L. J. SUENENS 

Eveque tit. Isinda, Auxiliaire de Malines 


De munere Episcopi 

In votis est munus episcopi, ut iam in schemate Concilii Vaticani 
definiebatur, magis elucescere: quae reformatio apparet tamquam maximi 
momenti ad reconciliandos Orthodoxos qui Ecclesiam Catholicam mi- 
nimi facere munus episcopale contendunt. 

Munus hoc adamussim describere oportet speciatim quod attinet tum 
curam animarum tum exemptionem religiosorum. Quae exemptio spec- 
tat vitam religiosam « ad intra » nec potest religiosos subtrahere iuris- 
dictioni Episcopi in omnibus quae sunt « ad extra ». 

E Contra consideranda sunt omnia quae curam animarum spectant 
ut, salva vita religiosa propria, religiosi locum suum redintegrent et 
partes assumant in cura animarum ex integro ordinanda. 

Quae vi facultatum quinquennalium Episcopo tribuitur potestas, 
opportune in corpore luris Canonici inseratur tamquam potestas eius 
ordinaria. 

In nonnullis casibus recurrendum est ad Sanctam Sedem; qui re- 
cursus videntur modo arbitrario potestatem restringere Episcopi et fa- 
vent labori administrativo intricato. 

Elenchus a Commissione canonistarum opportune conficiatur. 

De conferendo sacramento confirmationis 

In votis est ut sacramentum Confirmationis in pluribus casibus a 
quibusdam sacerdotibus infra Episcopum conferri valeat, uti sunt ar- 
chipresbyteri et etiam parochi. 

Notabilis pars dierum in decursu anni ab Episcopo nunc tribuenda 
est pueris confirmandis non sine praeiudicio bonae administrationis 
totius dioeceseos; de cetero parochi sacramentum confirmationis in ipsa 
vita paroeciali revalorisare exoptant, quod vix fieri potest in amplis 

dioecesibus ubi Episcopus compluribus pueris ex variis paroeciis con- 
venientibus sacramentum conferre debet. 

Eo modo collatio confirmationis melius ordinari possit necnon in 
omnibus paroeciis eodem die vel festo liturgico magis convenienti ut 
v. g. in die Pentecostes. 

De Breviario a Sacerdotibus recitando 

Instituatur commissio de Breviario reformando. 

Quot sacerdotes sine ulla affectione recitationem Breviarii complent! 

Crescit in dies fastidium cum cibum ad pietatem et zelum animarum 
favendum inibi non inveniant. 

Sacerdotibus concedatur insuper facultas recitandi Breviarium in 
lingua vernacula quando recitatio habetur privata. 

De Seminariis 

Institutiones in seminariis theologicis reexaminentur ut exigentiis 
apostolatus hodierni melius conformentur. 

Sacerdotes fere omnes dolent formationem in Seminario receptam 
fuisse nimis abstractam et mere theoreticam, sine respectu ad vitam 
apostolicam futuram. Revera in Seminario formantur clerici ad vitam 
spiritualem, formantur ad laborem intellectualem, sed deest omnino vera 
efformatio sensus apostolici in praxi. 

Commissio pontificia instituatur ad methodum ac media per ipsos 
annos formationis in Seminario in hunc finem adhibenda; optimos fruc- 
tus exinde pro Ecclesia sperare fas est. 

Quae disciplina sub ductu ipsorum professorum ac moderatorum 
Seminarii fiat, adiuvante clero et ministerio pastorali, nec tantum cura 
pastoralis apud pueros sed praesertim attendatur apostolatus apud ipsos 
adultos exercendus. 

Brevis instituatur inquisitio apud clerum et statim appareret huius- 
modi defectus in seminariis: suspirant clerici ad dignoscendum methodum 
et media quibus coaetanei nostri evangelizandi sunt, methodum et media 
quibus organisationes efformandi sunt laici qui, sub ductu cleri, mis- 
sionem apostolicam sibi commissam, revera adimpleant. Clerici ut isti 
evangelizentur, quomodo laicos ad officium apostolicum implendum in- 
vitent, quomodo opera erigant, quomodo in paroeciis coordinatio ope- 
rum concipienda sit etc. 

De vestitu clericali 

Vestimenta liturgica sacerdotalia vel pontificalia clare distinguantur 
oportet a vestitu eorum civili. Vestimenta liturgica reverentiae in cultu 
divino maxime favent; ex alia parte in vita quotidiana . nostris tempo- 
ribus vestitus clericalis et habitus exterior sit simplex et sobrius: a 
regibus et viris in potestate constitutis praebetur exemplum qui vestitum 
omnino simplicem induunt et apparatum servant pro coeremoniis pu- 
blicis. 

Vestitum « Clergyman » dictum universe introducatur. Usus tunicae 
talaris extra ecclesiam et locum cultus abrogetur. Apparet enim tamquam 
anachronismus et saepe detrimentum affert vitae apostolicae et con- 
versationi in certis regionibus vel classibus societatis. 

Nonnulli arguunt ex periculo pro castitate sacerdotali et inducunt 
togam talarem constituere eius tutelam. Argumentum nostris diebus 
penitus enervatur cum per usum rhedi automobilis vel aliis modis faci- 
lia sunt itinera. Maioris pretii quam vestis exterior est efformatio spiri- 
tus sacerdotalis. De cetero sacerdotes hodie dum utentes veste « clergy- 
man » nullo modo reprehensibiles sunt sub hoc respectu. Per eorum 
vitae rationem enervatur argumentum supra allatum. Et ipsa « miratio 
populi » decrescit eo ipso quod vita mundi fit internationalis et modus 
vivendi tendit ad uniformitatem. 


De diaconatus ordine 

In oratione ad Secundum Congressum Apostolatus laicorum habita, 
S.S. Pius Pp. XII p. m. de diaconatu verbum iam movebat tamquam 
de quaestione tunc temporis nondum matura sed nihilominus omni at- 
tentione digna. Maximi momenti apparet, in praesenti Concilio oecu- 
menico, hanc elucidare quaestionem diaconatum scilicet promovendo ad 
novi generis statum in Ecclesia, a sacerdotio adquirendo distinctum et 
sepositum, quem viri etiam matrimonio iuncti adquirere valeant. Etenim 
traditioni ecclesiasticae semper fuisse conforme videtur, varios infra pre- 
sbyteratum distingui gradus quibus varia officia et munera adnectuntur 
ab electo ad normam decretorum Concilii Tridentini revera obeunda 
antequam accessus ei ad superiorem gradum pateat. 

Eadem Ecclesiae traditio semper intimae cooperationi laicos inter et 
sacerdotes favere solebat: quae per institutionem diaconatus huius gene- 
ris supremam acciperet consecrationem. 

Praeterea a Domino mandatum accepit Ecclesia praedicandi Evan- 

gelium omnibus gentibus et baptizandi omnes nationes. Talis apostolatus 
absque concursu omnium fidelium obtineri nequit, inter quos primum 
locum obtineant illi laici qui vitam quasi integram missioni evangelicae 
devovent. 

In his omnibus mandatum Domini suprema lex esto. 

Huiusmodi adiutorium pro ministerio sacerdotali praeprimis neces- 
sarium videtur tum in regionibus ubi penuria habetur sacerdotum ob 
immensum incrementum demographicum, tum in terris missionum ob 
crescentem numerum catechumenorum. Quod hic peculiari modo patet 
ubique tamen urget ob rationem fundamentalem scilicet missionis evan- 
gelicae a circumstantiis variis pro variis regionibus prorsus indepen- 
dentem. 

Institutio diaconorum tum in re liturgica, tum in administratione 
sacramentorum et communionis eucharisticae, tum in apostolatu Eccle- 
siae nostris temporibus nata est habere influxum quam maximum. 

Nihil de cetero praetermitti potest quo opus redemptionis plenius 
adimpleri valeat. 

Munus praedicationis Evangelii, instructionis catecheticae, colla- 
tionis baptismi et communionis eucharisticae, necnon officia quaedam 
liturgica et varia apostolatus vel caritatis opera animanda et dirigenda 
diaconi in certis et determinatis conditionibus assumere et adimplere 
possent. 

Ad dignitatem diaconi eligantur laici pii et probati, in servitio Ec- 
clesiae et in labore apostolico eminentes. Quae dignitas appareret tam- 
quam corona et culmen vitae quae Deo et Ecclesiae consecrata ap- 
paret. 

Nihil de cetero ex hoc videtur innovandum quod spectat clericos 
ad sacerdotium praeparandos. Attamen, ut experientia docet, opportu- 
num videtur protrahere interstitium inter diaconatus et presbyteratus 
ordinem per aliquot annos ea lege ut ministerium diaconatus usque ad 
completum trigesimum aetatis annum exerceatur, et tunc tantum confe- 
ratur sacerdotium cum omnibus iuribus et obligationibus, maturiore 
scilicet aetate, cum iam superiores ecclesiastici iudicium magis perpen- 
sum circa indolem et aptitudinem candidati possideant. 

De Religiosis 

Quod spectat congregationes religiosas tam virorum quam mulie- 
rum finem apostolicum prosequentes, commissio instituatur pontificia, 
ut ad praxim ducantur quae a Pio XII, m. m., proponebantur ad accom- 
modandam vitam religiosam exigentiis hodiernis. 



EPISCOPUS TIT. ISINDENSIS 


145 


Hac in re praeluceat semper idea ista fundamentalis: congregatio- 
nes religiosae generis activi, apostolatui inservire debent et bonum ani- 
marum semper primum locum obtineat supra regulas vitae religiosae. 
Quamvis venerabiles, usus et constitutiones exigentiis hodiernis apten- 
tur oportet. 

Sequentia aptanda videntur: 

1) in domo novitiatus et scholasticatus intendatur progressiva 
et practica praeparatio religiosorum ad munus eorum apostolicum scili- 
cet efformandi et animandi laicos adultos ad apostolatum; 

2) consuetudines, vestitus, usus locis temporibusque aptentur ut 
actioni apostolicae inserviant; 

3) ex regulis et constitutionibus congregationum ea omnia qui- 
bus religiosae mulieres in statu quasi puerili coarctantur et a mundo 
reali videntur segregatae, abrogentur ne apostolatui detrimentum affe- 
rant aut iuvenes arceantur a vita regulari. 

Haec enim renovando spiritum iuvenes allicere debet ad maius 
Ecclesiae adiuvamen. 

De Actione Catholica reformanda 

In allocutione in secundo coetu apostolatus laicorum a Pio XII 
p. m. habita, quaedam continentur suggestiones de reformanda ratione 
Actionis Catholicae tum quoad usum huius nominis, tum quoad ipsam 
structuram. 

Quae suggestio videtur retinenda ut definitio vere catholica « Ac- 
tionis Catholicae » in Universa Ecclesia admittatur. 

Omnes rationes quae a S. Patre afferuntur ad unum prorsus caput 
reduci possunt: non oportet ut species quaedam nomine generis insi- 
gniatur. Secundum S. Pontificem ergo — et secundum longe maiorem 
partem peritorum — non una tantummodo forma Actionis Catholicae 
« officialis », sed plures formae Actionis Catholicae exsistunt, quae — ut 
Pius Papa XII saepe saepius declaravit — omnes simul ac eodem ordine 
pertinent ad Apostolatum Laicorum officialem (contradistinctum Aposto- 
latui Laicorum libero). Omnes hae formae sunt diversae species unius 
generis, sc. Actionis Catholicae vel Apostolatus Laicorum officialis. Ad- 
misso hoc principio, liquet has diversas species diversis specificis nomi- 
nibus esse dignoscendas ac nullam earum nomen generis sibi appropriare 
oportere, ne periculum confusionis aliarumque difficultatum inde exo- 
riatur. 

Ut exemplo res illustretur: exsistunt in Ecclesia plures formae Con- 
gregationis Religiosae (genus), quarum singulae suum nomen specifi- 

cum habent (species). Nulla Congregatio Religiosa simpliciter vocatur 
« Congregatio Religiosa », quamquam pleno iure est Congregatio Re- 
ligiosa. 

Ut ergo sensus generalis Actioni Catholicae restituatur, primo et 
per se admittendum est: 

1) exsistere in Ecclesia formas Actionis Catholicae diversas, tan- 
quam diversas species unius generis; 

2) nullam harum formarum aliqua principalitate prae ceteris frui. 

Haec reformatio est — ut S. Pater in Allocutione dicit — corol- 
larium restitutionis sensus generalis nominis. 

Bene advertendum est praecipuum huius reformationis finem esse: 
obtinere maiorem unionem et cooperationem omnium associationum 
Apostolatus Laicorum in mutua caritate et benevolentia. Itaque propo- 
nitur, ut omnes Actionis Catholicae formae in Foederatione associatio- 
num autonomarum uniantur, et haec sola Foederatio nominetur « Actio 
Catholica ». 

Haec « reformatio structurae » in multis nationibus nullam novita- 
tem affert. Forma enim foederativa Actionis Catholicae iam in pluribus 
nationibus exsistit, e. g. in Insulis Philippinis et quodammodo in Ger- 
mania, Statibus Unitis, Neerlandia, India, Indonesia, etc. 

De matrimonio 

Nupturientibus omnibus cuiusve generis imponatur a proximo Con- 
cilio solida praeparatio praevia ad sacramentum matrimonii recipiendum. 
Nonne requiritur praeparatio per sex annos protracta in ordine ad sa- 
cerdotium? Nonne praemittuntur instructiones catecheticae per duos 
annos antequam pueri recipiantur ad communionem solemnem aut Pro- 
fessionem fidei? Quid autem in ordine ad matrimonium? Nihil... 

Ecclesia sponsos docet, iure quidem merito, matrimonium esse indis- 
solubile, divortium numquam posse admitti, et cetera huiusmodi. Sed ex 
hoc praecise magis apparet discrepantia inter gravissima onera matrimo- 
nii ex una parte et defectum praeparationis ex altera parte. Normae edi- 
cantur pro Ecclesia universali ad instar eorum quae iam in quibusdam 
dioecesibus particularibus hac in re ordinantur. 

Insimul Ritus universalis pro celebratione matrimonii instituatur in 
quo consensus matrimonialis a sponsis tradendus exprimatur verbis per- 
spicuis et solemnibus tanti sacramenti minus indignis. Hodiernus textus 
videtur pauperrimus dum comparatur v. g. formulae pulcherrimae libri 
« Prayer Book » ecclesiae anglicanae. 

Diffundatur opportuno modo doctrina catholica circa matrimonium; 

moderatores religiosi utriusque sexus cum maiori diligentia collaborent 
in praeparandis iuvenibus adultis ad matrimonium. 

Dolendum est laborem educativum religiosorum exclusivo fere modo 
attendere ad pueros et iuniores. 

De servando ieiunio eucharistico 

Disciplina de ieiunio eucharistico in praxi nimis intricata videtur 
in quibusdam regionibus et relata ad quasdam classes sociales. 

Norma sit simplex et facile observanda, uti verbi gratia: « Absti- 
neant fideles ab omni cibo et potu per unam horam antequam ad sacram 
synaxim accedant ». 

Sacerdoti missam celebraturo applicetur eadem norma ac fidelibus 
et hora computetur non ab initio missae sed a momento Sacrae Com- 
munionis. 

Quae norma omnino practica fit pro episcopo qui missam celebrat 
pro ordinandis clericis cum perlongae coeremoniae obveniunt ante of- 
fertorium. 

De Curia Romana 

Optatur Curiam Romanam constitui modo vere internationali; item 
in gremio vel saltem prope singulas Congregationes Romanas specia- 
les erigi commissiones studio eorum omnium quae apostolatui favent 
addictas. 

De re liturgica 

Optantur quaedam immutationes in re liturgica ut coeremoniae in 
Libro Pontificali et speciatim in Missa Pontificali simpliciores evadant. 
Obsoletae redundantiae et duplicata, quae in hoc Libro saepius occur- 
runt, arceantur ne nimis protrahantur functiones liturgicae et insimul 
earum structura sensusque essentiales intellectui fidelium melius pateant. 

Recogitentur symbola nonnulla in re liturgica ut melius aptentur 
menti hodiernae et vitentur quae obsonae sunt aut risum movent (v. g. 
incessans depositio et reassumptio mitrae pontificalis in decursu alicuius 
coeremoniae). 

De prohibitione librorum 

Quae spectant prohibitionem librorum in iure canonico hodierno 
penitus novo examini subiiciantur. Elenchus librorum prohibitorum pror- 
sus renovetur et perficiatur. 

Nova instituatur procedura in prohibitione librorum relinquendo 

scilicet auctori libri, sicut reo stanti pro tribunali, facultatem instituendi 
defensionem suam, dignoscendi capita accusationis, elucidandi argu- 
mentum libri. 

Insuper modo positivo favenda essent studia quarumdam quaestio- 
num doctrinalium maioris momenti, per erectionem organismi officialis 
qui examen harum quaestionum arripiat non sine ope Sacrarum Facul- 
tatum Theologiae utendo consultationum omnis generis. 

Sic modo positivo perficeretur hodierna censura librorum quae ex- 
clusive repressiva apparet. 

In his omnibus dimensio internationalis esset servanda. 


16 

Exc.mi P. D. XAVERII GEERAERTS 
Episcopi tit. Laganitani 

Resp. ad N. 1 C/59-2618 Anvers, 21-8-59 

Eminentissime 'Domine, 

Quas Eminentia Tua, die 18 iunii 1959 mihi mittere litteras iussit 
spectantes ad Pontificiam Commissionem Antepraeparatoriam pro fu- 
turo Concilio Oecumenico, optime et cum grato animo hisce diebus 
recepi. 

Humiliter in re tam gravi opinionem et vota mea, quae rogare di- 
gnatus es, omni cum libertate et sinceritate Pontificiae Commissioni com- 
municare audeo, quamvis conscius sim infimi valoris consilii mei. 

Breviter et per capita diversas quaestiones indicabo quas in futuro 
Concilio tractandas specialiter desidero (v. folia adnexa). 

Cum summa reverentia omnia bona Tuae Eminentiae a Domino ad- 
precor. 

Eminentiae Tuae Reverendissimae 
addictissimus 
E Xav. Geeraerts 
Ep. tit. Laganitanus 

Suggestiones et vota pro futuro Concilio Oecumenico 

1. Ut continuetur et terminetur Concilium Vaticanum iam olim 
praeparatum — et ut principia reformationis in capite et in membris in 
Concilio Tridentino elaborata pressius urgeantur secundum modum no- 

stris temporibus accommodatum — et nempe ut officium episcopale 
magis omnibus hominibus appareat ut pastorale et spirituale ad men- 
tem Sancti Caroli Borromaei. 

2. Ut Materialismus et Marxismus iterum sub omnibus suis formis 
condemnetur. 

3. Ut condemnetur Totalitarismus seu Absolutismus necnon omnis 
doctrina gubernii quae legitimam libertatem humanam violat et ut pres- 
sius definiatur spiritus tolerantiae qui, in societate civili, praesidere debet 
libertati religionis et opinionis. 

4. Ut detur et accurate definiatur doctrina circa inspirationem 
Scripturae Sacrae et interpretationem ipsius, ita ut evidens sit ea quae 
cum certitudine ex scientiis profanis cognoscimus contradicere non posse 
Scripturae Sacrae. 

5. Ut in sua forma visibili, gubernium Ecclesiae appareat vere ca- 
tholicum et internationale, eodem modo quo character internationalis 
plane elucet in variis instantiis Organisationis Nationum Unitarum 
(O.N.U.) et ut administratio ecclesiae temporibus hodiernis magis ac- 
commodetur. 

6. Ut comprehensio mutua et caritas in Christo erga fratres sepa- 
ratos magis et expresse commendetur et omnia media et concessiones 
quas, salva integritate doctrinae catholicae, dare licebit ut unio eccle- 
siarum reddatur possibilis examinentur et clare proponantur. 

7. Ut media quaerantur ad augendum vocationes sacerdotales et 
religiosas et ut ministerium sacerdotale magis appareat in sua spirituali 
puritate secundum normam evangelicam. Quodnam auxilium sacerdo- 
tibus in administratione paroeciarum a laicis praestare possit? Quae- 
nam pars mulieribus, quae nostra aetate in re civili ubique optimum la- 
borem praestant, tribui possit in re ecclesiastica? 

8. Ut formatio clericorum in seminariis maioribus plane adaptetur 
eorum futuro muneri pastorali, ita ut theologia seminaristica non edo- 
ceatur ut mere compendium elucubrationum scientificarum quae in fa- 
cultatibus theologicis a doctis pro doctis fiunt sed ut oeconomia salutis 
quae Kerygmatis ope hominibus omnibus proclamari debet per ministe- 
rium sacerdotale. 

9. Ut catechistae in terris missionum promoveri possint ad diacona- 
tum, nonobstante statu matrimoniali, ita ut melius provideatur bono ani- 
marum, bono communitatum christianorum et penuriae sacerdotum. 

10. Ut in reformatione Codicis luris Canonici completa organisatio 
apostolatus laicorum exponatur et dentur normae directivae pro insti- 
tutis laicalibus hodie tam numerosis et plures vocationes ad se tra- 
hentibus. 

11. Ut quaerantur media et innovationes cuiusque generis quibus 
fideles ad praxim religionis reduci possint, nempe ut iisdem actuosa 
participatio ad sacram Liturgiam facilius evadat per usum linguae 
vernaculae in administratione Sacramentorum et Sacramentalium pari- 
terque in cantibus Missae qui ad populum spectant, insuper ut omnes 
lectiones quae in sacra Liturgia occurrunt, directe et immediate in lin- 
gua vernacula proclamari possint, deinde ut integra prior pars Missae 
quae Missa Catechumenorum nuncupatur unice lingua vernacula cele- 
bretur in Missis cum populi assistentia, etc. 

12. Ut causa gravissima defectionis multorum a receptione Sacra- 
mentorum et vita christiana, scilicet quaestiones circa vitam matrimo- 
nialem iterum caute examinentur et solutio quaeratur huius difficultatis. 
Examinentur etiam problemata medicalia quae cum doctrina catholica 
nexum habent et multas conscientias perturbant. 

13. Ut caritas catholica non solum inter individuos sed etiam inter 
dioeceses, paroecias et congregationes religiosas melius exerceatur et de- 
terminetur aliqua norma mutuae assistentiae ita ut non maneat talis 
differentia inter « omnia possidentes » et « nihil habentes » — v. g. In 
reformatione luris Canonici valedicatur notioni « beneficii ut fundamen- 
tum officii ecclesiastici et praesertim paroecialis ». Determinetur etiam 
ut episcopus meliori modo repartire possit inter diversas paroecias et 
diversa opera reditus uniuscuiusque personae moralis ecclesiasticae. 

14. Ut conferentiae Ordinariorum in variis regionibus et nationibus 
magis efficaces reddantur, ita ut omnia curae pastoralis problemata pro- 
fundius investigentur, maior coordinatio nascatur inter episcopos et so- 
lutiones pastorales minus diversificentur in variis locis eiusdem regionis 
vel nationis. Ut iisdem conferendis Episcoporum intersint etiam Supe- 
riores maiores religiosorum, ita ut maior coordinatio existat utriusque 
cleri, cum ambo clerus religiosus scilicet ac saecularis, sit plane addic- 
tus, modo tamen diverso, ad curam pastoralem in dioecesibus. Attamen 
vota deliberativa reserventur Ordinariis locorum. 

15. Ut folia periodica (trimestralia) episcopis et suis auxiliaribus 
immediatis destinata Romae a S. Sede publicentur et omnibus Episcopis 
universae Ecclesiae expediantur et ut in his foliis omnia exponantur 
quae circa episcopale officium pro tempore dicenda sunt. 

16. Ut nova editio Breviarii, Missalis, Ritualis et Pontificalis Ro- 
mani castigata et hodiernis temporibus plane adaptata quamprimum pu- 
blicetur: 

a) in Breviario: adaptatio ad recitationem privatam (non in cho- 
ro); adaptatio lectionum; absoluta prioritas officii Dominicae; simpli- 
ficatio ordinis festorum; reductio officiorum Sanctorum; editio breviarii 

bilinguis et facultas clericis facta utendi lingua vernacula ter vel quater 
in hebdomada, etc.: 

b) in Missali: lingua vernacula pro Missa Catechumenorum; sup- 
pressio ultimi evangelii... et alia quae supra dicta fuerunt; 

c) in Rituali: adaptatio ad hodierna tempora; benedictiones in 
lingua vernacula; suppressio reservationis multarum benedictionum; 
adaptatio ordinis commendationis animae; pro baptismo, confirmatione, 
S. Unctione et Matrimonio coeremonia adaptata in lingua vernacula; pro- 
fessio fidei fiat cum recipitur Sacramentum Confirmationis; confirmatio 
in aliquibus circumstantiis facilius a delegatis ab episcopo sacerdotibus 
administrari concedatur, etc.; 

d ) in Pontificali Romano: ea omnia quae supra dicuntur et ad 
Pontificale referuntur: adaptatio hodiernis temporibus, simplificatio, 
lingua vernacula in certis partibus etc. 

17. Ut habitus publicus clericorum, religiosorum et religiosarum 
hodiernis temporibus plane adaptetur, simplificetur et unificetur (« cler- 
gyman » pro viris, vestibus ad modum « infirmiere » pro mulieribus). 
Intra domum, in ecclesia et in exercitatione functionis ecclesiasticae ser- 
vent praescriptiones liturgicas et canonicas vel regulam. 

18. Ut unificetur pro tota ecclesia lex ieiunii et abstinentiae, nu- 
merus festorum sub praecepto, ieiunium eucharisticum (2 horae ante 
communionem) et ut genuina notio quietis dominicae redintegretur. 

19. Ut Delegatus Apostolicus in regionibus S. C. de Propaganda 
Fide subiectis non se immisceat (nisi in casibus vere extraordinariis et 
ex mandato Summi Pontificis) quaestionibus spectantibus ad curam pa- 
storalem episcoporum: iis enim satis providetur per curiam episcopalem 
et per conferentiam episcoporum. Munus Delegati Apostolici in regio- 
nibus S. C. de Prop. Fide subiectis theoretice et practice idem sit ac 
munus Nuntii vel Delegati Apostolici in regionibus S. C. Consistoriali 
subiectis. 

20. Ut novus Codex luris Canonici aliquam decentralisationem dica- 
steriorum Romanorum provideat, aliqua dicasteria regionalia in mundo 
condendo pro causis ordinariis. 

21. Ut in iure communi Ecclesiae ordo catechumenorum plane reco- 
gnoscatur pro adultis ad baptismum competentibus, et ut catechumenatus 
definiatur non solum ut tempus aptum ad doctrinam christianam addi- 
scendam et ad vitam moralem probandam sed etiam ut tempus « initia- 
tionis christianae » ope rituum et sacramentalium. 

22. Ut Sanctum Officium nullum condemnet auctorem catholicum 
nisi audito illo. 

23. Ut finito Concilio iterum publicetur opusculum novis tempori- 

bus adaptatum, totam doctrinam et disciplinam Catholicam succincte et 
simpliciter exponens, sicut fecit suo tempore Catechismus Concilii Tri- 
dentini. 

Antverpiae, 21 augusti 1959. 

© Sav. Geeraerts 
Episcopus tit. Laganitanus 

Exc.mi P. D. GEORGII DE JONGHE D’ARDOYE 
Episcopi tit. Misthiensis 

Bruxellis, die 15 mensis augusti anni 1959 
Eminentissime Domine, 

Litteras diei 18 mensis iunii anni 1959, Prot. 1 C/59-2237 gra- 
tissime accepi ac reverenter perlegi. Desiderio a Commissione Anteprae- 
paratoria pro futuro Concilio Oecumenico expresso respondeo uti se- 
quitur: 

1. Ut Clerici etiam religiosi extra Ecclesiam vel Claustrum habitum 
deferant, qui vulgo « Clergyman » appellatur, semper utique adhibito 
« collare romano » (can. 136). Ratio: nostris quidem temporibus toga 
longa non videtur conveniens sacerdotibus seu clericis itinerantibus ac 
magis amovere quam attrahere populum ad clericos aestimatur. 

2. Ut episcopi etiam titulares confessiones audire possint toto orbe 
terrarum, sicut et Cardinales (can. 239). Ratio: quando episcopi sunt 
in itinere non possunt semper iurisdictionem petere et eorum recusatio 
admirationem gignere fidelibus postulantibus saepe potest. 

3. Ut episcopi necnon superiores maiores, provecti aetate, suo offi- 
cio renuntient (mise a la retraite d’office). Sed in omnibus dioecesibus 
pensio conveniens pro episcopis saecularibus praevideatur, sicuti viget 
ab anno 1938 pro Legatis Summi Pontificis. Multi enim non renuntiant 
quia necessaria ad vitam sustinendam non habent. 

4. Ut Officiales Curiae Romanae necnon Legati Summi Pontificis eli- 
gantur ex clericis diversarum nationum, ut etiam non catholicis magis 
appareat universalitas Ecclesiae, sicut ceterum iam fieri coeptum est 
Pio XI et Pio XII regnantibus. 

Ratio: multi, praesertim inter Legatos exterarum nationum, modo 
speciali tempore belli, mecum de hac re locuti sunt. Hoc multum etiam 

iuvabit ad attrahendos ad veram Christi Ecclesiam fratres nostros se- 
paratos. 

5. Ut recitatio Divini Officii et privata Missae celebratio ad maio- 
rem simplicitatem reducantur, uti iam inceptum fuit. Ut lingua vernacula 
tam pro privata Divini Officii recitatione quam pro privata Missae cele- 
bratione, sicut viget apud Orientales, adhiberi possit. 

Ratio: usus linguae vernaculae fratres separatos magis attrahere 
et pietatem sacerdotum, eorum praesertim quorum lingua ex latina non 
derivatur, magis fovere videtur. 

6. Calendarium uniuscuiusque dioeceseos et familae religiosae quam 
maxime simplificetur, ad modum ipsius Calendarii Ecclesiae Universa- 
lis. Solemnitas Paschae dominicam fixam habeat, ex. gr. medio mense 
aprili. 

7. Ut Legati Summi Pontificis semper caractere episcopali ornen- 
tur: hoc mihi necessarium videtur ubique terrarum, sed praesertim in 
regionibus sub S. Congregatione pro Ecclesia Orientali constitutis. 

Ratio: Patriarchae Orientales aegre admittunt canonem 269 etiamsi 
Legati ornati sunt charactere episcopali. 

8. Cum auctoritas civilis in multis regionibus tendentiam manifestet 
de die in diem firmius monopolium scholasticum instaurandi, provi- 
dendum est omnibus viribus ut Ecclesia per sacerdotes aut laicos vere 
peritos non tantum in scientiis ecclesiasticis sed etiam in profanis in 
publicas scholas penetrare nitatur. 

Quapropter animarum pastores ad munus in his scholis scientiam 
religiosam docendi optimos quosque eligant, ita ut tale munus non ad 
sustentationem cleri pauperioris sed ad iuvenum christianam educatio- 
nem concessum revera appareat. 

9. In locis Missionum Ordinarii ad Congregationes Religiosas per- 
tinentes considerandi sunt ut unice subiecti auctoritati Sacrarum Con- 
gregationum Romanarum, ad normam iuris, quin Superiores Provincia- 
les aut simpliciter locales in gubernio ecclesiastico sese immisceant. De 
facto enim accidit in multis locis ut « Ordinarius regnet sed Superior 
religiosus revera gubernet ». 

Haec humiliter proponens Commissioni supra dictae, Eminentiae 
Tuae qua par est reverentia me profiteor 

devotissimum ac addictissimum servum in Christo 

© Georgius de Jonghe d’Ardoye 
Archiepiscopus Misthiensis 

Exc.mi P. D. HECTORIS CATRY 
Episcopi tit. Semtensis 

1 C/59-2400 Iseghemii, die 14 septembris 1959 

Eminentissime Domine, 

Post maturam deliberationem, accepto quoque consilio virorum ec- 
clesiasticorum peritorum, en quaedam vota quae Pontificiae Commis- 
sioni Antepraeparatoriae pro Concilio Oecumenico suggerere velimus: 

1. Ritus celebrationis Missae necnon administrationis Sacramento- 
rum uniformis sit in Missionibus. 

2. Caeremoniae tum in collatione Ordinum minorum ac maiorum, 
tum in consecratione episcopali, tum in consecratione ecclesiae simpli- 
ficentur et conditionibus hodiernis adaptentur. 

3. Normae uniformes dentur pro tota Ecclesia quoad ieiunium et 
abstinentiam. 

4. Desiderantur directivae pro praedicatione relate ad sortem in- 
fantium, qui absque baptismate moriuntur. 

5. Desiderantur quoque directivae concretae de onanismo tractando 
tum in confessionali tum extra confessionale. 

6. Cum sacerdotis sit praedicare, praeesse et baptizare, perutile fo- 
ret annum theologiae pastoralis, uti a Constitutione Sedes Sapientiae 
pro religiosis urgetur, etiam ad clerum saecularem extendere. 

7. Opportunitatis causa melius nobis videtur quaestionem de Me- 
diatione B.M.V. non tractare in Concilio Oecumenico, ne maior scissio 
fiat inter Ecclesiam Catholicam et ecclesias dissidentes. 

Precamur interim Spiritum Sanctum ut Ecclesiam secure dirigat in 
animarum bonum. 

Eminentiae Suae fausta quaeque a Domino adprecor, 

Eminentiae Suae Reverendissimae 
addictissimus 

& H. Catry 
Episcopus tit. Semtensis 

Exc.mi P. D. FRIDERICI M. BLESSING 
Episcopi tit. Thoitani 


Achel, die 22 octobris 1959 


Eminentissime Princeps, 

Infirmitatis causa infrascriptus impediebatur, quominus prius votum 
proponeret. Ut Eminentia Vestra, quaeso, me excusatum habeas. 


Eminentiae Vestrae humillimus servus 
ffi F. M. Blessing, O.S.C. 


Votum i.o.a. Concilium Oecumenicum 

In missione Congolensi Belgica, Deo favente, plures iam indigeni 
sacerdotes saeculares ministerio addicti inveniuntur, educati in semi- 
nario Vicariatus proprio vel communi plurium vicariatuum. Qui tamen 
quandoque propter certas causas difficulter in propria regione opera 
praestare possunt, unde utilitas oritur eos transferendi in alios Vicariatus. 
Quo melius hic finis assequi possit, optandum videtur stimulare unionem 
seu familiaritatem quandam inter illos sacerdotes. 

Item quod ad congregationes religiosarum indigenarum, quippe quae 
ob exiguitatem personam aptam ad diversa onera subeunda facile inve- 
nire nequeant, optatur ut inter diversas illas congregationes quaedam 
cognatio prosequatur. Quae cognatio tamen inter congregationes fra- 
trum laicorum, utpote vix nascentes, nondum necessaria videtur. 

Tandem vita religiosa ex animo promoveatur, ita ut monasteria fiant 
tam pro clero quam pro populo foci christianae vitae. 


F. M. Blessing, O.S.C. 

Exc.mi P. D. ROBERTI C. LAGAE 
Episcopi tit. Triccaei 

Het Zoute, 17 augusti 1959 

Eminentisisme Domine, 

Gratias ago pro litteris in quibus Eminentia Tua rogat ut animad- 
versiones, consilia et Vota communicem quae in futuro Concilio Oecu- 
menico tractari poterunt. 

Eminentia, precor, velit me excusatum habere, nam non habeo con- 
silia aut vota quae utiliter proponere possim. 

Cum omni reverentia Eminentiae Tuae et maxima devotione Sanc- 
tae Sedi Apostolicae. 

© R. C. Lagae, O.P. 

Episcopus tit. Triccaeus 

Exc.mi P. D. IOANNIS T. SUHR 
Episcopi Hafniae (Kobenhavn, Copenhagen) 

Responsum Episcopi Hafniensis ad Pontificiam Commissionem Ante- 
praeparatoriam pro concilio Oecumenico circa eas res, quae in futuro Con- 
cilio utiliter tractari poterunt. 

I. De essentia Ecclesiae, ut suppleatur doctrina a Cone. Vaticano pro- 
posita. 

De munere episcopali. 

Lutherani Scandinaviam inhabitantes notionem Ecclesiae definire se 
vix posse concedunt. Quare non pauci cum admiratione respiciunt in Ec- 
clesiam catholicam. Sed timent in Ecclesia catholica: 

1) centralisationem semper crescentem et consequentem diminu- 
tionem auctoritatis episcopalis; 

2) Mariologiam cuius connexionem cum Christologia et Ecclesio- 
logia concipere non possunt. 

II. Quaestio de laicis in Ecclesia. 

III. Reorganisatio Missionum, ita ut omnes vires, de quibus disponi 
possit, cum maiore effectu in earum finem dirigantur. 

IV. Reformatio S. Liturgiae, reformatio Breviarii. Optanda est 
nova editio psalterii latini, editioni Vulgatae propinquior. Ut in Missis 
Epistola et Evangelium sola lingua vulgari recitentur. 

Ut in Pontificali Romano quaedam mutentur, maxime ritus conse- 
crandi S. Oleum in Cena Domini. 

V. Reformatio Indicis librorum prohibitorum. 

& Theodor Suhr 
Episcopus Hafniae 

Exc.mi P. D. GULIELMI COBBEN 
Episcopi Helsinkiensis (Helsinki) 

N.o 71/59 Helsinki, die 29 mensis augusti 1959. 

Responsum Episcopi Helsinkiensis ad Pontificiam Commissionem An- 
tepraeparatoriam pro Concilio Oecumenico circa eas res, quae in futuro 
Concilio utiliter tractari poterunt. 

I. De essentia Ecclesiae, ut suppleatur doctrina a Concilio Vaticano 
proposita. 

De munere episcopali. 

Finlandiae lutherani notionem Ecclesiae definire se vix posse conce- 
dunt. Quare non pauci cum admiratione respiciunt in Ecclesiam catho- 
licam, sed timent in ea: 

1) nimiam centralisationem et consequentem diminutionem aucto- 
ritatis episcopalis; 

2) Mariologiam cuius connectionem cum Christologia et Eccle- 
siologia concipere non possunt. 

II. Reformatio S. Liturgiae, reformatio Breviarii. Optanda est nova 
editio psalterii latini, editioni Vulgatae propinquior. Ut in Missis can- 
tatis ea omnia, quae diaconus vel subdiaconus aut lector, vi proprii offi- 
cii cantant vel legunt, a celebrante omitti possint. 

Ut in Pontificali Romano quaedam mutentur v. g. ritus consecrandi 
S. Olea in Cena Domini. 

III. Reformatio Indicis librorum prohibitorum. 

Abrogatio censurarum latae sententiae. 


© Gulielmus P. B. Cobben 
Episcopus Helsinkiensis 

Exc.mi P. D. ROGERII JOHAN 
Episcopi Agennensis (Agen) 

Agen, le 23 septembris 1959 

Eminentissime ac Reverendissime Domine, 

Imprimis scriptor enixe postulat ut faveat Eminentia Vestra illum 
habere excusatum pro praesentis responsionis nimia mora. 

Hanc tamen ad Venerabilem Commissionem antepraeparatoriam 
confidenter mittit, Dominum Deum adprecans ut felicissimos fructus 
proximo Concilio largiri dignetur, qualiter in votis Beatissimus Pater 
habet. 

Ac toto corde Eminentiae Vestrae Reverendissimae religiosam et 
humillimam exprimit venerationem. 

© Rogerius Johan 
Episcopus Agennensis 


Desiderata pro Concilio Oecumenico 

I. Prosequatur determinatio dogmatica doctrinae Ecclesiae de Episco- 
patu, iam in Vaticano ex professo incoepta. 

II. Dogmatice atque canonice enuncietur quaenam debeat intervenire 
relatio (subordinationis) inter Religiosos et hierarchiam ecclesiasticam 
infra Summum Pontificem, cum magis magisque Religiosi in Clericos 
dioecesanos influant, etiam in re liturgica atque pastorali. 

III. Dogmatice explanetur subordinatio Theologorum respectu Ma- 
gisterii Ecclesiae, praesertim ad Ecclesiae praxim quod attinet. 

IV. Accuratius explicitentur respectus naturae humanae ad gratiam 
Christi, imprimis huiusdem naturae peccato vulneratae ad gratiam Christi 
sanantem, ultra quae contra Baium apologetice iam definita sunt. 

V. Fusius de Laicatu catholico dogmatice atque canonice tractetur. 

VI. Status stabiliatur evangelizationis in favorem communitatum 
nationalium in « emigratione » degentium. 

© Rogerius Johan 
Episcopus Agennensis 

Exc.mi P. D. CLEMENTIS MATHIEU 
Episcopi Aturensis (Aire) 

Votum I 

Definiatur dogma Dei Genitricis Mariae omnium gratiarum Me- 
diatricis. 

Cardinalis Mercier optaverat ut Concilium hanc veritatem tanquam 
a Deo revelatam proponeret. 


Votum II 

Reformentur Lectiones secundi Nocturni. 

1. Iam tempore Benedicti XIV suppressio quarumdam lectionum 
proponebatur. « Quae in Breviario exstant historiam exhiment quae 
criticis pene omnibus non probatur ». 

2. Idem dicendum de lectionibus Sanctae Mariae ad Nives. « Miran- 
dum tam stupendum prodigium spatio annorum fere mille et amplius 
profundo sepultum silentio iacuerit ». Dedicatio S. Mariae ad Nives facta 
est Sixto III regnante (432-440) et legenda nivis apparuit xiv saeculo. 

3. Item lectiones S. Nicolai « suspectae admodum fidei ». 

4. Item lectiones S. Agathae « cuius acta a recentioribus inter apo- 
crypha recensentur ». 

5. Lectiones S. Luciae et S. Venantii extraordinaria accumulatione 
miraculorum veri similitudine et, probabiliter, omni historica veritate 
carent. 

6. Die 9 martii 1742 Congregatio cui Benedictus XIV curam com- 
miserat emendandi Breviarium, unanimiter iudicaverat festum S. Mi- 
chaelis die 29 septembris esse celebrandum, sed unanimiter reiecerat 
festum apparitionis eiusdem S. Michaelis in monte Gargano. Nulla 
adest ratio nova custodiendi in Breviario lectionem unanimiter reiectam. 

7. In Correctorio a Baronio proposito agitur de lectione S. Cathari- 
nae. De qua lectione Baronius ait: « Multa eius historia habet quae veri- 
tati repugnant ». 

Tales lectiones placent iis qui legendis poeticis delectantur. 

Quidlibet audiendi semper fuit aequa potestas: 

... pictoribus atque poetis 

At Breviarium non tendit ad imaginationem excitandam, sed ad pie- 
tatem fovendam. Cavendum est ab irrisione infidelium qui methodis cri- 
ticis historiae imbuuntur. Nullam aedificationem afferre possunt tales 
fabulae sacerdotibus attente, pie ac devote Breviarium solventibus. 

Licetne evocare hanc sententiam, occasione reformationis Clemen- 
tis VIII allatam: « Innocentius disertis verbis affirmat nullum Aposto- 
lorum in Hispania praedicasse »? Ne Iacobus quidem Apostolus! Huic 
praedicationi favet traditio hispanica, quae dici nequit traditio histo- 
rica. Agnoscimus impossibilitatem corrigendi lectionem quae asserit: 
« Mox in Hispaniam profectus ibi aliquos ad Christum convertit ». Quae 
emendatio multum displiceret Hispanis. 

Fatendum est Gallis aeque displicere posse hanc eiusdem Pontificis 
sententiam: « Dicitur Dionysius Areopagita Parisiorum episcopus: quod 
valde dubium est ». Quod dubium aegre ferrent praesertim Parisii. 

Votum III 

Ad alendam et augendam pietatem multae conferrent feriae ad modum 
quadragesimarum vel octavarum Paschae et Pentecostes compositae, ubi 
lectiones de Scriptura Sacra (praesertim ex Novo Testamento) sive ex Pa- 
tribus desumptae multiplicarentur. 

Ius canonicum sacerdotibus praescribit ut lectioni spirituali incum- 
bant. Haec lectio exstitit in Breviario. 

Profectus spiritualis sacerdotum exigit ut illiusmodi lectionum partes 
augeantur. Sic obligatio lectionis spiritualis incorporaretur recitationi 
Breviarii. 

Vqtum IV 

Annus legalis, in nostris saltem regionibus, incipit a die primo men- 
sis ianuarii. 

Practice tamen annus scholaris substituitur anno legali. Annus scho- 
laris incipit primis diebus mensis octobris et desinit primis diebus mensis 
iulii. Hic annus constat tribus trimestriis: october-november-december; 
ianuarius-februarius-martius; aprilis-maius-iunius. Mobilitas diei Resur- 
rectionis Christi assignata perturbat disciplinam scholarem et dignae cele- 
brationi obesse potest solemnitatis paschalis necnon feriis quae eam prae- 
cedunt et praeparant. 

Quamobrem optabile videtur ut festum Paschae non amplius sit fe- 
stum mobile, sed fixum v. gr. primis diebus mensis aprilis celebrandum, 
ita ut disciplina scholaris perturbare nequeat disciplinam ecclesiasticam 
quam Ordo Sabbati Sancti tam opportune renovavit. 

Votum V 

Propagatio Actionis Catholicae, et praxis Apostolatus in genere, exi- 
git ut notio officii praevaleat notioni beneficii, ita ut in praxi, et non tan- 
tum theoretice, appareat effective beneficium exsistere propter officium, 
et non e converso officium propter beneficium. Praeteritis saeculis Eccle- 
sia saepe periculoso morbo laboravit ratione Praelatorum beneficio fruen- 
tium, quin personaliter ullum exercerent officium. 

Beneficium comportat inamovibilitatem. Suppressio inamovibili tatis 
multum conferret ad restitutionem verae beneficii notionis. Praelati faci- 
lius decernere possent amotiones et promotiones ad efficaciam apostolatus 
necessarias. 

Quoad amotiones, rectae administrationi paroeciarum, praesertim illa- 
rum quae constant numerosioribus fidelibus, multum interesset ut parochi 
officium sibi commissum exercere non valerent ultra certam aetatem a 
lege canonica fixam, nisi coadiutorem accipere consentirent. Sic amotioni 
resistere foret incapacibus impossibile. 

Logice admittendum est hanc regulam ipsis episcopis et archiepiscopis 
esse applicandam. 

Votum VI 

Caritas, saeculo nostro, parvipenditur et eius notio pervertitur. Li- 
benter increduli exaltant solidaritatem, altruismum, beneficientiam. Quae 
omnia, non solum nomine, sed etiam re, differunt a genuina notione 
caritatis. Unde necessitas melius explanandi excellentiam talis virtutis. 
Laicismus restringit significationem huius vocabuli ad exprimendam so- 
lam caritatem eleemosynariam. 

Quam restrictam caritatem multi respuunt ut egenis iniuriosam. 
Quare exaltant iustitiam quam vocant socialem. Illam ita instaurare 
nituntur ut nullus indigeat eleemosyna sublevari. 

Item legitime plurimi abhorrent ab adulterata notione et praxi cari- 
tatis eorum qui actibus caritatis compensare praetendunt peccata iustitiae 
contraria, quae ipsi committunt insufficientem mercedem solvendo opi- 
ficibus. 

Caritas ita concepta non imperat iustitiam. Non obligat ad exercendam 
veram iustitiam, sed ab eius exercitio divertere conatur. 

Iustitia socialis ne in regionibus quidem socialiter promotis ad omnes 
miserias et infirmitates sublevandas sese extendit. 

Haec impotentia evidentius apparet, si attendimus verbi gratia hoc 
factum: duae ex tribus partes hominum (2/3) insufficienter aluntur et 
carent eo quod « minimum vitale » vocatur. 

Quare « hodie cooperantur Institutiones Internationales ad expellen- 
das paupertatem in genere et summopere miseriam populorum ex patria 
exulum; promovenda sunt “ Opera catholica caritatis ” quorum antea 
integratio in vita Ecclesiae plane ac clare determinata fuerit ». 

Multum interest ut ista integratio determinetur, ut caritas, sicut Ec- 
clesia ipsa, sit in operibus suis universalis. Quod postulatur ipsa catho- 
licitate seu universalitate Ecclesiae Christi. 

Sequitur Votum VII, nonnulla complectens quoad reformationem 
Codicis luris Canonici desideranda. 

Votum VII 

Ad leges ecclesiasticas quod attinet, eorumque opportunam emenda- 
tionem dum nova paratur Codicis luris Canonici editio, haec speciatim, 
nostra humili opinione, videntur exoptanda: 

Circa ius matrimoniale 

1 . Ut restringantur, in quantum prudenter fieri possit, causae ex solo 
iure ecclesiastico irritantes matrimonium, imprimis impedimenta diri- 
mentia minoris ordinis, ea scilicet a quibus Ecclesia facilius iam dispensat 
et quorum utilitas sufficienter servari posset, si ex dirimentibus fierent 
simpliciter impedientia: v. gr. consanguinitas in tertio gradu collaterali, 
affinitas in secundo, crimen primae figurae, i. e. ex aduletrio cum fide data 
vel cum attentatione actus civilis... etc. 

2. Ut facilior reddatur convalidatio matrimoniorum meticulosorum, 
ita ut vim sanativam habeat, sicut et olim in iure Decretalium, pacifica 
et voluntaria cohabitatio per tempus a lege determinandum, quin necesse 
sit in casibus publicis consensum in forma tridentina renovare. 

Rationes utriusque voti eaedem sunt. Omisso quod sic frequentia 
processum matrimonialium notabiliter minueretur, omnes eiusmodi nulli- 
tates non raro cedunt sive in detrimentum coniugum bonae fidei qui, 
ignorantes matrimonium suum esse nullum, vitam communem degunt 
filiosque educant sine auxilio gratiae sacramentalis, sive in scandalum 
populi, quando post longam et quietam convivendam etiam prole recrea- 
ta, detecto impedimento a solerti advocato, isti matrimonium in foro 
accusant, gaudentes de praetensa nullitate quia ad alios deverterunt amo- 
res. Crescit vero scandalum, quando agitur de muliere forsan primum 
coacta, quae tamen mox, cessato metu, sorti suae acquievit, virum indu- 
bitantem adamavit, plures filios genuit... et post decem aut viginti annos 
sese coram Iudice sistit tamquam victimam metus! 

Circa opera diebus dominicis ac festivis prohibita 

3. Ut clare definiatur quaenam sint nostris temporibus ista opera 
« servilia », de quibus loquitur can. 1248. 

Sane « omnis definitio in iure periculosa est », et haec est forsan 
ratio cur Codex quaestionem remittere videatur ad auctores probatos vel 
ad locorum consuetudines. Attamen in hac materia veteres consuetudines 
minus prosunt ad interpretationem legis, cum hodie, post tantas rerum 
in mundo mutationes, labor humanus novis subiiciatur conditionibus 
oeconomicis et socialibus, imo et inauditas species prae se ferat. 

Nec magis iuvant sententiae apud theologos receptae, quae neque 
inter se neque cum factis quadrant, multisque sunt obnoxiae exceptio- 
nibus, sive prohibeant opera quae praecipue viribus corporis peragun- 
tur, sive omnia opera quae fiunt lucri gratia, sive ea sola quae ad 
exercitium « professionis » pertinent. 

Melius, sensu nostro, diceretur lex lata esse in favorem omnium 
opificum cuiusve temporis, sive manualium, sive intellectualium, qui in 
conditione servili vel quasi servili versantur: eorum scilicet qui in labo- 
rando non sunt sui iuris, sel voluntati alienae sive hominum sive elemen- 
torum subiiciuntur, et ideo sine interdicto vel potius protectione legis 
divinae et ecclesiasticae (imo quandoque et legis civilis) difficillime inve- 
nirent tempus conveniens ad vacandum cultui divino, officia domestica 
vel civica rite adimplenda, viresque mentis et corporis reficiendas. Sed 
haec theoria nondum est plene elaborata, neque sufficienter auctoritate 
Ecclesiae fulcitur. 

Restat ergo desiderandum ut, dum theologi adhuc certant, Ecclesia 
mater nobis tradat regulas practicas, quibus opera prohibita a permissis 
facile secernantur, et hoc ad instructionem fidelium (ut vitentur peccata 
mere « formalia »), necnon ad levamen pastorum et confessariorum. 

Circa legem ieiunii (can. 1251) 

4. In eodem sensu, ut disciplina ieiunii poenitentialis melius adapte- 
tur circumstantiis saeculi nostri, sicuti recenter provisum est quoad disci- 
plinam ieiunii eucharistici. 

Revera tanta fuit liberalitas Ecclesiae in minuendis obligationibus 
illius praecepti, tantaque facilitas moralistarum ad multiplicandas cau- 
sas excusantes, ut oculis fere omnium ipsum praeceptum nunc videatur 
obsoletum et quasi abrogatum. Pauci sunt catholici qui de facto ieiu- 
nent, pauci qui de ieiuniis omissis sese in sacro tribunali accusent. Non 
desunt tamen fideles qui de adimpletione praecepti curant, sed isti saepe 

dubitant an propter debilitatem, officia, aliasve causas legitime excusen- 
tur, vel scrupulis agitantur circa quantitatem aut qualitatem ciborum 
extra prandium principale permissas. De his Codex explicite remittit ad 
consuetudines locorum, quas vidimus esse incertissimas. Quia tamen 
Ecclesiae mens certe non est ut plene valedicatur huic praxi tam vene- 
rabili et tam salutari virtutis poenitentiae, hic quoque desiderantur 
regulae in eodem spiritu liber alitatis statuentes (sicut et pro ieiunio 
eucharistico) non solum quinam legi subiiciantur, sed quinam ab ea exi- 
mantur, ac insuper quid cadat sub praecepto, quid tantum sit de consilio. 

Cum fere ubique dies ieiunii iam cadant sub lege abstinentiae, forsan 
satis esset determinare aliquam modicam restrictionem (sive quoad quan- 
titatem, sive potius quoad ciborum qualitatem) ex praecepto praxi absti- 
nentiae addendam ab his qui utrique legi adstringuntur. 

Circa casus reservatos et censuras 

In hac materia tam complexa et intricata nostrum non est doctioribus 
indicare quae forsan in melium instaurari liceret. Fas sit tamen communi 
voto nos accedere: 

5. Ut illa complexitas et intricatio iuris poenalis ecclesiastici, pro 
quanto res sinat, simplificetur et clarificetur. 

Sic v. gr. aboleri possent peccata reservata ratione sui (Codex, qui 
huiusmodi reservationi non favet, unicum tamen reservavit peccatum); 
item opportunum esset catalogum censurarum abbreviari, extensionem 
cuiusque poenae sive quoad subiectum sive quoad effectus rigorosius de- 
terminari, plures excommunicationes latae sententiae ad ceteras ferendae 
sententiae transferri, reservationes fieri pauciores, facultatem absolvendi 
a reservatis liberalius concedi, urgentiorem casum (de quo can. 2254) 
melius definiri... etc. 

Certe expedit ut clerici examina luris Canonici subeuntes tractatum 
de censuris reformidare cessent, sed multo magis interest ut ipsi Confes- 
sarii ex eodem tractatu intelligentia ac memoria retineant quidquid ad 
rectum exercitium ministerii sui necessarium sit. 

Aquis Tarbellicis, die 30 ianuarii 1960. 

© Clemens, Ep. Aturensis 
et Aquae Augustae 

Exc.mi p. d. caroli de provencheres 

Archiepiscopi Aquensis (Aix) 

Aix, le 1" septembre 1959. 

Eminence Reverendissime, 

En reponse a votre lettre du 18 juin 1959 (Prot. N. I C/59-84), j’ai 
1’honneur de vous transmettre quelques remarques au sujet des questions 
qui pourraient etre soumises au prochain Concilie, ou qui, a 1’occasion 
de la revision du Code de Droit Canonique, pourraient etre etudiees par 
les Congrega tions Romaines. 

Je m’excuse d’envoyer ma reponse avec un leger retard; j’ai ete par- 
ticulierement charge ces derniers jours. 

Daigne Votre Eminence Reverendissime agreer 1’hommage de mon 
profond respect et 1’assurance de mon religieux devouement. 

& Charles 
Archeveque d’Aix 

Animadversiones praeviae 

Concilium, propter amplitudinem suam et participationem stirpium 
omnigenarum, propter ambientem orationem et caritatem, testimonium 
necesse est ut ferat Christo Domino mortuo et redivivo, Christo Regi, 
cuius Regnum est « regnum veritatis et vitae, sanctitatis et gratiae, iusti- 
tiae, amoris et pacis ». 

Propterea quod vigor eius spiritualis redundet in promissiones ordi- 
nis temporalis pro necessitatibus humani generis, necesse est ut transcen- 
dentaliter emineat concilium in conspectu cuiusvis coetus in mundo 
exsistentis. 

Operi Concilii ut consocientur fideles optandum, per simultaneam in 
Orbe celebrationem certarum festivitatum, in communione cum celebra- 
tionibus Romae habendis. 

I 

De quaestionibus doctrinalibus 

I. Momentum praecipuum Tractatus « De Ecclesia » efferre oportebit; 
circa eius materiam moventur enim quaestiones hodie maxime agitatae. 

1. Speciatim labores circa Episcopos resumendi, prout in Vaticano 
Concilio provisum. 

De Sacerdotio fieret etiam sermo, ita tamen ut praeparatio et sancti- 
ficatio cleri in aliud caput reserventur. 

Opportunum esset de gradu et munere laicorum in Ecclesia, praeser- 
tim de eorum apostolatu, tractare. 

2. In illustratione quam praebet Tractatus « De Ecclesia » expo- 
nantur quaecumque attingunt quaestiones de Evangelizatione mundi 
hodierni; potissimum vero de Officio Missionario, secundum quod defi- 
nitum est in recentioribus Litteris Encyclicis, et prout nostris temporibus 
se praebet. 

3. Ad mentem Summi Pontificis, Concilii scopus inter alia respicit 
Christianorum redintegrationem in unitatem. 

Sollemnis praefatio ad Decreta et Constitutiones Concilii opportune 
invitaret Christianos omnes ad enixe orandum, paenitentiam agendam, 
caritatem humiliter exercendam, in eundem scopum. 

Ut huic unitati faveamus, eamque paremus, forsan possibile esset: 

Orthodoxos Orientales, saltem ad Praeparatorias Commissiones, 
invitare; 

Providere ut quaedam Concilii declarationes, verbi gratia circa 
christianos mores, aut personae humanae iura, aliis ecclesiis christianis 
communicentur, rogando etiam ut in spiritu unitatis, nobiscum in iis 
consocientur. 

Salvis doctrinalibus exigentiis impraescriptibilis veritatis, possibile 
esset: 

Ostendere qua ratione modus quo Ecclesia Catholica se gerit in 
respectu Unitatis non ex superbia vel arrogantia provenit, sed ex desi- 
derio humilis fidelitatis erga Christum necnon erga fratres separatos, 
qui sicut et nos in unico ovili locum obtinent; 

Ad evacuandas praeiudicatas opiniones, indagare in opportunita- 
tem, in possibilitatem explanandi et temperandi quasdam theologicas 
locutiones, necnon ritus quosdam in cultu adhibitos; 

Aspectus complementares efferre quorumdam dogmatum; v. g., 
unicae mediationis Christi in respectu devotionis erga Beatam Virginem 
et Sanctos; potestatis Episcoporum et populi christiani in respectu pote- 
statis S. Pontificis, etc.; 

Dum periculosae contaminationes sedulo praecaverentur, simul 
considerare apta media ad 

promovendam caritatem inter Christianos separatos, 
commune testimonium in nomine Christi perhibendum per fir- 
mam asseverationem iurium Dei et dominationis Christi, per caritatem 
ad miserias per orbem sublevandas, etc. 

II. Variae declarationes, in forma sollemni studiose paratae, affir- 

mare deberent doctrinam Ecclesiae circa quosdam errores aut quaedam 
problemata hodie saepius proposita: 

de Materialismo; de rerum supernaturalium primatu asseverando; 
de Laicismo; 

de Rationalismo, in sua forma recentiori quae provenit de influxu 
culturae technicae magis elaboratae; 

de Communismo atheistico; de « Progressismo »; 
de quibusdam formis capitalismi ad materialismum vergentis; 
de inculcatione principiorum iuris naturalis circa iura personae 
humanae et familiae. 

II 

De quaestionibus circa curam pastoralem et disciplinam 

Inter problemata mox proponenda, quaedam opportunius solverentur 
per revisionem Codicis luris Canonici, quin necesse sit aut utile de his 
in Concilio tractare. 

I. De cooptatione et sanctificatione Cleri 

1. Nonne opportunum esset proponere attentioni fidelium urgentiam 
promovendi vocationes ad clericaturam et Congregationes religiosas, 
necnon Ecclesiae doctrinam circa Vocationem sacerdotalem magis defi- 
nire? 

2. In praeparatione iuvenum ad Sacerdotium multa veniunt conside- 
randa. In alumnis minoris vel maioris Seminarii deligendis, maiores vir- 
tutes quaerendae sunt: fides vivida, acumen ingenii. 

E diffusione culturae modernae seu technicae novae difficultates pro- 
manant. Districte urgere, exempli gratia, applicationem recentis Instruc- 
tionis S. C. de Seminariis, praeparationem ad Examinationes Statales 
excludentis, vix non arceret multos iuvenes a Seminario minori ingre- 
diendo. Aliunde apparet ut necessaria apud Sacerdotes plurimos cultura 
quaedam technica, ut mentem multorum fidelium perspectam habere 
valeant. 

3. Inculcetur formationis mentis necessitas ope Thomisticae Phi- 
losophiae, necnon summum momentum studiorum theologicorum. Opti- 
mum est studiis biblicis magis favere, et pariter pastoralem biblicam 
promovere. Haec tamen sine periculo fieri nequeunt, neglecta solidiori 
theologica formatione. 

4. Iunioribus sacerdotibus praebeatur efficacius adiutorium durantibus 
primis vitae sacerdotalis annis. Invitentur Episcopi ad solutiones quae- 
rendas variis locorum circumstantiis aptatas. Utile esset providere ses- 

sionem cum secessu, cuius duratio ad mensem aut etiam ad plures 
(decem) menses protraheretur, post quinque aut decem annos vitae sa- 
cerdotalis. Tunc peragerentur secessus decem (aut etiam triginta) dierum, 
studia theologica, ascetica, pastoralia. 

Sollemniter invitandi essent sacerdotes ad fidelitatem in piis exercitiis 
frequentandis, necnon ecclesiasticis studiis prosequendis. 

Inconveniens esset nimium differre promulgationem reformationis 
Breviarii, prout iam praenuntiata est. Quod si imminuta fuerit recitationis 
duratio, bonum esset hortari sacerdotes ut semihoram saltem mentali 
orationi impendant. 

Invitandi sunt Episcopi ut secessus sacerdotales ita componant, ut 
recollectioni et orationi maxime faveatur. 

II. In re pastorali 

1 . Instructionis religiosae, momentum prematur, quoad iuvenes spe- 
ciatim et quidem toto formationis tempore, sed etiam quoad adultos. 
Inter fidei pericula maxima annumeranda est, apud christianos plurimos, 
inaequalitas inter culturam profanam et religiosam culturam. 

2. Elaborare problema evangelizationis apud quosdam homines a 
Christo alienatos aut in alienationis discrimine positos — prout in Galliis 
accidit praesertim apud operarios permultos; specialiter grave est pe- 
riculum apud technicos. Invenire est homines plurimos quos aegre collo- 
cares in aliquam ex categoriis in Iure Canonico aut pastorali theologia 
usitatis. Proprie loquendo, nec de pagano, nec de formali apostata, nec 
de christiano peccatore fidem in Ecclesiam retinente agitur. Sunt bapti- 
zati quidem homines, ter quaterve dumtaxat in vita sua religiosos actus 
ponentes, verum nec in Christi divinitatem, nec in Ecclesiam, immo nec 
in exsistentiam Dei Providi et Remuneratoris aut in immortalem animam 
de facto credentes. 

Apud huiusmodi homines presbyteri apostolatum habitualiter exer- 
cent, et saepius sacramenta baptismi, matrimonii, Communionis sic dictae 
« sollemnis » in dubiis conditionibus administrant; idem de christiana 
sepultura dicendum; unde optant a Hierarchia monita generalia accipere, 
tali hominum generi accomodata, ad solvendum problema in Galliis minus 
accurate « de apostolatu missionario » nuncupatum. 

3. Permittere Episcopis ut simpliciores reddant ritus quosdam mino- 
ris momenti (v. g., ad domum defuncti, in delatione ad coemeterium, etc.), 
ut liberius vacare valeant sacerdotes aliis ministeriis praestantioribus, 
necnon orationi et studio. Hodierna praxis pastoralis non paucas aposto- 
latus formas prioribus addidit. Aliunde, pluribus in locis, imminutus 


12 (II a) 



178 


GALLIA 


est sacerdotum numerus. Unde nimis gravantur sacerdotes, cum nocu- 
mento vitae spiritualis, efficaciae apostolatus, valetudinis quoque. 

Hortentur Episcopi ut sacerdotum operositas ministeriis proprie 
sacerdotalibus reservetur, alia munera laicis committendo. 

4. In votis est apud quosdam ut consideretur quaestio de Ordine 
Diaconali, qui gradus ad Sacerdotium non sit. 

5. Optandum ut assistentia spiritualis laicis apostolis praebenda, 
tanquam essentiale munus pastoralis sacerdotis luculenter praefiniatur. 

6. Sollemniter in mentem omnium revocanda decreta S. Pii X circa 
frequentem Communionem et Communionem mox ab incepto usu ra- 
tionis accipiendam: quae decreta a multis haud observantur. 

7. Prosequenda elaboratio Pastoralis Liturgicae, iam ab aliquot annis 
incepta. Permittatur proclama tio directa in lingua vulgari Scripturae Sa- 
crae in liturgicis caeremoniis (quoad Epistolam, Evangelium, Passionem 
durante Hebdomada Maiori). Extendatur usus linguae vernaculae in sa- 
cramentorum administratione. 

8. In Galliis speciatim, principia quibus innititur legislatio de Bene- 
ficiis Ecclesiasticis, vix factis exsistentibus respondent. Ex alia parte, ars 
medicinalis moderna vitam humanam diutius servat, quin notabiliter retar- 
detur sen i litatis initium. Exinde nascuntur problemata circa seniores 
Parochos et Episcopos in munere retinendos. Nonne facta huiusmodi legi- 
slationis canonicae accomodationem iuxta varias conditiones variis in locis 
vigentes suadent? 

9. Exigentiae apostolatus hodierni provocant ad maiorem collabora- 
tionem in re pastorali: ut essent: 

mutatio sacerdotum inter dioeceses intra aut extra fines nationales, 
speciatim, auxilium locis missionum praebendum; 

perfectior collaboratio utriusque cleri saecularis et regularis; 
constitutio coetuum professorum aut sacerdotum pro investigatione 
scientifica sacra et pastorali. 

Possit Concilium: 

Rogare Episcopos et Superiores religiosos ut examinare velint quid 
in propriis peculiaritatibus et privilegiis attente denuo considerari possit 
in augmentum radiantis influxus Ecclesiae: 

Providere speciali Corporis Ecclesiae compositioni, ad intimiorem 
partium connexionem obtinendam; 

Providere faciliori collaborationi aptando legislationem canonicam 
in hunc scopum. 

III. Circa Ius Canonicum 

1. Simplicius reddatur negotium recurrendi ad S. Sedem in rebus 
secundariis, v. g., Facultates quinquennales Episcopis concedi solitae 
eisdem tribuantur tamquam ordinariae, quaedam indulta, quibusvis pe- 
tentibus concedi solita (v. gr., ut exire valeant moniales clausurae ad- 
strictae; ut binare aut trinare valeant celebrantes, etc.) generali modo 
concedi possent. 

Tribuere Episcopis facultatem permittendi pecuniae mutuationem sal- 
tem ad 30.000 francos aurei valoris. 

Extendere ad plures casus (Festi nationalis, etc.) facultatem dispen- 
sandi a lege ieiunii et abstinentiae; 

2. Gestatio tonsurae apud gentes permultas in desuetudinem abiit. 
Talis lex estne retinenda? 

3. Quoad ecclesiastici habitus delationem extra functiones sacras, 
notus est S. Sedem indagationes prosecutam esse apud Episcopos Gal- 
liae. Determinatio in hac re opportune intercederet. 

Simplicior habitus in Ordinibus religiosis nonne commendandus esset? 

4. De vestibus liturgicis in simpliciorem formam redigendis. 

Quaedam uniformitas in vestibus Canonicorum nonne obtinenda, 

saltem ubi earum delatio extra dioecesim permittitur? 

Ad simpliciorem formam reducenda paramenta episcopalia (chiro- 
thecae, tibialia, sandalia, pileolus...). Vestis talaris violacei coloris ad libi- 
tum adhibenda extra pontificales functiones. 

Cappa nonnisi in sollemnioribus functionibus gerenda. 

5. De laicis communitatibus religiosis. 

Duratio Novitiatus ad duos annos protrahatur. 

Efficacior formatio perdurantibus votis temporalibus procuretur. 

Praestantior doctrinalis formatio procuretur. 

Nonne melius esset exigere votum deliberativum Consilii ante vota 
perpetua? 

Hortari ad quosdam habitus simplificandos. 

6. De Processibus matrimonialibus (declaratio nullitatis; dispensa- 
tiones super rato et non consummato). 

Optandum ut citius absolvantur. 

8. De Censuris et Poenis leges in simpliciorem formam redigantur. 

Exc.mi P. D. IOANNIS BAPTISTAE LLOSA 
Episcopi Adiac ensis (Aj accio) 

Ajaccio, le 19 septembre 1959. 

Eminentissime Seigneur, 

Votre Eminence a bien voulu me demander si j’estimais qu’il y aurait 
lieu de ma part de soumettre aux Consulteurs qui ont a mettre au point 
les questions qui feront 1’objet des travaux conciliaires, quelques sugges- 
tions prealables susceptibles d’etre prises utilement en consideration. 

Pour repondre aux desirs de Votre Eminence, je me permets de lui 
soumettre les quelques reflexions suivantes. 

1. II semble important, dans la crise actuelle de 1’Autorite en gene- 
ral et de la soumission due a la Hierarchie Catholique, de preciser la 
nature et Timportance de la dite Hierarchie, et specialement des pou- 
voirs de TEpiscopat. 

2. La question du laicat dans 1’Eglise me parait demander des preci- 
sions doctrinales et canoniques. Cette question devrait certainement en- 
trainer des precisions analogues en ce qui concerne 1’Action Catholique. 

3. II serait tres souhaitable qu’un jugement autorise soit porte sur 
les grands courants scientifiques et philosophiques qui ont une influence 
considerable sur les esprits, et qui posent d’une fagon apparemment nou- 
velle et dangereuse le probleme de la Foi. 

4. En ce qui concerne la Pastorale de tres importantes questions 
meritent de retenir Tattention du Concile. 

Et d’abord 1’evangelisation du monde ouvrier, separe de 1’Eglise par 
une tournure d’esprit, des tendances et des prejuges qui rendent les tra- 
vailleurs difficilement accessibles a 1’enseignement de l’Evangile et au 
dogme chretien. La vie sacramentaire ne leur apparait que comme un 
ensemble de gestes coutumiers qui restent a la surface de la vie reelle. 
Les sacrements ne representent presque plus pour eux un engagement vital, 
et le mariage-contrat fait pour eux la seule importance objective du ma- 
riage-sacrement. 

Les enseignements de S. S. Pie XII sur la morale chretienne dans ses 
applications actuelles pourrait donner matiere a des directives conci- 
liaires tres actuelles. 

5. II parait bien necessaire que le Concile s’interesse specialement a 
la grave question de la vocation sacerdotale et religieuse, sous un angle 

essentiellement pastoral. Certaines regions sont abondamment favorisees 
a cet egard. D’autres le sont insuffisamment et ne peuvent par leurs 
propres moyens remedier a cette situation. Ne serait-il pas opportun 
d’envisager la question sur un plan plus vaste que le diocese? La Mis- 
sion de France a ete chez nous une excellente initiative. A ce point de 
vue, et sur d’autres points de la pastorale, ne serait-il pas opportun de 
voir si une revision des echelons hierarchiques: dioceses, provinces, 
nations, ne favoriserait pas l’action pastorale de 1’Eglise. 

6. La discipline ecclesiastique gagnerait a une etude approfondie et 
a quelques decisions pratiques sur des questions importantes, v. g.: 

A) L’introduction de la langue vulgaire dans la liturgie ne favori- 
serait-elle pas 1’instruction des fideles, plus efficacement qu’un catechisme 
special pour adultes, qu’il est difficile d’imposer a 1’ensemble des pa- 
roissiens? Une refonte du Missel dans ce sens ne pourrait-elle pas etre 
envisagee? 

B) La refonte du Breviaire est partout desiree. Le Concile ne pour- 
rait-il pas donner les directives precises qui dirigeraient les travaux a 
entreprendre dans ce sens? Pour le clerge seculier il semble bien qu’il 
faudrait rappeler que la recitation du Breviaire est le principal moyen de 
s’associer a la grande priere publique de 1’Eglise. 

C) Il parait urgent de remettre en valeur la loi de la penitence et la 
pratique de la mortification, en 1’incorporant davantage dans le cycle 
liturgique. Les modifications apportees au jeune eucharistique sont tres 
heureuses, car elles facilitent la communion, surtout la communion pen- 
dant la messe paroissiale. Mais la disparition presque complete de la Loi 
du jeune ecclesiastique, surtout pendant le Careme, denature le carac- 
tere penitentiel du cycle quadragesimal et de la Paques chretienne, notre 
resurrection avec le Christ tant correlative de notre ensevelissement avec 
lui dans le mystere de sa mort. 

Daigne Votre Eminence agreer, avec ces modestes remarques et desirs 
en vue de la tres heureuse preparation de ce prochain concile, le tres 
humble hommage de ma filiale veneration en N. S. 


© Jean B. Llosa 
Eveq. d’ Ajaccio 

Exc.mi p. d. ioanni emmanuelis marques 

Archiepiscopi Albiensis (Albi) 

Albiae, die 1 septembris 1959. 


Eminentissime et Reverendissime Domine, 

Dignetur Eminentia Vestra Reverendissima hic adnexa vota acci- 
pere, quae Litteris 18 iunii 1959 ad Commissionem Antepraeparatoriam 
pro futuro Concilio Oecumenico mittenda postulata sunt. 

Indulgentiam Vestram pro mora interposita imploro ac, quo par est 
obsequio, sacram purpuram reverenter deosculans, me profiteor 

Eminentiae Vestrae Reverendissimae 
addictissimum famulum in Domino 

Io ANNES EMMANUEL MARQUES 
Archiepiscopus Albiensis 


I. Circa aliquos modernos errores vel abusus 

1. Ut, ad usurpationes civilis potestatis vitandas aut, si casus ferat, 
reformandas, iterum ac firmiter definiantur gemina iura personae et 
familiae, praesertim quae ad puerorum christianam educationem, iuxta 
normas ab Ecclesia statutas, in scholis procurandam attinent ac officia 
civilis potestatis in ordine ad huiusmodi iurium usum fovendum. 

2. Ut praecise declaretur quid morali ter existimandum sit de con- 
ceptibus contrahendis (v. d. controle des naissances), de artificiali fe- 
cundatione, de euthanasia. 

3. Ut proclametur hominum omnium radicalis aequalitas ex qua 
oriuntur omnium iura ad bona tam animae quam corporis, pro suis 
quisque necessitatibus et conditione, fruenda, adiuvantibus illis, maxi- 
me populis, quibus magis favet natura vel fortuna. 

II. De Ecclesia 

4. In praesentibus rerum adiunctis, infestante materialistica pesti- 
lentia, summe ac urgenter desiderantur maximi conatus omnium ad 
« pauperes evangelizandos ». 

Quapropter votum exprimitur: 

5. Ut dogmatica synthesi, sicut in Concilio Vaticano pro Romano 
Pontifice, definiantur: 

a) Quae pertineant ad munus Episcopi tam in Ecclesia universali 
quam in propria dioecesi; 

b) Quae pertineant ad munus Presbyteri, potissimum in ordine 
ad cooperationem pastorum cuiusque Dioecesis tam cum Episcopo quam 
inter se coarctandam; 

c ) Quae pertineant ad Religiosos et Religiosas, praesertim in 
ordine ad adiumentum pastorali ministerio, servatis religiosi status 
obligationibus, praestandum. 

d) Quae pertineant, ratione Christi Sacerdotii aliquo modo parti- 
cipati, ad laicos, in ordine tam ad cultum divinum procurandum quam 
ad christianam religionem, maxime per Actionem Catholica, propagandam. 

III. De Liturgia 

6. Ut, ad mentem votorum, rogante, die 17 maii 1956, Sacra Con- 
gregatione Rituum, ab Archiepiscopis prolatorum, Breviarium Romanum 
ad usum saecularium clericorum emendetur. 

7. Ut Missae Celebratio ab Introitu incipiat et celebrantis Benedic- 
tione finem habeat, ceteris precibus vel suppressis, praesertim precibus 
post Missam praescriptis, vel privatim, saltem a celebrante, recitandis. 

8. Ut in Missa Catechumenorum ad fidelium instructionem ordinata, 
saltem proclamatio Epistolae et Evangelii, necnon Lectionum, si casus 
ferat, unica et authentica versione omnibus imposita, lingua vernacula 
ab ipso celebrante fieri liceat. 

9. Ut episcopi, servatis pro solemnioribus ceremoniis pontificalibus, 
Missam solemnem simpliciori ritu, celebrare possint. 

10. Ut curante Sacra Congregatione Rituum, unicum Caeremoniale, 
tam pro religioso habitu induendo quam pro religiosa Professione emit- 
tenda, ab omnibus Congregationibus mulierum, etiam dioecesanis, uten- 
dum, in quantum fieri possit, habeatur. 

IV. Circa Disciplinam 

11. Ut emendetur ius beneficiale adhuc vigens, ita ut Episcopus, 
praehabito bono animarum, Parochos, nisi absque ullo canonico processu, 
saltem facilius, amovere vel transferre possit. 

12. Item, ut, urgentibus praesentibus adiunctis, Episcopo competat, 
absque ullo recursu ad Sanctam Sedem, paroecias exstinctive unire, sup- 
primere vel dismembrare. 

13. Ut reformentur Capitula canonicorum, ita ut ad Capitulum Ca- 
thedrale, in quantum Episcopi consilium se habeat, presbyteros, absque 
residentiae et chori obligatione, aggregare fas sit. 

14. Ut renovetur sanctificatio diei Dominicae ac dierum festorum de 
praecepto, praesertim quoad abstinentiam ab operibus servilibus, iuxta 
can. 1348 C.I.C. 

15. Ut Missam celebrare quacumque hora, absque ulla restrictione, 
servatis ieiunii eucharistici legibus liceat. 

16. Ut pro sacerdotibus plures Missas die Dominica vel festo, cele- 
brantibus lex ieiunii eucharistici, absque Induito a Sancta Sede implo- 
rando, opportune emendetur. 

17. Ut Causae matrimoniales super rato et non consummato ad ponti- 
ficiam dispensationem implorandam, a dioecesanis Tribunalibus non so- 
lum instruantur, sed etiam iudicentur. 

18. Ut censurae inutiliter in praxi multiplicatae reducantur. 

Albiae, die 31 augusti 1959. 

IOANNES EmMANUEL MARQUES 
Archiepiscopus Albiensis 


6 

Exc.mi P. D. RENATI STOURM 


Episcopi Ambianensis (Amiens) 


le 29 aout 1959. 

Eminence Reverendissime, 

Veuillez trouver ci-joint la reponse a votre lettre du mois de juin 
concernant la preparation du futur Concile CEcumenique. 

Daignez agreer, Eminence Reverendissime, 1’hommage de mon pro- 
fond respect et de mon filial attachement. 

© Rene Stourm 
Eveque d’ Amiens 


I. Ad doctrinae capita quod attinet 

Optanda videtur progrediens enucleatio de natura Ecclesiae ut ad 
plenum exitum deducatur opus inceptum a Concilio Vaticano. 

A) In primis proferenda essent schemata in Concilio Vaticano pa- 
rata « De Episcopatu », ut in luce ponatur ecclesiastica Hierarchia. 

Cum Episcopi, mutua fide obligati, sub auctoritate Summi Pontificis 
intersint partem missionis Apostolicae Ecclesiae, optandum videatur 
meliore modo ponere curam collectivam Episcopatus coram contemptione 
praesente Religionis Christianae et invasione nimiae curae materiae et 
opes quarum f ruitur ad implendam eam curam. 

Item eo tempore, quo commotus Actionis catholicae iuvenum et 
adultorum magnopere compulerunt socias ad cognocendum vincula con- 
iungentia cum Episcopo et officium partem capiendi apostolatus, optan- 
dum videatur ostendere Episcopum centrum esse totius apostolatus in 
sua dioecesi, vinculum, testem et apostolum unitatis in propria ecclesia. 
Aeque ostendendum sit eum esse mediatorem, per quem totus populus 
introducitur in unitatem Ecclesiae universae, patefecit mentem catholi- 
cam, fidem Ecclesiae Romanae apostolicae et sanctae. 

B) Evolvenda foret deinde Ecclesiae cum Laicatu consuetudo. Du- 
plici de causa huiusmodi enucleatio utilis apparet. Ita positive fovebi- 
tur voluntas membrorum Ecclesiae in aciem Actionis catholicae militare 
quod eo magis necessarium apparet quo laicorum cum clero in dies re- 
quiritur ad opus apostolicum actuosior conspiratio. Ita positive dissi- 
dentes forsan ad reditum invitabuntur quia maximi momenti et ponderis 
est pro eis pars laicis reservata in Ecclesia. Ita negative arcebuntur opi- 
niones quae minus caute in hac parte, nostris temporibus, profiteri po- 
tuerunt, verbi gratia gravis confusio inter sacerdotium laicorum et sacra- 
mentale sacerdotium. Ut pressius loquamur, optanda foret declaratio 
Magisterii circa laicorum ordinem et partem in Ecclesia. 

C) Evolvenda foret denique Ecclesiae cum mundo novo consue- 
tudo. Opportunum videatur definire quam positiva sit conditio Ecclesiae 
adversus mundum novum artis recentis, memorando eam incarnare res 
spirituales constantes quarum hic mundus nequiret carere, nam solae 
servant corpora inviolata et digna. 

II. Ad disciplinam et ad luris revisionem quod spectat 

Alia sunt quae pertinent ad quasdam, ut aiunt: « reformationes 
structurae », alia quae potius singula minute intuentur. 

A) Quoad prima, quae sunt generaliora, non uni tantum apparet 
Ecclesiam, dum magis ac magis apostolicae expansioni incumbit, iure 
concepto pro societate plene stabilita et plene christiana regi. Pro socie- 
tate plene stabilita — res exemplo plana fiet — cura animarum seu 
officium parochi a Codice praecipue consideratur ut beneficium, a iure 
tali modo munitur ut integra maneat conditio beneficiarii cuius inamo- 
vibilitati potius consulitur. Nonne magis animarum emolumenti solli- 

citudo habenda esset, ut praesules expeditius et flexibilitate maiore pro- 
videre possint populi necessitatibus pro societate plene Christiana? 
In mundo tamen vivimus de die in diem magis pagano ita ut in nullius 
rebus necessitatibus nostris ius minime respondet. 

Ita v. g. condiciones requisitae in sacramentorum administratione. 

Optandum ergo videtur ius ad hodiernam societatem magis apta- 
tum. Item aucta libertas in administratione Ecclesiae universalis, ut 
aiunt: « une decentralisation », pariter optatur. 

Verbi gratia, episcopi possent amplioribus facultatibus gaudere ad 
dispensandum super lege ecclesiastica ita ut maior velocitas impendenda 
sit ab unoquoque praesule quando agitur de negotiis ordinariis expe- 
diendis. Equidem aliquibus ordinariis facultates libenter concedentur, 
sed cur non inscriberentur in ipsa lege quae nunc mere de gratia elar- 
giuntur? 

B) Secundo: de his quae singula respiciunt. 

1) Pro disciplina Monialium. Consulendum esset saniori statui 
psychologico plurium, v. g. per domos ad feriandum, per tempora re- 
laxationis modo generali instituta. Non semel auditur moniales quasdam 
vita nimis tensa laborare, non sine gravi damno etiam spiritus. 

Optandum aeque videatur adiuvare Superiores maiores ad magis 
cognoscendum mentem progredientem et animum adolescentulae recen- 
tis, suetae cuidam libertati et multis propriis auctoritatibus. Quae non 
rationem huius rei habuerunt, carent discipulis. 

Tandem inter exteriores, commutationes et commodationes opta- 
biles sint: mutationes quorundam vestium ad simpliciores, apparatus 
nimis severus claustrorum et salutatorium, compositiones ad corporis 
curationes minus simplices. 

2) Super conditiones laboris investigationis quae in animo ver- 
santur in Ecclesia. Saepe evenit ut theologus, cuius opinio reiecta aut 
damnata sit ab Ecclesia super unam rem certam, habeatur suspectus et 
prohibitus sit ab omni labore investigationis. Maior latitudo optanda 
sit in eis rebus. 

3) De Diaconatu. Optabile videatur in eo redire ad usum pri- 
scae Ecclesiae. 

Datum, Ambiani, ex Aedibus episcopalibus, die 26 augusti 1959. 

ffi Rene Stourm 
E veque d’ 'Amiens 

Exc.mi P. D. PETRI VEUILLOT 
Episcopi Andegav ensis (Angers) 

Angers, le 22 septembre 1959. 

Eminentissime ac Reverendissime Domine, 

Mihi honorificum fuit accipere litteras (I C/59-126) quas Eminentia 
Tua Rev.ma die 18 iuni 1959 nomine Commissionis Antepraeparatoriae 
pro Concilio Oecumenico ad me misit. Quibus litteris me rogasti ut, 
omni cum libertate et sinceritate, exponerem res et argumenta quae in 
futuro Concilio utiliter tractari posse crederem. Consultis igitur quibus- 
dam prudentibus peritisque dioecesis meae sacerdotibus, ad Eminentiam 
Tuam, si fas est, referam paucas has quaestiones quae temporibus nostris 
cum universalis Ecclesiae necessitatibus congruere mihi videntur. 

1. In nationibus communistarum imperio subactis, quin et, dispari- 
bus quidem gradibus, in ceteris mundi regionibus, marxismus Ecclesiam 
graviter et perniciose impugnat, atque adeo quosdam catholicorum circu- 
los, sub progressismi specie, permovet. Quod nempe fieri perget etiamsi 
mutetur politicus nationum status. Opportunum ergo videatur Conci- 
lium repetere ac pressius significare illa quae novissimi Summi Pontifi- 
ces de socialibus rebus docuerunt: quae sint reapse proprietas, capitali- 
smus, etc., et in quibus reapse errant socialistae marxisti, progressistae, etc. 

2. Homines temporum nostrorum haud facile fatentur absoluta esse 
moralia praecepta quae naturali legi et divinae revelationi innituntur. 
Summus Pontifex Pius XII fel. record. denuntiaverat illos errare qui 
docent ea quae gallice vocant « morales de situation ». Insuper, cum 
hominum numerus in orbe terrarum cresceret, quaestiones quae pertinent 
ad hoc quod dicitur « birth-control » acerrime motae sunt; qua propter 
opportunissimum videatur catholicam doctrinam asseverare de praeci- 
puis rebus moralibus quae nunc disputantur, praesertim de re coniugali. 

Constat quoque minus facile credi aeternas esse inferni poenas. 

3. De sacerdotio, multae quaestiones hodie in catholicorum circulis 
moventur; quarum quaedam graves sunt et ad veram notionem sacramenti 
Ordinis pertinent. 

De episcopatu, necessarium sit ad Concilium referri de episcopalis 
consecrationis sacramentalitate. 

De presbyteratu autem, pressius significanda aut iterum confirmanda 

sint quaedam a catholicis docta de rebus sequentibus: de sacerdotio et 
ministerio sacramentali — de sacerdotio et apostolatu — de sacerdotio et 
caelibatu. Quibus quaestionibus iungi possunt illae quae ad divini officii 
recitationem et habitum clericalem attinent. Praeterea apostolatus apud 
multos homines, praesertim apud opifices, magis magisque in dies fit 
difficilis: de quo evenerunt dolendae ambiguitates et angustiae de sacer- 
dotum manuali labore. 

Denique, diaconorum, sive caelibes sive coniugati futuri sint, status 
paulatim melius, ut opinor, cognoscitur et a Patribus Concilii, sive ob 
ipsam rem sive ob presbyterorum penuriam, perpendi possit. 

4. Inter gravissimas difficultates quae apostolicum Ecclesiae laborem 
in mundo impediunt hoc reperitur quod clerici inaequaliter dispertiti 
sunt, sive inter eiusdem nationis dioeceses, sive inter orbis terrarum 
dioeceses; tamen ratio maiorum necessitatum regionum christianiorum et 
ferventiorum semper habenda erit. Viae autem quas Codex luris Canonici 
enumerat idoneae non videntur ut sacerdotum numerus augeatur in urbi- 
bus et in suburbanis locis (v. g. in Gallia), ubi Evangelium non satis prae- 
dicatur, vel in vastis continentibus (v. g. in America Meridionali et in 
Africa). Atqui, ut huiusmodi mutatio incipiatur, oportet accurate defi- 
niatur theologia de Episcopo et locali Ecclesia, et in illis ipsis et pro 
illorum laboris universalis Ecclesiae consortio. 

Item utile sit novas de religiosorum exemptione leges condere, ut 
omnes apostoli sub Romani Pontificis et Episcoporum potestate arctius 
iungantur. 

5. Actio Catholica magis necessaria et instans est hodie quam fuit 
umquam. Quia novissimi Papae eam vehementer propulerunt, laici melius 
senserunt multum sibi in Ecclesia laborandum esse. Insuper, laicorum 
apostolatus omnibus fere locis nationali et internationali ratione compo- 
situs est. Atqui, et in doctrina et in disciplina, illa laicorum cum Eccle- 
siae hierarchia cooperatio quaestiones movit quas Concilii Patres attente 
considerare deberent. 

Pariter accuratius definiri possit quae sint Institutorum saecularium 
ad laicorum clericorumque sanctificationem et apostolatum propriae 
partes. 

6. Animadversum est antiquam beneficii notionem cum socialibus 
et oeconomicis condicionibus temporum nostrorum ut videtur, iam non 
congruere. Alioquin, praesentium de parochorum inamovibilitate legum 
usus saepe impedit ne dioeceses apte regantur; causae quae illas olim 
utiles effecerant iam non hodie tam necessario valere videntur. 

7. Cum Sanctissimus Dominus ipse affirmaverit Concilium sibi Chri- 
stianorum seiunctorum, praesertim illorum qui se « orthodoxos » vocant. 



EPISCOPUS ANDEGAVENSIS 


189 


ad unitatem reditum, inter alia, propositurum, omnes una optamus ut 
Patres argumentum illud adeant. Nonne imprimis operandum est ut 
Ecclesia Catholica seiunctis fratribus desiderabilis comisque appareat, 
tam vere certeque interpretando doctrinae res ab acatholicis disceptatas, 
quam iterum asseverando quandam varietatem in legibus et liturgiis legi- 
timam esse? De quo bene notum est quantum intersit catholicam doctri- 
nam verbis significari quae fratres seiuncti sine ulla ambiguitate et offensa 
intelligere possint. 

8. Saepe quaesitum est de quibusdam Romanae Curiae mutationibus, 
ut efficacius qui Romae toti Ecclesiae praesunt cum Episcopis agere pos- 
sint. Hac in re, optabile videatur ut omnes catholicae nationes in Ro- 
manae Curiae consortium magis intrent. 

9. Regnante Pio XII fel. record., sicut et tempore Sancti Pii X, culto- 
rum animi in liturgiae emendationis et pulchritudinis desiderium impulsi 
sunt. Sic evenit ut multi christiani plura quam ante expostularent et sa- 
cerdotes sentirent quam necessarium esse actionem liturgicam et pasto- 
ralem plus valere, praesertim apud eos qui longe ab Ecclesia manent. 
Valde sit opportunum Concilium decreta ferre, praecipue de sacramen- 
torum re pastorali, missarum privatarum valore sanctique Sacrificii cele- 
bratione (v. g. de vernaculae linguae usu et de concelabratione, ut fit in 
Orientalibus ritibus aliquibus), ut errores vitentur et pastores quibus 
grex ducendus ipsi dilucide ducantur. 

10. Audivi vitam eremiticam aliquot iam annos diversis modis, in 
Ecclesia renasci. Quoniam illa religiosae vitae forma perantiqua est, opta- 
bile videatur ut ei detur iterum status canonicus, quem Codex nunc non 
continet. 

Cum illa omnia ad Eminentiam Tuam refero, eius iudicio iam nunc 
sto de habenda eorum quae suggero ratione. 

Liceat mihi, Eminentissime Domine, cum maxima veneratione, me 
profiteri Eminentiae Tuae humillimum et addictissimum servum. 

ffi Petrus Veuillot 
Episcopus Andegavensis 

Exc.mi p. d. ioanni baptistae megnin 

Episcopi Engolismensis (Angouleme) 

Prot. N. I C/59-128 

Eminentissime ac Reverendissime Domine, 

Mihi honori est ad Eminentiam Vestram votum mittere quod petebat 
in Litteris suis, die 18 iunii datis et die 6 iulii 1959 acceptis, nomine 
Pontificiae Commissionis antepraeparatoriae pro Concilio oecumenico. 

Eminentiam Vestram humiliter rogo ut excusatum habere benigne 
velit quod in exspectata responsione reddenda omnino invitus nimiam 
attuli moram. 

Et sacram deosculans purpuram, Eminentiae Vestrae me dico humil- 
limum et in Christo addictissimum servum. 

Engolismae, die 24 mensis novembris 1959. 

ffi Ioannes Baptista Megnin 
Episcopus Engolismensis 


I. De re dogmatica 

1. Denuntiandus videtur a futuro Concilio ille nefandus laicismus 
qui hodiernum saeculum pervasit, et innumerabiles perniciosissimas- 
que ruinas coacervavit. Non solum est quidam habitus, sed etiam doc- 
trina quae ducit ad atheismum. Deo maxime infensus est cuius Ipsum 
Sanctum Nomen proscribit in qualibet publica institutione aut activitate. 
Omne delet quod religionem sapit. 

Insuper, sub specie fallacis neutrali tatis, laicismus penetravit in 
Instituta omnis generis, etiam a Statu libero: haud pauci enim catholici 
animo volenti adversantur Institutis formaliter christianis. 

Imo, paulatim permeavit laicismus animum etiam multorum catho- 
licorum, et ipsarum familiarum quarum sensim decrescunt spiritus fidei, 
mens christiana, fervor, pietas, sensus christianus in educandis filiis. 

Laicismus, absolutum et perfectum instrumentum inimicorum Christi, 
directe, vehementer, inexpiabili lucta Christo Regi adversatur. 

Ipse laicismus denique, quoad strictissime in educanda iuventute 
saevit, causa est cur rariores fiunt vocationes sacerdotales et religiosae. 

2. Nec praetereundus videtur ille quem dicunt progressismus, qui 
formam praebet cuiusdam relativismi. Veritatem revelatam et definitam 
aut immutat aut accommodat sensui hodierno aut illi commenticio sensui 
historiae qui apud eos revera non est nisi quaedam determinismi materia- 
lis species. 

Practice, isti progressistae in multis saepe, non obstante Ecclesiae 
vetito, factionibus interdictis, cooperationem afferunt. 

3. Sunt qui affirmant duas esse ecclesias, unam scilicet visibilem quam 
vocant iuridicam, hierarchicam, et alteram vero invisibilem, seu spiri- 
tualem a Spiritu Sancto informatam et animatam, independenter ab ele- 
mentis iuridicis et socialibus a Christo constitutis, ita ut solvant Corpus 
Christi mysticum, et ipsam Ecclesiam destruant. Quem errorem claris- 
sime et fortiter profligavit Summus Pontifex Pius XII. 

4. Vindicanda est Sanctitas Matris Ecclesiae contra illos, saepe saepius 
ipsius filios, qui, spretis non solum mediis sanctitatis quae praebet, sed 
etiam heroicitate virtutum multorum eius membrorum, necnon « inexhau- 
sta eius fecunditate in omnibus caritatis institutis et operibus », eam de- 
clarant imminutam, deiectam, inefficacem, imo « putridam ». Ipsi Ec- 
clesiae tribuunt indifferentiam aut etiam apostasiam practicam multorum, 
haud respicientes ad conatus consociatos impiorum ad eversionem Eccle- 
siae deditos. Et audent illud quod vocant « Ecclesiae peccatum » in pu- 
blicis scriptis denuntiare. 

5. Sunt qui contrahunt limites auctoritatis et magisterii Ecclesiae et 
Romani Pontificis, quasi non pertineat ad solum Romanum et Summum 
Pontificem statuere quousque et ad quosnam casus sese extendant. Iidem 
denegant praesertim Ecclesiae quemlibet circa temporalia (i. e. politica, 
civilia, socialia) interventum, non attendentes aspectui morali etiam tem- 
poralium de quo iudicat Ecclesia. 

Denique, revocandum videtur quanti momenti sit magisterium ordi- 
narium Ecclesiae. 

6. Promovenda est Sanctae Ecclesiae unitas per caritatem mutuam 
ipsorum catholicorum, ad invicem saepius acerbe erectorum — per cari- 
tatem in invincta firmitate erga « Saepartos », per preces ferventes et 
continuas — per assiduos et prudentes sub auctoritate Ecclesiae cum 
Separatis contactus, per testimonium vitae christianae ipsorum catho- 
licorum. Et haec sit fidelium sollicitudo constans et perpetua, ut ad effec- 
tum suum plenum adducatur oratio Domini Nostri Iesu Christi: « Sint 
unum... ». 

7. Promoveatur animus pietatis et obedientiae filialis in omnibus erga 
Sanctam Matrem Ecclesiam, quam multi catholici, etiam in usu religioso 
sat assidui, vix cognoscunt. 

8. Optant inulti fideles ut definiatur tanquam veritas de fide catho- 
lica doctrina de « Beata Maria Virgine omnium gratiarum Mediatrice ». 

II. De re morali 

1. Primus error. - Practice, finis hominis iam non est Deus cuius 
imprimis curanda est gloria, sed ipse homo, ita ut multis Deus non vi- 
deatur Ille Creator et Pater cui debeatur omnis honor et gloria, sed veluti 
quidam hominis servus, semper illi et illius desideriis, praesertim terrenis, 
promptus et quasi illis offensus in adversis. Unde quidam habitus moralis 
anthropocentricus, ample diffusus etiam apud fideles in frequentadis ec- 
clesiis sat assiduos, sed non ex fide viventes. 

Unde, multorum levissimus sensus religiosus. 

Unde, ille materialismus practicus in animos christianorum in dies 
profundius insinuatus, erga Deum et proximum caritati omnino adversus, 
quem caeterum Summus Pontifex Pius XII, in litteris Ency elicis editis 
occasione Centenari anniversarii Apparitionum Beatae Mariae Virginis, 
apud oppidum Lourdes, fortissime denuntiavit. 

2. Affirmanda videtur natura obiectiva doctrinae moralis christianae 
contra illos novatores qui, apud catholicos, iudicem valoris moralis sua- 
rum actionum suam tantum admittunt personalem conscientiam, quae 
licitum aut illicitum pronuntiat pro statu rerum aut pro statu personali 
momenti, non vero secundum legem sive divinam, sive humanam et legi- 
timam: illum vero perniciosissimum errorem « morale de situation » 
appellant. 

3. Etiam magis ac magis illa invalet apud multos moralistas, etiam 
sacerdotes, propensio ad minuendam libertatem actus humani. Tales 
sunt, aiunt, corporis complexio, quorundam naturae humanae impetuum 
violentia, virium in profundissimis personae abscunditarum interventus, 
multorum psychopathia, et etiam illa quam dicunt, pressio socialis etc., 
ut plerumque desint conditiones requisitae ad illam libertatem adverten- 
dae et consensus quam requirit peccatum. Ille determinismus moralis 
patet quam sit animis et societati christianae periculosus. 

4. Deplorandus certo est ille anarchicus animus quo solent etiam fide- 
les, imo et non pauci clerici, spernere legum Ecclesiae observationem 
quae eorum menti, iudicio, aut simplici beneplacito contradicunt. Exem- 
plo sit, inter alias, lex « Indicis » contra quam repugnant vehementer et 
superbe christiani multi, praesertim e iuventute, vituperantes illam anti- 
quatam, ut aiunt, tyrannidem Ecclesiae quae obstat iniuste eorum incre- 
mento intellectuali, cum, reapse, nihil aliud quaerant nisi plenam quae- 
cumque perversa legendi licentiam. 

Illa insuper regnat mens vi cuius legem Ecclesiae quam dicunt inop- 
portunam violare eo directo fine oportet ut paulatim in desuetudinem 
abeat et abrogetur. 

5. Generatim praxis obedientiae valde deprimitur et, quod est multo 
gravius ipse conceptus verae obedientiae, quae est virtus, depravatur. 
Nam iuxta quosdam obedientia motivum non haberet in ea honestate 
qua obsequium filiale ipso facto redditum voluntati et auctoritati divinae, 
sed, contendunt e contra, praefatum obsequium esse conditionatum qua- 
dam « motivatione » subiectiva subditi, ita ut obediens, revera, non qui- 
dem voluntatem Superioris aut ipsius Dei observet, sed suum proprium 
iudicium. Summus Pontifex Pius XII hanc corruptam obedientiae no- 
tionem clare repudiavit. 

Caeterum, notandum est in genere detrimentum advenisse in obser- 
vatione virtutis obedientiae. Quod patet non solum in fidelibus, sed 
etiam — et valde damnosum — tum in clericis quibus promissio obedien- 
tiae in ordinatione presbyterali emissa saepe non videtur esse nisi for- 
mula, tum in religiosis, ut constat e dictis Superiorum. Porro Christus 
Salvator Noster « humiliavit semetipsum, factus obediens usque ad 
mortem ». 

6. Nec silentio videtur premenda illa quae in dies acerbius saevit ex- 
candescentia sexualitatis et voluptatis per omnes conditiones sociales, et 
per omnes statuum varietates, quin eam vitent Christiani, qui, nedum 
impedimento essent illi morum Christianorum submersioni, illo fluctu 
ipsi rapti sunt. Ex hoc aere aphrodisiaco veram vastationem patitur 
iuventus, tum apud puellas quam apud iuvenes, quo fit ut pietas et usus 
sacramentorum et ipsa fides periculose minuantur aut etiam evanescant. 
Et quid de perturbatione et forsan depravatione conscientiarum? 

7. Item, ex tanta demissione morum provenit lugenda multiplicatio 
divortiorum, et quidem saepe saepius in familiis quae christianae ha- 
bentur et probatissima existimatione gaudentibus, quin aliqua reprehen- 
sione aut seria vituperatione moveantur animi. Unde scandalum mutuum 
semper latius patet. — Insuper, hodie advocati aut procuratores aperte 
praxi catholicae addicti coniugibus divortium etiam inconsulta Ecclesia 
petentibus coram iudice auxiliari annuunt. - Caeterum multi catholici 
legem indissolubilitatis matrimonii legem mere ecclesiasticam esse opi- 
nantur. 

Ita morum effrenatio effectus simul et causa est naturalismi qui 
largius et profundius populum christianum sensim inficit. 

III. De re canonica 


Videtur optandum: 

1. Ut clerici solemniter moneantur de necessitate ferendi habitum 
ecclesiasticum, abstinendi ab omnibus quae eos dedecent ad normam 
canonum 138-140, vitandi nimiam erga mulieres familiaritatem, horas 
canonicas regulariter recitandi; siquidem, graves quoad illa omnia irrep- 
serunt abusus. 

2. Ut ab impedimentis matrimonialibus gradus minoris valeant ipsi 
per se ipsos locorum Ordinarii dispensare. 

3. Ut, sicut statutum est in Codice, non requiratur Beneplacitum 
Apostolicum in alienationibus bonorum ecclesiasticorum et aliis contrac- 
tibus quo conditio Ecclesiae peior fieri possit, nisi agatur de bonis quae 
valorem excedunt triginta millium francorum aureorum. Siquidem, magis 
ac magis, et frequentius extenuatur monetarum valor. 

Insuper, demographica evolutio, celeritas qua in urbibus, relictis agris, 
coacervantur incolae exposcunt in dies instantius aedificationem eccle- 
siarum, scholarum christianarum, locorum ad catechismum et alia opera 
apostolatus accommodatorum etc. quae omnia amplas requirunt expen- 
sas, necnon rapidas omnis generis tractationes (emptiones, venditiones, 
permutationes, mutuationes, cautiones etc.); unde si vigeat decretum 
Sacrae Congregationis Consistorialis quod exigit Beneplacitum Aposto- 
licum ad negotia conficienda quando agitur ex rebus quae excedunt va- 
lorem decem millium francorum aureorum, iam multa morantur aut 
etiam omnino impediuntur. 

4. Ut, datis penuria sacerdotum, exiguitate quarundam paroeciarum, 
necessitate actionem pastoralem, tum ruri, tum in urbibus, ad maiorem 
efficaciam accommodandi, magna utilitate cuiusdam homogeneitatis in 
paroeciis, Episcopus propria auctoritate valide et legitime valeat paroe- 
cias unire, transferre, dividere, dismembrare, supprimere. 

5. Ut ad maiorem simplicitatem redigatur modus procedendi in 
remotione parochorum sive inamovibilium, sive amovibilium, praeser- 
tim in casu amotionis necessariae propter senium quod parochum suis 
muneribus rite obeundis imparem reddit, si per vicarium adiutorem 
bono animarum provideri nequeat, quod fere semper accidit. 

Amotio parochi senio confecti et renuntiationem renuentis est res 
difficillima. Quapropter melius forsan esset si a primo decreto amotionis 
iam non esset amoto remedium praeter immediatum recursum ad Sedem 
Apostolicam. 

IV. De re pastorali 

1. Lugendum est multos praedicatores, etiam in ministerio missio- 
num paroecialium aut exsercitiorum spiritualium abstinere a proponen- 
dis quibusdam veritatibus revelatis, v. g. doctrina catholica de « novis- 
simis », aut in persona Christi praebere imprimis quae sunt hominis, 
parcius autem loqui de divinitate Salvatoris. 

2. Apostolatus, hodiernus dictus, quantumvis necessarius, nullo 
modo pastores animarum eximit ab officiis primordialibus parochorum 
quae Codex luris Canonici describit praesertim in cann. 467-469. 

3. Ad Actionem Catholicam, qua talem constitutam in Ecclesia, quod 
attinet, laicis, etsi propriam partem, et quidem magni momenti, in apo- 
stolatu habent, curandum est « nihil sine Episcopo » a fortiori prae- 
ter aut contra episcopum a quo missionem et mandatum tenent, susci- 
pere: etenim missi ab ecclesia, Eam aliquatenus obligant et ab ea consi- 
lia iussaque debent filiali animo accipere. 

V. De re liturgica 

1. Postulantur inter alia mutationes in libris liturgicis praesertim in 
Breviario et in Pontificali Romano. 

Quoad Breviarium, hic petitur ut quicumque inserantur textus in 
Officio divino (quod a pluribus annis iam elaboratur) illa servetur struc- 
tura vi cuius « Opus divinum » etsi extra chorum recitatum, manet 
tum in sua compositione tum et in verbis « Opus publicum », nomine 
Ecclesiae persolutum. 

Quoad vero Pontificale Romanum, petitur ut breviores fiant et cla- 
riores quedam functiones quae, in suo praesenti statu, fidelibus omnino 
imperviae existunt iliisque taedium afferunt. Nominantur in primis 
« Consecratio ecclesiae », « Consecratio altaris », « Consecratio virgi- 
num » in quibus tot et tanta repetuntur, multi et longi psalmi recitantur. 

VI. De re spirituali 

1. Affirmetur, contra periculosum et vanum activismum, necessitas 
vitae interioris quae omnino requiritur ut Apostolatus sit vera efficacia 
praeditus. 

2. Spiritualitas sacerdotalis illa sit essentialis et necessaria quae pro- 
ponitur a Sancto Pio Papa decimo in Exhortatione, a Pio Papa undecimo 
in suis Litteris Encyclicis De Sacerdotio, a Pio Papa duodecimo in Exhor- 

tatione Menti Nostrae, in recentibus Litteris Encyclicis Summi Pontificis 
gloriose regnantis Ioannis XXIII de Sancto Ioanne Maria Vianney. 

Ista documenta saepe a sacerdotibus, ab alumnis Seminariorum le- 
gantur publice aut privatim. 

Engolismae, die 24 novembris 1959. 

83 Ioanne s Baptista Megnin 
Episcopus Engolismensis 

Exc.mi P. D. AUGUSTI CESBRON 
Episcopi Anneciensis (Annecy) 

die 3 octobris 1959. 

Episcopus Anneciensis, infrascriptus, consiliis sacerdotum peritorum 
adhibitis, ut, a longinquo, Concilium apparetur oecumenicum, notan- 
dum putat: 

1. Ut Clerici et quidem Sacerdotes, permultis invitati motibus, in 
melius instruantur: 

de Coelibatu servando 
de Breviario legendo 
de Scientia acquirenda 

de Zelo apostolico, ut populos quaerant et salvos faciant omnes 
cuiuscumque status, parati ipsi fidelesque ad partes maxime spirituales. 

2. Ut Adulti, luvenes, Pueri, materialistis sollicitati doctrinis, in- 
stituantur: 

si Catechismus tradatur 

si Homilia audiatur 

si Diaria legantur catholica 

si Scholae crescant catholicae 

si Sacramenta admnistrantur 

si Actio Catholica vigeat laicorumque Apostolatus. 

3. Ut ad amussim statuatur quis sit locus, quid negotium Sacerdotii 
et Laicatus, omnibus ex partibus, sed praesertim in Actione Catholica. 

4. Ut Status Paroeciae iterum videatur, cum viae apostolatus latiores 
fiunt in dies quam paroeciae. 

5. Ut Regulares et Saeculares intimius consocientur in laboribus. 

6. Ut Liturgia sacra, iuxta decreta S. Sedis recentia ducatur adhuc, 
praesertim si Officia postmeridiana spectas. 

7. Ut Familia in matrimonio-sacramento vindicetur, et Dies dominica, 
cum undique voluptas et aurum vocant omnes. 

8. Ut Doctrina socialis Sanctae Matris Ecclesiae Catholicae comme- 
moretur. 

© Augustus Cesbron 
Eveque d’ Annecy 

Exc.mi p. d. victoris ioannis perrin 

Episcopi Atrebatensis (Arras) 

Ref. I C/59-150 Arras, le 22 augusti 1959. 

Eminentissime ac Reverendissime Domine, 

Faveat Eminentia Tua, iuxta Litteras mihi sub die 19 iunii 1959 
directas, hic accipere circa res futuri Concilii animadversiones meas; quae 
utcumque delibatae argumentum saltem exhibeant humilis erga Apo- 
stolicae Sedis arbitrium submissionis. 

I 

1 . Oecumenicum Concilium elapso saeculo in Vaticana Aede habitum 
doctrinam catholicam tantopere praestitit, quod praecipuas sane Fidei 
veritates proclamavit, periculosiores illius temporis depulit errores, ec- 
clesiasticae regiminis unitatem clarius sanxit cum nempe Cathedrae Petri 
primatus supremo in magisterio perpetuitatem atque infallibilitatem so- 
lemniter comprobavit. 

Augusta vero Synodus, improvisis ac subitaneis ex adiunctis, inter- 
rupta est et discessit quin perficeretur integrum negotium prospectum, 
quoad praesertim omnis Ecclesiae auctoritatis exponendam rationem: 
nonne ideo opportunum foret ut, ad indeflexum dogmaticae explanationis 
cursum, pristina tantum incepta modo adimplerentur? 

2. Proposita circa scilicet constitutionem « de Sede Episcopali », 
logice sequentem illam « de Pontifice Romano », diebus 28 augusti et 
1 septembris 1870 sunt incepta, quae tamen ob Synodi prorogationem a 
discussis destiterunt: nonne congruenter reassumi possent? 

Inde subordinata iurisdictio episcopalis corporis cum illa plenissima 

Capitis, quae apud Romanum Pontificem omnino culmen tenet, compo- 
sita distinctius appareret; tum ad profundiorem dogmaticam expositio- 
nem, cum ad exercitium tali modo forte dispensandum quo firmari vale- 
ret spes gregis extendendae unitatis, iuxta Summorum Pontificum vota: 
Haec respectivorum iurium enucleatio, tam Pastoris quam Ovium, ansam 
praeberet debitae submissioni earum orientalium ecclesiarum, quae pro- 
priis speciebus quanto tempore sunt imbutae, cum ita trutinata quam posse 
peculiarium ecclesiarum correlatione, sub absoluto Petri Sedis principatu, 
forsan falsa errantium praeiudicata minuerentur, immo, Deo opitulante, 
dissiparentur? 

3. Alio ex capite, propositum Praesulibus distributum in Oecumenica 
1870 Synodo, nempe « super apostolicis missionibus », quod tunc a 
Patrum discussione cessit, apud futuri Concilii negotia locum invenire 
posset, in subsidium adductis tot studiis hac de re hisce annis proditis, 
quas excitaverunt talia ac tanta pontificia documenta. 

Quaedam autem « Racismi » genera hucusque grassantur atque mul- 
tos inter populos, cuiuscumque tardissimae mentis reputatos, ardentes 
crescunt vindicationes et independentiae desideria: exhinc urgentis mo- 
menti assurgit causa, tam pro antiquioris cultus nationibus quam pro 
illis iunioris. Talibus in implacatissimis difficultatibus sane abundant 
quaestiones mere temporales sed nec deest spiritualis ratio, cui Conci- 
lum prudenter nonnulla doctrinae argumenta afferre posset. 

4. Nec praetereunda problemata quae praecipue hodiernos agitant: 
cunctae Oecumenicae Synodi de contemporaneorum quaesitis sollicitae 
fuerunt, ad eadem sive fovendum, sive increpandum. Num cogitare lice- 
ret nostros coaevos huiusmodi moderaminibus haud amplius indigere? 

Multa his in materiis articula opportunissime instruerunt Pii XII 
Encyclicae Litterae Humani Generis, quae adhuc salubriter exponeren- 
tur aut expanderentur: respectus « Technicae », ut aiunt, erga Religio- 
nem atque illius adversus hanc nocumentum, Materialismus theoretice 
necnon practice magis ac magis procedens, Existentialismus, dogmaticus 
Relativismus tot mentium invasor: talia essent capita attingenda ad non- 
nullos monendos qui se, sincero quidem corde, fideliter addictos Ecclesiae 
profitentes a recta tamen tramite deficiunt. Sic dictus « Irenismus », 
quem felicis recordationis Pontifex indigitabat, intentare non quiescit 
firmitatem fidei multorum; additur et istud maximum periculum quo- 
rumdam catholicorum qui, despectis iteratis hortationibus, communistis 
cooperantur. 

II 

Sed, ultra ipsius doctrinae capita, usque disciplinaria etiam statuta de 
more extenduntur Oecumenici Concilii sollicitudines. 

1. Has inter videtur primum obtinere locum ea quae sic dictam 
« Ethicam Situationis » respiciunt, ubi in multis aberratio iudicii practici 
dolenda est: nam, tametsi istud systema nuper a Sancta Sede liquido 
reprobatum est, huiusmodi placita tanto sparguntur ambitu ut apud 
christianos non pauci reperiantur qui, quominus ipsamet theoria ab 
iisdem spectetur vel explicite invocetur, ex saltem istius fontis practicis 
deductis, sive contra connubialis foederis soliditatem, sive etiam contra 
sacrorum votorum fidelitatem, proprii lapsus vindicationes hauriunt. 

2. Hisce in temporibus, diversis de causis oeconomicis politicisve, 
facilius ad extra moventur gentes ideoque in discrimen versatur Immigran- 
tium christiana informatio: cuius tutamen pro posse committitur adven- 
ticiis seu eiusdem originis presbyteris aut tantum indigenis seu ipsorum 
locorum curionibus; utroque quantumvis adaptato ministerio, haec trans- 
gressa portio gregis nonnullis obnoxia habetur detrimentis. Nec mirum 
cum de sociologica periti conveniunt in adstipulando magnam partem, 
varias inter causas discessus vulgi a religione, tali ex patria eradicationi. 
Pretiosas directiones dudum attulit Apostolica Constitutio Exsul Familia 
qua ostenditur quantum Sedes Sancta exploratam habet tantam necessi- 
tatem; cui vero providendae adhuc praxis aliqua invenit obversa quibus 
superandis specialis forsan Concilii commissionis studium haud super- 
fluum foret. 

3 . Aperta prorsus est actuositas liturgicae rationis quae, favente Almo 
Spiritu, populi christiani obtutum acquisivit. Cur tamen huiusmodi pro- 
gressus meritis plausibus miscentur taediosa cura inepti archeologismi, 
falsae adaptationis vel nimiae accommodationis scabies; unde quidam in- 
ter clerum, sibimet arrogando Ecclesiae dumtaxat iura, facilius liturgicis 
normis proprias praeferunt laxitates? Ad istos compellendos abusus, 
quamvis iam non desunt recentiora Apostolicae Sedis monita, nec inu- 
tiles forent futuri Concilii labores. 

Sacram romanam osculans purpuram, me profiteor, Reverendissime 
Domine, Eminentiae Tuae addictissimum in Christo servum. 

© Victor Ioannes 
Episcopus Atrebatensis 

Exc.mi P. D. HENRICI AUDRAIN 
Archiepiscopi Auxitani (Auch) 

Eminentissime Domine, 

Velit Eminentia Tua in his foliis invenire animadversiones, consilia 
et vota quae rogasti ut Pontificiae Commissioni antepraeparatoriae pro 
Concilio Oecumenico communicentur per litteras quas ad me misisti, 
die 18 iunii 1959, sub numero I.C/59-163. 

Eminentiae Tuae, cum maxima reverentia, servum humilem et de- 
votum me profiteor. 

Auxis, die 23 augusti 1959. 

£& Henricus Audrain 
Archiepiscopus Auxitanus 


Ut responsum afferat iis quae Commissioni Antepraeparatoriae pro 
Concilio Oecumenico a futuri Concilii partibus exquirere placuit, Ar- 
chiepiscopus Auxitanus, quanquam facultatum suarum angustiae et scien- 
tiae suae theologicae ac philosophicae exiguitatis sibi conscius est, ta- 
men unice motus oboedientiae et reverentiae animo, quoque melius volun- 
tatibus expressis nomine Summi Pontificis a praedicta Commissione ob- 
secundet, has breves affert adnotationes, quibus quae parva vis insit non 
ignorat, quaeque sine ulla dubitatione nihil addent iis quae a Hierarchiae 
membris, in doctrina sacra magis peritis, praestantique ingenio ac expe- 
rientia de hodiernis quaestionibus considerata praeditis enucleabuntur. 

I. De quibusdam doctrinae capitibus 

1. Hodiernis temporibus non hoc vel illud dogma, sed Revelatio 
Christiana Universa, a Christianismi inimicis impugnari videtur. Itaque 
opportunum videtur, res quasdam repetendo quae iam in Constitutione 
Dogmatica Apostolici Muneris Sollicitudo, a Commissione praeparatoria 
« de Fide » pro Concilio Vaticano elaborata, inserta sunt, imprimis con- 
siderare nonne expediat gravem materialismi censuram instituere, immo 
condemnationem erroris huius pessimi edicere, quippe qui totam Chri- 
stianam fidem funditus tollat, cum supernaturalium veritatum negatio- 
nem absolutam secum trahat? Liquet enim omnem religionem inutilem, 

ifnmo impossibilem evasuram, si abnuatur Dei existentia et animae, 
cum religio non sit aliud nisi summa relationum inter eas. Itaque supra 
indicabatur primum praedictae Constitutionis Capitulum, cui titulus est: 
« Materialismi Condemnatio ». Permulta enim sunt materialismi incom- 
moda, quae adversus defendere oportet fideles, sive in ordine morali, 
sive in ordine familiali, sive in ordine sociali. Nonnulla infra notabuntur, 
cum tractabitur de hodiernis quaestionibus, quae futuri Concilii materiam 
constituere possunt. 

2. In eadem Constitutione Apostolici muneris sollicitudo prospec- 
tum erat magis illustrare veram naturam relationum inter scientiam huma- 
nam et fidem divinam. Haec quaestio praesentior in dies evadit propter 
insignes scientiae inventiones et crescentes technicae profectus. 

Sanctissimus D. N. Pius Pp. XII hanc rem iam aggressus erat in suo 
nuntio radiophonico ad diem Nativitatis Domini 1954. Quamquam non 
ignoratur technici progressus utilitas, tamen eius discrimina indicandi 
locus esse videtur, ostendendique mentem technicam periculum afferre 
generandi « aliquam vitae humanae conceptionem quae nihil est aliud 
nisi forma particularis materialismi ». 

Curandum est itaque ut nihil despiciatur technicus profectus, « qui 
a Deo exoritur et ad Deum conducere potest et debet », sed ut simul ad 
exacta deducatur huius mentis technicae superbia, quae promissa sua 
solvere non potest. Tantum enim abest ut homini in terris impossibilem 
praestet felicitatem, ut materiales tantum ei commoditates praebeat, dul- 
ces quidem, sed voluptatibus sensibilibus terminatas, et solum hominis 
sollicitudines et angores augentes. 

3. In materia omnino alia, quae maxime ad fideles Ecclesiae Catholi- 
cae pertinet, optandum est, quo efficacius succurratur gravibus incom- 
modis quae generare potest propensio quaedam, nimis vulgata, ad mi- 
nuendam Episcoporum auctoritatem eamque restringendam soli dioecesi 
cui Episcopus praeest, opponendaque, si necesse sit, alicuius Episcopi 
gesta cum actis alicuius Episcopi, ut delimitetur haec auctoritas, firmissi- 
meque affirmetur « participatio gallice “ solidaire ” totius corporis Epi- 
scopatus Divinae Missionis totius Ecclesiae, sub auctoritate Summi Pon- 
tificis » ut scribit RR. DD. Garrone, archiepiscopus Tolosanus. 

Haec Concilii asseveratio esse potest simul salutare admonitum et 
inaestimabile supplementum doctrinae Episcopatus: sic compleri potest 
« Constitutio Dogmatica de Ecclesia Christi » Concilii Vaticani, quae de 
solo Primatu Pontificis Romani tractat. 

II. De disciplina 

1. Cleri. 

Necesse videtur clericos admonere ut integrum servent et quam maxi- 
me augeant sensum Ecclesiae. 

Saepius enim inveniuntur sacerdotes qui inconsulta primi faciant, 
seque licentius habeant in rebus quae plus minus ad fidem, vel mores, 
vel disciplinam pertinent, minimeque curent quid putet, cupiat, vel man- 
det Ecclesia. Non est sufficiens prae se ferre ad Ecclesiam pertinere; 
oportet etiam filialis servitus Ecclesiae tribuatur. Ad boc praecipue obli- 
gantur sacerdotes, ut se « formam gregis » exhibeant. 

2. Religiosorum et religiosarum. 

Licetne optatum exprimere ut mitigentur praescripta canonis 505 
Codicis luris Canonici quibus prohibentur Superiores locales, seu viro- 
rum seu mulierum, munus suum gerere amplius sex annos continuos? 

Accidit enim, praesertim in domibus religiosis in quibus iuventutis 
institutio peragitur, ut mutationes nimis iteratae Superiorum gravia incom- 
moda afferant. Propter vocationum inopiam, subiectis egent qui hoc 
munus exerceant. Propter hoc, apostolicus finis intentus non attingitur 
ut oporteret, aut etiam domos claudere coguntur, haud sine detri- 
mento evangelizationi, praesertim in regionibus agrestibus, in quibus 
domus religiosae rarissimae sunt. 

3. Populi christiani. 

a) Materialismo circumfuso et sensualismo oppressi fideles in di- 
scrimen adducuntur non modo mala exempla imitandi, quae sibi propo- 
nuntur, sed etiam patrocinia culpis et imbecillitati quaerendi, fallaces 
quae circumvehuntur doctrinas adhibendo. 

Sensus eorum moralis confirmatione indiget. Ad illud enim eunt ut 
relativismi circumfusi participes fiant, notionemque boni et mali com- 
misceant, omnemque notam absolutam ab eis auferant: bonum est quod, 
momento dato et circumstantiis datis, a maiori parte agitur; malum est 
quod plerique vetant. Talis sententia in pessimos errores perferre potest. 
Hoc cernitur praesertim in rebus quae spectant ad divortium, ad liberam 
unionem, et ad illud quod gallice dicunt « menage a trois ». Perutile 
fuerit apertissime fidelium memoriam revocare ad legem indissolubilitatis 
matrimonii. 

b) Simul ac sensus moralis fidelibus etiam sensus oboedientiae cor- 
roborandus est, quem Sanctissimus D. N. Ioannes Papa XXIII non du- 
bitavit vocare « Virtus ignorata ». 

Qua de libertate hominis sententia decepti, impelluntur multi ut 

praescripta ab Auctoritate respuant. Deo ipsi abnuitur ius mandata edi- 
cendi. Etenim sub violationibus magis magisque iteratis praescriptorum 
de otio dominicali, de praesentia Missae die dominica, vel de abstinentia 
feria sexta servanda latet haec opinio erronea: non modo violantur man- 
data Dei vel Ecclesiae, sed etiam ius ex quo oriuntur controvertitur, immo 
negatur. Recte igitur scribi potuit « nihil urgentius esse quam fideles ipsos 
adiuvare in recipiendis relationibus ad Deum » (P. Danielou, S. I.). 


III. De quibusdam quaestionibus maioris momenti 
in hoc tempore et in hoc mundo 

Inter funestas consequentias quae ex regnantibus opinionibus oriun- 
tur, ad quas fidelium animum advertere, et de quibus Ecclesiae mentem 
illustrare conveniens fuerit, haec segreganda videtur: 

1. Primatus productionis in organisatione oeconomica praesenti, in 
discrimen adducens quodcumque est humanum. 

2. Socialisatio increbrescens, quae gravior in dies facta est necessita- 
tibus a societate compositis, quaque impediuntur homines ne suos actus 
praestent, augetur multitudinis potestas, amplificatur pertimescenda pro- 
pagandae persuasio. Non praetereundum tamen videtur quod haec vita 
collectiva, magis ac magis propagata, adiuvare potest ut augeatur humana 
societas et uniuscuiusque charitas et religiosa in communi vita, planius- 
que intelligatur dogma de Communione Sanctorum. 

3. Universalismum quoddam ortum magna ex parte ex hodiernis in- 
ventionibus quibus itinera minuta sunt, homines omnium nationum sae- 
pius congregantur, humanitates et gentes admiscentur. Quae omnia fide- 
les iuvare possunt ut rectius intelligant Ecclesiae Catholicitatem; non- 
nulla tamen afferunt incommoda. Ex eis enim oritur dispersio quaedam 
mentis atque curiositas quae mentis dissipationem generat meditationem- 
que impedit. Quin etiam, iterata cum diversis religionibus, theoriis et sy- 
stematibus commercia fidei non satis eruditae parumque firmae nocere 
possunt; fides enim semper esse debet adhaesio tota veritati absolutae, 
atque hoc ipso temporum et societatum fluctuationibus elabi tur. 

4. Effrenata petitio efficacitatis, qua homines nihil dant pretii nisi 
effectibus praesentibus, tractabilibus, rebusque concretis, quaque homo 
mysteriis impenetrabilis fit sacrisque obdurescit, charitati clauditur, in se 
ipsum vertitur, virtutes proprie evangelicas habet contemptibiles: pau- 
pertatem, abnegationem, donum sui, et ad paganismum reducitur. Amor 
sui, violentia, voluntas prosperos exitus omni modo consequendi, humiles 

a potentibus attriti, haec omnia sunt fructus detestabiles huius propen- 
sionis omnino summae Christianismi oppositae, scilicet amori Dei et proxi- 
mi propter Deum. 

Auscis, die 23 augusti 1959. 

© Henricus Audrain 
Archiepiscopus Auxitanus 

Exc.mi P. D. LUCIANI LEBRUN 
Episcopi Augustodunensis, Cabillonensis et Matisconensis 
(Autun, Chalon e Maeon) 

Autun, 11 septembre 1959 

Eminentissime et Reverendissime Domine, 

Tuam Excellentiam oro ut veniam des quod, invite, responsionem ad 
te mittendam « si fieri posset » ante Kalendas septembris, distuli. De ista 
mora humiliter me excuso quando, tam iulio quam augusto mense, in 
laboribus apostolicis, caeremoniis piisque peregrinationibus, mihi tempus 
contritum est. 

Censeo episcopos a Commissione Pontificali invitari ut simpliciter et 
summatim indicent titulos capitulorum quae ad disquisitionem Concilii 
proponi possint. 

Ea persuasione et ratione habita necessitatum dioecesis a Sancta Sede 
mihi commissae, existimo haec expedire: 

ut accurate, ex multis recentibusque theologorum scriptis, locus 
partesque laicorum, praesertim in diversis coetibus Actionis Catholicae, 
assignentur; 

ut perficiatur illa Breviarii emendatio, iamdiu nuntiata atque perop- 
tata a nostris clericis qui, laboribus ministerii graviter onerati, mirantur 
amplissimas dispensationes quibusdam concionatoribus religiosis in hac 
re concessas; 

ut continuetur Sacrae Liturgiae accommodatio ad nova postulata 
christianorum huiusce aetatis, cuius mores formaque vivendi a pristina 
consuetudine tam longe absunt. Recens vero mitigatio legum quae ad ieiu- 
nium eucharisticum pertinent, nova statuta de vespertinis Missis, necnon 
de Vigilia Paschali, felices et salutares fructus apud nos attulerunt; 

Optabilis etiam est aliqua immutatio quarumdam luris Canonici par- 



ARCHIEPI SCOPUS AVENIONENSIS 


205 


tium, ut hodiernis vitae conditionibus, ab antiquis tam disparibus, magis 
congruant. Quaedam « autonomia » (gallice: decentralisation administra- 
tive) utilis esset, ut opinor, ad facilius celeriusque solvendas quaestiones 
diversas quae quotidie ad episcopos deferuntur. Interesset enim ut firma- 
retur auctoritas episcoporum in suis dioecesibus. 

Necessarium insuper videtur ut diligenter tractetur de modis quibus 
multitudini populari, a catholica fide tam alienae, via ad Evangelium ape- 
riatur. Idem dicendum est de modis quibus plures ex generibus dissiden- 
tium ad unum ovile Christi promptius redire possint. 

Dignare, Eminentissime et Reverendissime Domine, accipere religio- 
sissima obsequia 

humillimi et devotissimi famuli tui in Christo 
© Lucien Lebrun 

Episcopus Augustod. Cabillon. Matiscon. 

Exc.mi P. D. IOSEPHI URTASUN 
Archiepiscopi Avenionensis (Avignon) 


Eminentissime Seigneur, 


11 septembre 1959. 


Une mission confiee par la Sacree Congregation des Religieux a neces- 
site un deplacement a 1’etranger et je n’ai pu faire parvenir a Votre Emi- 
nence le rapport demande par la Commission antepreparatoire au Concile 
CEcumenique, dans les delais voulus. 

Daigne, Votre Eminence, agreer avec mes excuses 1’hommage de mes 
sentiments respectueux. 

ffi JOSEPH URTASUN 
Archeveque d’ Avignon 


Concilium erit sub protectione Beatae Mariae Virginis Immaculatae et 
ad Coelum Assumptae, sed forsitan non videbitur opportuna nova defi- 
nitio doctrinae mariali, etsi sit conspicua devotio confessionum orien- 
talium erga Dei Matrem et minus dissimulata invocatio Sanctae Virginis 
per non paucos protestantes. 

Certe, unio Christianorum non est prosequenda per deminutionem 
depositi fidei. Affirmationes Concilii Vaticani et actuum Supremi Magi- 

sterii sunt resumendae, praecipue circa iura Dei et Iesu Christi, marxi- 
smum, laicismum, dignitatem personae humanae, unitatem Ecclesiae 
sanctae catholicae et apostolicae. 

Episcopi, sub auctoritate Summi Pontificis, sunt pastores Dioece- 
sium... Retento privilegio exemptionis, distincte stabilitur obligatio reli- 
giosorum laborandi ad animarum salutem secundum normas praescriptas 
per ordinarium loci. Habeatur unio inter Episcopos et Superiores Maio- 
res, sicut inter sacerdotes cleri dioecesani et religiosi. 

Auctoritas pontificia deberet apponere remedium inopiae sacerdo- 
tum in plurimis dioecesibus per officium pro Episcopis regentibus dioe- 
ceses sufficienter munitos mittendi operarios in messem Domini prope 
aut in locis longinquis. 

Lex ieiunii eucharistici sit eadem pro sacerdotibus celebrantibus 
missam quam pro fidelibus recipientibus sanctam communionem i. e. 
tres horae aut una hora ante ipsam receptionem communionis. Ut Sacra 
Communio possit distribui extra missam etiam pomeridiem. 

Sacramentum confirmationis possit ministrari aegrotantibus in ar- 
ticulo mortis pro primo praesenti ex sacerdotibus addictis in valetudi- 
nariis... 

Praeses Commissionis episcopalis in Gallia pro Familia, suggero 
momentum revocandi sollemniter quae pertinent, iure naturali et revela- 
tione, ad res familiae: indissolubilitas, praeparatio ad matrimonium, 
educatio puerorum, etc. 

Prae oculis habito canone 1040, suppressio posset fieri impedimen- 
torum gradus minoris, can. 1042 — cf. can. 1054: « Dispensatio a 
minore impedimento concessa, nullo sive obreptionis sive subreptionis 
vitio irritatur, etsi unica causa finalis in precibus exposita falsa fuerit ». 
Num haec legislatio potest extendi aliquibus aliis impedimentis? 

Suppressio, sicut in iure orientali canonico, matrimonii conditionalis 
aut exigentiae eaedem requirantur pro conditione de praesenti et de futuro. 

Cautiones stricte exigendae pro matrimoniis cum christianis non 
catholicis, et praesertim pro matrimoniis cum atheis, communistis... 

In interrogatorio praescripto per Instructionem Sacrosanctum, requi- 
ratur responsio scripta non postulandi divortium. 

Simplificatio quando postulantur duo impedimenta non eiusdem 
ordinis pro eodem matrimonio. 

Ordinarii habeant facultates maiores pro dispensatione impedimen- 
torum. 

Pastoralis sollicitudo pro iis qui sunt in statu irregulari: 

1) Post divortium: obligatio educandi iuxta legem christianam 
eorum filios. 

2) Sacerdotes qui, pro fragilitate, contraxerunt matrimonium civile 
post recens bellum. Num potest in casu extendi reductio ad statum laica- 
lem, sicut post revolutionem gallicam sed cum regulis praefinitis? 

Aestimatio dignitatis sacerdotalis habeatur. Officium fidelium auxi- 
lium praestandi clero. 

Seminaria dioecesana et interdioecesana sint adaptata apostolatui 
hodierno. 

Lex clausurae pro monialibus et femineis religiosis minus stricta, 
cum prudentia accomodata necessitatibus vitae actualis. 

Leges pro Actione Catholica et apostolatu laicorum. 

© IOSEPHUS URTASUN 
Archiepiscopus Avenionensis 

Exc.mi P. D. ANDREAE JACQUEMIN 


Episcopi Baiocensis et Lexoviensis (Bayeux e Lisieux) 


N. 1 C/59-207 


le 31 aout 1959. 


Eminence Reverendissime , 

En reponse a la lettre regue le 18 juin, j’ai 1’honneur d’adresser a 
Votre Eminence Pindication de quelques sujets qui me semblent pouvoir 
retenir 1’attention du prochain Concile Oecumenique. 

Et daigne Votre Eminence Reverendissime, agreer Phommage de mes 
sentiments tres respectueux. 

© Andre Jacquemin 
Eveque de Bayeux et Lisieux 


Gaudet quidem renovatione studiorum biblicorum quae est honori 
Sanctae Matri Ecclesiae et consuetudine legendi Sacram Scripturam ad 
fidem et pietatem augendam quae increbrescit per populum christianum, 
item multum probat opus sedulum ad aperiendam et hauriendam cogita- 
tionem Patrum ecclesiasticorum a theologis susceptam, putat tamen insi- 
stendum esse regulae fidei quae viget hic et nunc, id est magisterio eccle- 
siastico tam solemni quam communi sive Summi Pontificis sive corporis 
episcoporum. Timet enim ne laici, docti praesertim, in librorum inspira- 
torum explanatione sibi confidant plus quam auctoritati Ecclesiae. 

Timet etiam ne quidam scriptores, ad propugnandas obsoletas propo- 

sitiones, textibus Summorum Pontificum vel Episcoporum, e contextu 
sermonis excerptis, utantur. 

Optat ut revocentur clerici et fideles ad obedientiam erga superiores 
ecclesiasticos. Multi enim de sensu Ecclesiae et de munere episcopali per- 
puchre vel splendide disserunt, pauci vero practice accipiunt et assumunt 
mandata et directiones Romani Pontificis et episcoporum. 

Censet sic reformandum et renovandum esse ius canonicum ut magis 
ac magis simplex appareat. Nam vestigia multa antiquarum rerum earum- 
que peremptarum et extinctarum vitam Ecclesiae multum gravant. Quid 
prodest servare leges (v. g. impedimenta quaedam matrimonii) super quas 
semper et pro quibuslibet motivis dispensatur? 

Postulat ut explicentur et definiantur munus et partes laicorum in 
Ecclesia, specialissime quoad « actionem catholicam », utrum scilicet actio 
catholica dicatur apostolatus cuiuscumque coetus laicorum a hierarchia 
approbati vel impulsi an haec vox influxi similis in similem v. g. mulierum 
in mulieres, patronorum in patronos, opificum in opifices, praecise reser- 
vetur? Parum importat ratio verborum in usum adhibita, multum vero 
refert ut eadem verba habitualiter eodem sensu usurpentur. 

Censet denuo examinandam et perpendendam legem de inamovibili- 
tate parochorum. Frequenter enim evanescit Evangelii propagatio, in 
parochiis praesertim ingentibus, propter aetatem, valetudinem aut indo- 
lem pastoris qui autem ad inferiores ordines idoneus sit. Notio enim 
beneficii super quam innititur inamovibilitas in multis regionibus maxi- 
meque in Gallia prope evanescit et locum cedere debebit ideae laboris 
pastoralis. Admittit tamen aliquam pastoribus dandam esse securitatem 
ne propter nugatoria motiva frequentiusve transferantur. 

Opinatur fines ecclesiasticarum provinciarum in historia quidem et 
antiquis temporibus fundatos multis in casibus non iam respondere geo- 
graphiae quam dicunt humanam rebusque hodiernis, multo minus cir- 
cumstantiis proxime futuris, et optat igitur novas delimitationes consti- 
tuendas esse. 

Existimat statuendum ut metropolitanis archiepiscopis potestas ita 
amplior decernatur ut vitari possint recursus nimis frequentes ad Curiam 
Romanam quibus nonnisi post longum tempus responderi potest. Licen- 
tiae nempe quae dantur pro conscientia et arbitrio archiepiscopi largiri 
possint velocius et cum meliore notitia circumstantiarum. 

Exoptat ut sacramentum confirmationis administrari possit per vica- 
rios generales, ut allevietur labor episcopi qui in multis dioecesibus debet 
in hoc sacramento conficiendo duos aut tres menses cuiusque anni con- 
sumere cum tanta festinatione quae noceat visitationi parochiarum et 
operi pastorali. 

Censet sacro ordini diaconatus enixe studendum ut probetur an non 
sit opportunum hierarchiae sacrae, quae ex voluntate Christi episcopis, 
presbyteris et ministris constat, suam integritatem reddere, institutione 
aut renovatione diaconorum stabilium qui fungerentur munere, sive ad 
vitam, sive per longum tempus antequam ad presbyteratum promoventur. 

Exc.mi P. D. PAULI GOUYON 
Episcopi Baionensis (Bayonne) 

Baionae, die 14 augusti 1959 

Eminentissime Praesul ' , 

Eminentia Vestra non dedignata est me consulere tamquam Episcopum 
Baionensem de iis rebus quae tractandae sint in proximo Concilio Oecu- 
menico. 

Ad Eminentiam Vestram humiliter nonnullas cogitationes deferre 
audeo, de quibus longius agitur infra. 

1. Primo quidem de iis quae ad doctrinam pertinent. 

Nulla habenda mihi videtur nova dogmatica definito. - Cum S.S. Pp. 
Ioannes XXIII ex animo cupit aperire viam quae ducit ad unitatem 
christianorum in Ecclesia, quod certe etiam ab Episcopis, presbyteris 
et fidelibus per totum catholicum orbem desideratur, valde optandum 
arbitror ne rationes nobis adhuc crescant dissentiendi a nostris fratribus 
separatis. Propterea, magna cum reverentia, votum facio ne proximum 
Concilium fiat occasio definiendi nova dogmata, eo magis quod in prae- 
senti bonum Ecclesiae id requirere minime videtur. 

De Laicis in Ecclesia. - De Laicis qui ad apostolatum vocantur prae- 
cipue per Actionem Catholicam, quaestio oritur acrior quaenam sit in 
Ecclesia conditio Laicatus. In iis rebus aliqua confusio regnare videtur. 
Necesse est subtilius determinare quae sint partes Laicorum in Ecclesia, 
quaerere quomodo res doctrinali ter fundetur, et investigare relationem 
huius officii tam cum sacerdotio fidelium quam cum sacramento Confir- 
mationis. Quod opus certe daret fidelibus facultatem arctius percipiendi 
quam sit grave officium Ecclesiae servitio se addicere. 

De Diaconatu. - Quaestio de Diaconatu nunc rursus magni momenti 
videtur apud nonnullos pastores, missionarios, et apud eos qui specia- 
liter rebus pastoralibus curam impendunt. Utrum agatur de aliqua no- 


14 (II 8) 



210 


GALLIA 


tione mere analogica, quo in casu per aliquam ecclesiasticam institutio- 
nem simplicibus fidelibus mandatum canonicum dari posset, an ille dia- 
conatus intelligendus sit sensu proprio reservandusque clericis vera po- 
testate per ordinationem munitis? Difficile est dirimere causam quin 
prius status doctrinae revocetur. 

2. In iis quae ad Ius Canonicum pertinent, plura alia problemata ma- 
gni exitus fore mihi videntur pro Ecclesiae vita. 

De vita Clericorum. - Clericorum vita spiritualis, saltem in Gallia, 
non satis lege statuta mihi videtur. In suis dioecesibus, sacerdotes vix 
per tres dies quotannis exercitiis spiritualibus vacant. Summum silen- 
tium eo tempore imponere difficile videtur. Quod tempus orationi addic- 
tum si n u llum fructum non affert, nec tamen sufficiens apparet ut veram 
animae renovationem obtineant plerique qui exercitiis f ruuntur. Eodem 
modo recollectio quae fit singulis mensibus, uniuscuiusque studio nimis 
committitur. Concilium statuere posset practicas certasque leges ut ube- 
riorem effectum attingant supra dicta exercitia. 

De parochorum inamovibilitate. - Nostris temporibus pastorale mu- 
nus exigit ut presbyter diligenter studeat innumeris problematibus quae 
pro tempore oriuntur et deinde evanescunt. Ob oeconomicas mutationes, 
paucis annis in aliud mutantur regiones ubi multi parochi apostolatum 
exercent. Quando Episcopus eos amovere vult, inamovibilitatis normae 
offendit, et aleam subire debet canonici processus, qui impedit ne ali- 
qua negotia confestim ordinentur cum res aliquando urgeat, nec certum 
habet felicem exitum. Ceteroquin saepe difficile est causam amotionis 
enuntiare contra honestum bonumque sacerdotem qui non aliter errat 
nisi quia motum rerum in sua paroecia iam sequi nequit, quem motum 
aliqui minoris momenti forte iudicant. Interea, animae in periculo ver- 
santur pereundi. Munerum inamovibilitas tollatur ut Episcopus sine dif- 
ficultate suo gregi consulere possit. 

De Actione Catholica. - Actionis Catholicae necessitas nondum ab 
omnibus accipitur, invitis documentis a Summis Pontificibus iteratis, 
invitoque unanimi Episcoporum consensu. Augeretur certe eius auctori- 
tas si addicerentur ei nonnulli articuli Codicis luris Canonici, his perpen- 
sis quae ei communia sunt in diversis regionibus catholici orbis. 

3. In iis quae ad Sacram Liturgiam pertinent. - Nonnullos ritus 
simplificare oporteret et magis congruere cum evangelica simplicitate. 
Nomina quibus vocantur Episcopi, honores qui eis tribuuntur, usus ante 
eos genuflectendi pertinent ad statum socialem iam obitum. Nostra ho- 

dierna societas alienum habet animum ab his usibus. In aliquibus locis, 
verum impedimentum evangelizationi afferunt. 

Haec sunt, Eminentissime Domine, nonnulla argumenta quae aggre- 
dienda optarem sin ipso Concilio, tamen Commissionibus quae laborem 
Patrum praeparabunt. 

Unum adhuc addam. Licet talis investigatio summam verecundiam 
poscat, neque ob eam causam in corpore studiorum collocanda appareat 
quia praevidetur fore ut ad huiusmodi studia ardens malaque cupido 
cognoscendi impellat populum, animis tamen pendeo num illis die- 
bus status canonicus non posset elaborari pro clericis lapsis post maiores 
ordines receptos. 

Nostra aetate faciliores fieri videntur lapsus clericorum. Quamvis 
caute discernantur qui indicia praebeant ecclesiasticae vocationis, hoc 
tamen inopinatis rebus locum dat. In casibus inenodabilibus versamur. 
Intelligimus quosdam nunquam ordinandos fuisse ob perversas inclina- 
tiones in eis existentes. Si retinentur in militia clericali oritur scanda- 
lum, vel interdum gravissima peccata. Quae incommoda vitarentur si 
illi clerici spoliarentur suis privilegiis simulque suis obligationibus. Cer- 
te difficillima quaestionum! Attamen nonne attente consideranda! 

Interim, qua par est reverentia sacram purpuram osculans, Eminen- 
tiae Vestrae me profiteor humillimum in Christo servum. 

© Paul Gouyon 
Episcopus Baionensis 

Exc.mi P. D. PETRI M. LACOINTE 
Episcopi Bellovacensis (Beauvais) 

S. P. 120/59 Beauvais, die 31 augusti 1959 

Eminentissime Domine , 

Eminentiae Tuae Reverendissimae placuit, in epistola optima men- 
sis iunii recentioris, mihi significare Summi Pontificis voluntatem episco- 
porum vota praenoscendi qui Concilio oecumenico vocati adsisterent. 

Quo desiderio ut respondeam, Tuam Eminentiam rogo ut his litteris 
adnexum velis habere votum quod filius oboediens concepi. 

Cum propositum elaboravisset Rev.ma Curia Archiepiscopalis Pro- 
vinciae nostrae ecclesiasticae Rhemensis, auctoritate Rev.mi Archiepi- 

scopi nostri Aloysii Marmottin, ab hoc proposito votum nostrum ex 
parte ducere aestimavimus atque dioecesis Bellovacensis animadversioni- 
bus complere. 

Eminentiae Tuae Rev.mae sacram purpuram dum osculor, in Chri- 
sto me profiteor 

Eminentiae Tuae Rev.mae 
servum addictissimum 

© Petrus Maria Lacointe 
Episcopus Bellovacettsis 


Votum 

Ad Doctrinae capita quod attinet 

Optandum videtur aliqua et de fide et de Ecclesiae natura Concilii 
Vaticani resumi elementa. 

De fide autem, cum fideles hisce temporibus Scripturae Sacrae ar- 
dore student renovato, nobis utile videtur instare ut Sacrum Concilium 
ante oculos omnium ponat et quanta utilitate sint indagationes biblicae 
a sacro Magisterio commendatae, et quod munus habet Christi Ecclesia 
sacros Libros tradendi necnon interpretandi intra divinam Revelationem, 
quae Ecclesia est Ipsa Revelatio. Quam doctrinam lucidissime exposuit 
Pius Papa XII litteris encyclicis Divino aflante Spiritu et Humani ge- 
neris. 

De Ecclesia vero, duplici de causa progrediens enucleatio utilis ap- 
paret. Ita positive fovebitur affectus membrorum Ecclesiae erga provi- 
dam Matrem et dissidentes ad reditum invitabuntur; negative arcebun- 
tur opiniones quae minus caute in hac parte, nostris temporibus, pro- 
fiteri potuerunt. Et quod ita sit, ea quae infra legentur innuere videntur. 

Ad rem facere videntur ea quae refert Exc.mus D. D. Iosephus 
Lefebvre, Bituricensis Archiepiscopus, in opusculo cui titulus: Rapport 
Doctrinal, Coetui Episcoporum Galliae die 30 aprilis 1957 praesentato. 

Pagina 25, scribit Exc.mus Auctor sub titulo: « Le Chretien doit 
approfondir le mystere de PEglise »: 

« L’amenuisement des vues surnaturelles empeche beaucoup de nos 
chretiens de comprendre a quelle hauteur se situe 1’action de PEglise. 
Celle-ci, comme son Chef dont elle continue 1’ceuvre, glorifie le Pere 
en sauvant, par la grace, les ames et le monde... Mais son action, lente, 
discrete, profonde, echappe en grande partie a Pexperience humaine. 
Nos contemporains sont presses; iis ont besoin de voir, de palper, d’ex- 

perimenter, de constater. Instinctivement, iis rabaissent 1’oeuvre de 
1’Eglise au niveau de leurs preoccupations dominantes. De cette Eglise 
iis font une administration, une organisation puissante a laquelle iis re- 
prochent ses formes desuetes et son manque d’efficacite... De meme qu’on 
a perdu le sens de Dieu, le sens du peche, on perd alors le sens de 
1’Eglise... ». 

Maximi momenti interesse videtur ut arguantur et anathematizen- 
tur errores qui fideles decipere possent. 

At vero si integra doctrina catholica dilucide apertisque verbis ex- 
primatur, iisdem fidelibus multum profuerit, ut ait Cl.mus Auctor his 
verbis: 

« Seule une vraie foi en 1’Eglise preserve le chretien de toute de- 
viation; 

L’autorite de 1’Eglise visible est voulue par Dieu; 

L’Eglise visible ne fait qu’un avec 1’Eglise des ames; 

Difference essentielle entre le sacerdoce du pretre et celui de tout 
chretien ». 

Christifideles autem non solum sperant nos operam dare ut a peri- 
culis sanae fidei imminentibus caveant; expetunt insuper fidem suam 
ita aperte edisseri ut ab ea autem alliciantur ipsi, eadem vero ab ipsis 
diffundi possit. 

o. J, .1. 


Ut pressius loquamur, optanda foret declaratio Magisterii circa Ec- 
clesiam « visibilem » eamdemque « invisibilem », deque inter utrumque 
conceptum mutua necessitudine. De novo, proferenda essent schemata 
in Concilio Vaticano parata « De Episcopatu », ut in luce ponatur eccle- 
siastica Hier archia. 

Necesse est exprimere qua dignitate et auctoritate praestant Aposto- 
lorum successores quibus mandatum est Ecclesiam Christi collegialiter 
docere et, secundum iurisdictionem regere, sub primatu Romani Ponti- 
ficis, ita ut, praeciso statuto munere sacrorum Dicasteriorum quodque 
eorum in sua competenti agente, locorum Ordinarii proprio autem mu- 
nere fungantur, duce divi Petri Successore cui coniuncti sunt. 

Evolvenda foret eiusdem cum Laicatu consuetudo, quod eo magis 
necessarium apparet quo laicorum cum Clero in dies requiritur ad opus 
apostolicum actuosior conspiratio. Nec omittenda esset delineatio lai- 
calis muneris in hodierna ecclesiastica efficientia, ita ut dilucide appareat 
Sponsae Christi unitas consona. Laicale munus Scripturarum auctoritate 
nititur et priorum saeculorum usu ecclesiastico. Quin etiam in lucem 
profertur et Baptismi (praesertim adultorum) liturgia et Confirmationis, 

quae salutaris ostendenda est cum sua tota abundantia doctrinae et 
vitae. 

At ubi consuetudinem Hierarchiae cum Laicatu consideraretur, non 
tantum cogitandum esset de fidelibus in aciem Actionis catholicae mili- 
tantibus, sed altius insideret quaestio de relationibus Ecclesiam inter et 
Statum. 

Paulum modo evolvendum argumentum. Magna quidem hodie ori- 
tur sollicitudo de Actione catholica ut vita catholica totam actionem 
humanam, etiam quae profana exsistit, imbuat; et iure meritoque. 

At si vita catholica quodcumque negotium, quamcumque artem seu 
professionem, si etiam officinam ingrediatur oportet, non minus desi- 
deratur ut vitam politicam pervadat, eo vel magis quo hodie plus quam 
nullo temporum anteactorum maiores partes Status assumat in vita 
civium. Si gubernii civilis munus est ordinare cives in bonum com- 
mune, temporale utique, iam praescindere nequit ab ultimo creationis 
fine. 

Et quidem gratulamur de progrediente in pluribus nationibus De- 
mocratia christiana. Nihilominus multae cautionis semper fuit definire 
habitudinem eorum quae sunt Caesaris ad ea quae sunt Dei. Accedit 
quod hodie non eodem oculo quam antiquitus considerandae veniunt 
relationes Ecclesiam inter et Statum, cum propter diversitatem opinio- 
num in campo religioso plura gubernia debeant aequam tolerantiam 
profiteri. Cavendum est tamen ab omnimodo neutralismo, praesertim 
negativo qui concluderetur in silentio et abstentione. Optamus siqui- 
dem, prout natura rerum et instauratus a Deo supernaturalis ordo ex- 
poscunt, convergentem actionem utriusque potestatis, uniuscuiusque in 
proprio terreno, ad gloriam Dei promovendam. Doctrina de sana lai- 
citate, de qua pluries sermonem habuit Pius Pp. XII, forsitan alicui 
Schemati de relationibus inter Ecclesiam et Potestatem civilem incor- 
poranda esset. 

'k k k 

Ut autem vocis ecclesiasticae magisterio, maiore cum uniformitate, 
christianitas imbuatur cuncta, plures possent optare resumi consilium 
in Vaticano initum de Catechismo universali ad Populum. Arbitramur 
vero hoc fieri non posse vel minus idoneum: litteralis enim uniformi- 
tas mente concipi nequit. Melius existimaretur et utilius « Directo- 
rium » quoddam in quo legerentur consilia apta ad diversa genera ho- 
minum et puerorum catechizanda, ut iam indicavit Sacra Congregatio 
Concilii. 

Ad disciplinam et ad iuris revisionem quod spectat 

Alia sunt quae pertinent ad quasdam, ut aiunt: reformationes struc- 
turae, alia quae potius singula minute intuentur. 

Quoad prima, quae sunt generaliora, non uni tantum apparet Ec- 
clesiam, dum magis ac magis apostolicae expansioni incumbit, Iure con- 
cepto pro societate plene stabilita regi. Aliis verbis, magis quam alias 
unquam Ecclesia est « in fieri » et tamen adhuc regitur ut « in esse sta- 
bili »! Res exemplo plana fiet. Cura animarum seu officium parochi a 
Codice praecipue consideratur ut beneficium, a iure tali modo munitur 
ut integra maneat conditio beneficiarii cuius inamovibilitati potius consu- 
litur. Nonne magis animarum emolumenti sollicitudo habenda esset, ut 
praesules expeditius et flexibilitate maiore providere possint populi ne- 
cessitatibus? 

Ad personarum conditionem quod attinet, rationem habendum est 
fideles ubique vivere mixtos cum paganis vel haereticis: ex quo evenit 
ut inveniantur et pagani qui ad fidem contendunt et, proh dolor!, fideles 
vero baptiza ti qui re vera ad statum paganorum redierunt. Arduum est 
leges aequaliter exercere quae ex parte autem ad infideles, ex parte 
vero ad omnes baptizatos spectant. 

Statuere optandum est de iuribus et officiis catechumenorum, disci- 
plinam emendando qua locus quidam illis in Ecclesia datur. 

Providendum est praeterea qua ratione leges observentur ab his 
qui in praxi lapsi sunt aut apostatae. 

Distinctio quaedam habeatur inter haereticos ex sua voluntate et 
haereticos ex origine (ob institutionem vel familiam). 

Si ad ipsam Nationem attenditur, particularismo aliquantulum la- 
borare videmur. Equidem de iure divino Ecclesia universalis in pecu- 
liaribus territoriis sub regimine singulorum pastorum partitur; nihilo- 
minus tamen recte desideratur maior inter diversas dioeceses vicissitudo. 
Ita v. g. frequenter et magis normalis fiet transitus sacerdotum e regioni- 
bus clero ditioribus ad eas quae magis indigent. 

Hinc necessitas conventuum episcopalium pro tota natione. Revera, 
hoc plus minusve ubique de facto institutum est, sed optandum forsan 
esset ut quod iam in praxi ductum est, mox a Iure consecretur. Provin- 
ciae, prioribus temporibus constitutae, mutatis tractibus vitae, non sem- 
per videntur hodiernis necessitatibus sufficienter respondere. 

De caetero, quin ullam contradictionem propositum nostrum con- 
tinere videatur, si actio magis uniformis desideratur inter dioeceses, po- 
tius aucta libertas optatur in administratione Ecclesiae universalis (une 

decentralisation). Verbi gratia, episcopi possent amplioribus facultatibus 
gaudere ad dispensandum super lege ecclesiastica. Equidem aliquibus 
Ordinariis facultates libenter conceduntur, sed cur non inscriberentur 
in ipsa lege quae nunc mere de gratia elargiuntur? 

In hoc, dicimus, nulla appareat contradictio, quia si ex una parte 
aucta unitas proficit ubi actio apostolica alicuius amplitudinis movenda 
est, ex altera maior velocitas impendenda est ab unoquoque praesule 
quando agitur de negotiis ordinariis expediendis. 

Semper valet idem principium: Ecclesia instruenda est omnibus 
mediis quibus missionem suam alacrius obire potest. 

* i: 

Secundo: de bis quae singula respiciunt, en capita quae materiam 
deliberationis suppeditare possent. 

1. Pro disciplina Monialium: consulendum esset saniori statui psy- 
chologico plurium, v. g. per domos ad feriandum, per tempora relaxa- 
tionis modo generali instituta. Non semel auditur moniales quasdam 
vita nimis tensa laborare, non sine gravi damno etiam spiritus. 

2. Quoad Religiosos exemptos: aliquando desideraretur a parte eo- 
rum actio cum clero saeculari magis consona. Consilia sua planius cum 
Ordinariis conferre deberent; hi melius norunt conditionem qua ver- 
santur populi. 

3. Quoad Sacramentum Baptismi: novam efficaciam acciperent Adul- 
torum Baptismi disciplina et ritus, si ipsis redderentur antiquae normae 
cum solemnitate maiore et repartitione coeremoniarum, inter plura tem- 
pora insertis, iuxta catechesim prolongatam, locum habentem in paroe- 
ciarum vita liturgica. 

4. Quoad Sacramentum Poenitentiae: nimis complexa est legisla- 
tio de casibus reservatis; optanda est reductio ad simpliciorem formam. 

5. Quoad Sacramentum Matrimonii: augenda esset potestas epi- 
scopalis ad dispensandum super impedimentis; examini subiiciendus 
esset elenchus impedimentorum; sunt aliqui qui forsitan obsoleverunt. 

6. Relate ad cultum: servanda est legitima rituum diversitas et oboe- 
dientia superiori competenti in memoriam reducenda. Ille autem supe- 
rior diversis necessitatibus annuit cum benignus concedit usum quem- 
dam linguarum vernacularum ac officia diligenter renovata promulgat. 

7. Relate ad professionem fidei: melius esset fidei professionem 
exigi tantum pro rebus maioris momenti, per formulam unicam, brevem, 
eamdem in omni loco, quae contineret praecipua fidei articula, et pro- 

missionem se submittendi Matri Ecclesiae necnon, secundum pondus, 
eius legibus canonicis et liturgicis. 

Datum Belvaci, ex aedibus episcopalibus, die 30 augusti 1959. 

© Petrus Maria Lacointe 
Episcopus Bellovacensis 

Exc.mi P. D. RENATI FOURREY 
Episcopi Bellicensis (Belley) 

Bellidi, die 25 augusti 1959 

Eminentissime ac Reverendissime Domine, 

Litteras Eminentiae Tuae Reverendissimae N. I C/59-217 diei iu- 
nii 1959 tempore opportuno recte accepi. 

Ad quas exequendas, in eodem plico Eminentiae Tuae Reverendis- 
simae breviter communico animadversiones, consilia et vota quae postu- 
lare dignatur circa res et argumenta quae in futuro Concilio tractari 
poterunt. 

Insuper, ad mentem Suae Sanctitatis Ioannis XXIII Summi Ponti- 
ficis, supplices preces ad Deum admoveo ut sit optimus futuri Conci- 
lii exitus. 

Eminentiam Tuam Reverendissimam precor ut obsequium dignetur 
gratum habere meae servitutis in Domino. 

© Renatus Fourrey 
Episcopus Bellicensis 


Optandum nobis videtur ut per futurum Oecumenicum Concilium 
perlucide mundo manifestum fiat Ecclesiam Catholicam, inter hodiernas 
perturbationes, stare solam Institutionem sanctam quae possit diversis 
casibus superstare et hominibus praestare lumen et auxilium quibus 
indigeant. 

Sequitur brevissimum summarium rerum et argumentorum quae 
proponi possint Augustissimi Coetus deliberationibus. 

I. Quaedam Ecclesiae Doctrinae capita 
nostris temporibus specialiter proponenda 

A) Circa praecipuas intellectuales tendentias nostri temporis, sci- 
licet: humanismum scientificum, evolutionismum, etc. 

B ) Circa sociales quaestiones: marxismum, capitalismum. 

C) Circa internationales quaestiones: odium adversus gentes alie- 
nas, bellum, populorum nationumque independentiam. 

D) Circa familiales quaestiones: ethicam coniugalem, puerorum pro- 
creationis officium necnon educationis, scholarum quaestionem. 

E) Circa quaestiones ad individualem conscientiam pertinentes: ethi- 
cam situationis... 

II. Ecclesiae doctrina circa opus evangelizationis 

A) Evangelium Christi praedicandum est omni creaturae (Missiones, 
persecutiones, etc.). 

B) Sacerdotum munus proprium in apostolatu. 

C) Laicorum munus in apostolatu (Actionis catholicae species di- 
versae). 

III. Ecclesiae doctrina in iis quae pertinent ad separatos fratres 

A) Genuina Ecclesiae natura. 

B) Vota circa unionem. 

IV. Accommodatio ecclesiasticarum Institutionum 
ac methodorum ad hodierni mundi necessitates et rationes 

A) Adaptatio luris canonici. 

B) Adaptatio luris liturgici. 

C) Investigatio facienda de structura vel disciplinari dispositione 
ad statum hodiernae societatis adaptata et ad magis coordinandam ac- 
tionem episcoporum et diversarum personarum apostolatui addictarum 
ordinata. 

Exc.mi P. D. MARCELLI M. DUBOIS 
Archiepiscopi Bisuntini (Besangon) 


Eminence, 


Besanfon, le 29 aout 1959 


Des demain, je 1’espere, mon secretaire pourra dactylographier mes 
notes pour le Concile. 

Je n’y ai rien etudie a fond, pensant que Votre Eminence voulait 
surtout, a ce premier contact, des idees assez generales. 

Ces lignes ont ete redigees au Mans, ou le souvenir du Cardinal 
Grente, mon frere en Dieu, est si vivant. II vous estimait tres hau- 
tement. 

Daigne Votre Eminence agreer Phommage de mes tres respectueux 
sentiments en N.-S. et N.-D. 

® Marcel Marie Dubois 
Arch. de Besanqon 


R. I C/59-2612 31 aout 1959 

Eminentissime Seigneur, 

Etant tres occupe par les preparatifs spirituels et materiels de mon 
sacre fixe au 30 septembre je me vois a mon grand regret dans 1’impos- 
sibilite de fournir un travail serieux un peu complet sur un sujet aussi 
grave que la preparation du prochain Concile. 

S. Exc. Mgr Dubois Archeveque de Besancon en ayant juge ainsi 
avec moi je demande humblement a Votre Eminence d’accepter mes 
excuses. 

Daigne Votre Eminence Reverendissime agreer Phommage de mes 
sentiments les plus respectueux. 

© Georges Jacquot 
Eveque d’Irenopolis de Cilicie 


I - Quaedam doctrinae capita 

Sequentia capita revocare maximi momenti videtur: 

1. Peccatum originale existit! cum consequentiis quae affert. 
Homo actualiter peccat. 

2. Vera libertas est libertas secundum Deum et Eius mandata. 

Plurimi et gravissimi errores ex falsa libertatis notione derivant: 

« le flirt », imagines inhonestae in diariis et « cinema » nihil momenti 
habent; sacramentum poenitentiae inutile fit! 

3. Deus existit! Bona esset clarissima, in genere et non tantum 
in communismo, atheismi, materialismi, laicismi condemnatio. 

4. Cum Deus sit dominus et primus dominus, homo non est sui 
dominus, sed creatura Dei. 

5. Salus, etiamsi multum adiuvetur a « communitate », est res 
personalis. 

6. Iesus Christus est Rex et Dominus (personarum, societatum...) 
et, saltem de facto, Redemptor: « propter nostram salutem », « in remis- 
sionem peccatorum ». 

7. Unde Sacrificium Missae est, essentialiter, non convivium, non 
alicuius consortii hominum precatio, sed Sacrificium . (Hodie notio sacri- 
ficii faciliter reficitur: ne impediatur personae humanae sublatio!). 

N.B.: Restitutione ultimorum capitum non facta, sensus vitae Chri- 
sti, et Eius amoris, et Redemptionis, et missae, evanescet. 

8. Restaurandus est, praesentiae Iesu causa, amor cultus in ecclesiis 
eucharistici: missa finita, Iesus Christus in tabernaculo habitat! (Quis, 
aliquando, crederet?). 

9. Omnia sacramenta, et non solum baptismus, sunt sacramenta. 
Sed sunt tantum septem. (Verbum « sacramentum » usurpatur pro re- 
bus quae sacramenta non sunt). 

Sacramenta (et gratia) primum in persona efficacitatem habent. 

10. Oratio debet esse personalis (et non solum « communitaria »): 
Dominus Noster Iesus Christus, Exemplum, cum aliis sed etiam saepe 
solus, precatus est. 

11. Sanctorum cultus est optimus; idcirco non omittendus est. (Ho- 
die subrutus est: sunt ecclesiae sine statuis et sine specularibus figura- 
tivis, contra fidelium pietatem et educationem). 

12. « Ecclesia docens » est « capitale » elementum Ecclesiae: Chri- 
stus, qui est Caput, expresse hoc voluit (in aliquibus pastoribus et fide- 
libus est crisis fidei erga « Ecclesiam docentem »). 

Inter fontes divinae veritatis, praeter Sacram Scripturam (interpre- 
tandam in Ecclesia) hodie et fortuna meliore cultam, existit etiam Tra- 
ditio. Qui non ex duabus fontibus haurit, non Christi est. 

Summus Pontifex et Episcopus in sua dioecesi, habent potestatem 
gubernandi. Unde habent ius leges ferendi: cui respondet officium obe- 
dientiae. 

13. Sacerdotium plenum est episcopi. 

Sacerdotium secundi meriti est sacerdotis. 

Sacerdotium fidelium est alii ordinis (cfr. Pius XII, qui essentialia de 
re dicit). 

Hoc ultimum caput est caput doctrinae, cuius consequentiae maximi 
momenti erunt quoad apostolatum, liturgiam, etc. 

Conclusiones practicae et vota 

1. Doctrina clara de his capitibus, in Seminariis, accurate et perse- 
veranter detur. Et detur ex lege in manualibus (ut episcopi doctrinam 
traditam cognoscant). Et detur in manualibus linguae latinae (ne doc- 
trina fluctuet inter varios sensus verbis datos, vg. « sacramentum »: hic 
est modus principalis ad vocabulorum usum exactum. 

2. Importune et opportune revocentur: 

a) valor doctrinalis horum quae Pontifex maximus (in Encyclicis, 
contionibus publicis, etc.) et episcopi « docent »; officium assentionis 
erga eorum doctrinas; 

b) obedientia erga eorum mandata. (Malorum unum huius tem- 
poris est liber examen, individualismus. Aliqui, in dogmatibus, sua dog- 
mata eligunt, praedicant et non docent alia. V. g.: Praedicare de morte, 
de inferno etc. est officium grave). 

3. Cum Ius publicum Ecclesiae in quibusdam capitibus doctrinae 
hodie labantibus versatur, hoc in Seminariis docendum esse iubeatur. 

Votum cum amore 

Definiatur B. M. Virginis Maternitas spiritualis: non quoad modum 
(de quo certatur), sed de facto (in quo omnes, episcopi et fideles, om- 
nino conveniunt: agitur de maternitate spirituali per vitam Mariae ter- 
restrem et per vitam nostram. Mea studia recentiora, non iam a priori, 
sed nunc a posteriori, fidem generalem huic maternitati demonstrant). 
Haec definitio remedium erit, et dulcedo, ut familia, « laboris mundus » 
(patroni et operarii), nationes etc., in vera et desideratissima caritate 
tandem vivant: Haec est mater, et sola mater. Sed oportet hanc veri- 
tatem penetrare in vitam practicam. 

II - Disciplina cleri 

Aliqua facta: in re liturgica, magna est saepius perturbatio: qua 
aliqui episcopos cogere volunt; 

Sacerdotes scholae christianae adversantur; 

Alii suffragia « socialistis » ferunt et fidelibus hoc suadent, etc.! 

Aliis verbis: est aliquando desiderium, fere morbidum, evertendi, 

mutandi; falsae libertatis ventus saevit; accidit calamitose quod aucto- 
ritas Summi Pontificis et episcopi proprii, tam in disciplina quam in 
doctrina, in cuiusque iudicium vocatur. 

I. Sanctificatio cleri ante omnia refert. Unde 

1. principatus pietatis praestat: 

a) oratio mentalis et visitatio S. Sacramenti quotidie, et exerci- 
tia spiritualia quoque anno praecipienda sunt; 

b ) breviarium : eius obligatio revocanda est (nam frequentius re- 
linquitur): id maximum est. (De breviario, relatio provincialis olim 
missa est. Sed, S. Congregatio Rituum celeriter agat!); 

c) Confessor, etiam idem, non sufficit: quisque sacerdos directo- 
rem spiritualem habere debet. Hoc est res magni et maximi momenti. 
Si hoc fieret, vita spiritualis sacerdotum integra et optima facilius ser- 
varetur. 

Cum aliqui sacerdotes confessarium habitualem, a fortiori directo- 
rem, non habeant, votum: Codex iuris canonici dicat: nomen confes- 
sarii habitualis superiori ecclesiastico immediato declarandum esse. 

2. « Imitamini quod tractatis, quatenus mortis Dominicae myste- 
rium celebrantes, mortificare membra vestra... »; « hostia pro hostia ». 

Vita sacerdotis supponit sacrificium-, est vita « cleri », i. e. separati. 
Has fundamentales et felices notiones clerus oblivisci non debet. 

Unde memoranda sunt; simplicitas vitae; cauponarum non frequen- 
tatio, etiam per speciem apostolatus etc. 

Et castitas-, haec, prudentiam erga mulieres postulat. Sacerdotes 
ergo sint prudentissimi quoad a) itinera cum filiabus, in vehiculis prae- 
sertim privatis, b ) directionem foeminearum societatum: ne « tuissent »; 
c) muliebres scribas iuvenes in mensis (bureaux), et hic, omnes exem- 
plum dent; d) admissionem mulierum in sua propria loca, etiam ad coe- 
tum apostolatus praeparandum. 

N.B.: celebratio missae, si sacerdos in conspectu populi vertitur, et 
sine maiore intervallo inter se et fideles, periculosa esse potest: tam 
sacerdoti, ad mulieres quasdam oculos adiicienti, quam mulieribus (pul- 
chram celebrantis pietatem libenter considerantibus!). 

Votum-. Pietatis associationes sacerdotales aperte et valde Codice 
commendentur. 

3. Habitus ecclesiasticus-, ne tollatur! « secundum locorum con- 
suetudines ». 

Et habitus chori in coeremoniis induatur (cleri ne eis adsint « in 
nigris »: semper agitur de propensione ad laicis congruendum). 

Sed commendanda est simplicitas (etiam episcopis, coeremoniis ex- 

ceptis): fastus a plebe abest, etiam a fidelibus. Non tamen honores ec- 
clesiastici tollendi sunt: favorem Episcopi, aut Sanctae Sedis, ostendunt, 
quod est bonum. 

II. Valetudo. Quando clericus morbo mentali laborat, praesidium 
petere debet medici « psychiatrae » valde catholici qui gratiae et sacra- 
mentorum valori credat (et nunquam medico non-catholico, calamitatum 
periculo pro hoc clerico et aliis per eum). 

III. Officia essentialia sacerdotis revocanda sunt: 

1. Praedicare: nam exercitia spiritualia et conventus quae ad apo- 
stolatum pertinent, non ad multos pertinent. Sed praedicatio versetur 
in rebus religionis (cum « incidendis » temporalibus) et non in rebus 
temporalibus (cum « incidentiis » spiritualibus). 

2. Amorem S. Eucharistiae, etiam Praesentiae realis, dare: verbo, 
et exemplo. 

3. Visitare infirmos, a fortiori morientes. 

4. Plenam sanctificationem diei Dominicae restituere. 

5. Sacramenta-. 

In genere-, ministerium sacramentale, etiam humillimum, est pri- 
mum officium, quod non est contemnendum. 

a) Baptismi administrandi locus debet esse — periculo mortis 
excepto — ecclesia paroecialis et non nosocomium (ut saepissime acci- 
dit). Si non, felix renovatio liturgica vigiliae paschalis, cuius benedictio 
aquae baptismalis est fastigium, omnino inutilis fuerit: paroeciae sunt 
in quibus haec aqua non ex usu est! 

h) Communio: sacerdotes hanc dare debent etiam extra missam. 
c) Poenitentia: hoc sacramentum sacerdotes, pro se et aliis, ma- 
gno aestiment. 

Aliis verbis: sacerdos ad spiritualia ordinatur (et per spiritualia 
agit) et non (nisi per accidens) ad temporalia. 

IV. Parochi. Maxime optandum est parochos omnes esse amovibiles; 
quando parochus fit inhabilis (aetatis, morbi, scandali, malae administra- 
tionis causa, etc.), episcopus ei officium auferre debet. Hoc etiam faci- 
liorem faciet paroeciarum congregationem, ita ut sacerdotes urbibus, 
magis et magis magnis, tandem dentur. Eo magis quod, in parvis paroe- 
ciis, parochus iuvenis taedio languescit, cum malis quae hoc taedium 
comitantur. 

V. Vicarii foranei. Eorum auctoritas firmanda et proferenda est: 
non solum res administrationis, sed pastorales et spirituales in eorum 
toto territorio, spectet. Multa iam facta sunt: in codicem transeant. 

Sacerdotes ministerii paroecialis valde incitentur ut, ad aliquam 
rationum agendi similitudinem et unionem, « coetibus laboris » pasto- 
ralibus sub auctoritate vicarii foranei adsint. 

VI. Difficile problema, saltem in usu: 

Commercia inter, hinc, parochos Episcoposque, illinc, sacerdotes 
« operum » curam habentes in territorio nationali, dioecesano, etc., sive 
per se sive per diaria: principium — « episcopus dux est apostolatus 
in sua dioecesi » — per illos sacerdotes periclitari potest. 

VII. Sacerdotes Religiosi (monachis plerumque exceptis): 

1. Actio eorum apostolica episcopi voluntatibus obsequenda est: 
idcirco religiosi, cum in dioecesi ministrant, has voluntates cognoscere 
debent: non sint immunes (francs-tireurs). Et Codex hoc dicat. 

2. Maxime optabile esset. Sedem Apostolicam « dioecesibus paupe- 
ribus » aliquem horum religiosorum numerum attribuere. Sed, quomodo? 

N.B.: Instituta saecularia permulta sunt! nimis? 

VIII. Episcopi. Potestates episcoporum non sunt paulatim circumro- 
dendae! Episcopi enim non sunt praefecti. Sed maxime expedit S.S. Con- 
gregationes multis rebus vias magnas delineare. 

V. g.: Facile est, et potestati « gubernandi » conforme, episcopos: 

1. Monialibus facultates dare quando hae facultates, in actuali aere 
circumposito, a bona mente sint (quin induitis, sive temporalibus, sive 
singularibus, recurrant). 

2. Gubernare in propria dioecesi domus Congregationum in dioe- 
cesi domum principalem habentium, etiam post « decretum laudis »: 
mutatio, ipso facto, in congregationem iuris pontificalis non felix est. 

3. Non ad Congregationes confugere, et hoc pluries, ut parochum 
in prela ti locum nominent. 

Haec « centralisationis » minutio in Ecclesiis orientalibus valde ne- 
cessaria est, praesertim ad unitatem. Ecclesia latina det exemplum. 

Votum pro confirmationis administratione: 

Hoc sacramentum, in magnis dioecesibus, est onus grave: pueri enim 
sunt permulti. Felix esset quod de iure vicarii generales confirmationem 
dare possent, si et quando episcopo placeret (v. g. valetudinis causa). 

IX. Oportet notiones dioecesis et incardinationis tutari: illa incar- 
dinatio non solum est iuridica (cum optimis consequentiis) sed sacer- 
dotibus incardinatio profunde cordi est: amare proximos magis quam 
remotos est secudum legem moralem. Ecclesia dioecesana eligitur et di- 
ligitur ut sponsa: nullum divortium faciendum est. 

X. Quaedam Officia ecclesiastica laicis, independenter a sacerdotio, 
commendare possunt? 

Ita, si agatur de aliquibus minoribus officiis: de officiis ostiarii, lec- 
toris, acolythi, et de officio « catechistae ». 

Sed, de diaconatu « renovato »? Respondeo timide: fortasse. Sed 

1) hi diaconi non praedicarent (nisi scientiam theologicam probarent); 

2) eorum numerus, in Ecclesia latina, determinandus ab episcopo esset. 
(Si non, cum hi diaconi matrimonio coniuncti esse possent, in felici 
voto et vita castitatis sacerdotum ipsorum, quanta ruina!). 3) Victus 
puerorum et uxoris horum diaconorum a familia ipsa provideatur. 
Haec institutio, evidenter, « pastoribus religionis reformatae » officium 
praeberet. 

Seminaria-. 

1. Professores, directores, superiores debent esse in omnibus, et 
ante omnia, exempla; ergo debent orationi matutinae, officiis liturgi- 
cis, etc. adesse. In tali seminario nullus professor (sed solus superior) 
orationi matutinae adest! 

2. Iidem debent maximam partem temporis conferre ad clericorum 
instructionem et educationem, et non operibus externis esse occupatis- 
simi; si non, in urbe, non in seminario, habitent. 

3. Opus maximum est perseverans initiatio ad vitam interiorem, vita 
ascetica non omissa, amore erga SS. Eucharistiam et B. Mariam Virginem 
accenso. 

4. Annus completus novitiatus, ut quidam suggerunt, est inutilis: 
totum tempus seminarii est tempus novitiatus. 

Sed ad hoc, veri directores spirituales, huic labori omnino dediti, sunt 
absolute necessarii. 

5. Nullum seminarium, saltem per aliquos professores, sit, plus mi- 
nusve, « status in Statu ». Omnes professores, directores, superiores erga 
episcopum obedientiam et pacem manifestent. 

6. In actuali penuria, professorum numerus ne excedat necessitatem. 

7. Feriae sunt necessariae, praesertim in vita hodie tam impacata. 

Sed, his feriis (exceptis aliquibus temporibus anni post et non ante, 

festa Natalis Domini et Resurrectionis, atque aestate), ne alumni semi- 
nariorum, minorum et maiorum, domos parentum proficiscantur. 

III - Disciplina fidelium 

1. Permultum refert pietati, et eis quae ad hanc pertinent, magnam 
auctoritatem iterum dare. 

a) « Pietati », scilicet: 


IS (II a) 

precibus privatis, precibus in familia; 
coronae rosarii; 

piis associationibus (quae non sunt curae, etiamque aliquando 
contemnuntur); 

frequenti acceptioni poenitentiae sacramenti, ex qua acceptione 
frequenti pendent sui cognitio, humilitas, profectus spiritualis; 
auditioni verbi divini. 

b) Pietati, scilicet: 

missae, diei etiam dominicae. Haec dies minus minusque ser- 
vatur (laboris causa et corporis exercitationum - sport), et fit dies pro- 
fana (multis christianis ipsis, qui missam vesperam et brevem satis 
ducunt). 

Atqui, sanctificatione huius diei relicta, facile et cito « fideles » in 
indifferentiam cadunt. 

c) Pietati, scilicet reverentiae Dei, qua v. g. in ecclesiis mulieres 
caput et brachia et pectus tecta habebunt, virique in camisiae brachiis 
aut in short non erunt. 

Unde vota: 

Auctoritate Concilii, omnia quae pietatem spectent restaurentur; 

In primis, sanctificatio totius diei dominicae (itaque, fideles qui 
sunt fideles huius diei — les pratiquants — a Christianorum « evoluto- 
rum » contuiiieliis prohibeantur. Haec est dies Domini). 

2. Quod de redemptione Salvatoris nostri scimus, et de nostra na- 
tura, debet ad sacrificium et sacrificia nos inclinare. Ne commoditates 
vitae aliquam vitae austeritatem, sive acceptam sive quaesitam, remit- 
tant: religio Christi non est religio facilitatis. 

A fortiori quando de mandatis divinis agitur. V. g. de mandatis 
quoad matrimonium: opus carnis non definitur a cleris, sed a Deo! 

3. Duces laici operum, cum non sint theologi et praesertim non 
duces Ecclesiae, ius accommodandi veritates et praescripta ab Ecclesia 
docente et ducente non habent. Omni casu, fervorem habeant operibus 
ab Ecclesia dilectis (v. g. syndicats chretiens, ecole chretienne, presse 
chretienne, cinemas chretiens, centres chretiens de guerison antialcoo- 
lique, etc.). 

Finis apostolatus, sub quovis nomine, est supernaturalis. Unde apo- 
stolatus ad actionem temporalem ( = engagement temporel v. g. in syn- 
dicatu) non essentialiter alligatur. 

Concilium condemnet omnem collaborationem cum communistis in 
quacumque re rei politicae plus minusve coniuncta: in facto, de religione 
certamen est. 

4. Actio catholica est unus aspectus apostolatus, sed non omnis 
apostolatus! Dicendum est, etiam in Codice. 

5. Si salus est personalis, attamen ab eis qui circum nos sunt et 
institutionibus adiuvatur. Hoc praesertim parentibus pro pueris revoca- 
bitur: gravissimi et continui sunt eorum defectus quoad educationem 
christianam. 

Vota de aliis rebus 

1. Matrimonii missae vespere permittantur, diebus saltem quibus 
missa matutina paroeciae notabili parti non est utilis. 

2. Mora communionis saepe incerta est: itaque, quoad ieiunium 
eucharisticum, lex sit eadem sacerdotibus et fidelibus, scilicet hora initii 
missae sola retenta. 

3. Lingua patria proferatur, et sine necessitate prius utendi lingua 
latina: 

a) in missa: epistolae et evangelio; in missa matrimonii: bene- 
dictionibus; 

b) lectionibus Hebdomadae Sanctae; 

c) funeribus; 

d) rituali sacramentorum; 

Sed 

a) in traductione approbata in quaque lingua; 

b) quidam textus in lingua latina imponendi sunt: ad unitatem 
liturgicam latinam et ad translationem magnorum dogmatum. Qui tex- 
tus? Gloria, Credo, etc., Te Deum, Magnificat, Ave Verum, magnae 
antiphonae B.M.V. Inviolata, etc.; 

c) loquacitates (bavardages) in actione liturgica prohibeantur!; 

d) hoc animadvertendum est: ne renovatio liturgica mutet offi- 
cia in religionem praesertim de facto exteriorem (Pharisaei talem ha- 
buerunt). 

4. Legislatio Indicis modificanda est? 

IV - Negotia maioris momenti 

1. Antequam, et ut, unitas totius mundi christiani incipiatur, opor- 
tet unitatem internam Ecclesiae ipsius facere. 

2. Unitas totius mundi christiani debet esse constans et activa 
cura. 

Votum-, cum aliorum religionum ministri aliquibus « coeremoniis » 
nostris adsint, valde desiderabilis est nostra praesentia (etiam episcopo- 
rum) aliquibus eorum coeremoniis. Urbanitate agitur; et magis... 

3. Negotium magnum est, hic et nunc, negotium « missionaHum »: 

a) in Africa nigra et America Latina; 

b) erga pueros, hodie permultos, adolescentes et mundum scho- 
larem in quo discipulorum numerus est immensus; 

c) erga « mundum laboris », speciatim operarios, et mundum 
technicum. 

Pulchrum negotium esset hunc mundum technicum baptizare. 

Desideratur theologia de re oeconomica et eius legibus. 

Breviter: Ecclesia ubique debet esse, non ut ubique sit, non ad quas- 
dam revendicationes, quae aliquando non sunt evangelicae; sed ut Evan- 
gelium, amorem Dei, Iesu Christi, per Mariam Matrem, afferat. 

N.B.: 1) Ad hoc negotium missionarium, doctrina in lingua vul- 
gari et facili transmittenda est; 2) hic apostolatus non debet oblivionem 
afferre classium mediarum (« classes moyennes »). 

4. « Tourismus » et in genere otia magnas partes hodie tenent: ea 
efficere christiana est etiam negotium grave huius temporis. 

Votum ultimum: 

Reformationibus factis, ne longo spatio tangantur (nimiae mutatio- 
nes nocent); sed effective, et ubique, applicentur. 

Quod Deus... 

© Marcel-Marie Dubois 
Archeveque de Besanqon 

Exc.mi P. D. LUDOVICI ROBIN 
Episcopi Blesensis (Blois) 

Prot. N. I C/59-233 Blesis, 29 augusti 1959 

Eminentissime ac Reverendissime Domine, 

Hisce litteris Eminentiae Tuae responsum do, circa quaestiones quas 
Episcopo Blesensi direxit Eminentia Tua circa futurum Concilium Oecu- 
menicum. 

Res sedulo perpensae mihi visae sunt praecipuae animadversiones 
quae sequuntur, scilicet: 

Ut clarius definiatur laicorum status in Ecclesia; 

Ut in clericorum studiis cura maior adhibeatur circa latinam nec- 
non classicam culturam; 

Ut reformatio et forsan abbreviatio Breviarii romani citius effi- 
ciatur; 

Ut ad maiorem simplicitatem reducantur censurae, dispensationes 
a votis, ritus aliqui, v. g. Ordinationum, consecrationum Ecclesiarum et 
altarium; 

Ut melius adaptentur ritus quidam et formulae liturgicae quae sa- 
cramentorum administrationem comitantur, ut v. g. in baptismo et 
extrema unctione; 

Ut eidem legi ieiunii eucharistici subiiciantur sacerdos celebrans 
et fideles; 

Ut aliquo modo lex Indicis librorum prohibitorum relaxetur. 

Manus Eminentiae Tuae humillime deosculans me profiteor 

Eminentiae Tuae 
addictissimum Servum 

ffi Ludovicus Robin 
Episcopus Ble sensis 

E.mi P. D. PAULI Card. RICHAUD 
Archiepiscopi Burdigalensis (Bordeaux) 

Eminentissime ac Reverendissime Domine, 

Ad Tuas Litteras, die 18 iunii datas, libenter ac reverenter rescribo, 
proponendo ad recognitionem Pontificiae Commissionis antepraepara- 
toriae pro Concilio Oecumenico haec vota. 

I . De re doctrinali 

1 . Mihi videtur valde desiderabilem esse aliquam definitionem quoad 
mediationem gratiarum Beatae Mariae Virginis Eiusque Co-Redemptri- 
cis qualitatem. 

De hac re dogmatica sunt articula multa quae venerunt, cum con- 
sensu satis unanimi, in recentioribus disceptationibus ac thesibus non 
paucis plurimorum congressuum operumque theologicorum. Gravis obex 
tamen haec definitio posset esse ad Unitatem Sanctae Ecclesiae tam 
optatam, praesertim apud Protestantes et quosdam schismaticos. Sed 
num si determinationes atque explicationes, quae darentur in hac pro- 
mulgatione, iterum illustrando divinam Beatae Mariae Virginis Mater- 
nitatem de qua fere omnes conveniunt et quae venit ut origo ac funda- 

mentum talium praerogativarum, non afferrent haereticis ac schisma- 
ticis in hac materia opportunum quoddam lumen? 

2. Praestantissimum est accurate renuntiare plure s definitiones de 
Ecclesia, quod mihi videtur scopus principalis huius partis Concilii 
Oecumenici. 

Vaticanum Concilium iam feliciter dedit definitiones de Infallibi- 
litate et Primatu Summi Pontificis. Cessavit autem antequam de Con- 
stitutione sedis episcopalis statutum fuisset. Ergo urgens est operam 
inceptam complere. 

Praesertim optavimus declarationes solemnes ac praefinitas de Con- 
stitutione speciali et divina Sanctae Matris Ecclesiae, quae non est plane 
similis constitutionibus civilibus, et quae se praebet ut monarchica et 
non democratica, cum Summo Pontifice, cui tribuitur omnium oboe- 
dientia ac submissio, et cum Collegio Apostolico, a N. D. Iesu Christo 
divinitus constituto, quod tantummodo constat ex Episcopis. 

De qua declaratione debent manare plures disciplinares maximi mo- 
menti conclusiones (v. infra). 

Insuper de Magisterio ordinario Summi Vontificis et de Magisterio 
proprio Episcopis propositiones a Pio XII, sanctae ac felicis memoriae, 
allatas valde opportunum esset repetere, et de Corpore Mystico, quod 
est Ecclesia, pronuntiare. 

Sic daretur occasio flagranter exhortandi tam clerum quam laicos 
catholicos ad submittendum sensum suum proprium Decretis dogmaticis 
ac disciplinaribus Romanae Ecclesiae. Urget talis instantia coram mo- 
dernis erroribus atque influxu nimis manifesto Materialismi, Laicismi, 
Historicismi et alicuius veri Neo-Protestantismi. 

Non sunt tam rarissimi inter catholicos qui putant posse sese unice 
fidere, in casibus difficilioribus, suae propriae conscientiae, speciatim 
in re sociali et politica, vel Sancti Evangelii Domini Nostri interpreta- 
tioni quam aliquando quaerunt apud modernistas aut progressistas, ab- 
stractione facta a monitis declarationibusque Episcoporum et etiam Sanc- 
tae Sedis. 

Interdum quidam exagerant distinctionem, ex una parte, inter Ec- 
clesiam incarnatam, officialem, constitutam cum Hier archia et iurisdic- 
tione, et, ex alia parte, Ecclesiam sub inspiratione invisibili Sancti Spi- 
ritus historice motam. Motivum, aliunde legitimum, imbuendi magis 
ac magis societatem civilem atque institutiones humanas Christianismo 
activo, atque Evangelio magis expedito, non est unquam sine periculo 
praetermittendi quasdam fidei notiones immutabiles. At, saepius re- 
quirendo istud obsequium erga leges historiae atque erga mentium in- 
stantiam sub inspiratione, non negata, Divi et Sancti Spiritus, metuendum 

est plures laicos vel cleros manere in curioso ac sterili habitu expecta- 
tionis, vel diffidentiae quoad praesentes Hierarchiae moderationes, quas 
sperant certe reformandas. 

Non pauci quoque obliviscuntur consequentias peccati originalis, 
praecipue in materia sociali et civili atque in psychologia et medicina 
mentali. 

3. Utile etiam esse, meo humili sensu, definire magis praecise Epi- 
scopatum, sicut Presbyteratum ac Diaconatum, esse verum sacramen- 
tum, et differentias quae exstant inter hos ordines. 

4. Valde salutares erunt determinationes dogmaticae de commu- 
nismo atque exactiores significationes de catholicorum participatione 
in multis rebus cum Communistis, praecipue quoad electorales consul- 
tationes, coetus conferendas, syndicalem coadunationem, publicationem, 
editionem ac diffusionem. Forsan utile est aliquid dicere de consocia- 
tione cum mero socialismo, per quasdam denominationes aequivocas, 
per scripta vel per adiunctiones in re civili. 

5. Convenit tandem quaedam repetitio solemnis Supremae Con- 
gregationis Sancti Officii Decretorum de matrimonio et de usu inter 
coniuges matrimonii, nempe de finibus ac conceptu Matrimonii, de co- 
pula reservata, de onanismo et procreationis reductione: sunt adhuc, 
tam in clero quam apud laicos multos qui sese praebent et catholicos de- 
claratos, et qui cogitant inconsiderate de renovatione aliqua ab Ecclesia 
intelligenda ac disciplina de Matrimonio. 

6. Multo optabilis apparet adaptatio, iam praevisa, Indicis librorum 
prohibitorum, ad veram atque efficacem huius legis observationem. 

7. Doctrinae Ecclesiae socialis ac in lure Publico aliquod compen- 
dium utile esset praeferrendi, quae legitimitatem pro Ecclesia haberet, 
doctrinam socialem exponeret et obligationem pro catholicis eidem sese 
subiicere, et quae aliunde definiret quomodo ordo naturalis subordinatur 
supernaturali, et quomodo laicitas (sed non laicismus) Status, per hypo- 
thesim et ratione circumstantiarum admissa, non potest accipi secundum 
normas essentiales societatis civilis. 

II. De re disciplinari 

1. Forsan cogitanda est, reverenter dico, melior distributio Curiae 
Romanae, magis obiectiva et inter Sacras Congregationes maiorem con- 
nexionem praebens. 

Insuper expetendum est ut unaquaeque Sacra Congregatio sit in 
relatione accurata, pro rebus magni momenti, cum aliquo consilio epi- 
scoporum ad quod pertinet, in unaquaque natione, eadem cognitio. Sic: 

1) melior informatio atque strictior nexus instituerentur; 2) collegialis 
participatio episcoporum ad gubernium Sanctae Ecclesiae magis signi- 
ficaretur, salva evidenter auctoritate universali ac immediata Summi 
Pontificis sine aliorum consensu. 

2. Urgens mihi videtur Episcoporum auctoritatem omnibus modis 
firmare erga sacerdotes, religiosos, laicosque. 

A) Apud sacerdotes maior spiritus disciplinae necessarius est. Si 
res enim christiana saepe in periculo sit, pro magna parte venit e 
negligentiis, incapacitatibus, etiamque culpis parochorum atque aliorum 
sacerdotum in scholis operisque peragentium. Atqui fere unica sanctio 
in manu episcopi, exceptis causis gravissimis quae postulant poenam 
canonicam, est prudens atque opportuna amotio. Ergo maxima utilitate 
est episcopum ad has mutationes vel remotiones facilius procedere, si- 
cut in clero regulari. 

Quaedam simplicitas videtur optabilis in expeditione talium cau- 
sarum, forsan per abolitionem parochorum inamovibilium. Cogitatur 
etenim, non absque dubio, si notio beneficii ecclesiastici quod devenit 
res propria cuiusdam sacerdotis, vel etiam notio stabilitatis in officio 
non sint inter causas quae saecularem clerum a spiritu paupertatis 
submovent. 

Consultatio Examinatorum aut Consultorum Synodalium qui, de 
facto, extra Curiam electos, vera competentia raro fruuntur, apparet 
onerosa et pro auctoritate Episcopi satis formidolosa. Recursus posset 
institui tantummodo, et cum meliore egressu, ad Metropolitam, aut, si 
de Metropolita agatur, ad alium Archiepiscopum regulariter designatum, 
sicut in causis matrimonialibus. 

B) Propterea Archiepiscoporum competentia quodam modo augea- 
tur, ita ut: 1) saepe interventus missionem peragant cum Sancta Sede; 

2) melior coadunatio instituatur in aliqua regione de re pastorali (v. 
infra). 

Optabile est consulere semper Archiepiscopos in promotione ad 
episcopatum alicuius sacerdotis qui pertinet ad eorum provinciam vel ad 
nominationem alicuius Episcopi in eorum provincia. 

C) Interdum necesse est aliquam novam delimitationem Ecclesia- 
sticarum Provinciarum providere, consulto aliquo episcoporum coetu 
in unaquaque natione, et, pro erectione, divisione, suppressione paroe- 
ciarum facultatem Ordinarii augere sine obligatione Capituli consensus 
vel consilii, quando tanta adest evolutio populorum in moderna societate! 

Maior facultas concessa Episcopis, sine recursu ad Sanctam Sedem 
exoptabilis est pro honorum alienatione , dum actuales normae non sunt 
certo in convenientia cum pretiis et rerum valoribus hodiernis. 

D) Disciplina cleri saecularis et dioecesani veniet etiam ab auc- 
toritate magis exercita Decanorum et Forensium Vicariorum, qui per 
visitationes assiduas parochorum et per frequentes inspectiones operum 
adamussim de rebus materialibus et diversis associationibus debent sese 
informati. 

E) Officialium curiarum numerus minuendus est, cum unica cu- 
ria pro prima appellatione in unaquaque natione vel quadam parte 
istius nationis. 

F) Aliqua praefinita determinatio desideratur quoad iurisdictionem 
Vicariorum, quorum species distinctae forsan minui possent, et quoad 
facultates Cappellanorum in hospitalibus et clinicis pro Confirmationis ad- 
ministratione quae eis generatim videtur concedenda, saltem digniori, 
sine recursu ad episcopum vel parochum. 

G ) Firmetur obligatio pro omnibus clericis, etiam religiosis, in 
regionibus ubi adhuc viget, habitum ecclesiasticum vel religiosum defe- 
rendi cum veste talari, excepta permissione data ab Ordinario loci, non 
in genere sed singulariter et in quibusdam tantummodo casibus, vel a 
Sacra Congregatione religiosorum Ordinariis nuntiata. 

Quaedam insuper regulae valde desiderabiles sunt pro participatione 
cleri ad spectacula diversa (theatri, cinematographi, etc.) et ad radio- 
auditiones vel televisiones. 

H) Opportuna valde est reactio circa aliquam deminutionem di- 
sciplinae quae interdum forsan apparet apud seminaristas , secundum re- 
centem ac felicem Instructionem Sacrae Congregationis de Seminariis. 

Regulae ergo seminariorum habeantur strictiores circa exercitatio- 
nes spirituales, vacationes nimis diuturnas, et educationem theologicam 
quae non satis efficitur secundum formam scholasticam et thomisticam 
Attamen aliqua libertas, mihi videtur, concedenda est secundum diversas 
nationes, sub tamen directione ac censura Sacrae Congregationis de Se- 
minariis et Studiorum Universitatibus. Difficile enim apparet plane 
idem regimen pro gentibus, reapse diversis in iuvenum studiis ac tem- 
peramentis, cum valde dissimili publica ratione studiorum et cum indu- 
bitabili differentia morum. 

3. Quoad Religiosos: 

A) Auctoritas episcopalis satis opportuniter firmanda est. 

Non quod exemptio absumetur! Sed ius vigilantiae Episcoporum, 
qui Apostolorum successores sunt et Magisterio f ruuntur, videtur cum 
maiori efficientia sese exercere si, in Relatione Quinquennali, Ordinarii 
non solum notant nomina Congregationum ac numerum professorum no- 
vitiorumque, sed debent etiam accuratim ac singillatim significare, de In- 
stitutis Religiosis in dioecesi peragentibus, modum sese gerendi in re 

apostolica et pastorali, in moribus publicis, in concionibus, conferentiis, 
scriptis ac periodicis. 

Determinandum est adhuc firmiter ut religiosi, qui valde utiliter 
functiones paroeciales peragunt (utinam magis ac magis!), ab unica 
auctoritate dioecesana in ministerio pastorali et in actione apostolica 
pendant. Quod statuendum est pro quaque sacerdotum societate, etiam 
non religiosa, quodcumque ministerium vel aliquod apostolicum munus 
et propagationem scriptorum operumque perficiente. 

B) Episcopo, in sua dioecesi, facultas tribuatur personaliter conce- 
dendi ingressus in Clausuram Monialium vel egressus e clausura, iuxta 
omnes in Instructione « Inter Caetera » praevisos casus. 

C) Forsan minuatur, per aliquam coadunationem, numerus Congre- 
gationum a votis simplicibus, vel etiam Institutorum saecularium et 
novae Congregationes, pro momento, non statuantur. 

4. Alia tandem quaestio, summe gravis atque acutissima, respicit 
ad infelices sacerdotes et religiosos qui lapsi sunt et recidivi in aliqua 
sensuali miseria, praesertim si agatur de vitiis contra naturam. Quid 
faciendum ad eorum sanationem et ad vitanda nova scandala? 

Saepe morbus plus minusve congenitalis eos pessundat. Tunc mit- 
tantur ad peritos medicos omni exceptione maiores quoad fidem. Adver- 
tendum tamen est ad exaggerationes psychanalistae methodi, quae ali- 
quando confusionem nocivam atque illegitimam introducit inter medi- 
calem artem et sigillum conscientiae. 

Saepius prudens ascesis et supernaturalia media ad istos sacerdotes 
vel religiosos curandos sufficerent. 

Facilis ad laicalem statum reductio sitne fructuosa enodatio, si aliun- 
de sit sola conclusio efficax et melior in multis casibus? Aliis sacerdotibus 
vel religiosis, qui in difficultate fere simili degunt, haec solutio cognita 
non sit aliquando noxia? 

Sed, coram animarum fidelium periculo gravi et pro ipsorum infor- 
tunatorum conversione, oportetne amplius instituere, methodice et in 
omni regione, speciales domos, praesertim religiosas, quae istos infelices 
ac formidolosos reciperent et in laboribus accommodatis exercerent? 

5. Nonne, ad unitatem Ecclesiae facilius promovendum, admittenda 
sit saepe quaedam bona fides et proinde nomen « haeresis » vel qualitas 
haeretica communiter tribui non possint, cum sanctionibus disciplinariis 
adiunctis? Gener atim et pro eadem ratione, poenarum canonicarum, la- 
tae sententiae praesertim et reservatarum, legislatio postuletne aliquam 
simplificationem ac reductionem? Secus inefficax sese ostendit. 



ARCHIEPI SCOPUS BURDIGALENSIS 


235 


III. De re pastorali 

1. Optabiles sunt, cum quadam urgentia, plures normae quoad rela- 
tiones inter clerum et laicos, inter clerum dioecesanum et religiosos: circa 
Actionem Catholicam atque Operas pias, sociales, vel propagationis aut 
caritatis, tum dioecesanas, cum nationales et internationales. 

a) Expetendum est aliquod Compendium quod perfecte definiret: 
Actionem Catholicam in suo conceptu proprio et in sua exten- 
sione; 

relativam dependentiam laicorum erga Hierarchiam atque erga 
sacerdotes qui episcopos repraesentant; 

distinctionem inter res temporales et res spirituales, secundum 
quam et sub quibusdam terminis sese exercet legitima autonomia laico- 
rum, et quomodo, in rebus temporalibus quae attingunt ad moralem et 
religionem, ista autonomia recusanda est; 

dependentiam integram religiosorum erga episcopos in aposto- 
latu et actione catholica; 

dependentiam item erga episcopos sacerdotum qui praesunt 
operibus vel Actioni Catholicae in dioecesi vel in natione; 

fines et normas associationum internationalium catholicorum; 
normas generales pro congressibus. 

b) De diversis publicationibus diariis, periodicis vel de aliis scrip- 
tis, a catholicis aperte editis sub titulo religioso aut confessionali, accu- 
ratae ac prudentes regulae rogantur quoad editionem, propagationem et 
diffusionis locum (sub quibusnam conditionibus in sacris ac religiosis). 

c) Cum ministerium evangelisationis ac pastoralis tactica non 
possunt efficaciter sese explicare nisi circa puncta fixa, opportunitas apo- 
stolica paroeciarum confirmetur et in lucem ponatur, et necessitas quo- 
dammodo paroeciis, saltem pluribus coadunatis, annectendi operas vel 
Actionis Catholicae industrias renuntietur. 

Sed, pro parochis cum instantia declaretur obligatio laborandi modo 
coadunato cum aliis vicinis sub auctoritate Episcoporum et Vicariorum 
forensium. Sic exoptanda est actio pastoralis communi consilio exercita, 
sub auctoritate episcopali, a parochis, vicariis, eleemosynariis, profes- 
soribus et omnibus sacerdotibus, et a religiosis ac laicis. 

2. Quoad res quae videntur postulare, in actuositate hodiernorum 
temporum, specialem curam, humiliter pono: 

A) Ut conatus generalis pro renovatione opportuna in Sancta Eccle- 
sia sit ad incrementum dioecesis et ad sanctificationem cleri dioecesani. 

a) Propterea, necesse est ut partitio sacerdotum inter dioeceses 

sit magis proportionata. Secus in quibusdam regionibus sacerdotes nimis 
fatigantur atque exacerbantur, quia pauciores sunt, et eorum vita spi- 
ritualis ac intellectualis in periculo stat. Unica solutio efficax apparet 
si Sacra Congregatio Consistorialis, post inquisitionem factam in gente 
aliqua, institutionaliter agat erga dioeceses, qui adhuc sacerdotum nu- 
merum satis ingentem possident, ut istae dioeceses, quibusdam condi- 
tionibus determinandis, praebeant aliis in egestate aliquos cleros, sive 
pro aliquo tempore, sive definitive, vel iam sacerdotes vel potius se- 
minaristas. 

A quibusdam proponitur renovatio diaconatus. 

Ista hypothesis, meo sensu, retineri potest, sed cum aliquo timore 
quando constat extrema difficultas Congregationum Ordinumque reli- 
giosorum nunc reperiendi fratres conversos et coadiutores. Simile impe- 
dimentum, fortasse et multo probabiliter, ad complendos diaconos surget. 

In omni casu, tales diaconi coelibatum ecclesiasticum perpetuum ser- 
vare et servitium altaris adimplere deberent, si aliunde, inter ruricolas 
et pro quibusdam missionibus apud operarios et regiones sine fide, vel in 
eis rebus materialibus apostolatus moderni, veram utilitatem praeberent. 
Diaconatus non cogitandus est ut tempus experientiae ante presbytera- 
tum, sed ut functio permanens quae melius ad quaedam temperamenta 
conveniret. Exinde, in regimine seminariorum, quaedam immutationes 
necessariae erunt. 

b ) Opus est autem ut talis beneficus impulsus eveniat ab intra 
per omnimodam renovationem spiritualem cleri. Speciatim ac magni 
momenti apparet, pro omnibus sacerdotibus, orationis mentalis quoti- 
dianae obligationem firmiter, forsan sub peccato, ferre. 

Alia infirmitas cleri dioecesani adest in nimia libertate personali. Sa- 
cerdotes in ministerio seminarii disciplinam facile obliviscuntur et multo 
salutaris esset pro omnibus submissio assidua alicui directori spirituali, 
libere ac commode electo, ne amittant oboedientiae beneficium habitum, 
ea conditione tamen ut director spiritualis caveat iurisdictionem inter- 
nam atque externam confundere et praescriptiones firmas superiorum 
non contradicat. 

c) Maximi momenti, in hoc nostro scientifico atque technico tem- 
pore, sacerdotes non solum veram culturam humanam sibi praebere, sed 
praesertim exactam ac profundam, semper renovatam, in disciplinis sa- 
sacris scientiam servare. Haec obligatio studendi, usque ad confectam 
aetatem, Sacram Scripturam, Theologiam, Ius Canonicum, Historiam 
religiosam ac Philosophiam Thomisticam, iam a Seminario sed etiam 
durante tota vita ministerii, omnibus sacerdotibus repraesentetur et, 
per diversa media, nempe conferendas, bibliothecas, vel etiam exa- 

mina, facilis reddatur et a superioribus vigilanter ac practice recogno- 
scatur. Imo, ad perseverantiam in castitate atque in iudicio recto, talis 
studiositas sese praebet ut vera lex a quo nemo eximitur. Sic, pro sacer- 
dotibus, confer entias, consilia, coetus, regulariter quoque mense insti- 
tuere magno beneficio, spirituali et intellectuali, demonstretur. Imo, in 
multis locis, talis concentus quaque hebdomada assidue servatus erit 
unicum et fructuosius medium cuiusdam vitae communis formam co- 
gnoscere. 

Generatim ergo mihi apparet melius emolumentum esse, si non ad 
tam numerosum clerum spectemus, sed potius ad sacerdotum verum 
solidumque valorem. Sed propterea necesse est conceptum emendare 
ministerii, ad essentiales functiones sacras illud reducendo, quasdam 
obligationes cultuales minuendo, vitam parochialem melius distribuendo 
et quasdam zeli exterioris ac materialis industrias allevando. 

B) Ut Liturgia Sacra ad formam simpliciorem tandem reducatur. 

Servetur tamen lingua latina, in Ecclesia latina, pro tota Missa, etiam 
catechumenorum, atque pro toto officio a cleris recitando, sed cum fa- 
fultate legendi in lingua vulgari Epistolas atque Evangelia coram fideli- 
bus, et idem pro Monitionibus in administratione Sacramentorum (Bap- 
tismi, Confirmationis etiamque Ordinationum ac Consecrationum). Pro- 
inde statuendum sit, in quacumque natione, quoddam consilium compe- 
tens, in nexu cum Sacra Congregatione Rituum, ad edendas tales versio- 
nes in lingua vulgari. 

Insuper, omnibus Ordinariis facultas concessa sit, missas serotinas 
omnibus hebdomadae diebus permittendi. 

Pro divino Officio, iam ad Sanctam Sedem quamdam relationem 
modeste misi. Sincere enim puto, post longam sacerdotii episcopatusque 
experientiam, quod opportuna mutatio, iam feliciter inchoata, sit omnino 
urgens et compleri debet pro cleri dioecesani fidelitate ac fervore. Tam 
evidenter apparet has Horas, nunc sub gravi recitandas, pro monachis 
et clericis in choro congregatis institutas fuisse. Onerosa nimis sese pro- 
bat ista obligatio, aliunde praestantissima, pro multis qui, vel in meram 
materialem et quasi pharisaicam adimpletionem cadunt, vel non amplius 
ad mentalem orationem utili tempore gaudent, vel periculosam habitu- 
dinem legi ecclesiasticae sese substrahendi contrahunt per negligentiam 
plusminusve culpabilem aut per verum fastidium. Quare accommodatio 
conveniens, per novam psalmorum dispositionem, cum selectione lectio- 
num quae magis ad pietatem atque instructionem pertinerent, absque 
dialogo versiculorum responsorumque reipsa supervacuo, clamare vide- 
tur, ita ut talis sacra recitatio, non tamen nimis contracta, sit minus 
diuturna. 

Exoptanda quoque aliqua deminutio quorumdam Rituum, quorum 
continuationes, implicationes ac duplicationes nunc videntur minus adap- 
tatae ad mentes et possibilitates hodiernas, speciatim in Campanarum 
benedictione, in Altaris vel Ecclesiae consecratione, et pro pluribus aliis 
benedictionibus. Litaniarum in Rogationibus ac precum recitatio sit 
tantummodo obligatoria pro cleris qui publice ad istam functionem pro- 
cedunt, sed non privatim. Coeremoniae pro vestitione vel professione 
religiosa apud Congregationes et Monasteria quamdam simplicitatem, et 
praesertim uniformitatem, sumant, quod videntur postulare tam com- 
moditas sacerdotum episcoporumque qui eis praesunt quam numerus, 
aliquando non parvus, secularizationum quae, post istas solemnitates 
eveniunt. 

Aliunde, possitne cogitare aliquas facultates concessas Episcopis, in 
materiis secundariis Sacrae Liturgiae, attamen iuxta indicationes Sacrae 
Congregationis Rituum. Haec relativa libertas videretur aliqua ten- 
dentia quae coniungeret conatum ad unitatem Ecclesiae erga ecclesias 
orientales et omnes separatas. 

C) Sane manet seria convenientia aliquas distinctiones exteriores in- 
ter clericos, praesertim in functionibus sacris, distinctiones vero inter 
clerum et statum laicalem, distinctiones quoque ac reverentiae signa erga 
Superiores et Hierarchiae ecclesiasticae membra, semperque veram di- 
gnitatem in habitu et domo servandi, imo characterem sacrum episco- 
porum ac sacerdotum numquam dissimulandi. 

Attamen firma exhortatio, saepius a Summis Pontificibus iam data, 
promulganda est ad actualem obligationem, nunc efflagitantem, pro om- 
nibus qui nomen Christi appellant, a bonis terrenis, Evangelii mente, 
sese distrahendi. 

Quod spectat imprimis omnes cleros, etiam religiosos qui interdum 
in suis domibus generalibus, monasteriis ac conventibus, quamdam fere 
sumptuositatem et nimias commoditates praebent. 

Sed in clero dioecesano, quamvis non voto paupertatis ligatur, valde 
utilius pro fervore sacerdotum atque eorum zeli efficacia, moderationem 
vere maiorem huc et illuc servare in bonorum acquisitione, in domorum 
dispositione, in deambulationum multiplicitate, in honorum atque orna- 
tuum amore. 

Immo pro laicis, si vere christianum nomen profiteantur, ad pacem 
socialem etiamque ordinem oeconomicum valde congrua esset similis in- 
stantia ut servetur maior moderatio in lucri, divitiarum, commoditatum, 
voluptatum quaesitu. Sine temperantia, nulla iustitia, nulla prudentia; 
fortitudo ipsa deserit. 

Salus praesens Ecclesiae ac civilis societatis stat in reversione ad 

libertatem evangelicam a Domino Nostro Iesu Christo allatam, et, pro 
Ecclesia, in sana politica christiana, quae merito laborat ob defensionem 
religionis, educationis christianae, et ob doctrinam dogmaticam ac mo- 
ralem eiusque consequentias in re sociali et civili, sed quae manet in 
independentia declarata erga factiones particulares ac potentias poli- 
ticas. 

Ad Commissionem Pontificiam antepraeparatoriam pro Concilio 
Oecumenico hasce cogitationes ac considerationes observantissimas sub- 
mitto, et, Tuae Eminentiae manus humillime osculans, me profunda ac 
sincera veneratione profiteor 


Eminentiae Tuae Reverendissimae 
oboedientissimum et devotissimum servum verum 

© Paulus Card. Richaud 
Archiepisco pus Burdigalensis 

Exc.mi P. D. IOSEPHI LEFEBVRE 
Archiepiscopi Bituricensis (Bourges) 

Eminentissime Domine, 

Cum gaudio, cognovi, per litteras tuas 18 iunii, constitutionem a 
Summo Pontifice factam commissionis cui Eminentia tua praeest ad prae- 
parandum futurum Concilium Oecumenicum. 

Ut desiderio in his litteris expresso satisfaciam, audeo tibi exponere 
quasdam suggestiones quas fore alicuius utilitatis pro Concilii argumen- 
tis apparandis simpliciter exopto. 

1. Inter omnes errores qui, nostris temporibus ubique serpunt se- 
ducentes homines non mediocris ingenii et qui nonnunquam se Chri- 
stianos esse dicunt, « Marxismus » certe eminet. Mihi videtur opportu- 
num tractare de hac doctrina quae veram solutionem omnium preblema- 
tum hominis circa vitam suam et finem suum etiam ultimum afferre con- 
tendit et, simul, fundamenta veritatis, morum, amoris proximi et totius 
religionis subvertit. Sine dubio, necessarium est praeclarissime demon- 
strare intrinsecam perversitatem huius disciplinae essentialiter materia- 
listae quae Dei, animae et omnis spiritualis substantiae existentiam om- 
nino negat, immutabilitatem veritatis reiicit, certamen sociale tanquam 

principium necessarium omnis progressus proclamat, eversionem uni- 
versalem ut fundamentum moralitatis unicum considerat et omnem reli- 
gionem ut « opium populi » et alienationem hominis destruendam esse 
declarat. 

Praeterea, utile videtur revocare in memoriam doctrinam Ecclesiae 
de proprietate individua. Haec quae ad bonum simul privatum et com- 
mune ordinetur, non solum iuribus gaudet sed tenetur officiis quae, ab 
auctoritate publica, sub certis conditionibus, melius et exactius definiri 
possunt. 

Opportunum erit, insuper, de doctrina sociali Ecclesiae mentionem 
facere, quam catholici ediscere debent ut, in hac lumine, conatu com- 
muni, vires suas intendere possint ad aedificationem mundi melioris 
secundum leges caritatis et iustitiae. 

2. Aliunde, cum fides, hodie, persaepe infirma sit, rari sunt qui 
clare percipiunt finem quam Ecclesia Dei prosequitur. Multi sunt qui 
nihil rogent ab ea nisi ut suis desideriis politicis vel oeconomicis foveat. 
Ita ex fine ultimo supernaturali practice medium ad finem naturalem fa- 
ciunt et ex unica ratione temporali actionem Ecclesiae iudicant. 

Praeterea, homines huius temporis mirabilibus technicis quae facile 
conspiciuntur assuefacti, difficile efficacitatem absconditam apostolatus 
recognoscunt et de ea omnino dubitant. Haec falsodicta inefficacitas ocu- 
lis Marxistarum tanquam signum falsitatis apparet. 

Quapropter videtur exoptabile Concilium Oecumenicum demonstrare 
propriam efficacitatem laboris apostolici qui, divitiis aeternis et divinis 
hominem in seipso ditat. Utile erit, insuper meminisse quomodo, per 
peccatum originale, homo « spoliatus a gratuitis, vulneratus est in natu- 
ralibus ». Quid sit haec vulneratio naturae convenienter inquiri possit. 
Tunc, contra omnes qui hominem in se perfectum considerantes gratiam 
aut reiciunt aut tamquam non obligantem considerant, melius appareret 
quomodo, in praesenti ordine Providentiae, excluso remedio gratiae 
Christi qui est Salvator animarum et mundi, incapax est homo perfecte 
suum finem attingendi et aequilibrium suum recuperandi. 

Pro Marxistis qui falso credunt hominem determinari ad bonum vel 
malum solis structuris oeconomicis, fortasse opportunum erit illustrare 
efficacitatem necessariam huius interioris certaminis quo, adiuvante gra- 
tia, homo immoderatum sui amorem vincere conatur. Sine ista pugna 
quam nemo videt et quae nunquam cessare debet quomodo ad proprium 
lucrum homo etiam structuris optimis uti non vellet? 

3. In diebus nostris multi sunt qui auctoritatem Ecclesiae aegre su- 
stinent, non intelligentes eam nihil esse nisi opus amoris Dei et officium 
caritatis. Inveniuntur, etiam apud christianos, qui exoptarent actus huius 

auctoritatis esse meram expressionem cogitationum, desideriorum, vo- 
luntatum totius communitatis». Rari non sunt qui ad modum suum 
proprium documenta pontificalia interpretari alliciuntur, quamvis Suam 
perfectam oboedientiam erga Sanctam Sedem profiteantur. Ille qui sub- 
ditum se dicit auctoritati longinquae cuius mentem plus minusve ad mo- 
dum suum explicat aliquando reiicit interventum auctoritatis proximae 
quae hanc mentem authentice interpretatur. 

Quapropter non videtur inutile perficere opus feliciter inceptum a 
Concilio Vaticano de his quae spectant ad Divinam Constitutionem Ec- 
clesiae. Post necessarias dilucidationes de Primatu Summi Pontificis, eno- 
dationes circa originem, characteres, iura potestatis episcopalis viden- 
tur opportunas esse. 

Aliquid dicendum erit, fortasse, de dependentia religiosorum ab epi- 
scopis in his quae ad custodiam doctrinae pertinent. 

In his quae spectant ad disciplinam cleri exopto temperamentum 
afferri canoni 454. Dum sacerdotes in multis dioecesibus rarissimi sunt, 
difficultates iam graves quas episcopi inveniunt pro institutione aposto- 
latus singulariter aggravantur ex inamovibilitate parochorum. Simpli- 
ficatio processus ad novam nominationem parochi desiderabilis videtur. 

4. In temporibus nostris, progressibus « Actionis Catholicae » si- 
gnatis, laici desiderant magis ac magis operi Ecclesiae uniri. Haec incli- 
natio aliquando formas paulo inquietantes inducit. 

Quapropter, exopto futurum Oecumenicum Concilium examinare 
quaestionem de « Laicatu » ut melius determinet locum quem potest et 
debet tenere in Ecclesia. Omnino assentior tempus advenire indicandi 
de Actione Catholica quid ita pertinet ad suam essentiam ut, illo absente, 
cesset; quales sunt suae rectae et propriae extensiones in ordine tempo- 
rali? De quibus praeoccupationibus debet esse aliena? Qui sentiendum 
de dependentia sua erga hierarchiam et quomodo practice ei consulendum 
sit? Quodnam est officium « Assistentis Ecclesiastici » apud laicos rec- 
tores alicuius organisationis? Estne, hic sacerdos, simplex consiliarius 
spiritualis vel moralis? Estne, insuper, vicarius authenticus hierarchiae 
ad huius desideria, in certis casibus, indicanda cum sufficienti firmitate 
et desiderabili discretione? 

Quia hae quaestiones responsionem claram et sufficienter com- 
munem non obtinuerunt multae difficultates quae assurgerunt tempore 
elapso suas enodationes adhuc expectant. 

Pro argumentis apparandis futuri Concilii oecumenici, talia sunt 
problemata quae audeo proponere, sperando eorum studium et solutio- 
nes iuvare ad repellendas errores Marxismi et Naturalismi et ad foven- 
dam unionem omnium discipulorum Christi, in veritate et charitate, sub 

auctoritate benigna successoris Petri et aliorum successorum Apostolo- 
rum ei reverenter et amanter uniri. 

Dignare, Eminentissime Domine cuius sacram purpuram pie deoscu- 
lor, accipere obsequium summae venerationis cum qua me profiteor. 

Eminentiae Tuae 
servus addictissimus 

© Ioseph Lefebvre 
Archiepiscopus Bituricensis 

Exc.mi P. D. PAULI CHEVRIER 
Episcopi Cadurcensis (Cahors) 

RES ET ARGUMENTA QUAE IN FUTURO CONCILIO 
OPPORTUNE TRACTANDA VIDENTUR 

I - Quaedam doctrinae capita 
1. De fide et ratione 

A) Vim inesse rationi humanae ad stabiliendum prolegomena Fi- 
dei, seu: 

tum ad demonstrandum invicte, per argumenta quinque viarum, 
Deum personalem esse; 

tum ad statuendum valorem obiectivum miraculi; errare autem 
recentes qui autumant, ad hunc valorem obiectivum colligendum, neces- 
sario provocandum esse ad quem vocant « hominem religiosum ». 

Impossibilem esse atheismum positivum, ita ut existere nequeat 
homo positive atheista qui sit bonae fidei. 

Philosophiae traditionali laudes tribuantur, ut par est, eximiae. 

JB) Fidem esse formali ter actum intellectus quo homo assentit veri- 
tatibus revelatis propter auctoritatem Dei revelantis, nec definiendam 
esse, ad morem copiae scriptorum ecclesiasticorum recentis aevi haud 
exiguae: 

aut veluti actus conversionis ad Deum seu deditionis integrae 
nostri Deo, 

aut veluti adhaesio alicui personae, scilicet adhaesio personae Chri- 
sti absque omni respectu ad quamcumque dogmaticam confessionem, 

aut veluti mera oboedientia testimonio conscientiae moralis, immo 
veluti mera agnitio cuiuscumque « absoluti» — ut aiunt — v. g. artis, 
philanthropiae — , quod quidam passim pervulgare non verentur sub 
nomine, ut eorum verbis utar, « fidei implicite christianae ». 

Fidem absque caritate, ut accidit apud peccatorem, licet mortuam, 
esse veram et proprie dictam. 

2. De Ecclesia 

Ecclesiam esse Corpus Christi Mysticum, quo evincuntur Christiani 
omnes ab invicem in ordine supernaturali plane pendere. 

Adeo supereminentem esse Ecclesiam Catholicam supra omnes sectas 
separatas ut nullum Ecclesiae Catholicae desit bonorum quae sectis hae- 
reticis insunt, illudque tantummodo Ecclesiae Catholicae desit quo prae- 
cise maxime orbantur sectae separatae, scilicet: eorum iterata con- 
iunctio cum Ecclesia Catholica. 

Infallibilem esse Magisterium Ordinarium Ecclesiae Christi, simul- 
que definiantur varii modi quibus illud infallibile Magisterium expri- 
mitur. 

Temporale plane secernendum esse a Spirituali, ita tamen ut integre 
salvetur eiusdem Temporalis subordinatio Spirituali indirecta. 

Ius proprium inesse Ecclesiae in educanda iuventute; ius autem quod 
Statui competit in eodem ordine esse mere delegatum. 

Ius Ecclesiae praevalere in quaestionibus quas mixtas vocant. 

Exponantur obligationes laicorum: 

tum in promovendis rebus Ecclesiae sub regimine Hierarchiae ec- 
clesiasticae, 

tum in his quae proprio marte cives christiani peragere sibi 
statuunt. 

Accurate definiatur quam vocant tolerantiam, quae, cum malo tole- 
rato malitiam propriam servet integram, tantummodo per respectum 
ad prudentiam superna turalem approbari potest. 

Apprime describatur potestas Episcoporum sicut in Concilio Vati- 
cano tam perspicue descriptus est Primatus Romani Pontificis. 

II - Disciplina Cleri et Populi christiani 
1. Disciplina Cleri 

Imprimendus est animis Clericorum sensus auctoritatis ecclesiasti- 
cae, vi cuius Clerus universus mente et animo cum Episcopis et Summo 
Pontifice arctissime cohaerere haud diffidet. 

Perspicue enucleetur ratio intima oboedientiae ecclesiasticae, quae 
nihil aliud esse videtur quam voluntas Dei voluntati Christi sponsata. 

Reprobetur individualismus Cleri ut sese saepius prodit: 
tum in apostolicis operibus, 

tum respectu sacrae Hierarchiae cuius actus modo duriori crisi 
subiiciuntur, modo probrose vituperantur et contra quam haud raro in 
diariis invocatur opinio multitudinis. 

Diligentissime commendentur: 

tum observantia legum liturgicarum praesertim in celebranda 

Missa, 

tum obtemperatio legibus canonicis quae pro obiecto habent ha- 
bitum clericorum, recitationem breviarii. 

2. Disciplinam populi christiani 

Alte inserendus animis, contra conceptum a materialistis pervulga- 
tum de momento mere terreno vitae et curarum hominum, sensus Dei, 
sensus quoque peccati, simulque praestantissime proponatur quanti fa- 
ciendae sint Fides atque Caritas supernaturalis. 

Infingendum est pariter annis quantae sanctitatis sint tum unio con- 
iugalis tum officium educandi pueros. 

Magnopere laudibus efferatur participatio magis magisque in dies 
actuosa fidelium Christianorum 

tum in celebrationibus liturgicis, 

tum in officiis inter coaetaneos exercendis. 


III - Actuositas qua hodie Ecclesia tenetur 

Promoveatur, quod attinet ad operarios: 
tum diffusio doctrinae socialis Ecclesiae, 

tum institutio associationum inter membra eiusdem professionis 
quae vulgo dicuntur « associa tions professionnelles ». 

Quod autem attinet ad proximum, enixe commendentur mutui ad- 
iutorii opera (CEuvres d’Entr’Aide) in ordine ad subveniendum cuilibet 
proximi necessitati. 

Relate ad eos qui rei publicae indulgent vel rebus publicis quocum- 
que modo operam dare debent: 

diffundatur doctrina Ecclesiae de potestate civili et de Bono Com- 
muni a Statu et a civibus procurandi, 

constituantur opera educationis civicae, 

instillentur cuique obligationes quibus christiani fideles omnes 
erga civitatem tenentur. 

Summe optanda declaretur Christianorum praesentia efficax in quo- 
cumque industriorum hominum dominio, scilicet: 

tum in iis quae sibi proprie vindicant scholae, artes diversae 
veluti quae gallice ventitant sub istis nominibus: « le cinema, la radio, 
la television », 

tum in ordinandis otiis quando homines negotiis vacant. 

IV - Negotia maioris momenti 

Instantissime suadenda est clericorum atque laicorum doctrinalis 
formatio et imprimis, istorum laicorum qui « Intellectualium Christia- 
norum » appellatione delectantur quique in periodicis et diariis scri- 
bere solent, ut discant primo de quaestionibus hodiernis valde implexis 
iudicium vere christianum statuere seseque probe avertant ab istis di- 
sceptationibus ineptis quae ad discidia inter Catholicos aperienda tan- 
tummodo valent cum maximo Fidei damno summaque Caritatis iactura. 

Extollatur necessitas Missionis tum apud Operarios, tum apud Ru- 
ricolas. 

Excitentur summopere Christiani ad cooperandum Missionibus ad 
exteras gentes doceanturque instantia quae sit Missiones has omnimode 
iuvandi tam materialiter, scilicet eleemosynis, quam spiritualiter seu 
oratione, copia missionariorum, religiosarum, militantiumque catholi- 
corum, animumque advertant ad evolutionem praesentem paganorum 
populorum quibus tam graviter imminet contagio communismi. 

Suum momentum detur, quod est summum, quaestioni Unitatis om- 
nium Christianorum, ut, integraliter servata Ecclesiae Catholicae Fide, 
largissime orationi et caritati mens fidelium aperiatur in separatis Chri- 
stianis Coetui Romanae Ecclesiae iterum adunandis. 

Cadurci, die vigesima quinta augusti. 

ffi Paulus Chevrier 
Episcopus Cadurcensis 



246 


GALLIA 


23 

Exc.mi P. D. AEMILII GUERRY 
Archiepiscopi Cameracensis (Cambrai) 

Quaestiones propositae ad futurum Concilium Oecumenicum 

Inter res et argumenta quae in futuro Concilio tractari poterunt, 
mihi videtur proponere tres principales quaestiones maximi momenti. 

Propter rationes eliguntur: 

1. Continuitas , connexio earum intima cum Concilio Vaticano et 
duabus eius constitutionibus: « de fide catholica », et de « Romano Pon- 
tifice ». Tunc apparebunt sicut logice continuantes argumenta Concilii 
praecedentis, interrupti autem antequam opus eius consummatum fuerit. 

2 . Valde utiles sunt relative ad Orientales Ecclesias. Si eligentuf et 
probo examini subiicientur iam proprius istae nos accedent, fietque habi- 
tus animorum qui unitati faveat. 

3. Quoad tractentur hae quaestiones, multum conferet ad eluci- 
danda et solvenda praecipua problemata, quae hodie instant ratione Ec- 
clesiae missionis in modernum mundum. 

1* Quaestio: «De Episcopis » tanquam capitulum logice conne- 
xum cum constitutione « de Romano Pontifice » Concilii Vaticani. 

T Quaestio: « De relationibus inter Elaturam et Gratiam » tanquam 
capitulum logice connexum cum constitutione « De fide catholica » eius- 
dem Concilii, et ad elucidandas quaestiones quae persaepe in vita Eccle- 
siae urgent: relationes inter « temporale » et « spirituale », extensionem 
magisterii Ecclesiae in actiones civiles et res profanas. Quot vero errores 
multiplicantur in recentioribus annis circa has praecipuas veritates! 

3 a Quaestio: « De publico I ure Ecclesiae » cuius quaedam principia 
interpretari adaptareque debemus, ipsa evolutioni hodiernae societatis 
applicando. 

1 

De Episcopis 
I. Successores Apostolorum 

Multum interest, ut in luce omnino ponamus quod priusquam caput 
sit particularis Ecclesiae, Episcopus membrum est Episcopalis Collegii, 
per orbem disseminati, successorisque Collegii apostolici. 

Ut tales Episcopi, in necessaria communione et unitate cum Summo 
Pontifice, sub eius auctoritate et solidario modo cum eo, quoad evange- 
licam missionem quasi sponsores sunt pro universo mundo, et onus totius 
Ecclesiae portant. 

Talis veritas in hoc est ut tangat moveatque valde Orientales Ec- 
clesias. 

Omnino esset locus ut eius applicationes manifestemus: 

a) Prima applicatio sit existentiae et actioni « Magisterii ordinarii 
et universalis », de quo Concilium Vaticanum loquebatur, et per quod, 
extra Concilii Oecumenici extraordinarium modum, habitualiter profer- 
tur Episcoporum per mundum dispersorum moralis unanimitas. Magi- 
sterium hoc, in quo Sanctus Irenaeus Traditionis ligamen videbat, non 
satis cognoscitur, non ei satis Theologi student. 

Porro propter scientificos technicosque progressus, relationes huma- 
nae nunc magis inter se cohaerent et communicant: ita ut hic modus 
magisterii, clarius, evidentius ac abundantius patere possit, fortiusque 
loquatur. 

b) Insuper opportune monstraretur ibi surgere fontem vocationis 
missionariae quae ad Episcopum pertinet-, est enim missionarius ad extra 
(cf. litteras Encyc. Fidei donum Pii XII, secundum quas Episcopi partem 
sumere debeant in missionibus ad Afros, aut litteras Encyc. Rerum Ec- 
clesiae Pii XI, quibus Episcopis memoriam renovat obligationis, qua 
ipsi iungere debent sese Summo Pontifici, in munere quod ei incumbit 
fidem diffundendi, in quantum quidem possunt, quoniam et ipsi onus 
suum particulare habent). 

Etiam ad intra, missionem agere debet Episcopus, erga incredulos. 
Etenim, secundum canonem 1350, acatholicos commendatos sibi in Do- 
mino habere debet: quae intimatio valde necessaria est tempore nostro 
et regionibus nostris ubi increduli tam multi sunt. 

II. Sacramentalis Episcopatus 

Nonne advenit tempus controversam quaestionem historicam diri- 
mendi, scilicet an Episcopatus sacramentum sit, necne ? 

Rationes sequentes invocamus ad suggerendum ut haec quaestio inter 
capitula Consilii inseratur: 

1. Practice multum confert doctrina huius sacramentalitatis fidei 
clericorum et fidelium erga Episcopatum. 

Perturbati sunt, praesertim clerici, quadam thesi recenti, secundum 
quam Episcopalis Consecratio « sacramentale esset, non ritus sacra- 

menti », aut « actus iurisdictionalis characteris in functione liturgica posi- 
tus » (P. Beyer), quod manifestat dubiis vel imprudentibus affirmatio- 
nibus de hoc gravi problemate fere labefieri posse fiduciam auctoritati 
Episcopatus. 

2. Constans traditio Orientalium Ecclesiarum. 

Cum Concilium Oecumenicum unitati favere debeat, decisio de hac 
re conferret magis nobis propinquare Ecclesias Orientales, quarum tra- 
ditio unanimis est de Episcopatus caractere et consecratione Episcopali. 

3. Ambiguitas quae saeculis durantibus hanc controversiam gravavit 
nunc dissipata est. 

Principio huius quaestionis, saeculo iv, ambigua discussio dubium 
movit de praestantia Episcopi super presbyterum... Pseudo- traditio quae 
originem ducit a mala interpretatione Sancti Hieronymi, reassumpta sine 
critica a pluribus patribus, deinde a Sancto Thoma in primis suis scriptis, 
scilicet in « Commentariis Sententiarum », adduxit ad hoc ut minor red- 
datur differentia inter Episcopatum et presbyteratum. 

Concilium Tridentinum, quin quaestionem de differentia sacramen- 
tali inter episcopatum et presbyteratum dirimat, unitatem sacerdotii et 
sacramenti Ordinis affirmat, in quo distinguendi sunt episcopatus et 
persbyteratus sicut gradus. Ibi fundamentum essentiale invenimus ut res 
definitive solvatur. 

Aliunde, fere omnes theologi, a Concilio Tridentino, Thesi Sancti 
Bellarmini adhaeserunt, quae fortiter sacramentalitatem Episcopatus af- 
firmat. 

Insuper recentia opera PP. Lecuyer, Boularand, Bouesse circa con- 
troversiae historiam, et Sancti Thomae progressum in hac quaestione, 
finem imposuerunt dubiis quae subsistere poterant, ambigua dissipave- 
runt, et firmam traditionem denuo invenerunt. 

Tandem Constitutio Apostolica Sacramentum Ordinis, diei 27 no- 
vembris 1947, Pii XII, fortissima argumenta nobis praebet quae Thesi 
Episcopatus - Sacramenti faveant, quin tamen eam imponat. 

Quomodo autem Concilium rem dirimere posset? 

Satis esset, ut videtur, ut determinet consecrationem episcopalem 
esse sacramentum Ordinis cum plenitudine datum. Nonne ita assumere- 
tur occasio exacte explicandi formulam hanc traditionalem, tamen sat 
confusam apud auctores: « Episcopatus, Sacerdotii plenitudinem »? 

Sane multum interest ut falsam imaginationem vitemus secundum 
quam Episcopatus aliquo modo esset novum et octavum sacramentum. 
Sed clare monstraretur esse unicum sacramentum Ordinis secundum duos 



ARCHIEPI SCOPUS CAMERACENSIS 


249 


gradus : 1 unum, in plenitudine, scilicet Episcopatum, alterum primo par- 
ticipantem, presbyteratum « secundi meriti », ut dicit Pontificale. 

Deinde adiungeretur unumquemque gratiam propriam, facultates et 
characterem proprios conferre. 

Ex hoc vitaretur omne falsae interpretationis periculum. Insuper 
illustraretur problema quod non solum est liturgicum aut doctrinale, sed 
etiam magnum momentum facit ad reverendam episcopalem auctoritatem 
et ad fidem sacerdotum et fidelium promovendam in Episcopi sacramen- 
talem gratiam, praesertim in eius gratiam capitis, pastoris et sanctifi- 
catoris. 

III. Episcopus, Pastor et Caput rei pastoralis 

Necessarium est affirmare Episcopum esse, utpote successorem Apo- 
stolorum, in sua dioecesi apostolatus caput, et utpote pastorem qui munus 
habet gregem suum regendi ducendique, rei pastoralis dioecesanae ducem. 

Hic etiam, sufficit ut hanc doctrinam continuemus cum Concilio Va- 
ticano: « Tantum autem abest, ut haec Summi Pontificis potestas officiat 
ordinariae ac immediatae illi episcopalis iurisdictionis potestati qua epi- 
scopi qui positi a Spiritu Sancto (cf. Act. 20. 28) in Apostolorum locum 
successerunt, tamquam veri pastores assignatos sibi greges singuli sin- 
gulos pascunt et regunt... » (Sess. IV, c. III, Denz. 1827-1828). 

Pius XII, in litteris Encyc. Mystici Corporis non immemores esse 
sinit quomodo Iesus Christus, dux, unamquamque Ecclesiam particula- 
rem regit, « voce et iurisdictione uniuscuiusque Episcopi ». Idem Ponti- 
fex in primo internationali Congressu Religiosorum Romae habito (8 de- 
cembris 1950) praecepta Ecclesiae magis determinavit de Religiosorum 
relationibus cum Episcopo. 

Haec doctrina Concilio exponenda esset, determinato omnino modo, 
non solum ut conflictus vitarentur inutiles atque nocivi, sed etiam ut 
omnes vitales vires dioecesanae ad unitatem catholicam traherentur. 

Episcopi insigne benefactum tenent Religiosos, animo volenti et cum 
fiducia, communi labori sese dedere, praesertim quoad quaedam mini- 
steria, quibus adimplendi magis valdeque apti sunt. Quod recenter, in 
Gallia, constituta compositaque est res pastoralis viribus unitis (Pasto- 
rale d’ensemble) Sub auctoritate Episcopi cum omnibus iis qui in aposto- 
latu simul laborant (parochialis ministerii, collegiorum, « Actionis Ca- 
tholicae » sacerdotes, sive saeculares, sive religiosi), quod etiam accre- 
scunt regionales missiones in eadem unitate sub Episcopi ductu, omne 


1 Adest saltem tertius gradus, diaconatus. Sed in textu solum modo comparan- 
tur Episcopatus et presbyteratus. 

hoc factis demonstrat bonos multosque effectus quos sperare licet, in 
futuro, ope ordinatarum actionum unitatisque in re pastorali et apo- 
stolatu. 

Dependentia exemptorum religiosorum ab Episcopo, rei pastoralis 
duce, quoad id quod ad apostolatum spectat et « prout episcopale munus 
perfungendum et animarum rite ordinanda curatio requirunt » (Pie XII, 
allocutio iam citata, A.A.S., vol. XVIII, p. 28 in fine), nullo modo nocet 
venerationi quam Episcopi fovere debent erga eorum religiosam vitam, 
propriam spiritualitatem, et relationes quas cum Superioribus suis ha- 
bent. Constituti in Gallia congressus inter Episcopos et provinciales Su- 
periores maiorum Ordinum, valde animos paraverunt ad practice hanc 
doctrinam exercendam. 

Attamen, ad problema in luce supernaturali exponendum, necessa- 
rium videtur ad connexionem accurate a Concilio Tridentino animad- 
versam redire, scilicet inter munus pastorale Episcopi et eius paternita- 
tem, sub conditione tamen quod dicta Episcopi paternitas in vera sua 
natura et omnibus suis respectibus explicetur. 

Pater, pastor, qui generat, qui suum gregem ducit et nutrit, is est 
qui est « auctor », qui auctoritate originali et sponsione prima gaudet. 

Sed, ad intelligendam Episcopi paternitatem, multum convenit ut, 
ex una parte eam consideremus respectu catholicae et universalis Eccle- 
siae, ex altera autem non tam super individua quam super plebem suam, 
Ecclesiam suam particularem. 

Episcopus pater est plena nominis significatione, in quantum vere 
mittitur ut ad vitam Ecclesiae Catholicae et universalis plebem suam ge- 
neret: ad vitam fidei Mysterio Christi Totalis, Ecclesiae Unius, Sanctae, 
Apostolicae et Romanae, — ad vitam theologalis et universalis chari- 
tatis, — ad vitam unitatis catholicae sub Summi Pontificis auctoritate. 

Mittitur Episcopus ut totam suam dioecesanam communitatem trahat 
ad communionem cum Ecclesiae catholicitate , intellectus, fidei, sensuum, 
amoris dispositionum communionem, filialiter, fiducialiter, active obse- 
quente doctrinae actionique Papae, Ecclesiae ducis. 

Multa obstacula impediunt quin totus populus ad hunc catholicum 
sensum transeat: scilicet quod nimis est particulare angustumque quoad 
commoda uniuscuiusque, diversos modos amoris suipsius, regiones, ge- 
nus et sanguinem, linguas, nationes. Porro unus solus capax est et poten- 
tiam habet influendi in ecclesiae particularis plebem ut eam ad superiora 
elevet, illuminet, et ad sensum vere catholicum trahat; scilicet ipse Epi- 
scopus, pater. 



ARCHIEPISCOPUS CAMERACENSIS 


251 


Consequenter unus est pater, et sic melius verbum Pauli intelligimus: 
« Si decem millia paedagogorum habeatis in Christo, sed non multos pa- 
tres; nam in Christo Iesu per evangelium ego vos genui » (I Cor. IV, 15). 

k k k 

Cur nobis videatur multum interesse ut talis doctrina affirmetur? 

1. Quia ut fundamentum habet ideam vitalem et non pure admi- 
nistrativam Episcopatus, Porro res maximi momenti est, praesertim tem- 
pore nostro. Nimis multi sunt qui nihil aliud in Episcopo vident nisi 
quasi praefectum (prefet) rebus religiosis praepositum. Christus autem 
dixit: « Ego veni ut vitam habeant et abundantius habeant » (Io. X, 10). 
Certe quidem Episcopus bonus administrator debet esse. Sed quia est 
suae plebis pater, omnino administrare debet ut animarum vitae inser- 
viat in Christo et Ecclesia. 

2. Quia haec vitalis idea Ecclesiis Orientalibus convenit, quae toto 
nisu in animarum vitam sese vertunt: aliquando Ecclesiae romanae obii- 
ciunt ipsam nimis iuridice sese gerere. Ibi etiam igitur illis propinquare 
possumus. 

3. Quia haec idea unicuique Episcopo veram suam missionem prae- 
sentat, et semper ipsum monet ne in administratione mergatur, sed 
potius ut plebem suam continuo accrescere faciat, in vita fidei, spei et 
caritatis, in vita Ecclesiae. 

4. Quia secundum hanc ideam Episcopalis paternitatis, non solum 
timendum est quin Ecclesia particularis in se ipsam vertatur et claudatur, 
neque timendae sunt gallicanismi crises, vel alicuius nationalismi parti- 
cularis Ecclesiae, sed e contrario Episcopus ut pater agens novas vires 
ministrat particularis Ecclesiae dependentiae erga universalem Ecclesiam 
et Romanum Pontificem. 

Iurisdictionis notionem eiusque respectum ad ordinis potestatem 
necnon et communicationem et limites, ecce ex hac parte theologiam 
haberemus quae renovata fuisset novamque vitam Ecclesiae praeberet 
et tandem animis tempore nostro tam magnis necessitatibus oppressis 
subveniret. 

II 

De relationibus inter Naturam et Gratiam 

I. Cur hanc quaestionem eligamus, vel cur intersit huic quaestioni stu- 
dere Concilium futurum? 

1. Quia graves errores, doctrinae respectu, et deflendae deviationes 
actionis respectu, ultimis annis, se protulerunt, non tantum in Gallia 

sed etiam alibi, quia ignorabatur vel quasi systematice non dignoscebatur 
de his rebus Ecclesiae doctrina. 

Declarant enim hanc superatam esse (« depassee »), — constitutam 
fuisse pro christianitatis temporibus, — civilisationem christianam con- 
cipi non posse in societate quae non iam est « sacrata », sed vult, utpote 
societas profana, autonomiam suam affirmare. 

Civiles Status ad sequendum exemplum Galliae tendunt, quippe quae 
se laicam esse proclamavit. Non iam medium manet ut Ecclesia actionem 
supernaturalem et socialem Ecclesiae reiciunt. Mundus novus se consti- 
tuere vult per seipsum, omni tutela liberatus. Laicismus in mentibus et 
in factis opus suum adimplevit. 

Eodem tempore, et ex parte propter easdem rationes, accrescit, cum 
fluxus rapiditate, naturalismus, usque inter clericos: orationis, humili- 
tatis, abnegationis deminutio, liberior participatio vitae mundi (libro- 
rum lectio, spectacula) — sensus Dei, peccati, gratiae deminutio, — 
« spiritualis » et « temporalis » confusio, primae partes in actione et 
ministerio, non mediis supernaturalibus et evangelisationi concessae, sed 
humanis valoribus, humanis mediis, temporali actioni, « structuris », ut 
aiunt, temporalibus reformandis, minoris pretii quam licet aestimatis 
momento et urgentia conscientiarum reformandarum. 

Unde necessarium est mentibus revocare magnas doctrinae veritates 
circa relationes inter naturam et gratiam. 

2. Quia societas vertiginoso modo transformatur. Ideo in tali mundo 
qui rapidissime evolvitur, Ecclesia in discrimen adducitur figuram prae- 
bendi societatis quasi congelatae in traditionibus structurisque suis, non 
iam capacis missionem suam supernaturalem adimplendi. 

Multum interest plena luce apparere quantum, suam ipsam evange- 
lizandi missionem exercendo, conscientias educandi, et ut Corpus Mysti- 
cum, Ecclesia vocatione sua et sine suffectione possibili, humanitati et 
modernae societati in eius propria evolutione, mirabiliter servire possit 
et debeat. 

3. Quia Ecclesia quae visceribus mundi moderni quasi insereretur, 
curam haberet boni hominum, scientiarum et technicarum artium pro- 
gressui attenderet, active et efficaciter constituendae internationali paci 
collaboraret; quae ubique et omnibus modis personam hominis defen- 
deret, proclamaret que veritates quae solae adversus communismi errores 
societatem salvare possunt; talis Ecclesia, sic coram populis poneretur 
ut inclinatione voluntatis in eam Ecclesiae separatae magis propende- 
rent, magisque ipsa omnes ad se traheret et necessariam suam missio- 
nem, temporibus nostris, magis manifestaret. 

II. Modus praesentandi propositus 

Quales possent esse veritates affirmandae? 

1. Concilium Vaticanum continuando, Constitutioni de Fide ca- 
tholica eas adiungere: hanc producere usque ad relationes inter naturam 
et supernaturam. Iam inceptum in capitulo de Fide et ratione. 

Magni momenti esset per supernaturalis synthesim incipere, ut cen- 
trum ponentes gratiam habitualem et theologalem vitam. 

A xvi saeculo, doctrina de gratia quemdam aequilibrii defectum passa 
est, qui ex erroribus illius temporis ortus est, ita ut potius gratiae actuali 
faverit. Sed controversiae quarum pleni fuerunt Theologici tractatus iam 
fere antiquatae videntur. 

Ad adiuvandos sacerdotes ut vitam suam supernaturalem vivant, 
vitam interiorem accrescant, castitatis vinculis adhaereant, magni mo- 
menti, est augeri aestimationem gratiae habitualis et sanctificantis, quam 
theologia et spiritualitas modernae rursus invenerunt, cum mirabilibus 
suis effectibus in spiritualem vitam (status gratiae magnum pretium, Dei 
praesentia, Sanctae Trinitatis in animabus iustis habitatio, vitae divinae 
participatio, intima unio cum Christo, Corporis Mystici Capite). Haec 
etiam Ecclesiae vitae « mysticae » praesentatio intime moveret Orien- 
tales Ecclesias, quae eam Secundum traditiones suas fortiter assequuntur. 

Pari passu, necessario animadvertenda est magna pars theologalium 
virtutum fidei, spei et caritatis in christiana vita. Speciatim iis qui in 
Actione Catholica militant, monstrare quomodo missi ut testes et apostoli 
in medium societatis laicizatae, materialisatae, quoad « mediam partem 
paganizatae » (Pius XI), debeant theologalem vitam agere, vitamque 
fidei, gratiae, caritatis mittere in omnes cogitationes, omnia iudicia, to- 
tam suam personalem actionem, familialem, civicam, et socialem, in 
summa in totam suam realem vitam uniuscuiusque diei. 

2. Possent tunc attente determinari relationes inter naturam et su- 
pernaturale, in memoriam revocando Christianis officium esse mundum 
aedificare ordini naturali et supernaturali conformem, secundum Dei 
voluntatem. 

a) Ex una parte, erroneum esset ordinis naturalis valorem negare: 
Natura humana non fuit intrinsece vitiata. Existentia ordinis naturalis 
non a gratia supernaturali pendet. Consistentia manet ordinis naturalis, 
fundata super hanc concretam realitatem, scilicet hominem, quippe qui 
est spirituale ens, tota sua natura in Deum tendentem. 

Haec ansam praeberent sequentibus monitis: quod Ecclesia omnium 
humanarum rerum naturae conformium valorem agnoscit, veretur, affir- 

mat, nempe quod acquisivit humana intelligentia, ratio, scientia, techni- 
ca ars: homini omnino fidet. 

Accurate effectus peccati originalis determinare valde utile esset ad 
vitandos protestandum errores, ex una parte, et ex altera parte ad refrae- 
nandam exaggeratam ambitionem moderni hominis qui et potentia do- 
minatrice super natura et « cosmon », et inventionibus, superbiendi oc- 
casionem sumit. 

b) Etenim, ex alia parte, alius esset gravissimus error ordinem 
naturalem super seipsum claudere: apertus manere debet gratiae, super- 
naturali elevationi, Christi actioni. Non admittitur separata natura. 

Proinde humanitas non inveniet aequilibrium suum, soliditatem, 
harmoniam, nisi in Christo Redemptore {Coi. 1 , 18). Totum Sancti Pauli 
propositum: « Instaurare omnia in Christo », exponi tunc posset in ma- 
gnifica synthesi. Scilicet tota doctrina Redemptricis Incarnationis. 

c) Conveniret tandem explicare quomodo supernaturale totam rem 
humanam penetrans, veram naturam non alienat, sed e contrario quia 
eam purificat et ipsi superiores vires addit, in linea sua naturali redinte- 
grat et vere liberat. 

Ecclesia, societas supernaturalis, salutis institutio, societatem civilem 
et Statum ultro admittit, secundum ordinem ipsorum temporalem et pro- 
priam missionem: munus eorum facilius reddit, medium vitale producit, 
quo Status facilius missionem suam adimpleat, in linea Status. Instau- 
rando in Christo temporalem et oeconomicum, socialem, internationalem 
ordinem, non vim infert ipsorum naturae: omnia haec confirmat in eorum 
ordine, sicut gratia et missione sua supernaturali, purificatrice, et sanc- 
tificatrice, hominem magis hominem reddit, liberiorem, sui ipsius et sortis 
suae magis dominum. 

Per Ecclesiam, pergit perficiturque totius rei humanae redemptio. 

3. Concilium tunc determinare posset doctrinam socialem Ecclesiae 
plus quam unquam saeculo nostro necessariam esse: quia, — non quod 
ipsa sit solutionum perfectarum corpus in ordine technico, — tamen 
militantes laicos, qui civitatem meliorem struere per seipsos debent, 
monet quomodo in hac constructione spiritum imbuere debent requisitis 
Evangelii, ut vitam oeconomicam, socialem, internationalem, penetrent, 
necnon et spiritum imbuere magnis veritatibus de persona humana, de 
bono communi, familia, societate, pace et communitatis populorum 
unitate. 

Occasione data, posset dissipari ambiguitas de civilisatione christiana, 
caute explicando quomodo Christianismus non in idem incidit cum parti- 
culari civilisatione dato quodam tempore historiae, nec ulli formae civi- 
lisationis alligatur, nam omnes transcendit. 

Sed civilisationem christianam nominare possumus et debemus, civi- 
lisationem quae spiritum suum trahit a Christianismo, per quam Chri- 
stiani, doctrina sociali Ecclesiae illustrati, nituntur in institutionibus, in 
structuris societatis et in tota sua familiali et publica vita, requisita fidei 
et caritatis traducere. 

Conclusio 

Videtur aevum nostrum satis moveri servitii adspectu. Concilii de- 
claratio quae in luce poneret servitii missionem quam Ecclesia adimplere 
vult in humanitate, magna fama gauderet: non tantum quin caderent op- 
positiones et praeiudicia quae eam praesentant ut « clericalismum » mun- 
dum dominandi avidissimum sed etiam quin, positivo modo, ad Ecclesiam 
traheret ecclesias separatas aut incredulos, et desiderium eam cognoscendi 
apud multos promoveret. Nonne Pius XII viam aperuerat lucida formula: 
Ecclesia in medio populorum « non ut dominetur, sed ut serviat » (En- 
cyc. Summi Pontificatus )? 

III 

De iure publico Ecclesiae 

Cur utile videatur et necessarium ius publicum Ecclesiae a Concilio 
Oecumenico recognosci et ampliari ut societati modernae Statibusque 
transformatis melius adaptetur? 

Quia, sub terminis suis actualibus, non iam necessitatibus hodiernis 
respondet, sive agatur de quibusdam definitionibus, sive de pluribus 
principiis, sive de regulis regentibus quae conscientiis lucem porrigere 
deberent. Inde sequitur difficile fieri, etiam Episcopis, requisita iuris 
publici in memoriam reducere, ipsiusque iuris auctoritatem labefieri, cum 
autem plus quam unquam necessario vigere debeat ut exacte iura et 
officia Ecclesiae determinet coram iuribus et officiis Statuum moder- 
norum. 

Non tantum aliunde recognosci debent quaedam capitula antiquata. 
Sed Magisterium Ecclesiae hodie extendi debet ad novas regiones vitae 
socialis et internationalis, multo directius quam olim. 

I. Quid recognosci debeat? 

1 . Quaedam definitiones. 

Exemplum: definitio « societatis perfectae » Statui applicata maximi 
momenti est in iure publico. Porro estne possibile hodie adhuc docere: 

« Societas perfecta est societas quae sibimetipsi sufficit et quae in seipsa 
media sufficientia possidet ad finem obtinendum »? 

Hodie, nullus Status sibimetipsi sufficere potest. Omnes autem Status 
egent alii aliorum. Solidarii sunt et interdependentes quoad omnia. Agen- 
dum est contra voluntatem quam fovent quidam Status in autarchiam et 
ad absolutum dominatum intendendi. Potius ad intus suae solidaritatis et 
interdependentiae posset notio independentiae definiri sensu Pii XII 
(Allocutio 6 decembris 1953 ad iuristas catholicos italianos): ius status 
alicuius suam propriam missionem adimplendi, cum plena competentia, 
iure internationali recognita, quin immixtionem patiatur aliorum Sta- 
tuum quoad hoc, aut a quolibet Statu iuridice pendeat. 

Non iam possibile est Statum quemlibet cogitare abstrahendo a so- 
cietate internationali. 

2. Quaedam principia. 

Exemplum: ius publicum Ecclesiae laicitatem Status damnat. 

Officia Status erga Deum affirmat, vi iuris naturalis. 

Officia ista, sane affirmare pergimus. Sed primum forma potest plus 
esse vitalis quam iuridica: exprimitur enim apud quasdam nationes chri- 
stiana fidelitas erga Deum, per laicos congregatos in associationibus mi- 
litantibus, multo plus quam externis actibus publicae potestatis, qui 
etiam aliquando Ecclesiam in discrimen adducere possent. Sunt auctores 
publici iuris, in xix saeculo (Taparelli, Liberatore) qui hanc representa- 
tionem a laicis christianis praeviderunt, quando Status, a spiritu laicali 
moti, ab Ecclesia separabuntur. 

Insuper principium ipsum laicitatis Status, de quo moderni Status 
offensioni valde proni sunt, recognoscendum est. Pius XII « sanae laicita- 
tis » locutus est. 

Sane quaedam laicitas Status damnanda est: doctrina scilicet philo- 
sophica laicismi, quam Status conscientiis imponere vellet, in scholis, 
administrationibus, publicis servitiis, laicismus qui usque ad formalem 
negationem Dei et eius legis moralis procedit et etiam ad apertam pugnam 
contra Ecclesiam. 

E contra quaedam laicitas Status omnino accipi potest, perfecte con- 
formis Ecclesiae doctrinae (a Leone XIII praesertim), quippe quae duas 
societates distinguit, unaquaeque in suo ordine. 

Valde animos moveret quod Concilium Status autonomiam in ordine 
eius proprio temporali recognosceret. Modo adhuc expressiori (ut melius 
salvetur finium ordo, finis superioris cui Status submissus manet) auto- 
nomiam Status affirmaret, cum functiones et servitia status exercet, ordi- 

nis politici, oeconomici, administrativi, iudiciarii, aerarii, exercitus, scho- 
larum. 

Amplius procedere possemus ut affirmatio haec principii laicitatis 
status ad separationem Ecclesiae et Status non perveniat: Si cultus Dei 
non iam in quibusdam Statibus (ut in Gallia a separatione) iuridice ha- 
betur ut publicum servitium, maxime interest religiosum factum non 
iam ignoratum iacere, et hoc non tantum sub individui aspectu, sed etiam 
sub institutionali et sociali. Gallicum ius, a separatione, libertatem con- 
scientiae affirmat, liberum exercitium cultuum, in Congregationibus, dioe- 
cesanis associationibus versatur: his obiectis studet sub aspectu ordinis 
publici et communis boni. « General de Gaulle » ambigua verba, « Res- 
publica laica est », correxit, adiungendo quod « formas fidei veretur ». 
Notio haec positiva laicitatis, in natione divisa, quoad fidem, apparet 
tunc ut salvans, reverensque conscientiarum et fidei formarum libertatem, 
in nomine boni communis, et quamvis omnino doctrinae Ecclesiae non 
conformis appareat. 

3. Quaedam regulae regentes. 

Exemplum: in capitulo institutionis (enseignement) iuris et liber- 
tatis docendi Ecclesiae. 

Sane multum interest ut fortiter affirmare pergamus ius Ecclesiae 
scholas privatas habendi, missionemque educationis adimplendi in libera 
institutione: libertas docendi omnes alias libertates sustinet. Oportet 
eam defendere adversus totalitarismos Statuum. 

Difficilius problema invenimus multorum puerorum et adolescen- 
tium e familiis christianis oriundorum, qui in scholis publicis Status stu- 
dent. Possumusne cum eodem rigore regulam retinere secundum quam 
necessaria est licentia ab Ordinario et solum modo ob rationes graves 
concedenda? De facto ad hanc regulam non recurritur. Rari omnino sunt 
parentes qui eam sequuntur. 

Ex alia parte, fateri debemus motiva nova, frequentiora quam olim, 
eos culpa liberare aut saltem excusare posse: rationes oeconomicae nota- 
tu dignae sunt (Studiorum anni in collegiis et scholis liberis multo con- 
stant. Incredibilis fortitudo et continua imponi nequit familiis pueris 
oneratis). 

Potius quam regulam negativam et de facto non applicatam imponere, 
nonne magis conveniret in luce clara ponere officium grave quo hae fami- 
liae invigilare debent educationi religiosae et christianae puerorum in 
publicis scholis: officium etiam coalescendi in parentum associationes ut 
efficaciter agant apud potestatem publicam et academicas auctoritates? 


17 (II a) 

Tandem in hoc institutionis puerorum capitulo, nonne expediret, ut 
iam Pius XI docuerat, ius status recognoscere ad educationem civicam 
praebendam vel etiam imponendam? 


II. Obiecta nova 

Videntur ius publicum Ecclesiae locupletatura capitula nova, quae 
magnis horae nostrae problematibus respondeant, scilicet ordinis fami- 
Halis, socialis, politici, internationalis. Quae Summi Pontifices de his 
obiectis docent abundantem lucem afferunt. 

Sufficitne abhinc notio classica in iure publico « potestatis indire- 
ctae », ut affirmemus iustumque faciamus quod in his materiis Ecclesia 
interveniat? Nonne praeter illam, bonum esset nos duci principio magis 
positivo, apostolica missione Ecclesiae, secundum quam homines salvat 
ubique sunt, vivunt et agunt, scilicet universali missione quae ordini 
naturali sese extendit, sicut ponebant principia de natura et gratia? 

Nonne Ecclesia, sicut declaravit Pius XII, voluntate Dei et mandato 
Christi « custos est ordinis naturalis et supernaturalis » (Radio allocutio 
Pentecostes 1941)? 

Nonne idem Papa dixit: « Ecclesiam hominem totum attingit ut eum 
formaret in harmonia eius vitae naturalis et supernaturalis »? Totus homo 
salvari debet. Totum opus creationis in Christo instaurandum est. 

Reficiendo duplicem errorem separationis regionum duarum (sicut 
volunt liberalismus et laicismus) aut confusionis (sicut proclamaverunt 
qui imaginantur terrestrem civitatem struendo, corpus mysticum Christi 
et regnum Dei struere), magni momenti est exacte determinare aposto- 
licam missionem Ecclesiae respectu civitatis terrestris munerum: sane 
nequaquam in directum finem temporalem efficientiam civitatis terre- 
stris confirmandi, sed ut unumquemque hominem, omnem hominem, 
omnes homines salvet, solum modo missionem suam evangelisationis et 
sanctificationis exercendo; plene civitatis terrestris ordinem temporalem 
observando, technicarum artium ordinem, oeconomicum ordinem, poli- 
ticum, socialem, internationalem, ordinem naturalem in dignitate pro- 
pria, Ecclesia civitatem terrestram salvat, normaliter pleneque evange- 
lium veritatis tradendo, quod ordinem iurium et officiorum exprimit erga 
personas, familias, societates, populorum communitatem. 

Tandem ius publicum Ecclesiae locupletare debet capitulum novum 
de laicatu: de eius missione in Ecclesia, de Actione Catholica, et Actione 
temporali. 

Exactissime determinare duarum ultimarum formarum distinctionem 

actionis Christianorum laicorum, multum interest ad confusionem gra- 
vissimam vitandam rei apostolicae et politicae. 

Actio catholica missioni apostolicae Ecclesiae participat: secundum 
ipsam, laici qui in medio terrestris civitatis vitam degunt, adlaborare 
debent, fidei et caritatis testimonio, ad mundi redemptionem, id est to- 
tam vitam humanam in Christo instaurare. 

Actio temporalis (politica, socialis, syndicalis) transformare intendit 
civitatem terrestrem, eius structuras, institutiones, mores ut conformio- 
res inveniantur Dei consilio, meliusque missionem apostolicam Ecclesiae 
excipiant eique faveant. 

Convenit valde monstrare laicis christianis officium, quod eis fortius 
impendet quam ullo alio tempore, animo volenti ad hos modos actionis 
accedendi, ut Ecclesia mundo moderno adsit eumque salutariter illustret. 

Forte igitur, — sit venia suggerendi, — Romae institui possent orga- 
na, in quibus documenta, investigationes et inquisitiones circa res socia- 
les congregarentur pro analysi exacta et profunda factorum et formarum 
diversarum in diversis nationibus in toto orbe. 

17 Aug. 1959. 

© Emile Guerry 
Arch. Cameracensis 

Exc.mi P. D. PETRI M. PUECH 
Episcopi Carcassonensis (Carcassonne) 

Carcassonne, le 24 fevrier 1960 

Eminentissime Seigneur, 

J’avais redige ma reponse a la Commission antepreparatoire du Con- 
cile dans les premiers jours de septembre, a la suite d’un echange de vues 
avec mon Metropolitain. Mais je viens de retrouver le texte de ma re- 
ponse et je suis pris d’un doute: le texte que je retrouve est-il une copie 
ou le texte meme que je voulais envoyer? 

Que Votre Eminence veuille donc me pardonner de lui adresser ce 
texte. S’il fait double emploi, il n’y aura qu’a le detruire; dans le cas 
contraire, je souhaite que cette reponse ne soit pas trop tardive... 

En septembre, les retraites pastorales du clerge, une session de religieu- 
ses et une session sacerdotale ont retenu mon attention et je crains 
d’avoir omis d’envoyer la reponse preparee. 

Que Votre Eminence veuille bien accueillir ma demarche avec indul- 
gence et qu’Elle daigne agreer 1’hommage de mon profond respect et de 
mon devouement. 

© Pierre-Marie Puech 
Ev. de Carcassonne 


Carcassi, die 8 septembris 1959 

Eminentissime ac Reverendissime Domine, 

Cum circa res et argumenta quae in futuro Concilio tractari poterunt 
Summus Pontifex sententias Episcoporum cognoscere desiderat, haec 
sunt vota quae ad Commissionem Antepraeparatoriam humiliter et reve- 
renter deferimus. 

I. Ut perficiatur opus Concilii Vaticani primi de Ecclesia 

De Romani Pontificis primatu et infallibili magisterio salutarem Chri- 
sti doctrinam Patres Concilii Vaticani primi iam declaraverunt. In Va- 
ticano autem secundo tractanda videntur: 

1. de Episcopis, de eorum munere ac potestate; 

2. de laicis, de apostolatu laicorum et de « Actione catholica ». 

Optamus speciatim: 

— ut Regularium ab episcopali iurisdictione exemptio in his tan- 
tum quae ad eorum interiorem vitam spectant finiatur; 

— ut notio medievalis « beneficii », quae saepe animarum utilitati 
contraria est, reformetur. 

Denique exponenda sunt: 

— quae sit evangelisatio et quomodo necessaria; 

— Christum realiter inveniendum non posse nisi in Ecclesia; 

— principia de Ecclesiae unitate, contra errores Oecumenismi. 

II. Ut liturgica restauratio perficiatur 

1. ut liturgia magis ac magis vim pastoralem habeat, quin tradi- 
tionis thesaurum perdat; 

2. ut linguae liturgicae quaestio solvatur. 

III. Ut Curia Romana reformetur 

Nisi enim haec Romana Curia ab radice reficiatur, omnes alias res 
expedire impossibile erit frustaque optima decreta Patres Concilii eli- 

gent. Nam Curia Romana non iam Ecclesiam gubernat in Europa, sed 
ubique terrarum. Onera evangelisationis creverunt periculaque ab isla- 
mismo, materialismo, etc. ... Urgens est Curiam « adaptare » ad ampli- 
tudinem et complexitatem quaestionum, speciatim 

— per « internationalisationem » Curiae, 

— per « decentralisationem » officiorum eius, 

— per mutationes in modo eligendi eos qui in Curia laborant. 

IV. Ut de eschatologia et de terrestris rebus perficiatur theologia 

Multi etenim iam hodie tenentur errores, qui in posterum graviores 
fient. Praesentia bona propter futura sacrificanda sunt: dum olim nimis 
contemptae sunt terrestres realitates, nimis hodie magnificantur, ita ut 
saepe a sacerdotali ministerio vel a monastica aut religiosa vita iuvenes 
detorqueantur. 

V. Ut cum quadam solemnitate reaffirmetur omnes ante Deum aequales 
esse, « sive Graecos sive Scythos » sive Afros, etc. 

VI. Ut ecclesiasticarum provinciarum fines reformentur, ita ut practice 
teneri possint concilia provincialia vel plenaria (quorum decreta vim 
habebunt quam resolutiones cuiuscumque coetus episcoporum habe- 
re non possunt). 

VII. Ut in processibus beatijicationis et canonis ationis modus iuris exse- 
quendi reformetur: quod restricte postulant hodierni historici necnon 
medici ac iudices. 

Haec omnia vota, quae libere ac confidenter communicanda putavi- 
mus, in sua sapientia probet aut repellat Commissio Antepraeparatoria. 
Nos vero quotidianas preces ad Virginem Matrem effundimus, ut abun- 
danter fructus afferat futurum Concilium. 

Ev. de Carcassonne 

Qua freti spe, optima quaeque Tibi, Eminentissime ac Reverendis- 
sime Domine, ex animo ominamur ac plurimam in Domino salutem di- 
cimus. 

SB Petrus -Maria Puech 
Episc. Carcassonnensis 

Exc.mi p. d. renati iosephi pierard 

Episcopi Catalaunensis (Chalon) 

Chalons, le 31 augusti 1959 

Eminentia Reverendissima, 

Litteras quibus significabatur Commissionis Antepraeparatoriae pro 
futuro Concilio Oecumenico institutio, cui Commissioni praeest Emi- 
nentia Vestra, laetus accepi. 

Ut desiderio Augusti Pontificis a Vobis prolato respondeam, has pa- 
ginas cum simplicitate scripsi et trado. 

Sacram Purpuram deosculans, reverentiam observantissimus prae- 
sto Eminentiae Vestrae, cui fausta quaeque a Domino adprecor: 

ffi Renatus-Iosephus Pierard 
Episcopus Catalaunensis 

I. De Ecclesia 

Recentioribus annis, in Gallia, praecipuas et imprimis curandas quae- 
stiones ad Ecclesiae theologiam pertinere sententia et experientia una- 
nimes arbitrantur episcopi. 

Non tantum difficultatibus et periculis expertis, sed etiam cuiusdam 
recti Ecclesiae sensus nec non et theologiae pastoralis progressu feliciter 
comperto, necessaria videtur accurata explanatio notionum quae ad San- 
ctae Matris Ecclesiae naturam, structuras et vitam spectant, in S. Vati- 
cani Concilii lineam et complementum. 

Itaque, veritati, unitati, aeque ac Ecclesiae fertilitati valde utiles, 
subtiles discussiones desiderantur: 

de Romano Supremo Pontifice; 

de episcoporum munere tanquam Apostolorum successores, do- 
ctores, pastores, « forma gregis », vitae spiritualis fontes pro fidelibus 
et ante omnes pro sacerdotibus suis; 

de sacerdotibus, episcoporum providis cooperatoribus, quorum 
sacerdotium ministeriale a laicorum sacerdotio essentialiter separatur; 

de statu et muneribus laicorum in Ecclesia qui, cum speciali in 
temporalibus idoneitate, ad Corporis Mystici sanctitatem, aedificatio- 
nem, prolationemque conspirant. Unde delinearetur theologia quaedam 
« de laicatu ». 

Vicesimi saeculi Ecclesiam necesse videtur vicesimi saeculi homines* 
populos, « technicas », vires, philosophias, errores, nec non et ad Deum 
propensiones, aptitudines viasque lucide considerare. Quomodo loqui ut 
audiant et fideles, et indifferentes, et infideles? Quomodo in massam 
fermentum mergere et operariorum praesertim mentes et corda attingere? 

In Sancta Ecclesia a Spiritu Sancto sustentata et sub Illius influxu 
progrediente, signa vitalitatis non pauca effulgent, inter quae: 

altior Corporis Mystici sensus, amorem Ecclesiae meliorem et ser- 
vitium parens; 

Summo Pontifici fiducia penitus data; 

Scripturae Sacrae, ab Ecclesia traditae, fidelium mentium et cor- 
dium apertio et acceptio avidissima; 

sacrae Liturgiae devota appetentia cum participationis incredibili 
cupiditate. 

II. De Liturgia 

Sacrae Liturgiae devotam appetentiam cum participationis cupidi- 
tate notavimus. 

Ad hanc optabilem participationem, linguae vernaculae latiorem usum 
fideles multi et sacerdotes, boni pastores, vocant et dolenter quasi in- 
clamant! 

Inter nostri temporis necessitates magnam veritatis curam et cuius- 
dam brevitatis expostulationem notavimus. 

In urbibus derelinquuntur missae cantatae ad missarum lectarum 
quaestum! Cur in cantatis pauciores sed multo plures in lectis? Ratio est 
non tam brevitas quam in lingua propria et intelligibili, sine duplica- 
tione, Verbum Dei audiendi, preces effundendi, cantus cantandi aesti- 
mata facultas. 

Ut missis cantatis se devotos praebeant fideles valde optamus! 

Melior esset condicio si illa proclamatio quae merito fit ad populi 
eruditionem et aedificationem, scilicet epistulae et Evangelii, etiam a 
subdiacono vel diacono, in lingua vernacula sine duplicatione permit- 
teretur. 

III. Evangelicae simplicitatis causa... 

Piam reverentiam et oboedientiam erga eos qui in Ecclesia auctorita- 
tem quamdam gerunt accurate commendare et vindicare semper oportet! 

Attamen, ita ut Evangelio D. N. Iesu Christi melior fidelitas signi- 
ficetur, et soli Deo honor et gloria serventur, et fidelibus ac infidelibus 
Ecclesiae purior vultus manifestetur, nobis bonum et opportunum vide- 

tur ut episcopi, et omnes qui praesunt, spiritum humilitatis et modestiae 
aperte ostendant. 

Iam S. P. Pius XII normas ad Cardinalium Patrum habitum perti- 
nentes dedit (Motu Proprio 30-10-1952) ... ob peculiares nostrorum tem- 
porum condiciones, ut omnes... ad vivendi rationem magis sobriam, mo- 
deratam, atque austeram compellantur. 

Temporibus nostris, tituli ut « Excellentia », « Illustrissimus », « Re- 
verendissimus », aetatis revolutae esse videntur et recentiorum risum 
saepe movent. Verbi Domini in Matthaeo XXIII, 10 meminimus. 

Utinam « patres » sint et dicantur episcopi! 

Apertioris simplicitatis virtute in caeremoniis (e. g. geniculationem 
ante episcopum inclinatione supplendo), in vestibus, nominationibus etc., 
melius divitibus et pauperibus exhibebimus « gloriosam Ecclesiam non 
habentem maculam aut rugam... sed ut sit sancta et immaculata » 
(Ephes. V, 27). 


IV. Circa fidelium instructionem 

Prae oculis habentes S. S. P. Ioannis XXIII declarationem in Ency- 
clica Ad Petri Cathedram (usque adhuc versionem gallicam solum te- 
nemus): 

« Le but principal du Concile consistera a promouvoir le develop- 
pement de la foi catholique, le renouveau moral de la vie chretienne des 
fideles, 1’adaptation de la discipline ecclesiastique aux besoins et metho- 
des de notre temps ». 

Quoad fidem catholicam promovendam, opportunus videretur cate- 
chismus universalis ad populum, praecipuas fidei catholicae formulas 
tradens, in diversis praesentationibus incorporandas, ingenio et necessi- 
tatibus singularum regionum conformibus. 

V. Quoad Iuris Canonici aliquas adaptationes 

Plurimorum Codicis sectionum intense desideratur revisio. 

Imprimis in Libro III De Rebus, Parte V. De Beneficiis. Stylo ipso 
canonum quorum auctores actualis curae animarum et apostolatus ne- 
cessitates non contemplabantur, sed potius paroeciarum in natione chri- 
stiana administrationi curam dederunt, difficilis redditur recursus ad 
luris regulas in hodierno rerum statu. 

Ad rem quod attinet videntur saepe I. C. commentatores ipsi in 
abstracto manere, nolentes ad particulares applicationes in aliquo facto 
concreto hodiernae condicionis sententiam suam trahere. 

Et sic divortium inter iuris regulam et modum se gerendi magis ac 
magis augetur. 

Sit ut exemplum quaestio parvularum paroeciarum quas in favorem 
urbium minuere vidimus et quarum unio sub ductu unius pastoris ad 
quam saepe cogimur (paroisse principale, annexes) nisi per recursum ad 
codicis spiritum potiusquam ad litteram legitimatur. 

Sic etiam desideratur moderatio in rigiditate legis circa immovibi- 
litatem parochorum ut melius et opportunius Ordinarii necessitatibus 
apostolatus providere possint. 

Desiderantur Canones qui positionem Actionis Catholicae relate ad 
paroecias et dioecesim definiant et actioni pastorali communi plurium 
parochorum favant in aliqua regioni vel dioecesi ne solitarii conatus 
unius pastoris in una paroecia vani remaneant. 

Desiderantur Canones definientes notionem et naturam Instituto- 
rum saecularium quae, sub impulsu S. P. Pii XII et adhortationibus 
S. S. P. Ioannis XXIII (Encycl. Sacerdotii nostri primordia) in Ecclesia 
multiplicantur. 

Libri V De delictis et poenis simplificatio valde opportuna apparet: 
in poenarum simpliciore divisione; 

in reductione multarum distinctionum circa poenarum reserva- 
tionem; 

in divisione materiae in partes magis distinctas, cum clariora prae- 
sentatione quae confessariorum memoriam minus onerent. 

V. g.: Opportuna videretur maior similitudo, servatis servandis, 
inter tenorem Can. 2254 circa reservationem censurarum et tenorem 
Can. 900 circa reservationem peccatorum. 


VI. Minoris momenti opiniones 

De Confirmationis administratione. 

Saepe multi eamdem caeremoniam adeunt confirmandi: propter quod 
Deo gratias agimus! Sed si plures quam ducenti sint confirmandi, diu- 
turnus fit ritus, episcopo satis laboriosus, pueris nimis onerosus. 

Formula quae sacramenti forma est quatuor signa crucis praecipit, 
nempe unum summitate pollicis dexterae manus super caput confirman- 
di, deinde tria alia simul cum verbis: « In nomine PafBtris, et FifBlii, et 
Spiritus£BSancti ». 

Allevatio esset satis notabilis, caeremoniae gravitas et fervor ampli- 
ficarentur si ad unicum signum crucis unicuique cum sancto Chrismate 
teneretur episcopus. Si libet, post (vel ante!) omnium confirmantium 
chrismationem locaretur triplex invocatio et benedictio « In nomine 
Pa£Btris, et FifBlii, et SpiritushBSancti ». 

De sacra Communione. 

Item, faventibus recentioribus de ieunio eucharistico legibus, ad 
sacras epulas accedunt felices multitudines. Brevitatis et gravitatis ra- 
tione, ministro sacrae communionis formulam magis contractam opta- 
mus ut: « Corpus Christi! ». 

De concelebratione . 

Omnis Missae privatae virtutem firmiter tenemus! 

Attamen non raro accidit ut multi sacerdotes simul in eodem loco 
sacra celebrent, pluribus altaribus alii aliis celeriter succedentes. In sta- 
tuendis casibus (e. g. inter exercitia spiritualia) nonne bonum esset pre- 
sbyteros saltem cum episcopo vere celebrare? Forsitan, per Concilii tem- 
pus, aliquam Concelebrationem cum seipso instituere volet Summus 
Pontifex? 

Omnia, Ecclesia duce, ad maiorem Dei gloriam et hominum salutem! 

® Renatus-Iosephus Pierard 
Episcopus Catalaunensis 

Exc.mi P. D. LUDOVICI M. DE BAZELAIRE 
Archiepiscopi Chamberiensis (Chambery) 


Chamberv, 21 octobre 1959 

Eminentissime Seigneur, 

J’ai 1’honneur d’adresser a Votre Eminence les questions qui me 
semblent pouvoir etre l’objet de 1’attention du Concile cecumenique. 
Je m’excuse du retard apporte a la demande que Votre Eminence 
m’avait fait parvenir au mois de juillet. Les vacances d’une part, d’in- 

nombrables sessions ou retraites d’autre part ne m’avaient pas permis 
d’etudier la question avec assez de soin. La collaboration de plusieurs 
pretres competents m’a aide dans cette tache. 

Veuillez agreer, Eminence, Thommage de mon profond et religieux 
respect en N.-S. 

© Louis-Marie de Bazelaire 
Archevique de Chambery 


Qaestiones Concilio Oecumenico propositae 

I. Cum Sacramenti Ordinis et ecclesiasticae hierarchiae, a Christo 
Domino institutae, existentiam sacrosancta Tridentina Synodus iam de- 
finierit, Romani vero Pontificis primatum et infallibile magisterium Con- 
cilium Vaticanum luculenter descripserit et declaraverit, optandum est 
ut futurum Concilium Oecumenicum in exponenda doctrina catholica 
de Sacerdotio Christiano ulterius progrediatur, eiusdem essentiam enu- 
cleando. 

Et primo de sacerdotio, ut aiunt, « ministeriali », quod Ecclesiae 
ministris per sacram ordinationem confertur. Necesse quidem fuit, con- 
tra Novatorum saeculi decimi sexti errores, potestatem consecrandi et 
offerendi verum Domini corpus et sanguinem, et peccata remittendi vel 
retinendi, et alia sacramenta conficiendi, quae sacerdotibus novae Legis 
competit, fortiter et invicte vindicare; alienum autem foret a genuina 
sacerdotii catholici notione, illud ut meram summam munerum et pote- 
statum sacrarum considerare, cum missio, ex ipsis verbis Domini, Apo- 
stolis eorumque successoribus et adiutoribus collata, organice includat 
testimonium fidei et Evangelii praedicationem. Hodiernis igitur tem- 
poribus congruum videtur totam de sacerdotio doctrinam, modo synthe- 
tico, proponere, quatenus — sicut ex Traditione et ipsis ordinationis 
ritibus patet — est « ordo » in Ecclesia, sive sacerdotium « organi- 
cum », triplicem Christi Iesu missionem docendi, et sanctificandi, et re- 
gendi, ad finem usque saeculi exercens. 

Item, sicut perutile necessariumque fuit, grassantibus doctrinis, ut 
aiunt, modernis, Romani Pontificis infallibilitatem et primatum, unitatis 
principium et visibile fundamentum, sollemniter proclamare, ita hodie 
superest ut episcopatus definitio statuatur. Tunc enim viri theologiae 
sacrae periti tractatum dogmatico-canonicum « de episcopo » rite con- 
ficere poterunt, cum authentice, et copiosius declaratum fuerit, non 
solum quaenam sint episcopi munera, sed etiam « quid sit » episcopus, 
in quantum est membrum corporis episcopalis, Romano Pontifici cohae- 

rentis, et in quantum ecclesiae suae propriae pastor est et rector, Aposto- 
lorumque successor. 

Cum vero totum Ecclesiae corpus, ut ait beatus Petrus apostolus, 
sit genus electum et regale sacerdotium, sacerdotiumque sanctum ad 
offerendas spirituales, hostias, et omnibus Christi fidelibus non tantum 
officia, sed et praerogativa, e charactere baptismali profluentia, compe- 
tant, optatur ut Concilium Oecumenicum doctrinam catholicam de 
statu laicorum in Ecclesia sedulo elucidet, quasi ad unum revocando 
omnia quae iam a Romanis Pontificibus edocta sunt, v. g. a Pio Papa XI, 
actionem catholicam instituente, et a Pio Papa XII in litteris encyclicis 
Mystici Corporis et Mediator Dei, et in allocutione de apostolatu lai- 
corum, etc. 

Per huiusmodi definitionem securum constituetur fundamentum dog- 
maticum illi necessariae fidelium et hierarchiae cooperationi, quae non 
solum temporibus nostris maxime accommodatur, sed ex ipsa Ecclesiae 
natura defluit. 

Ex quibus dogmaticis definitionibus erui poterit, et, summatim 
saltem, a Concilio exponi doctrina spiritualis, ascetica et mystica, quae 
sacerdotibus cleri dioecesani proprie aptetur: talis enim « spiritualitas » 
nondum clare apparet, sed saepius clerici et presbyteri doctrinis erudiun- 
tur, valde utilibus et probatis, quae tamen, a religiosis et in usum reli- 
giosorum excogitatae, non sine adaptatione quadam, plus minusve per- 
fecta, clero saeculari accommodantur, cum sacerdotii ipsius dignitas et 
divitiae inexhaustum vitae spiritualis fontem omnibus qui sacris ordi- 
nibus sint initiati praebere possint. 

Item, sacerdotii et status laicalis notione recta statuta, sollicitudo 
pastoralis melius et efficacius exerceri poterit. De hac re optandum est 
ut Concilium Oecumenicum normas edicat de practica initiatione et exer- 
citatione clericorum, in Seminario degentium, ad varia pastoralis officii 
munera. Hucusque enim praelectiones theoreticae non desunt, v. g. de 
paedagogia, de catechesi tradenda, de cura animarum, hisque similibus: 
desideratur vero ratio initiandi proprio sensu illos qui mox ministerio 
applicaturi sunt, et omnino necesse videtur ut initiatio illa, antequam 
Presbyteratus ordinem suscipiant, vel quam primum post illum sacrum 
ordinem susceptum, locum inveniat. In re tam gravi tantique momenti 
valde expedit ut normae a summa Ecclesiae auctoritate proponantur, 
attentis diversarum regionum diversis necessitatibus, quae normae in 
Concilio decerni opportune poterunt. 

II. In dubium vocari nequit, ipsius Spiritus Paracliti inspiratione, 
non solum in Ecclesia Catholica, sed apud dissidentes fratres, virorum 
atque foeminarum numerum in dies crescentem omne studium in procu- 

randa populi Christiani unitate conferre. Ss.mus Dominus noster Ioan- 
nes XXIII fel. regn. ipse iam multoties et publice manifestavit quanti 
momenti sibi videatur omnes eniti, omni ope atque opera, ut omnes 
unum sint fiat que unum ovile. Inter illa igitur, ad quae Concilium Oecu- 
menicum adlaborare necesse est, rem, ut aiunt, « oecumenicam » primum 
locum obtinere procul dubio convenit. 

Ad quam unionis causam pertinere videtur genuina definitio Tradi- 
tionis catholicae, quippe quae non solum Latina et Occidentalis, sed et 
Orientalis existat: quod quidem minime negatur, sed, in praxi, in obli- 
vionem nonnumquam adducitur. Optandum igitur, ut in alumnis Se- 
minariorum, et praesertim Universitatum, edocendis, in memoriam revo- 
centur quae iam a Romanis Pontificibus praescripta sunt de theologia 
Orientali excolenda, ita ut a sacerdotibus, et etiam, in quantum fieri 
potest, a fidelibus Ecclesiae Latinae, Orientalium omnium (Graecorum, 
sed et Syrorum, Armenorum, etc.) theologia, liturgia, doctrina spiritua- 
lis, disciplinaque melius agnoscantur. 

Item ad rem « oecumenicam », sed et ad communem Ecclesiae uti- 
litatem, nonnihil allaturum videtur Concilium, si Curiae Romanae refor- 
mationem vel, ut verius dicatur, meliorationem susceperit, eiusdem in- 
dolem supranationalem et universalem confirmando, ita ut ad Congre- 
gationum, Tribunalium Officiorumque Romanorum munera adimplenda, 
clerici ex totius orbis dioecesibus (non exclusis regionibus a S. C. de 
Propaganda Fide dependentibus) seligantur et vocentur. Optatur etiam 
ut, salvis saecularibus et sapientissimis Curiae Romanae traditionibus, 
in expediendis variis negotiis adhibeantur methodi hodiernis moribus 
et technicis adaptatae, in quantum prudenter fieri potest. 

III. Sacrae Liturgiae reformationem generalem quam Romani Pon- 
tifices nostra aetate feliciter et sapienter auspicati sunt, et de cuius 
primordiis (v. g., ne plura enumerentur, Ordine Hebdomadae Sanctae 
instaurato, rubricis ad simpliciorem formam redactis), Pastores et fideles 
grato animo gavisi sunt, Concilium Oecumenicum prosecuturum fas est 
sperare. Quae quidem reformatio, perspecta authentica Ecclesiae Roma- 
nae traditione, et prae oculis habitis omnibus hodiernae scientiae acqui- 
sitis, in primis pastoralis esse debet, et ad spiritualem totius populi 
Christiani utilitatem spectare. Quod si totius liturgiae reformatio a Con- 
cilio promulgari nequeat, valde optabile videtur ut eiusdem lineamenta 
generalia proponantur, ad actionem liturgicam recte et prudenter promo- 
vendam, et ad tollendum omne erroris seu corruptelae periculum, a quo 
privata incepta raro esse immunia satis constat. 

Inter praecipua huius reformationis capita, recensenda in primis vi- 
dentur quae sequuntur: 

1. Salvo praescripto Concilii Tridentini, ne missa vulgari passim 
lingua celebretur, salva item eiusdem Concilii anathematizatione adver- 
sus eos qui dixerint « lingua tantum vulgari missam celebrari debere », 
videtur expedire ut linguae vernaculae quae hodie certum perfectionis 
gradum obtinuere in sacris Ecclesiae ritibus legitime admitti et adhiberi 
possint: Concilii Oecumenici erit statuere quisnam esse debeat illorum 
idiomatum usus, ut omnia in ordine fiant, absque omni periculo, et salva 
in lege orandi unitate cum rationabili varietate coniungenda, cauto etiam 
ne latinae linguae usus paulatim evanescat. 

2. Vontifcale Romanum esse reformandum nemo est qui non con- 
cedat, ut illae sollemnissimae liturgiae functiones, in praedicto libro 
descriptae, populi Christiani eruditioni et devotioni magis aptae fiant: 
quod feliciter eveniet, si ad pristinam erunt simplicitatem revocatae, 
expunctis v. g. quibusdam Medii Aevi adiunctionibus, quarum symbo- 
lica significatio hodie vix intelligitur, et si ad breviorem formam redactae 
erunt (praesertim in Ecclesiarum dedicatione, et in sacro Chrismate confi- 
ciendo, etc.). 

3. Idem dicendum de Caerimoniali Episcoporum, cuius ordinationes 
et praescripta vix observari possunt. Multum quidem sacrarum caerimo- 
niarum dignitati et Pontificalis maiestatis venerationi proderit, si regu- 
lae simplices et hodiernis moribus convenientes statuentur. 

4. Breviarii vero et Mis salis Romani reformationem maioris etiam 
esse momenti et necessitatis urgentioris in aperto est. Kalendario Ec- 
clesiae universalis — salvis, pro legitime utentibus, kalendariis pro- 
priis ■ — - ita emendato ut « Romanum » et « universale » evadat, con- 
venit ut Officium divinum instauretur, a clero dioecesano persolvendum, 
quod hodierno vitae pastoralis rhythmo congruat, cum fieri non possit 
ut « operis Dei » eadem sit ratio apud saeculares clericos et apud regu- 
lares: Horae singulae tempore competenti celebrentur, scilicet mane, 
vespere et ante somnum (additis, si placuerit, brevioribus precationibus 
ad Tertiam et Sextam et Nonam), participatio populi facilius procure- 
tur, pietas sacerdotum recte nutriatur. 

In Missali reformando, praecipue providendum ut pericopae pro 
« epistola » et « evangelio » sedulo deligantur, secundum antiquam tra- 
ditionem et ad maiorem populi aedificationem, et ut aliquae missae pre- 
ces et caerimoniae ad simplicem et authenticam formam redigantur. 

k k k 

Ex dictis apparet distinctionem inter capita dogmatica et ordinationes 
disciplinarias sive pastorales statui non posse, cum ista omnia inter se 

arcte cohaereant; attamen, ut votorum quasi summarium quoddam fiat, 
fas sit per modum conclusionis aliquas propositiones, vel potius quaestio- 
nes, breviter proponere: 

A) Capita doctrinae Catholicae a Concilio elucidanda vel etiam definienda. 

1. Quid sit proprie sacerdotium Christianum, et in quo consistat 
essentia ordinis sacerdotalis. 

2. Quae sit ratio propria episcopatus. 

3. Qui sit status laicorum in Ecclesia, quatenus sacerdotii Christi 
Iesu, per baptismum et confirmationem, participes efficiuntur. 

4. Quod Traditio catholica ex totius Ecclesiae fontibus, tam Orien- 
talibus quam Latinis, erui debeat. 

5. De recto conceptu « oecumenismi ». 

B) Ordinationes pastorales et canonicae a Concilio statuendae. 

1. De spiritualitate sacerdotali. 

2. De practica clericorum initiatione ad munera pastoralia obeunda. 

3. De reformatione Curiae Romanae. 

4. De usu linguae vernaculae in sacra Liturgia. 

5. De reformatione liturgica generali, spiritu « pastorali » perfi- 
cienda. 

E8 Louis-Marie de Bazelaire 
Archeveque de Chambery 

27 

Exc.mi P. D. ROGERII MICHON 
Episcopi Carnutensis (Chartres) 

I C/59-343 29 septembris 1959 

Eminentissime Domine, 

Ut petitioni tuae de Concilio Oecumenico praeparando respondeam 
haec praeter alia vota, in folio subsequenti infrascripta, mihi mittenda 
videntur. 

Humillimae reverentiae sensus ex corde in Domino profiteor. 

© Rogerius Michon 
Episcopus Carnutensis 

Vota 

1. In rebus fidei 

Ut rursus affirmetur et determinetur doctrina fidei de Deo fine ul- 
timo et de salute hominum per Christum et Ecclesiam procuranda con- 
tra errores materialismi hodierni, laicismi et purae technicae mentis. 

2. In ipsa disciplina Ecclesiae 

Ut argumenta fiant: 

de formatione, apostolatu et meliori repartitione Cleri per dioe- 
ceses, nationes et totam Ecclesiam; 

de iuribus et officiis populi christiani, nempe laicorum, in Ecclesia 
et in ordine ad apostolatum et Actionem Catholicam; 

de vernaculae linguae frequentiori usu in functionibus celebran- 
dis et sacramentis administrandis. 

Exc.mi P. D. PETRI DE LA CHANOINE 
Episcopi Claromontani (Clermontj 

Clermont, 2 septembris 1959 

Eminentissime Domine, 

Proximi Concilii Oecumenici nuntiatio, in dioecesi Claromontana 
sicut in universa Ecclesia, magnam famam habuit. Quoniam Summus 
Pontifex benigne rogare voluit, per Eminentiam tuam, Episcoporum 
opiniones circa res quae in futuro Concilio tractari poterunt, mihi ma- 
gno honori est responsionem meam mittere ad Pontificiam Commissio- 
nem antepraeparatoriam pro futuro Concilio Oecumenico, cui Commis- 
sioni praeest Eminentia Tua. 

Optabile mihi videtur ut perficiatur opus a Concilio Vaticano in- 
ceptum de Ecclesia per promulgationem Constitutionis dogmaticae de 
Summo Pontifice. Maximi momenti mihi videtur ut Episcopatus quae- 
stio tractetur: circa illius naturam, enim, controversiae recenter ortae 
huius quaestionis gravitatem significaverunt. 

In quaestione antecedenti connexa numquid opportunum esset stu- 
dere ac definire status in Ecclesia proprios clericorum et laicorum? Isto- 
rum enim apostolatus, et praesertim Actionis Catholicae, incrementa 
postulant ut utrorumque mutua iura et officia clare et adamussim defi- 
niantur et declarentur. 

In disciplinae materia, Concilium authenticae vitae sacerdotalis ve- 



EPISCOPUS CONSTANTIENSIS 


273 


rum fundamentum et necessarias regulas pro certo affirmare posset. 
Etenim mala quae ex duobus ultimis bellis manaverunt; perturbatio quae 
apud quosdam orta est ex experimentis, sane quoad intentionem ma- 
gnanimis sed in suis effectibus luctuosis, quale fuit in Gallia « sacerdo- 
tum-operariorum » experimentum, claram et firmam expositionem po- 
stulare videntur, secundum doctrinam a Summo Pontifice recenter tra- 
ditam in Encyclica Sacerdotii Nostri primordia. 

Quoad Codicem luris Canonici hodiernis necessitatibus accommo- 
dandum optandum est ut, in quantum fieri potest, regulae circa cen- 
suras ecclesiasticas simplicius enuncientur ut exinde facilius et effica- 
cius serventur. 

In alio argumento, adest et de die in diem crescit grave periculum, 
scilicet: in quibusdam catholicae societatis classibus, praesertim popula- 
ribus, materialismi athei et communismi errores in animos callide in- 
fluunt. Hoc periculum etiam sacerdotes non plane vitant. Hic mihi vi- 
detur adesse praesentis temporis haeresis maxima gravissimum et acu- 
tissimum periculum cui nunc obnoxia est Ecclesia et cui fortiter et effi- 
caciter resistendum est. 

Interim impensos animi sensus reverenter profiteor Eminentiae Tuae, 
cui fausta quaeque a Domino adprecor. 

ffi Petrus de la Chanoine 
Episcopus Claramontanus 

Exc.mi p. d. ludovici ioannis guyot 

Episcopi Constantiensis (Coutances) 


Eminence Reverendissime , 


Le 14 aout 1959 


Pour repondre au desir du Souverain Pontife que Votre Eminence a 
bien voulu me communiquer, j’ai 1’honneur de lui faire parvenir sans 
tarder une breve enumeration des questions qui — a mon humble sen- 
timent — pourraient faire l’objet d’une etude au prochain Concile. 

Elles ont ete groupees sous les quatre titres indiques dans la lettre 
de Votre Eminence. 

II va sans dire que ce sont la des titres de chapitres, et que je me 
tiens a la disposition de la Commission Pontificale pour toute etude 
ulterieure plus precise et plus approfondie. 


18 (II a) 

Daigne Votre Eminence agreer 1’hommage du tres profond et tres 
religieux respect avec lequel j’ai 1’honneur de baiser sa pourpre sacree. 

© Jean Guyot 

Eveque de Coutances et Avranches 


I. De quibusdam theologiae dogmaticae capitibus in futuro 

Concilio tractandis 

A) De Ecclesia 

Quod requiritur voluntate salvifica Dei, et necessitatibus hodierni 
mundi, circa unitatem, sanctitatem, catholicitatem, et apostolicitatem 
Ecclesiae. 

B) De Sacerdotio 

Praesertim: 

de Episcopo (ad perficiendam doctrinam Concilii Vaticani, de Ro- 
mano Pontifice et de Infallibilitate Pontificali); 
de Presbyteris; 
de Diaconis. 

C) De Religiosis 

Praesertim, de eorum earumque participatione ad activitates pasto- 
rales Dioecesis. 

D) De Laicis 

Praesertim, de Apostolatu laicorum. 


II. De disciplina cleri et populi Christiani 
A) De clericis 

1. De clericis in genere. 

Praesertim, de mediis favendi vitam spiritualem sacerdotum et mini- 
sterium pastorale: de educatione clericorum; de initiatione ad vitam 
pastoralem; de speciebus diversis vitae communis; de cooperatione apo- 
stolica, etc. 

2. De clericis in specie. 

a) De cooperatoribus Romani Pontificis in Urbe. 

De electione et statuto clericorum qui Romae adiuvant Summum Pon- 

tificem in regenda Ecclesia Universali; in regenda Ecclesia Latina; in re- 
genda Ecclesia Italiae; in regenda Ecclesia Romana. 

De cardinalibus, qui sunt consiliarii et adiutores Summi Pontificis 
(hoc officium minus facile adimpletur ab his qui obtinuerunt licentiam 
recedendi a Roma ad beneficium consistoriale in Orbe). 

b) De cooperatoribus Romani Pontificis in Orbe. 

De patriarchis, primatibus, archiepiscopis, et de eorum iurisdictione 
ad unitatem favendam inter pastores dioeceseon et cum Sede Apostolica. 

De Episcopis, et de eorum potestate. 

De colloquiis episcoporum. 

c ) De cooperatoribus Episcopi. 

V. g. de Parochis (Paroecia sit magis cura animarum quam benefi- 
cium; de amovibilitate parochorum; etc.). 

d) De sacerdotibus cuius ministerium extenditur ad plures dioe- 
ceses. 

V. g. cappellani et consiliarii ecclesiastici associationum et operum 
cuius influxus extenditur ultra fines unius dioecesis, principaliter in 
apostolatu laicorum. 

B) De laicis 

Quaestiones actuales, v. g. de sollicitudine pastorali erga fideles bap- 
tizatos, sed non fidem habentes vel non fide viventes. 

V. g. de Actione Catholica, etc. 

III. Res actuales 

A) De statu Ecclesiae in Russia, Cina, et aliis regionibus sub ditio- 
ne sovietica. 

B) De organisatione romana operum catholicorum internationalium 
(v. g. de administratione romana operum misericordiae et caritatis inter- 
nationalis, de administratione bonorum in favorem Missionum). 

C ) De correctione Officialium Curiarum (in Dioecesi et in Pro- 
vincia). 

D) De emendatione librorum liturgicorum, praesertim Breviarii et 
Missalis. De simplificatione rituum et rubricarum, v. g. in consecratione 
altaris. 

E) De lingua vernacula in Liturgia, et de ritibus perficiendis ad 
profectum instructionemque fidelium, specialiter in terris Missionum. 

F) De indice, et normis librorum prohibitorum reformandis. 

IV. Res maximi momenti 

A) De diffusione doctrinae veritatis: 
omni populo, lingua et natione; 

diversis, vulgo dicto, « milieux sociaux » (v. g. ouvriers, marins, 
techniciens, savants, etc.). 

De novis figuris laborum apostolicorum sub auctoritate Episcopi. 

De usu mediorum recentium (scilicet Televisio, Radio, Cinema). 

De necessitate accommodationis ad psychologiam diversorum cogi- 
tationis morum (v. g. « mentalites orientales, arabes, hindoues, chinoi- 
ses, etc. »). 

De collaboratione Ecclesiarum spiritualiter copiosarum, cum Eccle- 
siis minus auctis (Donatio sacerdotum, laicorum, pecuniarum...). 

B) De modo opponendi materialismo invadenti: 
materialismo marxisto; 

materialismo capitalistico; 
materialismo technico. 

C) De mediis adhibendis ut spiritus evangelicus Ecclesiae omnibus 
— praesertim acatholicis — etiam visibiliter appareat (paupertas, fra- 
ternitas, humilitas, simplicitas, mansuetudo, misericordia, etc.). 

Ad hoc, honores sint semper connexi oneribus (suppressio titulorum 
ad honorem...). 

Item, vitare periculum scandali eventum e pompis in Ecclesia. 

30 

Exc.mi P. D. BERNARDINI COLLIN 
Episcopi Diniensis (Digne) 

Digne, le 10 aout 1959 

Episcopus Diniensis humiliter praebet Rev.mo Praesidenti Com- 
missionis Pontificiae Antepraeparatoriae pro Concilio Oecumenico se- 
quentia vota: 

I. Quoad Episcopatum 

1) ut, data certa aetate, episcopum senescentem facilius et regula- 
riter ad requiem invitari vel etiam cogi possit; 

2) ut facultates Episcoporum, praesertim ad dispensationes impe- 
dimentorum matrimonii concedendum, augeantur. 

II. Quoad Apostolatum 

1) ut penitus tollatur inamovibilitas parochorum; 

2) ut in C.I.C. dioeceses magis ad ordinem ad apostolatum fidelium 
quam in ordinem ad administra tionem reordinentur; 

3) item ut Actio Catholica locum habeat in C.I.C . ; 

4) ut Ordo diaconorum, etiam uxorem habentium; in auxilium sa- 
cerdotum instituatur; 

5) ut migrantes evangelizentur. 

III. Quoad vitam religiosam 

1) ut tempus probationis ante vota perpetua usque ad decem annos 
prorogetur; 

2) ut sorores externae monasteriorum monialium intra clausuram 
durante tempore noviciatus degant et deinde regulariter et facilius in- 
trare possint; 

3) ut a iure facultates dentur ad fusionem vel saltem ad foederatio- 
nem congregationum mulierum, praesertim eiusdem familiae spiritualis; 

4) ut Ordo Seraphicus in unum iterum readunetur sub unicum 
Ministrum generalem. 

VI. Quoad Orientales 

1) ut secundum antiquam disciplinam usque ad xviii saeculum vi- 
gentem, sacramenta licite etiam orientalibus heterodoxis administrari 
possint; 

2) item, ut ad normam antiquam disciplinam, usque ad annum 1949 
vigentem, matrimonium inter partem catholicam orientalem et partem 
orientalem heterodoxam, validum sit. 

Diniae, die 11 augusti 1959. 

© Fr. B. Collin, O.F.M. 

Episcopus Diniensis 

Exc.mi P. D. GUILELMI SEMBEL 
Episcopi Divionensis (Dijon) 

Dijon, le 31 Aout 1959 

L’Eveque de Dijon a 1’honneur d’adresser a Son Eminence le Car- 
dinal Tardini sa reponse au questionnaire de la Commission anteprepa- 
ratoire du Concile. 

II le prie d’agreer 1’hommage de ses sentiments bien respectueux et 
soumis en Notre-Seigneur et Notre-Dame. 

1$ Guillaume Sembel 
Eveque de Dijon 


Placeat Eminentiae Vestrae Reverendissimae Divionensem Antisti- 
tem vestris litteris de die 18 iunii 1959 rescribentem, mentem admovere 
quaestionibus insequentibus, quae primum ad clericos, dein ad christia- 
nam plebem totamque Ecclesiam pertinent, quibus venerabilium Sacri 
Concilii Patrum animos intenturos sibi utile videatur. 

I. De clericis 

1. De auctoritate ecclesiastica et de obedientia ei debita. 

Apparet necessitas auctoritatem Ecclesiae eique debitam summam 
obedientiam denuo affirmandi non tantum in Fidei materia sed de litur- 
gicis quibusdam rebus ministerioque apostolico. 

Etenim haec auctoritas in conventibus inter fideles et etiam clericos 
in dubium revocatur, iuvantibus doctrinis quibusdam quae, aut nimis 
conscientiae libertati indulgent, aut nonnulla mandata vel praecepta, ut 
seniora et obsoleta, pro nihilo tenent. 

Ex opinione igitur quorumdam, gratia valentium vel etiam theologo- 
rum ficta auctoritate, in hoc poneretur conscientiae libertas quod quisque 
a complexu Ecclesiae legum praeceptorumque liber, sua propria disci- 
plina et arbitrio regeretur, remotisque praecipuis Fidei articulis, hinc 
cuique facultas credendi quod verum iudicat de Fide danda esset, illinc 
ius illi esset de praeceptis quae ad mores vel liturgiam aut munus apo- 

stolicum pertinent, eligendi (etiam contra leges et sententias e Pontifice 
Maximo aut episcopis vel superioribus emanantes) quod apparet melius, 
id est, hominibus huius saeculi magis accommodatum vel maxime ten- 
dens ad facilem exitum. 

Quod cogitandi institutum nonnulli theologi capientes potiusque in 
disciplina sua quam in experientia Ecclesiae mandatisque fidentes, quae- 
cumque in mente conceperunt regulis Ecclesiae et interdum luris Ca- 
nonici praescriptis potior a habent. Exempli gratia sunt sacerdotes qui- 
dam aut religiosi qui se facilius accessuros ad turbam allegant, si quae- 
dam liturgiae sacrae omissuri sunt aut de illis aliquid derogaturi quod 
ad coeremonias antiquiores attinet, ut, in quibusdam Missae locis lingua 
vernacula utendo. 

Hic obiter dictum sit saepius confligere Ordinarium loci cum non- 
nullis Moderatoribus maioribus Societatum Actionis Catholicae; unde 
apparet hos conflictus optabile a Magisterio Romano subtiliter studendos 
esse et singulatim — cum ex his obscuris conflictus nascantur — statuere 
quod sit eorum moderatorum dominium, quae iura, et, si gravius quid 
acciderit, quae ratio ab eis reposci possit, denique, ne multa dicam, in 
qua coniunctione debeant esse cum loci Ordinario. 

Fortasse necesse erit quaedam revocatio solemnis auctoritatis Eccle- 
siae et eiusdem Unitatis in oboedientia unanimi et filiali Sanctissimo Pa- 
tri personisque Episcoporum debita, et de illis agitatis quaestionibus 
clara disceptatio ad remedium mentis omnium tam de clero quam de 
plebe. 

2. De clericorum vestitu. 

In Galliis habendus est saeculari iam more habitus pianus colore ni- 
ger; cuius gestio interdum in nonnullis ecclesiasticis conventibus dispun- 
gitur et quae vestis, si occasio data fuerit, etiam obiter tollitur, quod 
novos mores sequi vel vitae modernae exigentiis aut temporum opportu- 
nitate accommodari oporteat. 

Attamen, ut mea fert opinio, christianorum fidelium plerique repente 
mirarentur si mutata esset vestis talaris vestitu urbano aut peculiari ut 
in quibusdam gentibus gestant. Multi sunt enim qui putarent hanc vestis 
mutationem reddituram sacerdotes liberiores in discursationibus, ergo, 
ni fallor, minus circumspectos minusque assueti presbyteri speciem prae- 
mentes. 

Ceterum mihi consentiunt episcopi frequentes habitum pianum simul 
tutelae loco esse sacerdoti, eum a periculis vitae prohibendo et ad quam- 
dam modestiam et ad adspectum semper divinis officiis congruentem ad- 
iuvando. Sacerdotes autem nonnulli sunt qui vestem talarem exuant ut 
incogniti ad ambiguum spectaculum se conferant, aut ad iter suscipien- 

dum vel ad quemdam invisendum: omnia quae postea animae ruinae sint 
etiamque interdum acerbo sacerdotii effugio. 

E contrario illi qui in locum vestis talaris habitum decentem sub- 
stituat, si hortum vult colere aut cum hominibus iuvenibus ascensiones 
disponere, venia sit, sed in tempore sacerdos semper veste talari esse 
debet indutus. 

3. De clericorum coelibatu. 

In hac re fit interdum ut clericorum coelibatus in quibusdam con- 
ventibus in controversiam veniat ab nonnullis theologis aut sacerdotibus, 
quod in aliis gentibus christianis non iniungatur vel apud haereticos pro- 
testantes non incommodo sit pastorum ministerio. 

Mea sententia, sit opportunum Concilium sacram huiusmodi vivendi 
opportunitatem et etiam necessitatem revocare et firmissime in medium 
proferre, non modo ut rem semper praesentem sed Ecclesiae moribus 
omnino consentaneam et, audeo dicere necessariam: 

a) propter officiorum sacerdotalium sanctitatem, quibus presbyter 
Deo tam penitus devincitur segregaturque a grege, v. g. in celebratione 
Missae aut in Tribunali Poenitentiae; 

b) ut sacerdos religiosis quibus virginitatem hortatur et christia- 
nis, praecipue iuvenibus, quos puritatem docet, huic virtuti vita sua 
roboris sit; 

c) propter facultatem vivendi et agendi ut velit, quae illi opus 
est ut omni cura in Deum atque animas incumbat; 

d) denique ut, in hac re, divinum exemplar, Iesum Christum Sa- 
cerdotem aeternum, imitetur et plane sit Deo, ut Christus ipsemet. 

4. De activismo sacerdotum eorumque vita spirituali. 

Propter tam multa societatum Actionis catholicae incaepta, quae 
ministerium pastorale premunt, etiamque pusillum sacerdotum numerum, 
qui parochiarum magnarum aut eis adnexarum administrationi suppe- 
ditent, inclinantur sacerdotes, praesertim inter eos iuveniores, ut arbi- 
trentur quam maxime esse minuendum tempus ad interiorem vitam 
omnino necessarium, si unionem cum Salvatore Iesu, cuius sunt legati 
et sine cuius ope in rebus spiritualibus nihil possunt facere, velint reti- 
nere. Se igitur obiiciunt periculo quod ad animam pertinet, si tempus 
Missae praeparationi, gratiarum actioni, Breviarii orationi, Divini Sa- 
cramenti visitationi, ne multa, orationi impensum habeant pro tempore, 
si non perdito, at saltem minus efficaci quam illud actioni datum. 

Quae cum ita sint, hoc periculum sine dubio constat. Sane presbyteri 
qui ex Ordinarii iurisdictione pendent, non sunt contemplatores, sed 
eos recordaturos decet quam, in ministerio, sibi unione constanti cum 
Christo opus sit ut sint certe Domini imagines et animabus lumen por- 

rigant easque ad divina extollant, ut peccato adversentur et ipsi denique 
in malum non delabantur. 

Proinde oportet quotidie apostolatum suum circumdent ferventi ora- 
tione, vitae praestantiae renovandae Dominique assiduo amori alendo 
necessaria. 

Sit igitur quod denotetur ille activismus qui nonnullos presbyteros 
impellat ad temporis remissionem, tamen omnino necessarii, si velint 
se stare in vita spirituali eique incrementum dare. 

5. De ficta erga proximum caritate. 

Caritas erga proximos in mente inceptisque aliquorum sacerdotum 
principatum in fidelium vita tenere debet et numquam, quoquo modo 
sit, amori Dei servitioque immisti. 

Res ita se habet, in aliquibus parochiis, cum, in officiis religiosis et 
in predicationibus nunquam de Deo alloqui neque de spiritualibus ani- 
marum bonis auditur; conversa auditorum mentis intentione unice ad 
narrationes exemplaque caritatis et devotionis actuum erga fratres in 
suis propriis miseriis vel angustiis temporalibus. Ordinentur nunquam 
allocutiones de miseriis animarum et de requisitis in ordine spirituali. 

Attamen prior deligendus Deus, fons et principium amoris proximo- 
rum quos diligere debemus tanquam Dei filios et a Deo Patre dilectos. 

Ergo de hac re statuendum necesse est. 

6. De periculo deviationis aliquorum consortium Societatum Actio- 
nis catholicae circa diffusionem doctrinae evangelicae in operarios tam 
urbanos quam rusticos post eorum elevationem ad socialem statum hu- 
maniorem. 

Laudentur quaedam diurna incaeptaque Soc. Actionis catholicae, 
quae opificum omni genere, elevationem socialem, cui christiani debent 
studere, palam facere nitantur, bene sit! At sunt qui videantur fingere 
interdumque proferre religionem venturam introrsus ut semel haec ele- 
vatio stabilita fuisset. Nonne autem sic praetermittitur res praecipua? 
Utrum sacerdotes coetusque Soc. Act. cath. ab Ecclesia missi sunt 
ut ad omnes homines ex omni statu aut conditione Christi mandata, 
an non? 

Certe interdum erit opportunum ab initio loqui de re sociali, ut 
contactus cum hoc genere hominum ponatur, sed num exspectandum sit 
donec mundus ab omnibus impedimentis ex ordine sociali liberatus sit 
et ad summum perventus (quod Deus avertat), ut ad eum Evangelii lu- 
men amorisque mandatum Christi tradatur? 

Ceterum si hic status perfectus ad bonum exitum perduceretur, si 
omnes homines felices essent et bonis terrae repleti, se ad Deum ver- 
tere necesse non haberent, et tunc verbum divini Magistri « Vae 

divitibus » quorum cupiditates sunt expletae, ad suum atrocem effectum 
adiret. 

Est igitur optabile ut memoraretur utramque curam in aeque futu- 
ram esse et si prior Ecclesia in tribulationes iniuriasque se inclinat, eius 
filii oblivisci nequeunt nihil peius esse pro homine quam virtutum fidei, 
spei caritatisque christianae perditionem. 

II. De plebe christiana 

1. Quo modo haereticarum sectae suas phantasias diffundendo no- 
cive agant. Nonnullae haereticae sectae ut Adventistae, Testes de Jeho- 
vah et caeterae, aperte sunt strenui propagatores errorum apud nostros 
fideles tam urbanos quam rusticos eorumque legati ostiatim se conferunt 
ut libellos de materia biblica prave tractantes vel de religione suo sensu 
accommodata venditent, et occasionem non spernentes, catholicos ad 
sua conventicula specie fraternitatis vel orationis invitant. 

Inde accidit ut multi ex nostris rem mirati sed benevolis salutationi- 
bus delectati scripta oblata accipiant et non sine periculo fidem perdendi 
aliquot eorum circulis intersint, de qua re frequentes quaerelae a sacerdo- 
tibus perventae sunt ad Ordinarios qui in periodicis dioecesanis res in 
normam restituerunt. 

Idcirco quaerimus num monitione graviori magisque solemni opus 
esset, quae fideles, praesertim cultura ampliori, faceret certiores quid 
periculi adeant cum sectarum propagatores harum accipiant, libros legant 
audiantque in cenaculis et illis admisceantur? 

2. Auctoritas Ecclesiae revocanda. 

Sola in his rebus iure divino Ecclesia potestatem habet christianae 
conscientiae afferendi lumen firmitatemque; quod mihi videtur rursus 
dicendum atque firmiter revocandum, praesertim cum depravationes de 
quibus in tit. In. 1 in plebem christianam et maxime inter intelligentes 
inseruntur. 

3. De perditione Fidei maiori vel magna ex parte in plebe, praeser- 
tim apud opifices. Quas ob causas haec fidei perditio? 

a) Praecipue ob doctrinae catholicae ignorantiam incolentium 
quosdam quarterios aut insulas urbium sive districtus agrorum, exortam 
non modo a sacerdotum inopia qui omnibus puerorum, iuvenum adul- 
torumque animabus consulerent, sed etiam ab exiguo numero militan- 
tium valentium Actionis catholicae. 

b) Deinde ob nimis multorum litterarum generum appulsum, 
de quibus auctores ante omnia pecuniam quam maxime trahere cu- 
piunt. 

c ) Denique ob actionem perversam spectaculorum imprimis cine- 
matographicorum quae pudorem offendentia et, quanquam iuvenibus mi- 
nus sexdecim annos natis interdicta, adultis christianis necne vetanda 
essent, cum fieri non potest quin haec spectacula, ad extremum, plurimae 
gravitatis et diebus tentationis voluntatem eorum debilitent. 

Quae huius mali remedia? 

a) Inprimis mea fert opinio, multum diligentiae afferre ad Voca- 
tionum inquisitionem, tutelam, felicisque earum exitus studium tam a 
parentibus quam parochiarum sacerdotibus. 

b) Obsistere omni modo saltationibus spectaculisque omnis ge- 
neris, cinematographicis praecipue, quorum vi nefaria homines huius 
saeculi magis ac magis labuntur in supernarum rerum negligentiam. 

c) Omnes, quantum cuique potest, societatibus Actionis catho- 
licae, ut dicuntur J.O.C., A.C.I., augescendis studere, et sic orare, ut 
militantes A.C. melius eruditi, fervidiori ardore latiusque Christi man- 
datum tradant ad istos homines qui terrena unice sollicitant. 

d) Requirere et agitare omnes accessus possibilitates ad homines 
istius generis. 

Ut concludamus mihi videtur has instantes difficultates quae cum 
angore tenent merito occupatum Sanctissimum Patrem totamque Eccle- 
siam posse feliciter solvi, magis in posterum adiuvantibus spiritualibus 
praesidiis prudentiaque Concilii Patrum venerabilium experimentis uni- 
versi mundi edoctorum. 

4. De reditu anxifero ad unitatem Ecclesiae in Christo Iesu. 

Concilium Oecumenicum annuntiando, Sua Sanctitas Ioannes XXIII 
P. M. sic locutus est ut omnes catholici perceperint quam magnae curae 
sit Patri fidelium communi hic reditus; tam gravis apparet privatio Uni- 
tatis Ecclesiae, praecipue isto tempore cum unionis necessitas maxime 
percipiatur et optetur haec unio ad doctrinas contra fidem efficacius re- 
pellendas. 

At vero tot et tanta seu dogmatice seu practice huic unioni obstant! 
Saltem ardenter expetimus hanc difficilem unionem Ecclesiae diligentis- 
sime considerandam esse, et, gratia Dei succurente, id quod oratione 
constantique labore omnes fideles et etiam permulti dissidentes exquirunt, 
Unitatis progressus efficere maximos. 

Haec sunt inter multa quae Divionensis Antistes et secum qui in 
agro Patris laborant arbitratus est esse permissura sententiae iudicioque 
Patrum Commissionis ad Concilium praeparandum et in ea feliciter 
praesidenti. 

Eminentiae Vestrae Reverendissimae, a qua petit humiliter ut di- 
gnetur benigne recipere, cum suarum precum fide ad optimum Concilii 
exitum, suae venerationis obsequium. 

Scriptum Divione in Palatio nostro episcopali, die 29 augusti 1959. 

© Guillaume Sembel 
Episcopus Divionensis 

Exc.mi P. D. ALPHONSI GAUDRON 
Episcopi Ebroicensis (Evreux) 

Evreux, le 10 septembre 1959 

Eminence Reverendissime , 

En vous adressant les voeux formules en vue du Concile CEcume- 
nique, annonce par le Saint-Pere, permettez-moi d’exprimer d’abord la 
joie et la reconnaissance de 1’Eveque et de ses diocesains, provoquees 
par cette resolution. 

Tous, nous suivons avec grand interet ce qu’on nous fait connaitre 
de la preparation. Surtout nous prions avec ferveur pour le succes spi- 
rituel de cette exceptionnelle Assemblee de 1’Eglise. 

Nous attendons les precisions de date, de lieu, afin de nous unir 
encore davantage aux fideles du monde entier, dans une fraternelle 
croisade spirituelle. 

Daignez agreer, Eminence Reverendissime, avec nos vceux, nos 
respectueux hommages. 

■© Alphonse Gaudron 
Eveque d’Evreux 

Circa doctrinam 

Perficere opus quod sibi Vaticani Concilii RR. Patres proposuerant 
adimplectendum: scilicet summam imponere manum expositioni doc- 
trinae quae Ecclesiam spectat. Quoddam « de Christi Ecclesia » summa- 
rium RR. Patribus accurate praefiniendum nec non evolvendum, fuerat 
traditum, in quindecim capita dispositum. Quibus e partibus una tan- 
tum (ea cui undecimus assignatus locus) deficiente tempore, agitata est 
ac diligenter perpensa: nempe quae ad Romani Pontificis attinet pri- 

matum. Optabile sit, nostro quidem iudicio, ut quid episcopatum, quid 
sacerdotium, quid denique laicum contingat statum similiter dilucide pla- 
neque exponatur. 

Curandum est generatim ut doctrina « de mystico Christi corpore », 
nostris sane in lucem revocata temporibus, arctius praefiniatur ac evol- 
vatur uberius. Optandum in specie, tanquam opportunum salutareque, 
ut quanta membris connexio, nec non suus, in illo « corpore » unicuique 
apertius designetur locus. 

Plerique errores hodiernis per societatem serpentes temporibus, ex 
Ecclesiae tum constitutione ignorata, tum eius missione vitaque prove- 
nire constant. Contra quos nova « Tractatio de vera Christi Ecclesia » 
expectatur editio, studiose recognita et aucta, nostro accommodata saecu- 
lo, cuius lumine manifestior appareat et iam infirmetur error. 

Quorum in primis errorum, nostra aetate saevientium, recensentur: 
« materialismus dialecticus », « materialista evolutio », « determinismus 
scientificus » ( technicus », « laicismus », qui « adversatur et extollitur » 
supra omne quod spirituale est, et favet homini ab omnis auctoritatis 
tutela emancipato: « laicismus » sensim in morum sive practicam immo 
et historicam illabens disciplinam; « nationalismus » demum, ad extre- 
ma ductus, cuius immoderatione scinditur quidem animorum coniunc- 
tio, quin etiam inconsutilis laceratur Christi tunica, quae est Ecclesia. 

Circa unitatem 

Unitas Ecclesiae! Res maximi momenti, qua autem nulla alia accessu 
videtur abstrusior quaestio. 

Cuius tamen ad enodationem problematis RR. proximi Concilii 
Patres rogandi sunt ut incumbant. 

Qui laborum expectandi exitus?... 

« Loco « unitatis » proprie dictae, si nondum venit hora, quando 
orationi Domini « sint unum » absolute respondebitur, arctior saltem 
ex illo celeberrimo Conventu tum quidem mentium, tum et cordium 
utinam exoriatur « unio »! 

Quae « unio » nequit obtineri, ad nostrum quidem sensum, nisi 
restringatur ad extremum « quod dividit », « quod vero copulat » am- 
plificetur; quaerantur omnes conciliationis occasiones, dissociationis ar- 
ceantur; retineatur unice quod praecipuum est, caetera autem ad cuius- 
que arbitrium relinquantur; praefiniantur veritates quae non sinunt la- 
befactari, ab eis de quibus disputatio est libera; ostendatur circa asperas 
contentiones quam sint noxiae, utpote suspicionis satores, indifferentiae, 
immo et contemptus erga personas et ipsam religionem. 

« Unio » quae fraterna in caritate, mutua observantia, tolerantia- 
que esset fundata, nec non haud haesitante oratione firmata, quid aliud 
nisi via ad « unitatem » aperta! 

Circa disciplinam 

Nondum sedata ex duobus, sed praecipue recentiore bello exorta per- 
turbatione, nec hucusque fraenata morum licentia, haud dubie expedit 
dilucide praefiniri: 

1) quid sentiendum de clericorum coelibatu et quae eius nor- 
mae; quae ratio presbyterorum ad laicorum statum reductorum; 

2) quae exigenda, ratione coelibatus, a presbyteris sese denuo in 
verae gremium Ecclesiae recipientibus; necnon ab eis acatholicas antea 
prosequentibus sectas; 

3) quomodo se gerat Ecclesia erga divortium et baptizatos qui 
ei indulgent; 

4) quomodo excipiendi ii qui ab acatholicis allecti sectis, eas 
aliquamdiu sunt secuti, a quibus postea secesserunt. 

Circa cultum eucharisticum 

In exspectatione sumus cuiusdam Codicis, in quo tum novissimae 
eucharisticum ieiunium respicientes regulae, tum horas sive matutinas 
sive serotinas missae celebrandae, tum vulgaris usum idiomatis in sacris 
functionibus, tum denique Venerabile Sacramentum in ecclesiarum ta- 
bernaculo servandum, ad mentem Libelli (Directoire) in Gallia vigentis, 
sint relatae. 

Pergrata, insuper, nobis esset. S. Ecclesiae, circa « Artis sacrae » ho- 
diernis temporibus processum, sententia. 

Circa pastoralem 

Regiones nostrae, speciem quidem vitae adhuc christianae offeren- 
tes, sed reapse quoad maiorem incolarum (praecipue operariorum) par- 
tem, areligiosae, « accommodatae Pastoralis » imponunt necessitatem. 
Hac de re, perdifficilis examussim pensetur expediatur que quaestio. 

Prae efferventes perpetuo animos, de « sociali » diligenter disputetur 
Pastorali. Proferatur apertius « socialis » Ecclesiae doctrina, iuxta Vo- 
lumen (Directoire) in Gallia editum. 

Incumbant RR. Concilii Patres, in omnes « Actionis catholicae » 
partes, tam in genere quam in specie recognoscendas et exponendas. 

Ingenti sint sollicitudini « Nationes novae », indigenae laboribus cleri 
aeque ac missionariorum evangelizandae. 

Quibus autem problematibus valde orbis praestat unitas, quae, etsi 
iam nondum effecta non desperatur brevi perficienda, in fraterna dilec- 
tione, in fide, in plenitudine mere spiritualis instauratae vitae, qua 
favente emendati floreant mores, et oculi, mentesque, Patris memores, a 
terrenarum avocati studio, erigantur ad coelestia. 

33 

Exc.mi p. d. augusti iosephi gaudel 

Episcopi Forojuliensis ac Tolonensis (Frejus et Toulon) 

Una cum ipso responsum dedit: 

Exc.mus P. D. HENRICUS MAZERAT 
Episcopus tit. Etennensis 
Coadiutor c. s. Foroiuliensis ac Tolonensis 

1 C/59-2552 

Eminentia Reverendissima, 

Magna cum laetitia nuntium Concilii futuri circa Unitatem Eccle- 
siae accepimus. 

Benigne a nobis rogatum est ut communicaremus Pontificiae Com- 
missioni antepreparatoriae animadversiones et vota quae proponenda 
iudicaverimus. 

Ante omnia nos adhaerere declaramus omnibus suggestionibus quae 
curis communibus episcoporum Galliae responderent. 

Unitas Ecclesiae est totis viribus prosequenda et quantum fieri potest 
procuranda. 

Sed praeter divisiones quibus « christianismus » laborat sunt alia 
mala quibus remedia opportuna apponenda sunt. Optabile videtur ut 
Concilium de « laicisatione », ut dicunt, avertenda provideat. Multi 
sunt etenim qui nulla religione censentur et vivunt quasi Deus non 
exsisteret. 

Sunt etiam qui in Deum Ecclesiamque Catholicam nisu toto luctan- 
tur et efformant quam vocare liceret quandam « novam Ecclesiam ». 
Inter eos communistae imprimis numerandi sunt et de « communismo » 
in ultimis decenniis Summi Pontifices omnes fideles intentos et cautos 
voluerunt. 

In ordine practico 

1. Quoad unitatem Ecclesiae fovendam et haereticos in primo cum 
Ecclesia catholica contactu non offendendos, suggerimus ut Ss. canonum 
speciatim cc. 1102 et 1109 § 3 rigor relaxetur ita ut matrimonium inter 



288 


GALLIA 


partem catholicam et partem acatholicam semper in ecclesia celebretur: 
saepe enim in ecclesiis nullus locus aptus est in quo decenter sponsi 
consensum sibi mutuo dent. 

2. Circa administrationem dioecesis, notamus eam de die in diem 
difficiliorem evadere. Mutationes parochorum ad bonum commune ne- 
cessariae saepe impossibiles fiunt quia parochi sua iura obiiciunt et ad 
inamovibilitatem qua gaudent provocant. 

Necesse videtur legislatio de inamovibilitate mutetur aut in dioecesi 
inamovibilitas ad maiores paroecias arctetur et episcopi maiore libertate 
gaudeant. De difficultatibus quibus episcopis obviam veniunt signum 
manifestum est praxis vigens in pluribus dioecesibus novas ecclesias seu 
paroecias amovibiles declarandi cum Codex Iur. Can. (c. 454 § 3) dicat 
« novae quae erigantur sint inamovibiles ». 

Nobis denique maxime optandum videtur ut Concilium Beatissimae 
Virginis Mariae gloriam promoveat quae « serpentis caput virgineo pede 
contrivit » et cunctas haereses sola interemit. 

Interim devotissimos sensus ex corde profitemur, Eminentiae Ve- 
strae, et Illi faustissima quaeque a Domino adprecamur. 

Eminentiae Vestrae Reverendissimae 
addict.mi 

© Augustus Gaudel 
© H. Mazerat 

Exc.mi P. D. AUGUSTI BONNABEL 
Episcopi Vapincensis (Gap) 

Una cum Episcopo responsum dedit: 

Exc.mus P. D. GEORGIUS JACQUOT 

Episcopus tit. Irenepolitanus in Cilicia 
Coadiutor c. s. Vapincensis 


Le 30 mars 1960 

Eminentissime Seigneur, 

La Commission pontificale antepreparatoire du Concile (Ecumeni- 
que ayant insiste aupres de S. Exc. Mgr Bonnabel pour qu’il manifeste 
ses remarques et ses desirs je demande a Votre Eminence la permission 

de lui fournir un modeste travail elabore en commun par 1’Eveque re- 
sidentiel et son Coadiuteur. 

En effet ayant ete sacre le 30 septembre 1959 je m’etaits excuse 
de ne pouvoir repondre de facon competente mais aujourd’hui il m’est 
agreable de soumettre a Votre Eminence quelques voeux comme fruits 
de mes premiers mois d’episcopat en m’excusant encore qu’ils n’aient 
sans doute pas ete muris par une experience suffisante. 

Daigne Votre Eminence agreer Phommage de mes sentiments tres 
respectueux en Notre-Seigneur. 

© G. Jacquot 


Quoad doctrinam 

Ut de episcopatu ac sacerdotio, sicut antea Summo de Pontificatu in 
Vaticano Concilio theologicae notiones prolixius ponantur. 

Ut pessimi errores denuntientur v. g.: laicismus cum fideles vel 
« Aetion Catholique » dediti de Ecclesiae regimine vaticinentur et erga 
Magisterium « libre examen » reapse utantur, sicut apparet in Gallia 
aut de scholaria lege aut de sacerdotibus operariis, cum nonnulli asse- 
verent Ecclesiam suo praecipuo fungi munere, dum ubicumque adsit, 
etiamsi taceat. 

Ut Ecclesiae fideles enixe doceantur cum aliaque de magna quaestione 
habeant v. g. pays sous-developpes, controle des naissances ete. 

Ut incardinationis modus renovetur ad auxilium ferendum pauper- 
rimis regionibus. 

Ut structurae « Aetion Catholique » in iuris canonici codice evadant 
ad munus laicorum in Ecclesia determinandum. 

Quoad disciplinam 

Quaecumque edicentur ut sacerdotes, praesertim decurrentibus pri- 
mis sui ministerii annis facilius sanctificentur, gratissime accipientur 
v. g. « troisieme an pour noviciat pastoral », ut breviarii lectio renovetur 
ad magis fovendam sacerdotalem pietatem. 

Ut episcoporum facultates amplificentur, speciatim in parochis mu- 
tandis atque in dispensationibus quibusdam iure riteque concedendis. 

Ut episcopi sacerdotali modo solemnem Missam cantare possint. 

Ut ad cuiusque ecclesiasticae Provinciae tribunal deferri possint 
quaecumque causae. 

Ut Religiosarum perpetua vota differantur forsan ad decimum annum 
post professionem et praesertim post exercitia « troisieme an », novi- 

tiatu duos annos durante et acquisitis modo deliberativo consilii suf- 
fragiis. 

Ut « Instituts seculiers » foveantur, praesertim pro fidelibus in ma- 
trimonio degentibus. 

Ut leges circa mixta matrimonia temperentur. 

Ut de eucharistico ieiunio leges simpliciores sint cum sacerdotibus 
tum fidelibus. 

Ut abstinentiae ieiuniique leges hodiernis moribus magis aptentur. 

£8 Augustus Callistus Bonnabel 
Episcopus V apincensis 

ffi Georgius Jacquot 
Episcopus tit. Irenopolitanus in Cilicia 

Exc.mi P. D. ANDREAE FOUGERAT 
Episcopi Gratianopolitani (Grenoble) 

Grenoble, le 16 septembre 1959 

Eminentissime Seigneur, 

J’envoie aujourd’hui seulement a Votre Eminence, et par son in- 
termediaire a Sa Saintete Jean XXIII, glorieusement regnant, les sug- 
gestions demandees aux Eveques a 1’occasion du futur Concile. 

Je m’excuse de ne les avoir pas envoyees plus tot et de ne pas les 
avoir faites plus longues. Recemment ma mere a et e gravement malade 
et s’est pieusement endormie dans le Seigneur. Et cette epreuve fami- 
liale a modifie assez serieusement nos possibilites de travail. 

Daigne Votre Eminence agreer le respectueux et filial hommage de 
mon tres religieux devouement et de ma profonde deference. 

ffi Andre- Jacques Fougerat 
Eveque de Grenoble 


Beatissime Pater, 

In primis, nobis liceat Sanctitati Tuae dicere magnum gaudium cordi 
nostro allatum, quando usque ad aures nostras pervenit bona nuntiatio 
de Concilio oecumenico instaurando, annis proximis, ac magnam grati- 
tudinem quae Sanctitati Tuae legitime debetur. 

Quaestiones quae nobis videntur, prae aliis huic Concilio esse defe- 
rendae, subsequentibus lineis breviter exponimus. 

1 . Affirmatio magis explicita de natura et de missione Sanctae Eccle- 
siae « Christi Mystici Corporis », ut errores de unitate Ecclesiae passim 
obscure serpentes, quae Ecclesiam dividunt in « Communaute » lai- 
corum et in « Societate hierarchica » pure externa, facilius impu- 
gnentur. 

2. Ut pressius definiantur natura et missio Episcopi et Episcopatus; 
ut clarius explicetur quo modo Consecratio episcopalis locum ac partem 
habeat in Sacramento Ordinis; ut progressus fiat in via aperta, tempo- 
ribus Concilii Vaticani infeliciter interrupti, « de Episcopo », tam in 
finibus Dioeceseos suae munus exercente, quam ut membro Apostolici 
Collegii Summo Pontifici uniti. 

3. Ut pressius definiatur distinctio inter Sacerdotium Episcoporum 
et Presbyterorum, et Sacerdotium, « sensu lato », laicorum. 

4. Ut, de natura et de « actione » Diaconatus, in Ecclesia, magis 
promoveatur exquisitio. 

5. Ut distinctius dentur normae « collaborationis » « cleri regula- 
ris » cum « clero saeculari », cum agatur de participatione religiosorum 
presbyterorum vitae pastorali Dioeceseos. 

6. Ut clarius affirmentur et delineentur natura et missio Actionis 
catholicae (« Aetion catholique »). 

7. Ut apertius tractetur, in mundo contemporaneo magis ac magis 
abtracto a phenomeno « socialisation », de relationibus « du temporel 
et du spirituel ». Multi fideles Ecclesiae usum largiorem faciunt de verbo 
Christi « Reddite quae sunt Caesaris Caesari, et quae sunt Dei Deo... », 
et concedunt Societati civili iura quae non sunt ei attribuenda; et sic, in 
mentibus, in moribus et in legibus fit confusio inter problema relationum 
duarum societatum, quae sunt Ecclesia et Status, et problema relationum 
« temporel-spirituel ». Tunc, quid de familia, de educatione, de « pro- 
fessione ». 

8. Aliquando, magna principia, tam pulchre et tam lucide exposita 
a Papa Leone XIII, gloriosae memoriae, specialiter in Encyclica Immor- 
tale Dei , in usum invocantur tali modo ut beneficium verbi « Societas » 
unice attribuatur uni populo, uni patriae, uni nationi, ab aliis populis, 
patriis aut nationibus separatis. Evolutio actualis societatum tempora- 
lium, quae eas ducit ad novas formas iuridicas ampliores (« federations 
d’Etats », « communautes d’Etats », « nations unies »...) postulare vi- 
detur ut aliquomodo haec notio adaptetur huic evolutioni. Sic clarius 
iura nascentia illarum novarum « organisationum » paulatim elaboraren- 
tur, ac fortius iura Ecclesiae ante eas affirmarentur. 

Manent multae aliae quaestiones, quae a nobis non sunt propositae. 
Illae nobis videntur maioris momenti, salvo iudicio doctiorum. 

Non est data nobis facultas nec ampliores litteras scribendi, nec eas 
citius mittendi. Indulgentiam postulamus: velit Tua Sanctitas habere me 
excusatum, quia recenter mater mea graviter aegrotavit ac in Domino 
pie mortua est. 

Magno cum gaudio, magnaque gratitudine pedibus Sanctitatis Tuae 
deponimus obsequium fidelissimum venerationis ac filialis obedientiae, 
quas in corde nostro, Deo iuvante, semper firmissimas esse speramus, ac 
humillime imploramus benedictionem apostolicam ut hoc votum Christo 
et Beatissimae Matri suae sit acceptissimum. 

Datum Gratianopoli, 16 septembris 1959. 

£8 Andre-Jacques Fougerat 
Eveque de Grenoble 

Exc.mi P. D. SAVERII MORILLEAU 
Episcopi Rupellensis et Santonensis (La Rochelle et Saintes) 

La Rochelle, le 31 octobre 1959 

Eminentissime ac Reverendissime Pater, 

Excusationem quaerimus propter moram interventam in annotatio- 
nibus a te tam comiter petitis ab Episcopis, mittendis, ad futurum oecu- 
menicum concilium apparandum. 

Parum tempus ad cogitationes longas nobis relinquunt, eheu! onera 
pastoralia, graviora facta propter auxiliarium nostrorum parvum nu- 
merum. 

A te quaero ut has nimium citatas ac modestas annotationes accep- 
tare digneris. 

Impensos et optimos sensus ex corde profiteor Eminentissimae Tuae 
cui fausta quaeque a Domino adprecor. 

© Xaverius Morilleau 
Episcopus Rupellensis et Santonensis 

Necessaria videtur nova assertio notionis « oecumenismi ». Etenim 
aliqui, insciter, sibi fingunt « oecumenismum » sicut « syncrethismum 

doctrinalem ». Assentirentur, non abdicationi talium vel talium verita- 
tum, sed earum celationi ad unitatem facilius obtinendam. 

Mens horum temporum enim, quandoque sonore, obsistit « dogma- 
tismo » (ut aiunt), unde, apud aliquos, doctrina situm redolet « Intuitio- 
nismi » vel « Immanentismi ». 

Itaque reaffirmetur valor obiectivus fundamentorum rationalium 
fidei christianae, imprimis illius probationis quae ex miraculis eruitur. 

Maxime opportuna videretur repetitio damnationis « pantheismi », 
et periculorum « evolutionismi ». Aliquorum scriptorum recentium ef- 
fectus postularet affirmationem nove expressam creationis totius mundi ex 
nihilo sui et subiecti. 

Declaretur imprimis peculiaris creatio cuiuslibet animae humanae 
in quantum est actio divina transcendens merum concursum naturalem 
cuilibet agenti creato collatum. 

Denuo enuntietur transcendentia et gratuitas omnium bonorum ordi- 
nis supernaturalis, tam in ordine finalitatis quam in ordine efficientiae. 

Valor absolutus et independens « magisterii Ecclesiastici » quod 
semper exerceri potest sine « mediatione theologorum vel laicorum ». 
Confirmanda est extensio huius magisterii non tantum ad veritates divi- 
nitus revelatas sed etiam ad veritates naturales seu cum fide seu cum 
moribus christianis connexas. 

Reaffirmentur: 

Assensus publicus fidei, ex ipsa lege naturali, Deo revelanti debetur. 

Perfecta constitutio civitatis christianae nequit abstrahere ab ex- 
plicita Dei recognitione, nec a lege divina, sive naturaliter sive superna- 
turaliter proposita (Encycl. Quas primas). 

Declaretur valor primarius virtutum theologalium quae sunt intrin- 
sece supernaturales, et praesertim Caritatis notio authentica. 

Ostendatur necessitas universalis orationis et contemplationis in 
quolibet statu vitae christianae, ut docetur in Encyclicis. 

Asseratur valor proprius et praecipuus sacramentorum in ministerio 
pastorali. 

Pro certo et solemniter doceatur Theologia, praesertim efficientia 
Sacrificii Missae, ad firmandam et stabiliendam renovationem liturgicam. 

Doceatur et praedicetur maxima utilitas Confessionis Sacramentalis. 

Declaretur praeeminentia Sacrae Virginitatis relate ad matrimonium 
christianum. Renovetur lex coelibatus pro clericis « in sacris » ritus 
latini. 

Ostendatur valor peculiaris votorum religiosorum, ad sanctificatio- 
nem tam ea profitendum quam totius Corporis Mystici. 

Nobis quidem pariter necessarium esse videretur de novo notionem 

« Catholicae Actionis » in optimo definitam esse, inhabitis quae, pro- 
ximo Internationali Congressu de Saecularium (Laicorum) apostolatu, 
illustraret desideratus Pius duodecimus Papa. 

Accurate referenda esset notio « mandati ». 

Auctoritatis cuiusque Antistitis (Episcopi) memoria renovanda es- 
set: etenim « Nationalium Directionum » et « Capellanorum ad nationem 
universam delegatorum » structura efficit aliquando ut peculiaris alicuius 
Episcopi intercursus difficillimus fiat, in capitibus doctrinae quibusdam, 
vel in usu rationum a corporibus in universam nationem auctoritatem 
atque audientiam habentibus diffusarum. 

Omnino necessarium est ad memoriam revocare « elementa socia- 
lia » elementis spiritualibus non anteponenda esse in docenda doctrina, 
in sacerdotum vel saecularium apostolatu. 

Oporteret etiam intendere animos ad cavendum periculum evange- 
lici mandati deminuendi ad structurarum socialium commutationis men- 
suram. 

Nonne nimis temporalis est actio, in quibusdam Catholicae Actionis 
« motibus »? 

Operae pretium esset ad memoriam revocare omnis « cleri » — sae- 
cularis et regularis — obligationem non scribendi de rebus ad fidem vel 
mores pertinentibus, vel ex disciplina ecclesiastica pendentibus, sine 
Superiorum permissu. 

Superiorum in memoriam redintegrare imminentis necessitatis ap- 
paret esse, eos nonnisi theologis tutissimis in doctrina, ac plane Eccle- 
siae fidelissimis, posse facultatem dare de rebus antea dictis scribendi. 

In nostro proprio nomine, vehementer dolemus proventu scriptorum 
librorum, libellorum statorum, vel articulorum a quovis scriptore de 
qualibuslibet rebus datorum. 

Flebile est etiam clerum, saecularem aut regularem collabor ationem 
quidem afferre libellis statis, vel cotidianis, quorum sanae et orthodoxae 
fidei non est semper doctrina. 

Liberam disceptationem, in omnibus, non esse eis concessam, non 
esset eis obliviscendum. 

Omnibus iterum conveniret dicere quantum « Catholicorum discis- 
sio » de doctrina, defectus in obsequio ergam Ecclesiae disciplinam, 
regno Dei noxia sint. 

© Xaverius Morilleau 
Episcopus Rupellensis et Santonensis 

Exc.mi P. D. MAURITII PAULI ROUSSEAU 
Episcopi Valleguidonensis (Laval) 

Laval, le 18 avril 1960 

Eminentissime Seigneur, 

Vous voudrez bien trouver ci-joint une note relative aux questions 
que je desirerais voir traitees au Concile. 

Je m’excuse du retard apporte a repondre a la lettre de Votre Emi- 
nence mais je comptais attendre la reunion plenaire de PEpiscopat de 
France a Paris pour me mettre au courant des positions prises par les 
autres eveques. 

Daignez avoir la bonte d’agreer, Eminentissime Seigneur, l’hom- 
mage de mes sentiments les plus respectueux et les plus devoues. 

© Maurice Rousseau 
Eveque de Laval 


Suggestions en vue du Concile 

1. Theologie de 1’Apostolat des laics. 

Fondement de 1’apostolat des laics et place de cet apostolat. II serait 
peut-etre necessaire a la fois de preciser et de synthetiser les nombreux 
documents pontificaux qui existent deja. 

2. Modernisme contemporain qui se caracterise: 

a) par une fausse notion de la liberte qu’on a tendance d’une 
part a exagerer et d’autre part a diminuer. 

A exagerer en ne tenant pas compte de notre destinee surnaturelle et 
de notre dependance de Dieu, d’oii un certain subjectivisme dans la 
Morale et la notion de « Morale de situation » condamnee par Pie XII. 

A diminuer, en exagerant peut-etre 1’influence des complexes psychi- 
ques au point de reduire la culpabilite. 

b ) Par un certain relativisme dans la Foi. 

Sans nier les verites de la Foi, on a tendance a vouloir les accom- 
moder aux opinions modernes et a minimiser les erreurs qui nous sepa- 
rent des autres religions chretiennes. L’union doit se faire dans la foi 
avant de se faire dans la charite. 

3. Revision de la notion de Paroisse. Benefice qui n’a plus sa raison 

d’etre et qui peut-etre une entrave pour 1’Apostolat diocesain. Cela sup- 
pose un revision de la legislation canonique sur les paroisses et les cures. 

ffi Maurice Rousseau 
Eveque de Laval 

Exc.mi P. D. PAULI CHEVALIER 
Episcopi Cenomanensis (Le Mans) 

Le Mans, 14 septembre 1959 

Eminence Reverendissime, 

Veuillez trouver, ci-joint, la reponse a la lettre que Votre Eminence 
a daigne adresser a 1’eveque du Mans. Prot. 1 C./2296. 

La secheresse de ce document, rendue plus rigoureuse par sa redac- 
tion latine, peut sembler excessive et privee de nuances. Cependant, on 
peut constater et regretter les babitudes critiques et le desir d’agir en 
adulte de bien des jeunes pretres et des militants qui, loin d’orienter 
leur apostolat conformement aux directives du Souverain Pontife, et des 
Dicasteres Romains, adoptent sur les questions les plus graves 1’opinion 
d’auteurs irreflechis, depourvus d’experience pastorale mais non de fan- 
taisie et de legerete. 

II est navrant de constater que tant de generosite reelle soit peu 
efficace par suite du manque de coordination et d’unite d’action. 

Daigne, Votre Eminence Reverendissime, agreer 1’hommage du pro- 
fond respect avec lequel je baise sa pourpre sacree. 

ffi Paul Chevalier 
Eveque du Mans 

Angustia temporum coarctatis — nam quaestiones accepimus sub 
initio mensis augusti, quibus respondendum esse monebamur ante diem 
primam septembris — copia non fuit huic materiae studium adaequatum 
adhibere circa quam praeparatoriae Commissionis cura versari debet. 

Haec interim pauca duximus esse suggerenda: 

Optanda sane videtur communismi marxistae, quae nostrorum tem- 
porum maior est haeresis, formalis condemnatio. 

Etiam inter catholicos deprehenditur nefaria facilitas ad utendum, 
sane in praxi, doctrinis et methodis illis, quas de educatione, saec. xvm, 

exposuit Ioannes Iacobus Rousseau, ratus hominem nasci bonum (« l’hom- 
me nait bon »), quin ratio sufficiens habeatur peccati originalis eiusque 
sequelarum. 

Requiritur fixa determinatio statuti « capellanorum » Actionis ca- 
tholicae, tum in ambitu nationis, tum in ambitu dioeceseos. Nam haud 
infrequenter ex huius Actionis sede centrali, ad dioecesanos capellanos 
directivae mittuntur inconsulto episcopatu, immo quibus nonnunquam 
contradicitur doctrinae Summorum Pontificum et generalibus episco- 
porum directivis. 

Apostolatus laicorum et officia fidelibus « mandata » determinanda 
sunt, ne necessariam effugiant supervisionem et probationem. 

Non sufficit bona voluntas. Nam ignorantia rerum religionis in iis 
ipsis quos « militantes » dicere mos est, opinionum concertati quidam 
motus in ephemeridibus et diariis, directivae quae dari contigit a theolo- 
gis quibus deest tum auctoritas hierarchica, tum saepius pastoralis expe- 
rientia, haec omnia confusionem necessario generant, et minus efficaces 
reddunt conatus, laude ceterum dignissimos, evangelizandis societatis 
diversis ordinibus impensos. 

Exc.mi P. D. IOSEPHI CHAPPE 
Episcopi Aniciensis (Le Puy-en-Velay) 

Le Puy, le 6 septembre 1959 

Eminentissime Domine, 

Summo honori duco Eminentiae Tuae Reverendissime gratias referre 
pro litteris die 18 iunii 1959, sub Prot. N. 1 C/59-741 datis, eisque, 
licet valetudine praepeditus tempus excesserim, breviter rescribere. 

Cum, annuente Summo Pontifice Ioanne XXIII, liceat votum ex- 
primere ad praeparandum futurum Concilium Oecumenicum, haec erit 
suggestio mea: constituatur in praecipuis regionibus, utputa in natio- 
nibus, auctoritas potestatem habens tractandi et definiendi disciplinaria 
negotia quae nec Ecclesiam universam, nec unam solam alter amve dioe- 
cesim spectant, sed ad totam praefatam regionem pertinent. Sane in 
Gallia Coetus Cardinalium et Archiepiscoporum non semel in anno de 
talibus negotiis occurrentibus consilium init et mentem publice aperit, 
non tamen communem agendi modum praescribere valet. Mihi con- 
gruum et utile videretur seu huiusmodi coetum, seu aliquem Patriarcham 
Primatemve ceteris Episcopis, non honore tantum, sed delegata iuris- 

dictione praeeuntem, in negotiis a Sancta Sede suae potestati commis- 
sis, non simplicem hortationem aut monitum exprimere, sed praeceptum 
dare vel etiam legem condere in tota sua regione servandam. 

Hoc votum tamen Sapientiae Tuae omnino subiicio, interim humil- 
limos animi sensus ex corde offerens, 

Eminentiae Tuae Reverendissimae addictissimus famulus 

ffi Iosephus Chappe 
Episcopus Aniciensis 

E.mi P. D. ACHILLIS Card. LIENART 
Episcopi Insulensis (Lille) 

Lille, le 27 juillet 1959 

Eminence Reverendissime, 

En reponse a la Lettre 1 C/59-9 que Votre Eminence m’a adressee 
le 18 juin, au nom de la Commission Pontificale Antepreparatoire, j’ai 
1’honneur de Lui remettre ci-joint la memoire que j’ai etabli pour for- 
muler mes principaux desirs en vue du prochain Concile. 

Je prie Votre Eminence d’agreer Phommage des sentiments tres res- 
pectueux avec lesquels j’ai 1’honneur d’etre 

Son tres humble et tres obeissant Serviteur 

ffi Achille Cardinal Lienart 
Eveque de Lille 
Prelat de la Mission de Erance 

I. Res de doctrina 
1. De ulteriore dogmatis investigatione 

Ulterior doctrinae de Ecclesiae constitutione elaboratio desideratur 
secundum eamdem lineam ac Conciliorum Tridentini et Vaticani. 

A) Quoad episcopos. 

Complendum esse videtur capitulum « de Romano Pontifice » in 
Vaticano definitum, ab altero capitulo « de Episcopis ». Optamus ut 
incumbeatur studio de Collegio apostolico cui Dominus docendi sancti- 

ficandi gubernandique potestatem concredidit; quod collegium, in lon- 
gitudine ac successione annorum a Romano Pontifice et Episcopis conti- 
nuatur. Maxima adhibenda erit cura ut definiantur episcoporum residen- 
tialium potestatis natura, extensio, limites. 

Quam episcopalem potestatem in meliore luce sitam fore desidera- 
mus relate ad Romani Pontificis potestatem et ad omnes ordinarias de- 
legationes huius romanae potestatis quas concedit Sancta Sedes. Quo in 
genere delegationum duae praecipue considerandae sunt relationes: 

Relatio episcoporum residentialium cum Dicasteriis Sanctae Ro- 
manae Ecclesiae. 

Relatio eorumdem cum Ordinibus religiosorum exemptorum. 

Si re vera episcopus dicitur caput et dux apostolatus in sua Dioe- 
cesi, meliorem in lucem collocandum erit et vinculum et immunitas 
potestatis episcopalis quoad duas illas delegationes. 

B) Quoad plebem christianam vel laic.os. 

Clare et firmiter exponenda essent puncta doctrinae de statu laico- 
rum eorumque in Ecclesia actuosa participatione. Quaedam de vocabu- 
lis elucidanda essent ea mente qua secundus de apostolatu laicorum con- 
gressus mundialis adlaboravit contradistinguendo sacerdotim ministe- 
riale a sacerdotio universali. Idem elucidandi essent modi varii et com- 
plementarii quibus in illis tribus ecclesiae activitatis generibus scilicet 
magisterii, ordinis, regiminis hierarchia ac laicatus adlaborantur. 

Idem, respectu eiusdem adlaborationis elucidationis, explananda esset 
doctrina de Confirmationis sacramento. 

2. De nova meliorique doctrinae expositione 

y4) Desideratur iurisdictionis potestatis renovata ac positiva eluci- 
datio ac melior iurisdictionis fori externi defensio. 

B) Intuitu ulteriorum Mariologiae investigationum possibilium, de- 
sideratur in primis conspectus generalis de Mariali dogmate melius ex- 
pressus in sua intima connexione ac dependentia cum unius mediatoris 
Iesu Christi et sponsae eius Ecclesiae mediatione. Quam con n exionem 
non sufficit esse theologiae peritis compertam sed etiam apertam esse ne- 
cesse clarae intelligentiae totius plebis christianae. 

C) De novo examinetur quaestio intricata de formulis iurisiurandi 
pro Ordinandis ecclesiasticasque dignitates suscepturis. 

Duae existunt iurisiurandi formulae scii. Pii IV et Pii X. Quarum 
altera, iuramentum scii, antemodernisticum, nimis videtur referri ad 
quasdam praeteritas quaestionum positiones nec intelligitur in hodier- 
num diem nisi a perpaucis. E contra idem iuramentum nullomodo requi- 

ritur erga eos qui hodie peculiariter vigent errores ac contra quos magis 
animi muniendi essent. 

Desideratur formula iurisiurandi magis positiva quae interiorem re- 
lationem exponeret cum iis omnibus vitae hodiernae problamitibus ubi 
fides magis implicatur. Quae formula maximae esset utilitati ut prae- 
sentaretur omnibus, tam cleris quam laicis, ecclesiastica munera suscep- 
turis. Coram mente regnante quae quasdam sibi seligit symboli veritates, 
omissis aliis non convenientibus, necessarium aestimatur ut praesentetur 
et clare sciatur universitas ac totalitas rerum quae sunt de fide. Quae 
praesentatio maxime utilis erit etiam iis omnibus de fide catholica in- 
terrogantibus. 

II. Res de disciplina 

Operi maximi momenti a proximo incumbendum erit concilio scii, 
continuare et ad finem usque perducere in quibusdam magnis negotiis 
motum reformationis a Tridentino incoeptum. Forsitan necessaria fue- 
rint tria ultima saecula maximeque ultimum hoc dimidium ut capax 
evaderet Ecclesia aggrediendi illud opus cum maiore vi constructiva. 

1. De cura animarum 

Attentis modernis investigationibus in meliorem lucem exponi de- 
berent quaestiones de natura curae animarum, de iis rebus circa quas 
versatur, deque condicionibus ad eam exercendam. 

A) De natura curae animarum. 

Fundatur in Ordine et Missione a Christo diffluentibus. Qui (ordo et 
missio) communicantur et ad nos usque praesentes fiunt mediante suc- 
cessione apostolica a Summo Pontifice episcopisque detenta. 

B) De iis rebus circa quas versatur cura animarum. 

In memoriam revocanda videntur, in capitulo peculiari studio com- 
posito ac in Traditione fundato, omnia quae ad nuntium evangelicae 
praedicationis, ad catechesim, ad educationem religiosam referuntur. 
Qua in re authentica catholica reformatio ad felicem eventum duci non 
poterit nisi firmiter ac clare ad verbum Domini « Docete » referatur. 
Elucidanda erunt principia quibus ab intra conscientiae ligantur hodier- 
norum apostolorum ultra omnem controversiam. 

Admittatur in actibus concilii illa cultus liturgici notio quam re- 
centia pastoralis liturgicae incrementa et scripta decisionesque ultimo- 
rum Pontificum a Sancto Pio X ad Pium XII, in claram lucem adduxe- 
runt scilicet actuosa fidelium participatio sacris Liturgiae actionibus. 

In meliorem lucem ponenda videtur illa spiritualis regiminis potestas 



CARD. EPISCOPUS INSULENSIS 


301 


quae sacrae Ecclesiae Hierarchiae demandatur, et recte assimilatur auc- 
toritati paternae vel maternae, scilicet quia ab intra ad uniuscuiusque 
personae totiusque plebis in fide et caritate incrementum ordinatur. Ma- 
ximi interest ut in memoriam revocetur auctoritatem sacerdotalem in 
cura animarum intuitu paedagogico exercendam esse. Quae consideratio 
hodie magis quam antea necessaria videbitur, si meminerimus laicos 
magis esse conscios de suo statu pleni exercitii in Ecclesia. Nec putandum 
quod illa consideratione restringatur momentum vel necessitas auctori- 
tatis ecclesiasticae oboediendae, de qua oboedientia aliquo modo clare 
ac firmiter disserendum erit. 

C) De condicionibus ad curam exercendam animarum. 

Maxime insistendum in labore consociato sub regimine regulante 

Episcopi. In lucem et honorem ponatur ministerii pastoralis organica 
unitas circa Episcopum. Re quidem vera ad hoc accederet si maiores 
facultates concederentur concelebrandi cum Episcopo in ritu Latino. 
Identidem accederet in meliore luce posita organica sacramenti Ordinis 
dispositio qualis in praefatiis ad consecrandos episcopos, presbyteros, 
diaconos describitur. Quae faciliori modo perspiceretur si in usum realem 
reducerentur Ordines minores et diaconatus. Identidem accederet labor 
organice consociatus presbyterorum alicuius regionis, unius decanatus, 
unius paroeciae sub regimine archipresbyteri, decani, vel parochi ab 
Episcopo delegatorum. 

Melius respective definiatur unitas et collaboratio parochi et vica- 
riorum cooperatorum in cura animarum exercenda. 

D) De liberanda cura animarum a beneficii servitute. 

Nil stabile fiet sin ad effectum ducuntur conatus Concilii Tridentini 
ad abolendum aut saltem minuendum munerum ecclesiasticorum cha- 
racterem beneficialem. Quae magna reformatio ducit ad illam difficilem 
de modis redituum clericorum quaestionem. Principium canonicum quo 
quis munus quoddam exercens suum facit fructum beneficii sat profunde 
repugnat menti plebis hodiernae. Si legitimum illi videtur eum qui inser- 
vit altari de altari honeste vivere, non rectum ab illa aestimatur eos qui 
ministerium exercent ita divites fieri ut thesaurizent. 

Qua cum reformatione beneficialis systematis coniungi deberet illa 
parochorum inamovibilitas quae tantas ac tam multas affert difficultates. 


2. De sanctificatione cleri 

Huic sanctificationi maxima cura adhibenda est sicut necessitati 
primordiali vitae sacerdotalis ubicumque et quocumque tempore degitur, 

sed tamen specialiori modo, si ita dicere licet, his in praesentibus mundi 
et ecclesiae difficultatibus. 

Vita orationis. In memoriam revocandum est momentum orationis, 
vitae spiritualis, spiritualium exercitiorum, et moderationis spiritualis. 
Nec sufficit theoretica proclama tio; mediis accommodatis utendum erit: 
sacerdotibus cleri curam gerentibus, studiorum conventibus, pro clero 
pastorab exercitiorum spiritualium renovata ratione. 

Coelibatus ecclesiasticus. Melius elucidandus erit cum sacerdotio 
coelibatus nexus internus et in meliore luce praesentanda illa lex coeli- 
batus sicut clarius et magis apte praesentibus circumstantiis leges pru- 
dentiae rememorandae. 

breviarium. Desideratur reformatio necessitatibus hodiernis mini- 
sterii pastoralis magis adaptata, in ea linea de cuius cum consensu Sanc- 
tae Sedis quaestio fuit in quibusdam ecclesiasticis periodicis. Qua refor- 
matione promulgata de novo clare insistendum esset de obligatione gravi 
officii recitandi. 

Incitamentum apertius formis vitae communis in clero dioecesano. 

Accuratior et efficacior structura quae tempora disponit in favorem 
cleri ut refici possit illius mens, intellectus et spiritus. 

Impellat proximum Concilium omnem conatum quo de iis quae 
sunt suo ministerio essentialibus nutriri adiuventur sacerdotes scilicet: 
verbo Dei, Sacramentis, educatione spirituali. 

Admoneantur sacerdotes de veteribus semperque firmis spiritualis 
observantiae ac disciplinae regulis. 

3. De Seminariis 

Illud quod circa annos 1944-1952 in iuventute Europae occiden- 
talis advenit discrimen postulat ut moderatores seminariorum rei sibi 
commissae communi consilio studeant, sub auctoritate Episcoporum 
necnon Romanae Curiae Dicasteriorum competentium. Heu dolenter 
animum movet quod alterius cum altero colloquium cuiusdam animi aciei 
et sagacitatis non exsistat. Errores commissi sunt quos oportuit deplo- 
rare et corrigere. Sed ii errores facilius correcti essent si melior extitis- 
set organica connexio Sacram Seminariorum Congregationem intra et 
seminaria diversarum nationum. Haec sacra Congregatio suas habet re- 
gulas, praxim, suis utitur principiis quae saepe saepius subditis non sunt 
sat cognita nec ad usum universalis Ecclesiae hic illic in rebus novis ver- 
satae, sat clarius explicita pro rerum circumstantiis. In aetate hodierna 
qua desiderantur magis ac magis relationes personales, dolendum nimis 
videtur de charactere anonymo et impersonali relationum huiusmodi. 

Eo magis ceterum moderatores seminariorum praesidio privantur 
quod a pluribus Romanae Curiae Dicasteriis pendent in exercendo mu- 
nere, scilicet S. C. de Seminariis, de Sacramentis, Sancti Officii. Hae 
quidem sunt quaedam magni momenti magnaeque difficultatis quaestio- 
nes ab ipsis aggrediendae quae unicam auctoritatem requirerent et quam- 
dam velociorem et magis compositam praxim: 

Primum agitur de lege coelibatus ecclesiastici deque discretionis ap- 
ti tudinum in candidatis regulis. Qua de lege instructiones sapientissimae 
Ordinariis locorum a S. C. de Sacramentis nuper atque iterum mandatae 
sunt. Monentur Episcopi et moderatores Seminariorum ut maxima pru- 
dentia utantur in scrutiniis ad Sacros Ordines. In praxi concludendum 
est verum et insuperabile limen coelibatus obligationis in ordinatione 
sacerdotali esse positum, cum admittat haec Sacra Congregatio dispen- 
sari diaconos vel subdiaconos de hac lege et ad statum laicalem reduci 
si post receptos ordines aliquod dubium intercesserit de eorum apti- 
tudine ad ulterius scrutinium subeundum. Qua de praxi legitime con- 
cludi videtur ad necessitatem pro quibusdam experimenti extra semina- 
rium ut in paroecia aliqua exerceantur sine coelibatus definitivis obli- 
gationibus opera ministerii. Evenire enimmodo potest ut Seminarium 
integrum non revelet indolem et aptitudines genuinas candidatorum. Sed 
in hoc eventu cum altero Dicasterio tractari debetur quod habet suas 
proprias regulas, scii. Sacra Congregatione de Seminariis. 

Secundo agitur de immenso scientiarum psychologicarum campo 
deque earum in discernendis inaptitudinibus candidatorum legitima con- 
tributione. Rectores et patres spirituales progredi conantur in via sat 
nova ac periculis plena nec multum a positivis instructionibus alicuius 
Dicasterii auxilium obtinent, donec quadam die de condemnatione qua- 
dam certiores fiant, secretis tamen servatis condemnationis causis. Quem 
post auctoritatis interventum de novo proetentatu progrediendum est. 

Tertio agitur de pastorali initiatione clericorum circa finem semina- 
rii... Frustra usquemodo interrogares documenta authentica S. C. de Se- 
minariis. Si tamen de sensu Ecclesiae certior esse velis Constitutio « Se- 
des Sapientiae » a S. C. de Religiosis promulgata tibi legenda erit. 

Quarto tandem — et maximum quidem — si ultimas de natura 
ecclesiasticae vocationis praecisiones cognoscere velis, de novo, consti- 
tutioni Sedes Sapientiae tibi studendum erit. 

Quam documentorum instructionumque multiplicitatem ad unita- 
tem a ministerio episcopi reducendam si dicis quomodo putas id facile 
faciendum si raro directe consulitur ac saepe ad simplicem executionem 
mandatur episcopus? 

Si addamus insuper regulas de electione ad laureatum in sacris scien- 

tiis candidatorum et frequentatione universitatum, quomodo facile om- 
nes seminarii necessitates curabimus? Regulae S. C. de Seminariis de 
frequentandis ab initio philosophiae cursus Theologiae facultatum lec- 
tionibus quae in Romanas vel maximas mundi, catholici Facultates inci- 
dunt non facile in nostris casibus teneri possunt. Vires multas deperdi- 
mus. Cur omnia ad unitatem unius typi reducere velle? 

4. De statu religioso 

Ad conandum hortentur pastores ut plebs christiana meliore pretio 
aestimet religiosam consecrationem. 

Ad conandum hortentur superiores religiosorum ordinum — et spe- 
cialiter foeminarum — ut eorum ordines magis necessitatibus hodiernis 
adaptentur. 

Altius inquiratur de vocatione religiosorum laicorum in ecclesia et 
impulsu accommodato caveatur ne, ex defectu culturae, deficiat haec vo- 
catio omnimode Ecclesiae necessaria. 

Adaptetur menti hodiernae testimonium religiosae paupertatis or- 
dinum religiosorum. Praecipue si velimus mundum a membris ordinum 
congregationumque occulte exercitam paupertatem intelligere nonne ne- 
cessarium erit cum maxima vigilantia curare ne apparens domorum ma- 
gnificentia idem testimonium eidem mundo offendat. 

5. De plebe christiana 

Instandum erit cum maiore vi pastoralis liturgicae reformationi quae 
tot ac tantos iam attulit fructus. Desideratur reformatio primae partis 
missae (usque ad offertorium) ut ei detur omnis docendi possibilitas. 
Legi possint optandum est lingua vernacula, vulgata ac authentica tra- 
ductione, epistulae et evangelia quin necessaria sit lingua latina dupli- 
cata proclamatio, reformentur scripturarum pericopae quae in missa 
leguntur ut plebi christianae possibilis evadat plenior cum tota Scrip- 
tura familiaritas. 

Insistendum est laicorum in re catechetica participationi actuosae 
scilicet cum adaptata laureataque praeparatione. 

Praecisiones exarentur ad usum universalis Ecclesiae de iure lai- 
corum quoad cultum, magisterium, regimen. Pariter de oboedientiae in 
Ecclesia necessitate et condicionibus. Item de momento valoreque direc- 
tivo Doctrinae Socialis Ecclesiae. 

6. De internis in Ecclesia ligamentis seu nexibus 

Plures horum temporum Ecclesiae difficultates ex hac partim causa 
diffluunt quod ligamenta seu nexus munere suo apte non funguntur. 

E rima series ligamentorum-, ea quae theologicam reflexionem cum 
actione pastorali vinciunt. Nullum praevidetur organicum vinculum. In 
sua dioecesi tenetur Episcopus ad consilium vigilantiae constituendum. 
Quod consilium efficacius et utilius operaretur si quasi centrum quoddam 
coordinationis conciperetur actionis pastoralis cum reflexione theolo- 
gica. Item dici posset de gradu nationali aut universali seu Romano. 

Secunda series ligamentorum ea quae locales cum superioribus vin- 
ciunt auctoritates. Desideratur ut in iure canonico quaestio fiat de na- 
tionali structura ecclesiastica. Quae si clarius elucidata esset eo minus 
videremus earum quas super cognovimus frictiones. 

Tertia ligamentorum series ea quae personam Romani Pontificis 
cum ordine Episcoporum vinciunt. Curiae Romanae reformatio ac ma- 
gis effectiva internationalisatio magni momenti quaestionem movent quam 
aggredi oportebit proximum Concilium. 

Quarta ligamentorum series ea quae fontes informationum rivulis 
religiosarum vinciunt, tam pro campo nationali quam dioecesano ac 
universali. 


III. Alia diversa 

1. De missionaria Ecclesiae expansione 

In vulgo tradatur doctrina ecclesiologiae qua apertum sit omnibus 
missionem esse vitae Ecclesiae essentialem et Ecclesiae toti incumbere: 
hierarchiae ac laicis. 

Faveatur meliori cleri et virium catholicarum in partibus infidelibus 
repartitioni. Item omnimode faveantur relationes et commercia Christia- 
nitatis ecclesias locales inter ac missionis ecclesias. Item faveatur missio 
laicorum missionariorum ad laicatus opera in missionum territoriis exer- 
cenda. 

Promoveatur omnimode operariorum evangelisatio, ratione habita 
peculiarium huic evangelisationi difficultatum. Speciatim studio incum- 
batur de relatione mundi operariorum cum sacerdotio. 

Promoveatur praesentia Ecclesiae mundo scientiae ac technicae qui 
nunc aedificatur. Item necessitatibus hodiernis hominum cuiuscumque 
nationis: pax scilicet, fames, progressus technicus populorum minus 
evolutorum. 

Promoveatur Catechumenatus adultorum institutio in singulis dioe- 

cesibus, ut respondeatur in linea veteris catechumenatus traditionis ne- 
cessitatibus modernis adultorum ad fidem serius conversis. Ecclesiae 
exigentiae ad baptismum accuratiores esse et iura religiosa catechume- 
norum pressius definiri deberent ne veniretur cum nimia celeritate ad 
baptismata quae non veram conversionem provocarent. 

2. De Oecumenismo 

Contactus, informationes, mutua documentatio ab expertis in dioe- 
cesibus sacerdotibus faveantur. 

Curetur ut quae sunt communia quaeque diversa in clariorem lucem 
adducantur. 

Quaeratur talis dogmatis catholici expositio qua intellegentiae fra- 
trum separatorum proficiat. 

3. De habitu ecclesiastico 

Pergatur conatus a Pio XII incoeptus ad simpliciorem formam ap- 
paratus vestium in Ecclesiae omnibus gradibus. 

Permittantur pro nationibus vel regionibus leges particulares ab epi- 
scopis latae de forma habitus ecclesiastici. 

SB Achilles Cardinalis Lienart 
Episcopus Insulensis 
Praelatus Missionis Galliae 

Exc.mi P. D. LUDOVICI RASTOUIL 
Episcopi Lemovicensis (Limoges) 

Le Sacerdoce est la cie de solution de nombreux problemes d’aujour- 
d’hui dans 1’Eglise et autour de 1’evangelisation du monde actuel. 

II nous manque en Theologie un traite sur le Sacerdoce. 

Ce traite est impossible a realiser parce que nous manquons de defini- 
tions et precisions sur le Sacerdoce: 
en Jesus-Christ, 

dans le Pape, dans les Eveques, 

dans les Pretres, dans les Baptises, 

dans les Confirmes, dans 1’Eglise, et aussi en Marie. 

Ces definitions et precisions seules permettraient de mettre au point 
les rapports entre: 

le Pape et les Eveques, 

les Eveques et les Pretres, 

les pretres et les baptises et confirmes, 

et aussi aideraient a fixer les pouvoirs (qui ne peuvent venir que 
du Sacerdoce (Cf. S. T hornas III, q. 6, 3 et voisines), 

a fixer, dis-je, les pouvoirs speciaux du Pape (infaillibilite) les pouvoirs 
sacres des Eveques, des pretres, de laics chretiens. 

Ces definitions et precisions seules peuvent mettre fin aux discussions, 
aux disputes acerbes entre la hierarchie et les pretres, entre la hierarchie, 
les pretres et les laics chretiens. 

Comment, en quoi, jusqu’ou? 

Comment, en quoi, pourquoi, )usqu’ou le Sacerdoce de Jesus-Christ 
est (suivant l’exp. de St. Thomas d’Aquin, III q. 63 a. 3 et autres) 
derivation dans Vame du Pape, des Eveques, des Pretres, des chretiens? 

Comment, en quoi, jusqu’ou le Sacerdoce de Jesus-Christ est derive 
dans l’ Evi que : 

vraie notion de la consecration episcopale, 

vraie notion des pouvoirs qu’a 1’Eveque et que n’a pas le pretre, 
liens entre les Apotres (les 12) et les Eveques. 

En somme. Comment, en quoi et jusqu’ou le sacre de 1’Eveque: 

1. le configure a Jesus-Christ; 

2. le configure aux Apotres; 

3. le place au-dessus des pretres et des fideles. 

Comment, en quoi, jusqu’ou, le Sacerdoce de Jesus-Christ est derive 
dans le pretre-. comment le caractere sacerdotal: 

1. configure le pretre a Jesus-Christ? 

2. distingue le pretre des fideles (baptises et confirmes) Jesus- 
Christ, pretre essentiel, le Pretre; le pretre, pretre sacramentel? 

Comment le pretre, c’est Jesus-Christ qui agit, parle, pardonne, con- 
sacre; explication de l’in persona Christi. 

Permanence du caractere et perennite: St Thomas, III, q. 63, a. 5; 
Remanet caracter; Pie XI, Pie XII. 

Differences essentielles, dit Pie XII, entre le Sacerdoce du pretre et 
celui du fidele. 

Comment le pretre est un appele, un consacre, un separe, un mele 
a la Masse (necessite, conditions, limite de la vie du pretre dans les 
milieux). 

Comment le Sacerdoce du pretre requiert en lui le celibat; et aussi 
une tenue qui le distingue, 1’impose moralement, l’aide a se presenter 
toujours et en tout en pretre. 

Corollaire: la priere, la Messe, l’oraison, le breviaire. 

Breviaire valable pour la piete sacerdotale: possible dans la vie pasto- 
rale actuelle. 

1 seul Nocturne (comme a Paques et Pentecote); psaumes courts et 
nourrissants; 1 legon Bible; 2 lecon Biogr.; 3 1’Evangile. 

Missel : messe votive elargie; latin conserve pour Punite interne. 

Comment, en quoi, jusqu’ou le Sacerdoce Unique de Jesus-Christ 
est derive (St Thomas, III, q. 63; suppi, q. 40) dans Vame du baptise 
par le caractere du bapteme; 

grace et sacerdoce dans l’ame du baptise; 

rapports, dependance; le pouvoir sacerdotal du baptise qui peut 
jouer meme dans une ame en etat de peche; role et pouvoirs (sacerdotaux, 
mediateurs du baptise: exemple, certains devoirs); 

... dans l’ame du confirme par le caractere de la Confirmation. 

Valeur du temoignage du confirme ex officio, ad alios (dit St Thomas); 
temoignage d’exemples, d’actes d’apostolat, de paroles memes. 

D’ou role de la Confirmation en vue de la vie apostolique dans la 
famille, dans les milieux de vie. 

Le Sacrement de Confirmation n’est-il pas reellement, par ses dons, 
ses effets, ses graces, le Sacrement de PAction Catholique? 

Comment, en quoi et jusqu’ou le Sacerdoce de Jesus-Christ est derive 
dans VEglise : 

Le Corps Mystique, 

Comment le Sacerdoce de Jesus-Christ en est le lien, 

Interpretation plus objective, de I Petr, II; Apocalypse, I, 5. 

Comment, en quoi, et jusqu’ou le Sacerdoce de Jesus-Christ est derive, 
d’une maniere superieure, dans la Sainte Vierge, 
qui n’est pas le Pretre, Jesus-Christ, 

mais qui en est la Mere, mere du Pretre Unique, et Mere (pour sa 
part) du Sacerdoce lui-meme, 

Marie qui n’est pas pretre, non plus, 

parce que son Sacerdoce de maternite divine la place dans 1’ordre 
hypostatique, au-dessus de tout sacrement. 

Comment la Sainte Vierge n’a pas a etre pretre, elle en serait diminuee? 

Comment elle ne celebre pas la Messe: elle y est dedans, puisque la 
Messe est le renouvellement du sacrifice du Calvaire. 

Comment, des lors que Marie est Mere du Sacerdoce, elle est mere 
de ce qui est sacerdotal (du sacerdoce de Jesus) dans les Eveques, les 
pretres, les baptises et confirmes. 

Imprecision de theologiens et auteurs 

1. Donnent le nom de pretres aux baptises: 

Saint Augustin, Saint Leon le Grand, Saint Jean Chrysostome, 
Bossuet, Bourdaloue, Giraud, Hugon, Mersch, Marmion, Glorieux, 
Plus, etc. 

2. Donnent notion vague du Sacerdoce des fideles: 

Mura: « une certaine dignite sacerdotale ». 

A. d’Ales: « une certaine part de Sacerdoce, au sens large ». 

Masure: « Sacerdoce au sens large de la I-ere Petr. sorte de 
Sacerdoce diffus ». 

Charriere: « participation au Sacerdoce du Christ, mais plus loin- 
taine que le caractere sacerdotal ». 

Souben: « les chretiens participent dans une certaine mesure au 
Sacerdoce de Jesus-Christ ». 

Plus: « Sacerdoce d’un autre ordre sans doute mais royal encore ». 

Cuttaz: « premier degre de cette participation sacerdotale ». 

Delaye: « participation commencee seulement et incomplete au 
bapteme ». 

Marmion: « par le bapteme, nous participons en quelque maniere 
au Sacerdoce de Jesus-Christ ». 

Goupil: « Sacerdoce au sens large... ». 

Limoges, le 30 avril 1960. 

ffi Louis 

Eveque de Limoges 


Qui s’excuse de retard et du caractere schematique de ces notes, a la 
suite de difficultes de sante, puis d’occupations multiples de ministeres, 
d’Ostensions des Saints etc. 

Exc.mi P. D. ANTONII M. CAZAUX 
Episcopi Lucionensis (Lugon) 

Prot. N. I C/59-779 Lugon, le 28 aout 1959 

A) Quod ad doctrinam pertinet 

1 . Cum hodierna systemata philosophica hominis rationem in analysi 
internorum ipsius « phaenomenorum » includant, et sic ad veritatem 
obiectivam et immutabilem intellectui aditum occludant, Episcopus Lu- 
cionensis optat ut futurum Concilium iterum pronunciet veritatis obiec- 
tivitatem et immutabilitatem, necnon dogmaticarum definitionum va- 
lorem absolutum. 

2. Cum saepius minoris momenti habeatur Ecclesiae auctoritas doc- 
trinalis, praesertim quoad Magisterii ordinarii exercitium, Episcopus 
Lucionensis optat ut futurum Concilium huius Magisterii ordinarii na- 
turam, et adhaesionis ipsi debitae qualitatem exponat. 

3. Cum nonnulli proni esse videantur ad Ecclesiae iurisdictionis pote- 
statem plus aequo restringendam, ne in « clericalismum », ut aiunt, 
incidant, Episcopus Lucionensis optat ut futurum Concilium hanc Ec- 
clesiae potestatem iurisdictionis in meliorem lucem edat, ipsius obiectum 
determinando et competentiam Ecclesiae in rebus diversis indicando. 

4. Cum nonnulli errores serpant circa generis humani elevationem 
supernaturalem primitivam et peccatum originale, necnon et circa homi- 
num novissima et salutis aeternae conditiones, Episcopus Lucionensis 
optat ut futurum Concilium doctrinam catholicam circa statum hominis 
primigenium et peccatum originale praecisius exponat; item quaedam 
de novissimis, et salutis aeternae conditionibus, praesertim nempe mor- 
tem hominibus esse terminum viae, post quem non amplius locus datur 
merito, et pueris usum rationis non habentibus, post promulgatum Evan- 
gelium, non dari salutis medium nisi baptismum in re receptum. 

5. Cum in his quae matrimonium spectant, multa nunc confuse scri- 
bantur et exponantur, Episcopus Lucionensis optat ut futurum Conci- 
lium iterum exponat quae, ultimis decenniis, clare iam S. Sede exposuit 
circa matrimonium, statum virginitatis et castitatem. 

B) Quod ad disciplinam pertinet 

6. Cum saepius clerici et fideles, etiam optimi, in detrimentum ora- 
tionis et studii ad activitatem intensivam trahantur, et ad vitam facilio- 
rem in detrimentum mortificationis, 

Episcopus Lucionensis optat ut futurum Concilium iterum in men- 
tem omnium, et praesertim clericorum, revocet orationis et studii neces- 
sitatem, et virtutis prudentiae, speciatim in his quae castitatem spectant, 
obligationes, et, modo generaliori, mortificationis necessitatem ad vitam 
spiritualem promovendam. 

7. Cum adhuc desideretur organizatio Apostolatus Laicorum, et inde 
sequantur nonnullae difficultates, 

Episcopus Lucionensis optat ut futurum Concilium praecisius, 
quantum fieri potest, hanc Apostolatus Laicorum organizationem deter- 
minet. 

Lugoniis, die 28 augusti 1959. 

© Antonius Maria Cazaux 
Episcopus Lucionensis 

Em. mi P. D. PETRI M. Card. GERLIER 
Archiepiscopi Lugdunensis (Lyon) 

I. Ad doctrinam spectantia 

1. Vinculum inter Sanctam Sedem et Episcopos diversarum nationum-. 
Suggeritur vinculum intimius statuendum inter labores qui a Congrega- 
tione Sancti Officii peraguntur et Episcopos diversarum nationum. 

Nonne praecipue optandum esset ut Sanctum Officium Episcopis 
frequentius forma positiva transmitteret indicationes earum rerum qui- 
bus Sancta Sedes praeoccupatur, quin interventiones eius ad decreta 
indolis negativae limitarentur? 

Etenim maior pars deviationum, quae nostris diebus oriuntur, ex mala 
intentione non procedunt; sed ratio humana in conspectu multiplicium 
problematum, quae considerationi eius praesentantur, perplexa manet. 
Inde inquisitionis opera procedit, in cuius decursu interdum deviationes 
oriri possunt. 

Attamen huiusmodi deviationes ipsae signum sunt problemata in 
rerum veritate adesse, et optandum esset ut, in collaboratione cum Sancta 

Sede et in conformitate cum normis eius, manus moveantur modo posi- 
tivo ad solutionem satisfacientem horum problematum procurandam. 

2. Finis et media\ Inter deviationes quae directe a Concilio Oecu- 
menico respiciendae essent, quaedam sunt quas sub hoc titulo « finis et 
media » adunare liceat. 

Nonnulli enim putant licitum esse, dummodo finem bonum prose- 
quuntur, omnibus mediis uti quae ad hunc finem obtinendum necessaria 
videntur. 

Ita statuta est quaedam « moralis efficacitatis », quae dicitur (« mo- 
rale de 1’efficacite »), quae perversionum gravissimarum in omnibus do- 
miniis moralis individualis, familiaris, socialis, politicae et internationalis 
introductarum causa fuit. 

Applicationes vix numerari possunt. Ita, exempli gratia, no min e 
« moralis efficacitatis » introductae sunt praxes anticonceptionales et 
etiam abortus; nomine « moralis efficacitatis » iustificare conati sunt 
torturam physicam aut psychicam, obsidum occisionem et innocentium 
violentas exactiones. 

Hae deviationes repercussionem habuerunt etiam in religiosas per- 
sonas. Accidit enim, exempli gratia, quod in Congregationibus religiosis 
Antistitae quaedam graviter discretionem offendunt, eo praetextu ut in- 
formationes utiles obtineant. Aliis circumstantiis datis, vera et propria 
mendacia etiam proferuntur variis simulationibus, interdum etiam ea 
specie ut divisiones et rebelliones contra decreta data vitentur. 

Demum, non tantum deviationes particulares animadvertuntur, sed 
et vera deformatio conscientiae moralis. Non tantum isti male agere non 
putant, sed sibi persuasum habent quod ita agendum est et rectificationes 
necessarias facere recusant. 

Oblivioni tradita principia theoretice in mentem revocare non sufficit, 
sed viam invenire oportet, quae deformatam conscientiam dirigere permit- 
tat. Primo quidem, ut mihi videtur, accurata analysis increscentis defor- 
mationis facienda est; deinde recordandae conditiones necessariae ut 
actus quilibet moraliter bonus fiat (moralitas finis, moralitas obiecti, mo- 
ralitas mediorum, moralitas circumstantiarum); demum consequentiae 
gravissimae quae ex « morali efficacitatis » resultant patefaciendae sunt. 

II. Ad disciplinam spectantia 

1. Facultates Metropolitarum-. Nonne optandum esset ut Metropo- 
litae facultatibus amplioribus disponant, eo praesertim fine ut activitas 
pastoralis organica et communis in omnibus dioecesibus provinciae ad 
meliorem effectum perducatur? 

2. Reorganisatio Rrovinciarum ecclesiasticarum: Nonne etiam op- 
tanda esset reorganisatio Provinciarum ecclesiasticarum secundum mo- 
dum ad activitatem pastoralem exercendam melius aptum? Sunt, exempli 
gratia, dioeceses rurales quarum problemata sunt communia (Le Puy, 
Mende, Rodez, Saint-Flour), quae tamen ad diversas Provincias per- 
tinent. 

3. Officium Episcoporum Auxiliarium in magnis dioecesibus : In 
magnis dioecesibus, quae impraesentiarum sine gravi difficultate dividi 
non possunt, sive quoad organisationem apostolatus, nonne legitimum 
esset circumdare Episcopum residentialem compluribus Episcopis Auxi- 
liaribus, qui non essent mere auxiliares personae Episcopi residentialis 
dati, sed qui, dependenter ab eo, vera auctoritate pastorali instructi essent. 

Hac dispositione enim observata, liceret, quin organisatio pastoralis 
periclitaretur, obviam ire difficultati, qua Episcopus residentialis, de 
nimio numero animarum sibi creditarum rationem reddere coactus, op- 
primeretur. Sanctae Sedis est, uti patet, hanc quaestionem dirimere, sed 
medium praedictum conveniens commendatur, ubi agitur sive de magnis 
urbibus, quarum divisio in plures dioeceses extremas difficultates patitur, 
sive de quibusdam regionibus quarum unitas indistincta administrationi 
imponitur. 

4. Coniunctio paroeciarum ruralium: Nonne normae pastorales edi- 
cendae essent pro nova divisione organica et coniunctione paroeciarum 
ruri, incolis derelicto, erectarum? 

In futuro forte fieri non potest ut de missae celebratione omnibus 
diebus dominicis provideatur. 

Hodierna dispositio paroeciarum problemata maximi momenti pasto- 
rali curae imponit, quod ut solvatur exspectat; nimia disproportio obser- 
vatur inter sacerdotes mi nisterio animarum ruri affectos, quibus inter- 
dum vix paucae centenae animae creduntur, et sacerdotes ministerio 
urbano affectos, quibus cura complurium millium animarum committitur. 

Demum cogitandum est de necessitate liberandi a ministerio paroe- 
ciali certum numerum sacerdotum, qui sive muneri cappellani in scholis 
publicis incumbunt, sive muneri alteri determinatae rationis: instructioni 
religiosae, formationi catechumenorum, etc., vel etiam qui Actioni Ca- 
tholicae vires impendunt. 

5. Adunatio sacerdotum ruralium in communitatibus: Manifeste pa- 
tet, sacerdotem solum in paroecia dechristianisata viventem magis ma- 
gisque materialibus absorberi, proinde conditio eius interdum periculo- 
sior est quam conditio sacerdotis in officina laborantis. 

Nonne magnae utilitatis esset si Sancta Sedes normas ediceret ut 
sacerdotes ministerio ruri affecti in ratione vitae communis adunarentur? 

Sola interventio Sanctae Sedis capax esset ut certae oppositiones vince- 
rentur. 

Conditio sacerdotis singillatim viventis supponit paroeciam vere 
christianam. 

6. Far titio sacerdotum in una natione vel inter nationes diversas : 
Status cleri dioecesani hodiernus obstare videtur partitioni aequiori 
sacerdotum in una natione et in mundo universo. 

Nonne ad hunc propositum dispositio in lucem efferenda esset, qua 
et regulae canonicae molliores efficerentur, et sacerdotum mens ad consi- 
derandas indigentias universi adduceretur? 

Saepe scandalum est laicis videntibus id quod deteriore sermone 
« egoismus dioecesanus » vocari posset. 

7. Facultates Episcoporum: Cum certa indulta a Sancta Sede semper 
concedantur, nonne aequum esset Episcopis tribuere potestatem ea con- 
cedere, salva expressa conditione ut de concessis in quinquennalibus 
relationibus Sanctae Sedi fideliter rationem reddant? 

III. Ad sacram liturgiam spectantia 

1. Nova recensio Pontificalis Romani: Magnopere utile videtur ac- 
cedere ad novam recensionem faciendam Pontificalis Romani, quod in 
variis partibus conditionibus huius temporis amplius non respondere 
videtur. Citari liceat speciatim ritus consecrationis ecclesiae. 

2. Usus linguae vernaculae in sacra Liturgia: Dum usus linguae lati- 
nae strictissime servandus est in omnibus quae spectant ad validam 
administrationem sacramentorum et ad sacrificii Missae celebrationem, 
dum etiam in clero et insuper in populo paroeciarum certa notio linguae 
latinae fovenda est, ut unitati Ecclesiae testimonium reddere liceat, 
nonne ampliandae essent licentiae a Sancta Sede iam concessae, quae 
spectant ad usum linguae vernaculae, quam nonnulli « linguam mater- 
nam » vocare malunt? 

a) Nonne concedendus esset usus linguae vernaculae in prima parte 
Missae, usque ad Offertorium, ita quidem ut celebrans legere aut cantare 
valeat lingua vernacula orationes et lectiones? 

b) Quod Rituale attinet, nonne concedendus esset usus linguae 
vulgaris, iis exceptis quae ad formam sacramentorum spectant ; potissi- 
mum concessio usus linguae vernaculae utilis esset in ritu funerario. Hac 
occasione enim saepe christiani, qui praxim religiosam iam dimiserunt, 
et etiam increduli ad ecclesiam veniunt; usus linguae vulgaris eis esse 
posset occasio evangelisationis salutaris. 

c) Nonne concedendus esset usus linguae vernaculae, saltem ali- 

quoties, pro cantu fidelium in Missa solemni, ea conditione ut quolibet 
anno in omni paroecia aliquo numero Missae solemnes cum cantu in 
lingua latina celebrentur, ut fideles ex diversis regionibus oriundi una 
communi lingua ad Dominum orent, quando simul adunantur, occasionem 
nacti, exempli gratia, a Congressu vel a peregrinatione? 

3. De reformando Breviario: Valde optandum est ut nulla mora inter- 
posita ad Breviarium reformandum procedatur, ita ut hodiernis conditio- 
nibus aptetur. Officium divinum tempus unius horae in diem ne excedat. 
Officium tamen sit ita compositum ut non tantum recitationem Psal- 
morum, sed etiam quasdam lectiones et insuper paulisper orationem men- 
talem complectatur. Recitatio Psalterii integri in mensem dividi possit. 

Optandum esset praeterea ut Episcopi iis sacerdotibus qui lingua 
latina parum eruditi, licentiam recitandi Breviarium lingua vernacula 
concedere valeant. Nostris diebus, quod valde dolendum est in plerisque 
regionibus studium linguae latinae maximopere debilitatur, nec via patet 
hominum viribus huic depressioni obviare. Ratio cur nonnulli sacerdotes 
interdum recitationem Breviarii omittant, in eo comperta est, quod reci- 
tatio sibi non iuvamen praestat, sed potius causa defatigationis est, quae 
ab oratione avertit. 

IV. Ad curam pastoralem spectantia 

1. Susceptio curae pastoralis ultra limites dioecesis, in ordine totius 
nationis : Optandum esset ut Episcopi immediatius attrectarent curam 
pastoralem in universa natione, non tantum in sua quisque dioecesi. 

Sunt enim nonnulli « motus » nationales vel quaedam scholae pasto- 
ralis curae, quae de facto plus influunt in sacerdotes et fideles, quam 
suis normis singuli Episcopi. 

2. Necessitas determinatarum normarum pastoralium edicendarum:. 
Multi sacerdotes dolent non adesse, in ipsa dioecesi, normas pastorales 
indicantes determinate voluntatem hierarchiae respectu diversarum cu- 
rarum quas suscipere debent. Valde commendandum propterea videtur, 
ut apud quemlibet Episcopum comitatus peritorum habeatur, qui eum 
adiuvent ad huiusmodi normas elaborandas et exsecutioni mandandas. 

3. Tirocinium activitatum pastoralium: Nonne eligendi essent sacer- 
dotes, experientia praecellentes et spiritu supernaturali ducti, quibus 
potius committantur iuniores sacerdotes, e Seminario egressi, ut eos 
introducant, tirocinii instar, in varias activitates curae pastoralis? 

Multi iuniores sacerdotes enim animo deficiunt, quatenus, instruc- 
tione theoretica recepta, his methodis recte uti in vita practica nesciunt. 

4. Habitus ecclesiasticus: Sacerdotes in quibusdam coetibus secun- 

dum normam consuetam esse non possunt. Attamen, oportet eos inter- 
dum cum hominibus illorum coetuum coniungi, et habitus ecclesiasticus 
huic usui videtur obstaculum parare. Optandum propterea esset ut Epi- 
scopi fruantur licentia ampliore concedendi sacerdotibus usum habitus 
civilis, quando hoc ex fine apostolico consiliari videtur. Ex altera parte 
tamen oportet corroborare obligationem portandi habitum ecclesiasticum. 
Ne credatur enim licitum esse habitum ecclesiasticum relinquere propter 
rationes maioris commoditatis, aut eo fine ut facilius libertates, id quod 
esset licentiosum, admittantur. 

5. Diaconi matrimonio iunctv. Sacerdotes paroeciales saepe numero 
inferiores sunt pro muneribus adimplendis, quae eis incumbunt. Nonne 
inquisitiones, de quibus Pius Pp. XII f. m. in oratione in secundo Con- 
gressu mundiali de Apostolatu Laico habita locutus est, ulterius prose- 
quendae essent, de diaconis, scilicet, qui, etiamsi matrimonio iuncti sunt, 
determinata munera ecclesiastica assumere possent? 

6. Instituta saecularia : Cum sacerdotes in quibusdam coetibus modo 
consueto vivere non possint, nonne optandum esset, ut officium fratrum 
et membrorum Institutorum saecularium eo dirigatur ut sint testimonium 
verum praesentiae Ecclesiae in medio illorum coetuum et sub forma 
valde variata? 

ffi Petrus Maria Cardinalis Gerlier 
Archiep. Lugdunensis 

Exc.mi p. d. marci armandi lallier 

Archiepiscopi Massiliensis (Marseille) 

Ref. I C/59-816 Die 3 octobris 1959 

Eminentissime Domine, 

In primis, Vestra interposita Eminentia, mihi liceat, qua maxime 
decet filiali reverentia, gratum animum verbis effingere Summo Pontifici 
Ioanni XXIII qui, ad proximum oecumenicum Concilium parandum, 
optavit ut omnium Episcoporum Praelatorumque, mox huius Concilii 
Patrum, impulsus votaque colligantur. 

Liquet certe et facile intelligi potest curam oecumenicam in primis 
Suae Sanctitati in animum induxisse novum congregandum Concilium. 
Oportet enim, in nostra aetate, in qua magis ac magis doctrina ad terre- 
stria vergente afficiuntur homines (1) ut viae ad resarciendam tendentes 



ARCHIEPI S COPU S MASSILIENSIS 


317 


unitatem, palam iam a mille annis dilaceratam, sedulo perspiciantur. 
Conscius autem me imparem esset ut Eminentiae Vestrae utilia suggerere 
possim, volo tamen perceptam significare iucunditatem ubi primum 
« Notam » a Coetu qui praeest « Catholicae Conferentiae de oecumenicis 
quaestionibus » redactam legi. Non me praeterit eam in Vestrae Emi- 
nentiae potestate esse et valde gaudeo eius conditores mihi videri nostram 
fiduciam absolute promereri et iam diuturna experientia necnon relatio- 
nibus cum disiunctis fratribus cultis, et Ecclesiae nostrae catholicae doc- 
trinae disciplinaeque vero studio. 

Ex altera parte tamen, breviter respondere in primis cupio. Quamvis 
nihilominus omnia de quibus acturus sum esse de Concilii potestate con- 
tenda, necessarium duxi, prout ad doctrinam sive rem pastoralem disci- 
plinamve reducuntur, meos agglomerare impulsus. 

I. Quoad doctrinam 

Ab exordio, maxime videtur necessarium elaboratam a Concilio 
Vaticano dogmaticam « de Ecclesia Christi » constitutionem perficiendam 
esse. 

Exacta quaestione de Petri Pontificisque Romani principatu huiusque 
infallibili magisterio, theologicae quaestioni Episcopatus Ecclesiaeque ali- 
cuius loci in suis cum Summo Pontifice universalique Ecclesia relationi- 
bus studere interest. Necessarium quoque videtur de idonearum Episcopo 
facultatum natura statuere. 

Sed a Concilio non praetereunda esset « laicatus » theologia. Illa 
« integra Ecclesiae res velut mysticum Christi corpus » (ut optime ait 
P. Spiazzi O. P.) praesentem aetatem valde tenet sed notio « Actio catho- 
lica » saepe subtilitate caret. Patribus congruit hac de re Concilii Vaticani 
opus persequi. 

Item subtiliter exsequendum esset quid sentiat Ecclesia de doctrinis 
vulgo « marxisme, capitalisme, laicisme ». Non praeteritis aliis, quae 
nostra aetate pessima auctoritate valent, philosophicis oeconomicisve 
disciplinis, tribus supradictis doctrinis enucleatissime studendum est. 
De illis perfecte cognoscendum est et, quo visum fuerit modo, a Coetu 
plenario Ecclesiae docentis damnandum. Ad hoc haud facile opus praepa- 
randum, nonne a peritis (quibus theologi, philosophi, rerum scriptores 
et oeconomistae adiungerentur (2) susciepiendum esset excussum studium 
multorum doctrinae marxistae huius temporis aspectuum in quibus regio- 
nibus maximum affert malum? 

Cavendum est tamen etiam ante Concilium coadunatum suumque 
opus persequens ne modo unice condemnante tantum, neglectis autem 

partibus bonis, hic fiat labor. Simul ac in nomine Domini iudicaturi con- 
demnaturique erimus, nostrum erit in curis aetatisque nostrae rationibus 
omnia quae vera et iusta sunt caritatemque non fictam denuntiant et 
agnoscere et colligere. Et praesertim nostrum erit unicam Christi doctri- 
nam humanis mentibus in vero gaudio « inter mundanas varietates » 
statuendis aptam esse ostendere. 

II. Quoad rem pastoralem 

In mundo nostro semper in motu cuiusque tam cito praeterit figura, 
pastorale officium nostrum ab omnibus supervacaneis impedimentis expe- 
diendum et ad res maximi momenti dirigendum est. 

In multis ac in Gallia regionibus, mea sententia, duae Episcoporum 
curam zelumque sollicitant quaestiones: ex una parte ab Ecclesia seiuncti 
sunt opifices et mente, et studiis, et praeiudiciis quibus ita longissime ab 
Evangelii prospectibus convertuntur animi voluntatesque ut, simul ac 
quaevis familia huius ordinis est, in maximo versetur periculo fides eius. 
Ex altera parte, seclusis opificibus, adest multitudo hominum qui ut 
christianos, sed extrinsecus tantum, se gerunt sive quodam more sive 
quod in eis haud omnino exstinctus est ignis divinus. Exquiritur tamen 
an eorum fides talis sit ut tutissime eis tribui possint Christi sacramenta 
praesertimque Baptisma et Matrimonium. 

Quonam modo Evangelium praebere his supradictis hominibus, id 
est: ad eos pervenire, cum eis loquelam loqui divinam, divinamque 
Vitam eis infundere? Quod si Concilium quodvis ad has resolvendas 
quae modo tam diverso in diversis terrae regionibus habentur quaestiones 
impar sit, quaedam normae necessariae videntur et in primis de re Sa- 
cramentorum pastorali necnon de hoc nuncupato « la morale de situation » 
quod Summo Pontifici Pio XII in animum induxit tam magni pretii 
doctrinam. 

Sed « quomodo credent ei quem non audierunt? Quomodo autem 
audient sine praedicante? ». In hoc praecipue pastorali respectu habetur 
cruciabilis quaestio de minimo sacerdotum numero in certis dioecesibus 
aut regionibus terrisve universis velut Africa vel latina America. Si diver- 
sos modos de intimiori inter sacerdotes dioecesanos strenuosque religio- 
sos Ordines intra fines uniuscuiusque loci ecclesiarum cooperatione non 
perspiceret Concilium, si arduam de aequali cleri distributione (3) quae- 
stionem non perstringeret, optimos inter Christianos, mea sententia, de- 
ciperet. 

Item ad Dei verbum efficacius nuntiandum, nonnulli ecclesiastici 
« ordinis medii » gradus iure factoque reapse restituendi essent, ut ec- 

clesiasticae provinciae nunc tam dissentaneae respectuque ordinis pasto- 
ralis plerumque fere inefficaces, velut etiam provinciarum coetus eiusdem 
nationis. 

III. Quoad disciplinae iura 

Nonnullae inter tot alias sententiae Concilii mox habendi Patribus 
fore videntur curae. 

1. Nonne opportune, positiva lege, vernaculae linguae concederetur 
usus in liturgicis officiis ut primum postulatur a fidelibus docendis? 
Induitis concessis (v. g. pro Sacramentorum rituali duabus linguis scripto 
necnon Epistolae Evangeliique in lingua vernacula pronuntiatione, pe- 
racto latino cantu) factum est ut melius intelligeret perfectiusque parti- 
ciparet christianus populus. Secluso Kyriali et evidenter omnibus ad 
ipsum Eucharisticum Sacrificium pertinentibus, nonne decet in unice 
pastorali prospectu necessarias mutationes prae oculis habere? Quae 
mutationes postularent ut Missale Romanum per partes immutetur ite- 
rumque typis mandetur, quod omnino necessarium videtur (de muta- 
tionibus istis non tantum pastores et « liturgistae » sed etiam rerum 
scriptores quibus esset apprime nota praesentis Missalis conformatio 
consulendi essent). 

2. Exoptandum esset ut a Concilio accepta habeatur Breviarii Romani 
editio nova huius temporis ministerii necessitates haud neglegens, am- 
pliorem Scripturae Sacrae lectionibus adiudicans partem et, quod ad 
Sanctorum Officii rationem pertinet (eo Officio multo magis diminuendo), 
historicae scientiae vestigia multo magis tenens. 

Et dum de hac ageretur quaestione, opportune a Patribus supplica- 
tionis universalis Ecclesiae ordo praecipuus praesertimque in vita sacer- 
dotali « Operis Dei » principatus renovaretur. 

3. Haud minime laesis iunctis seiunctisve Ecclesiis quarum a nostris 
de disciplina differunt leges, haud leve videtur allatis rationibus ecclesia- 
stici caelibatus legem denuo confirmare. 

Quoad diaconatum quemdam haud necessario neque Presbyteratum 
in futurum recipiendum neque caelibatum comprehendentem, hoc item 
expediendum esset. 

4. Tandem est mihi cordi me gratissimum in Summum Pontificem 
praebere qui pluries totius corporis Codicis luris Canonici recognoscendi 
voluntatem ostendit. Inter tot iuridicas quaestiones aspectusve sine dubio 
aetate affectos, notiones de « beneficio » et « immutabilitate » tractantes 
diligens studium audacemque emendationem praecipue postulant. Si 
totaliter obligat erga personas verecundia, clericique, nedum necessario 
careant, tenuiter vivere debent (quod Evangelium sensusque fidelium 

communis postulat) quot graves dioecesibus paroeciisve attulit dolores 
lex de disciplina haud de bono communi imperante satis curans! 

Cum valde conscius sim imperfectas nimisque breves has esse nota- 
tiones, Eminentiae Vestrae gratias ago quod acceptas habere velit defer- 
reque ad Pontificiam cui praeest Commissionem. 

Et sacram eius purpuram osculans, precor ut summae reverentiae 
meae gratum habeat obsequium. 

& Marcus Armandus Lallier 
Archiepisc. Massiliensis 

Exc.mi P. D. GEORGII DEBRAY 
Episcopi Meldensis (Meaux) 


Excellence Reverendissime, 


Meaux, le 15 decembre 1959 


J’ai 1’honneur de vous faire parvenir sur la Note ci-jointe quelques 
vceux en vue du futur Concile. Je suis tres confus de mon long retard a 
m’acquitter de ce devoir et je m’en excuse bien vivement. 

A 1’approche de la douce fete de Noel, permettez-moi de vous assurer 
de mon union dans la priere aux grandes intentions de 1’Eglise et de Notre 
Saint-Pere le Pape Jean XXIII. 

Avec mes vceux les meilleurs pour vous-meme, Excellence, je vous 
prie d’agreer 1’expression de mes sentiments tres respectueux et devoues 
en N.-S. 


© Georges Debray 
Ev. de Meaux 


Diocese de Meaux 

Circa res quae in futuro Concilio Oecumenico tractari poterunt, 
Episcopus Meldensis, in Gallia, subiicit humiliter vota quae sequuntur: 

I. Quaestiones dogmaticae 

1. Plura Capita non examinata in Concilio Vaticano, ratione inter- 
ruptionis, considerari forsan possent, praecipue Capita de Constitutione 
Ecclesiae. 

2. Post proclamationem dogmatis Assumptionis, definitio dogmatica 
Mediationis Universae Beatae Mariae Virginis populum christianum 
gaudio repleret. 

II. Quaestiones canonicae 

1. Can. 136 Codicis luris Canonici de habitu ecclesiastico examinari 
deberet. 

2. De Curia Romana: Optatur ut ampliores quaedam facultates Ordi- 
nariis concedantur in negotiis administrativis, saltem minoris momenti. 

3. De Sacramentis: Quoad ieiunium eucharisticum, presbyteri qui 
bis vel etiam ter litant, exoptant ut mora unius horae post sumptionem 
alicuius potus inter primam et secundam Missam non requiratur. 

Videntur possibiles quaedam reductio impedimentorum matrimonii 
circa consanguinitatem, affinitatem... et etiam impedimenti spiritualis 
cognationis suppressio. 

4. De Cultu divino: Ut Breviarii recitatio facilior evadat, in votis 
esset quaedam simplificatio secundum lineam inceptam in decretis anni 
1955, v. gr. per suppressionem novem lectionum ad Matutinum, quando 
de festis saltem secundae classis non agitur. 

Num possit dari dies fixa « ne varietur » pro solemnitate Paschae? 

In votis est recognitio librorum Pontificalis et Caeremonialis Episco- 
porum. Nonne ritus non principales in consecratione ecclesiae, altaris 
ac Sanctorum Oleorum necnon in benedictione campanae ad breviorem 
formam reduci possint et etiam supprimi, quando dupliciter fiunt. 

Cum maxima reverentia. 

© Georges Debray 
Ev. de Meaux 

Exc.mi P. D. RENATI BOUDON 
Episcopi Mimatensis (Mende) 

Mende, le l er septembre 1959 

Res et argumenta qua in futuro concilio tractari poterunt, desumenda 
sunt ex circumstantiis et condicionibus in quibus Ecclesia missionem 
suam adimplet, inter quas eminent: 

I. Di fusio stupenda materialismi atheistici. 

II. Laudanda participatio fidelium ad apostolatum. 

III. Difficultates propagationis Fidei in Asia. 


2i (II a) 

I 

Diffusio et progressus materialismi, forma actualis atheismi, est 
maximum periculum et maxima tentatio, tam in populis christianis quam 
in non christianis. 

Causae huius diffusionis dignoscendae sunt, ita ut lux Evangelii, quae 
sola cor humanum satiari potest, cum magno fulgore eluceat omnibus 
hominibus. 

Inter causas numerari possunt: 

1. Divisio christianorum. 

2. Civilisatio « technica » quae naturalismum fovet. 

3. Miseria operariorum et conditiones eorum vitae, quae facile pro- 
vocant divortium — de facto — inter massam operariorum et Ecclesiam. 

4. Ignorantia veritatis christianae etiam in hominibus cultis. 

Unde optandum est: 

1. Ut foveatur reditus dissidentium in sinu Ecclesiae. 

2. At assumetur et « evangelizetur » civilisatio technica, per prae- 
sentiam Ecclesiae (sacerdotes) in sic dicto mundo « inventionis scien- 
tificae ». 

3. Ut protrahantur tentamina et conatus — sub patrocinio hie- 
rarchiae — ad mundum operariorum evangelizandum: ita ut Ecclesia 
huic mundo sit « praesens » ut fermentum. 

4. Quaedam « renovatio » praedicationis ad . fidem solide et com- 
plete nutriendam, tam in adulescentulis quam in adultis. 

Ad hunc scopum, multum praestabit renovatio liturgica a Summo 
Pontifice Pio Papa XII feliciter concessa: fructus optimos iam fert; op- 
tandum est ut sacra liturgia magis ac magis fons vitae et veritatis sit, 
praesertim, si fieri potest, per usum linguae vernaculae in lectionibus 
sacris; « fides ex auditu ». 

II 

Laudanda et necessaria participatio fidelium ad apostolatum hierar- 
chiae postulat ut elucidentur quaedam puncta tum dogmatica tum disci- 
plinaria: 

1. Desideratur synthesis dogmatica « de Ecclesia », praesertim 
« de membris Ecclesiae ». 

2. Theologia « sacerdotii » clarificanda est ut amoveatur ambigui- 
tas huius termini relate ad fideles. 

3. Obedientia Ecclesiae restauranda est quin minuatur responsa- 
bilitas laicorum in Actione Catholica. 

4. Quaestio « diaconatus » iam existit: optandum est ut studeatur 
satis complete, praesertim sub aspectu disciplinari ut videatur si possibi- 
litas adsit amplificandi quantum necessarium est numerum eorum qui 
totaliter servitio Ecclesiae sese devovent. 

Relate ad conditiones hodiernas apostolatus, optandum est ut: 

1 . Formatio clericorum sit longior ita ut magis apti sint ad munus 
suum exercendum in mundo hodierno. 

2. Quaedam unitas directionis pro rebus magni momenti obtineatur 
in aliqua natione, v. g. per restaurationem « auctoritatis patriarchalis »: 
Exigentiae apostolatus trascendunt saepe fines unius dioecesis. 

III 

Propagatio fidei mirabilis est in Africa; sed in Asia, numerus fidelium 
semper est « pusillus grex », et hoc non imputandum est zelo congrega- 
tionum et missionariorum. 

Fortasse quaestio est relationis inter Ecclesiam et « civilisationes »: 
Evangelium trascendit civilisationes, etiam sic dictam civilisationem oc- 
cidentalem. Eius trascendentia et « puritas » magis inveniendae et mani- 
festandae sunt ut realis insertio fiat in civilisationibus Asiae: opus dif- 
ficillimum sed nihil est impossibile Deo et gratiae eius. 

ffi Renatus Boudon 
Episcopus Mimat ensis 

Exc.mi P. D. PAULI SCHMITT 
Episcopi Metensis (Metz) 

Quae mihi videantur quaestiones S. Concilio proponendae? 

Velut alta pharus lumen effundit, praesidium nautis indicium fretis, ita 
Sancta Ecclesia a Divino suo Auctore instituta est, ut cuiusvis aetatis regio- 
nisve homines ad suum quemque portum salutis perducat. 

Quam ob rem mihi quidem id maxime e re esse videatur, ut nostrae 
aetatis hominibus summa ope in memoriam reducatur ut sibi persuadeant 
quem ad finem superna turalem tendant et qua via et ratione eum contin- 
gere possint. 

Quae instituta et rationes bene vivendi, etsi saeculis praeteritis nun- 
quam desierunt tradi cum patientia et doctrina, tamen nostris imprimis 

temporibus Ecclesiae est hominibus ea revocare in mentem, refutando 
eorum errores qui serpunt velut cancer. 

Haereses detegendo et proscribendo et exstirpando decursu tempo- 
rum ortas nonne Ecclesia id ipsum effecit, ut depositum fidei a Deo sibi 
traditum accuratius intellegeret et clarius profiteretur? 

Inter quaestiones a Patribus S. Concilii disputandas et in luce 
ponendas, mihi quidem haec videntur digna quae tractentur. 

1. Contra eos qui Deum esse negantes omnia referunt ad materiam 
seu contra materialismum qui audit, Concilii Patres definiant, quis sit 
finis supernaturalis hominis, si eum consideras ut personam, generis 
vero humani, in quantum est corpus. 

2. Contra novatores recentiores seu contra modernismum qui dici- 
tur, Concilio incubuerit definire, quantum Deus eiusque dona velut 
fides, gratia, etc. ordinem creatum omnino transcendant. Si hodie rari- 
nantes scriptis profitentur modernismum seu, uti ait S. Pius X, « om- 
nium haereseon collectum » (Pascendi), quis negare potest non deesse 
eheu! qui vita moribusque colludant cum his falsis placitis? 

3. Ecclesiae originem naturamque divinam nemo sane intelligere 
potest nisi qui fide et baptismo ei adgregatus est. Nihilominus, nostra 
memoria haud secus ac temporibus praeteritis, Ecclesia exstare pergit 
velut « signum in nationes levatum » (Isaias). Sed, ut homines bonae 
voluntatis maiore cum virtute ad se allidat, nonne id omnibus pateat 
quorum interest, ut eius vindicetur origo divina in quantum est myste- 
rium fidei et fons salutis? 

4. Insuper, nisi omnia fallunt, nonne videmur eo processisse, ut 
clare tandem definiatur, quas partes in apostolatu exercendo teneat hie- 
rarchia, quasve laici. Etenim, ex quo Actioni Catholicae student non 
minus quam aliis societatibus adhaerent, quae haud invita Ecclesia 
regno Dei promovendo institutae sunt, laici, quis id sibi nondum persua- 
sit?, conscii facti sunt se quoque esse membra Ecclesiae quantumque 
negotii una cum sacerdotibus sustineant. Sed quis est quin videat, quam 
diligenter vitare debeant scopulos apostoli regno Dei dilatando addicti 
tam apud operas quam apud technicos et rerum naturas indagantes? 

5. Cum brevi ante in Ecclesia Galliarum ortae sint controversiae de 
quibusdam viis rationibusque innovandis ad regnum Dei augendum 
— - quae quidem quod attinet mentem auctorum non sunt improbandae, 
quod vero spectat pericula inde subitura, cavendae sunt — S. Officium 
iustum esse id censuit et salutare, ut in mentem omnium quorum inte- 
rest, revocetur, quaenam sint antiquitus traditae tam ministerii quam 
vitae sacerdotalis dotes. Tanti momenti quaestionem iterum a patribus 
S. Concilii disputari haud scio an opportunum. 

6. Cum non desint hodie inter probatos auctores qui putent esse 
redintegrandum ad opera caritatis gerenda ordinem s. diaconatus eo 
animo, ut sacerdotes aliud iam nihil nisi officia quae spectant ipsam 
naturam divini sui muneris, maiora cum libertate servare possint, velit 
S. Concilium hanc rem disceptare. 

7. Postremo, cum prae temporum necessitate satis multi suo solo 
patrio coacti sunt discedere eorumque profugorum salus implicetur dif- 
ficultatibus haud raris ac spinosis, nonne accomodum esse videatur has 
quoque quaestiones enodari? 

Multae aliae quaestiones in disputationem vocari posse Nobis vi- 
dentur quin his de rebus necessarium sit edere definitiones. 

Metis, die 2 octobris 1959. 

ffi Paulus Iosephus 
Episcopus Me tensis 


Eminentissime Seigneur, 


Metz, le 6 octobre 1959 


Son Excellence Monseigneur Paul Joseph Schmitt, Eveque de Metz, 
souffrant depuis six semaines, s’excuse de n’avoir pu envoyer le rapport 
demande concernant le Concile (Prot. n. 1C/59-846) dans les delais 
exiges. 

Daigne Son Eminence avoir la bonte d’excuser Son Excellence. 

Son Excellence Monseigneur 1’Eveque me charge d’envoyer ce rapport. 

Daigne Votre Eminence agreer 1’hommage de mes sentiments tres 
respectueusement soumis en N. S. 

Monseigneur Care, Officiat 

Exc.mi P. D. LUDOVICI DE COURREGES D’USTOU 
Episcopi Montis Albani (Montauban) 

Prot. N. I C/59-867 Montauban, le 28 septembris 1959 

Eminentissime ac Rev.me Domine , 

Humiliter Eminentiam Vestram adprecor ut mihi veniam praebere 
dignetur et velit pro tarda responsione facta Litteris Suis, circa Ponti- 
ficiam Commissionem Antepraeparatoriam pro Concilio Oecumenico, 18 
iunii 1959 datis. 

In foliis adnexis expositionem aliquarum quaestionum - quae mihi 
videntur in Concilio utilius pertractandae esse reverenter remitto. 

, Interim sacram purpuram vestram deosculor, et omni quo par est 
obsequio me profiteor 

Eminentiae Vestrae Rev.mae 
observantissimum et addictissimum 

& Ludovicus 
Episcopus Montis Albani 


Episcopus Montis Albani, in Gallis, quasdam quaestiones, quae ipse 
in Concilio disputandas esse exoptat, per summa capita notat infra: 


1. De mysterio Ecclesiae 

1) Constitutio et Missio Divina Ecclesiae. Corpus Mysticum. 

. 2) Fundamenta auctoritatis in Ecclesia et summa necessitas oboe- 
dientiae tam clericorum quam laicorum (relate ad aliquem subiectivi- 
smum hodierna die nimis pervulgatum). 

3) Missio constans totius Ecclesiae: Evangelizatio. 

2. De potestate episcopali, seu de episcopatu 
Extensio et fines Missionis Divinae Episcoporum residentialium. 


3. De Religiosis 


Status religiosorum in Ecclesia, specialiter in Dioecesi. 

Relationes religiosorum cum Episcopo in actione pastorali per Dioe- 
cesim. 


4. De Laicis 


Status laicorum in Ecclesia, eorum obligationes et iura. 


5. Quaestiones apostolatus 

1) Status christianorum qui, nomen retinentes christianum sine ne- 
gatione pertinaci veritatum Fidei divinae (can. 1325), de facto a Fide 
Christiana recesserunt. 

Quid de eorum admissione ad Sacramenta? 

2) Intra fines regionum Christianarum multitudines, praesertim opi- 
fices, a fidelitate Ecclesiae recesserunt: Quomodo Ecclesia eis Evange- 
lium tulerit? Quae sint obligationes pastorum? 

Quid de ministerio suppletorio, laicis absentibus, a sacerdote effi- 
ciendo? 

3) Evangelizatio migrantium. 

6. Problema unitatis 

Cum dissidentibus: orthodoxis, schismaticis et haereticis. 

ffi Ludovicus 
Episcopis Montis Albani 

Exc.mi P. D. CYPRIANI TOUREL 
Episcopi Montis Pessulani (Montpellier) 

Eminence Reverendissime, 

En priant Votre Eminence de bien vouloir excuser le retard que 
nous avons mis a lui repondre, nous osons invoquer en guise d’excuse, 
et notre sante quelque peu compromise par les fatigues du Saint Mi- 
nistere, et les retraites pastorales que nous avons tenu a presider. 

Notre bref rapport, reflet de la sollicitude pastorale que nous devons 
plus specialement aux ames du Diocese de Montpellier, se limite a l’ho- 
rizon de la region Languedocienne dans laquelle nous visons, sans pour 
autant omettre 1’appartenance de cette region a l’Eglise de France parfois 
audacieuse, et meme temeraire, mais toujours profondement consciente 
de son attachement indefectible au Siege de Pierre. 

La reponse ci-incluse a votre aimable invitation comporte trois 
parties schematiquement redigees et une conclusion: 

1. Une vue d’ensemble sur le comportement religieux des pretres, 
des seminaristes et des fideles. 

2. Des voeux concernant: 

a) L’ Aetion Catholique. 

b) La Sociologie religieuse. 

c) Les institutions d’Eglise. 

d ) Les relations entre clerge seculier et regulier, ainsi que leur 
necessaire collaboration en vue d’une presse catholique. 

3. Des observations sur: 

a) Le protestantisme. 

b) Le renouveau liturgique. 

c ) Les bienfaits insignes des documents pontificaux ayant pour 
objet les matieres les plus diverses. 

4. Une conclusion soulignant une tendance generale au Neo-Libe- 
ralisme. 

Apres avoir baise de Votre Eminence Reverendissime la pourpre 
sacree, nous la prions de nous accorder son indulgence et d’accepter Pom- 
mage de notre respectueuse veneration in Christo et Maria. 

© Cyprien Tourel 
Eveque de Montpellier 


I 

De Sacerdotibus 

I. Pericula quoad vitam spiritualem : oriuntur de plurimis causis: 

A) Vita spiritualis ipsius sacerdotis, id est vita interior: parum 
propensi sunt (sacerdotes) ad pietatis exercitia ab Ecclesia constanter ac 
rite ordinata : oratio mentalis; visitatio apud sanctissimum Eucharistiae 
sacramentum; examen conscientiae; sacramentum poenitentiae et directio 
spiritualis. 

B) Adiuncta rerum externa et profana in quibus versantur sacer- 
dote-. effusio ad exteriora impellit eos extra domum immoderato modo. 

Intempestive oblectationes desiderantur: verbi gratia: cinema (ita- 
liano: cinematografo); television (ital.: televisione). 

Deambulationes otiosae. 

C) Vita spiritualis communis in neglectu non raro cecidit : officium 
divinum; recollectiones sacerdotales; exercitia spiritualia. 

II. Pericula quoad vitam intellectualem. 

Alii negligentes, alii incuriosi immo, alii e medio penitus obiicientes 
curam studiorum se praebent. 

Quae studia: 

a) privatim, ab ipso sacerdote, circa scientias sacras et praeparatio- 
nem ad ministeria pastoralia requiruntur; 

b) vel in communi, per collationes ecclesiasticas procurantur. 

III. Mutua caritas inter sacerdotes, nec sufficienter ad invicem se 
visitant nec adiuvant. 

IV. Vita apostolica. 

Si re vera zelus fervet, saepe non sufficienter internus est quia magis 
innititur mediis « technicis » (vulgo dicto: « les techniques ») quam 

genuinae vitae interiori. Ex quibus imminent pericula plurima : verbi 
gratia: 

animi demissio ipsius sacerdotis; 

lapsus caritatis apostolicae ad affectum mere humanum vel inqui- 
sitionem aut etiam satisfactionem cuiuscumque efficaciae iam speciose 
obtentae; 

visitationes et frequentationes, quae parum cum prudentia sacer- 
dotali adaptatae sunt, multiplicantur sub praetextibus diversis necessi- 
tatis pastoralis invisendi non omnes, sed praesertim aliquos qui videntur 
plerumque esse iidem. Allegant etiam sic propius se venire cum aliis in 
rebus profanis et humanis et arrogant sibi, ut licita, nimia quae dedecent 
clericis. 

N.B. Influxus huius modi secundant : 

A) 1 . Ephemerides et opuscula etc. quae animos prostrant cum 
inquietudine et pessimismo sub specie idealismi nebulosi necnon illusorii 
vel aliorum systematum quae ab experientia rata esse non possunt. 

2. Materialismus qui circumdat omnes et civilisatio quae tale 
venenum vehit. 

Orationes, sacrificia, sanctificatio sacerdotalis pro parvo videntur esse 
prae oculis aliquorum, et sic isti vivunt « ad extra » scilicet sensum 
Ecclesiae. 

B) Nec amplius satis praedicatur doctrina catholica sed nescio quis 
« evangelismus » incertus, qui appellaret, ut ferunt, ad quamdam carita- 
tem quae non est alia quam « suhiectivismus ». 

C) Sequitur ut minuatur sensus peccati et obligationis obiectivae 
clare definitae. 

De Seminari stis 

Si res vera fluxus qui supra enumerantur praesertim poenes iuniores 
clericos, nemo miratur utrum etiam in ipsa sacerdotali institutione inve- 
niantur sub specie obstaculorum ex quibus duo potiores modi delineantur: 

1. In primis scilicet principium in quo innititur educatio iuvenum 
aetatis nostrae sic definiri potest: « 1’enfant est le maitre a etudier et a 
servir » ... « puer est magister qui perspici et serviri debet... ». Sic ille 
institutione vere adaptata personalitati gaudebit, ut dicunt. Sed prin- 
cipium illud quod iam per se controvertitur, psychologicam consequen- 
tiam secum affert. Etenim puer primo, deinde adolescens, ut magister 
et dominus de facto denique se habebit. 

Pedagogia quo puer libero arbitrio cognoscat, et decidat vult eum 
erudire. 

Ad animum eius augendum, admirationi erit, si experimenta motu 
proprio, vel aliquid per seipsum incipiet. 

Quis stupebit, cum puer in applicationem regularum huius modi cum 
integra et interna earum logica serio ingrediatur? 

Logice enim in factis experientia anti-christiana derivatur: non am- 
plius in illa institutione locus manet virtutibus obedientiae, reverentiae, 
humilitatis, abnegationis, earum virtutum quae tamen ad essentiam vitae 
christianae pertinent. 

Altera incidentia-. Exemplar quoddam seducens praebetur, quod puer 
qui a praecise illud seducens est, et iucunditatis et pulchritudinis, et 
gaudii gratia, sibimet eligat. 

Ergo-, obligatio quae modo absoluto imponitur, quia desursum oritur, 
mentalitati aetatis nostrae, quam mentalitatem ipsa hodierna institutio 
fovet, penitus repugnat. 

2. Praeterea adolescentia notam sui generis addet. Iuvenes qui per 
seipsos unice statuere apud animos quid velint opinantur, ut adolescentes 
tantum qua tales consilium capiunt. 

Attamen isti proh dolor! se adultos esse putant, et tanquam adulti 
qui non amplius conciliariis neque magistris indigent tractari volunt. 

Cum ad Seminarium maius pervenerint, eadem cogitare et agere non 
desinent. Per se ipsos institui cupiunt nec auctoritative (par voie d’auto- 
rite) consilia, nec a fortiori praescriptiones, qui intuitu praeparationis ad 
sacerdotium dari possunt, accipere volunt. 

Pater spiritualis iam non habetur ante omnia pro legatione fungens 
Dei et Ecclesiae, sed ut amicus cui libenter secreta credita sunt, et qui 
cum sympathia quaecumque a clerico cogitantur vel dicuntur « intelligit » 
et practice inclinationibus eius cuiuscumque generis patrocinia quaerit. 

Hodie, apud iuvenes, haud procul dubio, maior spontaneitas et since- 
ritas quam olim verificatur, sed homines voluntatis et firmae fidei scilicet 
homines egregiae et constantis indolis desiderantur. 

Cum agatur de his qui sacerdotes promovendi sunt, hoc nos ma xi me 
angit... 

Nonne sacerdotes viri integrae voluntatis Dei et custodes legis (obiec- 
tive sumptae) Ecclesiae debent esse? 

De fidelibus 

Hac vice, in aperto et cum maximo vigore, inclinationes hominis 
viventis modo independente et sub imperio felicitatis palpabilis se ma- 
nifestant. 

Appetitus distractionum et voluptatis, specialiter apud iuvenes: sal- 
tationes, cinema (italiano: cinematografo) etc. 

Mollitia corporalis et defectus ■ pudoris... omnia videntur licita et 
imperiosa. 

Aversio circa edicta, auctoritatem etiam Ecclesiae. 

Quaenam remedia in ista situatione pfferi possunt? 

1. Necessitas magisterii doctrinalis non nebulosi « evangelismi » et 
moralis « de facto ». 

In traditionali cursu Ecclesiae, duo auxilia tradita sunt a Concilio 
Tridentino. 

A) Praedicatio (in missa dominicali): urgendo in dogmatica expo- 
sitione; non parva exhortatio devota, vocatio ad apostolatum, vel dif- 
fusa apologetica inspirata a quotidiana vita (« a facto diverso » v. d. 
faits divers); dogmata clare exposita in theologico vocabulario, non 
incertis verbis. 

B) Catechismus: 

a) Quoad adultos iam non est, miserabili eventu! 

De hoc noii utitur, sicut olim, opportune, verbi gratia: in sacramento 
paenitentiae et matrimonii et baptismi, specialiter quoad patrinos. 

Auctores morales postulant cognitionem veritatum ad salutem ordi- 
natarum et necessariarum: opiniones Sancti Augustini et Sancti Thomae. 

b) Quoad pueros catechismus requirit constanter perseverantem 
sollicitudinem parochi. 

C) Magisterium doctrinale diligentius cognitum ab aliquibus eli- 
gendis christianis « Pelite » verbi gratia: catechistis; participibus Ac- 
tionis Catholicae. 

Hic, iterum magisterium « ex professo », non explicatio occasionalis 
(fortuita). 

2. Necessitas vitae spiritualis certae: 

orationis personalis et saltem quam maxime exercitiorum pie- 
tatis. Spiritualitas actionis magnum periculum includere potest; 

vitae sacramentariae-. praesertim sacramenti paenitentiae (sensus 
peccati tam magno minuitur) et Eucharistiae; 

etiam recollectionis pro selectis fidelibus (« 1’elite »). 

3. Actio disciplinaria ex parte Ecclesiae circa aliquos casus, v. g.: 

pudor corporis praesertim apud feminas; 

dispositiones Ecclesiae revocatae circa saltationes... etc. 

II 

Vota 

I. Ad « Actionem Catholicam » quod attinet. 

1. Praecise enucleare naturam Actionis Catholicae ex Summorum 
Pontificum definitionibus desumptam, cum distinctione clara inter na- 
turam laicorum, sacerdotii, et presbyterorum, in lucem praemittenda dum 
iam iura, praerogativae et potestates Domini N. Papae, Hierarchiae in 
genere, et uniuscuiusque Episcopi in specie, revocarentur in memoriam. 

2. Pro certo affirmare ohiectum suum et terminos. 

3. Statuere relativitatem « methodorum, technicarum et industria- 
rum » (v. d.: activites), bene notando distinctionem inter participes 
Actionis Catholicae: provectioris aetatis (adulti) et iuvenes seu ado- 
lescentes. 

N.B. De hoc quaeritur praesertim: num « recognitio vitae » (Gallica 
lingua: revision de vie) et testimonium (temoignage) qui possunt esse 
utilia auxilia vitae christianae fovendae, non aliquoties adiuvent quam- 
dam « subiectivismi idealistae » formam, potiusquam perfectam fidei 
traditionem: ita evenit ut etenim, hic se referat ad unum testem, et 
alius ad alterum, cum omnes discipuli Christi solam et eamdem fidem 
catholicam invocare debeant. 

4. Definire: naturam, munus, et locum-. 

a) Comitatuum et commissionum pontificalium; b) Comitatuum 
dioecesanorum; c) consiliorum nationalium; d) coetus negotiorum natio- 
nalium (v. d.: secretariats nationaux). 

Ita Actio Catholica sub diversis modis tam magna promissio pro bono 
animarum, Ecclesiae, civitatisque temporalis, iter faciet sub auctoritate 
directa Summorum Pontificum et Episcoporum, qui soli sunt auctores 
generalis Pastoralis (v. d. pastorale d’ensemble). 

5. Distinguendam est actionem catholicam in quantum sanctifica- 
tionis, formationis doctrinalis, et apostolatus instrumentum: 

a) actionis economico-socialis; b) auxilii socialis; c) actionis ci- 
vicae; d) actionis professionalis et simul ostendendum Institutionum tem- 
poralium super christianae moralis principia fundatarum, earum valorem 
necessitatem et pondus. Sic v. g. Syndicatus christianus. 

6. In finem, notare nobis licebit, salvo beneficio rei bene definitae, 
ambiguitatem vocabulationum sequentium: 

spiritualitas medii (v. d. spiritualite de milieu); spiritualitas actio- 
nis (v. d. spiritualite d’action) non sufficienter hae locutiones distin- 

guunt quod requiritur a spiritualitate communi pro omnibus fidelibus et 
« coloratio » proponenda in quibusdam adiunctis vitae christianae. 

7. Denique, per modum conclusionis, fortasse optandum esset ut: 
a) Congregatio Romana erigeretur ad Actionem Catholicam or- 
ganisandam et regendam; b) Daretur statutum Canonicum pro: capel- 
lanis generalibus (aumoniers nationaux); capellanis dioecesanis; sedibus 
principalibus dioecesanis (centrales) Actionis Catholicae, si haec vota non 
mature postulanda sunt. 

II. Ad Sociologiam religionis quod attinet : 

a) Pericula quaedam determinare, maxime pro populo christiano 
et sacerdotibus non clare monitis, scilicet: periculum cuiusdam posiviti- 
smi materialistae; periculum phenomenologiae naturalistae. 

b ) Definire eius obiectum; ambitus; methodos; usumque practicum. 

III. Ad institutiones Ecclesiae quod attinet : 

earum fundamenta; gravitas; 

pericula novationum sine maturitate sufficienti; 

pericula experimentorum, effectus temeritatis potiusquam rationis 
et consilii. 

Speciatim memorantur « novationes » et « experimenta » quoad: 

Seminaria (maius et minus); Institutiones religiosae obiectorum di- 
versorum praesertim institutiones circa instructionem; Parochiae; Missio- 
nes parochiales et regionales; Opera pietatis; Actio Catholica... etc. 

In colloquiis, saepe quaedam locutio profertur, sed saepe saepius super 
labia novorum presbyterorum, quod denotat levitatem animi et conscien- 
tiarum erronearum... haec locutio est: « Seminarium maius... aut « Semi- 
narium minus... Parochia... sunt temporis acti, nostro saeculo aliena ». 

Sunt quae, profecto mutari debeant in meliora, accomodationes 
possunt esse faciendae, attamen sine detrimento boni animarum et Eccle- 
siae; quaedam novationes (ut dicunt « adaptations ») non possunt imponi 
institutionibus Ecclesiae. 

IV. Ad commercium et collaborationem clericorum saecularium cum 
religiosis exemptis. 

Sine ulla dubitatione et cum gaudio extollimus bonam et solidam com- 
mercii voluntatem ordinum religiosorum, tam hominum quam feminarum, 
in vita apostolatus cum clericis saecularibus. 

Attamen, ordinatio pastoralis generalis in dioecesi, quae est auctori- 
tatis episcopi, pluribus vitiis est affectata. Evenit ut conventus quidam 
velut « super parochiam » in urbe se manifestat. Ordo necessitatum 
urgentium nec placet, nec admittitur. 

Item, opera apostolica in ordine instructionis (v. g. distribuere) per- 
difficile est. Magnum est damnum nostro tempore quo non solum omnes 

pueri ab omnibus ordinibus totius nationis scholam adeant, sed schola- 
ritatis probatio comparata est. Possibile esset diversae instructionis por- 
tiones distribuere secundum necessitates, si Episcopi auctoritas effectum 
subsecuta esset. 

V. De materia nuntiorum (vulgo: presse). 

Sive regionalis, sive localis, quotidiana vel hebdomadaria, in aliquibus 
dioecesibus graviter deficiunt. Sed quaestiones circa pecunias et personas 
facile resolutae essent, ut nobis videtur, si cooperatio strictior esset et 
necessitatibus Ecclesiae Catholicae sub modis diversis sic maxime sub- 
venirent. 

Ad nostram mentem vere elucidendam, exempli gratia, notamus 
sequentia: Clinica, deservata a religiosis, fit fons singularis fructuum. 
Haec omnia compendia a Congregatione utuntur in favorem scholarum, 
missionum, sororum magnae aetatis, vel socialium operum gratuitarum. 
Optandum esset ut Curia Romana vel dioecesis partem fructuum perci- 
perent ad bonum communem spiritualem promovendum. 

Considerationes illae, forsan aliquibus temerariae videntur pro nostro 
tempore, tamen maximae utilitatis, nobis videntur. 


III 

Observationes 

I. De haeresi, vulgo dicta « protestantisme ». 

Occasione oblata proximi Oecumenici Concilii quod cum quadrigen- 
tesimo anniversario « Reformationis » (v. d. « Reforme ») concurrit, pro 
certo habuimus exstitisse apud Pastores et haeresim sectantes: 

a) quamdam benevolentiam circumscriptam ad quosdam homines 
excultos, sed parum eruditos doctrina catholica, qui videntur esse pauci; 

b) apud plurimos ex istis pastoribus exstitisse inimicitiam sectae 
recrudescentem erga Romanam Ecclesiam, de qua in hac dioecesi collocu- 
tiones hic atque illic habitae testantur. 

De hac re, videtur nobis multum prodesse patefacere in hac Occitana 
regione, quasi laqueos Pastorum qui intendunt animum ad presbyteros 
trahendos in haeresim, vulgo dicto: « protestante ». Horum Pastorum 
plerique pertinent ad Evangelicam Reformatam Gallicam Ecclesiam, 
suntque saeculares aut regulares sacerdotes prolapsi in haeresim. 

Contra has observationes non possumus non notare apud aliquos 
iuniores clericos: 

a) perniciosam propensionem ad quemdam « evangelismum » v. d. 

« evangelisme ») id est in praesenti casu, ad Sanctarum Scripturarum pri- 
vatam interpretationem extra omnem traditionem legesque institutas ab 
Ecclesia; 

b) veram difficultatem, voluntatem et regulas ecclesiasticas susci- 
piendas circa coelibatum. 

Unde oritur vis attractiva ab haeresi (« protestantisme ») in eos 
exercitata. 

Denique in fine huius brevis capituli, animadvertimus haereses, 
ductas motu sensibili, non repugnare invitationi ad colloquium pro Uni- 
tate, tamen non videri ad accuratam cognitionem catholicae fidei, multum 
intendere animum. 

II. De beneficiis renovationis liturgicae et Sanctae Scripturae diffu- 
sionis in populo christiano. 

Labor per multos annos de illis duabus rebus perfectus ut accom- 
modatae sint inteiligentiae populi christiani Sancta Scriptura et liturgia, 
plurimos iructus emcit. Pontificia documenta, « Directoria » perfecta 
in diversis gentibus (gailice lingua: « directoires nationaux »), fiber ri- 
tualis scriptus in duabus linguis, tota eius substantia non adhuc est 
extracta, videntur nobis esse magni pretii. 

Nihilominus, in aliquibus locis, lecundidatem ingenii enatam ex pri- 
vata industria adnotamus, quae re vera nocet renovationi liturgiae. Sae- 
pius sunt quorumdam religiosorum opera. 

N.B. Videtur nobis, propter omnia quae fieri possint progressu scien- 
tiae omnium artium, civiiiaque instituta civitatis, opportunum esset 
extensum documentum de sanctificatione Dominicae diei proferri, quia 
longius produceret documenta quae restitutioni Sacri Tridui praefuerunt. 

Si dominica homilia in suum, locum regressa est, hoc saepe detrimento 
est catechismo cuius disciplina didascalice convenienterque congruens 
cum praeceptis Tridentini Concilii traditur. 

In urbibus, et maius maiusque in, dies ruri, variis de causis, ex quibus 
aliquae nobis videntur bene fundatae, celebratio Missae maioris, si iam 
nunc non abolita sit, abolitioni proxima est: unde est detrimentum 
magnum, et animis et communitatis cohaerentiae, et testimonio impertito 
coram universis hominibus non colentibus religionem (gailice: « le non 
pratiquants ») et infidelibus. 

Postremo notabimus erga divinum officium quosdam iuvenes sacer- 
dotes non habere curam quae habenda esset eis. 

Si potest fieri publicam orationem Ecclesiae, sacerdotalem escam 
ante omnes, multo melius incastratam esse in pastorali vita, et melius 
accomodatam ad pietatem sacerdotis, hoc erit nobis magnae laetitiae. Sed 

putamus quoque solemne graviterque renovare in hac re, memoriam vo- 
luntatis Ecclesiae, necessarium et urgentius esse. 

Audeamus denique exprimere votum plurimorum pastorum fidelium- 
que qui optant impetrare potestatem celebrandi vesperalem missam in 
occasione obsequiarum aut nuptiarum. 

III. De amplissimis beneficiis enuntiatorum magni momenti Eccle- 
siae in doctrina : internationali; nationali; oeconomica; technica; civica; 
culturali. 

Est nobis filii devoti officium erga Summum Pontificem et illustris- 
simos antecessores, proferendi in lucem beneficia magna documentorum 
pontificiorum in his omnibus tam variis materiis: 

Non solum pastores fidelesque, ex repetitionibus et definitionibus 
datis a Petri Apostoli Sede, hauriunt disciplinam, admonitiones, omnia ad 
subtile quae necessaria sunt eis, sed etiam increduli et infideles. 

Hoc est, ut opinamur, quoddam genus oecumenismi magni pretii in 
aetate nostra militantes in catholica actione, observaremus quam plurimi 
sunt viventes extra Romanam Ecclesiam, aut discedentes a fide eius, qui 
curae habeant sententiam eius cognoscere, et confidant in ea, etiamque 
existiment se esse suos aliquo modo. 

Conclusio 

Propensio ad neo-liberalismum (v. d. neo-liberalisme) videtur mani- 
festa in: 

a) mentibus et modo vivendi in re pertinente ad communem di- 
sciplinam; 

b) in cogitatione de vita morali, tam personali quam sociali; 

c) in acceptione et expositione materiae dogmaticae. 

Hae sunt inter plurima alia, aliquae rationes quae comprobant no- 
stram sententiam: 

a) abdicatio auctoritatis ut, sic sub multiplici specie falsa, quia 
fundamentum auctoritatis in Deo non est sufficienter perspectum in 
lumine fidei. 

Qui in internationalibus rebus debent rationem reddere alicuius aucto- 
ritatis, semper adversantur alii, aliis. Amara beneficia doctrinae Caroli 
Marxi (de Karl Marx, v. d. « marxisme ») et dialecticae eius de pura 
efficientia, et de eius contrario, deletricis (dialecticae) omnium funda- 
mentorum moralis et metaphysicam negantis. 

Talis habitus, omni necessitate impressus est in quacumque ecclesia- 
stica auctoritate. 

b) Falsa cogitatio humanae personae cui licet se gerere non secun- 

dum superiorem legem, sed secundum sua propria consilia (v. d. « auto- 
determination ») ipsa persona commune definita ex modo vivendi certi 
ordinis et corporis hominum (gallice « d’un milieu determine et d’un 
ensemble »). 

Omnia quae dicta sunt de ethica aptata ad condiciones, valde salutaria 
fuerunt. 

c) Quia scientiae horum temporum exstructae sunt in hypothesi, 
clerici et fideles aliquando solliciti sunt verbo transferre scientificam 
huiusmodi rationem ad ea quae sunt dogmatis, Scripturae Sacrae et litur- 
giae. Quidam curiosi bonae voluntatis, saepe non sufficienter advertunt 
ani mum in re pastorali cum utuntur modis diffundendi inventiones. 

Contra talia facta, summa necessitate videtur nobis clare repetere 
memoria: naturam, missionem, et modum agendi hierarchicae Ecclesiae 
sine qua « Communitas Salutis » (v. d. « Communaute de Salut ») non 
valeret vivere, nisi auctoritas ei tradita a Divino Conditore, sapienter 
confirmaretur. 

Idem, utile, etiam necesse videtur nobis quantum insigniorem facere 
Traditionem tantum aequum est in mente et vita populi christiani, reti- 
nendi traditioni suum momentum et simul definiendi exactissime quid sit 
progressus in Ecclesia. 

Attamen in fine huius brevis relationis nolumus concludere super 
verba tristitiae, sed libenter ostendamus in luce florentem effusionem Reli- 
giosorum Ordinum, devotorum contemplatione vel actione. Ii, cum nihil 
reliquerunt essentiale, tum feliciter cohaeserunt cum novo ingenio vitae, 
et idem novis apostolicis officiis, nonnunquam arduis et saepe ingratis. 

Idem, in dioecesano clero, etiam apud iuniores, fervet ardens zelus 
sacerdotalis, insertus in certissima voluntate gerendi spiritualem vitam, 
et viget non minus desiderium eruditionis accrescendae ut meliores servi 
facti essent. 

Testes sumus passim in dioecesi liturgiam, Sanctam Scripturam esse 
in honore, quod tam frequenter optatum est ab Ecclesia: sic enim paro- 
chiales communitates, vivae vigentesque florebunt. 

Adulti maius maiusque intendunt animum ad institutionem cate- 
chismi. 

Catholica Actio excellentes christianos finxit, ardentes, eruditos, et 
fortes qui passim manifestant Ecclesiam praesentem, et servire unice 
volunt Christum et fratres, saepe impendio vel gravissimis sacrificiis. 

Cum magna laetitia accepimus nuntiationem proximi Oecumenici 
Concilii et cum devoto corde filii respondebimus voluntatibus S. S. in 
qua pergratum est nobis dignum successorem Petri discernere. 


22 (II a) 

In vinculis fidei caritatisque, omnibus Episcopis in pace cum Roma 
iuncti, feremus in fraterno spiritu modicam petram nostrae humillimae 
cooperationis aedificationi sacri aedificii, cum sola cura ut Iesu, Salvatori 
nostro, Summo Sacerdoti inserviamus. 


50 

Exc.mi p. d. francisci alberti bougon 

Episcopi Molinensis (Moulins) 

Moulins, le 25 augusti A. D. 1959 

Eminentissime Domine, 

Tuas litteras, diei 19 iunii 1959, de futuro concilio oecumenico epi- 
scopatum interrogantes cum reverentia et grati tudine accepi. 

In quantum onus pastorale, hodiernis temporibus tam aggravatum 
id permisit, hunc eventum maximi momenti perpendi, aliquot sacerdotes 
interrogavi et haec puncta humiliter Suae Sanctitati refero, ut Patribus 
Concilii, si opportunum iudicet, proponere dignetur. 

1. Ut prosequatur « Schema de Ecclesia » ex quo Concilium Vati- 
canum tantum de Summo Pontifice definivit, optandum esset in ordine 
ad unitatem Ecclesiae ut Episcopatus clare definiatur. 

2. Mundum hodiernum technicis scientificis imbutum postulare vi- 
detur ut denuo tractetur problema de relationibus inter scientiam, phi- 
losophiam et fidem. 

3. Pius XII, felicis memoriae, saepe de quibusdam quaestionibus ad 
ius publicum Ecclesiae pertinentibus fuse disserit. In statu moderno illa 
problemata cotidie urgent magis ac magis complicata. Sane opportunum 
esset ut lura Ecclesiae imprescriptibilia et iura societatis temporalis le- 
gitima, mente laicista huius temporis praefulgeant. 

4. Gratias Sanctissimo agimus quod ius canonicum reformandum 
inter labores Concilii intendat. De hac reformatione in specie nihil dicam 
sed, meo humili iudicio, spiritum novum invenire vellem id est quod 
ius non tantum ad conservationem fidei dirigatur. Dolendum est quod 
in multis regionibus fideles vix a paganis differunt. Hoc factum Patres 
in mente habeant dum revisionis codicis curam habebunt. 

5. Ut restauratio liturgica, recenter pro Hebdomada sancta felicis- 
sime inaugurata, eodem spiritu extendatur tam ad pontificalia exer- 
cenda quam ad sacramenta ministranda vel ad alias functiones liturgicas 

exercendas. Fides, hodie, tam periculose minatur quod etiam actio litur- 
gica illam fidem fovere debet. 

Ut exemplum, quoad Pontificalia, afferam, optarem ut Tertia in 
secretario a clero cantata, intret Pontifex dum a choro cantatur Introi- 
tus; item ut non teneatur Pontifex lectionem aliquam repetere quoties 
cum omnibus adstantibus illam audire debet. 

Ex alia parte, officium est functio propria pro clericis in sacris con- 
stitutis, sed optare audeam quod prudenter allevaretur ita ut sit simul 
ad laudem Dei et ad vitam superna turalem sustinendam. 

6. Etiam congruum esset discussionem instaurare de diaconatu for- 
sitan de lege caelibatus exonerato sed sine spe ad sacerdotium progre- 
diendi. Saltem in missionum locis haec institutio opportuna videtur. 

7. Se liberet Ecclesia a multitudine dignitatum quae vanitati favet 
et spiritui evangelico praeiudicium affert. 

Interim... 

& Franciscus Albertus Bougon 
Episcopus Molinensis 


51 

ExC.mi P. D. AEMILII PIROLLEY 
Episcopi Nanceiensis et Tullensis (Nancy e Toul) 

Resp. ad Prot. N. 1 C/59-896 Nanceii, die 25 augusti 1959 

Eminentissime ac Reverendissime Domine , 

Eminentiae Vestrae Reverendissimae Litteris, diei 18 iunii 1959, 
pergratum Nobis est heic responsionem facere, in qua indicabimus prae- 
cipua argumenta seu thema, quae peropportunum Nobis videtur in pro- 
ximo Concilio Oecumenico tractanda esse: 

1. De conditione Ecclesiae Catholicae coram agressione ac progres- 
sibus materialismi athei, enixe exoptamus: 

proposita, rationes ac definitiones doctrinae omnino explanatae 
atque firmissimae; 

diligentem exquisitionem quoad causas quae revera edissere valent 
hodiernos ac momentaneos successus sectatorum Marxii. 

2. Adversus gravissimas istas alicuius neopaganismi minas, duplex 
modus habetur, Nostro iudicio, eas vitandi necnon superandi: 

a) conatus iam incepti ad cunctarum confessionum, quae nomen 
Christi profitentur, coadunationem; 

b) interna reformatio Matris Ecclesiae Catholicae, quae ambo 
argumenta insimul pertractari possunt ac debent, uno verum momentum 
super alterum constanter retinente, tum quia interna Ecclesiae reforma- 
tio ad unificationem extranarum confessionum cum Ecclesia plurimum 
adiuvare valet, tum quia illud unionis consilium multam afferre lucem 
potest de incipiendis ac persequendis in Ecclesia reformationibus ne- 
cessariis. 

3. Quoad Ecclesiae unitatem: 

Examen de conducendis variis accessibus ad Ecclesiae unitatem a 
solis peculiaribus Commissionibus perficiendum esse Nobis videtur. 
Oportet tamen generalem fidelium opinionem pie suscitare, eamque in- 
signi Unitatis Ecclesiae bono obtinendo omnino favorabilem paulatim 
reddere, ac speciatim ad illum finem universas coram Deo Omnipotenti 
supplicationes ac preces per totum orbem multiplicando. 

4. De interna Ecclesiae reformatione: 

a) Attenta universa per mundum ac hodierna, ut aiunt, « demo- 
cratizatione », cum opportunum Nobis videtur Ecclesiae praelatos, se- 
clusa ex eorum parte omni pompa, simplicioris apparatus externi usuros 
esse, tum omnino necessarium est Sacrae Hierarchiae naturam, charac- 
terem, iurisdictionem ac omnia iura rite ac firmiter asserere, necnon 
verum ac purum « sensum Ecclesiae », saepius neglectum, imo derelic- 
tum sub variarum doctrinarum perversarum influxu, speciatim quoad 
disciplinam et obedientiam ecclesiasticam, clero denuo infundere ac sol- 
lerter reddere. 

b) Nonnullis sacerdotalibus obligationibus, insimul ac privilegiis 
aut praerogativis, sicut v. gr. sacri coelibatus lege, his temporibus plus 
minusve in discrimen adductis, rite affirmare atque definire denuo opor- 
tet dignitatem necnon officia omnia quae defluunt e statu sacerdotali. 
Insuper opportunum esset, utilitatem sacri Diaconatus ordinis atque 
status alicuius hodiernae restitutionis examinare. 

c) Necessarium etiam videtur, in futuro Concilio argumentum 
agitari de Ordinibus aut Congregationibus clericorum regularium: ete- 
nim nonnullae, ut aiunt, « crises » pluribus e praedicationibus, scriptis 
aut factis eorum membrorum recenter ortae sunt. Ideoque oporteret 

praecisum dependentiae gradum definire cunctorum Religiosorum 
erga Locorum Ordinarios: notio enim antiqui privilegii exemptionis 
hodiernis necessitatibus, ac speciatim plenae apostolatus agendi unitati, 
omnino aptanda est; 

Religiosorum — saltem nonnullorum ex eis — dependentiam 
strictiorem statuere erga proprios eorum Superiores. 

d) De autem Congregationibus Religiosarum, tum luris Ponti- 
ficii, tum praesertim luris Dioecesani, plures inter antiquiores langue- 
scunt, dum satis multae novissimae plus minusve forte eriguntur. Quare 
opportunissimum Nobis videretur: 

una ex parte, aptissimum schema unionis obligatoriae inter par- 
vas Congregationes, quarum et ipsa existentia periclitatur, saltem in 
quaque Dioecesi, praevidere atque imponere; 

altera ex parte, firmiores ac severiores regulas statuere pro novis 
fundationibus admittendis, ita ut inveniatur in Ecclesia uberior disciplina. 

e) De informandis vocationibus sacerdotalibus et educandis in 
Seminariis clericis nostris temporibus, haec notanda sunt: 

Vocationes sacerdotales apud alumnos ortae, qui intellectualem 
educationem potius scientificam, modernam aut technicam, ut dicitur, 
multo facilius nunc accipiendae sunt in Seminariis; 

sed praesertim clerici in Seminariis magis ac magis hodie edu- 
candi atque informandi sunt, ac speciatim cuncti omnino obtinere 
debent: 

pietatem ac vitam spiritualem firmiorem et validiorem, 
acutiorem doctrinam et scientiam theologicam, 
probam informationem, sed securiorem ac prudentiorem, de 
hodiernis doctrinis atque ideologiis, 

strictiorem probationem de primis neosacerdotum ministeriis. 
/) In casu quo in futuro Concilio argumentum tractandum fuerit 
de innovanda aliqua distributione proportionali numeri sacerdotum 
inter diversas nationes aut dioeceses, huiusmodi distributionis propo- 
situm cum tali discretione certo persequendum esset, ut omnino vite- 
retur gravissimum periculum vocationum sacerdotalium fontes ab im- 
prudentibus inceptis exsiccandi. 

5. Tandem pro maximo Ecclesiae bono supremae utilitatis erit fu- 
turum Concilium melius ac praecise definiturum principia, conditiones 
ac diversas modalitates Apostolatus apud populationes seu, ut aiunt, 
classes a fide christiana disiunctas, ac speciatim Apostolatus apud opera- 
riorum classes, praesertim quoad modos diversos agendi apud illas classes 
ex parte sacerdotum: an possint et ipsi aliquem laborem manualem 
assumere atque perficere, vel toto diei tempore, vel per determinatum 
plurium horarum tempus: quod, Nostro iudicio, sub utraque forma 
illis non optare posse videtur; 

ex parte laicorum, periculo omnino vitato alicuius « compromis- 
sionis » cum sectis politicis vulgo dictis « de gauche », atque praesertim 
in Gallia, « la nouvelle gauche socialiste ». 

Insuper necessarium erit, Nostro iudicio, eadem definire de Aposto- 
latu apud classes, sicut dicitur, medias atque superiores. 

Cum pleno obsequio reverentiaeque sensu, deosculando Sacram Pur- 
puram, me profiteor 

Illustrissimae ac Reverendissimae Eminentiae Vestrae 
humilli m us atque obedientissimus servus 

ffi Aemilius Pirolley 
Episcopus Nanceiensis et T 'ulle n sis 

Exc.mi P. D. IOANNIS J. VILLEPELET 
Episcopi Nannetensis (Nantes) 

Nantes, die 24 augusti 1959 

Responsio ad Litteram I C/59-898 

Argumenta tractanda in futuro Concilio Oecumenico 

1. Terminatio Concilii Vaticani quoad Constitutionem De Ecclesia 
praesertim: 

, De episcopis; 

De relationibus inter Ecclesiam et societatem civilem; 

De erroribus modernis, de « communismo ». 

2. De episcopatu et de natura eius considerata cum presbyteratu. 
De natura consecrationis episcopalis. 

3. De diaconatu tanquam functione permanenti in Ecclesia. 

4. De determinatione diei Paschae ut sit immobilis festus. 

5. De abbreviatione: 

a) quarumdam coeremoniarum: consecratio ecclesiae et altaris; 
consecratio sanctorum oleorum; 

b) et Breviarii pro sacerdotibus ministerii pastoralis. 

© IOANNES IOSEPHUS VlLLEPELET 
Episcopus Nannetensis 

Exc.mi P. D. PATRICII FLYNN 
Episcopi Nivernensis (Nevers) 


Nevers, 1 5-XI-59 

Eminentissime Seigneur, 

Avec mes excuses pour le retard apporte a cet envoi je prie Votre 
Eminence de daigner agreer mes religieux hommages. 

© Patrice Flynn 
Eveque de Nevers 


Optandum videtur 

I. Ut reassumentur quaestiones, maximi momenti, quae in Concilio 
Vaticano absolutae non fuerunt, praesertim: 

1. De natura Ecclesiae tanquam mysticum corpus Christi consi- 
deratae. 

2. De unitate visibili Ecclesiae. 

3. De necessitate Ecclesiae ad salutem. De vero sensu axiomatis 
« Extra Ecclesiam nulla salus ». 

4. De Iure publico Ecclesiae et de eiusdem relationibus cum po- 
testate Status civilis.' 

II. Ut pro causis matrimonialibus, ratione inopiae peritorum in 
iure canonico, loco Tribunalis dioecesani, instituantur Tribunalia regio- 
nalia primae et secundae instantiae, quae ob peritiores officiales cete- 
rosque administros, oneribus sustinendis, aptiora evadent. 

III. Ut provideatur ad evangelisationem exulum, vel e patria mi- 
grantium, quorum numerus, in quibusdam regionibus, singulis annis, 
admodum augetur. 

IV. Ut in vita Ecclesiae fiat integratio « Operum caritatis catholi- 
cae » ad expellendas paupertatem et miseriam populorum ex patria ex- 
sulum, iuxta votum operis « Secours catholique » vulgo dictum. 

V. Ut detur definitio vocationis ecclesiasticae et religiosae, de cuius 
natura inter auctores nimium disputatur. 

VI. Ut detur status iuridicus Actionis catholicae, determinando 
quaenam conditiones requiruntur ut talia vel talia opera ad eam pertinere 
possint. 

VII. Ut libri liturgici, nempe: Pontificale, Rituale, Breviarium no- 
vis dispositionibus liturgicis sint accomodati. 

VII. Ut B. V. Maria mediatrix et gratiarum dispensatrix a Concilio 
declaretur. 

Datum Nivernis, die decima quinta mensis novembris 1959. 

© Patricius Flynn 
Episcopus Nivernensis 

Exc.mi P. D. PAULI REMOND 
Archiep. Episcopi Nicensis (Nice) 


Eminence, 


Nice le 13 juillet 1959 


Je regois votre lettre du Comite preparatoire au Concile CEcumeni- 
que et je vous en remercie. 

Voulez-vous cependant me permettre une petite remarque, aussi 
respectueuse que discrete, mais que mon grand age m’autorise peut etre 
a faire. 

La date a laquelle vous reclamez les reponses des Eveques et des 
Commissions qu’ils pourront reunir et consulter est tres incommode. 
Elie tombe au milieu des vacances, qui vont du 15 juillet au 14 septem- 
bre et il sera tres difficile de reunir les pretres seculiers et reguliers que 
nous desirons consulter. Surtout dans des regions comme les notres ou 
le elimat torride du midi oblige beaucoup de personnes a s’eloigner de 
la Cote d’Azur. 

En somme, les vacances officielles commencent aujourd’hui pour se 
ter m i n er dans deux mois, le 15 septembre. D’ici la tout le monde deserte 
la cote et fuit vers le nord. 

Si l’on avait pu reculer la date du 1° octobre les inconvenients signa- 
les auraient disparus et le travail eut ete plus serieux et plus fecond. 

Je m’excuse, Eminence, de vous donner ces details, mais le desir que 
j’ai de contribuer activement au travail preparatoire du Concile, me 
pousse a vous exposer tres simplement les graves difficultes en presence 
desquelles nous allons nous trouver. Ou alors il faudra que 1’Eveque se 
contente de son propre jugement et de ses lumieres personnelles. 

Pardonnez, je vous prie, Eminence, 1’audace que je prends en vous 
exposant les obstacles auxquels nous allons nous heurter et veuillez, je 
vous prie, agreer 1’hommage de mes sentiments tres respectueusement 
devoues. 

ffi Paul Remond 
Archeveque Eveque de Nice 


Prot. N. I C/59-914. 

Ut primum litteras a Pontificia Commissione antepraeparatoria pro 
Concilio Oecumenico die 9 iulii missas accepi quibus Episcopi in illo 
Concilio sec. can. 223 ex iure vocandi rogabantur ut quamprimum com- 
municarent res et argumenta praecipua doctrinam, disciplinam, actuo- 
sitatem multiplicis generis et ceteras causas respicientia Ecclesiae, Cleri et 
populi christiani quae in futuro Concilio tractari poterunt, rescripsi atque 
indicavi tempus brevius esse et, propter aestivas ferias, plerosque viros 
ecclesiasticos peritos prudentesque abesse, ita ut difficilius esset praeci- 
puorum argumentorum summam quae a me postulabatur ante diem pri- 
mam septembris exponere. 

Ideo mihi liceat si placet, ad diem dictum summatim proponere su- 
pradictae pontificiae Commissioni indicem, ut ita dicam, quaestionum 
quae institui possint, quin sententiam certam expromam ad quaestiones 
has solvendas. 


De maiore usu linguae vulgaris 

Cum lingua vulgaris in bilinguibus ritualibus et partes quaedam litur- 
gicorum officiorum utatur, cur usus ille extendi non possit? Certum est 
quasi universum populum christianum et fortasse quosdam ex ministris 
latinum sermonem non satis intelligere et ita minoris profectus partem 
in precibus et Ecclesiae officiis capere; quod incommodum neque apud 
orientales sive uniatos, sive orthodoxos, neque apud fratres protestantes 
invenitur. Ideo partes quaedam Breviarii, Missae, praesertim Epistola et 
Evangelium, officia quaedam liturgica in una vel altera lingua ita dici pos- 
sint ut lingua latina locum maximum non perdat qui iamdiu secundum 
traditionem in Ecclesia Catholica servatus sit. 

Profectus liturgicus huic intentioni obsecundabit et ex ea facile uti- 
litatem capiet. Constat populum christianum magis in dies caeremoniis 
studere quia eas mente comprehendit et ministri verba interpretando 
explanant; quod usus Ordinis Novi Hebdomadae Sanctae evidenter con- 

firmat, impellens ut fideles magis participes cultus liturgici fiant qui non 
spectent tantum sed in actione liturgica cum vero sensu et intelligentia 
intersint. 

De mutationibus in Breviario et Pontificali faciendis 

Saepe his annis de emendatione Breviarii actum est, eo magis optanda 
quod, ob mutationes in Psalterio factas, difficile evadit ministro in 
Ordinibus Sacris constituto Breviarium communiter recitare, Psalterio 
differente. 

Immo non solum de textu Psalmorum agitur, sed de diversis horis 
et singulis earum partibus ut simpliciores et fortasse breviores reddantur. 

De editione nova Pontificalis etiam dictum est. In hoc libro, sicut in 
Breviario, quaedam caeremoniae et textus mutari possint, quod laborem 
in hac materia peritissimi exigit, sed in Concilio tactum et decretum esse 
in aliquo respectu possit. 

De habitu clericorum 

De hac re sermo persaepe est nunc et in diversis nationibus dispu- 
tationes oriuntur eo quod usus et mores ubique non similes sunt: veste 
talari hic fideliter servata, illic vestibus laicis communiter indutis quas 
tamen notae particulares in vestes ecclesiasticas mutant, scilicet quae 
vulgo dicuntur « clergyman », « soutanelle », « coi romain » vel habitus 
nigri coloris aut specialis formae etc. ... 

In praesenti, ex his diversitatibus turbatio venit qua plures abusive 
utuntur ad obligationes suas eludendas et more laicorum magis vivendum 
adeo ut aliquando, omnibus notis ecclesiasticis detractis, vestem ab omni 
parte laicam quidam induant quia hodierni mores in itineribus, ludis, 
maritimis, balneis, theatris et locis similibus, diversis certaminibus, ope- 
ribus apostolicis v. g. « colonie de vacanees » persaepe in occasionem 
inducunt et, ut melius dicam, in tentationem deponendi vestem talarem 
et omnem habitum quo clericus signetur. 

Necesse praesertim est, sicut iam in casibus particularibus factum 
est, legibus certis regere mores et habitus sacerdotum qui puellas comi- 
tantur in ludis et quae vulgo dicuntur « camps de vacanees », nam saepe 
iam oportuit episcopos denuntiare ut supradicti sacerdotes recta ratione 
vestirentur et non more eorum qui « boy scouts » appellantur, quod in 
partem itinerum et exercitationum cum iuvenibus venirent. 

Ex eo fit ut maxima incommoda oriantur quae iam ab Ordinariis indi- 
cata sunt. Utile igitur erit generales regulas iterum enuntiare quae ubique 

et semper observandae erunt ut principia moralia christianae vitae, cum 
secundariae diversitates in diversis populis esse possint. 

Hoc caput communis disciplinae cito statuendum est ne mores novi 
invalescant qui cursu temporis in legem vertantur. 

De divortiis et dissolutione vinculi coniugalis 

Familia, quae pars essentialis tam societatis civilis quam Ecclesiae sit, 
nunc in magno discrimine adducta et matrimonia temeritate a iuvenibus 
ineantur insufficienter in hac re principiis religionis instructis posteaque 
tam faciliter ut contracta solvantur dum proles domum non habet ubi 
amor coniugalis, simul paternus et maternus exstet. Deinde coniuges di- 
vortio disiuncti plerique volunt alteram familiam constituere ut prolem a 
lege civili sibi datam educare possint et ita socium vel sociam ad partes 
coniugis absentis suscipiendas quaerunt. Hi autem miseri, qui lege civili 
tantum iuncti sunt, saepe christiani vere esse profitentur et maxime 
optant ut secundum legem Ecclesiae vivere possint. Etsi eis monstratur 
in quanto discrimine sint quia a sacramentis arceantur et post mortem 
ecclesiastica sepultura privari debeant, maxime desiderant ut liberos, ex 
prima vel altera unione natos, in christiana fide educant et iis exemplo 
vitae christianae sint; sed non audentes de sua difficultate dicere filiis qui 
mirantur, silent et, ut ita dicam, clandestini vivunt. Sacerdotes quidem 
quos consulunt cum iis dolent ita tamen ut solum illos hortantur Deo 
confidere et magna cum sollicitudine quaerant quomodo liberari possint. 

Tum causae dissolutionis vinculi investigantur, si quae sint, in priore 
unione, et coram tribunalibus actiones intenduntur rationibus quae legi- 
timae videantur. Tum incipiunt diutini processus, magnis saepe impendiis, 
in quibus actores, quia saepe decipiuntur, venalitatem iudicum immerito 
accusant. Si quae decisio benigna invenitur, ea pecuniae vel favori attri- 
buitur. Praeterea non dubium est quin tribunalia quaedam nimia seve- 
ritate exigentiaque sint dum implicatos labores et multiplices concursa- 
tiones postulant atque videantur dissolutionem aut nullitatem nolle a 
priori proclamare. Ex eo fit ut uniones mere civiles contrahantur quibus 
in longum pseudo-coniuges connexi sunt, dum prius matrimonium sem- 
per eos obligat. 

Nonne fieri potest ut statuantur leges vel consuetudines largiores et 
benigniores quae minus se ad servitutem luris Canonici adstringant et 
maiora celeritate cum minore sumptu exitum consequi sinant? 

De mixtis nuptiis 

Regulae quae in praesenti vigent et in multis dioecesibus servantur 
constituunt ut matrimonia inter partem catholicam et partem acatholi- 
cam, plerumque protestantem, extra ecclesiam celebrentur sine ullo ritu 
sacro quo nempe anuli benedicantur et sine ulla exhortatione, solo con- 
sensu emisso. 

Atqui ex hoc procedendi modo saepe oriuntur graves difficultates 
praesertim quando acatholicus minister omnes caeremonias sui cultus 
promittit. Inde molestae controversiae non raro nascuntur et aliquando 
pars catholica in haeresiam vertitur. 

Cum pars acatholica saepe ex his malo animo invenitur et odium 
quoddam suscipit non in alteram partem sed in ecclesiam catholicam, 
parochus, ad praecavenda ista mala, consensum in ecclesia accipere pati- 
tur, anulos benedicere, adhortationem pronuntiare, etiam Missam cele- 
brare in qua tamen benedictio nuptialis non datur. 

Sed illa agendi ratione nonnulli scandalum recipiunt et tam optata 
cum ecclesiis christianis reconciliatio non fovetur, dum multi quaerunt 
cur quoad ab illis vetetur, ab his permittatur et in stricta observatione 
iuris indicium inimicitiae vident. 

Cum unitas fortiter et opportune desideretur, nonne oportet quae- 
stionem hanc iterum instituere non ut cautiones de liberis et fide tollan- 
tur, sed ut leges in ritibus et caeremoniis, in quantum necesse erit, im- 
mutentur. 

De multiplicatione, quae non explicari posse 

VIDETUR MINORUM RELIGIONUM FEMINARUM 

Permultae minores Congregationes religiosarum iuris dioecesani ab 
hoc saeculo conditae sunt et ex sororum parvo numero constant qui inter 
duodecim et quinquaginta includitur et raro maior est; v. g. in mea dioe- 
cesi novem domus religiosarum Dominicarum erectae sunt, sed quaeque 
domus diversae religionis est. Ex his Congregationibus sunt quae ierint, 
ut numero crescant, in externos populos ubi magis quam in patria profi- 
ciunt. Attamen, cum minore numero sororum, non habent quae Mode- 
ratrices Supremae vel Magistrae Novitiarum feliciter esse possint. Etsi 
quaedam ex his Congregationibus in unum redactae sunt et maiore soro- 
rum numero facilius eligere potuerunt idoneas ad haec munera gerenda, 
aliae misere vivunt, languescunt magno detrimento vocationum quae in 

eas venerunt et non inveniunt quae in viam perfectionis cum veritate, 
gaudio et pace ipsas ducant. 

In hoc respectu quaedam ex Congregationibus Monialium feliciter 
in melius mutatae sunt: sic Supremae Moderatrices aut Antistitae ali- 
quarum domorum Congregationum Carmelitarum, Cisterciensium, San- 
ctae Clarae atque Visitationis convenerunt ut colloquendo inter se do- 
ceant, rationes et vias peculiares tradant atque aliae aliis praestant ad 
tempus aut in perpetuum moniales quibus his Congregationibus multum 
opus sit ad munera exercenda. 

De missione apostolica Ecclesiae 
v. d. « Eglise Missionnaire » 

His diebus magis magisque vias et rationes Missionum in Ecclesia 
diffunduntur: nam Actio Catholica sive generalis, sive specialis, manda- 
tum recepisse recte putat ut in diversis coetibus, ex quibus sodales sup- 
pletur, missione apostolica fungatur, cum Ecclesia tota in paganas natio- 
nes magis penetret in quas plures in dies societates sacerdotum, religio- 
sorum religiosarumque, et laicorum mittit. 

Merito etiam quod populus, et praesertim operarii, sicut pagani vi- 
vant sollicitatur Ecclesia quae perquirit quomodo in his multitudinibus 
esse possit sive per laicos Actionis Catholicae sive per sacerdotes qui 
totaliter missioni apostolicae in operariis se dedicant. Ideo audacter, et 
aliquando temere, ita tentatum est ut et felices eventus consecuti essent 
et sacerdotibus munus cum debita prudentia et fidelitate non exercenti- 
bus aliqua turbatio venisset quia in bis res externae interioribus praeva- 
luerunt qui preces sanctificationemque suam neglexissent. 

Tamen de hoc apostolatu necesse videtur quaestionem iterum insti- 
tuere et inquirere quibus cautionibus curisque praefata mala vitari pos- 
sint a sacerdotibus semper in insidiis versantibus et inter homines men- 
tibus et moribus tam diversis ab illis qui paroeciarum et dioecesum no- 
strorum sunt. 

Insuper dignum notatione est quod sodales Actionis Catholicae quae 
vulgo dicitur A.C.O. (Aetion Catholique Ouvriere), J.O.C. et J.O.C.F. 
(Jeunesse Ouvriere Catholique masculine et feminine) numero crescunt 
et eventu saepe felices sunt. Quamvis magna virtute sint, prudentia et 
consiliis peritorum necesse est utantur quia in praelio cum operariis sunt 
et illis periculum est ne Actionem Catholicam cum actione mere sociali 
commisceant. Etenim, quanquam sociorum dolores et aegritudines ani- 
mo plene percipiunt et cum iis meliora recte optant, mandatum ab Ec- 

clesia illis commissum non in eo consistit ut sicut ceteri operarii pugnent, 
quod quidam ex his christianis fecerunt et fortasse etiam nunc faciunt, 
sed ut Ecclesiam cum sua doctrina et virtutibus apud socios praesentent 
quorum plerique eam ignorent. 

De Ecclesia et rebus civilibus 

In multis nationibus, respublica ecclesiam, quaecumque est, vult 
servituti subiicere et ea ad regendum uti. Saepe quoque eiusdem est 
suprema potestas in populo et in ecclesia. Ideo, si populi princeps tollitur, 
tollitur simul ecclesiae auctoritas et pondus apud fideles; saepe etiam 
populus, qui potestatem spiritualem et civilem confundere solet, in Eccle- 
siam saevit eodem studio quo regem regno expellit, exsilio mulctat, morte 
afficit. Itaque merito extra et supra factiones partesque semper sit. Par- 
tes, iudicio Ecclesiae nihil sunt, neque populares aut nobiles, neque occi- 
dentales aut orientales, quia illa solos fideles et infideles videt et hos 
invitat ut in ovile Boni Pastoris intrent. In Christo omnibus proclamare 
vult unum esse ovile et unum Pastorem. 

Conatur in terra efficere cum partibus et populis adversis pacem 
Christi in regno Christi. Illi non sunt hostes, sed tantum fratres separati 
vel errantes qui semper fratres manent. Mittit, sicut Christus Apostolos, 
usque ad ultimas partes terrae, qui omnibus praedicant idem Evange- 
lium, eumdem Salvatorem et exemplum dant fraternitatis inter filios 
eiusdem Patris qui in caelis est. 

Quomodo ecclesiae ministri possint alicuius factionis esse, alicuius 
factionis doctrinas et mores diffundere, eo dissociantes fideles quos ex 
munere congregare debent? Sacerdotum est solum pugnare contra errores, 
mendacia, vim et odium, omnesque infestas doctrinas quae materialismus, 
naturalismus, rationalismus vocantur et reliqua inventa recentioris furo- 
ris quae a falsis prophetis disseminantur. Adversus haec pericula, omnes 
baptiza ti qui habent magistrum Christum et doctrinae evangelicae amo- 
ris et misericordiae credunt, in unum iungi debeant ut totis viribus fra- 
trum salutem procurent. 

In omni summa, res civiles essentialiter laicos spectent, ut et necesse 
sit cives in officiis civilibus a principiis christianis lumen recipere et nun- 
quam ecclesiam factionibus et partibus illigare quarum lites componere 
totaliter alienum a missione propria est. Maximo periculo ecclesiae est 
quod quidam in rebus civilibus eam immisceri volunt. 

De caelibatu ecclesiastico 

Omnes ecclesiae, in hac re, eamdem disciplinam non servant: alia est 
in Orthodoxis et in Ecclesia Romana, alia in Ecclesia Orientali et in Occi- 
dentali, diversa in diversis Protestantibus, alia in ministris inferioris ordi- 
nis et in ministris maioris ordinis vel dignitatibus potestatibusque indutis. 
Omnes certe caelibatum viam optimam habent, sed multi sunt qui illum 
supra vires humanas esse affirmant. Ex moribus hodiernis et apostolatu 
novi generis et novis rationibus evangelizandi conservatio severi caeli- 
batus difficilior evadit. Videtur sacerdotes in maiore periculo esse quam 
in aliis temporibus, attamen dicere oportet Deum gratiam suam ad discri- 
mina tentationesque ministrorum suorum accommodare qui, ultro, scien- 
ter, cum prudentia et fide, obligationibus maiorum ordinum se obstrinxe- 
runt: in Scriptura Sacra Christus respondit « sufficit tibi gratia mea » ad 
Apostolum humiliter quaerentem de stimulo carnis, angelo satanae qui 
eum colaphizet, (fertum est occasiones fugiendo, precando, sacramenta re- 
cipiendo, sanctificationem colendo omnes securius posse in caelibatu vi- 
vere. Quamvis difficilis sit castitas fideliter servata iis qui solis viribus 
humanis confidunt, et certa evadit iis qui viribus supernaturalibus inni- 
tuntur quas Christus ministris suis parat. 

Attamen, recenter, in quibusdam circulis et libris, dictum est de 
ministris qui solos ordines minores reciperent vel de diaconis qui, in 
ecclesia, officiis temporalibus et institutioni christianae deputarentur; 
num illi iisdem obligationibus teneantur quibus sacerdotes, praesertim 
caelibatu ecclesiastico? Disceptationes de hac re aliquando institutae 
sunt, sed magis videtur imaginationis fructus quam clarum et certum 
propositum. 

Quaestio quidem de dispensatione caelibatus fortasse proponi possit, 
quando agitur de sacerdotibus qui rogarint et forte impetrarint reductio- 
nem ad statum laicalem atque de monialibus quae dispensationem a votis 
perpetuis obtinuerint. 


De pecunia in Ecclesia 

Hac de re difficilis fandi ratio est, sed frequentissime a laicis sermo- 
nes inferuntur. Etenim hi, qui fideles esse arbitrantur, Deo credunt item- 
que doctrinam Christi mirantur, sed ab Ecclesia arcentur quod sacerdo- 
tes pecuniae cupidi sint, Evangelio et religione Christi ad eam acqui- 
rendam utentes. 

Omnes caeremoniae ecllesiasticae pecunia solvuntur, non certe sacra- 



352 


GALLIA 


menta, sed praesertim funerum et matrimoniorum irae et querelae eorum 
qui, ex quibusdam abusibus dolendis, occasionem sumunt ut in clerum 
et Ecclesiam ementiantur magno damno religionis quae cum aliquibus 
ex ministris suis confundatur. 

Etsi pecunia quae dicitur casualis, velut ea quae ex sellis et scamnis 
percipitur, necessaria est ad victum cleri et omnium qui Ecclesiae ope- 
ram, quoquo modo, praebent, attamen hae creberrimae solutiones mul- 
torum reprehensionum errorumque causae fiunt. 

Praeterea notare oportet artificia et negotiationes quibus religiosi 
religiosaeque obstricti sunt ad domos et vitam sustentendam, cum iis 
quae vulgo dicuntur « confiseries » et « liqueurs » mercaturam facientes 
sub nominibus ex diversis religionibus suis desumptis. 

Multa dici etiam possunt de nundinibus et tabernis quae in pere- 
grinationum locis multiplicantur et ibi pietati multum offendunt. 

Ideo necesse est, in his temporibus ubi divitiae et, ut ita dicam, 
aureum vitulum, in animis plurimum possunt, spiritum et usum pau- 
pertatis in honorem iterum atque iterum adducere. Magni mendicantes 
Ordines, perseverantes in rationibus a conditoribus datis, missione spe- 
ciali nostris temporibus gaudent, ut paupertatem re et verbis colant. Sed 
omnis clerus eamdem paupertatem in spiritu et veritate amare debet 
atque a vita moribusque removere omnem luxum, nimiam commodita- 
tem, inutiles expensas, sumptuosa delectamenta, in memoriam habens 
Christum, in sua vita mortali, non habuisse ubi caput reclinaret. 

In hac materia maxime vitemus imprudentibus scandalum dare, cum 
populus christianus, etiamsi non vitam plene christianam agit, erga sa- 
cerdotes severissimus sit quia certe eos magni pretii fecit. 

De oboedientia sacerdotali 

Oboedientia, qua Ecclesiae deliguntur sacerdotes auctoritate Supe- 
riorum, nunc remittere videtur, praesertim in iunioribus. Etenim licen- 
tia et libertas, quae, utile dictu, ex animo populari oriuntur, sicut ven- 
tus in iuniores sacerdotes et seminariorum alumnos saeviunt. Magistri, 
ratio disciplinae, Rectores facile vituperantur. Sacerdotes qui, die ordi- 
nationis, oboedientiam et reverentiam Episcopo promiserunt, cito pro- 
missionis suae obliviscuntur et non raro vicarii parochis obsistunt, ut 
parochi episcopis. Quaestiones movent cum iubentur, munera recusant 
quae eis mandantur, alia officia flagitant atque etiam expostulant. 

Religiosi, sicut clerici saeculares, hoc incommodo afficiuntur: Su- 
periores maiores et alii Superiores, cum magna difficultate quibusdam 
ex subditis imperant. Discordiae in domibus tam religiosorum quam 

religiosarum insunt ubi sodales sine ulla facultate agere solent. In dioe- 
cesibus ubi ministerium implent, religiosi saepe Episcopo, sicut Supe- 
rioribus propriis, minime oboediunt. Tandem capellani pro regione aut 
natione imperatorias partes sibi sumunt, rationes diversas enuntiant, 
auctoritate dioecesana ne monita quidem, ex quo veniunt controversiae, 
aliquando vere damnosae fidelibus. 

Non raro Superiores, quicumque sunt, non posse subditis adversae 
voluntatis imperare confitentur. 

Certum est hodie iuniores omnis iugi impatientes esse et moribus tam 
diversis a senioribus ut magistros parentesque sine ullo respectu et vere- 
cundia habeant quod maximas perturbationes gignit. 

Scholae religiosae eodem malo subduntur: professores et rectores 
de isto quaeruntur ac fatentur vim et severitatem non magis posse quam 
suasionis et mansuetudinis usum. 

Attamen ab omnibus his coetibus et personis, de quibus usque adhuc 
dictum est, exemplum oboedientiae et disciplinae observantiae maxime 
dare deberet. 

Quid enim in hoc statu rerum faciendum? Cum societate quae enixe 
proclamat hominum iura, iuribus Dei omissis, quae libertate falsa quasi 
vino inebriata est, quae contentiones et sacrificia recusat, quae nullis 
legibus sive civilibus sive religiosis obstricta est quia caecus amor sui 
et ignavia sola plurimum potest, quasi sacrum bellum gerere necesse est 
ad mentes omnium recte formandas. 

In hoc invitandi non solum ministri et discipuli Christi, sed omnes 
qui ordini publico praesunt et iuvenum institutioni ac educationi prae- 
positi sunt. Magistri in scholis publicis et privatis, qui facile alii cum 
aliis pugnant, una agere deberent in unum hoc propositum quod salutem 
omnium spectat. Magistri autem qui in scholis publicis omnis gradus 
docent, quanquam ab aliquibus veteranis in civilibus rebus contra Ec- 
clesiam militare iubentur, sine dubio vident hodierna pericula et ex illis 
multi, qui vere Christiani sunt fidentesque Ecclesiae doctrinae, laborare 
communiter ac pactiones cum republica simul servare parati sunt. 

Dignum notatione est perniciem hanc nostrae iuventutis quae edu- 
cationem impedit, non esse unius nationis, sed omnium gentium in qui- 
bus iuniores fere omnes omni modo emancipationem quaerunt. 

De institutione religiosa 

Certum est institutionis religiosae defectum maxime adiuvare ad 
difficultates iuventutis quae nihil de Deo audit, neque de legibus mora- 
libus, neque de officiis erga proximum, neque de virtutibus colendis. 

Magistri in scholis docere conantur quae ad mores civiles pertinent, 
sed haec officia, nisi a Deo, sola vi imponuntur. Timor autem Domini 
iam non est initium sapientiae. 

In hoc proposito sacerdotes et laici christiani summa ope niti 
debent ut Christiana disciplina magis ac melius tradatur quia Christianus 
idem est qui apostolus. Fidei thesaurum Ecclesiae commissum nemo sibi 
soli servet. Oportet exemplum vitae christianae non solum iuventuti sed 
omnibus dare cum Christi doctrina atque curare ut doceantur pueri ra- 
tione recta quae diligentia et peritia requirit magistrorum psychologia et 
pedagogia doctorum. Sane doctrina servanda est, neque mutanda, neque 
minuenda aut minore modo exhaurienda, sed praebenda est verbis ad 
pueros et iuvenes tam accommodatis ut dum horum intelligentia proficit, 
magis ac magis in corda penetret eorum qui ante et etiam post primam 
communionem praelectiones religiosas obeunt. 

In viam hanc studiose feliciterque a quibusdam ire tentatum est. 
Attamen necesse fuit minora emendare ut deflexiones periculosas vita- 
rentur, quod fideliter et religiose ab omnibus acceptum est. Fovenda nunc 
sunt omnia quae institutionem christianam meliorem faciunt. Sacerdo- 
tes qui, in Seminario, didicerunt scientiam theologicam et propriis verbis 
uti soliti sunt, in ministerio verbi debent suam doctrinam auribus om- 
nium, sive puerorum aut iuniorum, sive seniorum accomodare ut par- 
vulos catechizent et ceteris predicent. Praeterea docere parentibus debent 
quomodo doctrinam dare possint liberis quos Deus ipsis committat, 
quaerentes speciatim inter matres quae hanc doctrinam ex professo tra- 
dant (v. d. « catechistes »). Nam est omnium partium familiae institu- 
tioni christianae providere. 

De reverentia erga Ecclesiam 

Magis ac magis in animis fidelium reverentiam et amorem Ecclesiae 
defigere oportet, ad hoc propositum necesse est de ea Christiani doceantur 
quomodo immensa familia sit quam merito mirentur. 

Haec Ecclesia, per viginti saecula, cum priorum temporum perse- 
cutiones in eam saevissent et civiles difficultates eam offendissent et dis- 
sensiones tunicam inconsutilem Christi discidissent, in fidelitate mansit 
sub auctoritate Summi Pontificis Episcoporumque. Vincula adstringere 
oportet quibus vinciuntur omnes dioeceses et religiones sedi Petri ac 
successorum eius cum in Summo Pontifice summa unitatis sit et ille cu- 
stodiat depositum fidei, adiutorio Concilii Oecumenici, si opus sit, adhi- 
bito, dogmata proclamet, unitatem doctrinae, disciplinae, sacramento- 
rum servet ita ut sine illo vel contra illum errores, divisiones, haereses 

schismata sint, cum illo veritas Christi doctrinae. Ideo nunquam citius 
Christiani quam magnum sit « sentire cum Ecclesia » discent. Tum recte 
in Corpore mystico vivunt cuius caput Christus, dux invisibilis Ecclesiae 
quam semper gubernat per ducem visibilem, Summum Pontificem cui 
Sanctus Spiritus adest. Episcopi autem, una cum Christo et Pontifice, 
nituntur ut proprio gregi salutem parent. Ceterum, officium nostrum non 
est tantum tueri parvum gregem qui nobis commissus est, sed totam 
Ecclesiam universalem quae ad omnia tempora, ad omnes nationes ex- 
tenditur et ad terras nondum evangelizatas ubi tamen populi vocati sunt 
in ovile Boni Pastoris. 

Qui regunt et gerunt Ecclesiam non pro una natione nec uno genere 
agunt, sed ut ministri Christi, Pastoris omnium populorum, qui omnes 
salvari vult et discipulis dixit: « Euntes in mundum universum, predi- 
cate Evangelium omni creaturae ». Hoc universali mandato apostoli 
omnium gentium et populorum funguntur, ideo Ecclesia, in quaque na- 
tione, ex indigenis clerum, Episcopos, religiosos religiosasque creat. Ec- 
clesia est Catholica: magis ac magis in Curiam Romanam, quae res Eccle- 
siae universales gerit, vocantur viri ex omnibus populis ut diversis Cotn- 
missionibus adsint. Inter Cardinales Sanctae Ecclesiae, in Sacris Congre- 
gationibus Romanis, Summus Pontifex constituit homines omnium gen- 
tium, colorum, nationum ut una secum laborent. Mittit in omnes populos 
multos nuntios ut cum omnibus in amicitia vivat et Pater Christianorum 
omnium gentium ubique repraesentetur. 

Iterum oportet dicere miramur nostram Ecclesiam Catholicam, Apo- 
stolicam et Romanam cuius gloriae et sanctitatis perennis haeredes sumus. 

Sub limine huius responsionis ad litteram Commissionis anteprae- 
paratoriae Concilii Oecumenici, Archiepiscopus, Episcopus Nicensis, pro- 
volutus ad pedes Sancti Patris, Caput totius Ecclesiae Sanctae, Catholi- 
cae et Apostolicae et Romanae, iterum et iterum dicit suam venerationem 
et oboedientiam erga Ioannem XXIII, gloriose regnantem, et nunc, in 
nostro tempore, convocantem omnes Christianos huius mundi, ut ingre- 
diantur in « unum ovile » cuius est « pastor verus » successor Sancti Petri 
Apostoli, super quem, sicut supra Petram, Iesus Christus aedificavit 
Ecclesiam suam. 

Anno 1959, Mensis Augusti die 30. 

E* Paulus Remond 
Episcopus Archiepiscopus Nicensis 
Assistens ad Eronum Pontificalem 

Exc.mi P. D. IOANNIS GIRBEAU 
Episcopi Nemausensis (Nimes) 

Eveche de Nimes, 4 nov. 1959 

Eminence, 

Voici ma reponse au questionnaire sur le Concile CEcumenique. 
Votre Eminence excusera le retard apporte a cet envoi. II m’etait 
difficile de faire plus vite. 

Daignez, Eminence, agreer 1’hommage de ma religieuse veneration. 


ffi Jean Girbeau 
Eveque de Nimes 


Animadversiones aliquae quas in responsionem ad litteras de futuro Con- 
cilio Generali a Rev.mo et Em.mo Cardinale a secretis directas 
Rev.mus et Exc.mus Episcopus Nemausensis elucubravit reverenter- 
que exponere non veritus est. 

Ad doctrinam quod attinet, videtur quaedam capita Patribus Con- 
cilii Vaticani iam proposita, sed defectu temporis non definita, non sine 
magna utilitate de novo ita esse resumenda, ut veritates fidei in his sche- 
matibus contentae modo aetatis nostrae mentibus magis accomodato defi- 
niantur. 

Et in primis ea omnia quae in tertia parte schematis Vaticani de Ca- 
tholica fide discussa non venerunt, scilicet de SS. Trinitate, de hominis 
creatione, lapsu et salute, de Verbo Patris Incarnato et Redemptore, 
definiri obtabile esset et vi consequentiae dogma de B. Maria Mediatrice 
et Co-Redemptrice. 

Optanda etiam videretur quaedam Apostolica Constitutio de Eccle- 
sia Christi, praecise in quantum est Corpus Christi Mysticum et omnium 
mediorum, quae ad salutem sunt necessaria, unica et sola dispensatrix. 

Non minimi momenti videretur definiendum Romani Pontificis Ma- 
gisterium ordinarium et universale, in rebus fidei et morum auctoritate 
non minori pollere quam solemnes ex cathedra definitiones. 

Ad ea quae spectant Corpus Episcopale, in sua relatione cum Sede 
Apostolica, confirmatis quae de Conciliis provincialibus iam sunt statuta, 
nonne aliquid videatur addendum de recentioribus colloquiis ad quae 

omnes episcopi unius eiusdemque nationis conveniunt, et de eorum con- 
ditionibus, necnon de eorumdem doctrinali, pastorali et disciplinari 
auctoritate. 

Et forte etiam de titulo muneribusque Primatum aliquid utiliter 
decernendum videretur, de eorum scilicet iuribus, muneribus et aucto- 
ritate, ad instar Ecclesiae Orientalis Patriarcharum, unitatis causa fe- 
rendae. 

De presbyteris Episcopo ad modum organi arctissimis nexibus com- 
pacti, a multis optaretur manifestius istius coniunctionis argumentum, 
frequentior scilicet saltem in diebus solemnioribus, veri nominis cum 
Episcopo concelebratio. 

Recentissime de Diaconis suggestum venit, ut ille ordo sacer non 
solum consideretur uti gradus necessarius ad sacerdotium, sed sicut in 
primis saeculis, pro seipso conferatur et diaconis ita ordinatis ista munia 
re exercenda concederentur, quae tunc temporis illis credebantur, tem- 
poralium scilicet administratio bonorum, sancti Baptismatis collatio so- 
lemnis, Eucharistiae distributio et Verbi divini proclamatio et etiam 
explicatio de pulpito. Ita presbyteri maiori f ruerentur libertate ad munia 
proprie sacerdotalia exercenda. Coelibes an uxorati? De hoc non con- 
sentitur. Nobis videtur in proposita quaestione non inconsulte proceden- 
dum esse, diligentissime praecavendum ne gravissima incommoda, iam 
antiquis temporibus usu infeliciter experta, nunc iterum renoventur, non 
sine magno detrimento ecclesiastici decoris et pacis, maxime vero si uxo- 
rati admitterentur. 

De statu laicorum et de eorum communicatione in Actione Catholica, 
exercitio hierarchici Apostolatus, opportunum valde videretur, si in ipso 
Codice, de hac communicatione, de natura scilicet, obligationibus iuribus 
et conditionibus mandati militantibus eiusdem Actionis Catholicae con- 
cessi, aliquid accuratissime praefiniretur, et conditio propria laicorum 
qui apostolica muneri episcoporum commissione dant operam ita ipso 
iure statueretur, ne ipsi partes vel iura cleri sibi unquam assumant et 
arrogent. 

De institutis saecularibus recentissime conditis optabile videtur, ut 
eorum normae, munera et iura in ipso Codice recenseantur et definiantur, 
ne forte confusis quaedam cum religionibus proprie dictis exsurgat sum- 
mo earum detrimento. 

Cum autem temporibus nostris, status civilis fidem catholicam raris- 
sime publice profitetur et tuetur, saepissime vero non omnes unius regni 
cives, immo in multis locis nonnisi minor incolarum coetus eam profitetur, 
adversantibus etiam aliquando civitatis moderatoribus et legibus, magni 
momenti videretur si aliquid definiretur de mutuis relationibus Ecclesiae 

civilisque reipublicae, de modoque quo catholici in contrariis rerum ad- 
iunctis se gerere debent. 

Et siquidem, aetate nostra, in periculo non modico videtur versari 
unitas catholicorum, ratione tam doctrinae quam disciplinae et etiam 
Sacrae Liturgiae, non esset forsan inutile si, in quibusdam saltem maioris 
momenti questionibus, recentissima Magisterii documenta, in pluribus 
Summorum Pontificum encyclicis Litteris dispersa, a futuro Concilio ita 
auctoritate iterarentur, ut, ne dicam opinionum diversitates, sed veri 
nominis dissidentiae tam in ordine considerationis quam actionis, non 
iam amplius deplorentur. 

Et ideo per modum alicuius Directorii de statu operariorum eorum- 
que promotione, de familia, de mutuis inter populos relationibus pacis- 
que verae conditionibus, de sociali et politica gentium aetate non adhuc 
adultarum evolutione, de progressu scientiarum, aliisque eiusmodi multis, 
Ecclesiae doctrina utilitate summa elucubretur. 

Et ad fidem tuendam forte esset optandum, conceptum haereseos ad 
multos hodiernos errores extendi, qui, licet philosophiae ambitum non 
excedant, fidem tamen catholicam in periculum certum adducunt, verbi 
gratia rationalismum, materialismum, Marxique doctrinam. Siquidem 
aliqua dogmata non solum eiusdem fidei negant, sed etiam omnem capa- 
citatem homini auferunt Deum cognoscendi ordinemque supernaturalem 
expetendi et humanae personae, quae sibi sunt de essentia omnino de- 
trectant, quod scilicet sit libera, ratione praedita et spiritualis. 

Ad quod periculum vitandum, efficacissimum videretur remedium, si 
philosophiae perennis essentialia principia solemniter proclamarentur et 
thomistica philosophia, prae quacumque alia, iterum atque iterum com- 
mendaretur. 

Ad disciplinam vero quod attinet, inter plurima haec notari possunt: 

Utilissimum videretur maiorem episcopis potestatem attribui, in trans- 
latione vel etiam amotione parochorum in casibus can. 2147 enumeratis, 
et etiam extra hos casus, quoties bonum generale hoc postulat, quin 
semper sit recurrendum ad processum proprie dictum secundum normas 
in can. 2148 et seq., 2157 et seq., ac 2162 et seq. In plurimis enim casi- 
bus processus odiosus videtur et saepius ex modo hoc procedendi, maior 
occasio oritur scandali, cum multo cleri fideliumque detrimento. 

Forte etiam cuiusdam saepe utilitatis esset si in matrimonii impedi- 
mentis dispensandis facultas ordinaria Episcopis concederetur sub clau- 
sulis quidem in fine can. 1043, etiam extra casus can. 1043, 1045 
enumeratos, quin in singulis casibus ad Sanctam Sedem recurrendum sit. 

Optatur maior diligentia in solutione causarum matrimonialium. Ad 
hoc multum faveret, si Officialitatibus dioecesanis Officialitates regiona- 

les substituerentur, omnibus necessariis idoneisque officialibus praeditae, 
quibus nullum aliud crederetur munus. Multum siquidem difficile est, 
in singulis dioecesibus sacerdotes invenire iuris canonici satis peritos, qui 
munere Officialis, Iudicis, Defensoris Vinculi, Notarii, rite fungi possint, 
nec non advocatos et procuratores, qui partium rationibus utiliter con- 
sulere valeant. 

Ad Sacram Liturgiam quod attinet, opportunum valde videretur, si 
reformatio iam feliciter inchoata, quamprimum ita perficeretur ut libri 
liturgici typis mandari possint, rubricis secundum novissimas normas. 

Ad unitatem in tuto ponendam, perutile videretur si novissi m ae 
facultates concessae, de usu praesertim linguae vernaculae et cantilena- 
rum in eadem lingua, intra Missarum solemnia et Sacra Officia, necnon 
de participatione fidelium Sanctae Liturgiae, de munere commentatoris 
et ceteris eiusmodi, vim legis ita obtinerent ut, absque ulla controversia, 
ab omnibus et in loco omni solae licite observarentur, contrariis vero et 
etiam minus consentaneis, omnino reprobatis. 

De forma altaris et Tabernaculi Eucharistici, de forma etiam et am- 
plitudine et ornatu vestium sacerdotalium, aliquid utiliter decerneretur, 
ad vitandam admirationem et scandalum fidelium, nimiamque singula- 
ritatem. 

ffi Io ANNES GlRBEAU 
Ep. Nemausensis 

56 

Exc.mi P. D. ROBERTI PICARD DE LA VACQUERIE 
Episcopi Aurelianensis (Orleans) 

Prot. I C/59-959 Orleans, le 26 Aout 1959 

Eminentissime Domine, 

Litteras quas Eminentia Tua Rev.ma mihi mittere dignatur de futuro 
Concilio Oecumenico praeparando, accepi et attente cum viris ecclesia- 
sticis peritis et prudentibus de eis disputavi. 

Huic Pontificiae Commissioni diversa vota heic adnexa humiliter 
submitto. 

Deinde, qua par est reverentia me profiteor, 

Eminentiae Tuae Reverendissimae 
Servus addictissimus 

© Robertus Picard de la Vacquerie 
Episcopus Aurelianensis 

I. De studiis theologicis, philosophicis, historicis etc. ... Proponitur 

1. Prorogantes Concilium Vaticanum, iterum affirmare Institutio- 
nem « ex divino iure » Episcoporum tanquam Apostolorum successo- 
rum; extensionem simul ac terminium eorum potestatis indicere; quo- 
modo iidem cum Pontifice Romano ad regendam universalem Ecclesiam 
cooperantur egregie explanare; tum Pontificis Romani, tum Conciliorum 
Oecumenicorum infallibilitatis condiciones declarare. 

2. Mandatum dare aliquibus theologiae, philosophiae, historiae, 
oeconomiae etc. ... peritis, de praesentibus marxismi modis in diversis 
nationibus v. gr. Russia, China, Iugoslavia, Polonia, necnon et in Gallia 
et Italia diligenter planeque perquirere. Tunc haud dubie multae varia- 
tiones ad applicandas diversis populis marxismi theses, Ecclesiaque re- 
centissima et amplissima inquisitione sic monita, errores presse et firmi- 
ter denuo damnare posset; at contra possent etiam inveniri in commu- 
nismo quaedam opiniones v. gr. in oeconomia et in historia, non abso- 
lute a catholicis repellendae. 

3. Similiter de liberalismo in statu oeconomico v. gr. « capitalisme » 
inquirere, quomodo materialismi opinionibus in praxi invadantur notare, 
et reprobationes a Pontificibus necnon Pii IX undevicesimo saeculo in- 
dictas renovare. 

4. De sacerdotio magis explicetur quae sit natura characteris spiri- 
tualis apud sacerdotes et apud laicos producti a) baptismate et confirma- 
tione, h) Sacra Ordinatione apud diaconum, presbyterum et Consecra- 
tione apud Episcopum. 

II. De quaestionibus ad Oecumenismum pertinentibus 

1. Patres, temporibus Concilii Tridentini et iam Vaticani omnia 
documenta easdemque criticas rationes atque hodie non habebant ut 
amplius iudicaretur de controversiis propter quas Schismatis et Prote- 
stantismi fautores e Romana Ecclesia recesserunt. Nonne Patres per re- 
centes historiae percontationes sciscitati, doctrinales fratrum aberran- 
tium errores iterum condemnare atque etiam quorumdam theologorum 
propositiones plures esse paulo duriores humiliter fateri possent? 

2. Fratres nostri dissidentes, si bona fide, rationem reddere et cul- 
pam solvere pro maioribus hodie non debent. Nonne Ecclesia Romana 
praesentem multorum bonam fidem schismaticorum agnoscere atque 
caritate mota singularum sectarum et errores et veritates accurate di- 
scernere posset? 

Nonne bonum et necesse videtur primum inclinare corda ad com- 

munionem ut postea unionem sperare possimus? Nonne hoc est prudens 
S. S. Ioannis XXIII sententia cum concilium indicit? 

Episcopus Aureli anensis, perpaucis Orthodoxis et Protestantibus in 
dioecesi degentibus, libenter declarat se ad quaestiones de oecumeni- 
smo elucidandas modice idoneum curamque committit commissionibus 
ad hoc designatis et peculiarem competentiam praebentibus. 

III. De liturgia 

1. De Missa sacra. Nihil videtur substantialiter mutandum in cae- 
remoniis tam lectae quam cantatae Missae. Attamen si ad principia repe- 
timus latinam linguam locum graecae cepisse videmus quia plebis sermo 
necessitate doctorum ac principum sermoni fuit substitutus. Nonne Con- 
cilium maiorum exemplo motum, faciliorem ad missam accessum Chri- 
stianis dare vellet? Nonne, cum in toto canone servaretur latina lingua 
ad tenendam per totum orbem Sacrificii unitatem et universalitatem, 
sacerdos vernacula uti posset lingua ad lectiones et orationes prioris 
Missae partis? Et ita in omnibus caeremoniis quibus adsunt fideles v. gr. 
Ordinationes, ecclesiarum Consecrationes, Hebdomadae Sanctae officia 
(ex parte tantum emendata). 

2. De Breviario. His temporibus idem est Secularium et Regularium 
Officii Ordinarium et quidem gravius nam sacerdotes rapida lectione 
pietatem parum alunt.. Qui, etsi psalmos recenter correctos magis aesti- 
mant, inveniunt in lectionibus II Nocturni relationes sine obiectiva hi- 
storiae methodo expositas et interdum fabulis consentientes. 

Quin etiam Homiliae III Nocturni et ipsae maiori prudentia sunt 
eligendae. 

Itaque optandum ut recognoscatur et allevietur Breviarii ordo, siqui- 
dem Pontifex Romanus et Episcopi contendunt ut sacerdotes utilius le- 
gant et cantent. 

Unde proponitur: 

Ad Matutinum, unicus Nocturnus cum tribus latinis Psalmis et 
brevis lectio e Scriptura sacra excerpta, vernacula lingua (vera Lectio 
divina). 

Tenere, ut nunc, Laudes, Tertiam, Vesperas, Completorium. 

Tollere et Primam qua duplicantur Laudes et Sextam et Nonam qui- 
bus mane ministerium oneratur. 

Et revera pauciores sunt sacerdotes eorumque labores et opera gra- 
viora quam antea, unde sequitur ut Breviarii praesens ordo sit multis 
molestus et parum aptus ad mentes alliciendas utque plures multiplicia 
praetexentes opera, facile omittant. 

IV. De quaestionibus pastoralibus 

In Ecclesia et locum et munera et mandata quae laicis et sacerdoti- 
bus seorsum conveniunt, clare definire. 

Item quid sit « Actio Catholica » sive generalis, sive ad varias socie- 
tatis partes adaptata (specialisee) statuere, quidque eam a ceteris asso- 
ciationibus separet et quae sint rationes et methodus ad laboriosam mul- 
titudinem adeundam, cum plerique operarii abhorreant. 

Perscrutari quid intelligendum de « Catechumenatu » et quomodo 
sit agendum et in Missionibus et in Europa ubi paganorum numerus 
incessanter ageatur. 

Proponere specialem liturgiam ad docendos Catechumenos. 

Denique perscrutari quaestiones ad « Emigrationem » attinentes et 
methodum ad adeundos et docendos tot homines dictos « personnes 
deplacees ». 

© Robertus Picard de la Vacquerie 
Episcopus Aurelianensis 

Exc.mi P. D. FELICIS GUILLER 
Episcopi Apamiensis (Pamiers) 

Pamiers, le 15 novembre 1959 

Eminentissime Seigneur, 

C’est aujourd’hui seulement que j’ai adresse a le Commission Ante- 
preparatoire du Concile (Ecumenique les voeux que Votre Eminence a 
daigne solliciter de mon humble personne. Je m’excuse de ce retard. 
Je n’ai pu prendre qu’au premier septembre les six semaines de vacances 
qu’apres deux annees de presence continue dans mon diocese on m’avait 
imposees. Et c’est seulement a mon retour que j’ai pu reflechir aux 
grandes questions actuelles qui, en dehors des objectifs proposes par 
Sa Saintete Jean XXIII, presenteraient quelque utilite pour le bien de 
la Sainte Eglise. Votre grande indulgence voudra bien me pardonner 
ce retard. 

Daignez agreer, Eminence Reverendissime, 1’hommage de mon tres 
profond respect. 

© Felix Guiller 
Eveque de Pamiers 

Eminentissime Domine, 

Episcopus Apamiensis in Gallia Commissioni Pontificiae Anteprae- 
paratoriae pro Concilio Oecumenico aliquot vota humiliter exponit. 

1 . Episcopus Apamiensis optat ut in Concilio Oecumenico affirmetur 
unitas Collegii Episcoporum simul ac stricta coniunctio cum Sancta Sede 
in omnibus quae spectant non solum ad fidem sed et ad mores, liturgiam, 
apostolicam actionem. 

Desideraret tamen ut in administratione, verbi gratia quoad dispen- 
sationes super impedimentis in matrimonio, ampliarentur, si possibile 
esset, facultates episcoporum. 

2. Ut renovetur omnibus sacerdotibus et religiosis ratio obligatio- 
nis et regulae oboedientiae erga praelatos. 

3. Ut sacerdotibus iam repetita a Sua Sanctitate Ioanne XXIII et 
praedecessoribus venerandae memoriae obligatio exercitiorum religio- 
sorum, praesertim orationis mentalis quotidianae, integre Divini Officii 
recitandi, frequentis ad Directorem spiritualem recursus renovetur. 

4. Episcopus Apamiensis exoptat ut magis inspiciantur a Superiori- 
bus eorum praedicatio et actio religiosorum et praesertim scripta in diariis 
et in diversis publicationibus quae non numquam directiones ab Episco- 
pis datas redarguunt, non ita tamen ut theologorum investigationes impe- 
diantur. 

5. Ne omittatur vel neglegatur sive in catechismis, sive in dominica- 
libus homilia, sive in missionibus praedicatio de ultimis finibus. 

6. Ut in Seminariis strictior disciplina restituatur. 

7. Ne apostolicae experientiae sine approbatione episcoporum ten- 
tentur et ne citius extendantur nisi sanae, Ecclesiae voluntati conformes 
visae sint et iam fructus attulerint. 

8. Actio Catholica quae magis ac magis necessaria videtur omnibus 
sacerdotibus et laicis adhuc commendetur. 

Attamen ne sacerdotes, propter apostolatum laicorum, e personali 
apostolatu, e cognitione populi commissi per redactionem libri animarum 
et praesertim per visitationem familiarum cuius nulla alia opera locum 
tenere potest eximi se credant. 

Ne formatio aliquot militantium sufficere videatur et opera omni 
populo destinata neglegantur. 

9. Ut necessitas institutionis scholarum catholicarum firmiter reno- 
vetur. Sat enim multis sacerdotibus haec obligatio non magni ponderis 
videtur. 

10. Ut omni populo christiano revocetur necessitas vel saltem magna 
utilitas confessionis frequentis. 

Sacerdotes ipsi hac de re non satis persuasi videntur. 

11. Ut momentum instrumentorum diffusionis (ut sunt diarii, pe- 
riodica, cinema, radio, televisio) attentioni omnium Christianorum revo- 
cetur. Sacerdotibus denuntietur praesertim iis qui in solitudine vivunt 
vel in ancipiti sunt grave periculum pro castitate eorum quibusdam spe- 
ctaculis cinematographi et magis adhuc televisionis, cum spectator solus 
cum imagine manet, praestitis. 

Magnae quaestiones a Sua Sanctitate Ioanne XXIII iam positae in hac 
brevi supplicatione non aggressus sum. A theologis certo magis idoneis 
explanabuntur. 

Mihi visum est in conscientia episcopum parvae dioecesis quaestiones 
utilitatis pastoralis ponere, Eminenti Commissioni antepraeparatoriae pro 
Concilio Oecumenico curam relinquens ut haec vota retineantur vel 
reiiciantur. 

Maximae reverentiae obsequium ex corde profiteor Eminentiae Tuae 
cui fausta quaeque a Domino adprecor. 

Excellentiae Tuae Reverendissimae 
addictissimus 

© Felix Guiller 
Episcopus Apamiensis 

E.mi P. D. MAURITII Card. FELTIN 
Archiepiscopi Parisiensis (Paris) 

Paris, le 25 augusti 1959 

Eminentissime ac Reverendissime Domine, 

Ut Commissionis antepraeparatoriae pro Concilio Oecumenico lit- 
teris diei 18 iunii 1959 (sub Prot. N. 1 C/59-29) libenter breviterque 
respondeam, censeo, inter multiplices quaestiones examinandas, tres 
esse maximi momenti, scilicet: 

1. Amplius definire ius episcoporum residentialium 

In regenda enim sua dioecesi, propria auctoritate nonnunquam carent 
episcopi, quia saepius ad talem aut talem Congregationem romanam re- 
currere tenentur, sive ad dispensationem vel minimam interdum conce- 
dendam, sive ad ineundum consilium quod opportunum existimant. 

Salva ergo gubernationis unitate in Ecclesia, arbitror hanc quaestio- 
nem esse examinandam: quomodo ius episcoporum in sua dioecesi de 
facto ampliari possit. 

2. Strictius definire munus laicorum, vel « laicatus » in Ecclesia 

Postquam enim Pius XI plura in favorem Actionis Catholicae decla- 
ravit, saepe accidit ut eadem Actio Catholica non semper recte intellige- 
retur, et ut abusus quidam vicissim irruerent, non obstantibus monitis 
Pii XII necnon supremae Congregationis Sancti Officii, in pluribus ca- 
sibus. 

3. Cavere a laicismo 

« Laicismus », ut aiunt, non est « atheismus », qui Deum et divinae 
providentiae actionem negat, sed « laicismus » est potius doctrina quae 
de ipso Dei nomine omnino vult silere, et ad indifferentiam erga Reli- 
gionem ducere; quod periculum a Sua Sanctitate Ioanne XXIII feliciter 
regnante in Suis primis Litteris Encyclicis nuper denuntiatum est. In 
Gallia autem praesertim, hunc « laicismi » morbum patimur, qui totam 
socialem, familialem, personalemque vitam paulatim pervadit. 

De cetero, plurima alia problemata agitari possint, tres vero supra- 
dictae quaestiones, temporibus nostris, tales sunt ut, ad Ecclesiae bonum 
et ad Christi regnum augendum, mihi urgentiores esse videantur. 

Interea, cum omni qua par est reverentia, remaneo 

Eminentiae tuae Reverendissimae 
obsequentissimus in Christo frater 

© Mauritius Card. Feltin 
Archiep. Parisiensis 


59 

Exc.mi P. D. GEORGII A. LOUIS 
Episcopi Petrocoricensis et Sarlatensis (Perigueux e Sariat) 

Perigueux, die 10 novembris 1959 

Eminentissime Domine, 

Placeat Eminentiae Vestrae heic invenire suggestiones et vota quae 
effingimus in ordine ad proximum Concilium praeparandum. 

Velit Eminentia Vestra nos excusare si nondum hoc documentum 

efformare et mittere potuimus, cum diversis et quidem gravibus motivis 
prohibiti adhuc sumus. 

Faveat Eminentia Vestra acceptare obsequium quo Nos profitemur 
addictissimum famulum. 

© Georgius Louis 
Ep. Petrocoricensis et Sarlatensis 


Vota Ordinarii Petrocoricensis in Gallia 
De ipsa Ecclesia 

1. Accurate mysterium Ecclesiae definiatur (sc. Ecclesiae, ut est 
mysterium). 

2. Concinniter explicetur magisterium ordinarium, a multis fidelibus, 
immo sacerdotibus, prave conceptum. Auctoritas et pretium documento- 
rum a Congregationibus Romanis promulgatorum ad memoriam revocetur. 

3. Praecise enuntietur quinam sint locus et partes laicorum in Ec- 
clesia. 

4. Definiatur Actio catholica eique status iuridicus concedatur. De- 
terminetur quidnam sit mandatum a hierarchia commissum iis qui mili- 
tantes agnoscuntur; quomodo et a quibus hi designentur vel eligantur; 
quibus vinculis iuridicis Episcopo religentur? 

5. Quomodo definiantur Rector operum dioecesanorum et cappellani 
Actionis catholicae. Utrum eorum nominatio eis aliquam stabilitatem 
canonicam conferat (in ordine iurisdictionis personalis) aut sint simpli- 
citer ad nutum? 

6. Doctrina socialis Ecclesiae locum obtineat in lege canonica. 

7. Ius canonicum existentiam et valorem agnoscat instrumentorum 
quae summiter diversos apostolatus modos in unum coordinent. 

De potestate Episcoporum 

8. Episcopi, in dispensationibus concedendis (v. g. super impedi- 
mentis matrimonialibus aut erga moniales) et in administratione bono- 
rum dioecesis, largiore iurisdictionis usu gaudeant, quin, pro parvo, ad 
Congregationes Romanas recurrere debeant. 

De Clericis 

9. Optabilis videtur, quanquam multum iam factum est, Breviarii 
revisio ad faciliorem et spirituali ter nutricem recitationem. 

De Eucharistia 

10. Permittatur celebratio missae hora postmeridiana cum, v. g. du- 
cuntur exsequiae vel fiunt nuptiae quae, de facto, in nostris regionibus, 
magnam partem fidelium coadunant. 

1 1 . Mentionem in legislatione obtineant ii actores celebrationis litur- 
gicae qui in Instr. Musica Sacra a S. C. de Ritibus (3 sept. 1958) nomi- 
nantur ut sunt lectores, commentatores, qui quidem possunt esse laici 
et tunc « servitium ministeriale directum delegatum exercent ». 

12. Nonne opportunum esset aliquid inserere in Codice de profes- 
sione sollemni fidei quae in pastorali apparatu privilegiatum locum obti- 
net et in lege ecclesiastica generali ne nominatur quidem. 

De Matrimonio 

13. Ut impedimenta gradus minoris supprimantur et ad obtinen- 
dam dispensationem super impedimentis gradus maioris tantum mansu- 
ris legislatio applicetur ad mentem can. 1054. 

14. Ut, in pensanda validitate consensus matrimonialis, « intentio- 
nalitas » contrahentium locum obtineat ita ut qui, dolo et fraude alterius 
partis deceptus sit, in iis quae vere ad ipsam personam pertinent, non 
necessario validum consensum dedisse habeatur. (Aliis verbis, ut non 
sine restrictione admittatur principium, valde odiosum, quod sic gallice 
exprimitur « en mariage, trompe qui peut! »). 

15. Ad efformandum consensum validum, libertas non solum phy- 
sica et moralis, sed et psychologica requiratur, quae tantum momentum 
nostris temporibus habere videtur. 

16. Ut pure et simpliciter tollatur possibilitas contrahendi matrimo- 
nium conditionatum (ut iam in Codice pro Ecclesia orientali suppres- 
sum est). 

Quod si sustinetur, eadem analysis de conditione apposita valeat 
(sec. can. 1092) in conditione de praeterito vel de praesenti ac in con- 
ditione de futuro. 

17. Detur interpretatio authentica can. 1052 et controversiae hoc 
in canone inter auctores ortae dirimantur, quae quidem fontem difficul- 
tatum insuperabilium efficiunt. 

De Liturgia 

18. Ut elaboretur et adhiberi possit brevior et renovata formula in 
altaris necnon Ecclesiae consecratione ab Episcopo effecta. 

De Processibus 

19. Simplicior reddatur modus procedendi in translatione et remo- 
tione parochorum praesertim inamovibilium (can. 2147-2167). 


60 

Exc.mi P. D. HENRICI VION 
Episcopi Pictaviensis (Poitiers) 

Eminentissime Domine, 

Gravibus incumbationibus obnoxius, tam variis detinebatur curis 
novissimis mensibus istis, ut prius mihi otium non esset Eminentiae Ve- 
strae litteris, circa ea quae ad Concilium sunt paranda rescribere. Per- 
gratum nuntium de Concilio indicendo et mihi et omnibus in episcopatu 
sociis necnon omnibus fidelibus Ecclesiae Romanae communionem ha- 
bentibus, magnae causa fuit letitiae; huius rei gratia fit, ut sponte fluat 
grato ex animo nostro hoc testimonium. 

Cum vero « Commissio Antepraeparatoria » eiusdem, te praeside, 
benevolenter consilium meum circa res, quae in futuro Concilio tractanda 
venient exquirat, libenter praebeam quasdam opiniones, quae pro meo 
iudicio ad sequentia capita reduci possunt: 

I. De Unitate Ecclesiae. 

II. De Constitutione Ecclesiae. 

III. De Expansione Ecclesiae. 

I. De Unitate Ecclesiae 

Quoad primum caput, duae quaestiones examinandae veniunt: 

1. De Unione ecclesiarum dissidentium. 

2. De Unitate interna ipsius Ecclesiae Catholicae. 

1. De Unitate ecclesiarum dissidentium-. 

Problema valde momentosum quod, meo quidem iudicio, negligi non 
potest et quamvis propter eiusdem complexitatem non nisi caute explo- 
rari valeat, maximeque ab eo qui munere fungitur episcopali, tamen liceat 
mihi sequentia enuntiare argumenta: genericum primum; alterum pro- 
prium huius Dioecesis Pictaviensis. 

A ) Generice consideratum . 

B) Peculiare Dioecesis Pictaviensis. 

A) Generice consideratum: 

Novissimis istis temporibus, usus invaluit sic dicti « Motus Oecu- 
menici », qui, ope conventuum orationum et consensuum amicitiae, 
contactus cum protestantibus favet. Haec ratio agendi, revera quosdam 
protulit fructus sub aspectu christianae caritatis et mutuae comprehen- 
sionis, quod tamen non inmune a quadam incommodi et periculi specie 
evadit; alia ex parte, contactus illi non multum favent ipsam optatam 
unitatem, sed aliquando in sanae fidei detrimentum reddi videntur. Unde 
ergo denuo duae quaestiones considerari possunt: 

a) Potuerintne negligi vel e contra attente perpendi debent peri- 
cula difficultatesque huius contactus? 

b) Contactus mutuus, non vero ille plebis eritne utilis bonosque 
fructus afferre potuerit? Nonne enim aliquae domus, religiosis familiis 
praepositae, ad hoc institui possint, in quibus protestantes propriis dubiis 
et anxietatibus consulere et ipsi fideles pro eis orationes fundere possint? 

Ego opportunum duco delimitare imprimis capita fundamentalia, 
quibus sententia protestantium revera opponitur doctrinae catholicae. 
Tunc apparebit, ut opinor, quod non paucae differentiae, quae frequen- 
ter adducuntur ad earum irreductibilitatem ostendendam sunt magis 
verborum quam rei discrimina. 

B) Peculiare Dioecesis Pictaviensis: 

Agitur hic de sic dicta « pusilla Ecclesia », quae radices fundit in con- 
finibus istius Dioecesis Pictaviensis, ideoque sollicitudini meae non alie- 
na. Membra istius ecclesiae vocantur « dissidentes » et fere triginta 
millia numerantur. 

Ipsum Concilium Vaticanum causam cognovit, immo et examinavit 
sed, pro dolor!, dissolutum fuit antequam sententiam suam redigeret. 

Excellentissimus Dominus Derouineau, nominatus a Pio XII Visi- 
tator Apostolicus pro « dissidentibus », magnam eis dedit operam, tamen 
pretium operis est ut hanc quaestionem Concilium sumat sibi conside- 
randam. Ego velim totum negotium Concilio commendare; res excusa- 
tionem habet nam Episcopus Pictaviensis, et propter « dissidentium » 
multitudinem et propter pastoralem sollicitudinem, non levi afficitur 
molestia. 

2. De Unitate interna ipsius Ecclesiae Catholicae. 

Optima ratio pro Ecclesiarum unione erit, nisi fallor, unitas in sinu 
ipsius Ecclesiae Catholicae. Tentamina omnia ad sibi conciliandas cae- 
teras alias ecclesias, salvo meliori iudicio, ad operis effectum non perve- 
nient nisi prius unitas ipsius Ecclesiae roboretur et augeatur. 


24 (II a) 

Ita porro, nostris hisce temporibus, nihilominus maximos op timos- 
que fructus quos Concilium Vaticanum protulit, praesertim quoad pri- 
matum et infallibilitatem Romani Pontificis attinet, est cur de rerum 
evolutione in Gallia nonnullis anxietatibus tenear. Etenim semen fune- 
stissimi « modernismi » non omnino deletum est et magis minusve ma- 
nifestatur in sic dicto « progressismo »; error valde improbus quia, cum 
propter eiusdem indeterminationem difficilis captu evadat, praesertim 
incautis iuvenibus obsidet. Nobilem habuit ortum cum « laicismi » 
filius sit! 

Alia ex parte, ratio cogitandi et agendi protestandum valde favet 
psychologiae et propensionibus opificum operariorumque qui, conside- 
rationibus supernaturalibus praetermissis, omnia sub naturali lumine 
eventuum, lucri, utilitatis, ipsius hominis, etc. non vero sub lumine ori- 
ginis et finis ipsius hominis considerant et perpendunt. Inde ergo ori- 
ginem ducunt quaedam effata sicut, ut exemplum afferam: « Ecclesia 
docet vel iuvat hoc aut illud, sed fides mea aliud a me expostulat ». 

Haud pauci christiani, ii praesertim qui studiis universitariis incum- 
bunt, « laicismo » et libero examini redolent. 

Sine errandi formidine possum asserere, quod quaedam partes Phi- 
losophiae Modernae marxismo, exsistentialismo vel immanentismo infi- 
ciuntur; ita porro mentes obcecant. Persaepe ipse philosophus Christia- 
nus, quid valeant quaedam verba matris eius Ecclesiae non videt. 

Hoc argumenti genus, gravissimum sane, valde difficile reddit munus 
docendi fidem iuvenibus, qui magistros audiunt universitarios. 

Quamvis tantum valeat pro Gallia, nolo praetermittere factum, quod 
universitarii illi non nisi per transennam formidolosum illud fidei pro- 
blema perspiciunt, quod vero in detrimentum redditur sanae doctrinae; 
immo quoddam habet malevolum influxum in ipsa clericorum vita disci- 
plinari: vera obedientiae notio tenebris obnubilatur ut, verbi gratia, 
patefactum est in difficultatibus suscitatis a sacerdotibus « operariis » 
qui, propriis rationibus ducti, sibimet consulerunt. 

Alio ex capite Philosophia Moderna inquirit, reperit et elaborat ele- 
menta non spernenda, quibus scientiae patrimonium augetur ditaturque. 
Pro mea sententia, valde utile erit et momentosum omnem operam dare 
ad componendam Philosophiam Modernam cum Philosophia Neoscho- 
lastica, unde patefaciant utriusque capita communia et capita dissidentia, 
et unde ad mentes illustrandas gressusque ad rectam viam dirigendos 
lux effulgeat. 

II. De Constitutione Ecclesiae 

Valde adlaboravit valdeque profecit Concilium Vaticanum. In eius- 
dem semitis tamen adhuc pergere opportunum duco, et quidem sub qua- 
druplici aspectu: 

1. De Episcopatu: 

a) De eius origine . 

b ) De eius munere in Ecclesia. 

c) De eius munere in dioecesi. 

d) De eius munere ad docendum et regendum. 

Valde dolendum est quod permulti ex christiano grege Episcopum 
veluti praepositum administrativum, non vero uti Apostolorum succes- 
sorem considerant. 

2. De Presbyteratu: 

Proprii limites « Sacerdotii Ministerialis » statui deberent ut efful- 
geat sacerdotii character sacer, et patefiant rationes illae altissimae pro- 
pter quas sacerdotes tam illecebris corruptelarum valedicere, quam con- 
nubio et artis exercitio eiurare debent. Re quidem vera quidam fideles, 
inter quos sacerdotes quidam enumerari fatendum est, non bene intelli- 
gunt verum sacerdotii munus in Ecclesia: alii non mente capiunt sacer- 
dotium, quod a presbytero fungitur, non nisi participationem esse sacer- 
dotii Episcopi; alii vero Episcopi auctoritatem, tam sub aspectu doctri- 
nali quam iuridico, valde infirmant. 

Singulariter quod attinet ad Actionem Catholicam munus sacerdotis 
determinare, et ei proprios limites praebere opportunum duco. 

3. De laicis: 

Asserere audeo quod, nunquam satis extolletur illa altissima ratio qua, 
qui ad Ecclesiam pertinent non tantum ei iuridice consociantur, verum 
etiam fiunt per baptismum membra eiusdem corporis. 

Sub luce doctrinae de Corpore Mystico Ecclesiae, uberius explanare 
oportet Ecclesiae doctrinam circa finalitatem et momentum rerum terre- 
strium pro vita aeterna; circa baptizati sacerdotium; circa laicorum apo- 
stolatum; circa Actionis Catholicae definitionem; circa intimam necessi- 
tudinem et coniunctionem inter civitatem terrestrem et Ecclesiam, etc. 

4. De Religiosis : 

Ad hunc respectum, liceat mihi unam alteramve quaestionem pro- 
ponere: 

Considerari posset quasnam afferat utilitates illa copiosa series pusil- 
larum congregationum et societatum piarum, quae persaepe eundem in- 
tendunt finem. 

Cum talis sit temporum conditio, ut non sit copia sacerdotum ad 
omnes necessitates pastorales implendas, considerari etiam posset si forte 
expediat facultates Episcopis tribuere ut, si usus veniat, sacerdotibus 
religiosis etiam monachis munera committere valeant. 

III. De Expansione Ecclesiae 

Ecclesia optime Catholica praedicatur. Procul dubio Christi redem- 
ptio est universalis. Ergo Ecclesiae est munus missionandi. 

Optima illa Littera Enciclica, Fidei Donum, attentionem suscitavit 
animosque sibi copulavit. Tamen tumultuosis temporibus istis quibus 
« tecnica » omnia pervadit, res ita sese evolvunt ut, certis de causis, 
quaerere possimus si forte disperdatur paulatim in populis ipsis chri- 
stianis gloriosum fidei patrimonium quod Ecclesia mater, non sine infi- 
nitis toleratis aerumnis, comparare valuit. Etenim longe absumus a tem- 
poribus illis, quibus fides hominum medullam attingebat; infirmitas ista 
magis manifestatur in iuvenibus: problema sane gravissimum. Expedit 
quidem omni instantia, primum quaerere causas; postea remedia prae- 
bere. 

1. Causae : 

Forsitan quaedam causae ad trutinam revocari possunt: 

Timeo quidem ne Ecclesia hodiernae psychologiae operariorum et 
artis technicae non adaptata sit. Possumus etiam quaerere utrum Ecclesia 
in statu physico versus desideria indigentiasque mundi istius moderni sit. 

Certe certius longe abest a me in dubium revocare aliquid eorum, quae 
Christus tradidit Ecclesiae suae. Tamen ipsa Ecclesia multa comparavit 
sibi elementa, tam ordinis interni quam externi, quorum non omnia sunt 
essentialia. Iam vero, nonne ad novum examen adduci possunt quaedam 
structurae institutionesque accidentales, in praesenti sine momento quia 
originem ducunt a situatione quadam historica? 

En aliquas quaestiones: 

Limites dioecesis et paroeciae. 

Actio pastoralis coniuncta: « Pastorale d’ensemble ». 

Structura temporalis et postulata missionis Ecclesiae. 

Vita intima et conversatio externa sacerdotis: « Style du pretre ». 

Conceptio diei Dominicae, sicut dies Domini. 

Lingua latina et lingua vernacula in coetibus Christianorum et forsi- 
tan in ipsa liturgia, etc. etc. 

2. Remedia: 

Remedia inveniri debent in virtute propria ipsius Ecclesiae. Forsitan 
oriri possunt ex tribus istis fontibus: 

a) Ex Actione Catholica: 

Actio Catholica ad aetatem adultam pervenit; tempus est ergo ut 
ad eiusdem definitionem procedatur. Oportet eiusdem elementa essen- 
tialia enumerare et statuere; relationes eius ad dioecesim et paroeciam 
declarare. 

b) Ex sacerdotis virtute: 

Ad solidam eiusdem efformationem, profundam, et hodiernis indi- 
gentiis perviam obtinendam, imprimis seminarium vel efformationis do- 
mus, aptatus sit oportet. 

Propria vita sacerdotis expostulat ut non consideretur solitarius, 
tam in sua pietate quam in suis inquisitionibus et in apostolico suo mu- 
nere obeundo. 

Verbis istis volui simpliciter evocare quaestionem de militiis sacerdo- 
talibus in clero saeculari. 

3. Ex diaconatus institutione: 

Institutio virorum apostolicorum qui sacerdotes inter et laicos positi 
sint, constitui potest. Hoc enim sub duplici forma fieri posset: vel sub 
specie vitae communis, more religiosae familiae ita ut illi possint officiis 
apostolatus propriis sese devovere, praesertim sese exercendo in artibus 
ipsis operariorum, ut eorum indigentiis praestare possint; vel sub forma 
primaeva institutionis ordinis diaconatus, itaque membra ordine sacro 
insignientur et forsitan non necessarie oneri caelibatus ligabuntur. 

Quantae utilitatis et fructus erit institutio ista pro Ecclesia! 

Conclusio 

Dum huic expositioni finem facit. Episcopus Pictaviensis bene intel- 
ligit quam superficialiter et fragmentarie proposita et examinata sint ar- 
gumenta. Animum tamen intendit in ea, quae magis consentanea et mo-. 
mentosa ei visa sunt pro rerum adiuntis Galliae novissimis hisce tempo- 
ribus, relate ad fidei et Regni Dei incrementum. 

Deprecatur a Commissione Antepraeparatoria ut eiusdem negligen- 
tiae ignoscat. 

Suppliciter orat Eminentissimum Cardinalem Praesidem Commissio- 
nis Antepraeparatoriae, ut recipere dignetur altissimae considerationis et 
devotionis testimonium, quo se profitetur addictissimum 

© Henricus Vion 
Episcopus Pictaviensis 

Exc.mi P. D. ANDREAE FAUVEL 

Episcopi Corisopitensis et Leonensis (Quimper e Leon) 

Quimper, le 28 novembre 1959. 

Eminentissime Seigneur, 

J’ai 1’honneur de presenter a Votre Eminence le rapport ci-joint 
contenant mes souhaits quant au programme du prochain Concile CEcu- 
menique. J’ai conscience du retard apporte a le rediger et prie Votre 
Eminence de bien vouloir me le pardonner. Puissent du moins mes sou- 
haits se rencontrer avec ceux d’un grand nombre de mes confreres dans 
1’episcopat, de sorte que le programme de nos travaux reponde, dans la 
mesure du possible, a nos aspirations communes. 

Daignez agreer, Eminentissime Seigneur, 1’hommage des sentiments 
de profond respect avec lesquels je suis 

de Votre Eminence 
les tres humble serviteur 

© Andre 
Ev. de Q. et de L. 

Beatissime Pater, 

Episcopus Corisopitensis et Leonensis subsignans, ad pedes Sancti- 
tatis Vestrae provolutus, humiliter proponit ea quae sequuntur ut in 
proximo Concilio examinentur: 

1. De Ecclesia in semetipsa, ut loco communionis Dei hominumque 
in Christo. 

2. De liturgia eiusque renovatione ubique promovenda; namque 
huiusmodi renovatio inchoata tantum videtur. 

3. De Scriptura Sacra et Traditione . 

4. De Missionibus. 

5. De Ecclesiae supranationalitate in suo romano centro. 

6. De Episcopis. 

7. De clero: eius vita spiritualis, intellectualis formatio, pauper- 
tas, maiora Seminaria. 

8. De laicis eorumque partibus in Ecclesia, 

9. De Ecclesia in suis relationibus cum hodierno mundo: 
de tolerantia iuxta Pii XII orationes; 

de communismo et atheistico materialismo; 
de liberalismo oeconomico et sociali Ecclesiae doctrina; 
de fide et scientia; 

de reverentia erga humanam personam. 

Et Deus... 

Corisopiti, die 28 novembris 1959. 

© Andreas 

Ep. Corisopitensis et Leonensis 
62 

Exc.mi P. D. ALOYSII MARMOTTIN 
Archiepiscopi Rhemensis (Reims) 

Remis, ex aedibus archiepiscopalibus, die 20 augusti 1959. 

Eminentissime Princeps, 

Litteris quibus Eminentia Vestra Reverendissima Episcopos universi 
orbis invitabat ad vota promenda intuitu Concilii oecumenici, prompto 
et libenti animo respondeo. 

Honore duco Eminentiae Vestrae mittere animadversiones quas ad 
negotium aliquid facere posse reputavi et eamdem adprecor ut has acci- 
pere dignetur. 

Dum has cum Eminentia Vestra Reverendissima communico, sacram 
eius purpuram deosculor et me profiteor eidem reverenter 

© Aloysius Marmottin 
Archiepiscopus Rhemensis 

Ad doctrinae capita quod attinet 

Optanda videtur progrediens enucleatio de natura Ecclesiae ut ad 
plenum exitum deducatur opus inceptum a Concilio Vaticano. 

Duplici de causa huiusmodi enucleatio utilis apparet. Ita positive 

fovebitur affectus membrorum Ecclesiae erga providam Matrem et dis- 
sidentes ad reditum invitabuntur; negative arcebuntur opiniones quae mi- 
nus caute in hac parte, nostris temporibus, profiteri potuerunt. Et quod 
ita sit, ea quae infra legentur innuere videntur. 

Ad rem facere videntur ea quae refert Exc.mus D. D. Iosephus Le- 
febvre, Bituricensis Archiepiscopus, in opusculo cui titulus: « Rapport 
doctrinal », Coetui Episcoporum Galliae die 30 aprilis 1957 praesentato. 

Pagina 25, scribit Exc.mus Auctor sub titulo: « Le Chretien doit ap- 
profondir le mystere de PEglise »: 

« L’amenuisement des vues surnaturelles empeche beaucoup de nos 
« chretiens de comprendre a quelle hauteur se situe 1’action de PEglise. 
« Celle-ci, comme son Chef dont elle continue 1’oeuvre, glorifie le Pere en 
« sauvant, par la grace, les ames et le monde... Mais son action, lente, 
« discrete, profonde, echappe en grande partie a Pexperience humaine. 
« Nos contemporains sont presses; iis ont besoin de voir, de palper, d’ex- 
« perimenter, de constater. Instinctivement, iis rabaissent Pceuvre de 
« PEglise au niveau de leurs preoccupations dominantes. De cette Eglise 
« iis font une administration, une organisation puissante a laquelle iis 
« reprochent ses formes desuetes et son manque d’efficacite. ... De meme 
« qu’on a perdu le sens de Dieu, le sens du peche, on perd alors le sens 
« de PEglise... ». 

Paulo post refert Cl.mus Auctor testimonium alicuius sui collegae. 

« II faudrait distinguer trois sources des incomprehensions et des 
« erreurs que nous signalons ici. D’abord un courant de dechristianisation 
« qui date de plusieurs siecles... II s’oriente de nos jours, dans les masses, 
« vers un naturalisme de fait ou vers le materialisme dialectique de Marx. 
« II y a ensuite les ecarts de quelques theologiens ou penseurs catholiques, 
« entraines par le souci de parier le langage de leur temps, afin de mieux 
« agir sur lui. Iis ne s’apercoivent pas toujours qu’ils sont victimes d 'a 
« peu pres, parfois meme de reelles deviations. II importe de noter enfin 
« le durcissement de ces theologiens et penseurs devant les “ courants 
« integristes ”, eux aussi mal situes, qui vivent dans la nostalgie de temps 
« revolus... et sans aucun mandat censurent tout essai de progres quel 
« qu’il soit ». 

Deinde sequuntur, in praelaudata Relatione, alia argumenta quae pro- 
deunt sub his titulis: 

Seule une vraie foi en PEglise preserve le chretien de toute deviation; 

L’autorite de PEglise visible est volue par Dieu; 

L’Eglise visible ne fait qu’un avec PEglise des ames; 

Difference essentielle entre le sacerdoce du pretre et celui de tout 
chretien. 



ARCHIEPI S COPU S UHEMENSIS 


377 


Ut pressius loquamur, optanda foret declaratio Magisterii circa Ec- 
clesiam « visibilem » eamdemque « invisibilem », deque inter utrumque 
conceptum mutua necessitudine. De novo, proferenda essent schemata in 
Concilio Vaticano parata « De Episcopatu », ut in luce ponatur eccle- 
siastica Hier archia. Evolvenda foret eiusdem cum Laicatu consuetudo, 
quod eo magis necessarium apparet quo laicorum cum Clero in dies re- 
quiritur ad opus apostolicum actuosior conspiratio. Nec omittenda esset 
delineatio laicalis muneris in hodierna ecclesiastica efficientia, ita ut 
dilucide appareat Sponsae Christi unitas consona. 

At ubi consuetudo Hierarchiae cum Laicatu consideraretur, non 
tantum cogitandum esset de fidelibus in aciem Actionis catholicae mili- 
tantibus, sed altius insideret quaestio de Relationibus Ecclesiam inter et 
Statum. 

Paulum modo evolvendum argumentum. Magna quidem hodie oritur 
sollicitudo de Actione catholica ut vita catholica totam actionem huma- 
nam, etiam quae profana exsistit, imbuat; et iure meritoque. 

At si vita catholica quodcumque negotium, quamcumque artem seu 
professionem, si etiam officinam ingrediatur oportet, non minus desidera- 
tur ut vitam politicam pervadat, eo vel magis quo hodie plus quam nullo 
temporum anteactorum maiorem partes Status assumat in vita civium. 
Si gubernii civilis munus est ordinare cives in bonum commune, tem- 
porale utique, iam praescindere nequit ab ultimo totius creationis fine. 

Et quidem gratulamur de progrediente in pluribus nationibus Demo- 
cratia christiana. Nihilominus multae cautionis semper fuit definire habi- 
tudinem eorum quae sunt Caesaris ad ea quae sunt Dei. Accedit quod 
hodie non eodem oculo quam antiquitus considerandae veniunt relationes 
Ecclesiam inter et Statum, cum propter diversitatem opinionum in campo 
religioso plura gubernia debeant aequam tolerantiam profiteri. Caven- 
dum est tamen ab omnimodo neutralismo. Optamus siquidem, prout 
natura rerum et instauratus a Deo supernaturalis ordo exposcunt, con- 
vergentem actionem utriusque potestatis, uniuscuiusque in proprio ter- 
reno, ad gloriam Dei promovendam. Doctrina de sana Laicitate, de qua 
pluries sermonem habuit Pp. Pius XII, forsitan alicui Schemati de Rela- 
tionibus inter Ecclesiam et Potestatem civilem incorporanda esset. 

k k k 

Ut autem vocis ecclesiasticae magisterio, maiore cum uniformitate, 
christianis cuncta imbuatur, resumi posset consilium in Vaticano initum 
de Catechismo ad Parochos e Tridentini suggestu orto; non ita quidem 

ut necessario litteraliter unaquaque natio hunc adoptandum haberet, sed 
eo modo concinnatum ut, ex officio et publice, Magisterium ordinarium 
praecipuas fidei catholicae formulas traderet, incorporandas in aliqua 
— ut ita dicam — « praesentatione » ingenio et necessitatibus singula- 
rum regionum conformi. 

Ad disciplinam et ad iuris revisionem quod spectat 

Alia sunt quae pertinent ad quasdam, ut aiunt: reformationes struc- 
turae, alia quae potius singula minute intuentur. 

Quoad prima, quae sunt generaliora, non uni tantum apparet Eccle- 
siam, dum magis ac magis apostolicae expansioni incumbit, Iure concepto 
pro societate plene stabilita regi. Aliis verbis, magis quam alias unquam 
Ecclesia est « in fieri» et tamen adhuc regitur ut « in esse stabili »! Res 
exemplo plana fiet. Cura animarum seu officium parochi a Codice prae- 
cipue consideratur ut beneficium, a iure tali modo munitur ut integra 
maneat conditio beneficiarii cuius inamovibilitati potius consulitur. Non- 
ne magis animarum emolumenti sollicitudo habenda esset, ut praesules 
expeditius et flexibilitate maiore providere possint populi necessitatibus? 

Si ipsa ad Nationem attenditur, Particularismo aliquantulum laborare 
videmur. Equidem de iure divino Ecclesia universalis in peculiaribus 
territoriis sub regimine singulorum pastorum partitur; nihilominus ta- 
men recte desideratur maior inter diversas dioeceses vicissitudo. Ita 
v. g. frequentior et magis normalis fiet transitus sacerdotum e regionibus 
clero ditioribus ad eas quae magis indigent. 

Hinc necessitas conventuum episcopalium pro tota natione. Revera, 
hoc plus minusve ubique de facto institutum est, sed optandum forsan 
esset ut quod iam in praxi ductum est, mox a Iure consecretur. Provin- 
ciae, prioribus temporibus constitutae, mutatis tractatibus vitae, non sem- 
per videntur hodiernis necessitatibus sufficienter respondere. 

De caetero, quin ullam contradictionem propositum nostrum conti- 
nere videatur, si actio magis uniformis desideratur inter dioeceses, potius 
aucta libertas optatur in administratione Ecclesiae universalis (une decen- 
tralisation). Verbi gratia, episcopi possent amplioribus facultatibus gau- 
dere ad dispensandum super lege ecclesiastica. Equidem aliquibus Ordi- 
nariis facultates libenter conceduntur, sed cur non inscriberentur in ipsa 
lege quae nunc mere de gratia elargiuntur? 

In hoc, dicimus, nulla appareat contradictio, quia si ex una parte 
aucta unitas proficit ubi actio apostolica alicuius amplitudinis movenda 
est, ex altera maior velocitas impendenda est ab unoquoque praesule 
quando agitur de negotiis ordinariis expediendis. 

Semper valet idem principium: Ecclesia instruenda est omnibus mediis 
quibus missionem suam alacrius obire poterit. 

* -k k 

Secundo-, de his quae singula respiciunt, en capita quae materiam 
deliberationis suppeditare possent. 

1. Pro disciplina Monialium-. consulendum esset saniori statui psy- 
chologico plurium, v. g. per domos ad feriandum, per tempora relaxa- 
tionis modo generali instituta. Non semel auditur moniales quasdam vita 
nimis tensa laborare, non sine gravi damno etiam spiritus. 

2. Quoad Religiosos exemptos: aliquando desideraretur a parte 
eorum actio cum clero saeculari magis consona. Consilia sua planius cum 
Ordinariis locorum conferre deberent; hi melius norunt conditionem 
qua versantur populi. 

3. Quoad modum agendi cum dissidentibus: quin incidamus in in- 
tempestivum irenismum, rigor laxandus esset in communicando cum 
illis, v. g. in modo celebrandi matrimonia mixta. 

4. Quoad Sacramentum Poenitentiae: nimis complexa est legislatio 
de casibus reservatis; optanda est redactio ad simpliciorem formam. 

5. Quoad Sacramentum Matrimonii: augenda esset potestas epi- 
scopalis ad dispensandum super impedimentis; examini subiiciendus 
esset elenchus impedimentorum; sunt aliqui qui forsitan obsoleverunt. 

6. Relate ad cultum: numquam nimis insistitur in uniformitate in 
ritibus observanda; testimonium colligitur quod vel dissidentes hoc 
respectu moventur quando Ecclesiam observant. 

7. Relate ad professionem fidei: nonne restringi posset obligatio 
profitendi fidem quam statuit canon 1406? Etsi principium salvandum 
videtur, estne necessarium tam iteratis vicibus profiteri fidem? 

8. Quoad prohibitionem librorum: lex aliquantum inveterata ap- 
paret. Multi libri in Indice inscribuntur qui hodie non videntur graviter 
alicui nocere posse. Nonne efficaciam aequalem sortiretur lex si potius 
conciperetur per modum alicuius iudicii moralis prolati circa libros 
(une cote morale), sicut fit ad valorem moralem voluminum cinemato- 
graphicorum denunciandum (pour les films)? 

Datum, Rhemis, ex aedibus archiepiscopalibus, die 20 augusti 1959. 

© Aloysius Marmottin 
Archiepiscopus Rhemensis 

Em. mi P. D. CLEMENTIS Card. ROQUES 
Archiepiscopi Rhedonensis (Rennes) 

I. Ad favendam unitatem 

Locus esset ut argumentum de Ecclesia (cap. I et III) resumatur cui 
Concilium Vaticanum curam impendere non valuit. In quo Orientales 
aliquam partem doctrinae suae de Ecclesia agnoscerent (cap. I) Nationum- 
que ducum animi converterentur ad eorum officia religiosasque praestatio- 
nes erga laicismum nimis saepe publice admissum (cap. III). 

Caput secundum, iam in Concilio elaboratum, firmum Ecclesiae funda- 
mentum illustravit, quod est Petrus eiusque Successores, in Constitutione 
Vastor Aeternus. Expediret, praesertim ad Orientalium attentionem, ut 
de propria et generali missione Episcoporum , Apostolorum Successorum, 
disseratur. In prooemio Constitutionis De Eide Catholica Concilium Vati- 
canum sic loquitur: « Sedentibus Nobiscum et iudicantibus universi orbis 
Episcopis », et S. S. Pius XII, in Litteris Encyclicis Fidei donum, Epi- 
scopos admonuit eos communiter et coniucte missioni apostolicae Eccle- 
siae praepositos esse. 

II. Adversus haereses huius temporis 

1. Negatio Dei eiusque summi principatus maior est haeresis huius 
aetatis, pro disciplina accepta et statuta, praesertim a materialismo dia- 
lectico et atheo. 

Conveniret iterum affirmari dogma de Deo transcendente et creante, 
simul cum vero sensu humanorum factorum in eorum diversis stadiis 
historicis ac personalibus: 

Unicitatem humani generis ab Adamo. 

Animae immediatam creationem, spiritualitatem et immortalitatem. 

Gratuitatem ordinis supernaturalis. 

Peccati originalis naturam et universitatem. 

Redemptionem. 

Aeternam vitam hominis cum optione vel beatitudinis vel aeterna- 
rum poenarum in inferno, sine ulla possibili redemptione post mortem. 

Christi adventum vel « Parousiam », quae est historiae mundi 
consummationem et exitum. 

2. Opportunum videtur iterum damnari Indifferentismum ab effec- 

tiva tolerantia valde auctum, quae Societates civiles non paucas inducit 
ad omnes religiones ex aequo habendas. 

Ecclesia Catholica sola vera est religio, extra quam nulla salus. Expo- 
sitio doctrinae de hac veritate iuste locum tenere debet in Constitutione 
de Ecclesia (cf. argumentum Concilii Vaticani, cap. I). 

3. Ecclesia Catholica, initio huius saeculi, per difficultates Moder- 
nismi transiit. Opportunum videtur resumi et summam damnationis 
(relativismum dogmatum eorumque formularum) et formas ex eo exortas 
quae nunc inveniuntur in nova exegesi, « symbolica et spirituali » vocata, 
et in acceptatione alicuius moralis disciplinae sic dictae « moralis condi- 
tionis vel practicae » (cf. Enc. Humani generis). 

4. Progressus artium (technicarum), cura maioris ac maioris produc- 
tionis, « Socialisatio » novae temperationis, materialistaeque doctrinae 
facile inducunt ad hominem contemnendum et opprimendum. Opportu- 
num ergo videtur conciliari documento praecipua elementa doctrinae so- 
cialis Ecclesiae illustrari maioremque auctoritatem recipere. 

III. Ad exaltationem B. Mariae Virginis 

Desideramus et exoptamus ut continuentur et propellantur investi- 
gationes ad definitionem dogmatis de B. Maria omnium gratiarum Media- 
trice praeparandam, quod, Officii ac Missalis gratia, iam in fide populi 
christiani locum tenet. 


IV. Circa disciplinam Cleri 

Apud Sacerdotes nimis multos, quos iure cura vehementer sollicitat 
Evangelii multitudinibus materialismo laborantibus praedicandi, mens 
plus minusve oritur quae « activismo » operumque artibus excellentiam 
tribuat prae salutis viis seu mediis a D. N. I. C. statutis, quae pollent 
heri, hodie et semper. 

Mentionem de constanti Ecclesiae disciplina circa hanc questionem 
prodesset a Concilio iterum fieri, momento confirmato praedicationis mu- 
neris, Sacramentorum, maxime poenitentiae, administrationis, supplica- 
tionum officii et praesertim Breviarii integre quotidieque dicendi. 

V. Circa laicos 

Iam a decadibus pluribus, animi inflexi sunt ad laicorum munus in 
Ecclesia considerandum. Utile videtur affirmari praesertim: 

Locum et munus laici ordinis in Ecclesia. 

Quid et qualis esse oportet Actio Catholica in conspectu huius 
quod « Apostolatus in genere » dicitur, eius scopum et exigentias, et, si 
opus erit, eius modos et fines. 

Munus familiae intra Ecclesiam, iuraque eius et officia, vetustate 
praestantiam respectu ad Reipublicae status, et praesertim eius gravia 
munera quoad prolis educationem; ubi locus opportunus esset ut iterum 
ius Ecclesiae confirmetur ad pueros adolescentesque a se docendos in 
omnibus rebus, etiam profanis, simul cum reciproca parentum obligatione. 


VI. De Codice luris Canonici 

Exoptamus: 

Conscriptionem in concordia cum sententiis Commissionis ad Codicis 
interpretationem . 

Constitutionum novarum consignationem, maxime: 

a) de personali iurisdictione (v. g. pro exercituum vel advenarum 
Cappellanis); 

b) de saecularibus Institutis; 

c) de eucharistici ieiunii normis. 

Canonem aliquem de Actione Catholica, ubi de laicis tractatur. 

Ut extendantur Ordinariorum potestates in matrimonii legislatione, 
hoc est ut impedientia impedimenta et illa quinque minora dirimentia 
remittere valeant, simul et sanationem in radice concedere. 

Ut permittatur celebratio in ecclesia matrimoniorum inter catholicos 
et baptizatos acatholicos contrahendorum. 

VII. Varia 

Occasionem Concilii tenemus ad hoc votum exprimendum ut Pontifi- 
calis liber recognosci et expediri conducatur. 

Rhedonis die 1 octobris. 

© Cl. Roques 
Archiep. Rhedonensis 

Exc.mi P. D. IOANNIS MENARD 
Episcopi Ruthenensis (Rodez) 

IC 59/1124 

1 . Nobis videtur magni momenti ut doctrina theologica erga episcopa- 
tum in luce certa et completa affirmetur. Specialiter, in nostro tempore, 
ubi auctoritas episcoporum in clerum, erga religiosos et laicos saepius di- 
sputatur. Nova declaratio Concilii oecumenici permitteret ut facilius iussa 
et consilia pastoralia accipiantur. In operibus Actionis Catholicae « man- 
datum speciale » praecipuis laicis ab Episcopo attributum utile retineretur 
ut signum officiale obsequii erga auctoritatem sacrae Hierarchiae. 

2. Consilium oecumenicum utilissime modo certo definiret materias 
et quaestiones quae essent: 

1) de auctoritate episcopi particularis, 

2) de auctoritate episcoporum in concilium provinciale, 

3) de auctoritate episcoporum in coetum nationalem. 

Et si utilissime videtur ut auctoritas episcopi in sua dioecesi firmis- 
sime affirmetur, concilium directiones tantum ponere posset pro quae- 
stionibus de quibus in conventibus provincialibus vel nationalibus trac- 
taretur. 

3. Erga hodiernas opiniones, saepe audaces et periculosas, votum 
retineri posset a Concilio ut unitas « corporis episcopalis » alicuius na- 
tionis magis firma et unanimis se affirmaret. 

4. Utilissime Concilium in luce certa et firma ponere posset exten- 
sionem actionis directae vel indirectae Sanctae Ecclesiae erga res tempo- 
rales, sive per se sive per episcopatum unius nationis sive per episcopum 
particularem sive per cleros sive per laicos (specialiter duces et membra 
Actionis Catholicae). 

5. Idem quaestio utile poneretur de aetate ubi episcopus se dimittere 
posset de munere suo quod hodie indubitanter videtur — ut Sacra ait 
Liturgia — « laboriosum certamen » et quo modo aptae facultates ei 
offerantur. 

Ruthenis, die 1 septembris 1959. 

Si Io ANNES MeNARD 

Ep. Ruthenensis et Vabrensis 

Exc.mi P. D. IOSEPHI MARIAE MARTIN 
Archiepiscopi Rothomagensis (Rouen) 

V. Ref. IC/5911131 Rothomagi, die 31 augusti 1959 

Eminentissime Domine, 

Ut voto Summi Pontificis Ioannis XXIII feliciter regnantis respon- 
deam, cuius certiorem me fecit Eminentia Tua per litteras Romae datas 
die 18 iunii 1959, te reverenter oro ut hic invenire velis aliquot ani- 
madversiones: 

1. de re liturgica, 

2. de re administrativa, 

3. de re canonica, 

quas mihi liceat communicare « omni cum libertate et sinceritate » Ponti- 

ficiae Commissioni antepraeparatoriae pro Concilio Oecumenico exami- 
nandas. 

Impensos animi sensus ex corde profiteor Eminentiae Tuae, cui fausta 
quaeque a Deo adprecor. 

Eminentiae Tuae Reverendissimae 

addictissimus in Christo 

© Ioseph-Maria Martin 
Rothomagensis Archiepiscopus 
Normanniae Primas 

I - De RE LITURGICA 
1. De liturgica emendatione 

Optandum mihi videtur ut quam celerrime regularum et liturgicorum 
librorum summa recognoscatur .eodem modo et studio quo Hebdomadae 
Sanctae liturgia emendata est Breviariumque simplicius effectum, quo 
clerus et christianus populus non minus, sed melius orent. 

Id agitur ut ita regulae librique simpliciores reddantur, ut ex eis tol- 
latur quod longius sit aut duplicatum et, generaliter, omnia quae, per 
saecula addita, spiritali nota quae sit permansura careant. 

Quae emendatio, mea quidem sententia, non inopem liturgicam 

traditionem efficere neque in eius locum artificiosam linguam substituere, 
sed divitias doctrinae et disciplinae quibus ea traditio abundat pie et 
accurate servare debebit. Per amplius mille annos viri liturgiae periti, 
usu docti, hanc miram divini cultus dispositionem finxerunt, qua tot 
rerum , scriptores delectati sunt et tot fideles nunc melius perspiciunt 
aut inveniunt « primum necessariumque mentis christianae fontem ». 

Ut haec emendatio optime cedat, plures animarum pastores liturgi- 
cae pastoralis periti, historici eruditi et fidi, idoneique caerimoniarum 
magistri simul erunt consulendi. 

Hoc opus a S. S. Pio XII feliciter inceptum eo urgentius factum est 
quod, omnibus fere locis, augentur difficultates ortae adversus spiritalem 
vitam Christifidelium et Evangelii diffusionem, non solum celeri et in- 
genti conversione rerum quae ad hominum societatem, animi cultum 
oeconomicasque institutiones pertinent, sed etiam gravi sacerdotum pe- 
nuria atque minis sectarum eorumque qui omnia corporea constare natu- 
ra putant at quorum infesta doctrina, aestus modo, per terrarum orbem 
diffluit. 

Hebdomada Sancta feliciter et opportune restituta, numerus cre- 
scens missarum quae vespere celebrantur, Sacraque Eucharistia saepius 
recepta, ex quo Eucbaristicum ieiunium a Sancta Sede mitigatum est, 
insigni modo ostendunt quot et quanta beneficia eveniant e liturgicis re- 
gulis prudenter ad vitae novas conditiones huius temporis accomodatis. 

2. De liturgica lingua 

In hac emendatione, linguae liturgicae electio maximum locum tenere 
debebit, si volemus populum christianum diligenter et reipsa publicae 
orationis Ecclesiae participem esse, ut semper optavit Sancta Sedes, 
secundum verissimam traditionem. 

Existimo normas definiendas esse quibus vulgari sermone largius et 
frequentius uti liceat, strictissime servata liturgica unitate Latinae Eccle- 
siae gestuum usu similium et praescriptorum linguaeque latinae — quae 
est Ecclesiae latinae vivens et propria lingua — in missae et officii prae- 
cipuis partibus, ita ut fideles diverso sermone utentes in communi ora- 
tione facile inter se cognoscere et coniungere possint. 

II - De re administrativa 

Cum res sic se habeant, opus esse mihi videtur ut Romanae Congre- 
gationes constitutionem suam dilatent, quo plenius et citius quotidianis 
necessitatibus Universalis Ecclesiae satisfaciant. 


25 (II a) 

Numerus crescens Cardinalium et promotio Hierarchiae in novis 
nationibus, nonne signa sunt insignis incrementi Ecclesiae, quod alios 
eiusdem generis effectus edere debeat, quorum aliquot exponam? 

a ) Nonne optandum est, exempli causa, ut Eminentissimi Cardinales 
conveniant, non solum quando fit Conclave, sed etiam saepius, fortasse 
etiam statutis temporibus, ut animadversiones consiliaque inter se com- 
municent, de statu ecclesiarum in diversis Orbis regionibus referant, 
itaque efficacius Universalem Pastorem in Ecclesia regenda adiuvent? 
Quod olim concipi non poterat, hodie tam facile efficitur! Nonne civita- 
tum principes nunc saepius quam unquam alias conveniunt? 

b ) Nonne etiam optandum est ut numerus et constitutio Tribunalium 
Romanorum ad crescentes necessitates Universalis Ecclesiae accommo- 
dentur, ita ut: 

Episcopis non opus sit ut ad Sanctam Sedem recurrant de rebus 
quae ubi factae sunt resolvi possunt. Quod immoderate negotia in unum 
coguntur periculum est ne moras saepe afferat et responsa non absolute 
congruentia unicuique rei tractandae; 

res, praecipue matrimoniales, citius et omni ope, quantum fieri 
poterit, excutiantur et resolvantur; 

in Urbe, adsint plus Consultorum et Secretariorum e diversis na- 
ionibus oriundi, quo Universalis Ecclesiae fidelior imago sit in quoti- 
dianis negotiis gerendis? Res enim multae, quae aliae sunt in aliis locis, 
stabilem opem adiutorum ex iis nationibus ortorum in quibus evenerunt 
requirere mihi videntur. 


III - De re canonica 

Nonne nonnullae Codicis luris Canonici partes recognosci emenda- 
rique debebunt ab Oecumenico Concilio, attente spectato terrarum orbis 
statu, qui tantum mutatus est, ex quo Codex editus est? Recognitio et 
accommodatio ad conditiones mentemque huius aetatis optabiles mihi 
videntur esse, in multis Codicis locis, exempli causa: 

Quod attinet ad delicta et poenas nonne magis implicatum est 
quam ut sit efficax? Nobis quaerere licet metusne ecclesiasticarum cen- 
surarum aut poenarum quae medicinales dicuntur talis sit ut mentes aeta- 
tis nostrae hominum vere et efficienter moveat? 

Item de indice librorum prohibitorum? Quid de eius efficacitate? 
Disciplina ieiunii abstinentiaeque, definita ut nunc, adhuc efficax 
est? Num finem assequitur? Nonne est quod aliter servetur habitus usus- 
que poenitentiae in Christifidelibus? 

Num notio « beneficiorum ecclesiasticorum » congruit menti et ne- 

cessitatibus huius aetatis cleri, cui opportune curae maiori est apostolatus 
quam redituum possessio? Nonne pastoralis sensus, mire in quibusdam 
canonibus descriptus, Codicis universo textui altius iniici possit, benefi- 
ciorumque notio minorem locum in eo tenere? 

A S. S. Pio XI Actio Catholica in Ecclesia splendide crevit, af- 
flante Spiritu Sancto. Nunc melius intelligimus apostolatum destinari non 
solum Episcopis et presbyteris, sed etiam omnibus baptizatis et confirma- 
tis, qui ad diligenter et una laborandum cum Hierarchia vocantur. 

Si. Codex recognoscetur, nonne opportunum erit: 

a) Vaticani Concilii praecepta complere Theologia Episcopatus 
exponenda, qui collegialiter Summo Pontifici iunctus cum eo Orbis evan- 
gelizandi officio universus fungi debet, quod tam vehementer affirmatum 
est a S. S. Pio XII in Encyclicis Fidei donum. 

b) Addere documenta a SS. Pontificibus huius saeculi edita de 
iuribus et officiis laicorum? 

Ita, dum fit in Orbe acerrima et spiritalis pugna, Ecclesia appareat 
usque in textibus Codicis luris Canonici ut maximus pacificusque exerci- 
tus, cohaerens et bene instructus, a Summo Pontifice usque ad humilli- 
mum e Christianis, ad diffusionem et adventum regni Dei per terras. 

66 

Exc.mi P. D. CLAUDII FLUSIN 
Episcopi S. Claudii (Saint-Claude) 

Fons-le-Saunier (lura), le 1 septembris 1959 

Eminentissime ac Reverendissime Domine, 

Litteris die 18 iunii 1959 datis (Prot. IC/59-1146), benigne me 
rogare voluit Eminentia Tua Reverendissima, qua Pontificiae Commis- 
sionis Antepraeparatoriae pro futuro Concilio Oecumenico Praeses, ut 
huic Commissioni communicem animadversiones circa res et argumenta 
quae in Concilio tractanda mihi videantur. 

Libentissime, huiusmodi res et argumenta sic expono: 

I. Doctrinae capita 

1. Admodum opportune, Concilium Christifideles commonebit de 
habitu quod gallice nuncupatur « Le Sens de Dieu »; hodie enim, plu- 
res, etiam christiani hominem habere ut finem ultimum, Deoque sub- 
stituere intendunt (anthropocentrisme): 

certandi causa adversus materialistas et marxistas, ut multi eos 
audiant, nonnulli christiani facilius assumunt philosophiam personalisti- 
cam vel idealisticam, et « subiectivismi » fautores efficiuntur; 

notio peccati inde corrumpetur: iam multi nesciunt peccatum 
esse legis divinae violationem; conantur « ethicam sine peccato » insti- 
tuere; nonnulli fideles et sacerdotes normis a theologia morali traditis 
« pseudo-mysticas » (« mystique de 1’apostolat », promotion ouvriere, 
union des eglises, etc.) substituere intendunt, eoque delabuntur ut 
etiam Decalogi praecepta solutiore animo frangant; 

plures christifideles, in Consociationibus Actionis Catholicae mi- 
litantes (et, a fortiori fideles rudiores), religionem habent ut medium ad 
temporalem vel humanum, etiam aliquando politicum, finem assequen- 
dum; in Actione Catholica non aliud quaerunt nisi adiumentum ad actio- 
nem temporalem, nec agnoscunt quae sunt Dei, nec quae Ecclesia docet; 

ergo, essentia « vocationis » falso intelligitur: qui a Deo vocatus 
est, Deo respondere debet, Deoque et Ecclesiae servire; sed plures con- 
fessarii et auctores docent oporteret sacerdotem vel religiosum, vocationi 
respondentem, eius personae plenitudinem invenire ac faustam vitam 
cedere. Inde plures sacerdotes infaustas res superare non possunt et 
exspectant donec eius Ordinarius eis officium magis idoneum conferat. 

2. Doctrina circa mundi creationem atque hominis originem, a multis 
catechistis vel concionatoribus tradita, non parat adolescentes ut in 
studiis scientificis circa materiae, vitae et hominis creationem christia- 
nam fidem servent. 

Igitur, optanda est synthesis positiva, simplex, circumscripta et trac- 
tabilis circa creationis, originalis peccati dogmata; quae synthesis, in 
libris et conferentiis tradita, ad fidem adolescentium tuendam perutilis 
erit. 

3. De Ecclesia Christi, denuo affirmari oportet quae sint iura et 
obligationes Episcoporum, sacerdotum, religiosorum et laicorum in Ec- 
clesia sub Romani Pontificis auctoritate; quae dogmatica de Ecclesia 
synthesis decretis disciplinaribus continuari poterit: 

de dioecesibus et de entibus magis ac magis necessariis ut Ecclesiae 
missio in unaquaque natione ordinetur; 

de missione religionum virorum vel feminarum in Ecclesia; Co- 
dex enim luris Canonici imprimis de sodalium perfectione acquirenda 
tractat, et locorum Ordinarii auctoritate carent ut pia opera convenienter 
inter Instituta dividant; 

de Actione Catholica (quae sit, quomodo ordinanda sit, quae sint 
eius iura obligationes, etc.) (vide etiam infra II, 1). 

II. De disciplina cleri et populi Christiani 

Valde optanda est luris Canonici revisio, cuius saltem mentem, con- 
ceptum ac praecipua capita Concilium per seipsum decernat. 

1. Imprimis, perutile milii videtur in Codice I. C. instituere limina- 
rem librum De lure Ecclesiae Publico, in quo: 

exponantur dogmatica luris Publici Ecclesiae fundamenta; 
explicetur uberius iuridica Ecclesiae constitutio (praesertim su- 
prema Romani Pontificis potestas; potestas episcopalis; religiones, qua 
entia ad bonum commune et socialem Ecclesiae missionem ordinata; 
principia laicorum apostolatum in Actione Catholica regentia) (vide 
supra I, 3); 

Ecclesia, qua societas perfecta, sua iura erga Statum vindicetur; 
denique exponantur principia in materiis mixtis, praesertim de 
matrimonio, de familia qua societate imperfecta in Ecclesia et Statu, de 
educatione et scholis, etc. 

Quae luris Publici Institutiones profuturae sunt: 

clericis, qui relationem inter dogmaticum de Ecclesia tractatum 
et iuridicam Christi Ecclesiae constitutionem melius intelligent; 

laicis, qui magis ac magis sentiunt Statum omnis iuris fundamen- 
tum esse, ut infra dicetur (III, 1). 

2. Omnino recognoscendi libri IV et V C.I.C. videntur: censurae, 
praesertim « latae sententiae », plures magisque diversae sunt; igitur, 
minus efficaces factae sunt. Cur unicum manet peccatum Sanctae Sedi 
reservatum, cum censura huic peccato adnexa specialique modo Sanctae 
Sedi reservata eumdem finem satis attingat? 

3. Ad clericos quod attinet-. 

de beneficiis ecclesiasticis : in praesenti Ecclesiae statu, praesertim 
in Gallia ob maxime incongruos beneficiorum reditus, haud opportunum 
iam videtur officia beneficialia a non beneficialibus distingui. Imprimis, 
officium ecclesiasticum in ordinem ad spiritualem finem dirigatur! Of- 
ficia, etiam cum animarum cura, stabiliter conferantur, sed non ad bene- 
ficiarii vitam; quia nunc homines diutius vivunt et senes sunt, et quia 
nunc episcopi et parochi multum agere debent, optandum est ut aetas 
definiatur ultra quem utrique officio renuntiare debent, nisi Sancta Sedes 
vel Ordinarius, in singulis casibus omnia perpendens, ob peculiaria ad- 
iuncta officium ad tempus retinendum esse existimet. 

Hodie enim, plures sacerdotes, viribus pleni, in minoribus paroeciis 
parum laborant, cum plures sacerdotes in maioribus senescunt, quamvis 
muneribus parochi rite obeundis impares; raro parochus senescens re- 

moveri ad normam iuris potest, quia hic procedendi modus sacerdotem 
bene merentem valde humiliat. 

De horis canonicis-, firma maneat obligatio gravis quotidie cano- 
nicas horas integre recitandi secundum proprios et probatos liturgicos 
libros; sed oportet breviarii romani reformationem, quamprimum con- 
ficiendam, decernere; praesertim optandum unicam psalmorum versio- 
nem imponi, ac lectiones ad II nocturnum assignatas corrigi. 

4. Ad laicos quod spectat-. 

accommodentur de librorum prohibitione leges, ut Christifideles 
libros prohibitos a libris simpliciter non probatis melius distinguant; 

quoad ieiunium et abstinentiam-, quamvis divina paenitentiae lex 
retinenda sit, ecclesiastica de ieiunio et abstinentia lex saepe aegre ser- 
vatur: nunc, ob itinera vel extra domum comedendi necessitatem, multi 
fideles ad Codicis normam ieiunii et abstinentiae legem servare iam non 
possunt; vel iam nesciunt quae sint paenitentiae dies ob frequentiores 
mutationes vel dispensationes (e. g. nuper, in Assumptionis B. V. M. 
vigilia, ieiunium et abstinentia vigebant; anno currente, nec ieiunium 
nec abstinentia); igitur, non pauci in contemptum legis impelluntur. 

III. Aliae maioris momenti quaestiones 

1. Concilio affirmandum mihi videtur: Statum solam iuridicam so- 
cietatem non esse! Scilicet, Statum non esse solum possessorem ac dispen- 
satorem omnium mediorum atque iurium. 

Status auctoritas iure naturae, propria Ecclesiae auctoritate, nec- 
non aliorum Statuum iuribus limitanda est; vindicanda est ethica inter 
nationes, ne terrarum orbis vi et bello usque ad perditionem submergatur. 

Doctrina a Romanis Pontificibus exarata, ab Encyclicis Immortale 
Dei et Libertas usque ad documenta a Ss.mo Pio XII edita, ad huius- 
modi synthesim conficiendam valde utilis erit. 

2. Examinanda est doctrina de bello et pace in ordine ad hodierna 
adiuncta. 

3. Item, doctrina circa iustitiam socialem omnibus hominibus et 
populis commonenda est: 

intra Status fines: evocetur Ecclesiae doctrina, quae sapienter 
in medio stat, finem praescribens proprietatis iuris possidentisque obli- 
gationes, sed etiam excessus reiciens « socialismi » humanam libertatem 
tollentis; 

extra Status fines: eadem doctrina evocanda est, ut diversi Status 
vicissim sibi subveniant ad famem tollendam; ad opes et facultates melius 

dividendas; ut ditiores nationes adiuvandi libere indigentes populos 
obligatione consciae efficiant. 

Interim, amplissimos obsequii sensus significo 


Eminentiae Tuae Reverendissimae 
addictissimus 

© Claudius 
Episcopus S. Claudii 

Exc.mi P. D. HENRICI BRAULT 
Episcopi S. Deodati (Saint-Die) 

Prot. N. I C/59-1147 Epinal, le 2 octobre 1959 

Eminentissime Seigneur, 

J’ai re<pi, le 20 juillet, la lettre que vous aviez bien voulu m’adresser, 
a la date du 18 juin, au sujet du futur Concile annonce par S. S. Jean XXIII. 

Veuillez mlexcuser d’avoir tarde a vous repondre. La raison en est 
que j’ai ete charge par 1’Assemblee des Cardinaux et Archeveques de 
France d’une enquete apostolique et d’un compte rendu qui m’ont de- 
mande beaucoup de temps: je ne pouvais guere mener de front ces deux 
travaux importants. 

De plus, il a fallu du temps pour consulter des pretres plus specia- 
lement indiques, et recevoir leurs avis. 

Je veux esperer que vous comprendrez mes raisons et que vous ac- 
cueillerez le document ci-joint qui contient mes « vota ». 

D’une maniere generale, il me semble qu’il serait utile de faire en- 
teriner par le Concile des decisions importantes prises par les derniers 
Pontifes et auxquelles le Concile donnerait une plus grande portee. 

Par ailleurs, j’ai voulu repondre au desir du Souverain Pontife qui a 
declare vouloir presenter au monde d’aujourd’hui une Eglise catholique 
« mise a jour », et dont une des intentions declarees est d’amorcer un 
retour a 1’Unique Eglise de Jesus-Christ des chretiens separes. 

Daignez, Eminence Reverendissime, agreer Pexpression de mon pro- 
fond respect in Christo. 

© Henri Brault 
Eveque de Saint-Die 

Sollemniter condemnetur « marxismus », servatis omnibus varieta- 
tibus et distinctionibus requisitis. 

Instanter socialis Ecclesiae doctrina revocetur. 

De liturgicis quaestionibus 

Continuanda et in universum praecipienda est sacra liturgia (Missa 
pontificalis, Missa sollemnis, etc.) ex sententia et scripto hebdomadae 
sacrae recenter instauratae, id quidem ut fidelibus potestas fiat Missae 
magis etiam acriter et salutariter communicando audiendae. 

Liturgicae autem linguae quaestio opportune proponi potest, cum 
Ecclesiis quibusdam orientalibus « Uniates » dictis, et quibusdam populis, 
nonnullae permissiones sint iam concessae. 

Itaque videtur, latinae linguae usu servato quoties diversae nationes 
inter se conveniunt, quaeri posse nonne largius adhibenda sit vernacula 
lingua, quae ab omnibus intelligitur, cum, contra, latina lingua proprie 
et unice adhibita, persaepe definiendo sit explananda, quod precum ordi- 
nem interrumpit. 

Prioribus autem christianae religionis temporibus, lingua latina Ec- 
clesia proprie usa est, quae lingua facta erat vernacula, cum homines 
graeca lingua loqui desiissent. 

Testibus vero Tridentini Concilii historicis, Episcopi (Pastores) Missae 
lingua vernacula faciendae favebant. Theologi tamen, quippe qui Prote- 
stantibus obsisterent, retinendam linguam latinam curaverunt. Capitu- 
lum quidem disciplinam regens liturgiam valere asciscit et melius intelligi 
si vernacula uniuscuiusque gentis lingua conscribatur, at eam intempesti- 
vam existimat. Etenim maxima erat controversia cum Protestantibus qui 
validitatem et linguam inter se connexa et apta esse arbitrabantur. 

Quod autem sexto decimo saeculo intempestivum esse videbatur, id 
tamen vicesimo saeculo non tantum opportunum, sed etiam necessarium 
factum esse potest. 

Missa pontificalis nonne, si quid ita contingeret, simpliciori modo 
celebrari posset? Quod si fiat, paroeciae quaedam licet paucissimi clerici 
adsint aliquando Missae pontificali interesse possint. 

Expedit fortasse nonnullas preces quae olim ad certum destinatum 
pertinebant contra pericula quae tunc imminebant fideles obligare desi- 
nere. Etenim novae preces praescribuntur cum interea veteres, praesenti 
fine orbatae, tamen permanent. 

De Clericis 
De Breviario 

In emendatione quae probabiliter est in cursu, fas est distinguere: 

a) Officii divini choricam celebrationem monasteriis et canonicis 
conventibus reservatam quorum causa praesens officium effectum confi- 
citur. 

b) Privatam recitationem quae ad cleri saecularis sacerdotes spec- 
tat. Hi enim sacerdotes ministerio suo occupantur, quorum valde interest 
brevius officium recitare, quale est paschalis hebdomadis, facilius reci- 
tatu officium, sine dialogo. 


De Episcopis 

Episcoporum munus et potestas. 

Huic quaestioni studendum est quam Concilium Vaticanum ingredi 
nequivit, non ut Summi Pontificis officium et munus minus efficiatur sed 
ut quasi libretur et aequum iustumque locum in apostolico episcopatus 
collegio obtineat. Exsistit enim quaedam quasi solitudo Summi Eccle- 
siae Ducis et Magistri, quae magis magisque abhinc hos nonaginta annos 
aliquam « hypertrophie » gallice dictam potestatis « capiti » propriae 
effecit. 

Episcopale vero munus definiendum sit et determinandum: 

1. Quod ad Romanum Pontificem attinet. 

Ecclesia est penitus constituta a Petro et iis qui sunt cum illo, id 
est ab apostolico collegio, cuius primus nucleus erat a Duodecim Apo- 
stolis formatus, Petro duce, quibus postea alii apostolici nuntii sunt 
adiuncti subinde prout Ecclesia extendebatur. 

Christi autem Traditio est apostolicum collegium in summa sua et 
unitate consideratum. Episcoporum vero summa, qui Apostolis succes- 
serunt, apostolicum collegium constituit ad quem proprie pertinet custo- 
dire et propagare evangelicam Traditionem, Ecclesiamque servare ac 
evolvere. 

Summus Pontifex est auctor et interpres per quem infallibiliter ex- 
primitur fides et tota Christi Traditio, quam velut seminando propagat. 
Namque in Illo omnes qui Apostolis succedunt visibile et efficax unitatis 
centrum habent; in Illo quoque securitatis cautionem reperiunt. Ideo 
Papa est quasi vinculum apostolici collegii, episcopalis communionis cen- 
trum, quasi natus maximus inter Episcopos quos venerandos fratres presse 
nominat. 

At, cum multi nunc ad hoc credendum proni sint, Episcopus non est 

simplex praefectus, aut Summi Ecclesiae Ducis procurator, quippe qui 
sit Eius collega, cum Eo coniunctus, et per Eum cum tota collegii episco- 
palis universitate. 

Quo fit ut libertas quaedam, « decentralisation » gallice dicta, ex eo 
facto consequi possit, quam multi Episcopi magis ac magis necessariam 
esse existimant. 

Illis enim videtur fieri non posse ut difficiliores quaestiones Ecclesiae 
in diversis orbis terrarum regionibus universali explicatione solvi queant. 

Episcopale vero collegium unicuique regioni proprium, circa Pri- 
matem vel Patriarcham coniunctum (utpote vera iurisdictione usum) 
et accepto regendi mandato, difficultates et opes regioni proprias novit, 
cum regionis moribus, et ingenio et cultu diversis, reperiri posset quo- 
modo quaestio solvi debeat. Quae omnia, iterum dicimus in commu- 
nione cum Petri successore, qui fidei unitatem servat. 

Fidei autem unitas non exigit ut disciplina ubique eadem Ecclesia 
tota utatur. Exsistunt enim discrimina quae eam confirmant nedum ei 
noceant. Nonne licet sint iuste ac legitime variae formulae ad hanc eam- 
dem fidem exprimendam idoneae, sicut Sanctus Ambrosius olim effla- 
gitabat? 

Etenim — exempli causa — liturgica traditio Romana gaudium sibi 
effingit per album colorem et Pascham alba veste celebrat. Cur tamen 
diversa traditio, diversus usus Sinensi regioni imponitur ubi niger color 
gaudium, albus vero luctum significat? 

Ita error commissus est, cui nunc occursum est in Sinensibus ritibus. 

Quicquid ad liturgicam linguam attinet hoc modo consideratur (vide 
p. 392). 

Indulta quippe incommodis nimiae istius quasi conglobationis (gal- 
lice: centralisation) occurrerunt, quae sunt saepissime concessa, quadra- 
ginta abhinc annos, rerum causa seu gravium seu minorum quae ad dioe- 
cesim regendam spectabant, seu etiam alicuius exceptionis causa. 

Plurima et multigenera haec Indulta semper conceduntur. Cur Epi- 
scopis non concedantur ampliores et plures in usu facultates? Pro facul- 
tatibus ad viginti, quinquaginta, centum casus restrictis, haec nova et 
larga concessio potestatem postremo agnosceret, quae paulatim est 
alligata. 

Exempli causa: num monachis in monasterio clausis exire liceat pe- 
culiaris curationis causa Episcopus iure iudicare potest. Cur ergo haec 
facultas ita limitatur ut ad Romam sit recurrendum? 

Si, pro causa gravi, Episcopus cupit clericos ordinare, die Codice non 
praevisa, licet res non sit magni momenti, Romam tamen est recurrendum. 

Concessa autem hac facultate, recursuque omisso, postulari posset ab 

Episcopis, exempli causa die visitationis ad limina, quibus casibus immu- 
tationes concessissent. 

Hoc modo praeterea vitarentur quaedam inconstanter facta a Romanis 
Congregationibus. Accidit enim ut de iisdem postulatis et de iisdem rebus 
et causis, Romae responsa omnino dissimilia, vel etiam opposita facta 
essent. 

Nonne suggeri possit Primatum aut Patriarcharum creatio in regioni- 
bus ad christianam fidem conversis neque sunt « Occidens », eodem modo 
quo ante schisma erat Orientis Patriarcha (Constantinopoli) cuius iuris- 
dictio usque ad patriarchae munera qui dicebantur graecus, coptes, syrus 
(Alexandriae, Antiochiae...) extendebatur. 

Nonne sic iam Sancta Sedes egit erga parvas ecclesias « uniates » dic- 
tas, quarum privilegia in controversiam nunquam sunt adducta. 

Nonne essent quasi prima mentio et invitatio facta Patriarchis orien- 
talibus nunc etiam schismaticis? Nempe ii nunquam muneris sui privilegia 
deponerent, sed, contra, sperare possent se illa privilegia servaturos, si ad 
Unitatem redirent? 

2. Quod ad presbyteros « secundi gradus ». 

Vide infra: « De Ordine ». 

3. Quod ad laicos. 

Vide infra: « De laicis ». 


De laicis 

Optandum est ut laicorum status elaboretur. 

Laici enim sunt unum ex duobus Ecclesiam constituentibus elemen- 
tis: Populus Dei, quem Apostoli instituere debent. 

Alterum Ecclesiae elementum est « Apostolicitas » id est eorum 
munus qui Apostolis successerunt (Episcoporum). Presbyteri autem sunt 
cooperatores experiendo necessarii Episcopatus, eorum tamen munus 
non est Ecclesiae constitutivum. 

Actio Catholica. 

Eius naturam et animum introduci deceat in luris canonici scriptum 
Codicem, dupliciter directum, id est generatim et speciatim, et simul ex 
Hierarchia semper pendentem. 

Actionis Catholicae opera laici locum suum in Ecclesia constitutivum 
iterum reppererunt. Ecclesia enim laicorum munus maxime apostolicum 
proponit et repraesentat. 

Quicumque Confirmationis Sacramento est insignitus eum elaborare 
oportet ad Dei regnum illustrandum actione et vi quae modis valde di- 
versis exerceri possunt. 

De Confirmatione 

Nonne Confirmationis administrandae ius extendi possit ad alios 
presbyteros, seu ipso iure seu delegante Episcopo, exempli gratia ad 
Vicarium Generalem. 

Eam autem extensionem seu delegationem comprobari fas sit quod 
praesens Episcoporum ministerium gravibus oneribus est obnoxium. 

Ceterum facultates nuper concessas in Codicem introduci deceat 
vacare priore recursu ad Episcopum aut ad loci parochum, cum experien- 
tia constet parochum semper impediri: ideo Cappellani discursus inutilis 
esse videtur. 


De Eucharistia 

Concelebratio prospici possit, saltem in quibusdam adiunctis pecu- 
liaribus, quae legitimo desiderio respondeat et interdum necessitati con- 
sonae celebrationi dignae et decenti Sancti Sacrificii. 

Sic, 1 ) in Cena Domini, multi sacerdotes in urbibus Missam non cele- 
brant eo ipso die Institutionis Sacrae Eucharistiae et Sacerdotii. 

2. Per spiritualia exercitia. 

3. In peregrinationibus sacris (Lourdes, ...): Sacra Missa ibi inter- 
dum pravis conditionibus celebratur. 

Illa autem concelebratio fieri non possit nisi circum Episcopum. 

Lex Eucharistici ieiunii: utinam eadem fiat et fidelibus et presbyteris: 
a fidelibus exigitur unius aut trium horarum intervallum ante Commu- 
nionem; a sacerdotibus unius aut trium horarum intervallum ante Mis- 
sae initium. 

Nova haec legislatio in Codice inseratur. 

Tempus Paschale nonne longius reddi possit, ante et post Pascham? 
In Gallia et probabiliter in multis aliis regionibus, Episcopi tempus 
Paschale extendunt ultra dimidiatum mensem in Codice fixum, scilicet 
usque ad unum mensem, aut etiam ad sex hebdomadas. 

Si ita fit quasi constanter et omnium consensione, nonne haec con- 
suetudo lex generalis fieri possit? 


De Ordine 

Diaconatus. 

Nonnulli theologi diaconatus dignitatem restituere conantur: sic 
Clerici Diaconi permanerent quamdiu viverent. 

Proponunt etiam in quaestionem diaconorum illorum caelibatum. 

Memorant etiam erga Ordines minores Concilium Tridentinum re- 
stitutionem in usu postulavisse. 

Concilio autem statuendum erat utrum illa conquisitio confirmanda 
esset an arcenda. 

Sacerdotium. 

Valde expediat presbyterorum Sacerdotio locum dare comparate ad 
Episcopum. Utrum « secundi gradus » sacerdos esset quasi ligatus Epi- 
scopus, reducta potestate praeditus, an contra Episcopi cooperator et 
adiutor, pleni Sacerdotii particeps Episcopi relate ad Eucharistiam et 
Verbi ministerium, cum tamen Episcopus essentialiter permaneret in 
officio suo, ut Apostolorum successor, Christi Traditionis custos in Col- 
legio apostolico? 

De Matrimonio 

Suppressio quorumdam impedimentorum minorum optanda esse vi- 
detur: scilicet: 

consanguinitatis in 3° gradu; 
affinitatis in 2° gradu; 
cognationis spiritualis. 

Matrimonium sub conditione-, vetitum sit quodlibet matrimonium 
sub conditione contractum (Cf. Ecclesiae orientalis Codex). 

De separatione coniugum. 

Recursus ad Ecclesiam exigendus esset strictius a coniugibus qui 
inter se separant. 

Id autem praescribit Codex in quibusdam casibus. At coniuges inter 
se separantes fere nunquam ita recurrunt. Officialitates quidem separa- 
tionis causarum fere nunquam litem ordinant, quod quidem institutioni 
matrimonii nocet, quam firmari opus est. 

Separatio quidem possit simplici administrativae sententiae subiici. 

De abstinentia et ieiunio 

Quoad abstinentiam feriae sextae-, paenitentia quaedam constitua- 
tur cui subiaceant homines nostrae aetatis. 

Feriae sextae abstinentia eo modo observatur ut vera paenitentia 
esse desinat, namque pisces, panificium vel pemma carnis locum obti- 
nent, nec minima requitur paenitentia . 

Ceterum, in quibusdam regionibus (Hispania) haec paenitentia re- 
mittitur. 

Quatuor Temporum ieiunium in honorem reduci deceat, suppresso 

vigiliarum ieiunio. Ita, cum Cinerum feria et die Passionis dominicae, 
sex ieiunii dies quotannis essent. 

De ieiunii natura. Supprimatur quidquid ad qualitatem et quantita- 
tem ciborum pertinet licitorum mane et vespere secundum locorum usus 
(can. 1251, § 1), id enim locum dat tabulis nimium longis et disputatio- 
nibus obnoxiis. 

Potius statuatur: unum prandium verum et completum (vel una 
cena ...); in ceteris autem prandiis vel cenis, dimidium ciborum qui 
ceteris diebus sunt liciti. 

De beneficiis ecclesiasticis 

Tota haec legislatio est penitus mutanda, quippe quae rebus non iam 
respondeat, exceptis nonnullis regionibus ubi nunc etiam Ecclesiae bona 
exsistunt. 

Ceterum quae exstat legislatio potest esse impedimentis vel difficul- 
tatibus obnoxia quae pastorali et apostolicae actioni nocerent. 

In Gallia non iam in usu sunt beneficia. Denarii cultus collatio Cle- 
rum ad vivendum adiuvat, factum cuius est habenda ratio. 

De Beatificatione et Canonizatione 

Quaeque beatificatio aut canonizatio sunt sumptibus oneratae flagi- 
tiose nimis. 

Itaque dioecesis quaeque pauper nequit tantos sumptus inire et ferre. 
Ea de causa, causae quae possent esse utilitati et bono Ecclesiae impe- 
diuntur. 

Praelatorum « luxus » valde minuendus sit, non solum ad firman- 
dam Ecclesiae defensionem vel apologiam erga Protestantes, exempli 
causa, quibus Ecclesiae facies quasi ad iuventutem redacta esset osten- 
denda, sed etiam ut secundum Evangelium magis et melius viveretur. 

Exc.mi P. D. FRANCISCI MARTY 
Episcopi S. Flori (Sairit-Flour) 

Prot. N. I C/59-1148 Sancti Flori in Gallia, 30 augusti 1959 

Excellentissime Domine, 

Ad litteras die 18 iunii 1959, transmitto animadversiones Com- 
missioni antepraeparatoriae pro Concilio oecumenico propositas: 

Inter plura et praecipua capita in re sive doctrinali, sive disciplinari 
vel pastorali, quae temporibus hodiernis meo indigno iudicio maximi 
momenti apparent, imprimis exponenda, enucleanda et definienda mihi 
videtur: 

sacerdotii et vitae religionis natura; 

clericorum, novitiorum, necnon neosacerdotum formatio hodier- 
nis temporibus aptata; 

regula vitae, vestitus ,etc. sacerdotum; 
pastoralis actuositatis Ecclesiae aptatio in hodierna societate; 
actio addititia tum cleri saecularis, tum ordinum religiosorum; 
pars propria laicorum in munere apostolico Ecclesiae; 
recognitio provinciarum ecclesiasticarum, necnon dioeceseon cir- 
cumscriptionis: plures enim sunt dioeceses quorum sive maxima, sive 
minuscula mensura actionem episcopi non favet; 

Metropolitarum officii melior definitio. 

Et Deus adiuvet... 

ffi Francis cus Marty 
Episcopus Sancti Flori 

Exc.mi P. D. JOELIS BELLEC 
Episcopi Maurianensis (Saint-Jean-de-Maurienne) 

le 30 septembre 1959 

Eminentissime Domine, 

Veniam faveat mihi dare Eminentia tua quod tam sero respondeo lit- 
teris a te missis circa futurum Concilium. 

Inter graves quaestiones quae mihi videntur proponendae Concilii 

Patribus, sunt quae spectant ad « Unionem christianarum Ecclesiarum » 
et ad « Episcopatum » (resumendo propositum non exactum Vaticani 
Concilii). 

Accipiat, quaeso, Eminentia tua reverentiae et caritatis in Christo 
animi mei sensus et Deum precor pro fausto futuri Concilii eventu. 

© J. Bellec 
Ep. Maurianensis 

Exc.mi P. D. OCTAVII PASQUET 
Episcopi Sagiensis (Sees) 

qui responsum dedit una cum 

Exc.mo P. D. ANDREA PIOGER 
Episcopo tit. T rimithusiae , Auxiliari Sagiensi 


Sees, le 24 septembre 1959 


Excellentissimi Domini, 

Excellentissimus et Reverendissimus Dominus Octavius Pasquet, Epi- 
scopus Sagiensis, propter aegritudinem et aetatem provectam, a me, Auxi- 
liario Episcopo, petiit ut ego ipse responsum darem epistulae vestrae 
(I C/59-1249). 

At haec vota quae ego in hisce litteris transmitto ab ipso approbata 
fuerunt. 

Excellentiarum Vestrarum Reverendissimarum addictissimus in Do- 
mino servus 

© ANDREA S PlOGER 
Ep. Auxiliaris 


Eminentissimi ac Reverendissimi Domini, 

Nos, Andreas Pioger, Episcopus Auxiliaris pro dioecesi Sagiensi, tit. 
Tremithusio, perlibenter exponimus Pontificiae Commissioni antepraepa- 
ratoriae pro Concilio Oecumenico queadam vota et animadversiones circa 
res quae futuro Concilio tractari poterunt. 

I. Quaedam doctrinae capita 

1. Valde opportunum videtur concilium enucleare doctrinam Fidei ad 
complendam expositionem quae Patres concilii Tridentini declararunt con- 
tra Protestantes, scilicet: 

a) quoad naturam et munus Fidei, speciatim in ordine ad Sacra- 
menta; 

b) quoad fontes Fidei, Scripturam Sacram et Traditionem; 

c) quoad munus Theologiae ; 

d) quoad paedagogiam Fidei in mundo hodierno evangelizando. 

2. Non minus opportunum videtur Concilium, ad complendum Con- 
cilium Vaticanum, dilucide forti terque exponere doctrinam circa Eccle- 
siam Christi, quoad naturam suam mysticam et quoad quaedam sua or- 
gana, scilicet Episcopatum, Diaconatum, Laicatum. 

II. Quaedam elementa disciplinae ecclesiasticae 

1. Pergrata et valde opportuna esset quaedam hodiernis conditioni- 
bus adaptatio exigentiarum quoad iurisdictionem pro validitate Sacra- 
menti Foenitentiae: Sacramentum misericordiae et liberationis spiritua- 
lis est Sacramentum quam maxime alligatum, idque nonnumquam ad dam- 
num animarm. 

2. Quoad disciplinam Cleri: . 

Multi sacerdotes exoptant ut, post plures annos ministerii apostolici, 
saepe difficilis et animas frangentis, adsit obligatio intermittendi laborem 
apostolicum, ad vacandum, in domo communi, orationi, cogitationi, stu- 
dio, per duos vel tres menses. 

3. Officium divinum esset instrumentum perfectum orationis et lau- 
dis, et clerici fidelius et studiosius horas canonicas recitarent si errores 
historici corrigerentur et si adesset accuratior selectio textuum Scriptu- 
rae Sacrae et Patrum. 


III. Quaedam actuositates 

1. Utinam sollicitudo pastoralis quae tam egregie fulget in Instruc- 
tione SS. Congregationis Rituum, 3 septembris 1958, quamprimum ex- 
primatur in textibus et libris liturgicis, munusque populi fidelium ibi 
tam dilucide describatur ut clare appareat « Communitatem » partem 
activam habere in celebratione liturgica. 

2. Valde optabilis est imminutio rituum et coeremoniarum in qui- 

busdam magnis functionibus liturgicis (v. g. in Baptismo, in Ordinatio- 
nibus, in consecratione altarium et ecclesiarum), ita ut has pulcherrimas 
functiones christianus populus hodiernus facile intelligat. 

3. Ecclesia magis ac magis ordinetur ad suum opus missionarium 
peragendum. Proinde minuantur apparatus, pompae, ita ut tempus, 
vires, facultates ad orationem, ad doctrinam cognoscendam et communi- 
candam, ad evangelizandum populum reserventur. 

4. Multum minuantur formae iudiciales in tribunalibus ecclesiasticis 
servandae, et paenae ab Ecclesia latae. 

5. Festum Paschae quotannis eodem die celebretur. 

Faxit Deus ut haec pauca vota animadversionesque desiderio Ponti- 
ficiae Commissionis respondeant et quidpiam conferat ad praecellentissi- 
mum opus futuri concilii Oecumenici. 

Excellentiarum Vestrarum Reverendissimarum addictissimus in Do- 
mino servus. 

0 Andre as Pioger 
Ep. Auxiliaris 


71 

Exc.mi P. D. FRIDERICI LAMY 
Archiepiscopi Senonensis (Sens) 

Datur responsio documento Prot. N. 1 C/59-1258. 

Senonensis Archiepiscopus, adiutores, et dioecesanus clerus grati 
acceperunt Summi Pontificis verbum cuius ope Oecumenici Concilii con- 
vocatio denuntiatur. 

Deo preces adhibent ut eventus ille sit Ecclesiae beneficio. 

Omnes enim sperant eumdem eventum esse solemnem manifesta- 
tionem: 

1) Unitatis Ecclesiae; 

2) Caritatis quae corda hominum coniungere possit; 

3) Maioris curae de sempiternis principiis ad praesentis temporis 
statum accommodandis. 

Senonensis Archiepiscopus praecipue disputari posse arbitratur: 

1) De episcopali munere, de Episcoporum regionali conventu, et 
de Episcopi auctoritate; 

2) De laicorum actione, i. e. de Actione Catholica; 

3) De immigratione et de difficultatibus quae ad eam attinent. 

In canonico autem Iure exoptatur: 

1) Simplificatio normarum quae iurisdictionem et alia in matri- 
monio celebrando spectant; 

2) Facilior possibilitas curionum mutandorum; 

3) Normae eaedem quoad ieiunium, abstinentiam, et ieiunium 
Eucharisticum, de quibus rebus simplices et clarae regulae sperantur; 

4) Normarum constitutio quae certae sint in litibus administra- 
tivis, tam in re litigiosa quam criminali; 

5) Normae ad baptismum impertiendum pueris quorum parentes, 
quamvis catholici, christianam religionem non colunt. 

Item, ad sacramenta et ecclesiasticam sepulturam impertiendam eis 
qui, quamvis catholici nomine, christianam religionem non colunt. 

In Disciplina autem pietateque, petitur ut severiores efficiantur le- 
ges praecipuae: 

de liturgia; 

de ecclesiastica vita; 

de spirituali vita servanda. 

Eos quorum est officium urgens illius Concilii parandi, adiuvare, il 
luminare, solari firmareque dignetur Dominus. 

Senon, 29 augusti 1959. 

ffi Fridericus Lamy 
Archiepiscopus Senonensis 

Exc.mi P. D. PETRI DOUILLARD 
Episcopi Suessionensis (Soissons) 

Votum pro Concilio Oecumenico 

I - Ad doctrinam quod attinet 

1. De luris naturalis principiis in re morali 

a) Optanda est pressior declaratio ad complendum — circa prima 
principia « Legis Naturalis » — quod iam declaratum fuit, sed potius 
de veritatibus naturalibus (v. g. existentia Dei, spiritualitas et immor- 
talitas animae humanae), in Sess. III, Cap. 2, Concilii Vaticani, scilicet: 
« Huic divinae Revelationi tribuendum quidem est ut ea, quae in 

rebus divinis rationi humanae impervia non sunt, in praesenti quoque 
generis humani conditione, ab omnibus expedite, firma certitudine, et 
nullo admixto errore cognosci possint ». 

b) Quae optata declaratio iam videtur inchoata in Epistula Encyclica 
Ad Petri Cathedram, verbis quibus affirmantur simul: et capacitas hu- 
manae rationis circa veritates morales cognoscendas, et tamen necessitas 
« practica » seu « moralis » Revelationis ut certe ac recte cognoscantur. 

« Deus mentem nobis indidit, naturalis veritatis adipiscendae capa- 
cem. Si hanc sequimur, Deum ipsum, eius auctorem nostraeque vitae 
ducem ac legislatorem, sequimur; si autem ab ea, vel ob insipientiam, 
vel ob socordiam, ac vel etiam ob nequitiam animi recedimus, a summo 
ipso bono et a recta vivendi norma animos avertimus nostros. 

Verumtamen, quanquam, ut diximus, naturales veritates, ipsius men- 
tis ope attingere possimus, id nihilominus — praesertim quod spectat 
ad Religionem rectosque mores — non facile ab omnibus, nec sine ad- 
mixtione errorum saepe evenit; ac praeterea quae naturae vim rationis- 
que captum exsuperant, ad ea, nisi divino illuminante afilanteque Nu- 
mine, nullo modo pertingere possumus. Quamobrem Dei Verbum etc... ». 

c) Iam Pius XII curam habuit de Iure Naturali docendo, ita ut non 
solum omnes Philosophiae « spiritualistae » studiosos ad Ecclesiae doc- 
trinam de rebus medicalibus, oeconomicis, socialibus, etc., iam rationi 
humanae perviis, acceptandam invitaret, sed etiam ita ut firmaret ipsa 
principia moralia perennia contra adulterationem ex parte doctrinarum 
evolutionistarum, aut contra relativitatem ac mobilitatem a doctrina mo- 
rali « ex situatione » dicta furtive inductam. 

Haec firmitas eo magis opportunae declarationis indiget quod non 
desunt fideles - — - etiam docti, v. g. medici — qui disciplinae catholicae 
in re morali adhaerent, sed bona fide putant eamdem disciplinam ab ipsa 
Ecclesia, mutatis circumstantiis, mutari posse, v. g. circa indissolubili- 
tatem matrimonii, vel leges morales de abusu matrimonii aut de occisione 
foetuum (avortement). 

2. De Iure Naturali, ab Ecclesia interpretato et Revelationis doctrina 

completo tanquam solido ac unico « Civilis ationis » fundamento. 

a) Simul cum affirmatione iuris docentis ad firmandum, clarescen- 
dum Ius Naturale, opportuna videtur nova et expressa declaratio circa 
magisterium Ecclesiae, non tantum in interpretando et applicando Iure 
Naturali, sed etiam in declarandis solis et solidis « civilisationis » vere 
« humanae » fundamentis, scilicet rationem habendo de concreta condi- 
tione hominis super terram, tum ex ipsa natura humana, tum ex ipsa 

elevatione ad statum supernaturalem cum supernaturali destinato, tum 
ex ipsa generis humani historia post Peccatum, Redemptionem, ac divi- 
nam institutionem Ecclesiae, a Spiritu Sancto animatae et ductae. 

b) Inde oritur cura praecavere Christifideles a multiformi ac pericu- 
loso errore quo infectae sunt variae doctrinae « Humanisme » dictae 
(marxismus, existentialismus, « technicismus » quodammodo divinisatus, 
ac tandem « Humanismus » ipse, doctrinaliter aut saltem — per Dei, 
Christi, Ecclesiae praeteritionem — practice « laicisatus »), quae omnes 
homines perfectiores aut feliciorem et « humaniorem » societatem, extra 
Deum, adstruere conantur. 

c ) Cui errori favere videntur etiam quidam fideles apud quorum 
mentes insufficienter fulget Christum ac Ecclesiam esse unicum funda- 
mentum omnis « Humanismi », hominibus, Dei filiis, accommodati. 

d) Forsan opportunum videretur in memoriam fidelium revocare 
existentiam et industriam Principis Tenebrarum, cuius maleficium, in 
vita individua ac sociali, passionibus aut « ideologiis » vigentibus sese 
peritissime accommodat, praesertim favendo omnibus quae — Deo amo- 
to — ad divinisationem ipsius hominis tendunt, sive quoad potestatem 
technicam indefinite progredientem, sive quoad ipsam hominis volunta- 
tem ut supreme dominetur orbem terrarum (et fortasse alios orbes...), 
independenter a Deo Creatore et Domino. 

3. De Ecclesia ipsa 

a) Apud multas Christifidelium mentes, et diversis modis, notio ip- 
sius Ecclesiae obscurata fuit; et nova explanatio de natura supernaturali 
ac mystica Christi Ecclesiae opportuna videtur. 

Etiam fideles non pauci, etsi institutionem a Christo et specialem, 
circa doctrinam ac vitae historicae decursum, protectionem divinam Spi- 
ritus profitentur, inscii aut im memores apparent erga profundiorem ve- 
ritatem de Spiritus actione in Ecclesia et per Ecclesiam. 

Forsan prodest invitare Christifideles, membra Corporis Christi, ut 
Matrem Ecclesiam considerent, non solum oculis scientiarum histori- 
carum aut sociologicarum, sed Fidei lumine et filiali amore. 

b) Inde oritur utilitas cuiusdam revocationis, apud fideles et cleros, 
ad dispositionem, non solum obsequentiae, sed obedientiae, etiam inte- 
rioris, specialiter non praescindendo inter « obedientiam maiorem » in 
maioribus, et « obedientiam minorem », ut aiunt, quae proprio iudicio 
temperari potest. 

c) Contra corruptam Ecclesiae notionem, haud minoris momenti 
esset amovere et reprobare tentationem cui succumbere videntur quidam 

Christifideles — aut docti, aut militantes — naturae ac missionis super- 
naturalis obliviscendo, adeo ut Ecclesiam tanquam auxiliatricem — et 
quidem interdum principaliter — in progressu politico, oeconomico, 
sociali, saltem iuxta eorum proprias cogitationes; et facile ad quamdam 
desaffectionem, erga Ecclesiam, deveniunt — cum conscientiae discrimi- 
nibus, aut etiam, heu!, discessionibus — quando S. Pontifex aut Episcopi 
erga istas opiniones in re temporali illis non videntur congruenter se 
habere. 

4. De « Actione Catholica » 

a) Opportuna videtur explanatio de « Actione Catholica », quoad 
naturam et munus fungendum in ipsa Ecclesia, et extra Ecclesiam, sive 
erga fideles, sive erga multitudinem, baptizatam vel non, quae a doctrina 
Christi longe abest, sive etiam quoad institutiones ipsas et vitae moralis 
et materialis conditiones. 

b) De finibus distincte praesignandis inter actionem politicam, oeco- 
nomicam, socialem, legitime a Catholicis ductam, et actionem apostoli- 
cam, qua talem, de mandato Ecclesiae, declaratio perutilis esset. 

c) Item de auctoritate Ordinarii, quando Associatio, ceterum utili- 
ter, ab auctoritate extra-dioecesana pendet. 

d ) Item de munere « Assistentium ecclesiasticorum » (Aumoniers), 
sive pro tota Natione, sive pro locorum adhaerentibus et militantibus. 

5. De ipsis Episcopis 

Inde oritur valde opportuna utilitas conficiendi quemdam « Tracta- 
tum de Episcopatu » (qualis iam a Synodo Vaticana praevisus erat, 
quando interrupta fuit). Optare enim est ut pressius definiantur munus 
et facultas Ordinariorum in propria Dioecesi, sub respectu doctrinali et 
disciplinari et pastorali, simul ac munus et facultas Episcoporum, quando 
in coetu provinciali aut nationali sunt congregati. 

Aliunde talis quaestio solvenda simul a declaratione doctrinali pendet, 
et a Regulis in Codice luris Canonici redigendis. 

II - Ad disciplinam et revisionem Iuris Canonici quod attinet 
A) In genere 

a) Convenienter prioribus dictis, facultates Ordinariorum, in pro- 
pria Dioecesi, utiliter ac opportune extendi possent ut de causis ac rebus 
statuere queant quarum plena et concreta solutionis elementa colligere 
possunt, et super quae, obsecrante Ordinario, S. Sedes favorabiliter re- 

scribere solet. (Inde quaedam imminutio ac celeritas in procuranda so- 
lutione). 

b) Ad minus, nonne facultates, pluribus Ordinariis concessae, om- 
nibus Ordinariis ab ipsa Lege concedi possent? 

B) In specie 

1. Quoad Jurisdictionem 

a) Exoptatur explanatio de natura et extensione « erroris commu- 
nis », speciatim circa sacramenta Poenitentiae et Matrimonii. 

b) Nonne tutius ac expeditius esset ministerium Parochi recenter 
designati, si potestas ordinaria illi iam ab officiali nominationis notifica- 
tione collata esset, ante canonicam possessionis captionem, speciatim 
erga sacramenta Poenitentiae et Matrimonii. 

2. De Poenitentiae sacramenti administratione 

a) Nonne facultates Confessarii expeditiores fieri possent per aper- 
tiores Regulas circa casus « reservatos » (sive propter se, sive propter 
censuram)? 

b) Censurae ipsae non paucis videntur — et in se, et quoad condi- 
tiones ad illas incurrendas — nimis multiplices, et nostris necessitatibus 
non iam accommodatae. 


3. De Matrimonio 

a) Impedimenta, sive impedientia sive dirimentia, imminui possent 
natura et numero, saltem illa super quae dispensatio generatim et facile 
conceditur (v. g. tertius gradus consanguinitatis, secundus gradus affini- 
tatis, in linea collaterali; « crimen » primae speciei, etc.). 

b) Inter impedimenta tunc vigentia, nonne Ordinarii ipsi super 
plura dispensare possent, onerata conscientia, dummodo omnia solutionis 
elementa prae oculis habeant, et agatur de impedimentis super quae 
S. Sedes dispensare solet. 

c ) Nonne clarior ac facilior disciplina statui posset quoad dispen- 
sationes in casu urgentiori (v. g. de casibus « occultis »)? 

d) In celebratione Matrimonii, nonne delegatio concedi posset non 
tantum pro tali casu, sed pro omnibus casibus in tali temporis decursu 
occurrentibus, in territorio parochiali? 

e) Nonne « error communis » admitti posset, cum Iurisdictionis 
suppletione, in omni casu quo, bona fide, matrimonium coram sacerdote 
Iurisdictione, ordinaria aut delegata, non gaudente, in Ecclesia paro- 
chiali, celebratum fuit, 

4. De Confirmationis sacramento 

a) In casibus quibus Parochus hoc Sacramentum administrare po- 
test et debet, nonne alter Sacerdos, dummodo Parochum absentem sup- 
plet, iisdem facultatibus, urgente casu, gaudere posset? 

b ) Nonne eaedem facultates concedi possent Sacerdoti qui, de facto, 
munus Cappellani gerit in Nosocomiis, Orphanotrophiis, Clinicis, etc.? 

5. De Professione Fidei 

Forsan Professio Fidei a can. 1046 praescripta, et praesertim Iura- 
menti « anti-modernisti » (circa doctrinam cuius articuli plures obsole- 
verunt), possent solis casibus muneris incipientis reservari (et non uno- 
quoque anno). 

6. De librorum prohibitione 

Lex quae prohibet lectionem quorumdam librorum non iam a multis 
Christifidelibus observatur, et quidem cum quadam bona fide: necessitas 
practica legendi adest pro multis magistris ac discipulis, praesertim in 
profanis disciplinis, et sive Parentes sive proximi difficile percipiunt 
se interdictioni subiici, dum sermonem salutarem de istis libris sustinere 
cupiunt. 

Aliunde Lex, in praesentibus dispositionibus, iam non videtur finem 
attingere ad quem directa fuerat; et renovationem opportune adaptatam 
desiderare fortasse licebit. 

7. De Clericorum habitu et vestitu 

a) Omnes Clerici ad reverentiam erga Ecclesiam, quam praesentem 
ubique efficiunt, tum Fideles quam infideles ducere, et aliunde religionis 
virtutem in seipsis tueri, debent: inde cura habenda de habitu ac vestitu 
exteriori, quae sane non supplet dispositiones interiores, sed eisdem 
valde favet. Gravis admonitio in hac materia videtur valde opportuna. 

b) De habitu ac vestitu, non videtur uniformitas univer salis requiri, 
nec Regulas easdem omnino esse pro muneribus in locis sacris aut in 
domo parochiali, et pro variis discursationibus; et forte quaedam adapta- 
tiones prodessent: nonne Episcopi, sive in propria Dioecesi, sive in coe- 
tibus provinciali et nationali, Regulas opportunas statuere possent, sal- 
tem quoad vestitum in exterioribus vitae socialis, salvo tamen « eccle- 
siastico » aspectu? 

8. De Veritate docenda 

a) Maximi momenti videtur in memoriam omnium revocare prima- 
riam et essentialem necessitatem docendi et discendi omnes veritates 
Fidei, omnimodo et tempore opportuno, ita ut Doctrina Catholica, in 
omnibus partibus ac articulis, et in lumine Fidei, appareat et acceptetur 
tanquam verum et unicum fundamentum omnis ac totius vitae, sive 
individualis sive socialis. 

b) Haec revocatio maiorem etiam locum habet non solum apud cle- 
ricos qui curam habent animarum, sed etiam apud omnes Christifideles, 
praesertim « militantes » in apostolatu multiformi: inde exstat quidam 
« principatus » docendae et discendae doctrinae in mediis ipsis aposto- 
latus laboribus. 

Suessionis, die 29 augusti 1959. 

0 PlERRE DOUILLARD 
Eveque de Soissons 


73 

Exc.mi P. D. IOANNIS IULIANI WEBER 
Episcopi Argentinensis (Strasbourg) 

Strasbourg, le 7 octobre 1959 

Eminentissime Domine, 

Literae quas Emintentia Tua dignata est mihi scribere die 18 iunii, 
sub N. 1 C/59-1303, mihi pervenerunt solummodo die 17 iulii. Haec 
cunctatio rationem reddit etiam dilationis mei responsi: oportebat con- 
sultationes aggredi, mente cogitare, textum redigere et in linguam la- 
tinam vertere. 

Textus originalis huius relationis in lingua gallica conscriptus est: 
secundum vires eum in linguam latinam transtuli. Mitto tamen cum 
hac translatione textum gallicum, ut in casu dubii recursus ad textum 
originalem possibilis sit. 

Relatio « cum omni libertate et sinceritate » confecta est, secundum 
desideria tuae Eminentiae, et sicut decet Episcopum loqui. Rationem 
habuit specialis nostri status in dioecesi Argentinensi (Strasbourg): hic 
in quotidiano commercio cum Protestantibus vivimus: sunt namque pars 
satis magna incolarum (250.000 Protestantes, contra 900.000 Catholi- 
cos). Plus quam regiones mere catholicae, necessarium ducimus aliquas 

quaestiones ad solutionem perducere, vel saltem hoc opus inchoare. Ve- 
lit ergo Eminentia Tua nostras propositiones sub hac luce intelligere. 

Relatio satis brevis est: amplior explicatio volumen magnum exige- 
ret; quod certe Commissio Antepraeparatoria non intendit postulare. 

Velit Eminentia Tua servi tui in Christo addictissimi obsequium 
gratum habere. 

© IOANNES IULIANUS WEBER 
Episcopus Argentinensis 


Propositiones Episcopi Argentinensis (Strasbourg) 
pro Concilio Oecumenico mox celebrando 

Prooemium 

1. Nuntiatio futuri Concilii ubique terrarum, etiam extra fines Ec- 
clesiae Catholicae, cum immenso favore, magna iucunditate et ardente 
spe acceptum est: apparet iam ut nova creatio in Ecclesia incepta. 

Nuntium insonuit in opportunitatibus sive oecumenicis, sive pasto- 
ralibus, quae forsan in toto decursu historiae nunquam evenerunt. Mun- 
dus totus unitatem quaerit: omnes qui in nomine Christi gloriantur in- 
telligunt quam intense urget deprecatio Domini ad Patrem: « Ut omnes 
unum sint » (Io. 17 , 21 ). Ex altera parte vere « Creator Spiritus » his 
diebus in Ecclesia Dei rursum flat. Imminentibus ubique periculis, magna 
contentio orta est ad meliorem fidei comprehensionem, et ad eiusdem 
fidei fontes magis cognoscendos, ut animae abundantius in Redemptore 
vitam hauriant. Vera renovatio christianismi in tota fidelitate erga Hie- 
rarchiam in fieri est, ad quam totam oportet cooperari Ecclesiam in 
unum congregatam. Quapropter, non obstantibus difficultatibus et forsan 
etiam oppositionibus, Concilium celebrandum est et ad faustum exitum 
conducendum. 

2. Temporum nostrorum status multiplex est (gallice « complexe »). 
Mundus olim praecipue Occidentem et imprimis Europam amplecte- 
batur, ubi fides et cultura christianae mores et mentes informabant, 
et sacerdotium satis eximia auctoritate fulgebat. Ecclesiae tutelam mun- 
dus abhinc paulatim abiecit et ad laicismum declinavit. Nova cultura 
exorta est, quam materialisticam et technicam appellare licebit. 

Ecclesiae Catholicae obviam stant reliquae Ecclesiae Christianae, 
quae ad unitatem aliquam instituendam tendunt et ad expansionem mis- 
sionariam. Occidenti se opponunt tam Arabes cum religione islamitica 
quae etiam propagatores habet,, quam Nationes nigri coloris Africae, 
quae viam ad autonomiam quaerunt, et tandem Extremus Oriens , univer- 

sam Indiam complectens et immensam Sinam, ubi, ut aiunt, unaquaque 
secunda puer nascitur. 

In medio harum rerum Ecclesia levatur sicut vexillum ad congre- 
gandas omnes nationes (Is. 11, 12), ad uniendos universos populos in 
Christo: ad servitium apostolicum et missionarium nempe instituta est. 
Non quaerat igitur niti ad organismum religioso-politicum constituen- 
dum, sed semper maiorem ostendat virtutem ad Evangelium propagan- 
dum. Adhuc vox Christi resonat: « Ite, docete omnes gentes », id est 
« ex omnibus populis discipulos Domini facite » ( Matt . 28, 19). 

3. Concilium ergo vere apostolicum esse oportebit, non solum prop- 
ter apostolicam successionem membrorum, sed apparendo ut verus et 
novus adventus apostolatus in mundo christiano. Finis eius sit mundum 
Christo lucrari, huic mundo, qui veritatem libertatem et unitatem quae- 
rit, Evangelium praedicando. Inde unitas omnium in Christo creden- 
tium, imo omnium hominum, in una, sancta, catholica et apostolica 
Ecclesia praeparabitur. 

Concilium omnibus, pastoribus aeque ac fidelibus, impulsum vere 
missionarium transmittat, iis etiam qui foris sunt. Praeparatio sessio- 
num, labor dogmaticus, adaptatio legum iuris canonici, disciplinae et li- 
turgiae ad hoc unum tendant, novis conditionibus, in quibus vivimus, 
prae oculis habitis. « Nova sint omnia, corda voces et opera ». 

4. Non expectandum est Concilium omnia problemata soluturum 
esse, nec o m nes Christianos immediate ad unitatem reducturum sub uno 
Pastore. Sed solutiones quas quaerimus et unio populi christiani, imo 
humanitatis in Christo Iesu, praeparandae sunt, ita ut, Concilio finito, 
proximiores et faciliores evadant. 

Aliquas conditiones ad hoc explendum indicare licebit: 

a) Concilium cum omni cura praeparandum est, per Commissio- 
nes ex viris vere peritis et res in sua actuali realitate conspicientibus com- 
positas. Praeparatione sufficiente non effecta, nihil utile eveniret; discus- 
siones sine fine et sine effectu omnino prohibendae sunt. Episcopi insu- 
per per longum tempus abesse e suis dioecesibus non possent. Omnia 
haec praeparationem activam et amplam exigunt. 

b) Optandum est ut ante iam sessiones Concilii et durante Con- 
cilio, ad latus eiusdem, instituatur quod vocari potest Commissio con- 
ciliaris mixta, similis Commissioni quae anno 1960 Venetiis sedebit, 
complectens historicos, exegetas, theologos et canonistas non solum 
catholicos, sed etiam ad Ecclesias separatas pertinentes (ad Ecclesias 
orthodoxas, anglicanam, Concilium oecumenicum Ecclesiarum). Haec 
Commissio Concilio informationes utiles praebebit. Etiam post celebra- 
tam Synodum permanere poterit, ad communem utilitatem. 



412 


GALLIA 


Item Commissio internationalis, laicos vere catholicos et competen- 
tes comprehendens, Concilio suggestiones afferre valebit, et post conclu- 
sionem sessionum de multis argumentis testimonia praebere poterit (v. g. 
de familia et matrimonio, de quaestionibus oeconomicis et socialibus, de 
scholis instituendis, de factis ad politicam pertinentibus...). 

Nihil his institutionibus obstare videtur: Concilium quippe ad Eccle- 
siam pertinet et ad eam solam. Sed in praeteritis Conciliis etiam extra- 
nei partem habuerunt, ut Orientales in Concilio Florentino, et principes 
in multis Synodis. Protestantes theologi quoque ad Concilium Tridenti- 
num vocati fuerunt. 

c) Concilium nullum novum dogma definiat. Quaestiones quae ad 
theologiam marialem pertinent (mediatio omnium gratiarum et coredemp- 
tio B.M.V.), de quibus forsan aliqui Patres loqui intendent, nimis diffi- 
ciles sunt et discussionibus theologorum adhuc subiectae. De eis defi- 
nire, relationes cum dissidentibus exasperaret, tempus pretiosum per- 
deret et ad finem, quem sibi S. Concilium proponit, non duceret. Si 
tamen discussio de his rebus fieri deberet, cum magna circumspectione 
et prudentia procedendum esset, ne per nimium zelum unica Christi 
mediatio et redemptio in dubium revocari viderentur, contradicentibus 
sollemnibus Novi Testamenti textibus (cf. 1 Tim. 2, 5). Alius modus 
agendi contra bonum veritatis et Ecclesiae evaderet. Considerationes 
ex mera sensibilitate ortae hic locum tenere non possunt. Quod a fortiori 
valet pro quaestionibus sub nomine « Iosephologia » comprehensis, aliis- 
que subtilitatibus. 

d) Textus Patribus Concilii submittendi redigantur in lingua 
simplici, quae nullam aequivocitatem praebebit, nec illos offendere queat 
quos allicere et convincere intendimus. Adhibeantur vocabula biblica 
vel ex antiqua traditione deprompta, cum Scriptura et antiquitas chri- 
stiana locum commune constituunt omnium Ecclesiarum. 

Sint hi textus explanationes luminosae, directae, sine condemnationi- 
bus vel « Anathema sit » annexis. Expectant nam omnes a Concilio 
declarationes positivas, et non negativas. Scimus insuper, eheu! expe- 
rientia, prohibitiones, etiam solemniter promulgatas, saepius servatas non 
esse, et aliquando pro protestatione inoboedientiam provocasse (v. g. 
in rebus politicis et ad culturam pertinentibus). 

Constitutiones a Concilio promulgatae in nomine Concilii promul- 
gentur, approbante Summo Pontifice, sicut mos fuit in multis antiquis 
Synodis, potius quam per Pontificem « approbante S. Synodo »: mos 
iste non fastidiret a priori dissidentes; qui aliter in altera formula ali- 
quem circulum vitiosum aspicerent, qui litem lite resolvere conaretur. 

Manifestent textus a Concilio votati Ecclesiam, in solemni sessione 

congregatam, non tam sub aspectu iuridico, sed magis spirituali, materno, 
quin tamen oblivioni detur realitas hierarchica. 

e) Audeat Concilium vera problemata huius temporis aggredi, 
quae nostra Ecclesia solvenda habet, in quaque materia, nec tempus det 
problematibus quae aspirationibus mundi praesentis non respondent. 
Admittat « quaecumque vera, ... quaecumque iusta, quaecumque sancta » 
( Phil . 4, 8), servando tamen veram Ecclesiae Traditionem, et nihil omit- 
tendo de his quae ad fidem pertinent. 

/) Speramus oratores in sua propria lingua loqui posse (i. e. in 
linguis praecipuis Europae), sicut mos est, e. g. in Consilio europaeano 
in Strasbourg: quod facile est per microphonium. In praeteritis Conciliis 
oratores latine loquentes cum suis sonis (gallice « accents ») a suis audi- 
toribus comprehendi non semper potuerunt: quod adhuc difficilius erit 
in futuro, cum numerus Patrum creverit. 

Oratione et labore adiuvantibus, quibus iam hodie inhaerere debe- 
mus, Spiritus Sanctus certe Doctores docebit qui hanc solemnem Syno- 
dum christianam praeparant, Patresque in hoc novo Coenaculo congre- 
gandos ad omnem veritatem ducet. 

De opere a Concilio perficiendo 

Ecclesia, nostro tempore, inter duos idearum fluxus (Gallice « cou- 
rants ») posita est. A sinistra parte Socialismus-marxista, materialismo 
dialectico adhaerens et turbae mortalium maiorem iustitiam socialem in 
hoc mundo promittens. A dextera autem parte Liber alismus oeconomi- 
cus, libertates et iura quidem hominis asserens, sed aliquam iniustitiam 
socialem secum afferens et ad culturam pertinens quae ipsa materialista 
esset, nisi ideis spiritualibus informaretur. Contra has tendentias Conci- 
lium veram Fidem Ecclesiae solemniter affirmare debebit. 

I. Froclamatio boni nuntii de Salute homini allata 

Clamet solemniter S. Concilium in faciem Ecclesiae et mundi, ser- 
mone intrepido et claro, directo, simplice et actuali, dominium Dei vi- 
ventis, nostraeque immensas fidei certitudines in Christum lesum. Ipse 
enim Christus Dei Filius est; Verbum factus homo, Salvator et Redemp- 
tor, Dominus universi Orbis et totius decursus historiae. Affirmet My- 
sterium amoris Dei erga nos omnes, Incarnationem et Redemptionem, 
Resurrectionem Christi propter nostram iustificationem, eiusque prae- 
sentiam tam in Ecclesia quam ad dexteram Patris, ubi « vivit ad inter- 
pellandum pro nobis », eiusque tandem adventum in fine saeculorum. 

Deducat ex his affirmationibus obligationem pro omnibus credenti- 
bus, pro familiis et pro ipsa societate, vivendi secundum praecepta Do- 
mini, in ius titia, in caritate, in sanctitate et firma spe. Doctrina socialis 
Ecclesiae, quae iustitiam socialem pro omnibus exigit, utiliter, per sum- 
ma capita saltem, in memoriam revocetur, quia ex nostra in Christum fide 
et ex nostris ethicis obligationibus fluit. 

Fides enim non consistit in mero assensu mentis veritatibus revela- 
tis, sed in firma adhaesione entis Deo et Iesu Christo, qui est « via, 
veritas et vita », in quo solo est salus nostra; haec adhaesio necessario 
« fructus Spiritus » secum fert (Gal. 5, 22-23). 

Haec clara expositio erit simul: 

a) Solemnis praedicatio veritatis coram universo mundo, secun- 
dum praeceptum a Domino transmissum; 

b) Appellatio ad omnes Ecclesias christianas, certitudines reme- 
morando quae nobis et illis communes sunt, et quae sunt fundamentum 
necessarium omnium cum eis disputationum, sive in praesenti, sive in 
futuro; 

c) Reactio positiva contra Marxismum, referendo amplitudinem 
salutis pro universo mundo, expectationemque humanitatis ad Christum 
Iesum; necnon affirmatio veri sensus humanae historiae, cum obligatione 
pro omnibus laborem suscipiendi ad bonum operandum etiam tem- 
porale; 

d) Affirmatio in faciem Liberalismi cum eius perversis consectariis 
(v. g. razismo, nationalismo, capitalismo...) fraternitatis universae, ho- 
minum dignitatis et iurium, sub lege amoris; 

e) Invitatio, praesertim pro iuvenibus, ad corda sursum erigenda 
adversus errores modernos quibus mundus superabundat: materialis- 
mum, hedonismum, technocratiam, voluntatem omnia ad hominem re- 
ducendi eiusque commoda; 

/) Clara responsio ad coaetaneorum nostrorum inquietudinem, 
qui tam saepe de conditione humana desperant, et confugiunt ad scepti- 
cismum aut ad absurdum, qui humana idealia idolis coaequant, aut in 
diversis sectis religiosis exiguum lumen aut fraternum auxilium exquirunt; 

g) Incitamentum tam clericis quam laicis ex fide vivendi, seque 
mundi cursui inserendi ut eum ad Christum reducant. Forsan ex his 
exortationibus Concilii nasceretur nova aetas christianismi, sicut fac- 
tum est saeculo xm per praedicationem et ad exemplum Ordinum men- 
dicantium, aut xvi saeculo post Concilium Tridentinum. 

II. De vero Ecclesiae munere 

Ad servitium boni nuntii salutis habemus Ecclesiam: « Praedicate 
Evangelium omni creaturae » (Mc. 16, 15). 

1. Quae est ista Ecclesia? Congregatio hominum Christo coniunc- 
torum per fidem et baptismum, inter se in Christo unitorum, ita ut unum 
Corpus efficiant, scilicet Corpus ipsius Christi. Bono Redemptionis parti- 
cipant, quae solummodo in Domino est. Haec Ecclesia in Christo cre- 
scere debet, « donec occurramus omnes... in virum perfectum, in mensu- 
ram aetatis plenitudinis Christi » (Eph. 4, 11-16). 

Haec doctrina manifestat valorem « dynamicum » et non solum « sta- 
ticum » Ecclesiae eiusque unitatis. Semper ad actionem missionariam 
tendet, sicut formam habet in Ecclesia apostolica in Actibus descripta. 

Ecclesia est etiam et simul terrestris re alitas, visibilis, hierarchica, 
sacramentum sui invisibilis mysterii, sicut ex Scriptura apparet. Hierar- 
chia ad imaginem Christi quem prolongat per saecula, « non venit mi- 
nistrari sed ministrare »: omnes eius membra sunt « servi servorum 
Dei ». 

Vita Christi in Ecclesia et in eius membris servatur et crescit tam 
praedicatione verbi divini, quam sacramentis, quae sunt gesta Salvatoris 
per Ecclesiam. Mystica unio omnium credentium constituitur per Eucha- 
ristiam et in ea, quae est simul repraesentatio unici Sacrificii Domini in 
cruce, et donum Christi eiusque vitae tam Ecclesiae quam singulo par- 
ticipanti. 

Invisibiliter Spiritus Sanctus in omnibus agit-, operari potest etiam 
in eis qui sacramenta integre non possident, imo in eis qui nullum 
sacramentum cognoscunt. Ita ut Ecclesiae christianae, quae non sunt 
in unitate « communionis catholicae », quae solummodo « vestigia Ec- 
clesiae » conservarunt, homines quoque qui, bona fide, sine contra veri- 
tatem peccato, nondum ad gregem Christi, etiam imperfecte, pertinent, 
« in voto » tamen ad eam referuntur. Secundum pulchra verba Pii XII 
« etiam inscio quodam desiderio ac voto ad mysticum Redemptoris 
corpus ordinantur ». Ecclesia intendit esse pro eis « non tamquam alie- 
na, sed propria paternaque domus » (A.A.S., 1943, p. 243). Influxus 
eius aliunde sese extendit extra limites sui visibilis entis. Haec omnia 
significationem dant principii: « Extra Ecclesiam nulla salus ». 

Sanctum Concilium forsan tractare posset de tolerantia et de libertate 
religiosa (seu de conscientiarum respectu), de qua iam Pius XII tracta- 
vit. Haec problemata in nostris regionibus mixtis semper evocantur. 

2. Ut dominicum gregem in nomine « Principis pastorum » pascant, 

et laborem evangelicum animent, Petrus eiusque successores, Romani 
Pontifices, in medio Ecclesiae sedent, ut centrum totius orbis christiani. 
Optandum est ut hic primatus cum suis consectariis in memoriam revo- 
cetur, sed per verba praecipue antiquorum Patrum (Ignatii Antiocheni, 
Cypriani, Leonis Magni...), praecisiones a Concilio Vaticano definitas 
clare tamen servando. Hic Primatus Summi Pontificis ab Ecclesia sepa- 
rari nequit: disiunctio Papae et gregis prorsus excogitari nequit. Haec 
intima unio Sedis Apostolicae cum tota Ecclesia fortiter in lucem pro- 
ducenda est, etiam in textibus. 

3. Per Concilium definiatur munus Episcopatus, membrorum « Ordi- 
nis Episcopalis », Collegii successorum Apostolorum, qui cum eorum 
Capite, Romano scilicet Pontifice, cui intime uniuntur « Communionem 
Catholicam » firmant. Statuta Episcoporum, quae a Concilio Vaticano 
tractari non potuerunt, resumantur, confirmentur, explicentur et clare 
ostendantur. 

In sua Dioecesi Episcopus est Caput Ecclesiae illius loci, successor 
Apostolorum pro grege sibi commisso. Regnum Dei construit cum suis 
adiutoribus utriusque cleri, « sacerdotibus secundi ordinis ». 

4. In « Communione Catholica » et in unitate fidei, Ecclesiae parti- 
culares existere possunt et revera existunt, cum suis legitimis diversita- 
tibus, saepe necessariis, in divino cultu, in disciplina, in legibus... Quod 
apparet in venerabilibus Ecclesiis Orientalibus, et quod etiam, in quadam 
mensura, in Ecclesia Occidentali applicari posset: unitas non exigit 
necessario centralizationem absolutam. Coetus Episcoporum diversarum 
nationum (v. g. in America, in Germania, et certis annis in Gallia...) hanc 
« decentralizationem » delineant. 

5. Urgens est fundamenta Theologiae laicatus definire, explicare: 
quod sit munus laicatus in Ecclesia et eius in labore missionario Eccle- 
siae praestatio. Crescentibus ubique Actione Catholica et apostolatu 
laicorum, doctrina istius modi exigitur, et in Ecclesiis non catholicis bo- 
num influxum haberet. Sacerdotium improprium fidelium, sicut prae- 
cipue ab Apostolo Petro definitum est (I Petr. 2, 4-10), fundamentum 
huius expositionis esse posset. Dignitatem religiosorum laicorum et reli- 
giosarum foeminarum hic etiam explanare liceret, ad vocationes ad hunc 
statum multiplicandas. 


III. De fundamentis fidei 

Bonum nuntium de salute ad mundum directum continetur et serva- 
tur coniunctim in duobus fontibus. Fundatur scilicet in Scriptura Sacra 
et in Traditione vivente Ecclesiae. 

1. Scriptura Sacra. Studia recentia exegetica et doctrina Ecclesiae de 
Litteris sacris (praesertim in Encyclica Divino afflante Spiritu a Pio XII 
tradita) sineret certe exponere cum claritate nova munus eximium et 
dignitatem sacrorum Librorum, qui sunt Verbum Dei scriptum, a Spi- 
ritu Sancto inspiratum et infallibiliter veritatem revelatam continentes. 
Haec explanatio rationem habebit laboris exegetarum catholicorum et 
legitimarum conclusionum eorum scientiae (v. g. de generibus litterariis, 
de existentia documentorum in libris inspiratis, de natura speciali histo- 
rica capitum 1-11 Libri Genesis, de authentia plus minusve stricta sacro- 
rum librorum...), ita ut studia peritorum circa Bibliam non se ostendant 
impossibilia. Sic doctrina Ecclesiae circa Scripturam exegetis non catho- 
licis sincera et informata apparebit. Quod usque nunc in Conciliis de hac 
re definitum est, iam hodiernis diebus non sufficit. 

2. Traditio, de qua semper sermo est, sed quae raro plene exposita 
est, in Concilio definiatur, ita ut appareat ut aliquid vivum, assistendam 
Paracliti in Ecclesia per saecula manifestans. Praeter munus Magisterii 
pandatur etiam munus « sensus fidei », per quem a Hier archia et a fide- 
libus coniunctim depositum revelatum custoditur: impossibile enim est 
divisionem internam in Ecclesia admittere, ducibus et fidelibus sibi op- 
positis. Ille textus sancti Irenaei: « Ad hanc ergo Ecclesiam... » (Adv. 
Haer. III, 3,2) iam hanc cooperationem affirmat. 

Studium Traditionis problema « explicationis dogmatis » (gallice: 
developpement du dogme), ad quod tam saepe Ecclesiae dissidentes of- 
fendunt, exponere licebit, et quippe « eodem dogmate, eodem sensu 
eademque sententia » sicut scripsit Vincentius Lirinensis ( Comm . 28). 

In hac explanatione monstrare placebit veritates dogmaticas, quibus 
inhaerent dissidentes, etiam apud nos servari (v. g. unitas mediationis 
Christi, primatus gratiae, opus Spiritus Sancti...), non obstante theologia 
catholica, quae haec elementa excoluit et ampliavit. 

Hic etiam pars positiva de natura Dogmatis, ut in Encyclica Pascendi 
Sancti Pii X exponitur, resumenda esset, parte polemica omissa quae 
hodie minus locum habebit. 

In his etiam prospectibus partem Beatae Mariae Virginis in Ecclesia 
tentam explanare utile esset, a Sacra Scriptura incipiendo. Cooperatio 
Mariae ad nostram Redemptionem, in faciem eorum christianorum qui 
extra unitatem catholicam sunt, solummodo « in Ecclesia et in Christo » 
iustificabitur. Quod etiam illos Catholicos iuvabit, qui primatum exclu- 
sivum Domini Iesu Christi cum aliquo zelo tenent: cum omnes homines, 
suo ordine, operi salutis humanae cooperari debent, Maria « eminenter » 
missioni Filii sui associatur: maternitas divina etenim ei locum specia- 
lem assignat. 


27 (II a) 

IV. De « sana modernizatione Ecclesiae » (S. S. Ioannes XXIII) 

Leges Ecclesiae per decursum saeculorum formatae et promulgatae 
sunt et necessarie de suo tempore notam portant. Revisio « Codicis luris 
Canonici » urget. Liceat hic aliqua puncta indicare: 

1. Ecclesia sese magis ad suum munus apostolicum accommodet. 
Parochiae et decanatus mori magis tractabili et missionario adaptentur. 
Episcopus facilius parochos transferre queat, necessitatibus pastoralibus 
(et non solum maioribus defectibus) posthabitis. 

Clero vita communis suadeatur, etiam collaborationem magis intimam 
sive cum Episcopo, sive cum confratribus, sive tandem cum laicis. 

Clerus magis vita apostolica et « missionaria » vivat. Forsan restau- 
ratio diaconatus apostolatui deserviret. Vestis cleri ad simplicitatem 
redigatur (« clergyman »), ut contactus cum populo sacerdoti facilior 
evadat. 

Clerici in Seminariis magis ad apostolatum formentur, insistendo 
tamen in vitam interiorem, educationem asceticam et spiritualem, necnon 
in formationem scientificam, secundum praescriptiones Summorum Pon- 
tificum. Scientiae quae docentur non consistant solum in traditione for- 
mularum antiquarum, sed recurrant ad fontes revelationis, veritatesque 
aeternas sermone nostris temporibus adaptato tradant. Sic praedicatio et 
instructio catechetica a presbyteris aptius ad mentes nostri temporis for- 
mandas erunt. 

2. Liturgia veritati historicae conformior et fidelibus magis pervia 
fiat, pergendo in via quam iam aggressi sumus. Revisioni subiciantur 
et adaptentur libri liturgici, ita ut veritati historicae non contradicant, 
simpliciores sint in rubricis et magis breves (reformentur e. g. Brevia- 
rium, Martyrologium, rituale, Missale...): haec revisio a longo tempore 
promissa est; remanemus attamen in exspectatione. Coeremoniae Pontifi- 
cales abbrevientur, ritus et etiam vestes aliquantulum ad simplicitatem 
apostolicam redeant. 

Regulae de lingua vulgari adhibenda in prima parte missae et in 
conclusione eiusdem sacrificii amplificentur, sicut fit in Ecclesiis orienta- 
libus et in Missionibus: populus enim magis ac magis intellectum quaerit. 

Permittatur concelebratio proprie dicta sacerdotum, praecipue cum 
suo Episcopo, imprimis certis diebus, cum consensu Episcopi (v. g. Fe- 
ria V in Coena Domini, inter spiritualia exercitia, in Synodo, in aliquibus 
Congressibus...), etiam cum communione sub specie vini. Haec commu- 
nio sub utraque specie concedatur etiam fidelibus in quibusdam casibus, 

cum permissu Episcopi (v. g. in nuptiis, in renovatione solemni promis- 
sionum baptismi, in professione religiosa...)- Haec concessio nos red- 
deret magis Ecclesiis orientalibus conformes. 

3. Regulae de communione in sacris latiores fiant, quando agitur de 
fidelibus ad Ecclesias orientales pertinentibus, cum permissu Episcopi 
loci. Haec benigna concessio viam praepararet reditui Orientalium ad 
unitatem catholicam, et bono animarum provideret multorum Orienta- 
lium separatorum, in nostris regionibus dispersorum, qui saepe per mul- 
tum tempus sacramentis privantur. 

Item regulae de celebratione matrimoniorum mixtorum (non de con- 
ditionibus quae a sponsis legitime exiguntur) aliquantulum dilatentur. 
Prohibitio missae, exempli gratia, post matrimonium celebratum, odi- 
bilis apparet sponsis sincere religioni catholicae inhaerentibus et deside- 
rantibus Ecclesiae bona non amittere. 

4. Conciones inter theologos catholicos et acatholicos, ad unionem 
christianorum fovendam, facilius admittantur, approbante Episcopo loci: 
sine ipsis opus unionis non progredietur. 

5. Doctis et eruditis catholicis, qui sacris scientiis deserviunt, Eccle- 
sia faveat, sicut Pius XII exegetas catholicos fovit, eisque vera fiducia 
tribuatur. Accusationes a non peritis et non competentibus contra eos 
portatae ne recipiantur. Libri catholici, qui nec haeretici nec inhonesti 
sunt, benigne iudicentur, si aliquid eis obiicitur, auctoribusque conce- 
datur sua opera emendare, quin in studiis suis illidantur. Index libro- 
rum prohibitorum revideatur et regulae quae Indicem regunt etiam 
revisioni subiiciantur. 

Conclusiones 

Propositiones istae « cum omni libertate et sinceritate » transmissae, 
respondere videntur vocationi a Deo ad Ecclesiam nostris diebus di- 
rectae. lam non subsistit aetas qua Ecclesia catholica sola mundum 
spiritualem pro hominibus constituebat. Iam non potest seipsam exclu- 
sive cogitare, etsi in vera legitimitate. Nunc autem seipsam conspiciat 
in sua cum alteris societatibus relatione, imprimis cum christianis dissi- 
dentibus. Nec sufficit ut domus paterna sit solum pro catholicis; ad exte- 
riora tendat, et se consideret tamquam « in partibus infidelium » con- 
sistens et ad infideles directa. Vivat et doceat et agat etiam pro iis qui 
ei adhuc extranei sunt et ad quos tamen directa est: « Ite, docete omnes 
gentes ». 

Utinam nostrae exiguae preces, nostra fervida desideria, et indefes- 

sus labor Sancti Concilii, hanc apostolicam missionem Ecclesiae foveant, 
quam missionem, Dei adiuvante gratia, ulterius exercere perseveret. 

© Ioannes Iuli anus Weber 
Episcopus Argentinensis 

Exc.mi P. D. PETRI MARIAE THEAS 
Episcopi Tarbiensis et Lourdensis (Tarbes e Lourdes) 

Prot. 1 C/59-1334 Lourdes, die 28 augusti 1959 

Eminentissime Princeps, 

Gratum est mihi respondendo ad epistolam (Prot. C/59-1334), vota 
et animadversiones meas mittere Eminentiae Vestrae, cuius est grandis 
honor praesidendi Commissioni Pontificiae antepraeparatoriae pro Con- 
cilio Oecumenico. 

Pro mea parte magni facio grates agere Sanctitati Eius de testimo- 
nio confidentiae, quod Episcopis largitur, associando eos modo tam 
arcto in labores futuri Concilii. 

Consilia et vota quae Eminentiae Vestrae propono de industria bre- 
via sunt, adeoque facilius legi et retineri poterunt. 

Gaudeo, denique, Eminentissime Princeps, ad pedes Vestros depo- 
nere humile obsequium meum et anulum sacrum deosculari, dum me 
profiteor, 

Eminentiae Vestrae Reverendissimae 
servus humillimus et oboedientissimus 

© Petrus Maria Theas 
Episcopus Tarbiensis et Lourdensis 

Vota quoad Doctrinam 

1. Necesse est defendere integritatem et puritatem doctrinae. 
a) Non desunt errores: laicismus totalis quem gubernium civile 
et legislatio profitentur et quoad scholas prae se ferunt; evolutio histo- 
riae concepta in sensu marxistico; sensus fidei alteratus est: proclamant 
christianismum vacui nominis et sine Christo; conniventia quorumdam 
catholicorum erga communismum, quamquam a Pio XI iam condem- 
natum. 

b) Quomodo hi errores oppugnandi sunt? Veritatem affirmando 
potiusquam errores anathematizando. 

2. Capita doctrinae profundius penetranda: 

a) Doctrina, circa SS. Trinitatem retractanda est modo plus scrip- 
turistico, minus scholastico. Specialiter quod attinet ad Patrem et Sanc- 
tum Spiritum; 

b) potestas regalis Christi in universum mundum illustranda; 

c) theologia de Ecclesia, praesertim de Episcopatu, profundius 
exhaurienda; 

d) circa Mariologiam: relationes quae inter Mariam et Ecclesiam 
intercedunt, statuendae. 

Vota quoad Congregationes Romanas 

1. Congregationes Romanae necessariae sunt et officia praestant 
quae substitui non possunt. Comprehendunt Praelatos, Secretarios, « mi- 
nutanti » eximii valoris. 

2. Videntur esse nimis quod hodierni vocant « centralisatrices ». 

Causae quas sibi reservant numerosiores sunt. Illi quibus incum- 
bit tractare eas nimis distant ab iis humanitatis relationibus, cum perso- 
nis quarum interest, quas inter homines oportet esse: atque sententias 
ferunt per quas profunde laedunt plurimas animas. 

3. Restringunt et limitant iura ac potestates Episcoporum! Viden- 
tur oblivisci rationem et curam animarum, de iure divino, collatam 
esse collegio apostolico, itemque iure divino collegium episcopale gu- 
bernare Ecclesiam. 

Vota quoad Clericos 

1. Optandum est ut ordo sacerdotalis a Christo Domino institutus 
in pleniore luce ponatur. Ad hoc requiritur ut notio Sacerdotii in Novo 
Testamento profundius elaboretur tum in dogmatica tum in ascetica 
Theologia. 

Per ordinationem sacerdotalem, singuli sacerdotes statuuntur in re- 
latione vitali atque perpetua cum Christo et oeconomia Redemptionis, 
cum Episcopo eiusque plenitudine Sacerdotii, cum populo fidelium in 
ordine ad sanctificationem eorum, cum gentibus totius mundi ad salu- 
tem earum promovendam. 

Spiritus vere sacerdotalis est ille quem semel et in perpetuum efficit 
Spiritus Iesu per unctionem characteremque Sacramenti Ordinis. 

Quod si vita peragenda iuxta consilia evangelica non imperatur vir- 
tute status sacerdotalis (Pius XII et Ioannes XXIII), nihilominus ap- 

paret practice consequi vocationem apostolicam perfecte deducendam. 
In hoc lumine consequenter reperiuntur necessaria esse et coelibatus 
et oboedientia. 

2. In votis est: 

a) ut inde a primis Seminarii annis, initiatio theologica fiat 
in prospectu pastorali et ascetico. Orationi tribuatur locus primarius; 

b) ut conformatio in Seminario tradenda magis unificetur ita ut 
in se cohaereat, mediante concursu strictiore membrorum corporis docti: 
quod corpus constitui oportet e sacerdotibus cleri dioecesani diligenter 
selectis et ad hoc munus penitus praeparatis. 

3. Post peractos seminarii annos desiderandum est, ut inveniantur 
ratio et viae ad continuandam formationem doctrinalem, pastoralem et 
praesertim asceticam, in gremio dioeceseos seu provinciae ecclesiasticae. 

Dolendum est canonem 126 exercitia spiritualia tantum praecipere 
« tertio saltem quoque anno ». 

Vota quoad Congregationes Religiosas 

1. Ordines Religiosi, Congregationes religiosorum et Instituta sae- 
cularia sunt gloria Sanctae Ecclesiae et constituunt medium efficax ad 
Dei regnum aedificandum. 

2. Quia singulae Congregationes et unumquodque Institutum per- 
sonam iuridicam induit, non mirum est Superiores ac membra sponte 
nutu moveri, ut potissimum bonum Congregationis sive Instituti quae- 
rant, non vero Ecclesiae localis sive Ecclesiae catholicae. 

3. Optandum est ut quaevis familia religiosa dum in dioecesi domum 
constituit, toto animo in apostolatu dioecesano se inserat, obsequendo 
Episcopum dioecesanum et in solidum operando cum Clero dioecesano, 
cum Actione Catholica, cum piis operibus varii generis et ita intrent in 
eam quam vocant « pastoralem collectivam ». 

4. Privilegium exemptionis valeat tantum intra saepes domorum. 

5. Haec ab Episcopo in apostolatu dependentia non ita intelligenda 
est, ut impediat Congregationes religiosas et Instituta saecularia, quo- 
minus actionem suam in plures dioeceses extendant, et ubi casus ferat, 
se dent in alia confinia operis, nempe ubi influxus eorum sit necessarius. 

Vota quoad Laicos 

1. Laicorum in Ecclesia apostolatus strictae necessitatis est quae 
magis magisque urget. 

Praeferendum est non uti vocabulo « Actionis Catholicae ». 

2. Apostolatum laicorum oportet esse cooperationem in apostolatu 
Episcopi, quippe cui primo incumbat respondere de animabus in sua 
dioecesi. 

3. Oportet ut laici retineant ius actiones apostolicas incipiendi, cuius 
ambitus delimitandus est iuxta rerum indolem; verumtamen imprimis 
necesse est ut laborantes dependant ab Episcopo. 

4. Quandoquidem Episcopi est esse perfectorem (S. Thomas Aquin.), 
quippe qui constitutus sit in statu perfectionis acquisitae et communi- 
candae, logice deducitur certos quosdam laicos, si gratiam illam rece- 
perint, specialiter in perfectione Episcopo associari, ut sint in apostolatu 
cooperatores eius intimi. Idque immo praeter Institutum aliquod sae- 
culare aut Congregationem religiosam. 

5. Votis expetitur ut Concilium Oecumenicum operam det quaestio- 
nibus quae circa domesticam familiam oriuntur, circa eius rationem spi- 
ritualiter vivendi, et circa modum vitam Christianam extra limina dif- 
fundendi. 

6. Convenit numero reducere impedimenta matrimonialia, et per- 
pendere quo modo pastoraliter agendum cum iis qui divortium civile 
obtinuerunt, et cum maritis quorum altera pars evanuit, etc. 

Vota quoad Unionem oecumenicam Christianam 

1. Aboleantur poenae et excommunicationes quibus in C.I.C. plec- 
tuntur schismatici et haeretici. 

Retineantur poenae quae contra apostatas, contra nomen dantes 
sectae massonicae, contra communistas feruntur. 

2. In exponenda veritate catholica evitandae sunt locutiones quae 
animum fratrum separatorum inutiliter offendunt. 

Supprimatur in posterum formula: Anathema sit. 

3. Humiliter et sincere confitendum, Ecclesiam Catholicam in non- 
nullis rebus non recte egisse aut dixisse, eamque adhuc non carere de- 
fectibus. 

4. Modus loquendi de haereticis et schismaticis affectum verum 
caritatis et verecundiae exprimat. 

5. In rebus quae disciplinam et liturgiam spectant sit in praepara- 
tione animi concedere tales modalitates quae non attingunt res essen- 
tiales. 

6. Unio ecclesiarum a quibusdam incommodis liberabitur: 

a) si Index Librorum prohibitorum iterum recenseatur; 

b) si veritatis historicae causa relinquantur quaedam legendae se- 
cundi Nocturni; 

c) si Concilium Oecumenicum statuat et affirmet Ecclesiam ca- 
tholicam nullo modo ligari neque ulli nationi, neque ulli humanae cul- 
turae, neque ulli scholae philosophicae, nec regimini ulli politico, nec 
systemati ulli oeconomico. 

ffi Petrus Maria Theas 
Episcopus Tarbiensis et Lour densis 


15 

Exc.mi P. D. AUGUSTINI JAUFFRES 
Episcopi Tarantasiensis (Tarentaise) 

Haec consilia et vota infrascriptus Episcopus Tarantasiensis Commis- 
sioni Antepraeparatoriae pro futuro Concilio Oecumenico humillime pro- 
ponit, iuxta epistolam Em.mi Cardinalis Tardini, Secretarii Status, die 
15 iulii 1959 receptam (Ref.: Prot. N. 1 C/59-1335). 

Allocutio Ioannis Papae XXIII, die 25 ianuarii 1959, apud Basili- 
cam S. Pauli extra Moenia, ideam Concilii Oecumenici promovebat. Ante 
omnia notavimus scopum tunc a Ss.mo Patre communicatum, unitatem 
scilicet omnium christianorum promovendam, mediante Concilio. In 
nostra dioecesi, pariter ac in tota Ecclesia, tam inter cleros quam inter 
fideles, hic scopus laetas reactiones ac magnam spem provocavit. Puta- 
mus hanc spem non decipiendam esse et quaestiones maioris momenti 
de quibus Patres tractaturi sunt seligendas ac ordinandas esse secundum 
hunc scopum ultimum. His praepositis, breviter suggestiones nostras 
proponimus, in tria capitula divisas: 

I. De quaestionibus dogmaticis. 

II. De pace christiana. 

III. De cura animarum et de aliquibus problematibus operis pa- 
storalis. 

I. De quaestionibus dogmaticis 

A) Inter argumenta reflexionis, quae maioris momenti sunt, ut vi- 
detur, faciliter eminet tractatus De Ecclesia. Nam, post definitionem 
infallibilitatis Romani Pontificis, quaedam quaestiones alicuius momenti 
adhuc nobis pendere videntur: 

1) De institutione divina episcopatus. Examinari potest natura 
huius institutionis, mutua connexio inter Romanum Pontificem et epi- 
scopatum, responsabilitas episcoporum erga totam Ecclesiam (sicut al- 
ludit, verbi gratia, Pius Papa XII in Litteris Fidei Donum quoad missio- 

nes). Quod studium maiorem lucem afferret ad manifestandam unitatem 
Ecclesiae et forsitan faciliorem redderet unionem cum Orientalibus. 

2) De sacerdotio catholico. Crisis hodierna (alicuius momenti in 
Gallia, verbi gratia ut manifestum fuit quando agebatur de sacerdotibus 
opificibus) multa problemata et studia suscitavit, quae materiam prae- 
berent ad discussiones valde locupletas inter Patres, necnon ad susten- 
tandam reflexionem theologicam in documentis Magisterii fundatam. 

3) De institutione diaconorum in saeculo viventium. 

4) De laicis, qui nunc maiorem partem habent in actione ecclesiali 
et Sacrae Hierarchiae auxilium suum praestant. Cuiusnam naturae est 
hoc auxilium? Quemnam statum habent? 

B) De Mariologia. Supposita maturitate inquisitionum theologorum 
ac salvo scopo principali Concilii (ut supra diximus: de unitate Christia- 
norum promovenda) aliud argumentum dogmaticum proponi posset, de- 
finitionem scilicet universalis mediationis Si Virginis , quae Mater Recon- 
ciliationis tunc appareret. 

II. De pace christiana 

Hoc problema magis magisque Christianorum preoccupat conscien- 
tiam. Iam multa dicta sunt ab ultimis Romanis Pontificibus. Attamen, 
omnium adunatio episcoporum, quae unitatem Ecclesiae evidenter ma- 
nifestat, solemniter deberet loqui de pace, de eius fundamento dogma- 
tico. Hoc schema possibile videtur: 

1) de reconciliatione humanitatis cum Deo in divina redemptione, 
ex qua exsurget pax cordis; 

2) de pace familiali, de unitate familiali; 

3) de pace sociali. Hic opportune compendium doctrinae socialis 
Ecclesiae proponi posset, simul ac condemnationem systematum erro- 
neorum; 

4) de pace internationali. De regno pacifico Christi, salva legi- 
tima autonomia uniuscuiusque status. Ex toto corde putamus solemnem 
invocationem a Concilio exprimendam esse pro usu mere pacifico hodier- 
narum inventionum scientiae. Quae invocatio, ab omnibus episcopis fac- 
ta, maximi ponderis potest esse. 

III. De cura animarum 

Imprimis pastores sumus. Proh dolor, post factas accuratas inqui- 
sitiones, clare apparet maioritatem hominum longe a Deo vivere. Ex- 
surgunt novae conditiones vitae, nova mentalitas in hodierno mundo 



426 


GALLIA 


technico. Quae mutationes curam Patrum provocare debent. Hae viden- 
tur quaestiones salientes: 

1) de propaganda fide in diversis ambientibus, tam in missionibus 
quam in regionibus traditionis christianae, in quibus irreligiositas et in- 
differentia progrediuntur; 

2) de repar titione cleri et substantiarum inter locales Ecclesias, 
ad faciliorem reddendam missionem apud regiones pauperes; 

3) de liturgia et de sacramentis, simul ac de eorum prudenti adap- 
tatione; 

4) de die dominica. Pro hac die orationis et quiei, opportunae nor- 
mae accurate adaptatae proponi possunt, praesertim quoad laborem, ad 
consulendum fidelium conscientiae; 

5) de modo docendi fidem, praesertim pro pueris et pro adultis 
catechumenis. 

Ut apparet ex dictis, problemata quae Concilium considerare posset, 
circa tractatum De Ecclesia complectuntur, tam ex parte dogmatica quam 
pastorali. Hoc certo certius potest iuvenem Ecclesiae faciem ostendere 
atque fratres separatos ad unicum ovile Christi attrahere. 

Quod est carissimum votum nostrum. 

Et Deus... 

Datum Monasterii, die 24 augusti 1959. 

© Augustus Jauffres 
Episcopus Tarantasiensis 

Exc.mi P. D. GABRIELIS GARRONE 
Archiepiscopi Tolosani (Toulouse) 

Tolosae, die 30 augusti 1959 

Eminentissime Princeps , 

Placeat Eminentiae Tuae Reverendissimae hoc responsum accipere 
litteris, in nomine Commissionis ad Concilium, die 18 iunii missis. 

Utile non duxi, in hoc responso, distinctionem continuo servare in- 
ter aspectum dogmaticum et aspectum moralem seu disciplinarem re- 
rum: singula enim puncta hanc distinctionem admittunt et, procul du- 
bio, in ordinando Concilio, ut in Tridentino actum est, toties expresse 
servabitur. 

Insuper — quod postulatum censui in praedictis litteris — , nonnisi 
« indicem ordinatum » rerum proponere statuere mihi visum est. 

Eminentiae Tuae Reverendissimae humiliter orationem meam fer- 
ventem asserere volo ut in tanto proposito a Spiritu Sancto adiuvetur 
E. T. R. et integre cum Summi Pontificis tum populi christiani votis Con- 
cilium satis faciat. 

Et placeat Eminentiae Tuae Reverendissimae obsequii mei et vene- 
rationis testimonium benigne accipere. 

ffi Gabriel Maria Garrone 
Archie pisco pus T olo sanus 

«... Solliciti servare unitatem Spiritus in vinculo pacis. Unum cor- 
pus, et imus Spiritus sicut vocati estis in una spe vocationis vestrae. 
Unus Dominus, una fides, unum baptisma. Unus Deus et Pater omnium, 
qui est super omnes, et per omnia, et in omnibus nobis. Unicuique autem 
nostrum data est gratia secundum mensuram donationis Christi... 

... Ipse dedit quosdam quidem Apostolos, quosdam autem Prophe- 
tas, alios vero Evangelistas, alios autem pastores, et doctores ad con- 
summationem sanctorum in opus ministerii, in aedificationem corporis 
Christi... » (Eph. 4). 

Praeambulum 

De opportunitate ordinandi Concilium sub idea rectrice Unitatis 

Animadvertendum videtur imprimis quam mirabiliter, Deo favente, 
consentiat cum praesenti mundi statu, Concilii sessio oecumenica. 

Praesentem etenim mundi statum perspicienti statim, ut maxima 
dignum attentione occurrit: nostris diebus, en prima vice, et non obstan- 
tibus omnigenis divisionibus, orbem terrae ut « quid unum » ante om- 
nium oculos stare. 

Hac autem ipsa hora, Ecclesia in Concilio adunata, insigni docu- 
mento, omnibus asserveret esse se oecumenicam, scilicet in re et in voto, 
iussu et dono Dei, integro orbi terrae coextensa, ad Regnum Dei pro- 
movendum et salutem hominum procurandam. 

Cuius mirae convenientiae non solum non licet beneficium omit- 
tere, sed omnino expedire videtur ut Concilium expresse inde sumat 
ordinem, his nempe quaestionibus prae omnibus sibi tractandas eligens, 
quibus maxime possint omnes in Ecclesia, sive clerici sive fideles, voca- 
tionis catholicae Ecclesiae Christi et sibi ipsis magis conscii fieri et ad 
serviendum eidem vocationi promptiores. 

Nec adest periculum ut, hanc sequentes viam, ullam quaestionem 
maioris momenti forte praetermittamus, cum constet graviores menti et 
vitae omnium exsurgentes difficultates ex hoc ipso statu mundi prae- 
dicto exoriri. Immo, rebus ita a radice sumptis, nihil attentione dignum 
nos effugere poterit. 

Qua animadversione praeposita, votum emittere audeam ut proxi- 
mum Concilium ex hac ipsa animadversione rationem ducat. 

Huc addatur — etsi secundarius tantum sit iste respectus — , im- 
mensam expectationem procul dubio erecturum in universo mundo Con- 
cilium sic ordinatum, necnon et pluribus bonae voluntatis viris oculos 
aperturum: in lucem enim proderet finis et intuitus oecumenicus Eccle- 
siae, sub qua luce intelligerentur decreta particularia Concilii. 

Nam, proh dolor!, praecavendum est periculum ne ab opinione com- 
muni ad nugas intenta, Concilium vana curiositate ut eventus quilibet 
accipiatur, quin decreta ad mentem et vitam hominum ullo modo referre 
videantur. 

Notare etiam placet ita ordinatum Concilium perfecte in linea prio- 
ris Concilii Vaticani inscribi: de Ecclesia enim fieret quaestio. 

Quibus positis, puncta sequentia indicare liceat ut, vitae profectui- 
que Ecclesiae nostro sensu, opportuniora vel etiam urgentia. 

Ordo rerum 

Desumitur ex idea rectrice unitatis Ecclesiae 

Fundamentale, et vere unicum, thema Concilii, expresse denuntia- 
tum, hoc esset: 

Ut affirmetur et definiatur quo sensu , quo fine, quo modo Ecclesia 
una sit, unitate quae transcendat quascumque distinctiones sive in na- 
turalibus, sive in ipsa Ecclesia. 

Ideoque Concilium in animo haberet: 

1. Einem Ecclesiae denuo attente et stricte definire: sc. Regnum 
Dei et vitam aeternam parare. 

2. Haec omnia in novam lucem ponere, vel, si necesse sit, deter- 
minare quae, in Ecclesia, ex voluntate Dei ad veram unitatem statuen- 
dam stabiliendamque conferunt. 

Unde imprimis de Sede Apostolica Petri et de munere eius quoad 
hanc unitatem (integritatem, universitatem, etc.). 

Et etiam de Collegio Episcoporum, per universum orbem existen- 
tium, sub Petro capite, et de munere huius Collegii quoad hanc eamdem 
unitatem. 

3. Haec omnia perpendere quae ad munus praedictum — sive apo- 
stolicum, sive episcopale — conferre valeant , ut efficacius rectiusque 
exerceatur. 

4. Ista etiam firmo animo inspicere quae constaret impedimento 
esse in praesens ne claustra transeantur, cuiuscumque generis, Ecclesiae 
unitati obstantia-, ita ut Evangelium Dei currat et cuicumque homini 
bonae voluntatis fas sit Verbum Dei ut sibi ipsi missum percipere. 

Quae obstacula alia sunt externa — sc. ex rebus ipsis hodiernis sur- 
gentia — alia interna. 

Tunc igitur Concilium bono Ecclesiae profecisse et fructum attulisse 
patebit, necnon et promissionibus divinis plene respondisse tam feli- 
citer a Summo Pontifice editis, si, Concilio peracto, Ecclesia suae catho- 
licitatis magis conscia evaderet, et ad ea quae inde manant promptior; 
si, insuper, auxiliis magis confideret a Deo ad hoc collatis; si tamen cla- 
rius tum sibi tum aliis appareret bonum Regni, hic et nunc, maxime 
vitae hominum referre. 


SlNGILLATIM 
Enumerantur tituli 

1. De fine Ecclesiae. 

Denuo solemniter et ampliori expositione, ostendatur Ecclesiam Ca- 
tholicam esse ipsum Corpus Mysticum Christi (quae expositio iam opti- 
me praeparatur in Encyclicis Leonis XIII et Pii XII). 

Inde pateret finis Ecclesiae. 

Praecipue agatur de integritate fidei ah Ecclesia servanda-, hierar- 
chiam in Ecclesia gaudere potestate magisterii, et valere ad salutem defi- 
nitiones et formulas dogmaticas ponere. Quamvis enim hoc sive in Tri- 
dentino sive in Vaticano Concilio actum fuerit, opportunae essent mul- 
tae determinationes; et etiamsi non adderetur multum, sic appareret 
continuitas in traditione. Periculum enim instat et viget opponendi Evan- 
gelium ad Ecclesiam, Scripturam ad Dogma etc. 

In his omnibus non desunt documenta Magisterii post Concilium 
Vaticanum producta, ex quibus Concilium proximum formulas extra- 
here poterit, sicut in Constitutione de Fide Catholica formulae extractae 
fuerunt ex Actibus Pii IX. 

Finis Ecclesiae definiatur in suo respectu ad finem societatum natu- 
ralium. Hodie enim relationes inter Ecclesiam et Societatem temporalem 
occasionem praebent ad innumeras difficultates, equivocationes et erro- 
res. Utiliter resumerentur in Concilio solemni saltem doctrinae a Leo- 
ne XIII editae in Immortale Dei. Item iuxta affirmationes solemnes 

Pii IX in Syllabus, solemniter darentur affirmationes Pii XII de Toleran- 
tia religiosa. Saepe etiam confunditur praeparatio Regni coelorum cum 
praeparatione vitae temporalis. 

2. De Unitate Ecclesiae, qualis a fine procedit. 

Definiatur Unitas Ecclesiae sub omni respectu: unicitas, univer- 
salitas, etc. 

Excludantur falsi conceptus qui possent in Ecclesia « uniformita- 
tem » tyrannicam pro unitate ostendere: specialiter hoc est affirmandum 
quoad ritus et disciplinam ad usum « Orthodoxorum ». 

Quo sensu concipiatur ut possibilis et laudabilis « Oecumenismus ». 

Opportunae essent in hac parte regulae practicae, et mandatum confe- 
rendum esset exclusive viris idoneis. 

Quomodo cuique conveniat in Ecclesia conferre ad unitatem: clerici, 
laici, religiosi. 

Opportunae essent determinationes: De Statu Sacerdotali: quid pro- 
prium sit Status Sacerdotalis et quae sint leges inde manantes de Officio 
Divino, de lege coelibatus, de veste sacerdotali...; de Statu laicali: quid 
proprium sit status laicalis et modus proprius suae cooperationis ad Re- 
gnum Dei in Ecclesia. 

3. De Sede Apostolica ut signum et causa unitatis. 

Resumantur quae iam a saeculo definita sunt de Sede Apostolica 

praecise sub respectu unitatis servandae et procurandae. 

Studio mandentur quae in Sede Apostolica, qualis in praesens, con- 
ferre possint ad munus suum melius faciliusque exercendum, sive ut 
signum unitatis (v. g. organisatio Curiae Apostolicae), sive ut causa 
eiusdem unitatis (v. g. relationes inter Sanctam Sedem et diversas par- 
tes mundi). 

Studio mandentur quae obiicere possint. 

4. De Collegio Episcoporum. 

Definiantur quae respiciunt Collegium Episcoporum sub Petro: con- 
stitutio aliqua definiat naturam et munus episcopatus sive quoad ordi- 
nem (character sacramentalis etc.) sive quoad iurisdictionem (iurisdictio 
ordinaria episcopi residentialis, participatio collegialis ad iurisdictionem 
universalem, etc.). 

Studio mandentur quae conferre possent ad munus episcopale exer- 
cendum: in his enim diebus non raro sentire licet inter Sedem Aposto- 
licam et dioeceses deficere instantiam in gubernatione Ecclesiae. Nonne 
utile esset « Concilia regionalia » locum habere sub determinatis condi- 
tionibus? Etenim infallibilitas Pontificalis nunc definita pericula antiqua 
arcere valet; et, aliunde, multae quaestiones apostolicae et pastorales 
maximi momenti exsurgunt quae nec in dioecesi solvi possunt nec solu- 

tionem habere debent « ad Ecclesiam universalem ». Haec instantia lo- 
cum habere evidenter non posset aliter ac sub auctoritate Summi Pon- 
tifici et proinde sub conditionibus determinandis. 

Studio mandentur quae obstare possent. Nonnullas v. g. circum- 
scriptiones Ecclesiasticas renovare expediret, ut parviores vel anachro- 
nicas. 

Quaestio fiat in speciali de relatione quoad apostolatum inter Ordines 
vel Congregationes religiosas et Episcopos. Utiliter solemnis declaratio 
fieret de lege fundamentali cooperationis Apostolicae et finibus exemp- 
tionis in exercitio apostolatus. 

Exc.mi P. D. LUDOVICI FERRAND 
Archiepiscopi Turonensis (Tours) 

Tours, le 25 mars 1960 

Excellence Reverendissime, 

Des reception de la lettre de Votre Excellence (sub N. 1 C/59-1370 
bis), je tiens a Lui faire savoir que j’avais adresse, le 30 aout 1959, ma 
reponse a Son Eminence le Cardinal Prefet de la Commission Antepre- 
paratoire. 

J’ai encore conserve le double de ma lettre d’envoi, car j’avais 
juge la feuille ci-jointe trop incorrectement redigee pour etre adressee a 
Son Eminence Reverendissime; mais peut-etre cette lettre permettra-t- 
elle de retrouver le texte adresse. 

De toute fagon, je vais tres facilement reconstituer le texte de mon 
envoi et le faire parvenir a la Commission Pontificale. 

Je prie Votre Excellence d’agreer l’expression de ma religieuse gra- 
titude pour m’avoir signale une situation que je ne pouvais soupgonner. 

■ ffi Ludovicus Ferrand 
Archiepiscopus T uronensis 


Tours, 30 augusti 1959 

Eminentissime "Domine , 

Non sunt multa, ut arbitror, ab unoquoque Ordinario communi- 
canda illi Commissioni Antepreparatoriae, cui praeesse Tuae Eminentiae 
datur, omnibus plaudentibus. 

Tria igitur negotia maximi momenti tantum mihi videntur propo- 
nenda, quibus adduntur aliqua vota ad fovendam disciplinam Sanctae 
Matris Ecclesiae. 

Unde sic conficitur responsio: 

Negotia maximi momenti-. 

I. de instructione catechetica; 

II. de usu Sanctae Scripturae in Ecclesia; 

III. de formatione clericali in Seminario. 

Vota circa res disciplinares: 

A) Circa matrimonium; 

B) circa indulta et privilegia. 

Enixe rogo Tuam Eminentiam ut, in his humiliter scriptis, amorem 
erga Sanctam Ecclesiam videas et desiderium illi servire. 

© Ludovicus Ferrand 
Archiepiscopus Turonensis 

Exc.mi P. D. IULIANI LE COUEDIC 
Episcopi Trecensis (Troyes) 

Eminentissime Domine, 

Cum maxima reverentia accepimus litteras quas benevolentia Vestra 
ad nos mittere dignata est die 18 iunii sub numero I C/59-1389. 

Etsi, nostrae infirmitatis conscii, impares nos sentimus ad sugge- 
rendum opiniones et sententias quae sint alicuius utilitatis pro futuri Con- 
cilii argumentis apparandis, tamen affectus debiti obsequii erga Sum- 
mum Pontificem nos impedit quin dubitemus responsum dare quod a 
nobis Eminentia Vestra petere dignata est. 

In foliis his litteris adnexis indicavimus, quo melius potuimus, quae 
nobis ad bonum Ecclesiae exponenda visa sunt. 

Eminentiae Vetrae, cum summa veneratione purpuram sacram deo- 
sculans, 

Trecis, die 26 augusti 1959. 

humillimus servus me profiteor 

© IULIANUS Le COUEDIC 
Episcopus Trecensis ■■ 

Liber I - Normae generales 

Notio luris restituenda. 

Imprimis notandum videtur quod notio iuris paulatim corrupta est, 
non solum inter laicos, verum etiam inter clericos. Leges ecclesiasticae 
saepius non percipiuntur ut obligatoriae, sed accidit ut clerici, caetero- 
quin bona fide et virtute praediti, non cunctentur palam asserere se non 
astringi ad eas servandas: sub specie « spiritus legis » custodiendi, no- 
lunt « litterae » habere rationem. Qui modus agendi pessimus est, nam, 
interpretationem authenticam legis despicientes propriumque arbitrium 
habentes pro regula effectiva, isti clerici enervant disciplinam et, plus 
minusve conscii, scandalum populo afferunt. 

« Les Directoires ». 

In Gallia, abhinc annos aliquot, normae conditae sunt, v. d. « Di- 
rectoires » quae tractant de disciplina sacramentorum et Missae, necnon 
de re sociali et praesertim de doctrina. Optandum videtur quod ubique, 
positis ponendis, hae normae extendantur, cum magno fructu cleri popu- 
lique christiani. 

Liber II - De personis 

1. De clericis-. 

Relationes cum mulieribus (can. 133). 

Experientia testatur multis modis detrimento esse clericis assidua 
frequentatio mulierum, etiam earum de quibus non est suspicio. Qua- 
propter valde optandum est ut sedulo remedia exquirantur ad praeca- 
venda damna e frequenti mulierum consortio oriunda. 

Vita communis (can. 134). 

In his remediis maxime pollet consuetudo vitae communis inter 
clericos. Proinde in votis est ut apud omnes eius obligatio urgeatur. 

Sacerdotes operarii (can. 139). 

Quae quaestio est magni momenti et, diu ponderata crebris consiliis, 
dirempta est a Sacra Congregatione. Passim tamen videtur resumi ad 
novam disceptationem. 

Si mentem nostram aperire dignaremur, nobis liceat ea quae se- 
quuntur exponere: 

a) Sacerdotes non incumbendi sunt, ex toto vel etiam ex parte, 
muneribus quibus operarii efficerentur. 

Praeter argumenta allata a S. Congregatione, ecce illud quod est 
grave et in Iure refertum: nulli sacerdotum licet materialibus negotiis 
vacare, quibus evaderet mercator. Si per speciem sacerdotum operario- 

rum, porta, ut ita dicam, recluderetur, quomodo possibile evaderetur 
eam in posterum claudere? 

b) Quod si permissio daretur, id unice fiat: 

in aliquibus maximis urbibus frequentatis praecipue ab opifici- 
bus: Parisiis, Massilia, etc.; 

et in favorem sacerdotum constitutorum in Societatibus reli- 
giosis et stricta vivendi norma, cum obligatione eorum exercitiorum quo- 
tidianorum in commune quae in Iure indicantur ac frequentibus, ut aiunt, 
« revisions de vie ». 

De potestate Episcoporum (cann. 329-349). 

Ad expediendum celerius multas quaestiones quae spectant regimen 
habituale dioecesis, nonne opportunius esset concedere Ordinariis loco- 
rum facultatem per se ipsos eas quaestiones dirimendi sine recursu ad 
Sanctam Sedem? 

De Capitulis canonicorum (cann. 391-422). 

Regulae Canonum de Capitulis canonicorum non sunt consentaneae 
praesentibus necessitatibus, tum quia plerumque desunt praebendae et 
historice tantum in multis locis merentur vocari « beneficia », tum quia 
saepe, ob penuriam sacerdotum, impossibile evadit servitium chorale. 
Valde ergo oportet ut statuta nova imponantur quae, tutando existentiam 
et iura Capitulorum, ea efficacius nostris temporibus accommodent. 

De religiosis (cann. 500, 831, 804, 612, 1345, 131, 619) quibus 
paroeciae commissae sunt. 

Cum religiosis saepe commissa sit administratio paroeciarum, expe- 
dit ut in tanto officio non immittantur nisi sedula praeparatione. Ne se 
habeant ut alieni Dioecesi in quo ministerium paroeciale exercent. Ma- 
xima cura invigilent ut legitimis consuetudinibus locorum se conforment. 
Sciant semper se esse in potestate Ordinarii loci. 

2. De laicis (cann. 682-725). 

Actio Catholica. 

Certe haud dubium est quin efficacia Actionis Catholicae experien- 
tia constet, praesertim in Actione Catholica Generali. 

De Actione Catholica quam « Specialisee » vocant, etiam atque etiam 
rogamus ut: 

a) Firmissime asseveretur eam non posse, ut ita dicam, « struc- 
turari » in unoquoque eius membrorum nisi per crebrum usum orationis 
et quodam « ressourcement » in ea, non solum in communi, sed etiam 
privatim, sicut ea quae in adoratione quotidiana SS. Sacramenti con- 
sistit, vel in pio exercitio Viae Crucis, heu! nunc a fidelibus fere deserto, 
exceptis feriis sextis in Quadragesima. 

b) Agnoscatur Actionem Catholicam « Specialisee » nequire aliud 

esse de facto nisi institutionem lectissimam christianorum (aliqui iuve- 
nes J.O.C. vel J.A.C. Aliquae familiae A.C.O. vel A.C.I.) et summo- 
pere damnosa foret suppressio, quasi obsoletorum, operum olim condi- 
torum ad institutionem totius gregis fidelium, ut fuerunt Patronatus, 
per quos, a prima communione, pueri consortes fiebant aliquo modo 
paroeciae atque adeo militantis Ecclesiae. 

Ceterum, multae contestationes ortae sunt circa extensionem voca- 
buli « Aetion Catholique ». Petimus ut definitio elucubretur quae po- 
stremo omnes controversias dirimat. 

Construendum est dummodo aliunde non destruatur, aut saltem, 
si quid destruitur, hoc non fiat nisi cum certa fiducia quod constructio 
excogitata tenebit revera locum institutionis pristinae et melius faciet in 
linea praefinita ubi homines ingressi sunt. 

Liber III - De Sacramentis 

Publicationes matrimoniales (cann. 1022-1030). 

Publicationes quae fiunt ante matrimonii celebrationem videntur, in 
praesentibus adiunctis, omni opportunitate destitui. Multi iam in usu 
sunt modi efficacius detegendi impedimenta. Quapropter haud dubium 
est quin eae publicationes possint sine impedimento abrogari. 

De hora Missae celebrandae (can. 821). 

Item optandum est ut, pro celebratione Missae, non sit amplius 
distinctio inter horas matutinas et horas postmeridianas, dummodo ser- 
ventur leges ieiunii eucharistici. Haec suppressio multis prodesset sa- 
cerdotibus, praesertim parochis qui celebrare debent missas matrimonii 
aut exsequiarum. 

De cultu divino (cann. 1255-1321, 818, 819). 

Nonnulli innovationibus liturgicis favent, contemptis regulis adhuc 
vigentibus. Haud raro asserunt se ita facere ut aperiant viam futuris, 
ut aiunt, decisionibus S. Congregationis Rituum. Quorum arrogantia, ut 
maxime periculosa unitati cultus catholici, cum magna severitate dam- 
nanda est. 

Liber V - De delictis et poenis (cann. 2195-2414) 

Tandem simplificatio Libri V Codicis luris Canonici valde desidera- 
tur ab omnibus sive clericis sive laicis, utpote magis accommodata homi- 
nibus nostrae aetatis, quorum animus deficit solo aspectu illius silvae 
inextricabilis! 

ffi IULIANUS Le COUEDIC 
Episcopus Trecensis 

Exc.mi P. D. AMABILIS CHASSAIGNE 
Episcopi Tutelensis (Tulle) 

1 C/59-1401 Tulle, le 10 septembre 1959 

Humiliter et confidenter, Episcopus Tutelensis communicat Pontifi- 
ciae Commissioni Antepraeparatoriae pro Concilio Oecumenico aliquas 
animadversiones petitas a littera 18 iunii 1959. 

Hae sunt insufficientes, sed fidit Episcopis et Commissionibus, ut 
corrigantur, compleantur, adaptentur responsiones quae ex toto orbe 
terrarum perveniunt ad Sanctam Sedem. 

Orat ex toto corde pro Concilio. 

© Amabilis Chassaigne 
Episcopus Tutelensis 

Extendantur Episcoporum facultates, praesertim circa impedimenta 
matrimonii. 

Permittatur celebratio missae sine ministro inserviente et, etiam, 
sine ullo fidele praesente, quando parochus est in ecclesia omnino solus. 
Non raro evenit ut parochi, in feriis, nullum fidelem inveniant in eccle- 
sia, quando eam adeunt ut sanctum sacrificium celebrent. Si facultas 
petita non conceditur, aliqui sacerdotes, saepe per plures dies, abstinere 
se debebunt a celebratione, et, in suo apostolatu difficili, consolationem 
missae quotidianae non habebunt. 

Valeant episcopi permittere, servatis servandis, sanctam celebratio- 
nem domi sacerdotibus aetate provectis, vel aliqua infirmitate laboran- 
tibus qua prohibentur ad ecclesiam vel oratorium accedere. 

Valde optandum est ut episcopi residentiales, qui iam septuagesi- 
mum aetatis suae anftum impleverunt, regimen dioecesis suae deponant. 

Regimen enim alicuius dioecesis est, nostris temporibus, res valde 
complexa et difficillima. Episcopus aetate provectior non sine difficultate 
mentem coetaneorum suorum intelligit, eorum necessitates et aspiratio- 
nes; et, insuper, ratione aetatis suae et, non raro, adversae valetudinis, 
omittere debet certa negotia apostolatus sui et, inde, non potest suo offi- 
cio circa populi christiani bonum satisfacere. 

Idem dicendum esset de parochis. Attamen, ob defectum cleri, suis 
dioecesibus necessarii, remanent et debent, saltem maior eorum pars, us- 
que ad mortem suum ministerium adimplere. 

Sed, ad saltem quaedam incommoda vitanda quae secum aetas af- 
fert, videtur necessarium abolere inamovibilitatem de qua in can. 454. 

Scriptores, non solum laici, sed etiam clerici non pauci, tam saecu- 
lares quam regulares, abutuntur libertate in publicandis libris, periodi- 
cis, diariis. 

Sub specie apostolatus, propositiones divulgant quae non raro du- 
bia spargunt, parvi faciunt de auctoritate magisterii, et certe favent ho- 
diernae propensioni ad examen cuiuscumque quaestionis a singulis libere 
faciendum. 

Sic, in multis, serpunt errores protestantismi, modernismi, « natu- 
ralismi », in re dogmatica, morali et biblica. 

In re dogmatica, obsoleta apparet theologia ad mentem Sancti Thomae. 

In re biblica, circa usum librorum sacrorum, imprudenter saepe 
commendatur lectio ad mentem protestantismi. 

Circa rem moralem, multi abusive retinent, ut regulam excusantem, 
principium « lex non obligat cum tanto incommodo », et, ut pauca, re- 
feram: omittunt recitationem breviarii cum extrema facilitate, non ob- 
servant praescriptiones circa ieiunium eucharisticum, quaerunt excusa- 
tionem actionum contra castitatem in « necessitate » physica, psycholo- 
gica, sociali, coniugibus proponunt illam moralem quam « de situation » 
vocant, et etiam « amplexum reservatum » (etreinte reservee) ut dicunt. 
Et haec non sine magno detrimento animarum. 

In his omnibus videtur omnino necessarius interventus Auctoritatis 
Supremae ad tuendam disciplinam Ecclesiae et servandam integritatem 
depositi fidei. 

Desideratur statum « laicatus » definiri. 

Explicentur a Suprema Auctoritate termini ipsi, definiantur iura 
et obligationes laicorum, illorum praesertim qui dicuntur adscripti (en- 
gages) ad quamdam actionem catholicam, oeconomicam, politicam. Non 
raro, in scriptis et etiam in factis, aut nimis augentur, aut nimis minuun- 
tur partes laicorum, quod ducit ad confusiones damnosas. 

Exc.mi P. D. PAULI VIGNANCOUR 
Episcopi V alentinensis (Valence) 

Rep.: Prot. N. I C/59-1424 Valence, le 3 janvier 1960 

Eminence Reverendissime, 

Je prie Votre Eminence Reverendissime de vouloir bien trouver ci- 
incluse la reponse aux demandes que Sa Saintete par votre bienveillant 
intermediaire a bien voulu faire aux Eveques appeles a participer au 
prochain Conseil CEcumenique. 

Je m’excuse du long retard mis a repondre a cette demande, mais 
nomme depuis un peu plus d’un an seulement au siege de Valence, 
je n’osais donner un avis sur des questions sur lesquelles je sentais mon 
inexperience. 

Daignez agreer, Eminence Reverendissime, 1’expression et Phommage 
de mon profond et religieux respect. 

© Paul Vignancour 
Eveque de Valence 

De Dogmatica Theologia 

1. Circonscriptius exponatur marxisti communismi doctrina, eius- 
demque ab Ecclesia condemnatio. 

Definiatur capitalismi doctrina et contra eius abusus christifideles 
moneantur. 

Exponatur Ecclesiae doctrina in sociali materia, praesertim quoad 
humanae naturae dignitatem, eiusque consectaria relate ad familiam et 
professionem. 

2. De creatione. — Transformismi definiatur doctrina et enucleata 
exponatur doctrina Ecclesiae de mundi creatione et hominis origine. 

3. De redemptione. - Dentur de Christi Sacerdotio distinctae no- 
tiones. 

4. De Ecclesia Christi. - Genuina detur catholicitatis notio, de uni- 
versali Ecclesiae evangelii spargendi missione, et quomodo hoc munere 
fungatur Ecclesia. 

De Ecclesiae Apostolicitate: De Sacrae hierarchiae notione; prae- 
sertim ad spargendi evangelii officium. 

Consectariorum titulo, exponatur natura et modus Christifidelium 
apostolatus, ut Ecclesiae membrorum. 

Idem de apostolatu, ut Actionis Catholicae cooperatorum. 

De Ecclesiae Unitate: De Oecumenismi quaestione. 

De Theologia Morali in genere et in specie 

De legum interpretatione-. Ampliores Episcopo facultates ad leges 
interpretandas concedantur. 

De virtutibus theologicis-. De virtute fidei: relationes cum acatho- 
licis habendae pressius determinentur. 

De praeceptis Decalogi 

De III praecepto-. Enucleatius indicentur quae sint opera diebus 
dominicis vel festis de praecepto prohibita vel prohibenda. 

De IV praecepto: Solemnius enuncietur Ecclesiae doctrina de belli 
gerendi legitimitate, necnon de atomici, ut aiunt, fulminei globi usu. 

De VII et X praecepto-. Idem fiat de privati dominii natura. 

JDe Ecclesiae praeceptis 

De ieiunii et abstinentiae praecepto dispositiones retractentur. 

Idem de librorum prohibitione fiat. 

Pressius indicetur missio personarum in tribus praecipue Ecclesiae 
statibus degentium, clericali, nempe, religioso et laicali. 

luris Canonici statuta de poenis et censuris ad simpliciorem modum 
contrahantur. 

De Sacramentis 

Quid de liceitate sacramenti ab indigno ministro suscepti? 

An administrandum sit puero baptismum, quando parentes acatho- 
lici sunt aut adversus Ecclesiam infensi? 

Quid in eodem casu ad matrimonium quod attinet. 

De SS. Eucharistiae Sacramento: An de liturgicis rebus, de altari- 
bus praecipue, praecepta non sint mutanda? 

Extremae Unctionis Sacramentum, opportunius « infirmorum sacra- 
mentum » appellari videretur. 

De Ordinis Sacramento: Utrum Episcopatus sit ordo a sacerdotio 
prorsus distinctus an tantum eiusdem ordinis complementum? 

An diaconatus opportunius conferri possit clericis ad sacrum presby- 
teratus Ordinem non accessuris, seu propria voluntate, seu ob aliquem 
habilitatis defectum? 


De Iuris Canonici Codice 

Amoveatur inamovibilitas parochorum provectioris aetatis, vel diu- 
turno morbo laborantium. 

luris Canonici statuta de poenis et censuris ad simpliciorem mo- 
dum contrahantur. 

Status laicorum definiatur. 

Diversae quaestiones 

Primo mensis aprilis die dominico festum Paschae quotannis dein- 
ceps celebretur. 

ffi Paulus Vignancour 
Episcopus V alentinensis 

Exc.mi P, D. EUGENII IOSEPHI LE BELLEC 
Episcopi V enet ensis (Vannes) 

Eminentissime Domine, 

Tales fuerunt, de facto, circumstantiae pro subscriptore huius respon- 
sionis ad quaesita circa praeparationem futuri Concilii Oecumenici, secun- 
dum voluntatem Summi Pontificis Ioannis XXIII, ut revera non potuit 
libera mente exarare animadversiones proprias, et ita serius quam initio 
mensis septembris 1959 perveniet ad Eminentiam Vestram ista respon- 
sio, attamen redacta post maturam considerationem. 

I. De quibusdam doctrinae capitibus 
Imprimis de Beata Maria Virgine 

Ex intimo corde optat Episcopus Venetensis atque enixe orat ut 
S. Concilium, una cum Pontifice nostro Ioanne, declaret ac definiat illam 
B. Virginem, ex consensu quem dedit Incarnationi Verbi Dei, necnon ex 
meritis suis et intercessione, 

vere fuisse adiutricem redemptionis nostrae, et per Eam genus 
humanum gratiam salutis acquisisse; 

proinde, « vere dispensatricem universorum munerum quae nobis 
Iesus nece et sanguine paravit »; 

et proprie Reginam ac veram Matrem universorum christifidelium 
necnon et generis humani existere. 

Praeterea, praedictus Episcopus ad prudentiam peritae Commissio- 
nis pontificiae defert rogationes, animadversiones aut vota quae sequuntur: 

De Sacra Scriptura 

Quid sit inspiratio divina? Evolvantur, ad mentem Leonis XIII et 
Pii XII, verba Apostoli et Conciliorum « Scriptura divinitus inspirata » 
et « Spiritu Sancto dictitante »; 

de interpretatione Textus: principia declarentur ad mentem Pii 
Pap. XII; 

de Textu authentico: num auctoritas « veteri Vulgatae latinae edi- 
tioni » adscripta etiam in hodiernis sola valeat temporibus? 

De Deo creante 

De origine mundi et hominis in concreto: quid credendum aut sal- 
tem sentiendum de modo quo Deus, « Conditor mundi », res edidit, prae- 
sertim virum et feminam? 

Cui adnectitur quaestio de temporis momento quo Creator Adamum 
sanctificavit. 

Quibus normis editis normae exstruantur ad viam fidei clare signan- 
dam in his rebus hodie valde intricatis. 

De constitutione Ecclesiae 

Quod scilicet « de constitutione Ecclesiae Christi » opus sit explen- 
dum Concilii Vaticani. Cum enim Patres luctuosis eventibus, privilegiis 
vero iuribusque Romani Pontificis iam feliciter vindicatis, impediti sunt 
quominus munera et officia Episcoporum adamussim definirent utpote 
Apostolorum successorum, exinde magnopere expetendum est ut plane 
sit descripta doctrina catholica de episcopatu : 

a) Et quidem mihi singulariter liceat aestimare valde congruens 
necessitatibus huius temporis et maiori bono Ecclesiae quod manifeste 
prolata eveniat iurisdictio illa universalis quam singuli Episcopi partici- 
pant in solidum ut sunt membra Collegii seu Corporis episcopalis sub 
auctoritate suprema Romani Pontificis, Petri successoris. 

b) Quod munus, legatione emanans quam Christus Dominus man- 
davit Collegio Apostolorum eorumque successoribus, fundamentum prae- 
staret firmum, in ordine regiminis Ecclesiae, quibusdam institutionibus 
quae, in praesenti, ansas praebent desiderii. 

Absit omnino, ut patet, quod habeamus in mente detrectare aliquid 
de integra potestate Romani Pontificis regendi totam Ecclesiam Dei! 
Quod attinet dumtaxat ad modum exercendi in concreto hanc potesta- 
tem, maxime interest ut regat et gubernet per adiutores in singulis na- 
tionibus constitutos, qui praesint collegiis Episcoporum vi specialis dele- 
gationis. Etenim, in diversis nationibus seu provinciis terrae quas ample- 
ctitur Ecclesia Mater, necessitates ac pericula quibus fides moresque 
necnon et ipsa religio afficiuntur, utpote communia in genere omnibus 
et singulis dioecesibus, requirunt penes Episcopos uniuscuiusque regionis 
officia eis obsistendi in solidum, communiter adhibendo media accurate 
elaborata. Quod autem fieri nequit nisi auctoritate et auxilio sive pa- 
triarchae sive coetus cuiusdam episcopalis in ipsa regione sedentis. De 
facto, iam in multis locis existunt coetus huiusmodi munere prospere 
fungentes. Quorum vero et, in futuro, aliorum similium auctoritas de 
iure stabiliatur ac definiatur principiis theologicis certis. 

N. B.: Accedit quod regimen Ecclesiae universali tali modo appli- 
catum viam sterneret ad ecclesiarum dissidentium reditum in familiam 
Petri; siquidem non iam ut « unitae » seu « hospites et advenae », sed 
quasi de plano ut filiae, pares et similes iuribus ac structura, in domum 
suam propriam insertae. 

De Corpore Mystico Christi ; 

Expedit subsequi doctrinam de Corpore Christi Mystico, quam ani- 
mae huius temporis tam avide amplectuntur, non sane nisi afflante Spi- 
ritu. Mentes autem circa hanc doctrinam, etsi habeantur supremi Magi- 
sterii documenta, adhuc fluctuant. Itaque, tandem aliquando plenius 
exprimatur Ecclesia et Societas spiritualis quam Christus, Caput eius, 
vivificat per Spiritum suum sanctum: operae scilicet pretium esset ut 
describeretur qualium animarum vere sit Caput et quali influxu Vitam 
suam illis impertiatur. 

Item clarius manifestentur respectiva munera clericorum et laicorum 
in Ecclesia quae est Corpus Christi. Etenim, hodie fideles, melius intelli- 
gentes vocationem suam qua membra viva totius Corporis bono provi- 
deant, libentius officia in Regno Dei promovendo accipiunt. Attamen, 
intra quos fines utiliter operam praestent laici ut cooperatores rite exstent 
Cleri et ultra quos fines non procedant clerici ut respondeant vocationi 

propriae simul et necessitatibus apostolicis mundi actualis, in diversis 
Ecclesiae partibus non videntur, concrete saltem, consentire arbitri periti. 
Unde, uno verbo, natura et ambitus « Actionis catholicae » quam vocant, 
iterum et clarius enuntientur. 

De Sacramentis 

De confirmatione-. Episcopis ipsis facultas eveniat concessa presby- 
teros delegandi, in conditionibus stricte definitis, e mandato muneribus 
officiisve nexo, ad conferendum privatim sacramentum confirmationis 
baptizatis in gravissimo mortis periculo constitutis. Deinde, quid putan- 
dum est de modis valde diversis agendi circa aetatem, aliunde a Synodis 
de facto praescriptam, ad illud sacramentum recipiendum? 

De SS. Eucharistia-. Definiatur, vel saltem lucide ac certo proferatur 
quo modo habeatur et in quo consistat « verum sacrificium » in Missa 
oblatum, relate ad sacrificium Crucis, et ad Caenam Domini, necnon et 
ad oblationem a Sancta Ecclesia effectam, ita ut populo christiano docto- 
res et pastores animarum copiam habeant exponendi non amplius quam- 
dam opinionem theologicam, ut fit in praesenti, sed genuinam Ecclesiae 
doctrinam. 

De sacro Ordine: Iterum et apertius describantur materia et forma 
in collatione presbyteratus et diaconatus. Valde etiam optandum videtur 
esse ut elucidentur relationes inter ordinem Episcoporum et sacerdotum 
« secundi meriti ». 


II. De quibusdam aliis negotiis maioris momenti 

ET PRAECIPUE, DE DISCIPLINA CLERI ET POPULI CHRISTIANI 
Ad primum, de Clero 

Quoad institutionem: Non secus ac Tridentinum instituens pro cle- 
ricis Seminaria, futurum Concilium egregie consuleret maiori bono 
Ecclesiae atque animarum, si hoc lege sanciret quod alumni ad sacer- 
dotium adspirantes informarentur aliquo novitiatu, ad mentem can. 565, 
§ 1 , sive per annum integrum, sive per tempus proposito congruens, ante- 
quam studia proprie ecclesiastica aggrediantur. Videat perita Commissio 
quid suadeant sollicitudo sua et prudentia. 

Alius est modus quo venturum Concilium opportune, ut in desiderio 
est multorum, vitam sacerdotalem abundantius sustentaret et priorem 
formationem efficaciter quasi compleret, iubendo scilicet omnes et sin- 

gulos sacerdotes, quocumque in officio sint versati, post aliquot annos ab 
ordinatione transactos, vacare per tempus sat longum et potius collegia- 
liter, studiis exercitiisque spiritualibus, omni cura pastorali immediata 
seclusa. 

Quoad vitam in statu clericali : Obligationes sanctaeque traditiones 
quo modo serventur consulat Concilium. Praecisis nempe normis mode- 
retur habitus cleri relate ad copias vitae modernae. Etenim clerici, saepe 
neglectis ultimorum statutorum synodalium dispositionibus quae in his 
rebus episcopalem veniam exigunt, frequentius ac longius quam par est 
itinerantur, ope videlicet vehiculorum « automobilium », attonitis ple- 
rumque fidelibus qui eisdem stipem non raro liberalem, sed in ordine ad 
ministerium suum adimplendum est prodiri canones, quia magis ac magis, 
saltem in particularibus, unusquisque pro suo arbitrio eligit et sine causa, 
usum communem contemnit. Similiter dicendum est de adhibendis in- 
strumentis radiophonicis ad oblectamentum, et, in futuro proximo, prae- 
sertim « televisivis » nuncupatis, quorum productionibus tempus pre- 
tiosum sat facile perditur, ne dicamus etiam gravitas debita vel innocen- 
tia animae enervantur! 

Quoad curam animarum-. 

a) Urgeatur et, si adhuc maiora possunt fieri, normis practicis pro- 
moveatur praedicatio et diffusio Verbi Dei. Plures enim sacerdotes in 
iuvenum cultu plus videntur ludicra, oblectamenta ambulationesque 
aestimare quam alte religiosam, educationem, aut exiguiori tempori par- 
cere ut suis ipsorum studiis ac pietatis obligationibus integre et accurate 
vacent: quod sane nedum sibimetipsis, sed et sui fructibus ministerii val- 
de nocet. Foveantur ergo media ut conciones suas, doctrina solida fulti, 
funditus elaborent et etiam technice apte praeparare curent. 

b) Magis ac magis pastores animarum, non solum in Missionibus 
apud infideles, sed etiam solitarii in paroeciis multis apud nos, egent 
adiutoribus in munere peragendo. Adsunt profecto mulieres et viri reli- 
giosi atque aliae animae ad servitium consecratae Dei et Ecclesiae, sed 
impares numero et facultate auxilium praestandi in omni necessitatum 
genere. Unde opportunum videtur quod ipsa Ecclesia laicos, etiam in ma- 
trimonio collocatos, accurate seligat et mittat quodam ordinationis ritu 
ad iuvandum, in officiis quae illis apte pertineant, pastores aut presby- 
teros curam habentes animarum. Etiam feminae congruentes partes mul- 
tas et non parvi momenti possent accipere in hoc Ecclesiae servitio. Quid 
autem in praxi...? 

c) Cum, ex alia parte, conservatio ipsius fidei quae usquemodo 
apud nos absque corruptione permanet, non obstantibus Protestantium 
sectarum aut Modernistarum recentiorum, tribui debeat praestantissimo 

modo scholis quas « liberas » dicimus, optandum est quod religiosae Con- 
gregationes plures scholae magistros suppeditare possint in adiutorium 
pastorum paroecialium. 

Deinde, pro bono Populi christiani 

Circa disciplinam sacramentorum-, et quidem, in specie, matrimonii. 
Iterum et magnopere futurum Concilium curet de cautionibus adhiben- 
dis ad providendum sanctitati istius sacramenti, et ad praecavendum aut 
cohibendum luem divortii. 

De baptismo. Non raro nostris diebus evenit apud etiam gentes no- 
stras, proh dolor! quod viri et mulieres adulti sint facti extra fidem. Cum 
tamen isti, data occasione, ad fontem cupiant baptismatis accedere, vi- 
detur quod non frustra ageret S. Concilium de mediis opportunioribus 
ad informationem et perseverantiam praedictorum adultorum, ita ut certis 
normis canonicis, ubicumque opus sit, rite instituendi sint quos, alicubi 
iam « catechumenatus » vocant. 

De aliquibus praeceptis-. Accomodentur necessitatibus moribusque 
temporis hodierni, et plane declarentur, 

a) praeceptum divinum de prohibitione « operum servilium » (quid 
in concreto?), in diebus dominicis et festivis; 

b) praeceptum ecclesiasticum de abstinentia et ieiunio. 

* * * 

Dignetur Eminentia Vestra suscipere testimonium meae humillimae 
venerationis. 

Et placeat Deo omnipotenti benedicere grande opus totius Commis- 
sionis Antepraeparatoriae cui praest Eminentia Vestra. 

Venetiae, die 5 octobris 1959. 

© Eugenius Iosephus Maria Le Bellec 
Episcopus V ene tensis 

Exc.mi P. D. MARIAE GEORGII PETIT 
Episcopi Virodunensis (Verdun) 


Eminence, 


Verdun, le 10 novembre 1959. 


Veuillez m’excuser de vous adresser si tardivement les quelques vota 
que vous nous avez encourages a presenter avec confiance a la Commis- 
sion Antepreparatoire. 

L’occasion m’est donnee, du moins, de vous exprimer la joie que 
j’ai ressentie a 1’annonce du futur Concile CEcumenique. Dieu veuille que 
j’aie le temps d’en voir la realisation! En attendant, notre reconnaissance 
monte fil ialement vers le Saint-Pere. 

Et daigne Votre Eminence agreer l’expression de mon profond res- 
pect et de mon entier devouement a la Sainte Eglise de Dieu. 


ffi Georges Petit 
Eveque de Verdun 


Vota quae Pontificiae Commissioni Antepraeparatoriae 

PLENO OBSEQUIO EXPONENDA VIDENTUR 

a Georgio Petit, Episcopo Virodunensi in Gallia 

1. Constitutio de Ecclesia Christi (« Pastor Aeternus ») compleatur 
quibusdam capitibus: de hodierna Apologia Ecclesiae catholicae; de 
Episcopatu. 

2. Statuatur etiam de Laicis in Ecclesia Dei. 

3. Detur notio vera et genuina laicismi, quatenus est error ab omni- 
bus Christifidelibus reiciendus. 

4. Respectu doctrinae socialis catholicae, quodnam sit hominis « ius 
ad laborem », in genere et unicuique singula tim? 

5. Ad simpliciorem statum reducantur ea omnia quae pertinent ad 
censuras ecclesiasticas. 

6. Episcopis tribuatur quaedam rationabilis extensio iurium quae 
respiciunt, sive bonorum ecclesiasticorum propriae dioeceseos admini- 
strationem, sive illas facultates directe propriis subiectis concedendas, 
quae nullo casu abnegantur a SS. Congregationibus Romanis, ita ut vite- 
tur omnis implicatio parum utilis. 

7. Coarctetur sive abbrevietur ritus de ecclesiis vel altaribus con- 
secrandis. 

8. Ne longius producatur tempus missae celebrandae, cesset obli- 
gatio recitandi Preces post privatae missae celebrationem; nam ipsa missa 
sibimet sufficere videtur, eo magis quo fideles nostri iam nunc participent 
precibus ipsius missae liturgicis, ad mentem Instructionis « Musica sa- 
cra ». 

Ne bis recitetur « Confiteor » in eadem missa, scilicet ante commu- 
nionem fidelium, postquam recitatum iam fuerit initio missae. 

Nec iteretur triplex invocatio « Domine non sum dignus », cum iam 
dicta fuerit a fidelibus simul cum sacerdote. 

Cum in dies augeatur numerus fidelium ad sacram synaxim acceden- 
tium, coarctetur etiam formula « Corpus Domini Nostri Iesu Christi cu- 
stodiat animam tuam in vitam aeternam ». 

Liceat insuper notare « disproportionem », ut ita dicam, inter preces 
recitandas (Ps. « Lavabo ») et actum lavandi manus. 

9. De provinciis ecclesiasticis. Distributio seu compositio provincia- 
rum ecclesiasticarum conformetur, tum rectae rationi, tum veritati « so- 
ciologicae », tum difficultatibus itineris longi et longioris faciendi. 

Examinari poterit, exempli causa, figura provinciae a qua pendet 
dioecesis Virodunensis. 

© M. Georgius Petit 
Episcopus Virodunensis 

Exc.mi P. D. ALEXANDRI RENARD 
Episcopi Versaliensis (Versailles) 

Versaliis, die 22 augusti 1959 

Eminentissime Domine, 

Acceptis cum magna reverentia Litteris I C/59 - 1443 Eminentiae 
Tuae Reverendissimae, humiliter rogo dominationem Tuam Em.mam 
assentiri aliquot sententiis ac quaestionibus ob futurum Concilium. 

Studium Ecclesiae peculiaris seu dioecesanae mihi videtur res prae- 
cipua quae debuisset subtiliter exsequi in doctrina et disciplina. Ideo 
vellem deferre aliquas quaestiones illius actuales, perpensis quibusdam 
necessitatibus vel defectibus. 

I. De Episcopo et de munere apostolico 

Summus Pontifex Pius XII nuper Episcopis revocabat illos una cum 
Romano Pontifice Beati Petri successore, onus et officium Universae 
Ecclesiae, et in primis munus missionum in terrarum orbe gerere: Colle- 
gium Episcoporum succedit in locum Duodecim Apostolorum cum suis 
praecipuis officiis. 

In iure vero canonico, ut extat in Codice et in more, haec doctrinalis 
affirmatio nullam vim habet: tum sollicitudo pastoralis, tum munus apo- 
stolicum Episcopi limitari videtur finibus suae dioecesis. 

Clerici incardinantur, ut certo propter graves causas, dioecesi ita ut 
non possint, nisi cum magna difficultate, ad aliam dioecesim etiam ob 
apostolicas causas, transire. Hodiernis populorum migrationibus, quae- 
dam dioeceses vacuaefiunt, clerici autem ibi manent omnes; quaedam 
dioeceses ingenti modo celebriores fiunt, clerici autem manent tam pauci 
quam prius; unde tum cura animarum, tum Evangelii praedicatio fit 
multo difficilior. Dioecesim Versaliensem v. g. petunt quot annis 100.000 
homines quos nullus comitatur sacerdos, dum dioeceses quae vacuaefiunt 
retinent suos clericos. 

Voletne Concilium memoriam renovare huius universalis muneris 
Episcoporum, et ad consonandum cum necessitatibus apostolicis hodier- 
norum temporum etiam in regionibus quas habent christianas, hoc signi- 
ficare mitigatione legum incardinationis ac excardinationis, cum facilitate 
aucta pro licentia obtinenda, apostolatus causa, dioecesim transeundi? 

II. De Episcopo et de Suo clero 

a) de parochorum inamovibilitate. 

In nonnullis casibus, Episcopus appetens meliorem facere pastoralem 
temperationem obices invenit in inamovibilitate parochorum. 

Etenim debet Episcopus conferre paroecias sacerdotibus idoneis ad 
curam et apostolatum. Si forte parochus, decursu temporis et quacumque 
de causa, fit minus idoneus, iura quae habet ex inamovibilitate eum im- 
pellunt ut nolit quod deest agnoscere. Procedura Codicis, ad illum amo- 
vendum, cito odiosa, efficax est tantum si condiciones paroeciae iam in 
gravi ac publico periculo versantur. 

Praeterea ad opportunam temperationem dioecesis expedit non tan- 
tum parochum munus deponere si imperitum, sed etiam annuere trans- 
ferri ad aliam paroeciam vel officium ubi, Episcopi iudicio, maiorem uti- 
litatem habebit, immo si humano iudicio novum officium videtur minus 
lautum. 

Decetne tunc parochos inamovibiles ius agnitum habere non tantum 
rationes exponere, sed etiam translationem bono communi dioecesis uti- 
lem nolle? 

Re vera, tentamina impotentis Episcopi dare locum possunt tuendi 
parochos, ut alios clericos, ab ipsius levitate, sed recursus post oboedien- 
tiam videtur magis convenire hodiernis temporibus, ut adest in civilibus 
communitatibus . 

b) de structura cleri dioecesani. 

Clerus dioecesanus mihi videtur nunc carere interna ac firma cohae- 
rentia. Haec cohaerentia pendet quasi exclusive ex auctoritate propria 
Episcopi et e libero studio sacerdotum: oportet vero firmitatem tempe- 
rationis cuiuspiam coetus pendere non primo e propriis cuiusque vir- 
tutibus, quantumvis necessariis, sed etiam e structuris statutis in so- 
cietate. 

Atqui si hinc clericus incardinatur et si illinc parochus inamovibilis 
est, summa consuetudinum inter Episcopum et presbyteros fit confusa, 
praecipue quod attinet ad oboedientiam in « Promitto » Ordinationis 
fundatam, quae multo minor videtur si vota religiosa perspicis. 

Clerus dioecesanus magnam libertatem habet in iure et in facto: 
sacerdos quidam, si mediocris, videtur non posse « sustinere » has uni- 
versas libertates quas desiderat vel quae illi occurrunt. Saepius hae 
libertates obsunt ipsi et ipsius muneri apostolico. 

Nonne expediret definire doctrinam et disciplinam auctoritatis pater- 
nalis Episcopi et filialis oboedientiae cleri? 

Haec in medio relinquere in praesenti et generali defectu sensus 
communitatis (gallice « Individualisme »), non potest prodesse ad cohae- 
rentiam corporis sacerdotalis et ad apostolatum Ecclesiae. 

Reipsa mihi videtur optandum definire omnem spiritualitatem cleri 
dioecesani cum Episcopo. Concilium Vaticanum, Infallibilitatem Romani 
Pontificis definiens, firmavit vincula Episcoporum ac fidelium cum Pe- 
tro, quo gaudemus: bene esset nunc quod Ecclesia dioecesana in sua 
structura doctrinali, spirituali ac iuridica illustraretur. 

III. De Episcopo et de laicorum apostolatu 

In recentibus temporibus, nonnulla documenta Romanorum Ponti- 
ficum pertinent ad laicorum apostolatum: Nonne esset tempus oppor- 
tunum determinare aliqua principia doctrinalia tum ad modum interdum 
nimis liberum contrahendum laicorum quod attinet ad clerum; tum ad 
clerum docendum actuosam partem baptisatorum in Ecclesia. 

Quaestio hic praecipua est Actio Catholica, eius definitio et pars in 

Ecclesiae Apostolatu, eius coniunctio cum Episcopo, munus tabulario- 
rum eius nationalium, eius status quod attinet ad alios coetus, fines 
« catholici adulta aetate », etc. 

Haec tamen quaestio Actionis Catholicae continetur illa ampliore 
Apostolatus laicorum: ad quem apostolatum vocatur quicumque bap- 
tisatus? Et etiam, quid videtur Apostolatus et Ecclesiae Apostolatus? 
Quomodo impedire confusionem inter temporale et spirituale? Inter 
Fidem et liberas optiones? Inter sacerdotem et actuosum laicum (gal- 
lice: « militant »)? 

Interim, qua par est reverentia, et sacram purpuram osculans, me 
profiteor 

Eminentiae Tuae Reverendissimae 
addictissimum 

© A. Renard 
Episcopus Versaliensis 

Exc.mi P. D. ALAPHRIDI COUDERE 
Episcopi Vivariensis (Viviers) 

Eminentissime Praesul, 

Post quaestiones maximi momenti quas proposuit Summus Ponti- 
fex Concilio Oecumenico, videlicet Unitatis Ecclesiarum, et adaptatio- 
nis Codicis ecclesiastici huius temporis conditionibus, mihi videntur 
proponenda sequentia: 

1. 1. Doctrina catholica adversus haereses et errores modernos quae 
vulgo nominantur marxismus, materialismus, modernismus plus mi- 
nusve velatus circa statum supernaturalem, gratiae naturam et necessi- 
tatem, sacramenta, Ecclesiae notionem et auctoritatem. 

2. Explanatio doctrinae episcopatus, seu status, missionis et pote- 
statis episcoporum sive singulatim sive in collegio apostolico conside- 
ratorum. 

3. Explanatio episcoporum auctoritatis in propria dioecesi circa 
fideles, sacerdotes et religiosas etiam exempti ordinis. Potestas in mona- 
steriis pontificalibus monachos aut moniales dispensandi a clausura in 
casu necessitatis dubiae, v. g. observationis medicalis, operationis radio- 
logicae, protheseos dentium, oculorum, aurium, interventionis chirur- 

gicalis, etc., nimis stricta videtur. Episcopus ordinarius, ratione proxi- 
mitatis, iudicare casus gravitatem et abusus impedire facile potest. 

II. Circa moralem doctrinam, dogma unitatis et indissolubilitatis 
sacramenti matrimonii ad memoriam revocandum videtur. Divortium 
et unio libera frequentius multiplicantur et opinio publica erga sontes 
nimis indulgens fit. 

Praeparatio matrimoniorum vere christiana commendanda est. 

Similiter abusus in vita coniugali facile excusantur ab opinione com- 
muni quae credit omnia licere etiam contra naturam inter sponsos. 

III. Circa disciplinam cleri. Utile videtur obligationes sacerdotales 
in memoriam revocare: 

1. in vita exteriore quoad vestimenta, tonsuram, mores usuales, 
lusus, cinematographum, televisionem, TSF, etc.; 

2. in vita interiori et spirituali et in relationibus oboedientiae cum 
episcopo; 

3. in ministerio sive paroeciae, sive actionis catholicae, v. g.; in 
conventibus iuvenum sive masculorum sive feminarum, ubi frequenter 
quamdam mixitatem admittunt. 

IV. Circa disciplinam populi christiani : abusus frequentiores in 
moribus, in vestium decentia, aliquoties in nudismo aut semi-nudismo, 
in relationibus liberis inter personas adultas aut iuvenes utriusque sexus, 
in ludis, in mixitate sexuum in scholis, in conventibus familiarum etiam 
catholicarum (surprise-parties, bals, etc.), in usu televisionis, TSF, elec- 
trophonii, etiam cum complicitate parentum. 

, Quae vota humiliter commendo sapientiae Concilii futuri Patrum, 
ad parandam fidelitatem christianam, salutem et sanctitatem animarum 
et maiorem gloriam Dei. 

Et Deus... 

Vivarii die 12 augusti 1959. 

© Alaphridus Coudere 
Episcopus Vivariensis 



452 


GALLIA 


85 

Exc.mi P. D. PAULI MARELLA 
Archiepiscopi tit. Docleensis, Nuntii Ap. in Gallia 

Roma, 1° settembre 1959 

Eminenza Reverendissima, 

La ringrazio vivamente della Lettera Circolare dei 13 luglio u. s. 
(Prot. I C/59-1665) con cui l’Eminenza Vostra Rev.ma aveva la com- 
piacenza d’invitarmi a manifestare, al pari degli Ecc.mi Vescovi e Prelati, 
i miei desideri e voti in vista dei futuro Concilio Ecumenico. 

La detta Circolare mi e pervenuta mentre ero sui punto di partire 
per Roma; dovendo rispondere nello spazio di un mese, ho scritto qui 
in Roma gli acclusi fogli, cosi come ho potuto. 

Ho esposto i vari argomenti un po’ alia rinfusa, come mi venivano 
alia mente, mettendo gia « nova et vetera », anzi, molto piu « vetera » 
che « nova », poiche, in fondo, quel che dico son cose e situazioni gia 
studiate e ben note. 

L’elenco da me compilato sara certo trovato incompleto, e, piuttosto, 
abbondante in particolarismi: esso, in vero, per essere oggettivo, deve 
riflettere la mia esperienza concreta, acquistata nei vari Paesi, e ben 
diversi gli uni dagli altri, dove ho servito la Santa Sede: Stati Uniti 
d’America, Giappone, Australia e Francia. 

Ammetto pertanto volentieri che alcuni punti da me menzionati, e 
soprattutto gli schiarimenti che ho creduto dare sui medesimi, non costi- 
tuiscono per se materia di un Concilio. 

Non potendo peralt.ro prevedere quale aspetto e portata potra assu- 
mere 1’Assemblea Ecumenica, ho pensato di non tralasciar nulla che mi 
e sembrato essere di una qualche utilita. 

Sottomettendo tutto all’illuminato giudizio delPEminenza Vostra, 
chino al bacio della Sacra Porpora, con sensi di profonda venerazione e 
illimitato ossequio, passo alPonore di ripetermi 

delFEminenza Vostra Reverendissima 
um.mo dev.mo obb.mo Servitore 

© Paolo Marella 
Nunzio Apostolico 

I. La Santa Messa 

La S. Messa, centro della liturgia, rinnovazione quotidiana dei Mi- 
stero della Redenzione, sembra esser diventata in molti paesi cattolici un 
rito misterioso al quale si assiste passivamente, soltanto per « soddisfare 
un precetto » di cui spesso s’ignorano le ragioni. In tal modo si e privata 
la Comunita Cristiana dei suo cemento e della sua anima, il Santo Sa- 
crificio. 

II Clero, invece di attuare uno sforzo costante per riportare i fedeli 
ad una partecipazione attiva alia S. Messa, ha spesso, salvo eccezioni, 
adottato la soluzione piu facile che consiste nel tollerare che il sentimento 
religioso dei popolo si esprima attraverso devozioni e pie pratiche. Cosi, 
per occupare i fedeli durante l’« incomprensibile » cerimonia della Messa, 
anche, e direi specialmente, nelle parrocchie piu praticanti si fa ancora 
recitare il Rosario, altre preghiere o si fanno buone letture. 

Si augura che il Concilio prenda in esame disposizioni atte a favorire 
la comprensione e la partecipazione intima dei fedeli al Santo Sacrificio. 
Gli esperimenti finora fatti a tale scopo sono numerosi e ben riusciti, 
come l’uso obbligatorio dei Messale, la Messa dialogata, la lettura pub- 
blica dei testi liturgici in lingua volgare, etc. In Francia, quasi dovunque, 
il popolo puo seguire il Sacerdote e rendersi conto della sua « Actio 
liturgica » attraverso l’« animateur » che tutto legge, dirige, spiega, invi- 
tando i presenti ad unirsi agli « Oremus » dei Celebrante, ai « Me- 
mento », etc. 

II. Sacramenti e Sacramentali 

In alcuni paesi cattolici e qua e la nei paesi di Missione, Messa, Sacra- 
menti, Sacramentali e pie pratiche sono messi dai fedeli sullo stesso piano, 
forse con netta preferenza per tutte quelle manifestazioni di pieta che 
maggiormente soddisfano il sentimento religioso. Ne risulta che i fedeli, 
anche i piu devoti perdono man mano il concetto della necessita di acco- 
starsi con frequenza ai Sacramenti, meno efficaci, a loro modo di vedere 
di una novena, un pellegrinaggio, una medaglia o Reliquia. Non profit- 
tando piu sufficientemente degli strumenti diretti di Santificazione, la loro 
vita spirituale diventa anemica: tale indebolimento puo renderli preda 
facile della superstizione, la quale puo sboccare coi tempo sui materia- 
lismo o indifferenza. Quando un popolo incomincia ad ignorare o sotto- 
valutare il significato e 1’efficacia dei Sacramenti, e quindi non e piu 
capace di « viverli », si puo dire che sia sulla soglia della seris tianiz- 
zazione. 

Alcuni tra i miscredenti, com’e noto, non possono concepire che un 
crescente disprezzo per una Religione la quale si presenta ad essi come 
un « miscuglio di super stizioni » e di pratiche « infantili ». £ ben vero 
che essi non conmprenderanno mai se non si umilieranno « sub potenti 
manu Dei »: ma, per carita, da nostra parte, si puo sempre far mani- 
festa la vera posizione della Chiesa. 

Se si esagera troppo nelle « devozioni » a scapito della vita sacra- 
mentale e della liturgia, se non si sa meglio precisare il posto che occu- 
pano nel Cristianesimo le pratiche volontarie di pieta, nei paesi di Mis- 
sione, specie in Estremo Oriente, i non Cristiani continueranno ad aver 
difficolta a percepire la differenza tra la N. S. Religione e le Religioni gia 
da secoli vigenti nei loro Paesi; le quali abbondano di riti e di forme 
esterne di culto, di oggetti sacri, etc. dei tutto uguali o molto simili a 
quelle cattoliche. Per questo in Giappone si e sempre cercato di non 
incoraggiare troppo le « devozioni » alPinfuori delle necessarie e gia da 
secoli acquisite nella Chiesa. 

Concludendo. Sebbene il Cristianesimo debba essere preso « in 
blocco » e non esista distinzione tra dottrina, morale e Liturgia (legem 
credendi statuit lex orandi), sebbene ogni pratica o devozione suppone 
lo spirito di fede, e certo che vi e una gerarchia di valori. Mezzi indispen- 
sabili per la santificazione sono i Sacramenti: secondari e facoltativi in 
molti casi sono i sacramentali, devozioni, etc.; non nel senso che vi sia 
liberta di ammettere o negarne 1’efficacia, ma nel senso che la Chiesa 
non obbliga a ricorrere ad essi per assicurare la salvezza dell’ anima. 

Sarebbe utile che il Concilio, pur lodando Puso moderato di questi 
mezzi secondari, facesse qualche dichiarazione atta a ristabilire questa 
« Gerarchia di valori » e far scomparire ogni pregiudizio in proposito. 

III. Frecelti della Chiesa 

1 . Digiuno e Astinenza. Sembrano poco osservati nella forma attuale, 
specialmente il primo. L’astinenza ha perduto la sua « ratio poenitentiae » 
e non 1’ha mai avuta nei paesi dove non si mangia mai o quasi mai la 
carne (Giappone). Si pensi poi alia dispensa permanente nei paesi di 
lingua spagnola (Bulla Cruciata). Negli Stati Uniti si sente dir spesso negli 
ambienti cattolici: « Noi e gli irlandesi siamo quasi gli unici a osservar 
oggi questo precetto della Chiesa! ». Ce delPesagerazione, ma anche della 
verita, e viaggiando, ci si rende conto della situazione. E noto quel che 
disse il S. Pio X a Tombolo alPinizio della Quaresima: passo in rivista le 
varie classi di popolo e le loro occupazioni, tenne conto dei lavoratori, 
delle madri di famiglia e dei deboli e infermi; e concluse che nel paese 

erano obbligati al digiuno soltanto il vice-parroco (era lui stesso) e il 
Segretario Comunale. Non potrebbe il Concilio lasciare all’Episcopato 
dei singoli paesi di stabilire la natura delP« astinenza » da farsi una volta 
alia settimana, o qualche pia opera od elemosina in memoria della Pas- 
sione di Nostro Signore? 

2. Mantenimento della Chiesa e dei Clero, non come offerta carita- 
tiva e facoltativa, ma, minima che essa sia, come un dovere di « famiglia », 
considerando Diocesi e Parrocchia come « famiglia spirituale ». 

3. Sarebbe opportuno aggiungere tra i precetti della Chiesa il dovere 
di una « Speciale preparazione al Matrimonio ». £ gia in vigore in vari 
Paesi (Cana Circles, Equipes Notre-Dame, etc.). Il Clero dovrebbe favo- 
rire queste iniziative di conferenze e ritiri dove persone competenti in 
materia parlano a fidanzate e fidanzati, alcuni giorni separatamente, altri 
giorni insieme. 

4. L’obbligo per ciascun fedele di « partecipare attivamente all’apo- 
stolato gerarchico della Chiesa », nella forma piu conveniente ai suoi 
gusti e alie sue occupazioni professionali. 

IV. Questione Ecumenica 

Converrebbe anzitutto rivedere la nostra nomenclatura in lingua spe- 
cialmente volgare: « eretici », « scismatici », « infedeli », « idolatri », 
« pagani », hanno oggi perduto il vero significato etimologico e sono di 
fatto spesso considerati termini ingiurianti che indispongono il lettore 
o 1’interlocutore. Questa e esperienza quotidiana per chi ha vissuto in 
paesi di gran minoranza cattolica. 

Converrebbe forse promuovere, sotto il controllo della competente 
Autorita ecclesiastica, dei contatti privati fra teologi-cattolici e studiosi 
acattolici. 

Nei limiti consentiti dalla prudenza, degli abboccamenti personali 
tra le Autorita dei Cristiani dissidenti e teologi cattolici potrebbero esser 
presi in esame per spianare la strada. 

Sia nei riguardi degli orientali separati « ortodossi », come dei prote- 
stanti, occorrerebbe metter tutto in opera per abbattere vecchi e dannosi 
pregiudizi « in omni veritate et char itate ». 

Ostacolo per molti protestanti di buona fede e quasi proclivi ad am- 
mettere l’« organismo della Chiesa » (cioe il ius divinum, o Costituzione 
divina) e P« organizzazione » della medesima a guisa di stato, impero o 
governo ( ius ecclesiasticum, per cosi dire, amministrazioni temporali, 
beni, etc.). Cio, ben si comprende, e dovuto alia difficolta per i Prote- 

stanti ad ammettere il concetto di « Chiesa visibile » come insegna la 
Fede, 

Il Concilio potrebbe avere 1’occasione di ribadire che le forme esterne 
di « organizzazione » ecclesiastica che si sono succedute nei secoli (pre- 
constantiniani, post-constantiniani, medioevali, moderne) sono quelle 
che ogni societa umana subisce nel corso della storia; coi loro vantaggi 
e svantaggi, e per le quali anche la Chiesa, societa perfetta, visibile, 
divina sl, ma al tempo stesso umana, e passata e passa. La grande diffe- 
renza con qualsiasi altra Societa umana e questa; che il fine delP« orga- 
nizzazione » della Chiesa e quello di salvaguardare e proteggere l’« orga- 
nismo »: deve esser cioe sempre tale da assicurare ai suoi membri, in tutte 
le eta successive, 1’integrita dei « depositum fidei » e la possibilita di 
esercitare il mandato di Cristo nel mondo. Che, pariando per esempio, 
dei Vaticano, e sempre viva la frase francescana di Pio XI « Quel tanto 
di corpo che valga a sostentare 1’anima »: anima, « organismo », corpo, 
« organizzazione »; Puno e 1’altre inseparabili. Che tra la barca di Tibe- 
riade al Trono dei Pontefice, non vi corra diflerenza sostanziale, che tra le 
Catacombe e i fasti delle Basiliche e solo la forma esterna che cambia. 

V. Extra Ecclesiam nulla salus 

Il Concilio molto utilmente potrebbe rilevare, in modo preciso, il 
vero significato dell’ adagio « Extra Ecclesiam nulla salus », dei quale nei 
tempi si e usato ed abusato, anche in modo da tradire il pensiero della 
Chiesa e la « voluntas salvifica universalis » dei Cristo. Questo si vuol 
spiegare da alcutii con le opinioni e interpretazioni di Scuole teologiche 
in Europa, in tempi in cui non si pensava, ne si poteva pensare che al 
mondo e ai popoli allora conosciuti, e mentre si avevano sott’occhio tanti 
misfatti, guerre di religione, persecuzioni e, purtroppo, apostasie. Nella 
vita di S. Francesco Saverio si legge che quando i nuovi convertiti gli 
domandavano « I nostri parenti dunque si sono o no salvati? », egli, 
lacrimando, e con immensa tristezza faceva un cenno negativo coi capo. 
Cosl accadde che alcuni neofiti si recarono ai Cimiteri, scoperchiarono 
e profanarono le tombe dei loro padri e antenati! 

Recentemente il Sant’Uffizio e, mi pare, documenti Pontifici, hanno 
toccato questo punto, specialmente in connessione con 1’eresia (cos) fu 
qualificata) dei Padre Flynn (?), gesuita di Boston, il quale con un gruppo 
di intellettuali cattolici riteneva e predicava che i protestanti per il fatto 
stesso che sono protestanti, non possono salvarsi. Par dunque che a certi 
tempi la dottrina dei « corpo » e dell’« anima » della Chiesa, resti oscurata 
o trascurata; parimenti, sotto certi aspetti si dimentica il « Battesimo di 

desiderio » o 1 ’illustrazione della mente, di cui paria S. Tommaso, per 
intervento diretto di Dio attraverso il ministero angelico verso coloro che 
hanno osservato la legge naturale (non cristiani). 

VI. Limitationi delle nascite 

Le difficolta di coscienza create da tale problema morale sono molto 
spesso alPorigine delTallontanamento degli adulti dalla Chiesa e della 
graduale scristianizzazione delle masse. La questione ostacola seriamente 
Pespansione missionaria, per esempio in India e in Giappone. Essa rende 
Paria irrespirabile per il ginecologo cattolico nei paesi protestanti, dove 
le leggi suppongono od impongono le pratiche anticoncezioniste. 

Sembrerebbe opportuna la definizione di una dottrina unica per porre 
fine, se possibile, alia confusione provocata tra opinioni divergenti e 
spesso opposte di teologi e confessori. In quest’ordine di idee si potrebbe 
prevedere una migliore preparazione al matrimonio, dal lato spirituale, 
morale, ed anche scientifico (vedi: Precetti della Chiesa). Si dovrebbe 
precisar meglio, in quanto possibile: 

a) metodi positivamente immorali e quindi da condannarsi; 

b ) metodi da non consigliarsi, ma non da condannarsi; 

c ) metodi da consigliarsi. 

Attraverso apposite Associazioni Cattoliche sarebbe opportuna una 
educazione degli adulti in materia sessuale per portare positivamente 
rimedio alie influenze malsane che operano intorno ad essi. 

Non sarebbe poi inutile che alcuni manuali di Teologia Morale fossero 
aggiornati per una migliore guida degli studenti e dei clero. 

VII. Il Vescovo 

Il Diritto Canonico obbliga i Vescovi a ricorrere a Roma per questio- 
ni di secondaria importanza, nelle quali non si vede la necessita dell’in- 
tervento della Suprema Autorita (alcune dispense liturgiche e matrimo- 
niali, dispense circa Ordini Sacri, etc.). Il Concilio potrebbe esaminare 
e dichiarare quali sono le facolta dei Vescovi: precisare meglio il conte- 
nuto ed il senso dei can. 81 . 

Il Concilio potrebbe studiare la possibilita di attuare una qualche 
decentrazione, anche in scala modesta, di certi poteri e facolta, moltipli- 
cando cosi le responsabilita dalLalto verso il basso, per modo che l’auto- 
rita dei Vescovi, « cum Petro et sub Petro », sia rafforzata, senza che ne 
diminuisca la subordinazione a Roma. Si potrebbe sempre far obbligo ai 
Vescovi di riferire, a un termine fisso, circa l’uso fatto di certe facolta. 



458 


GALLIA 


VIII. Eta limite per i Vescovi 

II Vescovo, successore degli Apostoli, e padre della sua Diocesi: 
come tale non vi puo esser dunque un limite di eta, quasi fosse un fun- 
zionario dell’organizzazione ecclesiastica. Tale concetto rende moralmente 
impossibile alia Santa Sede di chiedere a un Vescovo malato, troppo 
avanzato in eta e inabile al lavoro pastorale, di dare le dimissioni. La 
consuetudine farebbe apparire il suo ritiro come una punizione, e rari sono 
i casi di dimissioni spontanee. 

Si potrebbe esaminare Topportunita di una disposizione generale, 
secondo la quale ogni Vescovo, a un’eta fissa, per esempio di 70 o 75 
anni, indipendentemente da suo stato di salute, dovrebbe essere obbligato 
a domandare un Coadiutore con futura successione, al quale dovrebbe 
passare tutte o in parte le facolta. Naturalmente il Vescovo resterebbe 
sempre titolare della Sede con tutti gli onori liturgici, il palazzo Vesco- 
vile, etc.: insomma continuerebbe a far quanto puo, lasciando le respon- 
sabilita piu gravi al Coadiutore per cio che riguarda 1’organizzazione della 
Diocesi. Si eviterebbe cosi alia Santa Sede di dover prendere a un dato 
momento la misura estrema e odiosa di un Amministratore Sede Plena. 

IX. Conjerenze Vescovili 

Le condizioni create dalla tecnica moderna, la scomparsa delle di- 
stanze, le facilita di scambi e simili, hanno fatto sl che oggi tutti i proble- 
mi tendono a superare i loro particolarismi e a prendere delle dimen- 
sioni nazionali. Mentre da una parte si sente il bisogno di un rafforza- 
mento delPAutorita Vescovile, e di una decentralizzazione amministra- 
tiva, dall’altra si avverte la necessita di un maggiore coordinamento del- 
1’attivita dei Vescovi dei singoli Paesi. 

Il Concilio potrebbe esaminare le possibilita di istituire in ogni 
Paese delle Conferenze Vescovili, sui tipo di quelle esistenti negli Stati 
Uniti, Canada, Francia e altrove. 

Si sa che da alcuni non si vede con troppo favore questa specie d’uni- 
formita « pubblica » di un Episcopato rispetto a certi problemi di Chiesa 
e a situazioni sociali-politiche della Nazione. E chiaro che detta unifor- 
mita non puo non essere che « esterna », in quanto i singoli Vescovi 
restano con la loro opinione, spesso discordante con la maggioranza. E 
pero oggi imperativo, che, soprattutto in certi momenti e certe delicate 
occasioni, non vi siano in un Paese dichiarazioni pubbliche opposte da 
parte dei Vescovi, come talvolta e avvenuto ed awiene, con grande confu- 
sione e danno per la Chiesa. Per pariare in gergo parlamentare P« oppo- 

sizione » deve esserci in un Episcopato, in sede di discussione: ma una 
volta che la maggioranza si e manifestata, 1’opposizione, almeno pubbli- 
camente, dovrebbe tacere. 

Queste Conferenze hanno statuti diversi secondo diversi Paesi e 
debbono essere approvati da Roma. 

X. Crisi di autorita 

Un po’ dappertutto, in modo particolare in Francia, alTorigine di 
tanti mali e tante insubordinazioni, lamentate dopo la Seconda Guerra 
mondiale, vi e una crisi di autorita. Questa e occasionata in parte dal 
fatto che Vescovi, Superiori Religiosi, e Superiori in genere, ciascuno 
nel loro grado, non sanno sempre comandare come dovrebbero; in parte 
dal concetto falso che si e diffuso dei V obbedienza. Se questa e presa nel 
senso di un’inclinazione della volonta a quello che 1’intelligenza giudica 
giusto e ragionevole, si comprende facilmente come tanti cattolid e tanti 
sacerdoti non osservino le disposizioni delP Autorita senza per questo 
sentirsi colpevoli. Si e pariato e si e scritto, su riviste sedicenti cattoliche, 
di un « devoir de desobeissance »: in pratica, quando il suddito non vede 
le ragioni dell 'ordine impostogli, e ne vede al contrario le conseguenze 
dannose, e tenuto a disobbedire al Superiore. Questo paradosso e una 
espressione della malattia della « democrazia » da cui e affetta la nuova 
gener azione. Si dice che piu si e buoni cristiani piu si e in dovere di 
favorire nella Chiesa un’« opposizione costruttiva », credendo cosi di dar 
gloria a Dio! 

£ vero che occorre tener conto di questa mentalita e procedere con 
molta cautela, prudenza e pazienza enorme, per poter comandare ed 
essere ascoltati, ma non fino al punto di giustificare 1’insubordinazione 
o 1’abdicazione dell’ autorita. In Francia, per esempio, i Vescovi sono per 
lo piu tirati da forze quasi uguali di « destra » e di « sinistra » (per quel 
che possono significare queste due parole) e cosi non riescono spesso a 
muoversi; e, quando si muovono, si vedono nella necessita di rimpro- 
verare alio stesso tempo e destra e sinistra, imprigionati come sono da 
ambedue le tendenze opposte e battagliere. 

XI. Parrocchia 

La Parrocchia, come centro vitale dell’organizzazione ecclesiastica, 
sembra essere in crisi. Nei « centri urbani » la vita parrocchiale e resa 
difficile, se non impossibile, dalle esigenze dell’attivita professionale dei 
fedeli. Nella zona parigina, per esempio, milioni di persone si recano 

ogni giorno nella Capitale, vi rimangono fino alia sera e rientrano a casa 
solo per dormire. Per questo la Diocesi di Versailles e chiamata « le 
dortoir de Paris » (New York-Brooklyn; Londra-Southwark, etc.). Tutti 
questi fedeli non possono sentirsi membri di una Comunita parrocchiale 
ne a Parigi, dove vengono solo per lavorare, ne a Versailles, dove vengono 
solo per dormire. Sembra per tanto che una revisione dei classico con- 
cetto di « parrocchia territoriale », almeno per quanto riguarda le zone 
urbane e industriali, s’imponga. 

Nelle campagne invece sarebbe opportuno studiare xm nuovo siste- 
ma d’organizzazione parrocchiale. La penuria estrema dei Clero da una 
parte e la facilita delle comunicazioni dalLaltra, non permettono di con- 
tinuare ad assegnare ad un sacerdote ognuna delle numerosissime Par- 
rocchie di 200-500 anime disseminate nelle campagne. Delle esperienze 
compiute in Francia dimostrano che 1’assistenza ai piccoli villaggi puo 
essere convenientemente assicurata da una Comunita centrale (corrispon- 
dente piu o meno al Vicariato Foraneo o Decanato) della quale fanno 
parte tanti Sacerdoti quanti sono necessari per visitare due volte alia 
settimana una determinata Parrocchia. Durante gli altri giorni della setti- 
mana i medesimi Sacerdoti possono occuparsi delF« Azione Cattolica », 
di attivita culturali ed educative. In tal modo, senza privare i contadini 
della necessaria assistenza, si ha il vantaggio di risolvere il problema 
delFisolamento dei Clero di campagna e di permettere pure nelle zone 
rurali la creazione o un migliore impulso delPapostolato dei laici. Di que- 
sti problemi si occupa con molta lode in Francia la nuova disciplina cosi 
detta « Sociologia Religiosa ». 

Il Concilio avra forse occasione di incoraggiare una migliore orga- 
nizzazione parrocchiale che permettera anche una migliore valorizza- 
zione dei Clero. 

Il Concilio potrebbe anche incoraggiare, la dove e possibile, uno 
scambio di Clero sia come concessione temporanea o perpetua di Diocesi 
piu favorite alie meno provviste. 

XII. Abito ecclesiastico 

La S. C. dei Concilio ha studiato a fondo questa questione. Occorre- 
rebbe far presente ai Padri dei Concilio che non si deve far confusione 
tra abito ecclesiastico e abito secolare. E appunto per evitare che i Sacer- 
doti vestano spesso e senza alcun scrupolo Labito secolare che e sorta la 
questione di permettere un altro abito ecclesiastico, che non sia la sottana, 
e che permetta al sacerdote una giusta liberta di movimenti richiesta ai 
nostri giorni. Se la sottana fosse usata soltanto nei presbiteri, nelle chiese, 

come abito liturgico e poi in tutte le altre occasioni e cerimonie, atiche 
civili, dove il sacerdote ha il suo posto, ci guadagnerebbe molto di di- 
gnita e rispetto. Tutti gli argomenti pro e contra sono presso la S. C. dei 
Concilio la quale emano un Decreto in forma di risposta a un quesita: 
purtroppo pero, non credo abbia raggiunto il suo effetto. Nessun Vescovo 
vuole agire da solo in questa materia ed e difficile ottenere Puniformita 
di opinioni. 

Forse il Concilio potrebbe toccare questo punto. 

XIII. V alorizzazione dei Religiosi e delle Religiose per V apostolato 

Sarebbe desiderabile una partecipazione piu intensa dei Religiosi 
ali’ apostolato: alcuni Ordini altro non fanno che usare i loro membri 
per attivita lodevolissime (insegnamento, pubblicazioni, stampa, movi- 
menti d’azione cattolica, etc.): sarebbe utile che preparassero un certo 
numero per l’apostolato diretto nelle campagne (predicazione, ammini- 
strazione Sacramenti, etc.) e fossero pronti ad accettare parrocchie o zone 
parrocchiali la dove i Vescovi le offrono. 

Sarebbe desiderabile che ogni Congregazione religiosa femminile e 
di « Fratelli » inviasse alcuni dei suoi membri a compiere, in determinati 
settori, alcune ore di lavoro ogni settimana, lavoro distinto dall’ attivita 
ordinaria da essi svolta (insegnamento, ospedali, etc.). Cio per dare una 
visione piu larga dell’ apostolato in genere e per meglio valorizzare le 
energie enormi che la Chiesa possiede nei Conventi. Vi sono nelle Con- 
gregazioni Religiose dei membri che potrebbero e dovrebbero rendere 
molto di piu. 

XIV. Esenzione degli Ordini Religiosi 

Il Concilio, rendendosi conto della grande importanza e responsa- 
bilita che hanno gli Ordini nella Chiesa, senza nulla togliere alia loro 
identita e personalita dovrebbe forse mitigare un po’ certe disposizioni 
riguardanti le loro « esenzioni » dalPAutorita vescovile giurisdizionale. 
In ogni modo si dovrebbe positivamente urgere sia ai Vescovi che ai 
Superiori Religiosi una cooperazione e un contatto sempre piu stretto 
per 1’avanzamento dei Regno di Dio nella Diocesi e nella Nazione. 

XV. Formazione di Seminaristi e Novizi 

Questa si potra ottenere con una vera e prudente iniziazione pratica 
ali’ apostolato che verrebbe a completare 1’ iniziazione dottrinale e V ini- 
ziazione spirituale che essi ricevono nei rispettivi Seminari e Noviziati. 

Come in ogni professione umana esiste un periodo di sano « apprentis- 
sage »: non si comprende perche ai Seminaristi e ai Novizi non si debba 
dare una nozione concreta della « tecnica » dell’apostolato. Occorrerebbe 
iniziarli, sotto supervisione, a un certo contatto con le anime, alPeduca- 
zione dei laicato, alia formazione dei giovani e all’organizzazione dei mo- 
vimenti cattolici. 

Questo tirocinio, sotto il controllo dei Superiori dovrebbe entrare 
a far parte della formazione normale degli aspiranti al Sacerdozio, senza 
peraltro recar danno alia loro vita spirituale e al corso di studi. 

XVI. Diaconato 

La penuria dei Clero e 1’aumento continuo degli ufSci materiali ai 
quali deve dedicarsi sembra suggerire l’esame della possibilita di far 
rivivere nella Chiesa il Diaconato. Come agli inizi della Chiesa, i Dia- 
coni, anche se ammogliati, potrebbero assicurare 1’amministrazione tem- 
porale nelle Parrocchie; potrebbero essere incaricati delle opere carita- 
tive e sociali promosse dalla Chiesa; potrebbero essere addetti all’inse- 
gnamento delle discipline profane nei Collegi e Scuole libere Cattoliche, 
liberando cosi per il Sacro Ministero centinaia di sacerdoti diocesani; 
potrebbero insegnare il Catechismo, amministrare il Santo Battesimo, 
distribuire la S. Eucarestia. Particolarmente adatti sembrerebbero i Dia- 
coni all’assistenza delle associazioni cattoliche famigliari, delle associa- 
zioni per la preparazione al matrimonio e simili. 

Il Clero allora, liberato da tanti compiti, potrebbe dedicarsi piu inten- 
samente al ministero strettamente sacerdotale, spesso oggi trascurato per 
mancanza di tempo. 

Il Diaconato servirebbe inoltre per collocare pastori protestanti con 
famiglia quando vengono alia Chiesa. 

Se non si vuol chiamare « Diaconato » si scelga pure un altro nome. 
Quel che interessa e la possibilita di avere nella Chiesa un corpo di mini- 
stri gerarchici, con carattere sacro, che appaiano coram omnibus non dei 
semplici laici ma dei cooperatori dei Clero, i quali, sotto la condotta dei 
Vescovi e dei Parroci, esercitino la loro attivita. 

Questa forma di « Diaconato .» presentera molte varianti nei vari 
Paesi. Il Concilio potrebbe stabilire il principio fondamentale e lasciar 
poi ai Concili Nazionali determinare tutte le modalita. 

XVII. Laicato 

Senza togliere nulla alFAutorita e responsabilita della Gerarchia e 
dei Clero, sarebbe opportuno di esaminare la possibilita di dare al Laicato, 
nella Comunita Cristiana, un compito sempre piu elevato: si deve evi- 
tare il pericolo di considerare i laici come degli eterni catecumeni. 

Associando invece i laici alPandamento della Parrocchia, della Dio- 
cesi, delPintera Chiesa in un determinato Paese, si avra il vantaggio: 

a) di aumentare il senso di responsabilita dei fedeli e di agevolare 
in tal modo la loro formazione e condotta esteriore; 

b) di permettere al Clero di esser meglio illuminato, ed aiutato, 
nell'esecuzione di eventuali disposizioni su questioni di particolare inte- 
resse per tutta la Comunita. 


XVIII. Axione Cattolica 

Si desidera una definizione « cattolica » dei termine « Azione Cat- 
tolica ». Questo e divenuto « termine di Chiesa », ma il suo significato 
non sembra ancora esser stato ben precisato. Occorrerebbe determinare 
la terminologia per sopprimere 1’arbitrariato che regna attualmente in 
questo campo. In Australia per esempio si usa in alcuni stati il termine 
« Azione cattolica », in altri « Apostolato laico » come equivalente. 

I Vescovi dovrebbero restar liberi di ammettere o no alcuni movi- 
menti di apostolato nelle loro Diocesi, ma non sembra hanno la facolta 
di definire la natura di un movimento, di classificarlo « Azione Cattolica » 

0 semplice « movimento di pieta ». 

L’uso esclusivista che si e fatto fino ad ora dei termine « Azione 
Cattolica » ha creato in vari Paesi un profondo malessere. 

£ pertanto da augurarsi che il Concilio porti una soluzione a tale 
questione, la quale si agita al presente in Francia. Sarebbe anche deside- 
rabile determinare la Natura e lo scopo delT« Apostolato dei Laici » e 
dei suoi Congressi internazionali. 

XIX. Dottrina sociale della Chiesa 

Par che si senta maggiormente il bisogno di una definizione chiara 
e precisa della « Dottrina sociale della Chiesa ». Lasciando libero il campo 
a una futura evoluzione, il Concilio potrebbe riassumere, in qualche pro- 
posizione, i principi fondamentali di tale dottrina, e, soprattutto, indicare 

1 limiti entro i quali e contenuto un sano progresso. Ci sono bellissimi 

ed esaurienti Documenti Pontifici in materia e gran quantita di libri, ma- 
nuali, articoli. Occorrerebbe « condensare » in pochi punti, con autorita, 
sia pure rimandando ai suddetti Documenti come fonti di consultazione. 

XX. Scristianizzazione delle masse 

Sembra che per ricondurre alia Chiesa tante masse da essa oggi lon- 
tane, 1’azione apostolica debba essere piu approfondita. L’opera « difen- 
siva », che consiste quasi esclusivamente nel combattere gli errori, nel 
mostrare la fallacia delle teorie materialiste, dalle quali il Cristianesimo 
e soffocato, non e certo sufficiente. 

Pur continuando a compiere, anzi intensificare tale opera, diremo 
cosi, per intenderci, « negativa », occorre forse che si dia il massimo 
incremento ad un’azione « positiva » di riconquista che consiste nel rive- 
lare di nuovo in tutti i modi e in tutte le forme, le ricchezze dei Cristia- 
nesimo quali appagatrici dei desideri umani, rivelare un Cristianesimo 
vivo e vitale alie masse che ci credono e ci pensano come dei « sorpas- 
sati », e cui si dovrebbe predicare l’« Ecce vivimus! » di S. Paolo. 

XXI. Chiesa e Comunismo 

A quanto si afferma da molti studiosi e viaggiatori, nei paesi oppressi 
dal Comunismo (satelliti) i cattolici, almeno in buona parte, sono restati 
profondamente tali. AI tempo stesso pero sono venuti sempre piu ap- 
prezzando certe « conquiste » nel campo economico-sociale, attuate sotto 
il regime comunista, ne sono o sarebbero disposti a permettere il ritorno 
al regime precedente. Vari Vescovi, a quanto ho inteso, pur rimanendo 
fedelissimi alia dottrina e a Roma, non sembra abbiano riprovato tale 
attitudine: trattasi infatti di paesi sui quali nei tempi passati, e non cosi 
lontani, pesava il giogo delle classi abbienti e di un buon residuo di 
antica aristocrazia feudale. 

Quando, faxit Deus ! cadra la cortina di ferro, la Chiesa in Polonia, 
Cecoslovacchia, Ungheria, etc. riprendera contatto con la Chiesa Catto- 
lica d’Occidente che si trovera in condizioni di mentalita ben diverse da 
quelle dei paesi suddetti; se, come si spera, 1’Occidente potra scampare 
dall’esperienza comunista sempre minacciante. 

Si porra dunque a quel momento un grandissimo problema di 
« riassimilazione ». Forse il Concilio potrebbe delineare fin d’ora la posi- 
zione da adottarsi in proposito. Imprudenze o attitudini non abbastanza 
calcolate potrebbero essere pericolose e cagionare scissioni. 

Si sente anche al presente la necessita di meglio definire il cosiddetto 

« progressismo » e indicare a che stadio questa tendenza comincia ad 
essere un errore dottrinario o pratico. Questo nome di « progressista », 
come dei resto molte altre simili etichette (sinistra e destra, integri- 
sta, ecc.), e ancora assai vago. In Francia, per esempio, basta che un 
cattolico parli di « progresso della classe operaia », di « miglioramenti 
economici » e simili, perche sia accusato di « progressismo », che oggi 
in Francia equivale a « para-comunismo ». AI tempo stesso non mancano 
coloro che, sttalciando dai Documenti Pontifici quei passi che, fuori 
contesto, sembrano favorire i loro interessi, si ritengono e si proclamano 
grandi alleati e amici della Chiesa, sotto la comoda etichetta di « anti- 
comunismo ». 

XXII. Diritto pubblico ecclesiastico 

In un discorso pronunciato ai Marchigiani nel 1958, Sua Santita 
Pio XII di s. m. pario di una « sana laicita » come f acente parte della 
« tradizione della Chiesa »: non ricordo le precise parole. L’uso di que- 
sto nome « laicita » fece grande impressione in Francia, di sollievo in 
alcuni ambienti cattolici, di sorpresa in altri, secondo appunto note ten- 
denze di « destra » o di « sinistra ». Sarebbe desiderabile che questo 
concetto fosse meglio approfondito e determinato: che cosa si vuol inten- 
dere con 1’aggettivo « sana »? Quali sarebbero le conseguenze nel Di- 
ritto pubblico ecclesiastico? 

Tale esame potrebbe esser richiesto dalTevoluzione moderna dei 
popoli; dalle circostanze concrete esis tenti in tutte le democrazie occi- 
dentali con le quali la S. Sede ha relazione diplomatica, con o senza 
concordato. 

Se questa « sana laicita » vuol dire la « separazione tra Chiesa e 
Stato », la Chiesa potrebbe oggi definirla nei suoi limiti e nei suoi scopi: 
fino a che punto cioe e con quali garanzie e accettabile. Ci vorrebbe 
insomma qualche cosa di piu chiaro e di piu positivo della nota formula 
di Leone XIII quando, pariando della separazione tra Chiesa e Stato 
che vige negli Stati Uniti, disse piu o meno cosl: « Un etat de choses qui 
n’est pas le pire de tous »; una tale precisazione sarebbe utile ai cattolici 
in varie Nazioni. 

Non si tratterebbe, senza dubbio, di oscurare il concetto fondamen- 
tale della subordinazione dei « temporale » alio « spirituale », ne di ne- 
gare alia Chiesa il diritto nativo di pronunciarsi o d’intervenire in qual- 
siasi campo dell’attivita dei popoli e delle Nazioni la dove la Fede o la 
morale fossero in pericolo, sia pure che si tratti di politica o di economia. 
Forse si desidererebbe una terminologia piu chiara di quella dei « potere 
indiretto ratione peccati » per far sempre meglio percepire la vera natura 

e il vero scopo della Chiesa nelle sue relazioni con gli Stati. La frase di 
Pio XII « sana laicita » potrebbe darne 1’occasione. 

XXIII. Propagazione della fede 

Certamente il Concilio vorra dare nuovo impulso alPazione missio- 
naria. Questo e reso urgente dalPevoluzione rapida dei territori di Mis- 
sione, dai numerosi nuovi nazionalismi sbocciati in Africa, dall’ efficacia 
della propaganda marxista e islamica nei paesi « sous-developpes ». Un 
ritardo nelPadattamento dei metodi e della mentalita missionaria alie 
nuove situazioni potrebbe essere dannoso alPavvenire della Chiesa. Gia 
moltissimo si e fatto e si fa, ma occorre tener si « a la page ». 

XXIV. Tolleranza 

La Chiesa e attaccata e accusata di perseguitare i protestanti (Co- 
lombia, Spagna, Italia). Non sarebbe superfluo che il Concilio ripetesse 
e chiarificasse la posizione sia dottrinale che pratica della Chiesa in que- 
sta materia. Ugualmente 1’attitudine della Chiesa verso le religioni non 
cristiane, oggi che il mondo diviene angusto e si moltiplicano rapida- 
mente i contatti con POriente e con 1’Occidente. 

XXV. Insegnamento 

Il Concilio potrebbe ribadire il Diritto nativo della Chiesa di inse- 
gnare e di educare contro qualsiasi monopolio di Stato. Il fatto della 
possibilita o meno di esercitare questo Diritto vien constatato dai Ve- 
scovi, secondo le condizioni dei vari Paesi. AI tempo stesso togliere il 
pregiudizio che la Chiesa vuole per essa il « monopolio » e cerca di bia- 
simare le scuole pubbliche. Quel che la Chiesa richiede in queste scuole 
di Stato e 1’insegnamento religioso, almeno nei paesi cattolici, e che nulla 
vi si insegni contro la Fede e la morale, ne si presenti la Chiesa sotto 
falsa luce, specialmente nelle discipline storiche. 

In via d’esempio vi sono Paesi a maggioranza protestante, come 
1’ Australia, in cui tutti i Vescovi senza eccezione, fanno obbligo grave 
ai genitori d’inviare a scuole cattoliche, disseminate dovunque anche nei 
piccolissimi centri. Dicono, ed a ragione, che se gli Australiani hanno 
potuto mantenere la Fede, dispersi conPerano gli emigranti in quelPim- 
menso territorio, cio e dovuto alie Scuole. Se i genitori non obbediscono 
sono privati dei Sacramenti, a meno che, per serie ragioni, non abbiano 
ricevuto previa autorizzazione dei Vescovo. 

Negli Stati Uniti, parimenti a maggioranza protestante, la frequenza 
alie scuole cattoliche e vivamente inculcata, senza pero pene canoniche, 
a quanto pare, anche perche il numero di esse non e sufficiente per tutti, 
almeno in diversi Stati. In Francia, invece, paese cattolico, la massima 
parte dei giovani frequenta le scuole di Stato, non essendo stato possibile, 
in passato ed oggi, a molti Ordinari aprire scuole, almeno sufficienti, per 
mancanza di mezzi e di personale. Si eccettuano naturalmente gli Istituti 
di educazione tenuti da Religiosi e Religiose, sempre pero in scarso nu- 
mero. Cosl mentre nelle Diocesi (Bretagna, Vandea, etc.) a scuole nume- 
rose, la sola preoccupazione e quella di mantenerle, e si combatte per 
questo con le Autorita locali e Centrali per ottenere giusti sussidi dello 
Stato, in tutte le altre i Vescovi sono seriamente preoccupati della loro 
gioventu, che cresce quasi senza Religione, eccetto quei che frequentano 
la Chiesa. Percio, pur appoggiando, s’intende, il Diritto fondamentale 
della Chiesa, e seguendo con simpatia gli sforzi dei loro Colleghi, si 
augurano che 1’insegnamento religioso venga stabilito per legge nelle 
Scuole pubbliche. 

XXVI. Insegnamento religioso 

Alcuni forse si attendono dal Concilio la pubblicazione di un nuovo 
Catechismo. Veramente ve ne sono gia tanti! Quel che il Concilio po- 
trebbe raccomandare vivamente e di stare in guardia quanto ai metodi 
moderni d’insegnamento, poiche la Religione e ben diversa dalle altre 
materie profane scolastiche, Nei metodi d’insegnamento catechistico 
qualsiasi tecnica della moderna didattica puo esser lodevole, purche si 
tenga presente che, sin dalla piu tenera eta, fino all’eta adulta, le verita 
della Fede debbono essere insegnate in forma adatta e pro captu mentis, 
s’intende, ma senza pericolose lacune, coi pretesto che, a una certa eta, 
non si puo comprendere. Alludo al cosiddetto « Metodo progressivo » 
che ha fatto molto danno in Francia, cosi come era concepito e messo in 
pratica. Se trattasi di « sano » metodo progressivo, allora e piu che natu- 
rale, e ci sono infatti catechismi per bambini, per gioventu, adulti e via 
discorrendo: ma ciascuno e in se perfetto per 1’eta a cui e destinato, senza 
che si taccia cio che non si puo tacere e senza mutilare le verita della Fede. 

XXVII. Studi storici, scientifici, biblici 

Specialmente dopo Y Humani Generis si sente dire talvolta, anche in 
ambienti cattolici, che la Chiesa impedisce la « ricerca »; per dare un 
esempio: riguardo alie opere di Teilhard de Chardin e simili scrittori. 
Non sarebbe male, occasione data, dissipare tale falsa impressione, ripe- 

tendo che non e escluso alcun settore dei sapere alio studio cattolico serio 
e profondo, che, con la grazia di Dio, non dubita della propria Fede, e 
che, prima di pubblicare, riconosce suo dovere consultare persone esperte 
in Teologia e Sacra Scrittura, nonche pesare le ragioni di prudenza se- 
condo i tempi, luoghi, e persone. 

XXVIII. Beni ecclesiastici 

Si sa che questo punto riguardante le necessita materiali per l’am- 
ministrazione della Chiesa e per 1’Apostolato nel mondo e, soprattutto 
oggi, mal compreso e, per alcuni, petra scandali ; anche in ambienti cat- 
tolici, non esclusi talvolta gli ecclesiastici. Non so se il Concilio avra 
occasione di dichiarare ancora una volta la natura e lo scopo di questi 
Beni; la loro particolare amministrazione, con tutte quelle garanzie che 
1’Autorita ecclesiastica ha stabilito per l’uso dei medesimi Beni, conside- 
rati non come appannaggio personale, ma come condizione sine qua non 
per il mantenimento e 1’incremento dei Sacro Ministero a profitto delle 
Comunita Cristiane (parrocchia, Diocesi, Santa Sede). Ecco perche a 
questi beni si aggiunge l’epiteto di « Sacri ». Cio dico in connessione 
con quanto si e esposto circa 1’organismo e P« organizzazione » della 
Chiesa in un altro Capo. 


XXIX. « Temoignage » 

In questi ultimi anni, con retta intenzione, si puo concedere, si e 
sviluppata in via di fatto, una specie di « Teoria dei Temoignage ». Essa 
consiste nel ritenere che la sola presenza fisica dei sacerdote, alter Chri- 
stus, in certi ambienti e tra certe classi di persone, indipendentemente 
dalTesercizio di qualsiasi ministero sacro, da testimonianza al Cristo. 
Il sacerdote certo non nasconde la sua qualita e il suo carattere sacro, 
ma rende noto che non e la come Ministro, per annunziare cioe il Cristo 
con la parola, ma soltanto come compagno, amico, simpatizzante, ope- 
raio, ecc. Di passaggio, in certe circostanze si potra ammettere che, per 
prudenza e per accattivarsi 1’animo della gente, il silenzio suile cose di 
Religione, per un certo tempo, puo anche costituire un metodo d’apo- 
stolato. Ma il farne una teoria fino al punto di dimenticare la natura 
stessa dei sacerdozio, e inventare un « pretre de temoignage » diverso da 
quello che esercita il « ministerium Verbi », non e comprensibile. L’« eri- 
tis mihi testes », ad eccezione della testimonianza straordinaria della vita 
eremitica, comprende l’«Euntes docete ». 

Si e giunti da alcuni perfino a negarsi di celebrare o dar Sacramenti 

per che « pretres de temoignage ». Sono casi rari e sporadici che forse 
non si ripeteranno, ma certe tendenze hanno il loro lato generoso e 
attraente, e ad un dato momento potrebbero diffondersi. Infatti tra Fra- 
telli e Suore di certi Istituti moderni si verifica che la loro formazione e 
basata sui « temoignage » attraverso cioe opere di assistenza che fanno 
onore alia Religione e accattivano certo 1’animo dei popoli tra cui si la- 
vora. Quando trattasi di ambienti « non-cristiani » o « non-cattolici » si 
comprende che la Catechesi non puo farsi se non con grande prudenza e 
precauzione. Pero e accaduto che Suore, lavoranti in ambienti cattolici, 
con gente scristianizzata non praticante, richieste, dopo qualche tempo, 
dagli stessi genitori cPinsegnare un po’ di Religione ai bambini, si sono 
senz’altro rifiutate dicendo che questo non era il loro compito, che esse 
volevano far conoscere la Religione soltanto attraverso la loro opera di 
assistenza, testimonianza dei Cristianesimo. Anche qui puo trattarsi di 
casi sporadici, ma sono sempre contagiosi. 

XXX. Inhiatione alia vita religiosa della gioventu 

Qua e la va manifestandosi una tendenza secondo la quale occorre 
lasciare ai giovani la massima liberta nella pratica della Religione nelle 
scuole, istituti e parrocchie senza voler « interferire con la loro coscien- 
ta » . Si terne cioe che se il giovane non domanda spontaneamente di acco- 
starsi ai SS. Sacramenti, questi non abbiano il loro effetto buono sul- 
1’anima. Il giovane insomma deve determinarsi da se senza subire influen- 
ze. Alcuni non vedono di buon occhio i giorni fissi per le Confessioni, le 
Comunioni Generali, ecc. Se con tutto questo si vuol dire che non devesi 
esercitare eccessiva pressione o repressione siamo d’accordo. Pero secon- 
do costoro che dicono di tutelare la liberta, si esclude anche, pare, l’esor- 
tazione e il consiglio, ammettendo soltanto in fatto di pratica religiosa 
la « spontaneita ». Ora e chiaro che se non si inizia il giovane alia vita 
religiosa fin dalla tenera eta, sara poi un disastro. Si sa che il giovane 
nasce oggi un po’ « adulto », ma da questi pensa tori si va assolutamente 
fuori dei seminato e di ogni buona norma di educazione. 

A proposito piace qui citare la pratica di certi Istituti, generalmente 
femminili, che eccedono per zelo nel senso opposto. Senza un obbligo 
formale, pare che le Direttrici e Superiore aegre ferunt se una giovane non 
si presenta alia Messa tutte le mattine. Per le interne e facile, sebbene 
anche per esse occorrerebbe un po’ di larghezza; le esterne pero, special- 
mente nella stagione rigida debbono levarsi di buon ora, scomodando 
tutta la famiglia e spesso trattasi di bambine. Molti me l’hanno fatto 
osservare, aggiungendo, cio che io stesso ho avuto 1’occasione di con- 

statare, che, quando le giovani si sentono cosl moralmente obbligate e 
pensano, a torto od a ragione, che i Registri della Scuola sincronizzano 
con la Messa quotidiana, una volta uscite dalPlstituto non andranno 
piu alia Messa se non quando fa loro comodo, non facendo piu caso dei 
precetto Domenicale. Certe Suore dovrebbero comprendere che le allieve 
educande non sono delle novizie. 


20 agosto 1959. 


© Paolo Marella 
Nunzio Apostolico 

Exc.mi p. d. leonis arturi elchinger 

Episcopi tit. Antandrini, Coadiutoris Argentinensis 

Strasbourg, le 23 decembre 1959 

Eminentissime Domine, 

Infrascriptus coadiutor R.R. D.D. Episcopi Argentinensis hisce Emi- 
nentiae Vestrae transmittit responsionem pro futuro Concilio Oecume- 
nico. (Ref. I C/59 - 2139). 

Dignetur Eminentia Vestra excusare moram quam feci in mittendo 
sicut exponendum est in litteris iam missis die 27 novembris. 

Dignetur Eminentia Vestra, cum osculo Purpurae, me habere servum 
suum fidelissimum in Christo Domino. 

© Leo Arturus Elchinger 
Episcopus titularis Antandrinus coadiutor c.i.s 
Episcopi Argentinensis ( Strasbourg ) 

Praeambula 

Omnes partes populi christiani maximo cum gaudio certiores factae 
sunt de Concilio Oecumenico annuntiato a Summo Pontifice gloriose 
regnante, sperante Ecclesiam mutationes pastorales in mente habere ut 
melius implere possit ad homines huius temporis missionem a Domino 
Nostro Iesu Christo receptam. Summae spei fons! 

Concilium Vaticanum duas promulgavit Constitutiones dogmaticas: 
alteram de fide catholica, alteram conceptam tamquam Constitutionem de 
Ecclesia uti partem primam, quam secunda pars sequi debuit, in qua prae- 

sertim praevisa erant caput de Episcopis et caput de Missionibus. Haec 
secunda Constitutio complenda est. Item Constitutio De fide, quia tractat 
de relatione fidei ad rationem tantum philosophice et analytice. Patres 
sumunt hanc quaestionem philosophice. Hodie autem status quaestionis 
est mutatus. Causae mutationis sunt variae: 

1. Incredulitas est factum generale in societate humana. 

2. Hodie melius quam anno 1869 cognoscimus causas sociales, 
sociologicas et oeconomicas incredulitatis. 

3. Progressus acceleratus et generalis in rebus technicis qui mutat 
existentiam humanam, et accelerat praxim materialismi et atheismi. 

Quibus de causis complementum et extensio duarum Constitutio- 
num necessaria esse videntur, et principaliter in sensu pastorali qui vi- 
detur esse finis Concilii conformis nostris temporibus. 


Proposita 

I. De Constitutione « de Fide » 

Prospicienda est Fides totalis, tamquam fides qua creditur et fides 
quae creditur, id est virtus et obiectum fidei. 

1. De virtute fidei. 

Clerici et laici nostris temporibus satis praediti sunt notione biblica 
fidei: acquirunt hanc notionem tamquam fructum librorum quos legunt, 
sermonum quos audiunt, conciliorum de re biblica et oecumenica. Quae 
notio est essentialiter scientifica et dogmatica; sed non limitatur ad hoc, 
extendit se et fit vita fundata in Verbo Dei et transgreditur scientiam 
mere humanam et aperit Christo totam animam ut solus in ea regnet 
sicuti persona personae. Philosophi nostri temporis hoc docent, sed iam 
antea notum erat iuxta doctrinam L. Billot, quae distinguit inter fidem 
auctoritatis et fidem scientiae. Fide auctoritatis auditur fides infantis in 
verba parentum, in personam, cui se confidunt totaliter; fide autem scien- 
tiae auditur confidentia facta homini qui nos docet veritatem de qua ipse 
convictus est. 

Constat in nostris et in longinquis missionum terris fidem, quae non- 
nisi catechismo « scholari » respondet — bene vel male per annos praepu- 
bertatis edoctam — vix reliquere in anima radices bene fundatas. E con- 
tra permanet fides, cum in pueritia et ceteris aetatibus ad conscientiam 
provocatum est, cum vigor fidei manifestatus est ad conscientiam infor- 
mandam et confirmandam. 

2. De obiecto fidei. 

Modus docendi clericos et per eos laicis factus saepe saepius est nimis 
analyticus, ubi theses sunt explanatae una post alteram et unaquaquae su- 
mitur individualiter. Oportet assumere sensum de quo in Concilio Vati- 
cano (Denzinger 1796) ubi definitur connexus dogmatum inter se et 
omnium dogmatum cum vocatione hominis, id est, sicut videmus in tradi- 
tione Patrum, fides proponenda est tamquam una quae includit in se 
Verbum Dei et salutem hominum. 


II. De Constitutione « de Ecclesia » 

1. Gradus in Ecclesia. 

a) Episcopi: Convenire mihi videtur continuare Concilium Vatica- 
num sicut Concilium ipsum in mente habuit et definire munus et facul- 
tates Episcoporum ita ut per administrationem minus centralem multis 
nostrorum « fratrum separatorum » reditum ad Ecclesiam faciliorem red- 
deret. 

b) Laici : Interest multum ut definiatur locus et missio laicorum in 
Ecclesia. Laici non sunt unice membra Ecclesiae, sed, sicut dixit SS. Papa 
Pius XII, constituunt Ecclesiam in mundo in quantum Ecclesia est « ani- 
ma mundi ». Et eorum locus in mundo fnelius esset definitus si missio 
Episcoporum planius esset definita. 

c) De renovatione liturgica : Adaptatio ritualis sacramentorum. 

Oportet Ritus Sacramentorum ad rem adaptari: Ritus statuendi sunt 

secundum circumstantias actuales et sensum Sacramenti. Verbi gratia 
infantium baptismi ritus deberent habere formam minus « archaeolo- 
gicam ». 

De Concelebratione. 

Concelebratio permittatur, etsi in casibus raris, sed semper cum licen- 
tia Episcopi. 

De praecepto missae dominicalis. 

Praeceptum assistendi Missae diebus dominicis et festivis facilius 
expleri posset si, praesertim habitantes urbes possent adimplere praece- 
ptum iam sabbato post meridiem, cum labor hebdomadarius cessat iam 
sabbato, hora meridiei. Urbani indigent detentionis physicae et moralis 
post vitam agitatam hebdomadae in urbe, ubi carent ambitu sano physice 
et morali ter. Et Die sabbati melius possent adimplere praeceptum in pa- 
rochia propria et forsan modo magis pio. Et Missae possent celebrari 
saepius et cum maiore proventu spirituali. 

2. De muneribus Ecclesiae pastoralibus. 

Coniunctiones et relationes Ecclesiae cum mundo differunt ab iis quae 
erant anno 1869. Non est amplius quaestio de relationibus inter « duas 
potestates », sed potius de relationibus inter Ordinem salutis et sancti- 
tatis quae est Ecclesia et Ordinem temporalem latissime sumptum. Ordo 
temporalis non est solum politicus, est Cultus animi, est miseria et spes 
hominis, est vita personarum et populorum. 

Sub hac specie inquiri potest de tribus quaestionibus: 

a) Ecclesia et Missio : Missio intelligatur coextensiva cum Eccle- 
sia, essentialiter coniuncta cum conditione Ecclesiae, ut est inter Pente- 
costen et Parusiam. Qui est conceptus semper dynamicus unitatis Ec- 
clesiae eiusque structurarum et organisationum quarum finis nunquam 
in ipsis est, sed sunt dona Dei ad salutem mundi. Oportet hoc annun- 
tiare. 

Cum Concilium in intentione Summi Pontificis et iuxta diversas de- 
clarationes ab Eo factas debet esse Concilium unionis, valde utile est, ut 
semper prae oculis habeamus Missionem non esse separandam ab Evan- 
gelisatione, sed esse sumendam in sensu unitatis praeparantis fusionem 
cum Concilio universali Missionum. 

b) Ecclesia et « miseria » hominum-. Duo sunt magna studia spe- 
cifica christianorum Dominum expectantium: « testimonium fidei » (vel 
evangelisatio) et caritas non ficta. Hoc quoque est annuntiandum. 

Cum prima missio Ecclesiae est Iesum Christum annuntiare mundo, 
alterum esse officium: mundo hodierno ut Bonum Samaritanum se osten- 
dere. 

Prosit hodiernam fieri pauperum definitionem: est pauper non solum 
homo cui desunt media materialia existentiae. Paupertas est hodie in 
primis: tenuitas victus quotidiani pro maxima parte hominum: non habet 
cibum neque domum habitandi; insuper insecuritas totius generis huma- 
ni propter periculum novorum bellorum, praesertim propter periculum 
quod proferunt usus armorum dictorum atomicorum. 

Concilium det consilia et mandata de hoc periculo, verbi gratia: 

1) condamnetur ut nationes utantur et fabricent arma « nuclearia aut 
thermonuclearia » (cf. Pius Pp. XII in Doc. Cath. 1957, coli. 600-01); 

2) resumat et confirmet quod iam dicebant Summi Pontifices de disces- 
sione ab armis universa et simultanea (cf. Leo PP. XIII, Acta Ap. Sedis, 
t. 14, 1895, p. 210; sub Benedicto PP. XV nota Cardinalis Gasparri ad 
Ministrum Angliae diei 28 sept. 1917; Pius PP. XII in nuntio Nativitatis 
Domini 1939, 1941 et 1956); 3) haec declaratio pacis utiliter comple- 
retur iteratis sollemnibus declarationibus iam a Summis Pontificibus et 

Episcopis factis contra Racismum (cf. Pius PP. XI, Mit brennender Sorge 
1937, Litterae Congregationis Seminariorum et Universitatum diei 
13 aprilis 1938, et alia). 

c) Ecclesia et Spes hominum-. In mente habens quid proderit huma- 
nitatis saluti, considerans progressus scientiae et inventionum technica- 
rum, et videns transformationem conditionum vitae, Ecclesiae erit: 1 ) te- 
stificare quantum ei intersit, ut homines acquirant novos progressus 
scientiae et rei oeconomicae. Homo debet curam habere ut fructus affe- 
rant omnia talenta quae Deus ei concessit; 2) sed memores sint finium 
quos Deus posuit labori humano et in memoriam revocentur conatus ho- 
minum spiritualis conditionis. Caveatur ne confundantur veri et falsi 
valores. Ideoque denuntiari debent errores qui non solum fidem, sed 
etiam vitam hominum in discrimen adducunt. 


Conclusio 

Ad consultationes admittendi sunt etiam laici pro quaestionibus quae 
ad eos spectant, et commissiones in quibus fit studium de diversis quae- 
stionibus componendae sunt cum hominibus qui pollent experientia di- 
recta rerum pastoralium, ut possint praeparare Patribus Concilii futuri 
propositiones conformes missioni Sanctae Ecclesiae et conditionibus vitae 
humanae huius temporis. 

Haec vota precibus ad Dominum fundantur. 

Exc.mi p. d. iacobi eugenii menager 

Episcopi tit. Antiochiae parvae 

Ref. I C/59 - 2143 Paris le 19 novembre 1959 

Eminence Reverendissime , 

C’est avec une grande confusion que je me permets d’adresser, avec 
tant de retard a la Commission antepreparatoire du Concile, le rapport 
que Votre Eminence a eu la bonte de me demander. 

Charge par les Eveques de France de veiller sur 1’Action Catholique, 
succedant au venere Monseigneur Combe, j’ai voulu prier et reflechir 
avant de donner ma reponse, si modeste soit elle, et le debut de Pannee 

scolaire ne me Ta pas permis. Que Votre Eminence daigne donc me 
pardonner d’avoir attendu la periode presente, beaucoup plus favorable. 

J’ai ecrit avec toute ma simplicite filiale, ce que je pensais, en me 
plagant du point de vue de ma charge et compte tenu des problemes ren- 
contres en bien des dioceses que j’ai pu visiter. 

Je m’unis de tout cceur a la priere de 1’Eglise Universelle pour la 
preparation du Concile, comme l’a demande si instamment Notre Saint 
Per e. 

Daigne Votre Eminence, agreer 1’hommage fervent de mon profond 
respect et de ma filiale obeissance. 

■ ffi Iacobus E. Menager 
Eveque tit. Antiochiae Parvae 
Secret. Gen. Aetion Cath. Francaise 


ANIMADVERSIONES ET VOTA 
I. Fundamentales quaestiones 

1. Repetendus esse videtur Tractatus « De Episcopo »: 

A) Primo pressius definiantur: tum ipsius episcopatus natura; tum 
in sua cuiusque dioecesi episcopi iura et officia pastoralia; tum ad aposto- 
licum totius Ecclesiae munus in unitate cum Summo Pontifice adimplen- 
dum episcopalis collegii iura et officia. 

B ) Sic adiri licebit praecipuum illud problema de apostolatus coor- 
dinatione tum in unaquaque dioecesi; tum inter diversas dioeceses; tum 
per totam Ecclesiam. 

Providendae sunt enim viae rationesque quibus firmiter caveatur: 

1) et vera illa potestas, quae « decentralisatio » appellari consue- 
vit, sua reapse exercendi iura et officia, in omnibus secundariis necessa- 
ria quaestionibus, vel quotiescumque necesse est adaptetur actio apo- 
stolica singulorum locorum conditionibus, de quibus ipse solus loci epis- 
copus iudicare potest; 

2) coordinatio organica et perpetua, secundum diversos gradus, 
qualis requiritur ab ipso pastoralis muneris exercitio, ut adaptetur veris 
apostolatus problematibus: 

a) In ipsa unaquaque dioecesi, requiritur coordinatio apostolatus 
sacerdotum, et religiosorum (etiam exemptorum), et religiosarum, et lai- 
corum. 

b) Inter eiusdem dioeceses, eadem requiritur coordinatio, ad quam 
efficiendam praerequiritur nova quaedam distributio provinciarum ec- 

clesiasticarum, habita ratione naturalis regionum divisionis et earumdem 
evolutionis, tum demographicae, tum sociologicae, potius quam prae- 
teritorum historiae eventuum. 

Ut enim implantetur Ecclesia in hodierno mundo, organice quidem 
conectendus est apostolatus ad rationem extensionis territoriorum, intra 
quae vera orientur problemata (ex. gr. universae circa urbem Parisiensem 
artium industrialium conectionis, quae longe excedit dioecesanos fines). 

Optandum est igitur ut sic extendantur potestates Metropolitarum, 
ut ab eis obtineantur viae mediaque huiuscemodi coordinationis revera 
efficiendae, vel ut facilius denuo instaurari liceat « concilia provincialia », 
quorum decreta legis vigorem habeant. 

c) Eadem adhuc oritur quaestio ad rationem extensionis totius 
nationis, per quam ea, quae valde optanda est, unitas tum in agendo, 
tum in agendi fine directioneque determinanda, difficillime dumtaxat 
potest effici, nisi una auctoritas, sive personalis (scilicet ea quae in pri- 
mate residet), sive collegialis (scilicet ea quae in EE. ac RR. Cardina- 
lium et Archiepiscoporum coetu), donetur potestate leges edendi, limitata 
quidem, sed presse definita. 

d) Experientiae quales ad procurandam huiuscemodi coordinatio- 
nem intra fines amplioris regionis feliciter iam pertemptatae sunt in Ame- 
rica Latina ab CELAM dicto, vel in Philippinis insulis, nonne eaedem 
extendi possunt ad alias orbis regiones? 

In eo enim tempore quo Europa construitur et constituitur tum in 
oeconomicis (per « Commune Commercium » dictum), tum in politicis 
rebus (per ea quae nunc Argentorati aguntur), num licebit Ecclesiae di- 
versas Europae nationes disperso confusoque ordine sinere in iis quae ad 
apostolatum pertinent rebus laborare? 

Etenim laici qui Actioni Catholicae accensentur magis inter se per 
diversas nationes laborando colliguntur quam ipsi episcopi. Proinde ti- 
mendum est ne sacra singulae nationis hierarchia iam non valeat eos effi- 
caciter in actionis apostolicae fine directioneque determinanda regere. 

e ) Adhuc restat ut provideatur quibus modis universi orbis episco- 
pi, dum omnes et singuli eodem iunguntur vinculo cum Summo Pontifice 
Dicasteriisque Romanis, illo ipso inter se coordinari possint. 

Quaeritur enim quomodo episcopi et possint et debeant in apostola- 
tus universae Sanctae Ecclesiae societatem etiam agendo venire, quae 
activa consociatio a litteris Encyclicis Rerum Ecclesiae et Fidei Donum 
postulatur. 

Haec autem quaeritur num fieri possit, nisi provideatur, per officia 
quaedam permanentia, quomodo consulantur diversarum universi orbis 
regionum episcopi, quibus officiis competat et pressiorem necessitatum 

omnium notitiam praestare, et, priusquam edantur maioris momenti de- 
creta, eorum consilia colligere, qui omnium episcoporum sententias pro- 
mere valeant. (Quod videtur esse munus EE. Cardinalium qui, per uni- 
versum orbem distributi, secundum Codicem luris Canonici, « Senatum 
Romani Pontificis constituunt »). 

2. Perscrutandus esse videtur Tractatus « De Laicis »; ita etiam ut ex- 
plorata firmaque habeatur doctrina de laicatu in Ecclesia organice 
composito descriptoque. 

A) Quaeritur primo quae sit eorum in Ecclesia conditio: quae opor- 
tet definiatur non solum negativo et passivo modo; sed optandum esse 
videtur ut positive determinetur quale sit eorum in Ecclesia munus acti- 
vum, sub auctoritate sacrae hierarchiae: « nam et ipsi sunt Ecclesia ». 

B) Secundo, distinguatur eorum munus tum in opere civitatis et 
humanae vitae in suo ordine naturali perficiendae (sive munus « tem- 
porale », quod « civilisationis » dicitur); tum in opere apostolatus (sive 
lato, sive stricto sensu). 

Necesse igitur erit dilucide exponatur et necessitas et natura huius 
laicorum apostolatus. 

Et optandum esse videtur ut pressius definiatur Actionis Catholicae 
ratio, ut est stricto sensu apostolatus organice compositi descriptique 
laicatus, ex officio cooperantis ad omnium salutis procurandae munus 
sacrae hierarchiae commissum, sub eiusdem auctoritate. 

C) Tertio, exponatur eorum organica compositio tum intra singulas 
dioeceses, relative ad episcopum et ad paroecias et ad parochos; tum 
intra unam eamdem nationem, relative ad diversas dioeceses; tum inter 
diversas nationes. 

N. B. - Quae res ut congruenter solvantur, oportebit elucidentur et 
illustrentur omnia quae in iis quaestionibus vel ad theologicam doctri- 
nam, vel ad ius canonicum pertinent: tum de laicorum in Ecclesia con- 
ditione; tum de relationibus vigentibus inter opus civitatis et humanae 
vitae in suo ordine naturali perficiendae, quod « civilisationis » dicitur, 
et opus Evangelium praedicandi et disseminandi, quod « evangelisationis » 
dicitur (necnon et de connexis problematibus, scilicet de « laicitate » 
dicta, vel de relatione inter Ecclesiae munus proprium et Actionem Ca- 
tholicam et « actionem socialem » et « actionem politicam »). 

In quibus diversis quaestionibus, urget necessitas dilucide expla- 
nandi communem Ecclesiae doctrinam, a theologorum opinionibus di- 
stinctam. 

II. Peculiares quaestiones de Re Pastorali 

1. De apostolatu in regionibus « minus-excultis » dictis (qualis aposto- 
latus commendatur a littera Encyclica Fidei Donum). 

Exponatur igitur: et quaenam res ex totius episcoporum collegii mu- 
nere reapse pendeant; et quomodo cavendum sit ut et omnes simul una, 
et celeriter, officium suum exsequantur. 

2. De problematibus pastoralibus, qualia ob illas hominum societatis 
portiones quae aut prorsus christianae fidei vitaeque expertes (vel 
« non-christianae » dictae), aut ab eadem abalienatae (vel « dechri- 
stianisatae ») esse videntur, intra eas regiones oriuntur, quae « chri- 
stianae » putantur. 

Quonam igitur modo effici poterit ut Verbi Dei praedicatio in illas 
societatis portiones quae artium technicarum et auditus visusque sen- 
sum cultu praecipue erudiuntur (« civilisation technique et audio- visuel- 
le ») ita perveniat, ut efficaciter et audiatur et intelligatur? 

3. Apostolatus erga « personas de patria demotas » (« personnes depla- 
cees ») vel « migrantes » effecit ut oriretur quaestio subdifficilis de 
« territorialibus » et « personalibus » paroeciis (« Exsul Familia ») 
(« Apostolatus maris »). 

Alii enim inclinant ad cupiendum incrementum quoddam persona- 
lium paroeciarum, dum optant ut extendantur eaedem ad alios fidelium 
numeros, et sic facilius disseminetur evangelica praedicatio intra pa- 
roecias ex similioribus inter se hominibus constantes. 

Alii contra verentur ne gravius discerpatur apostolatus, ita ut pror- 
sus impediatur omnis coordinatio et omnis unitas in Ecclesia. 

III. Canonica Problemata 

1. Quaeritur quomodo fieri possit ut organice componatur describatur- 
que apostolatus ad rationem extensionis totius nationis, quin cano- 
nice facultas data sit: 

Et a pristino quolibet munere liberandi sacerdotes egregio valore, 
quales necesse est applicentur ad officia quaedam generalia in Ecclesia 
(pro pluribus dioecesibus vel omnibus dioecesibus unius nationis), (sci- 
licet Instituta Catholica, — vel nationalem catecheticae institutionis, aut 
« liberae » dictae in scholis catholicis institutionis gubernationem, — vel 

per totam nationem apud Actionem Catholicam cappellanorum mune- 
ra, etc.); 

et cleros omnes, tam saeculares quam regulares, inter diversas 
dioeceses melius distribuendi, habita ratione et necessitatum apostolatus, 
et totius Ecclesiae communis boni; 

et quamdam peraequationem cavendi copiarum et onerum, minus 
habita ratione « beneficiorum » (ad sensum luris Canonici) quam neces- 
sitatum apostolatus. 

2. Quaeritur etiam quomodo efficiatur ne, provecta in dies humanae 
vitae longinquitate, magis magisque senescant omnes, quicumque in 
Ecclesia obtinent maxima munera. 

Quod gravissimum est in dioecesibus incommodum. Etenim in per- 
magnis quibusdam paroeciis (ex. gr. triginta vel quinquaginta millium 
animarum) « inamovibiles » parochi, cum aetate adhuc iusta et consen- 
tanea nominati fuerint, in ipso suo munere senescentes etiam tum renun- 
tiare nolunt, cum ad summam senectutem pervenerint. Quod et paroe- 
ciis et ipsis sacerdotibus detrimentum affert. 

Iamvero num quis negare ausus sit idem de ipsis episcopis oriri pro- 
blema? Etenim magnae dioeceseos et pastorali zelo animandae et guber- 
nandae munus ut maxima navetur opera postulat. Quocirca sunt dioe- 
ceses quaedam, quae per multos annos detrimentum patiantur. 

Nonne igitur fieri possit, ita quidem ut stricte non imponatur ter- 
minus quidam aetatis legitimae, quem difficilius fuerit definire, ut saltem 
leges hucusque vigentes, quae « beneficii » fundamento nituntur, magis 
flexibiles efficiantur, et ut eis, qui secundum hierarchiam maiore aucto- 
ritate sunt praediti, largior facultas concedatur amotionem postulandi, 
vel etiam exigendi, iam a certa quadam definita aetate. 

Simul autem oporteat ratione provideatur systema quoddam aera- 
riorum, ad iusta praebita suppeditanda iis omnibus qui muneris vaca- 
verint. 

3. De Sacramentis. 

A) Ut infirmis facilius ministretur sacra communio, optandum esse 
videtur ut facultas largissime concedatur Sanctissimam Eucharistiam ad 
infirmos qualibet hora diei deferendi, iis etiam horis quibus Missae sacri- 
ficium non offertur. 

JB) De Sacramento Poenitentiae. 

Valde utile esse videtur ut ipso iure canonico facultas provideatur 
adipiscendae iurisdictionis ad confessiones excipiendas: 

1) tum pro consociationum Actionis Catholicae nationalibus cap- 

pellanis, per totam territorii extensionem, ita ut litterae non sint neces- 
sario pro singulis mittendae ad singulos omnes nationis episcopos; 

2) tum pro capellanis iuvenes itineris faciendi gratia se con- 
gregantes comitantibus, qui, intra paucos dies, una cum illa turma, plu- 
rimas etiam in terris peregrinis dioeceses percurrere debent. 

C) De matrimonio. 

Matrimonii sacramenti rituale perbreve est ac parcissimum. Optan- 
dum igitur esse videtur ut illi sacramento, tam amplum in adulti chri- 
stiani vita locum obtinenti, magis « significativus » detur liturgicus con- 
textus, quo melius intelligatur illius sacramenti pro totius vitae tempore 
sensus et pretium. 

Paris (France), le 19 novembre 1959. 

ffi Iacobus E. Menager 
Eveque tit. d’ Antiochia Parva 
Secret. Gen. Aetion Cath. Frangaise 

Exc.mi P. D. IOANNIS RUPP 
Episcopi tit. Arceni 


Eminence Reverendissime, 


Paris, le 25 aout 1959 


En reponse a la lettre I C/59 - 2153 que Votre Eminence a bien voulu 
m’adresser, j’ai 1’honneur de Lui parvenir le document ci-joint. 

Baisant la pourpre sacree de Votre Eminence Reverendissime, je La 
prie de daigner agreer 1’hommage de mes sentiments tres respectueux. 


© Jean Rupp 

Eveque titulaire d’Arca de Phenicie 
Auxiliaire de Paris 


Eminentissime Domine, 

Humillimo servo Dei qui arcensi pollet titulo post multas quas ma- 
xime in diebus Beatae Mariae consecratis obtulit deprecationibus hoc 
videtur de futuro Concilio generali suggerendum. 

Qua tuor dividatur capitibus materia tractanda: 

In primo de doctrina seu dogmate agendum sit. 

In secundo de re morali. 

In tertio de disciplina et ritibus. 

In quarto de animis et rebus Christo Regi subiiciendis seu de 
apostolatu catholico. 

I 

Circa haec quae doctrinam respiciunt 

I. De Atheismo agatur qui valde saeculo viget nostro ac de quo pau- 
ca apud Denzinger inveniuntur. 

Nempe: 

a) Solemniter condemnetur et refellatur. 

b) Dato quod iuxta Paulum ad Romanos 1-21, parum videatur 
excusabilis, moneantur fideles ne leviter de bona fide atheorum nec sicut 
audacter aliqui fecerunt de « valore » atheismi loquantur; nec omittant 
atheismum simul esse blasphemiam maiestatemque Dei graviter offen- 
dere ac reparationem poenitentiamque postulare a fidelibus. 

c) Cooperatio saltem habitualis vitetur cum illis qui aperte athei- 
smum profitentur, libri eorum, spectacula, opera varia arceantur. 

d) De hoc vero convincantur fideles: fidem in Deum quo maius 
christiani aperte profitebuntur ac Spiritu fidei movebuntur eo minus 
vigebit atheismus in hoc mundo. 

II. De transcendentia Dei etiam agatur, nam: 

a) De hac numquam vel parum loquuntur. 

b) Hominem semper extollunt Deum minus laudant. 

c ) Falsa haec opinio de Incarnatione serpet: « in Christo, divi- 
nitas hominis, ut aiunt, sese manifestat: gradatim ac sine ruptura fit in 
Christo via a Deo ad hominem ». Aliquid antiqui illius Arianismi sic 
redivivum reapparet. 

d) De habitu creaturae ad Creatorem parum loquuntur sed tan- 
tum de filio ad patrem. 

e) Necessitas sacrificii praetermittitur quo creatura creaturis domi- 
nium supremum agnoscit; propter peccatum vel amoris causa tantum 
sacrificium admittunt. 

/) Adoratio Christi in Sanctissimo Sacramento non inficitur sed 
paulatim decrescit. Sanctam communionem haud genuflecti ac gratiarum 
actionem omittentes accipiunt ubi Sanctissimum Sacramentum in proces- 
sionibus publice fertur item genuflectionem omittunt. Quid sit vero ado- 
ratio multi ignorant nec de hoc nisi raro fit sermo ad populum. 

III. De Episcopatu sermo fiat. 


31 (II a) 

a) Definiatur Episcopatum esse ordinem, gratiam conferre quae vere 
sacramentalis est ac consecrationem episcopalem ordinationi aequipa- 
randam esse. 

b) Canon 7 Cone. Tridentini de Ordine resumatur ubi damnatur 
haec propositio: « potestatem quam episcopi habent confirmandi et ordi- 
nandi communis est cum presbyteris ». Refellatur opinio eorum qui pu- 
tant potestatem ordinandi extare in presbyteris, sed ligatam fuisse. 

c ) Enumeretur Episcopatus inter ordines qui in can, 949 ponuntur. 

d) Episcopos titulares constituere simul cum residentialibus colle- 
gium episcoporum qui, iure divino, collegii apostolici locum tenet, etsi 
in actu nullam exercent in sua dioecesi iuridictionem, omnibus pateat. 

e) De coetibus episcoporum agatur: 1) ab episcopis solemniter re- 
quiratur ut concilia provincialia ad normam can. 283 saltem decimo anno 
teneantur; 2) item ut Concilia plenaria frequentius etsi semper ad nutum 
Sanctae Sedis teneantur iuxta ea quae can. 281 statuit; 3) coetus illi 
S. R. E. Cardinalium, Metropolitarum vel episcoporum qui insuper fre- 
quentius ac frequentius in multis regionibus vel nationibus habentur 
certae regulae subiiciantur canonicae. Quae si non exstat conficiatur. 
De his coetibus notetur: quod si necessarii sint procul dubio attamen 
pluribus subiiciuntur periculis: 

a ) minuitur aliquo modo aequalitas et libertas quae sub Petro om- 
nibus competit episcopis; 

b ) accidit ut episcopi dioecesani his coetibus nimis nitantur nec 
satis de his quae proprio motu dicere vel facere debeant, cogitent; 

c) si gallica vel alia eius modi pestis hodie debilior evadit nec 
magnam in coetus nationales exercet influxum, accidit tamen ut laici de 
his coetibus putent quod aliquam constituunt iurisdictionem quae me- 
dium tenet inter Ecclesiam universalem et particularem. Quod omnino 
falsum est; 

d) ad haec vitanda exoptetur ut coetus de quibus agitur nuntiis 
apostolicis vel delegatis praesideantur nec de re morali, dogmatica et 
liturgica saepius agant sed magis de practicis ut aiunt quae solvendae 
sunt quaestionibus. Sic ea quae iuri competit divino Romani Pontificis 
ac in sua propria dioecesi episcopi iurisdictio clarior evadet. 

IV. De Sacerdotio ea quae in can. 107 inveniuntur omnino ante Ocu- 
los omnium ponantur nempe quod « ex divina institutione sunt in Eccle- 
sia clerici a laicis distincti ». 

Abhorret a vero conceptu sacerdotii quod presbyteri modo laicorum 
sese habeant, commixti cum laicis vivant negantes sacerdotem fidelibus 
praeesse. 

Haec vero valent etiam si motiva apostolica in animo habentur. 

Evangelico tantum modo, id est « relictis retibus » debet sacerdos Evan- 
gelium annuntiare. 

V. De Sacra Scriptura sermo fiat ac a Patribus requiratur quo modo 
Verbum Dei fidelibus tradatur in versionibus quae simul scientifico non 
careant valore ac verum sensum qui a traditione christiana, a Patribus, 
a conciliis et Pontificibus statutus est non praetermittant. 

Naturalismus biblicus strenue reiciatur. Biblia sacra sic legatur ut 
haec lectio actus fiat religionis et fidem ac caritatem fidelium nutriat. 

VI. Sunt qui negent Ecclesiam ullam possidere doctrinam de re so- 
ciali. Haec omnino refellantur. 

Magni videtur momenti his vero temporibus ubi communistae uno 
impetu Christianitatem aggrediuntur, Catholicos omnes uno ore princi- 
pia tenere quae hunc impetum, reicere vitamque hominum meliorem ac 
feliciorem reddere valent. Clara profiteatur Sacrosanctum Concilium post 
tam multa quae in documentis inveniuntur Pontificum: 

de existentia Culturae Christianae (Civilisation chretienne, Civil- 
ta Cristiana) quae defendi ac dilatari debet; 

de necessitate institutionum Christianarum quae fidem et mores 
populi tueantur (uti sunt scholae, associationes, leges doctrinae catholi- 
cae consonae); 

multa mala vitari possent si Christiani vel saltem sacerdotes et 
Theologi fragilitatem humanam magis ante oculos tenerent, difficultates 
maximas cogitarent quas populus simplex et rudis invenit in fide vel 
saltem religiosa praxi servanda ubi Status atheus vel laicus (ut aiunt) vel 
fictis Islamismi parens invenitur vel aliis eiusmodi, nec exstant institu- 
tiones christianae quae debilitatem adiuvant. 

Hi vero qui proletarios Christo iterum lucrari volunt die ac nocte 
de his cogitent. Ne propter ideas falsas quibus inficiuntur hostes fiant 
infensissimi parvulorum pro quibus Salvator ille mortuus est quem Deus 
« ad evangelizandum pauperibus » misit. 

II 

De Re Morali 

I. Condemnetur personalismus falsus qui conscientiam humanam 
supremum iudicem in re morali fingit esse. Reiciatur subiectivismus mo- 
ralis qui anarchiam inter catholicos fovet ac ideologiis multum prodest. 

II. Ostendatur vera oboedientiae natura quae a transcendentia defluit 
Dei ac sine qua virtus religionis evanescit. 

III. Explicetur iterum quomodo sana democratia quae ab Ecclesia 

admittitur cum iis quae Paulus in capite XIII ad Romanos scribit de 
divina qua pollet status auctoritate conciliatur. 

IV. Amor patriae sanus quomodo Dei mandatis imperetur, osten- 
datur. 

V. Luxuriam quae in libris, spectaculis, diariis semper ac semper 
propagatur damnet Sacrosanctum Concilium. Catholicos moneat ne pro- 
pter rationes leves mali huius gravissimi complices fiant vel saltem illud 
segniter impugnent. Pastores examen conscientiae, humiliter, faciant 
de hoc. 

VI. Divortium quod secum mala infensissima praesertim in pueros 
innocentes fert iterum ac iterum damnet Concilium. 

Qui post divortium « matrimonium civile » contraxerunt, ab operi- 
bus catholicis ac praesertim a muneribus in eis gerendis arceantur. 

VII. De matrimonio dicatur quam imprudenter hodie ac nimis cito 
a multis contrahatur. Iterum ac iterum considerare debent fideles matri- 
monium onus imponere ad quod gratia Dei adiuvante sese praeparare diu 
ac serio debent. Familia non impetu passionum sed quasi a sapiente ar- 
chitecto aedificanda sit. 

VIII. Excellentia Virginitatis super sic dictum « sacerdotium lai- 
corum » extollatur. Haec nimis proflua matrimonii exaltatio unde strages 
defluxit vocationum, reprobetur. 

IX. De caritate ponatur: 

quod saepe cum sensibilitate quadam quae non ex fide sed ex carne 
procedit confunditur. Hostes Christi, communistae praesertim, qui hanc 
sensibilitatem modo scientifico excitare valent, ex ea multa sibi proficua 
metent. In haec tam bene tensa adversarium retia, non tantum fideles et 
sacerdotes multi cadunt sed et qui maioribus in Ecclesia pollent dignita- 
tibus. Vide quomodo pacifistae vel qui exercitus subversionem impugnan- 
tes detrectant a permultis libenter audiuntur! 

ordo caritatis saepissime praetermittitur. Infideles catholicis prae- 
feruntur. Amor mutuus inter catholicos parum viget. Verba Pauli ad 
Gal. VI, 10 silentio praetereuntur. Timeamus ne Christianitas sic dila- 
niata cui infideles maioris quam fideles pretii esse videntur, nec his nec 
istis lumen proferat veri amoris. 

III 

Quoad disciplinam et ritus 

I. Oboedientia inter clericos (et religiosos) strenue promovenda. 
Quod inde ab initio vitae clericalis serio profiteantur se episcopo oboe- 

dituros esse (vel praelato) ac legibus Ecclesiae, summique Pontificis man- 
datis voluntatem subiecturos. 

II. Clericalem habitum nonnisi gravissima de causa deponant. Alia 
quae in codice de clericis statuuntur stricte observentur. 

III. Sacerdotes exemplum praebeant urbanitatis nec credant se po- 
pulum facilius Christo lucraturos si ad modum rudium se habent nec iam 
ad invicem respectum ostendunt sibi debitum. 

IV. In seminariis minoribus disciplina strictior vigeat ac magistri 
falsas methodos paedagogiae refellentes necessariam in Christi acie sub- 
iectionem et oboedientiam quae cum amore perfecte convivunt, pueros 
a Domino electos et speciali modo dilectos doceant. 

V. Item seminarii maiores reformentur. Spiritus silentii, mortifica- 
tionis, orationis, solitudinis denuo colatur .Qui viam parare vult Domino 
discipulus fiat Ioannis in deserto. Nec alius datur ad verum apostola- 
tum exitus. 

VI. In multis orbis civitatibus ubi vigent Universitates, numerus fit 
crescens seminaristarum vel sacerdotum qui studia perficiunt. Si multi 
laudabiliter officium implent, plures libertate nimia praediti, in varia 
pericula cadunt circa fidem, mores vel saltem sensum ecclesiasticum. Ca- 
veatur ne propter mentis aperturam quam sacerdotibus exoptamus, voca- 
tiones permultas amittamus vel saltem venenum aliquid clero iniciamus. 
Fiat in Ecclesia universali regulatio stricta studiorum ecclesiasticorum ab 
alienigenis, vel saltem ab aliis dioecesibus oriundis in Universitatibus 
orbis perficiendorum. 

VII. Examinare libeat ac forsan admittere opinionem illorum qui, 
dato quod sacerdotes Ecclesiae pertinent universali magis quam propriae, 
putant: 

Sanctam Sedem vel aliquam ab ea constitutam auctoritatem, sacerdo- 
tes posse extra dioecesim mandare ac regiones, ubi desunt sacerdotes, sic 
spirituali quam patiuntur egestati eripere. 

Hanc vero translationem sive in propria sive in aliena natione effici 
posse. 

Sacerdotes omnes saltem paratos esse debere ad ministeria varia solo 
iussu superioris implenda intra limites propriae dioecesis. Unde fit ut de 
inamovibilibus parochis ac de autonomia parochiarum quae medio magis 
quam hodierno consonat aevo ius esset reformandum. 

Sacerdotes qui migrantes curant vel ipsi propter persecutionem mi- 
grarunt nec proprio de facto subiiciuntur episcopo, coadunari debere 
in unaquaque natione sub iurisdictione alicuius episcopi residentialis. San- 
cta Sedes deligeret insuper sacerdotes migrantium, quos, auctoritate 
praeditos, in hanc vel illam nationem mitteret. 

VIII. De re liturgica, haec pauca. 

Linguae liturgicae salventur nec ullo pacto vernaculae omnia invadant. 

Omnino prohibeantur mutationes quae hodie in sacra liturgia a sacer- 
dotibus incessanter, sine ullo iure perficiuntur. Gloria Dei, Unitas Eccle- 
siae, Pax et reconciliatio, Sanctitas templorum, libertas fidelium (quae 
mutationibus illegalibus laeditur) haec exigunt. 

Solemniter a Concilio haec unitas Ecclesiae rituum proclamari debet. 
Lex orandi, lex credendi. Qui in rebus liturgicis periti sunt ac mutatio- 
nes quae legitime ab auctoritate Sanctae Sedis effici possunt modo suo 
praeparant, dum lex antiqua viget, ipsi, ante omnes, exemplum prae- 
beant oboedientiae strictae hodiernis rubricis. 


IV 

De apostolatu catholico 

I. De Actione catholica haec videntur humiliter dicenda: ad normam 
verborum Pii Papae XII (die 5 octobris anni 1957) reformetur. Cesset 
illa obligatio quae saepissime ad perturbationem conscientiarum impo- 
nitur laicis adhaerendi tali vel tali associationi, si salutem proximi pro- 
curare volunt. 

Libere sub inspiratione Spiritus Sancti hanc formam sibi eligant 
actionis catholicae ab Ecclesia probatam qua, vocatione quadam, attra- 
huntur. 

Triplex videtur existere forma quae admitti potest Actionis Catho- 
licae. 

Actio Catholica generalis quae nullum excludit finem apostolicum ac 
membra ubique sibi cooptat. 

Actio Catholica minus generalis (Aetion Catholique specialisee), quae 
hanc partem tantum, vel illam societatis attingit, v. g. opifices, vel rurico- 
las vel alios. 

Omnes associationes quae bonum proximi spirituale procurare vo- 
lunt, quin etiam omnes christiani, etiam nulli adhaerentes Associationi 
qui evangelium diffundunt sub directione Ecclesiae, v. g. Magistri schola- 
rum catholicarum, catechistae etc. 

Hae tres formae sollemniter aequiparentur, nec ullum detur amplius 
alicui Associationi privilegium. 

Coordinatio foveatur omnium sub Parocho et Episcopo quae facil- 
lime perficietur si libertas et aequalitas omnium admittitur. 

Haec veri nominis liberatio si efficietur, magnum enthusiasmum susci- 
tabit apud maiorem partem catholicorum, novas formas apostolatus crea- 

bit, clero animum reddet qui tutelam actionis catholicae nimis strictae 
aegre fert, nihil de bono hucusque obtento supprimet, traditioni Eccle- 
siae quae mater est omnium, consona erit. 

II. Abstineat Actio Catholica ab omni actione proprie politica. Pro- 
blemata temporalia et oeconomica syndicatus christianos magis quam 
actionem catholicam respiciunt. Ubi iura Ecclesiae ac libertas catholico- 
rum defenduntur, persecutiones reprobantur, communistarum errores 
refelluntur nihil vetat quin A. C. interveniat. 

III. De diariis et periodicis catholicis quid providendum sit exami- 
netur. Magnum eis tribuatur momentum. 

Divisio materiae quae apud Em.mum Cardinalem Bononiensem inve- 
nitur admittatur. Inspirentur magis a sacra hierarchia nec ullo pacto a 
politicis partibus vel ut aiunt a « temporalibus optionibus » ea diaria et 
periodica quae in parochiis vel operibus catholicis a clero diffunduntur. 

IV. .Quod Ecclesia et catholici ius habeant ad scholas christianas 
quae pueros non tantum catechismum sed et spiritum Fidei doceant, so- 
lemniter affirmetur. Opinio eorum qui putent in scholis quae influxui 
laicismi subiiciuntur nec ullum vel infimum relinquunt religioni locum, 
sufficientem dari educationem pueris catholicis fortiter refellatur. 

V. Examinetur a Concilio quomodo syndicatus christiani inter ope- 
rarios maiorem influxum habere possint ac quo pacto auxilium pecunia- 
rium eis procurari possit nempe a Statibus Foederatis Americae Septen- 
trionalis. 

VI. Sacerdotes in multis provinciis pecuniam non habent quae suf- 
ficiat ad eorum sustentationem. Haec miseria cleri denuntietur, impu- 
gneturque. 

VII. Sciant Christiani omnes artem politicam finem habere ultimum 
qui est, ultra terrena, gloriam procurare Dei salutemque animarum. 

Si Status laicus aliquo pacto admitti potest laicismus condemnetur, 
omnibusque fidelibus clarum sit cultum publicum a Statu Deo offeri de- 
bere nec sine peccato saltem materiali saepissime omitti. 

Conetur Sacrosanctum Concilium unionem saltem spiritualem pro- 
curare maiorem inter status, nationes, provincias, civitates quae culturam 
christianam sicut fundamentum historiae ac hodiernae vitae habent. 

Communis defensio Christianitatis vinculum creabit maius inter ca- 
tholicos et alios qui christiano se ornant nomine, quin infideles ab eorum 
amore excludat; sed iuxta Paulum maior debet domesticis fidei amor 
quam aliis. Haec praedilectio, quae sana et naturalis est, alios saepe aedi- 
ficabit. Scandalum laicismi minuetur, animus credentium crescet, propa- 
gatio fidei facilior evadet, eiusque defensio firmior. 

VIII. Ne in infinitum procedamus, nec ampliores quaestiones quae 

remanent omittamus, audemus enumerare commissiones quae iuxta men- 
tem nostram ante Concilium vel durante Concilio exstare possent, 

a) Commissio studiorum de rebus technicis ac scientificis quae 
examinet quo pacto progressus scientiarum et technicae maiorem Dei 
gloriam procurare possit. 

b) Commissio Migrantium quae bono spirituali exsulum in Con- 
cilio Oecumenico procurando consulet. 

c) Commissio « Oecumenica » quae de omnibus quae ad reunio- 
nem cum fratribus separatis tendunt providebit. 

Exopto humiliter quod inter membra huius commissionis R. P. Chri- 
stophorus Dumont, rector parisiensis Instituti « Istina » includatur. 

Exc.mi P. D. TIMOTEI RAYMUNDOS 
Episcopi tit. Chariopolitani 

Athenis, 27 augusti 1959 

Ad litteras, I C/59-2321, quae labente mense augusti, i. e. 25 au- 
gusti, ad me, absentem a Lutetia Parisiorum, pervenerunt, dum quietis 
ratione, praecipue tamen, ad promovendas et fovendas relationes inter 
Ecclesiam catholicam et communitates orthodoxas, in Graecia, iam a 
mense essem, libenter, sed festinanter et inordinate, in paucis respondeo 
cum sinceritate cordis, previa oratione. 

I. De ipso Concilio... 

Concilium Oecumenicum, sine convocatione et participatione Ec- 
clesiae Orientalis dissidentis, potest adiungere ad pristinas, novas diffi- 
cultates. 

Si haec sententia praevalet, mihi videtur utile, immo necessarium, 
ut, quodam modo istae communitates, participent ad preparationem eius- 
dem, etiam a longe, unitis, scilicet, eorum cum nostris studiis circa eas- 
dem materias. 

II. De dogmatica expositione et definitione mysterii Ecclesiae, utpote 
est civitas, regnum Dei, populus Eiusdem, tabernaculum Dei e vivis 
lapidibus aedificatum, Corpus mysticum Christi, unicum et unum, ex 
multis membris constitutum, organice iunctis et unitis, ad diversa mini- 
steria destinatis, aut variis charismatibus praeditis — per voluntatem 
Christi interdependentibus, ut docet Apostolus Paulus — ad aedifica- 
tionem Ecclesiae. 

A) In primis, utile et necessarium esset, ad vitandas confusiones, 



EPISCOPUS TIT. CHARIOPOLITANUS 


489 


irritationes spirituum, si doctrina de primatu et infallibilitate Episcopi 
Romae, iam definita, declaretur non solum cum terminis theologicis, sed 
etiam, per maiorem illustrationem et integram intelligentiam praesente- 
tur cum expressionibus et imaginibus adhibitis a Sancta Scriptura et a 
Patribus. 

Sic, Summus Pontifex non apparebit quasi alter ab Ecclesia, sed 
membrum hierarchicum unius Ecclesiae, cum suis ligaminibus, relatio- 
nibus cum ceteris membris, his etiam a Christo stabilitis pertinenti- 
bus ad structuram intrinsecam, essentialem Corporis Ecclesiae. Corpus 
non est ex solo capite. Necessarii sunt influxus, activitates omnium 
membrorum secundum cuiusque naturam, ad sanitatem, foecunditatem 
totius corporis. 

B) Cum aliis verbis, ut definitio Primatus et infallibilitatis Episcopi 
Romae, appareat magis fulgens et in suo loco ut suadent expressiones 
et imagines Sanctae Scripturae et Patrum, debet sequi definitio altera 
circa naturam Episcopatus et eius institutionis, circa naturam populi 
christiani. 

Attentio Ecclesiae, hodie (haec est mea persuasio), vertitur in totum 
suum esse humano-divinum. Praevidente et assistente Spiritu Sancto, 
Ecclesia, in nostris temporibus, acquirit conscientiam meliorem et ple- 
niorem sui ipsius sive per spatium et historiam, sive et praecipue sine 
essentia in suis vel minimis membris etiam absconditis cum diversis eo- 
rum ministeriis et activitatibus. 

Necessarium itaque est, etiam ad vitandos errores, ut concilium se 
praeoccupet in stabilienda doctrina, circa cetera membra Ecclesiae, circa 
ligamina intrinseca, vitalia, Corporis unici, influxus reciprocos in com- 
munione fidei et gratiae, per Spiritum Sanctum, in Christo, secundum 
oeconomiam spiritualem Patris Caelestis. 

In specie: 

a) Definitio institutionis Episcopatus. 

b) Definitio populi christiani, seu laicorum: 

1) Actio Catholica generalis promovenda; 

2) Actio Catholica stricte dicta, ab electis idoneis, praeparatis se- 
cundum doctrinam et spiritualiter exercenda. Qui apostolatus laicorum, 
quoad suam efficacitatem regitur a dispositionibus Providentiae super- 
naturalis in parte solum a principiis sociologicis et psychologicis; 

3) Actio temporalis, servatis dispositionibus quoad finem ulti- 
mum hominis et modum procedendi, oeconomiae divinae supernaturalis, 
sit dependens a consilio proprio, secundum loca, tempora, circumstantias. 

c) Quo modo et gradu infideles pertinent ad Ecclesiam ex volun- 
tate salvifica Providentis Dei et Iesu Christi, qui est mortuus pro om- 

nibus, mirabiliter manifestata in conscientiis et eventibus quasi prope- 
deutica quadam. 

Missio Ecclesiae est illa Christi, salvare omnes animas. Omnes non 
perveniunt ad plenitudinem veritatis, possibilis tamen ex bona fide et 
recta conscientia, cum gratia divina, actus caritatis perfectus. 

d) Ecclesia et mundus materialis. Hic mundus suspirat post suam 
restaurationem... 

Efficacitas benedictionum Ritualis tam spreti hodie!... 

De vita christiana. - Vota 

1. Vita gratiae per Sacramenta. 

2. Vita liturgica; participatio intelligens, pia; serventur traditiones 
Ecclesiae et ordinationes. 

3. Templum Dei, non ad modum musaei, non denudatum, ut est 
apud protestantes. Est tabernaculum Dei e vivis lapidibus qui sunt, 
sancti omnes; ad orationem communem totius Ecclesiae, caelestis, ter- 
restris, in sacrificio laudis et reparationis. 

4. Catechismus et vita christiana. 

5. Catechesis adultorum, ubicumque, etiam in missionibus. Initiatio 
ad totam vitam Ecclesiae utpote interventionem Dei in historiam mundi. 

6. Usus rituum Ecclesiae Orientalis, in missionibus quasi necessa- 
rius, pro multis rationibus. 

7. De sacerdotibus. Segregatus, diversus ab aliis etiam in suo ve- 
stitu. Necessitas theologiae scholasticae, simul et philosophiae. 

8. Vita religiosa, pars integrans Ecclesiae. 

Eminentissime Domine, deprecor suam benignitatem super omnia 
haec, inordinate exposita, quia festinanter et magna difficultate propter 
statum salutis, praecipue oculorum. 

Exc.mi P. D. STANISLAI COURBE 
Episcopi tit. Castoriensis , Auxiliaris Parisiensis 

Prot. N. I 59-2.327 Paris, le 16 septembre 1959 

Eminence Reverendissime, 

En reponse a votre lettre en date du 18 juin 1959 j’ai l’honneur de 
confier a la bienveillante attention de la « Pontificia Commissio Ante- 
praeparatoria pro Concilio Oecumenico » les « vota » suivants: 

I. En ce qui concerne V Aetion Catholique 

1. Que soit affirme authentiquement que rAction Catholique appar- 
tient incontestablement a 1’ofiice pastoral et a la vie chretienne. 

2. Que les laies y soient encourages. 

3. Que la definition, deja donnee par Pie XI, soit precisee et am- 
plifiee. 

4. Que les caracteres constitutifs de 1’ Aetion Catholique soient da- 
vantage mis en lumiere. 

5. Que soit precise ce que l’on entend par Associations Auxiliaires 
de T Aetion Catholique. 

6. Que le role et la competence des laies soient definis avec precision. 

7. Que leur dependance vis-a-vis de la Hierarchie soit nettement a£- 
firmee. 

8. Que le champ de leurs activites soit delimite avec precision. 

9. Qu’il soit rappele que les problemes et les activites d’ordre tem- 
porel ne sont pas « in se » du ressort de 1’ Aetion Catholique; mais que 
leurs dirigeants, obliges qu’ils sont de s’y interesser pour y inserer les 
principes chretiens, s’en tiennent la et qu’ils evitent d’engager la respon- 
sabilite de leur Mouvement et celle de 1’Eglise dans des options d’ordre 
temporel. 

10. Que soient fixes les rapports des Organisations internationales 
Catholiques avec les activites d’ordre national ou purement diocesain en 
sorte que soient reserves les droits des Eveques. 

II. Marie Mediatrice 

Que soit proclame comme une verite s’imposant a notre foi que la 
Tres Sainte Vierge Marie est Mediatrice universelle, dans 1’obtention 
et la distribution des graces divines, mediation subordonnee a la me- 
diation de Jesus, le seul Mediateur. 

Daignez agreer, Eminence Reverendissime, Thumble hommage de 
mon tout devoue respect. 

© Stanislas Courbe 
Eveque de Castoria 

Exc.mi P. D. FRANCISCI AUVITY 
Episcopi tit. Dionysianensis 


Reverendissimi Domini, 


Le 18 aout 1959 


Propter infirmitatem meam, id est caecitatem et debilitatem sani- 
tatis meae, mihi non adest facultas scribendi et narrandi vota, desideria 
et opiniones relativas ad futurum Concilium oecumenicum. 

Attamen non mihi deest facultas recitandi multas et ferventes preces 
ad obtinendum effectus fructuosos et finem perfectum huius concilii. 

Concursus divinae Maiestatis est absolute necessarius in negotio ma- 
ximi et altissimi pretii quod est Concilium oecumenicum. Promitto mul- 
tas preces, praesertim « Rosaria », in honorem beatae Mariae Virginis. 

Sint Vobis, Venerabiles Magistri, cuncta fausta, deprecor a Domino. 


ffi Francis cus Auvity 
Episcopus tit. Dionysianensis 

Exc.mi P. D. HENRICI DUPONT 
Episcopi tit. Dorylaensis, Auxiliaris Insulensis 

Lille, le l er septembre 1959 

Eminentissime et Reverendissime, 

Mense iulio praecedenti, Eminentissimus Cardinalis Lienart episco- 
pus Insulensis, cui auxiliaris adiunctus sum, a me quaesivit sententias 
et vota circa futurum concilium, ut sibi operam darent ad te, reveren- 
dissime, respondendum interroganti. 

Hae sententiae infra scriptae sunt. 

Reverendissime, haec vota Eminentiae tuae propono humiliter. Sa- 
lutem et preces ad Dominum tuis operibus ex corde oblatas, velis acceptas 
habere. 

ffi Henricus Dupont 
Episcopus Auxiliaris 

Concilio futuro ad Ecclesiam Catholicam disponendam praenuntiato, 
ut faveatur Unitas Ecclesiae, opportunum videatur quosdam fratres sepa- 
ratos electos interdum admitti in concilium, tantum ut spectatores. 

De Doctrina. 

Dum homo immensis auctibus hodiernis sese superbia effert, ne- 
cesse est Dei iura infinita revocare quae favent splendidam vocationem 
hominis ad omnes creatas res a quacumque servitute liberandas. 

Ob pericula progressus doctrinae materialistarum urget dignitatem 
hominis, Dei filii adoptivi, solemniter proponi. 

Alia doctrinae capita, a quibusdam inscite exposita hodie, utile est 
claris et aptatis verbis solemniter proclamari; ut: Ecclesiae mysterium, 
laicorum in Ecclesia partes, B. M. Virginis Mariae ad redemptionem par- 
ticipatio, quaenam sit confirmationis sacramentalis gratia. 

De disciplina cleri et Christi populi. 

Sine administrativarum divisionum adhuc vigentium perturbatione 
(dioecesis, paroeciae) necesse est, ut fractiones et dissentiones minuan- 
tur, publice constitui cooperationis instrumenta secundum vitae huma- 
nae partes... 

De Clero: Ecclesiae disciplina de cleri perfecta castitate revocanda et 
vindicanda est... Cleri vestis adaptari potest ad hodiernae vitae necessi- 
tates... Ornamenta episcoporum et quaedam coeremoniae expansae epi- 
scopis reservatae, ut altaris et ecclesiae consecrationes simpliciores reddi 
possint. 

De religiosis: Religiosorum Congregationis momentu m opportunius 
esse possit, si maiorem laborem episcopis residentialibus communicet. 

Actio Catholica introducenda sit in tertiam partem Libri secundi 
Codicis I. C. iuxta alias associationes. 

Nonne simplices fideles promoveri possint lectores... ostiarii... aco- 
lythae; horum officiis plerique laici funguntur. 

De poenis. 

Poenae ecclesiasticae neminem afficere possint nisi auditum, et for- 
tasse audito illius episcopo. 

Exc.mi P. D. ANDREAE LECLERC 
Episcopi tit. Hephaestiensis, Auxiliaris Parisiensis 

Parisiis, die 31 augusti 1959 

Eminentissime ac Reverendissime Domine , 

Litteras, quas sub Prot. N. I C/59-2525 die 18 iunii 1959 Emi- 
nentia Vestra ad me mittere dignata est, cum omni qua par est reveren- 
tia accepi, eisque, quantum in me est, respondere intendo: 

I. Circa sollicitudinem pastoralem 

Fit interdum ut detrimentum spirituale patiatur paroecia quaedam, 
non ex culpa pastoris, sed potius ex causa non imputabili Parocho, ita 
ut non expediat nec deceat ad canones 2147-2161 recurrere. 

Optatur ergo ut canoni 475 § 5: « Quod si per vicarium adiutorem 
bono animarum provideri nequeat, locus est parochi amotioni... ». 

Addatur § 5 : « Cum autem pastoralis sollicitudo omnibus aliis ar- 
gumentis anteponi debeat, si datur una ex causis de quibus can. 2147 
tractat, post visitationem episcopalem, iuxta can. 344 § 1, visitator, 
quin ad normam can. 2147-2161 procedat, potest parochum ad renun- 
tiationem intra certum tempus faciendam invitare. Quod si parochus non 
renuntiaverit, episcopus, audito capitulo, decretum amotionis ferre pote- 
rit, et ab eius decreto dabitur recursus in devolutivo tantum, iuxta 
can. 345, ita ut, contra can. 2146 § 3, Ordinarius, pendente recursu, alii 
paroeciam conferre valide possit. Post renuntiationem vel amotionem, 
servetur de cetero can. 2154 ». 

II. Circa Cleri sanctificationem 

Post exhortationes Pii XII et recentes Litteras Encyclicas Sanctitatis 
Suae Ioannis XXIII, feliciter regnantis, ob anniversarium Sancti Ioannis 
Mariae Vianney, optatur: « Ut omnis sacerdos, ad animi sui quietem et 
ad maiorem in via Dei progressum, sibi eligere possit quemlibet alium 
sacerdotem tanquam confessarium, qui, si iurisdictione ibi careat, eam 
ipso iure obtineat, etiam quod spectat ad casus Ordinario loci reservatos, 
dummodo electus confessarius a proprio Ordinario facultatem confessio- 

nes audiendi rite acceperit » (Qui textus ad mentem sacrorum canonum: 
239 § 1, 2; 349 S- 1 , 1; 520 S 2; 883 § 1 proponitur). 

Quae, ad bonum animarum, Eminentiae Vestrae et Commissionis 
iudicio reverenter subiicio, et, sacram Purpuram Vestram deosculans, 
me iterum profiteor 

Eminentiae Vestrae Reverendissimae 
humillimum et addictissimum in Christo famulum 

© Andreas Leclerc 
Episcopus tit. Hephaestiensis 
Auxiliaris Emin. Card. Feltin, Arch. Parisiensis 

Exc.mi P. D. FELICIS MARIAE VERDET 
Episcopi tit. Gurzensis, Auxiliaris Nicensis 

Prot. N. I C/59-2606 Niceae, die 3 septembris 1959 

Reverendissima Eminentia, 

Litterae quibus a me quid sentirem interrogabas, datae Romae die 
18 iunii 1959, tamen novissimo die iulii missae fuerunt et ad civitatem 
Nicensem primis diebus mensis Augusti, cum maxime iter inirem, alla- 
tae, et mihi domum regredienti traditae sunt. 

Ne proferrem diem laxius quam constituisti, Eminentia, ad respon- 
sum tibi dandum, ad te quam celerrime rescribo. Quod epistula mea 
tardior fuit velim mihi ignoscas, tridui tantum mora intercepta post diem 
primam septembris. 

Etsi animo sedatiore perscripta, haec responsio non multum copiosa 
fuisset, temporis tanta exiguitate adhibita ad componendam eam, quanto 
magis infirma mihi videtur, et tibi, vereor. Mihi ignoscas, precor; veniam 
te mihi concessurum spero. 

I. De theologicis considerationibus 

Ut opinor, optabile fiet ut ingrediatur ad studium Theologiae de 
Episcopatu, de Laicatu, et denique de Actione Catholica, concilio insti- 
gante. Nam multa exarantur his temporibus quae ad illas tres materias 
attinent. 

Sententiae, ad liquidum perductae et ad movendas approbationes 
aptae, magnam utilitatem habeant. 

Exempli causa hoc tantum dicam: in unum et idem verbum i. e. 
« Actio Catholica » multae res conclusae sunt, et profecto inter se dissi- 
miles varietate locorum. 

II. De quibusdam rebus ad mores vivendi novos non penitus 

ACCOMMODATIS EMENDANDIS . 

1. De Diaconatu 

In pluribus regionibus parum multi sacerdotes. Maximo ad mini- 
sterium sacerdotale adimplendum adiumento sit institutio diaconorum 
qui ad catechizandi officium admittantur, orationibus fidelium praesint, 
verbum Dei proclament, baptizent, sacrum Corpus Christi distribuant. 

Sine dubio, theologiae discendae vacent necesse est. 

Optare liceat ut iis facultas matrimonium contrahendi concessa sit, 
et, hic in arte aliqua, illic in solo ecclesiae ministerio versentur. 

a) De Missa 2. De lingua vernacula 

Optabile est, mea quidem sententia, ut in priore parte Missae sermo 
patrius amplitudine maiore fruatur, secluso omnino Canone. Epistula et 
Evangelium praecipue voce magna atque solemniter pronuntientur ea 
lingua quam fideles multo facilius intelligunt (translatio enim lectionum, 
ut opinor, tantam vim non habet ut loco usus patrii sermonis esse valeat). 
Haec est necessitudo, credo, ad officium pastorale ita implendum ut mo- 
ribus novissimis accurate accommodatum sit; et, ad hanc rationem, haud 
multum valebunt non solum Missale optimum, etiamsi studiose multipli- 
catum ac evulgatum fuerit, sed ipsa institutio liturgica fidelium de qua 
maior in hac aetate quam tempore praeterito cura habetur, necnon re- 
centiores regulae ad excitandos fideles edictae ut adstantes quam devotis- 
sima participatione Sacrosancto Missae Sacrificio communicent. 

Ego vero opto ut aequo animo illam viam sequamur in quam Sanc- 
tus Cyrillus et Sanctus Methodius se dederunt. In tot tantasque insidias 
inciderunt, sed in Pontificis Romani paterno ac ad efficiendum potenti 
amore conquieverunt. 

b) De Breviario. 

Quin etiam, votis expeto facultatem dari recitandi, privatim, brevia- 
rium lingua vernacula compositum, saltem ex parte (v. g. lectiones). 

Quam multi sacerdotes, boni, pii, nullum cibum ad recreandam vitam 
animae inveniunt in illa recitatione quotidiana cuius celeritas, quamvis 

moderata, ut mos est, vixdum unam horam excedit, et, ob eam rem, 
incapacitatem intelligendi sermonem latinum auget. Immo, doctrinis 
in ratione studiorum magis magisque quotidie plurimum pollentibus, 
plures clerici, praecipue qui tardi in Seminarium ingressi fuerint (quorum 
insuper numerus in dies multiplicatur) in illam magnam difficultatem 
incurrent. 

Et plurimi sacerdotes, heu! quaeruntur super hoc quod illa quotidiana 
recitatio in veram paenitentiam vertitur, separato etiam meriti ac effica- 
citatis pretio. Num mirari oportet quod alii, ea quae sursum sunt mi- 
nore affectu quaerentes et sapientes, usque eo aberrationis veniunt ut 
motu proprio, facilitate pessima, hoc breviarii onus remittant. 

3. De poenis ecclesiasticis 

Elenchus poenarum tantam implicationem fert ut rarissimi sint sacer- 
dotes qui hac eruditione apte ornentur, exceptis fortasse iis qui speciali 
modo iuris canonici periti sunt. 

a) De Missa 4. De Dominicae sanctificatione 

Diebus Dominicis, multitudo magis magisque civitate vel finibus 
mutari solet, et consuetudo vacationis Sabbato in pomeridianum tempus 
datae, vel etiam ad totum Sabbatum provectae, increbescit. 

Num nullo modo fieri potest ut Dies Domini initium capiat Sabbato 
ad solis occasum? Quam facilius, si res ita se haberet, fidelis quisque 
sacris ritibus in propria ecclesia paroeciali assistere posset; nunc vero, 
omnibus diebus dominicis, missae adest in quacumque ecclesia, viae 
fortuitae causa, ita fit ut copia quaedam Christianorum, nisi in maximis 
vitae rebus, nullam cum paroecia propria coniunctionem habeat. 

b ) De operibus servilibus. 

Optabile mihi videtur ut opera, quae sanctificationi dierum festorum 
obstant, recognoscantur et hoc argumentum significanter indicetur, no- 
vorum morum habita ratione. 

5. De mortificationibus 

Videmus poenitentias, antiquitus vigentes, magis et magis quoti- 
die defluere; lex ieiunii, imminuta ad quattuor tantum dies, a nullo ser- 
vatur, ne a clericis quidem, qui se dispensatos arbitrantur. Legem absti- 
nentiae servandam singulis sextis feriis pauci inter christianos obser- 

vant, non solum cum domo egressi sunt, sed etiam aliquando cum se 
domi non commovent. 

Saepe fit ut in sacerdotibus ipsis causa huius malae consuetudinis 
repetenda sit: optimo enim animo utuntur; sed, improba veri sensus 
christiani defensione adhibita, signa inferunt cum iis qui, Pharisaeorum 
more, omnia religiosa tanquam ex aliqua formula agunt, et, ob eam 
causam, in contionibus praedicant, non satis tenue discrimen intenden- 
dentes, multa peccata graviora esse quam ex carne vesci die prohibito. 

Si oportet regulas paenitentiales ad mores modernos accommodari, 
accommodentur, dummodo Ecclesia graviore et pleniore voce universo 
populo christiano proprium ac gravissimum paenitentiae agendae offi- 
cium commemoret. 

6. De acatholicis de facto et de publicis peccatoribus 

Apud permultas gentes, antiquissimam christianam religionem pro- 
fitentes, in regionibus ubi fere omnes infantes baptizantur simul ac na- 
scuntur, sed eruditio divina iis non semper datur disposite et constanter 
quia non optima conditione f ruitur (persaepe enim huic eruditioni ob- 
sistunt circumfusae undique pravae conditiones familiares vel homi- 
num societatis status), non raro inveniuntur, matrimonio occurrente, 
sponsi qui alieni a fide catholica videntur, etsi baptizati fuerint. 

Certe, ex pastorum usu constat quosdam ex illis fidei quasi sopitae 
esse. Sacerdos sagax, prudens, qui ut pater agit, saepe impetrabit collo- 
quiis et inquisitione a iure praescripta, et fructuosam confessionem et 
animi habitus ad matrimonium opportunos. 

Sed ex pastorum eodem usu constat etiam multos sine fide esse. Et 
recenter peritus parochus, ruri ministerium adimplens, mihi dicebat se 
credere pueros sibi commissos, antequam ad solemniorem Communionem 
admittuntur, ex opere familiae et circumstantium actionibus, fidem per- 
didisse. R. P. Loew ipse, in novissimo libro, idem sentit quoad operarios 
in maximis urbibus. 

Attamen, impulsu familiae, traditionum, atque consuetudinum in uni- 
versum diffusarum, vel tantum ob voluntatem sibi comparandi easdem 
pompas quibus multitudo gaudet, hi iuvenes contendunt ut matrimo- 
nium in facie Ecclesiae contrahant sicut nuper Communionem ad altare 
solemniori modo acceperint. 

Ex his multi, ne detrimentum capiant, quaelibet declarare, quaelibet 
promittere parati sunt, cum ex iure interrogantur. Alii pauciores aperte 
dicunt se fidem non habere et ad sacra adire impulsu tantum familiae et 
societatis. 

Matrimonium ex iure naturali constituitur, his vero, cum baptizati 
sint, solum valet matrimonium coram Ecclesia initum. Cur negetur, si 
proprietatibus essentialibus adsentiuntur et rem sacramenti non exclu- 
dunt, actu positivo voluntatis? 

At si matrimonium sponsis ita dispositis permittitur, alicui simula- 
tioni obsequi videtur. 

Codex quidem I. C. statuit de fidelibus qui matrimonium contra- 
here volunt « cum iis qui notorie aut catholicam fidem abiecerunt, etsi 
ad sectam acatholicam non transierint, aut societatibus ab Ecclesia dam- 
natis adscripti sunt » (can. 1065, § 1), sed nullo loco statuit de sponsis 
qui ambo catholicam fidem abiecerunt. Atqui multi, heu! in nostris re- 
gionibus sunt qui, cum apostatae de iure non sint, tamen de facto extra 
ecclesiam versantur: coniunctionem cum Ecclesia habent quattuor tan- 
tum ritibus baptismi, solemnioris communionis, matrimonii, funerum, 
qui iis cordi multum sunt magis huius saeculi diligentia quam vitae 
christianae. 

Nonne res opportuna erit, ut haec incommoda eradicentur, can. 751 
ad acatholicos de facto extendi sicut can. 765, 2“ et 795, 2°, si volumus 
can. 769 et 797 sane servari, ut magnopere expetimus. 

Nonne oportet optare ut Codex I. C. de matrimoniis acatholicorum 
de facto vel publicorum peccatorum statuat, et can. 1099 § 2 quoque 
ad eos extendatur, et can. 1065 ac 1066 haec matrimonia severius ve- 
tant ut novum etiam impedimentum impediens constituatur. 

7. De pompis in matrimonio et funeribus institutis 

Aetas nostra minus minusque aequam habet omnem in hac re di- 
stinctionem, praesertim ex fortunis pendentem. Quam multi sic ab 
Ecclesia arcentur! Iustum certe est maiorem honorem Ecclesiam tribuere 
iis qui per totam vitam ei se dederunt. Sed, in ceteris casibus, inopes et 
divites eadem decentia honorentur. Utinam omnia haec stipendia tol- 
lamus, etiamsi pauperiores fiamus! 

Dignetur Eminentia vestra impensos aestimationis et reverentiae 
meae sensus accipere cui fausta quaeque a Domino adprecor 

Eminentiae Vestrae Reverendissimae 
addictissimus 

© Felix Maria Verdet 
Episcopus Auxiliaris Nicensis 



500 


GALLIA 


95 

Exc.mi P. D. AEMILII BLANCHET 


Episcopi tit. Leriensis 


Eminence, 


28 octobre 1959 


La lettre par laquelle Votre Eminence me demandait d’envoyer toutes 
remarques qui me paraitraient utiles en vue de la preparation du futur 
Concile n’est arrivee ici qu’avec un notable retard et en un temps ou 
diverses obligations m’appelaient hors de Paris et meme hors de France, 
de telle sorte qu’il ne m’a pas ete possible d’envoyer plus tot les notes 
demandees. 

Je prie Votre Eminence de bien vouloir excuser un involontaire 
retard et de trouver ci-inclus quelques voeux. Le rapport plus etendu 
qui a ete demande ensuite aux professeurs de 1’Institut Catholique est 
presentement a l’etude et sera envoye en temps convenable. 

Daigne Votre Eminence agreer 1’hommage de mon religieux respect 
et de mon entier devouement. 

© Emile Blanchet 
Eveque de Lero 

Recteur de 1’Institut Catholique de Paris 


Vota 

1. Ut accuratius determinetur, in Ecclesia Christi status Collegii 
episcoporum, qui, ut successores apostolorum, sunt veri pastores eccle- 
siae sibi commissae et simul in unione cum Summo Pontifice, Petri suc- 
cessore eiusque primatum in Ecclesia habente, magisterium habent in 
docendo et in regendo potestatem. 

Quae quaestio, vix ab oecumenico Vaticano Concilio mota, adhuc 
hodie pendet, ita ut theologia Ecclesiae Corporis mystici, ut hierarchia 
a Christo condita, nondum plene elaboretur, cum de successoribus apo- 
stolorum agatur. Maxime optabile est ut illa « iurisdictio episcopalis or- 
dinaria et immediata » de qua Vaticanum Concilium loquitur (Denziger 
1838), cum de potestate docendi, cum de auctoritate gubernandi, ple- 
nius et perfectius, respectu Summi Pontificis, respectu presbyterii et 
respectu plebis christianae, determinetur. 

2. Ut de traditione apostolica, quae est fons fidei a scriptura distincta 
et cum scriptura coniuncta, iterum tractetur; a traditionibus particula- 

ribus melius appareat distincta. Oecumenica Tridentina Synodus, in 
sessione IV, quaestiones apertas hac de re nequivit omnes solvere: « Pla- 
cuit ut reservarentur suo loco et commodiore tempore tractentur », ut 
dixerunt pontificales legati (Soc. Goerr. V, p. 42; 54). 

A Protestantibus modernis traditio adhuc impugnatur et recusatur. 
Ex altera parte, maximi momenti videtur haec quaestio de traditione 
quando de orientalibus christianis a Romana sede separatis agitur, cum 
traditioni antiquae reverentiam exhibeant, nobis de traditionibus par- 
ticularibus non consentientes. 

3. Ut, non solum venerabilibus orientis christiani liturgiis reve- 
rentia, semper a Sancta Sede professa, exhibeatur, sed etiam quaedam 
« apertiores » prudenter et discrete permittantur, ita ut respectus habea- 
tur ad diversitatem ethnicorum usuum, salva in necessariis unitate ca- 
tholica et abstracto omni « syncretismi » periculo. 

4. Ut, in lege orandi populi christiani (v. g. in litaniis sanctorum) 
amplius manifestetur Catholicitas Ecclesiae, Doctores Ecclesiae graecae 
cum Doctoribus Ecclesiae latinae invocentur; sanctitas matrimonii, non 
tantum in viduis, sed etiam in coniugatis agnoscatur (omnes sanctae vir- 
gines, uxores et viduae, orate pro nobis), etc. 

5. Ut in consultoribus et minutantibus congregationum Romanarum 
ac tribunalium et officiorum Curiae Romanae amplior etiam diversis na- 
tionibus locus reservetur, ita ut Catholicis hic appareat quae fulget 
in corona Collegii EE. ac RR. Cardinalium Sanctae Romanae Ecclesiae. 

ffi Emile Blanchet 
Eveque de Lero 

Recteur de VInstitut Catholique de Paris 

Exc.mi P. D. HENRICI JENNY 
Episcopi tit. Lycaonensis, Auxiliaris Cameracensis 

Monseigneur Henri Jenny, eveque titulaire de Lycaonie, auxiliaire 
de Son Exc. Mgr Guerry, archeveque de Cambrai presente ses homma- 
ges respectueux a Son Eminence le Cardinal Tardini. 

S 'excuse de faire parvenir avec un peu de retard sa reponse a la 
lettre C. 1/59 N. 2646 re^ue vers le 15 aout. Ayant deja participe a la 
reponse envoyee par Son Exc. Mgr Guerry, il a pu donner seulement 

quelques notes et impressions personnelles au sujet du prochain Con- 
cile dont nous esperons de nombreux fruits pour le Regne de Dieu. 

II prie Son Eminence le Cardinal Tardini d’agreer 1’expression de 
son filial respect. 

© Henri Jenny 
Eveque auxil. de Cambrai 


I. De « Ecclesia » et speciatim de « dioecesana » Ecclesia 

1. De Episcopo. 

Ad pergendum in opere tam utili Concilii Vaticani, de Ecclesia uni- 
versali et Summo Pontifice, nunc evolvendae et definiendae venirent par- 
tes Episcopi, necnon et determinanda amplitudo pastoralis curae cui in- 
cumbere debet. 

2. De fidelibus. 

Item exactiori modo partes determinandae laicorum in Ecclesia sci- 
licet id quod proprium habent in re apostolica; definiendae essent « Actio 
catholica » eiusque diversae formae. 

3. De labore apostolico. 

Magis ita illustraretur huius apostolicae actionis essentia. Melius 
in memoriam revocaretur necessitas veraque natura « Evangelizationis », 
ut aiunt, eam distinguendo a praevio labore sic dicto « humanisationis ». 

4. De circumscriptionibus ecclesiasticis. 

Forte, ad utilitatem fidelium et efficacem apostolicam actionem, pos- 
sent dismembrari vel remembrari, aut generatim necessitatibus novis 
adaptari, in quibusdam regionibus, diversae dioeceses, ita ut in tuto 
ponerentur historiae et traditionum rationes, attamen praesertim apo- 
stolicae necessitates. 

5. De conciliis provincialibus . 

Optamus permitti concilia provincialia eisque faveri ita ut eorum 
decisiones, a Sancta Sede approbatae, vi legis potiri possint, imponan- 
turque regionibus aut nationibus, in quibus unitatem pastoralem pro- 
moveri interesset. 

II. De Sacra Liturgia 

Quod renovetur sensus Sacrae Scripturae et Liturgiae beneficia multa 
in vitam Ecclesiae inducit. 

1 . Operae pretium esset magnam in lucem remittere « Mysterium 
paschale » (mortis et Resurrectionis Christi Domini) quod merito adpro- 
batur ut principium primum in Ecclesiae cultu, in Anni Christiani ordi- 

natione, in sacris functionibus et festis liturgici officii, demumque in 
christiana fidelium vita. 

2. Forte etiam insistendum esset in pastoralem « valorem », ut 
aiunt, liturgiae, quippe quae collegiorum monasticorum aut sacerdotalis 
pietatis privilegium non sit, sed totum christianum populum animare 
debeat et Ecclesiam ad Patrem advehere. 

3. Item apparet Biblia sacra, uti Dei verbum, in re spirituali et 
pastorali, temporibus nostris valde accommodata. Biblia enim eiusque 
authentica interpretatio per praedicationem, liturgiam ipsam integrant, 
et in coetu christiano praesentari proclamarique debent. 

4. Liturgia, quin ullo modo ad inopiam redigatur, denuo tamen 
instaurari debet, ita ut incrementis Ecclesiae et temporum praesertim 
novitatibus conveniat. 

5. Qua lingua uti interesset in liturgia, magni momenti specialeque 
problema ponit. 

6. Magni momenti apparet Missa sollemnior, liturgia communita- 
tis, in qua cantus interveniunt actioque sacra collective exercita omnium 
fidelium. 

III. De relationibus inter naturam et gratiam 

Problema enim magni momenti hodiernis temporibus prae se ferunt 
relationes inter naturam et supernaturale. 

De hac re serpere videmus graves errores; nempe persaepe confun- 
duntur actio temporalis et spiritualis apostolatus, regio propria Ecclesiae 
ipsaque Nationis vel Status. 

Multum interest exacte exponere ubi situm habeat actio Ecclesiae et 
in memoriam revocare qualis est natura Regni Dei: « Regnum meum 
non est de hoc mundo » (Ioh. XVIII). 

Attamen apostolicus Ecclesiae labor homines respicit, qui tempora- 
libus addicti sunt; et intermiscentur terrestribus rebus. Valde igitur utile 
esset ut sanam « Eschatologiae » theologiam componeremus, cum « re- 
rum terrestrium » sana theologia. 

Ita componerentur « temporale et spirituale », « praesentia in mun- 
do necnon et christiana specifica actio », « mundus praesens et mundus 
venturus », « iura Ecclesiae et iura Status », « Incarnatio et Assumptio ». 

Forsitan alicuius momenti esset quod solemniter Concilium profite- 
retur omnes homines coram Deo aequales esse, supra omnes diversas so- 
ciales classes, diversa genera etc. omnesque universim ad salutem vocari. 

IV. Quaestiones diversae 

Forte processus de beatificatione vel canonisatione reformandi ut 
melior crisis habeatur historica, medicalis et iudiciaria; ita minus ob- 
strueretur martyrologium et veriores valores excolerentur. 

Cameraci (in Gallia), 30 oct. 1959. 

SB Henricus Jenny 
Episcopus tit. Lycaonensis 

Exc.mi P. D. PETRI BROT 
Episcopi tit. Marcianensis 

I C/59-2209 Parisiis, die 25 augusti 1959 

Eminentissime ac Reverendissime Domine , 

Ad respondendum desiderio Summi Pontificis a Tua Eminentia Re- 
verendissima expresso, Episcopus tit. Marcianensis, Auxiliaris Parisiensis 
infrascriptus, humiliter exponit quod sibi videtur maxima cura in prae- 
senti tempore, scilicet « renovationem oboedientiae S. Romanae Eccle- 
siae praeceptis ». 

Nuper Supremus Pontifex Pius XII sacerdotes et fideles admonuit ut 
periculum vitarent haereseos « Neo-Protestantismi » dictae. 

Quoad Doctrinam, quidam enim practice negant Traditionis valo- 
rem, se unice referentes ad S. Scripturam libere interpretatam. 

Quoad S. Liturgiam, sunt quidam Sacerdotes qui rubricas contem- 
nunt, praesertim in S. Missae celebratione, vernacula lingua abusive 
utendo. 

Notatur etiam quod dicunt « Para-Liturgia » quae saepe, loco Offi- 
ciorum S, R. Ecclesiae celebratur — sane ad aedificationem et instruc- 
tionem fidelium — , sed periculose, quia fideles censent pastores pote- 
statem habere regulas mutandi ad normam cuiusque mentis. 

Si vera est sententia « Lex orandi, Lex credendi » schismatis et 
haereseos periculum latet in tali interpretatione. 

Immo, transgressio in minimis via est ad transgressionem in maio- 
ribus, ut experientia constat. 

Placeat RR. Patribus S. Concilii leges edicere ut renovetur spiritus 

oboedientiae erga S. Romanam Ecclesiam in animis tam Sacerdotum quam 
Fidelium. 

Sacram Purpuram osculans, 


Eminentiae Tuae Reverendissimae 
Humillimus Servus 

© Petrus Brot 

Episcopus Marcianensis, Auxil. Parisiensis 

Exc.mi P. D. ALAPHRIDI ANCEL 
Episcopi tit. Myrinensis, Auxiliaris Lugdunensis 

Prot. I C/59-2237 27 aout 1959 

Eminence Reverendissime, 

J’ai 1’honneur de vous envoyer sous ce pii le texte de la reponse 
que j’envoie a la Commission antepreparatoire pour le futur Concile 
oecumenique. 

Je vous prie d’agreer, Eminence, 1’expression des sentiments avec 
lesquels j’ai 1’honneur d’etre, de Votre Eminence, 

© Alaphridus Ancel 
Episcopus Aux. Lugdunensis 


I 

Quaestiones quae ad doctrinam attinent 

Omnia dicturi sumus quae in scriptis Apostolicae Sedis legi possunt. 
Utile tamen videtur, ad bonum Ecclesiae persequendum, a Concilio oecu- 
menico, problemata nonnulla, quae multis de causis, nostra aetate, in 
homines impendent, examinari et pervolutari. 

I. Summa capita doctrinae christianae in mentem revocemus, de quibus 
nonnulli plus minusve, tum in doctrina exponenda tum in vita so- 
ciali vel individuali peragenda, false opinantur. 

1. Sensus Dei et rerum spiritualium vel aeternarum aestimatio-. Vi- 
temus ne contenti simus nos tantummodo doctrinas materialisticas, Deum 

et res spirituales ac aeternas negantes (Marxismum, Existentialismum 
atheum, Laicismum) pugnavisse; sed etiam operam demus ut considere- 
mus materialismum practicum, quo plurimi christiani imbuuntur. 

Qui enim speculativo modo Deum existere, animam et vitam aeter- 
nam esse affirmant, re, tamen, debitum honorem Deo negant. Nam anima 
eorum acriter ad terram tendit et ad ea quae ad terram pertinent: divi- 
tias, voluptates, imperium politicum et oeconomicum. Ex quo omnibus 
clare patet hodiernis temporibus hoc longe lateque dominari: hominem 
et res terrae in locum Dei et rerum spiritualium successisse. 

Ac saepe accidit ut hi christiani sibi falsas imagines de suo ipsorum 
statu fingant, vel quia diu atque acriter in re publica (sur un plan poli- 
tique) communismum atheum pugnant, vel quia religionem suam saltem 
exteriore modo et rite (d’une maniere formale) serviant, vel etiam quia 
eleemosynam facile et liberali ter erogant. 

2. Sensus peccati et Redemptionis: doctrina rationalistica et natura- 
listica ipsos christianos nostrae aetatis maximis malis afficiunt. Nam hodie 
plurimi, miseria, dolore, moribus corruptis, bello, iniuria publica op- 
pressi, scientia progrediente, arte crescente vel structura rei publicae et 
oeconomicae permutante, confidunt. 

Qui vero affirmant absolute culpam originalem existere, sed tamen 
tali modo explicant ut verus sensus evanescat. Quod vero ad peccata 
personalia pertinet, sic opinantur vel se peccata negare debere ut, quod 
a natura directe procedit, facile excusetur ac arbitrio Ecclesiae quod 
reapse est ipsa lex naturae, attribuatur; vel se illos qui peccata faciunt 
excusare debere, dicentes illos vi et instinctu, vel compressione hominum 
societatis coerceri et impelli. 

Quo fit ut Redemptionis, Sancti Sacrificii, Orationis atque Sacramen- 
torum notionem intelligere non possint. Quin immo illos fugit munus 
sui abnegationis ac satisfactionis sensus. Hi etiam, dum in lucem Resur- 
rectionem proferunt, Passionem Christi neglegunt, praeceptumque Evan- 
gelii de necessitate Crucis portandae despiciunt atque minuunt. 

3. Sensus Ecclesiae: in tribus, ut videtur, erroribus, de Ecclesiae 
sensu, est insistendum. 

1) Regiminibus popularibus moventibus, quidam obsequium in 
rectorum ordinem (autorite) perdiderunt. Illi ipsi qui auctoritati oboe- 
diunt nonnumquam a recta ratione oboedientiae deficiunt; quae aut mere 
exterior, aut mere passive exercetur, nec est per fidem adhaesio Christo, 
qui per Summum Pontificem Episcopos docet et gubernat. 

2) Doctrinis de genere, natione et classe exagitati, nonnulli vero 
sensu unitatis Ecclesiae, hominum soliditatis ac primariae inter homines 
aequalitatis carent. 

3) Sunt denique alii qui motibus (tendance), qui oecumenici di- 
cuntur, ita favent ut verum sensum Ecclesiae visibilitatis eiusque ge- 
nuinae unitatis amiserunt. Nam sperant se ita aucturos esse unitatem 
omnium Christianorum, et cum auctoritas innumera praecepta edidisset, 
continuam tamen distinctionem faciunt inter Ecclesiam, Corpus Christi, 
et Ecclesiam catholicam romanam. Eodem modo seiungunt Ecclesiam 
invisibilem, . cuius membra sunt omnes homines bonae voluntatis vel 
etiam baptismo carentes, ab Ecclesia visibili vel in societate redacta. 

II. Exponuntur nonnulla doctrinae capita quae, ut videtur, maxime ho- 
diernis temporibus urgent et exagitant. 

1. Episcopus-, ut Concilium Vaticanum doctrinam catholicam de 
Summo Pontifice tam clare illuminavit, ita auspicabile est proximum 
Concilium oecumenicum lucide illuminaturum esse quae sit catholica 
doctrina de Episcopo: de eius potestate in sua dioecesi ex Summo Ponti- 
fice pendentis, et de officio (responsabilite) eius omniumque Antistitum 
ex Summo Pontifice pendentium, ac cum Summo Pontifice coniunctorum, 
ad universo mundo doctrinam Christi praedicandam. 

2. Laici: magis magisque invitentur laici ut muneribus praecipuis in 
Ecclesia fungantur. Utile videtur Concilium: originem, extensionem, 
fines munerum quae laicis tradi possint, modum in muneribus exercen- 
dis una cum dependentia ab auctoritate in eo quod ad disciplinam et 
ad actionem apostolicam pertinet, partem in cultu liturgico, determinare. 

III. Proponuntur methodi quae problemata coetaneos exagitantia sol- 
vant, ac doctrinam Ecclesiae illis tradant. 

Errores qui in mentes fidelium permanant non sunt a mala voluntate 
vel a defectu oboedientiae Ecclesiae. Sunt enim plerumque tribuendi 
doctrinis non-catholicis vel discriminibus (situations) quae gravia pro- 
blemata ponunt. Nobis igitur satis non sit errores ipsos damnare, sed eo- 
rum origo est investiganda et problemata quae hos errores causaverunt 
sunt solvenda. Ita gradatim fit in Ecclesia Dei doctrinae purificatio. Sed 
diversa disputantur de methodo: 

1. Methodus positiva magis quam negativa-, ut homines nostri aevi 
lucem Christi videant, satis non est tenebras dissipare quae luci sunt 
impedimento: facilius lux tenebras fugat. Praebeamus ergo positivo mo- 
do Ecclesiae doctrinam. Sed cum diabolus se in angelum lucis mutet, 
falsas luces ostendere debemus, quae reapse tantummodo tenebrae sunt. 

2. Accommodatio in fidelitate ( adaptation dans la fidelite ): qui do- 
cet, duo contraria vitare debet: 

Ne profundius mente et cogitatione doctrinam Ecclesiae separet (ne 
pas considerer la doctrine de 1’Eglise d’une maniere trop abstraite) ac 
si, ut ita dicam, a temporibus seiungatur. Hoc modo purissima erit certe 
doctrina: non dabit tamen solutionem problematibus concretis in una- 
quaque vitae tempestate. 

Sed caveamus etiam ne in contrarium incidamus, ne tempestatibus et 
problematibus hominum nostrae aetatis nimis indulgentes, fidelitatem 
negligamus quam Christo debemus. 

Heu, finxerunt sibi quidam theologiam quandam situationis qua 
audientibus placerent ac eos ardore quodam incenderent. Sed non suffi- 
cit delectabilia dicere si veritatem dicamus. 

Aliquando fit ut accommodationis sollicitudo ad propositiones in- 
ducat non plane haereticas, ad haeresim tamen proximas; vel etiam solli- 
citudine accommodationis moti, aliquas partes doctrinae celamus, vel 
singulis doctrinae partibus pondus debitum negamus. Ita loqui possumus 
de Christi Resurrectione cum notitia Passionis, nec tamen in loco suo 
Passionem ponere. 

Sed brevi ita concludamus: 

Problematibus concretis nostrae aetatis moti, quaeramus in origine 
genuina nostrae revelationis responsionem certam, quae sit doctrinae 
Ecclesiae consentanea et facile comprehensibilis. 

3. Verba ( vocabulaire ) et methodus: hic quoque debet magister 
contraria vitare: qui docet utitur aliquando, per causam verbis theolo- 
gicis fidelitatis, verbis incognitis vel in nostra lingua ambiguis; ac etiam 
per causam methodo theologico fidelitatis, premit audientes ratione ac 
via (avec une methode) omnino nova atque extranea. 

Sed contra fit aliquando ut, magister qui melius intelligatur omittit 
sententias ipsas conciliorum vel propositiones in more positas (consa- 
crees par 1’usage) vel cogitata sumit quae omnino deficiunt in doctrina 
revelata praedicanda. Quod videmus quum methodo positivistico vel 
mere phenomenologico servimus. 

Una videtur solutio: per gradus doctrinam explicemus: initio verba 
et ingenia eorum qui audiunt sequamur; deinde longiore via est grada- 
tim progrediendum. Ceterum si quidem doctrinam vivimus, nec tantum 
cognoscimus, clare patet tantas res et veritates existere quae solum prae- 
cipuis verbis illustrari possint, immo etiam sola methodus propria restric- 
tam facit enunciationem harum rerum et veritatum. 

Soli Ecclesiastici qui, ut debent, principia, methodum et doctrinam 
Sancti Thomae sumpserunt, in promptu habent facutaltem quamdam 
talis progredientis enunciationis qua gradatim totam et integram Eccle- 
siae doctrinam praebeant ac, omni ratione, errorem vitent. 

II 

Ea quae ad disciplinam attinent 

In hac parte nostri breviarii (rapport) consilia suggerimus quae a 
condicionibus propriis Galliae oriuntur. Ad aures nostras tamen per- 
venit in similibus difficultatibus et alias nationes versari. 

I. Dioeceseon temperatio-. 

1. Provinciae ecclesiasticae : duo optamus: 

1) Potestate ordinaria Episcopi in suam dioecesim, a Deo data, 
stante, cur metropolitanis maior potestas negatur, qua vitam pastoralem 
omnium suae provinciae dioeceseon ad unitatem redigant? 

2) Optanda est etiam nova ecclesiasticarum provinciarum dispo- 
sitio et divisio cum vita pastorali magis consentanea: videmus enim con- 
stitutionem aliquarum provinciarum penitus inhaerere in causis histori- 
cis, quae cum temporibus praeteritis optime essent, hodie tamen in nihi- 
lum reducuntur. 

2. Dioeceses minimae et maximae-, omnibus constat aliquando quas- 
dam dioeceses exiguiores esse quam ut necessitates ecclesiasticorum et 
fidelium sufficienter expleantur. Utile videtur forsitan, plures dioeceses 
recolligi posse, Episcopis auxiliariis in antiquis sedibus episcopalibus, 
saltem aliquot annis, relictis. 

Fit etiam ut quaedam dioeceses maius pondus ferant ex terrae lati- 
tudine vel ex incolarum numero, quam ut singulus Episcopus, etsi unus 
vel duo Episcopi auxiliarii adiungantur, munus suum sufficienter exer- 
cere possit. 

Aliquando dioeceses dividuntur: quod plerumque ad solvendum hoc 
problema sumimus. Sed aliquando haec solutio multis de causis fieri non 
potest vel gravissimas consequentias secum fert. 

Tunc, hoc consilium damus: 

Episcopum principem plures Episcopi auxiliarii adiuvent, qui satis 
non habeant ei in suo officio subsidio venire, sed ab ipso pendentes 
delegationem recipiant, qua veram potestatem in partem quandam dioe- 
ceseos exercere possint: sedem ad domicilium habere, paroecias visi- 
tare, potestate episcopali fungi ex delegatione recepta. 

3. Distributio sacerdotum in gremio dioeceseos- Saepissime sacer- 
dotes sunt in ipsa dioecesi male dispositi. 

Aliquando sacerdotes officio parvarum parochiarum innumeri fun- 
guntur, dum sacerdotes desunt praecipuis urbium parochiis, spirituali 

Liceorum, Collegiorum, aliarum scholarum disciplinae, sodalitiis Actio- 
nis Catholicae eorumque muneribus. 

Si Concilium praescripta de aequiore modo sacerdotibus distribuen- 
dis profert, facilius Episcopi impendentes emendationes in sua dioecesi 
efficient. 

Nam hae emendationes, quarum praecipua est plurium parochiarum 
ruralium in unam principaliorem conglobatio, oppositionem habent in 
populo et in ipso clero. Concilium facultatem Episcopis facilius difficul- 
tatis superandae, praebere potest. 

4. Episcopatus temperatio {organis at ion) cum vita universae natio- 
nis congruens {sur un plan national) et a Sancta Sede pendens : difficul- 
tates usque adhuc insolutae se praebent. 

Quod ad doctrinam attinet: Episcopus non amplius doctrinam do- 
cere solus, ut debet, valet. Aliquando est ab amplitudine difficultatum 
praepositarum oppressus ita ut facultate eas examinandi careat vel aliis 
peritis atque doctoribus tradere nequeat. 

Aliquando contagio (influence) quarumdam doctrinarum vel com- 
munis opinionis non oritur a sua dioecesi. 

Denique, si solus est, in condicionibus temporum vel locorum, mi- 
nuitur virtus Episcopi imperantis. 

Quod ad vitam pastoralem attinet: saepe tempori cedimus et partes 
publicas (mouvements nationaux) amplectimur. Operam sane dedimus 
ut hae partes cum Episcopatu adiungerentur: sed fit etiam ut sacerdotes 
qui totius nationis animas moderantur multo plus apud quosdam Eccle- 
siasticos et laicos quam ipse Episcopus valeant. 

Ex quo videtur non recta esse sacerdotum distributio: nonnullae 
enim dioeceses saltem per quoddam tempus, perdurare valent, dum aliae 
maxima carentia dolent. 

Utile est igitur ubique Episcopatus temperationem magis colere: 
iam quidem in multis locis concilia generalia vel partialia notantur: pro- 
curationes (commissions) commissae sunt: temperatio tamen hodierna 
insufficiens apparet. 

Nemo dubitat quin Sanctam Sedem interrogare possimus: sed Sum- 
mus Pontifex usurpare non vult quod ad Fratres suos in Episcopatu per- 
tinet. Fit enim aliquando ut iussa S. Sedis non recte interpretentur: quae 
inutilia forsitan fuissent si Episcopi realem facultatem habuissent, una 
simul, regendi ad doctrinam elucidandam et vitam moderandam. 

Sed contra periculosum est scholas theologicas vel pastorales sese 
clero et christianis praebere ut genuinos magistros cogitandi refellendique 
ac recte agendi. 

Optamus ergo Episcopatus temperationem cum universae vita natio- 



EPISCOPUS TIT. MYRINENSIS 


511 


nis congruentem: quod fieri non potest nisi a S. Sede, a qua pendeat, 
sit instituta. Perdifficile videtur futura praedicere: nobis in animo est 
aliquod suggerere. 

Nihil impedit quominus in unaquaque natione procurationes (com- 
missions) creentur ab omnibus nationis Episcopis compositae, quae, cum 
errores funestos damnent, tum solutiones veras difficultatum e doctrina 
Ecclesiae eliciant. Bonum est legatum S. Sedis his collegiis interesse ut 
clare appareat quanta cura sit S. Sedis, ac lucem et vim, si necesse vide- 
tur, ferat. 

Est etiam simul optabile unum ex membris huius collegii totum col- 
legium apud S. Officium repraesentare, quo rectiore via uniuscuiusque 
nationis difficultates S. Sedi communicari possint. 

Est aliquid simile in vita pastorali? Semper tamen temperatio Epi- 
scopatus congruens cum vita omnium civium, quam plurimum urgens 
videtur. 

5. Necessitudines ( rapports ) Episcoporum cum S. Sede: Nos optamus: 

1) S. Apostolica Sedes, quasdam immunitates semper elargit: 
cur Episcopi has concedere non possunt, si sexto quoque anno, occasione 
data, rem denuntient? 

2) Cum aliquid ad S. Sedem delatum est, cur semper Episcopus a 
quo reus regitur, de re non consulitur? Cur, per Episcopum antequam 
poena detur, reum non interrogamus ut notum faciat qua via pro se di- 
cere possit? 

3) Utile est diversas dioeceses (una cum Institutis Religiosis iuris 
Pontificalis) praebere possint S. Sedi illos quibus eget adiutores, ad 
Ecclesiam universalem regendam. Certo quidem grato animo fruimur ita- 
licum clerum primas partes quantum ad hoc habuisse: sed forsitan tem- 
pus veniet in quo adiutores Summi Pontificis ex universa Ecclesia eli- 
gantur. Quod fit gradatim, cum homines doctrinam, simul atque sanctita- 
tem prudentiamque ostenderint. 

II. Clerus saecularis et diaconatus. 

Nonnullae difficultates emendationem in gremio cleri saecularis desi- 
derant. Condicio sacerdotum saecularium magis magisque in difficulta- 
tem se vertit: plurimi, segregati, viventes in populo a Christo avulso 
periclitantur sana doctrina a materialismo praesenti: huc accedit ut sint 
magis magisque muneribus onerati nec satis inter se coniuncti et ordinati, 
ad suam cuiusque spiritualem vitam, ope aliorum, sustentandam. Nemo 
dubitat quin sacerdos, praeceptis Ecclesiae confidens ab illis et a sua vita 
sacerdotali optatum auxilium trahere possit. Sed plurimi fatentur se 
fideles non esse quia sufficienti auxilio carent: quo fit ut alius sit debili- 

tatus atque abrectus; alius, nimis motui indulgens, vitam interiorem 
obtegat; alius, heu, suam dignitatem prodat. 

E contra atque simul, praesertim proximis annis elapsis, plurimi ad 
perfectiorem vitam tendere volunt, consilia Evangelii sanctiore modo 
sequi nec a clero saeculari se seiungere. Optandum est igitur concilium 
operam dare ut nunc compleatur quod iam concilium tridentinum fecerat 
pro Clero saeculari: tum firmavit sacerdotes educando Seminarii alum- 
nos, nunc Concilium ministris Ecclesiae auxilium praebeat, quod desi- 
derant, ad illud quod est optimum, in sua cuiusque vita sacerdotali per- 
sequendum. 

Praeter alia, haec nos proponimus: 

1. Eligantur moderatores spiritus in clero-, necesse est plures mode- 
ratores spiritus in unaquaque dioecesi poni, qui agant nomine Episcopi 
quorum sacerdotes, primis praesertim annis, auxilio utantur. 

2. Cooptatio ( regroupement ) sacerdotum : Cur sacerdotes segrega- 
tos ad se congregandos fortiter non excitamus? Non desunt difficultates, 
sed omnium gravissima est socordia (abroutissement) sacerdotis inter 
gentes animo paganas segregati. 

3. Sacerdotes sese uniant et ordinent ad Apostolatum faciendum: 

Usus docet clerum maiore zelo ardere ubi plures uniuntur atque 

ordinantur ad Apostolatum faciendum. Quod si a Spiritu Dei dirigatur, 
praebet Sacerdoti novas necessitates vitae spiritualis acrius excolendae. 

Concilio adiuvante, conamina eorum qui Apostolatum individualem 
proponunt facilius propulsabimus. 

4. Vita euangelica in clero saeculari : consilia evangelica, ut patet, 
non sunt sacerdotibus ex sacerdotio imponenda. Nihilominus, hodiernis 
tempestatibus, Summi Pontifices non tantum perfectam castitatem, sed 
etiam paupertatem aliasque virtutes evangelicas diligentissime commen- 
daverunt (Enc. Nostri Sacerdotii). 

Aliqui timent ne scissio in clero efficiatur, frigidioresque in contemp- 
tum aliis veniant. Caveamus ergo pericula. 

Sed hoc laudabile est: Concilium animos confirmet eorum qui ad al- 
tiorem perfectionem tendunt, ac difficultates periculosas removeat. 

Iterum haec vita cleri saecularis magis evangelica privatim vel per 
sacerdotum collegia perfici potest. 

Hic etiam opus est a Concilio rem pervolutari, ac quod iam SS. Papa 
Ioannes XXIII de sacerdotum associationibus, iterum repetatur et con- 
firmetur. 

5. Diaconi sint auxilio sacerdotibus saecularibus: bonum videtur 
eos excitari qui recta ratione ac virtutibus praediti diaconatum adire 
desiderent, ut Deo serviant in sua Ecclesia, quamvis diversis de causis 

numquam sacerdotes fiant. Quod fieri possit et illis qui uxorem du- 
xerunt. 

III. Problemata de statu perfectionis : ex his problematibus nonnulla 

sunt a Concilio attentiore animo consideranda. 

1. Immunitas sacerdotum religiosorum : hoc problema est funditus 
considerandum: clare determinentur regulae immunitatis ex Ecclesiae 
necessitatibus. Immunitas potest forsitan concludi (etre limitee) in vita 
quam in sua ipsius domo vivit, ita ut ab Episcopo tota vita externa 
regatur, nisi forte beneficio praecipuo fruatur. 

Hoc vero non solum fundationem (fondation), sed etiam ipsum mo- 
dum agendi pervadere debet. Ceterum, Episcopi operam dent ut neces- 
sitates vitae religiosae ac simul forma peculiaris et sigillum omnis operis 
apostolici, respectetur. 

2. Vocationes fratrum: defectu vocationum sacerdotalium moti, fa- 
cile ad sacerdotium excitamus omnes qui, cum apti essent, se Deo vo- 
vere volunt. Bonum videtur excellentiam vitae religiosae sine sacerdotio 
praedicare, quod in religione laica, vel in religione clericali cum fratri- 
bus, fieri potest. 

Particulari modo, quidam se Deo vovere per apostolatum funditus 
desiderant, nec ad vitam sacerdotalem se aptos vident. Ardore pulsi, 
Evangelium universo nostro mundo portare volunt, quod facere deside- 
rant per suam praesentiam in ipso mundo, per exemplum, et, ubi accidit, 
per verba. Hoc vero ut frater, non ut sacerdos facere potest. 

Utile est in Institutis clericalibus, sacerdotes dividi a laicis tantum- 
modo in eo quod attinet ad officia vitae sacerdotalis, et non ad vitam 
socialem, nec ad iura, nec ad officia erga alios. 

3. Instituta saecularia: examinanti instituta nostra saecularia, di- 
versitates peculiares clare apparent, ex quibus illa in duos ordines divi- 
dere possumus: 

nonnulla instituta saecularia quorum membra vel sacerdotes sunt 
vel ut tales considerantur (ratione signi proprii, vitae communis, operae 
vel actionis receptae) specialissimo modo Ecclesiam testantur. Haec 
instituta saecularia proxima sunt Societatibus religiosis proprie dictis. 

Unum ab alio tamen distinguitur cum aliud magis in mundo copu- 
letur ut profundius apostolatum exerceat. Sunt sane saecularia, sed etiam 
speciali modo ecclesiastica appellari possunt. 

Ceterum nonnulla instituta saecularia membris componuntur quae 
in mundo ut alii homines laici vitam et artem exercent, ita ut de eorum 
statu religioso omnes alii celentur. 

Membra ergo huius instituti revera laici existimantur: ac tamen sunt 

laici Deo dicati qui in ipsis humanis muneribus apostolatum appetunt. 
Ex quo facultas illis datur in rebus humanis sese dirigendi, ad rem pu- 
blicam facile accedendi, cum actio humana ad Ecclesiam non pertineat. 
Praeterea nihil impedit quominus in Actione Catholica proelientur. Haec 
instituta sunt ergo speciali modo instituta saecularia laica. 

Cur, quod in re est (dissimilitudo duorum institutorum) iure non 
comprobatur ut, uterque pro sua ratione, in ordinem cogatur ac prae- 
sertim necessitudines (relations) cum Episcopo, munera humana ac pars 
in Actione Catholica, constituantur? 

IV. Liturgia. Duo proponimus: 

1. Sint fideles S. Liturgiae participes: utile est a Concilio sacerdotes 
moveri ad participationem activam sanctae liturgiae, duce Ecclesia, prae- 
dicandam. 

Sacerdotes moveri possunt ut sensu vitae liturgicae utantur in con- 
siliis vel explicationibus dandis. Odiosum est enim nonnullos sacer- 
dotes a moribus modernis ductos, liturgiae antropomorphicae favere cum 
ad Deum cui soli omnis honor et gloria debetur, sit tota dirigenda. 

Hoc quoque sacerdotibus Concilium memorari potest illos qui, con- 
scii, a lege S. Ecclesiae de Liturgia discedant, non tantum culpam oboe- 
dientiae Ecclesiae committere, sed etiam virtutem (caractere) liturgicam 
funditus evellere: nam haec actio a privato ardore oritur: nec ad cultum 
publicum Ecclesiae pertinet. 

Denique si leges Ecclesiae negligimus, de iniustitia in fideles accusari 
possumus, cum virtute propria orationi publicae careant, aptioris cibi 
praebendi specie. 

2. Lingua vernacula: nolumus linguam latinam pro lingua verna- 
cula complete substituere. Praesertim, bonum est Concilium excitare ad 
linguam latinam servandam in Sacramentis administrandis et in S. Missa 
celebranda. 

Praeterea sunt fideles et sacerdotes monendi optimum esse quosdam 
cantus ac orationes lingua latina coli ut universitas gentium Romae, Fa- 
timae, Lourdes, vel in multis aliis urbibus una lingua Deum adoret. 

Sed vita pastorali et necessitatibus realibus plurium nationum pulsi, 
cur non damus potestatem, iam aliquibus a S. Sede concessam, maiori 
numero fidelium vernaculae linguae adhibendae? 

1) Nobis bonum videtur celebrantem lingua vernacula in prima 
parte S. Missae (saltem in Missa simplici) usque ad offertorium uti, ut 
sacerdos ipse canere vel dicere possit lingua vernacula diversas orationes 
vel lectiones. 



EPISCOPUS TIT. MYRINENSIS 


515 

2) Quod attinet ad rituale: possumusne lingua vernacula uti, 
formulis Sacramentorum exceptis? 

Praeter omnia optimum videtur lingua vernacula uti in orationibus 
et canticis pro defunctis: accidit ut tantummodo hac occasione homines 
ignavi vel etiam infideles Ecclesiam adeant. Lingua vernacula esset bona 
ac praeclara illis occasio verba Evangelii apte recipiendi. 

3) Si usus linguae vernaculae in Missa solemni (usque ad offerto- 
rium) non elargitur, possuntne fideles in lingua vernacula cantare dum- 
modo in unaquaque paroecia certae Missae cum cantu latino celebren- 
tur (ut attestetur unitas quam memoravimus)? 

3. Liber pontificalis-, aliquando liber pontificalis evadit a tempori- 
bus modernis. V. g.: ritus Ecclesiae consecrandae. 

Bonum videtur illum expoliri. 

4. breviarium-, utile videtur breviarium rursus formari ex hodiernis 
difficultatibus: 

1) quod ad tempus attinet: ne unam horam, si licet, transeat; 

2) quod ad structuram (composition) attinet: potest psalterium 
ita disponi ut, quindecim vel triginta diebus, integrum legatur. Sed ne- 
cesse est lectiones biblicas augeri; . 

3) quod ad linguam attinet: facere non possumus quin videa- 
mus reapse multos seminaristas linguam et humanitatem latinam igno- 
rare, quamvis a S. Sede summopere excitatos. Lingua latina est illis vera 
lingua mortua. Cogitata et verba latina habere non possunt: quo fit ut 
latine orare non possint. 

Cur lingua vernacula non utitur, vel Episcopis non datur facultas 
huius immunitatis concedendae? 

Hoc quoque proponimus: libri breviarii imprimantur duplici ver- 
sione: vernacula et latina, saltem psalmorum, ut iterum ad latinam redea- 
mus cum per linguam vernaculam sensu genuino verborum inhibiti 
erimus. 

Usus docet ut aliqui sacerdotes lectionem breviarii omittant a fastidio 
lectionis moti in qua nullum inveniant fulcimen. Quod odiosum est, 
ac totis viribus est repellendum. Sed ita est. 

5. Liturgia in terra missionum-. Quaeritur num liturgia terris infide- 
lium applicari possit, ut Ss. Cyrillus et Methodius in breviario, monent. 
Omnibus constat illos qui cultum et humanitatem (civilisation) nostram 
omnino ignorant, liturgiam nostram latinam difficile comprehendere. 
Praeterea: nostra liturgia inducit illos sese in religione catholica ut extra- 
neos, in sua ipsorum regione, considerare. 

Forsitan praecepta S. Sedis sequemur si liturgiam quandam in terris 
accommodatam praedicabimus. 

Non est qui non videat hic maximam prudentiam urgere, quia virtus 
ipsa Sacramentorum et S. Missae periclitatur. 

Praeterea: ne cultui singularium nationum nimis faveamus ac super 
omnia debet unitas Ecclesiae vivide lucere. 

His positis, difficultas adest: gravis est. Sed si Concilium aurem suam 
praebet, conversio populorum facilius progredietur. 


III 

De his quae ad curam pastoralem pertinent 

I. Spiritualis renovatio in sinu Ecclesiae : semper sancta est Ecclesia; 
at eodem tempore docuit Paulus Apostolus Christum semetipsum 
tradidisse quo sanctior beatiorque redderetur Ecclesia, quae plane 
livore carens, honora ei esset et decora. 

Pastorale ergo munus non constare dicimus tantum ex religionis usu 
atque rationis conservatione (per S. Missam et Sacramenta) sive ex qua- 
dam bonis operibus singularium morum vel domesticorum correctione, 
sed praesertim ex fidelium ductu in vias sanctitatis quam Dominus Iesus 
vult a suis membris possessam. 

Hodie, magis quam numquam alias, pastores (Episcopi et Sacerdo- 
tes) evangelizare debent moribus et verbis. Si Concilium evangelica exa- 
minabit praecepta quae plane continentur in amore erga Deum et pro- 
ximum, superaddita theologalium virtutum exercitatione, rem saluber- 
rimam afferret. Manifestius enim altus apparebit sensus magni pretii 
evangelicarum virtutum quae, etsi maxime necessariae, ab homine pro- 
fligatae sunt; quae sunt: paupertas et humilitas, mansuetudo et inno- 
centia, sui derelictio et malis voluptatibus renunciatio, bonum fratrum 
sui ipsius dono. 

Optime quoque Concilium faciet, si quod Dominus Iesus et Apostoli 
de Unitate tradiderunt, in memoriam revocabit. 

Una quidem est Ecclesia et cotidie Dominum rogamus qui unificet 
eam. Quod pessimum exemplum prodit et familiae et societatis et natio- 
num discidium! Quod si in Ecclesia sancta Dei sanctiores et uni esse- 
mus nonne facilius ad unitatem sanctam reducti erunt et fratres seiuncti? 
Lex est ista prima qua Ecclesia evangelizandarum gentium officium adim- 
plere possit et iterum ostendet Christum illis qui etiam eius memoriam 
perdiderunt; hoc modo magistra omnibus gentibus assidebit. 

II. Quaestio quae stricte ad missionis terras pertinet : Encyclica Fidei 
donum conscientiam rei missionariae summopere auxit. Utique, offi- 
cium adimplendum est immensum. 

1. Officium ( signi fcation de la responsabilite) hominis missionarii : 
aliis satis est orationi tantum et eleemosynis vacare. Nos autem credi- 
mus officium illud difficilius. Omne enim officium dura fert onera. 

1) Vocatio hominis missionarii: multiplicandae sunt in dioece- 
sibus vocationes sacerdotum, fratrum, sororum et laicorum missionario- 
rum. Quod solu mm odo ex animi anxietate et inquietudine missionaria 
deducitur. 

2) Annuant Christi fideles deminutioni in dioecesibus sacerdo- 
tum qui segregati sint propter Evangelium. 

3) Opitulemur homini missionario: quod est facilius in Congre- 
gationibus vel Societatibus missionariis; at magis necessarium est sacer- 
dotibus saecularibus et laicis qui per aliquod tempus in alias terras missi 
sunt. Omnibus rationibus sunt a nobis adiuvandi. 

2. Obsequium cultui et humanitati ( civilisation ) et clerus indigenus : 
Utile erit a Concilio praecepta apostolicae Sedis de hoc pertractari. 

Utique opera danda est. 

Optima erit sacerdotum permutatio ut clerus a terra missionis ortus 
apud nos facultatem inveniat sui excolendi ac unitatis Ecclesiae te- 
standae. 

3. Pauperibus evangelizatio : curavit semper S. Ecclesia pauperes 
in terris missionis; sed aliquando cum necesse fuisset compellere delectos 
tantum viros propter sacerdotum raritatem, pauperes neglecti fuerunt. 
Nunc quidem negligendi prorsus non sunt delecti viri quorum aucto- 
ritas tantum valet. At Concilium in memoriam missionarii revocabit 
Christi esse signum evangelizationem in terris infidelibus. 

His freti qui a Domino vocati sunt ad ministerium pauperum om- 
nino se praestabunt. De cetero, hodierna mens et in terris missionum 
adversatur graviori tutelae (paternalisme). Pauperibus evangelizare non 
est meliorem civitatis statum creare ad obtinendas beneficii gratiae con- 
versiones plus minusve authenticas, sed potissimum ita operam dare ut 
homo cum pauperibus vivat, patiatur, moriatur, sicut Christus qui homi- 
nibus serviit ac pro illis vitam tradidit. 

III. Evangelizentur qui et memoriam Christi perdiderunt-, quaestio est 
de nationibus quae funditus Christum oblitae sunt. Nam non omni- 
bus pares sunt Christi amissiones gradus. Hi dividi possunt: 

gradus negativus qui constat ex deminutione religionis sensus et 
scientiae nec non bonorum morum et ex amissione crescente christiani 

sensus, et gradus positivus qui melius appellatur paganitas nova (neo- 
paganisme) quia constat ex ortu novae mentis (mentalite); quam diceres 
novam vitae humanitatem omnino externam immo etiam inimicam chri- 
stianae conscientiae. Hoc est Christum funditus amittere. 

1. Omnes conscii sint de totali Christi amissione-, saluberrimum erit 
si hoc Concilium pervolutabit. Nam plurimi Sacerdotes, ut facile appa- 
ret, solum negativum gradum vident: qui gravissimus sane est, sed 
alia ratione corrigitur. 

Amissionem Christi positivam ex hoc arguimus: Ecclesiam excludi 
ab hominibus qui tali menti (mentalite) indulserunt se in vita et in 
mundo nulla re indigere: putant se sufficientes et omnipotentes esse. 
Maximae difficultates hanc conscientiam pugnant: 

1) Doctrina christiana et mens (mentalite) quaedam superest una 
cum nova mente et humanitate perdurante et crescente. 

2) Philosophiae cultores quidam hanc novam mentem et huma- 
nitatem (nouvelle mentalite et civilisation), quamvis non sint ex neces- 
sitate veri, illustrant et interpretantur. 

3) Nulla est amplius doctrina quae cleros directe pugnet; tamen 
haud minima religionis indifferentia quasi complete successit. 

Primam difficultatem consideranti doctrina et mens christiana facile 
inducet amissionem Christi nihil grave esse cum non totalis esset. Se- 
cundam quidem difficultatem intuenti periculum adest aequandi mentem 
(mentalite) socialem cum doctrina philosophica quae hanc mentem in- 
terpretatur ita ut ista mens condemnetur cum reapse esset philosophia 
rea. Tertiam difficultatem examinanti religio tam longinqua videtur ut ne 
quidem sit digna quae pugnetur. 

2. Necessitas perspiciendi novissimas vitae animas et cultus ( formes 
des civilis ations): et de hoc optima erunt Concilii praecepta. 

Nam alii Christi fideles plane inconscii de hac difficultate sunt, alii 
vero facile contenti sunt si errores modernos satis pugnaverint. 

Omnia haec pertractanda sunt, ut iam Pius XII de cultu technicae 
fecit, ut elementa quae hominibus sunt pretio agnoscantur, ac illis lux 
christiana afferatur. Pari modo sunt elementa falsa removenda ut nova 
mens hominum ab omni re, legi divinae repugnanti, purgetur. 

3. Quomodo Christi fideles adesse debeant his nostris novis cul- 
turis: Si Christifideles in suam vitam se confugiunt, ubi nonnulla, quam- 
vis minoris ponderis, elementa obsoleta non desunt, ibique consistunt, 
externi erunt mundo nec eum salvare possunt. Una cum auctoritate de- 
bent Sacerdotes et laici, suo quisque loco ac in muneribus suis, in mun- 
dum intrare ut ei Christum darent. 

Licet sit opus inceptum, tamen impulsiones recentiores sunt neces- 
sariae. Concilium multa in hoc sensu facere potest. 

Admonendi sunt ii quibus satis est negativum gradum amissionis 
Christi in unaquaque forma pugnare, nova mente ipsos religionis culto- 
res permeari. Sed ultra procedamus: hodie alumni ipsi Seminarii vel 
novitati sunt ab illa exitiali mente affecti: quod memoria tenere debemus 
cum volumus illos adiuvare ad vocationem propriam perficiendam, 

4. Sacerdotes et novae vitae cultus-. Sacerdotes qui potissimum 
Evangelium docent illos qui recte novissime pagani appellantur, etsi 
baptizati sint et quodam lumine fidei gaudeant, attentissimis studiis va- 
care debent. Facile enim in errorem verti potest. 

At formatio quidem haec praecipua sufficere non potest. Facultas eis 
est danda semper doctrinae acriore modo perscrutandae, ac vitae spiri- 
tualis firmandae. Insuper consiliis, et breviariis (rapports) ad auctori- 
tatem omnia nova deferenda sunt quae a sacerdotibus vel a laicis, qui 
adsunt, reperta fuerint. 

Occasione data, cum sacerdotes illos qui plane Ecclesiae externi sunt, 
conveniunt, perutile erit se veste saeculari indui posse. Monendi sunt 
tamen ut perfectiore vita sacerdotali absentiam tunicae talaris suppleant. 
Christum hominibus nostri aevi afferent tantum quantum et ipsi alteri 
Christi erunt: nam Christus solus est mundi Redemptor. 

IV. Ecclesia et problema sociale. 

Post Vaticanum Concilium socialis Ecclesiae doctrina multum pro- 
gressa est. Optandum est a Concilio summa et praecipua capita illu- 
strari. 

Praeterea nobis liceat christianis seiunctis vel etiam infidelibus auxi- 
lium poscere, qui forsitan magno gaudio, sua cuiusque ope, operi Eccle- 
siae favere possunt ad genuinam legem iuris naturalis et civilis prae- 
dicandam. 

Consociatio ista in iure naturali defendendo, universo mundo exem- 
plum et documentum insigne est unius ex pluribus Ecclesiae aspectus, 
et eius expansionis in mundo. 

Doctrinam socialem Ecclesiae de bono communi lucide illustremus. 
In hac doctrina quodammodo omnia haerent: ius et officium individui in 
societatem et societatis in individuum, officium auctoritatis una cum 
oboedientiae necessitate ac totalitarismi exclusione. 

Hoc modo doctrinam Ecclesiae de familia in mentem revocemus cum 
nobis maxime urgeret. 

Porrigenda denique erunt praecepta Ecclesiae de artium et profes- 
sionum structura (organisation professionnelle). Haec una erit solutio 

illis qui oeconomiam liberalistarum, vel funestissimam Caroli Marx ac 
Lenin doctrinam removere volunt. 

V. Ecclesia et problema Internationale . 

Doctrina Ecclesiae de hoc praeceptis abundat: tamen ab omnibus 
ignorantur. Si Concilium talem doctrinam proposuerit, hoc maximo erit 
nobis emolumento. Duo tamen sunt potissime consideranda: 

1. Omnium populorum communio pro nationibus omni ope caren- 
tibus-. Ignoramus saepe illud quod bonum commune poscat atque exi- 
gat. Eodem modo negligimus necessitates iustitiae socialis erga hominum 
universalitatem. Omnibus persuasum est ditiores pauperibus auxilio 
venire: attamen hoc strictum ius sociale omnium gentium esse, igno- 
ramus. 

2. Pax et ea quae ad pacem pertinent-, solamen populis futuro ac 
funestissimo bello territis, superveniet, si doctrina Ecclesiae de pace et 
de iis quae ad pacem pertinent erit a Concilio exposita. 

3. Homines omnium nationum sese arctissime uniant-, audacissi- 
mum ac necessarium aspectum christianae doctrinae spectamus: Eccle- 
sia veram omnium nationum societatem miratur, quae bonum commune 
internationale persequatur ac quae apta sit ad praecepta, quae debet, 
efficienter imponenda. 

Haec vera super nationum fines societas est sola solutio difficultatum 
quae in primo et secundo articulo exposuimus. 

In problemate internationali et sociali solvendo, non-catholici ca- 
tholicis auxilio esse possunt. 

Exc.mi P. D. ANTONINI DRAPIER 
Archiepiscopi Neocaesariensis in Ponto 

Reponse au Prot. N. I C/59-2244 

Creue par Vigneulles (Meuse), le 18 aout 1959 

Eminence IU. me et Rev.me, 

En reponse a la lettre que Votre Eminence m’a fait l’honneur de 
m’adresser je m’empresse de lui adresser ci-joint les considerations qui 
m’ont paru devoir retenir 1’attention du prochain Concile. Je donne 
plus succinctement que je n’aurais voulu ce qui est pour moi la con- 

viction d’une meditation habituelle de plus de 20 ans. Nous avons trop 
perdu le sens de la Creation. J’aurais voulu aussi insister sur 1’avantage 
qu’il y aurait a eviter les termes equivoques en matiere theologique. Pour 
la plupart des pretres ce ne sont pas des discussions savantes qui sont 
utiles mais des exposes clairs et precis. Quand on pense que la premiere 
question du « Catechisme des Dioceses de France » est celle-ci: « A 
quelle religion appartenez-vous? ». II est evident que la question ne se 
pose pas du sens etymologique du mot religion d’abord, mais d’un sys- 
teme de culte public; mais ensuite il est certain que dans 1’esprit de 
1’enfant quand il grandira, il restera que le catholicisme est une religion 
parmi les religions. Il faut donc refaire une pensee exacte et claire par 
laquelle il apparaitra que la revelation chretienne emporte tout ce qui 
est positi! dans la conception purement humaine et, sans rien renier, 
1’emporte au plan divin. 

Je prie Votre Eminence d’agreer 1’expression des sentiments de pro- 
fonde veneration avec lesquels j’ai 1’honneur d’etre 

de Votre Eminence Ill.me et Rev.me 
le tres humble serviteur 

ffi Fr. Antoninus Drapier, O. P. 

Archiepiscopus Neo-Caesariensis in Ponto 


Ante omnia, humillimo meo sensu, urgentius videtur ad altam crea- 
tionis scrutationem redire. Etsi mysteriosa et revelata, apparet tamen 
pluribus etiam theologis ut res naturalis cuius affirmatio sufficit. In 
catechismo, exempli gratia, pure affirmatur necessitas creationis ex eo 
quod « mundus non se finxit per se » quamquam iuste hoc probandum 
sit. Statim deducitur Deum creatorem rerum, dominatorem esse qui 
imperat, sub audito, « prout vult >> et arbitrarie. Et sic erigitur theologia 
mandati (theologie du commandement) plane conformis conceptioni hu- 
manae auctoritatis. Transeat forsan pro pueris, sed pro homine cogitante 
prorsus insufficiens est. Potissime proiicit rudes et multos alios etiam 
presbyteros in illusionem circa sic dictam « actionem Dei ». 

Ex altera parte mysterium creationis admittitur et a iudaeis et a ma- 
humetanis ideoque ad certam unionem cum eis nos conducere deberet. 
Sed et christiani omnes in exacta conceptione creationis, videbunt ne- 
cessitatem unionis. 

Oportet enim probare non solum necessitatem unius existentis aeterni 
per se, qui est Spiritus purus, perfectus, immutabilis et nominatur a 
nobis Deus; sed etiam quod actus creationis aeternus in Deo est, ideoque 

non realitas externa esse potest, nisi per actionem temporalem rerum 
creatarum et actionem secundum cogitationem Amoris aeterni plane et 
necessarie gratuiti. Et sic patet actiones creaturarum in unitatem esse 
debere sicut est una cogitatio divina et pro bono creationis. 

Sequitur ex hoc actionem humanam per decisionem reflexionis ad 
realisationem cogitationis divinae tendere debere ut sit homo vere exi- 
stens ut homo, et in sua actione curam unitatis habere. 

Sic vidimus mandatum divinum non esse decisionem voluntatis de- 
spoticae, sed vere adiumentum amoris aeterni informantis hominem ut 
vere « actio temporalis Amoris aeterni » esse possit. Mandatum divi- 
num insuper nos instruit de minimo, non de maximo agendo. Sic per 
actionem suam in tempore, instrumentum Amoris creatoris est homo, 
Amoris aeterni minister et servus. 

Ista visio rerum reiicere sinit « nominalismum » cum sequelis suis 
quae perturbant et obscurant spiritum hominum etiam credentium et 
catholicorum numerosorum cum individualismo, voluntario, egoistaque 
notione de salute pure individuali. 

Notandum est insuper ex normalismo processos esse fere omnes vitae 
actualis errores: 

Chrysedonismum in oeconomia et ex hoc capitalismum; 

Principium sic dictum nationalitatum (principe des nationalites) 
et nationalismum in re politica; 

Protestantismum in Christianitate et conceptionem religionis sen- 
timen talis; 

Novissime Communismum ut clare professor Chevalier elucidat. 

Et sic manifestum est obiectum specialissimum Revelationis chri- 
stianae. Ad haec addit quod Amor aeternus hominem fecit in creatione 
« actionem temporalem Amoris aeterni » in qualitate veri filii Dei adop- 
tivi in qua, si non peccasset Adam, coeteri nasci debuissent. Talis ergo 
est cogitatio ultima aeternaque Creatoris. Et plane credibilis est et 
desiderabilis. Conforme est enim Amori aeterno quod vivens pro se 
vivat. Filiatio divina adoptiva homini dat plenitudinem vitae transcen- 
dentis desiderium suum naturale ita ut non sit vere tam vivens quam sa- 
crificando vitam suam naturalem in actione sua temporali Amoris aeterni 
sicut dicit Salvator: Qui amat animam suam, perdet eam: et qui odit 
animam suam in hoc mundo, in vitam aeternam custodit eam (Io. XII, 25). 

Talem dignitatem perditam, recusante Adam officium suum actionis 
temporalis Am oris aeterni, Iesus, vere homo et vere Deus in persona 
Filii, restauravit credentibus in eum sed et laborantibus ut ministris 
Creatoris Amoris ita ut sint, sicut membra familiae divinae ad imaginem 
veri Filii, « actio temporalis amoris aeterni ». 

Sic vidimus quod Christianus debet se cogere actioni secundum co- 
gitationem creatoris sicut et coeteri homines qui ignorant Dominum 
Salvatorem, sed modo transcendenti et in plenam realisationem Amoris 
aeterni. Secundo unitas necessaria creationis non est perfecta nisi in 
unitate Ecclesiae quia perficitur per actionem humanam ergoque sub 
directione principii unitatis creati quod necessarie Salvator instituere 
debuit et de facto instituit. Ista unitas est Regnum Dei in terra primo et 
consummatum in coelis. 

Iste sensus creationis importat « laicismi » condemnationem quia 
sine unitate amata, desiderata et actuata sicut est in Altissimis, non est 
locus in praesenti vita nisi sive violentiae, sive confusioni et ruinae. Quae 
conclusio omnibus evidens esse deberet, etiam non credentibus. 

© Fr. Antoninus Drapier, O. P. 

Archiepiscopus Neo-Caesariensis in Ponto 

Exc.mi P. D. ELIAE VANDEWALLE 
Episcopi tit. Olbiatani, Auxiliaris V ersaliensis 

(I C/59-2256) die 31 augusti 1959 

Eminentissime Domine, 

Ad rescribendum litteris I C/59-2256 acceptis, ab Eminentia Tua Reve- 
rendissima et pertinentibus ad questiones de quibus futurum Concilium 
cognoscere possit, velim, primum Tuam Eminentiam certiorem facere 
Exc.mum Dominum Alexandrum Renard, Episcopum Versaliensem mihi 
retulisse cogitationes quas ipse tibi tradidit de quibusdam praecipuis quae- 
stionibus pertinentibus ad Episcopatum collegialem et dioecesanum una 
cum statu in Ecclesia laicorum. Quas cum quaestiones mihi adsciscam et, 
mea sententia, inutile sit iterum eas explanare, mihi reverenter permitto 
tantum deferre, magna cum simplicitate et libertate, quinque res quae nunc 
mihi videntur magni momenti, pertinentes ad Ecclesiam Universalem in 
ordine, peculiarius, disciplinae. 

1. De praesentia Ecclesiae in hodiernis temporibus 

Nonne est vultus Ecclesiae, iis qui lumen inquirunt, nimis affectus re- 
bus quibusdam acquisitis per saecula quae, tempore suo, fuerunt vero 

utiles vel necessariae, sed, tempore nostro, non adiuvant ad Eam revelan- 
dam, sed contra officiunt Mysterio et aeternae iuventuti Ecclesiae? ! 

Nonne quaedam clericorum consuetudines, imprimis multi ecclesia- 
stici ritus, proficiant, si simpliciores fiant? 

2. De Breviario emendando 

Laboratur quidem nunc ut perficiatur haec emendatio quae fortasse 
ante Concilium edetur. Optaverim tamen, modo omnino practico, quo 
minus velociter ac magis pie Breviarium recitetur ut, diebus onustis 
plurimis officiis sacris quibus saepe festa aguntur solemnissima, lectio 
officii allevietur, v. g. redigatur ad unum nocturnum tantum. 

Cleri parochiales eo magis onerati quo pauciores sunt sacerdotes et 
saepissime, saltem in nostra dioecesi, plura fiunt loca sacra, fructuosius 
officium sacrum peragant. 

3. Ut leges matrimonii simpliciores fiant 

Impedimenta quaedam, etiam dirimentia, videntur nihil effici nisi 
movent iuris formula minus profecto pastorales. 

Nonne opportunum sit quaedam tantum impedimenta servare a qui- 
bus dispensationes tunc re vera rarae sint? 

Nonne potest item convalidatio matrimoniorum nullorum facilior 
fieri ut caveatur ne quidam qui per annos in matrimonio se sincere iungi 
putent, possint, tempore certo, illa nullitate uti ad divortium obtinendum 
cuius causae cum nullitatis causis minime communes sunt? 

4. Ut leges censurarum « latae sententiae » et earum re servationis 

simpliciores fiant 

Tota vetus disciplina de hac re maxime alleviari videatur. 

5. De Sacerdotibus redigendis ad statum laicalem 

Nunc reductio ad statum laicalem rescripto Sanctae Sedis coelibatus 
dispensationem affert subdiaconis et diaconis, sed non sacerdotibus. 

Quamquam de hac re solutionem cuius magnum momentum accu- 
rate perpendo suggerere nolo, attamen in lucem hoc proferam ut sacer- 
dos ad statum laicalem gratiose redactus sic orbatus invenitur ut tum 
non possit matrimonium contrahere quod quidem videatur esse conditio 
ut hic sacerdos aequo animo iterum fiat in statu laico post angustias sem- 
per magnas quae recessum a sacerdotali statu poposcisse videntur, tum 
careat in summum et canonice omnibus gratiarum peculiaribus fontibus 
et omnibus tutelis qui castitatem firmabant. 

Interim sensus obsequii et reverentiae amplissimos significo et sa- 
cram purpuram osculans me profiteor 

Eminentiae Tuae Ill.mae ac Rev.mae 

© Elias Vandewalle 
Ep. tit. Olbiatanus, Aux. V ersaliensis 

Exc.mi P. D. CAROLI LEMAIRE 
Episcopi tit. Otroeni 

L 690/59 Paris, le 16 decembre 1959 

Eminence Reverendissime, 

Par ses lettres I C/59 2089 et I C/59 2262, du 18 juin 1959, Votre 
Eminence me faisait 1’honneur de me demander ma pensee touchant les 
questions qui pourraient etre traitees au cours du prochain Concile. 

Ma reponse a beaucoup tarde. Je prie humblement Votre Eminence 
de me le pardonner. J’avais du faire un voyage de deux mois en Extreme- 
Orient et la multiplicite des questions a regler a mon retour, ne m’a pas 
donne en temps opportun le calme necessaire pour la reflexion sur une 
affaire aussi grave; et cela d’autant plus qu’incessamment, il me faudra 
faire un nouveau voyage en Asie. 

J’ai pense que peut-etre c’etait par suite d’une erreur que deux 
lettres m’avaient ete adressees; a moins cependant que la Commission 
Pontificale n’ait voulu marquer que c’etait au double titre d’Eveque et 
de Superieur General de la Societe des Missions qu’elle m’interrogeait. 

La reponse est donnee sur les deux feuilles ci-jointes. J’ai en effet 
voulu mettre a part les choses dont en tant que Superieur d’une Societe 
de Missionnaires, il me paraissait souhaitable de souligner 1’importance 
pour les territoires ou se fonde 1’Eglise. 

En me recommandant a Votre aide spirituelle, je Vous prie, Emi- 
nence Reverendissime, de daigner agreer 1’hommage de ma filiale vene- 
ration en Jesus et Marie. 

ffi Ch. Lemaire 
Episcopus Otroenus 
Mod. Sup. Societatis Parisiensis 
Missionis ad Exteros 

In terris missionum 

In Misisonibus, praecipue de Asia loquar cuius populi culturam ha- 
bent antiquam et magni valoris, mihi videtur necessarium esse ut Sancta 
Sedes magis faveat Ordinariorum conatibus ad liturgiam ingenio et mo- 
ribus cuiusque nationis melius adaptandam, quoad linguam, ritus et mu- 
sicam. Ecclesia ibi nimis apparet Occidentalis et multa sunt in liturgia 
nostra latina quae difficile ab indigenis intelligi possunt, quod non est 
sine gravi detrimento pro Evangelii diffusione. 

Bonum esset si concilia frequentius tenerentur tam in provinciis ec- 
clesiasticis quam pro toto eiusdem nationis episcopatu. Hoc faveret 
praesertim pro rebus disciplinaribus optabili unitati in eadem regione ubi 
vigent iidem mores oriunturque eaedem difficultates (v. g. pro ieiunii et 
abstinentiae diebus - scholis - catechumenorum educatione, etc.). 

Ordines exempti, in Missionibus in dies magis florent. Religiosi 
habent propria privilegia, quorum Superiores Maiores sunt strenui de- 
fensores; non quidem, semper, sine gravi incommodo pro pace neque 
pro Dioecesis et christiani populi unitate. Mihi videtur quod exemptionis 
privilegium non iam aequalem necessitatem habet ac antea; proinde 
regulae canonicae in hoc puncto, deberent Episcoporum auctoritati ma- 
gis favere. 

Optandum est ut in Dicasterio Sacrae Congregationis de Propaganda 
Fide plures tanquam consultores admittantur qui experientiam acquisier 
runt in ipso apostolatu missionario. 

Optandum etiam ut qui a Sancta Sede in terras missionum delegan- 
tur, linguae indigenae studeant. 

Pro tota Ecclesia 

Unio omnium Ecclesiarum sub Summi Pontificis auctoritate, deberet 
esse una de praecipuis quaestionibus in futuro Concilio tractandis. 

« Revalorisatio » episcopalis iurisdictionis. in propria circumscrip- 
tione mihi apparet urgenda. Salva auctoritate Sanctae Sedis et remoto in 
quantum possibile est schismatis periculo, possibile videtur plenius Epi- 
scopi auctoritatis exercitium sine tot ad Sanctam Sedem recursibus pro 
rebus minoris momenti. 

Actionis catholicae theologia definienda esset quoad officia et iura 
respectiva tam fidelium quam cleri ipsius sub auctoritate Episcopi. 

Ius canonicum cum agitur de parochorum remotione videtur diffi- 
dere Ordinariis. Senectus, morbus, et aliae eiusmodi rationes, deberent 

sufficientes esse ut sine canonica difficultate parochi amoveantur, con- 
cilio episcopali consentiente. 

Principia definiri deberent de actione sacerdotali inter operarios. 

© Ch. Lemaire 
Episcopus Otr oenus 
Mod. Sup. Societatis Parisiensis 
Missionis ad Exteros 

Exc.mi P. D. MAURITII AMOUDRU 
Episcopi tit. Pyrgensis 


Ouzain, ce 8 aout 1959 


Eminence, 

Je vous envoie les quelques renseignements sur le communisme dont 
j’ai pu me souvenir. Je m’excuse de ma pauvre ecriture, les rhumatismes 
rendent difficile l’usage de mes vieilles mains et dans l’asile de vieillards 
oii je suis, dans un village lointan il ne m’a pas ete possible de trouver 
quelqu’un qui put taper a la machine ou calligraphier ma mauvaise ecri- 
ture. Respere que vous pourrez trouver quelqu’un qui puisse la dechiffrer 
et en donner une copie plus lisible et plus convenable. 

Daignez agreer, Monseigneur, 1’hommage du tres profond respect et 
de la soumission avec lesquels je suis de votre Eminence le tres humble 
obeissant serviteur in Christo. 

ffi Fr. J. M. Amoudru, O. P. 

Ev. tit. de Pyrgos 


Principalis conciliorum finis est praeparatio remediorum contra er- 
rores grassantes in aula Domini at maior et periculosior error huius 
temporis est Communismus. Damnatus a Pio XI, nihilominus propagatur 
cum magna intensitate et celeritate ubique terrarum, proclamans aperte 
suam ambitionem conquerendi mundum universum. 

Inveniuntur communistae praecipue inter operarios et in regionibus 
pauperibus, sed etiam inter sapientes scientiis addictos nec desunt inter 
catholicos laicos et etiam clericos. Dominus Frangois-Poucat vir emi- 
nens dignitate scribebat in Figaro die 30 iulii huius anni: « On s’etonne 

de rencontrer tant de catholiques communisants qui marchent a la 
pointe... ». 

Immensa propaganda efficitur a communistis in omni terra, cum 
perfecta arte perversionis. In regionibus vero ubi imposuerunt suum 
regimen, doctrina communismi obligatorie docetur in o mni bus scholis a 
primariis usque ad superiores tanquam fundamentum omnis educationis, 
cum absoluta certitudine debet admitti ab omnibus communistis, nullum 
dubium toleratur. 

Definitur vero haec doctrina a Lenin: « Materialismum consequens » 
idest cum omnibus consequentiis eius. Dialectica, sic nominatur ab eis 
methodus huius philosophiae, est mere historica. Affirmant ut principium 
probatum historice, quod tota existentia et vita universi et humanitatis 
unice explicatur et causatur per progressum perpetuum evolutionis 
materiae. Nihil omnino existit extra hunc processum, et omnia systemata 
philosophica vel alia quae non fundantur supra hoc principium non sunt, 
nec possunt dici scientifica. Affirmant quod nunquam et nullibi fuit homo 
qui, de facto, alium finem vitae habuit quam materialem. 

Moralis disciplina cum contemptu reficiebatur ut « prejuge bourgeois » 
in primis temporibus revelationis. Sed post victoriam belli civilis Lenin 
intellexit novam societatem non posse subsistere sine aliqua obligatione 
morali, et fundavit moralem disciplinam communistam, cuius principium 
posuit: « Bonum esse id quod est utile communismo. Malum vero quod 
potest ei nocere »: huius principii consequentia est quod « hic finis iusti- 
ficant quaecumque media ». Et hoc aperte ab eis confitetur et exercetur. 

Quantum ad Religionem, certe atheismum et materialismum non sunt 
professa a catholicis progressistis, amplectunt tamen doctrinam socialem 
et politicam communismi, ingenue putantes hanc distinctionem admitten- 
dam esse a communistis sed in hoc absolute decipiuntur. Doctrina eorum 
monolita est, omnia eius elementa sunt inseparabilia. At primum et essen- 
tiale elementum, totius doctrinae fundamentum, est materialismus, ex 
quo necessario sequitur atheismus, sic explicatur ab iis fides in Deum. 
Affirmatio existentiae Dei nihil est aliud quam mendacium perversum capi- 
talistarum, intendentium terrorisare populum ita ut possit retineri in per- 
petua servitute sociali, taliter vere quod ipsi possint servare suam dicta- 
turam, et gaudere in pace omnium privilegiorum vitae. Iidem dicunt reli- 
gionem esse « opium populi » id est qua impeditur populus a desiderio 
liberationis et organisationis belli civilis quo destrueret suam servitutem. 
Nemo vero ignorat, nisi qui volunt ignorare, quales persecutiones immanes 
ab eis fuerunt institutae contra Deum, contra Religionem et contra Eccle- 
siam. Lenin quidem dedit eis consilium non faciendi martyres, quia time- 
bat quod ex hoc diffamaretur communismus in mundo; et propter hoc 

dicunt fideles ab ipsis damnari, non propter religionem, sed propter 
scelera politica. Sed hoc non est nisi enormis fallacia, quae tanto facilius 
admittitur a suis, quod ab eis docetur religionem esse contra revolutionem. 
In praesenti tempore est aliqua tolerantia pro Ecclesia orthodoxa, quia 
tempore belli omnes fideles patrio tismum habuerunt; sed Ecclesia re- 
manet sub strictissima submissione auctoritatis civilis, et ipsi commu- 
nistae dicunt nullam mutationem esse in doctrina nec in legibus anti- 
religiosis. Contra Ecclesiam catholicam vero specialissimum odium pro- 
fitentur, aestimant enim illam periculosiorem ipsis ratione suae unitatis, 
optimae organisationis et virtutis. 

Iuniores catholici progressistae, magna sensibilitate praediti et af- 
fectione naturali inter suos, confitentur se diligere Ecclesiam, inno- 
vandam tamen secundum eorum opiniones et sensus, his suis opinioni- 
bus firmiter adhaerent, et quando reficiuntur istae ab Ecclesia, non mul- 
tum de hoc curant, dicentes illas esse amplectendas ab ipsa Ecclesia post 
aliquos annos. Magnam vero independentiam habent erga Ecclesiam, et 
iudicant illius Pastores etiam maiores, cum incredibili irreverentia. In 
historicis studiis non timent omnium malorum eventuum responsabili- 
tatem, saepissime, in Ecclesiam reiicere. 

Alia quaestio est de reunificatione Ecclesiarum. 

Ex Revelatione divina Ecclesia credit unicam Ecclesiam a Christo in- 
stitutam. Et nunquam oblita est ultima verba Christi ante Passionem: 
« Mandatum novum do vobis ut diligatis invicem, sicut ego dilexi vos ut 
et vos diligatis invicem. In hoc cognoscent omnes quod discipuli mei 
estis si dilectionem habueritis ad invicem » (Io. 13, 34). « Qui habet 
mandata mea et servat ea, ille est qui diligit me » (Io. 14, 2). 

Nonnulli tamen nostrorum, maximum zelum habentes huius reuni- 
ficationis Ecclesiarum non videntur cum sufficienti prudentia procedere. 
Cum magna enim cordis sensibilitate dicunt quod in omnibus oportet 
quaerere quae uniunt et vitare quae dividunt. Talia verba possunt diver- 
simode intelligi. Protestantes enim dicunt in Oecumenismo vitandas esse 
omnes quaestiones doctrinales, quae dividunt et curare tantum de unione 
caritativa membrorum ut possit haberi verus Oecumenismus in quo 
omnes participantes essent aequalis iuris, nullo auctoritatem habente. 

Haec vero sunt tam manifeste contra constitutionem Ecclesiae et 
institutionem Christi quod nullo modo possunt in consideratione ha- 
beri. Sed ex hoc patet quod talia verba periculosa vitare debent. Reunifi- 
catio Ecclesiarum habet magnas difficultates quas Ecclesia novit per 
experientiam historicam; non efficietur talibus mediis. Vita Ecclesiae est 
mysterium supernaturale. Spiritus Sancti opus, de quo locutus est Do- 

minus dicens: « Ecce ego vobiscum sum omnibus diebus usque ad con- 
summationem saeculi » (Mt. 28, 20). 

© Fr. J. B. M. Amoudru, O. P. 

Ep. tit. Pyrgensis 

Exc.mi P. D. IACOBI LE COKDIER 
Episcopi tit. Prienensis, Auxiliaris Parisiensis 

Prot. N. I C59 2290 

Sancti Dionysii, prope Parisios, 29 augusti 1959 

Eminentissime ac Illustrissime Domine, 

Breviter Eminentiae Tuae quaestionibus respondebo. Per solos tres 
annos episcopale ministerium adimplevi et, auxiliaris episcopus, votis et 
argumentis Em. mi ac 111. mi Cardinalis Archiepiscopi Parisiensis sub- 
scribo. 

Sollicitudo pastoralis in civitatis suburbio — ubi multi adsunt ope- 
rarii et multae animae longe a Christo vivunt, sed ubi tamen zelus aposto- 
licus floret tam apud sacerdotes quam laicos — haec mihi suadet vota: 

1. Quoad doctrinam-. 

Maior explanatio Theologiae de Ecclesia, ut spiritualis fidelium vita 
ac apostolatus firma habeant fundamenta. V. g.: 

De doctrina Corporis mystici, cuius schema iam in Concilio Vaticano 
praeparatum erat et cuius aspectus non semper iisdem evolvuntur verbis 
aut scriptis. 

De « Missione Ecclesiae Christi ». Vocabula « Missio, missionarius » 
frequenter applicantur generosis conatibus non solum in regionibus de 
Propaganda Fide, sed in nostris nationibus (v. g. « Missio Galliae »), 
dioecesibus aut paroeciis (v. g. « Missiones generales ad intra »), praeser- 
tim circa sive paganos sive personas vulgo dictas « dechristianisatas ». 
Si tamen saepe illo verbo « Missione » utitur, non semper de « re » 
cogitatur secundum authenticas theologiae normas et quaedam oritur 
confusio. 

De laicis. Summorum, felici memoria, Pontificum exhortationes de 
« Actione Catholica », de « Laicorum apostolatu », magis activam reddi- 
derunt adultorum aut iuvenum participationem sive Hierarchiae aposto- 
latui, sive catechismo apud pueros aut coaetaneos, sive orationi publi- 



EPISCOPUS TIT. PRIENENSIS 


531 


cae, v. g. in Missae sacrificio, sive etiam temporalium rerum orationi 
publicae, v. g. in Missae sacrificio, sive etiam temporalium rerum admini- 
strationi. Sed, ad laicorum in Ecclesia sortem nec augendam nec mi- 
nuendam, necessariae essent praecisiones theologicae et canonicae (ca- 
nones Codicis I. C. nimis sunt breves et saepe ampliati sunt in Synodis 
dioecesanis aut Conciliis provincialibus vel plenariis, v. g. Indiarum). 

2. Quoad disciplinam cleri et populi christiani. 

De Breviario. - Magis ac magis clerici desiderant ut Breviarii reci- 
tatio sit magna et laeta laus Deo in nomine Ecclesiae, quies animae in 
diuturnis laboribus et vitae interioris sustentatio ac stimulus. Multi 
sacerdotes merito conantur ut Breviarii horas per diem aut vesperum 
distribuant et ut, per psalmorum studium et lectionum Sacrae Scripturae 
meditationem, inveniant textuum sensum et illos « in Spiritu » gustent. 

Breviarii emendatio, de qua optime locutus est Em.mus ac Ill.mus 
Cardinalis Lercaro in Congressu Pastoralis Liturgicae, Assisii, cum magna 
gratitudine acciperetur. 

De Missa cantata. - Sanctae Sedis instructiones de activa fidelium 
participatione unanime istorum desiderio respondent. Attamen, in filiali 
et grata oboedientia erga illas instructiones, humillime exponuntur ali- 
quae difficultates in paroeciis suburbanis inventae. Assistentes, maxima 
parte, sunt, secundum Psalmum, « humiles populi ». Propter studiorum 
defectus, mentem technicam et quotidianum manuum laborem, quae- 
cumque sit eorum bona voluntas, textus vel cantus latinos difficillime 
intelligunt. Spontanee in cultu publico desiderant quamdam orationis 
expressionem in lingua vernacula, non solum in missa lecta, ubi inter- 
venit « commentator », sed etiam in « missa cantata » ad quam libenter 
accedunt. Num esset possibile ut in illis paroeciis « missionariis », ex 
induito et ad tempus usque ad plenam liturgicam « rudium » educatio- 
nem, in missa cantata a celebrante sine ministris, « aliqua » sit fidelium 
participatio in lingua vernacula sive cantando sive epistolam et evange- 
lium audiendo? 

Similiter, in Pontificalibus, sive in Missa sive in Vigilia paschali, 
quaedam rituum simplificatio, v. g. de mitra saepe capienda aut tollenda, 
magis populi intellectui et pietati accommodata videretur. 

De catechumenorum baptismo. - Saepissime adulti ad baptismum 
praeparantur et per plures menses attentiva sacerdotum aut religiosarum 
sollicitudine fruuntur. Atqui Rituale de « adultorum baptismo » quos- 
dam praebet ritus ter repetitos qui catechumenorum praeparationem 
fructuose scanderent si per instructionis menses distribuerentur, secun- 
dum Ordinarii iudicium et omnibus adhibitis cautelis. 

Ad Sanctitatis Suae pedes provolutus et paternam benedictionem 
implorans interim Eminentiae Tuae purpuram osculando, me confiteor 
humilem 

Eminentiae Tuae 111. mae ac Rev.mae 

© Iacobum Le Cordier 
Ep. Prienensis 

Exc.mi P. D. PAULI MONTAIGNE 
Episcopi tit. Sidymensis 


Resp. ad I C/59-2406 Paris, 24 augusti 1959 

Eminentissime ac Reverendissime Domine, 

Cum magna reverentia gratias dico pro praeclara epistola N. I C/59- 
2406 qua Eminentia Vestra Reverendissima significare dignata est in- 
digno servo de institutione Commissionis Antepraeparatoriae pro futuro 
Concilio Oecumenico. 

Venerabili Praesidi huius Commissionis gratulationes et officia mea 
ex toto corde offero. 

De contentis in epistola saepius coram Deo cogitavi et meditatus 
sum. Usque nunc tamen quamvis totam adhibuerim bonam voluntatem 
et auxilium S. Spiritus invocaverim, non perspexi quamnam materiam 
alicuius momenti proponere possim aut prudenter suggerere. 

Causae illius insufficientiae praesertim ex conditionibus senectutis 
et deficientis sanitatis quaerendae sunt. Placuit enim Divinae Voluntati 
in infirmitatibus et dolore me retinere a longo iam tempore. Ab anno 
1957 debui renuntiare omni externae activitati, multis miseriis physicis 
afflictus, necnon mente iam debilitatus; vitam quasi solitariam duco, 
ambulare non amplius valeo nisi per paucos passus, sic domi manens, 
dolores et infirmitates cum orationibus Deo offero: operum externorum 
curam assumere non amplius valeo; variis exercitiis v. g. conferendis, 
congressibus, circulis, etc. de rebus modernis et novis opinionibus inte- 
resse non possum; ideo multa nova non sunt mihi satis nota, sicut multae 
quaestiones presentis temporis. 

In quantum vires corporis permittent, orationes meas et dolores 
devote Deo offeram pro felici exitu Concilii Oecumenici et feliciore statu 
Saetae Ecclesiae. 

Benedictionem Eminentiae Vestrae Reverendissimae super me im- 
ploro et sacram purpuram reverenter deosculans, me profiteor humilem 
et addictissimum 

ffi Paulus L. C. Montaigne, C. M. 
Episcopus tit. de Sidyma 

Exc.mi P. D. ALAPHRIDI ATTON 
Episcopi tit. Theudalensis, Auxiliaris Aurelianensis 

Orleans, 3 septembris 1959 

Eminentissime Domine, 

Est mihi honori ad Eminentiam Tuam Reverendissimam animadver- 
siones meas mittere, quas ad Pontificiam Antepraeparatoriam pro Con- 
cilio Oecumenico Commissionem proponam. 

Sacram denique deosculans purpuram, me profiteor, 

Eminentiae Tuae Reverendissimae 
addictissimum in Domino 

Alaphridus Ioseph Atton 
Ep. Theudalensis Auxil. Aurelianensis 

Alaphridus Atton Episcopus titularis Theudalensis, ut ad S. R. E. 
Cardinalis Tardini invitationem rescribat, animadversiones sequentes ad 
Pontificiam Antepraeparatoriam pro Concilio Oecumenico Commissio- 
nem proponit: 


Primo: De Theologia et Iure Canonico 

Perutile videtur, ut Ecclesia Sacri Concilii Vaticani doctrinam exse- 
quatur, quin etiam fuse lateque explicet: imprimis adseverare iterum 
Episcopos Apostolorum esse successores atque ex divina institutione 
peculiaribus ecclesiis praeficere. 

Deinde statuere minute atque concise Episcoporum limitationem 
et amplitudinem potestatum, scilicet, quomodo et in quibus rebus, non 
solum eos sub Romani Pontificis auctoritate esse; sed etiam eos propriam 
potestatem ad gubernandam et evangelizandam peculiarem dioecesim 
habere. 

Tandem definire et quomodo sacerdotium presbyterorum sacerdotio 

Episcoporum participatio sit; et quid significet haec vox « laicorum sacer- 
dotium »; et ex quo constet non solum baptismatis et confirmationis 
character, sed etiam in diaconatu, presbyteratu et episcopatu character 
sacerdotalis. 

Secundo: De Apostolatu 

Quia futuri Concilii est studere, ut ait Ss.mus D. N. Ioannes Pp. XXIII 
in uno radiophonico nuntio, moderni requisita Apostolatus, hoc est in 
votis futurum Concilium lucide explanare: 

Primum, ubi sint et quid faciant, erga Sacerdotium, Missam, func- 
tiones sacerdotales, apostolatum, et coetera... sive presbyteri, sive laici 
in Mystico Christi Corpore. 

Postea, quid sint vel Actio Catholica, vel laicorum Apostolatus. 

Postremo, quibus modis et conditionibus opus apostolicum tam cle- 
ricorum quam religiosorum ordinandum sit et consentiendum. 

Etenim, quia Episcopus evangelizandi et suam dioecesim regendi 
munus accepit, nonne oportet se maiorem et in iure canonico adamussim 
definitam auctoritatem habere super Religiosas et Religiosos dictos exemp- 
tos, praesertim super tam multas luris pontificii Congregationes Reli- 
giosarum? Heu! Neminem effugit praesens rerum status graves diffi- 
cultates gignere et magnam contra progressum Regni Dei moram af- 
ferre profecto. 

Tertio: De Liturgia 

Horae canonicae quoniam a sacerdotibus alicui dioecesi adscriptis 
quotidie recitandae similes sunt his monachorum, quibus tot opera et 
onera in paroecia non incumbant, alleviandae videntur pro his cleri- 
cis. Quamobrem cum matutinum unum nocturnum atque unam Sacrae 
Scripturae lecturam comprehendere, tum Horas Tertias, Sextas Nonas- 
que dici ad libitum, satis esset. 

Tandem cur, quaedam liturgicae functiones, vel coeremoniae Pon- 
tificales, verbi gratia: consecratio ecclesiae, quae cum sint antiquitate 
venerabiles, tamen fidelibus nostri temporis videntur diuturnae, non 
contrahantur? 

© Alaphridus Ioseph Atton 
Episcopus tit. Theudalensis 

Exc.mi P. D. PETRI FALLAIZE 
Episcopi tit. Thmuisani 


Eminence Reverendissime, 


le, 3 octobre 1959 


C’est avec grande confusion que je vous presente si tardivement 
le rapport que vous avez daigne me demander pour la Commission ante- 
preparatoire au Concile. 

En ce jour de fete de Sainte Therese de 1’Enfant Jesus, je termine un 
travail, qui m’a ete fort penible a cause de ma cecite grandissante; je la 
prie humblement de faire valoir cette excuse pres de vous. 

Et je vous prie, Eminence Reverendissime, de me benir avec indul- 
gence. 

Ev. tit. de Thmuis 
© P. Fallaize, O.M.I. 


Ref. I C/59-2458 Lisieux, 3 octobre 1959 

Eminentissime et Illustrissime Domine, 

De opportunitate Oecumenici Concilii convocandi cum Sancta Sede 
plene assentior, ac de proxima eius praeparatione gaudeo, atque pro 
felici eius exitu quotidie preces effundo. 

Sed, senescens et caecutiens, participem utilem fieri Sessionum Con- 
cilii incapacem me nosco. Attamen mihi magnae curae sunt omnes quae- 
stiones de quibus in Concilio agetur, et si interrogatus fuero, secundum 
conscientiam meam respondebo, salva plena oboedientia ad ea quae a 
Patribus Concilii iudicabuntur. 

Mihi nunc tractare breviter liceat de aliquibus quaestionibus quae 
mihi peculiari curae sunt, post viginti sex annos peractos in Athabaska- 
Machenzie Missionibus (1913-1939) et viginti alios Lexoviis, in audien- 
dis confessionibus Fidelium ex omnibus gentibus, in Sacello Sanctae 
Theresiae a Iesu Infante (1939-1959). 

I Quaestio: De Unitate 

Quaestio de Unitate in Ecclesia et de conversione ad Fidei Unitatem 
Fratrum nostrorum dissidentium maximi est momenti. 

Sed in controversiis, oportet disputantes simpliciter iudicare, quan- 
tum possibile est, iudicantes obiective, et semper aequo animo, sine 
personarum aut gentium acceptione, et sine nimio favore pro novis doc- 
trinis hodie florentibus, ne implicationes augeantur neque homines bonae 
voluntatis a veritate arceantur. 

Communia diserte monstranda sunt, sed diversa non sunt tacenda 
neque minuenda. 

V. g. 1. de variationibus in Reformatis Ecclesiis, quae maximo ar- 
gumento fuerunt illustrissimo nostro Bossuet et clarissimo Balmes, 
hispano; quod argumentum ex Dogmatum dissolutione in his confes- 
sionibus confirmatum est. 

2. De illogismo Anglicanorum, etiam Anglo-catholicorum (ut aiunt) 
quorum Ministri, in eadem confessione, non consentiunt v. g. de Eucha- 
ristica doctrina: 

unus dicit: « Credo in realem praesentiam Christi Iesu in Eu- 
charistia »; 

alter: « Credo in realem absentiam Christi Iesu in Eucharistia »; 

tertius: « Nolite ad hanc diversitatem stare: eadem Ecclesia su- 
mus; idem Credo confitemur ». 

Quod fuit argumentum Domino Hugh Benson, ex anglicano catho- 
licus romanus factus et fortasse clarissimus in Anglia apologista. 

3. Inter obiectiones quae mihi oppositae sunt in Britannico Imperio 
contra Romanam Ecclesiam, persaepe audivi contra Infallibilitatem Sum- 
mi Romani Pontificis: saepe inter infallibilitatem et impeccabilitatem con- 
fundunt. Mirantur si quis dixerit ipsis etiam esse summum Tribunal, 
sine ad alterum appellatione, scilicet Privy Council Regis, saltem in civi- 
libus rebus. Ut Rex in Privy Council, sic agit Summus Pontifex in rebus 
de Fide. 

4. Fateantur etiam Anglicani se contra logicam stare quando de quae- 
stionibus ad Fidem pertinentibus agitur in Concilio (Parliament), ubi 
sedent Legati inter quos non Anglicani et qui contra episcoporum iudi- 
cium valere possunt v. g. in Prayer Book quaestione. 

5. Memor est, post 1914-1918 Bellum, « orthodoxos » et Anglicanos 
de validitate Ordinum inter se collatorum consensisse. 

7. Ex meis colloquiis cum aliis Reformatis, v. g. in Gallia, multi mihi 
videntur arceri a Romana Ecclesia non solum propter doctrinam sed etiam 
et praesertim propter magnam in Sacram Hierarchiam hostilitatem, quam 
quidam, de moribus et politicis ambitionibus Ministrorum Romanae Ec- 
clesiae narrantes, sedulo fovent. 

Recusant Ecclesiam posse et debere se ab intra et per seipsam refor- 
mare. 

II quaestio: De Auctoritate 

Constant in toto orbe terrarum tempora nostra ita difficilia esse quoad 
auctoritatem exercendam vel etiam definiendam ut auctoritatem legiti- 
mam tenentes saepe aut oboedientiam non obtineant neque urgere 
audeant, aut dent locum tyrannis. 

Et hoc mihi videtur esse coniunctum cum fide in multis decrescente. 

Opportune ergo sunt proclamandae praecipuae veritates Fidei no- 
strae, scilicet: 

Deum Creatorem, Dominum esse omnium sicut figulus luti. 

Iesum Christum, Mediatorem, revelasse Deum esse Patrem no- 
strum quem amare et precari, cui oboedire tenemur. 

Iesum Christum hominibus praecepta dedisse et faciendo et do- 
cendo. 

Iesum Christum Ecclesiam suam aedificasse super unam Petram 
sc. Apostolum Petrum quem in Actibus Apostolorum vera et suprema 
auctoritate fungentem videmus et cuius auctoritas manet in eius succes- 
soribus quorum est Summus Pontifex Ioannes XXIII, Papa noster feli- 
citer regnans. 

Quae summa Pontificis Romani auctoritas saepe affirmata et sollem- 
niter definita, hodie aperte est declaranda, quia etsi per omnia saecula 
fuit haereticorum et schismaticorum insectationibus obnoxia, tamen 
aetate nostra tantopere oppugnatur ut non absit periculum in rerum 
perturbationem vel tyrannidem decidendi. 

De suprema auctoritate a Romanis Pontificibus semper vindicata ipsi 
haeretici et schismatici fidem faciunt, hanc valde insectantes et turbu- 
lente ab unitate Ecclesiae decidentes. 

Scio vero quosdam, etiam inter Catholicos, aestimantes Ecclesiam 
esse nimia lenitate et mora in mundo celeriter volvente, et inimicam 
progressui et mutationibus necessariis, ipsis iudicibus. 

Attamen, in re, aut temperius aut serius admittendum est Ecclesiam 
recte iudicare. Hanc Ecclesiae sapientiam specialiter video in rebus et 
quaestionibus quae fuerunt maximae curae, praesenti aetate. 

Et opto ut Sancta Mater Ecclesia, ex oecumenici Concilii laboribus, 
magis ac magis appareat lumen indeficiens et praefulgens in Mundo 
celeriter volvente. 

In praxi, de hodiernis progressibus, votum audeo communicare: 

Televisio adhibeatur, cum Sacrae Hierarchiae permissu in dissitis 
regionibus, ubi paucissimi sunt sacerdotes, et permulti Fideles saltem 
baptizati v. g. in Austriaca America, ut Sacra Doctrina per catechismum 
doceatur et Missae audiantur, etiam die dominica; ita, hac nova arte 

mediante, multi fideles docerentur servare quaecumque Christus man- 
davit et ab erroribus eadem arte propagatis arcerentur. 

Item videat Concilium de aliis modernis artibus utendis ad doctri- 
nam inter paganos celerius et efficacius praedicandam. 

III quaestio: De Disciplina 

Multa mihi videntur emendanda in componendo et applicando Co- 
dice luris Canonici-, simplificare oportet. 

Cum ex multo tempore, caecitate gravescente, legere non possim, 
saltem dicam quid de quibusdam sentiam. 

Primo, intime sentio, postquam Romanus Pontifex locutus sit, om- 
nium esse primum Officium quaerere ut intelligant ad oboediendum, et 
non ut eludant Summi Pontificis voluntates; nam si Ordinarii iussa et 
monita Summi Pontificis eluderent, ita ipso facto erga Ordinarios sa- 
cerdotes et erga sacerdotes fideles agerent. 

Secundo, Leges Ecclesiae oportet esse simplices, apertas, non am- 
biguas et facili interpretatione. 

Cum Leges Ecclesiae ad omnes Fideles pertineant, mihi videntur 
quam maxime diminuendae leges particulares, et immunitates aut loco- 
rum aut personarum, quae simul perturbant subiectorum mentes et 
saepe in incertum ducunt quorum est officium docendi, et in Poenitentiae 
Tribunali iudicandi. 

Cum ante hos viginti annos (1939-1959) propter infirmitates meas, 
Lexoviis maneam, ad confessiones audiendas peregrinorum ex universo 
orbe, quaedam saepe reperta difficilia dicam, quibus novus Codex ali- 
quo modo mederi possit. 

1. De ieiunio et abstinentia. 

Permultis fidelibus, leges de ieiunio et abstinentia sunt in re ineffi- 
caces, vel propter defectum certitudinis materiae, vel propter conditiones 
vitae modernae, specialiter opificibus, vel propter immunitates supra- 
dictas. Alii de privilegiis sibi commissis ultra se praevalent et alii non 
intelligentes cur iisdem privilegiis non gaudeant iudicant sibi eadem per- 
mitti et legi non oboediunt. 

2. De obligationibus diei Dominicae. 

Item permultis fidelibus, propter nimiam in laborando contentio- 
nem, v. g. in modernis Fabricis, Missae Dominicalis praecepto satisfa- 
cere difficile est vel etiam impossibile. Multos alios fateor equidem nul- 
lam praecepti curam habere, in quietem et delectamenta se dantes. 

Praeterea, in multis regionibus, Templa et Sacerdotes desunt. 

3. De annua confessione et Paschali communione. 

Multi praecepto non satisfaciunt certo et legitimo tempore, quod 
est satis diversum ad mentem Ordinariorum, et hac mora conscientiam 
suam gravare non videntur. 

Constat novas leges de ieiunio Eucharistico et Missa vespertina 
frequentioribus Communionibus favere. 

4. De mixtis nuptiis. 

E mixtis nuptiis saepe multa mala accidunt tam coniugibus quam 
filiis quibus saepe deest vera Catholica educatio et qui saepius in indif- 
ferentiam cadunt, praesertim si mater sit acatholica. 

In quadam regione, in qua dispensationes harum nuptiarum Ordi- 
narii quam maxime recusabant, vidi mirans tales dispensationes facilius 
dari ab Apostolico Delegato. 

5. De Matrimonio de facto dissoluto per consensum inter partes, 
vel per vim et novas alterius nuptias. 

Certis condicionibus ad sacra admittitur coniux innocens vel pae- 
nitens. 

Sed, ob perturbationes populorum e bello manantes, miseri casus 
facti sunt, quas dolens video, et humanius emendandos apto. Sic video 
e Polonia vel aliis regionibus fugitivos quibus in patriam reverti non 
licet, et qui, quindecimum vel vicesimum annum de coniuge nihil audie- 
runt, atque utrum sit adhuc vivens an non nesciunt. 

6. Utrum censurarum absolutio non sit nimis implexa? 

Utrum leges de Dispensationibus non sint similiter nimis implexae 
et tardae. 


IV quaestio: De Quaestione Sociali 

Videtur Concilium magnopere conaturum ut Capitale Labori recon- 
cilietur et vice versa, adiuvante sociali Ecclesiae doctrina; non quod 
Ecclesia iam non multoties non docuerit sed quod etiam a quibusdam 
qui se Fideles dicunt non audita fuit. 

Dixit enim Dominus Iesus Christus: « Quid prodest homini, si 
mundum universum lucretur, animae vero suae detrimentum patiatur? » 
(Mt. 16, 26). Et Dominus caritatem docuit, salva evidenter iustitia. 

Saeculis sequentibus et in nomine Domini, laboriose etenim et varia 
fortuna, Ecclesia Catholica statum socialem magis iustum quam servitus 
antiqua procuravit. Attamen tempora venerunt quibus populi a Deo se 
averterunt et in practicum materialismum prolapsi sunt. 

Tempore opportuno, Romani Pontifices iudicaverunt de oeconomico 
Liberalismo; 

de « activis virtutibus » cum « passivarum virtutum » detrimento 
crescentibus; 

de sociali divisione et remediis eius (1891); 
de Hitler et Nazismo; 
de atheo communismo. 

In re, vocem Summi Pontificis non audierunt, et factiones in con- 
traria abierunt, cum celeritate et amplitudine ingenti etiam bonos post se 
trahentes. Et ecce mundus in summis angustiis positus, inhumanus, in- 
stante periculo proximo in extremam servitutem decidendi, tam capitali- 
smi quam marxismi maleficiis. 

Stat Ecclesia Catholica cum Evangelio praedicando et Cruce sua 
tollenda. 

Dignare, Eminentissime Domine, cum benevolentia has accipere 
notationes, minimas equidem de tantis quaestionibus, sed tamen mihi 
infirmo laboriosas, et habere me 

totum Ecclesiae et Summo Pontifici deditum et Tuae Eminentiae 

humilem in Christo et Maria servum 

© P. Fallaize, O.M.I. 

Ep. tit. Thmuisanus 

Exc.mi P. D. ARMANDI CLABAUT 
Episcopi tit. Troadensis 

Cum Eminentia Tua me consulere dignata est et quamvis tempus 
mihi concenssum brevissimum sit, volui, cum reverentia et pietate, sed 
etiam cum simplicitate et libertate, tibi referre animadversiones quas- 
dam, quae opus missionarium Sanctae Ecclesiae in diffusione eius per 
nationes non christianas potissime spectant. 

Pro munere meo orbem percurrendo, terras missionum plures invisi, 
sive in Asia, sive in Africa, cum Superioribus ecclesiasticis ac religiosis 
locutus sum, vidi difficultates eorum. E tali commercio cum his praesertim 
qui, sicut et ego, ad Congregationem O.M.I. pertinent, duae quaestiones 
in mentem veniunt, quae, ut mihi videtur, a sapientibus, doctis piisque 
viris studendae et statuendae essent ut in his maxime arduis temporibus, 
verbum Salutis a Christo allatum « usque ad ultimum terrae » ( Act . 
I, 8) cum maiore efficacitate propagari possit. 

Quarum quaestionum prior ipsum verbum Salutis propagandum 
spectat. 

Constat nuntium Christi in Palestinam allatum, primum praedicatum 
esse per Imperium Romanum, unde in mundum nostrum occidentalem 

praecipue sparsum est, in mundum scilicet magnarum nostrarum natio- 
num modernarum Europae et Americae. 

Ibi, saeculis decurrentibus, viri sapientissimi, oratione studioque, 
illud meditati atque perscrutati sunt, semper ex eo haurientes novas et 
altiores luces. Hoc modo ita vestitum est, per viginti saecula traditionum, 
studiorum disputationumque ecclesiasticarum, ut oculis orientalium stig- 
ma ferat occidentalismi sui velut infamiae et corruptionis: quo magis 
aegre accipi potest. 

Quaestio non est ut reiiciatur tota lux fluens a studiis saeculorum 
praeteritorum. Philosophia perennis quae iacet in Thomismo est regula 
mentis, et ut aiebat quidam missionarius: « Si quis hinduista non ap- 
probat principium contradictionis, ipsum non debet ea ratione dere- 
linqui ». 

Quaestio est ut ipsa Revelatio veste sua occidentali exuatur, cum 
instrumentum aristotelicum et platonicum sit instrumentum mere hu- 
manum et ideo necessarie angustum et inadaequatum. Quare intuitiones 
philosophiae orientalis illam exprimere non valerent modo aeque conve- 
nienti simul ac magis accommodato eis quibus porrigitur? 

In summa, quaestio esset: 

1. Ut redeatur ad ipsam Revelationem puram in Sacra Scriptura et 
Traditione. 

2. Ut discernatur sub veste occidentali Veritates Universas quae 
disputari nequeunt a propositionibus natura sua caducis de quibus fieri 
potest disputatio. 

3. Ut sapientia orientalis examini subiiciatur ad excernendum aurum 
e scoria — et non parum adest auri — , ut hoc lumen in usum veniat ad 
penetrandum datum Revelationis secundum contentum eius indispu- 
tabile. 

4. Ius Canonicum, in codificatione sua actuali, viginti saecula vitae 
pure et exclusive occidentalis sancit; et in missionibus indulta innume- 
rabilia iterum atque iterum sunt necessaria ad se expediendum e forma 
eius rigida. Serventur stylo iuridico romano magnae regulae de Electione 
Summi Pontificis, de Canonisatione Sanctorum, de Gubernatione Eccle- 
siae, de administratione Sacramentorum etc. Sed quanta vetera derelin- 
quenda in regionibus novis quae nunc se aperiunt ad fidem. 

Quare in Tabrobanem afferre cum Evangelio tractatum « De Censu- 
ris » quem nemo curat cum omnes habeant facultatem absolvendi quas- 
cumque censuras, praeter specialissimo modo reservatas?... Quare in 
regnum « Laos » aedificare Regnum Dei secundum notiones medioevales 
beneficiorum, paroeciarum inamovibilium, dierum residentiae servan- 
dorum, dotis religiosis foeminis dandae?... 

Oporteret statuere quaedam principia vitae, longo usu experta, et 
committere episcopis negotium aedificandi super haec principia institu- 
tiones necessitatibus localibus aut modernis aptatas. 

Imperium Sinarum procul dubio in statu praesenti non esset si non 
evenisset, saeculo decimo septimo, acerva contentio Rituum Sinarum, 
cuius vera significatio serius intellecta est post tria saecula. 

5. Quod ad liturgiam spectat, opus esset principiorum non super 
occidentalem interpretationem conditorum (quid refert enim nigrum aut 
album esse signum luctus, tectionem vel detectionem capitis signum re- 
verentiae) sed ipsam Revelationem, et licentia necessaria relinquenda esset 
auctoritatibus localibus ad regulas particulares determinandas. 

Scio missionarios qui viderunt cum magno maerore, apud populos 
« Tamouls » appellatos in regione Indiarum, supprimere caeremonias 
paraliturgicas hebdomadae sanctae exortationibus et canticis constantes, 
quibus paenitentia et amor totius populi a pluribus saeculis effundebatur, 
et ponere in earum locum novum ordinem instauratum genti omnino 
incomprehensibilem: profectus missionarius nullus. 

Ex eo quod ritus latini missionarii Verbum Salutis in Orientem fe- 
rant, non sequitur necessarie quod gentes ab eis evangelisatae casurae sint 
ipso facto sub leges et rubricas occidentales. 

Altera animadversio ad operarios propagationis Verbi pertinet, et 
peculiariter ad relationes quas habent inter se saeculares et religiosi. 

Iamdiu praxis S. C. de Propaganda Fide fuit creatio Cleri Indigenae, 
et eventa novissimorum annorum sapientiam talis consilii clare compro- 
baverunt. 

Paulatim in mente horum sacerdotum saecularium indigenarum, et 
peculiariter ut videtur apud quosdam in Occidentem missos ad studia 
peragenda reversosque cum pluribus diplomatibus, complexus superio- 
ritatis natus atque auctus est de praestantia vitae suae sacerdotalis saecu- 
laris relate ad illam sociorum et concivium suorum, simplicium religio- 
sorum. Ista praestantiae persuasione moti, publice affirmant quod Eccle- 
sia non erit vere in regione sua plantata nisi quando omnia regiminis 
munera in saeculares manus sumpta erunt, et recusant quasi indigna 
vocatione sua humilia ministerii apostolici opera. 

Tales affirmationes bono cursui Ecclesiae nocent et negotium Epi- 
scopis facessunt. 

Ut vigeat inter duos cleros comprehensio tota in labore communi, 
optandum esset ut omnes colerent eumdem spiritum paupertatis, oboe- 
dientiae et zeli, et ut secundum normas ab Ecclesia et praesertim a 
Pio XII datas. Saeculares tandem desinerent in seipsis invenire mono- 
polium verae vitae sacerdotalis simul cum privilegio essendi solus et 

unicus clerus dioecesanus; ut religiosi autem, peculiariter illi exempti, 
sponte et candide praesto essent episcopo, dummodo tamen ipse non igno- 
raret a priori religiosorum superiorum existentiam. 

Hae sunt, Eminentia Reverendissima, animadversiones quas ad Com- 
missionem Antepraeparatoriam modeste defero, cupiens alios episcopos 
eas clarius exposituros esse, et Patres Concilii, cum lumine Spiritus 
Sancti, remedia opportuna inventuros esse. 

Die 30 mense augusti anno 1959. 

Armand Clabaut, O.M.I. 

Episcopus tit. Troadensis 

Exc.mi P. D. CAROLI M. SPLETT 
Episcopi Gedanensis (Gdansk, Danzica) 

Gesch.-Nr. 537/59 Diisseldorf, die 29 augusti 1959. 

Eminentissime Princeps! 

Ad mentem litterarum Vestrarum de die 18 iunii crs. sequentes pro- 
positiones pro Concilio Oecumenico exponendae magni mihi videntur 
esse momenti: 

I. Quoad doctrinam valde utile esset, si Sacrosancta Synodus elu- 
cidaret: 

1. Doctrinam theologicam de homine, id est: de eius dignitate 
et limitibus, de eius origine de eiusque mandatis et officiis erga Deum, 
personam propriam personasque confratrum-hominum, mundum prae- 
ter humanum, de eiusque praeterea iuribus et obligationibus erga patriam 
terrenam necnon de eius fine ultimo, de eius praeterea constitutione in 
duobus veluti mundis, scilicet in natura et in regione supernaturali, de 
eius miserabili casu eiusque gloriosa redemptione, de originali eius pec- 
cato, de doloribus eius et passione de poenitentia et de huius poeniten- 
tiae charactere medicinali et poenali. Lucidissime insuper declarentur 
dignitas personalis individui humani eiusque summe pericolosa in huius 
tempora « totalismis » conditio, praecipue eius periculum « massationis » 
hyper technicis nostris temporibus. Declaretur hominem in qualibet situa- 
tione teneri conscientiae suae decisionibus eumque hanc ob rem obligatum 
esse ad obtinendam semper conscientiam veram. 

2. Necessarium mihi videtur clarissime exponere modo dogmatico 
doctrinam catholicam socialem contra falsas communismi et materialismi 
opiniones, in quibus doctrina praxisque materialismi « practici » imprimis 
perniciosa demonstretur. 

3. In memoriam revocetur doctrina catholica de indulgentiis et 
instruantur Christifideles opera ad obtinendum indulgentiam plenariam 
esse debere verissime opera supererogator ia. 

4. Definiatur et exponatur in supplementum Concilii Vaticani doc- 
trina catholica de Ecclesia — et imprimis doctrina de huius Ecclesiae orga- 
nisatione, praesertim de relatione inter Summi Pontificis Primatum et mu- 

neribus episcoporum uti magistrorum et pastorum suarum dioecesium. 
Suppleatur doctrina de Ecclesia tamquam Corpore Christi Mystico. 

5. Quoad fontes fidei declaretur amplius et accuratius doctrina 
catholica de Sacra Scriptura eiusque ad modernas de rebus naturalibus et 
historicis doctrinas relatione. Gravis momenti mihi videtur certa elucida- 
tio relationis inter Vetus Testamentum et theoriam descendendae. Decla- 
retur insuper traditionis essentia ad mentem recentiorum de hac re stu- 
diorum. 

II. Quoad disciplinam in Ecclesia vigentem magni mihi videtur mo- 
menti esse: 

1. Si ediderentur synthetice supplementa ad C.I.C., in quibus con- 
tinerentur leges et praescripta addita ad hunc Codicem ab anno 1917 
usque ad novissima nostra tempora; 

2. si in Sacra Liturgia corrigerentur nonnullae ceremoniae ad men- 
tem « motionis liturgicae », praesertim si nonnulla modificarentur se- 
cundum characterem et sentimentum gentium et populorum tam a longo 
iam tempore Christianorum quam nuper in missionibus conversorum et 
baptizatorum. Attamen contra quosdam hypermodernos pseudorefor- 
matores in memoriam tam sacerdotum quam laicorum revocetur missam 
esse vere et essentialiter sacrificium et non tantum « epulas sacrificiales » 
et praeter altare etiam tabernaculum esse domus ecclesiasticae centrum; 

3. si declararentur contra quasdam opiniones hypermodernas et 
falsas essentia et valor virginitatis et caelibatus; 

4. si accelerarentur modi procedendi in processibus Romae pera- 
gendis tam quoad matrimonium quam quoad canonisationem sanctorum 
et — si caute fieri potest — pro necessitate augeretur numerus eorum, 
quorum interest tales processus peragare; 

5. si ederentur universalia et officialia quoad aedificationem eccle- 
siarum praescripta, praesertim de sensu et fine domorum divinarum; 

Insuper de sequentibus rebus cogitandum esse mihi videtur: 

6. Cum permulti Christifideles tempore belli et post bellum pa- 
triam suam suasque dioeceses et paroecias relinquere et exsulari coacti 
sint, addantur ad C.I.C. specialia praescripta de loci ordinariis, parochis 
et aliis sacerdotibus et Christifidelibus e patria expulsis, quibus declaren- 
tur horum iurisdictiones — e. gr. an valeat et quomodo iurisdictio episcopi 
vi hostili e suo territorio expulsi erga dioecesanos et sacerdotes proprios 
etiam in territoriis novis, ubi quasidomicilia adepti sunt, quomodo vigeat 
unitas dioecesium et clericorum cum proprio episcopo, quomodo tractan- 
dum sit ius residentiae clericorum vi expulsorum et alia huiusmodi; 

7. cum in permagnis regionibus Christifideles omnes et praesertim 
hi, qui in studiis provectiores sunt, coacti sint libros de materialismo trac- 

tantes legere, augeantur hac in materia iura confessarii! Confessarius ha- 
beat ius concedendi poenitentibus suis lectionem librorum prohibitorum, 
si prudenter censuerit poenitentes tales libros legere debere et eos neces- 
sitate coactos etiam sine permissione tales libros lecturos esse; 

8. Edantur quoque prudentia praescripta de admissione linguarum 
recentium tam in civitatibus iam dudum Christianis quam in missionibus 
etiam in Sanctae Missae celebratione! 

9. Considerandum est de diaconatu, an opportunum forte sit admit- 
tere ad conciones, catechisationes aliaque officia in cura animarum pera- 
genda etiam diaconos matrimonio iunctos. Deliberandum est quoque de 
ordinibus minoribus tradendis aliis ecclesiasticis ministris, adhuc laicis. 

Eminentiae Vestrae add.mus 

© Carolus Maria Splett 
Episcopus Gedanensis 

2 

Exc.mi P. D. EDMUNDI NOWICKI 
Episcopi tit. Thuggensis, Coadiutoris s. d. Gedanensis 

Gedani-Olivae, die 18 septembris 1959 
Eminentissime Princeps! 

Gratias devotissimas agens pro veneratis litteris Eminentiae Vestrae 
Reverendissimae de die 18 iunii a. c., Prot. N. I C/59-2476, die autem 
8 augusti a. c. receptis, humillime submitto cum consilio discreta ratione 
selectorum semptemdecim sacerdotum huius Gedanensis dioecesis exa- 
ratum, arcto quidem tempore, conspectum rerum et argumentorum, quae 
in futuro Concilio Oecumenico voto nostro, si Sanctissimo Domino pla- 
cuerit, tractari forse poterunt. 

Gratiam divinam nimis magnam nobis habuimus, nos pro tantopere 
sancta causa Universalis Ecclesiae hoc modo contribuere forsan potuisse. 

Eo vehementius doleo mihi venerato mandato Eminentiae Vestrae 
Reverendissimae de termino exhibendi voti stare non contigisse. Non- 
nisi autem brevissimo illo temporis spatio, quod pro tam sancto labore 
prestitit, dignetur Eminentia Vestra Reverendissima culpam morae tri- 
buere eamque benignissime excusare. 

Manus Eminentiae Vestrae Reverendissimae deosculans, permaneo 
Eminentiae Vestrae Reverendissimae humillimum ac devotissimum ser- 
vum verum 

© Edmundus Nowicki 

Episcopus tit. Thyggensis, Coad. s. d. Gedanensis 


Conspectus rerum et argumentorum , quae in futuro Concilio Oecume- 

nico tractari, humillimo voto, poterunt. 

I 

1. De origine religionis. 

2. De principiis religionis obligantibus non solum in vita privata 
sed etiam in vita publica. 

3. De religione minime obstante felicitati huius vitae. 

4. De iure naturali. 

5. Doctrina de Ecclesia. 

6. Doctrina de humanismo. 

7. Doctrina de vita sociali. 

8. Doctrina catholica de artibus technicis provehendis. 

9. Doctrina de materialismo. 

10. Doctrina de positivismo. 

11. Doctrina de laicismo. 

12. Doctrina de indifferentismo. 

II 

13. De sanctitate clericorum provehenda. 

14. De obligatione clericorum — sub gravi praecepto — cotidie 
orationi mentali seu meditationi per quindecim saltem minutas vacandi. 

15. De integro mense quotannis transigendo a sacerdotibus per 
quinque saltem post ordinationem annos in pia domo ab Episcopo desi- 
gnanda spiritum orationis firmandi et studiorum gratia. 

1 6 . De exercitiis spiritualibus quotannis a clericis peragendis per 
tres saltem dies in pia domo ab Episcopo designanda. 

17. De tonsura a clericis deferenda ac quidem tertia saltem quavis 
hebdomada sub poena suspensionis latae sententiae tondenda, nisi Epi- 
scopus iusta de causa in scriptis dispensaverit. 

18. De horis canonicis extra chorum lingua vulgari recitandis. 

19. De lectionibus secundi nocturni horarum canonicarum historice 
revisendis. 

20. De vetito sustentandi in domo paroeciali consanguineos vel 
affines parochi aliorumve sacerdotum. 

2 1 . De vita communi a clericis fovenda deque obligatione clericorum 
in communi viventium cotidie semel saltem communi orationi vacandi. 

22. De clericorum christiana caritate proximi. 

23. De clericorum virtute paupertatis deque eorum obligatione im- 
pendendi superflua pro pauperibus aut piis causis. 

24. De oboedientia canonica e virtute fidei concipienda ac fovenda. 

25. De sacerdotali contactu sedulo a clericis fovendo cum fidelibus 
extra quoque sacras aedes. 

26. De non tolerandis magnis paroeciis. 

27. De iure Ordinarii loci congruenter aequali terque componendi 
reditus clericorum, beneficiatis minime exceptis, per assignationem sum- 
mae, ultra quam non faciant suos sed Ordinario tribuere teneantur, ut 
provideat operariis in vinea Domini congrua sustentatione carentibus. 

28. De iure Ordinarii loci tributum imponendi clericis ac ecclesiis, 
etiam religiosis quovis modo exemptis, in favorem sacerdotum aegroto- 
rum vel emeritorum, vel laicorum in servitio sive ecclesiae sive sacer- 
dotum cum laude emeritorum. 


III 

29. De excommunicationis censura. Sedi Apostolicae reservata, ipso 
facto incurrenda ab iis, minime exceptis de quibus in can. 2227 C. I. C., 
qui per se vel per alium quovis modo, etiam tacite aut implicite, quacun- 
que de causa Episcopum aut sacerdotem impediverint vel abduxerint aut 
impedire vel abducere conati fuerint, ne Summum Pontificem adeat vel ne 
Concilium Oecumenicum, ad quod a iure vel nominatim vocatur, adeat 
in eoque participet, aut ne cum Sancta Apostolica Sede quovis modo 
maluerit communicet; nec non ab iis, minime exceptis de quibus in 
can. 2227, qui ad delictum supra dictum, quocunque modo concur- 
rerint. 

30. De excommunicationis censura latae sententiae, Summo Ponti- 
fici specialissimo modo reservata eos, de quibus in can. 2227 minime 
exceptis, plectenda, qui aliquem, quem Romanus Pontifex ad se voca- 
verit, a Romano Pontifice adeundo, per se vel alium quovis modo, 
etiam tacite vel implicite, quacunque de causa, impediverint vel abdu- 
xerint aut impedire vel abducere conati fuerint; nec non eos, minime 
exceptis de quibus in can. 2227, qui ad delictum supra dictum, quocum- 
que modo concurrerint. 

IV 

31. De providendo regimine partis dioecesis, a quo (e. gr. inspe- 
rata actione militari vel turbis) prohibetur sive Episcopus sive Vicarius 
Generalis sive Delegatus Episcopi. 

(Puta per Episcopum vicinum et inter plures vicinos per eum, qui 
primus regimen susceperit). 

32. De conferentiis Episcoporum regionis nullibi convocandis seu 
habendis nisi vi statutorum a Sancta Apostolica Sede probatorum. 

33. De praeside nec non secretario Conferendarum Episcoporum 
regionis, Nuntii vel Delegati Apostolici residentis orbatae, per secreta 
suffragia ad mentem iuris eligendis ad triennium, prorogabile non ultra 
alterum triennium, deque confirmatione electionum per Sanctam Apo- 
stolicam Sedem. 

34. De obligatione Metropolitae curandi, ut in dioecesibus vel in 
provincia aut regione saltem interdioecesana habeatur pia domus pro cle- 
ricis demeritis, in qua regenerando eorum sacerdotali spiritu apta cura 
sedulo provideatur. 

V 

35. De restringenda exemptione religiosorum. 

36. De obligatione religiosorum auxilium praestandi in cura ani- 
marum nec non in regimine dioecesis. 

37. De extendendo praescripto can. 131 § 3 ad religiosos in domi- 
bus haud formatis. 

38. De extendendis praescriptis can. 1357 § 2 et § 3, 1365, 1366, 
ad omnes religiosos. 

39. De submovendis binis choris sororum in congregationibus reli- 
giosarum. 

40. De ratione quotannis Ordinario loci reddenda etiam a Superiore, 
de quo in can. 630, § 4, super collocatione, administratione, expensio- 
ne eleemosynarum, in paroecia vel in ecclesia paroeciali communitatis 
religiosae collectarum, pro eadem ecclesia aedificanda, conservanda, in- 
stauranda, exornanda. 

VI 

41. De sacerdotio fidelium deque eorum apostolatu. 

42. De christiana caritate proximi a fidelibus fovenda. 

43. De spiritu orationis a fidelibus fovendo. 

44. De scientia religiosa a fidelibus acquirenda. 

45. De cotidiana sacrae Scripturae lectione ac meditatione. 

46. De divortio et procuratione abortus reiciendis a fidelibus e vir- 
tute fidei. 

47. De sectis vitandis. 

48. De vitandis libris, diariis, ephemeridibus, spectaculis, fidei prin- 
cipia vel bonos mores oppugnantibus. 

49. De baptismo iuxta doctrinam Sancti Pauli fidelibus explicando. 

50. De sorte aeterna prolis non natae ac infantis absque baptismo 
morientis. 

51. De obligationibus pa trinorum deque pastorali cura erga patrinos. 

52. De christiana virtute, fortitudine ac spe a baptismo iugiter hau- 
riendis a fidelibus pro ipsorum vita ac morte. 

53. De anniversaria die baptismi a fidelibus pie commemoranda. 

54. De allocutione pastorali a sacerdotibus facienda populo adsi- 
stenti in collatione baptismi. 

55. De ritibus ac caeremoniis in baptismo adultorum abbreviandis. 

VII 

56. De gravi obligatione pastorum animarum sedulam per diutur- 
nos cursus curandi praeparationem confirmandorum in ordine ad sacra- 
mentum confirmationis fructuose recipiendum. 

VIII 

57. De interna et externa Missae frequenti participatione. 

58. De extendenda facultate lingua vulgari utendi in quibusdam 
Missae partibus. 

59. De iure Episcopi restringendi Missas pro populo applicandas 
ad dies dominicas ac festivas de praecepto. 

60. De iure Episcopi anticipandi communionem paschalem a prima 
dominica Quadragesimae. 

61. De licentia pane Eucharistico extra Missam reficiendi horis post- 
meridianis vel vespertinis iis fidelibus facienda, qui sacrosancto Missae 
sacrificio participare nequeunt. 

IX 

62. De iurisdictione ipso iure concedenda Episcopis pro sacramen- 
talibus confessionibus ubique terrarum audiendis. 

63. De iurisdictione approbatis sacerdotibus ipso iure concedenda 

pro sacramentalibus confessionibus audiendis in dioecesi legitimo Ordi- 
nario loci orbata vel cuius legitimus Ordinarius adiri nequeat sine gravi 
incommodo, dummodo prudenter praevideatur eam rerum conditionem 
esse per mensem duraturam. 

X 

64. De abrogandis impedimentis matrimonialibus e consanguinitate 
in tertio gradu lineae collateralis et ex affinitate in secundo gradu lineae 
collateralis. 

65. De substituendo praescripto de nulli tate matrimonii e defectu 
delegationis ad assistendum matrimonio praescripto de suspensione latae 
sententiae, Ordinario loci reservata, incurrenda a sacerdote, qui absque 
licentia Ordinarii loci aut parochi matrimonio ineundo astiterit. 

66. De gravissima obligatione pastorum animarum per aptos cursus 
sedulam curandi praeparationem nupturientium, ut conscii fiant magni- 
tudinis sacramenti matrimonii et salutari animae dispositione illud reci- 
piant, nec non ut christiano modo vitam coniugalem familiaremve ducere 
ac prolem educare sancte sciant. 

67. De gravissima obligatione nupturientium, ut diligenter sese prae- 
parent ad magnum matrimonii sacramentum recipiendum eiusque officia 
sancte adimplenda. 

68. De allocutione pastorali sponsis facienda a sacerdote matrimo- 
nio ineundo assistente. 

69. De obligatione pastorum animarum conscientiose curandi de 
christiana ratione vitae coniugalis et familiaris fidelium. 

70. De die anniversaria matrimonii initi a fidelibus pie commemo- 
randa. 


XI 

71. De praecellentia sacrae Liturgiae ac orationis liturgicae prae 
caeteris devotionibus. 

72. De facultate lingua vulgari utendi in ministrandis sacramentis 
et sacramentalibus nec non in liturgia Maioris Hebdomadae. 

73. De altari maiore tam elato modo aedificando, ut sive sacerdos 
sive ministri ab omnibus commode videri possint. 

74. De abbreviandis ritibus ac caeremoniis in consecratione ecclesiae. 

75. De inserendis in litaniis Omnium Sanctorum, a singulis populis 
recitandis, nominibus praecipuorum Sanctorum eorumdem populorum. 

XII 

76. De extendendo praescripto can. 1333 § 2 ad religiosos. 

77. De Verbo Dei praedicando in omnibus, etiam quovis modo 
exemptis, ecclesiis et populo fideli patentibus oratoriis, intra omnes om- 
nino Missas, quae statis horis celebrantur diebus dominicis et festis de 
praecepto nec non intra omnes Missas, quae diebus feriatis horis vesper- 
tinis celebrantur ac quidem sub poena suspensionis rectori ecclesiae vel 
oratorii ab Episcopo infligenda. 

78. De formis et usibus christianis sensu religioso explicandis et 
replendis. 

XIII 

79. De normis a Sancta Apostolica Sede edendis circa educationem 
alumnorum in Seminariis maioribus sive dioecesanis sive religiosis. 

80. De tributo pro Seminario obnoxiis — praeter iis de quibus in 
can. 1356 § 1 — omnibus quoque ecclesiis, etiam religiosis quovis modo 
exemptis, nulla habita ratione deductionum, de quibus in can. 1356 § 3. 

XIV 

81. De extendendo praescripto can. 1505 ad ecclesias, etiam reli- 
giosorum, quovis modo exemptas. 

82. De extendendo praescripto can. 1506 ad ecclesias religiosorum, 
quovis modo exemptorum, eorumque beneficia ac instituta. 

83. De monendis Episcopis regionum, e quibus causae beatificatio- 
nis Servorum Dei et canonizationis Beatorum vix vel rarissime exhiben- 
tur, ut clerum et populum fidelem apte de principiis et praescriptis Ec- 
clesiae Sanctae hac in causa edoceant. 


3 

Exc.mi P. D. LECH KACZMAREK 
Episcopi tit. Alieni, Auxiliaris Gedanensis 

Gedani-Olivae, die 26 augusti 1959 

Eminentissime Domine! 

Ad Litteras Vestrae Eminentiae Reverendissimae de die 18 iunii 1959 
Prot. N. I C/59-2685 et demum die 21 augusti a me acceptas honori 

mihi duco modicum meum votum in adnexo transmittere et praesentare 
posse. 

Sacram Purpuram deosculans me profiteor Eminentiae Vestrae Re- 
verendissimae obsequentissimum et addictissimum filium 

© Lech Kaczmarek 
Episcopus tit. Alienus 


Votum « circa res et argumenta quae in futuro Concilio tractari poterunt » 

1. Cum peculiare signum nostri temporis sit nimius cultus technicae 
et magis magisque progrediens laicismus, videtur opportunum, ut Con- 
cilium suam mentem in hac quaestione sollemni modo adaperiat et op- 
portuna remedia ad laicismum oppugnandum indicet. 

Attenta crescente despicientia Dei Eiusque praeceptorum quae iam 
in forma antitheismi se manifestat etiam valor spiritualium pro vita ho- 
minis elevandus et necessitas servandae reverentiae pro his rebus fortiter 
accentuanda esset. Talis vox infallibilis Magisterii Ecclesiae per os om- 
nium Episcoporum igitur quasi ex foro internationali ad totum orbem 
terrarum loquens et monens ad dilatandum « illud quod interest » ho- 
minum etiam ad extra ambitum mere materialem, magnam impressio- 
nem in animos fidelium exercere posset et utique valde proficua esset. 

Cum vero hodiernus laicismus fundamenta sua habeat in humani- 
smo ex « marxismo » et « nietzscheanismo » decerpto, sollemnis pu- 
blicatio huius facti procul dubio animos catholicorum contra epidemiam 
laicismi efficacius consolidaret et confirmaret. 

Evolutio hodierni atheismi sequitur etiam ex eo, quod homo op- 
pressus est onere et cultu technicae, qui non solum praepedit elevationem 
mentis ad superna sed exigit vitam communem in qua personalitas homi- 
nis amittitur seu ut aiunt eius depersonalisatio sequitur. Periculum hoc, 
ad quod iam f. m. Pius XII in suis allocutionibus animadversus est, maio- 
rem attentionem meretur et si in Concilio disertis verbis explanatum et 
inculcatum esset, valde ad oppugnandum indifferentismum proficere 
posset. 

Utile etiam esset hominibus in memoriam reducere, quod despectus 
iurium et legum Ecclesiae funestas sequelas pro vita psychica hominis 
habeat. 

Hodierni fautores laicismi propagant rationalismum, ea spe freti, 
quod formata societate rationalistica, eo ipso et religio peritura sit. Alii 
vero affirmant omnes religiones ex anxietatibus et pavoribus ortas esse. 
Falsitas harum opinionum etiam in Concilio declaranda esset. 

Cum vero sectatores laicismi existiment ideologicam impugnationem 
religionis ducendam esse ad labefactandum nexum inter clerum et fideles, 
videtur aequum et necessarium, ut catholica veritas et offensiva ex ad- 
verso comparetur. 

Pari modo necessarium videtur, quatenus Concilium iterum declaret 
sensum dogmatum habere valorem absolutum infinite transcendentem 
symbolicam veritatum moralium. 

Item forte affirmandum esset, quam magni momenti est munus fa- 
miliae in religiosa educatione hominis. 

Tantum quod attinet partem doctrinalem et quod secundum meum 
modicum iudicium in Concilio tractari poterit. 

2. Quod disciplinam cleri attinet, videtur mihi opportunum, ut Con- 
cilium praescribat magis rigorosam selectionem iuvenum in admissione 
ad seminaria dioecesana et religiosa. 

3. Ratio Indicis librorum prohibitorum esset de novo disceptanda et 
ordinanda. 

4. In parte liturgica tractanda esset quaestio admissionis linguae ver- 
naculae ad functiones sacras in maiori gradu quam hucusque utique extra 
Missam. 

Problema accomodandi breviarium qua libri ad meditationes pro sa- 
cerdotibus. 

Exc.mi p. d. ioannis pohlschneider 

Episcopi Aquis granensis (Aachen) 

Aquisgrani, die 27 m. augusti a. 1959 

Beatissime Pater! 

Libenter respondens ad Litteras Pontificiae Commissionis Anteprae- 
paratoriae pro Concilio Oecumenico, d. d. 18 m. iunii a. 1959 (Prot. 
N. I C/59-63) hisce animadversiones, consilia votaque mea circa res et 
argumenta, quae forsitan in futuro Concilio tractari possint, devotissime 
communico: 

I. Dogmatica 

1. Moneantur Christifideles, ut a detestabili indifferentismo reli- 
gioso abhorreant; doceantur de falsitate indifferentismi: 

a) relate ad confessiones Christianas, 

b ) necnon ad religiones non Christianas. 

2. Una cum damnatione materialismi theoretici: 

a) denuo sublineentur et proponantur, contra cuiusvis generis 
formam evolutionismi, veritates de Deo personali, uno et vero, non solum 
uti causa prima in aliquo sensu philosophico, sed de Deo, creatore et 
Domino nostro, qui ex eis, quae facta sunt, naturali rationis humanae 
lumine certo et id a posteriori cognosci potest et de facto cognoscitur, 
adeoque demonstrari potest et demonstratur. 

b) Ratione nihilismi valde diffusi immortalitas singulae animae 
humanae iterum inculcetur. 

3. Desideratur damnatio omnis generis formae superstitiei, specia- 
tim in eius formis fetichisticis et astrologicis, sci. horoscopicis. Clare 
exponatur indoles imprecatoria usus devotionalium. 

4. Interpretanda sit doctrina de revelatione: 

a) Iterum doceatur revelatio tamquam locutio Dei formalis, quae 
cum morte ultimi Apostoli absoluta est; revelatio statuitur non tantum 
crudo facto vel eventu (Ereignis). 

b) Denuo proponatur doctrinam esse catholicam veritates revela- 
tas exsistere, quae in Sacra Scriptura nullatenus inveniuntur. 


36 (II a) 

c) Doceatur historici tas Sacrae Scripturae contra conatus mytho- 
logizandi omnia in ea contenta. Contra autem conatus omnia demytholo- 
gizandi doceatur historicitas miraculorum revera patratorum, e quibus 
Christus tamquam Messias vere probatur. 

5. Exponatur doctrina de Ecclesia a Christo uti hierarchica consti- 
tuta, quae est Corpus Christi mysticum, et quidem magisterio, ministe- 
rio, regimine praedita. Doceatur Ecclesia uti societas ad salutem necessa- 
ria, extra quam nulla salus. 

Respectu unitatis Ecclesiae, quae sub uno Supremo Pastore a Spiritu 
Sancto formata est, reprobanda est theoria sic dicta trium ramorum. 

6. Exponatur doctrina catholica de statu civili et de relatione inter 
Ecclesiam et statum vel rempublicam, maxime sub respectu hodiernae 
Reipublicae pluralisticae. 

Denuo doceatur Ecclesiam, quae est mater omnium baptizatorum, 
ius habere divinum educandi fideles. 

7. Declaretur Episcopos residentiales habere veram potestatem vi- 
cariam Christi tamquam veros principes. Dicatur forsitan aliquid, an 
hanc potestatem habeant immediate a Deo, sci. a Christo, aut imme- 
diate a Summo Pontifice. 

8. Exponatur sana doctrina de revelationibus privatis, ne transgre- 
diantur fines ad eas pertinentes, ne confundantur cum revelationibus 
in deposito fidei continentibus. 

9. Quoad sacramenta interpretanda sit intentio faciendi, quod facit 
Ecclesia. 

10. Declaretur ordinem episcopalem esse verum sacramentum. 

11. Quoad matrimonium etiam dogmatice inculcetur divina obliga- 
tio parentum educandi prolem, et id ratione sacramenti. 

II. Moralia 

1. Obligatio castitatis sponsorum (ante matrimonium) urgenda est. 

2. Sublineetur etiam castitas maritorum, dicatur verbum contra ona- 
nismum coniugalem. 

3. Denuo exponatur indissolubili tas matrimonii rati et consummati. 

4. Reprobentur falsae theoriae ethicae situationis sic dictae. 

5. Proponatur catholica doctrina de auctoritate et de relativa vir- 
tute oboedientiae. 

6. Inculcetur valor ethicae naturalis contra erroneas sententias illo- 
rum, qui unicum valorem ethicum e campo supernaturali vel e fontibus 
revelationis derivare intendunt. 

III. Canonistica 

1. Valde desideranda est simplificatio quam maxima Legislationis 
Ecclesiae in hoc sensu, ut leges pro universali Ecclesia praeprimis e gra- 
vitate materiae et necessitate unitatis Ecclesiae instituantur. 

2. Codex luris Canonici ad terminologiam uniformem accommo- 
detur, quae terminologia quoque pro omnibus fori interni causis adhi- 
beatur. 

3. Concedatur translatio C.I.C. in linguam vernaculam, quae versio 
non authentica sit. 

4. Generalis et unica supputatio temporis fiat fixa pro universa 
Ecclesia. 

5. Soli illi nominentur clerici, qui sacrum sacramentum ordinis, a 
diaconatu incipientis, recipiunt. 

6. Sacri canones de iuribus, privilegiis, officiis clericorum (cano- 
nes .118-144) examinentur, in quantum opportunum sit eos nostris 
temporibus pro idonea pastorizatione accommodari. 

7. Omnia munera clericalia commutentur in officia, quia adhuc vi- 
gentes distinctiones C.I.C. non iam correspondent cum situatione, sal- 
tem in nostris regionibus inventa. Congrua sustentatio solummodo ca- 
sibus rarissimis bonis beneficii praestatur. 

8. Quoad reductionem ad statum laicalem ad normam can. 215 ca- 
put metus ab extrinseco retineatur, sed canon citatus extendatur ad alia 
capita, v. g. ad metum ab intrinseco, ad morbidam labilitatem ethicam, 
aliaque capita enumerate determinanda. Abrogetur ratihabitio per libe- 
rum exercitium ordinis. Dictae rationes quoque pro reductione ab aucto- 
ritate peracta valeant. 

9. Ad promovendam unitatem ecclesiasticae vitae pro certis regio- 
nibus celebratio conciliorum plenariorum et provincialium urgenda sit. 

10. Augeatur numerus consultorum Sacris Congregationibus Ro- 
manis adscriptorum e gremio Episcoporum residentialium sumptorum, 
qui data occasione tamquam consultores correspondentes vota sua ferant. 

11. Amplificentur facultates Episcoporum pro eorum officio vigi- 
lantiae super cuiusvis generis instituta ecclesiastica. 

12. Desideratur abrogatio inamovibilitatis parochorum, saltem in 
eo sensu, ut Episcopus eos eodem modo quo contra parochos procedere 
possit, amovere possit. Capita autem, e quibus usque adhuc Episcopus 
contra parochos inamovibiles procedere potuit, insuper amplificanda 
sunt. 

13. Ampliores facultates Episcopis concedantur ad sublationem vel 

commutationem domorum religiosorum, v. g. e non impletis condicio- 
nibus vel mandatis aut ex essentialibus curae animarum desideriis. 

14. Lucidius describatur positio et ius sacerdotum in domibus con- 
gregationum laicalium. 

15. Clausura papalis ambitum clausurae episcopalis non transgre- 
diatur. 

16. Exclaustratio et saecularizatio in omnibus congregationibus lai- 
calibus iurisdictioni Episcopi subdatur. 

17. In locum votorum sollemnium et simplicium solummodo vota 
mere publica cum effectibus impedientibus, et non iam dirimentibus in- 
troducantur; et quoad paupertatem inhabilitas acquirendi, si casus fer- 
tur, in constitutionibus statuatur. 

18. Dicatur aliquid: 

a) de actione laicorum catholicorum; 

b) de actione catholica tamquam participatione hierarchiae eccle- 
siasticae in ordine executionis tantum. 

19. In periculo mortis (non tantum in articulo mortis) concedatur 
unicuique sacerdoti facultas conferendi sacramentum sacrae confirma- 
tionis. 

Si casus fertur, concedatur quoque facultas benedicendi sacrum oleum, 
si nullum aliud oleum ab Episcopo consecratum haberi potest. 

20. Concedatur facultas verae concelebrationis: 

a) pro communitatibus presbyterorum, maxime eorum, qui ad 
missam conventualem sunt obligati; 

b ) pro conventibus, in quibus plures sacerdotes conveniunt. 

21. Simplificetur lex ieiunii Eucharistici hac mente, ut lex pro sa- 
cerdotibus assimiletur legi pro laicis: 

Rationes: 

a) simplificatio legis generaliter; 

b) difficultates, quae pro sacerdotibus bis vel ter celebrantibus 
adsunt vel e sacris missis praedicatione diutius durantibus oriuntur. 

22. Iurisdictio audiendi confessiones non ad territorium propriae 
Dioecesis limitetur, sed hoc modo extendatur, ut unusquisque sacerdos 
a proprio Ordinario loci approbatus ubicumque terrarum audiendi con- 
fessiones habeat facultatem, nisi ea a proprio Ordinario suo sit limitata. 

23. Reservatio omnium peccatorum abrogetur. 

24. Si status clericalis reducitur solummodo ad sacramentum ordi- 
nis, tonsura et gradus minores necnon subdiaconatus, si retinentur, illis 
conferantur, qui non intendunt recipere s. sacramentum Ordinis. 

25. Etiam Ordo diaconatus independenter conferatur ab intentione, 
utrumne ordinatus velit fieri sacerdos. 

Respectu ingentium necessitatum in missionibus et in terris in qui- 
bus adest persecutio permanens Ecclesiae, obligatio caelibatus nec ante 
nec post diaconatum receptum imponatur illis, qui ad sacerdotium pro- 
moveri non intendunt. 

26. Statuendae dies ordinationis, quae pro Dioecesi sunt favorabi- 
liores ratione facultatum plenitudini Episcoporum addantur. 

27. Impedimenta matrimonialia minoris gradus (excepto crimine 
cum attentatione matrimonii) abrogentur. 

28. Quoad canonem 1082 § 1 terminus « societas permanens » de- 
claretur. 

29. Deliberetur, an rationes seriae adsint, utrumne error qualitatis 
in persona extendatur etiam ad dolum et ad tales defectus, qui maxime 
a matrimonio ineundo absterrere solent. 

30. Sublevetur reservatio reductionis, moderationis, commutatio- 
nis ultimarum voluntatum ad normam can. 1517, ut enim Episcopus po- 
testate sua ordinaria in his casibus semper agere possit. 

31. Obligatio iurisiurandi et pro officiis suscipiendis et in processi- 
bus restringatur, in processibus iusiurandum de veritate dicenda, sci. in 
initio processus abrogetur. 

32. Perpendatur, quomodo processus in II Instantia celerius trac- 
tari possint ratione salutis animarum. Forsitan hi processus non exclusive 
apud Tribunalia Metropolitana tractentur, et id propter inopiam Iudicum 
vel copiam causarum. 

33. Commutentur excommunicationes minoris gradus, qui non sub- 
levant qualitatem membri Ecclesiae, in interdictum personale vel in 
aliam censuram. 

34. Ii, qui baptismum non in Ecclesia catholica receperunt, vel nun- 
quam ad eam conversi sunt, non praesumantur haeretici formales. 

35. Censurae maxime reducantur, sci. ad pauca specialia delicta 
gravissima restringantur et praeter paucas exceptiones reserventur, si 
omnino necessarium est, solummodo Ordinario loci. Retineantur censu- 
rae, quae spectant ad delicta omnino occulta, attamen nemini reserventur. 
Etiam pro censuris, quae spectant ad delicta non occulta et quae impe- 
diunt receptionem sacramentorum, in foro interno sacramentali et pro 
foro interno tantum nulla iam habeatur reservatio, ita ut paenitens ibi, 
ubi nec delictum notum nec ipse notus est, sacramenta frequentare 
queat; attamen hisce in casibus imponatur sub poena reincidentiae re- 
cursus ad forum externum vel ad forum internum non sacramentale (ad 
Sacram Poenitentiariam), si agitur de delictis quodammodo occultis. 

36. Serio examini subiiciatur, an pro iis, qui non in Ecclesia catholica 

sunt baptizati vel ad eam conversi, urgeri debeant leges mere ecclesiasti- 
cae, quibus de iure subiiciuntur. 

37. Quia ex praxi constat legem de libris prohibitis nec observari 
nec moraliter observari posse, revideatur legislatio in hac materia. 

IV. De Sacra Liturgia restauranda 

A) Generalia-. 

1. Sacri ritus ac textus ita ordinentur ut: 

a) actiones sint perspicuae etiam fidelibus in historia cultus mi- 
nus edoctis; quapropter tum actiones aequales pluries iterandae viten- 
tur tum actiones mere ex analogia receptae eradicentur; 

b) orationes deprecatoriae, quae relationem directam ad obiectum 
benedicendum habeant, nec in eis sensus mere communis exprimatur 
ttec iterentur; orationes, quae et collectae nominantur, tamquam conclu- 
siones precum Deo oblatarum unico tantum numero adhibeantur; ubi 
vero plures orationes in libris liturgicis continentur, e. gr. post Litanias 
aut aliquando in formulis Pontificalis et Ritualis Romani, ad libitum una 
specifica formula eligi possit; 

c) sensus et finis verborum in orationibus subsequentibus expres- 
sus interfectionibus postea appositis interdum interrumpitur, quare ta- 
les appositiones aut elimentur aut in locum magis idoneum transferantur. 

2. Quoties textus liturgici non continent « formam sacramenti » sed 
potius actionem liturgicam interpretant aut laudes nomine Ecclesiae Deo 
exhibent aut preces totius populi fidelis exprimunt, lingua vernacula re- 
citentur, ne plebs Dei sancta tali alimento pro vita religiosa et spirituali 
careat. 

3. Celebrans seu Officiator ne teneatur secrete recitare eos textus, 
qui a ministris sacris et lectoribus necnon a schola cantorum aut ab om- 
nibus adstantibus fungendo muneribus in liturgia eis competentibus clara 
voce recitantur vel cantantur. 

B) Specialia-. 

1. Quoad Calendarium: 

a) Dominicae omnes evehantur ad ritum duplicem II" classis; 

b) Festa duplicia maiora ad ritum duplicem redigantur; exceptio- 
nes quoad psalmos feriales in istis festis ne ulterius admittantur; 

c) Pro omnibus feriis maioribus indulgeatur facultas sumendi 
ad libitum sacerdotis Missam et Officium de Feria, exceptis festis I" et 
II" classis; 

d) Nova Festa Sanctorum ex gravissimis tantum causis ad uni- 
versalem Ecclesiam extendantur; 

quoad Festa Sanctorum adhuc in universali Ecclesia celebrata inve- 
stigetur, quaenam cum aliis similibus in eodem die componi, quaenam 
ad festa particularia redigi possint. 

2. Quoad Missale Romanum: 

a) Pro missa ut aiunt catechumenorum indulgeatur usu linguae 
vernaculae in missis cum activa assistentia fidelium celebratis; 

b) Constituatur pro Dominicis cyclus pericoparum, in quo spatio 
trium annorum S. Scriptura populo proponatur; 

c ) Inserantur in missis pro fidelium assistentia destinatis ante of- 
fertorium preces ad casum adaptandae, quae et « oratio fidelium » nomi- 
nabantur; 

d ) Desideratur formula propria Praefationis pro tempore Adven- 
tus; item variae formulae pro Dominicis infra annum; 

e) Transferatur « Memento vivorum » post Consecrationem, ita 
ut fiat una oratio cum « Memento Mortuorum », ne sensus orationum 
ante Consecrationem, quae commendationem sacrificii in unitate cum 
Summo Pontifice atque Antistite exprimunt, interrumpatur; 

/) Doxologia in fine Canonis aut clara voce dicatur aut cantetur 
sollemniter et genuflectio fiat dicto sci. cantato « Arnen »; 

g) Oratio « Libera nos » post « Pater noster » dicatur clara voce 
vel cantetur in tono orationis ferialis; 

h) « Confiteor, Misereatur et Indulgentiam » in initio missae iam 
recitatae ante distributionem S. Communionis ne iterentur; 

i) Antiphona ad Communionem dicatur in missis lectis durante 
purificatione; 

k) Missa finiatur benedictione peracta et additiones omnes abro- 
gentur. 

3. Quoad Breviarium: 

a) Munus quotidianum Officii Divini adaptetur tum negotiis la- 
boris apostolici in vinea Domini tum necessitatibus vitae sacerdotalis; 
ideoque: 

1) Officium matutinum redigatur ad unum Nocturnum trium 
psalmorum cum tribus lectionibus, quarum prima e scriptura currente, 
secunda e scripturis patrum vel e vita Sanctorum, tertia ex homiliis ad 
Evangelium, quod per totum legatur, sumatur; 

2) Prima et Completorium dicantur ad libitum, pro ceteris ho- 
ris minoribus componantur novae formulae breves et immutabiles, ut 
tales etiam inter occupationes diei hora competente recitari possint; 

3) Pro recitatione privata indulgeatur usus linguae vernaculae; 

b) Psalmi minus intelligibiles melius in scriptura currente legan- 
tur quam more orationis recitentur, et id praeprimis respectu christianae 
devotionis. 

4. Quoad Pontificale Romanum: 

a ) Formula consecratoria in sacramento ordinis non tamdiu quoad 
temporis intervallum a manuum impositione separetur; 

b) Ritus in dedicatione tum Ecclesiae tum Altaris abbrevietur at- 
que simplificetur. 

5. Quoad Rituale Romanum: 

a ) Componatur nova formula pro baptismate parvulorum, in qua 
antiquus ordo catechumenatus non continetur; 

b) Componatur nova formula pro baptismate adultorum, in qua 
sacri ritus per aliquot temporis spatium distribuantur. 

His autem omnibus bene perpensis devotissime Sanctitatis Vestrae 
Benedictionem Apostolicam implorans et felici occasione f ruens, me pro- 
fiteor 

Sanctitatis Vestrae 
oboedientissimum 
© Io ANNEM POHL S CHNEIDER 
Episcopum Aquis granensem 


2 

Exc.mi P. D. IOSEPHI FREUNDORFER 
Episcopi Augustani (Augsburg) 

Eminentissime Princeps , 

Si omnes illas, quae in Ecclesia habebantur, celeberrimas Synodus 
consideraverimus, inveniemus eas imprimis in magnis fidei veritatibus 
et vitae christianae legibus et institutis, eodemque modo etiam in mino- 
ribus et saepe minimis rebus, quae in vita christiana vel in iure ecclesia- 
stico vel in sacra liturgia instituenda, defendenda, confirmanda, incul- 
canda, reformanda erant, versatas esse. 

Si ita in omnibus Ecclesiae matris nostrae temporibus evenit, ut illae 
Synodi tamquam lucernae in caliginoso loco in mundum et in tempora 
moresque hominum lucem emitterent, tum in nostris temporibus tot 
calamitatibus, totque tenebris totque erroribus impletis atque tantopere 
lucernis verae lucis privatis summae videtur esse necessitatis, ut haec 
Synodus futura, cuius Sanctitas Sua Spiritu Sancto afflante consilia animo 

proposuit et quam ut universa Ecclesia praeparet ordinavit ita habeatur 
eamque formam accipiat, ut Ecclesia in hoc mundo hominum de aeternis 
rebus fluctuantium et labantium et partim magno desiderio ad Eccle- 
siam spectantium sicut petra in mari, sicut civitas in monte posita longe 
lucem emittens appareat et ut historia in temporibus venturis diiudicare 
possit illam Ecclesiam, quae a Christo tamquam columna veritatis insti- 
tuta est, munere suo aeterno satis et gloriose functam esse. 

Ideo opportunum mihi videtur, ut in sacra Synodo futura imprimis 
de magnis fidei nostrae veritatibus et legibus agatur, et maxime de iis, 
quae in nostris temporibus dubiis circumveniuntur, itemque de iis, quae 
ad salvandum mundum magno pondere annuntiari necesse est. Aliquas 
harum veritatum referam: 

1. Necessarium mihi videtur, ut sacra Synodus dogma de Beo 
Creatore, quod a marxismo et bolcevismo negatur, praeclare confiteatur 
et ut inculcet hanc primam omnium veritatum minime a scientiis natu- 
ralibus, quae in nostra aetate admirabillime progrediuntur, non solum 
non revinci, sed econtra magis magisque inventis semper novis creati 
mundi pulchritudinibus et mysteriis confirmari. Haec thesis magna per 
peritos viros et doctos praeparatione indiget. 

2. Huic professioni fidei in Deum Creatorem eiusque laudi Conci- 
lium Ecclesiae etiam professionem eodem modo sollemnem fidei et ca- 
ritatis in Iesum Christum, filium Dei et salvatorem mundi, addat. Haec 
professio mihi duplici ex causa necessaria et pro nostris temporibus effi- 
cax videtur: primo, quia homines huius saeculi nimis in rebus huius 
mundi versantur et minus redemptionem per deum pro nobis crucifixum 
quam redemptionem per sua ipsorum opera et inventiones et progressus 
quaerere et sperare solent; secundo, quia Iesus Christus, eius divina 
vita et sacerdotale in cruce opus imprimis vinculum fieri potest, quod 
omnes in illo uno omnium Domino et rege unire potest. Sic appareat 
et fiat Ecclesia, quae Christi crucem mundo tenet, « thronus gratiae », 
ad quem omnes accedunt. 

3. Agatur item in sacra Synodo de evangelio sociali, quod per Chri- 
stum Deum in hunc mundum venit. Illae celebres doctrinae, quae in 
encyclicis Pontificum a Leone XIII usque hodie ex principiis in evan- 
gelio datis deductae sunt quaeque maxime ad populorum salutem et ad 
ordines societatis humanae fundamenta ponere possent, dilucide de hoc 
foro supremo Synodi annuntiandae videntur; nam adhuc nimis negli- 
guntur. 

4. Summae necessitatis mihi videtur, ut doctrina evangelica de ma- 
trimonio, de eius sacramentali sanctitate, de eius indissolubilitate, de 
eius puritate maxima virtute denuo exponatur, ita ut indubitatum et 

clarum fiat Ecclesiam Christi in hac veritate, in qua salus et valetudo 
populorum et valetudo familiae et societatis humanae ipsius fundatae 
sunt, minime et numquam de legibus naturae et Dei deflexuram esse. 

5. In rebus philosophiae mihi opportunum videtur, ut sacra Syno- 
dus denuo alta principia philosophiae perennis profiteatur, non rigide, 
sed dicam ita, ut progressus novarum cognitionum ius suum habeat et 
philosophia christiana veris cognitionibus methodisque humanarum in- 
vestigationum et intelligentiarum aperta sit,' sed ita tamen, ut su mm um 
ius summaque potentia rationis humanae, quae est imago Dei et dignitas 
summa hominis naturalis, firmiter statuatur fiduciaque in rationem tam- 
quam veram ductricem confirmetur et contra omnes errores ex irrationa- 
lismo, vitalismo, existentialismo emanantes, qui nimis homines in ra- 
tionis potentiam diffidentes reddunt, defendatur. 

6. Agatur de conceptu traditionis ecclesiasticae, quae est verus fons 
fidei, et de eius relatione ad Scripturam sacram. 

7. Lingua liturgica et lingua ecclesiastica lingua latina maneat. Quan- 
to plures et varii populi sunt, in quibus Evangelium Christi accrescit, 
tanto maius desiderium fit, ut verbum Dei etiam in liturgia missae in 
idiomate nativo a fidelibus audiatur, sed eo magis etiam necessitas 
augetur, ut tota Ecclesia in usu unius linguae in unitate concludatur et 
ad patriam Romanam affigatur. Ex quo sequitur, ut in missa, quoad 
verbum Dei annuntiatur (usque ad Credo, imprimis in Epistola et in 
Evangelio) usus linguae indigenae permittatur, sed ut in mysterio missae 
ipso lingua latina praescripta maneat. 

Necessarium mihi videtur, ut in scholis clericorum ecclesiasticorum 
studium linguae latinae magis magisque colatur, quanto plus in his tem- 
poribus artibus et scientiis technicis deditis fuga linguarum antiquarum 
deminuitur. Damnum magnum est, quod ex inscientia linguae latinae 
etiam in clero ecclesiastico studium patrum et magnorum scriptorum 
praeteritorum saeculorum, ifemque amor Vulgatae et Breviarii latini et 
liturgiae diminuitur. Sacra Synodus legem ferat, ut in alumnatibus, in 
quibus futuri sacerdotes educantur, peculiaris instructio et exercitatio 
in lingua latina instituatur. 

8. Ut ordines sacri, etiam ordines saltem minores, ad statum laicum 
extendantur, id quod a nonnullis discutitur, mihi non opportunum esse 
videtur. Quod ordines ad statum clericalem restringebantur, ex sapientia 
et experientia Ecclesiae ita factum est. Scandala augerentur. Sacramentum 
ordinis pro laicis, qui ad actionem catholicam accedunt, sacramentum 
confirmationis est. Sed ego et ipse puto pensitandum esse, an non laicis, 
qui cum amore et studio praecellenti operibus actionis catholicae sese 
dedunt et qui desiderium specialis consecrationis ad hoc opus habent, 

ritus missionis alicuius solemnis concedatur, in quo mandatum ecclesiae 
speciali modo accipiant et votum quoddam fortiter et perseveranter ser- 
viendi Ecclesiae etiam publice dent. 

9. Deliberandum esse videtur, an potestas episcopi in nonnullis re- 
bus augeatur, exempli gratia in vigilantia super congregationes et com- 
munitates, quae iuris episcopalis sunt. 

10. Deliberandum esse videtur, an non amovibilitas parochorum , 
quae in canone statuitur, aliquantum minuatur. Adhuc in detrimentum 
animarum interdum nimis difficile est parochum, qui muneri suo parum 
satisfacit, immo vero damnum verae curae apparet, amovere. 

11. In magna sacerdotum inopia, quae in omnibus mundi partibus 
perscrebrescit, deliberandum videtur, an non statutum canonis, ut 
sorores congregationum in unaquaque hebdomada confessionis sacra- 
mentum accipiant, ita mutetur, ut aut canon confessionem post duas 
hebdomadas praescribat, aut episcopo ius concedatur in casibus specia- 
libus idest in omnibus casibus, in quibus sacerdotes propter copiam so- 
rorum nimium temporis impendere debent, confessionem post binas 
semper hebdomadas faciendam permittendi. 

Cum omni qua par est modestia has animadversiones Eminentiae Ve- 
strae humillime praebeo. Intimo corde desidero et in omnibus oratio- 
nibus semper deprecor, ut sacra Synodus, hoc vere maximum in hoc 
saeculo multis tenebris obscurato opus Ecclesiae Christi, optime eluce- 
scat et eo, id quod desideramus, perducat, ut omnes splendorem Eccle- 
siae videant et in unum ovile patrium reducantur. 

Ad hoc pergrande opus, quod Sanctitas Sua Vobis, Eminentissime 
Princeps, praeparandum mandavit, Eminentia Vestra vota mea precesque 
ad Deum Vos adiuvantes benigne accipere dignetur. 

Purpuram osculans sum Eminentiae Vestrae 

humillimus servus 

IOSEPH FREUNDORFER 
Episcopus Augustanus 

Augustae Vindelicorum, die 29 m. aprilis 1960. 

Exc.mi P. D. IOSEPHI SCHNEIDER 
Archiepiscopi Bambergensis (Bamberg) 

Prot. N. 1 C/59-188 Bamberg, 29 aug. 1959 

Eminentissime Princeps, 

Votis et mandatis Summi Pontificis feliciter regnantis, quae Emi- 
nentia Vestra mihi litteris de die 18 iunii 1959 significavit, obsecundans, 
in adiectis foliis ea propono, quae iudicio meo in futuro Concilio Oecu- 
menico tractari forsan poterunt. 

Dum Eminentiae Vestrae, necnon laboribus praeparando Concilio 
insumendis gravibus uberes Divini Cordis benedictiones adprecor, me 
profiteor 

in osculo Romanae Purpurae 
Eminentiae Vestrae 
devotissimus in Christo 

£& IOSEPHUS SCHNEIDER 
Archiepiscopus Bambergensis 


Proponenda circa disciplinam cleri et populi christiani, praesertim circa 
« V ' aggiornamento dei Codice di Diritto Canonico » {A.A.S., 51 
[1959] 68). 

I. Titulus de verborum significatione Codici inserendus esse videtur 
ad sensum verborum melius intelligendum explanandamque melius con- 
nexionem totius Codicis. Cf. Motu proprio de religiosis, de bonis tempo- 
ralibus et de verborum significatione pro ecclesiis orientalibus, A.A.S. 44 
(1952) 65 ff. 

II. Cum ad normam can. 87 « baptismate homo constituatur in 
Ecclesia Christi persona cum omnibus Christianorum iuribus et offi- 
ciis... », controversia aliqua exstitit inter auctores scientiae iuris cano- 
nici et theologiae dogmaticae circa modum quo homo membrum istius 
societatis ecclesiasticae fiat. Alii quidem dicunt fundamentum persona- 
litatis in Ecclesia esse characterem indelebilem ideoque ipsos haereticos 
et schismaticos, sive in secta haeretica vel schismatica baptizari fuerint, 
sive postea ad eam defecerint, vi characteris baptismalis ad Ecclesiam 

catholicam vere pertinere (ut aiunt « durch konstitutionelle Gliedschaft »). 
Alii econtra negant esse duplicem modum pertinentiae ad Ecclesiam 
(quem dicunt « konstitutionelle untatige Gliedschaft »), cum in Ency- 
clica Mystici Corporis Christi statuta sint haec: « In Ecclesiae autem 
membris reapse ii soli annumerandi sunt, qui regenerationis lavacrum 
receperunt veramque fidem profitentur, neque a Corporis compage semet 
ipsos misere separarunt, vel ob gravissima admissa a legitima auctori- 
tate seiuncti sunt» (A.A.S., 35 [1943] 202 f.). Quare relate ad obli- 
gationes imprimis baptizatorum firmandas nova aliqua enucleatio huius 
canonis valde desideranda videtur. 

III. Cum in Epistula ad Eminentissimum S. Congregationis de Reli- 
giosis Praefectum S. S. Papa Pius XII enixe dixerit oportere religiosos 
« omni ope atque opera eniti, ut sacrae Instituti sui leges non acervus 
externarum aut inutilium regularum appareant..., sed totidem supernae 
virtutis instrumenta reapse sint» {A.A.S., 43 [1951] 25), curandum 
videtur, ut praesentibus necessitatibus respondeatur etiam quoad formam 
habitus (can. 596). 

IV. Quoad ius matrimoniale Codicis luris Canonici haec capita re- 
formanda videntur: 

1) Commutandum impedimentum criminis adhuc dirimens in 
formam impedimenti impedientis (can. 1075): cum impedimentum hoc 
non sit vera et proprie dicta poena medicinalis vel vindicativa, iure novo 
certum est ignorantiam huius impedimenti non excusare. Cum econtra 
non baptizati non obstringantur hoc impedimento, interpretatio difficul- 
tatibus multis subiecta est; etenim, quoad matrimonia inter baptizatos 
et non baptizatos contracta, pars non baptizata in casibus adulterii cum 
promissione matrimonii aut adulterii cum attentatione matrimonii aut 
coniugicidii communiter patrati semper et ipsa adstringitur; attamen 
in casu adulterii cum coniugicidio impedimentum non exsistit, dum- 
modo pars non baptizata occisionem patraverit sola sine vera et mutua 
alterius cooperatione. 

Cum autem insuper crimen ex adulterio cum promissione vel atten- 
tatione matrimonii, etiam per civilem tantum actum facta, sit impedi- 
mentum minoris gradus (can. 1054), commutatio haec facilius admittenda 
videtur. 

2) Idem dicendum videtur de cognatione spirituali, eo magis, 
quod secundum can. 70 luris matrimonialis pro Ecclesia Orientali hanc 
spiritualem cognationem ex baptismo non contrahit cum baptizato 
baptizans. 

3) Idem dici oportere videtur de impedimento affinitatis, super 
cuius gradibus in linea collaterali dispensationes dantur facilius et mitio- 

ribus de causis deque secundo gradu dispensari potest, uti legitur in 
rescriptis S. Congregationis de Sacramentis, ob solas iustas et rationabiles 
causas a Sancta Sede probatas. Insuper animadvertendum hoc in casu 
impedimentum minoris gradus esse ac proinde pro ipso valere praescrip- 
tum can. 1054. 

4) Idem dicendum videtur quoad impedimentum publicae hone- 
statis. Si enim vir et mulier vivunt in concubinatu, sed ab omnibus ha- 
bentur ut veri coniuges, interpretatores Codicis non in idem conveniunt; 
ex parte immo censent nupturientes tales non ligari impedimento pu- 
blicae honestatis, quia concubinatus non erat publicus et notorius. Cum 
ergo interdum concubinatus nec ut verus nec ut publicus ac notorius 
dignosci possit et impedimentum, stante controversia, saltem sit dubium 
et practice nullum, donec ex can. 1014 contrarium probetur, curandum 
videtur, ut haec difficultas minuatur. 

5) Quod autem spectat ad impedimentum disparitatis cultus, quae 
secundum can. 1070 perfecta est inter partem baptizatam in Ecclesia 
catholica vel ad eandem ex haeresi vel schismate conversam, et partem 
non baptizatam, commutandum videtur in impedimentum exsistens in- 
ter partem baptizatam simpliciter et partem non baptizatam. Cf. Epist. 
Benedicti PP. XIV Singulis Nobis, diei 9 febr. 1749 et Motu Proprio 
Decretum Ne temere Pii PP. XII diei 1 augusti 1948, quo decernitur 
ac statuitur simpliciter omnes in Ecclesia catholica baptizatos teneri ad 
canonicam matrimonii formam servandam. 

6) Quod autem attinet ad structuram hierarchicam matrimonii 
christiani, « in iis... quae propria sunt personae ac dignitatis humanae..., 
profecto uterque coniux eodem omnino iure gaudet eodemque debito 
tenetur; in ceteris, inaequalitas quaedam et temperatio esse debet... 
Auctoritatis publicae est, civilia uxoris iura ad huius temporis necessi- 
tates et indigentias aptare... modo etiam essentialis ordo societatis dome- 
sticae incolumis maneat » (Pius PP. XI, A.A.S., 22 [1930] 568). Desi- 
deratur, ut aliqua summa concisa huius doctrinae Codici ob praesentes 
agitationes inseratur. 

V. Cum censura librorum eorumque prohibitio per se libros libellos- 
que solos respiciat, optandum est, ut circa nova cinematographica spec- 
tacula canticis sermonibusque interserta et radiophonicas diurnorum 
actorum communicationes et televisiones novae quaedam saltem gene- 
rales normae Codici aeque ac iuste inserantur. 

VI. Loco beneficiorum reservatorum, quae vacaverint per obitum, 
promotionem, renuntiationem et translationem familiarium, statuantur 
praestationes Dioecesium singularum annuae. Cf. propositiones Innocen- 

tii PP. III ad Concilium oecumenicum XII. H. Jedin, Kleine Konzilien- 
geschichte, Freiburg 1959, 49. 

VII. Canone 2318 § 1 agitur de libris compositis non ab hebraeis, 
infidelibus, sed ab apostatis, haereticis et schismaticis iuxta traditas defi- 
nitiones. Cum autem pericula immineant fidelibus a libris quorumcum- 
que auctorum impiorum contra fidem de industria certantium, canon 
hic reformandus videtur. 

VIII. Quoad adnotationem collati baptismi ad normam can. 778, 
quae ex litteris S. Congregationis Concilii de die 31 ianuarii 1927 fieri 
debet in libro baptizatorum tum loci baptismatis tum domicilii baptizati, 
desideratur ut haec duplex adnotatio evitetur. 

Ratio est: Haec duplex adnotatio ansam praebet difficultatibus in 
adiungendis notis posterioribus de susceptione ordinis sacri, professione 
sollemni, matrimonio contracto; nam facilius evenire potest, ut hae notae 
in uno solo librorum fiant, testimoniales litterae forsan dandae autem ex 
altero depromantur. 

IX. Nova redactio et Caeremonialis Episcoporum et Pontificalis Ro- 
mani desideratur. 

Proponenda circa capita Doctrinae 

Permulti sane errores hominum huius aetatis sunt de propria ipso- 
rum natura quibus dignitatem generis humani detrectant. Necessarium 
videtur catholicos ab istis erroribus, tueri eos reprehendendo et dam- 
nando. Qua in re exemplo esse possunt syllabi Pii IX et Pii X, quibus 
doctrina vera iterum atque iterum explicatur erroribus contrariis dam- 
natis. Errores huius aetatis praecipui de homine ipso eiusque natura hi 
videntur. 

I. Errores systematibus philosophicis fere communes: 

1) Homo ens finitum quidem et praeteriens neque imago neque 
creatura Dei est. 

2) Homo nil aliud est nisi summa actuum inter se connexorum. 
Non convenit ei esse permanens, quia neque persona neque substantia 
est. Qua de causa immortalis dici non potest. 

3) lura et humanae naturae dignitas homini nato, non vero na- 
sci turo conveniunt; quare foetui concepto nec ius vitae attribuendum est. 

4) Vir et mulier non solum dignitate sed iuribus etiam pares 
sunt; quapropter hierarchia matrimonii neganda. 

II. Errores materialismi dialectici (Diamat): 

1) Quia actus hominis qui « spirituales » vocantur revera even- 
tibus materialibus producuntur, homo non essentia sed secundum gra- 
dum tantum ab aliis animalibus distinguitur. 

2) Homo nec legem naturae nec Dei existentiam naturali rationis 
lumine cognoscere potest; quare veritatis et iuris norma deest. 

3) Homo determinatur bonis materialibus, quibus societas ipsa 
producitur; quare non potest seipsum determinare neque liber est. 

4) Homo nec individuum nec persona, sed mere ens sociale et 
collectivum est. 

III. Errores existentialismi: 

1) Hominis existentia est radix essentiae propriae; quare se ipsum 
quoad essentiam determinat. 

2) Nec veritas nec norma legis ab homine cognoscitur. « Veritas », 
quae dicitur, non valet nisi individuo ipso. 

3) Nulla lege homo obligatur; quare quod libet, licet; ipse sibi 
norma legis est. 

4) Homo ens individuale tantum, non vero sociale. 

Proponenda circa « actuositatem multiplicis generis qua hodie ecclesia 
tenetur sive negotia maioris momenti, quae eadem ecclesia obire 
hodiernis debet temporibus ». 

I. Inter actuositatem, qua ecclesia hodiernis temporibus tenetur, et 
inter negotia maioris momenti, quae obire debet, recenseri debent: 

1) Maior actuositas laicorum catholicorum urgenda 

a) quoad obligationes erga familiam propriam, 

b) quoad cooperationem in paroecia, 

c) quoad vitam publicam, 

d) quoad formationem moderatorum aptorum. 

2) Maior influxus christianus exercendus in hodierna media com- 
municationis (sicuti sunt prelum, ephemerides — etiam illustratae — , 
libri, radiophonia, cinematographia, televisio). 

3) Incrementum vocationum sacerdotalium et religiosarum. 

4) Introductio laicorum in problemata missionum exterarum, i. e. 
apud laicos conscientia de obligatione laicorum erga missiones exteras et 
cura studiosa de quaestionibus socialibus in mundo solvendis promo- 
vendae sunt. 

II. Negotia autem maioris momenti supra enumerata obeunda eva- 
dunt propter varios influxus, de quibus haec notentur: 

1) Relativismus , qui veritatem absolutam non iam agnoscit qui- 
que sequentibus peccare videtur: 

a) Aequiparatione doctrinae ecclesiasticae cum quibuslibet aliis 
confessionibus seu doctrinis; 

b) Parvipendendo valorem rerum religiosarum comparatione 
facta cum successibus technicis; 

c) Coniunctim cum lit. b) immodica aestimatione cuiuscum- 
que progressus technici et luxuriosi quam maxime vitae tenoris; 

d) Nimia, quod attinet educationem, aestimatione traditionis 
rerum scibilium; defectu formationis moralis adolescentium ad normam 
dignitatis « personae christianae »; 

e) Ruina veri sensus familialis effecta eo, quod mulieres se 
a maternitate « emancipaverint » et viri a vera paternitate in favorem 
relationis cuiusdam collegialis falsi nominis defecerint. 

2) Nationalismus adhuc perseverans in nimia aestimatione po- 
puli et sanguinis. 

3) Segregatio singulae cuiusque classis socialis ab aliis civibus: 

a) aut in forma arrogantiae classis proletariorum consulto pro- 
vocatae; 

b) aut in forma « Rotary » aut similium associationum. 

4) Penetratio mundi liberi, quae doctrina marxismi (cultura mere 
citra-mundana) fit. 

Bambergae, die 29 augusti 1959. 


© IOSEPHUS SCHNEIDER 
Archiepiscopus Bambergensis 


4 

Em. mi P. D. IULII Card. DOEPFNER 
Episcopi Berolinensis (Berlin) 

Berolini, die 6 novembris 1959 

Eminentissime Princeps, 

Propositiones hic appositae pro Concilio Oecumenico a Sanctissimo 
Domino tam feliciter annuntiato conspectum intendunt praebere de Ec- 
clesia in dispersione et oppressione posita, et quo modo eius necessita- 
tibus apte provideri possit. 

Deductiones proinde ex analysi huius conditionis, quae in libello 
instituitur sub litteris « A » et « B », inveniuntur sub titulo « Proposi- 
tiones » in littera « C ». Ad hoc caput attentionem Eminentiae Vestrae 
Rev.mae dirigere cum omni obsequio mihi liceat. 

Forma duplicis Appendicis puncta notatu digna exposui circa restau- 
rationem s. Liturgiae et emendationem Codicis. 

Adsit uberrima gratia Spiritus Sancti Eminentiae Vestrae Rev.mae 


37 (II a) 

in arduo profecto munere colligendi ex tot libellis ea quae Ecclesiae pe- 
regrinanti proficiant. 

Vestrae Eminentiae Rev.mae in assiduis precibus pro unitate et 
salute Ecclesiae ex corde coniunctus, remaneo significans altam venera- 
tionem ac aestimationem 


Eminentiae Vestrae in Domino addictissimus 
servus verus 

£8 Iulius Card. Doepfner 
Episcopus Berolinensis 

A) Praenotanda 

I 

Sanctissimus Dominus Ioannes Papa XXIII in Encyclicis Litteris 
Ad Petri Cathedram de die 29 iunii 1959 haec agenda futuri Oecume- 
nici Concilii nominat: 

1) religionis res graves; 

2) Fidei catholicae incrementum; 

3) populi christiani morum recta renovatio; 

4) ecclesiasticae disciplinae accommodatio ad necessitates ratio- 
nesque nostrorum temporum; 

5) mirabile veritatis unitatis caritatisque spectaculum, quod sit 
suave invitamentum ab Apostolica Sede seiunctis ad quaerendam uni- 
tatem quam Iesus Christus a Caelesti Patre flagrantibus precibus rogavit. 

II 

Quo distinctius exarentur negotia futuri Concilii his lineamentis a 
Summo Pontifice descripta, singulorum Ordinariorum universi orbis erit 
exponere: 

gravamina quae religioni ac incremento Ecclesiae in suis territo- 
riis officiant; 

necessaria vel utilia media, ut doctrina et disciplina ecclesiastica 
accommodetur ad huius temporis necessitates. 

Dum in Conciliis hucusque celebratis magis refutatio haeresis stricte 
dictae praevaluisset, futurum Concilium respiciet potius mundum spiritu 
huius saeculi imbutum ideoque inimicum Deo, Christo, Ecclesiae. Huius 
conditionis memores Ordinarii igitur themata, argumenta, desideria ex- 
ponent. Certe viri periti ad hoc mimus a Sancta Sede electi examini 

subiicient quo modo hae propositiones se habeant relate ad traditionem 
Ecclesiae necnon quo modo argumenta in Concilio Vaticano iam propo- 
sita at nondum tractata denuo resumantur et ulteriori evolutioni ac- 
commodentur. 


B ) Conditio Dioeceseos Berolinensis 

Ecclesia in nostra dioecesi peregrinatur inter acatholicos, imprimis 
protestantes, numero multo maiores ( Ecclesia Diasporae ) ac simul — ipsa 
sede episcopali diro modo in partes adversas divisa — transgreditur 
confinium territorii sub influxu et potestate materialismi quem « dialecti- 
cum » vocant constituti. His in conditionibus manifestius apparent con- 
silia adversariorum, intimius perspiciuntur huius temporis quaestiones et 
problemata, quae pro universa Sancta Ecclesia sat magni momenti esse 
videntur. Ita forse themata, propositiones, desiderata, quae ex ardua 
conditione Ecclesiae in diaspora positae oriuntur et simul ex dura expe- 
rientia fidelium desumuntur, qui pondus dictaturae atheae iam a multis 
annis sustinent, iuvamina pro illis regionibus suggerent, quae hucusque 
non vel nondum ita temptantur. 

I 

In primis dicendum est, quod ea quaestio, quae in universo mundo 
hodie agitatur, apud nos quoque disceptatur, quaestio nempe de homine, 
de dignitate hominis, de limitibus individui eiusque relatione ad so- 
cietatem. 

Autonomia hominis moderni, qui Deo se subduxit atque ad terram se 
convertens dominium super hunc mundum sibi arripuit in anonymam 
massam immergitur. Machina non amplius est instrumentum; societas 
non mutuum consortium; res publica totalitaria iura civium suffocat. Inde 
oriuntur gravissima pericula quae imminent ipsi homini ac pariter liber- 
tati, dignitati, iuri, veritati, maxime familiae. Vana opinio optimistica 
continui progressus iuxta placita illuminismi penitus percussa est; hinc 
modus cogitandi existentialismi non paucos fautores invenit. 

Aspectus positivus huius conditionis in eo est, quod homo percipit 
hoc imminens periculum et ideo securum refugium et robur desiderans 
facilius aurem praebet, licet diverso modo ac gradu, veritati quam Ec- 
clesia praedicat. 

II 

Ecclesia Berolinensis est in dispersione constituta. Novem ex decem 
civibus ad protestantismum pertinent. Attamen conceptus protestanti- 
smi hodie — uti constat — non amplius haereses distincte delineatas 

comprehendit, neque unicam communitatem religiosam clare ordinatam; 
hoc nomine potius multiplices rationes ac regulae subsumuntur, quibus 
partim etiam nomen sectae conveniret; unum solum — proh dolor — 
commune est diversissimis denominationibus, negatio nempe Catholicae 
Ecclesiae. 

Periculum quod ex tali dispersione provenit, non tam in possibili- 
tate deficiendi a vera fide videndum est — licet numerosa matrimonia 
mixta hoc quoque foveant — , quam in spiritu « christianismi » exte- 
nuati, absque clara et distincta regula fidei, « christianismi » sine dog- 
mate. Controversiae doctrinales olim tantopere agitatae hodie minus 
tangunt turmas protestandum, sed potius tam a theologis quam a mode- 
ratoribus communitatum tractantur. 

Aspectus positivus-, contra impetum vehementem atheismi phalanx 
communis catholicorum cum protestantibus opponitur. Nec negandum 
nec exaggerandum est periculum indifferentismi dogmatici; tamen prae- 
valet in hac pugna apud bonos protestantes influxus illius communis hae- 
reditatis, quae est fides in Deum, in Iesum Christum eiusque redem- 
ptionem. 

III 

Ecclesia Berolinensis magna ex parte vivit sub regimine materialismi 
dialectici. Etsi hodie ubique terrarum atheismus serpat et materialismus 
observetur, ea scilicet forma, quae supra omnem modum res materia- 
les, caducas extollit, nihilominus dicendum est: Materialismus dialec- 
ticus, qui nobis obicitur, evidenter patefacit et sine restrictione exprimit 
spiritum extremae saecularisationis et in finem ducit theoretice et prac- 
tice ea principia, quae alibi forsan latent. Sub respectu Ecclesiae notae 
propriae huius adversarii videntur esse sequentes: 

1. Numquam obliviscendum est vim ac robur materialismi dialectici 
non ponenda esse in atheismo qua tali. Atheismus est semper ideologia 
secundaria. Vis movens in eo est ponenda: 

a) Homines imbuuntur idea se esse auctores et dominos novi 
mundi. Enthusiasmus excedens e. gr. occasione radii pyrii in universum 
expulsi tamquam affectui pseudo-religioso comparandus est: homo se- 
ipsum ut creatorem sentit, quia fausta huiusmodi experientia eius in 
dies crescens dominium supra vires naturae elucidat. 

b) Cum iuxta placita huius systematis temporibus elapsis viri 
paucissimi alios despoliantes dominarentur in operarios fame et nimio 
labore afflictos, nostris diebus adveniet brevi paradisus huius saeculi, 
paradisus socialismi ope duorum pseudo-sacramentorum, progressus sci- 
licet et laboris. 

c) Classis operariorum seipsam — saltem initio evolutionis socia- 
listicae — intelligit tamquam populum messianicum, qui universo mundo 
salutem affert. Etsi in rei veritate haec missio « messianica » minime 
appareat, attamen, quicumque se totum devovet huic systemati tam- 
quam instrumentum caecum eiusque ideologiam assumit, illi patebit via 
ad honores publicos et divitias. 

Ita quaedam lineamenta materialisticae « historiae salutis » adum- 
brantur, quae de facto nil est nisi diabolica perversio verae eschatologiae 
christianae. 

2. Supposita hac « fide » in virtutem autonomam hominis et hac 
« spe » quoad futuram formam mundi, melius perspicitur, cur et quo- 
modo materialismus dialecticus veritatem revelatam neget. Hic atheis- 
mus specie differt ab atheismo v. gr. hominum peritorum in scientiis 
naturalibus saeculi elapsi, etsi eorum argumenta obsoleta usurpentur 
discussionis vel divulgationis causa: 

a) Creatio mundi et consequenter Deus Creator negantur ex en- 
thusiasmo qui sibi facultatem « creandi » et « redimendi » vindicat. 
Facta nonnulla ut « principia fundamentalia » quadam « fide » acci- 
piuntur, v. gr. substructio materialis (« materielle Basis ») aeternitas et 
infinitas materiae, evolutio, methodus dialectica. 

b) Cum evolutio non individuo, sed « collectivo » socialistico 
procreetur, individua persona fit pars functionis quasi mechanicae . Pro- 
inde anima spiritualis, dignitas personalis, libertas humana tolluntur 
vel saltem gravi periculo exponuntur. 

c ) Fundamentum quo omnia omnino nituntur, habetur in basi 
materiali-oeconomica; insuper omnis evolutio ponenda est in processu 
oeconomico; inde sequitur, nullas existere normas aeternas, obligantes; 
moralitas dependet a conscientia quam hominum classes de seipsis ha- 
bent; cultus atque humanitas et his similia intelliguntur ut materiae 
superimposita (« Uberbau »); religio tandem nil est nisi opium po- 
pulorum. 

3. Ubi autem contingat quod talis ideologia norma fiat pro forma- 
tione rei publicae, ibi effrenatae tyrannides oriuntur, quae natura sua 
negative et perverse Corpus Christi mysticum imitantur: 

a) loco societatis membris naturali ordine digestis instructae ha- 
betur « collectivum », cuius membra mere ut functionis partes adhi- 
bentur. 

b) Pro historia quae libero arbitrio hominum maxime movetur, 
ac pro historia salutis et divinae redemptionis substituunt processum 
necessarium oeconomicum collectivi. 

c) Moderatores factionis communistarum et magistratus plenis- 

sima absolutaque auctoritate publicam rem administrant, nimia officia- 
lium multitudine omnes et omnia rigide in unum cogunt, ita ut homines 
quoad omnia dependant quasi libertate destituti. 

d ) Nulla admittitur subiectiva, personalis opinio et actio praeter 
obligantem doctrinam factionis; eadem doctrina excludit aditum ad veri- 
tates obiectivas. Qui a linea istius doctrinae deflectere vel declinare vel- 
let, « haeresim » saperet et se exponeret « excommunicationi ». 

e) Ideologia sic adumbrata natura sua eo tendit, ut ad instar reli- 
gionis accipiatur, quod lucide probant festa ac sollemnitates pseudo-li- 
turgica. Nominis impositio socialistica iam existit, pariter « consecratio 
iuventutis », matrimonium in facie « collectivi », quibus actis intenditur, 
ut baptisma, confirmatio, matrimonium in facie ecclesiae evanescat. Cul- 
tum religiosum omnino sapit modus quo exaltantur duces ac heroes socia- 
listarum. 

4. Inde sequitur pro fidelibus 

a) negative: 

Vita fidelium inter tot acatholicos et insuper sub pressu systematis 
totalitarii et materialistici onus grave involvit. Imminens periculum defi- 
ciendi a fide, admittendi ambiguas formas compromissi vel saltem gravi- 
ter defatigandi. Cum haec ideologia, inimica verae religioni, totam pote- 
statem habens, exclusive omnibus mediis communicationis utatur, fide- 
les perturbationi obnoxii sunt. Saepe inscienter modum loquendi et co- 
gitandi adversarii imitantur, id quod maxime pueris et iuvenibus 
accidit. 

b) Positive: 

Sub tanta vexatione coetus apostolici fidelium oriuntur, qui pro fide 
gravia detrimenta prompte suscipiunt, profundiorem vitam spiritualem 
anhelant, actuosam participationem in sacra Liturgia cupiunt. Eas prae- 
sertim veritates ab Ecclesia audire desiderant quas adversarius vel negat 
vel pervertit, id quod valet etiam de iis qui tenuem solum fidem habent 
aut — licet seiuncti ab Apostolica Sede — nomine christiano censentur. 

C) Propositiones 

Quae sequuntur propositiones magis sunt, uti iam dixi, vota manan- 
tia ex hac nostra conditione. Quaestiones ad ius canonicum et renovatio- 
nem Liturgiae pertinentes tamquam appendicem apponimus. Ne conci- 
lium enim oecumenicum nimia multitudine rerum singularium opprima- 
tur, opportunum forte erit eas tractare extra Concilium, postquam in 
ipsa Synodo fundamenta posita sunt. Adnotare liceat has vel similes res 

methodo — ut ita dicam — conciliari tractari posse, quia hodierna faci- 
litate notitias communicandi, vota et consilia episcoporum sine diffi- 
cultate exquiri possunt. 

I 

Ecclesia ut custos legis naturae et praeco revelationis intuitu quae- 
stionum et difficultatum supra descriptarum, dignitatem hominis solem- 
niter proclamet. Talis proclamatio fideles catholicos corroboraret; in- 
super longe ultra fines Ecclesiae homines diversimode aberrantes soli- 
daret, christianos vero seiunctos ab Apostolica Sede et saepe interna 
securitate destitutos redderet securos. Nec definienda nec diiudicanda 
censemus multa ea argumenta quae scientiae naturales vel psychologia 
moderna suppeditant; sufficeret evidentia, Ecclesiam reapse cognoscere 
fructus huius laboris scientifici. 

Potius magna Charta iurium hominis circumscribenda esset ad nor- 
mam Divinae revelationis ac Traditionis, sed semper respiciendo nostra 
tempora, quibus homo tantis periculis exponitur ac multifarie subprimi- 
tur. Sic re vera fieret, ut seiuncti ab Apostolica Sede, audientes talem 
proclamationem, suave invitamentum acciperent; proclamaretur etenim 
illud quod omnibus cordi est qui christiano nomine decorantur, eo vel 
magis, quo acrius adversarius adoritur. 

Anthropologicum « Symbolum » haec continere deberet: 

1. Homo est creatura. Sic enuntiatur et dignitas et limitatio hominis. 
Peritorum theologorum erit diiudicare, num hoc loco theoria descenden- 
dae respicienda sit vel commentarium pressum in prima capita libri Ge- 
nesis detur, simili forse modo, quo Commissio de re Biblica rescripsit 
anno 1948 Card. Suhard. Puto talem declarationem a permultis grato 
animo acceptum iri. 

2. Homo est persona, quia praeditus anima spirituali. Ideo est na- 
turalis imago Dei; inde profluit momentum prorsus singulare quod ob- 
tinet homo in universo. Ut persona homo praeditus est libertate et de- 
stinatus est ad exercitium libertatis. 

2. Homo ut creatura et persona ens est religiosum, cuius existen- 
tia a Deo venit et ad Deum ducit. 

Natura sua homo quoque est ens morale, ad bonum faciendum ordi- 
natum et legibus conscientiae obstrictum. 

4. Non obstante dignitate personae, vel potius propter eam homo 
ordinatus est ad societatem. Medium locum habet haec veritas inter 
exaggeratum individualismum et collectivismum, pari modo destruentia 
dignitatem humanam, 

II 

Hodierna conditione ecclesia inducitur, ut praeter haec principia 
legis naturae proclamet dignitatem hominis specifice christianam, i. e. 
anthropologiam catholicam. 

Non sufficere videtur simplex refutatio theseum adversarii, quod 
sint contra legem naturae. Contra diabolicam depravationem ponatur 
omni suggestu ac vi dynamica, animam intrinsecus movente, quod digni- 
tas hominis quaerenda sit in eius elevatione ac redemptione. 

Homo elevatus manet creatura, sed creatura in gratia constituta. 
Novit seipsum a Deo aeterna caritate amatum; habet aditum ad Patrem 
et gaudet auxilio, quod in sacramentis praesto est. Membrum est populi 
regalis-sacerdotalis. Est membrum liberum Ecclesiae, sed pro Ecclesia 
responsabile. 

Talis proclamatio prae oculis habeat imaginem infra delineatam Ec- 
clesiae ut populi sancti Dei. Inde laicus in Ecclesia non ex defectu relate 
ad clericum declarabitur, sed potius ex conditione et missione christiani 
baptizati ac confirmati. 

Simul illa hodie saepius laudata consecratio vel formatio mundi cui 
laicus se vovere debet, atque participatio ad tria munera Christi (quae 
ceteroquin immediatam cooperationem apostolatus hierarchici transcen- 
dit), enucleanda sunt. 

Omnia quae in revelatione deposita sunt de novissimis eo vel magis 
exponenda sunt, cum dominium mundi in technica — oeconomia — 
scientia simulque perversio in eschatologiam terrestrem tam manifeste 
appareat; solum ab Ecclesia homo docetur quomodo se mundo devoveat 
simulque se a mundo abstineat. Neque obliviscendum est praedicatio- 
nem de novissimis hodie nimis negligi. 

III 

Conditio supra exposita multifarie provocare videtur distinctam et 
sapientem enuntiationem Concilii de Ecclesia. Inde colligendae erunt 
applicationes practicae, iuridicae, liturgicae. 

1. Veram Ecclesiam lesu Christi esse necessariam pro salute omnium 
ita exponendum est, ut respiciendo hodiernum indifferentismum omnis 
periculum erroris aut dubii excludatur. Insuper notetur, Ecclesiam esse 
« sacramentum originans » (« Ursakrament »), cum in ea verba salutis 
et gratia Christi praesentia sint. 

Distinctis terminis simulque verbis positivis munera Ecclesiae expo- 
nantur quoad eos, qui vivunt extra eius Corpus visibile, munera ergo 

sacerdotalia Ecclesiae respectu totius mundi. Hoc propter christianos 
separatos enixe commendandum est. 

Vera igitur Ecclesia nihil antiquius habet, quam reversionem omnium, 
qui ab ipsa separati sunt; pariter conscia est de eximia responsabilitate 
ne aliquid omittat, quod in hunc finem servire possit. Ideo, posito fun- 
damento dogmatico, necessarium esse videtur, quod Ecclesia sincere con- 
fiteatur, quanto dolore ob lamentabilem separationem afficiatur; quod et 
ipsa in capite et membris, in pastoribus et grege, defecerit et propriam 
culpam aperte agnoscat. 

2. Indubitata fides tenet, Dominum in Ecclesia ordinem distinctum, 
hierarchiam nempe et populum sanctum Dei statuisse; nunc tandem 
tempus advenisse videtur, quod praeter structuram hierarchicam ipsa 
communio totius Ecclesiae, repleta Spiritu Iesu Christi, magis et profun- 
dius explicetur. 

3. Dogmatica expositio de Episcopatu quae in Concilio Vaticano 
finiri non potuit, in futuro Concilio certo certius continuanda est. 

Inde profundior et intimior cognitio Ecclesiae ortum duceret. Se- 
quela quasi sponte manans in optata decentralisatione videnda est. Quod 
adhuc maioris momenti est, si ratio agendi adversarii observatur. 

Attamen nullo modo unitas Ecclesiae — donum gratissimum largae 
providentiae — quae hodie praesertim tam necessaria est, in periculum 
ducatur. Facutates ergo antistitum maius pondus in comparatione ad 
curiam Romanam habere deberent. Praefata decentralisatio locum habere 
deberet etiam in curiis dioe ce sanis, immo et in singulis paroeciis (e. g. 
respectu fidelium laicorum). Est etenim remedium contra vitium nostro- 
rum temporum simulque correspondet sanis tendentiis hodiernis (cf. quae 
supra dicta sunt de collectivismo et nimia multitudine officialium et de 
aliis gravaminibus [B III/ 3 c + d]). 

4. Contra temptamina adversarii instituendi cultum pseudo-litur- 
gicum liturgia Ecclesiae pristinam sollemnitatem cum aequa participa- 
tione actuosa fidelium studiose coniungere debet. Mature deliberata et 
simul magnanima accommodatione Liturgiae ad concretas conditiones 
diversorum populorum et locorum, unio christianorum, quae quidem erit 
donum Dei, praeparetur. Restauratio liturgica re vera ut suave invita- 
mentum intelligi debet pro reversione christianorum separatorum. 

Singulae Propositiones quoad liturgicas et iuridicas quaestiones in- 
veniuntur in appendice. 

APPENDIX I 
De S. Liturgia 

Christus, magister veritatis, bonus pastor, summus sacerdos etiam 
in S. Liturgia Ecclesiae hoc triplex officium exercet. Quapropter S. Litur- 
gia magni momenti est pro tota Ecclesiae vita. 

Ut vere triplex hoc officium melius et facilius efficaciam tam pro 
cultu divino quam pro cura animarum habeat, S. Liturgia quoad formam 
consuetam aliquomodo reformanda videtur, ut gloria Dei per rationabile 
obsequium omnium actuose participantium amplificetur et efficacia pa- 
storalis augeatur. 

Desideria quaedam nostris regionibus gravissima in hoc appendice 
proponuntur. 

I. De Caeremoniali Episcoporum 

1. Caeremoniale Episcoporum purgetur ab influxu caeremoniarum 
saecularium, quae ex usu aulae regiae (praesertim hispanicae) desumptae 
sunt, quin veritatem revelatam seu religiosam exprimant. Vestimenta 
simplificentur (e. g. quoad manica duplicia, quoad calceamenta pontifica- 
lia, quoad usum dalmaticae et tunicellae et similia). Signum reverentiae 
erga Episcopum sit semper inclinatio, quia genuflexio nostris temporibus 
ut signum adorationis soli Deo convenientis intelligitur. 

Ritus missae pontificalis simplificetur, ne attentio fidelium a my- 
sterio distrahatur: quod fit, si e. g.: 

a) Episcopus non genuflexione sed inclinatione salutatur; 

b) Episcopus in throno non legere debet, quae sive a Subdiacono 
vel a Diacono vel a lectore promulgantur sive a Choro cantantur; 

c) usus libri Canonis pontificalis ad necessaria reducitur; 

d) Episcopus paramentis ornatus sub cantu Introitus per eccle- 
siam ad altare accedit; 

e) mitra rarius mutatur (e. g. mitra ad « Lavabo » non sumatur); 

/) oscula rarius adhibentur (e. g. non in distributione s. commu- 
nionis). 

II. De Pontificali 

Ritus pontificales simplificandi sunt praesertim: 

a) in dedicatione ecclesiae (repetitiones benedictionum et exor- 
cismi vitentur); 

b) in collatione s. ordinis presbyteratus: ad unctionem adhibea- 

tur s. Chrisma (loco olei catechumenorum); casula retro plicata signi- 
ficationem veram non habet nec pulchra est visu; in missa concele- 
brata neo-ordinati sub utraque specie communicentur; 

c) omnis gradus S. Ordinis Sacramenti conferatur post Evange- 
lium missae. Interruptio missae praeparatoriae, praesertim si diversi 
ordines conferuntur, vero symbolismo non pollet; 

d) sacramentum s. Confirmationis infra missam cum aptis texti- 
bus (e. g. ad petenda dona Spiritus Sancti) et quidem post homiliam 
conferatur. Pro temporum diversitate plures textus tam antiphonarum 
quam orationum quam lectionum praebeantur, forsan etiam pro diver- 
sis hebdomadae diebus variae sint. Color paramentorum sit ruber. 


III. De Missali Romano 

1. Ritus hebdomadae sanctae instauratae exemplum praebeat pro 
totius Missalis restauratione. 

2. Reformatione indigent: 

a) Confessio ante gradus altaris, praesertim pro missa in cantu; 

b) lectiones Epistolae et Evangelii praesente populo christiano 
lingua vernacula pronuntientur et quidem deficiente apto lectore ab ipso 
Celebrante; 

c) ad Offertorium dicto « Oremus » preces propitiatoriae in lin- 
gua vernacula locum habeant, quarum textus Ordinarius loci praescribat 
vel approbet; 

d) etiam in missa lecta oblata panis (etiam pro communione fide- 
lium) et vini a ministrantibus generarim processionaliter ad altare pro- 
ferantur; 

e) liceat etiam fidelibus oblata panis Celebranti patenam tenenti 
offerre; 

/) preces a sacerdote in « oblatione hostiae et calicis » sub silen- 
tio dicendae examinentur quoad veritatem in sensu litterali, ne amba- 
gibus interpretationis indigeant; 

g) oratio secreta, quae est oratio super oblata et processionem 
Offertorii complens, ad instar Orationis et Post-communionis alta voce 
sive dicatur sive cantetur; 

h) numerus Praefationum augeatur, e. g. praebeatur praefatio 
propria pro tempore Adventus, plures pro dominicis per annum, pro 
feriis martyrum, confessorum, virginum. In Praefatione de Ss. Aposto- 
lis restituatur pars eucharistica cui adiungatur pars propitiatoria; 

i) doxologia « Per ipsum... » canonem eucharisticum complens 
alta voce sive dicatur sive cantetur; 

/) signa crucis in Canone super oblata facienda examinentur et 
ad necessaria reducantur; 

k) embolismus post Pater noster vel intelligibili voce dicatur seu 
cantetur vel cum conclusione sub silentio dicatur ne formalistico modo 
« Per omnia saecula... » sit conclusio sine prece; 

l) osculum pacis detur post « Pax Domini... »; 

m) fractio panis coniungatur cum cantu Confr actorii quod est 
« Agnus Dei... »; 

n) Examinandum est, num et quo modo post sumptionem s. coe- 
nae textus meditativi (forsan quasi psalmus eucharisticus Antiphonae ad 
Communionem adiungendus) locum habeant; 

o ) oratio super populum est vera formula benedictionis, quaprop- 
ter in hoc casu benedictio cum formula « Benedicat vos... » superflua 
videtur; 

p) verbo « Ite missa est » finiatur missa; 

q) participatio actuosa et conscia omnium circumstantium urgea- 
tur eo modo, quod quisquis omnia sibi convenientia per seipsum 
adimpleat; 

r) examinandum est, num Celebrans in missa in cantu vel lecta 
praesente populo usque ad Credo inclusive locum habeat ad sedilia, 
ubi Orationes vel ad ambonem, ubi lectiones profert. 

IV. De Breviario Romano 

Officium divinum, quod preces in choro nomine Ecclesiae ad honorem 
Dei per sanctificationem totius diei dicendas continet, magnifica reprae- 
sentatio ecclesiae orantis est. 

In quavis reformatione serventur: 

a) character publicus; 

b) elementa essentialia nempe oratio continens hymnos, psal- 
mos, lectiones; 

c) gravis obligatio, licet cum reductione oneris; 

d) norma per solutionis in communi. Attamen provideatur forma 
recitationis solitariae. 

Desideria: 

1. Examinandum esset, num psalmi quidam (e. g. psalmi impreca- 
torii), qui difficulter a christiano fructuose orari possunt, in officio Di- 
vino omittantur. 

Cyclus hebdomadarius totius psalterii cedat cyclo plurium hebdo- 
madarum. 

Textus psalterii ad perfectionem stilisticam et poeticam provehatur, 
quin intelligibilitas minuatur. 

2. Lectiones reformentur: 

d) Novum Testamentum decursu unius vel plurium annorum 
integrum legatur; 

b ) Vetus Testamentum in textibus optimis et pulcherrimis sub 
respectu messianico selectis unius vel plurium annorum decursu legatur; 

c ) libri patrum et scriptorum ecclesiasticorum praebeant textus 
diligenter selectos sub respectu authenticitatis, veritatis dogmaticae, me- 
ditationis; 

d) quaevis lectio contextum realem et completum praebeat; 

e) vitae sanctorum tam quoad veritatem historicam quam quoad 
stylum reformatione indigent. 

3. Matutinum, ad instar hebdomadae paschalis abbrevietur. 

4. Independenter a modo persolutionis restituantur preces et ita 
reformentur, ut sollicitudines ecclesiae universalis et particularis Deo 
commendentur. 

V. De Rituali Romano 

1. Ritus baptismi tam infantium quam adultorum restauretur se- 
cundum normam: ne bis idem. 

2. In ordine sepulturae loco hymni « Benedictus » alius hymnus 
e. g. « Nunc dimittis » maiori intelligibilitate et efficacia directa pollet. 

3. Si Matrimonium cum missa pro sponsis coniungitur, celebretur 
post Evangelium et homiliam, utpote Introitus etc. vera et aptissima 
praeparatio pro matrimonii celebratione sint. Benedictio sponsae ad 
finem Canonis ante doxologiam locum habeat et quoad textum refor- 
metur. 

VI. De Ss. Eucharistia 

1. Etsi pro communione cum Christo Domino sufficiat unius speciei 
sumptio, etsi haec unius s. Panis sumptio rationibus hygienicis et prac- 
ticis valde suadeatur, tamen optandum est, ut Ss. Sacramentum sub 
utraque specie debitis cautelis adhibitis distribui possit, e. g. 

a) in concelebratione seu missa quae collationem Ss. ordinum 
sequitur; 

b) in communitatibus minoribus bene instructis, quibus fructus 
religiosus augeatur (e. g. in cursibus exercitiorum, in hebdomadis stu- 
diorum, in seminariis...); 

c) in celebratione s. sacramenti Confirmationis; 

d ) in celebratione s. sacramenti Matrimonii; 

e) in professione votorum in conventu religioso. 

In casu sub a), d) et e) sumptio s. Sanguinis ex ipso calice fieri po- 
test. In aliis casibus modus intinctionis sicut in ritibus orientalibus 
commendatur. Etiam in his casibus nemo laicorum ad utramque speciem 
sumendam teneatur nec obligetur. 

2. Cum mysteria de Nativitate et resurrectione Domini tantae digni- 
tatis et fons tanti gaudii sint, ut in his diebus pluries s. Eucharistia sub 
diversis textibus celebretur, videtur laicis concedendum esse ut, qui 
noctu in missa sollemni Ss. Sacramentum sumpserunt etiam in missa 
sollemni in die celebranda Ss. Communionem sumere possint. 

3. Cum in Missa Chrismatis fer. V maioris hebdomadae celebranda, 
aliud mysterium ac in missa vespertina celebretur, et cum haec sollem- 
nitas imprimis officium sit Episcopi cum sacerdotibus curam animarum 
habentibus, liceat clericis (et forsitan etiam fidelibus) praesentibus — ma- 
xime 12 Sacerdotibus, 7 Diaconis et 7 Subdiaconis — Ss. Eucharistiam 
accipere et mane et vespere; seu mane sacramentaliter co mm unicandi 
et vespere secundum rubricas) celebrandi. 

4. De concelebratione puncta quaedam: 

d) Cum 12 Sacerdotes in conficiendo s. chrismate cooperentur, 
optandum videtur, ut etiam in missa chrismatis concelebrare sensu stricto 
possint; 

b ) porro ut sacerdotes in feria V maioris hebdomadae missam 
vespertinam de Coena Domini una cum praeposito vel parocho, partici- 
pante populo, celebrantes concelebrationem stricte dictam exercere pos- 
sint, desiderium est; 

c) pro concelebratione ritus aptus componendus esset. Occasione 
nacta modus quoque concelebrationis post collationem s. ordinis presby- 
teratus perfectiorem formam, qua indiget, obtineret; 

d) examini pariter subicienda esset quaestio de concelebratione, 
absente quoque Episcopo, si coetus sacerdotum coactus sit, v. gr. in exer- 
citiis spiritualibus. 

VII. De anno liturgico 

1. Officium et missa de dominica rarissime sollemnitatibus Sancto- 
rum vel festis particularibus cedat. Tales sollemnitates ita in calendario 
fixae sint, ne unquam plures dominicae succedentes sollemnitatibus Sanc- 
torum vel particularibus cedant. 

2. Officia de Sanctis pro universali ecclesia celebranda reducantur. 
Festa plurium Sanctorum sint festa particularia dioecesium vel regionum. 

Festa de Sanctis, quorum historicitas non constat, derogentur. Sicut 
in calendario monastico plures Sancti saepius eodem die festivitatem 

communem (non commemorationem) habere possunt e. g. S. Ioachim et 
S. Anna. 

3. Omni missae dominicali addentur variae lectiones aptae Episto- 
lae et Evangelii, quae ad libitum adhibeantur, si missa dominicae in die- 
bus ferialibus resumitur. 

4. Tempore Adventus desiderantur formularia pro missis feriali- 
bus (saltem pro fer. IV et VI). Missa B.M.V. « Rorate », quae est missa 
de tempore adventus in Sabbato, semper dicatur sine « Gloria » et in 
colore violaceo. 

5. Tempus Epiphaniae amplificetur pluribus formularibus de tempore. 

VIII. Normae quaedam de S. Liturgia reformanda 

1. S. Liturgia non solum clericorum captui adaptata sit, sed ab om- 
nibus participantibus sine nimia difficultate intelligi debeat. 

Verba et caeremoniae claritate et perspicuitate quam maxima ful- 
geant. Actus praeparatorii et ornantes ne luxurientur sed semper my- 
sterio celebrando subditi sint. 

2. Signa symbolica et verba et caeremoniae eo efficaciora sunt, quo 
minore indigent declaratione. 

3. In omnibus duplex ratio S. Liturgiae consideranda est: gloria 
Dei et efficacia pastoralis. 

4. Repetitiones vitentur secundum regulam: ne bis idem. 

5. Ut textus Ordinarii missae (saltem secundum sensum) in lingua 
liturgica intelligere possint, laici sunt instruendi. 

Num textus vero variabiles (saltem lectiones et Orationes, quibus 
« Arnen » respondere debent) secundum 1 Cor. 14, 16 f. melius in 
lingua vernacula ab ipso S. Liturgiae ministro proferantur, prudenter 
examinetur. 

APPENDIX II 
De iure canonico 

Accommodatio luris Canonici ad rationem huius temporis opportune 
initium sumet: 

I. a conditione hodierna Ecclesiae; 

II. a fructu scientificae indagationis iurisperitorum. 

Ad I: 

1. Conditio et ordo laicorum iuridicus in Ecclesia distinctius deter- 
minetur, maxime sub respectu dignitatis et muneris apostolici (cf. 
cc. 682-83). 

2. Iurisdictio ad audiendas confessiones mulierum comprehendat 
quoque confessiones monialium et religiosarum (cf. cc. 876, 522). 

3. Nova redactio totius capitis « De religiosis » optanda videtur 
(cc. 487-681; Sponsa Christi; Provida Mater). Hac occasione privilegia 
exemptionis examini subiciantur et iura Ordinariorum in hac materia 
limpide praesententur. 

4. Provideatur ut facultates, de quibus can. 882; S. Congr. Consi- 
storialis: Index Facultatum diei 8-XII-1939, Nr. 14; S. Paenitentiaria 
Apostolica: Instructio diei 25-III-1944; iis quoque prosint, qui etsi 
non in mortis articulo, tamen in extrema vitae necessitate versantur, 
e. gr. in publicae custodiae locis (Zucbthaus, Kanzentrationslager). 

5. Titulus ordinationis « in servitium dioeceseos » can. 981 § 1 non 
amplius suppleat defectum alterius tituli, sed regula esto. Tituli can. 979 
§ 1 hodie saltem apud nos non tanti momenti esse videntur. 

6. a) Praeter quasi infinitum numerum librorum et publicationum 
respicienda omnino videntur pericula quae hodie iam proveniunt ex 
ephemeridibus, auditionibus radiophonicis, televisionibus, reproductio- 
nibus cinematographicis et his similibus; cum impossibilitas observandi 
et examinandi singulas productiones huius generis sentiatur, requiritur 
et sufficit interdictio magis generalis legendi, videndi et audiendi ea quae 
ex natura sua prohibita sunt. At simul instantius conscientia uniuscuius- 
que instigetur, ne seipsum et suos tantis exponat periculis. 

h) Quoad praxim censurae librorum, qui doctrinam fidei et mo- 
rum attingunt, haec forte insinuanda sunt; augeantur competentiae Ordi- 
nariorum; audiantur — si dubia orta sint circa sensum et interpretatio- 
nem doctrinae — auctores; ita enim sub oculis Episcoporum sincera et 
scientifica discussio ad emendationem vel correptionem viam parabit, et 
Sancta Sedes forte rarius et simul efficacius ad damnationem alicuius 
libri procedet. 

7. Collatio beneficiorum Sanctae Sedi reservata ad normam can. 1435 
nn. 1 + 4 amplius non urgeatur; inde pastoralis sollicitudo Episcoporum 
clarius appareret, saluti animarum magis directe provideretur et simul 
certe in Curiis optata reductio negotiorum obtineretur. 

8. Facultates quinquennales quas Ordinarii obtinere solent, in po- 
sterum delegationes a iure sint (can. 1045 § 1). Quod maxime deside- 
ratur pro matrimoniis mixtis, sanatione in radice et irregularitatibus 
(can. 985 n. 1). 

9. Intuitu sanctitatis ac dignitatis iuris iurandi nimia iur amenta 
vitentur, 'e. gr. numerosae repetitiones iuramenti antimodernistarum, et 
iuramenta de quibus in Art. 104 Instructionis S. C. de disciplina Sacra- 
mentorum de die 15-VIII-1936. 

10. Limitetur numerus censurarum Sanctae Sedi reservatarum (ca- 
non 2245). 

Ad II: 

1. Ut certe, recte et absque mora leges adhiberi queant, univoca 
et clara terminologia requiritur. Desideratur emendatio Codicis sub hoc 
respectu, maxime quod leges irritantes et inhabilitantes attinet, item 
quoad facultatem et licentiam. Definitiones ne laborent defectu consequen- 
tiae, v. c. c. 1015 § 1+3 matrimonium ratum, matrimonium legitimum, 
can. 1037 « publicus ». 

2. In can. 109 duplex hierarchia Ecclesiae enumeratur, ordinis sci- 
licet et iurisdictionis. Inde derivatur potestas ordinis et iurisdictionis. 
Quae distinctio necessario secum trahit novam redactionem cc. 145 
et 210. 

3. Potestas iurisdictionis vel in foro externo vel in foro interno exer- 
cetur. Haec distinctio faciliter, tamen erronee, intelligitur ac si contradi- 
stingueretur forum iuris et forum conscientiae (can. 196). Rectius dicen- 
dum videtur quod omnis sententia Ecclesiae, sive fori externi sive fori 
interni, conscientiam ligat. Differentia ergo in eo clarius ponatur, quod 
in uno casu iurisdictio publice exercetur, ideoque admittit probationem, 
secus in altero, i. e. non admittit probationem. 

5 

Exc.mi P. D. IOSEPHI SCHROEFFER 
Episcopi Eystettensis (Eichstatt) 

Eystadii, die 15 octobris 1959 

Eminentissime Domine, 

Serius quam ut excusari possit infrascriptus Episcopus Eystettensis 
in foliis his litteris adnexis opiniones et vota sua circa argumenta in 
futuro Concilio Oecumenico tractanda ad istam Pontificiam Commissio- 
nem An tepraeparatoriam transmittit. Nonnisi haesitante animo id facit, 
tamen audet, si litterae forsitan adhuc accipiuntur. 

Variis ex causis responsum tanto tempore retardatum est, pro quo 
humillime indulgentiam ac veniam peto. 

Eminentiae Tuae Reverendissimae 
in Domino devotissimus 

© IOSEPHUS SCHROFFER 
Episcopus Eystettensis 


38 (II a) 

Summi Pontificis Ioannis XXIII fel. regn. invitationi acceptissimae 
obsecundans, infrascriptus Episcopus Eystettensis in iis quae sequuntur 
opiniones suas et vota, quod futurum Concilium Oecumenicum attinet, 
patefacere audet. 

Argumenta ad tria capita reduci possunt, ad ea scii.: 

I. quae hodierna totius generis humani condicione ac discrimine 
postulantur; 

II. quae ad homines christiani nominis spectant; 

III. quae intra ipsam ecclesiam catholicam agenda esse videntur. 

I. De quaestionibus quibus totus mundus agitatur 

Quodsi nostris temporibus Concilium Oecumenicum convocatur, 
omnes ab eo, ut videtur, iudicium de quaestionibus gravissimis quibus 
hodie mundus agitatur exspectant. Ceterum id congruit tum ideae tum 
historiae Conciliorum quae ad refutandos illarum aetatum errores et ad 
veritatem dilucide proponendam convocari solebant. 

Iamvero errores huius aetatis non unam aliamve veritatem parti- 
cularem impugnant, sed fundamenta ipsa religionis aggrediuntur. Inter 
quos materialismus atheus, sive theoreticus sive practicus, eminet qui 
Deum aut negat aut negligit et verum conceptum hominis pervertit. Ac- 
cedit nationalismus quidam pessimus, causa tot malorum huius temporis 
et impedimentum unionis ac pacis populorum. 

Concilio igitur agendum est, ut videtur: 

1) de absoluto dominio Dei sollemniter proclamando, contra 
materialismum atheum; 

2) de vero conceptu hominis, qui plene Deo subiectus est, ex 
altera vero parte dignitate ac libertate aliisque iuribus gaudet, quae ei 
vindicanda sunt, contra oppressores hominum huius temporis; 

3) de imitate generis humani et pacifico populorum convictu 
necnon de vero patriae amore, contra excessus sic dicti nationalismi 
et razismi; 

4) de officio promovendi pacem et mutuum populorum auxilium, 
fortasse etiam de admonitione edenda adiuvandi eos qui fame et maxima 
inopia laborant. 

Quae omnia, etsi forsitan non in extenso tractantur nec tractari 
possunt, tamen sollemni quadam proclamatione inculcanda esse videntur. 

II. De iis quae ad unionem christianorum spectant 

Omnino optandum est ut Concilium ad gravissimam illam quaestio- 
nem, quae est unio hominum ac coetuum christianorum a vera ecclesia 

separatorum cum hac ecclesia accedat et deliberet quibus modis vulnus 
istud sanari, scandalum tolli ardensque Christi desiderium impleri possit, 
ut omnes unum sint et mox unum ovile fiat unusque pastor. 

Attamen animadvertere oportet huic unioni — saltem quod Prote- 
stantes Germaniae attinet, qui soli in his litteris respiciuntur — tot 
ac tanta impedimenta obstare, ut vix sperari possit eos mox ad Ecclesiam 
reversuros esse. Nimiis enim praeiudiciis nimiaque aversione ab Ecclesia 
Catholica Romana, quam a genuino spiritu Iesu Christi defecisse existi- 
mant, removentur. 

Nihilominus negandum non est pristinam eorum oppositionem hosti- 
lem his ultimis decenniis, ratione communis pugnae contra inimicos reli- 
gionis christianae et hodiernae in rebus publicis cooperationis, multo 
diminutam esse. Immo inter eos non desunt qui, Concilio Oecumenico 
annuntiato, significaverint se aegre ferre quod ad Concilium admitti 
nequeant, desiderare vero valde ut quocumque modo ad Commissionem 
aliquam colloquii causa vocentur. Alii ostendebant se in re unionis a 
Concilio progressus exspectare simulque anxios esse ne spes ac deside- 
rium tot hominum frustrentur neve in fine longius ab invicem distemus 
quam antea. 

Quibus omnibus perpensis haec proponenda esse videntur: 

1. Statuendum est qualem finem quoad unionem ecclesiarum Con- 
cilium proprie intendat, et diligenter quaerendum qua formula aptiore 
id exprimatur. Vitandae esse videntur voces quae de « Concilio unionis » 
loquantur, ne periculum Concilii frustrati incurratur; talis enim effectus, 
scii, unio cum partibus quibusdam maioribus, hoc temporis momento 
nondum sperari potest. 

2. Num Concilium plus intendere debeat quam primos passus ver- 
sus unionem futuram? Definita prius illa unione qualem Dominus ipse 
intenderit, Concilium omnes qui Christum Dei Filium et mundi redempto- 
rem profitentur sollemni appellatione moneat, ut ultimam et tam urgen- 
tem eius voluntatem, scii, servandi sive recuperandi hanc unitatem, 
semper prae oculis habeant, eosque invitet, ut communi oratione et 
continuis precibus, non solum per notam illam hebdomadam inter diem 
18 et 25 mensis ianuarii fundendis, hanc gratiam inauditam a Deo 
expetant. Cogitari enim potest Deum hanc unionem nobis non conces- 
surum esse nisi omnes eam ut desideratissimam per annos vel decennia 
indesinenter ab Ipso efflagitaverint. 

3. Parum tamen esset si Concilium acatholicos solum modo quo- 
dam generali et more platonico, ut aiunt, invitaret ut in sinum ecclesiae 
redirent, quod iterum atque iterum factum est, sed — exemplum boni 
pastoris sequens qui, ut oves perditas reducat, in desertum se confert — 

eis quantum fieri potest occurrat; in vias et methodos inquirat quibus 
unio aptius praeparetur; definiat atque ostendat quaenam in rebus non 
essentialibus concedi possint, iuxta analogiam ecclesiarum orientalium 
iam unitarum, e. g. in rebus liturgiae, pietatis, regiminis, ss. Ordinum 
(scii, utrum ministri acatholici matrimonio iuncti, si redeunt, ad sacer- 
dotium admittantur) et alia huiusmodi. 

4. Concilio denique examinandum est quaenam intra domum, ut 
ita dicam, i. e. inter catholicos ipsos suscipi debeant ut ex una parte ea 
quae unionem fortasse impediunt vel difficiliorem reddunt reformentur, 
ex altera vero ea quae alliciunt promoveantur. 

5. De hac re valde delicata consultentur rerum periti necnon respi- 
ciantur ea quae, licet diversi valoris, in variis libris ac periodicis scrip- 
ta sunt. 

6. Acatholici, etsi ad Concilium ipsum non vocantur, tamen non 
prorsus praetereantur, sed modus aliquis aptus communicandi cum eis, 
sive per Commissionem competentem sive per mandatarios interme- 
dios, quaeratur. Dubium non est quin hoc a multis in bonam partem 
acciperetur. 


III. De iis quae intra Ecclesiam agenda sunt 

Attenta condicione hominum huius temporis qui tam facile ab inte- 
rioribus et divinis abducuntur et ad res externas materiales se conver- 
tunt, Concilium praesertim vitae internae religiosae tum fidelium tum 
sacerdotum fovendae studeat. Optandum sane est ut a Concilio impul- 
sus ad vitam christianam renovandam exeant. Quod exercitia pietatis 
attinet, principium sit: non multa, sed multum, i. e. quantitati prae- 
feratur qualitas. 

Ut haec ad casum quemdam concretum applicem: quam maxime tum a 
sacerdotibus tum a moderatoribus spiritus in Seminariis optatur ut mo- 
dus aliquis inveniatur ac concedatur qui recitationem magis meditati- 
vam Breviarii permittat. Quare instantissime hic rogo ut, sive per Con- 
cilium sive extra, sive omnibus sive singulis petentibus, detur optio aut 
persolvendi totum pensum diurnum Breviarii aut insumendi in id totum 
pro recitatione ordinaria necessarium tempus, quin omnes et singulae 
partes de facto persolvi debeant. Hoc modo diutius in uno aliove Psal- 
mo, in Homilia Patrum vel in alia parte commorari possent quin tempus 
recitationis extendendum esset. 

Quoad cetera a Concilio tractanda, quae magis ad campum iuridi- 
cum spectant, haec proponere liceat: 

1. Deliberetur de opportunitate peragendi quamdam decentralisa- 

tionem, ut aiunt, extendendo competentiam episcoporum, ratione ha- 
bita muneris episcopalis a Christo ipso instituti et a Concilio fortasse 
pluribus circumscribendi. 

Agitur e. g. de dispensatione impedimentorum matrimonialium, de 
celebratione domi, de usu missalis caecutientium, de asservatione SS. Sa- 
cramenti et aliis huiusmodi, praesertim de casibus in quibus S. Congre- 
gationes Romanae iam hucusque iuxta iudicium Ordinarii decernere 
solebant. 

2. Considerationem praeterea merentur varia capita Codicis luris 
Canonici, v. g. ius vigens de inamovibilitate parochorum, de beneficiis, 
de prohibitione librorum (cum hodie alia media communicationis haud 
raro efficaciora habeantur), de poenis. 

Interdum a laicis nobis episcopis proponitur Diaconatum ut statum 
specialem in ecclesia resuscitandum esse, et quidem, si possibile sit, 
concesso matrimonio. Dicunt enim per hos diaconos sacerdotes, qui 
numero ac viribus deficiunt, magnopere adiuvari posse, nec paucos esse 
qui hunc statum amplecterentur. 

ffi IOSEPHUS SCHROFFER 
Episcopus Eystettensis 


6 

Exc.mi P. D. FRANCISCI HENGSBACH 
Episcopi Essendiensis (Essen) 

Essendiae, die 28 m. augusti a. 1959 

Eminentissime Princeps! 

Cum Eminentia Vestra communico in foliis adiacentibus consilia 
et vota quaedam expetita in epistola Pontificiae Commissionis Anteprae- 
paratoriae pro Concilio Oecumenico a die 18 m. iunii 1959 sub Prot. 
Nr. I C/59-479 emissa, quae post deliberationem cum aliquibus meis ex 
clero cooperatoribus ad rem conferri posse mihi videntur. 


Eminentiae Vestrae 
in Christo addictissimus 

ffi Franciscus Hengsbach 
Episcopus Essendiensis 

A) Consilia et vota ad materiam tractandam pertinentia 

I 

Capita doctrinalia 

1. Suadetur ut compleatur doctrina Concilii Vaticani de potestate 
apostolica hierarchica ita ut clare definiatur potestas episcopalis, succes- 
sione apostolica communicanda ut iure divino fundata et potestati papali 
coniuncta. 

2. Discutiatur utrum simul definiendae sint quaedam veritates fun- 
damentales de vero sacerdotio universali omnium fidelium necnon de 
vocatione laicorum ad cooperationem cum apostolatu hierarchico in uni- 
versali regno Christi verificando. 

3. Praeparetur ad instar Catechismi Concilii Tridentini aliqua sum- 
ma capitum principalium doctrinae socialis Ecclesiae, praesertim de fa- 
milia, de societate, de re publica, quae continentur in magisterio ordinario 
ultimorum decennium; quae summa inserviat instructioni universali 
adultorum in ecclesia. 

II 

Capita pastoralia 

1. Exarentur a Concilio plures instructiones pastorales ; una ad sa- 
cerdotes de vita clericali, altera ad religiosos de vita religiosa, tertia ad 
omnes pastores animarum; in quibus puncta principalia respectivi sta- 
tus pro hodiernis circumstantiis communiter attendenda exponantur. 

2. Suadetur, ut conficiatur aliqua epistola pastoralis universi Con- 
cilii ad fideles omnes de iis punctis, quae in vita christiana hodie praeser- 
tim attendenda sunt. 

3. Suadetur ut componatur aliqua epistola Concilii ad gubernatores 
rerum publicarum de rebus maioris momenti pro ordine internationali 
et pace. 

4. Suadetur denique ut conficiatur a Concilio aliqua epistola aposto- 
lica ad christianos ab ecclesia separatos de unitate Christifidelium pro- 
movenda. 

III 

Capita liturgica 

1. Elaborentur a Concilio normae quaedam universales de refor- 
mandis libris liturgicis, praesertim Pontificali Romano, Breviario, Rituali; 

in specie reformentur ritus collationis baptismi, consecrationis ecclesiae 
et altaris. 

2. Statuantur normae pro adhibenda lingua vernacula in parte prae- 
paratoria missae et in actibus participantibus populi, etiam in hebdo- 
mada maiore. 

3. Discutiatur elaboratio alicuius ritus concelebrationis Latini, qui 
in casu confluxus sacerdotum adhiberi possit. 


IV 

Capita disciplinaria 

1 . (ad can. 1 C.I.C.) Discutiatur utrum praedominantiam ritus latini 
in missionibus externis ecclesiae diutius retinere opportunum sit an 
maior vis tribuenda sit ritibus orientalibus, etiamsi consequenter multi 
missionarii ritum suum mutare vel debeant vel possint. 

2. (ad cann. 36-86) Suadetur ut facultates Ordinariis communiter per 
rescriptum ad breve tempus vel pro numero casuum datae sine his limi- 
tibus dentur, cum obligatione rationis reddendae annuae necnon cor- 
respondentium taxaram; similiter privilegia, si fieri potest, singulis 
personis petentibus concedantur pro tota vita. 

3. (ad can. 136) Quoad vestem clericalem clare distinguatur vestis 
liturgica a veste communi, quae clericum a laicis, pro iudicio ordinario- 
rum, apte distinguat. 

4. (ad can. 247) Reformatione indigere videntur, quae in iure respi- 
ciunt munus Supremae Sacrae Congregationis S. Officii circa separatos. 
Suadetur instituere officium distinctum pro quaestionibus oecumenicis. 

5. (ad can. 214) Discutiatur an statuenda sit aliqua norma secundum 
quam clericus maior liberari possit a vinculo coelibatus etiam in illis 
casibus in quibus alia adiuncta quam defectus libertatis (v. gr. defectus 
substantiales ex parte intellectus vel bonum publicum ecclesiae) hoc 
suadeant. 

6. (ad cann. 271-280) Discutiatur an distinctae concentrationes maio- 
rum regionum in Ecclesia appetendae sint (Europa, America Septentrio- 
nalis, Meridionalis, Africa, Asia duplex) sive per modum distinctarum 
assistentiarum in curia Romana, sive per modum conventuum Episco- 
porum et associationum fidelium. 

7. (ad can. 454) Necessitatibus temporum adaptentur normae de re- 
motione parochorum inamovibilium, ita ut facilior reddatur remotio. 

8. (ad cann. 682-725) Suadetur ut fundamentaliter revideatur pars 

« de laicis »; imprimis respiciantur piae associationes fidelium et ius 
eorum laicorum qui in servitio ecclesiastico occupantur . 

9. Vetetur omnis distinctio in ecclesia discriminans ratione stirpis. 

10. (ad cann. 897, 1083 § 2 n. 2) Abrogentur omnes commemora- 
tiones servitutis proprie dictae. 

11. (ad can 782) Communicetur Ordinariis loci a iure facultas adhi- 
bendi in administratione sacramenti confirmationis presbyteros dignio- 
res, si utilitas dioeceseos hoc postulat; facultas confirmandi in periculo 
mortis extendatur ad omnes qui in cura pastorali versantur, cum onere 
nuntiationis ad parochum inscriptionis causa. 

12. (ad can. 881) Jurisdictio ad audiendas confessiones ita ordinetur 
ut quivis sacerdos, cui iurisdictio competit sive ordinaria sive delegata 
ab homine, absolvere possit valide ubique terrarum; limitationes omnes 
quoad iurisdictionem sint de liceitate tantum; provideatur praesertim 
necessitatibus omnium itinerantium. 

13. (ad cann. 893-900) Abrogentur omnes reservationes peccatorum 
ratione peccati tantum. 

14. (ad can. 1363 § 3) Abrogetur decretum sacrarum Congregationum 
de studiis et religiosis a die 25 iulii 1941 ( A.A.S. , 1941, 371) de dispen- 
satione imperata. 

15. (ad can. 1042 § 2) Abrogenda videntur matrimonii impedimenta 
dirimentia gradus minoris. 

16. (ad can. 1058) Discutiatur an abrogari possint impedimenta im- 
pedientia tantum, cum condicioni voti sufficienter provisum sit gene- 
ralibus normis de voto, condicioni mixtae religionis sufficienter normis 
de forma. 

17. (ad can. 1061 § 1) Matrimonium omne mixtum inire solum con- 
cedatur, si 1° praeierit instructio sufficiens utriusque nupturientis circa 
matrimonium christianum, 2° ordinarius vel parochus competens habeat 
spem fundatam de impletione cautionum. 

18. (ad can. 1085) Suadetur ut statuatur impedimentum dirimens 
erroris qualificati dolo causati circa circumstantias quae momenti sub- 
stantialis sunt pro vita coniugali (v. gr. impotentiam generandi, gravi- 
ditatem ab aliena persona). 

19. (ad can. 1050 s.) Tempora et modi ieiunii et abstinentiae ita re- 
formentur ut pro adiunctis hodiernorum temporum spes sit ea a maiore 
parte observatum iri. 

20. (ad can. 1395 ssq.) Normae de censura et prohibitione librorum 
adaptentur necessitatibus temporum; vitentur prohibitiones iuris posi- 
tivi tantum in « indice »; relinquatur episcopis, statuere media apta pro 

regionibus suis quibus invigilantia exerceatur circa omnia media moderna 
publicationis. 

21. (ad cann. 1409-1488) Adaptetur ius beneficiale codicis necessita- 
tibus et condicionibus nostrorum temporum. 

22. (ad can. 1435 § 1 n. 1) Deleantur in textu verba « etiam honoris 
tantum »; quaestioni de taxis aliter provideatur. 

23. (ad cann. 1532, 1538, 1541) Adaptetur summa de qua in contextu 
facultatibus dioecesium. Ita vitentur licentiae non necessariae petendae 
a Sancta Sede. Necessitati rationis reddendae S. Sedi et quaestioni de ta- 
xis aliter provideatur. 

24. (ad cann. 1767, 2037) Supprimantur iuramenta non necessaria. 
Sufficit hic iur amentum de veritate dicenda. Cf. etiam ius iurandum 
antimodernisticum (A.A.S., 1910, 655 ss.), quod semel emittere sufficit. 

25. (ad cann. 2217, 2314-2411) Reservationes censurarum solum di- 
stinguantur « Romano Pontifici » et « Ordinario loci »; supprimantur 
omnes censurae non necessariae. 

B) Consilia et vota ad methodum tractandi pertinentia 

I. Pro quaestionibus tractandis in capite primo numero tertio (sum- 
ma capitum principalium doctrinae socialis ecclesiae...) praevideatur a 
Concilio etiam congrua cooperatio laicorum peritorum. 

II. Theologorum in Concilio adhibeatur sufficiens numerus, qui et 
ratione materiae proponendae et ratione modi dicendi periti sunt in 
doctrina et moribus christianorum ab ecclesia separatorum. 

III. Totus modus dicendi in decretis et instructionibus Concilii ita 
respiciat dictionem Sacrae Scripturae et Patrum ut facilius moveat etiam 
fratres separatos et in ecclesiis orientalibus et protestantes. 


7 

Exc.mi P. D. HERMANNI SCHAUFELE 
Archiepiscopi Friburgensis (Freiburg in Breisgau) 

die 26 septembris 1959 

Eminentissime Princeps! 

Gratias ago summas pro litteris Pont. Commissionis Antepraeparato- 
riae pro Concilio Oecumenico die 17 iulii receptis. Desiderio Augusti 
Pontificis cognoscendi opiniones seu sententias eorum, qui in Concilium 
Oecumenicum ex iure vocantur, apprime respondere studebam; at doleo 

quod officia pastoralia iam praenotata me prohibuerunt, quominus tem- 
pore litteris Eminentiae Vestrae assignato has responsiones m i tterem. 
Interim permaneo qua par est reverentia et obsequio 


Eminentiae Vestrae Reverendissimae 
addictissimus 

© Hermannus Schaufele 
Archiepiscopus Friburgensis 


Animadversiones, consilia, vota circa res et argumenta, quae in futuro 

Concilio Oecumenico tractari poterunt. 

1. Multi errores in Concilio Vaticano iam damnati in Europa et 
Asia hodie facti sunt vis apparata Christo eiusque Ecclesiae infestissima. 
Homines cuncti imminentis periculi sibi sunt conscii. Quibus datis per- 
multi fideles animum deiciebant; alii hedonismo se dabant, alii nihili- 
smo, alii novis commentis et messianismis se adiungebant. Inde oportet 
quod mediante Concilio Oecumenico vox Christi, veri pastoris, ab om- 
nibus peremptorie percipiatur. 

Quare optandum, ut futurum Concilium Oecumenicum recipiat, pro- 
moveat, perficiat Concilium interruptum Vaticanum, novas exortas quae- 
stiones summa auctoritate resolvat, catholicam veritatem solemniter 
pronuntiet, ita ut Ecclesia Romana Catholica refulgeat uti « signum ele- 
vatum inter gentes ». 


Quod attinet philosophiam 

2. Contra novam aberrantem philosophiam, quam « Existentiali- 
srr mm » vocant, philosophiae perennis in Ecclesia receptae ac agnitae 
singularis praestantia declaretur. 

Quod attinet fidem 

3. Genuinus conceptus fidei salutaris denuo proclametur, cum multi 
eam habent ut quandam generalem dispositionem ad res religiosas vel ut 
quendam religiosum affectum respectu obiecti fidei indifferentem vel ut 
quodpiam experimentum misso omni credibilitatis iudicio. 

4. Eodem modo refutetur despectus illorum vocabulorum, quibus 
hucusque in Ecclesia doctrina fidei significabatur, ac si fidei dogmata 
numquam notionibus adaequate veris exprimi possent. 

Quod attinet Ecclesiam 

5. Definita Ecclesia uti corpus Christi mysticum, declaretur sensus 
effati « extra Ecclesiam nulla salus » et differentia inter « esse mem- 
brum Ecclesiae » et « voto ordinari ad Ecclesiam »; et consequenter 
explicetur, quomodo consentiat doctrina de membro Ecclesiae in C.I.C. 
(can. 87, 2257) data cum respectiva doctrina Enc. Mystici Corporis. 

6. Primatu iurisdictionis Romani Pontificis denuo pronuntiato de- 
claretur iurisdictio ordinaria et immediata episcopi eiusque ambitus 
circumscribatur. Simul maiora a Summo Pontifice delegentur unicuique 
episcopo residentiali, ita ut Summo Pontifici tantum summa reserventur. 

7. Quae Pius Papa XII f. r. de apostolatu laicorum docuit (v. gr. 
sermo 14 oct. 1951), ad necessitates hodiernas applicentur. 

8. Misso quolibet imprudenti « irenismo », qui « veluti obices ad 
fraternam unitatem restaurandam ea habet, quae ipsis legibus ac prin- 
cipiis a Christo datis innituntur itemque institutis ab eo conditis, vel quae 
munimina ac fulcimina exstant integritatis fidei » (Enc. Humani ge- 
neris), Concilium Oecumenicum o m ni ope investiget et promoveat 
media, ut proxime adimpleatur illud summum votum « ut omnes unum 
sint ». 

Quod attinet res morum 

9. Dato permagno influxu radiophonicae vocis diffusionis necnon 
televisionis pro vita morali uniuscuiusque necnon pro efformanda vulgi 
opinione declarentur ius et obligatio invigilandi et parentum et publicae 
auctoritatis et Ecclesiae. 

10. Data tremenda possibilitate belli atomici, biologici et chimici 
Concilium Oecumenicum doctrinam Pii Papae XII magistralem hac 
de re confirmet et iudicium definitivum ferat. 

Quod attinet Sacram Liturgiam 
(Generalia) 

11. Sacra Liturgia condicionibus huius temporis adaptetur, quod 
in Dei maiorem gloriam et animarum salutem vergit. 

12. Retineatur in Missae sacrificio linguae latinae usus « utpote 
perspicuum venustumque unitatis signum ac remedium efficax adversus 
quaslibet germanae doctrinae corruptelas » (Enc. Mediator Dei). In 
conferendis sacramentis tamen vulgati sermonis usurpatio concedatur. 

(S. Missae sacrificium) 

13. In missis cantatis ea omnia, quae ministri ac lectores aut can- 
tores aut populus vi proprii officii cantant vel legunt, a Celebrante 
omittantur. 

14. Lectiones Missae (Ep., Ev.) desiderantur diversae, variabiles, 
ex quibus Celebrans eligere potest, praesertim cum idem commune plu- 
ries in hebdomada redit. 

15. In 29 festis Ecclesiae doctorum Credo supprimatur; sed iidem 
dies festi accipiant propriam praefationem. 

16. Introducantur praefationes pro tempore Adventus, plures pro 
dominicis post Pent., et fortasse etiam propria pro unoquoque communi, 
qua celebraretur martyrium, virginitas, sapientia etc. 

17. Doxologia « Per ipsum... » cantetur aut alta voce dicatur ut- 
pote culmen canonis. Dicto Amen, quod omnes adstantes dicunt, Cele- 
brans genuflectit et non antea. 

18. Ultimum evangelium supprimatur. 

19. Ordinario concedatur facultas permittendi concelebra tionem ra- 
tione magni concursus sacerdotum. 

(Officium divinum) 

20. Inprimis me refero ad ea quae praedecessor meus Sacrae Congre- 
gationi Rituum relatione diei 10 novembris 1956 pandere poterat. 

21. Breviarium tali modo abbrevietur, ut spatio unius horae absolvi 
possit. 

22. Lectiones ex S. Scriptura ita disponantur, ut in decursu unius 
anni selecti loci ex tota sacra Scriptura proponantur. 

23. Matutino redonetur originale nomen « Vigilia »; et nomen « Ma- 
tutinum » reservetur Laudibus. 

24. Horae minores in consueta forma retineantur. At Prima adap- 
tetur formae generali horarum minorum (tres psalmi, lectio brevis, ver- 
sus, Kyrie eleison, oratio). 

25. Antiphonae etiam in horis minoribus semper per totum reci- 
tentur. 

26. In officio defunctorum retineantur in primo Nocturno lectiones 
ex Iob, sed pro secundo et tertio Nocturno sumantur textus ex Novo 
Testamento de resurrectione etc. agentes. 

(Kalendarium) 

27. Proprium de tempore praeponatur Proprio de sanctis. In tem- 
pore Quadragesimae celebrentur tantum festa I et II classis. Tempus 

Adventus pluribus officiis propriis adaugeatur vel saltem pluribus lectio- 
nibus (Ep., Ev.) pro dominicis Adventus. 

28. Quod attinet festa Sanctorum, in Kalendarium Ecclesiae uni- 
versalis recipiantur tantum festa Beatae Mariae Virginis, Apostolorum 
et illorum Sanctorum, quibus pro universa Ecclesia momentum speciale 
competit. 

29. Retineantur tamen festa illa, quae in veteri traditione Romana 
fundantur. 

(Diversa) 

30. Commune Beatae Mariae Virginis reponatur inter communia 
primo loco. 

31. Color casulae rosaceus etiam permittatur in Vigilia Nativitatis 
Domini et in festo Ss. Innocentium Mm. 

32. Lectio passionis sec. Mt. transferatur in feriam II. Hebd. Sanc- 
tae, ne nimis protrahatur Missa in dominica II Passionis. 

3. Preces Leonianae in fine Missae omittantur. 

£8 Hermannus Schaufele 
Archiepiscopus Friburgensis 


8 

Exc.mi P. D. ADOLPHI BOLTE 
, Episcopi Fuldensis (Fulda) 

Fuldae, die 25 augusti 1959 

Eminentissime Princeps , 

Respondens litteris Pontificiae Commissionis antepraeparatoriae pro 
Concilio Oecumenico — Prot. N. I C/59-518 — quae sequuntur refero. 

I. Quoad res fidei et dogmatum puto quod Concilium Oecumenicum 
primo loco de rebus Ecclesiologiae tractaturum esse. Post Encyclicas 
Summorum Pontificum Leonis XIII, Pii XI et Pii XII quaestio de con- 
ceptu et essentia Ecclesiae ad definitivam decisionem matura esse vi- 
detur. Quod exactam circumscriptionem conceptus Ecclesiae attinet, non 
modo necessitas adhaerendi verae Ecclesiae inculcanda, sed etiam haec 
necessitas ita formulanda esse videtur, ut acatholici invitentur et alli- 
ciantur ad amplectendam hanc Ecclesiam et ut cognoscant, in quantum 
Ecclesiae Catholicae propinqui vel ab eadem alieni exstent. 

Nec minus desideranda est decisio quaestionis de differentia inter 

« personam in Ecclesia » Christi, uti habetur in can. 87 Cod. Iur. Can., 
et « membrum Ecclesiae », uti dicitur in Encyclica Mystici Corporis. 

Magnae utilitatis vel fortasse necessitatis est, ut doctrina de essentia 
matrimonii, de eius unitate, indissolubilitate, fertilitate tractetur, ad am- 
pliandas et complendas sententias iam in Encyclica Casti Connubii con- 
tentas, necnon de sic dicta aequalitate iurium viri et foeminae. Sic 
differentiae opinionum plurium theologorum, quae ansas praebere pos- 
sunt falsarum conclusionum, amoveri possunt. 

II. Quaestiones liturgicae, quae multos clericos et laicos iam diu 
movent, non parvum argumentum in Concilio discutiendum praebebunt. 
Necessarium videtur, ut coepta renovatio Breviarii et Missalis mox ad 
quendam finem perducatur, cum aliter timendum sit, ne spes eorum, 
qui novitates acriter petunt, et incertitudo et ambiguitas nonnullarum 
novarum regularum annis proxime elapsis edictarum ad difficultates, 
immo ad illegales et illicitas mutationes arbitrarias liturgiae ducant. 

Respectu multiplicatorum laborum sacerdotum abbreviatio Brevia- 
rii iam coepta continuari posse videtur, sive eo modo, ut numerus psal- 
morum et lectionum minuatur, sive, ut horae minores ad libitum cleri- 
corum vel ex iusta causa omitti possint, sive, ut diebus dominicis et 
festis de praecepto parochi eorumque cooperatores et adiutores aliique 
sacerdotes per officia sua amplius occupati plus vel minus dispensentur, 
ad exemplum instauratae liturgiae pro diebus ultimis Hebdomadae 
Sanctae. 

Usus linguarum hodiernarum populorum pro pronuntiatione evange- 
lii, epistolae, lectionum et prophetiarum definitive pro omnibus natio- 
nibus exacte circumscribatur. Textus pro unaquaque lingua vel natione 
ab omnibus unice adhibendus definiatur. 

Religiosarum congregationum vel ordinum fratres laici et sorores, 
quibus sufficiens scientia linguae latinae deest, officium suum non aliter 
ac in lingua vernacula persolvere debeant. 

III. In Codice luris Canonici « repetitae lectionis » illae mutationes, 
quae post anum 1918 per Romanos Pontifices vel eorum dicasteria prae- 
scriptae sunt, inserantur, in quantum se probaverunt et pro futuro con- 
servandae vel observandae sunt. Ut exempla quaedam afferam: Indulgen- 
tiae, a Cardinalibus, Metropolitis, Episcopis, etc. concedendae (cann. 239 
§ 1 n. 24; 274 n. 2; 349 § 2 n. 2), forma celebrationis matrimonii 
(can. 1099 § 3), novationes in instructione pro tribunalibus ad processus 
de nullitate matrimonii die 15 augusti 1936 introductae itemque prae- 
scripta de in certum ponenda vocatione clericali vel religiosa ante reci- 
piendos ordines. Idem dicendum de nunc vigente disciplina ieiunii eucha- 

ristici iuxta Motu proprio Sacram Communionem diei 19 martii 1957. 
A. AS., 1957, pp. 179-180. 

Necnon multae decisiones Commissionis ad Codicis canones authen- 
tice interpretandos institutae apte ad Codicis « repetitae lectionis » re- 
dactionem adhibendae sint, v. g. ad can. 2319 § 1 n. 1, vel ad can. 1971. 

Censura librorum (can. 1384 sqq.), cuius renovatio iam ab episcopis 
Galliae et Germaniae in Concilio Vaticano (1869/70) desiderata est, in 
novo Concilio Oecumenico certe denuo discutietur. Multum iam dispu- 
tatum est de mutando iure Indicis librorum prohibitorum vel de abolendo 
hoc Indice. Cum his temporibus per folia cotidiana, per ceteras Ephe- 
merides periodicas, per radiophoniam, televisionem et cinema, immo 
per cotidianum commercium cum acatholicis doctrinae errantes per in- 
numerabiles vias ad aures et oculos fidelium perveniant, considerandum 
esse videtur, num — praeter libros expresse de obscoenis tractantes et 
praeter libros per totum catholicam doctrinam impugnantes — non iam 
libri, sed falsae doctrinae et sententiae librorum vel auctorum proscri- 
bantur. Saltem auctoribus librorum prohibitorum nuntiandum esset, 
quae sententiae vel opiniones causam prohibitionis alicuius libri prae- 
buerint. 

Desiderandum mihi videtur, ut numerus iuramentorum pro admit- 
tendis ad ordines recipiendos et ad munera et officia suscipienda, necnon 
in processibus minuatur. Item dicendum est de saepius poscenda pro- 
fessione fidei. Per multiplicem reiterationem iuramenta et professiones 
fidei diminutionem aestimationis patiuntur. Iuramentum contra errores 
modernistarum nunc omitti posse puto. 

Cum saepe matrimonia infelicia inveniantur, quae per malevolam 
deceptionem sponsi vel sponsae, per obreptionem vel subreptionem, ad- 
ducta vel causata sunt, novum impedimentum dirimens necessarium esse 
videtur, aut in can. 1083 § 2 numerus 3 addatur: « si error circa quali- 
tatem personae, per voluntariam vel dolosam deceptionem adductus est ». 
Conf . : Flatten, Irrtum und Tauschung bei der Eheschliessung nach kano- 
nischem Recht. Paderborn (Schoningh) 1957. 

Delegationes generales ad assistendum matrimoniis iuxta can. 1096 
solis vicariis cooperatoribus concedi possunt. Desiderandum est, ut 
etiam vicariis adiutoribus haec delegatio generalis a parocho et ab ordi- 
nario loci concedi possit. 

In canone 472 n. 2 statuitur, ut vacante paroecia ante vicarii oeco- 
nomi nominationem vicarius cooperator interim paroeciae regimen as- 
sumat. Si parocho datus fuit vicarius adiutor, consentaneum videtur, ut 
hic adiutor interim regimen paroeciae assumat. 

In eodem canone 472 n. 2 habetur « si omnes aequales, munere 



608 


GERMANIA 


antiquior » (sc. assumat interim regimen paroeciae). Dubium manet, 
num « munere antiquior » is sit, qui in hac paroecia ante ceteros coope- 
ratores nominatus est, aut is, qui generaliter prior cooperator vel in alia 
paroecia fuerit. 

IV. Concilium oecumenicum mox convocandum imprimis pro quae- 
stionibus pastoralibus maximi momenti erit. Quare iura et obligationes 
laicorum fusius circumscribenda sunt. De actione catholica certae leges 
vel praescripta edenda sunt et Codici luris Canonici inserenda. Laici 
plus quam adhuc factum est ad cooperationem in cura animarum, in 
eruditione puerorum, in administratione bonorum, etiam in muneribus 
curiae episcopalis adhibendi sunt, praesertim in illis regionibus, quibus 
copia clericorum deest. 

Serio deliberandum erit, quomodo indifferentismo in rebus religio- 
sis, laicismo et saecularisationi vitae publicae et privatae medendum vel 
praecavendum sit. 

Formatio conscientiae fidelium in his temporum adiunctis maximi 
momenti est, cum res publica in suis legibus plus minusque ordini divino 
et ecclesiastico contradicat et cum diaria et ephemerides venenum im- 
moralitatis et irreligiositatis dispergant et pervulgent, ita ut « opinio 
publica » ab hominibus fidei hostilibus vel ut aiunt neutralibus diri- 
gatur. Necesse videtur, ut concilium quaedam « capita reformationis » 
decernat, quibus clerici et laici ab his periculis vitae publicae avertantur, 
et quibus inducantur ad verificanda praescripta religionis et conscientiae 
in omnibus partibus professionis vel vitae familiaris vel cooperationis in 
rebus populi, civitatis, status etc. 

Praescripta ieiunii et abstinentiae per multas dispensationes hodie 
necessarias et magnam negligentiam plurimorum vim et momentum per- 
dere coeperunt; nova disciplina ieiunium et abstinentiam pro paucis 
tantum diebus (v. g. quattuor temporum) praescribat et ieiunium miti- 
get permittens duas plenas coenas et refectionem. 

Spero Concilium Oecumenicum mox convocandum magnam utilita- 
tem pro Ecclesia Catholica adducturum et efficacem invitationem schi- 
smaticorum et haereticorum ad. reconciliationem cum una sancta catho- 
lica et apostolica Ecclesia futurum esse. 

Sanctam Purpuram reverenter deosculans permaneo Eminentiae Ve- 
strae addictissimus famulus 

SB Adolphus Bolte 
Episcopus Fuldensis 

Exc.mi P. D. HENRICI MARIAE JANSSEN 
Episcopi Hildesheiensis (Hildesheim) 

una cum ipso responsum dedit 

Exc.mus P. D. HENRICUS PACHOWIAK 
Episcopus tit. Phyteanus, Auxiliaris Hildesheiensis 

Hildesheim, den 26 september 1959 

Eminentissime Princeps! 

Libentissime desideriis Summi Pontificis, Suae Sanctitatis Ioannis 
Papae XXIII fel. regn., obsequens subsignatus Episcopus — etiam no- 
mine Exc.mi ac Rev.mi Domini Henrici Pachowiak, Episcopi titularis 
Phyteani, auxiliaris Hildesheiensis — venerabili Pontificiae Commissioni 
Antepraeparatoriae pro Concilio Oecumenico devotissime communicare 
audet adnexa consilia et vota ad aestimatas litteras diei 18 iunii 1959 
exarata, propter varias urgentes actiones et vacationes — proh dolor! — 
retardata. 

Eminentiae Vestrae Reverendissimae simulque venerabili Pontifi- 
ciae Commissioni uberrimas Dei gratias ac speciales S. Spiritus inspira- 
tiones adprecans Sacram Purpuram debita cum reverentia et oboedientia 
osculor 

Eminentiae Vestrae Reverendissimae 
in Christo addictissimus 

© Henricus Maria Janssen 
Episcopus Hildesheiensis 

Consilia et vota 

CIRCA RES, QUAE IN FUTURO CONCILIO TRACTARI POTERUNT 

I. Quoad doctrinae capita 

1. Explanatio omnino plena conceptus divino-apostolicae traditio- 
nis eiusque relationis ad S. Scripturam. 

2. Declaratio conceptuum corredemptionis et mediationis B.M.V. 

3. Studium confessionum Christianarum ab Ecclesia Catholica dis- 
sidentium tam Orientis quam Occidentis etiam religionum paganorum 
quaestionumque ad reunionem Ecclesiae Christi pertinentium debet esse 
disciplina propria S. Theologiae in Universitatibus et Seminariis. 


39 (II a) 

II. Quoad, disciplinam cleri et populi christiani 

1. Reprobatio et prohibitio superstitionis et venerationis quasi pa- 
ganisticae B.M.V. aliorumque sanctorum, quae viget in quibusdam regio- 
nibus, praesertim in America meridionali, partim etiam in aliquibus civi- 
tatibus Europae. 

2. In praedicationibus et vita christiana semper et ubique essen- 
tialia, praesertim SS. Eucharistia, ante res secundarias (e. g. « apparitio- 
nes B.M.V. », « peregrinationes », reliquiarum cultum) colantur. Veri- 
ficentur omnibus locis reliquiae, et falsae eliminentur. 

3. Commendatur opportuna innovatio legis abstinentiae et ieiunii. 
Pro dioecesibus Germaniae proponitur: lex abstinentiae servanda est 
singulis sextis feriis et feria quarta Cinerum; lex ieiunii servanda est 
feriis sextis Quadragesimae, feria quarta Cinerum et singulis feriis Heb- 
domadae Sanctae, exceptis feria quinta in Coena Domini et Sabbato 
Sancto seu Vigilia Paschali. 

4. Inculcetur vera paupertas religiosis et modestia victus clericis 
saecularibus omnibusque laicis in regionibus, in quibus totus fere po- 
pulus dives factus est. Abstineant clerici a nimia accommodatione ad 
hodiernam vitam saecularem. 

III. Quoad actuositatem multiplicis generis, qua hodie Ecclesia tenetur 

1. Desideratur acceleratio reformationis Breviarii Romani. 

2. Desideratur accelerata instauratio Ritus consecrationis ecclesiae. 

3. Cultus externus personarum Hierarchiae Ecclesiasticae ad exem- 
plum humilis Christi redigatur. 

IV. Quoad negotia maioris momenti, quae Ecclesia hodiernis obire debet 

temporibus. 

1 . Associationes laicorum ad Actionem Catholicam colendam in omni 
paroecia canonice instituantur et iura ac officia laicorum in illis associa- 
tionibus clare et explicite circumscribantur. 

2. Episcopale Officium pro cura animarum canonice instituatur Cu- 
riisque dioecesanis ita aggregetur, ut director huius officii sit vicarius 
Episcopi pro universa dioecesi in omnibus rebus practicis (non autem 
iuridicis) curam animarum respicientibus. 

© Henricus Maria Janssen 
Episcopus Hildesheiensis 

Em. mi P. D. IOSEPHI Card. FRINGS 
Archiepiscopi Coloniensis (Koln) 

Em.me ac Rev.me Domine, 

Liceat mihi cum omni reverentia proponere duo schemata pro Con- 
cilio Oecumenico praeparando: 

alterum de doctrina cum aliquibus corollariis practicis, 
alterum de disciplina et ad Codicem luris indigentiis nostri 
temporis adaptandum. 

Quam occasionem nactus in osculo S. Purpurae me profiteor 

servum verum et affectuosissimum 
Eminentiae Vestrae 

© Iosephum Card. Frings 
Archiepiscopum Coloniensem 

Coloniae, die 6 septembris 1959. 

De disciplina 

et ad Codicem luris indigentiis nostri temporis adaptandum 

1. Ad canones 36-86 C.I.C.: 

a) Proponitur, ut illae facultates, quae usque ad id tempus ordi- 
nariis rogantibus rescripto peculiari regulariter quidem, sed semper 
non nisi ad definitum ac relative breve tempus aut non nisi pro certo 
numero casuum dabantur, in perpetuum concedantur. Sed in hac re 
postulari possit, ut de usu harum facultatum quotannis ad S. Sedem 
referatur et statutae taxae persolvantur. 

b) Item proponitur, ut privilegia, quae ante id tempus peten- 
tibus solummodo ad definitum spatium temporis restricta dabantur, con- 
cedantur ut perpetua, idest pro tempore vitae, dummodo circumstan- 
tiae id permittant. 

Causa est: modus procedendi et apud S. Sedem et in administra- 
tione dioecesana sic simplificaretur. 

2. Ad can. 128 C.I.C.: 

Proponitur, ut hic canon in fine amplificetur verbis, quae sequuntur: 

«... munus, quod ipsis fuerit aut ab episcopo proprio aut consen- 
tiente episcopo ab alio episcopo commissum ». 

Causa est: spectatis quibusdam condicionibus, velut propter nimiam 
migrationem sive fluctuationem vel expulsionem hominum aut propter 
castra sive contubernia instituenda, necessitas Ecclesiae exigit, ut epi- 
scopus clericis suae dioecesis munus etiam extra hanc dioecesim susci- 
piendum mandet, qua in re ordinarios, ad quos spectat, consentire ne- 
cesse est. 

3. Ad can. 340 C.I.C.: 

Secundum hunc canonem 340 § 1 « omnes episcopi tenentur sin- 
gulis quinquenniis relationem Summo Pontifici facere super statu dioe- 
cesis sibi commissae secundum formulam ab Apostolica Sede datam ». 

Proponitur, ut omnes aliae relationes vel quaestiones circulares vel 
indagationes statisticae, quae hoc praescriptum excedunt, omittantur. 

Causa est: compositio et recognitio earum relationum, quae prae- 
sertim nuper ab officiis Romanae Curiae expetebantur, tantos labores 
et sumptus efficiunt, quanti nostra opinione aegre sunt defendendi. 

Ut autem haec formula relationis quinquennalis episcoporum ad sin- 
gulas Congregationes Romanas facilius perveniat, idonee dividatur et 
accommodetur earum iuribus. 

4. Ad can. 434 C.I.C.: 

Proponitur, ut distinctione parochorum inamovibilium et amovi- 
bilium sublata praescribatur, ut modus procedendi in remotione parocho- 
rum amovibilium servandus etiam adhibeatur in remotione et transla- 
tione parochorum inamovibilium. 

Causa est: necessitas curae animarum exigit, ut parochi facilius 
transferantur. Modus procedendi in remotione parochorum amovibilium 
canonibus 2157-2161 praescriptus et bonum animarum respicit et iura 
parochorum satis servat. 

5. Ad canones 682-723 C.I.C.: 

Omnes quidem dicti canones, ut nunc est, comprehenduntur in ti- 
tulum « De laicis », sed non nisi duo canones 682 et 683 agunt de iuri- 
bus et officiis laici uniuscuiusque , cum canones 684-725 sub titulo « De 
fidelium associationibus » subsumi possint. 

Praeterquam canonibus 682 et 683 multa et alia iura et officia cuius- 
libet laici ut individui per codicem sparsa leguntur. 

Proponitur igitur, ut haec praescripta per codicem sparsa illis cano- 
nibus 682 et 683 colligantur saltem ceteris locis, qui laicos spectant, 
ibi indicatis. Etiam hoc loco mentio fiat, quomodo laici apostolatum 
Ecclesiae participent. 

Causa est: mutatio sic proposita id, quod nunc falso quidem, sed 
facilius videatur, removet; videntur enim isti canones 682 et 683 omnia 
iura continere, quae laicum ut individuum attingunt. 

Praeterea proponitur, ut episcopis detur ius custodiendi etiam illas 
associationes catholicorum, quae quidem praescriptis canonum 684-725 
non tenentur, in quibus tamen clerici aliquid agunt aut inter modera- 
tores aut in consilio administrationis aut in rebus gerendis, aut quibus 
clerici tamquam consiliarii imputabilitate oeconomica affecti sunt adiuncti. 

Causa est: Illae associationes catholicorum, quae hic spectantur, ad 
vitam Ecclesiae saltem in Germania, magni momenti sunt, quae vulgo 
ut associationes ecclesiasticae habentur, praesertim si etiam in eis clerici 
moderatoris locum tenent aut multum valent. Qua de causa episcopis 
attribuendum est ius examinandi statuta talis associationis, recognoscendi 
spiritualia et temporalia eius, ut progressum sanum et ordinatum faciat, 
occurrendique, si opus fuerit, damnis. 

6. Ad can. 881 § 2 C.I.C.: 

Proponitur, ut canon mutetur in haec verba: 

« Qui habent absolvendi potestatem sive ordinariam sive delegatam 
pro aliquo territorio, possunt eos, qui in isto territorio domicilium seu 
quasidomicilium habent, absolvere ubique terrarum ». 

Causa est: cum numerus itinerum et peregrinationum continuo cre- 
scat, utilitati fidelium melius providebitur, si praeter eos, qui habent 
iurisdictionem ordinariam, etiam reliqui sacerdotes, dummodo sint ap- 
probati, extra suum territorium eas personas, pro quibus approbati sunt, 
valide et licite absolvere poterunt. 

7. Ad can. 1042 § 2 C.I.C.: 

Proponitur, ut inter impedimenta matrimonii abrogentur impedi- 
menta gradus minoris. 

Causa est: super his impedimentis regulariter vel semper fere ultro 
dispensatur. Praeterea, si agitur de consanguinitate in tertio gradu et de 
casibus criminis, qui hic spectantur, periculum est, ne impedimento non 
animadverso vel neglecto matrimonium fiat invalidum. 

8. Ad can. 1061 § 1 n. 3 C.I.C.: 

Proponitur, ut praescriptum hoc modo mutetur: « Parochus com- 
petens habeat spem fundatam de cautionum implemento ». 

Causa est: secundum verba, quae nunc leguntur, iudicium, utrum 
habeatur moralis certitudo an non, imputatur non nisi ordinario dispen- 
santi. Re autem vera hoc iudicare potest solummodo parochus, qui 
ipse sponsos novit. Praeterea experientia docuit multis in casibus ali- 
quod dubium remanere, num exspectatio de cautionum implemento mo- 
raliter certa dici possit. Huic rei melius occurri possit, si certa « spes 
fundata » quasi minima, sed necessaria condicione exigatur. Adest enim 
differentia quasi essentialis inter certitudinem moralem de facto anteacto, 

quae requiritur in processibus, et certitudinem de qua hic agitur, de re 
futura. 

9. Ad canones 1251 et 1202 C.I.C.: 

Proponitur, ut dies ieiunii conserventur, sed episcopi teneantur, ut 
eum modum ieiunii subditis suis praescribant, qui condicionibus dioece- 
sis suae accommodatus sit. 

Causa est: ieiunium tale, quale codice praescribitur, iam diu in no- 
stris dioecesibus in desuetudinem venit nec restaurari potest sic stan- 
tibus. Utique numerus eorum, qui excusandi vel iusta causa a ieiunio 
essent liberandi, tantus esset, ut lex ieiunii magna ex parte inefficax fieret. 
Qua de causa consentaneum esse videtur episcopis ius concedi atque etiam 
officium imponi, ut pro dioecesi propria eam formam ieiunii praescri- 
bant, quae, quamvis veram renuntiationem postulet, attamen a pleris- 
que fidelibus observari possit. Simili rerum condicione episcopis finiti- 
marum dioecesium vel eiusdem provinciae ecclesiasticae vel etiam terri- 
torii aut nationis eandem formam ieiunii praescribere liceat. 

10. Ad can. 1363 § 3 C.I.C.: 

Proponitur, ut decretum Congregationis de Seminariis et Universi- 
tatibus studiorum et Congregationis negotiis religiosorum sodalium prae- 
positae, datum die 25 m. iulii 1941 — A.A.S., 1941, 371 — necnon 
decretum die 12 m. iulii 1957 — A.A.S., 1957, 640 — pro illa parte, 
qua dispensatio Romana expetenda praescribitur, abrogentur. 

Causa est: si praescriptum, quod § 3 can. 1363 continetur, probe 
observatur, satis fiet, ne non-idoneus ad m ittatur. 

11. Ad canones 1395-1405 : 

Proponitur, ut praescripta de prohibitione librorum funditus mu- 
tentur et simplificentur. 

Causa est: in praxi non omnes libri prohibiti enumerari possunt, 
et dubium est, num effectus optatus sequatur. Potius inculcanda est 
obligatio iuris naturalis evitandi omnia, quae fidei et moribus pericula 
parant. Sic quaestio, quibus licentia libros prohibitos legendi conceda- 
tur, obsoleta erit. Ad quaestionem, utrum quendam librum legere alicui 
liceat an non, secundum normas generales theologiae moralis responden- 
dum erit. Talis autem regula fideles conscientiae diligentis a perturba- 
tionibus, quae ipsis praeceptis libros prohibentibus fieri experientia do- 
cet, liberet. At per se constat ecclesiae ius libros damnandi competere. 

12. Ad canones 1409-1488 C.I.C.: 

Proponitur, ut ius beneficiorum condicionibus rerum, quae in diversis 
territoriis diversae sunt, magis adaptetur et, prout utile vel necesse erit, 
iure officiorum amplificando compensetur. 

Causa est: ea, quae canones 1409-1488 praesupponunt, in dioecesi- 

bus Germaniae atque etiam alibi, ut videtur, magna ex parte iam non 
exstant. Salarium enim parochorum plerumque pecuniis ex tributo eccle- 
siastico (quod membra ecclesiae praestant) haustis atque subsidiis rei 
publicae tutum redditur, et si forte sint alicubi redditus beneficii, mino- 
ris momenti sunt. 

13. Ad can. 1427 § 2 C.I.C.: 

Proponitur, ut praescriptum can. 1427 § 2 C.I.C. sic mutatum le- 
gatur: 

« Causa divisionis aut dismembrationis paroeciae gravis esse debet, 
quod evenit in primis, si aut magna sit difficultas accedendi ad ecclesiam 
paroecialem aut nimia sit paroecianorum multitudo ». 

Causa est: interdum alia de causa necesse erit terminos paroeciae 
corrigi, exempli gratia ut paroeciae fines et ambitus sive regio scholae 
congruant. 

14. Ad can. 1435 § 1 n. 1 C.I.C . : 

Proponitur, ut in textu extinguantur haec verba: « etiam honoris 
tantum ». 

Causa est: devolutio iuris illa beneficia conferendi, quae vacave- 
rint per obitum, promotionem, renuntiationem vel translationem ali- 
cuius, qui tantum honoris causa ad familiam Pontificiam pertinuit, ple- 
rumque non nisi ad aerarium S. Sedis momentum videtur habere. Sed hoc 
praescriptum collationem beneficii saepe molestum in modum retardat. 
Iuribus fiscalibus S. Sedis eo satisfieri possit, quod ordinarii de colla- 
tione horum beneficiorum referant, interrogantes, quae taxae sint per- 
solvendae. 

15. Ad canones 1532, 1538, 1541 ( cf . 534) C.I.C.: 

Proponitur, ut valor ille rei alienandae, quo superato licentia S. Sedis 

expetenda est, in certa proportione ad numerum animarum singularum 
dioecesium ponatur. 

Causa est: alienationes vel obligationes (nomine hypothecae) pretii 
viginti milium marcarum non sunt actus iuridici, qui statum bonorum 
maioris dioecesis in periculum adducant. Cautiones necessariae eo dan- 
tur, quod consensus consilii administrationis dioecesanae atque Capituli 
cathedralis exquirendus est. Propter taxas autem ad S. Sedem solvendas 
singulis annis relatio de talibus negotiis ad S. Sedem facienda postuletur. 

16. Ad canones 1767 sqq. et 2037 § 3 C.I.C.: 

Proponitur, ut iuramento de veritate dicenda renuntietur et solum- 
modo iuramentum de veritate dicta poscatur. 

Causa est: praestationes iuris iurandi propter sanctitatem eius mu- 
niendam raro fiant. Gravis commonitio, quae initio discussionis causae 
de iure iurando postea praestando fiat, satis det. 

17. Ad A.A.S. 1910, 625 sqq. 

Proponitur, ut praestatio iuramenti contra Modernistarum errores 
ab unoquoque sacerdote semel dumtaxat postuletur, fortasse ante pro- 
motionem ad ordinem presbyteratus. 

Causa est: propter sanctitatem iuris iurandi optandum est, ut nu- 
merus praestationum iuris iurandi, quantum fieri possit, restringatur. 
Necessitati satis fieri videtur iuramento semel praestito. 

18. Ad can. 2217 § 1 n. 2 C.I.C.: 

Proponitur, ut distinctio inter poenas latae sententiae et poenas fe- 
rendae sententiae adhuc valida eo affectu abrogetur, ut iam non sint nisi 
poenae ferendae sententiae, idest poenae, quae a iudice vel a superiore 
infliguntur. 

Causa est: praxis satis docet poenas latae sententiae non raro incer- 
ti tudinem iuris efficere, utrum poena re vera contracta sit necne. Atque 
etiam in hac re probatio difficilis redditur. Praeterea distinctione illa 
suppressa ius poenale simplificaretur. Ad effectum per poenam latae 
sententiae intentum nostris temporibus certe non minus bene, immo 
plerumque melius per poenam ferendae sententiae perveniri potest. 

Quod autem in quibusdam casibus absolutio a censuris latae sen- 
tentiae usque ad id tempus erat reservata, finis hac reservatione intentus 
in tuto collocari possit ea ratione, ut in posterum absolutio peccati, quo 
censura contrahebatur, pari modo reservetur, et quidem eo consilio, ut 
quoad facta, quae sunt publica aut secundum naturam publica fieri pos- 
sunt, primo in foro externo ordo restitui debeat. 

19. Ad canones 2314-2411 C.I.C.: 

Proponitur, ut examinetur, quomodo delicta his canonibus enume- 
rata ratione peccati reservari oporteat. In hac enim re simplificatio quam 
maxima optabilis est. 

Causa est: Si id, quod ad can. 2217 § 1 n. 2 C.I.C. propositum est, 
accipitur, ita ut poenae latae sententiae supprimantur, reservatio cum 
illis poenis adhuc coniuncta nova reservatione, quae ratione peccati fiat, 
restitui oportet, ut supra dictum est. Sed non pauca delicta illis canoni- 
bus enumerata nostris temporibus nullius iam momenti sunt. 

De doctrina 

cum aliquibus corollariis practicis 
I. Propositiones anthropologicae 

Imprimis adversus materialismum dialecticum inculcandae de ima- 
gine christiana hominis. 

1. Quomodo homo se habeat ad materiam et naturam. 

De veris et falsis theoriis evolutionis. 

2. Quomodo homines inter se coniuncti sint. 

De personalismo et solidarismo. 

Quae mutuae inter familiam et rem publicam relationes vel rationes 
vigeant. 

De nationalismo et « racismo », idest de nimio atque superbo amore 
propriae nationis vel stirpis sive subspeciei generis humani. 

3. Quomodo homo se habeat ad Deum. 

Qua ratione homo cum Deo coniunctus sit, cum a Deo absolute de- 
pendeat. 

Qua ratione Deus sit finis ultimus hominis secundum ordinem na- 
turalem et supernaturalem. 

II. Propositiones ecclesiologicae 

1. De officio vel munere atque auctoritate episcopi. 

Quomodo inter se cohaereant et differant ordines diaconatus, pre- 
sbyteratus, episcopatus. 

Quomodo singuli episcopi sui iuris officio fungantur, cum summo 
pontifici sint subiecti et ab eo instituantur. 

Quantus ambitus dioeceseon maxime congruus atque optimus ha- 
bendus sit. 

De seminariis regionalibus sive interdioecesanis: quid sit provi- 
dendum. 

Quae sit auctoritas et condicio conventuum sive congregationum epi- 
scoporum singularum nationum. 

Qualiter commercia inter episcopos et Curiam Romanam sint ha- 
benda. 

Optandum est, ut episcopis facultates perpetuae pro quibusdam 
rebus conferantur. 

2. Quem locum homo laicus in Ecclesia teneat ex parte theologiae. 

Apostolatus laicorum et actio catholica foveantur; inducantur in 

Cod. lur. Can. eodemque firmentur. 

Exquirendum erit, utrum utile sit ordines minores reviviscere ut 
gradus per se existentes et suis singulis muneribus fungentes, etiam 
utrum expediat diaconos coniugatos ecclesiastico munere fungi. 

De condicione mulieris in Ecclesia. 

De religionibus mulierum, sive ordinibus sive congregationibus, atque 
de earum exemptione a iurisdictione episcopi. 

3. Quomodo Ecclesia se habeat ad christifideles acatholicos. Qua- 

lem hi relationem sive coniunctionem habeant cum una et vera Ecclesia, 
dum bona fide sint extra Ecclesiam. 

Examinetur quaestio, utrum ecclesiae evangelicae unitae (sic di- 
cantur) fundari possint, quibus liceat retinere liturgiam linguae verna- 
culae, saltem in missa catechumenorum, et habere sacerdotes coniugatos. 

4. Quomodo Ecclesia se gerat adversus infideles. 

Cum diversae nationes Asiae et Africae et Americae meridionalis 
tanta crescant multitudine hominum atque etiam in humanitate conti- 
nuo proficiant, amplissima ratio totius rei missionariae instituenda. 

Per totum orbem terrarum clerici bene et recte distribuantur. 

Clerus numerosior ex indigenis eligatur et apte excolatur. 

An forsitan suadendum sit, ut obligatio caelibatus in terris tropicis 
et subtropicis relaxetur. 

De studiis clericorum indigenarum particulariter quaerendum est, 
in quantum linguam latinam et philosophiam scholasticam ediscant. 

Admittatur conatus doctrinas et methodum philosophiae Asiaticae 
in quantum non sint alienae, in systema doctrinarum Ecclesiae assu- 
mendi. 

Utrum in missa catechumenorum, maxime in terris missionum, ver- 
nacula lingua adhiberi possit. 

Pecuniae pro missionibus conferendae augeantur ea ratione, ut dioe- 
ceses Europae et Americae velut patrini vel patroni dioeceses missionarias 
foveant et adiuvent, cum sacra Congregatio de Propaganda Fide hos 
sumptus approbet atque custodiat. 

Opus famem et morbos oppugnans ubique terrarum dilatetur et 
amplificetur. 

5. De liturgia Ecclesiae. 

Reformatio liturgiae ecclesiasticae quam primum ad finem perdu- 
catur. 

De versione vulgata Psalterii correcta. 

Reformentur calendarium liturgicum atque etiam lectiones singulo- 
rum nocturnorum breviarii, idest lectiones sacrae scripturae et lectiones 
hagiographicae et homiliae. 

Coloniae, die 6 m. septembris 1959. 

ffi Iosephus Card. Frings 
Archiepiscopus Coloniensis 

Exc.mi P. D. GULIELMI KEMPF 
Episcopi Limburgensis (Limburg) 


Eminentissime Princeps! 

Honorem mihi duco in his, quae sequuntur, mentem aperire circa res 
et argumenta, quae mihi tamquam materia in Concilio Oecumenico trac- 
tanda maioris momenti esse videntur: 

I. Circa quaestiones doctrinae : 

1) Desideratur ulterior definitio de Ecclesia, praesertim de posi- 
tione laicorum in Ecclesia ut subiectorum vitae atque activitatis eius in 
mundo. 

2) Desideratur completio doctrinae de potestate Episcopali iure 
divino fundata in Concilio Vaticano initiata et praeparata. 

3) Desideratur decretum de conficiendo aliquo cathechismo doctri- 
nae socialis ecclesiae authentico pro adultorum instructione. 

II. Circa qauestiones liturgicas: 

1) Desiderantur normae pro continuatione reformationis litur- 
gicae, imprimis librorum Breviarii, Pontificalis Romani. 

2) In specie necessitatibus temporum et curae pastoralis adaptentur 
consecrationis ritus quoad ecclesias et altaria, ritus Baptismi et Ordi- 
nationum. 

III. Circa quaestiones disciplinares: 

1) In iure officiorum ecclesiasticorum ius inamovibilitatis parocho- 
rum adaptetur ita necessitatibus curae animarum ut facilius de ea dispen- 
sari possit. 

2) Ad praecavenda scandala sacerdotum inquiratur, an in casibus 
difficilioribus sive ratione status psychici sive boni animarum facilius 
concedi possit dispensatio a coelibatu, si exercitium ordinis definitive 
exclusum est. 

3) Quoad vestem clericalem clare distinguatur habitus liturgicus 
et civilis; normae de civili ita statuantur ut servetur distinctio clare in- 
telligibilis clerici a laico; sed particularia statuere opportunitatibus loco- 
rum adaptata relinquatur Episcopis. 

4) In iure sacramentario extendatur facultas impertiendi sacra- 
mentum confirmationis et ad omnes casus periculi probabilis mortis et 
ad omnes sacerdotes, qui licet loco parochi non sint, tamen cum eius 
licentia sacramenta administrant. 

5) Abrogentur reservationes omnes pro foro interno. 

6) Extendatur iurisdictio ad audiendas confessiones delegata a 
iure pro itinere maritimo et aereo etiam apto modo ad alia itinera, prae- 
sertim peregrinationes. 

7) Abrogentur impedimenta dirimentia matrimonii gradus minoris 
omniaque impedientia tantum; casui voti sufficienter provisum videtur 
per principia generalia de voto; casui mixtae religionis provideatur per 
commutationem in impedimentum dirimens. 

8) Decernatur ut dispensatio in casu dispar itatis cultus et mixtae 
religionis solum concedatur post instructionem praeviam utriusque nuptu- 
rientis intensiorem a parocho datam de matrimonio christiano secundum 
mentem ecclesiae catholicae, etiam ad obtinendum melius iudicium de 
prompti tudine ad implendas cautiones. 

9) Introducatur canon de impedimento dirimente erroris qualificati 
circa circumstantias, quarum cognitio matrimonium impedivisset (prae- 
sertim impotentiae generandi, defectus valetudinis ex morbis venereis, 
poenae diuturnioris subeundae etc.). 

10) Quoad impedimentum disparitatis cultus, deleantur in C.I.C. 
can. 1070 § 1 verba « in Ecclesia catholica ... conversa ». 

11) Ad instar can. 83 iuris matrimonialis Orientalium sub poena 
nullitatis prohibeatur appositio condicionis in consensu matrimoniali. 

12) Concedatur delegabilitas universalis facultatis assistendi ma- 
trimonio dummodo detur scripta (can. 1096 § 1). 

13) Reformentur normae de prohibitione librorum ita, ut una ex 
parte abrogentur normae quatenus obligant ex iure positivo ecclesiastico 
tantum, altera ex parte relinquatur Episcopis statuere in variis regioni- 
bus media, quibus vigilantia circa fidem et mores relate ad omnes modos 
modernos publicationum exerceatur. Pariter temporibus hodiernis adap- 
tentur normae de censura librorum. 

14) Quoad censuras in iure poenali sufficiat distinctio inter censu- 
ras « reservatas Romano Pontifici » (quae hucusque speciali modo reser- 
vabantur) et « reservatas Ordinario » (omnes aliae: quarum non-neces- 
sariae supprimantur). 

15) In iure processuali caveatur ne processus matrimoniales per 
nimium tempus protrahantur. 

Haec exponens permaneo cum debita, qua par est, reverentia s. vene- 
rans purpuram 

Limburgi ad Lahnam, die 12 octobris 1959. 

Eminentiae Vestrae addictissimus 

0 Gulielmus Kempf 
Episcopus Limburgensis 


12 

Exc.mi P. D. ALBERTI STOHR 
Episcopi Moguntini (Mainz, Magonza) 


Eminentissime Princeps, 


Mainz, die 29 augusti 1959 


Cum Summus Pontifex noster Ioannes XXIII fel. regn. mentem volun- 
tatemque mundo annuntiavisset, ut Concilium oecumenicum brevi tem- 
pore ageretur, et animus meus et omnium animi gaudio maximo afficie- 
bantur implebanturque. Concilium universale scilicet omnes vires revelat, 
demonstrat, explicat, quas Dominus Fundator noster Iesus Christus Ec- 
clesiae suae insitas esse voluit. Neque dubium esse potest, quin dum tale 
Concilium operibus ac laboribus suis incumbit, Spiritus Sanctus salutem 
plebis sanctae Dei multimodis efficiat. 

Administer et socius esse in tanto opere una cum permultis aliis 
viris illustrissimis conficiendo, perfecto summo honori vertendum est, 
qui homines contingere quit. Quapropter ex animo Tibi congratulor, 
quia ipse a S. P. ad Pontificiam Commissionem Antepraeparatoriam sic 
dictam vocatus es. Quod vero attinet ad liter as die mensis 18 iunii anni 
vertentis datas, a cursu publico tamen die 11 iulii 1959 insignitas, qui- 
bus me quoque invitasti, ut isti « Pontificiae Comm i ssioni omni cum 
libertate et sinceritate animadversiones consilia et vota communicem, 
quae pastoralis sollicitudo zelusque animarum... suggerant circa res et 
argumenta, quae in futuro Concilio tractari poterunt », gaudium univer- 
sale, si fieri potuit, adhuc amplificatum est. 

Uti Eminentia Vestra exponebat « Sanctitas Sua maximum tribuit 
momentum sententiis, consiliis et votis eorum, qui futuri Concilii Patres 
erunt ». 

Itaque summo mihi duco honori quaedam explanare, quae animo meo 
observantur de materiis pertractandis in tanto coetu eorum, quos « Spi- 

ritus Sanctus posuit episcopos regere Ecclesiam Dei, quam acquisivit 
sanguine Suo » (Act., 20, 28). 

Quoniam vero Concilio priore quod Vaticanum vocant praepropere 
finito materiae plurimae hucusque accumulatae sunt, valde necessarium 
videtur argumenta rerum diligenter distingui ac dividi, tunc autem ea 
solummodo agitari, quae animos fidelium his temporibus gravissime 
premunt. 

1. Ego quidem dixerim admodum opportune mihi apparere ea 
omnia seponi et a disputatione eximi, quae minoris momenti sunt, ut eo 
magis quaestiones principales disceptentur, quae hac aetate animos et 
mentes commovent. Materia primaria — S. S. quoque hanc opinionem 
sequitur — aestimanda est Unio Ecclesiae augenda et promovenda atque 
haereses et schismata tollenda. Quam ob rem in primo loco ea collo- 
canda erunt, quae a Concilio Vaticano de tractatu Ecclesiae edici, de- 
cerni, definiri non iam potuerunt, praesertim de vi, pondere, gravitate, 
valore episcopatus, praecipue in comparatione et proportione cum Pa- 
patu, de quo fuse lateque disserebatur annis 1869-70. 

Equidem ego pro certo habeo multas haereticorum et schismatico- 
rum difficultates e medio tolli atque eorum in sinum Ecclesiae aditum a 
plurimis fidelibus ardentissime desideratum non mediocriter sublevari, 
si hoc caput doctrinae aequali gravitate et amplitudine ageretur. Quod 
eo facilius feliciter evenire mihi persuasum est, si eodem tempore ac 
cum expositionibus dogmaticis nonnulli canones C.l.C. mollirentur, 
qui a non paucis tamquam nimius « centralismus » ut hoc vocabulo utar 
sentiuntur. 

Sine dubio multae facultates quin ius divinum laedatur a dicasteriis 
superioribus i. e. Romanis ad curias inferiores i. e. dioecesanas trans- 
ferri poterunt. Sed etiamsi Concilio celebrando non contigerit, ut non a 
vestigio pars magna fratrum hodiedum a sancta Ecclesia separatorum 
in communem domum Patris revertantur, tamen sperandum est aditum 
ad unitatem optatam allevatum iri, ita ut re vera de actione praepara- 
toria loqui possimus. 

2. In themate quod unionem Ecclesiae respicit, problema principale 
futuri conventus universalis positum esse iudico. Forsan autem fieri pote- 
rit, ut nonnulla fundamenta laborum in materia liturgica in posterum 
elucubrandorum deliberentur. At nullatenus res singulares ac speciales 
huius materiae agitentur, nempe vota quae reformationem Breviarii et 
Missalis respiciunt. Nihilominus iudicio meo capacitatem Concilii non 
superabit lineas ad huius rei naturam pertinentes ducere et designare. 
Quoad usum linguae vernaculae iustis votis satisfactum mihi esse vide- 
tur, si privilegia episcopis Germaniae benigne concessa ad alia territoria 

extendantur. Liceat autem attentionem istius commissionis excitare ad 
ea, quae ab Excellentissimis ac Reverendissimis Ordinariis Trevirensi 
et Passaviensi circa materiam proponuntur. Materiae liturgicae propriae 
gremio dicasterii Roman confidenter relinqui poterunt, sicut olim Con- 
cilio Tridentino celebrato et ad finem deducto factum est (cf. Editionem 
Missalis, Breviarii, Catechismi Romani). 

3. Ut brevissimis verbis sensum opinionemque meam complectar, 
omnes materias prorsus vitandas esse censeo, quae ad unionem deside- 
ratam diminuendam idoneae sint. 

Inter quas enumero discussiones mariologicas novissime habitas; 
e contrario autem illae materiae, quae coniunctionem fovent et spem 
afferunt cunctos christianos in unum ovile revocari et colligi, favendae 
sunt. 

4. Quod ad C.I.C. spectat, summae curae mihi est, ut ius Religio- 
sorum reformetur. Nam quamvis penitus agnoscam mulieres viris pares 
esse posse ratione et mente, ingenio et voluntate, tamen non est infitian- 
dum administrationem sacerdotis i. e. viri simul cum superioribus soro- 
rum altioris gradus, optimos fructus praebere atque non raro damna 
impedire. In regionibus nostris a multis regimen hodie introductum mo- 
leste fertur, secundum quod sacerdos nil aliud quam vicem « spiritualis » 
tantum gerit iuxta sorores sensu stricto superiores, cuiusque potestatis 
directivae carens; e contra prior regimen in quo sacerdos « superior » et 
vocabatur et profecto erat, aperte laudatur. In congregationibus iuris dioe- 
cesani videlicet prior status adhuc vigere potest, sed in congregationibus 
iuris Pontificii eradicatus est. Viginti quatuor annis episcopatus mei elap- 
sis iterum ac saepius dolebam, quod religiosae admodum in sua potestate 
sunt, suo arbitrio vivunt, auctoritate episcopi nimis subductae. Quo pacto 
aliquae spiritus angustiae, quibus mulieres laborare solent, evinci non 
potuerunt. Reformatio canonum ad capitulum « de poenis ecclesiasti- 
cis » et « de indice librorum prohibitorum » pertinentium a permultis 
desideratur. 

5. Quod ad modum procedendi pertinet, adiuncta rerum et tempo- 
rum valde suadere videntur, ut materiae in Concilio proponendae fuse 
lateque, accurate arguteque iam antea explorentur et exarentur, prius- 
quam sessiones plenariae convocabuntur. 

Pernecessarium erit sessiones plenarias quantum fieri poterit ab- 
breviari iam ex ea causa, quia tanta episcoporum moles vix diutius a 
dioecesibus suis distendi quit. 

Quoad materiam quae maxime mihi cordi est, nempe Ecclesiae unio- 
nem, petitionem adicere mihi liceat, ut circuli et commissiones, quae in 
singulis mundi regionibus rebus oecumenicis iamdum occupantur e. g. 

in Gallia, Hollandia, Germania, Helvetia abunde audiantur. In hac 
enim materia nequaquam sufficit scientia theoretica, sed summopere 
oportet mentes et animos haereticorum schismaticorumque multis prae- 
iudiciis refertorum percontari et explorari, ut ab erroribus suis resipi- 
scentes in unum et omnibus commune ovile Pastoris Iesu Christi redeant, 
quod nos omnes percupimus. 

Quae omnia dum palam et libere mentem meam aperiens profero, 
recordatus sum SS. P. adhuc Nuntium Apostolicum in Francia existen- 
tem initio colloquii mecum habiti me vocavisse « in cameram caritatis 
et veritatis », ut cogitationes mentis meae pandam. His igitur versibus 
cum voluntati Suae Sanctitatis tum Eminentiae Vestrae obsecundare 
studui, sicut e verbis supra citatis apparet. 

Restat ut optima omnia et vota proferam pro salubri decursu om- 
nium operum futuri Concilii, et praeparatoriorum et eorum quae sensu 
stricto eius sunt. 

Qua occasione libenter arrepta sensus observantiae meae ex animo 
obtestans atque fausta quaeque a Domino adprecans me profiteor 

obsequentissimum atque addictissimum 
Eminentiae Vestrae 

© Albertus Stohr 
Episcopus Moguntinus 

Exc.mi P. D. OTTONIS SPULBECK 
Episcopi Misnensis (Meissen, Misnia) 

Budissae, die 25 novembris 1959 

Eminentissime ac Reverendissime Princeps! 

Invitationem Vestram ad communicandum Pontificiae Commissioni 
Antepraeparatoriae animadversiones meas circa res et argumenta quae 
in futuro Concilio tractari poterunt permagno aestimo. Litteris Vestris 
diei 18 iunii 1959 (Prot. N. IC/59-834) impulsus, nonnulla capita respi- 
cientia doctrinam et regimen Ecclesiae et rem liturgicam collegi, quae 
inter sacerdotes et laicos meae dioeceseos discutiuntur et secundum meum 
iudicium ad communitatem totius Eclesiae spectant. 

Hanc relationem, quam epistola mea die 24 m. septembris huius anni 

data mox venturam annuntiavi, hisce litteris nunc acclusam transmittere 
honorem duco. Talibus quaestionibus, quas adiunxi, capita tractanda non 
restringere, sed uti exemplis determinare intendo. 

Interim sacram Purpuram cum omni reverentia deosculans Eminen- 
tiae Vestrae addictissimus 

ffi Otto Spulbeck 
Episcopus Misnensis 


I. De doctrina 

Duo capita de doctrina perutiliter tractari mihi videntur: 

ecclesiologia feliciter in Concilio Vaticano I inaugurata et Ency- 
clicis Pii XII Pp. optime promota necnon 

anthropologia a materialismo atheistico tam saepe in pravum 
detorta. 

Exempli munere sequentes quaestiones fungantur: 

1. De Ecclesiologia. 

Utrum ecclesiologia in Concilio Vaticano inaugurata quoad sequen- 
tes quaestiones evolvenda sit: 

a) enumerare qualitates requisitas ut quis membrum ecclesiae 
recensendus sit; 

b ) declarare quo sensu quis nonnisi materialiter haereticus ac rite 
sed a ministro acatholico baptizatus, sit excommunicatus; 

c) elucidare quo munere laici in Corpore Christi mystico fun- 
gantur; 

d ) exponere munus, officia et iura episcopi, in quantum eius rela- 
tionem ad regimen totius ecclesiae ex una parte et ex altera parte ad regi- 
men paroeciarum dioeceseos dicant; 

e) enucleare finem Ecclesiae, quae est Corpus Christi mysticum, 
qua transformationem mundi in regnum Dei. 

2. De Anthropologia. 

Utrum doctrina areligiosa de homine quoad sequentes propositiones 
tractanda sit: 

a) quoad originem hominis; 

b ) quoad evolutionem generis humani (de evolutionismo); 

c) quoad perfectionem hominis nunc existentis eiusque relationem 
ad gratiam (de existentialismo); 

d) quoad capacitatem intellectus humani relate ad cognitionem Dei 
revelantis (de phaenomenologia). 


40 (II a) 

II. De re liturgica 

Sacra liturgia renovata in mea dioecesi uberrimos et felices fructus 
ferre nemini latet. Desiderandum non remanet nisi consummatio huius 
operis tam magni momenti quod iam in effectu esse dicitur et quo com- 
plectuntur 

restauratio anni ecclesiastici et 

editio nova librorum liturgicorum et 

adaptatio pastoralis formae celebrationis sacrosancti Missae sa- 
crificii. 

Recordationis causa ex secundo et tertio capite quasdam quaestiones 
afferre liceat: 

1. De editione librorum liturgicorum: 

Utrum Sancta Sedes recitationem horarum canonicarum de qua in 
can. 135 C.I.C. agitur editione propriorum et probatorum liturgicorum 
librorum linguis vernaculis principalioribus peracta usu facultativo sive 
linguae latinae sive linguae dicto modo approbatae faciliorem et ferti- 
liorem reddat. 

2. De adaptatione pastorali formae Missae: 

Utrum rubricae ad sacrosanctum Missae sacrificium celebrandum in 
sequentibus modificandae sint: 

a) accessus ad altare sine calice et patena, quae aut ante missam 
aut ad offertorium a ministrantibus in mensam ponantur; 

b) antiphona et psalmus ad Introitum, confessio et quae sequuntur 
excepta oratione « Aufer a nobis » et « Oramus te Domine » (confer: 
rubricae generales Missalis XVI) aut in sacristia aut in accessu ad altare 
recitentur; 

c) celebrans omnia, quae a ministris sacris vel a choro cantantur, 
legat non oporteat; 

d) in canone, consecratione peracta, signa usque nunc in forma 
crucis adhibita exceptis illis ad verba « Per ipsum... » et « Pax Do- 
mini... » praescriptis ad signa mere demonstrativa redigantur; 

e) in praeparatione materiae consecrationis post offertorium elimi- 
nentur omnia verba, quae oblationem ad ipsam materiam panis et vini 
referre videantur (confer orationes: « Suscipe, sancte pater » et « Offe- 
rimus tibi Domine » et « Suscipe sancta Trinitas »); 

/) confiteor et orationes sequentes ante communionem fidelium 
omittantur. 

Utrum forma concelebrationis, in missa ordinationis sacerdotalis ad- 
hibita, sacerdotibus concurrentibus qui devoti missam privatam celebrare 
nequeunt, a iure concedenda sit. 


III. De regimine et de disciplina 

luris canonici nunc vigentis modificationem, de qua Sua Sanctitas 
Ioannes XXIII Pp. locutus est, laeto animo saluto. Vita quotidiana ec- 
clesiae in mea dioecesi magna ex parte influxu regiminis marxistici mu- 
tata est et non raro adaptationem structurae iuridicae summopere exigit. 
Praesertim in iure poenali fundamentalem renovationem requiri mihi 
extra dubium esse videtur. De aliis capitibus, nempe 
de ordinibus sacris et de clero, 
de administratione dioeceseos, 
de iure matrimoniali, 
de indice librorum prohibitorum 

quasdam quaestiones attuli, quae tamquam exempla evolutionem et 
necessitudines vitae actualis innuere conantur. 

1. De ordinibus sacris et de clero. 

Utrum clericis qui nonobstante canone 121 C.I.C. ad servitium mi- 
litare conscribuntur vel cura castrensis vel officium adiuvandi infirmos 
et vulneratos a iure imponendum sit. 

Utrum possibilitas viros et ecclesiae inservientes et bonis moribus 
instructos et debita scientia praeditos uxorem habentes necnon cursum 
theologicum non frequentantes ad sacros ordines minores admittendi in 
iure communi condenda sit. 

Utrum ad hoc bene dispositis viris matrimonio iunctis urgente gravi 
necessitate potestas praedicandi et sacram communionem distribuendi 
concedenda aut illis sacer ordo diaconatus conferendus sit. 

Utrum exemptio regularium sive virorum sive mulierum praesertim 
in regionibus, in quibus superior religiosus in regimine suorum subdito- 
rum impeditur, in favorem Ordinarii loci restringenda sit (cf. cann. 615 
et 618 § 2). 

Utrum alumni omnes etiam indigenae in cursu theologico, de quo in 
can. 1365 § 2 in lingua latina et philosophia thomistica instituendi sint 
aut philosophia terrae orientalis ad explicandam theologiam dogmaticam 
adaptanda sit. 

2. De administratione dioeceseos. 

Utrum iura facultatibus quinquennalibus Ordinario loci concessa ad 
eius potestatem ordinariam adscribenda sint. 

Utrum normae generales pro constitutione curiae dioecesanae simi- 



628 


GERMANIA 


les illis iam existentibus pro administratione bonorum ecclesiasticorum 
et pro tribunalibus dioecesanis condendae sint. 

Utrum iuramenta quae secundum normas C.I.C. praesertim in col- 
latione munerum officiorumque ecclesiasticorum requiruntur suppres- 
sis formulis sic dictae professionis fidei catholicae necnon iurisiurandi 
contra errores modernismi modo breviori et actuali dispositionem religio- 
sam munus fideliter exsequendi manifestare possint. 

Utrum differentiae inter paroecias inamovibiles et amovibiles ad 
administrationem dioecesis faciliorem reddendam a iure abolendae et 
omnes paroeciae inamovibiles declarandae sint (cf. cann. 454 et 2147- 
2163 C.I.C.). 

Utrum Ordinario loci potestas obligandi beneficia opulenta ad su- 
stentationem beneficiorum humilium ex reditibus superfluis officio ad- 
nexis a iure concedenda sit. 

Utrum fidelibus paroeciarum praeter can. 1409 et can. 1427 § 3 
C.I.C. sine dote erectarum contributio obligatoria ad sufficientem su- 
stentationem paroeciae a iure imponenda sit. 

Utrum facultas erigendi vias crucis et facultas concedendi determi- 
natis ecclesiis lucrationem indulgentiae sic dictae « portiunculae » a iure 
Ordinario loci tribuenda sit. 

3. De iure matrimoniali. 

Utrum quoad ius matrimoniale de sequentibus providendum sit: 

a) abolire impedimenta gradus minoris de quibus in can. 1042 § 2; 

b) concedere parochis potestatem dispensandi ab impedimento 
mixtae religionis; 

c) connumerare impedimentis dirimentibus errorem dolose cau- 
satum; 

b ) abolire in processibus matrimonialibus iuramentum de veritate 
dicenda retento unico iuramento de veritate dicta et de secreto servando. 

4. De indice librorum prohibitorum. 

Utrum modus procedendi in decisione de prohibitione alicuius libri 
immutandus vel innovandus sit. 

Utrum licentia legendi libros prohibitos de qua in can. 1402 § 1 in 
determinatis circumstantiis gravi ac rationabili causa fidelibus a iure 
concedenda et in licentiam retinendi hos libros amplificanda sit. 

Budissae, die 25 novembris 1959. 

© Otto Spulbeck 
Episcopus Misnensis 

14 

Exc.mi P. D. MICHAELIS KELLER 
Episcopi Monasteriensis ( Munster ) 

Eminentissime Princeps, 

Iuxta litteras istius Rev.mae Pontificiae Commissionis d.d. 18 iunii 
h. a. (Prot. N. IC/59-886) hisce animadversiones, consilia et vota exhi- 
bere mihi liceat circa res et argumenta, quae, ut ego putaverim, in fu- 
turo Concilio tractari poterunt. 

Quae per Concilium Oecumenicum, a Summo Pontifice plaudente 
orbe indictum, utiliter ac salubriter deliberari et, Spiritu Sancto volente, 
etiam decerni posse mihi videntur, comprehendam unico capite, ad 
« quod... non modo insignis huius doctrinae granditas permovet, sed 
praesentes etiam, quibus utimur, rerum condiciones » (cf. Pius XII, 
Encycl. Mystici Corporis, A.A.S., 35 [1943], p. 193): Ecclesia Catho- 
lica, signum levatum inter nationes, et quidem eius natura (I), proprie- 
tates vel notae (II), ministeria (III), munera vel fines (IV). 

I 

Quoad naturam Ecclesiae praeter visibilitatem societatis hierarchice 
et iuridice ordinatae (iam satis antea definitam) intima eius essentia 
theandrica plenius describatur, sicuti mens iam erat Concilii Vaticani, 
imprimis Ecclesiam esse Sponsam et Corpus Iesu Christi mysticum, a 
Spiritu animatum, ac populum Dei, ad perfectum regnum Dei tendentem, 
ad civitatem caelestem commigrantem, consecrationem mundi piissimo 
adventu Capitis sui inceptam (cf. Martyrologium in Nativitate Domini) 
Spiritu Sancto operante perficere cupientem. 

II 

Quoad Proprietates vel notas Ecclesiae: 

1 . Relate ad unitatem Concilium deliberare et Deo volente decernere 
fortasse poterit, quonam sensu et modo haeretici et schismatici (ut di- 
cunt) « materiales » « inscio quodam desiderio ac voto ad mysticum 
Redemptoris Corpus ordinentur » (cf. Encycl. Mystici Corporis, l. c., 243). 

Declaretur, Ecclesiae unitati minime obstare diversitatem rituum 
(qui immo sub tutela Summi Pontificis promoveantur et ad primigeniam 
formam, si oporteat, restituantur), nec unitatem concipi deberi ad 
modum statuum « totalitarium », sed ad formam corporis vivi organici, 
in quo « divisiones gratiarum sunt, idem autem Spiritus, divisiones 

ministrationum, idem autem Dominus, divisiones operationum, idem 
vero Deus, qui operatur omnia in omnibus » ( I Cor., 12, 4-6), in quo 
totum membris, membra toti compagini inserviant, in quo activitas 
membrorum et Ecclesiarum particularium nequaquam per activitatem 
« centri » (ut dicunt) nimis restringatur, sed vi principiorum « subsi- 
diaritatis » et « solidari tatis » flagiter ac revera aestimetur. 

2. Quoad sanctitatem opportuna videtur sincera confessio, non 
obstante sanctitate Sponsae Christi, proh dolor, etiam hodie cerni 
posse, « quod humanae arguit conditionis nostrae infirmitatem », quod- 
que zizaniae nomen meretur (cf. Pius XII, Encycl. Mystici Corporis, 

l. c., p. 225; Pius XI, Encycl. Mit brennender Sorge, A.A.S., 29 [1937] 
pp. 152 vel 175). 

Ad sanctitatem ex baptismate consequentem Concilium exhortetur, 
obligationem omnium, praesertim sacerdotum, ut Christum magis ma- 
gisque induant, urgendo, laudandoque multiplices conatus hodiernos 
evangelica perfectionis consilia alacriter exsequendi. 

Catholicitatem « internam » ecclesiae, quae « amplectitur et sancti- 
ficat omne, quod est vere humanum » (Pius XII allocutio ad novos car- 
dinales, 20 februarii 1946) concilium magnopere extollat. 

3. Quoad catholicitatem confirmetur obligatio non tantum missio- 
nariis incumbens, sed redundas in totam Ecclesiam, docendi baptizandi- 
que omnes gentes, cum officium istud non tantum negetur ab acatholicis, 
sed non raro obscuretur a quibusdam catholicis, qui paganorum quali- 
cumque Ecclesiae voto, ut medio ad salutem apto, nimium confidunt. 
« Adaptatio » activitatis missionariae enixe commendetur, obstantibus 
omnibus, quantum fieri potest, remotis, cum Ecclesia nequaquam uni 
culturae vincta sit. 

4. Quoad Apostolicitatem videsis III, 3 et IV, 1 

III 

Quoad ministeria declaretur: 

1. Omnia officia ecclesiastica, a summo ad infimum, esse vere mini- 
steria, sicut et caput Ecclesiae Christus non venit ministrari, sed mini- 
strare (cf. Mt., 20-, 28), potestatem vero a Christo delegatam non esse 
finem, sed medium, ecclesiam igitur falso accusari de spiritu domina- 
tionis. 

2. Praeter officia hierarchica in Ecclesia a Spiritu Sancto iugiter su- 
scitari alia charismata. 

3. Doctrina de Romani Pontificis primatu ac infallibilitate, a Con- 
cilio Vaticano definita et Deo dante in Ecclesia radicata et inconcussa, 

natura Episcopatus plenius elucidetur: Episcopos esse iuris divini eccle- 
siarum particularium veros pastores, doctores, summos sacerdotes. Si 
quod vero in canonibus C.I.C. vel in praxi Curiae Romanae deprehenda- 
tur, quod re vera vel etiam oculis acatholicorum doctrinam catholicam 
de Episcopatu obscurare possit, in trutina ponatur, e. g. inhabilitas eorum 
relate ad approbationem litaniarum (C.I.C . , can. 1259 § 2). Examini 
quoque subiciatur possibilitas extendendi iura Episcoporum relate ad 
liturgiam (e. g. « orationes fidelium » secundum morem pristinum con- 
cedendi) relate quoque ad Ordines, Congregationes, Instituta saecula- 
ria, quae curam animarum vel opera caritatis in respectivis dioecesibus 
exercent. 

4. lura et officia eorum, qui laici vocantur, positivo quodam modo 
describantur: eos, suppositis supponendis, esse revera membra Eccle- 
siae, iisdem vi baptismatis ac confirmationis concredita esse munera pro 
Ecclesia et pro « consecratione » mundi, sive cum Hierarchia sensu 
stricto cooperando, sive vivendo et agendo secundum normas a Christo 
et Ecclesia hierarchica datas, et in intima coniunctione cum sacris pa- 
storibus. 

IV 

Quoad munera vel fines Ecclesiae haec imprimis pleniore luce 
videntur illustranda et pressius decernenda: 

1. Munus praedicationis urgeatur. Fontem primarium veritatis ca- 
tholicae esse S. Scripturam, solemniter affirmetur, Traditionem vero non 
esse creatricem revelationis, sed fontem, qua revelata nobis patescunt. 
Maximi momenti mihi videtur diremptio controversiae exortae de rela- 
tione inter traditionem et S. Scripturam tamquam fontes revelationis. 

Idem mihi valere videtur de applicatione dogmatis de inspiratione 
ad methodum sic dictam « formgeschichtliche Methode », respective de 
compatibilitate huiusce methodi cum dogmate inspirationis. Cum per- 
peram saepe dicatur, Ecclesiam catholicam esse Ecclesiam sacramento- 
rum, non vero Verbi divini, affirmetur oportet, Verbum Dei esse vivum 
et efficax (cf. Hebr., 4, 2), ideoque lectionem Verbi divini in cultu (sta- 
tim lingua vulgari) peractam, in homilia ac catechesi explicatam et etiam 
singulis — eo sensu, quem tenuit et tenet sancta mater Ecclesia — 
commendatam, esse maxime salutarem. Insuper S. Synodus enixe optet 
a S. Sede cyclum ternarium vel quaternarium pericoparum. 

Declaretur, quare et quo ambitu Ecclesiae competat ius et officium 
ore Summi Pontificis et episcoporum, ius naturae, authentice interpre- 
tandi et urgendi. (Cf. etiam allocutiones Pii XII ad Episcopos anno 
1954 habitas). 

2. Cultum publicum Ecclesiae esse actionem essentialem et vitalem 
obligationemque participationis activae fidelium exinde fluere gravibus 
verbis affirmetur. 

Attenta doctrina Doctoris gentium, in I Ep. ad Cor. 14 exposita, 
ex qua saltem consequi videtur, in non paucis ritibus vulgaris sermonis 
usurpationem valde utilem apud populum exsistere posse (cf. Pius XII, 
Encycl. Mediator Dei, A.A.S., 39 [1947], p. 545), deliberetur, quo- 
modo latinae linguae — quae est « perspicuum... unitatis signum » 
(l. c.), non essentiale tamen — « usus, apud magnam Ecclesiae par- 
tem » vigens, componi queat cum exigentiis in dies urgentioribus curae 
animarum, ne impediat quomodocumque, ut « unum ovile fiat et unus 
pastor ». 

Pontificia Commissio pro generali liturgica instauratione constituta 
opus sane arduum, restauratione Hebdomadae Sanctae et reformatione 
partiali rubricarum feliciter inceptum, prosequatur et ad finem bonum 
perducat. 

Quoad sacramenta, quae sunt praecipui actus cultus: insistet S. Sy- 
nodus ad aspectum eorum ecclesiologicum. 

Contra conceptum non bene intellectum operis operati, qui sese 
prodit in administratione sacramentorum sine sufficienti explicatione et 
in administratione, quae negligit vel parvi pendit « ceremonias secun- 
darias » utpote non ad validitatem necessarias, et ad infirmandam insu- 
per accusationem saepe repetitam, efficacitatem sacramentorum a catho- 
licis concipi ad modum magiae, affirmet Concilium: 

a) sacramenta requirere ab adultis dispositionem; 

b) praeter efficacitatem signi attendendum esse ad significationem 
ipsam secundum multiplices sensus in signis sacramentalibus contentos 
et a Catechismo Romano (Pars II, cap. I, praes. §§ 12-14) delineatos: 
signa demonstrativa, obligativa, rememorativa, prognostica, excitantia 
ad fidem, caritatem, devotionem, signa unionis Ecclesiae et his similia. 

In Baptismo adultorum concedatur, ut ritus praeparationis — etiam 
nondum reformato, ut in votis, ritu — secundum progredientem statum 
catechumeni dividi possit, item pro Confirmationis sacramento, cum 
baptizatum habilem faciat, cultum ut actum publicum perfectiore modo 
exercendi, ut administretur intra Missarum Solemnia. 

Declaretur dogma, a S. Tridentina Synodo definitum, de sacrificio 
Missae minime adversari effato Ep. ad Hebraeos, 10, 14, Christum una 
oblatione consummasse in aeternum sanctificatos, cum Missa sit reprae- 
sentatio sacrificii in Cruce peracti. 

Decreta S. Pii X de Communione tempestiva et frequenti noviter 
inculcentur. 

Sacramentum Ordinis constare tribus gradibus, diaconatus nempe, 
presbyteratus, episcopatus definiatur. Item S. Synodus deliberet, prae 
oculis habens Decretum Concilii Tridentini, Sess. XXIII, cap. XVII, 
utrum minores ordines, excepto subdiaconatu, abrogari possint, « ne 
(functiones) ab haereticis tamquam otiosae traducantur » (Cone. Tri- 
dentinum 1. c.), benedictionibus secundum functiones revera existentes 
noviter constitutis, e. g. lectoris, cantoris, custodis, vel etiam cateche- 
tae, quin tamen insinuant statum clericalem. 

Ut oratio publica et privata efficacius promoveatur, Concilium fidem 
in Deum creatorem ac gubernatorem omnium eiusque omnipotentiam et 
misericordiam confirmare et ad praedicationem veritatum praedictarum 
instigare ne omittat, quia etiam, qui se ipsos fideles vocant, interdum 
« deistica » conceptione mundi a Deo sat independentis inficiantur et 
operibus mirandis hominum technicorum plus aequo imprimantur. 

Recordetur Concilium omnibus inculcare Officium orandi pro Ec- 
clesia, maxime missionaria et persecutionibus afflicta, pro reditu fra- 
trum separatorum, pro pace mundi. 

Episcopis facultas esto, si opportunum illis videbitur pro aedifica- 
tione spirituali, subditis permittendi, ut breviarium lingua vernacula 
recitent. 

3. Quoad Disciplinam-. 

a) Reformetur liber quintus C.I.C., maxime quoad excommuni- 
cationem eiusque absolutionem; 

b) item praxis in prohibitione librorum adhibita, utpote offendens 
inutiliter intra et extra Ecclesiam. 

4. Quoad vitam christianam-. urgeatur Mandatum novum Caritatis. 
Omnes communitates christifidelium hoc mandatum non solum audiant, 
sed novo fervore vivant, utpote efficacissimum medium, mundum ad 
agnitionem veritatis Evangelii perducendi. 

Cf. etiam II, 2 (de obligatione sanctitatis) et III, 4 {de laicis in 
specie). 

Urgeatur obligatio poenitentiae internae et etiam externae secundum 
praesentis temporis exigentias, in memoriam revocando doctrinam Evan- 
gelii et clarissimum exemplum Christi Salvatoris. 

Haecce vota exhibens omni qua par est reverentia permaneo 

Eminentiae Vestrae Rev.mae 
humillimus famulus 

^ Michael Keller 
Episcopus Monasteriensis 


Monasterii, die 25 augusti 1959. 

Exc.mi P. D. HELMUT H. WITTLER 
Episcopi Osnabrugensis (Osnabruck) 


I C/59-966 

Eminentissime ac Reverendissime Domine, 

Ego infrascriptus Episcopus Osnabrugensis humiliter peto, ut ve- 
niam det Eminentia Vestra, Praeses Pontificiae Commissionis Anteprae- 
paratoriae pro Concilio Oecumenico, mihi tarde respondenti. Excusa- 
tionis causa affero me ob visitationem pastoralem absolvendam a Sede 
Episcopali saepius afuisse, insuper aliquos in dioecesis administratione 
coadiutores, quia morbo laborantes, mihi defuisse. 

Nunc autem mihi respondenti primo convenit gratias agere Sanctis- 
simo Domino Nostro Ioanni, divina providentia Papae XXIII, ad hoc 
Concilium convocanti. Ut demonstrat Ecclesiae historia, omne Conci- 
lium sui temporis necessitatibus multum consulebat, refutando errores, 
confirmando et explicando doctrinam christianam, roborando vitam 
christianam. 

Quapropter omnes hoc Concilium summa cum exspectatione exspec- 
tant, non solum catholici, sed etiam multi acatholici, qui quidem extra 
veram Christi Ecclesiam sunt, sed bona voluntate quaerunt viam salutis. 

Magno cum gaudio quoque animadvertendum est multas orationes 
fieri in paroeciis et claustris pro felici faustoque huius Concilii eventu. 

Etsi multa proponenda et desideranda proferuntur certeque Ponti- 
ficiae Commissioni Antepraeparatoriae cum debita reverentia aperte 
referentur, tamen optandum esse mihi videtur, ne res in Concilio trac- 
tandae nimis augeantur, praeparentur atque fusius disceptentur et per- 
tractentur oportet. 

Quae ego Pontificiae Commissioni Antepraeparatoriae cum debita 
reverentia proponere audeo, haec sunt: 

I. De re dogmatica: 

1. Peragatur id quod Concilium Vaticanum primum peragere 
voluit sed non iam potuit, scilicet prodeat declaratio de Ecclesia. Consti- 
tutio dogmatica de Ecclesia Christi prima in Concilio Vaticano primo 
Patribus quidem tradita est, sed pertractari non iam potuit. Nostris 
vero temporibus, cum optimi omnes dolore valde afficiuntur eo quod 
Christiani inter se dissentiant, cumque perquirunt, quomodo unitas re- 

stitui possit, doctrina de Ecclesia, ut mihi videtur, plurimi habenda est 
ideoque disceptanda atque definienda. Deinde addatur constitutio dog- 
matica de munere Episcopali; exactius quoque declaretur, quem locum 
habeant laici in Ecclesia. 

2. Hominis imago, nostris temporibus ab impii Communismi hae- 
resi destructa, et a Liberalismi et Socialismi falsis doctrinis male depicta, 
lineamentis ingenuis exprimenda est. Quo facto apparebit Ecclesiam esse 
hominis refugium tuerique eiusdem dignitatem atque veram libertatem. 

II. De re liturgica: 

Desideranda et deliberanda esse censeo quae sequuntur: 

1. De Kalendario: 

a) Dies fixus statuatur, quo quotannis Pascha Domini celebretur. 

b) Numerus festorum Sanctorum, quae ab universali Ecclesia ce- 
lebranda sunt, reducatur, ita ut magis colatur Tempus in anno liturgico 
occurrens. 

2. De Breviario: 

a) Officium divinum adaptetur condicionibus, in quibus singuli 
versantur, ita ut diversimode recitandum sit a religiosis, qui obligationi 
chori adstringuntur, et a sacerdotibus, qui cura animarum defatigantur. 

b) Novus ordo instituatur lectionum Sacrae Scripturae et homi- 

liarum. 

c) Secundi Nocturni lectiones historicae emendentur. Elidantur 
vel saltem ut tales significentur partes legendariae. 

3. De Missali: 

a) Permittatur, supra id quod nonnullis dioecesibus iam nunc 
concessum est, ut orationes et lectiones lingua vernacula proferantur, sive 
a celebrante sive a ministris sacris, quin prius lingua latina dicantur. Quo 
modo fiet, ut fideles facilius ac devotius Sacrificium Missae participent 
et uberiores fructus ex huiusmodi viva participatione percipiant. 

b) Novus instituatur ordo, quo destinantur series lectionum et 
Evangeliorum, et quidem ita instituatur, ut populo christiano infra unum 
vel plures annos ex Sacra Scriptura praebeatur universa doctrina chri- 
stiana. 

III. De re disciplinari: 

1. De religionum regimine constituatur, ut Ordinariis locorum de 
consensu singulorum Ordinariorum, quorum in dioecesibus Ordines et 
Congregationes aedes habent, ius et officium sit vigilandi omnes Ordi- 
nes et Congregationes Religiosarum iuris pontificii et dioecesani quod 

spectat ad practicam institutionem Religiosarum in operibus externi 
apostolatus, quibus Ordines vel Congregationes incumbere debent se- 
cundum proprias constitutiones, quia opera apostolatus in regimine dioe- 
cesium hodie magni momenti sunt. 

2. De modo procedendi in remotione parochorum inamovibilium 
et amovibilium, septuaginta annos natorum, definiatur ut ipsemet Ordi- 
narius procedi possit sine observatione normarum cann. 2147-2161 quo- 
ties, prudenti Ordinarii iudicio, in unam ex causis de quibus in can. 2147 
incidisse videantur. Maior pars parochorum hodie annos septuaginta 
explevit et tali infirmate affecta est, quae parochum nostris temporibus 
suis muneribus rite obeundis imparem reddit. 

3. De praevia censura librorum eorumque prohibitione normae 
aliquatenus aptentur ad temporum conditiones circa prohibitionem libros 
lege positiva prohibitos legendi et retinendi, praesertim ut excipiantur 
generali modo a prohibitionibus iuris positivi etiam sacerdotes, profes- 
sores, magistri, et ut etiam Ordinarii et ab ipsis delegati licentiam legendi 
libros prohibitos concedere valeant, et ut poenam excommunicationis 
non incurrant legentes aut retinentes. Occasio nempe legendi et retinendi 
libros prohibitos nostris temporibus frequentissima est. 

4. Ius de beneficiis ecclesiasticis, quod historice evolvebatur et 
priori tempore magni momenti pro officiis ecclesiasticis erat, substitua- 
tur, quia nunc saepe obstacula pro cura animarum et regimine dioece- 
sium est. 

5) Indulgentiae dividantur in plenarias et partiales tantum sine 
determinatione numeri annorum vel dierum indulgentiarum partialium, 
quia haec determinatio est saepe causa, ut catholici indulgentias non 
acquirant et catholici easdem negent. 

6. Peragatur revisio Facultatum Quinquennalium Ordinariis lo- 
corum tributarum, quatenus hae potestati ordinariae Ordinariorum assi- 
gnandae et conferendae sint. 

Summa qua par est veneratione me profiteor 

Eminentiae Tuae 
addictissimum 

£& Helmut Hermannum Wittlef 
Episcopum Osnabrugensem 


Osnabrugi, die 2 februarii 1960 

Exc.mi P. D. LAURENTII JAEGER 
Archiepiscopi Paderbornensis (Paderborn) 

Paderbornae, die 3 augusti 1959 

Eminentissime Princeps! 

Circa res, quae in futuro Concilio tractari poterunt, argumentis ma- 
ture perpensis reverenter transmitto sequentes animadversiones: 

I. Quantum ad studiorum commissiones a Sacris Congregationibus 
constituendas (cf. L’Osservatore Romano, diei 4 iulii 1959). 

1. Pro quaestionibus de rebus sociologicis et civilibus vel oeco- 
nomicis v. g. culturae sic dictae technicae eiusque influxus in vitam reli- 
giosam vel vitae socialis et politicae (v. g. rerum atomicarum evolutio- 
nis) ad normam ethicae naturalis et christianae regulandae, materialismi 
theoretici et practici refutandi et superandi consulentur etiam laicorum 
catholicorum probati et eruditi experti, qui cognitionem specialem ha- 
bent illarum quaestionum et quandam experientiam in dissolvendis 
hisce difficultatibus. 

Laicorum illorum consilium theologorum coetui adiunctorum quos- 
dam aspectus novos ex quotidiana illorum experientia afferre poterit, qui 
difficulter a theologis eodem modo inveniuntur. 

2. In commissionibus quaestionibus dogmaticis destinatis audian- 
tur etiam theologi, qui speciali cognitione doctrinarum, principiorum, 
scriptorum confessionalium, legum, status religiosi, culturae et psycho- 
logiae protestantium sunt praediti, v. g. professor Ioannes Witte ex 
Universitate Gregoriana in Urbe. Salva omnino puritate doctrinae ca- 
tholicae methodus proponendae doctrinae talis est consulenda, quae tam 
dissidentes protestantes quam separatos orientales ad ecclesiam catho- 
licam melius intelligendam confirmet atque alliciat. Hoc modo Oecume- 
nicum Concilium id efficiat, quod Beatissimus Pater Ioannes XXIII tam 
diligenter exoptat: ut qui ab Apostolica Sede seiuncti sunt « invitamen- 
tum accipiant ad illam unitatem quaerendam assequendamque, quam 
Iesus Christus a coelesti Patre flagrantibus rogavit precibus » (Litterae 
Encyclicae Ad Petri Cathedram ). Ad hoc opus perficiendum proprium 
Institutum a Ioanne Adamo Moehler (theologo catholico, qui S. Bel- 
larmini opus controversiarum novis methodis prosequebatur) nuncu- 
patum in civitate Paderbornensi condidi, quod iam ex tribus annis in 
modo hic allegato ad normas instructionum ecclesiae et meipso invigi- 
lante strenue et fructuose operam dedit. 

II. Quantum ad capita doctrinae. 

1. Exponatur doctrina de Ecclesia, quae in Concilio Vaticano iam 
fuit praeparata, sed temporum iniuria abrupta et nondum finita. Haec 
dilatatio atque haec mora tamen in bonum cedere possint, si nunc stu- 
dia tam speculativa quam etiam biblica et patristica ex illo tempore 
usque ad nostros dies elaborata ad doctrinam de Ecclesia elucidandam 
adhibeantur: 

a) Fundamentum totius ecclesiologiae ad normam doctrinae 
S. Pauli Apostoli, S. Augustini et S. Thomae Aquinatis sit doctrina de 
Corpore Christi Mystico, quam Pius XII Papa iam in suis litteris ency- 
clicis Mystici Corporis exposuit et quae studiorum recentium fructibus 
est amplificanda, v. g. S. Augustini doctrina, quam R. D. Stanislaus J. 
Grabowski catholice exposuit in suo libro The Curch. An Introduction 
to the Theology of St. Augustin, St. Louis (Herder Book), 1957. 

b) In exponenda ecclesiologia influxus Christi Capitis in animas 
iustificatorum declaretur, ut gratia iustificationis inhaerens a plenitudine 
Christi gratiose donata et misericorditer semper conservata lucide ap- 
pareat, secundum illud Concilii Tridentini (sessio VI, cap. 16) effatum: 
« ipse Christus Iesus tamquam caput in membra et tamquam vitis in 
palmites in ipsos iustificatos iugiter virtutem suam influat... ». Hoc 
modo quaedam praeiudicatae opiniones protestandum false intelligentes 
doctrinam de gratia creata inhaerente facilius corrigerentur. 

c) In definienda ecclesiologia regale dominium Christi, cui po- 
pulus Dei, id est ecclesia, oboedienter est subiectus, declaretur. Qua 
expositione multae falsae opiniones protestantium contra hierarchiam 
superentur clariorque appareret verus sensus hierarchicae constitutionis 
ecclesiae, quam Ioannes Papa XXIII feliciter regnans ancillam Domini 
nuncupavit. 

d ) Quae in Concilio Vaticano in sessione IV, capitulo 3 ( Denz . 
1828) de episcoporum iurisdictione breviter sunt circumscripta plenius 
exarentur adhibitis fructibus laborum scientificorum de ordine et mu- 
nere episcopi ultimis decenniis a catholicis theologis elaboratis. 

e) Quae Pontifices Pius XI et Pius XII et Ioannes XXIII feliciter 
regnans de laicorum activitate et muneribus in ecclesia docuerunt, clare 
et virtuose exponantur, ita ut laici suam in opere Christiano responsa- 
bilitatem agnoscant, praesertim in illis problematibus quae in mundo 
moderno in ambitu sociali vel culturali — v. g. in radiophonicis trans- 
missionibus et televisione — christianae conscientiae incumbunt. De 
his et similibus rebus commissiones theologorum, quibus laici consiliis 
suis adsunt, apte possint tractare. 

III. Methodus doctrinae. 

Tota doctrina, in quantum fieri potest, exhibeatur lingua lucida om- 
nibus intelligentiis accomodata, spiritu Sacrae Scripturae et Patrum, 
praesertim S. Augustini et patrum Orientalium a Ioanne Papa XXIII 
merito laudatorum imbuta, sicut mos est ecclesiae omnium fere conci- 
liorum decretis confirmatus. Patres Tridentini primum iustificationis 
doctrinae schema respuerunt, quia nimis difficile et lingua scholastica 
rigida erat compositum (cf. Concilium Tridentinum, tomus V, p. 404). 

Expositio doctrinalis patristica praesertim Orientalium separatorum, 
expositio biblica insuper dissidentium Anglicanorum et Protestandum 
inclinationem a Beatissimo Patre Nostro Ioanne XXIII laudatam erga 
fidem et instituta catholica et erga Apostolicam Sedem poterit confirmare 
et augere. 

IV. De disciplina ecclesiastica. 

Quantum ad habitum clericalem retineantur consuetudines in di- 
versis regionibus vigentes, ut vestis talaris extra usum liturgicum non 
adhibeatur, attamen saltem sic dicto collari clerici omnes sint agnoscendi. 
Episcopis et ceteris ordinariis relinquatur ius leges speciales ferendi 
de hac materia. Et insuper clericis in medio mundi cum suis oblecta- 
mentis constitutis consilia utilia dentur in conservanda spiritualitate 
ecclesiastica et aestimanda ecclesiae consuetudine. 

Eminentiae Tuae 

summopere reverenter addictissimus 

© Laurentius Jaeger 
Archiepiscopus Paderbornensis 

Paderbornae, die 15 decembris 1959 

Eminentissime Princeps! 

Iam sub die 3 m. augusti 1959 aliquas animadversiones urgente 
ante diem 1 septembris tempore Eminentiae Tuae reverenter transmisi. 
Argumentis interea maturius deliberatis et ulterius elaboratis nova qua- 
dam proposita hisce praesentibus adiicio. 

Hisce praesentibus quaestionibus Tuae Eminentiae conatus sum 
respondere sperans Concilium futurum secundum intentionem Beatis- 
simi Patris nostri tam unitatem Ecclesiae Catholicae novis splendoribus 
christianae vitae reviviscentis illustraturum quam et fratres separatos 
modo efficaciori ad Ecclesiae unitatem quaerendam esse ducturum. 

Liceat mihi recordari memoriam praedecessoris mei in Sede Pader- 
bornensi, episcopi Conradi Martin, qui — ut Acta ultimi Concilii Oecu- 

menici Vaticani attestantur — plurimum laboravit tam in deputatione 
de fide quam in commissione pro postulatis, in elaborandis constitutioni- 
bus dogmaticis « De fide et ratione » et « De Ecclesia Christi » et prae- 
sertim in praeparanda definitionis formula de primatu et infallibilitate 
Romani Pontificis. 

Concilio Vaticano praemature interrupto Conradus Martin vehemen- 
ter desiderabat doctrinae de Ecclesia consummationem, quam schemata 
Concilii Vaticani iam praeparaverant. Cui desiderio praedecessoris mei 
ut pro meis viribus aliquo modo correspondeam, has responsiones Tuae 
Eminentiae reverenter transmitto. 

Interea remaneo 

Tuae Eminentiae 

summa cum reverentia fideliter addictissimus 

ffi Laurentius 
Archiepiscopus Paderbornensis 

I 

Quaestiones praeviae methodologicae 
DE DOCTRINA CONCILII APTE EXPONENDA 

Beatissimus Pater noster Ioannes Papa XXIII in suis Litteris Ency- 
clicis Ad Petri Cathedram se sperare dixit Oecumenicum Concilium iis 
etiam, qui ab Apostolica Sede sunt seiuncti, invitamentum fore suave 
« ad illam unitatem quaerendam assequendamque, quam Iesus Christus 
a coelesti Patre flagrantibus rogavit precibus ». 

Ut Oecumenicum Concilium revera tale fiat invitamentum, debemus 
cognoscere principia fundamentalia, quibus illi a nobis separantur. Hisce 
cum principiis separati plerumque quandam falsam comprehensionem 
catholicae fidei doctrinae coniungunt. Ideo debemus pronuntiare catho- 
licam doctrinam bene quidem intelligentes difficultates fratrum nostro- 
rum separatorum, non ut eorum falsis principiis aliquo modo cedamus, 
sed e contra ut ex fontibus revelationis illis plenitudinem catholicae doc- 
trinae ante oculos ponamus. Pius Papa XII docuit, etiam « in falsis ipsis 
commentis aliquid veritatis » latere ( Humani Generis, Dens. 3008). Hanc 
veritatem latentem a falsis admixtis liberatam et a Romana Ecclesia Ca- 
tholica servatam illis debemus proponere. Pius XII eodem loco postulat, 
ut theologi catholici falsas adversantium opiniones perspectas habeant, 
quia « animum provocant ad quasdam veritates sive philosophicas sive 
theologicas sollertius perscrutandas ac perpendendas » ( Denz . 3008). 

Sic ex tali perscrutatione clarior apparet veritas catholica, ut in ante- 
rioribus Conciliis patet. 

1 . Sunt quaedam puncta neuralgica, ubi protestantes nimiam patiun- 
tur confusionem et quasi horrorem, male intelligentes catholicam doctri- 
nam. V. g. formula illa « ex opere operato » in doctrina sacramentorum 
ab illis false intelligitur ut « iustitiam operum » a beato Paulo reiectam 
praedicantem. Similiter cooperatio himinis cum gratia Dei et meritum 
bonorum operum sensu semipelagiano false auditur. Deinde cultus sanc- 
torum et hyperdulia erga Beatam Mariam Virginem false etiam intelli- 
gitur. Tandem illud effatum « extra Ecclesiam nulla salus » non recte 
capitur. 

2. Fratres orientales separati scandalizantur ex quodam conceptu 
Primatus Romani Pontificis eiusque infallibilitatis ab Ecclesia quasi prae- 
scindente et isolato. Deinde illud effatum: « Spiritus Sanctus ex Patre 
Filioque tamquam ab uno principio » non recte audiunt, ita ut melius 
illis declaretur hanc formulam sensu « ex unione Patris et Filii » esse 
intelligendam. Tandem gratiam creatam non recte intelligunt. Melius illis 
declaretur, quomodo haec gratia creata in iustis coniuncta sit cum gratia 
increata inhabitantis Spiritus Sancti. 

Recordatu dignum videtur, quomodo splendida dialectica aristotelica 
theologorum latinorum in Concilio Florentino nullo modo Graecos sepa- 
ratos alliciebat vel convinciebat, qui tamen alia via ad Ecclesiam duce- 
bantur: et latini et graeci theologi patienter communem traditionem ec- 
clesiasticam inquirentes v. g. in quaestione de processione Spiritus Sancti. 
Iterum atque iterum unio hac via inveniebatur, ut duae partes commu- 
nes suas traditiones agnoscebant et insuper legitimas consuetudines 
ecclesiarum singularum tolerabant et laudabant. Hac solummodo via 
etiam nostris temporibus via ad reunionem fratrum separatorum orien- 
talium est invenienda. 

In recenti suo opere The Council of Florence (Cambridge, Univer- 
sity Press, 1959) Pater J. Gill, S. I. ex Actis Concilii Florentini luculen- 
ter demonstravit, quomodo Graeci nimio usu syllogismorum in discus- 
sionibus theologicis magis etiam ab unione deterrebantur, ita ut amicus 
unionis Isidorus de Kiew de hac arte dialectica scribebat: « Debeo dicere 
cum dolore, ut latini theologi per hoc faciebant schisma adhuc profun- 
dius et discordiam adhuc maiorem et fortiorem » (p. 227 operis citati ). 

E contra reditus ad Patres et ad communem traditionem, quam ma- 
gna cum patientia inquirebant, servabat Concilium et viam patefecit ad 
unionem Orientalium cum Romana Ecclesia. Exemplum praeclarum ha- 
betur in deliberationibus et sententiis de « Filioque », attamen et aliae 

discordiae hac via sublevabantur. Iterum atque iterum utraeque partes 
ex intimo thesauro communis Apostolicae Traditionis Patrumque testi- 
moniis roboratae oppositiones superabant unionemque inveniebant. Etiam 
nostris temporibus via ad unionem fontibus revelationis est praeparanda. 

3. Revelationis fontes sunt Sacra Scriptura et Traditio in Ecclesia ab 
Apostolis ad nos usque quasi per manus tradita. Pius Papa XII in suis 
Encyclicis Litteris Humani Generis docuit: « Uterque doctrinae revelatae 
fons tot tantosque continet thesauros veritatis, ut numquam reapse ex- 
hauriatur. Quapropter sacrorum fontium studio sacrae disciplinae sem- 
per iuvenescunt; dum contra speculatio, quae ulteriorem sacri depositi 
inquisitionem neglegit, ut experiundo novimus, sterilis evadit... Una 
enim cum sacris eiusmodi fontibus Deus Ecclesiae suae magisterium vi- 
vum dedit, ad ea quoque illustranda et enucleanda, quae in fidei deposito 
nonnisi obscure ac velut implicite continetur » ( Denz . 3014). 

Quapropter doctrina Concilii Oecumenici ex hisce fontibus hauria- 
tur et illustretur. Sacrae Scripturae et Patrum testimonia adhibeantur et 
praesertim Patres Orientales, quos etiam separati fratres « orthodoxi » 
venerantur. 

4. Deliberandum videtur, quomodo doctrina Concilii Oecumenici 
optimo modo proponatur. Doctrina Concilii intelligibili ter et clare conci- 
piatur. Etenim iam patres Tridentini, cum primam formam decreti de 
iustificatione die 24 iulii 1546 propositam (CT V, 384-391) discuterent, 
aperte declarabant: « Redigatur decretum clariori forma, ut sic ordina- 
tum et compositum, ne tantum a nobis, sed etiam ab omnibus intelliga- 
tur et Sacrosanctae Synodi ordinatio et declaratio manifestior fiat et 
appareat cum magna laetitia populi, ut expectat » (CT V, 405, 14-17). 

Patres Tridentini per os episcopi Britonoriensis etiam addiderunt: 
« Spiritus Sanctus determinat dogmata, non rationes » (CT V, 404, 24). 

Omnes patres in hoc consentierunt, Decreta Concilii non more scho- 
lasticorum, sed ut documenta docentis Ecclesiae ita esse formulanda, ut 
docti et indocti, sapientes et insipientes eas intelligerent (CT V, 414, 
26-28). 

Concilium Vaticanum eodem modo clare et omni intelligentiae ac- 
commodata doctrina de fide et ratione, sed et de Primatu Romani Pon- 
tificis proposuit. 

Quod si terminologia proprie catholica adhibeatur, hi termini sepa- 
ratis fratribus plerumque sunt difficulter intelligendi et persaepe confu- 
sionem et falsam opinionem de catholica doctrina generant. Ideo si ter- 
mini v. g. scholastici quandoque adhiberentur, declaretur eorum sensus 
perspicuo et omnium intelligentiae accomodato modo. 

II 

Capita Doctrinae praesertim de Ecclesia Christi 

Doctrina de Ecclesia Catholica, quamvis ab innovatoribus illius tem- 
poris male intelligebatur et magna contentione impugnabatur propter 
iniuriam temporum in Concilio Tridentino non potuit explanari et defi- 
niri. Eadem doctrina in Concilio Vaticano ex parte tantum potuit decla- 
rari, quia iterum temporum procellis patres proposita schemata non 
potuerunt deliberare nec capita doctrinae iam praeparata in finem opta- 
tum perducere. 

In novo hoc Concilio Oecumenico convocando unitas Ecclesiae 
Catholicae tali modo secundum effatum Beatissimi Patris nostri Ioannis 
Papae XXIII est proponenda, « ut tandem aliquando oves omnes, quae 
non sunt ex hoc ovili ad illud redire exoptent » {Ad Petri Cathedram). 

Iamvero Pius XII beatae memoriae papa in suis Encyclicis Litteris 
Mystici Corporis quandam doctrinam de Ecclesia Catholica proposuit, 
quae ab Oecumenico Concilio amplius potuerit explicari additis quibus- 
dam Ecclesiae traditionibus theologicis, quae unitatem, sanctitatem, ca- 
tholicitatem et apostolicitatem Ecclesiae speciali modo illustrant. 

1. Tota doctrina de Ecclesia fundetur super conceptum Corporis 
Christi, quam S. Paulus Apostolus, S. Augustinus et Patres Orientales 
explanaverunt et S. Thomas Aquinas ( S . Th. III, q. 8) breviter compo- 
suit. Tali modo structura christologica Ecclesiae demonstrabitur ( S . Th. 
III, q. 19, art. 4, c. a; q. 8, art. 1; art. 5; art. 6). 

Visibilitas Ecclesiae principio hoc christologico explanetur: sicut in 
Christo invisibilis natura divina et visibilis natura humana in persona Verbi 
Divini sunt unita, ita etiam in Ecclesia, quae Corpus est Christi Mysti- 
cum, interior influxus gratiae invisibilis est a Christo tamquam capite, 
dum exterior gubernatio per Apostolorum successores et per principis 
Apostolorum successorem est visibilis {S. Th., III, q. 8, art. 6 c. a; ad 3). 
Declaretur Ecclesiam quamvis visibilem ut Corpus Christi Mysticum 
esse mysterium fidei, solummodo fide cognoscendum, ut iam Catechi- 
smus Romanus Concilii Tridentini clare affirmat dicens: « Iure optimo 
confitemur nos Ecclesiae ortum, munera et dignitatem non humana 
ratione cognoscere, sed fidei oculis intueri » (Pars I, caput 10, n. 20). 

2. Declaretur regale dominium Christi super Ecclesiam suam, qui 
per Spiritum Sanctum vivificat corpus suum et cui Ecclesia tamquam 
ancilla fidelissime oboedit. Regalis dignitas Christi a S. Thoma tribui- 
tur humanitati Christi et ex gratia capitis deducitur, quae ex unione 

hypostatica sequitur (5. Th., III, q. 59, art. 2; Comm. in 1 Cor., 
c. 15, lectio 3). Humanitas Christi autem a Sanctis Cyrillo Alexandrino, 
Ioanne Damasceno et Thoma de Aquino ut instrumentum coniunctum 
et animatum divinitatis declaratur, quare exercitium regalis dominii 
Christi importat actus cognoscendi, volendi et amandi ex parte Christi, 
cuius cor Regis a piis fidelibus speciali cultu prosequitur. 

Sacra Novi Testamenti eloquia regale dominium Christo attribuunt 
tam ut Filio Dei quam ut Redemptori, quare etiam Pius XI beatae me- 
moriae Papa in suis Litteris Encyclicis Quas primas sub 11 decembris 
1925 datis Christo regiam dignitatem attribuit tam propter unionem 
hypostaticam quam propter redemptionem in cruce peractam, quam 
redemptionem praefatio liturgica in festo Christi Regis speciali modo 
exaltat. Ideo in Novo Testamento Christo nomen « Kyrios » attribui- 
tur, qui per crucem et resurrectionem regnum sibi acquisivit et sedit 
ad dexteram Patris. 

Christus Dominus sua munera sacerdotalia et prophetica ut Rex 
universorum per Ecclesiam suam exercet, sicut Christus ipse aperte 
declaravit (Mi., 28, 18-20). Cum enim illi data sit omnis potestas in 
coelo et in terra, sua superna potestate regali instituit ministerium doc- 
trinale, sacerdotale et regium Apostolorum, cuius ministerii actibus 
efficaciam dedit salutarem. Etenim Iesus Christus suo regali dominio 
instituit tam apostolicas potestates quam sacramenta ab Apostolis ad- 
ministranda (Io . , 3, 3-7; 1, 12-13), sed et salutarem apostolicam prae- 
dicationem Evangelii (Rom., 1, 16; Eph., 3, 17). Protegens Ecclesiam 
sua regia potestate Christus promisit Ecclesiam super beatum Petrum 
fundatam numquam perituram (Mt., 16, 18-19). Ecclesia in hoc mundo 
usque ad secundum, gloriosum adventum Christi Regis repraesentat 
propheticum et sacerdotale regnum Christi. Qui fide et baptismate in- 
trant in hoc regnum, membra constituuntur Ecclesiae, subiecta aucto- 
ritati regiae Christi, quae ab Ecclesia repraesentatur. Clemens Romanus, 
Ignatius Antiochenus et Cyprianus, sed et Tertullianus oboedientiam 
Christianorum erga episcopos, presbyteros et diaconos comparant oboe- 
dientiae Christi erga Patrem coelestem. Revera Christus Rex suam aucto- 
ritatem regiam Ecclesiae quodammodo communicavit, quae tamen com- 
municatio stricte est determinata positiva institutione ipsius Christi se- 
cundum voluntatem salutiferam Patris Aeterni. 

Ecclesia tali auctoritate donata manet semper regali dominationi Chri- 
sti subiecta, qui omnes actus salutiferos fidei, spei et caritatis sua volun- 
tate in cordibus fidelium excitat totumque Corpus Ecclesiae Spiritu Sancto 
vivificans. 

Qui quamvis etiam praeter instituta Apostolica sua gratia operatur 

— sicut in conversione Pauli vel Cornelii ( Act ., 9 et 10) — tamen omnes 
salubriter movet ad incorporationem in Ecclesia sua, quam ipse instituit. 

Tali modo potestates hierarchicae in Ecclesia constitutae revera etiam 
ministeria sunt, quibus Christi Regis voluntas exercetur. Adversarii ma- 
gna contentione erga primatum et episcopatum in Ecclesia Catholica 
verba Christi usurpare conantur, quibus Christus suos Apostolos ut mini- 
stros et non ut modo gentilium dominatores declarat ( Lc ., 22, 24-30), 
non intelligentes adesse quidem veram potestatem tam primatus quam 
episcopatus, sed ut ministrorum Christi. S. Thomas hoc pulchre illustrat 
dicens: « Christi Vicarius suo primatu et providentia universam Eccle- 
siam tamquam fidelis minister Christo subiectam conservat » ( Contra er- 
rores Graecorum, cap. 32). 

Hic aspectus catholicae unitatis plurimum valet, qui dissidentium 
corda ad unum ovile Christi attrahere potest, ideo diligenti cura secun- 
dum traditionem tam Orientis quam Occidentis est exponendus. 

3. Apostolis in ordinario eorum munere succedunt episcopi, quo- 
rum singuli ecclesiis particularibus singulis praesunt (Cone. Trid., Denz. 
960; Cone. Vat., Denz. 1828). Leo XIII felicis recordationis Papa in suis 
Encyclicis Litteris Satis cognitum declaravit: « Qui Petrum Ecclesiae 
fundamentum posuit, idem elegit duodecim... quos et Apostolos nomi- 
navit {Lc., 6, 13). Quomodo Petri auctoritatem in Romano Pontifice 
perpetuam permanere necesse est, sic episcopi, quod succedunt Aposto- 
lis, horum potestatem ordinariam hereditate capiunt, ita ut intimam 
Ecclesiae constitutionem ordo Episcoporum necessario attingat. Quam- 
quam vero neque plenam neque universalem ii neque summam obtinent 
auctoritatem, non tamen Vicarii Romanorum Pontificum putandi, quia 
potestatem gerunt sibi propriam, verissimeque populorum, quos ge- 
runt, antistites ordinarii dicuntur» {A.A.S., 28, p. 732; cf. Pii XII, 
Litt. Enc. Mystici Corporis, Denz. 2287). 

Leo XII Papa iisdem Litteris declaravit: « Romani Pontifices... 
maxime omnium conservari volunt, quidquid est in Ecclesia divinitus 
constitutum: propterea... dabunt constanter operam, ut sua episcopis 
auctoritas salva sit. Immo quidquid episcopis tribuitur honoris, quidquid 
obsequii, id omne sibimet ipsis tributum deputant » {Denz. 1962). 

Super haec fundamenta elaboretur doctrina de episcopatus institu- 
tione, quae verbis Sanctorum Ignatii Antiocheni et Irenaei Lugdunensis 
explicanda videtur et Sacrae Scripturae testimoniis confirmanda. Etenim 
cum successio Apostolica ut divini iuris intellecta praecipua est doctri- 
na, qua a Lutheranis et Calvinistis seiungimur, haec doctrina clare 
videtur exhibenda. Cum autem Protestantes Apostolicae successioni suc- 
cessionem fidei opponere conantur affirmantes praedicationem evange- 

licam Apostolicam, non autem iuridicum successionis ordinem a Christo 
esse instituta, magnae esset utilitatis, si secundum Irenaei Lugdunensis 
doctrinam nexus intimus inter Apostolicam legitimam successionem et 
puram praedicationem Evangelii rectamque administrationem sacramen- 
torum declaretur. Quae declaratio multorum bona fide errantium corda 
ad veritatem catholicam attrahere poterit. Etiam fratribus separatis orien- 
talibus « orthodoxis » haec doctrina de episcopatus institutione et ordine 
quoddam invitamentum poterit fieri ad quaerendam unitatem cum Ec- 
clesia Romana Catholica, praesertim si effatibus Patrum Orientalium de- 
claretur et roboretur. 

4. In doctrina de Ecclesia certe etiam de sacramentis erit saltem gene- 
rali quodam modo agendum. Ideo ex principiis christologiae et eccle- 
siologiae illustretur doctrina de sacramentis, « quae ab ipso Verbo 
Incarnato efficaciam habent » ( S . Th., III, q. 60, praefatio; q. 62, art. 5) 
et quibus Ecclesia quasi aedificatur (Cone. Viennense, Denz. 480; S. Th., 
III, q. 26, art. 5 a. a.; ad 1). In eodem contextu et nexus inter sacra- 
mentorum receptionem et fidem declaretur, quem S. Thomas lucide 
demonstravit (S. Th., III, q. 62, art. 5 ad 2). Concilii Tridentini defini- 
tiones (sess. VII, can. 4, 5 et praesertim 8; Denz. 847, 848, 851) errores 
Protestandum quidem reppulerunt, attamen desideranda est valde quae- 
dam declaratio, quare fides in sacramentis recipiendis requiratur et quid 
fides illic efficiat (5. Th., III, q. 62, art. 5 ad 2). Haec expositio pluri- 
mum iuvaret ad confortandam inclinationem communitatum separatarum 
erga instituta catholica, de qua loquitur Beatissimus Pater Ioannes XXIII 
in sua Encyclica Ad Petri Cathedram. Ut iam diximus testimonia Scrip- 
turae et antiquissimae traditionis a S. Thoma Aquinatensi tam clare et 
dilucide sunt elaborata, ut quomodo in Concilio Tridentino ipso duce 
errores illius temporis iam sunt reiecti, ita eodem S. Thoma duce in 
novo Concilio Oecumenico doctrina de sacramentis eorumque per fidem 
efficacia et nexu tam cum Christo capite quam cum Ecclesia amplius et 
plenius declaranda videtur. 

Praeter S. Thomam in hac materia S. Augustinus est adhibendus, 
qui praesertim nexum inter Ecclesiam et sacramenta clarissime demon- 
stravit. Louis Villette de Instituto Catholico Parisiensi nuperrime de- 
montravit, quomodo « neglegentia principiorum dirigentium synthesis 
augustiniensis explicat stagnationem et decadentiam theologiae sacra- 
mentorum in saeculis xv et xvi » et quomodo « oblivio dimensionis 
ecclesiologicae ducit directe ad theologiam individualisticam Reforma- 
torum » (Louis Villette, Foi et sacrement, Paris 1959, p. 326). Ideo 
bona explicatio nexus inter sacramenta et Ecclesiam una cum doctrina 



ARCHIEPI SCOPUS PADERBORNENSIS 


647 


de efficacia fidei in sacramentis recipiendis multum iuvabit ad errores 
superandos, quibus Protestantes etiam bonae voluntatis adhuc vinciuntur. 

5. Sicut ex Litteris Encyclicis Mystici Corporis patet, etiam doctrina 
de gratia et praesertim de iustificatione cum ecclesiologia est intime 
coniuncta. In hac materia valde est desideranda quaedam explanatio, 
quomodo nostra gratia inhaerens a plenitudine gratiae Christi capitis 
nobis misericorditer donatur et semper ab eius gratiae influxu dependet, 
sicut Concilium Tridentinum (sess. VI, cap. 16) describens iugem in- 
fluxum gratiae Christi iam quodammodo annuit. Ibidem etiam gratia 
increata Spiritus Sancti inhabitantis in anima declaranda videbitur, quae 
doctrina iam in Encyclicis Litteris Mystici Corporis attingebatur. 

Quae Concilium Tridentinum de merito bonorum operum sub in- 
fluxu gratiae Christi capitis adumbravit, amplius et clarius exponantur, 
v. g. secundum pulcherrimam expositionem Caietani Cardinalis in suo 
opere De fide et operibus adversus Lutheranos (Romae 1532). 

6. Laicorum status in Ecclesia eorumque dignitas super baptismi et 
confirmationis characteres sacramentales fundata demonstretur et quo- 
modo in Ecclesia Catholica suam activitatem hierarchiae apostolatui 
coniungant et qua ratione sensus fidelium est traditionis catholicae do- 
cumentum, quo etiam laici una cum episcopis suis activum testimonium 
fidei efferunt, sicut Iosephus Matthias Scheeben praeclarus theologus 
luculenter explanavit. Pius XI, Pius XII, Ioannes XXIII in allocutionibus 
suis pluries officium laicorum in Ecclesia exaltaverunt. Praecipuo tamen 
modo Beatissimus Pater Ioannes Papa XXIII in suis Encyclicis Litteris 
Princeps Pastorum exemplis utens primaevae Ecclesiae clare docuit mu- 
nus apostolatus laicorum testimonium fidei reddentium et saluti anima- 
rum providentium. Laicorum ordo eiusque munera ideo a Concilio de- 
clarentur. Provideatur insuper, quomodo laici in rebus sociologiae et 
in quaestionibus ethicis bene instructi quodam permanenti modo sua 
consilia auctoritatibus ecclesiasticis possint praebere. 

7. Relationes illorum fratrum separatorum, qui Christum Dei Filium 
et Salvatorem mundi confitentur et insuper symbola fidei antiquissima 
receperunt, ad Ecclesiam Catholicam et ad Christum caput omnium ho- 
minum ( S . Th., III, q. 8) declarentur et illa effata Mystici Corporis de 
inscio desiderio, quo ad Ecclesiam ordinantur, amplius explanentur. Quo 
contextu etiam de communitatibus horum separatorum forsitan aliquid 
esset dicendum et utrum et quo sensu illae communitates quaedam « ve- 
stigia Ecclesiae » retinuisse dicantur. 

8. In fine Decreta de Ecclesia Catholica declarentur quattuor illae 
notae, quibus ecclesia vera agnoscitur et manifestatur. Beatissimus Pa- 
ter noster Ioannes XXIII Papa die 7 decembris in basilica Romana duo- 

decim Apostolorum in sua exhortatione declaravit loquens de Concilio 
Oecumenico Vaticano secundo: « Quadruplex denominatio Ecclesiae: 
una, sancta, catholica et apostolica dabit conceptum clarum proportionum 
magni illius Concilii, de quo verbis, scriptis et precibus considerationem 
habebimus » ( UOsservatore Romano , 9-10 decembris 1959, p. 1): 

a) Unitas Ecclesiae non est uniformitas, et admittit varietates 
diversarum traditionum liturgicarum, canonum iuris et etiam scholarum 
modorumque theologiae, sicut Ioannes Papa XXIII in Encyclicis Ad 
Petri Cathedram lucide declaravit verbis utens Cardinalis Newman. 

b) Sanctitas Ecclesiae non excludit peccata membrorum Eccle- 
siae, quae secundum S. Augustinum vere et iuste oratione Dominica 
remissionem peccatorum a Deo humiliter expetere debent. Consultetur 
hic doctrina Concilii Arausicani II. Ideo hoc sensu Ecclesia semper 
debet poenitentiam agere, dicente Concilio Tridentino, quod tota vita 
christiana est iugis quaedam poenitentia (sess. XIV, prooemium). 

c) Catholici tas Ecclesiae non est solummodo iuridica vel realis 
expansio Ecclesiae, sed etiam ut plenitudo veritatis omnibus populis et 
civilisationibus danda nullumque elementum veritatis et bonitatis re- 
spuens. Illa catholicitas ex Christi regali universali dominio verbis 
S. Ignatii Antiocheni explanatur. 

d) Apostolicitas Ecclesiae includit primarie quidem legitimam 
Apostolicam successionem episcoporum cum beati Petri successore con- 
iunctorum, sed etiam Apostolicam doctrinam evangelicam in Ecclesia 
pure servatam per ministerium successorum Apostolorum, ut S. Ire- 
naeus exponit. 

Ecclesiologia hoc modo concepta tam antiquis traditionibus quam 
quaestionibus hodiernis reunionem separatorum respicientibus corre- 
sponderet, et ut accuratius dicam: quaestionibus illis ex plenitudine 
Catholicae Traditionis responderet. Primum enim officium Concilii Oecu- 
menici est declaratio et explanatio catholicae, vivificae doctrinae salutaris, 
quae omnibus veritatem quaerentibus sicut civitas in monte posita debet 
apparere et ut signum elevatum in populis extraneos potest attrahere. 
Haec intentio beatissimi Patris nostri Ioannis XXIII in suis Litteris En- 
cyclicis Ad Petri Cathedram lucide declaratur. 

III 

De Disciplina Cleri et Populi 

ET DE QUIBUSDAM QUAESTIONIBUS ACTUOSIS 

I. De disciplina cleri et populi 

Loquens ad peregrinos civitatis Tergestis synodo dioecesana Tergestina 
peracta in Urbem venientes Beatissimus Pater noster Ioannes XXIII die 
27 septembris 1959 declaravit synodum significare tam respectum erga 
traditiones antiquas semper vivas et efficaces quam et confidentiam in 
futurum et insuper quandam sapientem adaptationem ad mutatas tempo- 
rum conditiones ( UOsservatore Romano, de 28-29 septembris 1959, 
p. 1). Hoc spiritu ductus sequentia proposita ad reformationem disci- 
plinae et morum exhibeantur. 

1. De Sacra Liturgia : 

a) In sacramentis administrandis linguae Latinae formulae essen- 
tiales quidem reserventur, sed lingua vernacula largo modo adhibeatur 
ad pietatem populi aedificandam. 

b ) Breviarium Romanum clero saeculari destinatum speciali huius 
cleri statui eiusque conditionibus adaptetur. Officia illorum festorum 
dierum, quibus clerus multis animarum curis gravatur, breviora fiant 
exemplum Paschalis officii imitantia. Deliberetur, utrum et quibus condi- 
cionibus in privata recitatione breviarii usus linguae vernaculae possit 
concedi. 

c) Deliberandum videtur, utrum et quibus condicionibus commu- 
nio sub utraque specie aliquando possit concedi. Exempli gratia fidelibus 
sacerdotalis ordinationis celebrationi assistentibus vel fidelibus sacra- 
mentum matrimonii recipientibus vel virginibus in liturgica virginum 
consecratione et similibus festivitatibus forsan communio sub utraque 
specie concedenda possit videri. Quaestio illa iam in Concilio Tridentino 
mature est discussa (sess. XXII) et Pius Papa IV die 16 aprilis 1564 
indultum communionis sub utraque specie quibusdam condicionibus 
appositis concessit Ferdinando I imperatore Romano una cum pluribus 
metropolitis Catholicis rogantibus. Haec quaestio maioris erit momenti, 
si agatur aliquando de communitatibus christianis separatis Romanae 
Ecclesiae uniendis. 

2. De ejformatione Cleri et de Studiorum Ratione: 

a) Regulae Constitutionis Apostolicae Deus scientiarum Dominus 
et Ordinationes appositae observandae retineantur et insuper novis 
temporum necessitatibus adaptentur: 

praelectiones de catechistica scientia et praxi augmententur; 
item de rebus socialibus et de sociologia; 
item de scientia religionum, praesertim de sic dicto Oecumeni- 
smo et specialiter de confessionibus christianis non-catholicis v. g. de 
Protestantismo. Illa studia iam in Universitatibus Gregoriana et Late- 
ranensi provide instituta in omnibus cursibus theologicis instituantur. 

b) S. Theologiae doctoratus alumnis seminariorum omnibusque 
aliis sese ad sacerdotium praeparantibus ne conferatur ante susceptum 
diaconatus ordinem. Consuetudo contraria in quibusdam facultatibus 
ex hac ratione introducta, quia in Constitutione Apostolica Deus scien- 
tiarum de hac materia nihil praecipiatur, non est tenenda. 

Deliberetur, utrum et quibus condicionibus laicis probatis studiis 
theologicis rite peractis S. Theologiae doctoratus possit conferri. Hic 
gradus viris solummodo conferatur, contrario novi ter introducta con- 
suetudo non videtur laudanda. 

3. De Imaginibus venerandis et novissimis Artis evolutionibus-. 

Concilium Nicaenum II ex incarnatione « vera et non phantastica » 
Divini Verbi rationem duxit, quare sacrae Iesu Christi, sed et Beatae 
Mariae Virginis et Sanctorum imagines in ecclesia ita sunt venerandae, 
ut pietatem fidelium excitent atque foveant ( Denz . 302-306). Concilium 
Tridentinum sessione XXV has definitiones de novo confirmans picturas 
vel statuas lascivas vel monstruosas — i. e. a natura repraesentatione 
nimis aberrantes — ex ecclesiis omnino reiecit. Nostris temporibus pe- 
riculis aggravescentibus, ne sub nomine artis modernissimae deformita- 
tes plurimae in ecclesias intrent, quae fidelium animos perturbent et 
scandalizent, provideatur a Concilio nova quaedam constitutio de ima- 
ginibus, quae nostri temporis necessitatibus obviat. Non videtur Con- 
cilio diiudicandum de valore artistico vel artistico-historico sic dictae 
artis abstractae et aliarum modernarum artis viarum, sed solummodo 
providendum aedificationi fidelium et traditionis ecclesiasticae legibus. 
Etenim cum incarnatio « vera et non phantastica » secundum verba Con- 
cilii Nicaeni II sit fundamentum et ratio venerationis imaginum, illae 
imagines debent repraesentare veram humanitatem Christi et non phan- 
tasticam vel « abstractam » vel monstruosam. 

Idem autem de imaginibus Beatae Mariae Virginis et Sanctorum est 
dicendum, qui non raro hodie tali deformatione repraesentantur, ut 
taedium et aversionem excitent, immo fidelium animos a cultu Sancto- 
rum potius avertant. 

Adest hic differentia magni momenti inter traditiones orientales et 
occidentales. Etenim dum in Oriente quidam typi consueti imaginum 

per omnia saecula parvo solummodo modo alterati in arte religiosa tra- 
duntur, in Occidente maior erat semper libertas artistarum, quae tamen 
certis finibus debet duci et regulari. Unde venit, ut iam Concilium Tri- 
dentinum quasdam nimias exaggerationes artis ex ecclesiis debuit pro- 
hibere, quod officium a Concilio Tridentino episcopis impositum hodier- 
nis diebus a Concilio generali modo de novo adhibendum videtur, pro- 
videndo non artis evolutionibus et experimentis, sed ecclesiasticis tradi- 
tionibus immo etiam veritatibus fidei imaginibus repraesentandis. Ete- 
nim aliqua quasi plena reiectio conformitatis cum natura humana, quae- 
dam destructio imaginis humanae in repraesentationibus modernis Sanc- 
torum et ipsius Christi et Beatae Mariae Virginis non videtur correspon- 
dere catholicae doctrinae de vera incarnatione et de habitudnie naturae 
ad gratiam, sed potius sapit spiritum a traditione ecclesiastica alienum 
vel etiam contrarium huic traditioni. 

Hoc contextu commendandum videtur venerabilem fratrem An- 
gelicum Florentinum doctorem artis sacrae promovere. 

4. De Sacris Congregationibus Romanis: 

Deliberentur viae, quibus voces ecclesiarum singularum facilius et 
celerius hisce Sacris Congregationibus patefieri possint, praesertim dum 
agitur de casibus, quae singulas dioeceses attingant. 

5. De libris prohibendis : 

Quae iam ad obiective et recte de libris iudicandis sollicite et pro- 
vide sunt instituta retineantur, novis autem nostri temporis rationabi- 
liter quaesitis adiunctis. Sic v. g. antequam aliquis liber in indicem li- 
brorum prohibitorum ponatur, libri auctor, si est catholicus et bonae 
voluntatis, generaliter de rebus reprobatis admoneatur, cui in casibus 
non urgentibus imponatur, ut librum retrahat ex venditione et circula- 
tione et novam procuret editionem purgatam et correctam. 

6. De Religiosis: 

a) Inter Ordines et Congregationes, quorum regulae inter se sunt 
consimiles, instituantur Confoederationes, quarum principalis sit finis, 
ut eadem opera et proposita communibus viribus aggrediantur. V. g. 
scholis et similibus institutis communiter hac via posset provideri. 

Iam in Concilio Lateranensi V (a. 1512-1517) quaedam maior uni- 
ficatio religiosorum ordinum inter proposita schemata reformationis erat 
provisa, sed varias ob causas non legibus ordinata. Pius X sanctae me- 
moriae Papa de eisdem propositis deliberasse fertur. 

b) Provideatur legibus, quomodo sacerdotes religiosi ordinarios 

locorum adiuvent, praesertim in instituenda, educanda et instruenda iu- 
ventute catholica aliisque curae animarum operibus, quae ordinis vel 
congregationis regulis non sunt contraria, salva ordinarii loci auctoritate. 

c) In sororum congregationibus quaedam consuetudines exteriores 
speciatim quantum ad habitum vestimentorum reformentur et hodiernis 
necessitatibus vitae activae medicinaeque consiliis adaptentur ad normas 
allocutionis Pii Papae XII de die 15 septembris 1952: consuetudines inve- 
teratae, quae ex aliis vitae circumstantiis temporum retroactorum exie- 
runt et hodie vocationibus religiosis impedimenta imponunt, omnino 
aboleantur. 

Habitus et vestis sint quidem sacrae vocationi conformes, attamen 
nostri temporis necessitatibus adaptentur. Quae corporis saluti omnino 
adversantur, reformentur secundum medicorum catholicorum consilia. 

II. De quibusdam specialibus nostri temporis quaestionibus actuosis 

1. Cum tota mens et cogitatio multorum hominum sic dicto naturae 
scientiae et technicae modernae cogitandi modo quasi obsideatur, diffe- 
rentia declaretur inter scientias naturales, quae solummodo causas secun- 
das inquirunt, et religionem, quae Deum transcendentem omnes munda- 
nas causas quaerit. Speciali modo differentia inter obiecta scientiarum 
naturalium et christianae revelationis mysteria contra materialismum est 
inculcanda, quae differentia contra traditionalistas, ontologistas et herme- 
sianos iam in Concilio Vaticano est declarata (Cone. Vat., sess. III, Con- 
stitutio: De Fide Catholica ). 

2. Vitae christianae instituta tueantur contra materialismum tam sic 
dictum dialecticum quam practicum. Doctrina materialismi atheistici ut 
falsa et fundamentis fidei obnoxia anathematizetur. 

3. Tolerantia civilis erga acatholicos commendetur et illorum liber- 
tas conscientiae tueatur ad normam iam in Iure Canonico expositam: 
nemo invitus ad suscipiendam Catholicam Fidem cogatur. Doctrina haec 
hodiernis temporibus magni est momenti, quia sub multis regiminibus 
catholica fides persequitur et catholicorum conscientiae libertas spernitur 
et violenter supprimitur. Ideo debemus haec principia pronuntiare, quae 
Pater Albertus Hartmann in suo laudato libro Tolerantia et Fides Chri- 
stiana ( Toleranz und christliche Qlaube, Carolusdruckerei, Frankfurt am 
Main, 1955) diserte exposuit. 

III. De quaestionibus Missionum 

Plurimae quaestiones praesertim de necessariis adaptationibus, de 
lingua vernacula in Sacris Ritibus adhibenda, de efformatione cleri et lai- 

eorum apostolatui deditorum et de modo praedicandi Verbum Dei menti 
et culturae illorum paganorum adaptato ad normas Encyclicarum Littera- 
rum Princeps Pastorum de die 28 novembris 1959 solvantur. Usus lin- 
guae vernaculae in regionibus Missionalibus magis est adhibendus quam 
in Europa. Deliberandum videtur, utrum clero indigenae saeculari in re- 
gionibus Missionalibus matrimonium ante susceptum diaconatus ordinem 
concedatur ad normas iuris in Ecclesia Orientali vigentes. 

Exc.mi P. D. SIMONIS K. LANDERSDORFER 
Episcopi Passaviensis (Passau) 

Passau den 19 september 1959 

Hochwiirdigste Eminenz, 

In der Anlage gestatte ich mir Euerer Eminenz meine Vorschlage 
fur das einzuberufende Konzil zu iibersenden, mit der ergebensten Bitte 
um giitige Nachsicht, weil es nicht moglich war, den gewiinschten Termin 
einzuhalten. 

Indem ich Euere Eminenz ehrerbietigst begriisse, verbleibe ich mit 
dem Ausdruck meiner besonderen Hochschatzung 

Euerer Eminenz sehr ergebener 

® Simon Konrad, O. S. B. 

Bischof von Passau 

Consilia et vota futuro Concilio Oecumenico subIcienda 

I. De re dogmatica 

1. Doctrina de Ecclesia ex Scriptura et Traditione lucide exponatur, 
sc. Ecclesiam esse Corpus Christi mysticum necnon populum Dei, ad 
quem aut re aut voto omnes salvandi pertineant oportet. 

2. Doctrina de Traditione uti altero fonte Veritatis revelatae evol- 
vatur necnon circumscribatur. 

3. Unioni omnium dissidentium nomen Christi confitendum cum 
Ecclesia Romana Ecclesia omnibus viribus incumbat foveatque omnem 
laborem tum Pastorum cum sacerdotum necnon laicorum, vigilantibus 
pastoribus, in isto campo sudantium. 

Erigatur praeprimis Romae, ad instar Instituti Pontificii Orientalis, 
institutum, in quo quaestiones sectas protestantium spectantes bene 
studeantur necnon communicationes cum dissidentibus habeantur. 



654 


GERMANIA 


4. Pronuntietur Episcopos iure divino suam quisque dioecesim regere. 
Ex quo ipsa Episcoporum ordinaria potestas amplificetur v. g. subsu- 
mendo facultates quinquennales in ordinariam Episcoporum potestatem. 

II. De re iuridica 

1. Cum reservatio censurarum iam quasi nihil afferat in emendatio- 
nem seu in fugam delictorum, reserventur in posterum solummodo casus 
adhuc Romano Pontifici specialissimo modo reservati. 

2. Cum praxis nunc vigens fere semper sc. dispensandi in impedi- 
mentis matrimonialibus iuris ecclesiastici, vim horum impedimentorum 
quasi aboleverit, tollantur impedimenta minora et facultas dispensandi 
in impedimentis maioribus ad casus vere graves restringatur, de qua 
gravitate Ordinarius ex informata conscientia iudicet. 

3. Introducatur uti novum impedimentum matrimonium dirimens 
impedimentum erroris dolose causati. 

4. Provideatur, ne coniuges, qui iam ante matrimonii celebrationem 
unam vel alteram prolem procrearunt, matrimonium invalidum declara- 
tum obtineant asserentes utramque vel alterutram partem noluisse in 
matrimonio alios filios procreare. 

5. Reformetur ordo processuum matrimonialium, ita ut iudicium 
celerrime feratur, ne animi fidelium nimis irritentur causa in longius 
protracta et ab Ecclesia abalienentur. 

6. Augeantur facultates Ordinariorum circa dispensationes et licen- 
tias minoris momenti, e. g. dispensatio super irregularitate ex defectu 
natalium, facultas conferendi ordines sacros extra tempora, vel permit- 
tendi sacerdotibus aegrotantibus celebrationem missae in domo privata 
vel caecutientibus usum formulae missae de Beata vel pro defunctis om- 
nibus diebus. Et similia. 

7. Inamovibilitas parochorum non iam videtur convenire cum sensu 
ecclesiastico hodierno, quippe qui punctum decisi vum non in beneficio 
collato sed in munere adimplendo videt. Canones C.I.C. 2147 ssq. (de 
modo procedendi in remotione parochorum) nimium tempus postulant 
ut saluti animarum mox provideri possit. Inamovibilitas parochorum 
proin ita temperetur, ut Ordinarius audito consilio parochum statim 
removere possit, quoties salus animarum detrimentum magnum patitur. 

8. Reformetur Index librorum prohibitorum vel abrogetur. Populus 
indicem non novit vel non curat. Rarissime venia legendi librum prohi- 
bitum petitur. Longe maior pars librorum damnandorum indice non con- 
tinetur. Non raro expressa prohibitio alicuius libri est commendatio, 
ita ut publicatio censurae fiat causa novae editionis. 

9. Reformetur universa materia indulgentiarum, ita ut fideles ex illis 
vero fructus percipiant et infideles non scandalum sumant. 


III. De re liturgica 

1. Apostasia a fide externa vel interna in dies invalescens reprimi 
aut cohiberi non potest nisi adducendo fideles ad altare et fovendo vitam 
sacramentalem. Quem in finem oportet fidelibus aditum ad S. Liturgiam 
quam maxime sublevare. 

2. Homines hodierni non modo culti et eruditi sed etiam simplices 
et rudes litterarum aegerrime ferunt et indignantur, si quis eos alloquitur 
lingua sibi ignota, et laudant cultum protestandum propter usum lin- 
guae vernaculae. Itaque retenta generatim lingua latina in cultu usus 
linguae vernaculae concedatur in eis partibus S. Liturgiae, in quibus 
sermo ad populum dirigitur. 

Datum Passaviae, die 19 mensis septembris 1959. 

Simon Conradus, O. S. B. 

Episcopus Passaviensis 

Exc.mi P. D. MICHAELIS BUCHBERGER 
Archiepiscopi Ratisbonensis (Regensburg) 

Eminentissime Princeps! 

Mandato Rev.mae Pontificiae Commissionis Antepraeparatoriae pro 
Concilio Oecumenico, per litteras dd. 18 iunii 1959 et 21 martii 1960 
dato — Prot. N. 1 C/95-1102 bis — devote obsecundans audeo has 
animadversiones, consilia et vota reverenter proponere: 

1 . Concilium Oecumenicum ne versetur in quaestionibus particulari- 
bus et postulationibus singularibus, sed potius generales sibi proponat 
Sanctae Ecclesiae quaestiones et curas huius temporis pro universo 
mundo. Imprimis ergo evadat in praeclaram et dilucidam fidem in Deum 
patrem et creatorem professionem pro aetate nostra adeo impia et Deum 
negligenti. Fiat doctrina et professio fidei non solum fidelibus, sed po- 
tius coram toto genere humano, praedicans Deum vivum et verum, 
eius essentiam ac operationem adversus atheismum longe lateque diffu- 
sum, materialisticum et communisticum, insuper adversus impiam phi- 

losophiam existentialisticam deum esse negantem, sicuti docent Sartre 
aliique idem sentientes. 

2. Modo ad persuadendum accomodato exponat Concilium necessi- 
tatem religionis eiusque gravitatem necnon coniunctionis hominum cum 
Deo, quem permulti hodie, socordia et desidia seducti, negligunt. Do- 
ceat ergo religionem, quae hominem coniungit cum Deo, necessariam esse 
toti generi humano. 

3. Curet Concilium exarari Christologiam dilucidam atque expressam, 
doctrinam scilicet de Iesu Christo, Filio Dei incarnato et mundi Sal- 
vatore, eius vita, passione et morte, resurrectione et gloria necnon eius 
tamquam iudicis mundi futuro adventu. 

4. Proferat Concilium professionem fidei de Ecclesia sancta a Christo 
fundata eiusque mandato, ut opus redemptionis persequatur hominum. 
Hic declaratur Christum unam Ecclesiam fundasse pro omnibus hominibus 
eumque velle omnes homines convocare et congregare in hanc ecclesiam, 
ut fiat unum ovile et unus pastor. Hoc loco inseri potest mandatum ma- 
gnum unionis ecclesiarum christianarum, idque non verbis acerbae re- 
prehensionis, multo magis modo amabilis invitatus atque confessionis 
delictorum utriusque partis. 

Prodeat quoque illustris professio fidei tenentis Ecclesiae officium 
Summi Pastoris et Sacerdotium ab ipso Salvatore institutum, interpre- 
tatio illorum Christi dictorum: « Tu es Petrus et super hanc petram 
aedificabo ecclesiam meam » atque mandati, quod dedit discipulis apo- 
stolis eorumque successoribus: « Euntes ergo docete omnes gentes, bap- 
tizantes eos in nomine Patris et Filii et Spiritus Sancti: docentes eos 
servare omnia, quaecumque mandavi vobis » (Mt., 28, 18). 

5. Tractetur quoque opus difficile praedicationis Verbi Dei in hac 
nostra aetate, qua tam eruditione hominum quam inscientia religionis 
multa oriuntur nova onera, prioribus temporibus ignota. 

Ecclesiae operibus, curis et laboribus in hac nostra aetate praeter 
modum adauctis numerus sacerdotum, monachorum et monialium haud 
aequali gradu increvit. Valde igitur necesse videtur iuvenum animos 
adpellatione solemni et gravi inflammare, ut vocationi sacerdotali vel 
religiosae oboediant. 

Utile insuper videtur praeceptum vel monitum pro peragendis S. Li- 
turgiae Ritibus et offerendo S. Missae Sacrificio. 

Magni momenti erit verbum exhortationis ad promovenda opera 
Missionum, cum omnes gentes ad maturitatem pervenerint, ut ingre- 
diantur in regnum Christi. 

Non videtur omittenda excitatio fidelium, ut liberali munificentia 
opem ferant indigentibus, neque enuntiatio laudis pro omnibus « Cari- 

tatis » operibus magnis, hac nostra aetate procreatis, ac pariter pro 
religiosis Congregationibus, quae summa pietate et fide ac a n imi magni- 
tudine omnes vires impendunt servitio Dei et proximorum. 

Pastor autem Summus Ecclesiae verbum paternae benignitatis et 
dilectionis proferat non solum ad fideles veram Christi doctrinam se- 
quentes, immo etiam ad illos, qui a via veritatis et fidei aberraverunt. 

Omni, quo par est obsequio, me profiteor 

Ratisbonae, die 16 aprilis 1960. 

Eminentiae Vestrae Reverendissimae 
addictissimum in Christo 

© Michaelem 
Archiepiscopum 
Episcopum Ratisbonensem 


19 

Exc.mi p. d. caroli iosephi leiprecht 

Episcopi Rottenburgensis (Rottenburg) 

Prot. N. I C/59-1129 

Rottenburg (Neckar), die 15 octobris 1959 * 

Eminentissime ac Illustrissime Princeps! 

Pergrato animo litteras ab Eminentia Vestra die 18 iunii 1959 mihi 
transmissas accepi. Eluxit ex his, quanta diligentia Summus Pontifex 
futuro Concilio Oecumenico providere velit per Commissionem Anteprae- 
paratoriam, cuius praesidium Eminentiae Vestrae commissum est. 

Benignae cohortationi, communicandi nempe « omni cum libertate 
et sinceritate animadversiones, consilia et vota... circa res et argumenta, 
quae in futuro Concilio tractari poterunt », libenter obtempero. Prop- 
ter nimiam in vasta Rottenburgensi dioecesi laborum copiam responsum 
quidem ad optatam diem 1 septembris dare mihi non licuit, quod maxime 
doleo. Dignetur tamen Eminentia Vestra posteriore tempore recipere, 
quae affero pro Concilio consilia ac vota. 

I. Quoad fidem catholicam 

1. Oecumenicis priorum temporum Conciliis placuit, revelatam a 
Deo fidem catholicam declarare ac definire imprimis adversus cuius- 


42 (II a) 

cumque aetatis errores. Ideo peropportunum mihi videtur declarari ac 
definiri in futuro Concilio doctrinam catholicam adversus huius tempo- 
ris errores, nempe contra atheismum materialismum, communismum, 
indiff erentismum . 

2. Quae in Primo Vaticano Concilio de primatu Romani Pontificis 
eiusque infallibili magisterio definita sunt, ad mentem Patrum praedicti 
Concilii compleri oporteret per uberiorem de Ecclesia Christi doctri- 
nam. Quae adversitate temporum definiri tunc non potuerunt, supplean- 
tur in Secundo Vaticano Concilio. Tractetur imprimis episcopatus ca- 
tholicus iure divino in ecclesia exortus. Auctoritate enim episcoporum 
confirmata schismaticos orientales facilius ad S. Romanam Ecclesiam 
redituros esse certo sperandum est. 

3. Lamentabili laborat fere totus orbis penuria sacerdotum. Quare 
levitarum munus his temporibus instaurari et tamquam proprium offi- 
cium in adiutorium sacerdotum reddi sicut in antiqua Ecclesia necessa- 
rium mihi videtur. Et quia ad istud munus haud pauci iuvenes ac viri 
convolarent fide ac virtute ardentes, dono tamen virginitatis carentes, 
optandum esset, ut praedicti diaconi lege coelibatus non teneantur. Si 
insuper sustentationi eorum provideretur ad instar sustentationis sacer- 
dotum, minime esset dubitandum, quin tam ex alumnis deficiente dono 
virginitatis seminariis discedentibus quam ex Lutheranorum admini- 
stris ad fidem catholicam conversis, matrimonii vinculo autem detentis, 
augeatur in vinea Domini numerus adiutorum, qui aliquam saltem par- 
tem officiorum sacerdotalium laudabiliter suscipere possint. 

4. Valde desiderandum est, ut crescant apud fideles notitia atque 
aestimatio Sacrae Scripturae. Quare, qui introire velint ad altare Dei, 
uberioribus instruantur studiis biblicis. Exegetae autem catholici in 
explorandis Sacrae Scripturae libris maiore gaudeant sub auctoritate 
Episcoporum licentia ac libertate ad mentem Encyclicae Divino afflante 
Spiritu Pii Papae XII. 

5. Tam praeviam censuram quam prohibitionem librorum in Ec- 
clesia catholica reformatione quadam indigere omnes norunt. Servetur 
itaque in utroque casu solummodo norma C.I.C. can. 1393 § 2. Denun- 
tiantes librum teneantur denuntiationi ipsorum nomen adnotare. Aucto- 
rum, quorum libri in crimen vocantur, coram publico vindicetur bona 
fama. Monitiones et censurae ne edantur nisi praevia communicatione 
cum Ordinario auctoris facta. Licentia legendi atque retinendi libros 
prohibitos eruditioribus fidelibus facilius impertiatur. Index librorum 
prohibitorum antiquitatibus eximatur. Dubia et cum fide catholica dis- 
sonantia minoris momenti disputationi theologorum relinquantur. 

6. Recentiores praesertim Summi Pontifices applaudente populo 

christiano admonuerunt mandatum illud Domini, universum nempe or- 
bem terrarum lumine S. Evangelii collustrandi. Maiorem ideo dent 
operam clerici atque fideles verae fidei catholicae propagandae tum inter 
gentes non baptizatas tum inter christianos a fide catholica alienos. Utan- 
tur missionarii in instructione christiana necnon in cultu divino accomo- 
datione quadam prudenti, ut mores atque humanitas cuiusvis gentis 
« baptizentur » in Christo. Et refutentur in propagatione fidei errores 
Europaeismi, Colonialismi et Latinismi, quos vocant. 


II. Quoad cultum divinum 

1. Instauretur genuina atque originalis forma in litando sacrificio 
Missae ad mentem Patrum Concilii Tridentini. Et observentur in ista 
instauratione, quae in explorandis fontibus liturgicis adhuc exarata 
quaeque Sedi Apostolicae a Conventibus Liturgicis Monaci et Florentiae 
factis proposita sunt. 

2. Formetur Missa Catechumenorum ita, ut sit pariter cultus Sum- 
mo Deo devotus ac instructio fructuosa plebis christianae, quia talis 
instauratio maxime proderit fidelibus inter acatholicos vitam degentibus. 

3. Admonuerunt Summi Pontifices a Pio X usque ad Ioannem XXIII 
sacrificii Missae participationem, quam dixerunt, actuosam. Serventur, 
augeantur ideo privilegia utendi lingua vernacula in celebrando sacrifi- 
cio Missae necnon in administrandis Sacramentis. Et exhauriantur, quae 
theologi noti nominis Jungmann et Hofinger S. I. demonstraverunt in 
scriptis ipsorum et in Conventibus Liturgicis supradictis. 

4. Ordo Hebdomadae Sanctae instauratus haud parvum gaudium 
spirituale inter christifideles excitavit. Ut numerosiorem allidant ple- 
bem et uberiores ferant fructus Hebdomadae sanctae sollemnitates, 
ulterius abbrevientur ritus sacri, imprimis lectiones in Vigilia Paschali. 

5. Rubricae Breviarii Romani a Sancta Sede feliciter ad simpliciorem 
formam sunt redactae. Optandum autem, ut continuentur ista studia 
instauratione lectionum et abbreviatione officii cotidiani pro clero sae- 
culari. 

6. Instaurentur item benedictiones Ritualis Romani observatis iis, 
quae studio fontium liturgicorum in lucem edita sunt. Abbrevientur 
praesertim ritus in consecratione ecclesiarum et altarium, quia nostri 
temporis fideles diuturnis, symbolismi prioris carentibus et obsoletis 
functionibus fructuose assistere nequeunt. Peragatur tamen, nisi abbre- 
via tio sit vere grandis, repartitionis functionum privilegium (adnotare 
liceat in dioecesi Rottenburgensi pro tempore quotannis 20 fere eccle- 
sias ac totidem altaria esse sollemniter consecranda). 

III. Quoad disciplinam cleri 

1. Commendetur clero saeculari iterum vitae communis forma. Quia 
tamen tali vitae haud paucae oppugnantur difficultates, provideatur op- 
portuno modo ab Ordinariis, ut vera saltem familiaritas colatur inter 
clericos, ne subiiciantur huius mundi periculis solitariam vitam degentes. 

2. Et quia permulti clerici nostris temporibus utuntur vehiculis auto- 
matariis, admoneantur denuo de lege observandi residentiam. 

3. Adaptetur habitus, quem deferunt clerici extra sacras functiones, 
necessitatibus, quae colenda sanitate seu commercio aucto exiguntur, 
servata tamen dignitate clericali. 

4. Praescripta de beneficiis ecclesiasticis ad simpliciores redigantur 
normas, retineantur autem normae de difficiliore amotione vel transla- 
tione clerici beneficiarii. 

5. Ex auctoritate episcoporum catholicorum iuxta I, 2 definienda 
sequantur certa ac clare circumscripta iura ac privilegia Ordinariorum, 
praesertim quoad communicationem ipsorum cum supremis Curiae Ro- 
manae Officiis. Quorum fructuosam activitatem minime in dubium vo- 
cetur; subsidiari ter et in causis maioribus tantum haec Officia interpel- 
lant Ordinariorum munera. Alioquin impediuntur episcopi schismatis 
orientalis, ne redeant ad unitatem Ecclesiae. Augeantur et amplificentur 
ideo iura ac privilegia Ordinariorum. 

6. In maioribus dioecesibus, si agitur de vendendis vel alienandis 
bonis temporalibus, quorum valor excedit decem milia libellarum aurea- 
rum, saepenumero licentia requisita sine gravi damno ab Apostolica 
Sede expeti non potest, quia de contractibus istis plerumque sine mora 
et cunctatione decernendum est. Abrogetur vel mitigetur igitur illud 
requisitum. 

7. Normae canonicae in pertractandis processibus servandae ad sim- 
pliciora redigantur praecepta. Item novis regulis provideatur, ut cau- 
sae beatificationis et canonizationis breviore temporis spatio peragi 
possint. 

IV. Quoad disciplinam laicorum 

1. Circumscripta ac munita sunt iura ac privilegia clericorum a Sum- 
mis Pontificibus Pio X et Benedicto XV in Codice luris Canonici. Pla- 
ceat ergo Patribus futuri Concilii circumscribere clare et distincte iura 
ac privilegia laicorum, praesertim illorum, qui clericis assistunt in instruc- 
tione christiana, in divino cultu, in actione catholica, in administrandis 
bonis ecclesiasticis. 

2. Ex obligatione servandi formam canonicam in matrimoniis mix- 
tis haud exiguae oriuntur difficultates. 

Contrahuntur e. gr. in Rottenburgensi dioecesi nunc quotannis ma- 
trimoniorum mixtorum: 

a) fere 4000 cum dispensatione super impedimento mixtae reli- 
gionis, 

b ) fere 4000 forma canonica neglecta coram ministro acatholico, 

c ) fere 4000 forma canonica neglecta coram magistratu civili 
tantum. 

Soluto civiliter matrimonio mixto pars catholica vel acatholica ad 
novas cum sponso catholico transire potest nuptias in casibus sub b ) 
et c ) memoratis, non autem in casu sub a). 

Facta enim rite declaratione nullitatis prioris connubii ex defectu 
formae, licentia datur maritis sub b) et c ) nominatis contrahendi aliud 
legitimum matrimonium. Mariti sub a) tamen inhabiles sunt ineundi 
aliud matrimonium, quia tenentur vinculo prioris legitimi matrimonii. 

Aegerrime sane ferunt divortiati illi, qui dispensatione expetita 
ac forma canonica servata matrimonium inierant, quod quasi in prae- 
mium neglectae formae canonicae maritis sub b) et c) nominatis licentia 
datur ad novas nuptias. Deliberandum ergo, nonne in omnibus ma- 
trimoniis mixtis expediat abrogare praescriptam formam canonicam. 

3. Lex de cautionibus ad normam can. 1043 C.I.C. et Decreti S. Of- 
ficii de die 14 ianuarii 1932 etiam in ipso urgenti mortis periculo prae- 
standis ad novas redigatur normas, et quidem mitigetur. Item a cautioni- 
bus praestandis iure communi dispensetur, quotiescumque ob provectio- 
rem aetatem aut sterilitatem aut infirmitatem omnino impossibile vide- 
tur, ut ulterior proles progeneretur. 

4. Permittatur in singulis casibus, ut nupturientes mixtae religionis 
matrimonium ineant coram ministro acatholico, dummodo serio credibi- 
literque promiserint se ad praestandum consensum etiam parochum ca- 
tholicum adituros necnon universam prolem in religione catholica esse 
educaturos. 

Supradictis animadversionibus invitationi Eminentiae Vestrae me ob- 
secundasse et aliquid saltem, etsi paucum contulisse ad apparandum futu- 
rum Concilium Oecumenicum spero. 

Quae dum Eminentiae Vestrae transmitto, occasionem libentissime 
nanciscor, ut manus ac anulum Eminentiae Vestrae deosculer ac sensus 
altissimae venerationis meae pandam, ac permaneo 

Eminentiae Vestrae 
addictissimus 

Carolus Ios. Leiprecht 
Episcopus Rottenburgensis 

Exc.mi P. D. ISIDORI MARCI EMANUEL 
Episcopi Spirensis (Speyer) 

Eminentissime Princeps! 

Obsecundans invitationi benignissimae in litteris Eminentiae Tuae 
Rev.mae die 18 iunii 1959 (Prot. N. I C/59-1293) redditae audeo vota 
quaedam et sententias proponere pro argumentis futuri Concilii Oecu- 
menici apparandis. 

A) Doctrina: 

Refutatio materialismi moderni; 

Ecclesiologia ad mentem Encyclicae Mystici Corporis ; 

Munus episcopi; 

Matrimonium christianum uti « magnum mysterium » ( Eph 5, 32). 

B) Liturgia: 

Reformatio Breviarii, Missalis et Pontificalis Romani necnon Cae- 
remonialis Episcoporum. 

In specie: augmentatio Praefationum, v. g. pro tempore Adventus, 
pro Dominicis post Pentecosten, pro Communibus Sanctorum; 

usus linguae vernaculae in Missa ante Offertorium, praesertim in 
lectione Epistolae et Evangelii; 

nova selectio pericoparum; 

abbreviatio ritus dedicationis ecclesiae et consecrationis altaris. 

C) Disciplina cleri: 

confortatio auctoritatis Episcoporum eorumque competentiae; 

augmentum facultatum transferendi parochos in favorem curae 
animarum; 

extendatur facultas conferendi sacramentum confirmationis in pe- 
riculo mortis constitutis ad instar ministri extremae unctionis; 

extensio facultatum benedicendi coronas et alias res devotionales 
et adnectendi indulgentias ad sacerdotes saeculares in cura animarum 
operantes; 

aequiparatio termini supputationis ieiunii eucharistici sacerdotum 
cum laicis (cummunio — non celebratio) ad lucrandum tempus utile pro 
multis sacerdotibus, qui in diebus festis bis vel ter litari et praedicare 
debent; 

restitutio diaconatus tamquam muneris proprii et actualis; 

mutatio ordinis studiorum theologiae, ita ut magis distinguantur 
eruditio scientifica et instructio ad curam animarum. Pastor animarum 

supra fundamenta scientifica indiget conspectu continuo et organico veri- 
tatum ad fructuosam praedicationem verbi divini; 

patefiat via ad reconciliandos sacerdotes errantes; 
levetur conversis ministris acatholicis aditus ad sacerdotium vel 
magisterium sine nimio incommodo familiarum suarum. 

D) Disciplina religiosorum: 

augeatur praesertim apud religiosas competentia Episcopi, etiam 
quoad temporalia; 

leges de religiosis ita modificentur, ut melior ratio habeatur con- 
gregationibus et institutis laicis, v. g. in quaestione confessarii; 
liceat dotes etiam in fundis collocari. 

E) Disciplina populi christiani: 

ius laicorum exaedificetur in favorem actionis catholicae et aposto- 
latus laicorum; 

leges de libris legendis adaptentur temporis circumstantiis et ad- 
dantur monitiones de recto usu radiophoniae et televisionis; 

lex ieiunii ad formam redigatur, qua nimiae dispensationes vitari 
possint; 

censurae et reservationes simpliciores reddantur; 

liceat dotes piarum fundationum etiam in aedificiis ecclesiasticis 
collocare, dummodo fabrica annuatim stipendia pro missis celebrandis 
tuto praestet; 

coniugibus acatholicis, quibus propter matrimonium catholicum 
et educationem catholicam prolis a ministris acatholicis sepultura dene- 
gatur, concedatur sepultura ecclesiastica ad instar catechumenorum, 
etsi in forma restricta. 

Auditis viris ecclesiasticis peritis et prudentibus haec vota et ani- 
madversiones pro Concilii argumentis apparandis Pontificiae Commis- 
sioni Antepraeparatoriae humiliter proponere mihi liceat. Interim clerus 
et populus Spirensis ferventes ad Deum preces emittunt pro futuro Con- 
cilio Oecumenico eiusque praeside sanctissimo et pro reunione Christia- 
norum disgregatorum cum Sancta Romana Ecclesia. 

Spirae, die 14 mensis augusti 1959. 

Sacram purpuram deosculans 
Eminentiae Vestrae Reverendissimae 
in Christo addictissimus 

Isidorus Marcus Emanuel 
Episcopus Spirensis 



664 


GERMANIA 


21 

Exc.mi P. D. MATTHIAE WEHR 
Episcopi Trevir ensis (Trier) 

Treviris, die 27 m. augusti 1959 

Prot. N. 1 C/59 - 1379 

Eminentissime ac Reverendissime Domine, 

Litteris diei 18 m. iunii a. c., Eminentia Vestra Reverendissima 
infrascripto mihi Episcopo Trevirensi significavit Summum Pontificem 
Ioannem XXIII fel. regn. instituisse Commissionem Antepraeparato- 
riam pro futuro Concilio Oecumenico et Eminentiam Vestram huius 
Commissionis Praesidem statuisse. Postulavit Eminentia Vestra, ut, 
voluntati Summi Pontificis obsequens dictae Pontificiae Commissioni 
communicarem animadversiones, consilia et vota circa res et argu- 
menta quae in futuro Concilio tractari posse existimem. 

Re cum quibusdam viris ecclesiasticis peritis, praesertim cum 
Exc.mo ac Rev.mo D.no Bernardo Stein, Episc. tit. Dagn. et Auxil. 
Ep. Treviren., deliberata, quae tractanda esse censui, in foliis adnexis 
notavi et Eminentiae Vestrae hisce communico. 

Interim Sacram Purpuram reverenter deosculor. 

Eminentiae Vestrae Reverendissimae 
addictissimus 

ffi Matthias Wehr 
Episcopus Trevirensis 


Animadversiones, consilia et vota 
Episcopi Trevirensis 

DE REBUS TRACTANDIS IN FUTURO CONCILIO OECUMENICO 
1. De rebus fidei et morum 

a) Postquam Concilium Vaticanum constitutionem dogmaticam pri- 
mam de Ecclesia promulgavit, eiusdem constitutionis pars sequens decer- 
nenda videtur. 

Si in hanc novam partem constitutionis ea, quae a magisterio Sum- 
mi Pontificis inde a Concilio Vaticano praesertim litteris encyclicis 



EPISCOPUS TREVIRENSIS 


665 


statuta sunt, assumantur, recapitulatio totius depositi Fidei necessaria 
non videtur. 

Circa doctrinam de Ecclesia desiderantur haec: 

1. Ecclesia appareat tamquam populus Dei, Christi sanguine acqui- 
situs et in Novo Testamento constitutus. Pateat respectus in dispensatio- 
nem divinam salutis humanae factam per tempus « legis naturae » et 
« legis veteris scriptae », donec, cum plenitudo temporis advenisset, 
Iesus Christus proprio sanguine novum populum sibi acquisivit, ve- 
teri testamento abolito. Praeterea Ecclesia celebretur sponsa unica et 
dilecta Filii Dei et familia Dei Patris vinculo fidei et spei et caritatis 
in Spiritu Sancto coadunata. 

2. Relationes, quae sunt inter Ecclesiam visibilem et Regnum Dei 
et praesertim Communionem Sanctorum, explicentur ita, ut cum do- 
ctrina de Communione Sanctorum componantur ea quae praedicanda 
sunt de Beatae Mariae Virginis gratia et assumptione corporali et me- 
diatione. 

3. Ecclesia manifestetur esse viatorum, qui expectant beatam spem 
adventus Domini Nostri Iesu Christi, ita ut vana desideria tum commu- 
nismi tum adventistarum proscribantur. 

4. Agatur et de membris singulis, qui baptismo aut parvulorum aut 
adultorum Ecclesiae aggregantur, et de communitatibus christianis extra 
Ecclesiam degentibus. Omnia elementa, vere catholica, ab haerecticis et 
schismaticis conservata necnon exculta, e. gr. ceremoniae, cantica spiri- 
tualia, orationes, magna aestimatio Scripturae Sacrae etc. laudentur. 

5. Episcoporum potestas tum ordinis tum iurisdictionis ita expo- 
natur, ut elucidentur haec verba Concilii Vaticani (Denz. 1828): « Tan- 
tum autem abest, ut haec Summi Pontificis potestas officiat ordinariae 
ac immediatae illi episcopalis iurisdictionis potestati, qua episcopi, qui 
positi a Spiritu Sancto in Apostolorum locum successerunt, tamquam 
veri pastores assignatos sibi greges singuli singulos pascunt et regunt, 
ut eadem a supremo et universali pastore asseratur, roboretur ac vin- 
dicetur ». 

6. Dignitas laicorum, qui charactere baptismi et confirmationis par- 
ticipes facti sunt Regni et Sacerdotii Christi, efferatur eorumque tum 
iura ecclesiastica tum auxilia officiaque, quibus fungi possunt, statuan- 
tur; nec praetermittatur, quanti aest im andus sit consensus fidelium in 
rebus fidei et morum. 

7. Inter bona Ecclesiae, quae laudantur, splendescat « sacramen- 
tum » veritatis divinae, indefectibiliter idem permanens (contra pra- 
gmatismum, modernismum, existentialismum), quia Christus Apostolis 

oretenus depositum Fidei tradidit, mittens Spiritum Sanctum, ut Ec- 
clesia fideliter custodiret et recte exponeret et iuste applicaret hanc tra- 
ditionem, quae praecessit libros divinitus inspiratos Novi Testamenti, 
ita ut vivum magisterium Ecclesiae doceat, qui libri inspirati sint et Ve- 
teris et Novi Testamenti, et qualis sit haec inspiratio, et quomodo in 
utriusque Testamenti paginis bonum veritatis divinae quaeri debeat et 
inveniri possit. 

8. Bonum gratiae in Ecclesia abundare praedicetur, ita ut impri- 
mis tum in Ecclesia universali tum in singulis membris sanctificatis in- 
habitare doceatur ipse Spiritus Sanctus, in quo accessum habemus ad 
Christum et per Christum ad Deum Patrem. Non tamen occasio prae- 
beatur ad parvi aestimandum dona gratiae, quae a theologis « creata », 
a protestantibus « dingliche Gnade » nominatur. 

9. Cultus, quem Ecclesia in Spiritu Sancto per Christum Deo Patri 
defert, maxime aestimetur ob nexum intim um cum Sacrificio unico Iesu 
Christi. Relatio tum Sacrificii Eucharistici tum ceterorum Sacramento- 
rum ad opus Christi salutiferum explicetur. 

10. Declaretur, quomodo singuli actibus fidei, spei, caritatis cum 
Christo et Ecclesia coniungantur et quantum ethica christiana distet ab 
honestate « naturali » humana. 

11. Describatur, quibus modis tum Ecclesia tamquam societas, tum 
singuli fideles in societatibus variis non-catholicis vel non-christianis 
versari possint, ut, periculis non neglectis, honesta cooperatione Regno 
Christi fortiter deserviant. 

b) Praeterea contra errores periculum fidei et morum afferentes 
doctrina sana de homine explanetur. 

1. Origo, natura, indoles individuales et sociales, facultates et iura 
hominum manifestentur. 

2. Ius naturale et obligationes iustitiae et honestatis humanae certo 
cognosci posse et Ecclesiae ius et officium competere exponendi mores, 
inculcetur. 

3. Omnis operis humani, quo bona producuntur vel administran- 
tur vel veneunt vel consumuntur, fundamenta moralia et fines et ter- 
mini spatiumque ostendantur. 

4. De matrimonio naturali et sacramentali ita agatur, ut de novo 
inculcentur ius et officium parentum circa prolem procreandam, edu- 
candam, erudiendam. 

5. Agatur de obligatione oboedientiae erga auctoritatem Rei Publicae 
necnon de terminis huius oboedientiae, i. e. de iure et obligatione in 
quibusdam adiunctis etiam resistendi. 

II. De re liturgica 

« Sacra Liturgia integrum constituit publicum cultum Mystici Iesu 
Christi Corporis, Capitis nempe membrorumque eius » ( Mediator Dei, 
A.A.S. 39 [1947] 528-529). Nemo nescit faustissimum eloquium a 
Sancto Pio Papa X proditum de actuosa sacri cultus participatione ab 
ipsis fidelibus peragenda magis magisque factum esse principium instau- 
rationis liturgicae a Summo Pontifice Pio Papa XII feliciter inchoatae. 
Quamquam natura sua impossibile est a Concilio discuti omnia singula 
vel particularia quae in hac restauratione liturgica etiam pro futuro pro- 
videnda esse videntur, tamen eiusdem restaurationis principia reco- 
gnoscantur. 

a) Agatur de Kalendario universali: exaretur restaurationis norma, 
ut ipse anni dominici circulus (Proprium de tempore) clarius eluceat 
festaque illorum tantum Sanctorum remaneant universalia, quae uni- 
versalem Ecclesiam re vera maxime respiciunt, reliquis cultui locali vel 
regionali commissis. 

b) Agatur de quibusdam in Missali Romano reformandis: 

1) de partibus Missae a solis sacris ministris vel a choro vel a 
populo exequendis nec a celebrante duplicandis; 

2) de numero pericoparum dominicalium a S. Scriptura desumpta- 
rum augendo et novo ordine statuendo, ita ut cyclo e. gr. quaternali 
thesaurus S. Scripturae fidelibus magis magisque aperiatur; 

3) de oratione sic dicta fidelium in missis publicis restauranda, 
ita ut pro magnis intentionibus Ecclesiae iterum iterumque expressis 
verbis preces fiant; 

4) de novis praefationibus introducendis (e. gr. pro tempore 
Adventus, pro festis Martyrum, pro Dominicis); 

5) de formula abbrevianda, quae in S. Comunionis distributione 
adhibetur. 

e) Agatur de Breviario Romano ita reformando, ut conditionibus' 
cleri cura animarum occupati aptetur. (Conferantur litterae ab Emi- 
nentissimo Archiepiscopo Colon, nomine episcoporum provinciae ec- 
clesiasticae Colon, die 9 m. Nov. 1956 ad S. Rituum Congregationem 
missae). 

d) Agatur de quibusdam ritibus Pontificalis Romani reformandis. 
Publicetur quamprimum ritus consecrationis ecclesiae et altaris iam re- 
formatus. 

e) Agatur de Rituali Romano, imprimis de ritibus baptismi adulto- 
rum necnon parvulorum reformandis. 

/) Agatur de lingua vernacula, cuius usus « in non paucis ... ritibus 
valde utilis apud populum existere potest » ( Mediator Dei). 

1. Respiciantur experientiae longaevae atque probatae, quas quae- 
dam regiones vi consuetudinum legitimarum vel privilegiorum a S. Sede 
concessorum collegerunt. 

2. Agatur de extensione (iam feliciter inchoata) privilegii, secundum 
quod fidelibus abstantibus licet in missis, quae dicuntur « in cantu », 
Kyrie, Gloria, Credo et cetera, quae ad populum pertinent, lingua sua 
cantare, dum celebrans exclusive utatur lingua latina. 

3. Agatur de lectionibus Missae a ministris vel a sacerdote cele- 
brante sola lingua vernacula proferendis. 

4. Permittatur, ut oratio sic dicta fidelium in Missam reintroducenda 
(cf. supra II b n. 3) lingua vernacula recitetur. 

III. De regimine et disciplina 

a) De obligationibus clericorum 

1. Inculcetur lex caelibatus. 

Agatur vero etiam de variis desideriis circa Diaconatum, praeser- 
tim de quaestione, num in regionibus Missionum et Diasporae — nullo 
modo vero in ceteris territoriis — ad s. Diaconatus ordinem admitti 
possint viri uxorati, dummodo ab Episcopo competente vere digni et 
idonei habeantur. 

Commendatur insuper, ut ministri acatholici Fidem Catholicam am- 
plectentes, perdurante matrimonio antea contracto, dispensatione Apo- 
stolica admittantur ad suscipiendum s. Presbyteratus ordinem necnon 
ad curam animarum exercendam, dummodo Episcopus competens eos 
vere dignos et idoneos habeat. 

2. Clericis enixe commendentur modestia vitae, paupertas evange- 
lica necnon vera oboedientia. 

3. Statuatur, quibus sub conditionibus clerici ratione officii, quo 
funguntur, astringantur obligatione secretum servandi. 

b) De Episcopis 

1. Agatur de corroborando statu iuridico Episcoporum, amplifi- 
catis eorum facultatibus. 

Quaedam saltem facultates sic dictae quinquennales in potestatem 
ordinariam Episcoporum recipiantur. 

Episcopis tribuatur facultas ordinaria benedicendi et indulgentiis 
ditandi vias Crucis. 

Amplificata facultate, canone 806 § 2 C.I.C. concessa, Ordinariis 
tribuatur potestas ordinaria ad impertiendam facultatem 
diebus ferialibus duas Missas 
et diebus dominicis et festis tres Missas celebrandi. 

Episcopis tribuantur praesertim ampliora iura circa Congregatio- 
nes religiosas necnon circa administrationem bonorum temporalium, 
uti in sequentibus animadversionibus exponetur. 

2. Opera caritatis et similia severiori disciplinae et vigilantiae Epi- 
scopi subiciantur. 

c) De aliis clericis in specie 

1. Agatur de iuribus officialis, cum ea, quae canone 1573 C.I.C. 
continentur, non videantur sufficientia. 

2. Agatur quoque de iuribus sacerdotum, qui tamquam cooperatores 
curam animarum exercent sive in tota dioecesi sive in paroeciis sive in 
scholis sive in piis domibus ad normam canonis 464 § 2 C.I.C. a pa- 
rochi cura subductis. 

d) De religiosis 

1. Agatur de limitanda exemptione religiosorum, praesertim eorum 
qui cooperantur sive in cura animarum sive in operibus caritatis vel edu- 
cationis vel similibus. Statuatur Episcopi ius et officium examinandi, 
num in domibus religiosis, etiam in domo matrice vel provinciali, ad- 
ministratio bonorum temporalium concordet cum normis iustitiae, ae- 
quitatis, caritatis. 

2. Augeantur facultates Episcopi quoad religiones laicales, et qui- 
dem circa earum erectionem necnon regimen internum et disciplinam 
(v. gr. dispensationem super lege clausurae, praesidentiam in Capitulis 
generalibus vel provincialibus). 

e) De laicis 

Effuse agatur de statu laicorum in Ecclesia. Hodierno tempore ma- 
xime desiderantur normae praesertim de laicorum iuribus et officiis in 
vita tum privata tum publica necnon de eorum responsabilitate pro 
bono Ecclesiae et pro salute animarum atque de eorum obligationibus 
circa apostolatum et circa societatem humanam. Declaretur, quibus of- 
ficiis laici fungi possint in Ecclesia. 

f) De Sacramentis 

1. Non solum Episcopis et parochis, sed etiam aliis sacerdotibus, 
quibus cura animarum est commissa, tribuatur facultas Sacramentum 
confirmationis conferendi fidelibus, qui ex gravi morbo in vero mortis 

periculo sunt constituti. Deleatur clausula: « dummodo Episcopus dioe- 
cesanus (vel parochus) haberi non possit vel legitime impediatur ». 

2. Immutetur praescriptum unoquoque anno fidelibus proclamandi 
Decretum « Sacra Tridentina Synodus » diei 20 m. decembris 1905 et 
Decretum « Quam singulari » diei 8 m. augusti 1910. 

3. Agatur de reformanda disciplina indulgentiarum, et quidem nu- 
merus indulgentiarum minuatur necnon condiciones eas lucrandi ag- 
graventur. 

4. Modus recipiendi acatholicos in Ecclesiam et formula abiurationis 
haeresis aetati huic nostrae accomodentur. 

5. Ordinariis locorum impertiatur facultas non solum vicarios coo- 
peratores, sicuti in canone 1096 § 1 C.I.C., sed etiam alios sacerdotes 
generaliter delegandi ad assistendum matrimoniis. 

6. Nova lege statuatur, ut invalida sint matrimonia inita ob errorem 
dolose causatum, et declaretur, quibus sub condicionibus haec matri- 
monia sint invalida. 

7. Expresse statuatur, ut invalidum sit matrimonium initum cum 
persona amente. 

8. Desideratur instructio, hodierno tempori adaptata, de condicio- 
nibus praesumendi mortem coniugis (cf. can. 1053 C. I. C.). 

9. Expressa lege statuantur normae de dissolutione matrimonii in 
favorem fidei. 

g) De temporibus sacris 

1. Praecepta de diebus festis examini subiiciantur. 

2. Agatur de reformanda disciplina circa ieiunium et abstinentiam. 
Negari nequit legem ieiunii in nostris regionibus a paucis tantum fide- 
libus hodie servari et legem abstinentiae a multis non servari. Tot sunt 
concessa indulta, ut leges Ecclesiae de hac materia in vita practica fere 
abolitae appareant. Leges hodierno tempori adaptentur. Mitigandae sunt; 
quae vero valent, inquantum fieri potest, urgendae, ne saluberrima ista 
disciplina Ecclesiae plane pereat. 

Proponere mihi liceat, ut canon 1252 C. I. C. immutetur hoc fere 
modo: 

§ 1. Lex solius abstinentiae servanda est singulis feriis sextis. 

§ 2. Lex abstinenttiae simul et ineunii servanda est feria quarta 
cinerum necnon feriis sextis Quadragesimae et Adventus. 

§ 3. Admonentur fideles, ut ceteris quoque feriis Quadragesi- 
mae et feriis sextis Qua tuor Temporum necnon pervigiliis Pentecostes 

et Omnium Sanctorum ieiunent vel saltem opera mortificationis in se 
suscipiant. 

§ 4. Diebus festis de praecepto lex abstinentiae vel abstinentiae 
et ieiunii cessat. 

h) De cultu divino 

Agatur de reducendo numero iuramentorum praestandorum. Abo- 
leatur obligatio praestandi iuramentum contra errores Modernismi. 

i) De magisterio ecclesiastico 

1. Agatur de erigendo in Urbe Instituto pro studio omnium reli- 
gionum acatholicarum. Curandum est, ut alumni in Seminariis maiori- 
bus et Universitatibus catholicis de eadem materia instruantur. 

2. Moneantur Ordinarii locorum, ut instituant in suis dioecesibus 
Consilium clericorum et laicorum, quod curam habeat acatholicorum. 

3. Leges de censura praevia et de prohibitione librorum revisioni 
subiiciantur. Inculcanda erit praesertim obligatio moralis vitandi pericula 
fidei et morum, sive agatur de libris sive de rebus cinematographicis, ra- 
diophonicis, televisificis. 

k) De beneficiis ecclesiasticis 

1 . Agatur de reformanda disciplina circa beneficia ecclesiastica eaque 
adaptanda conditionibus nostri temporis. 

2. Limitetur reservatio beneficiorum. 

3. Restringatur inamovibilitas parochorum. 

4. Obligatio fructus superfluos impendendi pro pauperibus aut piis 
causis (cf. can. 1473 C.I.C .) extendatur ad omnes sacerdotes quodlibet 
ministerium ecclesiasticum exercentes. Episcopo liberum sit definire, 
quibus causis reditus superflui sint impendendi. 

1) De bonis temporalibus 

1. Agatur de amplificandis facultatibus Episcopi circa administra- 
tionem bonorum temporalium, praesertim circa alienationem et onera- 
tionem bonorum. 

2. Episcopo tribuatur facultas, praeter tributum ad sustentandum 
Seminarium, imponendi sive clericis sive fidelibus sive paroeciis sive 
aliis personis moralibus alia tributa, quae, consentiente Synodo dioece- 
sana, necessaria habentur pro administratione dioecesis vel pro cura 
animarum vel pro piis operibus. 

m) De delictis et poenis 

1 . Agatur de reducendo numero legum, quae poenas latae sententiae 
statuunt. Censurae reservatae ad duas tantum species reducantur, ita ut 
habeantur nonnisi censurae aut Apostolicae Sedi aut Ordinario reser- 
vatae, demptis ulterioribus specificationibus. 

2. Distincte caveatur, quae poenae in foro interno sacramentali 
quaeque in foro tantum externo remitti possint, ea lege, ut poenae ex 
omnibus et solis delictis occultis provenientes remitti possint a confes- 
sariis in foro sacramentali, omnia vero delicta sive natura sua sive de 
facto publica ad forum externum remittantur, firmo praescripto cano- 
nis. 2252. 

3. Confessario a censura reservata absolventi imponatur obliga- 
tio recurrendi ad Superiorem competentem pro obtinendis mandatis 
poenitenti dandis, firmo praescripto canonis 2254 § 3 C.I.C., et poeni- 
tenti imponatur obligatio implendi mandata, non vero sub poena rein- 
cidentiae. 

40. Enumerentur in lege taxative delicta natura sua publica. 

n) Varia desideria 

1. Magnopere desiderandum mihi videtur, ut exemplaria proces- 
suum de batificatione Servorum Dei dactylographice transcripta admit- 
tantur (cf. can. 2054 C.I.C.). 

2. Item magnopere desiderandum mihi videtur, ut acta causarum 
matrimoniali um , sive ad Supremam Sacram Congregationem Sancti Of- 
ficii sive ad Sacram Congregationem de disciplina Sacramentorum sive 
ad Sacram Romanam Rotam transmittenda, admittantur in sola lingua 
vernacula transcripta. 

Treviris, die 27 m. augusti 1959. 

© Matthias Wehr 
E pise o pus T re vir ensis 

Exc.mi P. D. IOSEPHI STANGL 
Episcopi Herbipolensis (Wurzburg) 

Prot. N. 1 C/59 - 1482 Herbipoli, die 31 m. aug. 1959 

Eminentissime Princeps, 

Infrascripto episcopo pergratum contingit, Eminentiae Vestrae in 
foliis hisce adiectis nonnullas adnimadversiones circa res, quae in futuro 
Concilio tractari potuerint, humillime porrigere. 

Hac occasione nactus sacram Eminentiae Vestrae Purpuram deoscu- 
lans me profiteor 

Eminentiae Vestrae 

IOSEPHUM STANGL 
Episcopum Herbipolensem 

In futuro Concilio tractetur de natura Ecclesiae, dioeceseos et paroe- 
ciae qua talium; sententiae ex hac tractatione manantes exprimantur — 
quantum respiciant ius canonicum — in C.I.C. 

Generatim ad C.I.C.-. termini technici clarius definiantur, e. gr. « Or- 
dinarius », « matrimonium legitimum » etc. 

Locorum Ordinariorum facultates dispensandi amplientur (can. 81). 

Declaretur quis sit membrum Ecclesiae et quomodo notio can. 87 
componi queat cum canonibus 12, 1016, 2314 (quoad eos, qui a prima 
aetate sunt acatholici). 

Reformatio et adaptatio Breviarii Romani ad conditionem sacerdo- 
tum in cura animarum laborantium (can. 135). 

In discrimen vocetur, num etiam in casibus praeter can. 214 obliga- 
tiones coelibatus et horarum canonicarum auferri queant, si causae gra- 
vissimae et singulares id postulare videantur vel « vis et metus » ad 
tramitem iuris plene probari non potuerit. 

Ius laicorum (cann. 682 sqq.) fusius explicandum sit. 

In normis de s. Eucharistia (cann. 801 sqq.) etiam exprimatur hoc 
sacramentum centralem actionem cultus Ecclesiae constituere, in qua Cor- 
pus Christi Mysticum repraesentatur. 

Admittatur lingua vernacula in ea Missae sacrificii parte, quae Offer- 
torium antecedit, saltem pro lectionibus; insuper in lectionum ordine 
maior variatio concedatur (can. 819). 


43 (II a) 

Pro confessionibus religiosarum singuli sacerdotes ne indigeant iuris- 
dictione speciali, sed tantum licentia, ut validitas confessionis sem- 
per certa sit (can. 876, vide etiam cann. 520-529). 

Restringatur facilitas in Indulgentiis acquirendis (cann. 911 sqq.). 

Ditentur singuli pastores animarum generatim facultatibus benedi- 
cendi Rosaria, cruces cum Indulgentia plenaria in articulo mortis lu- 
cranda etc. 

Post conversionem in sinum Ecclesiae ministri quondam acatholici, 
qui matrimonio ligati sunt, ad sacros ordines facilius admittantur 
(can. 968). 

Abrogentur generatim impedimenta matrimonalia minoris gradus 
(cann. 1035 sqq.) et insuper affinitas in primo lineae collateralis gradu. 

Impedimentum disparitatis cultus etiam comprehendat matrimonia 
omnia inter baptizatos et non baptizatos (can. 1070). 

Ordinarii locorum ditentur iure ordinario potestate dispensandi su- 
per universis impedimentis, super quibus Sedes Apostolica dispensare 
solet. 

Error circa qualitatem personae reddat matrimonium invalidum, si 
una pars dolose in errorem ducta fuerit (can. 1083). 

Matrimonium ne admittat conditionem (can. 1092). 

Instituatur commissio papalis pro processibus super matrimoniis ratis 
non consummatis examinandis, fortasse apud Nuntiaturam Apostolicam 
(can. 1119). 

Supprimatur clausula in Indice Facultatum Quinquennalium (for- 
mula III B), p. 1, S.C.S.O. n. 3, 3° enuntiata. 

Coarctetur numerositas iuramentorum (cann. 1316 sqq., 1767 sqq.), 
imprimis etiam in processibus de beatificatione et canonizatione. 

Reformentur et relaxentur praescripta de censura librorum eorumque 
prohibitione (cann. 1384 sqq.). 

Ius beneficiale sensim partimque adaptetur iuri officialium (cano- 
nones 1409 sqq.). 

Loco taxarum adhibeatur modus hodiernis temporibus magis adap- 
tatus. 

Deleatur inhabilitas accusandi secundum can. 1971, § 1 n. 1. 

Abrogetur censura interdicti, saltem interdicti personalis et ab in- 
gressu ecclesiae (cann. 2268 sq.q). 

Censurae latae sententiae abrogentur vel saltem valde restringantur 
(cann. 2314 sqq.). 

IOSEPHUS STANGL 
Episcopus Herbipolensis 

Exc.mi P. D. ALOISII I. MUENCH 
Archiepiscopi tit. Fargensis, Nuntii Ap. in Germania 

N. 13443/1 - 0 Bad Godesberg, 9 settembre 1959 

Eminenza Reverendissima , 

In ossequio ai venerati desideri di Vostra Eminenza Reverendissima, 
espressi nel pregiato Foglio N. I C/59-1666 dei 18 luglio 1959, mi onoro 
di inviare a codesta Pontificia Commissione Antipreparatoria per il Con- 
cilio Ecumenico, alcune sommesse osservazioni sugli argomenti die po- 
tranno essere trattati nella solenne adunanza. 

Profitto delhoccasione per rinnovarLe i sensi dei mio profondissimo 
ossequio, coi quali, prostrato al bacio della Sacra Porpora, ho 1’alto onore 
di professarmi 

di Vostra Eminenza Reverendissima 
um.mo, obbl.mo, dev.mo 

. © A. I. Muench 
Arcivescovo-Vescovo di Fargo 
Nunzio Apostolico 

Argumenta quae in futuro Concilio tractari poterunt 

De existentia Dei 

E denegatione huius veritatis fundamentalis, sc. existentiae Dei, plu- 
rimos emanare errores omnibus patet: materialismum, saecularismuin, 
agnosticismum, atheismum. Atheismus a guberniis communisticis palam 
propagatur; in aliis regionibus, quae sub dominatione Communistarum non 
sunt, invenitur numerus in dies maior atheistarum « practicorum », ut 
dicuntur, qui vivunt et agunt, quasi Deus non esset. 

Consequentia maxime deplorabilis huius atheismi est, quod normae 
ordinis moralis collabuntur, cum atheistae Deum eiusque leges negantes 
suas normas vitam publicam et privatam regentes statuant. 

Itaque indoles et fundamentum rationum existentiam Dei proban- 
tium denuo examinari oportebit auxilio argumentorum a philosophia, 
scientiis naturalibus, physica, biologia, astronomia etc. allatorum; quae 
argumenta nostrorum temporum hominibus suggeri debent verbis per- 
suasibilibus et allidentibus. 

De Religione et Evolutione 

Systemate evolutionis (seu Darwinianismo stricte dicto) originem 
omnium rerum explicari posse sat multi putant. Hanc doctrinam radi- 
cem multorum errorum huius aetatis esse constat: e. g. omnia, quae 
absoluta, certa, immutabilia sunt, repudiantur; ut uno verbo dicam, 
essentia immutabilis rerum negatur. Hoc modo porta et via patefactae 
sunt illi tendentiae philosophiae modernae, quae vocatur existentiali- 
smus, qui est causa multorum malorum in ordine morali. 

Communismus quoque asserit doctrinam materialismi dialectici va- 
lidis argumentis evolutionis biologicae sic dictae probari; adeo ut fun- 
damentum dignitatis, libertatis, iuriumque humanorum corruere ne- 
cesse sit. 

Itaque videtur mihi summopere oportere auctoritatem ecclesiasti- 
cam sine ulla ambiguitate indicare, quid de variis stadiis et theoriis evo- 
lutionismi a Christianis sentiendum sit. Hucusque scientiae naturales 
nihil certi de origine generis humani invenerunt. Quaecumque a scientiis 
naturalibus ut vera et certa in hoc respectu demonstrata sunt vel demon- 
strabuntur, sine restrictione accipientur; quia nulla discordia esse potest 
inter veritates, quae ex libro naturae discuntur, et illas, quae libris Sa- 
cre Scripturae revelatae sunt. 

De Sacra Scriptura 

Quoniam multae notiones falsae quoad S. Scripturam tenentur, valde 
iuvabit characterem divinum S. Scripturae terminis claris et sine ulla 
ambiguitate statui; sc. Deum eius esse auctorem, Ecclesiam Catholicam 
autem interpretem totius depositi veritatum in S. Scriptura revelata- 
rum esse. 

Humanismus vero modernus affirmat interpretatione ecclesiastica 
opus non esse, cum ratio humana per se ipsam hoc munere fungi queat. 

Has hisque similes notiones a Concilio Oecumenico investigari et 
repudiari oportebit; scio illos Protestantes, qui characterem sacrum Bi- 
bliae affirmant, talem declarationem Ecclesiae Catholicae fervide appro- 
baturos esse. 

De Justificatione et Fide 

Nonnulli theologi protestantes nostris temporibus bene noti magis 
magisque animum advertunt ad doctrinam Ecclesiae de iustificatione et 
fide, cui doctrinae communiter favent. 

Quae cum ita sint, necesse videtur doctrinam Conciliorum de iusti- 

ficatione et fide publice tractari in Concilio Oecumenico, quod mox ha- 
bebitur. 

Correctio errorum in spiritu caritatis suscepta multum iuvabit, ut 
fratres nostri ab unione Ecclesiae separati in ovile Christi reducantur. 

De Ordine Morali 

Ordo moralis fundatur in legibus a Deo ipso statutis. Quoniam 
Deus earum auctor est, Ecclesiae est has leges morales cum auctoritate 
docere et interpretari. 

Nova Moralitas, ut dicitur, hanc veritatem negat, ita ut multi errores 
vitae publicae, sociali, oeconomicae, familiali, iuvenili, privatae, maxime 
nocivi oriantur. 

Haec defectio ab ordine morali palam propagata in omnibus vitae 
humanae rationibus gravissima mala secum fert. 

Spiritus rationalismi moderni etiam in rem tanti momenti, quae est 
iurisprudentia, invasit; praesertim relativismus fundamenta aedificii mo- 
ralis labefactavit. 

De Ordine sociali 

Cum tam late vigeat dominatio Socialismi et Communismi, ut eius 
errores perniciosissimi maxime noceant principiis immutabilibus legis 
naturalis et veritatum in Evangeliis et Encyclicis socialibus statutarum, 
opportunum et utilissimum videtur illa principia summa auctoritae Con- 
cilii Oecumenici fulciri. 

Talis affirmatio et multis operariis et conductoribus (industrialistis) 
gratissima erit, cum eorum maxime intersit, stabiliri validum ordinem 
socialem, qui et concordiam socialem et prosperitatem omnium fovebit. 

De Ecclesia 

Quaedam puncta consideranda et statuenda: 

Origo divina Ecclesiae. 

Missio divina Ecclesiae; sc. continuatio operis redemptionis Divini 
Salvatoris, ad quem finem Ecclesia Ipsius potestate doctorali, sacerdotali, 
pastorali dotata est. 

Auctoritas divina Ecclesiae. Aestimatio huius auctoritatis impugna- 
tionibus saecularismi minuta est, similiter atque auctoritas parentum, 
magistrorum magistratuum civilium debilitata est. 

Accusatio illa, quod Ecclesia « auctoritativa » sit, i. e. hominibus 
nimis imperet, oritur ex falsa notione ipsius missionis et ex usu huius 
auctoritatis necessario. 

Summa confusio invenitur quoad relationes inter Ecclesiam et rem 
publicam. Oportet clarificari utriusque originem, indolem, finem. Rem 
publicam decet iura et libertates Ecclesiae agnoscere. Si quando pacta 
inita sunt, aequitas naturalis postulat, ut principium illud magni aesti- 
metur: « Pacta sunt servanda ». 

Vitandus est ille « falsus irenismus », qui pacis omnimodo servandae 
causa nimias concessiones faciendas esse putat. Neque Regnum Dei augen- 
dum vel amplificandum est veritatibus revelatis detrimentum patienti- 
bus, neque novae notiones loco veterum saeculari traditione probatarum 
introducendae sunt; neque Ecclesia officio patrimonii veritatis divinae 
custodiendi fideliter fungeretur, nisi methodos perniciosissimo illi rela- 
ti vismo in dogmatibus docendis faventes condemnaret. 

De Ordine supernaturali 

Homines, qui in dies magis terrenis et mundanis considerationibus 
materialismi afficiuntur, facultatem supernaturaliter sentiendi tantopere 
perdiderunt, ut essentiam et magnitudinem, quin etiam existentiam et 
possibilitatem peccati magno cum detrimento negent. Sunt Christiani in 
societate neo-pagana viventes, qui multo minore claritate quam christiani 
priorum temporum malitiam infinitam peccati intelligant et sentiant. 

Tales homines ignorantes, quid quantumque sit peccatum, nesciunt, 
cur indigeant redemptione Salvatoris Nostri Iesu Christi; eos latet ne- 
cessitas gratiae et mediorum, quibus confertur, sc. Sacri Sacrificii Missae, 
Sacramentorum etc. 

Alia, de quibus magno cum usu deliberari poterit : 

De ratione, scientia, fide (earumque nexu); 
de iis, quae ad bonam pacem necessaria sunt; 
de pelliculis (films), radiophonia, televisione, theatro; 
de Actione Catholica, eius indole, scopo seu fine; 
quae opera ei conveniant, quae non; 

de educatione Catholica; de iuribus et officiis familiae et rei pu- 
blicae in hoc respectu; 

de cultu corporis nostra aetate maxime conspicuo; 
de matrimonio, de iuribus et officiis coniugum, de familia; 
de fine et normis boni preli. 


Aloisius I. Muench 
Archiepiscopus-E pise opus Fargensis 
Nuntius Apostolicus in Germania 

Exc.mi P. D. CORRADI BAFILE 
Archiepiscopi tit. el. Antiocheni in Pisidia, 

Nuntii Ap. in Germania 

Alia Eccellentissima 

Commissione Antipreparatoria per il Concilio Ecumenico 

II sottoscritto si permette far presenti le seguenti considerazioni in 
materia di Catechesi ed assistenza alia Santa Messa. 

La necessita delPistruzione dei popolo cristiano si fa sempre piu 
urgente e piu ardua. 

Da una parte, infatti, si va attenuando 1’atmosfera religiosa ereditata 
dagli avi e si moltiplicano gli incentivi al male e, perfino, le organizzazioni 
professanti il materialismo ateo, mentre, dalPaltra, le circostanze della 
vita moderna spingono i fedeli a trattenersi in chiesa solo per breve 
tempo. L’uso di andare in chiesa anche nel pomeriggio, per ricevervi 
Pistruzione catechistica, diventa difficile a mantenersi, dove esiste, e sem- 
pre piu difficile ad introdursi, dove non esiste. 

In questa situazione e necessario che vengano valorizzate in pieno 
alcune risorse delPapostolato catechetico, che non lo sono sufficiente- 
mente, e segnatamente: 

a) 'A tesoro dei Vangelo con la sua divina forza d’attrazione; 

b) la presenza in Chiesa di imponenti masse di fedeli per 1’assi- 
stenza alia S. Messa nelle domeniche e feste di precetto. 

Ad a): Attualmente 1’impiego dei Santo Vangelo e ben Iungi dalPes- 
ser pieno. Nelle domeniche e feste di precetto si leggono e si commen- 
tano complessivamente una sessantina di brani, che si ripetono tutti gli 
anni, per cui finiscono per avere una presa attenuata sugli ascoltatori. Al 
contrario altri brani, fra i piu belli ed efficaci, non capitano mai nei 
giorni di precetto. Eppure il popolo cristiano e avido di Vangelo. Occor- 
rerebbe quindi stabilire piu cicli annuali di lezioni scritturali, in ma- 
niera da valorizzare sostanzialmente tutto il Vangelo. Si ha, per alro, 
1’impressione che la Sacra Congregazione dei Riti sia gia entrata in 
questo ordine di idee. 

Ad b ): Occorrerebbe trarre maggior profitto dalla assistenza dei fe- 
deli alia S. Messa nei giorni di precetto. E, siccome Puso della predica- 
zione simultanea alio svolgimento della Liturgia della Messa e troppo 
stridente con lo spirito liturgico, che si fa sempre piu vivo nel popolo 
fedele, si pensa che la soluzione migliore dei problema sia quello di 



680 


GERMANIA 


ricondurre la Messa dei Catecumeni alia sua originale funzione di Ca- 
techesi. 

Roma, 12 marzo 1960. 

Corrado Bafile 

Arcivescovo eletto di Antiochia di Pisidia 
Nunzio Apostolico in Germania 


Alia Eccellentissima 

Commissione Antipreparatoria per il Concilio Ecumenico 

II sottoscritto si permette esporre alcune considerazioni in merito 
alia disciplina dei digiuno e delPastinenza. 

E evidente che la necessita dei digiuno (in senso largo), proclamata 
da Nostro Signor Gesu Cristo, non e venuta meno ai giorni nostri. D’al- 
tra parte, si nota che 1’osservanza delle pratiche tradizionali dei digiuno 
e delPastinenza, benche ridotte al minimo, diventa sempre piu difficile 
e, per lo meno in alcuni paesi, sempre meno sentita dal popolo cristiano: 
anzi, appunto perche poco sentita dalla massa dei fedeli, riesce di diffi- 
cile attuazione anche per i piu volenterosi. 

Vien. fatto di pensare se non sia il caso di una modifica profonda 
della vigente disciplina, per la quale si segnalano, come possibili, i se- 
guenti criteri: 

1. far cessare Yobbligo (sub gravi) dei digiuno e delPastinenza, 
e sostituirlo con una semplice raccomandazione, molto impegnativa pero, 
rivolta specialmente agli ecclesiastici, ai religiosi, alie religiose ed ai mem- 
bri delle organizzazioni cattoliche; 

2. allargare il concetto tradizionale dei digiuno e delPastinenza, 
in maniera che qualsiasi privazione di cibo o di bevanda, specialmente 
se gradevole al gusto, possa essere valevole per soddisfare alPinvito 
della Chiesa; 

3. eventualmente, allargare ulteriormente il concetto in questione, 
includendovi anche Pastensione dal fumo e dai divertimenti, in maniera 
che anche queste forme di mortificazione siano valevoli per corrispon- 
dere alPinvito della Chiesa al digiuno ed alPastinenza. 

Al riguardo si rileva che, se e vero che i cattolici di oggi sono poco 
portati verso le forme tradizionali di digiuno e di astinenza, non man- 
cano, tuttavia, persone che si assoggettano a delle forme di privazione 
tutt’altro che trascurabili (basti pensare ali’ elevato numero di fedeli che 
in Irlanda si impegna per tutta la vita a non bere bevande alcooliche di 
sorta, rinuncia tanto piu considerevole in quanto nei paesi nordici Pin- 

clinazione all’alcool suol essere piu forte che non nei paesi a clima piu 
temperato). 

Roma, 12 marzo 1960. 

Corrado Bafile 

Arcivescovo tit. eletto di Antiochia di Pisidia 
Nunzio Apostolico in Germania 

Exc.mi P. D. GULIELMI SEDLMEIER 
Episcopi tit. Aulonitani, Auxiliaris Rottenburgensis 

Prot. n. I C/59 - 2171 

Rottenburgi (ad Nicarum), die 9 novembris 1959 

Eminentissime ac Illustrissime Princeps! 

Liceat mihi potissimum expetere veniam, quod ad benignam invi- 
tationem ab Eminentia Vestra die 18 iunii 1959 mihi transmissam non 
valui animadversiones, consilia et vota pro futuro Concilio Oecumenico 
ad optatam diem 1 septembris proponere. Nam ut ea, quae mentem meam 
agitabant, litteris mandarem, opus fuit otio uti vacationum. At certe gra- 
tissimo animo summoque gaudio receperam litteras, quibus Eminentia 
Vestra praeter Rev.mum Dominum Carolum Iosephum Leiprecht, Epi- 
scopum Rottenburgensem, et mihi, eius Auxiliari ac Episcopo Titulari Au- 
lonitano, exhibuit peropportunam facultatem, pro futuro Concilio Oecu- 
menico, illo tam sancto opere, quod Sanctitas Sua Ioannes Papa XXIII 
indixit quodque maximi momenti esse poterit tam pro universa Ecclesia 
quam pro salute singulorum christifidelium, tenua mea vota ac con- 
silia proponere. 

Rev.mus Dominus Carolus Iosephus, Episcopus Rottenburgensis, 
me benigne certiorem fecit de suo responso (Prot. N. I C 59-1129) ad 
Eminentiam Vestram transmisso. Quapropter liceat mihi hisce ad hoc 
responsum rationem habere, argumenta inibi exposita hic leviter attin- 
gere ac votis et argumentis meis supplere. 

I. Quoad fidem catholicam 

1 .Peropportunum mihi esse videtur propulsari in futuro Concilio 
errores, qui hac nostra aetate praesertim grassantur, nempe fallacias 

atheismi, materialismi, communismi, immoderati nationalismi ac nimii 
stirpis suae exornandae studii. Declaretur ac definiatur igitur doctrina, 
christiana, qua affirmatur coram Deo omnes homines cuiusvis gentis ac 
stirpis esse aequales. Quapropter Evangelii praeconibus in sacris Mis- 
sionibus liceat, rationem, qua doctrina christiana variis gentibus prae- 
betur, et modum, quo sacra Sacramenta administrantur ac cultus divinus 
litatur, quam maxime adaptare menti ac nativis moribus cuiusvis gentis, 
quae evangelica veritate collustretur. 

2. Dogmate provide definito de Deipara Virgine singulari privilegio 
cum corpore ad caelum assumpta, explicanda esse mihi videtur doctrina 
de novissimis rebus singulorum hominum definiendis quibusdam dogma- 
tibus de statu termini. 

3. Quae veritates de Ecclesia in Primo Vaticano Concilio propter 
adversitatem temporum definiri non potuerunt, in futuro Concilio defi- 
niendas esse censeo, imprimis de Episcopatu catholico eiusque faculta- 
tibus, quae profluunt potius ex sacra ordinatione quam ex iuridica no- 
minatione. 

4. Luculenter ac distincte definiantur privilegia ac iura laicorum. 
Quae in Codice luris Canonici hac de re inveniuntur, tenuiora esse vi- 
dentur. Quae clericis, quae laicis in Ecclesia competant, perspicue cir- 
cumscribantur. Quae munera, quae officia pro procuranda omnium ho- 
minum animarum salute pertineant ad laicos homines vigore sacerdo- 
talis dignitatis, qua omnes christifideles quodammodo participant, defi- 
niatur ac declaretur quoad varias provincias, quae quodammodo sui iuris, 
sunt, nempe quoad rem politicam, oeconomicam, socialem necnon quoad 
artes et litteras liberales. Aliquam utilitatem fortasse ad hoc propositum 
collaturum esse existimo Consilium illud Laicorum, quod Sanctitas Sua' 
Ioannes XXIII ex omnibus gentibus cogendum iam commemoravit. 

5. Item decernendum esse duco, qui baptizati revera sint sodales 
Ecclesiae catholicae. 

6. Ad Germanicas necessitates consulendas contra Civitatis usurpa- 
tiones summa auctoritate declaretur, quae iura ac officia competant pa- 
rentibus quoad prolem propriam educandam. 

7. Si quae veritates tenendae definiantur, redigenturne in talem for- 
mam, ut iis religiosis Societatibus, quae hucusque extra Ecclesiae saepta 
inveniuntur, ianua ad Ecclesiam potius aperiatur quam obseratur, uti 
ex aliquibus verbis Sanctitatis Suae Ioannis Papae XXIII concludi 
potest. 

II. Quoad Congregationes religiosas iuris dioecesani 

Cum in administranda dioecesi Rottenburgensi partes meae sint, pro- 
videre educationi sobolis in spem Ecclesiae succrescentis et Congrega- 
tionibus Sororum Religiosarum, placeat, facultates ac iura Ordinariorum 
aliquantum augere, quamvis necessaria videatur vigilantia Sacrarum 
Congregationum Romanarum, ut exemplo utar, negotiis Religiosorum 
Sodalium et Seminariis ac studiorum Universitatibus praepositarum. 

Prosperum quidem esse videtur illud praescriptum can. 492 C.I.C., 
quo Episcopi prohibentur Congregationes ne iuris dioecesani quidem 
condere inconsulta Sede Apostolica, ad Congregationes autem iuris dioe- 
cesani conditas regendas Episcopo maiores facultates concedantur. Ut 
nonnullis exemplis utar: 

1 . Episcopus facultate guadeat dispensandi Sorores Religiosas a votis 
simplicibus perpetuis in Congregatione iuris dioecesani e m issis. 

2. Si agatur de alienandis bonis vel de contrahendis debitis et obli- 
gationibus ad normam can. 534 § 1 C.I.C., etsi eorum valor superet 
summam decem milium libellarum aurearum, supremus Superior sit 
Ordinarius loci eiusque licentia sufficiat. 

3. Optandum est, ut Relationes quinquennales pro Congregationi- 
bus Religiosis iuris dioecesani praescriptae et ad S. Congregationem de 
Religiosis transmittendae earumque quaestionaria abbrevientur et ad 
simpliciorem modum redigantur. 

III. Quoad dispensationem Sacramentorum et cultum divinum 

1. Per indultum generale Apostolicum de die 14 septembris 1946 
parochis aliisque sacerdotibus determinatis facultas concessa est, confe- 
rendi licite et valide sacramentum Confirmationis Christifidelibus, ex 
gravi morbo in vero mortis periculo constitutis. Desiderandum est, ut 
parochi, si opus sit, etiam aliis sacerdotibus, praesertim suis vicariis 
cooperatoribus, hanc facultatem delegare valeant. 

2. Ad normam can, 1102 C.I.C. in matrimoniis inter partem ca- 
tholicam et acatholicam contrahendis potest Ordinarius, si ex prohibi- 
tione cuiusvis sacri ritus graviora mala provideantur aliquam ex consuetis 
ecclesiasticis caeremoniis permittere, exclusa semper Missae celebra- 
tione. Peropportunum esse censeo, ut in Germania saltem, in qua quo- 
tannis complura milia nupturientium mixtorum cum dispensatione super 
impedimento mixtae religionis matrimonia celebrant, haec restrictio 
« exclusa semper Missae celebratione » eliminetur, quia nupturientes 
aegerrime ferunt, sibi s. Missam vetari, quamquam universae prolis ca- 

tholicam educationem promiserunt, et quia exinde magis magisque im- 
minet periculum contrahendi matrimonium coram ministro acatholico. 
Ceteroquin celebratio s. Missae sacrificii hisce diebus etiam acatholico- 
rum auribus ac oculis in dies crebrius praebetur per radiophonicam vel 
televisificam artem. 

3. Quoad celebrationes s. Missae sacrificii placeat nonnulla instau- 
rare secundum historiae liturgicae scientias a theologis noti nominis 
hisce diebus demonstratas; Missa Catechumenorum, ex. gr., magis dis- 
solvatur ab ipsa S. Eucharistiae celebratione. Liceat repetere votum, 
quod Rev.mus Dominus Carolus Iosephus Leiprecht, Episcopus Rot- 
tenburgensis, hac de re edidit: 

« Formetur Missa Catechumenorum ita, ut sit pariter cultus Sum- 
mo Deo devotus ac instructio fructuosa plebis christianae, quia talis 
instauratio maxime proderit fidelibus inter acatholicos vitam degen- 
tibus. 

Admonuerunt Summi Pontifices a Pio X usque ad Ioannem XXIII 
sacrificii Missae participationem, quam dixerunt, actuosam. Serventur 
et augeantur ideo privilegia utendi lingua vernacula in celebrando sa- 
crificio Missae necnon in administrandis Sacramentis. Et exhauriantur, 
quae Theologi noti nominis Iungmann et Hofinger S. I. demonstrave- 
runt, in scriptis ipsorum et in Conventibus Liturgicis supradictis. 

Ordo Hebdomadae Sanctae instauratus haud parvum gaudium spi- 
rituale inter christifideles excitavit. Ut numerosiorem alliciant plebem 
et uberiores ferant fructus Hebdomadae Sanctae sollemnitates, ulterius 
abbrevientur ritus sacri, imprimis lectiones in Vigilia Paschali ». 

4. Votis, quae Rev.mus Episcopus Carolus Iosephus significavit de 
instaurando iterum priscae Ecclesiae Diaconatu, pariter omnimodo as- 
sentior. Liceat mihi eius verba repetere: « Lamentabili laborat fere totus 
orbis penuria sacerdotum. Quare levitarum munus his temporibus in- 
staurari et tamquam proprium officium in adiutorium sacerdotum reddi 
sicut in antiqua Ecclesia necessarium mihi videtur. Et quia ad istud 
munus haud pauci iuvenes ac viri convolarent fide ac virtute ardentes, 
dono tamen virginitatis carentes, optandum esset, ut praedicti diaconi 
lege coelibatus non teneantur. Si insuper sustentationi eorum provide- 
retur ad instar sustentationis sacerdotum, minime esset dubitandum, 
quin tam ex alumnis, deficiente dono virginitatis, seminariis discedenti- 
bus quam ex Lutheranorum administris ad fidem catholicam conversis, 
matrimonii vinculo autem detentis, augeatur in vinea Domini numerus 
adiutorum, qui aliquam saltem partem officiorum sacerdotalium lauda- 
biliter suscipere possint ». 

Addere liceat: Propter nimiam sacerdotum inopiam opus est, ut' ; 

permulti sacerdotes s. Sacrificium singulis Dominicis ter litent. Quo 
nimio corporis labore autem eorum vires nimis ac maturius consumun- 
tur. Instaurato igitur dicto Diaconatu iis praesertim catholicis, qui fusi 
ac dispersi inter acatholicorum multitudines « Diasporae », quae dici- 
tur, regiones incolunt, facultas concedatur satisfaciendi legi de audien- 
do Sacro diebus festis et Dominicis, si opus sit, per Missam Catechu- 
menorum cum S. Communione eucharistica a diaconis celebrata alternis 
vicibus cum s. Missae sacrificio a sacerdotibus litato. 

5. Quamvis necessaria ac salutaris sit obligatio, qua clerici in maio- 
ribus ordinibus constituti tenentur, cotidie horas canonicas integre re- 
citandi, tamen optandam est, ut continuetur instauratio Breviarii Ro- 
mani a Sancta Sede feliciter incepta, ac quidem ut abbrevietur imprimis 
pro clero saeculari Officium cotidie recitandum attentis maximis sacerdo- 
tum ad curam animarum officiis. 

Si non dubitavi, invitationis Eminentiae Vestrae obsecundans « omni 
cum libertate et sinceritate » animadversiones, consilia et vota mea pro 
futuro Concilio Oecumenico apparando communicare, aliquam foveo 
spem, praeter permulta ac egregia consilia, quae Sanctitati Suae ex toto 
orbe catholico transmittuntur, et modestum Rottenburgensis Episcopi 
Auxiliaris votum aliquid collaturum esse ad apparandum futurum Con- 
cilium Oecumenicum. 

Quae dum Eminentiae Vestrae refero, occasionem perlibenter nan- 
ciscor, ut manus ac anulum Eminentiae Vestrae deosculer ac sensus al- 
tissimae venerationis meae pandam ac permaneo. 

Eminentiae Vestrae Reverendissimae 
addictissimus 

© Gulielmus Sedlmeier 
Episcopus Titularis Aulonitanus 
ac Auxiliaris Rottenburgensis 

Exc.mi P. D. GUALTERI KAMPE 
Episcopi tit. Bassianensis, Auxiliaris Limburgensis 

Prot. N. 1 C/59 2183 

Eminentissime Pater! 

Sollemne est mihi aspirationi Eminentissimae Paternitatis Vestrae 
obsecundare. Idcirco hisce transmitto exspectata a me consilia et vota, 

quae Pontificiae Commissioni Antepraeparatoriae pro concilio Oecume- 
nico duxi subicienda: 

I. Quaestiones doctrinae 

1. Desideratur definitio de natura Ecclesiae iuxta mentem Encycli- 
cae Pii Papae XII. « Mystici corporis »; qua in definitione id intenda- 
tur, ut ea elementa fidei circa Ecclesiam designentur, quae christianis 
ab unitate Ecclesiae avulsis cum eadem Ecclesia communia sunt, ut ba- 
sis vel fundamentum pro discussionibus de reunione habeatur. 

2. Desideratur doctrina de statibus Ecclesiae, de statu tam sacerdo- 
tali quam laicali, de statu tam religiosorum quam saecularium. 

3. Desideratur inprimis elucidatio doctrinae de Episcopatu, de eiusdem 
relatione ad Primatum, de unitate ac propria auctoritate, item de re- 
latione inter potestatem ordinis et potestatem iurisdictionis, de circum- 
scriptione functionum episcopalium et functionum sacerdotalium, quae 
intra ambitum ordinis locum habent. 

II. Quaestiones liturgicae 

1. Desiderantur regulae vel normae a Concilio exarandae de refor- 
manda liturgia, quatenus reformatio adhuc nondum executioni data 
est. Optanda est institutio Commissionis episcoporum pro reformanda 
liturgia, quod gremium ex toto orbe sibi adlegat membra. 

2. Desideratur pro sacerdotibus specialis forma concurrendi in missa 
ab episcopo celebrata, sive sit concelebratio in conferendo sacramento 
ordinis presbyteratus et in aliis sollemnitatibus, sive sit quaedam parti- 
cipatio distincta sacerdotum in magno confiuxu praesentium. 

3. Desideratur simplicior forma missae lectae et etiam cantatae in 
regionibus ruralibus, in regionibus Diasporae et Missionum in quibus 
maior assistentia et chorus cantorum haberi nequeunt; attamen sollem- 
nis forma missae omnia evolvat elementa, quae in praeteritis saeculis 
imminuta sunt (e. g. cantum psalmorum). 

4. Desideratur sollemnior forma sacrae synaxis, quae a consueta 
cotidiana differat ac locum habeat in festivitate primae communionis 
puerorum, in administratione sacramentorum confirmationis et matri- 
monii, necnon in aliis actibus initiatoriis; quae sollemnis forma sacrae 
synaxis permittat laicis — omni irreverentia vel profanatione sacrorum 
exclusa — usum calicis eucharistici, ut christianis ab unitate Ecclesiae 
seiunctis ad oculos demonstretur Ecclesiam usum calicis fidelibus non 
omnino denegare. 

5. Desideratur declaratio, in quantum unitas liturgiae in universali 

Ecclesia servanda et demonstranda sit; praeterea declaretur, quatenus 
individualitates culturarum intra liturgiam universalem respici possint 
praeprimis ratione usus linguae vernaculae. Quod etiam valet de ritibus 
non-Latinis, quorum utilitas in missionandis gentibus Africae et Asiae 
exquiratur. 

III. Quaestiones pastorales et disciplinares 

1. Optandum, ut complures provinciae ecclesiasticae connectantur, 
prout communis patria vel communis lingua id suadent; item instituantur 
iudicia intermedia inter dioeceses et Ecclesiam universalem. 

2. Desideratur specialis Congregatio Romana pro reducendis Chri- 
stianis seiunctis in sinum s. matris Ecclesiae. 

3. Desideratur centrum informationis, quod durante Concilio media 
publicationis i. e. ephemerides, radiophoniam, pelliculam ex officio in- 
struat, sed et alias de rebus S. Sedis et Ecclesiae secundum veritatem et 
fideliter referat. 

4. Optandum, ut Concilium quaestiones pastorales maioris momenti 
litteris ad clerum saecularem et regularem, ad laicos, ad christianos ab 
Ecclesia seiunctos, ad viros denique in rebus publicis versatos ac mo- 
deratores rerum oeconomicarum directis pertractet. 

5. Desideratur summarium doctrinarum Ecclesiae de re publica et 
societate adiunctis instructionibus pastoralibus pro hominibus politicis, 
negotiatoribus, mercennariis. 

Limburgi ad Lahnam, die 30 mensis decembris a. 1959. 

Eminentissimae Paternitati Vestrae deditus 
© Gualterus Kampe 
auxiliaris Limburgensis 

Exc.mi P. D. IOANNIS VON RUDLOFF 
Episcopi tit. Busiritani 

N. I C/59-2204 26 augusti 1959 

Eminentissime Princeps , 

Maximas Eminentiae Tuae gratias ago de litteris, datis die 18 iunii 
1959, in quibus Eminentia Tua mihi significavit Augustum Pontificem 
desiderare opiniones seu sententias Episcoporum de argumentis in Con- 
cilio Oecumenico futuro tractandis cognoscere. 

Postquam deliberationes cum orationibus mecum institui et alios 
viros ecclesiasticos peritos et prudentes consului maxima cum reverentia 
sequentia argumenta humiliter proponere praesumo. 

I. De doctrina de Ecclesia Christi clarius exponatur: 

1) quid sit Ecclesiae mysterium ex illis quae iam in Concilio Va- 
ticano praeparata erant et interea iam sunt communicata in encyclicis, 
praesertim Mystici Corporis; 

2) quae sint Ecclesiae membra, inquantum etiam schismatici, 
haeretici, omnes homines bonae voluntatis per votum baptismatis parti- 
cipent bonis Ecclesiae. 

Sperandum est Deum in abundantia misericordiae Suae multis schi- 
smaticis, haereticis, et non baptizatis quoque, si bona fide errant et extra 
Ecclesiam degunt, intuitu pretiosissimi sanguinis Iesu Christi pro salute 
totius mundi effusi vitam aeternam tributurum esse. Sed certo hoc non 
fit nisi per Ecclesiam Christi, quae aliquo modo istas animas « attingit ». 

Secundum Litteras Encyclicas Mystici Corporis homines, « qui ad 
adspectabilem non pertinent Catholicae Ecclesiae compagem », tamen 
quodam desiderio ac voto ad mysticum Redemptoris Corpus ordinantur ». 

Quaerendum est, quomodo ista « ordinatio » ad mysticum Corpus 
Christi intelligenda sit — 1° quoad schismaticos, qui baptismate Christo 
incorporati sunt et in fide late cum vera religione catholica consentiunt; 
2° quoad haereticos, qui baptismate Christo incorporati sunt, sed in 
fide errant; 3° quoad non baptizatos. 

Quam « ordinationem » ad Corpus Christi mysticum ita efficacem 
esse videtur, ut bona fide errantibus salutem aeternam comparare pos- 
sit. Sed talis non est, ut haeretici hac « ordinatione » contenti esse et 
putare possint, sicut nonnulli protestantes et « anglo-catholici », qui 
dicuntur, reapse putant, se iam ad Ecclesiam Catholicam pertinere nec 
ad eam redire iis opus esse. 

In multis regionibus Europae, praesertim in parte septentrionali 
Germaniae, in Anglia, et Scandinavia christifideles catholici dispersi inter 
multitudinem haereticorum vivunt. Solutio huius quaestionis de Eccle- 
sia pro istis fidelibus magni momenti est, quia iis, sacerdotibus quoque 
et laicis, munus gravissimum apostolicum incumbit haereticos et erran- 
tes in fide cum Ecclesia reconciliandi et iis viam, qua in sinum Ecclesiae 
redire possint, demonstrandi. 

3) quae sint iura Episcoporum divina; quomodo haec iura melius in 
praxim reducantur ita ut administratio ecclesiastica nimis arcta et « cen- 
tralistica » facilior fiat et diversis locis melius adaptata; 

4) quae sit differentia exacta inter clericos et laicos; quae sint iura 
et debita laicorum; quomodo possint melius collaborare in administrandis 

muneribus parochialibus, dioecesanis, in ipsa Curia Romana — Consilium 
(Parlamentum) laicorum — ; quomodo possint redire in iura olim laicis 
concessa, in administrandis temporalibus; 

5) quomodo ordines minores, subdiaconatus et ipse diaconatus re- 
formari possint vel potius in pristinum reduci ita ut constituant munera 
perpetua in Ecclesia nec tantum praeparatoria ad Ordinem Presbyteratus 
et liberi manere possint ab onere et presbyteri liberentur ab oneribus illis 
reservatis, nimis gravantibus; 

6) quomodo coetus religiosorum et religiosarum debeant et possint 
reformari et in statum nostris temporibus melius adaptatum - — e. g. 
quoad vestitum — mutari necnon in pauciores et strictiores unitates 
reduci. 

II. De Sacramentis administrandis deliberetur: 

1) inquantum lingua vernacula in administrandis sacramentis per- 
mitti possit, ita ut fideles maiore cum fructu participent; 

2) quomodo possit et debeat reformari ritus baptismatis infan- 
tium et imprimis adultorum; 

3) quomodo valor confirmationis fidelibus magis inculcetur, ut ma- 
gnum illud sacramentum plus aestimetur et maiorem exhibeat efficaciam; 

4) quomodo Sacrificium Eucharisticum quoad textus et caeremonias 
vere reformetur omissis omnibus, quae ut antiquata non iam intelliguntur, 
necnon ultimo Evangelio cum precibus missae annexis, prolongata forse 
parte Communionis et Postcommunionis; 

5) quomodo sacerdotibus et fidelibus, praesertim parentibus denuo 
inculcetur obligatio pueris in aetate, in qua incipiunt ratiocinari, sanctam 
communionem administrandi. 

Permulti christifideles hanc obligationem nesciunt et, quod dolendum 
est, multi sacerdotes et pastores animarum, eam negligunt. Quae cum ita 
sint saepissime pueri duos, tres, vel quattuor annos post adeptionem usus 
rationis sacramentum Corporis et Sanguinis Christi accipiunt. Periculum 
maxime est, ne pueri, qui sero ad primam communionem admittuntur, in 
vita posteriori tentationibus variis succumbant. 

Vocationes ad sacerdotium et ad statum religiosum in futuro in suffi- 
cienti numero non haberi mihi videtur, nisi pueri cum primum usum ra- 
tionis adepti sint, hoc divino cibo reficiantur. 

6) quomodo possit reformari administratio sacramenti Poenitentiae, 
ut magis inculcetur et exerceatur virtus poenitentiae in contritione cordis; 
ut clarius dicatur — etiam quoad mandatum paschale — quando sit 
obligatorium, nempe de peccatis vere gravibus et sic consciis, cum omnia 
alia, sicut fieri solebat pristinis temporibus, vera contritione emendicata 
non excludant a S. Communione; 


44 (II a) 

7) quomodo possit elucidari doctrina et reformari praxis indul- 
gentiarum. 

III. De Indice librorum prohibitorum provideatur: 

1) ne in Indicem proscribantur libri auctorum quin ipsi prius de 
hac re certiores fiant aut sine scandalo et detrimento proprii honoris illos 
possint emendare aut retrahere; 

2) ut conscientia fidelium hac in re melius excolatur, minus vere 
poenis gravibus oneretur talium, qui a professione et rerum circumstantiis 
haec opera legere debeant, quin semper veniam petere possint; re vera lex 
Indicis his locis vix iam impletur a sacerdotibus aut laicis. 

Libentissimo animo paratus sum christifideles monere, ut pro bono 
et felici eventu Concilii futuri instantissime orent. 

Interim egomet precor, ut Deus omnipotens et misericors precibus 
B. Mariae Virginis omnes Eminentis simos et Excellentissimos Patres, sa- 
cerdotes, omnesque viros ecclesiasticos, qui Concilio praeparando operam 
dent, benedicat et luce Sua coelitus illustret. 

Summa qua par est reverentia Eminentiae Tuae omnia fausta a Deo 
deprecans me profiteor 


Eminentiae Tuae 

addictissimum ac in caritate Christi coniunctum 

83 IO ANNEM VON RUDLOFF 
Episcopum tit. Busiritanum 

Exc.mi P. D. IOANNIS B. NEUHAUSLER 
Episcopi tit. Calydoniensis , Auxiliaris Monacensis 

Prot. N. 1 C/59-2312 2 decembris 1959 

Eminentissime et Reverendissime in Christo Pater! 

Primo grates Tibi agere quam maximas sincero corde mihi liceat 
pro beneficio ac liberalitate, qua mihi concessum est, ut deferam, quae 
et utilia et necessaria ducam ad salutem piae Matris Ecclesiae et ani- 
marum immortalium et quas consiliorum rationes desiderem a Concilio 
Oecumenico. En non minore pietate ac reverentia quam diligentia ac 
libertate, a Te animo confirmatus, audeo meas animadversiones, con- 
silia, vota proponere. 

Simul deprecor ab Eminentia Tua, ut benigne excuses, quod tam sero 
Tibi respondi. Varia officia muneris mei, praesertim magnus labor 
praeparandi proximi Congressus Eucharistici universalis, mihi non mul- 
tum temporis reliquum fecerunt ad perficiendum hoc negotium aliis 
additum. 

Res vero, quas rogo ac peto, digessi in quinque de singulis disciplinis 
libellos, qui, si opus sit, illico tradi possint singulis relatoribus, quos 
contingat. 

Hi sunt libelli, qui adduntur: 

De una sancta catholica; 

De re dogmatica ; 

De re liturgica; 

De re pastorali; 

De iure canonico sive de codice repetitae praelectionis. 

Et toto corde oro ac precor, ut Spiritus Sanctus lumine suae gratiae 
omnem laborem Concilii Oecumenici praeparandi pariter atque actiones 
ipsas exordiendas et exsequendas praeveniat, concomitetur, ad bonum 
eventum vertat. 

Cum omni reverentia ac pietate 
saluto 

Eminentiae Tuae 
sincere observatissimus 

© Io ANNES NEUHAUSLER 
Episcopus Aux. Monacensis 

De una sancta catholica 

Deus suo instictu per Ioannem Papam XXIII, futuro Concilio Oecu- 
menico id permagnum mandavit, ut praeparet domum imius Patris, quae 
est sancta Ecclesia Catholica et Apostolica, ad reconciliationem et re- 
ditionem eorum christianorum, qui adhuc separati sunt ab una commu- 
nione. Cui desiderio cum aliae tum hae disciplinae correctiones subsidio 
erunt, quibus satisfieri non minus etiam ipsius Ecclesiae Catholicae inte- 
rerit. Haec desideria maxime necessaria habeo: 

1. Ut functio sive provincia, quae convenit Ordini christiano laico- 
rum in corpore Ecclesiae, pluris quam adhuc aestimetur. 

2. Ut expresse fortiterque asseratur Ecclesiae non minus esse mi- 
nisterium verbi divini quam sacramentorum. 

3. Ut sacrae Liturgiae ritus ad expressiorem et vividiorem formam 
redigantur. In eo cultu divino latior usus sermonis populi concedatur. 
Hac ratione christianis et communitatibus ecclesiasticis Orientalibus et 

Occidentalibus (Protestanticis) adhuc dissidentibus metus adimetur, ne 
sibi redeuntibus sermo Latinus in Liturgia per vim invitis imponatur, 

4. Ut etiam Ius canonicum in simpliciorem et magis perspicuam for- 
mam redigatur et, quam maxime fieri possit, consuetudinibus Orienta- 
lium accommodetur. 

5. Fortiter constanterque enitendum est, ut principatus discipli- 
nae iuris circumscribatur terminis evangelii et gratiae. In doctrina de 
moribus praedicanda et in disciplina pastorali plurimum spatii dandum 
erit gratiae. 

Et Orientalibus et Protestantibus in magno scandalo esse manife- 
stum est, quod principatus tutelaque legum scriptarum nihil libero ar- 
bitrio conscientiaeque committat, cum rigor et iniquitas plurimarum 
legum e condicionibus et temporibus vetustis interpretanda sit. 

6. Ut, quantum usque fieri possit cum salute communi, ea disciplina, 
quae « Centralismus » dicitur, derogetur, qua omnes res causaeque ad 
iudicium arbitriumque summae potestatis deferenda sint, et Solidaris- 
mus qui dicitur augeatur. 

7. Ut in Curia Romana numerus officialium e finibus extra Italiam 
et Europam sitis oriundorum multiplicetur. 

8. Ut munus functionis episcoporum a disciplina dogmatica et ca- 
nonica pluris aestimetur. 

9. Ut expresse illustretur, quantopere munera hierarchica sint ve- 
rum ministerium in Ecclesia, quaeque necessario sequantur ex hac sen- 
tentia contingentia consuetudinem vitae et disciplinam clericorum. 

10. Ut repetatur consuetudo prisca eligendi diaconos e numero vi- 
rorum imius uxoris. 

11. Ut ministris sive pastoribus acatholicis ad Ecclesiam catholicam 
redituris aditus ad presbyteratum generatim permittatur. 

12. Ut in convalidatione matrimoniorum mixtorum coram ministro 
acatholico initorum, quantum usque fieri possit, dispensatione ab ite- 
rando consensu coram ministro catholico concessa sanationem in radice 
adhiberi liceat. 

Hanc conviventiam paci communitatibus et Christianis adhuc dissi- 
dentibus desiderandae eorumque exoptandae reconciliationi subsidio fore 
sperari potest. 

De re dogmatica 

1. Huius aetatis hominum animi symbolis et confessionibus, quibus 
expresse et vivide proponatur, quid fidei et veritatis christianae sit, ef- 
ficacius ad assensum credendi impelli posse videntur quam condemna- 
tionibus quamvis multis et vehementibus. 

2. In eo Tractatu, quo agetur de Ecclesia, praesertim exponatur, 
quae sit natura condicioque christifidelis laici in Ecclesia, quae iura et 
munera sint ei propria. In demonstrando, quae ratio intercedat Ordini 
laicorum cum clero, non minus strenue confirmari oportebit, quam 
arcta necessitudine quamque paribus finibus ambo Ordines ecclesiastici 
colligantur in Christo Iesu, quod est Caput Ecclesiae (cf. Eph. 4, 15), 
ad unam sanctorum communionem unumque corpus, quam qua distin- 
ctione inter se differant. Necnon contendendum erit Ecclesiam esse com- 
munionem et unum corpus, quod constet ex hier archia et laicis, quae sit 
plebs Dei sancta. 

3. Quae sit natura visque muneri episcopali propria, religiosissime 
definiatur. Ut id planius illustretur, enucleandum esse videtur, quam 
rationem et necessitudinem secum invicem habeant ecclesiae particula- 
res et Ecclesia universalis. 

Episcopus nempe, ut Episcopo Romano inferior et oboediens, ita 
est aliquo modo etiam proprii iuris ex institutione Christi. Fungendo 
munere pastorali in sua Dioecesi, in qua Christi et Ecclesiae universalis 
auctoritatem repraesentat praestatque fidem et mores animarum, qua- 
rum curam rationem redditurus in conspectu Altissimi gerit, est etiam 
particeps cum toto coetu coepiscoporum, qui cum Summo Pontifice in 
communione esse perseverant, salva summa auctoritate eiusdem Epi- 
scopi Romani, regiminis pastoralis totius plebis Dei. Qua re nititur et 
sacrosanctae Ecclesiae unitas et singulorum Episcoporum religio offi- 
ciumque pastorale, ut rationem habentes quarumvis condicionum gu- 
bernet plebem sibi commissam. 

4. Ecclesia cum ea aetate, quae secuta est Concilium Tridentinum, 
se praesertim praestiterit dispensatricem sacramentorum Christi, posthac 
magis quam adhuc fungatur dispensatione verbi divini. Proinde a Pa- 
tribus conscriptis in futuro Concilio illustrandum erit, quae sit na- 
tura illius verbi divini, quod praedicatur inter homines, quidque gra- 
tiae et salutis conditum insitumque sit in illius praedicatione. Non minus 
erit enucleari, quae nota sive character kerygmaticus, qui dicitur, sit 
insitus sacramentis Christi, cuiusque momenti sit fides vivida, ut sacra- 
menta ad quam uberrimam singulis christifidelibus et communitati Chri- 
stianae efficaciam adducantur. Deinde asserendum erit, quam necessa- 
ria sit expressa et vivida praedicatio fidei in tanta varietate actionis 
christianae. 

In hisce quaestionibus nemo alius praeclarior indagator et dux esse 
poterit quam divus Thomas, Doctor Angelicus. Qui id ipsum significare 
velle videtur, quod recentissimi temporis theologi nuncupare solent 
theologiam kerygmaticam, cum asserit in sua Summa Theologica sacra- 

menta poni « in genere signi » (III 60, 1) vel esse « quaedam signa pro- 
testanda fidem qua iustificatur homo » (III 61, 4; cf. etiam 63, 4). Vel 
meminisse libeat illius loci praestantissimi, sed, ut videtur, inexhausti: 

« Sacramentum proprie dicitur quod ordinatur ad significandam 
nostram sanctitificationem, in qua tria possunt considerari: videlicet 
ipsa causa sanctificationis nostrae, quae est passio Christi; et forma no- 
strae sanctificationis, quae consistit in gratia et virtutibus; et ultimus 
finis sanctificationis nostrae, qui est vita aeterna. Et haec omnia per sa- 
cramenta significantur. Unde sacramentum est et signum rememorativum 
eius quod praecessit, scilicet passionis Christi, et demonstrativum eius 
quod in nobis efficitur, per Christi passionem, scilicet gratiae et pro- 
gnosticum, id est, praenuntiativum futurae gloriae » (III, 60, 3). 

Nonne hisce locis praecipuis quasi solido fundamento erigi posse 
apparet theologiam Sacramentorum kerygmaticam, qua doctrina illu- 
stretur, quam expresse etiam per sacramentorum dispensationem, re- 
ceptionem, celebrationem liturgicam vividam et praedicemus et con- 
fiteamur verbum Dei sive fidem salutis. Mortem Domini annuntiabimus, 
donec veniat (cf. 1 Cor. 11, 26; cf. Secr. Dom. IX post Pent.). 

Quae veritates sacrae theologiae et praedicationis fidei aptae esse 
videntur, quibus imprimis animi multorum Christianorum adducantur 
vel saltem approximentur ad unitatem Ecclesiae, qui adhuc extra unum 
ovile legitimum versantes tamen sincero corde plenitudinem et integri- 
tatem traditae fidei desiderant. Neque enim silentio dissimilari debet 
multos coetus minores, sed vividos horum christianorum a nostra com- 
munione separatorum, immo etiam magnas communitates sive Ecclesias 
Protestanticas vel Evangelicas quae dicuntur id spectare, ut ritus catholi- 
cos, quos quondam reiecerunt, partim saltem restaurent, id quod demon- 
stratur Tomo I. Agendae anno 1955 editae a « Regimine Evangelico- 
Lutheranarum Ecclesiarum Germaniae ». 

Hac theologia kerygmatica praeterea remedium afferri posse de- 
fectui fidei et contemptui cultus divini vulgato et intra desideratamque 
restaurationem speramus. Proinde omnibus gradibus hierarchiae eccle- 
siasticae, quos contingit, id maxime cordi religionique gravissimae esto, 
ut motio Biblica quae dicitur adiuvetur et propagetur, ministerium verbi 
divini intra sacram Liturgiam exercendum ne parvipendatur, haecce 
ministratio verbi ut ita fiat, quantum peragi possit, ut ab auribus omnium 
christifidelium, cuiuscumque gentis et sermonis sunt, percipiatur. 

5. Summum periculum religioni christianae imminet ab erroribus 
eorum, qui materialismum qui dicitur sive dialecticum sive similitudinem 
eiusdem erroris vel docent quasi philosophiam vel exercent in usu vita- 
que communi, cum haec doctrina impietatis plena reapse sit aversio ab- 

soluta a Deo Creatore, rerum omnium principio et fine, et conversio ad 
res creatas. Patrum in futuro Concilio conscriptorum erit: 

a) refellere et redarguere hanc erroneam doctrinam, non vero mi- 
nus servitutem rerum technicarum humana natura indignam; 

b) enucleare et asserere, quanta definitione res humanae sua iura 
et leges habeant, quanta comparatione progressus rerum technicarum 
bonus sit, quantum in modum christifideles laici suis muneribus saecu- 
laribus sive civilibus fungantur ut membra ecclesiae, quae curae et vi- 
gilantiae pastorali sint subdita, quanta ratione iidem sint liberi et 
suae tutelae, cum sint praediti libertate filiorum Dei, qualis sit ascesis 
sive devotio christifideli laico propria. 

Minus praecipuum Patrum erit definire, quantum christifideles laici 
differant ab hierarchia, ut supra (n. 2) commemoravimus, quam asserere, 
quanta cum religione et tutela sui consulant muneribus suis civilibus. 
Profectus rerum technicarum continuus resque bene et utiliter inventae 
posthac etiam maioris momenti erunt ad mores vitaeque condiciones 
humanas. Unde apparet, quam necessaria sit motio vel actio christifide- 
lium laicorum. 

Christus Salvator generis humani sua Incarnatione, Resurrectione, 
Ascensione humanas res suo infinito subiecit imperio earumque Domi- 
nus ac Rex vere dicendus est. 

Is Tractatus dogmaticus, quo agetur de Deo Creatore et de crea- 
tura, denuo expressiusque ad rationem Dei Creatoris, veri principii re- 
rum creatarum, et Dei Incarnati, rerum humanarum finis ultimi sive 
escbatologici referendus et omni cogitatione perlustrandus erit. 

6. Necesse quoque erit etiam Caput de theologia ipsa conficere. Cum 
subtilitate opus sit in essentiis conceptibusque more philosophorum de- 
finiendis et inde theologia quae dicitur essentialis deducenda, attamen 
id praecipue proprium esse debebit theologiae Catholicae, ut explanet, 
quomodo Deus per Iesum Christum tempore praestituto hominem 
factum et exaltatum ad dexteram Patris per omnium aetatum memoriam 
sua gubernatione activa fungatur (quae nunc theologia historiae sotereo- 
logicae nuncupari solet). Inde deducendum erit, quid muneris in qua- 
que conditione rerum et temporum sive « en chairo » cuique christifideli 
implendum sit. His rebus respectis Incarnatio Domini nostri Iesu Christi 
magis quam adhuc norma et regula fiet theologiae vividae et Ecclesiae 
magis paratae respondere postulationibus et necessitatibus vitae, tem- 
poris apostolatus. 

7. Praeterea hae quaestiones dogmaticae enucleandae erunt: num 
humanae naturae Iesu psychologica conscientia sui propria fuerit? 

Quae sit Resurrectionis Domini nostri Iesu Christi vis efficax ad sa- 
lutem generis humani? 

Quomodo singuli actus operis Redemptionis, quod Salvator in hac 
vita peregit, in sacramentorum dispensatione et in anno liturgico re- 
praesententur? 

Utrum sacrificii an coenae sive convivii forma praevaleat in SS. Eu- 
charistiae Liturgia? 


De re liturgica 

I. Praesertim id enitatur, ut ritus liturgici ad quam maximam per- 
spicuitatem formae redigantur. 

Tunc formae quae videri possunt, non iam officient vel impedient, 
ne a fidelibus id intellegatur, quod significetur, sed erunt reapse signa 
rei sacrae, quam continent. 

Cum sacramenta signa eius sint, quod continent, eorum naturae con- 
sentaneum est ea sacramenta tamquam signa ipsa quam optime intelligi 
posse. Similia dici possunt de aliis sacris caeremoniis, quae, nihil suae 
religionis deperdentes, quo erunt faciliores ad intellegendum, eo magis 
mentes fidelium commovebunt et tollent ad ea, quae sensibus percipi 
non possunt. Ex his rebus sequuntur, quae omnibus precibus appetimus: 

1. In ea saltem Eucharistiae celebratione, quam parochus aliusve 
pastor peragit die Dominica vel festis cum grege sibi commisso, Missa 
catechumenorum, quae dicitur cum Orationibus et annuntiatione verbi 
divini ab ipsa celebratione mysterii sive eucharistiae ipsius clare distin- 
guatur. Sacerdos celebrans missam similiter ac in Missa Pontificali sol- 
lemni et in Vesperis psalmo 42 recitato et Confessione cum ministris 
facta ad sedilia accedat, ubi Orationes dicat et Hymnum Angelicum et 
Symbolum intonet, si opus est. Ex ambone vero vel e cancellis legat (si 
lector desit) Epistolam, deinde (deficiente diacono) annuntiet Evange- 
lium. Ne prius quam ad oblationem accedat ad mensam altaris. 

Haec distinctio maxime perspicua inter duas partes missae facienda 
christifidelibus, qui assistunt, intellectum actionum faciliorem reddet. 

2. Si sacerdos populum salutaverit et ad orandum invitaverit, ante 
Offertorium secundum morem priscum preces vel litanias interponi li- 
ceat. Earum precum concipiendarum libertas quaedam salva auctori- 
tate Ordinariorum concedatur. 

Hoc modo prisca oratione fidelium restaurata christifideles adduci 
poterunt ut magna vota ecclesiae, Summi Pontificis nempe, Episcoporum 
aliorumve pastorum vel aerumnas fratrum et sororum, qui ob fidem 
persecutiones patiuntur, mente complectantur suamque causam orando 

faciant, cum vicissim suas sollicitudines in orationem communem sa- 
cramque eucharistiam suscipi intellegant, qua re multi comprehendant, 
quanti momenti sit « unanimis oratio ecclesiae » (cf. A.A.S. 12, 5). 

3. In fine Canonis verba « Per ipsum » et cetera clara voce dici, in 
missa vero cantata cani oportebit, ita ut verba « per omnia saecula sae- 
culorum. — Amen » continuo addantur, cum genuflexus post Respon- 
sionem « Amen » fiat. Hoc modo verba « Per ipsum » et cetera distincte 
Canonem concludent finisque « Anaphorae » non minus elucebit atque 
eminebit quam Praefatio cum suis Responsionibus in exordio. Parva 
mora ante exordium Orationis Dominicae facienda facilius initium no- 
vae partis Missae significabitur. 

4. Dimissione verbis « Ite missa est » vel « Benedicamus Domino » 
vel « Requiescant in pace » facta (et benedictione data) sacra Euchari- 
stiae Liturgia finiatur, ut in Ordine Hebdomadae sanctae iam institu- 
tum est. Ultimum Evangelium abrogetur, cum non ante annum 1256 in 
Missale Ordinis Praedicatorum receptum sit, anno 1595 nondum in 
communem usum venerit, in ritu vero Ordinis Carthusianensis adhuc 
usque desit. 

5. Ad perspicuitatem formae id quoque pertinet, ne sacerdos cele- 
brans iterare cogatur ea verba, quae ministri (sive lector sive subdia- 
conus sive diaconus) pronuntiant aut chorus vel schola cantant, sed eas 
partes audiat, ut iam praecipitur in Ordine Hebdomadae sanctae ad 
lectiones Vigiliarum Paschalium. 

Cum sacerdos cum populo Vesperas vel Completorium sermone 
patrio celebrat aut diebus Rogationum Litanias omnium Sanctorum re- 
citat, amplius ne obligetur, ut has orationes latine iteret! Ne bis in 
idem! 

6. Ut etiam in desideriis ad Ius canonicum pertinentibus propo- 
suimus, optandum est, ut praecepto can. 803 abrogato etiam in ritu 
Latino sacerdotibus facultas concelebrandi detur. Hac potestate data 
deficiente copia ministrorum altariumve cum in monasteriis domibusque 
religiosis vel piis, tum in ecclesiis frequentissime celebratis vel in Con- 
gressibus ecclesiasticis sacra Eucharistia persaepe dignius celebrari po- 
terit, canonici et monachi externis operibus occupati minus aggravabun- 
tur obligatione, ut missae conventuali intersint, populo christiano as- 
sistentia maxime activa cleri in missarum sollemnibus optimo exemplo 
et incitationi erit, cum quisque Ordo christianus, et sacerdotes et laici, 
partes sibi a Christo Summo sacerdote attributas agant. 

7. Ritus exiles vel sensu profundiore carentes, velut lavatio manuum 
inter Missam facienda, aboleantur. 

8. Ritus Dedicationis ecclesiae ita in breviorem formam redigatur, 
ut populus eum facilius intellegat neve longitudine caeremoniarum fati- 
getur, imprimis ne amplius bis aut aquae benedictio aut unctiones eodem 
oleo catechumenorum quinque crucium altaris fiant aut Litaniae omnium 
Sanctorum aut Praefatio canantur. 

9. Cum formae nonnullarum orationum et signorum ex ea opinione 
depromptae sint, qua veteres speciem mundi sibi finxerunt, aequum 
est desiderare, ut huiusmodi textus vel signa mutentur, velut Offerto- 
rium ex Missa de Requiem et quidam textus exorcismorum baptisma- 
lium. 

II. Altera Pars desideriorum ad rem liturgicam pertinentium ad id 
spectat, ut sacra verba a populo intelligi possint. 

1. Rogamus ac oramus, ut usus sermonis populi in sacra Liturgia 
usque ad eum modum saltem adhiberi liceat, quo in praesentia secun- 
dum Episciporum Ordinariorum iudicium effici possit, ut sacrae Litur- 
giae plena missionaria vis et character cultus publici vere a populi 
christiani communione celebrandi reddatur. Ut id efficiatur, necesse est 
concedi, ut sermo populi in iis textibus adhibeatur, quos populus ipse 
dicat aut cantet. Eodem populi sermonis usu etiam magis opus est in 
annuntiatione Scripturae Sacrae, et Epistulae et Evangelii. 

Cum ab Ecclesia et desideretur et praecipiatur, ut inter Missas locus 
sit distributioni Communionis, liceat sacerdoti cum populo formulam 
« Domine non sum dignus » sermone populi recitare. 

In Canone a sacerdote celebrante dicendo, id est post « Sanctus » 
usque « Per ipsum » in utendo sermone Latino nihil immutetur. 

Usus ergo sermonis populi nequaquam exclusive adhibendus erit. 
Hic usus accedat supplendo ad Latinam formam textuum inducetque 
populum in intellectum horum textuum. Sermo Latinus conservabit 
usum linguae populi, ne quotidiana vilescant. 

2. Enixe precamur, ut Ordo pericoparum sive textuum e Sacra 
Scriptura in Missa annuntiandorum amplificetur. 

Imprimis Pericopae ex Epistulis Sancti Pauli Apostoli diebus Do- 
minicis pronuntiandae populo vere difficiles sunt intellectu et interpre- 
tatu. Ordo pericoparum triennio repetendarum in Missali sive Lectionario 
peculiari edi expediet, ut divitiae veritatis in Sacra Scriptura revelatae 
magis quam adhuc populo suppeditent. 

Forsitan bonitas orationis sacrae sive artis homileticae hoc delectu 
textuum multum adiuvari possit. 

3. Quod ad Missale ad definitivam formam repetendum attinet, 
propter curam animarum permagni interest quam plurimos sensum tex- 

tuum sive orationum sive cantuum facile in ipso auditu intellegere 
posse. 

En haec vota proponentes enixe deprecamur, ut vota et perpen- 
dantur et compleantur ea mente, qua: 

a) Pius Papa XII in Motu proprio 30 novembris 1953 (de ve- 
stitu Cardinalium) emisso orsus est: « Valde solliciti ob peculiares no- 
strorum temporum condiciones »; 

b) Exc. D. I. B. Montini, tum « Pro-Segretario di Stato », die 
30 iunii 1953 nomine Pii Papae XII, ad Rev.mum D. D. Carolum 
Rossi, Episcopum Bugellensem (Biella) scripsit: « Nulla infatti e cosi 
urgente in questa ora, tanto grave e pur ricca di speranze come richia- 
mare il popolo di Dio, la grande famiglia di Gesu Christo al sostan- 
zioso nutrimento della pieta liturgica, riscaldata dal soffio dello Spirito 
Santo, che e 1’anima della Chiesa e di ciascuno dei suoi figli ». Haec 
vero restauratio pietatis liturgicae ad curam animarum maxime neces- 
saria praestari non poterit nisi correctione disciplinae liturgicae antea 
facta; 

c) Pius Papa XII ordinem Liturgicum Hebdomadae Sanctae 
restauravit. Decretum Generale, quo Liturgicus Hebdomadae Sanctae 
Ordo instauratur (die 16 nov. 1956 emissum) dicit de diversis simul 
mutationibus factis, « profecto non sine detrimento liturgici sensus ... 
Solemnis praesertim paschalis vigiliae liturgia, a propria nocturna sede 
avulsa, nativam perspicuitatem ac verborum et symbolorum sensum 
amisit ... Communis reapse et quasi univer salis experientia docet, so- 
lemnes gravesque has sacri tridui liturgicas actiones a clericis peragi 
solere, ecclesiarum aulis quasi desertis. Quod sane valde est dolendum. 
Etenim sacrosanctae hebdomadae liturgici ritus, non solum singulari 
dignitate, sed et peculiari sacramentali vi et efficacia pollent ad Christia- 
nam vitam alendam, nec aequam obtinere possunt compensationem per 
pia illa devotionum exercitia, quae extraliturgica appellari solent, quae- 
que sacro triduo horis postmeridianis absolvuntur ». 

Sacrae liturgiae forma simplicior et facilior intellectu etiam hisce 
de causis requiri videtur: 

a) Sacra liturgia, ut est cultus adorationis et conciliatrix gratiae, 
ita est ministerium sive annuntiatio verbi Dei, cui opus est intellectu 
christifidelium; 

b) Christifidelibus laicis, cum nunc magis quam prioribus tempo- 
ribus in suam tutelam venerint, aequum esse videtur id potestatis dari, 
ut suas partes in sacra Liturgia agant. 

Neque iam consentaneum, praeterea etiam iactura temporis nimis 

prolongans actiones liturgicas et aggravans sacerdotem celebrantem esse 
videtur ab eo postulare, ut ipse secum latine vel antea vel simul legat, 
quod a laicis pronuntiatur vel a populo cantatur sive recitatur (e. gr. 
Hymnus Angelicus, Symbolum etc.); 

c) Christifideles in diaspora viventes actuose participando cultui 
liturgico vitam interiorem et quasi familiarem inveniant oportet; 

d) Maiore perspicuitate cultus liturgici et usu sermonis patrii 
reconciliatio christianorum adhuc dissidentium valde exoptanda leva- 
bitur; 

e) Cultus liturgicus, qui ut intellegi possit, longiore interpreta- 
tione indiget, et in patria et foris fidem fovendam vel propagandam 
magis impediet quam levabit; 

/) In iis terris, quae a communistica tyrannide occupatae sunt, 
cultus liturgicus praecipue receptor et conciliator religionis et fidei 
factus est; 

g ) Aequales longe lateque arte radiophonica, televisifica, cine- 
matographica maximae perspicuitati assueti firmissimis pulsibus exter- 
nis cotidie afficiuntur. Quibus si cultus liturgicus adeo intellegentia sen- 
suque suo disiunctus et abalienatus videtur, ut aegerrime sensum actio- 
num liturgicarum comprehendere possint, Ecclesia ipsa hoc aevo, quo 
fidei christianae omnibus ex partibus summum periculum imminet, fa- 
cultate adulescentes et adultos expresse imbuendi mysteriis Christi se 
privabit; 

h) Unitas Ecclesiae magis eadem fide et gubernatione, iisdem sa- 
cramentis nititur quam obscuris signis et verbis, quae comprehensioni 
Evangelii impedimento esse videntur. 


De re pastorali 

1. Redarguenda est opinio eorum, qui censent christifideli sufficere, 
ut suae ipse saluti aeternae consulat, et expresse affirmandum est unum- 
quemque christifidelium ad generalem, si condicio necessitasque postu- 
let, etiam ad specialem apostolatum obligari. 

Hoc sequitur ex doctrina, quam tenet Ecclesia de Corpore Christi 
mystico, et ex eis periculis, quae imminent Ecclesiae a potestatibus quae 
dicuntur collectivae. 

2. Ea quoque haeresis liberalismi qui dicitur, quae tenet religio- 
nem omnino rem esse privatam vel individuae animae, digna est, quae 
denuo refellatur. 

Christus exaltatus ad dexteram Patris Dominus factus est cum 
universitatis mundi, tum rerum publicarum humanarum. 

3. Curam animarum a sacerdotibus communi concordique inter se 
cumque laicis activis conciliatione exercendam esse enixe commendetur. 
Cura enim pastorali non modo singuli tuendi sunt, verum etiam opor- 
tet respici, quibus quisque condicionibus vitae domi forisque fruatur, 
praesertim quibus condicionibus externis plerique bodie obsequentis- 
simi sint. Quae res postulat ab Episcopis, qui secundum can. 334 § 1 
« ordinarii et immediati pastores in dioecesibus sibi commissis » sunt, 
ut in consiliis pastoralibus capiendis, e. gr. in missionibus instituendis, 
sociologia et strategia pastorali usi, cum subsidio suorum sacerdotum et 
laicorum activorum magna spatia sive regiones intueantur. 

Cf. verba Pii Papae XII, die 30 martii 1956 emissa. 

4. In funeribus exsequendis omnes dignitatis sive taxarum gradus 
tollendi sunt. 

5. Character apostolicus sive missionarius Ecclesiae promovendus et 
theologia apostolatus solidis argumentis firmanda est, unde appareat, 
quatenus hominibus necesse sit per conciliationem Ecclesiae ad salutem 
pervenire, quatenus Ecclesiae Apostolicae facultas detur expediendae 
salutis universorum, quid boni verique in religionibus non christianis 
inveniri et inde recipi possit, quem ad modum forma apostolatus sive 
rituum accomodanda sit ad cultum humanum civilemque eorum popu- 
lorum extra Europam sitorum, quibus Evangelium praedicatur. 

Acatholici et infideles, ut sunt hae condiciones vitae, praesertim in 
diaspora sive in terris mixtae religionis confessionisque, non tam fugi- 
tivi universalis ordinis christiani et integritatis fidei habendi sunt, quam 
perpendi debet, quibus condicionibus externis vel etiam quanta cum 
culpa ministrorum Ecclesiae in errores inciderint. Proinde magna cum 
discretione prudentiae et caritatis utendum est norma can. 1350 § 1. 

6. Quod attinet ad eas artes, quibus opinio multitudinis praecipue 
conciliatur — dico publicationes typis excriptas, artem cinematographi- 
cam, radiophonicam, televisificam — et ad usum vacationis sive recrea- 
tionis, christifideles instituantur, ut religioni sibi sit et abusum vitare 
et usum rectum ac moderatum capessere. Episcopis et Actioni Catho- 
licae mandetur, ut instituantur, qui periti fiant harum artium exercenda- 
rum rite iudicandarum. 

Haec provincia cum attribuat participationem magisterii Christi, 
maximi momenti est, ut animi multitudinis spiritu Christiano imbuan- 
tur. Ecclesia ut approbat vacationem auctam, ita reprobat vitam disso- 
lutam atque intemperantiam libidinum et profanationem diei Domi- 
nicae et dierum festorum ecclesiasticorum. 

7. Desideramus a Concilio caput, quo tractetur de excitanda et 
fovenda indole eorum, qui ad sacerdotium vel ad statum religiosum vo- 

cati esse videntur, et ut normae edantur de transferendis sacerdotibus e 
regionibus frequentiorum vocationum in fines vacuos. 

I. Deliberandum erit, num praesens studiorum ratio sufficiat ad ea 
implenda, quae tempus postulat. 

Accurate distingui debebit inter rationem eorum studiorum, qui- 
bus operam dent, qui destinentur ad ipsa officia pastoralia, et in quae 
incumbant, qui capessituri sint gradus academicos. Neque tamen admit- 
tendum est, ut studium disciplinarum sacrae theologiae ad nihil aliud 
referatur nisi ad subeunda pericula sive ad exilis utilitatis curam, ne in 
harum disciplinarum occupatione vera cultura animi universas faculta- 
tes futuri sacerdotis complectens neglegatur: 

a) Imprimis respiciendum erit, quibus temporis rerumque con- 
dicionibus studiosi sive alumni theologici fruantur. Ab hac parte ea 
permutatione ingeniorum, quae cognosci potest, efficietur, ut etiam 
ratio studiorum permutari debeat; ab illa parte magis quam adhuc tem- 
ptari debet, ut magnum discrimen, quod esse apparet inter philosophiam 
scholasticam et modernam, aliquo modo tollatur. In summa enitendum 
erit, ut sacra theologia intrinsecus vividior fiat. Ut id contingamus, haec 
praecipue subsidio esse possunt; 

b) Diversae disciplinae arctius conectendae sunt, praesertim theo- 
logia dogmatica, moralis, exegeseos; 

c) Item copia rerum ediscendarum diminuenda erit, quae abun- 
dantia obstat, quominus studiosi veram culturam animi, quam supra 
commemoravimus, contingant. 

II. Opus erit rationem studiorum arctius cum postulationibus vitae 
conecti. 

Evitandum est, ne aut diversae disciplinae theologicae a se invicem 
seiungantur aut eruditio alumnorum a variis vitae rationibus discrepet: 

a) Magisterium disciplinarum practicarum committatur viris pari- 
ter gnaris profundae theologiae ac peritis usus rerum pastoralium, qui, 
non devergentes in superflua et inutilia, doceant alumnos scientias vere 
necessarias sociologiae, paedagogiae, psychologiae etc.; 

b) Theologia cum nequaquam carere debeat spiritu pietatis, ta- 
men necesse est disciplinam asceticam veram esse theologiam cum cete- 
ris disciplinis theologicis quam arctissime connexam; 

c ) Alumnis ut discant studia sua ad usum vitae conferre, ut mul- 
tis locis iam institutum est, varia genera exercitationum practicarum 
praecipiantur. Cursus anni pastoralis religiosis iam praescriptus exten- 
datur oportebit etiam ad clerum saecularem. Etiam sacerdotes curati 
certis temporibus vocentur ad cursus repetitionis. Ut clerici modo suae 

conditioni convenienti cultus humani civilisque partem capiant, optari 
debet. 

III. Et candidati sacerdotium appetentes et sacerdotes ut studeant 
cultui vitae modestae ac apostolicae paupertatis, enixe commendetur, 
quae forma vitae, ne labatur in exilem agitandi trepidationem, ex ascesi, 
meditatione, studio theologico repetat robur. 

Spiritus apostolatus praeponi necesse est officio. Paupertate evange- 
lica sacerdos profiteri debebit ministros Ecclesiae differre a classibus pri- 
vilegiatis sive capitalisticis et semetipsum recusare incrementum abso- 
lutum cultus delicatioris: 

a) Admoneatur munus sacerdotis esse verum ministerium, cui 
conveniat « magis prodesse quam praeesse »; 

Auctoritatis opinionem clerus hisce temporibus immitandis formis 
dominationis saecularis non iam consequetur. De munere pastorali, quod 
sit spirituale, non saeculare cf. quae Exc. I. B. Montini nomine Pii 
Papae XII, die 18 iulii 1953 pronuntiaverit; 

b) Multi sacerdotes ritus Latini desiderant, ut obligatio recitandi 
horas canonicas similiter definiatur atque in Ecclesia OrientaH, ubi non 
pensum quotidianum sub onere peccati mortalis obligans praecipitur, 
sed commendatur tantum, ut spatium unius horae obiter computandae 
officio divino celebrando impendatur. Ut clerici Occidentales talem di- 
sciplinam liberaliorem recte intellegant et abusus inusitatae libertatis, 
quam maxime possit, evitetur, opus erit praecepta ad tempus peculiaria 
proponi. 

Quoque modo nonnullas lectiones e Scriptura Sacra et ex Patribus 
depromptas cum aliis permutari oportebit. Lectiones de vita Sanctorum 
nocturnae ad historiae fidem et ad maiorem brevitatem redigantur. 

Binae festivitates eiusdem Sancti, veluti Sancti Michaelis Archan- 
geli, S. Ioannis Baptistae, in unam componantur. 

Haud scio an numerus dierum festorum minuendus sit. Loco eo- 
rum vetustatis Sanctorum, quorum vita certa historiae fide caret, festi- 
vitates recentiorum Sanctorum ponantur, praesertim quorum vita chri- 
stifidelibus huius aetatis magis exemplo esse possit. 

8. De matrimonio et familia. 

Quod attinet ad familiarum conubiorumque disciplinam pastoralem, 
devotionem, doctrinam moralem, a Concilio praecepta dogmatica, pa- 
storalia, ascetica, canonica exspectari debent. 

Sacramento matrimonii, cuius in dispensatione et receptione spon- 
sus et sponsa sibi invicem instrumento gratiae divinae fiunt, conubium 

et familiae unitas sive communio redditur, quae etiam a cura pastorali 
respiciatur. In familia princeps campus apostolatus laicorum situs est. 

a) Familiae omnia munera reddenda sunt, quae e ratione subsi- 
diaritatis quae dicitur ipsa complere potest. Praecipuum ius parentum 
est, quod ipsi liberos suo tempore ad primam communionem Euchari- 
sticam praeparare et adducere possunt; 

b) Cum rerum permutatio facta sit a nuptiis more patriarcharum 
sive sub auctoritate patria conciliatis, quibus in conciliandis plurimi 
pensi habebatur prosapiae commodis ad conubia, quibus nulla aucto- 
ritas liberrimae optioni sponsorum modum ponit, a vi genitali quodam 
naturali sensu utenda ad rationem et conscientiam prolis procreandae 
habendam, haec vicissitudo ita ab Ecclesia comprobetur, ut pericula et 
scandala efficaciter defendantur. Fide christiana indagatrice et magistra 
auctoritas parentium christifidelium et dignitas humana personarum 
casti conubii et familiae christianae ligamine coadunatorum incremento 
et progressu societatis christianae ad perfectiorem statum adduci posse 
videntur; 

c) Expresse doceri debebit matrimonii mysterium magnum scilicet 
« in Christo et in Ecclesia » (cf. Eph. 5, 32) pure sancteque compre- 
hendi non posse, nisi etiam mysterium virginitatis Dei sacrae permagni 
perpensum et praedicatione propagatum sit; 

d) Praecepta dentur de sponsis ad futurum matrimonium aliqua 
forma catechumenatus (sive seminario qui dicitur sive exercitiis spiri- 
tualibus sive doctrina parochiali) instituendis; 

e) Patres conscripti rationem habentes difficultatibus et sollicitu- 
dinibus multorum virorum et uxorum, qui insufficientia sustentandae 
prolis vel praesertim habitationis laborant, et opinioni eorum, qui di- 
cunt toti orbi terrarum imminere nimis magnam frequentiam hominum, 
cum expresse reprobent abusum matrimonii et omnem prohibitionem pro- 
lis legi naturali et praeceptis divinis adversam, tamen ostendere debe- 
bunt, quanta cura et prudentia boni pastoris adhibenda sit coniugibus 
quantumque opus solvendarum difficultatum sociologicarum toti corpori 
societatis humanae eiusque ordinibus propositum sit. 

Mater illegitimae prolis, cum, quae hae res condicionesque vitae sint, 
in gestanda, parienda, educanda prole permagnam virtutem praestare 
debeat, neve ipsa neve per progeniem quicquam detrimentum aut iuris 
aut honoris ecclesiastici capiat. 

De iure ecclesiastico 
sive de Codice repetitae praelectionis 

1. Exoptandum est, ut singuli iuris termini gravioris momenti redi- 
gantur ad strictiorem et arctiorem usum quam qui invenitur in Codice 
luris Canonici, ubi, exempli gratia, verba « matrimonium legitimum » et 
« publicum » promiscuo sensu adhibentur. 

2. In repetendum Codicem recipiantur omnes leges, quae adhuc vi- 
gent. Maiore claritate et perspicuitate rerum affectanda leges ad maio- 
rem efficaciam adduci posse videntur. 

3. Omnes leges, quae in usu vitaque communi idcirco clero curam 
animarum gerenti curiisque dioecesanis inutili oneri sunt, quod ab eis 
etiam sine aliqua causa gravioris momenti dispensari solet, redigantur in 
formam merae admonitionis sive consilii. Quod ad huiusmodi casus at- 
tinet, ea non ad superiores potestates deferenda esse oportebit, quae sive 
a Confessario sive a Parocho sive ab Ordinario loci melius provideri 
possunt; 

4. Ratio stabilis firmaque haec esto, ut potestas Ordinariorum loci 
vi legis augeatur maiorque pars Facultatum quinquennalium quae dicun- 
tur potestati Ordinariae Episcoporum Ordinariorum lege adscribatur. 
Qua re auctoritas conscientiaque inferiorum potestatum confirmabitur, 
id quod convenit et naturae muneris episcopalis et ei doctrinae, quae 
propagatur ab Ecclesia de societatibus humanis temperandis et moderan- 
dis deque ratione ac regula subsidiaritatis quae dicitur. 

5. Quod attinet ad officia ecclesiastica, necesse erit recedere ab ea 
consuetudine opinioneque tradita, qua constare videtur praecipuis offi- 
ciis ecclesiasticis annexa esse beneficia. 

In diem enim paroeciae constituuntur, quarum parochi obtinent 
merum officium, cum beneficium desit. Quae officia, cum non more 
beneficiorum irrevocabilia sint, conferri subtrahique possunt ad Ordinarii 
loci beneplacitum. 

6. Quod ad beneficia attinet, lege definiri oportebit, id, quod in 
Germania quidem iam iuris est, sed iterum atque iterum impugnatur, 
neminem beneficiarium sibi vindicare posse illos reditus ex beneficio 
factos, qui excedunt summam pretii singulis officiis ab Ordinario loci 
definitam. 

7. Quod spectat ad sacras Missiones, Canones C.I.C. conformandi 
et adaptandi sunt ad normas a Sacra Congregatione de Propaganda Fide 
datas. Etiam Facultates adhuc decennales Vicariorum et Praefectorum 
Apostolicorum in Codice repetitae praelectionis definiantur ordinariae. 

8. Ius iurandum contra modernis tas adhuc praeceptum abrogetur. 


45 (II a) 

9. Quod attinet ad Partem C.l.C. De Religiosis agentem addi expe- 
diet Codici repetendo Caput, quo dirigatur Religiosorum apostolatus 
curaque animarum exterior ad concordem arctioremque cum Episcopis 
Ordinariis cooperationem. 

Religiones laicales luris Pontificii in administratione bonorum tempo- 
ralium rationeque de eorum statu reddenda arctius subdantur curae et 
vigilantiae Ordinariorum loci. 

Abrogetur praeceptum, non vero consilium, quo religiosi, praeser- 
tim religiosae impelluntur ad Confessionem sacramentalem singulis heb- 
domadis faciendam. 

10. Normae quae pertinent ad parochos vicariosve religiosos et 
ad paroecias religiosis concreditas, in unum conspectum componantur. 
Imprimis accuratius definiatur a lege, quae ab Episcopis Ordinariis et 
exigi et concedi debeant, si paroecia religiosis quibusdam simpliciter 
committatur, non vero incorporetur. 

11. Ius sepeliendi magna ex parte id respicit, cuius sint taxae, si 
quis christifidelis extra paroeciam moritur funeraque eius peraguntur 
extra ecclesiam paroecialem. 

Normae definiantur de sepultura christifidelium perpaucae, sed sum- 
mae perspicuitatis, non respicientes taxas. 

Canones quoque qui sunt in C.l.C. de sepultura ecclesiastica negan- 
da repetantur idque imprimis contendatur, ut revisae normae constanter 
peragantur. 

12. Praeter ea, quae definiuntur in cann. 682 et 683 C.l.C., nihil 
agitur de ipsis laicis. Illum defectum sublevandum esse apparet. 

Supplendae esse videntur hae normae: 

De iure et officio, quod est laicis ad participationem sacrae liturgiae 
activam, de apostolatu omnes christifideles obligante. 

De munere quod pertinet ad omnes christifideles circa profana apo- 
stolico. 

De apostolatu confoederationum mere laicarum, quarum ab aposto- 
latu distinguatur Actio Catholica quae dicitur propriore sensu, quae est 
cooperatio laicorum cum apostolatu hierarchico quaeque constat e. gr. in 
collegiis parochialibus dioecesanisve. 

De laicorum munere adiuvandi consilio Hierarchiam (etiam in Con- 
ciliis), praesertim in omnibus quaestionibus, quae pertinent ad usum vi- 
tamque communem, quibusque quaestionibus prospiciendum est rationi 
inclinationique huius saeculi. 

De iure et officiis parentium. 

De apostolatu in familiis et per familias exercendo. 

De potestate benedicendi etiam laicis propria etc. 

De fidelium associationibus videtur in C.I.C. effusius quam par est 
agi. Sufficiat diversa genera associationum breviter commemorare; cetera 
Constitutionibus specialibus committantur. 

13. Ea quoque pars C. I.C. quae inscribitur « De poenis » ad formam 
magis perspicuam adducatur et repetatur oportet. 

Imprimis poenarum latae sententiae numerus valde minuatur. 

Causae poenarum dilucidius definiendae erunt. Velut quaeri potest, 
qua censura notetur eius apostatae delictum, qui societate ecclesiae so- 
lummodo cedit, ne tributa ecclesiastica solvere cogatur. 

Accuratius aestimandum erit, cuius gravitatis sit aliquod delictum 
commissum. 

Neque omnimodo aequum esse videtur eos, qui delictum committant 
contra bona iurave Ecclesiae Romanae graviori (h. e. difficilius absolven- 
dae) censurae subiacere quam illos, qui procurant abortum (cann. 2345, 
2350), violatorem clausurae papalis eadem censura notari quam sacer- 
dotem matrimonium contrahere peraesumentem (cann. 2342, 2388). 

Haecce lex regulaque ferenda erit perpaucas latae sententiae censuras 
constituendas esse illis graviter commissis, quae neque christifidelis laicus 
patrare potest nisi mente male sibi conscia: dico apostasiam, sacrilegium, 
procurationem abortus, homicidium, gravem vulnerationem corporis. Cle- 
ricis et religiosis complures huiusmodi censuras simul adhiberi posse 
apparet, quippe qui satis instituti sint in regulis canonicis. 

Haud scio an illi propriis censuris poenisque afficiendi sint, qui ca- 
lumniando maligneque denuntiando apud Sedem Apostolicam illius aucto- 
ritati et paci concordiaeque christianae magnum damnum inferunt. 

14. Legislatio et vigilantia librorum aliorum praeli opusculorum 
iudicandorum, commendandorum vetandorumque ut adaptetur viae ra- 
tionique ab Ecclesia praescriptae huicque aetati congruae, qua methodo 
utuntur officia respectionis atque consultationis rei cinematographicae, 
radiophonicae, televisificae curam gerentia, committendum est. 

Ius permittendi usum librorum prohibitorum deferatur ad auctori- 
tatem Ordinariorum. 

15. Etiam Ius liturgicum clarius, non interrupte instituatur. Episco- 
pis Ordinariis eorumque singulis collegiis conferentiisve singularum re- 
gionum plus iuris moderandi concedatur. 

16. Sacerdotibus ritus Latini fas esto celebrare sacram eucharistiam 
super antimensiis quae dicuntur. 

Ceterum quaerendum est, nonne leges quae pertinent ad Altare, Cul- 
tum SS. Eucharistiae et cetera melius conferantur in Codice luris Li- 
turgici creando. 

17. Praecepto can. 803 C.I.C. abolito etiam sacerdotibus ritus Latini 

fas esto concelebrando sacram Eucharistiam peragere. Imprimis capitulis 
cathedralibus aliove clero cum Episcopo Missarum sollemnia concele- 
brante, familiisque monasticis et capitulis ut officium divinum, ita Sacram 
Eucharistiam in vera communione celebrantibus, imprimis clero in Con- 
gressibus conventibusve frequenter congregatis non solum sacra Eucha- 
ristica Liturgia persaepe dignius peragi poterit, verum etiam talia Eucha- 
ristiae sollemnia a presbyterio cum populo Dei celebrata esse videbuntur 
« verum signum unionis » et « vinculum pacis » secundum illud Augu- 
stini vel secundum illud Paulinum: « Quoniam unus panis, unum corpus 
multi sumus, omnes, qui de uno pane participamus » ( 1 Cor., 10, 17). 

Haud scio an tali concelebratione expressius fortiusque mors Domini 
annuntiari possit. 

18. Liceat exoptari, ut omnis Christifidelis inter praecipua saltem sol- 
lemnia, veluti in celebratione sollemni primae communionis, in profes- 
sione perpetua votorum religiosorum emittenda, in Missa pro sponso et 
sponsa communicare possit sub utraque specie. 

Forsitan hac ratione facilius pervinci possit, ut pueri puellaeque ad 
sacram communionem secundum normas a S. Pio Papa X, emissas matu- 
rius adducantur, si postea tempore convenienti peragatur talis sollemnis 
celebratio communionis puerorum. 

19. Quod attinet ad ieiunium eucharisticum amplioribus allevamen- 
tis opus est hac ratione, ut omnes christiani ferventioris pietatis euchari- 
sticae sine detrimento bonae valetudinis saepius, immo cotidie accedere 
possint ad coenam Dominicam. Praesertim hi, qui alicuius officii operi- 
sque munere funguntur vel qui scholam frequentant, etiam regulis tempe- 
ratis, quae adhuc vigent, arcentur a frequentatione sacrae communionis. 

20. Etiam in conferenda ad confessiones audiendas iurisdictione 
huius aetatis ratio curae animarum gerendae et commeatus commercii- 
que inter regiones terrasque frequentia novas amplioresque regulas po- 
stulare videntur. Haec norma esto: cui sacerdoti Ordinarius loci domi- 
cilii hanc iurisdictionem contulit, is utatur ea ubique terrarum eadem 
circumscriptione eodemque tempore atque a suo Ordinario loci accepit. 

Cui vero adimitur iurisdictio fori sacramentalis, ei ab ipso iure de- 
trahatur oportet ubique terrarum. 

Qui sacerdos iure utitur audiendi confessiones mulierem, ei etiam 
liceat audire confessiones religiosarum; et si opus est, vice Confessarii 
ordinarii extraordinariive fungi sive audiendo confessionem singularum 
religiosarum sive totius Conventus. 

21. O mni bus sacerdotibus haec potestas conferatur (quibus adhuc 
perpauci vi specialis privilegii sodalitatisque utuntur), ut unico signo 

sanctae Crucis rebus ad devotionem pertinentibus crebro usitatis, e. gr. 
rosariis, benedictionem et Apostolicas Indulgentias impertiant. 

22. Deliberandum erit, num sufficiat ita solummodo discerni Plenares 
atque Partiales Indulgentias, ut in publicandis Orationibus piisve operi- 
bus Indulgentia partiali exornatis posthac non iam indicetur numerus 
dierum sive temporum indulgentiarum, quippe qua indicatione in erro- 
rem adducantur non modo acatholici, verum etiam catholici. 

23. De matrimonio et familia. 

a) Leges quae adhuc vigent de Matrimoniis mixtis, quae erant iusta 
et aequa, dum ponebantur terrae regionesque mere catholicae, adaptari 
necesse erit condicionibus huius vitae christifidelium catholicorum in 
diaspora viventium earumque terrarum, ubi solum maior minorve pars 
incolarum adhaeret Confessioni Catholicae Romanae. Licet matrimonium 
mixtum ut adhuc, ita etiam in futurum iudicetur magnum periculum per- 
versionis; tamen puto christifideli catholicae parti etiam dari potestatem 
apostolatus gerendi (cf. 1 Cor., 7, 8-16). Itaque Christifideli catholico 
cum acatholico christiano matrimonium ineunti nequaquam omnino Mis- 
sa pro sponso et sponsa cum sollemni benedictione Nuptiarum denegetur. 
Non solum matrimoniis mixtis abdicendis, verum etiam sponsis catholicis 
talia conubia ineuntibus reprehendendis id magna ex parte in Germania 
effectum est, ut tertia parte plus conubiorum mixtae Confessionis coram 
ministro protestantico inita sint quam in facie Ecclesiae Catholicae. 

b) Permulta matrimonia mixta coram ministro acatholico inita con- 
validari poterunt, si id facultatis datum erit, ut sanatio in radice amplius 
minoribusque cum difficultatibus adhibeatur. 

c) Disparitatis Impedimentum dirimito, ut ante annum 1918, matri- 
monia quae ineuntur cum personis non baptizatis non modo a personis in 
Ecclesia Catholica baptizatis, sed etiam extra eam. 

Abrogetur Impedimentum Criminis, de quo agitur in can. 1075 
n. 1; item abrogentur impedimenta publicae honestatis et spiritualis ac 
legalis cognationis, de quibus agitur in cann. 1059, 1078, 1079, 1080. 

Non tantum in casibus, de quibus agitur in can. 1083, matrimonium 
invalidum esto, sed etiam in aliquibus aliis casibus gravissimi momenti 
accuratissime definiendis, velut femina celat sponsum operationem chirur- 
gicam, qua sterilis facta est. 

Sicut in Iure Canonico Ecclesiae Orientalis, abolito can. 1092 n. 3 
et 4, interdicatur ne matrimonium conditione apposita ineatur. 

© Io ANNES NeUHAUSLER 
Episcopus Aux. Monacensis 

Exc.mi P. D. IOANNIS LENHARDT 
Episcopi tit. Carystensis, Auxiliaris Bambergensis 

Bamberg, Domplatz 4, 10 septembris 1959 
Eminentissime Princeps, 

Per litteras Eminentiae Vestrae de die 18 iunii 1959 (Prot. Num. 
I C/59-2386) invitatus sum, ut Pontificiae Commissioni Antipraepara- 
toriae pro Concilio Oecumenico consilia et vota communicarem, quae 
in futuro Concilio tractari poterunt. Quamquam vota mea, praesertim 
circa materiam luris Canonici, in votis Excellentissimi et Reverentis- 
simi Archiepiscopi Bambergensis Iosephi Schneider, qui consilio meo in 
conficiendis votis suis usus est, iam continentur, honorem mihi duco huic 
Pontificiae Commissioni in adiecto ulterius nonnullas animadversiones 
ex Iure Canonico desumptas proponere. 

Sacram Purpuram deosculans omni qua par est reverentia 

SB lOANNES LENHARDT 
Episcopus tit. Carystensis 

Vota 

1. Optandum est, ut terminologia C.I.C. omnibus in locis una ea- 
demque sit e. gr. in iure matrimoniali « licentia assistendi », quae vox 
in can. 1095 § 2 et in can. 1096 aliter sonat ac in can. 1097 (vide Klaus 
Morsdorf, Die Rechtssprache des C.I.C. , Miinchen). 

2. Optandum est, ut paucae normae C.I.C., quae « ius interrituale » 
spectant, augeantur et quaedam canones Codicis luris Orientalis in Co- 
dicem Iur. Can. adserantur praesertim ex iure matrimoniali desumptae. 
Nam permulti profugi cuiusvis ritus orientalis in regiones occidentales 
venerunt et inter se matrimonium inire cupiunt. Desunt autem sacer- 
dotes et hierarchae ritus orientalis. 

3. Optandum est, ut ius poenale C.I.C. noviter redigatur, nam in 
praxi confessariis etiam bene instructis magnas difficultates praebet. 

Io ANNES LENHARDT 
Episcopus tit. Carystensis 



EPISCOPUS TIT. CERYNIENSIS 


711 


30 

Exc.mi P. D. IOSEPHI ZIMMERMANN 
Episcopi tit. Ceryniensis 


Prot. N. I C/59-2339 Augsburg, 1-9-59 

Eminentissime Domine, 

Nonnisi litteris, mense augusto acceptis, monitus, pauca ad rem 
proponere audeo. 

I. De regimine Ecclesiae 

Cum numerus fidelium ubique, maxime in civitatibus, in dies augea- 
tur, ad salutem animarum, ad bonum cleri, ad gloriam Ecclesiae valde 
conferre videtur, si magnae dioeceses dividerentur in plures ita ut saltem 
civitates celebriores proprium episcopum haberent et episcopus ordina- 
rius nonnisi in casibus extraordinariis episcopo quodam auxiliari in- 
digeret. 

II. De sacrosancto Missae sacrificio 

a) Ad can. 819 C.I.C. Magis magisque a fidelibus petitur, ut oratio- 
nes et lectiones ante Offertorium Missae recitandae, a sacerdote cele- 
brante lingua vernacula alta voce proferantur. Hoc saltem pro certis 
occasionibus, ab Ordinario determinandis, magno cum emolumento per- 
mitti posse videtur. 

b) Ad can. 821. Cum Missa toties iam hora vespertina celebrari 
possit, cui fideles libentissime assistunt, nonne de omnimoda can. 821 
§ 1 abrogatione deliberandum est, ita ut qualibet diei hora missam cele- 
brare liceat, si fidelium concursus hoc suadet? 

III. De Sacramento matrimonii 

a) Ad can. 1083. Dolendum maxime, consensum ad matrimonium 
ineundum hisce temporibus detestandis saepe mendaciis et fraudibus ab 
altera parte adduci eo effectu, ut post nuptias fraude detecta conviventia 
maxime perturbetur immo et impossibilis prorsus reddatur. Optandum 
igitur esset, ut vis erroris invalidantis pro imbecillitate et malignitate 
hominum magis extenderetur. 

b) Non sine trepidatione hoc quoque proponere audeo: Cum mini- 
stri Sacramenti ipsi contrahentes sint et sacerdos tantummodo assistat, 
(ut plurimi theologi docent), nonne a Patribus in Concilium coadunatis 

decerni posset, ut haec sacerdotis assistentia sub gravi quidem praescri- 
batur (can. 1094), attamen non ad validitatem matrimonii postuletur, 
ita ut v. gr. matrimonium coram ministro acatholico quidem sed chri- 
stiano religiose contractum, aliis impedimentis non obstantibus, perilli- 
citum sed validum tamen esset. Ita in patria nostra multae et graves 
difficultates inter confessiones exsistentes removerentur et permulta ma- 
trimonia invalida componerentur, ceteris cautelis servatis. 

IV. De disciplina cleri 

a) Ad can. 135. Numero sacerdotum in dies decrescente, imprimis 
parochi nimio labore onerati sunt, ita ut Breviarium Romanum festinan- 
ter et quasi formaliter tantum recitent aut cum conscientia perturbata 
partim omittant. Suadendum est, ut Ordinario facultas concedatur, ut 
sacerdotibus petentibus mediam tantum partem Breviarii (Matutinum 
cum Laudibus aut Horas Minores ad libitum) sub gravi persolvendam 
imponat, altera parte solummodo commendata. 

b) Ad devotionem augendam semel vel bis in hebdomada sacerdo- 
tibus saltem iunioribus Breviarium lingua vernacula (in translatione ap- 
probata) recitare liceat. 

V. De disciplina laicorum 

a) Ad can. 1250 sqq. Lex abstinentiae et ieiunii, de cetero iam 
valde mitigata, est vix observata, non sub gravi obliget laicos, sed 
solummodo tamquam traditio optima commendetur. 

b) Ad can. 1384 sqq. et 2318. Index librorum prohibitorum re- 
formetur et sine comminatione excommunicationis edatur. 

VI. Quoad actuositatem multiplicis generis 

a) Officiales tribunalium nostrorum conqueruntur, ordinem proces- 
sus canonisationis et processus matrimonialis tot praescriptis complicari, 
ut prae penuria sacerdotum et laicorum idoneorum vix aut omnino non 
rite persolvi possint. 

b) Translatio actorum, a quibusdam Sacris Congregationibus prae- 
scripta, nimio temporis et pecuniae sumptibus gravatur. Nonne in centro 
Ecclesiae universalis praeter linguam Latinam, Italicam et Gallicam 
etiam linguae Germanica et Anglica officialiter admitti possent? 

Sacram Purpuram reverenter deosculans 

Eminentiae Vestrae devotisismus servus 

© IOSEPHUS ZlMMERMANN 
Episcopus tit. Ceryniensis 

31 

Exc.mi P. D. FRIDERICI RINTELEN 
Episcopi tit. Chusir ensis , Auxiliaris Paderbornensis 

Pertinet ad N. I C/59-2384 Magdeburgi, die 5 septembris 1959 

Eminentissime et Reverendissime Domine, 

Eminentia Vestra petivit consilia et vota mea spectantia futurum 
Concilium Oecumenicum. 

Magdeburgi, in finibus Zonae residens, fere totaliter separatus sum 
a Germania occidentali, quare mihi impossibile est et communicare 
cum theologis nominatis et prosequi litteras novas theologicas, ut vix 
habilis sim ad proponenda vota, quae pertinent ad Capita doctrinae. 
Tantummodo quaestiones duas ad deliberandum proponam. 

I. Ad Capita doctrinae 

1. An Concilium Oecumenicum denuo explicet actum offerendi, a 
sacerdote sanctam Eucharistiam celebrante peractum in consecratione, 
essentialiter esse diversum ab actu oblationis, quo circumstantes (una 
cum sacerdote celebrante) in cetera parte canonis offerunt. In Ency- 
clica « Mediator Dei » haec doctrina quidem explicata est. Et tamen 
allocutio Suae Sanctitatis Pii Papae XII in fine Congressus Liturgici anno 
1956 erat necessaria, et — pro dolor! — etiam adhuc sententiae nebu- 
losae, sanae doctrinae contradicentes, de hac re apud nonnullos sacer- 
dotes consistunt. 

In hac re ponderi actus oblationis exercendi in missa a circumstan- 
tibus prorsus maius momentum dari possit. Profecto deliberandum esset 
an pondus participationis laicorum in missa cantata possit confirmari 
aliquo praescripto statuente, ne sacerdos celebrans obligatione teneatur 
ea recitare, quae in missa cantata schola laicorum rite cantat (Introitus, 
Graduale etc.). 

In Germania talis praescriptio emolumento esset quatenus fieri pos- 
set, ut iuxta missam cantatam cum cantibus in lingua Germanica denuo 
crebro missae cum cantibus Gregorianis celebrentur, quibus prae aliis 
missis specialis maiestas obvenit {Mediator Dei). 

2. Cum Eminentia Vestra rogaverit, ut cum libertate et sinceritate 
vota facerem, nolo omittere causam praestare ad considerandum, quae 
forsan solummodo est intelligibilis ex conditione diasporae, in qua ec- 

clesia his in regionibus versatur. Nihil hic sacerdotes et laici magis desi- 
derant, quam ut Deus horam afferat, in qua grandior multitudo Christia- 
norum protestanticorum, qui hodie — Deo sint gratiae! — longe non 
iam, quemadmodum ante decennia. Ecclesiam Catholicam aspernantur, 
convertatur ad matrem Ecclesiam. Satis sobrius sum, ut videam in Ger- 
mania seria indicia in hac re non exstare. Hactenus numerus haeretico- 
rum, qui quotannis ad Ecclesiam Catholicam convertuntur, minimi mo- 
menti est. Nihilominus ad considerandum proponam, ut Concilium Oecu- 
menicum desiderium declaret, ne in futuro quaestiones mariologicas agi- 
tantes utantur terminis, qui sunt apti ad praebendam haereticis ansam 
falsae intelligentiae. Cogito prae ceteris de terminis « Mediatrix » et 
« Corredemptrix ». Ne falso intellegar! Reipsa necessarium est, ut di- 
sceptationes theologicae pertinentes ad ea, quae sunt summae horum ter- 
minorum continuentur! Sed nonne erit possibile invenire terminos pro 
causa memorata, qui sunt idonei ut etiam christianus acatholicus sine 
longioribus explicationibus, id quod est intentum, intelligere possit? Si 
christianus protestanticus terminum « Maria-Mediatrix » audit, statim 
declarat hoc esse contra sensum scripturae sacrae, quae unum esse me- 
diatorem doceat. Deinde semper instructio diutina est necessaria, ut 
unicum opus mediatoris Christi nullo modo offendatur per ea quae ter- 
minus « Maria-Mediatrix » obtineat. Similia valent de termino « Cor- 
redemptrix ». 

Scio extraordinarium esse, rogare, ut in futuro termini evitentur, 
quibus iam utuntur Papae — quique in multis Dioecesibus peculiare 
festum designant (festum Mariae Mediatricis omnium gratiarum) et qui 
sunt usuales linguae theologorum. Tale desiderium a Concilio Oecume- 
nico etiam tantummodo proferri poterit cum ratione expresse declarata, 
ne detur christianis acatholicis ansa falsae intelligentiae. 

Spero fore, ne id quod supra dictum est, mihi tribuatur qua spiritus 
non ecclesiasticus! Expresse declaro, me posse intellegere, si supra dic- 
tum quasi totaliter indiscutibile ponatur ad acta, praesertim quod eccle- 
sia non tantummodo in regionibus cum plebe haeretica moratur et quia 
forsan amplectendum est non sine effectu Spiritus Sancti terminos « Me- 
diatrix » et « Corredemptrix » tanquam Titulos honoris pro matre Dei 
amata in usum linguae venisse. 

II. Ad quaestiones liturgicas 

Linguam vernaculam in celebratione s. Eucharistiae adhibere non 
commendo, saltem non pro regionibus culturae occidentalis. Timeo ne 
ecclesia in hac re desideriis multorum sacerdotum morem gerens tem- 

pore discriminis exponat valores, quos temporibus futuris conservare 
opus est. Considerandum sit de usu linguae vernaculae pro parte in 
aliis sollemnitatibus liturgicis, e. g. in allocutione populi in initio conse- 
crationis presbyterorum aut in allocutionibus in consecratione ecclesiae 
novae. 

Quod pertinet ad consecrationem novae ecclesiae, deliberandum esset 
an Concilium mandatum deferat ad S. Congregationem Rituum quoad 
ritum consecrationis simplificandum et abbreviandum. Optabile esset 
propter fideles praesentes, quibus necesse est toti festivitati stando 
adesse. 

III. Ad quaestiones iurisdictionis 

Optabile mihi esset, ut ecclesia usum concedendi indulgentias pau- 
lulum modificet. Modesti fideles ita generatim intellegunt designationem 
« Concessio quadraginta dierum (aut unius anni etc.) de vera indulgen- 
tia », ut iis indulgeantur quadraginta dies (aut imus annus etc.) purga- 
torii. Christiani acatholici autem legentes librum catholicum orationum 
offendiculum accipiunt legentes tam multas orationes quibus tempora 
indulgentiarum lucrandarum subscripta sunt. Usum veterem poenitentiae 
longe praeteriti temporis nescientes indicationem diversorum tempo- 
rum comprehendere non possunt. 

Nonne sufficiat, si ecclesia plenarias et partiales indulgentias con- 
cedat, quin supra dicta singularia tempora positiva indulgentiarum de- 
signet? 

Sufficiatne, si ecclesia intendat concedere indulgentiam partialem, 
quae congruat circiter uni anno poenitentiae usus veteris poenitentialis 
sine ulteriore discretione? 

IV. Ad quaestiones disciplinae 

Quandoque sacerdotes — - etiam assidui et ceteroquin boni — opi- 
nantur sine inoboedientia praesertim adversus nonnullas praescriptiones 
liturgicas in ecclesia sanos progressus esse impossibiles. Itaque talem 
inoboedientiam non esse malam, sed a Deo desideratam! Etiam si in 
hac inoboedientia generatim non agitur de rebus gravibus, tamen sen- 
tentia supra dicta nullo modo consentanea est spiritui ecclesiastico et 
apta est ad magnam inordinationem paulatim adducendam. Si forsan in 
Concilio Oecumenico nonnullae refectiones Liturgiae constituantur, hac 
occasione data alte annuntietur omnes sacerdotes conscientia teneri ad 
praescriptiones liturgicas ecclesiae observandas et forsan supradicta sen- 
tentia expresse reicienda est. 

Haec sunt nonnullae deliberationes a me paulo propere expositae. 

Litterae Eminentiae Vestrae demum ante duas hebdomadas allatae 
sunt et responsum ultra diem fixum differre nolui. 

Eminentiae Vestrae addictissimus 

© Fridericus Maria Rintelen 

Episcopus tit. Chusirensis 

32 

Exc.mi P. D. BERNARDI STEIN 
Episcopi tit. Dagnensis, Auxiliaris T revir ensis 

Treviris, die 28 m. augusti 1959 

Eminentissime ac Reverendissime Domine, 

Litteris diei 18 m. iunii a. c., Eminentia Vestra Reverendissima in- 
frascripto Episcopo titulari Dagnensi significavit Summum Pontificem 
Ioannem XXIII fel. regn. instituisse Commissionem Antepraeparatoriam 
pro futuro Concilio Oecumenico et Eminentiam Vestram isti Commis- 
sioni praefecisse. Rogavit Eminentia Vestra, ut, voluntati Augusti Pon- 
tificis obsecundans, isti Pontificiae Commisisoni communicarem animad- 
versiones, consilia et vota circa res et argumenta quae in futuro Conci- 
lio tractari posse existimem. 1 

Re cum quibusdam viris ecclesiasticis peritis deliberata, quae tractari 
posse censui, una cum Exc.mo ac Rev.mo Episcopo Trevirensi elaboravi, 
foliis adnexis mandavi atque Eminentiae Vestrae hisce communico. 

Interim Sacram Purpuram reverenter deosculor 

Eminentiae Vestrae Reverendissimae 
servus humillimus 

83 Bernardus Stein 
Episcopus tit. Dagnensis 
et Auxiliaris Episcopi E revir ensis 


1 Cf. animadversiones, consilia et vota Episcopi Trevirensis, pp. 602-611. 

33 

Exc.mi P. D. PAULI TKOTSCH 
Episcopi tit. Eleuthernensis 

Berlin, den 28 august 1959 

Eminentissime Domine! 

Gratias magnas ago pro transmissione scripti Pontificiae Commis- 
sionis Antepraeparatoriae pro Concilio Oecumenico. 

Non habeo communicare propositiones, quae in Concilio futuro trac- 
tari possunt. 

Eminentiae tuae Reverendissimae 
humillimus et addictissimus 

© Paulus Tkotsch 
Episcopus tit. Eleuthernensis 


34 

Exc.mi P. D. IULII ANGERHAUSEN 
Episcopi tit. Eminentianensis , Auxiliaris Essendiensis 

Essendiae, die 31 augusti 1959 


Eminentissime Princeps, 

In foliis adnexis Eminentiae Vestrae porrigo vota quaedam atque 
Consilia, expetita quidem per epistolam Pontificiae Commissionis Ante- 
praeparatoriae pro Concilio Oecumenico sub Prot. N. I C/59-2716 
emissam. 

Eminentiae Vestrae 
in Christo addictissimus 

© Iulius Angerhausen 
Episcopus titularis Eminentianensis 

Consilia et vota 

Pontificiae Commissioni Antepraeparatoriae 
pro Concilio Oecumenico proponenda 

I. Consilia et vota ad doctrinam tractandam pertinentia 

1. Suadetur ut compleatur doctrina Concilii Vaticani de potestate 
apostolica hierarchica ita ut imprimis definiatur potestas episcopalis. 

2. Discutiatur utrum simul definiendae sint quaedam veritates fun- 
damentales de vero sacerdotio universali omnium fidelium necnon de vo- 
catione laicorum ad cooperationem cum apostolatu hierarchico in uni- 
versali regno Christi verificando. 

3. Praeparetur ad instar Catechismi Romani aliqua summa capitum 
principalium doctrinae socialis ecclesiae, praesertim de familia, de so- 
cietate, de re publica. Quae summa inserviat instructioni universali adul- 
torum in ecclesia. 

II. Capita pastoralia 

1. Elaboretur a Concilio instructio pastoralis: ad sacerdotes de vita 
clericali, et de cura animarum hodiernis circumstantiis adaptata. 

2. Suadetur, ut conficiatur aliqua epistola pastoralis universi Con- 
cilii ad fideles omnes de iis punctis, quae in vita christiana hodie prae- 
sertim attendenda sunt. 

3. Suadetur ut componatur aliqua epistola Concilii ad gubernatores 
rerum publicarum de rebus maioribus pro ordine internationali et pace im- 
primisque pro adiuvandis nationibus nondum evolutis. 

4. Suadetur denique ut conficiatur a concilio aliqua epistola aposto- 
lica ad christianos ab ecclesia separatos de unitate Christifidelium pro- 
movenda. 

III. Capita liturgica 

1. Elaborentur a Concilio normae quaedam universales de refor- 
mandis libris liturgicis, Missali Pontificalique Romano, Breviario, Ri- 
tuali; in specie reformentur ritus collationis sacramentorum, consecratio- 
nis ecclesiae et altaris. 

2. Statuantur normae pro adhibenda lingua vernacula in partibus 
missae et in collatione sacramentorum ita ut melior participatio actuosa 
fidelium fieri possit; saltem licentia pro hebdomada sancta anni 1959 
data extendatur, ita ut in omnibus missis lectiones lingua vernacula dici 
aut cantari possint. 

3. Discutiatur elaboratio alicuius ritus concelebrationis Latini, qui 
in casu confluxus sacerdotum adhiberi possit. 

4. Deliberetur, si episcopis dari possit facultas permittendi ut sacer- 
dotes id petentes in horis canonicis persolvendis lingua vernacula utantur. 


IV. Capita disciplinaria 

1 . (can. 1 C.I.C.) Discutiatur utrum praedominantiam ritus latini in 
missionibus exteris ecclesiae diutius retinere opportunum sit an maior 
vis tribuenda sit ritibus orientalibus, etiamsi consequenter multi missio- 
narii ritum suum mutare vel debeant vel possint. 

2. Suadetur ut missiones externae non solum religiosis sed etiam 
sacerdotibus saecularibus commendentur eo modo, ut S. Congregatio de 
Propaganda Fide singulis dioecesibus definita missionum territoria con- 
credat cum obligatione praestandi aut clericos aut pecunias pro isto ter- 
ritorio necessarias. 

3. (ad can. 128) Cum hodiernis temporibus multi fideles saepe 
quaestus causa domicilium suum mutent, sive spontanee sive coacte, vel 
e patria sua expulsi ut fugitivi in castris degant, expostulat necessitas 
Ecclesiae, ut episcopus clericis dioecesis suae officium extra territorium 
proprium committere queat. Quam ob rem suadetur, ut can. 128 adda- 
tur... munus, quod ipsis fuerit aut ab episcopo proprio aut consentiente 
episcopo proprio ab alio episcopo commissum. 

4. (ad can. 136) Quoad vestem clericalem clare distinguatur vestis 
liturgica a veste communi, quae clericum a laicis, pro iudicio ordinario- 
rum, apte distinguat. 

5. (ad can. 247) Reformatione indigere videntur, quae in iure re- 
spiciunt munus Supremae Sacrae Congregationis S. Officii circa separatos. 

6. (ad can. 214) Discutiatur an statuenda sit aliqua norma secundum 
quam clericus maior liberari possit a vinculo coelibatus etiam in illis ca- 
sibus in quibus alia adiuncta quam defectus libertatis (v. gr. defectus 
substantiales ex parte intellectus vel bonum publicum ecclesiae) hoc 
suadeant. 

7. (ad cann. 271-280) Discutiatur an distinctae concentrationes maio- 
rum regionum in Ecclesia appetendae sint (Europa, America septentrio- 
nalis, Meridionalis, Africa, Asia duplex) sive per modum distinctarum 
assistentiarum in curia Romana, sive per modum conventuum Episco- 
porum et associationum fidelium. 

8. (ad can. 454) Necessitatibus temporum adaptentur normae de re- 
motione parochorum inamovibilium, ita ut facilior reddatur remotio. 
Tollatur omnis distictio inter parochos inamovibiles et amovibiles. 

9. (ad cann. 682-725) Suadetur ut fundamentaliter revideatur pars 

« de laicis »; imprimis respiciantur piae associationes fidelium et tus 
eorum laicorum qui in servitio ecclesiastico occupantur. 

10. Vetetur omnis distinctio in ecclesia discriminans ratione stirpis. 

11. (ad cann. 897-1083 § 2 n. 2) Abrogentur omnes commemora- 
tiones servitutis proprie dictae. 

12. (ad can. 782) Communicetur ordinariis loci a iure facultas adhi- 
bendi in administratione sacramenti confirmationis presbyteros dignio- 
res, si utilitas dioeceseos hoc postulat; facultas confirmandi in periculo 
mortis extendatur ad omnes qui in cura pastorali versantur, cum onere 
nuntiationis ad parochum inscriptionis causa. 

13. (ad can. 881) Iurisidictio ad audiendas confessiones ita ordinetur 
ut quivis sacerdos, cui iurisdictio competit sive ordinaria sive delegata 
ab homine, absolvere possit valide ubique terrarum; limitationes omnes 
quoad iurisdictionem sint de liceitate tantum; provideatur praesertim 
necessitatibus omnium itinerandum. 

14. (ad can. 1363 § 3) Abrogetur decretum sacrarum Congregationum 
de studiis et religiosis a die 25 iulii 1941 {A.A.S., 1941, 371) de dispen- 
satione imperata. 

15. (ad can. 1042 § 2) Abroganda videntur matrimonii impedimenta 
dirimentia gradus minoris. 

16. (ad can. 1058) Discutiatur an abrogari possint impedimenta im- 
pedientia tantum, cum condicioni voti sufficienter provisum sit genera- 
libus normis de voto; condicioni mixtae religionis sufficienter normis de 
forma. 

17. (ad can. 1061 § 1) Matrimonium omne mixtum inire solum con- 
cedatur, si 1° praeierit instructio sufficiens utriusque nupturientis circa 
matrimonium christianum, 2° Ordinarius vel parochus competens habeat 
spem fundatam de imple tione cautionum. 

18. (ad can. 1085) Suadetur ut statuatur impedimentum dirimens 
erroris qualificati dolo causati circa circumstantias quae momenti sub- 
stantialis sunt pro vita coniugali, ita ut matrimonium valide contrahere 
nequeat, qui propter delictum contra vitam, libertatem aut castitatem 
ante matrimonium commissum a iudice ecclesiastico aut civili punitus 
sit nec de hac re alteram partem certiorem fecerit. 

19. (an can. 1203) Abrogandum videtur praescriptum de crematione 
corporum, cum in combustione corporis non iam signum infidelitatis vi- 
deatur. 

20. (ad can. 1250 s.) Tempora et modi ieiunii et abstinentiae ita refor- 
mentur ut pro adiunctis hodiernorum temporum spes sit ea a maiore 

parte observatum iri. Episcopi pro suo arbitrio destinent ieiunii for- 
mam necessitatibus territorii sui adaptatam. 

21. (ad can. 1395 ss.) Normae de censura et prohibitione librorum 
adaptentur necessitatibus temporum; vitentur prohibitiones iuris positivi 
tantum in « indice »; relinquatur episcopis, statuere media apta pro re- 
gionibus suis quibus invigilantia exerceatur circa omnia media moderna 
publicationis. 

22. (ad cann. 1049-1488) Adaptetur ius beneficiale codicis necessita- 
tibus et condicionibus nostrorum temporum. 

23. (ad can. 1435 § 1 n. 1) Deleantur in textu verba « etiam honoris 
tantum »; quaestioni de taxis aliter provideatur. 

24. (ad cann. 1767-2037) Supprimantur iuramenta non necessaria. 
Sufficit hic iuramentum de veritate dicenda. Cf. etiam iusiurandum anti- 
modernisticum ( A.A.S. , 1910, 655 ss.), quod semel emittere sufficit. 

25. (ad cann. 2217, 2314-2411) Abrogetur poena latae sententiae, ita 
ut omnes poenae sint infligendae a iudice vel a superiore. Reservationes 
adhuc necessariae ita ordinari possunt, ut peccata ratione sui reserventur 
(vide can. 893). 

Reservationes peccatorum solum distinguantur « Romano Pontifici » 
et « Ordinario loci ». Supprimantur omnes reservationes non neces- 
sariae. 


V. Consilia et vota ad methodum tractandi pertinentia 

1. Pro quaestionibus tractandis in capite primo numero tertio prae- 
videatur a Concilio etiam congrua cooperatio laicorum peritorum. 

2. Theologorum in Concilio adhibeatur sufficiens numerus, qui et 
ratione materiae proponendae et ratione modi dicendi periti sunt in 
doctrina et moribus Christianorum ab ecclesia separatorum. 

3. Totus modus dicendi in decretis et instructionibus Concilii ita 
respiciat dictionem Sacrae Scripturae et Patrum ut facilius moveat etiam 
fratres separatos et in ecclesiis orientalibus et protestantes. 


46 (II a) 

Exc.mi P. D. BERTHOLDI BUHL 
Episcopi tit. Methonensis 

Respondetur I C/59-2230 Landshut, Baviera, 9-VIII-59 

Eminentia, 

Commissionis Antepraeparatoriae invitatio proponendi res tractan- 
das in Concilio Oecumenico ad manus meas pervenit. 

Res maiores in mentem mihi non venerunt nisi forte necessitas ur- 
gens introducendi in toto orbe catholico organizationem Actionis Catho- 
licae a Papa Pio XI f. m. statutam. Sed ne ea sterilis evadat, multa cura 
impendenda est formationi interiori sociorum Actionis Catholicae. 

Ii omnes vocati sunt ad apostolatum sive verbis sive scriptis, sive 
orationibus sive sacrificiis peragendum. Sed non omnes apti sunt pro 
apostolatu ab homine ad hominem exercendo. 

Huis operi difficillimo et nobilissimo destinandi sunt homines, quo- 
rum animi formandi et stabiliendi sunt exercitiis et instructionibus spe- 
cialibus. 

Ut haec formatio interior det fructus copiosos, fundentur in una- 
quaque parochia seminaria, quae dirigantur a sacerdotibus in vita reli- 
giosa et practica expertis. Actio Catholica non produxit fructus speratos 
quia vita interior sociorum carebat profunditate. 

Quae omnia subicio iudicio Commissionis Antepraeparatoriae et 
maneo 

Eminentiae Vestrae humillimus filius 

ffi Bertholdus Buhl, O.F.M. 

Episcopus tit. Methonensis 

36 

Exc.mi P. D. FRIDERICI HUNERMANN 
Episcopi tit. Ostracinensis, Auxiliaris Aquis granensis 

Beatissime Pater! 

Infrascriptus Episcopus auxiliaris Aquisgranensis et titularis Ostra- 
cinensis ad Pedes Sanctitatis Vestrae humillime provolutus ad Litteras 
Pontificiae Commissionis Antepraeparatoriae pro Concilio Oecumenico, 

d. d. 18 m. iunii a. 1959 (Prot. N. I C/59-2261) vota sua devotissime 
communicare audet et quidem sequentia: 

I. In Rebus Dogmaticis 

1. Definienda sit constitutio Ecclesiae, ut clare cognoscatur relatio 
inter Ecclesiam a D. N. I. Chr. tamquam monarcho-hierarchicam et 
visibilem fundatam et Corpus Christi mysticum. 

2. Declaranda sit prioritas et historica et logica fontis traditionis 
ante fontem Sacrae Scripturae, et id hoc sensu, ut traditio contineat reve- 
lationes divinas, quae in Sacra Scriptura non inveniuntur. 

3. Declaranda sit revelatio divina cum morte ultimi Apostoli com- 
pleta et non per tempora elongata. 

4. Aliquid dicatur de Episcopis titularibus et eorum pertinentia ad 
collegium successorum Apostolorum. 

5. Denuo damnetur supers tities, praeprimis formae modernae feti- 
chisticae et horologicae. 


II. In Rebus Moralibus 

1. Denuo sublineatur finis primarius matrimonii. 

2. Errores ethicae situationis damnandi sint. 

III. In Rebus Canonisticis 

1. Simplificetur instructio processus matrimonialis. 

2. Terminalogia C.I.C. etiam simplificanda est. 

3. Laici et eorum functiones organicae in Ecclesia describantur. 

4. Concedatur unicuique sacerdoti facultas in periculo mortis con- 
ferendi sacramentum sacrae confirmationis. 

5. Extendatur iurisdictio sacerdotum audiendi confessiones etiam 
ultra Dioeceses propriae patriae. 

6. Pro terris missionum concedatur Diaconatus sine obligatione cae- 
libatus, sed hac cum circumscriptione, ut tales diaconi nunquam pre- 
sbyteri fieri possint. 

7. Error qualitatis comprehendat quoque dolum vel dolosam decep- 
tionem et etiam tales defectus, qui hominem sanum a matrimonio de- 
terrent. 

8. Subleventur impedimenta matrimonialia minoris gradus (sed non 
crimen cum attentatione matrimonii). 

9. Inducenda forsitan sit quoque species metus ab intrinseco, et 
id uti caput nullitatis. 

10. Diminuenda sint iuramenta in omnibus processibus. 

11. Inveniatur modus, ut processus in II et in altioribus instantiis 
respectu salutis animarum celerius tractentur. 

12. Renovetur tota procedura Indicis, extendatur quoque ad televi- 
siones, transfusiones Radii et ephemerides illustratas. 

IV. De Rebus Liturgicis 

1. Simplificetur forma consecrandi ecclesias. 

2. Item simplificetur forma consecrandi altaria. 

3. Quoad tempus et intervalla sacrae ordinationis quoque novae 
normae adhibendae sint. 

His omnibus bene perpensis occasione fruor me profitendi 

Sanctitatis Vestrae 
humillimum et oboedientissimum 

© Fridericum Hunermann 
Episcopum titularem Ostracinensem 


37 

Exc.mi P. D. IOSEPHI M. REUSS 
Episcopi tit. Sinopeni, Auxiliaris Moguntini 

Ad Prot. N. I C/59-2413 Moguntiae, ante x Cal. maias 1960 

Eminentissime Princeps! 

Primum quidem veniam E. V. peto, quod tot et tantis negotiis labo- 
ribusque distentus, sicut in epistola mea anno elapso (20-IX-59) expe- 
dita iam satis explicui, hucusque has litteras nunc exaratas, quae ad res 
Concilii pertinent, distuli. 

Nunc autem mentem aperiens animadversiones, consilia votaque quae 
sequuntur isti Commissioni Pontificiae Antepraeparatoriae intimare ve- 
lim, ut Concilio simul cum aliis argumento esse queant. 

A) Rationes generales 

1. Summus Pontifex ipse aperuit, quantopere sibi cordi esset Ec- 
clesiam Romanam et Catholicam Concilio ita elucere et splendescere, ut 
fratres separati eam domum paternam suam tam cognoscant quam 
agnoscant. 

2. Cura « Unionis » Christianorum hac aetate tantopere res gra- 
vissima Concilii convocandi consideranda est, ut, quibuscumque modis 
fieri poterit, appetenda sit. Neque enim doctrina falsa adeo periculum 
huius aetatis est quam potius impietas, quam pedetentim plurimi imbi- 
bunt. Nunc temporis ea quae ab illis docentur atque propagantur, qui 
Deum esse omnino negant, prosperius evenire solent quam studia mis- 
sionaria Christianorum. Quod facile intellegendum videtur, quia suc- 
cessus plenus operae missionariae Unionem omnium Christianorum sup- 
ponit, eamque scilicet non quidem solam, at certo quoque. Qui verbis 
Iesu Christi secundum Ioannem 17, 20-23 illud momentum et pondus 
attribuit, quod unicuique verbo Domini plane attribuendum est, eum mi- 
nime effugere quit, ne Unio Christianorum summopere perpetranda sit, 
ut omnes intellegant et credant Iesum Christum a Patre in hunc mun- 
dum missum esse, ut eum in sinum Ecclesiae tamquam in imam patriam 
reducat. 

3. Quibus rebus sic stantibus Concilii Patribus officium incumbit 
aliqua corrigere et emendare, etiamsi fortasse quodam dolore afficimur, 
quia altera nobis sane pergrata abdicanda erunt, altera autem etsi minus 
nobis optata introducenda, dummodo « Unio » sic dicta ea requirat. Cum 
rationem reddituri Iesu Christo et Capiti et Sponso et Domino Eccle- 
siae Suae, tum participes curae diligentiaeque Christi ad mundum in com- 
mune ovile revocandum Patres Concilii sollicitudine flagranti et studio 
ardenti operam navare oportet, ut quaslibet vias et tramites explorent, 
quibus in dies clarius cognoscatur Ecclesiam esse « signum levatum in 
nationes » (Is. 11, 12). 


B) Specialia 

I. Quae suadeo ac propono ad Unionem praeparandam 

1. Concilium manifeste et evidenter exponat, quanta — secundum 
effata ipsius Iesu Christi — sit vis Unionis Christianorum in mundo ad 
christianismum convertendo (cf. Io 17, 20-23). Propterea hoc poscendum 
est, quia necessitas quidem religionis Christianae ubique terrarum pro- 
pagandae hodie potius fortasse quam prius cognoscitur et comprobatur; 
sed parum perspicitur, quanto discrimine « Unio » sit, si velis operam 
missionariam optime cedere. Profecto, spes nimia ponitur in numero 
sufficienti missionariorum eorumque adiutorum et adiutricum, in ratio- 
nibus viisque idoneis, in pecuniis opibusque quam plurimis. Quae sup- 
petiae neutiquam sunt repudiandae, nullatenus tamen suppetunt. Nam 
conversio mundi aliis modis perficienda est quam quibus fines mundani 

perpetrantur. Qua in re causa cuiusque successus agnosci debet Unio 
Christianorum a Salvatore nostro praeprimis postulata. 

2. Concilium exponat nonnullas consuetudines inveteratas opiniones- 
que mutandas esse: 

a) In mente et cogitatione catholicorum saepenumero opinio per- 
vulgata est Christianos separatos solos fere esse discidii reos, culpae pro- 
priae nullum vel minimum spatium relinquitur. Omnibus quaestionibus 
et disputationibus de origine schismatis prorsus sublatis — uti Augustus 
Pontifex ipse enuntiavit — a Patribus Concilii expressis verbis declarari 
oportet se culpam quidem pro schismate illo pernicioso oborto disserere 
neque posse neque velle; sed causis schismatis non solum Christianos 
separatos, etiam vero catholicos obnoxios esse. Nam si id quod nemo 
hodie infitiatur, inquantum manifeste verum est, palam conceditur, ani- 
mi omnium tranquillabuntur et pacabuntur atque Unio fovebitur. 

b) Quantopere certe constat ecclesiam catholicam solam omnes 
veritates a Deo revelatas habere, tantopere vel ex eo ad caritatem sum- 
mam obligata est christianos a corpore Iesu Christi mystico segregatos 
investigare et Unionem simul cum eis instituendam omni modo et quo- 
vis pretio contendere. Talis conditio in mentibus catholicorum pluri- 
morum non extat, at e contrario postulatur, ut ei qui a fide defecerunt 
in ecclesiam revertantur, plus minusve omni condicione remota, omnibus 
institutionibus se subicientes eisque quoque, quae veritatem fidei a Deo 
revelatam et ab Ecclesia definitam — haec sine ullo dubio ad amussim 
accipienda est — superant et intra Ecclesiam celebrantur (ut sunt va- 
rii ritus, caeremoniae et eiusmodi). Patres Concilii eadem liberalitate 
et co mi tate qua Apostoli in primo concilio (cf. Act. 15, 1-34) moveantur, 
ut cunctis mediis consiliis concordiam concilient, sicut in concilio Apo- 
stolorum factum est et aequaliter sive iudaeis sive paganis tunc Eccle- 
siam formantibus profuit. Si Patres Concilii constantia inflexibili in om- 
nibus, quae ad fidem ipsam attinent, ducuntur, nec minus autem sim- 
plicitate ac sinceritate, ut desideria Christianorum seiunctorum respiciant, 
quibus hi peculiaria sua a doctrina catholica non aliena conservare inten- 
dunt, Concilium veritatem cum caritate conserens et coniungens Iesum 
Christum ipsum re vera imitaturum esse quis neget? 

c ) Insuper Patres Concilii parati promptique inveniantur, qui 
a Christianis disiunctis discant eaque ab illis suscipiant, quae apud eos 
opportunius utiliusque quam in Ecclesia catholica evolverunt. 

Exempli causa: interdum apud aliquot societates haereticas maior 
reverentia s. Scripturarum saltem in specie externa atque maior aesti- 
matio sermonis verbi Dei invenitur quam penes nos! 

3. Patres Concilii unum aut complura gremia episcoporum insti- 

tuant, qui una cum viris rerum theologarum peritissimis ex omnibus re- 
gionibus mundi delectis diligentissime laboribus studeant, qui, quamvis 
diuturni, tamen ad Unionem omnium Christianorum adipiscendam ne- 
cessarii sunt. Eorum autem, qui in haec gremia vocati erunt, imprimis 
intererit initium colloquii cum Christianis seiuncits facere. Qua ex opera 
et studio condiciones apparebunt, unde Unio exspectari et sperari 
possit. 

II. Quae suadenda videntur ad emendationes et correctiones in sinu 

ipsius Ecclesiae conficiendas. 

1. Doctrina, quae ad Ecclesiam ut Corpus Christi mysticum spectat, 
exactius explicanda et enodanda erit, postquam status iuridicus eiusdem 
Ecclesiae iam dudum satis definitus est. Quin novum dogma condere 
opus sit, Ecclesia a Concilio « Corpus et Sponsa Iesu Christi » enucleetur 
et elaboretur simulque manifestetur, quo pacto Ecclesia sub specie 
« Corporis et Sponsae » visa cum Ecclesia hierarchice et iuridice aesti- 
mata cohaereat, imo conserta et connexa sit. Hoc modo Iesus Christus 
clarius ac distinctius « Caput et Sponsus et Dominus » Ecclesiae Suae 
enitet et eminet. 

2. Structura episcopalis Ecclesiae in S. Scriptura et in Traditione 
fundata demonstranda et hoc modo condicio episcopi intra Ecclesiam 
theologicis argumentis confirmanda erit. Ita insuper ostendetur rela- 
tionem Papae ad episcopos et viceversa cum relatione s. Petri ad Aposto- 
los et viceversa congruere et consonare. Talis explicatio in praxim de- 
ducta pariter centralismum necessarium ideoque bonum fovebit ac cen- 
tralismum modum excedentem ideoque nocivum impediet. Nostra aetate 
haec enucleatio theologica et consequentiae inde nascentes specialis mo- 
menti sunt. Ecclesia missionem a Iesu Christo demandatam in mundo 
variis difficultatibus cuiusque generis refertis adimplere debet. Propterea 
ob veram et sinceram animarum curam eadem cura animarum in toto 
orbe terrarum non exercenda est secundum regulas et normas, quae om T 
nia singula usque ad hilum praecipiunt. Coetus episcoporum cuiusdam 
civitatis ( = rei publicae), quin imo vel singuli episcopi ipsi sollicite ex- 
quirere debent, quas rationes et viae in suo quisque territorio sequendae 
sint, ut finem universae Ecclesiae communem adipiscantur. Haec quoque 
quaestio disserenda erit, quo pacto societates religiosae exemptae, quae 
interdum curae animarum communi difficultates magnas exhibent, cum 
structura episcopali conciliari queunt. 

3. In concilio episcopi magis sibi conscii fieri debent non solum 
dioecesi propriae providendum esse, sed se utpote membra hierarchiae 

una cum Papa Ecclesiae per totum orbem diffusae consulturos esse, sicut 
etiam ceteri Apostoli simul cum s. Petro Ecclesiae tunc ex Iudaeis et 
paganis compositae prospexerint. Itaque magis quam temporibus ante- 
actis episcopi gubernationem universae Ecclesiae participent; et episcopi 
paratos se praestent ad sacerdotes optimos suos Summo Pontifici per- 
mittendos, ut in Curia Romana, quippe quae Curia totius Ecclesiae est, 
operam dent. Ita praxis curialis fovebitur, quae necessitates Ecclesiae 
totius mundi magis quam antea adiuvabit. 

4. In Ecclesia pro universo mundo constituta liturgia eo modo for- 
manda erit, ut hominibus omnium cultuum symbola exhibeat, quae ab 
eis intelliguntur eisque dicat, quae ab eis comprehenduntur. Quod nan- 
ciscendum non erit, quamdiu praeceptum viget, ut ritus latinus ubique 
terrarum observandus sit. Qua in re non solum agitur, ut lex linguam 
latinam in sollemnibus praescribens aliquatenus mitigetur — in promptu 
manifestumque est usum linguae latinae in regionibus non romanis 
cooperationem fidelium in sacris difficilem reddere — , sed etiam id 
spectandum est, ut tales formulae liturgicae concedantur, quibus natura 
eorum quae enuntient, intellegibilia pro eis quoque christianis expri- 
mitur, qui longissime a cultu et moribus plagae occidentalis absunt. Id 
quoque in Ecclesiae totius mundi fieri posse oportet, ut una veritas 
aeterna terminis variis temporibus et rerum adiunctis adaptatis edica- 
tur, quin termini scholastici suo iure priventur. 

5. Duo desideria liturgica non parvi ponderis commemoranda sunt: 
et quidem pro sacerdotibus emendatio vel ut melius dicam mutatio bre- 
viarii deinde pro populo sacra synaxis sub utraque specie: 

a) Breviarium, ut hodie est extensum et compositum, sacerdotes 
tot tantisque negotiis plus aequo onustos ac gravatos potius ab orando 
abducit quam ut eos ad orandum adducat, pro dolor! Breviarium potius 
monachis inservit, quorum officium primarium oratio communis choralis 
est ad laudem et gloriam Dei. Sed breviarium, ut nunc temporis est con- 
stitutum, pro sacerdotibus curam animarum administrantibus minime 
idoneum invenitur; vix et aegre labiis persaepe materialiter tantum 
officium sanctum persolvere possunt, quin proprie precatio nominari 
mereatur. Ut sacerdotes vitam suam in cura animarum degentes devote 
et meditanter, ut opus est, orare possint, emendatio et correctio et mu- 
tatio breviarii patranda est, quibus aliis desideriis (cf. correctio lectionum) 
non omissis officium diurnum praecidatur et contrahatur et lingua ver- 
nacula usurpanda permittatur. 

b) Patribus Concilii plurimae gratiae erunt referendae, si facul- 
tas videretur et daretur, ut fidelibus qui id desiderant sacrificio missae 
astantibus carnem et sanguinem Iesu Christi sub utraque specie sumere 

liceret. Quod desiderium eam ob causam urget, quia Iesus Christus non 
solum ipse in coena Domini omnibus praesentibus binam speciem obtu- 
lit, sed etiam quia hucusque in quacumque litatione per sacerdotem li- 
tantem, qui ritum sanctissimum perficit, ad sanctam coenam sub utraque 
specie sumendam provocatur dicendo: « Accipite et manducate ex hoc 
omnes...; accipite et bibite ex eo omnes! ». 

6. Ordines sive minores sive maiores, quae consecrationem sacer- 
dotum antecedunt, nostra aetate iam nihil sunt nisi gradus, quibus ad 
ordinem sacerdotalem ascenditur. Qui rationem certe rectam conservat, 
Christianum unoquoque ordine ad munus quoddam Iesu Christo et Ec- 
clesiae praestandum aptum et autorizatum fieri, mutatio praxis hodiernae 
desiderabit, in qua omnes ordines consecrationem sacerdotalem prae- 
cedentes tamquam « transeunter » dantur et solis eis, qui sacerdotium 
aspirant. Considerandum est, quibus Christianis ad sacerdotium non 
vocatis, sed ad nonnulla servitia ecclesiastica praestanda paratis unus 
alterve ordo minor vel subdiaconatus ad munera implenda conferri po- 
test. Praecipue autem diligenter examinari opus est, quomodo diaco- 
natus denuo tanti aestimari possit, quantum ei debetur, cum sit re vera 
gradus sacramentalis praeter presbyteratum et Episcopatum. Porro quae- 
rendum erit, quomodo — similiter ac temporibus pristinis Ecclesiae — 
perseveratio diaconi in suo ordine, ascensione ad presbyteratum omissa, 
in favorem praxis cedere posset. Ordo diaconatus ab initio non gradus 
quo ascenditur ad sacerdotium fuit sicut etiam presbyteratus non so- 
lum gradus est, quo ad episcopatum transitur. Ut certe aliquis ad pre- 
sbyteratum vocatus esse potest quin ad episcopatum, ita quoque certum 
est aliquem vocatione ad presbyteratum carentem ad diaconatum voca- 
tum esse. Etsi unum ordinis sacramentum tribus gradibus succedentibus 
distribuitur, duo gradus priores i. e. diaconatus et presbyteratus sine 
dubio tamquam transeuntes ad tertium gradum, nempe ad episcopatum 
ducere possunt, dummodo Iesus Christus quemlibet ad dignitatem epi- 
scopalem vocaverit; at essentialiter nequaquam sunt gradus solum, qui- 
bus ad dignitatem altiorem ascenditur, sed gradus consecrationis, qui vo- 
cationi certae respondent. Quam ob rem disputandum erit, quae et 
qualia officia cum munere diaconi utpote adiutoris sacramentaliter con- 
secrati episcoporum et sacerdotum congruant. Quamquam profecto dia- 
conatus nunc temporis, ut it dicam « transeunter » recipi solet, etiam 
nunc diaconi est baptizare, verbum Dei annuntiare, s. Eucharistiam di- 
stribuere. Patres Concilii decernere poterunt, ut diacono complures no- 
vae potestates et mandata committantur exempli gratia: matrimoniis 
contrahendis assistere, mortuos sepelire, fidelibus benedicere cum Sane- 

tissimo Sacramento. Diaconus talibus potestatibus et mandatis praeditus 
adiutor, ut hac voce utar, « qualificatus » sacerdotis evadet, etsi pro tem- 
pore totius vitae suae in diaconatu permaneret, eodem modo, quo etiam 
plurimi sacerdotes semper gradum presbyteratus obtinent et conservant, 
remoto episcopatu. Ii vero, qui sacerdotium anhelant, per complures 
annos munere diaconi fungantur, priusquam ad sacerdotium admittan- 
tur. Officiis, ut supra, nominatis ad diaconos delatis et nonnullis muta- 
tionibus administratoriis facile patratis penuria sacerdotum qua labora- 
mus multo diminuetur. Argumentum vix afferri potest numerum sacer- 
dotum hoc modo minui. Nam « procedura » supra proposita et commen- 
data recta esse videtur, quia non est de natura diaconatus « gradus ascen- 
sionis » esse. Ordinationi huius materiae ut hucusque explanatae sine 
dubitatione Patres assentiri poterunt, cum numerus consecratorum, qui 
in futurum constabunt ex episcopis, sacerdotibus, diaconis, omnino non 
diminuatur. Diaconis coniugium permittatur, ita, ut in posterum ad legem 
caelibatus, quae non iuris divini, sed ecclesiastici est ideoque iurisdic- 
tioni Ecclesiae subest, demum ad presbyteratum promovendi obligentur 
neve caelibatus cum ordine subdiaconatus coniungatur. Quod in favorem 
sacerdotii et caelibatus cedet. Nam diaconus liberius et expeditius cae- 
libatum eliget, si compluribus annis in cura animarum peractis se illam 
obligationem suscipere liceat et si munera hucusque administrata et dia- 
cono convenientia in posterum obtinere possit, quin matrimonium con- 
tractum eum impediat. Experientia docet non paucos sacerdotes, quam- 
vis scienter et libere et optima fide in subdiaconatu caelibatum suscepe- 
rint, postea tamen hanc obligationem aliquatenus « capere » nequeunt 
neque sciunt, quo pacto caelibatum cum sua natura, indole, ingenio et 
etiam pietate conciliare possint. Obligatio caelibatus aetate maturiore 
post aliquot annos in sacro servitio animarum elapsos suscepta pie, 
salubriter, laete perferretur, si propositum ut supra approbaretur. Non 
dubium est, quin caelibatus ipse fructus multo uberiores produceret at- 
que vita et operatio sacerdotalis non mediocriter ditaretur. Quae mu- 
tatio, quae diaconos in statu maritali existentes agnoscit, etiam in ma- 
trimonii favorem eveniet. Etenim si recte attenditur et censetur, magno 
emolumento erit, si laici plerumque in coniugio viventes comperiunt 
unum e tribus gradibus consecratorum, qui charactere indelebili signati 
sunt, una cum ipsis ratione coniugum ad caelum ambulare, onera coniu- 
galia portare, eisque iter matrimonii ad Deum ducens non solum verbis, 
sed etiam factis praedicare. Non nisi obscure indicetur novitatem huius 
rei Unioni Christianorum multum favere. 

7. Laicis certis verbis dicatur sibi qua laicis munera et labores in 

« regno caelorum » terrestri commissos et demandatos esse, quia unus- 
quisque, qui Ecclesiae nomen dedit, saluti mundi inservire debet. 

8. Ne excommunicatio neve aliae poenae ecclesiasticae porro quasi 
causae parvulae recenseantur, poenae latae sententiae non iam consti- 
tuantur vel decernantur. Excommunicatio ipsa res plane gravissimi mo- 
menti est, quae numquam ipso facto occurrat, sed sententia episcopi pro- 
cessu speciali praecedente contingat. 

9. Ut monitum Iesu Christi servetur (cf. Mt 5, 33-31) et vis et pon- 
dus iuris iurandi non minuatur, numerus iuramentorum quam ma- 
xime restringatur. Coacervatio iuramentorum quavis ex causa praescrip- 
torum praeiudicio acatholicorum favet mendacium esse « peccatum » pe- 
culiare catholicorum. 

10. Ratione aetatis nostrae habita « Index librorum prohibitorum » 
sic dictus re vera necessitatibus hodiernis neutiquam satisfacit. Haud 
raro interdictio ecclesiastica cuiusdam libri medium optimum pervul- 
gandi evadit. Deliberandum erit, quomodo finis indicis librorum prohi- 
bitorum alio melioreque modo impleri poterit. 

Quae dum renuntio, sensus meae erga E. V. observantiae intimos 
obtestans atque fausta quaeque a Domino adprecans me, profiteor 

Eminentiae Vestrae 
in Christo addictissimum 

© Iosephus M. Reuss 
Episcopus titularis Sinopenus 
et Auxiliaris Episcopi Moguntini 

Exc.mi P. D. HENRICI TENHUMBERG 
Episcopi tit. Tuburnicensis, Auxiliaris Monasteriensis 

Plaudente orbe terrarum nuntius percrebruit de concilio oecu- 
menico a Sanctitate Sua Ioanne XXIII Summo Pontifice feliciter re- 
gnante pronuntiatio necnon de Rev.ma Pontificia Commissione ante- 
praeparatoria pro Concilio oecumenico die Pentecostes huius anni insti- 
tuta. Exinde omnes sane veri nominis catholici fervidas preces effun- 
dere non desistunt, ut Deus pro sua benignitate gratiae suae plenitudine 
opera praeparatoria et ipsum Concilium prosequatur, quo uberiores 
fructus inde proveniant. Tali desiderio animato liceat mihi nonnulla 

vota exhibere circa res, quae ut ego putaverim, in Concilio tractari 
poterunt. 

1 . Uti ex iis, quae in variis scriptis circa Concilium futurum exposita 
sunt, elucet, multi catholici et sacerdotes et laici continuationem elucu- 
bra tionis dogmaticae expectant, quam Concilium Vaticanum propter tem- 
porum iniquitatem ad finem perducere non potuit. Tum imprimis de 
interna firmitate adversus omnes temporis errores tractandum erat magi- 
steriumque ecclesiae dogmate de infallibilitate Summi Pontificis defen- 
dendum. Hodie pro progressu, quem doctrina dogmatica in hac materia 
duce supremo Papae magisterio fecit, maximi momenti mihi esse vide- 
tur elucidatio internae naturae ecclesiae relate ad doctrinam de mystico 
Corpore Christi necnon et ad « oecumenica » studia sectarum acatholi- 
carum. Si Omnipotenti placuerit, doctrina quoque de munere Episcopo- 
rum, de natura Episcopatus eiusque effectibus, de relatione inter Sum- 
mum Pontificem et Episcopos tractetur quaeso, ut difficultates quaedam 
quae ultimis decenniis in hac materia exortae sunt, amoveantur et dubia 
circa hanc rem solvantur, quo magis promptitudo sectarum acatholica- 
rum in sinum ecclesiae redeundi promoveatur. Sperare quoque licet, tales 
elucubrationes effecturas esse, ut sacerdotes eo arctius cum episcopis 
suis coniuncti sint. Optaverim quoque, ut statuatur, quatenus religiosi 
in cura animarum operantes ab episcopis dioecesanis dependant eorum- 
que mandatis stare debeant. 

2. Hanc materiam tractans Concilium — ut ita dicam — eo ipso 
perveniet ad tractandum quoque officia, iura et munera cooperatorum 
Episcoporum, imprimis qui actioni catholicae operam dant. Actio catho- 
lica, quae sub auspicio ultimorum Summorum Pontificum per maiora 
in dies incrementa latius latiusque propagata est, indigere mihi videtur 
directivis et decisionibus, quas sacerdotes et laici certe summa cum 
promptitudine accipient. 

3. Summa cum gratitudine orbis terrarum temporibus post Conci- 
lium Vaticanum elapsis doctrinam ab ecclesia de re sociali promulgatam 
accepit. Ut ea doctrina plenius elucidetur summi momenti mihi esse vide- 
tur in praesentibus et futuris disceptationibus cum materialismo et bol- 
sevismo. Agitur hic — re probe perspecta — de natura et dignitate 
hominis de eiusque relatione ad societatem humanam. Huius doctrinae 
elucubratio et relationem inter ecclesiam et rem publicam, inter catho- 
licos et rem publicam acatholicam elucidabit eorumque statum et ope- 
rationem faciliorem reddet. 

4. Ultimis decenniis saepe spes pronuntiata est fore, ut nova de- 
creta in re disciplinari ferenda efficiant, ne de sacerdote e. gr. theolo- 
giae professore apud S. Sedem de doctrina accusato cognoscatur, quin 

de re audiatur, ne damnatus esse videatur, quin se defendendi potesta- 
tem habuerit; similia etiam circa libros damnandos optaverim. 

Eminentiae Vestrae manum devotissime exosculans omni qua par 
est reverentia permaneo 

Eminentiae Vestrae 
humillimus famulus 

© Henricus Tenhumberg 
Episcopus tit. T uburnicensis 
et Auxiliaris Monasteriensis 

Monasterii, die 26 augusti 1959. 

Exc.mi P. D. FRANCISCI W. DEMONT 
Episcopi tit. Usinazensis 

Ad Prot. N. I C/59-2482 Aachen, 11 novembris 1959 

Eminentissime Domine, 

Gratias ago Eminentiae Tuae pro rescripto circa Concilium Oecume- 
nicum accepto. Spiritus Sanctus dirigat illud peramanter et benedicat 
labores Tuos. 

Cum iam vetustior sim ut multa consilia darem omnia haec reliquo 
sapientiae et circumspectioni Patrum Concilii. Unam tantum observa- 
tionem utilem duco, nempe: Ut adesse invitentur, via qua Tibi apta esse 
videtur, acatholici pastores et laici quidam, praesertim anglicanorum, 
atque eis occasio et opportunitas praebeatur libere loquendi de suis 
difficultatibus et desideriis. Nam per longam communitatem cum eis, 
tam clericis, etiam in episcopali dignitate constitutis, quam laicis in ex- 
celsis positionibus versantibus, ego cognovi eorum desiderium intimum 
reconciliationis in sinum matris Ecclesiae, quam deinde viribus unitis 
agendi erga hostem communem Christianorum. 

Eminentiae Tuae Rev.mae 
ad.mus 

© Franciscus Wolfgangus Demont, S.C.I. 

Episcopus tit. Usinazensis 

CONFERENTIA EPISCOPALIS FULDENSIS 


Eminentissime Princeps! 

Episcopi Germaniae in Fuldensi Conferentia congregati tribus epi- 
scopis mandatum a Beatissimo Patre nostro Ioanne XXIII laudatum dede- 
runt, ut communia vota et consilia Commissioni Antepraeparatoriae pro- 
ponenda elaborarent, duobus episcopis zonae orientalis illis adiunctis, 
qui specificas illius regionis actuositates exponerent. 

Hisce praesentibus respondentes nobis die 18 mensis iunii 1959 datis 
quaestionibus Commissionis Antepraeparatoriae nostrum commune expo- 
situm Tuae Eminentiae reverenter transmittimus, quo singula episcopo- 
rum vota quantum ad plurima in unum collecta proponantur. 

Eminentia Tua videbit, nos magna cum sollicitudine lineamenta tra- 
ditionis Conciliorum Oecumenicorum et praesertim Tridentini et Vati- 
cani sequentes illorum saluberrima decreta et praescripta a Concilio fu- 
turo complenda et perficienda proponere, ut tali modo errores hodierni 
temporis superentur et quaestionibus urgentibus respondeatur. 

Rogamus ergo Eminentiam Tuam, ut velis nostris necessitatibus 
consulere et haec proposita Sanctitati Beatissimo Patri Nostro Ioanni 
Papae XXIII examinanda et probanda commendare. 

Sperantes nos labores Commissionis Antepraeparatoriae facilitaturos, 
si aspectum generalem votorum necessitatibus et actuositatibus plurima- 
rum dioecesium correspondentium praebeamus, non ignoramus, hoc com- 
mune votum nullatenus omnibus quaestionibus respondere, quae uni- 
versalem respiciunt Ecclesiam. Attamen duo problemata speciali modo 
per experientiam sentimus, quae toti intersunt Ecclesiae: primum pro- 
blema ex philosophia materialismi exoritur, quae partem patriae no- 
strae orientalem in plurima pericula ducit; praeterea magis quam alibi 
ultimas evolutiones protestantismi ex vicino videmus, qui aliquos pro- 
tulit motiones Ecclesiae catholicae approximantes et quaestiones novas 
nobis solvendas proponit. 

Quare animadversiones nostras communiter deliberatas et probatas 
Tuae Eminentiae summa cum reverentia proponimus. 

Quibus animadversionibus singula singulorum Episcoporum Germa- 
niae vota minime aboleta habeantur. 

Consilia de disciplina et de Codice adaptando communia liceat mihi 
brevi transmittere. 

Sacram Purpuram reverenter osculans me profiteor 
Coloniae, die 27 aprilis 1960. 


Eminentiae Tuae servum addictissimum 

© Ios. Card. Frings 
Archiepiscopus Coloniensis 
Praeses conferendarum Fuldensium 


CONSILIA ET VOTA COMMUNIA 
EPISCOPORUM GERMANIAE 
IN CONFERENTIA FULDENSI CONGREGATORUM 

PONTIFICIAE COMMISSIONI ANTEPRAEPARATORIAE 
PRO CONCILIO OECUMENICO 
UNA CUM ANIMADVERSIONIBUS DESTINATA 

Prooemium 

Beatissimus Pater noster Ioannes Papa XXIII die 24 ianuarii 1960 
inaugurans Synodum Romanam Dioecesanam mirabilem seriem Concilio- 
rum Oecumenicorum exaltavit, quae « inde a quarto saeculo... usque ad 
alteram partem saeculi decimi noni quo hodierni errores sanae philoso- 
phiae ac religioni graviter offensi prolati sunt... Omnium tamen fructibus 
copiosissimum Concilium exstitit Tridentinum, cuius beneficiis nostra 
quoque tempora perf ruuntur, quodque Vaticanum denique elapso saeculo 
subsecutum est ». Verosimiliter Concilio Vaticano II futuro opus duo- 
rum illorum Conciliorum prosequendum et perficiendum incumbit. It$ 
secundum normas omnium Conciliorum a Ioanne Papa XXIII in praefata 
oratione lucide expositas pro temporum nostrorum ratione animadversio- 
nes, consilia et vota reverenter proponimus eo proposito, 

1. ut veritatem catholicae fidei a magisterio ecclesiae edoctam et 
investigatione studiosa theologorum fideique sensu magis explicite cul- 
tam ita in tutas formulas redigendas adiuvent, ut « crescat... et multum 
vehementerque proficiat tam singulorum quam omnium... intelligentia, 
scientia, sapientia... in eodem scilicet dogmate » (Denz. 1800); 

2. ut dubitationibus, quaestionibus et erroribus christiani nominis 
fratrum separatorum ex plenitudine fontium revelationis respondeatur. 
Pius Papa XII docuit, etiam « in falsis ipsis commentis aliquid veritatis 

latere » et ideo postulat, ut theologi catholici falsas illas opiniones perspec- 
tas habeant, quia « animum provocant ad quasdam veritates sive philoso- 
phicas sive theologicas sollertius perscrutandas ac perpendendas » (Denz. 
2308). Sic ex tali perscrutatione clarior apparet veritas catholica ita, ut 
fratres separati revera suave illud sentiant invitamentum « ad illam uni- 
tatem quaerendam assequendamque, quam Iesus Christus a coelesti Pa- 
tre flagrantibus rogavit precibus » (Litt. Enc. Ad Petri Cathedram)-, 

3. ut christiani apostolatus rationes ad temporum necessitates atque 
adiuncta opportune accommodentur. 

Tali modo iuvamen praestaretur ad praeparandum Concilium, quo 
— ut verbis Ioannis Papae XXIII utamur — instar Hierosolymitani Con- 
cilii Petri successor praeest ac moderatur, seniores autem cum eo quae- 
stiones excutiendo atque diiudicando adiutricem praestant operam. 1 

A 

De materiis in Concilio tractandis 

ET DE MODO DOCTRINALI ADHIBENDO 

I. Conciliorum traditio de capitibus doctrinae sequenda proponitur 

Beatissimus Pater noster Ioannes Papa XXIII in praefata oratione 
munus Conciliorum oecumenicorum tuendi catholicae fidei doctrinam 
eamque in tutas formulas redigendi lucide declaravit. Tua Eminentia simi- 
liter omnino sapienter per Litteras de 18 iunii 1959 a nobis quaesivit vota 
et consilia et animadversiones primo loco circa capita doctrinae in futuro 
Concilio tractanda. Etenim nullum unquam fuit Oecumenicum Conci- 
lium, in quo non aliquod doctrinae caput contra errores impugnandos 
confirmatum fuerit et defensum. Cum Carolus V Romani Imperii Impe- 
rator suo munere protectoris Ecclesiae fungens unitati Christianorum 
volens providere vehementer a Romano Pontifice Paulo III erogaverit, 
Concilium Tridentinum convocatum saltem primo tempore nonnisi de 
reformatione morum et de disciplina cleri et populi et de legibus cano- 
nicis adaptandis agere debere, Paulus Papa III e contra insistebat, Con- 
cilium debere etiam de rebus dogmaticis agere et quidem primo et prima- 
rio loco. Carolus Imperatof sperabat, Concilium per solam reformationem 
catholicam protestantes ad ecclesiae unitatem reducturum, dum e con- 
trario Paulus felicis recordationis Papa III una cum suis consiliariis Car- 


1 Oratio in inauguranda Synodo Dioecesana Romana, L’Osservatore Romano , 
d. 25-26 ianuarii 1960, p. 1. 

dinalibus melius et profundius causas separationis agnoscens recte insiste- 
bat, reditum ad unitatem fieri non posse sine praevia explicatione fidei 
catholicae in hisce praesertim doctrinae capitibus, quae a novatoribus 
impugnabantur vel male intelligebantur. Ideo felici eventu Paulus Papa III 
una cum Concilio congregato statuit, ut in unaquaque Concilii sessione 
capita tam doctrinae quam reformationis tractarentur. Hic modus coniun- 
gendi doctrinam cum reformatione non solummodo traditionem omnium 
Conciliorum antiquorum sequebatur, sed et a Concilio Vaticano I est 
reassumptus et quasi confirmatus. 

Considerantes autem, quae et qualia capita doctrinae a Conciliis Oecu- 
menicis proponebantur, invenimus illas doctrinas declaratas et definitas, 
quae vel a traditionis catholicae progressu indicatae vel ab erroribus 
illorum temporum in discrimen vocatae sunt. Spectantes ergo nostrorum 
temporum circumstantias videmus duo capita doctrinae imprimis in di- 
scrimen vocata et vel vehementer impugnata vel verbis et scriptis per 
totum orbem terrarum discussa. 

II. Refutatio errorum, materialismi necessaria videtur 

Materialismus praesertim in forma sic dicti materialismi dialectici 
magnis opibus suffultus et potentissimis organisationibus socialibus at- 
que politicis adiutus fidem in Deum Creatorem eiusque gubernationem 
mundi et anthropologiam christianam vehementissime impugnat. 

Ecclesia ut custos legis naturae et praeco revelationis intuitu quae- 
stionum et difficultatum supra descriptarum, dignitatem hominis sollem- 
niter proclamet. Talis proclama tio fideles catholicos corroboraret; insu- 
per longe ultra fines Ecclesiae homines diversimodo aberrantes solidaret, 
christianos vero seiunctos ab Apostolica Sede et saepe interna securitate 
destitutos redderet securos. Sic revera fieret, ut seiuncti ab Apostolica 
Sede, audientes talem proclamationem, suave invitamentum acciperent; 
proclamaretur etenim illud quod omnibus cordi est qui christiano nomine 
decorantur, eo vel magis quo acrius adversarius adoritur. 

Anthropologicum « Symbolum » haec continere deberet: 

1. Homo est creatura. Sic enuntiatur et dignitas et limitatio hominis. 
Peritorum theologorum erit diiudicare, num hoc loco theoria descenden- 
dae respicienda sit vel commentarium pressum in prima capita libri 
Genesis detur, simili forsan modo, quo Commissio de re Biblica rescrip- 
sit anno 1948 Card. Suhard. Putamus talem declarationem a permultis 
grato animo acceptum iri. 

2. Homo est persona, quia praeditus anima spirituali. Ideo est na- 
turalis imago Dei; inde profluit momentum prorsus singulare quod obtinet 

homo in universo. Ut persona homo praeditus est libertate et destinatus 
est ad exercitium libertatis. 

3. Homo ut creatura et persona ens est religiosum, cuius existentia a 
Deo venit et ad Deum ducit. 

Natura sua homo quoque est ens morale, ad bonum faciendum ordi- 
natum et legibus conscientiae obstrictum. 

4. Non obstante dignitate personae, vel potius propter eam homo 
ordinatus est ad societatem. Medium locum habet haec veritas inter exag- 
geratum individualismum et collectivismum, pari modo destruentia digni- 
tatem humanam. 


III. Quaestiones de Ecclesia 

Tam traditionis catholicae lineae in Concilio Tridentino indictae et 
in Vaticano inchoatae, sed nondum perfectae quam necessitates fratrum 
christiani nominis separatorum postulare videntur quandam expositionem 
de Ecclesia Christi. Sicut caput doctrinale de domino Dei in totam crea- 
turam et de dignitate hominis respondet impugnationibus materialismi, 
ita et altiori modo caput de Ecclesia Christi responderet non solummodo 
erroribus, sed et quaestionibus summo studio agitatis et desideriis bona 
fide edictis fratrum Christianorum separatorum. Nulla enim alia doctrina 
tam multis discussionibus et libris et conferentiis apud protestantes agi- 
tatur quam quaestiones de Ecclesia eiusque a Domino nostro Iesu Christo 
volita unitate, de muneribus Ecclesiae, de successione apostolica episco- 
porum et de primatu Romani Pontificis. 

Ioannes Papa XXIII feliciter regnans in Encyclicis Litteris Ad Petri 
Cathedram iam crescentem non paucorum separatorum aestimationem 
erga Ecclesiam et Sanctam Sedem laudavit, quibus Concilium suave invi- 
tamentum ad unitatem quaerendam praebere debet. Ideo quas illi quae- 
stiones de Ecclesia Christi nobis proferunt Concilium praeterire non 
posse videtur, ne illorum aspirationes bonae frustrentur. 

Cum Apostolica Successio sit quasi centrum totius controversiae agi- 
tatae in doctrina de Ecclesia etiam episcoporum munus illustrandum vi- 
detur. Solummodo tradita doctrina, quam Concilia Tridentinum et Vati- 
canum I iam exposuerunt, doctrinae de Ecclesia inserenda videtur. Haec 
doctrina non est coniungenda cum quaestionibus iuris canonici vel admi- 
nistrationis vel consuetudinis ecclesiasticae. Ideo hoc contextu non erit 
quaestio, utrum episcopis aliqua iura tribuantur, quibus hodie non fruun- 
tur. Si quae sint de hac materia rationabilia desiderata, illa deberent in 
votis de canonum adaptatione exponi et Sanctae Sedis iudicio unitati Ec- 
clesiae invigilanti relinqui. 

IV. Qua forma et quo modo doctrina Concilii Vaticani II apte proponatur 

1. Revelationis fontes, Sacram Scripturam et Traditionem Pius 
Papa XII in suis Encyclicis Litteris Humani generis vehementer commen- 
davit adiiciens, Deum una cum hisce fontibus vivum dedisse ecclesiae 
magisterium ad ea quoque illustranda et enucleanda, quae in fidei depo- 
sito nonnisi obscure ac velut implicite continentur (Denz. 2314). Qua- 
propter Concilium Oecumenicum ex fontibus Scripturae et Traditionis 
doctrinam proponendam haurire oportet. 

2. Doctrina Concilii clare et intelligibiliter secundum exemplum Con- 
cilii Tridentini decretorum v. g. de iustificatione (Denz. 792a-810) et de 
SS. Eucharistia (873a-882) et Concilii Vaticani I constitutionum dogma- 
ticarum exaretur. Patres Trident i ni expressis verbis consentierunt, docu- 
menta docentis Ecclesiae ita esse formulanda, ut docti et indocti, sapien- 
tes et insipientes ea intellegerent (Cone. Trid. V, 414 26-28). Ideo modus 
loquendi sacrorum fontium studio iuvenescens ab omni sterilitate amotus 
adhibeatur (Denz. 2314). Theologia scholastica in Concilio praeparando 
Sancto Thoma Aquinate duce plurium adiuvabit; terminologia tamen pro- 
prie scholastica, quae fratribus separatis difficultatem praeberet, perspi- 
cuo modo declaretur et, in quantum fieri potest, modus loquendi Sa- 
crae Scripturae et Patrum adhibeatur, sicut Concilium Tridentinum prae- 
sertim in Decreto de iustificatione (sessionis VI) fecit. 

3. Argumenta controversa et commenta doctrinalia fratrum separa- 
torum profunde considerentur et in praeparatione schematum tractentur. 
Attamen in ipsis schematibus opiniones praeiudicatae protestantium vel 
orientalium separatorum non directe nominentur, ne decreta Concilii 
controversiarum aspectum accipiant. Opus controversiale a theologis per- 
fici debet, qui decreta Concilii vel praeparant vel postea explanant atque 
defendunt. Sicut et Concilium Tridentinum nec Lutherum nec Zwinglium 
nec Calvinum nomine recensuit eorumque errores in capitulis decretorum 
paucis solummodo locis directe tetigit et errores sine auctorum nomini- 
bus in canonibus refutavit; simili modo etiam Concilium Vaticanum I 
in constitutionibus dogmaticis processit, nam Concilii Oecumenici est 
definire catholicam veritatem et non controversiarum modo cum adver- 
sariis disputare. 

4. Tali modo procedentes nullo modo sic dicto irenismo a Pio 
Papa XII damnato (2308 Denz.) aliquam facimus concessionem, sed doc- 
trinam traditam ex fontibus exponimus eo ipso sensu, quem tenet Sancta 
Mater Ecclesia. Argumentis separatorum bene consideratis et quaestio- 
nibus eorum ex fontibus revelationis responsionem plene catholicam dan- 
tes, catholicitas ecclesiae tali lumine repraesentabitur, ut fratres separati 

revera illud sentiant invitamentum, de quo Beatissimus Pater Ioannes 
Papa XXIII pluries loquebatur, dum separati vident « se ad Ecclesiam 
redeuntes nihil esse perdituros eius boni, quod gratia Dei in ipsis hucus- 
que est natum, sed per reditum id potius completum atque absolutum 
iri » (Instructio de motione oecumenica d. d. 20 decembris 1949, A.A.S., 
XLII [1950] p. 144). 


B 

Consilia et animadversiones 

CIRCA DOCTRINAM DE DOMINIO DEI ET DE DIGNITATE HOMINIS 
CONTRA HODIERNOS MATERIALISMI ERRORES 

a Concilio proclamandam 

Gravibus ex causis Episcopi Germaniae censent, Concilii esse, digni- 
tatem hominis ut creaturae Dei, forma brevi ac nervosa profiteri ac pro- 
clamare, non solum ad refutandum errores, sed potius ad roborandum 
fidem saepe impugnatam, immo ad auxilium praestandum hominibus non 
catholicis et non christianis totius mundi. 

I. Rationum expositio 

1 . Difficultates provenientes ex progressu scientiarum naturalium et artis 

technicae. 

a) Quamvis vera cognitio naturae rerum et revelatio non sibi invicem 
contradicere possint, tamen homo huius temporis permagnis et multipli- 
cibus cognitionibus in campo scientiarum naturalium intime percussus est. 
Sat multae opiniones populares de natura creata, quae hucusque vigebant 
et in praedicatione fidei quoque simpliciter praesupponebantur, evane- 
scunt. Infideles e contra, et in specie communistae, theorias et cognitiones 
quae scientia naturali proferuntur tamquam argumenta peremptoria va- 
nitatem fidei demonstrantia usurpant. 

b ) Homo hodiernus degit in mundo, quem ipse modo hucusque 
prorsus ignoto instituit, formavit, mutavit. Difficulter inde et aegre tan- 
tum hunc mundum sibi subditum, immo seipsum tamquam Dei creaturam 
et in Deum finem ultimum ordinatum, agnoscit. 

c) Non singulis factis quae scientia naturalis moderna offert, sed 
intellectu et experientia huius mundi hominis dominio obnoxii, securitas 
ac hilaritas fidei minuuntur vel dubiis debilitantur. 

2. Errores de natura hominis. 

a) Problemata supra delineata aggravantur, quia evolutione ultimo- 
rum saeculorum theoretice et practice conceptus materialisticus hominis 
formatus est vel saltem homo consideratur ut ens quoddam intrinsece 
et exclusive ad hunc mundum terrestrem pertinens. 

b) In tali conceptione de homine variae distinguendae sunt tenden- 
dae variusque respectus formalis, biologicus, psychologicus, sociologicus 
et alii, quibus hoc unum commune est: homo non est creatura Dei; finem 
non habet qui ordinem huius mundi transcendit. Homo sic intellectus non 
agnoscit veritatem absolutam, bonum absolutum, normam absolutam; 
homo fit denique elementum alicuius processus universalis in sensu mo- 
nismi. Partim hae ideologiae characterem habent pseudo-religionis vel 
pseudo-eschatologiae; tunc consequenter actiones pseudo-liturgicae quo- 
que oriuntur. Hoc maxime valet de materialismo dialectico, forma rigi- 
dissima saecularismi, quem insuper omni sua potentia res publica totali- 
taria sustentat. 

c ) Si homo sic intelligitur ut intrinsece et exclusive ad ordinem huius 
mundi pertinens, oritur consequenter vel optimismus, in quo homo seip- 
sum etiam ut creatorem sentit; vel pessimismus aut desperatio fatalistica. 
Hinc quoque via possibilis est ad liberalismum absolutum, qui omnem 
obligationem respuit, vel ad individualismum, qui socialitatem hominis 
negligit, vel ad collectivismum qui etiam a Deo provenientes diversitates 
et differentias inter homines spernit. 

d) Permulti homines non tam sunt fautores, quam victima harum 
ideologiarum, maxime in iis regionibus ubi hae vi politica vel ope me- 
diorum publici tatis divulgantur. 

e) In hoc mundo sub influxu et dominio talis saecularismi posito, 
christianus periculo expositus est quod errores sensim fidem deminuant 
et debilitent. Aeque possibilis est vel falsa approbatio mundi vel falsa 
fuga mundi. Aeterna veritas, quod ipse homo a Deo creatus est et finem 
habet qui hunc mundum omnino transcendit, expallescit et evanescit. 


II. De Forma Proclamationis 

1. Intuitu conditionis expositae haec opportune praenotanda videntur. 

a) In quaestionibus scientiarum naturalium adhuc disputatis prae- 
maturae vel excessivae decisiones difficultates existentes augere possunt. 
In praeparatione Concilii in hac materia periti theologi una cum homini- 



742 


GERMANIA 


bus cultis in scientiis naturalibus ac simul vere cum catholica Ecclesia 
sentientibus caute examinent, 

ubi libera discussio continuanda sit; 
ubi limites determinandi sint; 
ubi definitiva declaratio Ecclesiae 

forte nunc iam possibilis sit. Exempli gratia haec forsitan tali examini 
subici possent: Categoriae aristotelicae substantiae et accidentis intuitu 
conceptus transsubstantiationis; Spatium temporis vel diuturnitas et ex- 
tensio mundi, origo vitae et origo hominis quoad corpus. 

Scientia naturalis et ars technica ne suspicaciter observentur, potius 
ad intimiorem conceptum Creatoris et operis Eius ducantur; sic etiam 
influxus et efficacitas causarum secundarum rectius coordinantur. 

b) Quoad quaestiones anthropologicas ne primarie errores refutentur, 
id quod iam clarissime factum est documentis magisterii ordinarii Sum- 
morum Pontificum. Potius insistendum videtur in sollemni confessione 
Dei Creatoris et in dignitate creaturae eius; hoc porro fiat verbis vere reli- 
giosis inspiratis a S. Scriptura ita ut fideles aedificentur et solamen acci- 
piant, ac simul ii, qui nondum ad Christi Ecclesiam pertinent, auxilium 
salutare inveniant. 

2. Convenienter haec fere puncta in proclamatione eluceant-. 

a) Ecclesia, in salutem et vitam totius mundi condita, curam habet de 
homine, cuius dignitas ideologiis saecularibus in universo orbe sparsis 
tam vehementer periclitatur. 

b) Ecclesia dolet de infinito numero hominum, qui sequelis huius 
ideologiae cruciantur, quia iuribus secundum divinam voluntatem ina- 
lienabilibus fraudantur et quia aditus ad veritatem motusque animae in 
Deum impediuntur. 

c ) Ecclesia, memor muneris sui, veritatem Dei praedicare — impor- 
tune, opportune — -, memor responsabilitatis suae erga eos quoque, qui 
nondum in unione cum Christo vivunt, declarat: 

Homo omnis, independenter a stirpe vel rasse, a conditione sociali 
ac confessione religiosa, inamissibilem dignitatem ut creatura Dei Trini 
possidet. 

Homo nunquam intelligendus est ut pars evolutionis intramundanae. 
Sic enim dilexit Deus mundum, ut Filium suum unigenitum daret, fac- 
tum hominem, et in Ipso eos quoque qui hoc ignorant, ad aeternam 
salutem vocaret. 

Homo ut imago Dei proindeque ut persona iura possidet inviolabi- 
lia; at homo pariter normis immutabilibus ligatus est. Conscientia unius- 

cuiusque hoc testatur, id quod divina revelatione comprobatur. Similiter 
unusquisque inexpugnabilem auctoritatem legis divinae experiri potest, 
si infinitas calamitates inspicit, quae contemptum et contumaciam illius 
legis inevitabili ter, sequuntur. Iniuria proinde est omnis ideologia vel 
modus agendi, quibus dignitas personae, libertas, sociabilitas, ius ad as- 
sociationes liberas, ad liberum exercitium religionis, ius ad evolutionem 
indi vidualem et ad proprietatem privatam negantur vel destruuntur. 

Homo mandatum a Deo accepit ut terrae dominetur; non licet seipsum 
nec alios servum facere progressus terrestris, sed ultra hunc mundum 
caducum homo in vitam futuri saeculi spe et opere tendat. 

d) Ecclesia sincere deplorat, quod et ipsa — stante puritate doctrinae 
et integritate magisterii — , facile indulgendo potestatibus terrenis de- 
fectu perspicientiae in singulis membris, negligentia pastoralis muneris 
et praedicationis, has veritates non satis distincte pronuntiaverit et secun- 
dum eas non debita firmitate egerit. 

e) Ecclesia igitur monet Episcopos, sacerdotes, laicos, ut omni conatu 
id efficiant, ne imago Dei in homine adhuc et amplius contaminetur. Vera 
charitate christiana praeprimis unumquemque amplectentes vulnera sa- 
nent, quae gravibus erroribus illata sunt. 

f) Ecclesia quotidie ad aram Dei sacrum Christi sacrificium litans 
fratres omnes ac sorores amplectitur, apprime iis suffragans, qui miseria 
falsi ordinis intramundani graviter afficiuntur. 

C 

Consilia et animadversiones 

CIRCA DOCTRINAM DE ECCLESIA 
a Concilio proponendam 

I. Quare doctrina de Ecclesia Christi praecipuum sit caput doctrinae in 

Concilio Oecumenico futuro proponendum. 

1. Omnes hodie norunt, ecclesiologiam principalem esse doctrinam 
controversam inter catholicos et protestantes. Considerandum est, omnes 
saeculi xvi Reformatores tentamen fecisse vindicandi sibi auctoritatem 
S. Augustini praesertim in doctrina de Ecclesia. Quare huius Ecclesiae 
Doctoris, de quo Pius Papa XI merito dicebat « noster est », doctrina de 
Ecclesia specialiter in elaborandis schematibus consideretur. Revera enim 
S. Augustinus duplicem praebet aspectum Ecclesiae, visibilem atque in- 
visibilem, empiricum et spiritualem, attamen nullo modo intendebat, 
aliquam ecclesiam spiritualem seiungere atque separare ab ecclesia visi- 

bili catholica. 2 Lutherus autem doctrinam Sancti Augustini nominalistico 
sensu interpretans disrupit externa et iuridica vincula unitati Ecclesiae 
eiusque structurae hierarchicae a Domino provisa. Lutherani insuper 
sacramenta ad minimum reducentes coetum sola fide iustificatorum eccle- 
siam proprie dictam invisibilem declarabant, dum Zwinglius et Calvinus 
ipsi etiam Augustinum sibi vindicare conantes coetum praedestinatorum 
ecclesiam invisibilem dicebant, quae secundum Calvinum in verbo Dei 
praedicato et in sacramentis administratis et in disciplina ecclesiastica 
fit visibilis. Haec dilaceratio et separatio Mystici Corporis Christi ab ec- 
clesia visibili, cuius structura hierarchica et sacramentalis negatur, est 
quasi cardo totius controversiae inter catholicos et protestantes de 
Ecclesia. 

2. Concilium Tridentinum praemature die 4 decembris 1563 debuit 
finire et ideo quasdam partes solummodo controversiarum illo tempore 
maxime agitatas potuit iudicare. Revera Concilium Tridentinum distincte 
et praecise illas fidei catholicae veritates a novatoribus in discrimen voca- 
tas in tutas contra protestandum errores formulas redegit. Episcopus Hie- 
ronymus Ragasonus ideo omnino recte in ultima sessione patribus con- 
gregatis declaravit, tam definitionem doctrinae quam disciplinae restitu- 
tionem a Concilio mirando modo praestitas esse « pro temporum horum 
ratione ». Sed Patres Tridentini temporum iniuriis impediti opus suum 
doctrinale non potuerunt perficere et ideo doctrinam de Ecclesia non 
definiverunt, quamvis circa illam omnes errores protestantium vel inci- 
piunt vel consummantur, ita ut merito dici possit: Tam tempore Concilii 
Tridentini quam nostris temporibus ecclesiologia est quasi centrum con- 
troversiae, in quod omnes aliae controversiae converguntur. 

3. Reformatores ipsi hoc non clare viderunt et magna contentione 
affirmabant, doctrinam de iustificatione esse cardinem controversiae, quem 
Lutherus dicebat articulum esse stantis et cadentis ecclesiae. Patres Tri- 
dentini omnino recte videbant, Lutheri et Calvini iustificationis doctrinam 
ex falsa de peccato originali doctrina originem ducere et ex hisce prae- 
missis sacramenta sensu catholico vel negari vel minui et erronee inter- 
pretari. Doctrinam etiam de Ecclesia Patres Tridentini in definienda doc- 
trina de Traditione, de iustificatione et praesertim de sacramentis tetige- 
runt quidem, sed nondum plenam proposuerunt, cum primo loco tradi- 
tam fidem contra impetum contentionis protestanticae de iustificationis 
doctrina defendere vellent. Opus Concilii defendens et quasi prosequens 
S. Robertus Bellarminus in suo opere admirando de Controversiis eccle- 


2 Cf. St. J. Grabowski, The Curch. An Introdution to the Theology of 
St. Augustin, St. Louis and London, 1957, p. 269, pp. 209-229. 

siologiam catholicam late exposuit, quia praesertim in hoc capite doc- 
trina Concilii Tridentini adhuc erat perficienda. Catechismus Romanus, 
quem Ioannes Papa XXIII in Synodo Dioecesana Romana plurimum 
commendabat, declarat, in articulo de Ecclesia multo plures errare ac de- 
cipi quam in incarnationis mysterio et « deinde, si quis hanc veritatem 
(de ecclesia) firmo animo conceptam habuerit, facile horrendum haeresis 
periculum effugiet ». 3 

4. Concilium Vaticanum I schema de Ecclesia Christi magna cura 
praeparaverat, opus doctrinale theologorum Thomassin, Ioannis Adami 
Mohler, Pilgram et Scheeben et imprimis Passaglia et Schrader quasi col- 
ligens et proponens. Notandum videtur, theologum Clementem Schrader 
S.I. ecclesiologiam ex christologia et soteriologia quasi deduxisse et iam 
plurimas protestantium difficultates solvisse. 4 Haec structura christolo- 
gica ecclesiologiae omnino servetur et ut principium totius novi schematis 
elaborandi sumatur. 

5. Notum est, Concilium Vaticanum I solummodo partem de Pri- 
matu Romani Pontificis definire potuisse relictis propter temporum ad- 
versitates reliquis capitulis schematis de Ecclesia Christi. Attamen haec 
quasi divinitus provisa videntur duabus ex causis: 

a) Tali modo Concilium Vaticanum I definiendo Primatum et 
Infallibilitatem Romani Pontificis feliciter viam aperuit ad elaborandam 
Constitutionem plenam de Ecclesia Christi, quae in Concilio Tridentino 
non solummodo per exteriores temporum circumstantias, sed etiam prae- 
cise propter primatum iam creditum sed nondum definitum impediebatur. 
Omnes periti sciunt, hac de causa ultimam Concilii periodum in quae- 
stione de residentia episcoporum (utrum iuris sit divini vel mere eccle- 
siastici) multum laborasse et quasi immovibilem factam esse per pluri- 
mos menses. Nunc autem tali impedimento divina favente providentia 
remoto plena quaedam de Ecclesia doctrina expedite confici potest. 

b) Tam studia biblica et patristica quam disquisitiones systematicae 
et speculativae post Concilium Vaticanum inita et ad nostra usque tem- 
pora protracta plenius et perfectius e fontibus sacrae scripturae et tradi- 
tionis ecclesiologiam eiusque principia elaboraverunt. Quorum studiorum 
fructus nunc quasi in unum sunt redigendi. 

c) Motiones liturgica et biblica sensu fidei exortae tam apud cle- 
ricos quam apud pios laicos in ultimis decenniis foverunt et auxerunt 


3 Cat. Rom. ex decreto Cone. Trid., Part. I, cap. 10, n. 1. 

4 Cf. H. Schauf, Die Ekklesiologie des Konzilstheologen Clemens Schra- 
der S. /., Freiburg 1959, pp. 51-99, 128-151, 439-477: Protestantium difficul- 
tates solvuntur. 

intellectum fidei et pietatem erga sanctam matrem Ecclesiam. Quae mo- 
tiones Litteris Encyclicis Pii Papae XII Divino afflante spiritu et Me- 
diator Dei summopere nutriebantur. 

6. Quaestio de Ecclesia Christi primi ordinis est inter protestantes 
cuiuscumque denominationis. Melius quam saeculis elapsis etiam cogno- 
scitur, hoc in capite quasi omnes radios controversiarum cum catholicis 
in unum centrum colligi et convergi, ita ut « episcopus evangelicus » 
Dr. Hanns Lilje in synodo lutherana Liibeckensi mense octobris 1959 
habita aperte declarabat, quaestionem de ecclesia, eius unitate, principale 
hodie esse argumentum, de quo cum catholicis sit disputandum, quamvis 
aspectus lutheranus ab intellectu catholico omnino esset diversus. Revera 
dici oportere. Et haec tendentia ecclesiologiae variis apud separatos mani- 
festatur modis: 

a) Studia biblica plures praestantissimos protestandum theologos 
ad invenienda in sacra scriptura vestigia et « primitiva elementa » Ec- 
clesiae catholicae (friihkatholische Elemente) perduxerunt. Sic. v. g. 
invenerunt apud Matthaeum et Lucam et in epistolis pastoralibus S. Pauli 
Apostoli structurae hierarchicae et etiam successionis apostolicae epi- 
scoporum elementa, apud S. Ioannem structuram christologicam et sacra- 
men talem Ecclesiae. Immo etiam primatum S. Petri Apostoli quidam 
theologi et etiam unus aliusve moderator lutheranarum communitatum 
agnoverunt, insuper dicentes, successionem primatus in Romano Pon- 
tifice per se non esse impossibilem, sed a scriptura non probatam. Qui- 
dam ministri lutherani etiam hanc successionem accipientes a superio- 
ribus suis sunt ab officio suspensi, quia per confessionem Primatus Ro- 
mani Pontificis aperte symbolis reformatis saeculo xvi compositis con- 
tradixerint. Illi ministri lutherani v. g. Richardus Baumann et Maxi- 
milianus Lackmann contra hanc suspensionem vehementer insurgunt 
affirmantes, se sola scriptura, quae sit suprema lutheranorum norma 
credendi, ad confessionem Primatus Romani Pontificis pervenisse, et 
cum scriptura sit unica norma normans, symbola autem illa solummodo 
normas a scriptura normatas, se opus Reformatorum tantummodo cor- 
rexisse. 

b) Communitates separatae per quandam interiorem logicam perdu- 
cuntur ad accipienda saltem per imitationem imperfectam quaedam ec- 
clesiastica instituta proprie catholica. Sic lutherani deficiente apostolica 
successione episcoporum, cuius loco Lutherus successionem fidelium vel 
fidei volebat statuere, quattuor post saecula quoddam episcopale mu- 
nus de novo statuerunt et titulum « episcopi evangelici » moderatoribus 
ecclesiarum suarum regionalium dederunt. De successionis apostolicae 
sensu et quomodo illa cum principiis lutheranis Confessionis Augusta- 

nae queat componi et iterum de quadam iurisdictione episcopali quae- 
stiones plurimae moventur et disquisitiones variae elaborantur. 

Eodem modo studiis biblicis et patristicis cognoscitur, traditionem 
cum successione apostolica intime esse coniunctam, ita ut v. g. Ioannes 
Riickert, professor theologiae protestanticae in Universitate Tubingensi, 
aperte declaravit, romano-catholicam ecclesiam omnino veraciter edicere, 
traditionem dogmaticam una cum scriptura fontem fuisse definitionum 
Conciliorum antiquorum. Hodierni lutherani loco traditionis catholicae 
accipiunt quasi traditionem symbola reformata, v. g. Confessionem Augu- 
stanam, affirmantes, illa symbola et summam scripturae in lucem edi- 
disse et ideo sub eorum ductu et lumine scripturas sacras esse interpre- 
tandas. Walther von Loewenich, professor theologiae protestanticae in 
Universitate Bonnensi, in Instituto confessionali protestantico Benshei- 
mensi Germaniae februario 1960 aperte declaravit, ecclesias lutberanas 
quodammodo solutionem « parvo-catholicam » accepisse. Quae omnia 
si bene considerantur, videndum erit, quomodo vera et completa eccle- 
siologia catholica temporum voci correspondeat. 

c ) Motio Oecumenica quaestiones de Ecclesia Christi de eiusque 
unitate in primum planum totius discussionis theologicae attulit. Quam- 
vis Secretarius Generalis Consilii Oecumenici Ecclesiarum, Dr. Visser’t 
Hooft, declaraverit, tale consilium nullo modo unicam ecclesiam vel 
quandam supra-ecclesiam velle constituere, sed solummodo nexum et 
foedus inter varias singulas ecclesias, nec illud consilium ullam sibi 
usurpari auctoritatem statuendi communem doctrinam vel leges impo- 
nendi, tamen quaestio quomodo unitas diversarum ecclesiarum perfici 
possit, numquam soluta, animos de novo semper excitat. Nam unitatem 
solummodo invisibilem esse atque in eo consistere, ut plurimae doctrina, 
cultu divino et vita ecclesiastica distinctae ecclesiae in Christum tam- 
quam Deum et Salvatorem credant et singuli fideles Christo invisibiliter 
sint coniuncti, haec declaratio plurimis illo Consilio unitis ecclesiis om- 
nino displicet. Tam Orthodoxi ab unitate Apostolicae Sedis separati 
quam sic dicti Anglo-catholici vehementer insistunt, episcopatum sacra- 
mento ordinis collatum et successionem apostolicam episcoporum neces- 
sario ad constituendam ecclesiam eiusque unitatem pertinere. Lutherani, 
qui ecclesiam per verbi Dei praedicationem et sacramentorum distri- 
butionem agnoscendam contendunt, ex una parte Orthodoxis et Anglo- 
catholicis resistunt, ex altera parte unitatem ecclesiasticam super arti- 
culos symbolorum a Reformatoribus acceptos fundari debere nec so- 
lummodo invisibilem fieri posse affirmant. Quapropter dicunt, com- 
munionem in coena Domini communem de eucharistiae sacramento doc- 
trinam postulare. 

Quamvis Divinae Providentiae arcana consilia omnem humanam 
superant cognitionem, attamen non sine Spiritus Sancti movente afflatu 
generale separatorum desiderium videtur exortum quaerendi Ecclesiae 
Christi unitatem, cuius a Domino posita fundamenta, nondum vel 
inchoative tantum agnoscunt. Ex his temporum circumstantiis exoritur 
quaedam urgens necessitas, separatis fratribus veram et plenam de Ec- 
clesia Christi eiusque tam unitate quam catholicitate doctrinam tali modo 
ante oculos ponendi, ut secundum Ioannis Papae XXIII feliciter regnan- 
tis effatum « suave sentiant invitamentum quaerendi et inveniendi illam 
a Domino volitam unitatem ». 

II. Doctrina de Ecclesia Christi ita a Concilio Oecumenico definiatur, ut 
e fontibus revelationis respondeat quaestionibus separatorum illis- 
que fiat invitamentum ad quaerendam unitatem catholicam. 

In ultima sessione Concilii Tridentini episcopus Hieronymus Raga- 
sonus pro patribus congregatis sollemniter declaravit, Concilium pro- 
testantes pluries invitavisse, ut cum delegatis a Concilio deputatis cau- 
sas controversas secundum sacram scripturam et traditionem discuterent. 
Deinde adiecit: « Optandum summopere fuisset, ut una cum illis haec 
agerentur, quorum potissimum causa tractata sunt: absentium tamen 
incolumitati atque saluti ita provisum est, ut alia ratione provideri, si 
adfuissent, non potuisse videatur ». 

Haec verba aliquo modo etiam ad munus Concilii futuri Vaticani II 
videntur applicanda. Etenim, ut capita doctrinae de Ecclesia Christi 
revera fratribus separatis praebeant invitamentum, tali modo debent 
proponi, ut quaestionibus separatorum e fontibus revelationis respon- 
deant. Omne ergo quod latet veritatis in commentis protestantium a 
falsis eorum adiectis est liberandum et in recta cohaesione cum tota 
veritate catholica illustrandum. Quaestiones protestantium ad sollertio- 
rem perscrutationem theologicam provocare nos debent, ut iam factum 
est pro temporum illorum ratione a Patribus Triden tinis. 

Talis perscrutationis splendidum exemplum Caietanus Cardinalis 
praebet in suo opere « De fide et operibus adversus lutheranos » anno 
1532 Romae edito. Caietanus ibi mirando modo veritatem in commen- 
tis lutheranis a falsis liberat et deinde illam veritatem declarat per alias 
fidei veritates, praesertim per doctrinam de Corpore Mystico. 

Schema « De Ecclesia Christi » a Concilio Vaticano praeparatum, 
in quantum doctrinam de Corpore Mystico posuit fundamentum eccle- 
siologiae, praeludium est novi schematis futuri Concilii. Tota haec enim 
doctrina super fundamentum doctrinae S. Pauli Apostoli, S. Augustini, 

Patrum Orientalium et S. Thomae Aquinatis de Christo tamquam capite 
Mystici Corporis exponatur, ut iam Pius Papa XII in suis Encyclicis 
Litteris Mystici Corporis exemplariter proposuit. Hae Litterae demon- 
strant, doctrinam de Ecclesia Christi structuram habere christologicam 
et — quod magni est momenti — tantam habere amplitudinem, ut 
etiam doctrinam de praesenti statu naturae hominis eiusque ultimo 
fine, de peccato originali, de iustificatione et de sacramentis quasi am- 
plectatur. Tali modo omnes quaestiones inter catholicos et protestantes 
controversae connectuntur cum illo centro, in quo revera ultima ratio 
omnium controversiarum consistit. Et ita plurimae controversiae in 
luce Ecclesiae Christi melius solvuntur, quam si singulis erroribus sin- 
gulis catholicis doctrinis respondeatur. Notandum quod iam Encyclicae 
Litterae Mystici Corporis et Mediator Dei apud non paucos protestantes 
admirationem excitaverunt, immo etiam consensum saltem partialem 
quorundam eorum. 

Quaedam nunc principalia desiderata proponantur: 

1. Doctrina de Corpore Mystico est locus theologicus totius doc- 
trinae de Ecclesia Christi, ut ex Litteris Encyclicis Pii Papae XII patet. 
Tali modo structura christologica Ecclesiae solide declaratur, 3 et regale 
dominium Christi, cui populus Dei, id est Ecclesia, oboedienter est 
subiectus, clarius venit in lucem. Qua expositione praeiudicatae quaedam 
protestantium opiniones contra structuram hierarchicam Ecclesiae su- 
perantur. Ioannes Papa XXIII feliciter regnans Ecclesiam « ancillam » 
Domini nominavit. Hac in re, quia apud protestantes plurimum valet 
auctoritas S. Augustini, doctrina illius Doctoris adhibeatur, quam aucto- 
res recentiores exposuerunt. 5 6 

2. Contra protestantium modernorum conceptum mere existentiali- 
sticum et « dramaticum » relationis religiosae hominis ad Deum exclu- 
dentem permanentes institutiones ecclesiasticas catholica doctrina argu- 
mentis biblicis et patristicis defendatur. 

Potestates hierarchicae in Ecclesia a Domino constitutae revera etiam 
ministeria sunt, quibus Christi Regis voluntas oboedientia fideli exer- 
cetur. Quidam protestantes magna contentione Christi verba usurpari 
conantur, quibus suos apostolos ut ministros et non ut modo gentilium 
dominantes declarat ( Lc . 22, 24-30; Mt. 20, 25 ss.; Mc. 10, 42 ss.), non 
intelligentes, secundum ipsa Christi verba adesse veram potestatem tam 


5 S. Th., III, q. 19, a. 4; q. 8, a. 1, a. 5, a. 6. 

6 V. g. Stanislaus J. Grabowski, The Church. An Introduction to the 
Theology of St. Augustin, St. Louis (Herder-Book) 1957; Fridericus Hofmann, 
Der Kirchenbegrijf des hl. Augustinus, Munchen 1932. 

primatus quam episcopatus, sed ut ministrorum Christi. S. Thomas hoc 
pulchre illustrat dicens: « Christi Vicarius suo primatu et providentia 
universam Ecclesiam tamquam fidelis minister Christo subiectam con- 
servat ». T Hic aspectus catholicae unitatis plurimum valet qui dissiden- 
tium corda ad unum ovile Christi attrahere possit; ideo secundum tra- 
ditionem tam Orientis quam Occidentis sit exponendus. Formula illa 
« extra Ecclesiam nulla salus » declaretur contra obiectiones protestan- 
tium. 7 8 Relationes Christianorum separatorum, qui valide baptismi sacra- 
mentum susceperunt, ad Ecclesiam catholicam secundum normas Enc. 
Litt. Mystici Corporis et Litterarum S. Officii d. d. 8 augusti 1949 ar- 
chiepiscopo Bostoniensi U.S.A. transmissarum exponatur. 9 Illustretur 
insuper, quo sensu communitates separatae vestigia ecclesiae retinuisse 
dicantur. 

3. Ad normam doctrinae Concilii Vaticani I (Denz. 1821-1840) et 
Litterarum Encyclicarum Leonis Papae XIII Satis cognitum (A.A.S., 
XXVIII [ 1896] p. 732) et Mystici Corporis Pii Papae XII (Denz. 2287) 
elaboretur doctrina de episcopatus institutione, quae sacrae scripturae 
testimoniis confirmetur et verbis Sanctorum Ignatii Antiocheni et Ire- 
naei Lugdunensis explicetur. Etenim cum Successio Apostolica episco- 
porum et Romani Pontificis praecipua sit doctrina, qua a Lutheranis et 
Calvinistis seiungimur, haec doctrina perlucide videtur exhibenda. Et 
cum protestantes Apostolicae Successioni successionem fidei opponere 
conentur et praedicationem evangelii apostolicam, non autem aposto- 
licam successionem episcoporum a Christo institutam esse affirment, 
magnae est utilitatis, si secundum Irenaei Lugdunensis doctrinam nexus 
intimus inter legitimam apostolicam episcoporum successionem et puram 
Evangelii praedicationem rectamque sacramentorum administrationem 
declaretur. Quae declaratio forsan multorum bona fide errantium corda 
ad veritatem catholicam attrahere posset. 

Ut autem fratres Orientales separati, qui nobiscum successionem 
apostolicam confitentur, validum sentiant invitamentum ad quaerendam 
unitatem, demonstretur, quomodo doctrina de Primatu Romani Ponti- 
ficis a Concilio Vaticano definita nihil innovaverit in tradi tionali de 
Ecclesiae constitutione hierarchica doctrina, ut iam Leo Papa XIII in 
suis Litteris Encyclicis Satis cognitum valide declaravit. 10 Illa definitio 

7 Contra errores Graecorum, cap. 32. 

8 Cf. Jean Herve Nicolas, O. P., Vosuvre doctrinale de S. S. Pie XII, in 
Freiburger Zeitschrift f. Phil. u. Theol., Nr. 6 (1959), pp. 401-409. 

9 American Ecclesiastical Review, 1952, pp. 307-311. 

10 Ch. P. Umberto Betti, Natura e portata dei Primato dei Romano Pon- 
tefice secondo il Concilio Vaticano, in Antonianum, tom. XXXIV (1959), pp. 402- 

Vaticana revera obstacula removit et viam aperuit ad definiendum epi- 
scoporum munus erroribus Conciliarismi, Gallicanismi et Febronianismi 
definitive superatis et reiectis. Nunc sine periculo et sine ulla offensione 
doctrina de episcopatus muneribus evolvi et ecclesiologiae inseri potest, 
cum « unitatis principium ac visibile fundamentum » in Primatu Romani 
Pontificis feliciter sit definitum (Denz. 1822). 

Ex parte fratrum Orientalium separatorum theologus notissimus 
Florowsky insinuat viam, qua difficultates Orientalium possint superari 
declarans, Concilium Vaticanum I post definitionem Primatus et Infal- 
libilitatis Romani Pontificis interruptum et suspensum reliquisse illam 
definitionem quasi isolatam et separatam a completa quadam ecclesio- 
logia et hac de causa minus acceptabilem ab orthodoxis separatis. Si 
autem Concilium Vaticanum, ut suggerit Florowsky, munera aliorum 
membrorum Corporis Christi et praesertim episcoporum secundum pe- 
rennem traditionem Ecclesiae definiret, tunc Primatus et Infallibilitas 
melius in suis relationibus ad totam Ecclesiam apparerent, et hoc as- 
sensum Orientalium facilitaret. 11 Hic notandum videtur, iam Concilium 
Vaticanum I illas relationes breviter memorasse, v. g. in Constitutionis 
Dogmaticae de Ecclesia Christi prooemio (Denz. 1821), in capite 3 
(Denz. 1828) et etiam in capite 4, cum de conciliis oecumenicis et « ex- 
plorata Ecclesiae per orbem dispersae sententia » (Denz. 1836) agitur. 
Quae relationes clarius in lucem ponantur, ut praeiudicatae opiniones 
fratrum separatorum veritate antiquitus tradita superentur. 

4. Visibilitas Ecclesiae ex principio christologico declaretur: Sicut 
in Christo invisibilis natura divina et visibilis natura humana in per- 
sona Verbi Divini sunt unita, ita et Ecclesia ex una parte est mysterium, 
fide solummodo cognoscendum, 12 ex alia parte « propter eam rem quod 
corpus est, oculis cernitur Ecclesia ». 13 Haec doctrina ad normam Ency- 
clicarum Litterarum Mystici Corporis proponatur, cuius ductu etiam 
constitutio hierarchica ecclesiae eiusque habitudo ad charismaticos de- 
claretur. 14 

408. Conferenda etiam esset Declaratio collectiva Episcoporum Germaniae ineunte 
anno 1875 de relatione inter primatum Romani Pontificis et episcopatum publi- 
cata et a Pio IX Summo Pontifice die 2 martii 1875 in forma sollemni per Litteras 
Apostolicas confirmata. Vide textum in J, Neuner-Roos, Der Glaube der Kirche, 
Regensburg 1959, Nr. 388 a. 

11 Cf. Carlo Boyer, S. I., In attesa dei Concilio Ecumenico, in L’Osser - 
vatore Romano, d. 30 ianuarii 1960, p. 4. 

12 Cat. Rom., Pars I, cap. 10, nr. 20. 

13 Leo XIII, Satis cognitum, A.A.S., XXVIII, p. 710; similiter Pius XII, 
Mystici Corporis, ed. Friburgi Brisgoviae 1947, p. 18. 

14 L. c., pp. 18-22. 

Hoc loco, sicut iam insinuant Litterae Mystici Corporis , 15 quae- 
dam « theologia laicatus » est inserenda, quae iam in Catechismo Ro- 
mano tractante de regali sacerdotio christianorum et de characteribus 
sacramentalibus 16 adumbratur. Doctrina Summorum Pontificum Pii XI, 
Pii XII et Ioannis XXIII feliciter regnantis in Encyclicis Litteris Prin- 
ceps Pastorum hoc caput ita explanavit, ut hodie conspectus totius huius 
doctrinae facile inveniatur. 17 

Notandum munus laicorum in Ecclesia nullo modo per quendam 
minimalismum in doctrina de hierarchica structura Ecclesiae provehi 
posse. Doctrina tradita de effectu sacramentorum baptismatis et con- 
firmationis et de Spiritu Sancto in anima iustorum inhabitante, quam 
Pius Papa XII in Litteris Encyclicis Mystici Corporis explanavit, nullo 
modo magisterio Summi Pontificis et Episcoporum obviat, ut in iisdem 
Litteris apparet. Haec doctrina catholica hodie etiam a separatis melius 
intelligitur. Immo non raro ipsi auctores protestantici de hac quaestione 
tractantes profitentur, se a catholicis auctoribus valida argumenta de 
laicorum munere christiano suscepisse. 18 

Provideri insuper possit, quomodo laici instructi in rebus sociolo- 
gicis et in quaestionibus ethicis quodam permanenti modo sua con- 
silia auctoritatibus ecclesiasticis possint praebere. Memorandum est, 
peritos laicos catholicos in elaborandis schematibus Synodi Dioecesanae 
Romanae mense ianuarii 1960 celebratae adhibitos esse. Idcirco etiam 
in praeparatione Concilii Oecumenici in quibusdam quaestionibus va- 
lidum afferre possent iuvamen. 

5. Relatio auctoritatis magisterii ecclesiae ut custodis et interpretis 
verbi Dei scripti vel traditi ad auctoritatem verbi Dei revelati declaretur: 
Ecclesiae fides per verbum Dei revelatum dirigitur, nec dicimus Eccle- 
siam dominare verbo Dei, sed illud verbum in oboedientia erga Deum 
revelantem fideliter custodire et interpretari. 19 

Etenim protestantibus est quaestio, quomodo se habeat auctoritas 
Ecclesiae ad auctoritatem Dei quasi cardo omnium hodiernarum con- 
troversiarum. In Litteris communibus « episcoporum evangelicorum » 


15 L. c., p. 20. 

16 Cat. Rom., Pars II, cap. 7, nn. 23 et 31. 

17 Cf. bonum conspectum apud G. Philips, L’etat actuel de la pensee theo- 
logique au sujet de Vapostolat des laics, in Ephemerides Theol. Lovanienses, 
annus 35 (1959), pp. 877-903. 

18 Exemplar apud G. Philips, l. c., pp. 901-902; H. Kraemer, A Theology 
of Laity, London 1958 (auctor anglicanus). 

19 Cf. Franzelin, De divina traditione, Romae 1882, thes. 18, corollar. 4. 

Germaniae anno 1950 circa definitionem B.M.V. in coelum assumptae 
publicatis et ubique in ecclesiis lutheranis praelectis affirmabatur, catho- 
licam Ecclesiam non solummodo sacrae scripturae sed et traditionis sensu 
Vincentii Lirinensis intellectae auctoritatem reliquisse et dolendo modo 
nova obstacula inter christianos separatos erexisse. Walther von Loe- 
wenich in quodam opere pluries redito et passim pervulgato 20 con- 
tendit, scripturam sacram in Concilio Tridentino per stabilitam traditio- 
nem enervatam et arbitrario iudicio magisterii ecclesiastici subiectam 
esse, deinde autem et ipsam traditionem in Concilio Vaticano I Eccle- 
siae magisterio regendam subiectam esse. Sic catholicam Ecclesiam ve- 
ritatem revelatam parvipendisse et suae « humanae » licentiae subiecisse. 

Alius auctor protestantium, nomine Carolus Steck, scribens « De 
veritate christiana et de controversia Confessionum » dicit, antithesim 
lutheranam contra magisterium catholicae Ecclesiae nunc de novo acri- 
ter erupisse circa quaestionem, quomodo se habeat auctoritas Ecclesiae 
ad auctoritatem Verbi Dei. 21 Quam habitudinem omnino false intelligit, 
sicut et W. von Loewenich et supra citati moderatores lutherani. Ut 
praeiudicatae opiniones protestantium etiam bona fide errantium faci- 
lius superentur, quaedam declaratio desideranda esset. De cetero iam 
W. von Loewenich concedit, lineam quandam doctrinalem logice pro- 
tractam ducendam esse a S. Irenaeo Lugdunensi, S. Cypriano, S. Augu- 
stino et S. Thoma usque ad Concilia Tridentinum et Vaticanum. 

Revolutio enim lutherana principaliter non tam in nova eius doctrina 
de iustificatione, quam potius in eius doctrina de sola scriptura con- 
sistit, qua verbum Dei revelatum ab interpretatione magisterii Ecclesiae 
solvebatur et solummodo per seipsum interpretandum intellegebatur. 

Dum Calvinus doctrinam de inspiratione catholicae fidei valde pro- 
ximam retinebat, Lutherus ulterius progrediens verum verbum Dei in 
ipsa sacra scriptura quaerendum esse affirmabat. Quomodo autem hoc 
verbum Dei in scriptura sit inveniendum? Lutherus et Melanchton 
suffulti principio, illud tantum esse verbum Dei « quod Christum mo- 
vet (was Christum treibe) » sacras paginas aprioristico hoc hermeneu- 
tico ad normam suae iustificationis doctrinam eclectico modo interpre- 
tabantur. Primo loco verbum Dei a magisterio Ecclesiae, postea autem 


20 W. von Loewenich, Der moderne Katholizismus , Witten 1955, opus 
deinde pluries de novo editum. 

21 Der Protestantismus heute, Berlin 1959, p. 132; cf. etiam Karl von Hase, 
Handbuch der protestantischen Polemik gegen die katholische Kirche, 7 Aufl., 
Leipzig 1900. K. von Hase quodammodo iam obiectiones auctorum modernorum 
contra catholicum traditionis conceptum antecepit. 


48 (II a) 

etiam ab ipsis symbolis Reformatorum separabatur et hac via ingens 
chaos hodiernum et innumerabiles variationes theologicae in protestanti- 
smo moderno oriebantur. Mirandum tamen videtur, quam multa dona 
ab Ecclesiae catholicae fidei deposito derivata apud simplices protestan- 
tes adhuc vigere et pietatis fomentum praebere. Quibus donis ultimis 
temporibus magnum desiderium Ecclesiae eiusque unitatis excitatur. 

Lucide ergo doctrina catholica de relatione inter magisterium Eccle- 
siae et verbum Dei scriptum vel traditum proponatur. 22 Cuius doctrinae 
elementa iam in Conciliis Tridentino et Vaticano magna ex parte sunt 
invenienda. 

6. Dignitas sacrae scripturae ut verbi Dei inspirati exhibeatur una 
cum quadam expositione efficaciae salutaris verbi Dei praedicati et cre- 
diti. 23 Dum protestantes praesertim reformatae confessionis omne opus 
salvificum in verbo quasi includere conantur sacramenta solummodo ut 
« verba visibilia » intelligentes, debemus ex scriptura et traditione de- 
clarare verbum Dei ut doctrinam salutis et insuper ut virtutem Dei in 
Spiritu Sancto, qua Christus corda fidelium tangit, mentes illuminare 
et per virtutem suam aliquo modo praesens esse. Intima connexio verbi 
Dei crediti cum sacramentis, cum Ecclesia et cum Christo capite demon- 
stretur, sicut et nexus inter fidem et sacramentorum receptionem. 24 Cum 
Concilia Tridentinum et Vaticanum aspectum cognitivum et intellectua- 
lem iam contra thesim fidei solummodo fiducialis clare demonstraverint 
(Denz. 789 et 1795), desiderandum relinquitur, ut etiam aspectus perso- 
nalis et christologicus fidei apertius exponatur. 23 

7. Nexus inter Christum caput, Ecclesiam et sacramenta declaretur 
ad normas traditionis v. g. a S. Augustino et S. Thoma Aquinate ex- 
positae. « Negligentia principiorum dirigentium synthesim augustinia- 
nam explicat stagnationem et decadentiam theologiae sacramentorum in 
saeculis xv et xvi » et « oblivio dimensionis ecclesiologicae directe per- 
ducit ad theologiam individualisticam Reformatorum ». 26 Patres Tri- 
dentini aperte declaraverunt, se doctrinam traditam de sacramentis con- 


22 Cf. Augustinus Bea, S. I., « Religionswissenschaftliche » oder « theolo- 
gische » Exgese? Zur Geschichte der neueren biblischen Hermeneutik, in Biblica, 
Jg. XXXX (1959), pp. 322-341. 

23 Cf. optimam illam doctrinam de dignitate et efficacia verbi Dei inspirati, 
quam Eminentissimus Augustinus Cardinalis Bea in Congressu Liturgico Assisiensi 
proposuit. 

24 S. Th., III, q. 62, a. 5, ad 2. Cf. etiam Louis Villette, Foi et sacrament, 
du Nouveau Testament a Augustin. Pour un dialogue entre les eglises, Paris 1959. 

25 X. Th„ II-II, q. 11, a. 1, c. a. 

26 L. Villette, l. c., p. 326. 

tra errores protestantium tueri et defendere velle (Denz. 843a). Ideo 
sapienter pro illorum temporum ratione errores solummodo canonibus 
refutaverunt, tali modo catholicam doctrinam hisce erroribus oppositam 
affirmantes plenam sacramentorum expositionem posteris Conciliis re- 
linquentes, quae illam in ecclesiologiam insererent. Clarissimus auctor 
Hubertus Jedin recte demonstrat, quomodo « canones de sacramentis 
revera clamant, ut sacramentorum relatio ad intimam essentiam struc- 
turamque hierarchicam Ecclesiae declaretur. Hisce relationibus et habi- 
tudinibus tam numerus septenarius quam res sacramentorum multo 
melius comprehenderentur atque amplitudo et profunditas universita- 
tis sacramentorum intelligibiliores efficerentur ». 27 

Notandum autem iam Decretum pro Armenis (Denz. 695-702) ali- 
quo modo relationes ecclesiologicas sacramentorum declaravisse, quas 
S. Thomas Aquinas exposuerat. 28 Concilium ergo Vaticanum II com- 
plens munus Concilii Tridentini sacramentorum doctrinam plene cum 
christologia, soteriologia et ecclesiologia coniungat. 

8. Encyclicae Litterae Mystici Corporis clarissimum praebent exem- 
plum, quomodo doctrina de gratia et iustificatione cum ecclesiologia sit 
intime coniuncta. In novo schemate « De Ecclesia Christi » elaborando 
haec doctrina, quam protestantes dicunt articulum stantis et cadentis 
Ecclesiae, tali modo inseratur, ut praeiudicatas protestantium opiniones 
fortiter superet. 

a) Loquendo de statu humanae naturae lapsae et per redemptio- 
nem Christi reparandae differentia exponatur inter conceptum mere phi- 
losophicum liberi arbitrii et christianam illam libertatem, qua Christus 
nos donavit et de qua loquitur S. Paulus Apostolus. 

Hoc loco etiam breviter dignitas hominis ad imaginem Dei creati expo- 
natur, ut tali modo errores materialismi hodierni reiciantur et superentur, 
nam hi errores nostris temporibus maximum constituunt periculum. 

Hodierna condicione Ecclesia indicitur, ut praeter principia legis 
naturae proclamet dignitatem hominis specifice christianam i. e. anthro- 
pologiam catholicam. 

Non sufficere videtur simplex refutatio theseum adversarii, quod sint 
contra legem naturae. Contra diabolicam depravationem ponatur omni 
suggestu ac vi dynamica, animam intrinsecus movente, quod dignitas ho- 
minis quaerenda sit in eius elevatione ac redemptione. 

Homo elevatus manet creatura, sed creatura in gratia constituta. No- 


27 H. Jedin, Geschichte des Konzils von Trient, Bd. II, pp. 332-333. 

28 C£. S. Thomas, De articulis -fidei et Ecclesiae sacramentis, quo opuscolo 
Decretum pro Armenis utitur. 

vit seipsum a Deo aeterna caritate amatum; habet aditum ad Patrem et 
gaudet auxilio, quod in sacramentis praesto est. 

Membrum est populi regalis-sacerdotalis. Est membrum liberum Ec- 
clesiae, sed pro Ecclesia responsabile. 

Talis declaratio prae oculis habeat imaginem Ecclesiae ut populi sancti 
Dei. Inde laicus in Ecclesia non ex defectu relate ad clericum declarabitur, 
sed potius ex conditione et missione christiani baptizati ac confirmati. 

Omnia quae in revelatione deposita sunt de novissimis eo vel magis 
exponenda sunt, cum dominium mundi in technica, oeconomia, scientia 
simulque perversio in eschatologiam terrestrem tam manifeste appareat; 
solum ab Ecclesia homo docetur, quomodo se mundo devoveat simulque 
se a mundo abstineat. Neque obliviscendum est praedicationem de novis- 
simis hodie nimis negligi. 

b) Concilium Triden tinum iam lucide hominis iustificationem cum 
opere redemptionis Christi coniunxit (Denz. 794). Desiderandum esset, 
mortem et resurrectionem Christi specialiter cum remissione peccatorum 
et cum sanctificatione iustorum coniungi, ut S. Thomas interpretans illud 
Rom. 4, 25 optime demonstravit. 29 

c) Coniunctio iustificationis cum Ecclesia iam in Enc. Litt. Mystici 
Corporis apparuit. In hac materia valde est desideranda quaedam expla- 
natio, quomodo nostra gratia sanctificans inhaerens nobis misericorditer 
a plenitudine capitis Christi donatur et semper ab eius gratiae influxu 
dependet, sicut Concilium Tridentinum iam breviter innuit (Denz. 809). 

Clarissimo modo Caietanus Cardinalis hoc intimum vinculum gratiae 
iustificantis cum plenitudine gratiae Christi catholice exposuit in suo opere 
« De fide et operibus adversus lutheranos » (Romae 1532). Caietanus 
mirando modo quod verum est in reiecta doctrina de duplici iustitia a 
falsis liberat et ex doctrina Corporis Mystici illustrat, tali modo nexum 
inter iustificationem et Ecclesiam demonstrans. 

d) Eodem in opere Caietanus etiam praeiudicia protestantium 
contra doctrinam de merito bonorum operum superat et quae Concilium 
Tridentinum de merito bonorum operum sub influxu gratiae Christi capi- 
tis adumbravit (sess. VI, cap. 16) amplius et distinctius exposuit et in 
doctrinam de Corpore Mystico inseruit. 

e) Eodem modo et praeiudicatae opiniones protestantium solvantur 
quae oriebantur, quando Concilium Tridentinum illas bene notas « sola » 
affirmationes merito reiciebat. Quod protestantes male intellegebant non 
videntes, Concilium pluries solummodo illam exclusivitatem refutare. 30 


29 S. Th., III, q. 56, a. 1, ad 4; a. 2, ad 4; q. 22, a. 2 et alibi in eodem opere. 

30 V. g. cf. Denz. 821 cum Denz. 799: non modo reputamur, sed vere iusti 



CONFERENTIA EPISCOPALIS FULDENSIS 


757 


III. Observatores christiani nominis communitatum separatarum utiliter 

invitandi. 

Notum est, Concilium Tridentinum ad omnes sessionum periodos pro- 
testantes « praesertim Confessionis Augustanae » invitasse, ut ad Conci- 
lium venirent liberam iis tribuens facultatem tam scriptis quam verbis 
cum ipso Concilio tractandi et « si opus fuerit etiam ad obiecta concilii ge- 
neralis respondendi et cum iis, qui a Concilio delecti fuerint, disputandi 
cbristiane ». J1 Etiam Pius Papa IX tam speciali modo Orientales quam 
communiter Protestantes invitavit, ut ad Concilium Vaticanum I ve- 
nirent. 

Eminentissimus Cardinalis Tardini die 30 octobris 1959 declaravit, 
non esse excludendum repraesentantes ecclesiarum separatarum in quali- 
tate observatorum Concilio Vaticano II interfuturos esse. Quamvis enim 
hoc Concilium non Unionis Concilium erit, tamen tales observatores per- 
utiles fieri possint, si cum theologis catholicis a Concilio destinatis collo- 
querentur et sic eorum opiniones etiam praeiudicatae patefierent, quibus 
tunc melius responsio catholica dari eorumque argumenta profundius 
e fontibus revelationis superari possint. 

1. Quaestio hinc difficilis evadit, quibus et quomodo invitationes es- 
sent mittendae. Historia Conciliorum Tridentini et Vaticani docet, effec- 
tum talis invitationis quasi totaliter a modo dependere, quo invitationes 
illae formulentur et transmittantur. Quare Eminentissimus Cardinalis 
Tardini sapienter adiecit, illam quaestionem adhuc studiis subiacere. Re- 
bus mature deliberatis respectu Protestandum et Anglicanorum talis vi- 
detur via commendanda: 

Per delegatos cuiusdam Commissionis Praeparatoriae Concilii a prae- 
cipuis moderatoribus communitatum illarum expetitur, ut animum suum 
patefaciant, si velint ut observatores ad Concilium celebrandum invitari, 
hoc insuper addito, ut per tale invitamentum acceptum nullam sibi impo- 
nerent obligationem. 

Hoc modo visitandi essent: 

a) Secretarius generalis « Consilii Oecumenici Ecclesiarum » 
(World Churches Council) Dr. Visser’t Hooft, Genevae in Helvetia; 


nominamur et sumus; Bellarminus, De iustific., II, 3; S. Thomas, In ep. ad 
Rom., cap. II, lect. 3, v. 13; De ventate, q. 27, a. 1; aliud exemplum Denz. 821: 
gratiam iustificantem esse tantum favorem Dei, cf. cum S. Th., I-II, q. 110, a. 1, ad 1. 

31 Sessio XV d. 25 ianuarii 1552: Salvus conductus protestantibus datus; 
cf. Hubert Jedin, Historische Randbemerkungen zum Thema: Tridentinum und 
Wiedervereinigung, in Roesle-Cullmann, Begegnung der Christen, Frankfurt a. M., 
1959, p. 450. 

b) Secretarius generalis Foederationis Lutheranae Mundanae (Lu- 
therischer Weltbund), Dr. S. Lund-Quist, Genevae in Helvetia; 

c) Secretarius Foederationis Mundanae Reformatae, Pastor ten 
Doornkaat in Ziirich, Helvetia; pro Gallia: Pastor Mare Boegner; 

d) Ecclesia Evangelica in Germania (EKD), cuius Consilii praeses 
est Landesbischof Dr. Dibelius, Berolini; 

e) Unita Ecclesia Evangelica-Lutherana Germaniae (VELKD), 
cuius moderator est Landesbischof Dr. Hanns Lilje, Hannover, et in qua 
magna viget auctoritate Landesbischof Dr. Hermann Dietzfelbiger; 

/) Ecclesia Anglicana. 

2. Quantum ad visitationem et quaestionem peragendas commen- 
dentur pro sub a-c nominatis communitatibus professor Dr. Willebrands, 
Warmond, Hollandiae, vel etiam P. Dumont de centro « Istina », Pari- 
siis (quantum ad Pastorem Mare Boegner). 

Quantum ad communitates sub litteris d. -e notatis Archiepiscopus 
Paderbornensis per idoneos viros hoc munere praeparatorio perfungi 
posset. 

3. Cum iam Anglicanorum invitatio speciali indigeat studio, prae- 
cipue tamen Ecclesiarum Orientalium et imprimis Patriarchae Constan- 
tinopolitani invitatio, qui delegatos observatores nominare possit, magna 
cura et cautione est praeparanda, cum specialiter de modo, quo fit, omnis 
salutaris effectus invitationis dependeat. 

4. Omnes illae visitationes debent in forma omnino confidentiali per- 
fici nec a parte catholica ulla notitia praemature in publicam eveniat ma- 
nifestationem. 

5. Deinde illis, qui affirmative responderunt, in forma antea cum eis 
iam deliberata invitamentum officiale a Sancta Sede mittatur. Invitamen- 
tum tanta caritate christiana, qualem Beatissimus Pater noster Ioannes 
Papa XXIII iam pluries manifestavit, formulandum erit, ut separati re- 
vera « suave invitamentum » sentiant, cui ut bene respondeant, valide 
commoveantur. 

IV. Commissio Pontificia de rebus oecumenicis instituatur. 

Ad normas Instructionis de motione oecumenica d. d. 20 decembris 
1949 a Sacro Officio datae in pluribus iam dioecesibus et regionibus insti- 
tuta vel conferentiae exsistunt, quibus opus unitatis christianae promo- 
vetur. Colloquia etiam inter theologos et protestantes ad praefatam nor- 
mam directa plurimos iam attulerunt illos fructus, de quibus loquitur 
Ioannes Papa XXIII feliciter regnans in suis Encyclicis Litteris Ad Petri 
Cathedram dicens « apud non paucas communitates, quae a Beati Petri 

Cathedra seiunctae sunt, quandam commotam esse inclinationem erga 
fidem et instituta catholica, atque non parvam erga Apostolicam hanc 
Sedem exortam esse atque in dies increbuisse, praeiudicatas opiniones 
delente studio veritatis ». 

Insuper illa motio oecumenica generalis, quae iam fere omnes com- 
munitates a Reformatoribus saeculi xvi exortas et magnam partem eccle- 
siarum Orientalium separatarum coniunxit, speciali eget studio et obser- 
vatione ex parte catholica. 

Ideo valde desideranda esset institutio cuiusdam Commissionis Pon- 
tificiae ad unitatem Christianorum promovendam, quae omnia illa nunc 
separata catholicorum studia dirigendo et consulendo colligat ad normas 
Sanctae Sedis temporum necessitatibus semper mutabilibus adaptanda. 


D 

Consilia quaedam et animadversiones 

CIRCA RES LITURGICAS 


« Sacra Liturgia integrum constituit publicum cultum Mystici Iesu 
Christi Corporis, Capitis nempe membrorumque eius » ( Mediator Dei, 
A.A.S., 39 [1947] 528-529). Nemo nescit faustissimum eloquium a 
Sancto Pio Papa X proditum de actuosa sacri cultus participatione ab ipsis 
fidelibus peragenda magis magisque factum esse principium reformationis 
librorum liturgicorum a Summo Pontifice Pio Papa XII feliciter inchoa- 
tae. Quamquam natura sua impossibile est a S. Synodo discuti omnia sin- 
gula vel particularia quae in hac restauratione liturgica etiam pro futuro 
providenda esse videntur, tamen eiusdem restaurationis principia S. Sy- 
nodus recognoscat. 

1. a) Agatur ergo de Kalendario universali: exaretur restaurationis 
norma, ut ipse anni Dominici circulus (Proprium de tempore) clarius elu- 
ceat festaque illorum tantum sanctorum remaneant universalia quae uni- 
versalem Ecclesiam revera maxime respiciunt, reliquis cultui locali vel 
regionali commissis. 

b) Revisioni subiiciatur series dierum festorum can. 1247 § 1 in 
universa Ecclesia sub praecepto obligantium. 

c) Exquiratur sententia s. Synodi, quid sit cogitandum in quae- 
stione multimodo disputata de Kalendario generatim ita reformando ut 
nova partitio anni et mensium fiat et festa mobilia — praesertim Dominica 
Resurrectionis — in festa fixa mutentur. 

2. Agatur de quibusdam in Missali Romano et in Missae celebratione 
reformandis: 

a) De propriis partibus missae a solis sacris ministris, vel a choro, 
vel a populo exsequendis nec a celebrante recitando duplicandis (celebrans 
in missis « dialogatis » vel « in cantu » ea solummodo recitet — vel 
cantet — quae suo officio sunt propria). 

b) De numero pericoparum dominicalium e S. Scriptura desump- 
tarum augendo et novo ordine statuendo, ita ut cyclo e. g. quattuor anno- 
rum S. Scripturae fidelibus magis magisque aperiatur. 

c ) De « oratione » sic dicta « fidelium » in missis publicis restau- 
randa, ita ut pro magnis intentionibus Ecclesiae iterum iterumque ex- 
pressis verbis, sc. lingua vernacula (de qua infra), preces fiant. 

d) De novis praefationibus introducendis (e. g. pro tempore Ad- 
ventus, dominicis, pro festis martyrum). 

e) De formula abbrevianda, quae in S. Communionis distributione 
adhibetur. 

/) De simplificatione ritus Missae Pontificalis. 

g) De concelebratione Missae stricte dicta praeter Missam ordi- 
nationis presbyterorum atque Missam consecrationis Episcoporum (cf. 
can. 803) etiam pro aliis casibus in Ecclesia Latina restauranda atque 
speciali ritu instruenda, necnon de admissione sacerdotum vere concele- 
brantium etiam ad s. calicem. 

h) De s. calice in aliquibus casibus (valde restrictis) etiam in Ritu 
Latino fidelibus porrigendo (e. g. in professionibus religiosis vel in Missis 
pro sponso et sponsa). 

i) Missa pro sponso et sponsa necnon missa votiva de Spiritu Sancto 
occasione collationis Sacramenti confirmationis ab episcopo celebrata tam- 
quam missae votivae sollemnes habeantur. 

k) Canon 1268 § 2 C.I.C. de altari, in quo Sanctissima Euchari- 
stia regulariter servanda sit, collegiatae, conventuales vel maiora sanctua- 
ria (cf. can. 1268 § 3 et decr. S.R.C. d. d. 1 iunii 1957, art. 2), plenius 
adaptetur hoc vel simili modo: « Custodiatur (Sanctissima Eucharistia) 
in ecclesia loco valde nobili, proinde aut in altari maiore, aut in alio al- 
tari vere praecellente, si id venerationi et cultui tanti sacramenti commo- 
dius videatur ». 

l) Liceat Sacrificium missae celebrare versus populum in altari 
apto, etiam si in eius medio existat tabernaculum parvum (pretiosum, 
et omnino dignum) ad asservandam Sacram Eucharistiam (non obstante 
decreto S.R.C. , art. 4, d. d. 1 iunii 1957). 

ni) Examinandum est, num Celebrans in missa in cantu vel lecta 
praesente populo celebrata usque ad Credo inclusive locum habeat non 

ad altare, quod potius actioni ipsi Eucharisticae reservandum videtur, 
sed (similiter ac pro quibusdam partibus hebdomadae sanctae restauratae 
provisum est) ad scamnum, ubi Sacerdos Orationes etc. proferat. Missae 
autem lectiones proferantur ad ambonem seu legile, ita ut a fidelibus 
facilius intelligantur. 

n) Matrimonium, si cum missa pro sponsis coniungitur, celebretur 
intra missarum sollemnia (sicut iam antiquitus pro quibusdam dioecesi- 
bus, e. g. Metensi, Sacra Sede approbante, est provisum), et quidem post 
Evangelium et homiliam, utpote, Introitus etc. vera et aptissima praepa- 
ratio pro matrimonii celebratione sint. Benedictio sponsae ad finem Ca- 
nonis ante doxologiam locum habeat, et eiusdem textus revisioni subi- 
ciatur. 

o) Episcopus habeat facultatem ordinariam permittendi secundum 
iudicium suum prudens, ut in missis, quas celebrare licet vel debet extra 
Ecclesias consecratas vel benedictas, necnon extra oratoria perpetuo ad 
Dei cultum erecta, sive publica sive semipublica, adhiberi valeat loco 
petrae seu altaris portatilis antimensium seu linteum benedictum, quod 
in Rituali Romano (Tit. IX, Cap. IX, n. 21) pro « regionibus Missionum » 
provisum est. 

3. Agatur de Breviario Romano ita reformando, ut conditionibus 
cleri cura animarum occupati aptetur (conferantur litterae nomine episco- 
porum provinciae ecclesiasticae Coloniensis die 9 m. nov. 1956 ab Em. 
Card. Frings ad S. Rit. Congr. missae). 

4. Agatur de quibusdam ritibus Pontificalis Romani reformandis 
praesertim de ritibus ordinationis, de ritu consecrationis ss. oleorum, de 
dedicatione Ecclesiae vel Altaris. 

5. Agatur de Rituali Romano, imprimis de ritibus baptismi adulto- 
rum necnon parvulorum reformandis. 

6. Agatur generatim de lingua vernacula, cuius usurpatio « in non 
paucis... ritibus valde utilis apud populum existere potest » ( Mediator 
Dei). 

a) Respiciantur experientiae longaevae atque probatae, quas quae- 
dam regiones vi consuetudinum legitimarum vel privilegiorum a S. Sede 
concessorum collegerunt. 

b) Propagentur ad universam ecclesiam latinam privilegia, se- 
cundum quae fidelibus adstantibus licet in missis quae dicuntur « in 
cantu » Kyrie, Gloria, Credo et cetera quae ad populum pertinent necnon 
sic dictum « proprium » in lingua sua cantare excluso tamen cantu Gre- 
goriano cum traductione textus latini in linguam vernaculam, dum cele- 
brans in eis partibus quae revera ad eum spectant exclusive utatur lingua 
latina. 

c) Lectiones Missae (epistola, evangelium) immediate et exclusive 
ab ipsis ministris (vel a sacerdote celebrante) in lingua populi adstantis 
praeferre liceat. 

d) « Oratio » sic dicta « fidelium » in missam reintroducenda lin- 
gua vernacula proferatur. 


Prot. N. 272/1-0 Bad Godesberg, 13 luglio 1960 

Eminenza Reverendissima, 

Su richiesta delPEm.mo Cardinale Frings, Arcivescovo di Colonia, ho 
Tonore di trasmettere alTEminenza Vostra Reverendissima una serie di 
« Animadversiones, consilia et vota Ordinariorum Germaniae de rebus 
tractandis in futuro Concilio Oecumenico ». Come 1’Eminenza Vostra 
potra rilevare, i fogli qui uniti (Allegato I) costi tuiscono la terza parte 
delle proposte formulate a tale fine da questo Episcopato e riguardano la 
disciplina ecclesiastica. 

Chinato al bacio della Sacra Porpora, con i sensi dei piu profondo e 
sincero ossequio, ho Tonore di confermarmi 

delTEminenza Vostra Reverendissima 
umil.mo dev.mo obb.mo servitore 

© Corrado Bafile 
Nunzio Apostolico 

Pars tertia 
De disciplina 

A) De Personis 

I. De obligationibus clericorum. 

1 . Inculcetur lex caelibatus. 

Deliberetur, an ministri acatholici Fidem Catholicam amplectentes, 
perdurante vita coniugali in matrimonio, admittantur ad suscipiendum 
s. Presbyteratus ordinem necnon ad curam animarum exercendam, dum- 
modo Episcopus competens eos vere dignos et idoneos habeat. 

Examinetur, num etiam in casibus praeter can. 214 C.I.C. obligatio- 
nes caelibatus et horarum canonicarum auferri queant, si causae gravis- 
simae et singulares id postulare videantur vel « vis et metus » ad tramitem 
iuris plene probari non potuerit. 

2. Clericis enixe commendentur modestia vitae, paupertas evangelica 
necnon vera oboedientia. 

3. Praeter obligationem servandi sigillum sacramentale, de qua in 
can. 889 C.I.C., expresse inculcetur: clericis servandum esse secretum 
de rebus, quae ipsis in aliquo munere gerendo aut in cura animarum exer- 
cenda innotescunt vel committuntur, atque eiusdem obligationis limi- 
tes, quantum fieri potest, accuratius describantur. 

II. De Curia Romana. 

Moveatur quaestio de negotiis diversorum Dicasteriorum Curiae Ro- 
manae ita disponendis, ut exigentiis Ecclesiae Universalis quam effica- 
cissime prospicere valeant. 

III. De Episcopis. 

1. Corroboretur status iuridicus Episcoporum eorumque facultates 
ita amplificentur, ut ea omnia, quae — attentis hodiernis condicionibus et 
exigentiis — ad regimen Dioecesium necessaria sunt, vi potestatis ordi- 
nariae ordinare et perficere valeant. Imprimis quaedam facultates sic dic- 
tae quinquennales aliaeque hucusque ad tempus vel ad determinatum nu- 
merum casuum tantum concessae in potestatem ordinariam recipiantur. 

Episcopis tribuantur alia quoque iura, prout infra accuratius ex- 
ponetur. 

2. Relationes, quaestiones circulares et indagationes statisticae, quae 
relationem quinquennalem, de qua in can. 340 § 1 C.I.C., excedunt, 
quantum fieri potest, reducantur. 

Formula vero relationis quinquennalis aptius instruatur pro diversi- 
tate negotiorum et pro competentia singulorum Dicasteriorum. 

IV. De Religiosis. 

1. Agatur de limitanda exemptione Religiosorum, praesertim eorum, 
qui cooperantur sive in cura animarum sive in operibus caritatis vel edu- 
cationis vel similibus. 

Statuatur Episcopi ius et officium examinandi, num in domibus reli- 
giosis, non exclusis domibus matricibus et provincialibus, administratio 
bonorum temporalium concordet cum normis iustitiae, aequitatis, ca- 
ritatis. 

2. Augeantur facultates Episcopi quoad Religiones Laicales, et qui- 
dem circa earum erectionem necnon regimen internum et disciplinam 
(v. gr. dispensationem super lege clausurae, praesidentiam in Capitulis 
generalibus vel provincialibus). 

3. Sacerdotes, iurisdictione pro mulierum confessionibus audiendis 

gaudentes, ne indigeant pro confessionibus Religiosarum iurisdictione 
speciali, sed tantum licentia, ut validitati confessionis semper sit cautum 
(can. 531 ss. C.I.C.). 

4. Normae de collocandis bonis temporalibus (can. 531 ss. C.I.C.) 
necnon de afferenda et collocanda dote in Religionibus mulierum, quae 
in cc. 547-551 C.I.C. continentur, adaptentur condicionibus oeconomi- 
cis hodiernis. 

5. De inspectione litterarum religiosarum in can. 611 C.I.C. statua- 
tur, ut etiam commercium litterarum cum sacerdote, cui Ordinarius loci 
curam religiosorum sibi subiectorum delegavit, necnon cum confessario 
et consanguinibus primi saltem gradus inspectioni Superiorum non sit 
obnoxium. 

6. Reformentur dispositiones cc. 669-672 C.I.C. de sacerdotibus et 
Religione dimissis, ita ut obligatio curam eorum agendi necnon sustenta- 
tioni providendi non transeat ad Ordinarium loci ubi commorantur, sed 
maneat penes Superiores Religionis, donec aliter provisum sit. 

V. De Laicis. 

1 . Effuse agatur de statu laicorum in Ecclesia. 

Praedicentur atque describantur eorum dignitas et condicio. Maxime 
desiderantur normae praesertim de laicorum iuribus et officiis in vita tum 
privata tum publica necnon de eorum responsabilitate pro bono Ecclesiae 
et pro salute animarum atque de eorum obligationibus circa apostolatum 
et circa societatem humanam. 

2. Declaretur, quibus officiis in Ecclesia laici fungi possint, eorum- 
que iura et obligationes describantur (e. g. catechistae, adiutores curio- 
num, administratores bonorum, notarii). 

3. Quaeritur, num opportunum sit quaedam munera per se ad Ordi- 
nes minores pertinentia, adhibito pio aliquo ritu, laicis stabiliter deman- 
dare (cf. infra B IV 2). 


B) De Sacramentis 

I. De Ss. Eucharistia. 

1. Amplificata facultate, canone 806 § 2 C.I.C. concessa, Ordinariis 
tribuatur potestas ordinaria ad impertiendam facultatem a) diebus feria- 
libus duas Missas et b) diebus dominicis et Festis tres Missas celebrandi. 

2. Pro sacerdotibus celebrantibus quoad ieiunium eucharisticum ea 
norma valeat, quae pro fidelibus ad sacram synaxim accedentibus statuta 

est, scii, ut ieiunium servare teneantur unam vel tres horas ante s. com- 
munionis receptionem. 

3. Ordinariis locorum tribuatur facultas concedendi habitualiter sa- 
cerdotibus, senectute vel infirmitate laborantibus, indultum celebrandi 
domi et celebrandi sedendo. Ministrantes autem et familiares talis sacer- 
dotis huic Missae adstantes satisfaciant legi audiendi Missam diebus do- 
minicis et Festis de praecepto. 

Item Ordinariis locorum tribuatur facultas concedendi, ut sacerdos, 
induito celebrandi sedendo fruens, celebrare possit non solum domi, sed 
etiam in oratoriis publicis et semipublicis, dummodo vera necessitas adsit 
atque omnis scandali vel admirationis fidelium ratio excludatur. 

4. Facultas, Ordinariis can. 822 § 4 C.I.C. tributa, de licentia cele- 
brandi extra ecclesiam vel oratorium ita extendatur, ut ipsi hanc licentiam 
concedere valeant non solum per modum actus, sed etiam habitualiter 
seu per longius tempus, si iusta et gravis causa id postulat. 

II. De Paenitentia et de Indulgentiis. 

1 . Abrogentur omnes reservationes peccatorum ratione peccati tantum 
(cc. 893-900). 

2. Agatur de reformanda disciplina indulgentiarum et quidem nu- 
merus indulgentiarum minuatur necnon condiciones eas lucrandi aggra- 
ventur. 

3. Ditentur omnes sacerdotes, iurisdictione ad audiendas confessio- 
nes muniti, facultate benedicendi Rosaria cum applicatione Indugentiarum 
consuetarum atque benedicendi Cruces et applicandi Indulgentiam ple- 
nariam in articulo mortis lucrandam et Indulgentias pio exercitio Viae 

S. Crucis ab infirmis lucrandas. 

4. Ordinariis locorum tribuatur, cum iure delegationis, facultas eri- 
gendi intra fines sui territorii Stationes Viae S. Crucis et applicandi In- 
dulgentias consuetas. 

5. Modus recipiendi acatholicos in Ecclesiam et formula abiurationis 
haeresis abbrevientur et aetati nostrae accommodentur. 

III. De Ordine. 

1 . Immutetur praescriptum Decreti Sacrarum Congregationum de Re- 
ligiosis atque de Seminariis et Universitatibus Studiorum diei 25 m. iulii 
1941 ( A.A.S. , 33, 1941, 371), ita ut Ordinarius ad Apostolicam Sedem 
recurrere non debeat, nisi pro his, qui per primam saltem professionem 
ad familiam religiosam pertinuerunt. 

2. De Ordinibus minoribus Sacrum Concilium Tridentinum (Sess. 
23 cap. 17) statuit: 

« Ut sanctorum Ordinum a Diaconatu ad ostiariatum functiones, ab 
Apostolorum temporibus in Ecclesia laudabiliter receptae et pluribus 
in locis aliquamdiu intermissae, in usum iuxta sacros canones revocentur, 
nec ab haereticis tamquam otiosae traducantur, illius pristini moris resti- 
tuendi desiderio flagrans sancta Synodus decernit, ut in posterum huius- 
cemodi ministeria non nisi per constitutos in dictis Ordinibus exercean- 
tur, omnesque et singulos praelatos ecclesiarum in Domino hortatur et 
illis praecipit, ut quantum fieri commode poterit, in ecclesiis cathedra- 
libus, collegiatis et parochialibus suae dioecesis, si populus frequens et 
ecclesiae proventus id ferre queant, huiusmodi functiones curent resti- 
tuenda... Quod si ministeriis quatuor minorum Ordinum exercendis 
clerici caelibes praesto non erunt, suffici possint etiam coniugati vitae 
probatae, dummodo non bigami, ad ea munera obeunda idonei, et qui 
tonsuram et habitum clericalem in ecclesia gestent ». 

Unde quaeritur, utrum opportunum sit, 

1) ut Ordines minores retineantur solummodo tamquam gradus, 
quibus ascenditur ad s. Presbyteratum, sive numerus eorum servetur sive 
minuatur; 

2) an ut etiam ad Ordines minores promoti in suo gradu, absque 
ascensione ad altiores, permaneant ministerioque suo fungantur, sive sint 
caelibes sive uxorati, per primam Tonsuram in statum clericalem recepti; 

3) an quod magis expedire videtur, ut, Ordinibus minoribus solis 
promovendis ad Presbyteratum reservatis, quaedam munera et functiones, 
per se Ordinibus minoribus adnexa, demandentur laicis, sive solis viris 
sive etiam mulieribus, adhibito pio aliquo ritu initiandis (cf. supra A V 
3, pag. 4). 

IV. De Matrimonio. 

1. Ordinariis locorum competat potestas dispensandi super universis 
impedimentis matrimonialibus, super quibus Sedes Apostolica dispensare 
solet, nisi aliud expresse caveatur. 

2. Mutato can. 1045 § 3 C.I.C., « quoties impedimentum detegatur, 
cum iam omnia parata sint ad nuptias » atque nec Sancta Sedes nec Ordi- 
narius loci adiri possit, parochis et sacerdotibus generaliter ad matrimoniis 
assistendum delegatis necnon sacerdoti matrimonio assistenti ad normam 
can. 1098 n. 2 C.I.C. tribuatur facultas dispensandi non solum pro casi- 
bus occultis, sed etiam publicis. 

3. Abrogentur impedimenta: 

affinitatis lineae collateralis (can. 1077 C.I.C . ), publicae honestatis 

in secundo gradu (can. 1078), cognationis spiritualis (can. 1079 cum 
can. 768). 

4. Mutetur can. 1061 § 1 n. 3 C.I.C.: 

a) Ecclesia super impedimento mixtae religionis non dispensat, 
nisi spes fundata habeatur de cautionum implemento. 

b ) Mutetur can. 1064 n. 2 C.I.C.: 

Ordinarii aliique animarum pastores si eas (sc. nuptias mixtas) im- 
pedire non valeant, omni studio curent, ne contra Dei et Ecclesiae leges 
contrahentur, necnon ut utraque pars ante nuptias celebrandas sufficienter 
de matrimonio ipso eiusque proprietatibus atque de praecipuis Fidei 
catholicae doctrinis ac obligationibus instruatur. 

5. Statuatur impedimentum dirimens erroris qualificati dolo causati 
circa circumstantias, taxative enumerandas, quae momenti substantialis 
sunt pro vita coniugali (e. g. impotentia generandi, graviditas ab afio 
viro). 

6. Expresse statuatur, ut invalidum sit matrimonium initum cum 
persona amente. 

7. Abrogetur commemoratio condicionis servilis tamquam impedi- 
menti matrimonii (can. 1083 § 3 n. 2 C.I.C .) quod valeat etiam de ordine 
(cf. can. 987 n. 4 C.I.C . ). 

8. Ordinarii locorum gaudeant facultate, non solum vicarios coope- 
ratores, sicuti in can. 1096 § 1 C.I.C., sed etiam alios sacerdotes gene- 
raliter, pro territorio alicuius paroeciae, delegandi ad assistendum ma- 
trimoniis. 

9. In regionibus, ubi pauci tantum fideles alicuius ritus orientalis in- 
ter fideles ritus latini dispersi commorantur, Ordinario loci Ritus latini, 
una cum Hierarcha Ritus orientalis forte constituto ita tribuatur potestas 
super fideles Ritus orientalis, ut eorum matrimoniis valide et licite assistat 
aliosque sacerdotes ad assistendum delegare queat, sive inter se sive cum 
fidelibus alterius ritus matrimonium contrahunt. De matrimonio autem 
inito Ordinarius proprius quam primum certior reddatur. 

(Idem sane valeat, si de fidelibus Ritus latini agatur, inter fideles 
Ritus orientalis commorantibus). 

Hoc enim modo maxime validitati matrimoniorum cautum esse vi- 
detur. 

10. Error communis, in quo Ecclesia defectum potestatis matrimo- 
nio assistendi supplet, clarius definiatur. 

11. Statuantur et Codici luris Canonici inserantur normae de dis- 
solutione matrimonii in favorem fidei (can. 1120 ss. C.I.C.). 

12. Ut processus instruatur super matrimonio rato et non consum- 
mato ne Episcopus indigeat speciali mandato Apostolicae Sedis neve offi- 
cialibus partem in processu habentibus speciale iuramentum praestan- 
dum sit. 

C) De aliis Rebus 


I. De temporibus sacris. 

Agatur de reformanda disciplina circa ieiunium et abstinentiam. Ne- 
gari nequit legem ieiunii in nostris regionibus a paucis tantum fidelibus 
hodie servari et legem abstinentiae a multis non servari. Tot sunt concessa 
indui ta, ut leges Ecclesiae de hac materia in vita practica fere abolitae ap- 
pareant, et condiciones vitae hodie ita mutatae sunt, ut permulti chri- 
stiani, secundum principia theologiae moralis vigentia, a lege ieiunii se 
excusatos habere possint. 

Ideo magis inculcanda videtur lex evangelica de paenitentia agenda 
et operibus mortificationis faciendis, ita ut omnes christiani sciant se ad 
talia opera obligatos esse, etiamsi a ieiunio consueto eximantur. 

Quibus praemissis proponere liceat, ut disciplina can. 1252 C.I.C. 
statuta hoc fere modo immutetur: 

§ 1. Lex solius abstinentiae servanda est feria quarta Cinerum et 
singulis feriis sextis. 

§ 2. Lex abstinentiae simul et ieuinii servanda est feria quarta Ci- 
nerum et feria sexta Hebdomadae Maioris. 

§ 3. Diebus festis de praecepto lex abstinentiae cessat. 

§ 4. Graviter admonentur fideles, ut pro sua quisque condicione 
opera paenitentiae et mortificationis suscipiant feriis Quadragesimae et 
Quatuor Temporum. 

Adnotatio: Talia opera praecipue sunt: 

1) ieiunium in forma tradita; 

2) abstinentia, totalis vel saltem partialis, ab usu tabaci et potibus 
alcoholicis vel aliis huiusmodi incitamentis; 

3) abstinentia a scaenis et choreis, sive privatim sive publice per- 
agendis, a levibus ludis cinematographicis et televisificis vel emissionibus 
radiophonicis; 

4) abstinentia a tabernis frequentandis, ab inanibus sermonibus et 
oblectamentis necnon a legendis levibus fabulis et periodicis illustratis; 

5) abstinentia a nimio cultu vestium; 

6) fideles pecuniam, quam voluptati subtraxerint, piis operibus, 
ab Ordinario forte commendandis, impendant, tempus vero, quod absti- 

nendo ab oblectationibus et nugacibus sermonibus lucrati sint, orationi 
vel operibus caritatis tribuant; 

7) Coniugatis prudenter commendetur, ut, ad tempus continentiae 
studeant. 


II. De cultu Divino. 

Agatur de reducendo numero iuramentorum praestandorum, praeser- 
tim in processibus. 

Aboleatur obligatio praestandi iuramentum contra errores Moder- 
nismi. 


III. De magisterio ecclesiastico. 

1. Leges de censura praevia et de prohibitione librorum revisioni 
subiiciantur. 

2. Inculcanda erit praesertim obligatio moralis vitandi pericula Fidei 
et morum, sive agatur de libris et periodicis sive de rebus cinematogra- 
phicis, radiophonicis, televisificis. 

3. Liber auctoris catholici ne proscribatur, quin prius causa proscrip- 
tionis ipsi auctori indicetur eique concedatur facultas sensum a se in- 
tentum coram Ordinario proprio declarandi seque defendendi. 


IV. De beneficiis ecclesiasticis. 

1 . Agatur de reformanda disciplina circa beneficia ecclesiastica eaque 
adaptanda condicionibus nostri temporis. 

2. Constituantur ubique institutiones, quae sustentationi sacerdotum 
emeritorum et infirmorum sufficienter provideant. 

3. Normae de remotione parochorum inamovibilium adaptentur ne- 
cessitatibus nostri temporis, ita ut facilior reddatur remotio. 

4. Limitetur reservatio beneficiorum (cf. can. 1435 § 1 C.I.C.). 

5. Can. 1427 § 2 C.I.C. hoc fere modo mutetur: 

« Causa divisionis aut dismembrationis paroeciae gravis esse debet, 
quod evenit imprimis, si aut magna sit difficultas accedendi ad ecclesiam 
paroecialem aut nimis sit paroecianorum multitudo ». 

6. Obligatio fructus superfluos impendendi pro pauperibus aut piis 
causis (cf. can. 1473 C.I.C.) extendatur ad omnes sacerdotes quodlibet 
ministerium ecclesiasticum exercentes. 


49 (II «) 

V. De bonis temporalibus. 

1. Agatur de amplificandis facultatibus Episcopi circa administratio- 
nem bonorum temporalium, praesertim circa alienationem et onerationem 
bonorum. 

2. Episcopus habeat facultatem, praeter tributum ad sustentandum 
Seminarium, imponendi sive fidelibus sive clericis sive paroeciis sive aliis 
personis moralibus, tributa quae, auditis vicariis foraneis et consentiente 
Capitulo Cathedrali, necessaria habentur pro administratione Dioecesis 
vel pro cura animarum vel pro piis operibus. 

3. Disciplina de bonis temporalibus collocandis (cf. cc. 1531, 531 ss. 
C.I.C .) condicionibus oeconomicis hodierni temporis adaptetur. 


D) De Processibus 

1. Acta causarum matrimonialium, sive ad Supremam Sacram Con- 
gregationem Sancti Officii sive ad Sacram Congregationem de disciplina 
Sacramentorum sive ad Sacram Romanam Rotam transmittenda, admit- 
tantur etiam in praecipuis linguis mundi (v. gr. hispanica, lusitanica, an- 
glica, germanica) scripta. 

2. Exemplaria processuum de Beatificatione Servorum Dei dactylo- 
graphice transcripta admittantur (cf. can. 2054 C.I.C . ). 

3. Deleatur inhabilitas accusandi matrimonium secundum can. 1971 
§ 1 n. 1 C.I.C. 

E) De delictis et poenis 

1. Revisioni subiiciatur et simplificetur disciplina ecclesiastica de de- 
lictis et poenis. 

2. Agatur de reducendo numero legum, quae poenas latae sententiae 
statuunt. 

Censurae reservatae ad duas tantum species reducantur, ita ut habean- 
tur nonnisi censurae aut Apostolicae Sedi aut Ordinario reservatae, demp- 
tis ulterioribus specificationibus. 

3 . Abrogetur poena interdicti, saltem interdicti personalis et ab in- 
gressu ecclesiae (can. 2268 ss.). 

4. Distincte caveatur, quae poenae in foro interno sacramentali quae- 
que in foro tantum externo remitti possint ea lege, ut, extra mortis 
periculum, poenae ex omnibus et solis delictis occultis provenientes re- 
mitti possint a confessario in foro sacramentali, omnia vero delicta sive 

natura sua sive de facto publica ad forum externum remittantur: in pe- 
riculo vero mortis retineatur disciplina vigens (cf. can. 882 C.I.C.). 

Confessario a censura reservata absolventi imponatur obligatio recur- 
rendi ad Superiorem, cui absolutio reservata est, pro obtinendis mandatis 
poenitenti dandis, firmo praescripto can. 2254 § 3 C.I.C., et poenitenti 
imponatur obligatio implendi mandata. 

Abrogetur praescriptum de poena reincidentiae. 

5. Enumerentur in lege taxative delicta natura sua publica, uti vel 
sunt eorum, qui sectae acatholicae nomen dant, coram magistratu civili 
ab Ecclesia deficiunt, coram ministro acatholico matrimonium ineunt, 
liberos suos ministro acatholico baptizandos offerunt, eosdem acatholice 
educandos aut instituendos tradunt, vel qui, in ordine presbyteratus con- 
stituti, matrimonium, licet per civilem tantum actum, attentant, vel qui 
ad potestatem laicalem recurrunt ad inficiendam ecclesiasticam libertatem 
(cf. can. 2333 et 2334 C.J.C.). 

